
PRELIMINARII 


Cîteva chestiuni metodologice se cuvin clarificate din capul 
locului în aceste pagini preliminare. Cum se ştie, marile curente 
literare europene (clasicism, romantism, realism, naturalism, sim- 
bolism, expresionism etc.) nu s-au constituit în jurul unei unice 
dominante estetice, iar aceasta, indiferent de structura ei germi- 
nativă, a coabitat cu destule valori eteronome. Procesul de afir- 
mare, impunere sau 'expiere a oricăruia dintre aceste curente s-a 
datorat, adesea hotărîtor, unor factori din afara artei şi a lite- 
raturii. "De aceea, analiştii specializaţi ai fenomenului demon- 
strează că realitatea acestor curente nu e numai literară sau es- 
tetică!: La noi lucrurile sînt şi mai complicate, încît a consi- 
dera marile curente din. epoca modernă a culturii românești 
drept realităţi exclusiv literar-estetice apare drept o opţiune me- 
todologică puerilă, care nu se verifică defel. Într-adevăr, care 
cunoscător din interior al lucrurilor ar "putea spune că paşop- 
tismul, junimismul, direcţia de la Contemporanul, poporanismul, 
sămănătorismul, gindirismul au fost numai curente literare, şi nu 
orientări cu o fizionomie complexă ? Este incontestabil că în se- 
colul XIX şi primele: decenii ale secolului XX conştiinţa româ- 
nească a fost înainte de toate absorbant preocupată de procesul 
devenirii noastre istorice, de înfăptuirea unor hotăritoare dezi- 
derate naţionale :. crearea. şi . desăvîrșirea unităţii statale, calea 
cea mai potrivită de evoluţie pentru integrarea în circuitul civi- 
lizaţiei moderne, modalitatea . constituirii așezămintelor infra- 
structurale şi suprastrueturale specifice noului tip de civilizaţie. 

Oricite obiecţii ar invoca. partizanii. esteticului pur, de-a lun- 
gul unui secol întreg problemele amintite mai sus au fost.cele 


1 Vezi şi Adrian Marino, "Dicţionar de idei literare, articolul 
Curentul literar, Editura Eminescu, LINIA mil i 

de importanţă hotărîtoare. Și, în consecinţă, ele au direcționat 
preocupările majore ale tuturor marilor noastre curente. De aici 
tocmai fizionomia lor mozaicată, în sfera acestora intrînd, în pro- 
porţii necesare, valori varii şi distincte; ideologice, politice, 
sociologice, estetice, culturale. Toate conjugîndu-se într-o direcţie 
unitară, propunînd — în funcţie de orientarea socială şi de clasă 
a respectivului curent — o. cale şi un drum de urmat. Altiel 
spus, un model socotit eficient $ şi necesar pentru evoluţia Româ- 
niei moderne. Marile personalităţi care au reprezentat aceste 
curente s-au constituit ca directori de conştiinţe, adevărate spi- 
rite patronale, preocupate nu de o singură dimensiune a feno- 
menului românesc, ci de ansamblu, nu de o latură, ci de între- 
gul proces. Aşa se explică acel „spirit de renaştere“ care le era 
propriu. Profesionalizarea strictă era atunci, pînă tîrziu, în anii 
dintre războaie, de neimaginat. Erau, deopotrivă, ideologi, scrii- 
tori, esteticieni, oameni politici, profesori, istoriografi, anima- 
tori culturali, dăruindu-se total pentru împlinirea unui ideal 
în care credeau şi i se jertfeau. Kogălniceanu şi Eliade Rădu- 
lescu, T. Maiorescu, P. Carp şi Eminescu, „Dobrogeanu-Gherea 
sau frații: Nădejde, C. Stere şi. G “Ibrăileanu, Nicolae Iorga, 
adică marile spirite tutelare. ale acestor curente au fost aseme- 
nea personalităţi plurivalente care au înțeles înaltele comanda- 
„mente ale epocii şi au kr DA, în. diferitele, momente ale 
ciclului ei evolutiv. 

Nu vrem să spunem. că  esteticul a Epir în sfera acestor cu- 
rente. o poziție. subalternă, avînd, în comparație cu alţi factori 
consubstanţiali, un statut diminuat ca însemnătate, şi nici să 
negăm condiţia autonomă a artei în ansamblul edificiului. Dar nu 
'e-mai puţin adevărat că esteticul a funcţionat, chiar şi în cadrele 
junimismului, împreună cu alte valori cel puţin egale ca însem- 
nătate, iar autonomia artei s-a supus condiţiei ei întotdeauna re- 
lativă. Viziunea cuprinzătoare asupra ansamblului fenomenului 
românesc în diferitele stadii ale dezvoltării sale şi-a prelungit 
undele şi în concepţia literar-estetică a acestor curente. Se poate 
aşadar spune că această viziune de ansamblu asupra existenţei 
sau a conştiinţei sociale și-a impus rigorile chiar într-un compar- 
timent (ca literatura) cu știut statut relativ autonom. 

Junimea şi junimismul păstrează perfect însemnele caracte- 
ristice ale fizionomiei tuturor curentelor româneşti. Pare ciudat 
că orientarea care a postulat, în planul estetic, antisincretismul 
şi autonomismul să fie considerată ca un curent cu o viziune in- 

tegratoare. Ciudăţenia e numai aparentă. Deşi a statuat princi- 
piul esteticului în actele apreciatoare, junimismul nu a izolat 
dimensiunea literar-estetică din ansamblul structural în care se 
integra. Cum ne vom strădui să evidenţiem, aceleași puncte de 
vedere cu care a operat junimismul în planul estetico-literar au 
funcţionat și în celelalte compartimente. Iar. între planul socio- 
politic şi cel literar-estetic, graniţele nu sînt chiar atît de zăvo- 
rite cum ne-au obișnuit prejudecățile să credem. Comunitatea 
ideologică le-a apropiat mult, liantul creînqu-l unitatea de ţel, 
de atitudine şi, mai presus de toate, concepția (viziunea) atotcu- 
prinzătoare asupra întregului fenomen românesc. La urma ur- 
mei, se ştie, creaţia literară favorizează conştientizarea colec- 
tivă, facilitind unui grup social distinct să devină conștient de 
problemele şi aspiraţiile sale!. Universul coerent al operei lui 
Caragiale, de pildă, nu ne dezvăluie. semnificaţiile unor motive 
ideologico-politice. junimiste mai acut chiar decît unele mani- 
testări programatice ale liderilor politici ai grupării? Și nu se 
poate spune acelaşi lucru, cel puţin parţial, despre unele scrieri 
ale lui Slavici, Duiliu Zamfirescu sau Eminescu ? 

Pornind de la acest punct de vedere, care nu e numai meto- 
dologic, am studiat junimismul în dubla sa ipostază, de curent 
şi stare de: spirit. Structura cărţii (altfel spus: capitolele ei) 
s-a supus acestei rațiuni metodologice. Am consacrat fiecărui 
compartiment al complexului .structural care este junimismul 
(ideologic, politic, estetic, literar) cîte un capitol, neuitînd că 
pentru fixarea în epocă e necesară! urmărirea istoricului curen- 
tului (la urma urmei junimismul a fost o structură dinamică) 
și a polemicilor angajate cu orientările adversare. Nu ni s-a 
părut utilă studierea separată (într-un capitol distinct) a juni- 
mismului ca stare de spirit pentru bunul motiv că această ipos- 
tază e infuzată şi difuzată peste tot, fiind detectată lesne (sperăm 
că şi în cartea noastră) în orice luare de atitudine a junimiştilor. 
A -consacra un capitol special junimismului ca stare de spirit 
ne-ar fi condus, inevitabil, la repetiţii supărătoare pe care ne-am 
străduit să le evităm. - 


Junimismul este aşadar mai întîi, după opinia noastră, un 
curent de idei complex (literar, ideologic, cultural, politic) care 


1 Lucien Goldmann, Critică și dogmatism în creaţia literară, 
în vol. Sociologia literaturii, Editura Politică, 1972, p. 291. 

a inaugurat o nouă orientare nu numai în literatura şi cultura 
epocii, dar şi în spiritul public. Junimismul nu este deci numai 
un curent literar şi opiniile pornind de la această premisă pro- 
cedează prin ignorarea (uneori deliberată) a complexității feno- 
menului. Într-adevăr, se poate vorbi. la junimism de o domi- 
nantă estetică sau literară care ar fi coordonat ansamblul, con- 
ferindu-i o coerenţă unificatoare ? E adevărat că un asemenea 
factor predominant nu poate fi detectat la nici un curent lite- 
rar sau şcoală de la noi sau aiurea. Dar junimismul probează 
pînă la: evidenţă că nici una dintre valorile care i-au alcătuit 
ansamblul nu s-a putut constitui în „idee forţă“, .nu a izbutit să 
ocupe poziţii de comandă. Au fost toate aproape egal de im- 
portante, contribuind fiecare în domeniul său la impunerea cu- 
„rentului ca o orientare autoritară în viaţa publică pentru a o 
reevalua şi: .redimensiona. Presupune însă această viziune de 
“ansamblu (care a fost reală) perfecta armonie de atitudini şi op- 
țiuni' ideologice, estetice, filozofice, 'politice,: de modalităţi lite- 
rare ? Junimismul, ca orice, curent, a pivotat în jurul unui punct 
de vedere programatic. recunoscut de toţi adepţii. Dar 'dincolo de 
acest punct de vedere: programatic general constatăm  tolerarea 
celor mai variate tendinţe şi semnificaţii, ba 'chiar:. coabitarea 
contrariilor. Şi aceasta în toate compartimentele care i-au alcătuit 
structura. În planul literar-estetic. distingem lesne modalităţi di- 
verse: romantism, clasicism, realism, realismul poporan ce vestește 
vag sămănătorismul, dimensiunea fantasticului oniric (Eminescu, 
Gane). Adică tot atîtea modalităţi aparent imposibil de conciliat 
sub o formulă unificatoare. Planul filozotico-ideologic e şi el nu 
mai puțin diversificat.: Revista grupării, ca şi cenaclul ei, au 
tolerat şi au` popularizat deopotrivă : idealismul obiectiv, cel su- 
biectiv, raționalismul, iraţionalismul (de tip : schopenhauerian), 
evoluționismul - darwiniano-spencerian,  pozitivismul: comteian 
(agreat şi de Maiorescu, P. Carp sau V. Pogor, dar. mai ales 
de: Panu sau N. Xenopol),: materialismul de, tip .Bichner (ne 
referim, fireşte, la. filozofia lui. Conta). Un punct de vedere per- 
fect unitar nu putem constata nici măcar în opiniile. socio-po- 
litice ale grupării. A. D. Xenopol, G. Panu, Vasile Conta, care 
erau figuri proeminente la Junimea, nu au acceptat niciodată op-. 
țiunile conservatoare ale liderilor grupului politic junimist, sfîr- 
şind prin a se alătura altor formaţiuni politice. Eminescu, con- 
servator în convingeri, nu a pregetat să afirme puncte de vedere 
esențialmente deosebite de cele ale junimismului oficial. Dar chiar 
în cadrul nucleului fondatorilor se vor manifesta uneori opinii 

divergente (I. Negruzzi are în anii 1878—1879 opinii deosebite de 
ale lui Carp în problema articolului 7 din. Constituţie, iar N. Gane 
va părăsi, în 1888, partidul conservator pentru a se alătura libe- 
ralilor; Ce să mai spunem de divergenţa ireconciliabilă — ce-i 
drept foarte tîrzie — dintre Carp şi Maiorescu în perioada 1912— 
1917 ?). Dealtfel, cine examinează atent și fără preconcepte pu- 
blicaţia Junimii constată lesne că materialul e în sumare deli- 
berat eterogen. Spiritele ei patronale au urmărit, evident, să nu 
alcătuiască o revistă exclusiv literară, îngăduind,: chiar stimu- 
lînd, şi creaţia ştiinţifică (în sfera disciplinelor umaniste), cea 
sociologică, filozofică, general-culturală. Iar fizionomia revistei 
nu o, reflectă pe cea a grupării? Aceasta nu înseamnă deloc 
că Junimea şi junimismul sînt constituite. din atomi distincţi, 
cu statut independent al căror impact era producător de explozii. 
Dimpotrivă, Junimea şi junimismul oferă în. istoria culturii noas- 


w 


tre exemplul unei. elevate confrerii . de spirite care au ştiut să 
colaboreze în armonie fără a renunța la independența în opinie. 
Liantul: l-a creat scopul comun: („viziunea asupra lumii“) şi spi- 
ritul patronal al conducătorului care a ştiut, cu tact inegalabil, 
să armonizeze contrariile, să stimuleze şi să utilizeze energiile crea- 
toare spre un ţel care era al tuturor. $ 
“E inutil să depunem stăruințe şi să aglomerăm argumente pen- 
tru a demonstra evidența. Şi de vreme ce evidența pledează de- 
cisiv pentru structura pluriformă a junimismului, de ce am per- 
petua- eroarea de a-l considera exclusiv drept un curent literar ? 
Se poate, fără îndoială, elabora un! studiu. despre literatura Ju- 
nimii, despre estetica, critica sau ideologia ei literară. Dar un ase- 
menea studiu nu: va fi şi unul despre junimism pentru :buna ra- 
țiune că orientarea junimistă nu se limitează la aceste coordonate. 
Ele sînt numai componente, e drept foarte importante, ale unui 
ansamblu mult mai cuprinzător. Și a confunda o componentă 
sau două cu întregul e o eroare (nu numai metodologică gravă) 
care, euristic vorbind, nu poate oferi decit rezultate infirme. 
Dealtfel, îndrăznim să întrebăm, vom putea obţine judecăţi 
viabile despre valoarea, semnificaţia acestor componente, igno- 
rind ansamblul din care fac parte, le determină natura şi sem- 
nificaţia obiectivă ? În stadiul actual al istoriografiei literare, al 
istoriei culturii, după clarificările mai recente ale sociologiei 
literaturii, nu mai este posibilă: ignorarea. ansamblului de re- 
lații necesare între elementele unei structuri evident organice şi 

unitare. Şi întrucît această înţelegere e valabilă la scara unei 
opere, e cu atît mai recomandabilă investigaţiilor analitice despre. 
un curent, o școală literară sau cultural-ideologică. A nu ţine 
seama de aceste cuceriri moderne înseamnă a ne reîntoarce 
— obtuz și închistaţi — spre procedeele metodologice ale istorio- 
grafiei pozitiviste, ale - diletantismului - Tată o în considerate 
peste tot vetuste şi anacronice. 

Dealtminteri, dacă luăm în considerare o singură compo- 
nentă (cea literară sau cea ideologică), apar, insurmontabile, 
destule alte dificultăţi care aşază sub semnul îndoielii chiar 
orientarea junimistă ca o realitate constituită. Să ne amintim că 
Ibrăileanu, studiind numai literatura Junimii şi aceea a epocii, 
a vorbit despre „curentul eminescian“ ca despre o epocă lite- 
rară şi nu despre junimism. Aceeaşi observaţie făcuse mai îna- 
înte şi Gherea. Și, acest punct de vedere este, sub raport exclusiv 
literar-estetic, pînă la un punct, judicios pentru că, fără îndoială, 
geniul lui Eminescu a exprimat de-a lungul unei întregi epoci 
sensibilitatea românească, deopotrivă a creatorilor ca şi a masei 
cititorilor culţi. Iar Iorga, reţinînd din orientarea Junimii numai 
aspectul ideologic, a propus drept personalitate dominantă a 
epocii pe Xenopol şi nu pe Maiorescu, deși ştia bine că. Xenopol 
nu reprezintă fidel nici Junimea şi nici junimismul. Asemenea 
aprecieri au fost posibile tocmai pentru că junimismul nu a fost 
privit ca un ansamblu complex configurat, luîndu-se ca premisă 
de cercetare numâi o componentă. E un exemplu, din altele posi- 
bile, care evidenţiază aporiile inevitabile datorate confundării par- 
ticularului cu generalul sau a părţii cu întregul. 

Apoi junimismul trebuie considerat, cum spuneam, ca o stare 
de spirit. Ivită şi cristalizată din suma tuturor componentelor 
ansamblulului pe care îl studiem, această stare de spirit a creat în 
bună măsură şi orientarea, mişcarea inaugurată de junimism în 
spiritul public. Iar această stare de spirit a fost plămădită din 
asemenea trăsături, ca: rigoare, adevăr, luciditate, descurajarea 
imegalomaniei şi a mimetismului prin zeflemea şi supunere la 
obiect, stabilirea unui, judicios criteriu de valoare în actele apre- 
ciative, specificitate în domeniile implicate, cenzurarea tendin- 
telor spre o accelerată evoluţie prin elementul frenatoriu al con- 
servatorismului, elan creator original, combaterea naţionalismu- 
lui patriotard, postulatul evoluţionismului înţeles adesea rigid. Pe 
scurt spus, regîndirea şi reevaluarea celor pînă atunci înfăptuite 

în vederea unei noi etape construetivel. Contemporanii au asi- 
milat (cei mai mulţi) spiritul critic junimist cu criticismul şi 
acesta, la rîndul său, cu negația. Dar criticismul junimist, atunci 
cu adevărat necesar — Vianu l-a numit „o trezire la lumină“ —, 
nu înseamnă negaţiune, după cum junimism nu se reduce la cri- 
ticism. A admite asemenea simplificări înseamnă a ignora tendința 
constructivă din structurile spiritului junimist, aflată mereu chiar 
în. subtextul criticismului său. Cum ne propunem să evidenţiem, 
nu Nihilismul a guvernat spiritul junimist, ci un criticism po- 
zitiv ce aspira spre creaţie și consolidare. Este adevărat că acest 
punct de vedere prea radical la începuturi, și cum a fost cariat 
constant de conservatorism, a ignorat ceea ce era de pe atunci 
încă trainic construit. Dar care curent nu a utilizat, pentru a se 
impune în conştiinţa timpului, radicalitatea şi excesul, războ- 
indu-se superb cu toate orientările trecutului şi refuzînd decis 
orice conciliere? ák s 

Junimismul ca stare de spirit are deci în structurile sale ele- 
mente provenite din toate componentele organismului său, coa- 
gulate de un principiu director. Dar, deşi Maiorescu a îndeplinit 
aici roluri hotărîtoare, Junimea nu se reduce la personalitatea 
sa, după cum spiritul junimist nu se reduce la maiorescianism. 
Junimismul ca stare de spirit a fost expresia unei colectivități, 
cu o logică interioară specifică. Şi această colectivitate, patro- 
nată de Maiorescu, nu a fost numai reflexul personalităţii sale. 
În multe dintre manifestările sale recunoaştem deopotrivă pe- 
cetea unor personalităţi precum Pogor, Carp, Negruzzi şi chiar a 
unor personaje de suprafață modestă dar care, împreună, re- 
prezentau o forţă şi un punct de vedere audiat, creînd o atmo- 
sferă specifică. 

În sfîrșit, o ultimă necesară precizare. 

Junimea și junimismul reprezintă, pentru autorul acestei cărţi, 
o preocupare mai veche, materializată în 1966 printr-o primă, 
foarte juvenilă, tentativă. (De fapt, lucrarea a fost redactată între 
anii 1959—1962, dar a apărut de-abia peste patru ani.) O reluare 


1 Un cercetător al chestiunii a observat de curînd: „«Spiritul 
Junimii» e desigur în primul rînd felul de a gîndi decisiv ivit în 
cultura noastră acum o sută de ani, orientarea hotăriîtoare impri- 


mată unei culturi ce ameninţa cu stagnarea ; fel de a gîndi pro- 


priu şi orientarea nouă sînt însă realităţi şi operaţii ce ţin de re- 
vizuire, de critică şi astfel «spiritul Junimii» e identic, aproape în 
totalitatea manifestărilor sale, cu accepțiunea de «spirit critic ju- 
nimist»“. (Cornel Regman, Spiritul Junimii, I, Familia, 1969, nr. 10.) 

a chestiunii ni se impunea. Am reluat deci totul de la început, 
refăcînd întreaga documentare, am apelat la manuscrisele şi do- 
cumentele recent descoperite (ca, de pildă, Jurnalul lui Maiorescu 
de după 1891, încă inedit) şi, cu experiența îmbogăţită, am scris 
o carte nouă. Poate că mai potrivit ar fi să spunem o altă carte, 
de vreme ce din studiul apărut în 1966 am păstrat numai vreo 
douăzeci de pagini (şi acestea serios amendate) şi acele liniamente 
de ordin . general filozofic sau ideologic dinainte clarificate. 
Scriind-o, de fapt, în întregime acum, cu o altă compoziţie și ca- 
pitole noi, adeseori ignorînd realitatea lucrării noastre juvenile 
din 1966, în urma unei documentații reluate cu intenții exhaustive 
şi nu o dată dintr-o nouă perspectivă, e — repetăm -— hazardat 
s-o considerăm nu numai o:carte nouă, dar și o altă carte ? 
„Acestea ne-au fost intenţiile. Dacă am izbutit să le materia- 
lizărm cum se cuvine în corpul cărții o va stabili, ştim bine, 
numai cititorul avizat căruia, de fapt, ne încredinţăm. 


"Z. O. 


februarie 1972 — ianuarie 1975 


Capitolul 1 


ISTORIC 


1. Anul înființării Junimii — obiect de controversă. Între 

statute și program. Prelecțiunile publice. Tipografia. 
Fizionomia Junimii în epoca de glorie: ambianța, tra- 
diţii, uzanţe, structuri. Factorii constitutivi ai fizionomiei 
societății. za A 15 


2. li finale ra Convorbirilor literare. Sumarul primului nu- 

"măr și compoziţia revistei în primul ei an de activitate. 
Impunerea spectaculoasă a Convorbirilor în conștiința pu- 
blică. Revista Junimii, o. „publicaţie complexă [(literar-cultu- 
rală, științele umane). Incursiune în evoluția Convorbiri- 
lor pînă în 1885 (principalele ei compartimente : poezia, 
proza,. dramaturgia, stiinjele umane şi TRS de infor- 
mație). a aoti ji -39 


3. Momente cheie în evoluția junimismului : dezbaterile 
„în jurul problemelor ortografiei, a poeziei româneşti 


la 1867, a ideologiei socio-politice (studiile maioresciene g” 


Contra Şcolii Bărnuţiu, În contra direcției de astăzi în cul- 
tura română). Constituirea şi afirmarea direcţiei junimiste 
în ideologia literară, ca și în cea social-politică. Spiritul 
ideologiei junimiste și raţiunile militantismului politic în 
cadrele partidului conservator. Direcţia nouă sau mo- 
mentul constructiv (afirmativ) al junimismului. Junimea şi 
junimismul în viaţa politică : disensiuni şi disoluții. — 64 


4. Junimea bucureșteană organizată de Maiorescu la 

1876. Evoluție şi ambianţă. Între mondenitate de sa- 
lon și eterogenitate. Încercarea — eşuată — a lui Ne- 
gruzzi (1885) de a reinstaura atmosfera din vechea Ju- 


“18 


nime. Junimea din laşi sub patronatul lui Gane și N. Vo- 
lenti. Un sfirşit prelungit și penibil. Prestigiul Junimii în 
al novălea deceniu. Recunoașterea rolului ei naţional. 

i 79 


5. Sfirşitul vechii Junimi şi strădania lui Maiorescu pen- 

tru întemeierea unei noi grupări literare. Reintrarea în 
învățămînt şi preocuparea pentru selectarea dintre stu- 
denții înzestrați a unui nou cerc literar. Constituirea cer- 
cului tinerilor junimişti (1891—1892) și efortul modelator- 
formativ exercitat de Maiorescu. Situația precară a 
Convorbirilor. Asocierea noii generații junimiste la con- 
ducerea revistei (ianuarie 1893). Rolul tinerilor junimiști 
în polemica dintre direcţia maioresciană și cea gheristă 
(1893—1895). lacob Negruzzi părăseşte Convorbiri lite- 
rare şi noul Comitet redacțional (1895). Disensiuni, aban- 
donări şi dezertări. Condiţia revistei între violență agre- 
sivă şi platitudine. Junimismul și Convorbirile în peisa- 
jul modificat al vieții literare prin impunerea noilor orien- 
tări (cea socialistă, presămănătorismul, Literatură și artă 
română). Succesivele schimbări ale formulei redacționale 
(1900, 1902,:1906) şi menţinerea Convorbirilor ca o pră- 
fuită publicaţie de istorie şi știință în care literatura e 
abia tolerată. Acomodarea cu orientarea sămănătoristă. 
S. Mehedinţi, director al Convorbirilor (1907) şi excluderea 
lui Dragomirescu. ' Apusul Convorbirilor, care nu' pot 
intra în competiţie cu Viaţa românească şi Convorbiri 
(critice). Destinul complex al junimismului între conserva: 
torism și spiritul toleranței civice. 90 

1. Tradițiile nescrise ale Junimii stabiliseră că începutu- 

rile societăţii trebuie lăsate necercetate. Cum nu au 
fost elaborate statute și fiecare dintre fondatori avea 
versiunea sa despre „actul constitutiv“, se adoptase for- 
mula hazlie : „originea Junimii se pierde în noaptea timpu- 


„rilor“. Formula devenise cumva obligatorie în alocuţi- 


unea rostită anual la banchetele aniversare de secretarul 
perpetuu. Și chiar dacă Pogor, în replica sa, — tot obliga- 
torie — contesta „preciziunea“ lui Iacob Negruzzi, voinăa 
să propună sau să impună versiunea sa, junimiștii respec- 
tau regula jocului. 

Un document relativ recent. descoperit 1 vrea să aducă 
lumină în această „noapte a timpurilor“, În 1868, Minis- 
terul Instrucţiei Publice (prin adresa nr. 4031) cerea tipo- 
grafiei Junimii detalii despre activitatea sa. În adresa de 
răspuns semnată de M. Cerchez, în calitatea sa de „admi- 
nistrator al tipografiei. societăţii Junimea pe anul 1868“, 
(uzul era ca în fiecare an alt membru al societăţii să 
gireze administraţia tipografiei), se menționa că ,,so- 
cietatea Junimea este fundată în octombrie 1863“. Men- 
țiunea din acest document este confirmată de Negruzzi în 
aşa-numitul Albumul Societăţii Junimea, întocmit de el 
în aprilie 1878. Sînt înşiruiţi aici toți jJunimiștii în ordinea 
intrării în societate. Fondatorii ocupă primele cinci locuri, 
specificindu-se în dreptul lor „epoca fondărei Junimei 
în oct.“ 18632. Dar tot Negruzzi a contestat, net, ce-i 
drept mai tirziu, această precizare. Cu autoritatea cunoş- 


„1 1. Cremer, Despre începuturile Junimii, Familia, 1969, nr. 7, 
p. 18. 
? 1. E. Torouţiu, Studii şi documente literare, vol. IV, p. 313. 

tințelor pe care le avea, Negruzzi nota vădit polemic în 
Amintirile sale, uitînd probabil ceea ce afirmase în 1878 
şi că, deci, polemiza cu sine însuși: „mulți membri ai 


Junimii cred că societatea lor datează din toamna anului 


1863, însă aceasta nu poate fi, de vreme ce eu, unul din 
cei cinci fondatori, m-am întors din străinătate în lași, 
după săvîrşirea studiilor, în seara de 25 octombrie 1863, 
iar T. Maiorescu, altul dintre fondatori, plecase 'cu o zi 
înainte din Iași la Berlin, şi amîndoi ne-am încrucişat în 
drum la Botoșani, unde petrecurăm noaptea în același 
han, fără să ne facem cunoștința și fără măcar să ne 
întrevedem“ t, Obiecțiile lui Negruzzi sînt greu de res- 
pins, deşi în alte cazuri, cum vom vedea, memoria sa e 
destul de lacunară în spațiul acestor amintiri, scrise tîr- 
ziu, prin: 1919—1920. E posibil deci ca M: Cerchez, intrat 
în Junimea de-abia în 1865, să fi recoltat informaţia comu- 
nicată în adresa din 1868 de la vreunul din fondatori. E 
de 'crezut ca acest „informator“ să fi fost chiar prietenul 


+ său bun Vasile „Pogor (Negruzzi mărturisește că l-a cunos- 


cut pe Pogor în toamna lui. 1863, în casa. lui Cerchez). 
Iar. Pogor - — se ştie — avea versiunea lui despre înfiin- 
ţarea Junimii: El pretindea că înaintea Junimii ar fi func- 
ționat la Iaşi, prin 1863, o societate literară, de el pa- 
tronată, formată din I. Ianov, N. Negri, Th. și Gh. Aslan, 
Iorgu Gane, N. Schiletti, Al. Papadopol-Calimach, dr. Max. 
Dar Negruzzi, care a consemnat în Dicţionarul Junimii 
și această mărturie, preciza că nici unul dintre acești 
mai vechi societari n-a confirmat aserțiunea lui Pogor. 
Ceea ce nu-l împiedica pe Pogor ca, anual, în așa-numitul 
„contradiscurs“. la banchetele aniversare, să reclame ca 
Junimea să se recunoască legatara mai vechei societăți 
Şi, în consecință, data întemeierii să fie modificată, cu 
aproape un an. Dar tot atît de posibil este ca informaţia 


„să-i fi fost oferită lui Cerchez de Iacob: Negruzzi (dacă 


n-a redactat chiar el adresa în chestiune), care atunci 
considera că bazele Junimii, au fost puse în octombrie 


1863. Să adăugăm, pentru a, completa dosarul. contro- 


verselor neîncheiate în legătură cu data înființării so- 
cietăţii, că în al său Dicţionar al Junimii, redactat tîrziu, 


„1 Jacob KegrazA Amintiri din Junimea, Editura Minerva, ediţia 
B.P.T. (îngrijită de Corneliu Simionescu), 1970, p. 7. 

Negruzzi nota că botezul s-a petrecut „într-o duminică 
"din primăvara anului 1864, după o prelegere populară a 
lui Maiorescu“. 

În afara controversei este faptul că se poate anii de 
o activitate a Junimii înainte de a se fi constituit. Maio- 
rescu își începuse prelegerile publice încă la începutul 
anului 1863 și aveau să fie reluate la 9 februarie 1864. 
De astă dată pe baza unui program întocmit de tinerii 
ce vor funda Junimea, iar lui. Maiorescu i se adaugă 
alţi conferenţiari : Carp, Pogor, Th. Rosetti. E drept că 
Maiorescu a ţinut zece prelegeri, Carp și Pogor cîte două, 
iar Rosetti, emoţionat, a coborît de la tribună fără a iz- 
buti să'articuleze în întregime nici formula de introdu- 
cere. În același început de an 1864, chiar înainte de în- 
tilnirea care a stabilit programul prelecţiunilor, a avut 
loc şi prima reuniune așa-zicind literară a societății încă 
neconstituită. E vorba de reuniunea convocată de Maio- 
rescu la locuința sa pentru a audia traducerea lui Carp 
după Macbeth. Au fost prezenţi: Maiorescu, Carp, 
Negruzzi, Th. Rosetti şi N. Burghele. Pogor, invitat 
și el, nu a putut veni. Negruzzi are dreptate să considere 
că această reuniune „a fost întțîia ședință a Junimii, fără 
ca cei prezenţi să se fi gîndit încă la înfiinţarea unei 
societăţi literare“. 1 Se pare chiar că în etapa aceasta din 
preistoria Junimii s-a inaugurat și.o altă manifestare 
devenită apoi tradiţională : banchetul anual. Negruzzi 
îşi amintește că „din timpul cînd Societatea nu exista 
încă în forma actuală și cu numele de azi, Maiorescu a 
introdus obiceiul banchetelor“. Primul banchet ar fi avut 
loc tot în locuinţa lui Maiorescu de la Trei Ierarhi la 
care au luat parte, în afară de cei ce vor funda curînd 
Junimea, cîțiva universitari ieşeni. Unii dintre aceşti din 
urmă invitați (P. Suciu, Șt. Micle, D.  Mirzescu, 
V.A. Urechia) vor deveni foarte pia a | adversari intran- 
sigenţi ai Junimii. 
-Totul se îndrepta spre o fază a organizării societare, la 
care Maiorescu, ca și ceilalți, obişnuiţi cu tradiţiile stu- 
denţești “din Germania, trebuie să se fi gîndit din capul 
locului. În iarna şi primăvara anului! 1864 devenise un 
obicei ca duminica, după prelegerea publică, organiza- 


"1 I, Negruzzi, op. cit., p. 13. 

torii să se întilnească la unul dintre ei (la Pogor sau la 
Maiorescu) pentru a discuta. Discuţiile erau animate Şi 
degajate, abordîndu-se cu îndrăzneală juvenilă înalte 
și complicate chestiuni filozofice şi literare. Politica nu 
era cu totul exclusă din aceste conversații. Dar refuzau să 
o considere cu seriozitate, de teamă, probabil, de a nu 
se trezi antrenați în pragmatica ei, mereu tulbure și păti- 
maşă. Preferau să se menţină în sfere socotite ideale. 
La una dintre aceste reuniuni fără program, desfăşurate 
într-o atmosferă relaxată, s-a ivit ideea organizării unei 
societăţi -literare.. Era, de fapt, instituţionalizarea unei 
stări de fapt, întrucît, practic, societatea literară func- 
ționa de citeva luni bune. Negruzzi nu-și amintește cine 
anume a formulat propunerea. Ştie însă că duminici la 
rind s-au angajat controverse în jurul denumirii cu care 
societatea trebuia să se înfățișeze lumii. Diversele propu= 
neri nu au fost acceptate pentru că, molipsite de atmosfera 
intelectuală ieșeană dominată de latinismul profesorimii 
originare de peste munţi, erau stridente sau pedante. 
Cum alte propuneri nu veneau, puţin a lipsit să se fi 
adoptat denumirea pompoasă „Ulpia“, rectificată repede 
cu o alta mai completă, „Ulpia traiană“. Uşor de înţeles 
în ce postură ridicolă s-ar fi aflat societatea literară ie- 
șeană, apăsată de o asemenea firmă ţipătoare, în luptele 
viitoare cu dăscălimea ieșeană şi cu! excesul latinist al 
Academiei... Dar destinul a fost înțelegător cu rosturile 
societății ce atunci se constituia și Th. Rosetti (curios, 
tocmai greoiul viitor înalt magistrat !) a salvat hotăritor 
situaţia. Propune „un nume fără pretenţie, care să vă 
placă la toţi, fiindcă nu zice mare lucru“. Junimea păru 
tuturor celor prezenți o alegere fericită. A fost îmbră- 
țișată. Probabil și pentru că denominaţia anodină era 
cu totul neangajantă și pentru că, negreșit, evoca în memo- 
ria afectivă a companionilor cine ştie ce „Jugend-Bund“ 
studențesc sau o altă asociaţie similară. Decizia fiind adop- 
tată în unanimitatea sufragiilor, pe dată s-a improvizat 
un ritual de botez. Pogor (fireşte, el !), meșter în ritualuri 
popeșşti, intonă nazal formulele de rigoare, după care a 
sondat de trei ori opinia Junimii despre pedantismul 
căreia era cît p-aci să-i cadă victimă. „S-a lepădat co- 
pilul de Satana pedantismului ?“ Și numai după ce ti- 
nerii răspunseră, în cor, afirmativ, Junimea își putea consi- 

dera semnat actul de naștere. Ceremonia aceasta, apa- 
rent burlescă, trebuie să se fi petrecut prin aprilie 
sau mai 1864. Ciclul prelecţiunilor s-a încheiat odată cu 
vacanța de Paști, iar de la mijlocul lui iunie încolo so- 
cietarii se răspîndeau la băi sau pe la moșii. Delimitarea, 
încă din momentul genezei, de pedantismul latinist anunţa 
unul dintre obiectivele constante ale ostilităților junimiste. 

E de mirare, la prima vedere, cum de tinerii aceștia, 
mai toţi școliţi în Germania (sau ca Th. Rosetti în Austria) 
unde, în cele mai minuscule asociaţii, era la mare cinste 
organizarea protocolară, nu au găsit cu cale de la început 
să stabilească şi să voteze statute, să-și aleagă ierarhi și 
celelalte funcțiuni obligatorii (președinte, secretar, ca- 
sier etc.). Am spune că repudierea spiritului de sistemă 
şi a normativelor protocolare provenea tot din oroarea 
față de pedantism. Tinerii din Junimea contemplau cu 
umor încrîncenat probele hilare ale spiritului scorțos 
afișat cu morgă gravă de cercurile constituite în capitala 
Moldovei. De aceea, poate, au ezitat dintru început să 
procedeze la elaborarea unor statute. Apoi, foarte curînd, 
în august, a intervenit „scandalul“ de la Şcoala Centrală 
de fete și procesul lui Maiorescu care au întrerupt acti- 
vitatea de-abia înființatei societăți. În această perioadă, 
încheiată tîrziu, în iulie 1865, activitatea Junimii a încetat. 
Negruzzi îi scria la 17 februarie 1865 prietenului său 
A]. Gregoriade-Bonachi : „Societatea Junimea este para- 
lizată de cînd pensecuţiunea lui Maiorescu care era. capul 
ei și așteaptă momentul învingerii ca să se poată din nou 
deda la lucruri științifice şi literare, unicul său ţel. Dache 
va ieși aste Societate învietă, sperăm che vom ave multe 
membre noue“ t. Toţi prietenii lui Maiorescu erau anga- 
jaţi necondiţionat în ostilitățile procesului, nedemobili- 
zind decît odată cu proclamarea publică a victoriei și 
reintegrarea lui Maiorescu în toate funcțiunile din care 
fusese, temporar, suspendat. 

Dar înainte de acest penibil incident și, mai abitir, 
după aceea, conducătorii Junimii se gîndiseră dacă nu la 
statute cu normative rigide, la un program cu obiective 
precizate. Într-o însemnare maioresciană din 5/17 ia- 
nuarie 1866 se menționa că la întrunirea din ziua prece- 


1 I. E. Torouţiu, op. cit., vol. III, p. 343. 

dentă. „eu am citit programul. societății noastre ; totul 
primit şi: am stabilit şi prelegerile populare“. 1 “Prezența 
acestei preocupări o aflăm consemnată și în procesele 
verbale ale Junimii. Ele semnalează că. la şedinţa din 
7 decembrie 1865 au avut loc „discuţiuni despre scopul 
şi întinderea societății Junimea“. La 28 decembrie s-au 
desfășurat din nou „dezbateri asupra discursurilor publice 
şi asupra necesității unui program al lucrărilor Socie- 
tăței“. Se menţionează apoi şedinţa în care Maiorescu. a 
citit „„programul. general a. lucrărilor“ Junimii, dezbătut 


şi în proxima întrunire, de la 11 ianuarie. Procesul verbal 


din 11 ianuarie notează chiar în chip concluziv că rezul- 
tatul .acestei şedinţe ar fi fost „programul societăţii Ju-. 
nimea“, ceea .ce. îndrituieşte opinia că programul a exis- 
tat cu adevărat. Din päcate, procesele verbale se întrerup 
în ianuarie pentru .a fi reluate. tocmai. în octombrie. 
Dacă nu s-ar fi produs acest interstiţiu, poate că în vreun 
proces verbal s-ar u consemnat, integral acest. document 
program.. 

Dar neaflîndu-l : aici nu înseamnă că nu avem mărturii 
despre program. Din păcate, nu ni s-a păstrat documentul 
în redactarea, cu siguranță. sobră și limpede, a lui Maio- . 
rescu, Și aceasta pentru că jurnalul lui Maiorescu își între- 
rupe. însemnările în 1859 pentru a le relua tocmai în 
ianuarie 1866. Altfel Maiorescu ar fi transcris aici, cum 
proceda. de obicei, textul 'așa-zisului program. Acesta 
fusese însă, discutat la reluarea activităţii Junimii (sep- 
tembrie 1865) în Comitetul restrîns al societăţii. (A func- 
ționat, cel puţin la început, un asemenea Comitet direc- 


- tor care se confunda cu grupul fondatorilor și al celor 


„dintii junimişti.) Va fi pus în discuţie. la cîteva şedinţe 


din' decembrie . şi acceptat, în ianuarie 1866. Programul 
s-a păstrat însă în transcripţia — să fie o întîmplare ? — 
a secretarului perpetuu: Nu e o copie. anume, ci o rela- 
tare amplă într-o scrisoare din 17/29 septembrie 1865 
adresată aceluiaşi Gregoriade-Bonachi („idiotul Bonachi“. 
cum avea să-l catalogheze - apoi Maiorescu). Scrisoarea 
aceasta; peste care cercetătorii au trecut repede, „conţine, 


. credem, cu adevărat întregul program al Junimii : „Acuma 

— ce a hotaritu comitetul vechiu societăţei (Maiorescu. 


1 T. Maiorescu, Însemnări zilnice, vol. 1, p. 121. 

Pogor, Carp şi eu): 1) Societatea Junimea e constituită ; 
2) Ea va face apel la toţi cetațianii care se interesează 
la propasîrea civilisațiunei în România sa facu parte 
din ea ; preţiulu participarei este 4 galb. pe anu, adică 1 
pe trimestru ; 3) Ea va avea unu corespondinte în toate 
orașiele cele mai însemnate ale României și în provin- 
tiele Romane supuse dominaţiunilor străine ; 4) Ea va 
tipări ori ce carte de sciinția sau litere iar mai cu seama 
acele de sciintia. trebuinciose școlilor gratis, după ce 
„ înteiu resp. carte se va găsi folositore tierei de o comisiune 
cercetatare espresu numita pentru acesta (intiliegi ?) ; 
5) Ea va ave o singură ortografie pentru tote cele eșite de 
sub tipariulu ei ; 6) Pretiulu eşîtu din vinderea cartilor va 
servi societatiei pentru acoperirea' cheltuelilor, iar după 
ce aceste voru fi acoperite, castigulu se va da autorului ; 
7) pentru acei autori cari voescu a tipari carțile lor pe 
proprie cheltuela pretiulu va fi mai eftinu și tipariulu 
va fi mai 'bunu decatu la alte tipografii ; 8). Soc. Juni- 
„mea va debuta prin tiparirea tuturor cronicarilor și isto- 
riografilor Romani într-o noua: edițiune cu note explica- 
tive şi index. Dnii membri Pogor, Carp şi Maiorescu sunt 
însarcinaţi cu lucrarea la asta noua edițiune (precepi ce 
lucrare diabolica ?) ; 9) propunerea D-lui Negruzzi de a 
scoate la lumina o revista lunară („Junimea“), după exem- 
plulu revistei «des deux mondes», se adopta după lungi 
controverse și se amana pe unu anu din cause binecu- 
vintate ; 10) Casieru e de o cam data numitu D. V. Pogor, ` 
care de şi localul pentru tipografie gratis ; 11) se voru da 
somi anuali despre cheltuielile veniturilor și despre tóta 
starea casei societatiei, cari somi se vor publica prin 
tote diariele tierei. Celelalte cestiuni se amana pene la 
viitorea întrunire și pene la sosirea tipografiei care va fi 
de-aici în doe saptemani.“ 1 (Am păstrat intenţionat impo- 
sibila ortografie a lui Negruzzi ca probă exemplară a 
opticii sale în această chestiune. Avea chiar pretenţia să 
o impună, dar a fost nevoit să se închine înaintea argu- 
mentelor maioresciene.) Predomină, cum se observă, în 
aceste puncte de program referirile la tipografie și tipă- 
rituri. Cuprinde însă și alte prevederi, de interes mai larg, 
care îl deosebesc de deciziile privind exclusiv activitatea 


1 I. E. TYorouţiu, op. cit., vol. III, p. 348—349. 

tipografiei Junimii Î. Dar şi aceste prevederi, aparent 
tehnice, despre tipografie şi tipărituri semnalează; cum 
vom vedea mai încolo, o bine gîndită acţiune de valori- 
ficare a legatului cultural, ca și crearea condiţiilor pentru 
promovarea lucrărilor originale științifice sau literare. 
Aceste prevederi erau, așadar, elemente semnificative, 
cu pondere și finalitate într-o directivă programatică bine 
sîndită şi structurată. Cum se vede pînă la urmă, tinerii 
aceștia care dispreţuiau paraponul şi rigoarea formalistă 
au adoptat totuși un program al societăţii ce stabilea 
modalitatea înscrierii, cotizaţii lunare, normativele obli- 
gatorii ale activității. Aveau chiar şi un. Comitet vechi 
(patru dintre membrii fondatori) şi, probabil, unul nou. 
Din fericire, pînă la urmă, a triumfat cu adevărat spi- 
ritul Junimii. Au fost neglijate, pînă au dispărut cu to- 
tul, normativele de ordin formal, dăinuind preciziunile 
programatice esenţiale. > UA i 

Se vede bine din aceste documente că. preocupările 
dintii ale Junimii au fost prelecțiunile şi tipografia. So- 
cietatea nou înfiinţată dorea nu numai să se facă remar- 
cată, dar să-și realizeze misiunea spre care — prin pro- 
gram — năzuia („propăşirea civilizațiunei în România“). 
Dealtminteri, prima formă de manifestare publică a 
Junimii a fost prelecţiunea. Stabilit la Iaşi, în decembrie 
1862, în februarie următor. Maiorescu, care avea o mare 
predilecție pentru conferințele publice (în 1859 şi 1861 
conferențiase la București, şi mai înainte în cercuri de 
specialişti la: Paris sau Berlin), își începe în localul 
Băncii Moldovei un foarte frecventat ciclu de conferinţe. 
Ecoul lor e din capul locului neobișnuit de mare, conferen- 
țiarul cucerind publicul intelectual prin darurile sale 
oratorice, ca şi prin substanţa celor comunicate. Tema 
acestor conferinţe, „Reflecţiuni filozofice populare rela- 
tive la familie și educațiune“, în care se utilizau, cu bună 
metodă, noile cuceriri științifice în pedagogie, psihologie: 
şi estetică au trezit interes într-un oraș în care cultura 
era, prin tradiţie, mult respectată. Hasdeu. a comentat 
aceste conferințe în Lumina şi, dincolo de tonul incisiv, 
răzbate consideraţia pentru solidele cunoștințe ale au- 
torului, pentru „elocinţa şi limpiditatea de expunere, 


1 I. E. Torouţiu, op. cit., vol. IV, p. 430. 

cu ajutorul cărora dlui știe a se furișa, așa zicînd, în ini- 
mile ascultătorilor“. Trebuie că ecoul acestor conferinţe 
a fost deosebit de mare, de vreme ce Costache Negruzzi a 
ţinut să relateze despre ele fiului său, aflat la studii în 
străinătate, semnalîndu-le ca un adevărat eveniment cul- 
tural în lumea Iașilor. În anul următor, tot în februarie, 
Maiorescu organizează un nou ciclu de conferinţe. Sînt 
tot zece la număr și se desfășurau, de regulă, de la în- 
ceputul lui februarie pînă în preajma Paştilor. Cum la 
prelecțiunile din 1864 se asociază drept conferenţiari 
Carp, Pogor și Th. Rosetti, ele inaugurează, istoric vor- 
bind, ciclul de prelegeri ale Junimii. Ce-i drept, ele nu 
au încă un subiect unitar, cum vor avea din 1866 încolo, 
iar Junimea avea să se constituie, oficial, chiar în timp 
ce se desfășura această foarte ascultată suită de conferinţe. 
Se poate totuși vorbi de prima manifestare de prestigiu 
a Junimii în viața intelectuală a Iașilor. După pauza din 
1865, impusă de ostilitățile procesului în care a fost im- 
plicat Maiorescu, anul 1866 aduce primul ciclu de prelec- 
țiuni cu program unitar. Subiectul în jurul căruia pivo- 
tează conferințele : „elementele de viață a popoarelor 
manifestate în istorie“. Maiorescu rostește „privirea teore- 
tică“ și alte patru prelegeri. Debutează I. Negruzzi și 
Nicolae Mandrea, iar V. Pogor se produce din nou. Alţi 
conferenţiari programaţi (Leon Negruzzi și viitorul adver- 
sar al junimismului politic, Dimitrie Sturdza) nu s-au putut 
prezenta înaintea publicului datorită complicării situaţiei 
politice. În 1867 prelecţiunile Junimii au ca obiect „cărțile 
omenirii“, noul conferențiar fiind I. Caragiani. În 1868 și 
1869 subiectul prelecțiunilor, ţinute — se pare — exclusiv 
de Maiorescu, a fost „Cercetări psihologice“. 

„Să mai amintim de cea de-a VII-a stagiune a prelec- 
țiunilor (din 1871), „Semnele de cultură în popoare“, de 
cea de a opta (1872), „Elemente de educaţiune“, de a IX-a 
(1873), „Omul și natura“ (acum aveau să debuteze în pos- 
tura de conferenţiari : Xenopol, Panu, Șt. Vârgolici, Lam- 
brior). În sfîrşit, prelegerile din 1874, cînd Maiorescu, 
ocupat fiind cu înalte îndatoriri ministeriale la București, 
sancţionează triumful mai tinerilor junimiști care izbîn- 
desc o dublă victorie : impunerea unui subiect drag lor, 
„elemente naţionale“, și modificarea, în favoarea lor, a 
contingentului de conferențiari. Cu excepţia lui Negruzzi, 

ridicat la rolul de maestru care rostește, în locul lui: 
Maiorescu, „privirea teoretică“, toţi conferenţiarii erau de 
rangul . doi (Burlă, ` Xenopol, Panu, Lambrior, Vârgolici, 
G. Roiu, P.. Verussi). Anul 1875. sancţionează definitiv 


- această victorie a eșalonului secund de. vreme ce Xenopol 


debuta la „privirea teoretică“, tema fiind tot naţională 
(Și Influențe. consecutive asupra poporului român“). Ne- 
gruzzi şi Pogor (reprezentanţii „bătrînilor“) se mulțumeau, 
„modest“, să se alinieze la rînd cu ceilalți. Singurul fapt 
remarcabil în acest an 1875 e debutul. lui Eminescu la 
prelecţiuni cu conferința „Germanii“. Dar cu siguranță că 
prelecţiunile din 1875 (al XI-lea ciclu) marchează apăsat 
degringolada în importanţă a acestei manifestări junimiste. 
Degeaba protesta; de la București, T. Maiorescu împotriva 
ascendenţei junimiștilor de rang secund. Practic, aceasta 
era unica posibilitate de a întreţine viaţa prelecţiunilor. 
În această ipostază, adesea improvizată, prelecţiunile 
au viețuit pînă în 1881. Așadar nu mai puţin de 17 ani. 
În epoca. lor 'de glorie au contribuit adesea esenţial la 
afirmarea Junimii și a junimismului ca o direcţie ae] 


tată în viața culturală și ideologică a timpului.. 


Nu e exagerat să se spună că prelecţiunile nu au înde- 


„plinit numai oficiul de a afirma în exterior Junimea și 

junimismul. În egală măsură au contribuit la conturarea și 
impunera unor opinii comune printre junimiști. Iar cere- 
monialul impus. de Maiorescu acestor prelecţiuni, febra 
pregătirii și rigorile desfășurării lor au creat o atmosferă 
liant care a solidarizat rîndurile junimişilor. A rămas o 
întreagă literatură care a fixat fizionomia. prelegerilor 
publice. Notorii sînt paginile din memorialistica lui Panu 
și Iacob Negruzzi. Nu e aici locul detalierii „filmului“ aces- 
tor desfășurări, de la etapa preliminară a dezbaterilor 
pentru alegerea subiectului, -prepararea conferinţelor, 
ceremonialul dezvoltării lor şi, finalmente, discuţiile — cel 
puţin în primii ani —, purtate pe marginea „figurii“ 
făcute de un conferenţiar sau altul. Să spunem totuși că 
aceste prelecţiuni, recomandate a fi populare, erau cu 
totul departe de o ţinută modică. Conferenţiarii erau, cei 
mai mulţi, distinși intelectuali, cu solide cunoştinţe în 
materie, unii obișnuiți, prin profesiune, cu oratoria 
aulei universitare sau a sălii de justiţie. Subiectele nu 
erau nici ele oarecare, ci astfel structurate încît îngăduiau 

conferențiarilor racordarea la ultimele stadii ale dezvol- 
tării științelor umane. Apoi publicul nu era nici el deloc 
popular. Prelegerile Junimii au fost mereu frecventate de 
lumea bună, intelectuală, din capitala Moldovei. E drept 
că un coeficient însemnat din auditori îl constituiau 
„damele din lumea bună“. Dar şi aceste auditoare erau, 
cu deosebire, intelectuale și cu ştiută influenţă în viaţa 
culturală. Cît privește restul audienţilor : era, în între- 
gime, format din intelectuali : profesori, avocaţi și magis- 
traţi, înalți funcționari, studenți. Panu își amintește că 
la prima sa conferinţă, o dată ajuns pe tribună, s-a aflat 
„inaintea 'unui public numeros, a publicului celui mai 
elegant și mai cult din Iașii de acum 30 de ani : mare parte 
din vechea aristocrație și toată lumea frecventa în toalete 
splendide conferințele inaugurate. de. dl. Maiorescu, 1 
Nivelul acestor conferințe era, orice s-ar. zice, mult dea- 
supra rigorii universitare, iar publicul, printre care unii 
deosebit de cultivați, se instituia în adevărat examinator. 
Cu siguranţă că această exigenţă, de fapt reciprocă, păstra 
la o înălțime ridicată ștacheta valorică a prelecţiunilor. 

Cît privește ceremonialul prelecţiunilor,. care îl. trans- 
forma pe conferenţiar într-un abstras din contingent, 
interzicîndu-i-se orice contact cu publicul pînă tîrziu 


după prelegere, cu formule fixe. de adresare și încheiere, ' 


cu durată cronometrată și ținută vestimentară de rigoare, 
ele au conferit culoare şi farmec unei manifestări publice 
de mare prestigiu. Prelecţiunile Junimii: au fost cu ade- 
vărat o instituţie. Și încă una respectată şi temută. Chiar 
de adversari. A audia cu regularitate. prelegerile: Junimii 
era un semn de distincție. Ce să mai spunem de cei ce se 
produceau .la tribuna acestor prelecţiuni ? Le aducea un 
invidiat spor de prestigiu, o aură de necontestată glorie 
cum nu mai cunoscuse viața Iașilor din perioada de renaș- 
tere a anilor patruzeci. | NTE ME 
În ordinea imediată a preocupărilor Junimii în aceşti 
primi ani ai existenței sale a fost tipografia. Faptul apare 
distinct şi în așa-numitul program al Junimii (din redacta- 
rea — citată mai sus — a lui Negruzzi), în procesele ver- 
bale ca și în anunţul din primul număr al Convorbirilor 


1 G. Panu, Amintiri din Junimea, vol. 1, Editura Minerva, edi- 
ţia B.P.T. (îngrijită de Z. Ornea), p. 148. i : | 

literare. Tinerii constituiți în Junimea socoteau că misi- 
unile lor, la care cugetau cu seriozitate, presupun obliga- 
toriu o acțiune concentrată de editare. Se preconiza mai 
întîi editarea a ceea ce azi am numi patrimoniul cultural 
național („Societatea Junimea va debuta prin tipărirea 
tuturor cronicarilor și istoriografilor români într-o nouă 
edițiune“), apoi publicarea unor manuale școlare compe- 
tent întocmite, beletristică de o oarecare ţinută. Nu se 
neglija nici ceea ce se durase în literatură pînă la 1860. 
La urma urmei, vestita antologie preconizată spre a fi 
editată — și care a stirnit atîta vrajbă — era o componentă 
importantă în acest plan de reeditare. (De fapt, mai propriu 
ar fi să spunem de reconsiderare.) În sfîrşit, se avea în ve- 
dere publicarea unei reviste lunare. Tot acest plan îndrăzneț 
de reconsiderare și promovare. a scrisului naţional — și 
încă în condiţii avantajos stimulative pentru autori — pre- 
supunea cu necesitate un stabiliment tipografic propriu. 
Junimiștii au luat iniţiative de a-l întemeia. Și au crezut 
atit de mult în eficienţa planului lor de editare, ca și în 
aşezămîntul tipografic, încît au scontat — naivitate ! — să 
obțină beneficii. Ba chiar de beneficii rămase după ce vor 
îi acordate oarecari onorarii autorilor. l 

La întemeierea tipografiei, junimiştii au avut de întîm- 
pinat destul de puţine dificultăți. Fortuna era de partea lor. 
Tipografia a fost pusă în funcţiune în 1865, deci practic 
odată cu reluarea activității Junimii, victorioasă în pro- 
cesul lui Maiorescu. Negruzzi a oferit — şi de astă dată — 
două versiuni în această chestiune. Una în Amintiri... şi 
una într-o scrisoare din 17/29 septembrie 1865 către ace- 
lași Gregoriade-Bonachi. Înclinăm să credem în veracita- 
tea celei de a doua versiuni. Un văr al lui Pogor, basara- 
beanul Nicolae :Casu, a cumpărat la Paris utilajele nece- 
sare unei tipografii pe care voia s-o instaleze în urbea 
sa. Cum autorităţile de acolo nu au aprobat această iniția- 
tivă, trebuia să caute mașinăriilor și instrumentajului o 
altă destinație. Putea să caute un cumpărător, deşi nu 
prea erau amatori pentru un stabiliment tipografic într-o 
perioadă cînd se tipărea destul de puţin. Se întîmplă însă 
că tînărul Casu nici nu a căutat amatori. Destul de bogat 
pentru a-și îngădui gesturi de mecenat și cucerit de 
entuziasmul junimiștilor care investeau atitea speranţe 
în foloasele culturale ale tipografiei, a donat pur și simplu 

mașinăriile. Cum scrie Negruzzi în epistola către Bonachi : 
„el dedică tipografia sa societăţii noastre și-așa peste 
citeva săptămîni va funcționa o nouă tipografie în Iaşi 
sub numele «tipografia Societăţii Junimea». Pricepi ce 
enorm avantagiu avem posedînd o tipografie fără a scoate 
capital din pungă“ !. Avantajul era într-adevăr foarte 
mare. Dar nu însemna și învingerea tuturor dificultăţilor. 
Instalaţia tipografică năştea destule cheltuieli de funcţio- 
nare (hîrtie, manoperă, chirie, impozite șa.md.). Și 
cum afluența de tipărituri nu s-a înregistrat, junimiștii 
au avut se soluţionat din capul locului grele probleme 
financiare. S-au angajat deci să cotizeze „mensual“ de la 
1 . octombrie 1865, pentru acoperirea cheltuielilor (în 
1865 adresa semnată de Cerchez din care am mai citat 
preciza că fondul de rulment anual se ridică la suma de 
800 galbeni, recoltată din cotizaţiile membrilor și din 
beneficiul obţinut din imprimate), au hotărît ca anual 
„unul dintre ei să gireze treburile tipografiei, au numit un 
administrator (azi s-ar spune un director tehnic), au găsit 
localul și erau în așteptarea manuscriselor. Care nu prea 
VERCAU pas ferigi tna a E zar ~ 

Treburile tipografiei nu au mers deloc strălucit. Dim- 
potrivă. Au înlocuit în cîteva rînduri administratorul 
tehnic, au intervenit salvator de vreo două ori. pentru a 
evita falimentul, iar lacob Negruzzi, implacabil cu înca- 
sarea cotizaţiei promise, trebuia să-l tempereze mereu. pe 
Pogor care, cu capul în nori, nu a pregetat să complice 
lucrurile și mai mult, adăugînd tipografiei o librărie. 
(Aprovizionată cu cărţi după indicaţiile lui Pogor, librăria 
era, de fapt, o bibliotecă pe gustul oamenilor subțiri, 
lipsită fiind — din această cauză — cu totul de cumpă- 
rători. Junimiștii, cu umorul niciodată tocit, spuneau că 
Pogor e mai singurul cititor, dar nu şi cumpărător, al 
librăriei ; Pogor replica văzînd că nu e singur de vreme ce 
și Neculai Burghele se îngrijeşte de cărţile librăriei, supra- 
veghind un nefrecventat cabinet de cultură.) Plictisiţi de 
calculele interminabile pe care administratorii le prezentau 
Junimii, nevoiţi să schimbe mereu giranţii care se derobau 
de o însărcinare ce nu era deloc ușoară (Melik, Th. Cer- 
chez, Al. Farra), junimiștii au sfîrşit prin a vinde tipogra- 


1 I. E. Torouţiu, op. cit., vol. III, p. 343. 

fia cu deficit. Același sfirşit avea să-l aibă și pompos inti- . 
tulata „Librăria Societăţii. Junimea“ finanțată de omul 
tuturor proiectelor. hazardate, Vasile Pogor. Dar aceste 
finaluri — previzibile — aveau să se producă mai tirziu, 
după 1871. La 13 octombrie 1871 procesul verbal al ședinței 
Junimii consemnează : „Asupra afacerei vinderei tipogra- 
fiei. de dnii. Pogor şi Maiorescu societatea deliberînd 
încuviințează vinderea, făcîndu-se oarecare modificări“ 1. 

La 29 octombrie tipografia era vîndută și Pogor se obliga 
să verse Junimii. sumele rămase după. ce s-au achitat 
toate datoriile făcute cu tipografia. 

Dar, la urma urmei, aceste iniţiative: de întreprinzători 
filantropi nu reprezentau decît: partea tehnică a preocupă- 
rilor Junimii. Ele au avut greutate în planurile Junimii 
în 1863—1865. Foarte curînd tinerii din Junimea şi-au 
dat seama că rostul societăţii e cu totul altul şi că înalt 
culturalizatoarea lor misiune se realizează — strălucit — 
pe. alt plan. După cinci-șase ani de activitate, — maturați 
în: lupte 'grele — priveau zimbitori spre etapa aceasta 
juvenilă. Proiectele copilăriei lor erau acum depășite. Își 
săsiseră, definitiv, rostul, îl verificaseră și cunoșteau moda- 
litatea înfăptuirii sale. Dar. pînă să ajungă la acest mo- 
ment, juvenila înjghebare tipografică şi-a dovedit utili- 
tatea. Nu e vorba de cele cîteva lucrări publicate. Ci de 
editarea publicaţiei Junimii. Nu e, credem, hazardat să 
spunem că, fără existența tipografiei, junimiștii nu ar 
fi îndrăznit să se gindească la o. publicaţie periodică. 
Este chiar posibil că unul dintre motivele pentru care au 
pornit. proiectul înființării tipografiei a fost, în secret, 
revista. De vreme ce revista a apărut, se poate spune că 
tipografia şi-a realizat, deplin, menirea. Cu stipendii, coti- 
zații și încasări din: “abonamente, revista putea apărea 
foarte bine și la o altă tipografie. Se evitau astfel compli- 
caţiile proprietăţii. Mai ales că aceste complicaţii: — plicti- 
seli pentru junimiști insurmontabile — nici nu se păi 
veau defel unor iai care cultivau boema. , 


Cu adevărat, boema le era dragă acestor tineri, cărora 
astăzi li s-ar spune, poate, nonconformişti - Și contestatari. 


1 'Yorouţiu, op. cit., vol. IV, p: 438, 


Istoric 


Fondatorii proveneau — cu excepția lui Maiorescu — din 
societatea înaltă a Moldovei: Th. Rosetti era cumnatul 
domnitorului Alexandru Ioan. Cuza, Negruzzi, fiul unuia 
dintre intelectualii iluștri ai ţării, Carp şi Pogor, fii de 
boieri bogați: şi destul de bine plasați în ierarhia func- 
ționărească. Fiecare avea. venituri, moşii în moştenire şi 
condiţii de sigură rostuire administrativă. Doar Maiorescu, 
incontestabil conducătorul lor spiritual, provenea dintr-un 
mediu de condiție mijlocie (Ion Maiorescu fusese pro- 
fesor) din, cum avea să spună mai tirziu cu mîndrie, 
tiers état. Dar era un distins intelectual, avocat,. profesor 
universitar, chiar rector în 1864 “la 24 de ani) și, după 
desființarea boieriilor, aceste funcțiuni constituiau ele 
înșile un titlu de nobleţe. Iar noii săi prieteni nu aveau 
deloc cultul descendenței, știind să prețuiască înainte de 
toate aristocrația . spiritului. Erau toţi foarte tineri. Nu- 
mai Pogor depăşise — în 1864 — treizeci de ani, (avea 
31), deşi era cel mai... _copilăros dintre ei. Cît despre cei- 
lalţi, Maiorescu avea 24 de ani, Carp 25, Rosetti 27, iar 
Negruzzi, „tipicarult, păstrătorul tuturor sigiliilor și a 
formelor nescrise era mezinul, neputînd revendica, ori- 
cît și-ar. fi îngroșat vocea, mai mult, de 22 de ani. Prietenii 
care aveau să li se alăture dintru început, în 1864 (N. Cu- 
lianu, Gh. Racoviţă, N. Mandrea, N. Burghele, N. Scheletti), 
erau și ei de aceeași vîrstă. Doar N. Burghele avea 33 de 
ani. Și proveneau mai toţi din același mediu. , 

“In toamna lui '1865, cînd începe, de fapt, să. activeze 
societatea, grupului: celor zece. — din care cinci se consi- 
derau fondatorii — i se alătură un lot masiv de noi ade- 
renți și aceştia foarte tineri: Să-i amintim : N. Gane, Ion 
Melic, I. lanov, M:: Cerchez, Pavel Paicu, N. Cazimir, Leon 
Negruzzi, Scarlat. Capşa, -Lascăr Ciurea, M. Cornea, 
I. Caragiani, Gh. Roiu, Șt. Nei, Alex. Fara, Dim. Rosetti, 
N. Casu, N. Quintescu.: Apoi,-în 1866, 1867, 1868 şi 1869 
cîştigă noi aderenţi în persoana unor Samson Bodnă- 
rescu, Grigo Buicliu, Th. Cerchez, Const. Lepadat, Victor 
j Castano, I. Scipione .Bădescu, Th. Șerbănescu, Gh. Ben- 
gescu, Gh. “Negruzzi, Ioan Pop Florantin,: Telemac. Ciuper- 
cescu, Miron Pompiliu. Vasile Burlă, filologul, şi Verussi, 
pictorul, aveau: să intre în Junimea în 1870, Xenopol, 
Șt. Vârgolici, Eminescu în 1871, Panu, Lambrior, V. Tassu, 
A. Naum. în. 1872, Conta și Slavici în 1873, Creangă în 

18'75 iar Caragiale mai tirziu, în 1878. Cei din 1871 și, mai 
cu seamă, cei din 1872 şi 1873 erau consideraţi acum a fi 
„tineretul“, din a doua generație, deşi îi despărțea, ca vir- 
stă, de fondatori doar opt-nouă ani. Dar multora dintre 
cei nou sosiți, „bătrînii“ le fuseseră profesori la liceu sau 
la universitate, unii (ca Xenopol, Slavici, Eminescu) bene- 
ficiaseră de stipendiile Junimii şi priveau spre vechea 
gardă cu infinit respect şi recunoștință. V. Alecsandri, 
notat de Negruzzi (în Album) ca intrat în Junimea la 
1865, poate fi considerat ca „junimist“ de prin 1867, cînd 
a publicat în Convorbiri poezia Tînăra creolă sau, mai 
bine, din martie 1868, cînd a trimis lui Negruzzi primul 
stoc de Pasteluri, citite la o Junime care a rămas me- 
morabilă. Și, oricum, Alexandri avea. — printre juni- 
mişti — un statut special. 

Aşadar, în toamna lui 1865, k uninga a început 
să funcționeze săptămînal, societatea număra vreo 28 de 


„persoane. Spre 1868 efectivul crescuse la 35 pentru ca în 


18'72 să depăşească 50. Întregul Album al lui Negruzzi (un 


fel de registru al stării civile. pentru societate) cuprinde 

111 persoane, dintre care 68 intrați pînă în 1875. Nu tre- 


'buie să se creadă că participarea efectivă la şedinţe era 


integrală încît aglomeraţia să fi creat probleme de spaţiu 
amfitrionilor. Dacă dăm crezare proceselor verbale, cîte 
au rămas, rare erau şedinţele (în 1865, 1871—1873) cînd 
au fost prezenţi mai mult de 12—14 persoane. Numai la 
ședința din 11 februarie 1872, ţinută la Maiorescu, sînt 
pomeniţi 19 participanţi. De obicei, numărul participan- 
ților se stabilea între 4 şi 8 persoane. Chiar la ședința 
din 25 februarie 1872, cînd Alecsandri l-a vestit pe 
Negruzzi că se deplasează special pentru a citi Dumbrava 
Roșie {ar secretarul a avut grijă să se ocupe de... mobili- 
zare), sînt notaţi prezenţi treisprezece junimiști (Maio- 
rescu, Carp, Pogor, Rosetti — atunci deputaţi — au lipsit. 
A lipsit și Panu care apoi a relatat, totuși, cu detalii colo- 
rate desfășurarea şedinţei !). Faptul nu 'trebuie să mire 
şi, oricum, nu trebuie interpretat ca o probă de dezinteres, 
deși cifrele de participanţi consemnate. în procesele ver- 
bale 'nu trebuie luate ca certe. ‘Junimiştii erau răspîn- 
diți peste tot unde îi reclamau profesiunile lor (mulți erau 
avocați, magistrați şi militari, deci mereu... în deplasare), 
din 1871 au început să facă oficial politică şi asta presu- 

punea timp consumat, chiar dacă nu erau deputaţi, nu 
Puţini locuiau la moșiile lor, neputînd veni în toată săp- 
tămîna la lași. Se considerau însă, cu îndreptăţire, juni- 
mişti, nu numai prin afiliere şi cotizaţie, ci prin convingeri 
și afinitate spirituală. Anualele banchete aniversare îi 
reunea pe mai toți. Atunci „activul de bază“ al Junimii, 
cei care duceau „greul“ participării la şedinţe, al dezba- 
terilor şi al bătăliilor cotidiene se întîlneau cu... răspîndiţii. 
Dar, la urma urmei, nici nu era, nevoie de o pre- 
zență săptămînală compactă. Pentru discuţii literare, filo- 
zofice, filologice sau ideologice. (chiar organizatorice !) 
numărul excesiv ar fi dăunat. Și așa, din cei prezenţi în 
mod obișnuit, doar puţini puteau dizerta competent. Cei- 
lalţi erau audienţi. Şi încă, adesea, impacienţi. 

Amiciţia fondatorilor, repede închegată, nu e rodul 
unei întîmplări. Şi-au descoperit de la primele întilniri 
(peripatetice sau, ca să-l cităm pe Negruzzi, „tologiţi“ pe 
canapele) un fond de opinii comune. Aceleași convingeri, 
deziderate și aprehensiuni. Studiaseră mai toţi în Ger- 
mania (Carp la un liceu francez... din Germania), se 
îmbibaseră binișor de atmosfera ideologică a epocii 'post- 
revoluționare și antirevoluţionare de acolo și aveau opiniile 
lor — cam aceleași — despre fruntașii vieţii publice ro- 
mânești, mai toţi agitînd tradiţia paşoptului. Preconcep- 
tele lor conservatoare (să precizăm de pe acum că e vorba 
de un conservatorism luminat) nu alterau defel puritatea 
elanului juvenil, sincer îndreptat spre: înălţarea și asana- 
rea vieţii culturale ieșene. Erau, toţi, fondatorii, ca şi 
aderențţii, spirite cultivate, detașîndu-se net în mediul 
greoi, lînced şi cam. stătut sub raport cultural-știinţific din 
capitala Moldovei. Aici domina o dăscălime destul de 
ignară. Grosul îl formau profesorii ardeleni stabiliţi aici. 
Nu erau însă, cu excepţia bătrînului învăţat Simion Bărnu- 
tiu, tocmai dintre ardelenii erudiți care au trecut munții. 
Cei ajunși aici știau carte destul de puţină și bruma 
acumulată se subţiase cu timpul și ea, neîmprospătată. 
Erau îngrijorător de plafonaţi, trezind — prin gafele lor — 
hazul tinerilor studioși sau a intelectualilor școliți peste 
hotare. De fapt, preocuparea lor de bază era politica, 
căreia i se dăruiseră cu patimă devorantă. Cu ajutorul 
politicii dominau peste tot. Ce-i drept, erau liberali şi păs- 
trau cultul pașoptismului. Dar prea erau plafonaţi, prea 

erau impermeabili la nou, iar despre literatură aveau o 
înţelegere aproape primitivă, neizbutind să deosebească 
între arta și maculatura în proză sau rimata flecăreală 
grandilocventă. Cu o asemenea înţelegere a fenomenului 
cultural era de așteptat ca viața intelectuală ieșeană să fie 
în cel mai bun caz stagnantă. Emergenţa extraordinară 
a culturii și a literaturii. din anii patruzeci era de mult o 
realitate trecută. Nu-i mai puţin adevărat că nici Bucu- 
reştiul nu se afla într-o situație mult mai bună. Dar, ori- 


„cum, acolo parcă lucrurile nu erau atît de ării tonă | 

În această ambianță inițiativa . tinerilor. constituiți 


Junimea apărea, : CU siguranță, ca un gest salvator. Era 
fatal ca primii adversari ai Junimii 'să se recruteze din 
acest mediu intelectual ieșean. Vor fi și cei mai tenaci, 
neîmblînzindu-și ostilitatea nici tîrziu, peste ani, cînd 
Junimea și literatura ei cucerise adeziuni. aproape una- 
nime. Dar tinerii junimiști — care au determinat destul 
de rapid o adevărată împrospătare. de mentalitate — nu 
s-au lăsat intimidaţi, .continuîndu-și acțiunea în cadență 
alertă. Procesul Maiorescu din 1864—1865 a fost primul 
episod spectaculos din: această: bătălie. de: duiratä. Și 
junimiștii au ieșit victorioși. 

Spiritul care domnea la reuniunile aiii era joviali- 
tatea «o jovialitate care nu excludea — trebuie spus — 
seriozitatea în cugetare),. nesupunerea la poncife, reexa- 
minarea critică a tot ceea ce era moștenire. Totul cu un 
aer de zeflemea care îngrozea pur. și simplu dăscălimea. 
„Oamenii ăștia — declarau ei sumbru — n-au nimic. 
sfint.“ Dacă adăugăm că destui junimiști — și în primul 
rînd Maiorescu — erau liber-cugetători,: căpătăm imaginea 
„scandalului“ reprezentat de Junimea în ochii dăscălimii. 
Refuzau să accepte convenienţele de orice fel. Le persi- 
flau fără milă, atent, prompt și în detalii, cu un sadism 
pasional. +Literatura, gazetăria, comportamentul politi- 
cienilor, istoria, manualele didactice, religia, falsele tra- 
diţii, oratoria tremolată, ortografia, artele, organizarea 
şcolară, morala și moravurile, totul era trecut prin ciurul 
ironiei. O ironie. rece, neiertătoare care. utiliza toate mij- 
loacele. gamei. Ce-i drept, mai tîrziu, după 1871, cînd 
junimiştii — cei notorii — au început „să facă“ politică, 
utilizînd recuzita de rigoare, puteau fi surprinși — ușor — 
în flagrant delict. Unele —.'ce-i drept numai unele —: 

dintre obiectivele zeflemelilor atît de acidulate se adu- 
naseră 'binişor şi în. propria ogradă. Dar asta se va. pro- 
duce mai tîrziu. Deocamdată, acum, la începuturi, erau 
“invulnerabili. şi — fără menajamente — blasfematori. 
Într-un cuvînt erau iconoclaști. .. îs meg a) 
Refuzul convenienţelor nu era, cum s-ar părea, numai 
fața exterioară a Junimii. O păstrau integral, dacă nu chiar 
mai accentuată, în interior. Aici domnea lejeritatea. și 
boema. O boemă care nu cobora niciodată de la o anume 
altitudine. Reuniunile (în argoul societăţii reuniunea săp- 
tăminală se numea „o Junime“) se desfășurau, de regulă, 
la Maiorescu (în căsuţa din curtea bisericii Trei Ierarhi 
sau apoi în noua locuință din casele Catargi) și Vasile 
“Pogor (casa Pogor s-a păstrat pînă acum și, restaurată, 
a fost transformată în 1973 în muzeu). Citeodată, rar, 
„beneficia și Iacob Negruzzi de onoarea de a găzdui Ju- 
nimea. (Asta pînă în 1874, cînd Maiorescu se mută la 
București. De acum încolo Negruzzi alternează cu Pogor 
găzduirea Junimii.) La început ședințele erau programate 
vineri, Pogor pretinzînd că astfel Junimea oficiază cul- 
tul Venerei !.. Apoi, mai tîrziu, ziua, de ședință a fost sta- 
bilită sîmbăta. Şedinţele Viitoare nu. se anunțau la sfîr- 
şitul „programului“. Regula — intrată în tradiţie — era 
cunoscută. Și „micile tradiții“ erau la Junimea o instituţie 
respectată fără cricnire. Nu „exista protocol, preşedinte 
de adunare şi ordine de zi. Recunoșteau totuși cu toţii 
— tacit — în Maiorescu pe conducător. Era, dacă se afla 
la ședință, lectorul poeziilor, ba chiar și al unor proze. 
La discuţii, lăsate să se desfășoare în voie, intervenea rar, 
pentru a clarifica o chestiune sau a scoate dezbaterea din 
punctul mort. Ştia să găsească o explicație rezonabilă 
pentru obscurităţile. filozofarde ‘din poeziile lui Bodnă- 
rescu, să-i antreneze pe junimiști (inclusiv caracuda şi 
„cei nouă“) în dezbateri animate cu caracter estetic, so- 
ciologic, filozofic. Concludea, fără drept de “apel, des- 


41 I. Cremer, care a publicat documentul privind înfiinţarea 
Junimii — citat de noi mai înainte —, a calculat că data de 19 oc- 
tombrie 1863, comunicată, cu semnătura lui Cerchez, ca zi a În- 
fiinţării Junimii — după stilul nou —, e joi. Dar cum, apreciază 
comentatorul, hotărîrea s-ar fi luat tîrziu după miezul nopții... Ziua 
eră, de fapt, vineri. Deci Pogor avea dreptate să celebreze la ban- 
chetele aniversare, cu hazul ştiut, zeiţa Venerei. d : 

-pre valoarea unei bucăţi, conducea — cu tact, fără să se 


simtă autoritatea — discuţiile, pe care tot el le propunea, 


-le anima, avînd acea artă rară de a-l lăsa pe interlocutor 


să creadă că dezvoltă .opinii originale sau de mare inte- 
res chiar atunci cînd ele. erau un aţos galimatias. Era 


.— nu se îndoia nimeni — spiritus rector. Îl contrazicea, 
rar (pentru că era mai mult lipsă la apel ?), Petre Carp, 


orgolios și casant în decizii.. 


Şedinţele începeau. spre seară în salonul gazdei. Uzul 
era ca înainte de ședință să se citească pasajele pentru 
„Dosarul Junimii“. Era o adevărată emulaţie pentru detec- 


tarea „perlelor“ din presă. Decupate cu grijă, erau supuse 


“aprobării plenului. Dacă enormitatea avea haz autentic, 


f, 


era acceptată, și Pogor — stăpînul „Dosarului“ {un ter- 


felog încăpător) — o lipea la locul cuvenit. (Negruzzi a 
citat în Amintiri probe monstruoase din acest perlier in- 


"trat în legendă.) Cum grosul clientelei pentru „Dosar“ îl 

formau publiciştii liberali bucureşteni. sau. articolele 
dăscălimii. ieşene din „fracțiunea liberă și independentă“, 
nu au greşit deloc cei ce au considerat „Dosarul Junimii“ 


-o politică deghizată, practicată de un cenaclu.care își inter- 


zisese — sub sancţiune — orice discuție cu caracter politic. 
Să adăugăm că puţini erau acei care izbuteau să aducă 
piese demne de reținut pentru Dosar. Se cerea umor sub- 
tire și pentru detectarea monstruozităților. 

Comportarea era degajată şi amicală. Se apelau cu 
poreclele atribuite — mai toate — de Pogor, și se îndrep- 
tau, fondatorii sau. veteranii, spre canapele. Pogor intro- 
dusese sistemul „tologirii pe canapele“ chiar din etapa 
preistoriei societăţii (Rosetti a propus numele societății 
întins pe o sofa la Pogor), ca și bombardamentul cu perini. 
„Caracuda şi cei nouă“ (adică „masa“ tăcută, care înțelegea 
puţin, așteptînd anecdota sau ceaiul) se instala cuminte 
pe scaune. Dezbaterile erau mereu întrerupte de Pogor 

sau Caragiani. Erau suportate poeziile, aforismele, pro- 


zele. Cu excepţia eseurilor maioresciene, cu greu erau 


acceptate studiile de orice fel. La început au fost ascultate 
studiile de juneţe ale lui Xenopol (Cultura națională, 


Istoriile civilizaţiunei), Slavici (Studii asupra maghiarilor), 


Th. Rosetti (Despre direcţiunea progresului nostru). Apoi 

Junimea suporta greu, cu vădite semne de plictiseală 
Pogor dădea semnul căscatului care lua instantaneu pro- 
porții molipsitoare), interminabilele studii filologice ale 
lui- Burlă, ciclul lui Xenopol Războaiele dintre ruşi şi 
turci, lucrările de filozofie ale lui Conta sau piesele de 
teatru ca cele ale lui Gh. Bengescu sau chiar Rienzi 
de Bodnărescu. Firește că mai tîrziu, piesele lui Caragiale, 
citite de autor, adus la Iaşi la „Junimea“ de Maiorescu, s-au 
bucurat de alt tratament. Negruzzi și Panu mărturisesc 
că asemenea studii treceau de-a dreptul la tipar, după 
lectura cîtorva pagini. (Panu nu a uitat să relateze că 
studiile sale polemice împotriva Istoriei critice a lui Hasdeu 
au fost citite, ascultate și aprobate cu exclamaţii admira- 
tive.) Alteori se discuta o „teză“ (azi am spune „o pro- 
blemă“ anume), ivită ad-hoc sau constituind obiectul unor 
preocupări unanime (așa a fost la început chestiunea 
ortografiei sau sumarul celebrei antologii). S-a făcut 
şi propunerea stabilirii prealabile a unui subiect anumit 
(+0 chestie pe ședință“) pentru comentarea căruia toți 
să se prepare dinainte, citind bibliografie specială. Rezul- 
tatele au fost nule pentru că — scria Panu — „Junimea 
era refractară la orice metodă impusă și la orice iba 
plină bazată pe forme“. | 

Orice dezbatere putea fi întreruptă pentru o anecdotă 
care, cum se spunea, „primează“. La acest capitol maestru 
era Caragiani. De fapt, se exagerează. Oricit ar fi avut 


anecdota drepturi prioritare, discuţia serioasă, la obiect, 


nu era niciodată turburată. După 10—11 noaptea discuțiile 


încetau şi se servea ceaiul (sau cafeaua) cu cozonac, 
de obicei în alt salon. Valetul venea să anunţe momentul 
şi pe dată caracuda, nerăbdătoare și hămestită, se repezea 
reclamînd deschiderea ușilor („„Uşile, Uşile !“). Trataţia 
era repede sfeterisită. (Negruzzi își amintea de ceea ce 
Naum a numit „clefăiturile“ caracudei delectată cu cozo- 
nac.) Apoi se răspîndeau în grup. Nu o dată, cînd discuțiile 
fuseseră mai încinse, continuau și pe stradă parlamentă- 
rile. Pe la începuturi, cînd spiritul de frondă stăpînea 
nestingherit, „la ieșirea din Junimea ce se ţinea la Maio- 
rescu la Trei Ierarhi, tradiţia cerea să se joace Hora 
Unirii în colț la Petrea Bacalul. Acum nu se mai ţine. 

A rămas însă pentru ieșirea din Junimea obiceiul ca juni-. 
miştii să se aşeze. în linie pentru necesităţi neapărate.“ 1 
“În. această atmosferă degajată, de veselie molipsitoare 
în care anecdotele — şi încă cele corosive — aveau drept 
de preeminenţă, s-ar părea că nu era loc pentru recepta- 
rea: și dezvoltarea unor dezbateri serioase. E inutil să 
depunem. insistenţe :pentru: a demonstra contrariul. Prin 
factorii ei de aviz, Junimea a fost, :de fapt, locul ideal 
„pentru. receptarea, recunoaşterea și impunerea valorilor 
autentice: Că pe unii dintre cei cărora li se citea și aprecia 
producţia îi supăra ambianța ;de' veselie, adesea excesivă 
(printre aceștia a fost și Eminescu ?) şi incomprehensiunea 
 caracudei, aceasta e adevărat. Dar tot atît de adevărat e 
faptul că niciodată Junimea n-a bagatelizat și nu a res- 
pins “valorile: autentice. Spre onoarea ei, Junimea nu:are 
la activ negarea unei producții de autentică vibraţie este- 
tică sau de cugetare. demnă de acest registru. Am spune 
chiar că hohotele de:rîs care izbucneau instantaneu — la 
semnalul lui Pogor. — cînd se citeau blagomanii în versuri, 
în proză sau. articliere' acopereau. de ridicol tentativa. 
„Era un. verdict: fără drept de apel, cu efecte curative de 
lungă durată. Tratamentul era. aplicat deopotrivă: pro- 
ducţiilor celor din 'afară, venite prin „poşta redacţiunei“, 
ca și junimiștilor. Pentru. că Junimea n-a fost — în ciuda 
unor opinii adversare — o societate de admiraţie mutuală. 
Boanărescu, lanov, Bengescu, Scheletti, Th. Șerbănescu, 
Negruzzi, I. Pop Florantin, Șt. Vârgolici, A. Naum și atîția 
alţii au ispășit, prin chinuri cumplite, îndrăzneala de a fi 
` adus spre lectură piese neizbutite. Şi cîte stratageme nu 
uzitau (Bodnărescu avea cîteva formule cu care cerea 
— uneori obținea — rabat : „e o poezie privată“, „poezia 
face parte dintr-un ciclu“ în curs de finisare) pentru a 
muia împotrivirea Areopagului ! Deseori decizia, smulsă 
greu și în umilință, era obţinută sub condiţia stilizării 
bucății de către un junimist anume însărcinat (de obicei 
„4 I. Negruzzi, op. cit. p.: 406. - SEKT ! yy Aga 

_2 Într-o scrisoare din .1878 îi comunica lui Negruzzi: „Spun 
drept că n-aveam de gînd a mai tipări versuri. Această cură radi- 
cală de lirism o datoram Junimii: din. lași, căci desigur că pentru 
convulsiuni lirice rîsul e.cel mai bun şi — cel mai rău. Atirnă 
adică totdeauna de valoarea ce este-n ele şi de valoarea ce le-o. dă. 


autorul.“ I. E. Torouţiu, op. cit., vol. IV, p. 134—135.. - 

acest. oficiu îl exercita. Șt. "Vârgolici, fapt pentru care 


primise porecla „Io Spako“, după numele unui dulgher ie- 


şean). Cu siguranţă că din această cauză nu oricine putea 
să-se acomodeze cu ambianța Junimii. Pogor — tot el— a 
găsit o formulă adecvată, „Entre qui veut, reste qui peut“, 
care a devenit deviza Junimii. Să- mai evocăm apoi saga- 
'citatea, competența cu care au fost discutate studiile lui 
Maiorescu, Xenopol, Panu, Slavici ? Observațiile formulate 
“(ne-au rămas -cele formulate pe marginea studiilor de 
filozofia culturii scrise în tinerețe de Xenopol, comunicate 
'pe cale epistolară de Negruzzi autorului aflat la Berlin) 
dovedesc că exigența izvora din cunoaștere erudită, :sedi- 
.mentată pe fondul unei ideologii bine cristalizate. 


La o privire repede pare ciudată această exigenţă pro- ` 


bată de 'o societate extrem de eclectic alcătuită, în care 
inteligenţele sînt puţine . iar erudiții — poate şi oamenii 
de gust — chiar mai puţini. Într-adevăr, eclectismul este 
formula definitorie: pentru: structurile. interioare! ale ` Ju- 
nimii: Aflăm aici profesori - i— dintre care. destui nu au 
strălucit cu nimic, deşi- erau: probi în: profesiunea lor 


(Culianu, Melic, Burlă, M. Pompiliu, Vârgolici, Conta, Cara- 


giani, Negruzzi, Xenopol, Dospinescu, Bodnărescu, Zaha- 
ria, Naum, Quintescu, Paicu, Lambrior), mulţi avocaţi și 
magistrați (Th. Rosetti, N. Mandrea, Nei, Tassu, Buicliu, 
Beldiman, Burghele, Eraclide, Th. Nica, Gh. Roiu, Dim. Ro- 
setti), . militari (M. Cerchez, Th. Șerbănescu, Bengescu, 
Scheletti, Neniţescu), oameni politici fără altă profesiune 
(Carp, Gane, L. Negruzzi ete. ), cîțiva gazetari, mici rentieri, 
prelați. Dintre- aceștia — ca şi dintre alții necitaţi — 
cei mai mulți nu au scris deloc sau nimic semnificativ. 
Și totuși această societate eteroclită a- izbutit perfor- 
manța de a face epocă în istoria literaturii :şi'a culturii 
românești. Meritul principal — ca diriguitor spiritual! — 
îl are, se: știe, Maiorescu. Nu trebuie. neglijat nici -rolul 
— excepțional — al lui Vasile: Pogor. Ironia caustică 
(cea subțire 'ca și aceea mai groasă), repudierea -conveni- 
enţelor, zeflemeaua, sarecasmul și:nota boemă, toate aceste 
elemente care 'au dat culoare și pecete. caracteristică 
Junimii i se datoresc inegalabilului Pogor.. Cultivat şi 
erudit: pînă la extravaganță, inteligent, spiritual, om de 
gust; sceptic prin. temperament, Pogor este creatorul mito- 
logiei Junimii, alcătuită din acele mici SEEN şi habitu- 

dini intrate în legendă. Fără Pogor fizionomia Junimii ar 


fi fost alta sau, cine știe ?, nu ar fi fost deloc. Dacă 
Maiorescu a dat Junimii substanță consistentă, Pogor 


i-a dat sare, duh, umor şi — element esențial — scepti- 
cism, altfel spus, simţ al relativului. Apoi să nu nesocotim 
aportul lui Carp. Nu e vorba numai de faptul că Petre 


Carp a prilejuit prima reuniune cu subiect literar a Ju- 


nimii: lectura traducerii din Macbeth. Aportul său 


în plămădirea spiritului junimist e mult mai mare decît 
se crede. Aşa intermitentă cum a fost prezența sa la 


Junimea. (era mereu ocupat în funcțiunile sale ministeriale 


sau înalt politice ; convivii îl apelau „Excelenţa“), a fost 


remarcabil de utilă. Cultura sa politologică şi sociologică, 
profundele cunoştinţe literare, talentul critic — cam apo- 
dictic — (remarcat în puținele recenzii publicate), gustul 
estetic, au adus clarificări, uneori decisive, mai ales în 


anii de început, cînd Junimea își modula personalitatea. 
„Aprobările sau negaţiile sale, ascultate, întăreau o convin- 


gere sau spulberau. o eroare în embrion. Opinia sa era 
o autoritate pe care te puteai bizui. Stilul deciziilor sale 


casante a făcut şcoală, iar intransigența cu care își urmă- 


rea adversarii a imprimat o manieră societății. În sfîrşit, 


cum ar putea fi gindită Junimea — ca organism viabil —- 


fără secretarul său perpetuu, Iacob Negruzzi ? Capacitatea 
sa organizatorică, dăruirea devotată pînă a se confunda 
cu interesele Junimii, veghea neobosită pentru tot ceea ce 
privea statutul societăţii, pentru respectarea în spirit şi 
în literă a tuturor legilor nescrise. De fapt nu e exagerat 
să se spună că talentul său de conservator muzeal şi de 
maestru de ceremonii a. creat. ceea ce apoi s-a numit 
tradiţia sacră a Junimii., . [ai găsi 
Aceștia au fost factorii hotărîtori din echipa fondato- 


rilor. Dar fizionomia Junimii, așa cum a rămas cunoscută, 


nu poate fi înțeleasă fără ironia răutăcioasă, inteligența. 
penetrantă, pozitivismul militant, tendința dizidentă a 
lui Gh. Panu, fără elanul săritor al lui Xenopol („om la 
toate“), fără erudiția sa de pe acum manifestată şi de 
spiritul său opozant, fără intransigenţa „celor trei români“ 
(Tassu, Lambrior, Panu) în apărarea valorilor naţionale. 
Apoi corosivele lui Caragiani și Creangă, silueta astrală 
a lui Eminescu care stîrnea — prin operă și comporta- 
ment — admirația și contrarietatea junimiștilor, delicatețea 

de domnişoară mereu rușinată a blindului poet Naum, 
care a întreţinut cultul, neagreat de mulţi, pentru poezia 
franceză (în special pentru cea clasică), obscurităţile 
chinuitului Bodnărescu, care:a creat totuși, prin pro- 
ducţia sa greoaie, un climat pentru receptarea liricii filo- 
zofice. Chiar caracuda condusă de Gane (lipovenii şi „cei 
nouă“), aparent obtuză la frumos și ignară, a avut rolul 
său important, nu numai ca masă și număr, dar şi ca 
factor de admiraţie pentru opiniile maioresciene, ca ele- 
ment aprobator pentru ciudăţeniile lui Pogor și întreți- 
nătoare a bunei dispoziţii, ferind societatea de solemni- 
tate şi osificare academică. Toate aceste entităţi, atomi 
autonomi. adesea în. raporturi opozite, au intrat, printr-o 
chimie secretă, nedecantabilă, în structurile interioare ale 
Junimii, creîndu-i și fixîndu-i personalitatea cuceritoare. 

În sfîrşit, nu trebuie ignorat statutul de organism 
politic al Junimii sau de organism în structurile căruia 
militantismul politic a pătruns adînc. Vom dedica acestei 
chestiuni un capitol special, de aceea nu stăruim aici 
asupra semnificației ei. E necesar să spunem însă de pe 
acum. că .societatea ieșeană, deşi a declarat — pe baza 
principiului separării sferelor de activitate. — că Juni- 
mea literară nu tolerează politica, spiritul partizan de 
orientare conservatoare e vizibil chiar de la începuturi. 
Apoi, după 1871, cînd liderii Junimii acceptă — toţi să 
se ângajeze în acţiuni politice militante în cadrele partidu- 
lui conservator,: principiul separării sferelor va fi, nu 
o dată, grav primejduit.: Deşi între Junimea literară și 
cea politică se vor practica trainice punți de contact, ar 
fi o eroare gravă să confundăm societatea ieșeană cu un 
club politic, preocupat de strategia de culise. Junimea 
și-a păstrat personalitatea creată încă în anii  hotăriîtori 
ai începutului. Dar efigia sa nu apare defel micșorată, 
iar relieful nu se aplatizează dacă restituim adevărului 
ceea ce i se cuvine și recunoaștem că porţile Junimii nu 
au rămas zăvorite pentru preocupările politice. 


2. Junimea o dată constituită (noi acceptăm — repetăm — 
"ca dată efectivă a înfiinţării primăvara anului 1864), 
s-a gîndit la afirmarea sa printr-o publicaţie periodică. 
Era un 'element cu pondere în programul transcris de 

Negruzzi: în epistola pe care-am reprodus-o ‘mai sus. 
Negruzzi a: propus — informaţiile le avem tot din această 
scrisoare: — încă 'de.pe acum tipărirea unei reviste. după 
modelul celebrei publicaţii pariziene “Revue ` des deux 
mondes: Propunerea entuziastului Negruzzi a fost accep- 
tată, dar s-a decis ca înfăptuirea ei să fie aminată cu 
un'an. Motivația acestei decizii nu e chiar atit de greu 
de descifrat. Cu excepţia lui Negruzzi, ceilalți junimiști, 
chibzuind lucrurile,: au opinat, cu siguranţă, că între- 
prinderea e deocamdată riscantă.: Nici măcar nu ştiau 


pe ce colaborări mai serioase pot conta, în așa fel încît 


să asigure materia necesară unei reviste. Și încă a unei 
reviste de ţinută (modelul invocat. o . dovedește.!), care 
să nu aibă o existență efemeră. Numai pe existența mate- 
rială a tipografiei și pe elanul juvenil nu se poate întemeia 
o revistă voit modernă și reprezentativă. Amînarea pen- 
tru preparativele preliminare era unica : soluţie: rezona- 


bilă. Discuţiile au fost reluate peste un'an. Dar perioada 


de așteptare nu a recoltat zestrea de colaboratori dorită. 
Junimea trebuia. să conteze pe forţele ei exclusive. Și ele 
erau, deocamdată, anemice. Se putea conta pe studiile lui 
Maiorescu, Pogor, (traduceri și anodine poezii originale), 
pe tălmăcirile lui Carp, .pe -polivalenţa lui I. Negruzzi, 
pe lirica — modestă. — a unor Ianov, M. Cornea, Scheletti, 
pe recenzii şi dări de seamă redactate de cutare profesor 
junimist. Ambiţiile iniţiale: au primit: deci un. bine cum- 
pănit bemol, de vreme ce, notează Negruzzi retrospectiv, 
junimiștii: s-au decis să publice „o foaie modestă, foarte 
modestă“. Modelul revistei franceze a fost așadar aban- 
donat. ce ami Îl area d ae 
“În Amintirile sale, Negruzzi, evocînd momentul în- 
ființării revistei,, prezintă lucrurile ca și cum. ideea a 
venit — bruse — în 1867. Memorialistul relatează despre 
o şedinţă „pe la începutul lui ianuarie 1867“, cu o partici- 
pare numeroasă, cînd Maiorescu a formulat propunerea 
„să deschidem un mic jurnal literar în care s-ar tipări 
scrierile cetite și aprobate de Societate, şi în care să putem 
rezuma o parte. din discuţiile noastre, ce prezentau un 
interes general, toată lumea primi fără lungi dezbateri 
propunerea sa. Pogor, entuziast pentru orice inovaţii, 

proclamă absoluta necesitate a unei reviste“ 1. Negruzzi 
uita să „menţioneze că. Maiorescu nu făcea, acum, în 1867, 
decit să reactualizeze: o decizie adoptată încă în septem“ 
brie , 1865. Denumirea revistei, ca şi: cea a societății, 
fost discutată.. Iniţial, în 1865, Negruzzi a propus o sope 
comodă : ca revista să poarte. pe: frontispiciu denumirea 
societății. Dar ideea lui Negruzzi nu a fost găsită nimerită. 
Acum, de fapt, nimeni nu-și mai aducea aminte de mai 
vechea propunere a: lui. Negruzzi. Nici măcar junimiștii 
din 1865. Discuţiile au fost deci: reluate de la: început. 
Au fost formulate mai multe propuneri care au fost — pe 
rînd —. respinse. Negruzzi, care știa că în acest domeniu 
preferințele junimiștilor — mai ales ale liderilor —. merg 
spre denumiri anodine, fără panaș programatic, intervine, 
propunînd Convorbiri literare. Li:s-a părut'-tuturor accep- 
tabilă tocmai pentru că „cela n'engage ă rien“. Cînd a 
fost să:se numească redactorul revistei, Maiorescu — care 
îşi . cunoştea bine colegii — a optat pentru Negruzzi, 
motivînd că cel. ce a botezat-o trebuie .s-o: şi :conducă. 
Negruzzi, deși întrucâtva speriat de. noua îndatorire, a 
fost mîndru şi chiar bucuros că i-a fost încredințată. 
Alegerea lui Maiorescu se va dovedi curînd a fi. fost 
excelentă. Negruzzi va conduce. revista, pînă la identifi- 
care cu interesele ei, timp 'de 28 de ani, cu o energie, o 
stăruință și un devotament egalate, în istoria- culturii 
noastre, numai de Ibrăileanu la Viaţa românească. 

Se cuvine făcută menţiunea: că responsabilitatea redac- 
torului o ‘dată încredinţată, nu a fost doar o uzanţă for- 
mală pentru „lumea exterioară“. Chiar la început: Convor- 
birile. au publicat în .nr. 83/1867. o precizare.: „Redacţiunea 
Convorbirilor. literare se crede datoare a declara că foia 
sa nu este şi organul. societăţii Junimea din Iaşi. Redac- 
torul Și mulţi colaboratori ai ei fac parte din aceeași socie- 
tate însă nu ca' atari și lucrările publicate în Convorbiri 
nu stau în legătură necesară cu dînsa. Toate publicaţiunile 
societății Junimea poartă titula de «ediţiuni» ale ei, titulă 
care lipseşte la Convorbirile noastre, a căror cuprins pri- 
veşte dar numai pe autorii subsemnați și pe Redacţiune. 
Să admitem că această precizare ascunde şi considerente 
tactice utile „poate și pentru a salva faţa Junimii de even- 


1 1. Negruzzi, op. cit., p. 74—75. 

tualele gafe ale revistei (vezi viitoarele farse ale lui 
Hasdeu) sau calitatea uneori submediocră a unor lucrări 
publicate. (Într-adevăr, Negruzzi publica . nu o dată. în: 
Convorbiri, „pe răspunderea sa“, și ceea ce Junimea în- . 
treagă — mai exigentă —- respinsese.) Dar s-au'-păstrat 
scrisori — nu puţine şi din ani diferiţi — în care Maiorescu, 
chiar el, scriindu-i lui Negruzzi despre Convorbiri, o nu- 
mește „foaia ta“ sau „Convorbirile tale“. Nu vom exageră 
pretinzînd că Junimea nu se considera responsabilă pen- 
tru destinul revistei, nu se îngrijea de ea și nu-i veghea 
condiția. Dar responsabilitatea redacțională a lui Negruzzi 
nu era o formalitate, ci o realitate cu drepturi de autono- 
mie funcțională faţă de Junimea și liderii săi. Iar Negruzzi 
a ştiut să menţină. intangibilitatea acestui statut, păstrînd 
un echilibru inteligent în raporturile. dintre „redacţiune'“ 
şi „societate“. 

Primul număr. a` apărut; la 1 martie. 1867. Condițiile 
— toate — îi erau favorabile. Nu e vorba numai de fap- 
tul' că nu avea de înfruntat probleme de. ordin material, 
ci că acum, la demaraj, nu intra mai cu nimeni în com- 
petiție. Spre deosebire de marile noastre publicaţii de 
mai tîrziu care, pentru a se impune, au avut de înfrun- 
tat ostilitatea : sau numai concurența unor. reviste adversare 
(ne gîndim., la. Viaţa românească, Sămănătorul, Revista 
Fundațiilor, Giîndirea), Convorbirile literare, apar pe. un 
teren rarefiat. Nicăieri în Principatele Unite şi nici peste 
munți nu. exista o revistă cultural-literară mai acătării. 


Dimpotrivă, Convorbirile beneficiază de statutul extra- 


ordinar de a putea anunța apariţia, de multă vreme aștep- 
tată, a unei reviste. A unei reviste moderne ca ținută, 
compoziţie şi structură. Conducătorii Junimii, oameni de 
cultură, lectori avizaţi ai publicaţiilor din străinătate, au 
știut să asigure revistei pe care o patronau o fizionomie 
adecvată. Convorbirile anunţă o apariție bilunară (la 1 şi 19 
ale fiecărei luni), cuprinzând două coli pe număr (16 pagini), 
avînd, formatul in quarto. Era, de fapt, cum se preciza 
şi. în, introducere, „O revistă în formatul stinsei România 
literară“, păstrat nu mai puţin de 17 ani. Tirajul iniţial 
fusese fixat la 300 de exemplare, augmentat curînd la 600 
şi apoi la 800. (Costul abonamentului era fixat în ţară 

la un galben i iar în provinciile românești subjugate 4 florini. 
În 1869 şi 1871 costul abonamentului a fost modificat.) 
Sumarul primului număr din Convorbiri este, trebuie 
s-o spunem, destul de modest ca înfăţişare și structură. 
Dacă Viaţa românească a prezentat de la primul număr 
o fizionomie definitiv fixată, deplin matură, fără nici un 
tremur de debutant, Convorbirile nu se bucură de acest 
„avantaj“. Nu e vorba de o formulă improvizată, ci de'o 
adaptare la real. Vrem să spunem, mai precis, că dirigui- 
„torii Junimii, adoptînd hotărîrea de a înfiinţa revista, au 
„considerat că vor utiliza exclusiv. producţia cultural-lite- 
“rară a membrilor ei. Și aceasta, deși importantă în 
aproape numai doi ani de activitate, nu era nici foarte 
bogată și, mai ales, nu atît de diversificată. Junimea nu 
s-a gîndit să creeze în sumar rubrici fixe de informare, 
critică și comentare a fenomenului social, cultural, şti- 
inţific, politic, deşi dispunea de membri care puteau 
"redacta, la solicitare, asemenea dări de seamă. E adevărat 
că asemenea rubrici nu vor fi programate în Convorbiri 
nici mai tîrziu, chiar după 1900. Se poate deci aprecia că 
redacţia nu le 'socotea utile. Și unde e vorba de deliberare 
nu se prea poate vorbi de improvizație. Firește că un 
“sumar de revistă, astfel conceput, diminuează calitatea de 
interes pentru publicul intelectual. (Dar, din fericire, prin 
compensație, calitatea + deosebită a studiilor maiores- 
ciene ca și fondul “lor polemic au impus revista 
din capul locului în: centrul de interes al conști- 
inței publice.) Să observăm 'apoi că la început Junimea 
nu se prea putea lăuda nici cu valoarea producţiilor pur 
literare. Revirimentul se va produce mai tîrziu, cînd suma- 
rul a înscris (în martie 1868) pastelurile! lui Alecsandri 
sau — şi mai tîrziu — poeziile lui Eminescu, pentru a nu 
mai aminti de semnificaţia operelor lui Caragiale, Creangă, 
Slavici, Duiliu Zamfirescu ş.a. Dar, deocamdată, în 
primul an valoarea estetică a literaturii Conwvorbirilor e 
destul de: oarecare, neridicîndu-se mult deasupra celor 
ce se publicau în altă parte. Sumarul primului număr — ca 
şi celelalte din 1867—1868 — o dovedește. Se deschide cu 
obișnuitul articol-program (Introducere), urmează prima 
parte („Condiţiunea materială a poeziei“) din studiul lui 
Maiorescu Despre poesia rumână, un articol de Negruzzi 
(Galeria de tablouri din laşi), un altul nesemnat (pro- 

babil scris dė Negruzzi), Prelecţiuni populare ţinute în 


Iași de membrii Societăţii Junimea. În sfîrşit, un: Apel 


„la. autorii: români . pentru. .a. trimite Junimii- manuscrise 


ce-vor, fi publicate „pe. cheltuiala societății“. Pe ultima 
pagină. sînt. inserate  Anunciuri, conținînd, scurte, prea 


„scurte, prezentări la cărţile publicate de tipografia Junimii. 


Pentru orientarea programatică: a Convorbirilor,; edifi- 


-cator este, fireşte, cuvîntul. introductiv. semnat de redac- 


torul publicaţiei, dar. scris — cum:a mărturisit mai tîrziu 
Negruzzi —, de Maiorescu; în prezența: mea la dînsul 
acasă; eu am adaus numai- scurtul aliniat, final, ş-apoi 


„am. hotărît să iscălesc eu întreaga prefaţă în calitate de 


redactor“. Chiar primele; propoziţii anunţă direct, orien- 
tarea estetică, devenită ‘curînd foarte explicită :: „În. mij- 


Jocul :agitaţiunilor politice. de: care fură. cuprinse toate 


-spiritele 'în' România, mișcarea literară, susținută înainte 


„cu :mult.succes de. foile literare: atît de: cunoscute și pre- 
ţuite de toată; societatea,;a încetat cu totul. Cînd vorbesc 
i pasiunile politice; arta şi. știința. își ascund producerile 


lor liniștite“. (subl. ns.). Dacă la aceste aprecieri progra- 


matice inițiale adăugăm. știutele: propoziţii din partea 
“finală a: capitolului întîi din studiul maiorescian amintit : 


„Este probabil că politica: ne-a surpat mica temelie artis- 
tică ce o; puseseră în: țara: noastră. poeţii: adevăraţi...“, 


orientarea: estetică a noii publicaţii e! destul de limpede 


exprimată. Pompiliu Marcea are dreptate să considere 


că „nici o publicație: din. cultura noastră n-a izbutit să 


impună de la primul număr. programul său, aşa cum au 


izbutit Convorbirile“ !. Numai că: o: asemenea direcţie de 


principii nu 'îngăduia deloc; revendicarea _descendenţei 
din România literară care avusese un scop politic:declarat. 


Consideraţiile privind incompatibilitatea dintre politic şi 
estetic. și invocarea: revistei lui Alecsandri, unde mili- 
tantismul civic era la mare preţ, nu 'se potrivea defel”. 
Să adăugăm! faptul, care se cerea: poate notat mai 


inainte, că revista Junimii nu era o publicaţie exclusiv 


“literară, după cum nici societatea patronată de Maiorescu 

1 Pompiliu ' Marceă, „Convorbirile literare“: și. spiritul critic, 
Editura Minerva, 1972, p. 19—20... ; LA psi! 
„2 Vezi şi Rodica Florea, Convorbiri literare,. în vol. Reviste li- 
terare româneşti din secolul al XIX-lea, Editura Minerva, 1970, 
p. 166. iu y 28 i TEN k 

nu era preocupată numai de literatură. Junimea a fost:o. 
societate în care literatura făcea casă bună cu- filozófia, 
“sociologia, istoria, dreptul, filologia, ştiinţele, cultura' în 


înțelesul ei! general, Convorbirile au reflectat fizionomia | 


și preocupările Junimii, fiind, în consecință, ‚o foaie lite- 


rară și 'sciințifică“. Sumarul revistei de-a RN anilor. 


O „dovedește elocvent. 


Primele 24. de. numere. din ohdabiii nu ! aduc, dă 


raport estetic şi chiar 'cultural-știinţific, elemente revesii 
latoare. Studiul lui Maiorescu despre poezie continuă pînă | 


la numărul 8 inclusiv, asigurînd revistei, prin caracterul 


deschis - polemic, ` prin noutatea punctului de: vedere, cu. 


adevărat — atunci — revoluţionar. nu numai un mare. 
interes, dar şi ostilitatea — așteptată — a adversarilor.. 


știuți, E, cu siguranță, punctul forte al revistei, determi- 


nînd în numai patru luni criterii și motivații pentru opțiuni” 


favorabile sau. ostile. În nr. 20 Maiorescu revine. cù un 
alt--studiu ciclic care se anunţă, la început. cel puţin prin: 


titlu, ca o cuminte recenzie: Dreptul public al românilor 


şi Școala lui Barnuţiu. De acum: încolo fiecare număr. 
publică, pînă la sfîrșitul primului an din existenţa Convor- . 


birilor, cîte un capitol din acest-studiu. Dăscălimea frac- 


ționistă e înverșunată, ura..urcînd: spre cotele maxime.. 


Să amintim și de Critica ortografiei dlui. Cipariu, fireşte 


tot ascuţit polemic, publicat de:Maiorescu în numerele 11. 


și 12. (în corpul revistei articolul apare nesemnat. Numele. 


autorului e menţionat numai în sumar). Paginile dedicate 


literaturii nu înregistrează „piese deosebite : ; cînticele: 


comice de I. Ianov, poezii de M. Cornea, Scarlat Capșa 


(în sumare :Kapscha), I. Negruzzi (debut liric :în nr. 8), 
T. Șerbănescu, V. Gheorghian, M. Cugler (în nr. 11), 
Șt. Vârgolici (în.nr. 22), M. Pompiliu, V. Pogor, N. Pruncu, 


traduceri, nuveletele lui N. Gane (Fluierul lui Ștefan, în - 


nr.'21.și Peatra lui Osman în nr. 19), scrierea — în două 
numere: — de Const. Negruzzi, Flora română, nuvela lui 
Bodnărescu, Suferințe. (după ziarul unui: june), două nu- 


vele, dintre care una lungă, de Leon Negruzzi (Vîntul.soar- . 
tei), comedioare dramatizate de I. Negruzzi (O poveste, co- 


medie într-un. act). Mai deosebite la partea. rezervată în 


sumar.. literaturii sînt Cînticelele comice ale lui. Alecsan- 


dri pe care redacţia le anunţă, flatată, inserind în 
fruntea sumarului din nr. 16 “scrisoarea poetului care 

vestea această colaborare. Primul Cînticel, cu valoarea 
ştiută, apare în nr. 20. Paginile (repetăm, nu se poate 
vorbi de rubrici) dedicate criticii și informaţiei sînt și 
ele - modeste. Din cînd în. cînd cîte o recenzie precum 
Despre literatura latină de N. Quintescu. De: semnalat 
la acest capitol ar fi cunoscuta recenzie (de fapt un eseu) 
a lui Maiorescu despre volumul lui Alecsandri, Poezii 
populare. ale românilor. (în nr. 22), recenzia lui Pogor 
(în nr. 6). la lucrarea: lui H. Th. Buckle, Istoria civiliza-. 
tiei în Anglia (în Englitera, scria Pogor), și cea a lui 
Petre Carp, nu mai puţin vestită, despre drama lui 
Hasdeu, Răzvan şi Vidra (nr. 18). Mai fiecare număr pro- 
grama așa-numitele „Anunţuri literare și. ştiinţifice“ și 
„Notiţe literare şi științifice“. „Notiţele“ nu sînt dări de 
seamă. Azi s-ar numi „ecouri“. Se anunţă spectacole des- 
fășurate la Iaşi sau la București, sînt semnalate cărți. 
(de pildă, antologia populară a lui Alecsandri) sau mici 
note bibliografice. De la nr. 6 se inserează rubrica 
Corespondenţă. La început .atonă, va deveni mai încolo. 
acidă și spirituală, provocînd hazul cititorilor Şi spaima 
grafomanilor de tot felul. 

Convorbirile izbutesc să se. impună spectaculos de la . 
primele numere. Tirajul inițial — am mai spus-o — de 


"300 exemplare e augmentat la 600 și apoi la 800. Pentru. 


acea epocă era negreșit un tiraj apreciabil. În mai 1868 


„Negruzzi îi' scria la Berlin lui. Xenopol :. „Cite au fost, 

toate s-au vîndut, dovadă că Convorbirile prind rădăcină. 

Altă dovadă: despre aceasta mai este [că] articolele noas- 
tre se reproduc .de toate foile fără rușine de. a se folosi 
de lucru străin“ 1. Tirajul se epuizase deși primele numere 
din anul întîi au fost retipărite pentru a fi satisfăcute - 
cererile insistente ale. noilor abonaţi. În 1869 la Cores- 
pondență revista avertiza mereu solicitatorii că ,volu- 
mele I şi II nu se mai găsesc de mult“. (Vezi nr. 8/1869, 

p. 14. După obiceiul timpului, publicaţiile literare avînd 
format carte legau în volum numerele unui an, constituind 
un tom masiv. Dacă tirajul nu se epuiza integral, re- 
dacţia punea la dispoziția publicului aceste volume. Nu- 
o dată 'se retipăreau numerele epuizate, procedîndu-se. 
astfel la constituirea volumelor integrate) Unii junimiştř 


1.1.. E. Torouţiu, op, cits vol. III, p. 367. 

propuneau chiar sporirea paginilor, semn deopotrivă că 
interesul pentru revistă era real şi că portofoliul redac- 


țional — virtual sau existent — era bogat. „Nu pot 
scoate — se confesa redactorul lui Xenopol — la 15 oc- 
tombrie 1869 — la 2 săptămîni cîte 3 coli. Nici vremea, 


nici cheltuiala nu-mi permit acest lucru. pentru un preţ 
„ de abonament atît de mic, mai cu seamă. în comparaţiune 
„cu neînsemnatul număr de abonaţi ce avem. Numărul 
acestora, ce-i drept, a crescut mult, însă cît de puţin este 
acest mult în comparaţie cu ţările culte“ 2, 

Revista pătrunde masiv şi în Ardeal, fiind expediată 
“gratuit unor societăţi culturale din orașele transilvane 2. 
„Făcîndu-se cunoscută în provinciile românești subjugate, 
curind, se: vor recolta aici şi abonamente individuale. În 
țară junimiștii erau preocupaţi să recolteze abonamente 
„pentru Convorbiri. Era o îndatorire! de onoare pe care 
și-o respectau cu zel. Oriunde se aflau cu slujbele (uneori 
chiar în staţiunile de vacanţă) junimiștii nu uitau să 
popularizeze revista și să procure abonamente. Revista 
era realmente citită, comentată, criticată (de adversari) 
sau elogiată. Alecsandri, căruia Negruzzi a ținut să-i 
- expedieze. primul număr, abonîndu-l și solicitîndu-i mă- 
„gulitor colaborarea, a felicitat Junimea. Nu-i plăcuse în 
titlul primului studiu maiorescian preciziunea „poesia 
rumână“ (opta pentru română). În rest comunica numai 
„elogii şi gratitudine. În scrisoarea din nr, 16/1867, men- 
ționată mai sus, bardul aprecia : „Curaj ! Începutul este 
bun. Urmaţi dar înainte, cu încredințarea că faceţi un 
mare” serviciu literaturii noastre. Eu . sînt atît de încîn- 
tat văzînd calea ce ați apucat că vă promit să vă înto- 
vărășesc pe cît îmi va permite slăbirea pasurilor.* La 
28 februarie 1868, poetul, colaborator permanent al revis- 
tei (se considera și junimist cu statut special, patronal, 
de vreme ce în noiembrie 1868 în Convorbiri se anunţă 
„că la al cincilea banchet anual al Junimii a participat 
şi Alecsandri), îi scria lui Negruzzi aprecieri mai mult decît 
măgulitoare. Ele semnalează ceea ce Maiorescu va numi 
apoi direcția nouă: „D. Maiorescu cu studiile sale 
serioase și interesante ; dnii. Pogor, Corne, Scheletti, 


1 I, E. Torouţiu, op. cit., vol. III, p. 389. | i Pius fi 
2 Vezi şi I. Verbină, Aspecte din lupta junimistă în Transilva- 
nia, în revista Studii literare, vol. I, Sibiu, 1943... 

“Pruncu, Șerbănescu etc... cu '.plăcutele lor încercări; 
«dl. Leon Negruzzi, cu talentul său de romancier, d. Ianov, 
“cu spiritualele sale cîntecele, și. dv.'cu ingenioasele pro- 


verburi teatrale: și .cu' singașele: versuri ce aţi” publicat 
în foaia Convorbirilor formaţi o- pleiadă nouă (subl. 'ns.) 


„căreia nu-i lipseşte nici inspirarea, nici... armonia, nici 


ştiinţa, nici: avantajul de a vedea în.rîndul dumneavoas- 


tră o tînără muză, dra. Matilda Cugler, care cîntă cu 


multă frăgezime“ 1. Nu :sînt: deloc cuvinte de : conven- 
tională curtoazie, ci transcriu o' realitate care se impusese 


„în “conştiinţa publică. Iar faptul că: veneau de la Alec- 
“sanari, incontestabil cel mai mare poet al timpului, per- 


sonalitate culturală și politică: de răsunet care condusese 


„şi una din importantele «publicaţii literare din: deceniul 


trecut, era un atestat și o recunoaştere de stimă. 


În anii următori Convorbirile parcurg o progresie con- 


„tinuu suitoare, consolidîndu-se și diversificîndu-se.: Sigur 
-că mai întîlnim. — adeseori — sumare anodine, încropite 


din materialul aflat în portofoliul, niciodată bogat, al 
redacţiei. Dar.nu asemenea  etape,. inevitabile în activi- 


tatea oricărei publicaţii, sînt caracteristice și nu ele oferă 
„criteriile. în 'judecăţile de apreciere.. Pe lingă importan- 


-tele studii: maioresciene — la care ne, vom referi mai 


“încolo — Convorbirile capătă: greutate în toate comparti- 


mentele, sale. Beletristica, propriu-zisă își sporește valoa- 


rea: în chip . excepţional: E adevărat că nu toţi. contem- 


„poranii: au „această impresie. Adversarii: Junimii: — din 


raţiuni. partizane — contestau valoarea literaturii publi- 


cată de Convorbiri, 'luînd-o chiar. în  derîdere. Opinia 
favorabilă e, firesc, înainte de toate'a junimiștilor şi a 


„celor apropiaţi. Şi, singurul lucru important în perspectiva 


istoriei literare, se dovedește că 'obiectivitatea în evaluare 
a fost. aceea exprimată. de junimiști și nu de :mulţii 


—' adesea și ponderoșii — ei adversari. Nu ne propunem, 


firește, să refacem sau să descrieri sumarele 'anuale ale 


revistei. E, cu siguranţă; suficient. să. notăm. momentele 


mai semnificative pentru că. imaginea să. dobîndească - 


relief şi elocvență. 

Poezia 'se afirmă, la adevătata ei cotă de valoare, prin 


publicarea, din 1868 (nr. 3), a pastelurilor Jui Alecsandri. 


vi Alecsandri, Scrisori (ediția Ti, Chendi, E. Carcalechi); p. 33. 


` Istorie 

(În 1872. va pile şi poemul istoric” Dumbrava roșie.) 
Desigur că celelalte piese lirice' (semnate Ianov, M. Cugler, 
- Pogor, : Bodnărescu, I. Negruzzi, M. D. “Cornea, Pruncu, 
Petrino' etc.) își menţin cota lor mediană. Să nu uităm 
însă că de-a lungul anilor 1868—1870 Convorbirile publică 
destul de des pastelurile lui Alecsandri. Iar în 1870 (în 

nr. 4 din 15 aprilie) debutează aici Eminescu cu Venere 
şi Madonă, urmat în nr. 12 de Epigonii, pentru ca în 
1871 (nr. 1), sumarul să înscrie Mortua est. Lirica emines- 
ciană continuă .să fie publicată, în cadenţa știută, asigu- 
rînd poeziei Conwvorbirilor valori fără precedent în tînăra 
noastră literatură. Traducerile în versuri (din Lamartine, 
Shakespeare, Heine, Baudelaire, Schiller, . Goethe, Hugo, 
“A. Chénier, Byron, Th.: Gautier, Musset, - Coppée, La 
Fontaine, Boileau; . Uhland, Ovidiu, Homer, “Teocrit) sînt 
onorabil tălmăcite și tintesc vădit să cuprindă zone vari- 
„ate şi modalităţi diversificate ale liricii universale. 

Proza e, la început, în limitele normalului dezvăluit 
în primul an de apariție. Nuveliștii Convorbirilor era, 
pînă la apariţia lui Slavici, președintele caracudei, N. Gane 
și cel ce' avea. să fie poreclit „prefectul“ Junimii, Leon 
“Negruzzi. Acesta din urmă cu nuvele interminabile (erau 
romane ?) și destul de plicticoase (vezi Evreica). Productiv 
între 1869—1871 este şi cu totul minorul I. Pop Florantin. 
-Acestora li se alătură din 1869 Jakques Negruzzi care se 
încearcă, intreprid, și în“ proză (dealtfel izbinzile sale 
“artistice, atîtea ' cîte vor fi, le va obține în. “domeniul 
prozei). În :1869 (nr. 1) ale sale Copii de pe natură (va 
debuta cu Politicale) încep să fie publicate în Convorbiri. 
“Verismul : personajelor și al situațiilor, tipicitatea lor, 
dominanta satirică fac din. aceste mici schiţe, cu subtext 
partizan, pagini citite. și: gustate de public. Tern și 
artificios se- va: dovedi a fi romanul Mihai Vereanu, 
care apare din 1873. Dealtfel, junimiștii nu agreau. romanul 
și l-au sfătuit pe autor să renunțe. Dar în 1871 apare 
Slavici care debutează cu: comedia Fata de birău şi 
va: publica poveștile :și: basmele: populare, explicînd în 
preambulul la Zîna zorilor concepţia și metoda sa de pre- 
“lucrare a literaturii populare. De-abia în'1875 va reveni 
„cu o proză originală (Popa Tanda și Scormon), iar în 1880 
cu Popa Tanda (nr. 9 şi 10) şi Budulea Taichii. Dar în 
1872 apare Sărmanul Dionis, nuvela lui Eminescu care 

publicase în 1870 basmul Făt-frumos din lacrimă, pen- 


„tru ca în 1875, fireşte, tot sumarul Convorbirilor să inse- 


reze Făt-frumos din tei. Literatura populară, mult gus- 
tată la Junimea,. e ospitalier găzduită în Convorbiri 


: (Xenopol va scrie şi un mic studiu teoretic, Ceva despre 


literatura poporană). Slavici, Eminescu, Miron Pompiliu, 
N. Petru (cu Cîntece populare din 'Transilvania,) Lam- 
brior, apoi G. Dem. Teodorescu, Melchisedek, S. FI. Marian, 
Burada vor publica folclor. În 1875 proza Convorbirilor 
(pe care o mai alimenta din cînd în cînd și Alecsandri 
— vezi Călătoria în Africa) se fortifică cu poveştile și nuve- 
lele lui Ion Creangă (Capra cu trei iezi, Punguţa cu doi 
bani, Dănilă Prepeleac), din păcate insuficient apreciate 


„chiar de junimiști,  asimilîndu-le literaturii populare (de 


aceea le-am și menţionat 'aici). Nici. cînd, în 1877, va 
citi în Junimea- şi va publica, în Convorbiri, Moș Nichifor 


Coţcariul (neîndoielnic; o nuvelă) şi. cele: trei povești 


(Povestea: lui: Harap alb, Povestea lui Stan Păţitul, Fata 
„babei și fata moşneagului),. în 1878, Ivan Turbincă, 


Povestea unui om leneş, iar în 1881 Amintiri din copi- 
lărie sau în 1882 Popa Duhu, opinia Junimii nu se 
schimbă. În sfîrşit, în 1880 încep să apară (în nr. 1) ves- 
titele Scrisori către V. Alecsandri de Ion Ghica. Vor 


“apărea — în ritmul știut — timp de 6 ani. Indiscutabil, 
. proza Convorbirilor literare e, în această perioadă, stră- 


lucit reprezentată. Aceasta. chiar dacă nici junimiștii nu 
au conștiința (ca în cazul Sărmanului Dionis de Eminescu - 
sau a prozei lui Creangă) valorii lor excepţionale, a unor 


„opere. . ; i 


Nu s-ar putea spune că dramaturgia este prigonită la 
Convorbiri, literare. E cultivată și publicată deopotrivă 


prin producţii originale ca și prin traduceri. Dar mai 

toţi junimiștii, în- frunte cu. Maiorescu (nu e o întîmplare 
că operele dramatice n-au fost. menţionate în. Direcţia 
nouă), apreciau, pe bună dreptate, ca fiind cu totul 
modeste aceste producţii fără: duh și nerv dramatic. Și 
totuși paginile Conwvorbirilor. au fost. adesea umplute cu 
lucrări de teatru. Între Cînticelele comice :ale lui Ianov, 
cele (tot cînticele) ale lui Alecsandri, pieseta într-un act 
a lui Scarlat Capşa, Îndoiala și Realitatea (1867), scenetele, 
comedioarele de salon sau proverbele „dramatizate“ ale 


lui.1. Negruzzi nu se pot stabili deosebiri marcante. Chiar 

şi Harţă răzeșul, comedia lui Alecsandri (1871) sau 
Boieri şi ciocoi, nu reprezintă mare lucru, după cum şi 
debutul lui Slavici în revista Junimea cu comedia Fata 
de birău nu se ridică peste nivelul mediocru al genului. 


Drama. lui S. Bodnărescu, Rienzi, cu alură și pretenţie 


shakespeareană, nebuloasă, discursivă și filozofardă — pu- 
blicată încă în 1868 — era și ea vădit neizbutită ca operă 
teatrală. Nici cealaltă piesă a lui Bodnărescu, din 1878, 
Lăpuşneanu Vodă, nu atestă vocaţie de dramaturg. Ce 
să mai spunem de cele trei piese de teatru ale lui Iacob 
Negruzzi (O alegere la senat — 1878, Hatmanul Baltag 
în colaborare cu Caragiale, Beizadea Epaminonda — 1885) 
sau de revistele politico-umoristice (Zeflemele, Nazat) ? 
Ele au apărut — nu e nici o exagerare — pentru că 
autorul .era redactorul Convorbirilor. După cum slăbi- 
ciunea redactorului pentru teatru şi, poate, penuria de 
material au determinat publicarea lăbărțatelor piese ale 
lui G. Bengescu-Dabija : O palmă la bal mascat (1871) ; 
Cucoana Nastasia Hondoronc (1877) ; Drepturile ovreilor 
(1878) ; Pygmalion,. regele Feniciei (1886). Dar, ca și în 
celelalte compartimente ale literaturii publicate de Con- 


vorbiri, aportul marilor clasici va fi hotăritor, determi- 


nind o înnoire estetică fundamentală.. În 1879, Caragiale, 
acum.membru al Junimii bucureştene, publică O noapte 
furtunoasă, în 1880, Conu Leonida față cu: reacţiunea, 
iar în: 1885, O scrisoare pierdută şi D-ale Carnavalului. 
În 1884 vocația de dramaturg a lui Alecsandri se împli- 


neşte durabil prin drama Fîntîna Blanduziei, urmată peste 


un an de Ovidiu, după ce în 1883 publicase Sînziana 


şi Pepelea. Firește, ele sînt publicate în Convorbiri lite- 


rare. Acum, după 1879, se poate în sfîrşit cu siguranţă 
vorbi. despre. o dramaturgie de valoare. Ba chiar se. poate 
vorbi, cu. o excepţie fericită (ne referim fireşte la 
Răzvan şi Vidra) — prin Caragiale și Alecsandri — nu 
numai de 'apariţia literaturii dramatice de valoare în 
Convorbiri, dar de constituirea dramaturgiei naționale în 
România. Ca și în alte compartimente ale literaturii, 
contribuţia Junimii şi a Convorbirilor e hotărîtoare pentru 
apariţia şi dezvoltarea. literaturii românești moderne. În 


sfîrşit, merită notat efortul revistei de a da tălmăciri 


românești din dramaturgia universală. Se traduce din 
Shakespeare, Schiller, Goethe, Molliere, Lope de Vega. 

Dar Convorbirile, am mai spus-o, nu a fost numai. o. 
revistă literară. Compartimentul, să-i spunem, cultural- 
ştiinţific şi de informare ocupă locuri respectabile şi res- ` 
pectate. Din fericire, și în acest domeniu revista junimistă . 
urca constant spre zenit. Mai încolo ne vom ocupa în 
mod special de studiile maioresciene, adevărate pietre de 
hotar în evoluţia Junimii şi în configurarea Convorbirilor. - 
Dar alături de ele (nu o dată şi datorită lor) revista, 
ieșeană face loc màsiv studiilor de filozofie, filozofia cul- 
turii, filologie, istorie, folcloristică. 'Un loc important NE 
ocupă în unele din aceste discipline studiile lui Xenopol. 
Considerat poligraful Junimii (așa avea 'să-l considere 
depreciator Maiorescu ` mai tîrziu, cînd istoricul vă 
„dezerta“ în tabăra liberalilor), Xenopol era — 'de fapt — 
un erudit excepţional dotat, cu o curiozitate  neostoită, 
meditînd asupra tuturor problemelor din sfera generală 
a categoriilor. Lector insaţiabil, putea închipui — pentru 
nevoi: locale — un. studiu pe marginea 'cutărei sugestii 
filozofice aflată în tomurile gînditorilor epocii. Nu erau. 
eseuri de popularizare, ci adesea studii docte în care se 
încerca '1— nu o dată cu folos: netăgăduit — aplicarea 
unor teorii moderne de prestigiu (de pildă, etnopsihologia - 
lui Lazarus și Steinthal, evoluționismul lui Buckle, Dra- 
per şi Quinet) la fenomenul românesc. Xenopol nu era 
încă istoricul de mai tîrziu. Se afla încă în faza gestației, . 
a meditaţiilor și a asimilărilor sistematice, care îi vor! 
îngădui mai tîrziu să înalțe, într-un termen relativ scurt, - 
edificii ca Istoria românilor din Dacia traiană sau Les 
principes fondamentaux de Vhistoire (1899) 1. Deocamdată, 
pînă prin 1880 nu avea un statut precizat într-o disciplină 


"anume, îngăduind aprecierea — care adesea oscila între 

depreciere și zeflemea — de om la toate. În 1868 publică 
în opt numere din Convorbiri studiul Cultura naţională. 
(în sumar „numele greșit cules : Menopulo), în care se 
încearcă pentru prima oară surprinderea. și fixarea ele- 
mentelor caracteristice ale spiritualităţii naţionale... În: 
1869 Convorbirile programează studiul amplu Istoriile civi-.. 
lizaţiunei, analiză critică, cum “spuneam, a teoriilor: mo-: 
derne despre conceptul de: evoluţie în “istorie. În anul: 


1 Vezi N. Gogoneaţă sa Z. Ornea, A. D. Xenopol. Concepţia so~. 
cială şi filozofică, Editura Științifică, 1965. ani i 

„următor (și în 1871) îi apar atunci „disputatele Studii 
asupra stării noastre actuale în care, opiniile . junimiste 
despre formele fără fond, parţial acceptate, sînt, discutate 
„destul: de. critic, tînărul Xenopol (era încă student, la 
Berlin) îngăduindu-și atitudini opozite -față de cele. ale 
“mentorului Junimii (ultima parte din acest adevărat ciclu 
avea să apară în 1874). După ce a publicat studii de folelo- 
ristică și mici. „recensiuni“, în 1875 Xenopol își găsește 


făgaşul vocației de istoric, publicînd recenzia studiului 
despre Rumänische Studien de Roesler (mai tirziu, în. 


1984,. reluînd chestiunea, va. publica volumul Teoria. lui 


Roesler. Studii asupra stăruinței românilor în Dacia). În 
sfirşit, în 1879, revista ieșeană îi găzduieşte, — cam en 
contre coeur — întinsa lucrare. Războaiele dintre ruși 
și turci şi înriurirea lor. asupra Țărilor. române. De acum 
încolo colaborarea sa încetează pentru că în 1878 Xenopol 


devine liberal. (Dealtfel, într-un ziar local liberal, îi apare 
ciclul Studii economice, publicat în volum în 1879.) 

„Pînă la apariţia acestor. din urmă studii ale lui Xenopol, 
cu profil „curat“. istoriografic, disciplina aceasta, mult 
agreată de, Maiorescu și dorită a fi bine reprezentată în 
revistă, e în vădită suferinţă. „Postul“ de istoric la Con- 
vorbiri este ocupat de Gh.. Panu, Şi l-a ocupat mai mult 
decît onorabil. În. Amintirile sale Panu a descris, insistent 
şi în detalii, ce l-a determinat să abordeze istoriografia, 
cum. l-au. stimulat şi îndemnat întru aceasta Maiorescu 
şi Carp, ecoul. studiilor sale în Junimea şi în cercurile 
adversare bucureștene (de sub patronajul lui- Hasdeu) sau 
ieşene. Studiile sale sînt îndreptate — se știe — împotriva 
unor lucrări istoriografice- hasdeiene. Debutul de istorio- 
graf al lui Panu se produce în 1872 cu. Introducere la 
lucrarea, mai' întinsă, Studii asupra neatîrnării politice 
'a' românilor. în deosebite secole. Studiul — din care au 
apărut numai cinci capitole — cinci studii ? — a rămas ne- 
terminat. Direcţia de atac a acestora: era îndreptată 
împotriva şcolii romantice. istoriografice românești. Cu 
deosebire vizaţi erau Hasdeu și elevii săi întru istoriografie. 
Întreruperea, studiilor se datora necunoașterii limbilor sla- 
vone fără de:care epoca cercetată de Panu nu putea fi 
examinată cum :se: cuvine. În 1873 Panu recidivează prin 
ciclul: de studii — foarte amplu — Istoria critică a româ- 

nilor care comentează erori — unele nu tocmai însem- 


“nate — din lucrarea hasdeiană cu același nume. (Studiile 
' lui Panu erau, de fapt, o recenzie critică amplă a acestei 
“lucrări. Cum Tocilescu 'a replicat imediat, Panu și-a pre- 
'Jungit tirul critic și împotriva elevului savantului Hasdeu.) 


În sfîrşit, în 1874 apare un nou ciclu semnat de Panu, 


Studiul istoriei la români, tot polemică îndreptată împo- 


triva operei lui Hasdeu. De astă dată comentează lucra- 


'rea lui Hasdeu despre Ion Vodă cel Cumplit. Studiile. lui 


Panu; mult gustate la Junimea — în special de men- 
torii ei — anunţă o carieră posibilă de istoriograf, cu 
condiția — absolută — a fortificării cunoştinţelor sale de 


„specialitate, acum destul de diletante, cu deosebire prin 
stăpînirea limbilor slave. Acesta este și scopul pentru 


care Maiorescu de îndată ce a beneficiat de puterea minis- 
terială l-a trimis cu o bursă la studii în străinătate. 


"Speranţa lui Maiorescu de a-l vedea pe Panu istoric nu 


s-a realizat. Putea să-l recunoască pe Xenopol. Dar omul 
politie Maiorescu nu-i putea îngădui sau ierta pe 'dezer- 
tori. În consecinţă, lucrările istoriogratice ale lui Xeno- 


“pol — monumentale, docte şi informate, sau cele de filo- 


zofia istoriei, apreciate în cercurile de “specialitate din 


‘străinătate — erau sistematic ignorate sau defăimate în 


Convorbiri literare. Dorinţa conducătorilor Junimii de a 
crea, prin Convorbiri, o şcoală a lor — serioasă, modernă 
şi pozitivistă — se va realiza foarte tîrziu prin apariția 
noii generaţii de istorici, Ioan Bogdan (debut în 1885), 
D. Onciul, N. Iorga. Dar atunci, timp de un deceniu și 
mai bine, istoriografia va fi atit de confortabil reprezen- 
tată în Convorbiri încât îi devora nesățios spaţiul întreg, 
determinîndu-l pe Maiorescu și tinăra generaţie de juni- 
mişti — excedaţi — să pună capăt unei situaţii care, pre- 
lungită, ameninţa să transforme publicaţia într-o greoale 
Arhivă... sau Anale... > ci iba don ba Aaa ri dute e 
Lucrările de filozofie pură, agreate de -Maiorescu şi 


un grup foarte restrîns de junimiști, dar negustate de 


grosul membrilor,. nu. întirzie să-și anunţe prezenţa. Am 
pomenit mai sus studiile de filozofia culturii elaborate în 
tinereţe de Xenopol (cele de filozofia istoriei nu vor mai 


apărea în Convorbiri), ca și de studiile lui Maiorescu în 


care estetica și filozofia erau adînc implicate. Filozofia 


era, dealtfel, mult cultivată: la Junimea. Se citea, se 

dizerta: curent despre Schopenhauer, Buckle, Spencer, 
despre consecințele filozofice ale teoriilor darwiniste, chiar 
despre ` Feuerbach. Despre acești filozofi s-a scris în Con- 
vorbiri,: ba chiar: Maiorescu a şi publicat traduceri din 
Schopenhauer (Aforisme) sau Spencer. Lucrările filozofice 
ale lui Vasile Conta apar deci într-un mediu acomodat. 
În: 1875 (începînd cu nr. 6) Convorbirile publică Teoria 
fatalismului. Se încheie tocmai în numărul 12. În 1876, 
Conta revine în: Junimea cu o nouă lucrare de filozofie 
materialistă, Teoria. ondulaţiunii universale. Chiar dacă 
nu a fost ascultată! în cenaclu, trezind printre caracudă 
zîmbete și aprige căscături, Convorbirile publică noua 
operă a lui Conta în opt numere (începînd cu numărul 3) 
din 1876 şi patru numere din 1877. De un tratament asemă- 
nător. s-a „bucurat“ — cu'siguranţă — și ultima sa operă, 
din 1879, Încercări de metafizică. Cum lucrările lui Conta ! 
constituie un moment de înălțare a cugetării filozofice 
românești (egalată în valoare și semnificaţie de opera 
de filozofia istoriei a lui Xenopol), care va fi continuată 
apoi tîrziu, mai ales în deceniile interbelice, de cugetătorii 
eminenţi ai acestei epoci (unii foști elevi ai lui Maio- 
rescu), se poate aprecia, fără greş, că în revista Junimii 
filozofia a fost bine reprezentată. : ` | | 

'Ar trebui consemnate aici (pentru apropierea sau în- 
rudirea tematică cu anume subramuri ale filozofiei) și 
studiile: de ideologie socio-politică, cu greutatea lor variată 
în configurarea ideologiei junimiste. La locul întîi am 
pomeni studiile lui Theodor Rosetti, Despre direcțiunea 
progresului nostru. (în 1874), cel de mai tirziu — Miş- 
carea socială la noi (1885) ṣi cel destul de minor, Scep- 
ticismul la noi (1891). Să reamintim, la acest capitol, 
articolul lui Pogor din 1868 despre opera filozofului englez 
H. Th. Buckle (Istoria civilizaţiunei în Englitera). Cum 
am spus, de opera lui -Buckle se va ocupa pe larg şi 
Xenopol în amintitul ciclu Istoriile civilizaţiunei, ca şi 
Maiorescu în cîteva prelecţiuni. Nu credem: că greşim 
dacă integrăm aici și cunoscuta lucrare a lui Eminescu 
(la origine o conferință din ciclul prelecțiunilor pe 1876) 
Influenţa austriacă asupra românilor din Principate apă- 
„4 Yezi N. Gogoneaţă, Vasile Conta, Ed.. Ştiinţifică, 1965 şi stu- 
diul introductiv la ediţia de Opere filozofice, Editura Academiei, 
1972. 

rută în Convorbiri în 1876, prin substanţă și ideologie, 
o doctă.. dezbatere de sociologie politico-economică. Tot 
aici ar. trebui citat cunoscutul Studii asupra maghiarilor 
publicat de Slavici în; Convorbiri, încă în 1871, lucrare: în 
care elementul politologie se învecinează cu cel etno- 
psihologic și statistic. «ligă | "ADE 

| fn sfîrşit, trebuie amintite preocupările pentru filologie 
în Convorbiri, explicabile, în revista unei societăți. care 
se: afla angajată într-o “aprigă bătălie pentru‘ stabilirea 
unei ortografii viabile, a menținerii limbii vorbite şi scrise 
într-un echilibru firesc. între. fondul tradiţional ṣi neolo- 
gisme. Începutul a fost făcut: (și în acest:caz) de 'Maio- 
rescu prin cunoscutul său studiu din 1866, Despre scrierea 
limbei române. (studiul acesta: nu a apărut, aşadar, ; în 
Convorbiri). Să amintim, de asemenea, studiile maioresci-- 


ene Critica ortografiei: d-lui Cipariu (numerele 11—12 din 


1867) şi cel, tot polemic, din: 1868, Limba română în jur- 


` nalele din Austria -sau cel din 1873 Despre principiul 


scrierii şi. o'critică:a sistemului fonetic. În' 1871 Convor- 


birile înregistrau apariția unor studii de înalt şi: aplicat 


„profesionălism. În nr. 1 filologul Vasile :Burlă debutează 

cu: Observări critice asupra gramaticei limbei:române de 
Tim. Cipariu (cel vizat era tot Cipariu !). În 1872 Burlă, 
bătăios, revine cu. un protest -Contra. ortografiei impuse 
şcoalelor. române din -Moldova de Ministerul Instrucțiunii 


Publice. După un respiro (pregătitor ?) de trei ani, :Burlă 


reintră în acțiune; în 1875, cu micul articol (metodă de- 
loc agreată de filolog) Un exemplu de cunoștința filologiei 
comparate .a dlui B.P; Hasdeu. E, firește, tot polemic. 
De astă dată obiectivul de atac 'e îndreptat, temporar, 
împotriva lui Hasdeu. Cum Hasdeu îi răspunde în: revista 
sa, Burlă, mereu prompt în intervenţii, încredinţează 
Convorbirilor Replica la răspunsul d-lui. B.P. „Hasdeu. 
După o altă pauză acumulativă, filologul ieșean publică 
în 1870 masivul Studii filologice,-revenind astfel la vechiul 
adversar A. :Cihac. Dar învățatul ardelean, ferm. pe redu- 
tele sale etimologice, îi răspunde, tot în Convorbiri, în- 
tr-un număr de noiembrie al aceluiași an. Iritat, Burlă 
întocmeşte imediat lunga. sa replică (în trei numere) 
D.A. Cihac și studiile mele filologice. Disputa se încinge, 
cei doi înverșunîndu-se (Convorbirile au mai publicat 
încă un răspuns al lui Cihac) pentru — rîdeau junimiș- 

tii — originea cuvîntului rață. În 1890 savantul ieșean 
publică lucrarea Observaţiuni filologice. Disputele . lui 
V. Burlă, neînţelese în Junimea decît de puţini și consti- 
iuind sursa sigură a zeflemelelor în serile de: cenaclu, au 
dezvoltat, de fapt, imensă 'erudiţie, clarificînd și limpe- 
zind spinoase chestiuni de strictă specialitate. La capito-: 
lul filologie. trebuie amintite și savantele contribuţii ale 
“lui A. Lambrior. Intrat la Junimea în 1872, debutează în 
1873 cu studiul Limba română veche şi: nouă. În 1880 
revine cu Observări asupra ortografiei române, în 1881 
publică Cuvinte de reverență la români şi un doct În- 
dreptariu. Nu amintim aici învăţatele sale studii de folclo- 
ristică, deși uneori ele îl semnalează pe filolog. Din păcate, 
Lambrior, moldovean așezat, domol și sigur pe cunoș- 
tințele sale, a murit tînăr (în 1883), curmind o carieră 
științifică ce se anunţa ‘deosebită. Mai tîrziu Convorbirile 
se vor bucura de colaborarea unor eminenţi filologi ca 
Al.: Philippide, H. Tiktin,, Sextil Puşcariu, I. Candrea, 
Ov. Densusianu ș.a. Importante rămîn însă studiile filo- 
logice din epoca dintîi (ale lui Maiorescu, Burlă și Lam- 
brior). Ele au dus și cîștigat lupta Junimii, a Convorbi- 
rilor împotriva latinismului excesiv și a etimologismului. 
De aici şi caracterul lor necesar polemic, inevitabil în- 
tr-o bătălie cu un inamic foarte puternic. De aceea stu- 
diile lui Burlă, sicîitoare adesea pentru masa, junimiș- 
tilor şi sursă — pentru ei — inepuizabilă de ironii, sînt con- 
tribuţii extrem de utile în disputele: Junimii. Şi sînt utile 
şi revelatoare tocmai, cu siguranţă, pentru că au fost 
neostoit polemice. Nu e o întîmplare că Lovinescu a in- 
clus 'unul ‘dintre studiile lui Burlă în, Antologia ideolo- 
giei junimiste. Deşi de strictă specialitate lingvistică, pole- 
micile lui Burlă sînt, într-adevăr, componente de neigno- 
rat ale ideologiei afirmate de societatea ieșeană. - | tmy 

Cu siguranță, cel mai neglijat sector este cel al criticii 
literare. Cu excepția studiilor maioresciene, care nu sînt 
însă critică în sensul modern al termenului (dealtfel, chiar 
articolele despre Caragiale și Eminescu sînt elaboraţii 
târzii, în 1885 şi respectiv în 1889), Convorbirile nu .prea 
cultivau această îndeletnicire. Din cînd în cînd cîte o 
recenzie critică (ca acele ale lui Carp ; ultima în 1878 
despre poemul Radu al lui Ronetti Roman; apare în 
1882: — nr. 12 — cunoscuta recenzie desfiinţătoare a lui 


Istoric 


P. Missir la vol. Poesii de Macedonski) analiza o operă 
"literară. Dar aceasta 'e o întîmplare în sumarele Convor- 
birilor, recenziile îngăduite — puţine — comentînd de 
obicei lucrări din sfera ştiinţelor umane. Prin 1875—1880 
Miron Pompiliu deţinea rubrica „Bibliografie“, care 
comenta — în foarte succinte; recenzii — de obicei 
manuale didactice. Dacă mai adăugăm interminabilele şi 
diletant greoaiele studii ale lui Scarlat Virnav Liteanu 
despre opera lui Alecsandri am epuizat aproape tot ceea 
ce programau Convorbirile în materie de critică. | 


o, 


_Incursiunea noastră în structurile semnificative ale 
Conwvorbirilor. literare într-o perioadă relativ îndelungată 
care s-ar opri, formal, în 1885 (cînd revista e mutată la 
Bucureşti) a relevat ici-colo inevitabil şi unele dintre 
momentele. mai însemnate care au marcat (în bine sau în 
rău) existența publicaţiei. Cîteva- referiri speciale se 
impun, fără, evident, a relua elementele de natură strict 
literară care au conferit, de fapt, personalitate revistei, 
Revenind, în timp, la anii de început ai publicaţiei juni- 
miste vom nota mai întîi că, deși cu un demaraj bun și 
bucurîndu-se de o apreciere favorabilă în mediile inte- 
lectuale capabile de obiectivitate, revista Junimii are de 
înregistrat în 1870 un moment de dificultate. Iar peri- 
colul care risca să fie fatal se numea politica. Dintre 

 fruntaşii Junimii numai doi făceau politică activă : Petre 
Carp şi — de necrezut! — V. Pogor. Acestora li s-au 
alăturat cîţiva dintre junimiștii „de rînd“. Cum politica 
iscă pasiuni şi spirit partizan, iar junimiștii aveau bune 
şanse de a face carieră în politică, destui se lasă conta- 
_minaţi. În primăvara anului 1870 C.A. Golescu, însărcinat 
cu formarea guvernului, îi propune lui Carp intrarea în 
cabinet, care, la rîndul său, a. cerut cooptarea şi a prie- 
tenilor săi Pogor şi. Maiorescu. E. drept, misiunea lui 
Golescu a eșuat. Dar. în guvernul constituit în aprilie 
Carp, și Pogor erau. reprezentaţi. Probabil. că aceste per- 
spective politice i-au îndemnat pe unii junimiști să ' se. 
facă cunoscuţi cu ajutorul unei publicaţii politice. Carp 
avea, dealtfel, o anumită experienţă în materie, ca redac- 
tor ce era (împreună cu N. Blaremberg şi. Aristide Pascal) 


Istoric 


la ziarul bucureştean Țara. Cum acest ziar era antidinas- 
tie şi prinţul ceruse lui Carp renunţarea la coredacţia 
Tării (condiţie pentru a fi cooptat în minister), nu e 
exclus ca Petre Carp să se fi gîndit la crearea unui ziar. 
ieşean care, printre altele, să dovedească și lealitatea 
dinastică a sa şi a prietenilor. Şi cum Convorbirile erau 
o publicaţie de prestigiu, încercată în lupte, cu o neîn- 
doielnică ideologie de orientare conservatoare, utilizarea 
ei. pentru scopuri militant politice părea a di o soluţie 
ideală. 

Probabil că atunci s-a ivit şi propunerea, “fa o şedinţă 
a Junimii, ca revista să-și schimbe. profilul. (Negruzzi, care 
„a notat acest episod, nu i-a precizat data. A menţionat 
vag că s-ar fi petrecut „vro. doi ani după apariţia“ Con- 
vorbirilor. Probabil că nici de astă dată memoria n-a 
funcţionat ireproșabil. Credem că episodul s-a. petrecut, 
probabil, în primăvara lui 1870, în martie-aprilie. Deci 
trei ani după apariția revistei. Din păcate, pentru anul 
1869 lipsesc şi însemnări în Jurnalul lui Maiorescu și 
procesele verbale ale Junimii, încît verificarea — cu aju- 
torul acestor documente — nu e cu putinţă.) Fapt este 
că junimiștii cîştigaţi pentru politică au propus societăţii 
să transforme condiţia Convorbirilor. Primele două pagini 
ar fi fost dedicate comentării evenimentelor politice, res- 
tul continuînd să fie consacrate literaturii. Ar fi fost 
vorba, așadar, de un statut mixtat care nu anula — se 
argumenta — vocaţia literar-culturală la Convorbirilor. 
Dezbaterile au fost aprinse, chiar violente. Negruzzi, ne- 
amestecat încă în politică, s-a opus, vehement. S-a amî- 
nat decizia cu o săptămînă, cînd votul a relevat paritate 
de opinii. Totul depindea de cuvîntul lui Maiorescu care, 
deși la început oscilant, a optat pentru menţinerea statu- 
“tului Conwvorbirilor. A triumfat astfel raţiunea, prin cum- 
păna înţeleaptă a lui Maiorescu. Nu e greu de prevăzut 
că dacă decizia ar fi fost alta, destinul Convorbirilor s-ar 


fi frînt, penibil, devreme, pe la începuturi. 

“Teşiţă bine din acest impas, Convorbirile şi-au con- 
tinuat activitatea în cadrele atît de bine consolidate. La 
sfîrşitul anului 1871 (în nr. 22) Negruzzi, într-un anunţ 
„Cătră cititori“, după ce face un bilanţ succint al celor 
cinci ani de- apariția, vestește că pe viitor revista nu va 

„mai apărea lunar, ci bilunar, fiecare. număr; avînd. 5. coli 
(se adăuga deci: o` coală) şi, în cazuri speciale, chiar..cu 


-şase coli, preţul rămînînd același; Se vor. putea astfel 


“publica: —' nefragmentate, argumentează redactorul — 


romane, nuvele, ` piese :de teatru, descrieri de călătorie, 
fără a se lăsa la o parte studiile știinţitice (istorie, filo- 


'Togie, jurisprudență, economie politică). Cititorii erâu' asi- 


guraţi că pe viitor se va 'păstra un echilibru mai atent 


între pârtea ştiinţifică şi cea literară, mărindu-se spaţiul 
pentru „articolele beletristice“. Anunţul lui Negruzzi, re- 


“produs ‘și în primul număr din 1872, a fost, 'se pare, o 


iniţiativă 'personală a: redactorului. La 21: ianuarie 1872, 
Junimea ia: în: discuţie 'schimbările anunţate în Convor- 
biri. „Se admite — consemnează procesul verbal — anun- 
ciul publicat de I. Negruzzi în Convorbiri literare pentr 


schimbarea formatului foaei, însă numai pe-un an'pină la 
1 martie 1873 cînd are a se pune în discuţie acest lucru.“ ' 


De fapt, Maiorescu și Pogor ceruseră — din raţiuni finan- 
ciare — să se revină la 4 coli. Dar decizia, anunţată de 


„Negruzzi a rămas definitivă. Din 1872 revista, lunară, are 
40 de pagini pe număr. Iar formatul ei (21 X 27). s-a păs- 


trat pînă în 1885, 'cînd, mutată la Bucureşti, s-a tipărit 
la o nouă tipografie, la'Socec. Ar mai fi de semnalat că Juni- 
mea consideră atunci: necesară instituirea unui colegiu de 
redacţie 'care să asigure calitatea publicaţiei. E drept că 
Negruzzi, ca redactor, avea o anumită autonomie” recu- - 
noscută şi acceptată. Dar în 1871, (nr. 10 din 15 iulie) 


Convorbirile, surprinse, s-au lăsat înșelate publicînd acea 


-faimoasă poezie. Eu și Ea iscălită, ‘de Hasdeu cu numele 


“unui inventat poet german. Această farsă a lui Hasdeu (cum 


se ştie, nu a fost singura !) “a iritat Junimea şi, oricîte 

explicaţii de scuză ar fi oferit Negruzzi, junimiștii erau 
decişi să. adopte. măsuri prevenitoare.. Așa credem că tre- 
buie interpretată iniţiativa Junimii — atit de tardivă — 


de a institui, tot.în şedinţa, din 21 ianuarie 1872, un „comi- 
tet de redacţiune pentru primirea articolelor“. Comitetul 


numit pe un an de zile era format din Negruzzi, Maio- 


rescu, Pogor. Dar, ciudat, misiunea acestui triumvirat era 
E ci è ge j n- AESA A ji SURT P Fi 


1I. E. Torouțiu, op. city vol: IV; -p. 344.. 

să vegheze numai pentru articole și. studii. Ceea ce în- 


seamnă că beletristica rămînea mai departe în respon-: 


sabilitatea exclusivă a lui Negruzzi cu amendamentul pre- 
cizat. Dar valabilitatea deciziei din ianuarie a fost neaș- 
teptat de scurtă. La ședința din 5 mai Maiorescu și Pogor 
„se desistă de a mai face parte din comitetul de redac- 


țiune“ întrucît în nr. 2/1872 Negruzzi ar fi introdus lucrări. 
fără a-i consulta în prealabil. (Să fie vorba de articolul 
— "nesemnat — Mişcarea, literară în România ? Posibil.. 


Mai, greu de. crezut „e că incidentul ar fi fost provocat 
de articolul lui Șt. Vârgolici care recenza negator revista 
Tranzacțiuni literare şi ştiinţifice. În acelaşi număr era 
inserat și poemul lui Alecsandri Dumbrava roşie.) Dată 
fiind demisia celor doi membri, Comitetul dispare „hotă- 
rîndu-se ca să rămînă. redacţia asupra lui I. Negruzzi ca 


și mai înainte“ 1. Stăpîn pe soarta Convorbirilor (ceea ce 


nu însemna că cenaclul nu continua să avizeze — prin 
discuţiile pe marginea lucrărilor citite la reuniunile săp- 
tămînale — materia diversificată ce intra în paginile 


revistei), Negruzzi a vegheat, devotat, și responsabil, în- 


grijindu-se de tot şi de toate (alcătuirea sumarelor, CO- 
. respondențe cu colaboratorii și abonaţii, colectarea de 


abonamente, tipografie, , corectură, „acoperirea deficitului. 


financiar. ş.a.m.d. —.pe care nu o dată le acoperea de 


unul singur). Din cînd în cînd, în timpul, vacanţelor 


de vară sau cînd. redactorul era indisponibil (cum. s-a 


întîmplat în 1880), Miron Pompiliu îl ajuta (sau 


îl înlocuia temporar) pe Negruzzi în complicatele treburi 
redacţionale. Apoi lucrurile reintrau în normal, Negruzzi 
purtîndu-și mîndru, sigur pe sine și fără să se tinguie, 
povara ' redacțională a celei mai importante publicaţii 


din ţară. Nimic deosebit de semnalat în ciclul evolutiv. 


al existenţei Convorbirilor pînă în 1885. A doua farsă 


a lui Hasdeu — petrecută în 1875 —, deși usturătoare, nu 


a putut compromite o revistă care îşi cucerise un prestigiu 
binemeritat. În Convorbiri literare se publica, indiscutabil, 
tot ceea ce aveau mai distins literatura și cultura româ- 
nească. Se îndreptau spre revista ieșeană chiar şi foştii 


adversari — ca Hasdeu, Şt. C. Mihăilescu, D. A; Laurian, 


ysr 


1-Ï. E. Torouțiu, op. cit., vol. IV, p. 454. 

V.A. Urechia, T. Cipariu etc. Convorbirile nu mai erau, 
de mult, o revistă moldoveană, ci una naţională, avînd 
sediul la Iași. y TUF : 


e 
Dar în 1885 această din urmă inadvertenţă dintre... 
formă şi fond avea să ia sfîrșit, revista mutîndu-și sediul 
la București. Numit profesor la Universitatea bucureșteană, 


la catedra rămasă vacantă prin moartea lui. Vasile 


Boerescu, Negruzzi ia revista cu el. Junimiştii ieşeni, într-o 
neașteptată ieşire de „proprietari“, stăruie ca revista să 
rămînă la Iaşi (cel mai vehement a fost N. Gane, care 
se şi vedea redactorul Convorbirilor). Dar Negruzzi, care. 
se ştia, el, unicul proprietar. și director, nu acordă mare 
atenţie pretenţiei colegilor de cenaclu, iar Maiorescu (ca 
şi ceilalți corifei) ratifică decizia prietenului său. De- 
altfel, cum vom arăta mai încolo, chiar Junimea ieșeană 
încetase de mult să mai fie cea de odinioară. Principalii 
combatanți (cei cu greutate în creaţie și dezbateri) dis- 
păruseră, fie prin mutare, fie prin deces, fie prin dezer- 
tare sau dezinteres, iar la Bucureşti funcționa — datorită 


iniţiativei şi stăruinței lui Maiorescu stabilit în capitală, 

încă din 1874 — o filială a Junimii care tindea să ia 
locul celei din lași. Ajuns cu revista la București, 
Negruzzi înţelege să se despovăreze de corvoada adminis- 
traţiei. Depășise de mult stadiul entuziasmului juvenil, era. 
obosit şi nici nu putea. transplanta în capitală habitudi- 
nile patriarhale din urbea. Iaşilor, unde totul putea fi 
înfăptuit de unul singur. Stabileşte deci prin contractul 
încheiat cu tipografia-editură „Socec şi Teclu“ că aceasta 
se va ocupa de tot ceea ce reprezintă partea administra- 
tivă a revistei (imprimare, expediere la abonați, difuzarea 
pe piaţă), el rezervîndu-și responsabilitatea „regaliană“ 
de redactor. Redacţia e la locuinţa lui Negruzzi din Str. 
Romană nr. 25, iar administraţia, la sediul tipografiei, 
pe Berzei 96. Editura modifică, potrivit dimensiunilor tipo- 
grafice aici uzitate, formatul revistei și Convorbirile îşi 
continuă existenţa în acest nou cadru. hasi ae: 

> Nu se poate însă spune că nu se constată o schimbare. 
Nu e vorba numai de ținuta grafică — mai îngrijită şi 
beneficiind, pentru prima oară, de material iconografic 

(în alb-negru) destul de bine executat. Se produce şi o 
-modificare, însemnată, de structură. Treptat, dar decis, 
în sumare ocupă un loc preponderent rubricile științifice, 
cu deosebire istoriografice. Se publică masiv lucrări com- 
pacte de istorie semnate de Ion Bogdan, D. Onciul, 
V.A. Urechia, Al. Papadopol-Calimach, Șt. Emilian, 
G. Popovici. Acestora li se asociază nelipsitele studii de 
estetică și filozofie — pedante, îmbicsite, stufoase și 
înfricoșător de lungi — semnate de C. Leonardescu și Mihai 
Strajanu. Sînt inserate chiar şi studii de economie poli- 
tică cum e, de pildă, cel al lui Th. Nica despre problema 
agiului sau al lui P. Missir (din 1886), despre „noţiunea 
valorii“, după cum N. Mandrea publică (tot în 1886) docte 
şi ample studii juridice (Magistratura în statul român). 
Vin la rînd studiile de filologie și folcloristică (Odobescu, 
Th. Burada, Șăineanu, G.I. Lahovari, Papadopol-Cali- 
mach). Ce-i drept, ele erau găzduite și înainte. Numai 
că atunci ele se echilibrau altminteri în sumare cu pagi- 
nile acordate literaturii și, oricum, epoca luptelor pentru 
ortografie era de mult încheiată victorios. | | 

Literatura cedează tot mai mult spaţiul: în favoarea 
acestor discipline științifice, uneori destul de îndepărtate. 
Mai grav e faptul că și în compartimentul dedicat lite- 
raturii, tot atît de treptat și decis terenul e ocupat de 
grafomani,: debutanţi fără har sau chiar de mai vechi 
semnatari a' căror lipsă de vocaţie, fusese de mult stabi- 
lită (Volenti, Virgil Oniţiu, T. Robeanu, Ollănescu-Asca- 
nio, A.C. Cuza, Bengescu-Dabija, Gregoriade-Bonachi, Ciru 
Oeconomu, Xenofon Gheorghiu, I.N. Roman, Kotzebue 
ş.a.m.d.). E drept că, din cînd în cînd, se inserau poezii 
de Eminescu (în 1885 Sara pe deal), iar în 1885 s-a publi- 
cat Ovidiu de Alecsandri și D-ale Carnavalului de Cara- 
giale, că în 1889 s-a publicat O făclie de Paști și Grand- 
Hôtel Victoria română sau două postume eminesciene. Să 
adăugăm apoi debuturile remarcate ale lui Vlahuţă, Dui- 
liu Zamfirescu (cu poezie și apoi nuvelistică), Al. Davila, 
Coşbuc sau: mai modeştii O. Carp, A. Stavri, ceea ce 
confirmă opinia că vechiul prestigiu al Convorbirilor nu 
s-a pierdut încă. . .... > | | 

Dar cine citește azi atent colecţia revistei de după 
1885 nu-şi poate reprima impresia justificată că lucrurile 
se îndreaptă spre degringoladă. Pentru că de acum încolo 

literatura adevărată se împuţinează treptat, înghesuită 
între studiile“ ştiinţifice şi producţia. manutacturierilor. 
Tonul în numere de-a rîndul îl dau aceştia din urmă și 
- nu“ paginile aurite. ale valorilor‘ autentice. Dacă ne' este 
îngăduit: un. ușurel.joc de cuvinte am spune că literatura 
de excepție tinde să devină o excepţie în Convorbiri 
“literare. S-ar putea obiecta că vina nu este a redacţiei, 
ci a epocii: care ‘spre sfîrşitul - deceniului -al optulea 
începe să cunoască ştiuta perioadă de: interregn ce avea 
-să'dureze destul, cam (cu excepţiile cunoscute) pînă după 
primul război mondial. Așadar, redacţia nu a avut de ales. 
"A. trebuit să: publice literatura timpului, altfel spus pro- 
'ducţia. literară: ce i. se oferea. Aceasta e foarte adevărat. 
Dar tot atît de adevărat este că, indiferent de cauze și 
„motivaţie, după 1885 Convorbirile. pălesc progresiv, pier- 
zînd din importanţa pe care o deţinuseră autoritar două 
„decenii. hotărîtoare pentru evoluția’ literaturii. Lovinescu 
apreciase că din 1885 ciclul Junimii și al '“Conwvorbirilor 
trebuie considerat „ca definitiv încheiat“. Aprecierea e 
profund adevărată. Ciclul se încheiase într-adevăr defi- 
nitiv pentru că literatura şi cultura română intrau într-o 
altă, deosebită, etapă pe care Convorbirile n-o mai con- 
“trolau. Şi nu'o mai puteau controla: pentru că nu o mai 
reprezentau. Numai că aprecierii lui Lovinescu trebuie 
'să.i se aducă dacă nu un corectiv, cel puţin o preciziune. 
-Definitivul vestit de Lovinescu. ca petrecut în 1885 e, de 
fapt, numai începutul sfîrşitului. Criza avea să fie lungă, 
dureroasă și, adesea, penibilă. Sfirşitul era însă inevitabil. 


'3. Acest tablou de ansamblu presupune relevarea detali- 
“ilor fără de care imaginea rămîne 'dacă nu tulbure, ori- 
cum insuficient eclerată. Nu e vorba, ne grăbim să adău- 
găm, de creionarea unor medalioane sau portrete ale per- 
sonalităţilor Junimii, operaţiune dealtminteri inutilă. E, 
credem, pur şi simplu necesar să ne oprim la cîteva din- 
tre momentele cheie' care au marcat evoluţia Junimii şi 
au constituit-o ca organism unitar, pînă a devenit o direc- 
ție precizată în spiritul public : junimismul. Pentru că, 
într-adevăr, aceste momente cheie au creat liantul nece- 
sar sudării unei societăţi cu o structură eclectică. Iar 
Junimea avea, indiscutabil, nevoia unei asemenea. sub- 

stanţe liante cu ajutorul căreia s-a putut înfățișa lumii, 
în numai cîţiva ani de la constituire, ca o societate cu 
înţelegere ` ideologică comună asupra tuturor aspectelor 
fenomenului românesc. Acest proces, atît de rapid dezvol- 
tat, a creat .ceea ce apoi s-a numit spiritul junimist. 

Cu siguranţă că primul dintre aceste „momente cheie“ 
a fost discuţia în problema ortografiei. Să precizăm din 
capul locului — fie și chiar prin repetiție — ceea ce am 
notat, în treacăt, mai sus. Dezbaterile din Junimea în 
problema ortografiei, ca și polemicile viitoare în jurul 
acestei chestiuni, depăşese zona de interes strict filolo- 
gic. E, de fapt, o componentă — cea dinții — afirmată 
în bătălia angajată de societatea ieșeană pentru reevalua- 
rea, din “altă perspectivă, a fenomenului cultural-ideolo- 
gic românesc. Cum se întîmplă adesea, acest înalt coman- 
dament nu a apărut limpede dintru început. Discuţiile în 
problema ortografiei: au' pornit. din raţiuni. strict prag- 
matice. Cum Junimea avea ambiţioase intenții editoriale, 
stabilirea unei ortografii — într-o perioadă în care se 
bijbiia în căutarea unei soluții judicioase — era un act 
absolut necesar. Negruzzi își amintea că încă în vara lui 
1864, cînd după terminarea primului ciclu de prelecţiuni 
junimiștii au plecat care încotro în vacanţă, unii dintre 
ei au primit însărcinarea de a medita la problemele orto- 
grafiei. Printre aceștia a fost şi secretarul Junimii, 


însă medeclarat perpetuu. Ar fi preparat un întreg pro- . 


iect, probabil fără nici o sistemă, de vreme ce în septem- 
brie :1865 (cu puţină vreme deci înaintea clarificărilor 
Junimii în această chestiune) corespondenţa lui Negruzzi 
era scrisă cu o ortografie bizară (ca în citata epistolă către 
Gregoriade-Bonachi). La sfîrşitul toamnei lui 1865, mai 
precis la ședința din 5 noiembrie, „se încep discuţiile 
asupra ortografiei române“. Discuţia. debutează cu lectura 
amintitului proiect (procesul verbal al ședinței îl înalţă 
la demnitatea de „tractat“) întocmit în 1864 de Negruzzi. 
Obiecţiile se ivesc pe dată, controversele se încing pină 
tîrziu „la 11/, după miezul nopței“. Duelul verbal — pen- 
tru că nu s-a trecut de acest stadiu primar — a fost nul 
în rezultate, încît, consemna procesul verbal, „ne sepa- 
răm convingindu-ne că nici unul nu ne-am lămurit ches- 

tiunea în toată întinderea ei. Se amînă dezbaterile — nota 
optimist secretarul ședinței — pînă la: vreo “şedinţă vil- 
toare cu speranţa că atunci se vor afla mai multe punturi 
de conciliaţiune“ 1. De-abia peste două săptămîni, la reu- 
niunea de la 19 noiembrie, așteptatele concilieri și clari- 
ficări încep să se profileze. Maiorescu aduse spre lectură 
prima parte din lucrarea sa Despre scrierea limbei 
române. Era — au trebuit să recunoască junimiștii — „o 
temelie solidă pe care se putu ridica o sistemă naţională“. 
Chiar dacă au mai avut loc controverse pe marginea 
capitolelor aduse săptămînal spre lectură de Maiorescu, 
de astă dată era un schimb de opinii în jurul unui pro- 
iect temeinic cugetat. „Trebuie însă notat că, de la o 
vreme, orice îndărătnicie dispăru — şi în fața unei seri- 
oase argumentări toţi se uneau.“ ? Vraja artei maioresciene 
de convingere, seriozitatea argumentului propus, intrate. 
în acţiune, nu au întîrziat să-și dezvăluie eficienţa. Că 
Maiorescu a izbutit în cîteva săptămîni ceea ce nu reu- 
şise nu numai Junimea, dar mai toate orientările lingvis- 
tice româneşti (etimologismul  lauriano-ciprian și fone- 


"ismul pumnist) nu trebuie să surprindă. În anii studiilor 

sale vieneze sau la Berlin Maiorescu fusese mult preocu- 
pat de problemele filologice. În ianuarie 1900, în așa-numi- 
tul de el „examen de biografie intelectuală“, în dreptul 
întrebării : ce cărți au exercitat cea mai mare influență 
asupra dvs. în anii formaţiei spirituale, nota — printre 
cele șase cărţi citate — lucrarea lui Max Miller, Vor- 
lessungen über die Vissenchaft der Sprache, vol. 1.? Stu- 


diase, mai înainte, alte lucrări de lingvistică. Solidele sale 


I. E. Torouţiu, vol. IV, p. 433. 

I. Negruzzi, op. cit., p. 44. | N 

Cf. T. Maiorescu, Jurnal, nr. 21, B.C.S., Mss. 11389. Vezi şi ar- 
ticolul nostru O. autobiografie intelectuală a lui T. Maiorescu, Lu- 
ceafărul, 21 iulie 1973. Ne grăbim să precizăm că pe Max Miller 
se pare că l-a citit totuşi, la o lună după ce a terminat redactarea 
studiului său despre ortografie. O dovedeşte însemnarea din Jur- 
nal de la 5 ianuarie 1866 cînd, preocupat de elaborarea manualului 
de logică la care de mult năzuia, ajunge la concluzia că „adevărata 
carte de logică ar fi «Logică și gramatică»“, altfel spus că logica 
trebuie „scoasă din limbă“. Se decide, în consecinţă, pentru lecturi 
sistematice pe această direcție de el stabilită : Max Müller, Stein- 
thal, Heyse, Iacob Grimm. Cu siguranță că unele dintre lucrările 
acestor autori, pe care le avea în biblioteca sa, le-a consultat şi 

cunoştinţe în materie, bunul-simţ și raționalismul forma- 
ției sale intelectuale l-au ajutat (deși nu era „un specia- 
list“) să taie nodul gordian, postulînd la 1865—1866 prin- 
cipii care au învins treptat pentru a rămîne, cele esenţiale, 
valabile şi astăzi. A fost primul succes al Junimii (recol- 
tat, ce-i drept, nu imediat, dar destul de repede), în ciuda 
opoziţiei cercurilor conservatoare din acest domeniu. 
Aproape simultan cu discuțiile despre sistemul orto- 
grafic se desfășoară și cele pentru alcătuirea unei antolo- 
gii a poeziei de pînă la 1865. (De fapt discuţiile pentru 
antologie au început mai devreme, încă din octombrie, 
dar apoi au continuat şi după începerea discuţiilor pe 
marginea studiului elaborat de Maiorescu.) Cum se vede, 
şi această dezbatere care avea să producă prima piesă 
junimistă de răsunet în procesul de evaluare a culturii 
epocii a pornit de la nevoi strict pragmatice. Ideea critică 
a evaluării nu a fost deci deliberată. S-a ivit pe parcurs 
în urma opiniilor exprimate în Junimea. Societatea își 
propusese ca una dintre primele cărţi pe care urma să le 
editeze tipografia ei să fie o antologie a poeziei românești 
de pînă atunci pentru a satisface știute utilități didactice 
(dealtfel, mai toate proiectele de: editare urmăreau ase- 
menea scopuri). Totul se anunţa foarte simplu. Junimiștii 
mai pricepuţi în ale literaturii au primit însărcinarea de 
a citi opera unui poet pentru a selecta ceea ce i se pare 
viabil. Propunerile urmau să fie supuse aprobării socie- 
tăţii, după care să fie integrate în sumarul general. La 
sorocul stabilit, fiecare a venit cu piesele alese. A început 
lectura. Maiorescu din Bolintineanu, Negruzzi din Donici, 
Scheletti din Alecsandri, Pogor din Văcărescu. Se pare 
că — aşa își aduce aminte Negruzzi — primul a inter- 
venit Maiorescu care a început să citească o poezie din 
Bolintineanu (în procesul verbal al ședinței din 26 octom- 
brie întocmit de secretar se notează că s-a început cu 
lectura din Donici. Dar e posibil ca Negruzzi, care a 
-redactat a doua zi procesul verbal, să se fi trecut — cu 


mai înainte. Dar acum le studiază cu un scop mai precis: „Ieri ca 
şi astă-seară am înghiţit pe nerăsuflate Prelegerile despre ştiinţa 
limbii de Max Müller. Excelentă carte. Cea dintii prelegere, cam 
- searbădă, nu te-ar face să bănuieşti deloc această efervescenţă 
de cunoștințe ştiinţifice şi această căldură. A doua prelegere — ex- 
celentă. Am ajuns acum la a şaptea. După aceea o voi studia com- 
plet cum trebuie şi voi face excerpte* (Însemnări zilnice, p. 122). 

de la sine putere — pe dînsul ca fiind cel dintii lector). 


Pogor. respinse rizînd poezia lui Bolintineanu, ceea ce îi 


indignă pe Gane, Scheletti și Negruzzi, obișnuiți să acorde 
consideraţie autorului legendelor istorice. Apelară la ma- 


-gistratura lui. Maiorescu care — stupoare | — în loc să-l 


pună la punct pe Pogor, îi dădu integral dreptate. Înce- 
pură discuţiile în contradictoriu, încinse ca totdeauna în 
chestiuni litigioase, cînd — fatal — căzu întrebarea ce 
este o poezie rea, ba chiar Pogor, căruia îi plăcea să 
meargă la originea lucrurilor, interogă conclavul, cu o 
naivitate disimulată, „ce este poezia“. Evident, o asemenea 
„lesnicioasă“ problemă de estetică generală nu a.putut fi 
examinată cum se cuvine în atmosfera încărcată. de iri- 
tare. Opera lui Donici.și cea a lui Alecsandri nu au avut 
în seara aceea o soartă mai bună. Au fost totuși reţinute 
(consemnează procesul verbal) trei fabule ale lui Donici, 
cinci poezii din Alecsandri (printre. care Groza, Ceasul 
rău, “Pescarul Bosforului) și șase din Bolintineanu. Văcă- 
rescu a fost respins cu totul „rămînîndu-i însă meritul 
— precizează același proces verbal — de a fi produs cea 
mai memorabilă ilaritate în' toţi: ascultătorii“. Lecturile 
au continuat. în 'următoarele două şedinţe: pe marginea 
operei lui Gr. Alexandrescu, Nicoleanu, V. Alecsandri, 
C.A. Rosetti, G. Creţeanu, A. Mureşanu, Tăutu, Heliade, 
Grandea și Aricescu (opera ultimilor trei „se espune rîsu- 
lui tuturor“). Pentru sumarul proiectatei antologii s-a reţi- 
nut în continuare neașteptat de puţin. De unde la început 
se credea că sumarul va fi atît de bogat încît va depăşi 
dimensiunea unui volum, se constată că, de fapt, mate- 
rialul de reţinut e atît de subţiratic încît proiectata anto- 
logie nici nu poate îi realizată. i WP 

= Proiectul, ca și dezbaterile. — după trei furtunoase 
reuniuni —, au fost abandonate, în favoarea altei ches- 
tiuni; socotită mai utilă. Din 5 noiembrie au început dis- 
cuțiile despre ortografie care au ținut „afișul“ pînă la 
3 decembrie, cînd e consemnată „terminarea tractatului 
despre scrierea rumână“. De la 7 decembrie la 5 ianuarie 
1866 se discută exclusiv probleme organizatorice (progra- 
mul Junimii, subiectul prelecţiunilor pe 1866). Apoi spaţiu 
alb în procesele verbale tocmai pînă în octombrie 1871, 
cînd treburile secretariatului sînt încredințate lui Xeno- 
pol. Întrebarea e cînd anume a intrat în dezbaterea Ju- 

nimii vestitul studiu maiorescian despre poezia la 1867. 
În Amintiri Negruzzi lasă a se înţelege că aceasta s-a 
petrecut imediat, în toiul discuţiilor (Lovinescu în mono- 
grafia sa despre Maiorescu acceptă și el această ipoteză 
cu totul improbabilă.) Dar procesele verbale îl contrazic 
pe Negruzzi şi Lovinescu. Dacă Maiorescu ar fi adus cu 
sine la a doua reuniune — cum susține Negruzzi și acceptă 
Lovinescu — prima parte din studiul său asupra poeziei, 
cu siguranță că procesul verbal ar fi consemnat eveni- 
mentul. De ce ar fi ignorat procesul verbal al ședinței lec- 
tura primei părţi din acest foarte important (pentru Juni- 
mea) studiu și a găsit cu cale să menţioneze, la 19 noiem- 
brie, „lectura tratatului de scrierea română de Maiorescu 
(partea I principiul general)“ ? E însă indiscutabil posibil 
ca la această reuniune, cînd s-au continuat lecturile 
pentru antologie, Maiorescu să fi dezvoltat oral oarecari 
consideraţii estetice clarificatoare dintre care unele vor 
fi fost înglobate în partea întîi a studiului din 1867. Dacă 
l-ar fi scris integral în 1866 îl publica de îndată, așa cum 
a procedat şi cu cel despre ortografie. În Jurnalul său, 
incomplet pentru această perioadă, există însemnări pen- 
tru lunile ianuarie-februarie. Nimic despre noua scriere 
care, dacă ar fi fost concepută, era menţionată. Dimpo- 
trivă, Maiorescu era acum preocupat — cum am subliniat 
mai sus — de elaborarea manualului său de logică, după 
o nouă metodologie, în care scop se dedică unui studiu 
sistematic a operei unor autorități în materie de filologie. 
Apoi, în februarie, s-a petrecut evenimentul detronării 
lui Al. I. Cuza. Junimiștii au fost preocupați de acest 
eveniment care, la Iași, a avut consecinţe politice grave. 
Deși Maiorescu, ca mulți alți junimiști, era acum cu totul 
departe de activitatea militantă, gravitatea faptului politic 
în Iaşi, cu periculoasele acțiuni separatiste, l-a implicat. 
Junimiștii au editat și un ziar antiseparatist local. Cu si- 
guranţă că Junimea, de nu și-o fi sistat o vreme cu totul 
reuniunile, nu avea dispoziția necesară dezbaterii unor 
aride probleme de estetică. 

Să admitem deci că elaborarea primului studiu maio- 
rescian de critică literară a fost scris în vara și toamna 
lui 1866 pentru a apărea în 1867 în Convorbiri (chiar — 
cum se știe — de la primul număr). Indiscutabil e însă 
faptul că imboldul pentru a-l scrie, ca și problemele pe care 

urma să le abordeze, l-a primit de la dezbaterile Junimii din. 
octombrie-noiembrie 1865. Atunci i s-a revelat calitatea 
mediocră a liricii româneşti, ca și faptul că degradarea ei 
s-ar datora în cea mai mare măsură pătrunderii politicii 
în teritoriile, voite eterate, ale poeziei. Pentru constituirea 
ideologiei literare a junimismului, discuţiile pentru anto- 
logie, ca şi lectura mai târzie a studiului conducătorului 
ei spiritual, au fost negreșit hotăritoare : „De acolo — se 
confesează Negruzzi — prinserăm a ne preschimba ideile 
despre condiţiile pe care poezia în general trebuie să le 


întrunească pentru a corespunde scopului ei, despre ce 


poate şi ce nu poate fi obiectul unei poezii, care este 
forma în care subiectul trebuie tratat, ce rol joacă imagi- 
naţia şi talentul, de ce ajutor este învăţătura și știința și 
alte multe.“ Să transcriem apoi și această- mărturisire :: 
„Scrierea lui Maiorescu deschise, la cei mai mulţi dintre 
noi, orizonturi nouă. Pînă atunci noi judecam valoarea: 
unei. poezii numai după un instinct natural, fără a cerca 
să analizăm cauzele pentru care cutare poezie ne place, 
iar cutare alta ne pare rea. De atunci încoace lucrurile se 
schimbară, încetul cu încetul critica își făcu loc în Socie- 
tate, şi după un şir de ani, aşa ne deprinseserăm cu oare- 
care idei. fundamentale comune, încît adesea ne înțele- 
geam prin simple semne fără multă vorbă“!. lar ideologia 
literară a ocupat — cum se ştie — funcțiuni hotăritoare 
în procesul (destul de rapid) de constituire a janimismului 
ca o direcţie criticistă în cultura românească a epocii. Se 
poate spune, așadar, fără a greşi, că anul 1865 şi 1866 
au fost hotăritori pentru: constituirea junimismului. 
Își apropiase cîteva principii estetice (de fapt de ideologie 
literară) fundamentale care vor conduce nu numai ostili- 
tăţile junimismului pînă tîrziu spre sfîrşitul veacului XIX, 
dar și cele de impunere a noilor valori selectate de Juni- 
mea. Opiniile sale antipașoptiste, ca şi, mai ales, blamarea 
violentă a postpașoptismului (caricatură hilară a tradiției 
pașoptiste), altfel spus a liberalismului de acum, în 1866 . 
au început să se configureze. <0 000 2 2 000 | 
Anul 1867 avea să întregească junimismul cu una dintre 
dimensiunile sale fundamentale. Şi tot datorită lui Maio- 
rescu. Este vorba, fireşte, de nu mai puţin vestitul studiu 


1 1. Negruzzi, op. cit., p. 68. 

cunoscut apoi sub denumirea Contra școalei Bărnuţiu 
la care am adăuga eseul din 1868 În contra direcţiei de 
astăzi în cultura. română. Cu aceste contribuţii maiores- 
ciene din 1867 şi 1868 junimismul își precizează şi progra- 
mul său ideologic. De ideologie — precizăm — socio-politică 
fundată pe un netăinuit weltanschauung filozofic, sociolo- 
gic (de filozofie socială) și politic. Ne vom ocupa într-un 
capitol special de ceea ce considerăm a fi ideologia ju- 
nimistă. Aici vom spune numai că mai toate ale sale 
motive ideologice esențiale le aflăm în aceste două studii 
din 1867 şi 1868 : critica paşoptismului din perspectivă 
conservatoare, evoluționismul utilizat pentru demonstra- 


"> rea necesității înghețării stărilor socio-politice, atitudinea 


față de instituțiile liberale statuate prin constituția de la 
1864, conservatorismul luminat pe plan politic și — mai 
ales — critica formelor fără fond, formulă criticistă care 
exprima sintetic şi expresiv întreaga ideologie junimistă. 
„Viţiul radical în ele şi, prin urmare, în toată direcţia 
de astăzi a culturei noastre — scria Maiorescu în eseul 
din 1868 — este neadevărul, pentru a nu întrebuința un 
cuvînt mai colorat, neadevăr în politică, neadevăr în 
poezie, în aspirări, neadevăr în gramatică, neadevăr în 
toate formele de manifestare a spiritului public“ 1, Să 
adăugăm că aceste puncte de vedere ideologice nu-l ex- 
primau numai pe Maiorescu și pe ceilalți fondatori ai 
Junimii. Erau opinii unanim acceptate de întreaga socie- 
tate (atitudinea opozantă a lui Xenopol se va produce de- 
abia în 1870) care a ajuns la acest consens în urma lec- 
turilor colective: sau numai a prezentării unor opere 
fundamentale pentru această concepţie (de pildă opera 
lui H. Th; Buckle, a lui Spencer), a dezbaterilor și expli- 
citărilor îndelungate. Apoi, chiar cele două studii ale lui 
Maiorescu au fost, înainte de a fi publicate, citite, discutate 
şi aprobate de conclavul junimist. Ele au găsit desigur 
în Junimea o atmosferă preparată pentru a fi receptate 
cum se cuvine de cei ce aveau însuşirile intelectuale ne- 
cesare unor asemenea operaţii de evaluare. Cit privește 
autorităţile Junimii în această materie, cei ce creau opinia 
în cenaclu — Pogor, Carp, Th. Rosetti — erau in perfectă 


: T. Maiorescu, În contra direcţiei de astăzi în cultura română, 
în Critice (ediţie de Domnica Filimon), E.P.L., 1967, vol. I, p. 147. 


71 


Istoric 


consonanţă cu concepţia lui. Maiorescu. Ba. s-ar putea 
spune că Maiorescu a dat expresie scrisă unei concepții 
deja configurate în Junimea, la constituirea căreia Carp 
şi Pogor au îndeplinit roluri de primă însemnătate. Nu 
greşim dacă, ducîndu-ne gindul pînă la capăt, afirmăm 
— ceea ce vom demonstra în alt capitol — că în planul 
ideologiei. junimiste (ca şi în. cel al politicii) vioara întîi 
a fost Carp și nu Maiorescu. Oricum, prin studiile din 
1867 şi 1868 ideologia junimistă se afirmă public în obiș- 
nuita, de acum, ținută a sa polemică. Și nu se poate spune 
că între criticismul din sfera ideologiei  literare-cultu- 


rale şi cel din planul ideologiei socio-politice nu se stabi- 
lise un consens perfect. Se întregeau lămuritor, împrumu- 
- tîndu-şi motivele, în esenţă aceleași. Junimismul își crista- 

lizase osatura doctrinară şi o afirma public cu o consecvență 
intransigentă : izvorîtă din conștiința că structurile mo- 
derne ale României au fost înălțate pripit cu material îm- 
prumutat de aiurea, dar nepotrivit postamentelor durate 
de veacuri. Totul trebuia reevaluat şi edificiul reconstruit 
lent și metodic, după legi şi necesităţi proprii. Și cum se 
putea ajunge la realizarea. acestui superior scop moral 
dacă nu: prin. negaţie ? Prin negația hotărită nu atit a 
edificiului înălțat, cît a principiilor ce i-au l iguyernat ge- 
neza şi — mai ales — dezvoltarea. 

Se ştie că cele două studii la care ne-am referit au 
declanșat riposta cercurilor politice liberale ca și a transil- 
vănenilor, după cum studiul despre poezie.a ridicat pro- 
testul : literaților. care se. vedeau coborîți de pe soclu. Fi- 
reşte că protestul nu se. limita la cercurile strict şi ne- 
mijlocit interesate. Acestora li se asocia opinia publică 
obișnuită cu un anume registru de valori, acum brusc 
supus. unei operaţii justificate de năruire cu forța. O 
vreme, junimismul a fost în conflict cu majoritatea opiniei 

publice. Concilierea avea:să se producă peste un deceniu 
şi mai bine. Și a fost durabilă. Se cuvine spus că de 
obicei se fac referiri la polemicile angajate între junimism 
şi mulţii ei adversari. Se neglijează însă că din 1868, 


după ce direcția sa ideologică devenise cunoscută, junimis- 


mul nu a recoltat numai reacţii dezaprobatoare. Nu au 
lipsit nici comprehensiunea. și chiar acordul deschis ex- 
primat. Aceste atitudini aprobatoare au venit acum din 
tabăra partidului conservator. (Din 1878 încolo se vor crea 

punți şi cu anumite cercuri din partidul liberal.) Fără a 
intra deocamdată în detalii, vom menţiona numai faptul 
nud că invitarea junimiştilor în 1870—1871 de „a face“ 
politică militantă în cadrele organizate ale partidului con- 
servator nu este deloc o întîmplare. Dimpotrivă, e con- 
secinţa perfect motivată a concepţiei afirmate cu atîta forţă 
polemică de junimism. Şi cum spiritul conservator, sau 
cel puţin antiliberalist, a fost nota caracteristică a direc- 
tiei junimiste, era firească invitaţia partidului conservator. 
În 1870 junimiștii, prin Carp și Pogor, intră în guvern, 
iar din 1871 dau'primul contingent — apreciabil ca număr 
— de parlamentari. Am adăuga chiar faptul că opiniile 
junimiste nu și-au. oprit ecoul în tabăra conservatoare. 
De ele a luat cunoștință și principele Carol, înconjurin- 
du-le cu simpatie. Așa se explică, printre altele, atenţia 
principelui față de Maiorescu cu ocazia vizitei efectuate 
la Iași în aprilie 1871. Am socotit așadar necesar să re- 
levăm că ideologia junimistă a creat nu atît terenul, cit 
raţiunea afilierii' grupării în cadrele partidului conserva- 
tor. $ 
° H 
Pînă în 1871 junimismul își dezvoltase şi afirmase 
ideologia. O ideologie care pentru a se impune trebuia să 
procedeze prin negarea direcției (sau direcțiilor) existente. 
Numai pe terenul curățat prin demolare se va putea dura 
o nonă orientare. Sigur că dezideratele juvenile ale acestei 
pleiade de iconoclaști nu s-au realizat cum au dorit și au 
fost nevoiţi să anunţe și să militeze pentru impunerea 
rientării lor într-un climat încă bine îmbibat de presti- 
giul celor vechi. (Izbînda direcţiei junimiste se va înfăptui 
mai târziu, cu o lentoare neașteptată. Dar nu va fi nici- 
odată deplină.) Dar în primii ani era firesc să se procedeze 
numai prin negaţie. Că elemente ale direcţiei junimiste 


le aflăm implicate (și le putem determina pe cale deduc- 


tivă) chiar în atitudinile negatoare din primii cinci-șase 
ani de activitate ai Junimii este foarte adevărat. Ceea ce 
a prevalat însă acum a fost, cu siguranţă, spiritul negator. 
Momentul afirmativ, după atita .negaţie. vehementă, nu 
mai putea întîrzia. Mai ales că junimismul nu se voia 
numai'o orientare care oferea exclusiv instrumentele ideo- 

logice necesare analizei critice a civilizaţiei moderne pri- 
pit edificate, ci vădea neascunse intenţii constructive. În 
consecință, după şapte-opt ani de atitudine criticistă, 
junimismul se decide pentru afirmarea direcţiei sale. Mó- 
mentul acesta afirmativ e marcat, fireşte, tot de Maiorescu 
prin neuitatul său studiu din 1871, Direcția nouă în poezia 
și proza română. (Studiul apare în numerele 6 şi 14 din 
Convorbiri pe anul 1871 şi în numerele 6,7 din 1872.) 
Evităm cu bună ştiinţă detalierile analitice în acest 


capitol consacrat exclusiv reconstituirii istoricului juni- 


mismului. Vom nota numai că Junimea a considerat termi- 
nată etapa acumulărilor și prin ceea ce publicase în cei 
patru ani de cînd apăreau Convorbirile. Putea deci anunța 
noua direcţie. Și poate că, cel puţin parțial, nu e hazardată 
opinia unor cercetători potrivit cărora fără apariţia lui 
Eminescu în paginile Convorbirilor Maiorescu nu s-ar fi 
încumetat să anunţe direcția sa. lar Eminescu apare în 
Convorbiri — se știe — în 1870. Chiar dacă această opinie 
se hrănește în bună măsură din perspectiva istoricului 
literar de astăzi care ştie ce a reprezentat Eminescu după 
1885 în lirica noastră, e incontestabil că de-ar fi lipsit 
autorul Epigonilor Maiorescu nu ar fi avut la îndemînă 
o dimensiune esențială pentru a construi noul edificiu. 
Apoi la proză apăruse Xenopol cu substanţialele sale 
studii de filozofie a culturii, Panu cu stadiile de istorio- 
grafie care dezvăluiau mari virtuţi de polemist, studiile 


filologice ale lui Burlă şi Lambrior, ciclul „studiilor asu- 


pra maghiarilor“ de Slavici. (În epocă nu se prea făceau 
deosebiri între proza beletristică şi cea cultural-filozofică. 
Așa se explică de ce a vorbit și Maiorescu în studiul 
său despre „proza științifică“. Dealtfel, unii nu vor accepta 


_ această „discriminare“ nici mai tîrziu, după 1900. Iorga, de 


pildă, îngloba senin cultura în sfera artei, convins fiind 
că procedeul e perfect justificat.) Pare paradoxal (şi nu 
este), dar tocmai existenţa acestui capitol masiv — mult 
comentat pentru ecoul stîrnit în epocă — de proză știinţi- 
fică a îngăduit lui Maiorescu să poată închipui capitolul 
despre proză din Direcţia nouă. Aceste proze ştiinţifice 


„nu au fost adăugate cu îngăduinţă, nu au îndeplinit o 

funcțiune complementară prozei estetice. Dimpotrivă, au 
îndeplinit rolul de pivot. Cu nuvelele :lui Gane, cu 
Copiile de pe natură ale lui Negruzzi (Odobescu era 


X 

— orice s-ar zice — oricum asociat aici, cum să spunem ?, 
cam cu anasîna), nu se putea releva „juna direcţie“ în 
proză. GEU. 7ER K 
Să spunem apoi că studiul din 1871—1872, deşi marca 
o etapă nouă în evoluția junimismului, relua motive și 
modalităţi din mai vechile studii. Nu e vorba numai de 
faptul că şi aici aflăm instalate în locul de onoare princi- 
piile — scumpe junimismului — ale autenticităţii, ale 
adevărului în evaluarea artistică a separării sferelor, alt- 
fel spus a afirmării esteticului în actele de evaluare. În 
egală măsură putem detecta aici şi criticismul din studiile 
precedente (de pildă din O cercetare critică...). Apelul la 
“metodologia criticistă era rodul unei strategii diplomatice 
de mare fineţe. Era greu, dacă nu imposibil de documentat 
calitatea estetică autonomă a liricii unor T. Șerbănescu, 
Matilda Cugler, D. Petrino, S. Bodnărescu. Cum evaluarea 
se stabileşte însă prin comparaţie, Maiorescu a refăcut din 
nou peisajul poeziei de pînă la 1867 citind masiv și co- 
mentînd, cum se cuvenea, producția unor versificatori ca 
Pătîrlăgeanu, P. Grădișteanu, Justin Popfiu, Iosif Vulcan, 
I.C. Drăgescu, Ciru Qeconomu, Costache Ghimpeanu. Pe 
acest fond al „mijlocului literar în care le aflăm“, lirica 
poeţilor modești din Convorbiri își dezvăluia cu adevărat 
valoarea. Procedeul îl reîntilnim utilizat şi la capitolul 
proză cu aceleaşi mijloace și scop. 

Furtuna de proteste care s-a declanșat instantaneu, 
încă după apariţia primei părți din studiul lui Maiorescu, 
şicanările adversarilor care se:-vedeau nu numai negați 
ca pînă acum, dar li-se anunțau înlocuitorii !, au umplut 
paginile — multe — ale publicaţiilor inamice. Dar deasu- 
pra înverșunării adversarilor — omenește explicabilă — 
a rămas triumful justificat al direcţiei junimiste. O direcție 
cu adevărat înnoitoare, care a deschis un drum aurit evo- 
luţiei culturii românești. Epoca de glorie, marea epocă a 
clasicilor literaturii române din secolul XIX a fost, incon- 
testabil, vestită prin Direcția nouă... 


e 
Cu un an înainte de ivirea acestui moment constructiv- 
"afirmativ, junimismul își adăugase o dimensiune a sa, 
egal de importantă. E vorba de angajarea fruntașilor 
Junimii în politica militantă. Spuneam mai sus că ideo- 

logia junimistă de coloratură esențialmente conservativă 
a creat motivaţia cooptării grupării ieşene în cadrele 


„partidului conservator. „Juna dreaptă“, denumirea sub 


care se prezenta în viaţa politică grupul din Iaşi, va încerca 
o vreme să păstreze o distanţă impusă între preocupările 
literare ale cenaclului. și cele strict militante. Efortul, uti- 
lizat şi la început mai mult spre salvarea aparenţelor 
pentru lumea din afară, a slăbit cu vremea din intensitate.. 
Era, dealtfel, greu, dacă nu imposibil de menţinut, mereu 
în picioare, un zid despărțitor din capul locului destul de 
fragil. Panu și Negruzzi au evocat cu culoare această stră- 
danie. Totul se reducea la faptul că societatea continua 
să păstreze cu sfinţenie interdicţia abordării şi comentării 
evenimentelor politice la reuniunile săptămînale. Fără în- 
doială, respectarea acestui principiu era vital chiar pentru 
existenţa societăţii care de ar fi făcut loc, pe ordinea de 
zi, pasionatelor dezbateri politice — întotdeauna absor- 


-bante — condamna fără drept de apel discuţiile pe teme 


literar-știinţitice. Or Junimea ţinea să se înfăţișşeze lumii 
în ipostaza agreabilă și prestigioasă de societate literară. 
Dar, să fim drepţi, Junimea a eșuat în: această strădanie 
neașteptat de repede. Reuniunile, e adevărat, şi-au men- 
ținut profilul lor inițial destulă vreme. Dar politica şi 
politicianismul erodau din interior structura societăţii. Nu 
interesează aici dacă opţiunile politice ale Junimii i-au 
adus avantaje sau numai prejudicii. Se poate spune că 
Maiorescu şi prietenii săi au înțeles destul de repede că 
la noi, cu moravurile de atunci, plasamentul din ierarhia 
politică era singurul criteriu de evaluare și promovare 
chiar a personalităţilor autentice. Dacă Junimea s-ar fi 
putut menține o vreme fără a se angaja politic, junimis- 


mul ca direcție și orientare ar fi fost cu siguranţă sufocat 


şi anulat de forțele adversare. E apoi inutil să ne întrebăm 


„care ar fi fost fizionomia junimismului fără dimensiunea 

politică. Și aceasta nu numai pentru că ne aflăm înaintea 
umei realități constituite, cu destinul definitiv încheiat pe 
care îl acceptăm și îl studiem ca atare. Oricum, Maiorescu 
şi ceilalţi lideri ai Junimii erau, poate cu excepţia lui 
Pogor, naturi structural politice, înzestrate cu toate însu- 
şirile necesare angajării în viaţa publică. Tocmai aceste 
daruri caracterologice au îngăduit lui Maiorescu să orga- 
nizeze durabil într-o zofietate literară unitară persoane 


Istorice, 

(ba chiar personalităţi !) atît de diferenţiate. Nu e greu 
de înţeles cît tact, diplomaţie, persuasiune, iniţiativă, în- 
drăzneală, calcule tactice şi strategice, delicateţe împă- 
ciuitoare, spirit de promovare și ierarhizare a capacită- 
ților după valoare sau importanţă au fost cheltuite, atunci, 
de Maiorescu şi ceilalți fondatori. G. Călinescu avea drep- 
tate să observe odată că „viața politică întărește legătu- 
rile între oameni și corectează asperităţile literatului, de 
aceea și cele mai izbutite cercuri literare au fost acelea 
organizate de oameni politici ca Maiorescu, Dobrogeanu- 
Gherea, Ibrăileanu“ t.. > = k 

Dar, oum spuneam, dincolo. de imensele avantaje. po- 
tenţiale datorate angajării: politice, Junimea — ca orga- 
nism — a avut de suferit mult. Semnele acestui pericol; 
s-au vădit din capul locului, adică din primăvara anului. 
1870. Negruzzi i se confesa lui Xenopol la 30 aprilie 1870 :. 
„Aşa politica ne cam sparge cercul literar. Păcat de Dum- 
nezeu ! Îți poţi închipui cu ce melancolie privesc eu mersul 
lucrurilor acestora, cu atît mai mult că are să fie un lucru 
provizoriu pe două sau trei luni cel mult“ 2. Răspunzin- 
du-i, Xenopol comentează şi el dezaprobator : „Spui că 
cercul Junimei se mai rărește și din cauza politicei, că ați- 
fost nevoiţi a suspenda cîteva din şedinţi pentru a curma 
vizitele clienţilor voştri de cînd «sunteţi la putere»... Nu 
ştiu dacă aţi făcut bine suspendînd ședințele. Să nu se 
creadă că într-adevăr sunteţi societate politică.“ 3? Fără în- 
doială, apoi ședințele vor fi reluate. Dar niciodată nu vor 
mai fi ceea ce au fost în primii șase ani de activitate (cînd, 
de fapt, s-au plămădit Junimea și junimismul). Forţele ei. 
cele mai active și elementele ei diriguitoare absentează: 
cu lunile sau dispar cu totul. Carp devine o apariţie 
meteorică, Pogor lipsește și el. Maiorescu e plecat luni 
de-a rîndul la București și, în sfirșit, chiar Negruzzi cînd 
devine deputat — din 1871 — va fi nevoit. să neglijeze 
Junimea. Apoi să nu uităm că tot politica va fi aceea care 
„va administra. Junimii o grea lovitură: mutarea lui. 
` Maiorescu, în 1874, la București. Junimea şi-a continuat, 
firește, activitatea. Numai că, înţelege oricine, ce mai 
reprezenta Junimea ieșeană fără Maiorescu și fără Carp, | 

1 G. Călinescu, Rememorări, Națiunea, an II, nr. 529, p. 5. 

2 1. E. Torouţiu, op. cit., vol. III, p. 409. ra 

3 Idem, vol. II, p. 79. 

cu Negruzzi, Gane, Pogor mereu absenţi din cauza ocupa- 
tiilor parlamentare. Panu a evocat chiar indignarea lui 
Eminescu cînd, într-o seară, junimiștii au fost încunoştiin- 
ţaţi că datorită lipsei din localitate a celor doi amfitrioni - 
principali (Maiorescu și Pogor), ca și a celui de al treilea, 
de curînd acceptat (Negruzzi), viitoarea reuniune va avea 
loc la N. Gane. Eminescu a văzut în această concesie im- 
pusă proba irefutabilă a degradării societăţii datorită poli- 
ticii. Închipuită sau reală, scena descrisă de. Panu sur- 
prinde o stare de fapt : neliniștea junimiștilor conștienți 
de iminenta disoluţie a cenaclului. Lucrurile nu se vor 
îmbunătăţi nici după 1876 cînd, căzînd guvernul conserva- 
tor și începînd lunga guvernare a liberalilor, junimiștii 
intră fatal în opoziție. Politica îi acaparează în conti- 
nuare, preocupările literare trec -şi acum pe planul. 
secund, iar Maiorescu — sufletul Junimii — se stabilise 
definitiv la București. Apoi, în 1877—1878, tot politica 
este aceea care administrează Junimii ieșene lovitura 
poate cea mai dură. Intervin disensiunile de opinii deter- 
minate de poziţia adoptată faţă de acel vestit articol 7 
din Constituţia supusă revizuirii. Doi dintre membrii cei 
mai înzestrați ai societăţii, Xenopol și Conta, adoptă alte 
puncte de vedere decit conducătorii Junimii politice. Se 
înscriu într-o grupare liberală  dezidentă,| stîrnind astfel 
mînia neiertătoare a lui Maiorescu, Duşmăniţi de Maio- 
rescu şi Carp, vor sfîrși prin a nu mai frecventa societa- 
tea, unde, de fapt, nici nu prea. erau doriți. Mai rău e că 
aceste disensiuni, chiar în faza lor latentă, erau cunoscute 
de unii junimiști ca și — treptat — de cei din afară. „Tu 
trebuie să ştii, îi scria Eminescu — rămas încă la laşi — 
lui Slavici, la 22 septembrie 1877, că Maiorescu are duş- 
mani în Junimea ieșeană : Conta, de pildă, Verussi pro-. 
teguitul și spionul lui Cozmuţă — Ureche şi alţi cîțiva“ !. 
Vrajba politică pătrunsese și aici, expulzind spiritul de 
înţelegere și camaraderie boemă. Junimea, veselă și nean- 
gajată, de altădată, dispăruse chiar dacă uneori, întîmplă- 
tor, la o şedinţă apărea Maiorescu (venit la Iași cu treburi 
avocăţeşti) sau — și mai rar — Carp. Principiul separării 
sferelor — deviză sfîntă odinioară — n-a putut fi men- 
ținut mai mult de un deceniu. i 


1 1. E Torouțiu, op. cit., vol. III, p. 127. 

4. Situaţia aceasta de activitate inerţială s-a prelungit 

mult. Din inerție, de fapt, Junimea ieșeană n-a mai 
ieşit defel. E drept că au mai fost reuniuni animate pînă 
la plecarea lui Eminescu la București, unde a preluat 
redacţia Timpului (octombrie. 1877), cînd şi-a citit Creangă 
poveștile sau amintirile —, în preajma banchetelor anale, 
cînd se âdunau răspîndiţii. Reuniunile din seara banche- 
tului mai aminteau cîteodată (cum a fost aceea din sep- 
tembrie 1878, cînd, aduși de Maiorescu, Slavici a citit 
Gura satului iar Caragiale O noapte furtunoasă), de 
vechea Junime. - 

Flacăra stinsă la Iaşi avea să fie cu grijă aclimatizată 
la București, unde Maiorescu își propune să reanime 
tăciunii încă pîlpîind. Deputat din mai 1871, Maiorescu e 
tot mai des în capitală. Prin 1872—1873 Bucureștiul îl 
acaparează tot mai mult (la aceasta a contribuit 
— enorm — și legătura sentimentală, atunci înfiripată, cu 
Mite Kremnitz). În 1874, devenit ministru, se mută cu 
totul la București. Pînă la căderea guvernului L. Catargi, 
Maiorescu nu-și îngăduie aici luxul unor preocupaţii li- 
terare cu program. Dar nici în lunile imediat următoare, 
pentru că de la sfîrșitul lui martie pînă în iulie e plecat 
din ţară ca ambasador la Berlin, iar în lunile de vară a 
fost plictisit cu ancheta legată de darea în judecată a foș- 
tilor miniștri din guvernul Catargi. De-abia la sfîrșitul lui 
septembrie, învingîndu-și decepţiile şi disperarea, Maio- 
rescu se decide pentru reluarea vechilor sale preocupări 
în climatul bucureștean. „Eu — nota la 22 septembrie 1876 
în Jurnal — trebuie să-mi cîștig terenul în tinerimea din 
București, întocmai ca atunci în Junimea de la Iași. Acesta 
e un drum de ocol de 3-4 ani, dar după aceea minunat 
de sigur“ 1. E adevărat că Maiorescu încercase încă din 
1874 să-și adune din cînd în cînd prietenii ieșeni ailați 
la Bucureşti. La 13 mai 1874 Gane îi scria lui Negruzzi 
„Duminică seara am avut o Junime la Maiorescu la care 
ám asistat Cal. (imach) Catargi, Pogor şi eu. Joi viitoare 
vom mai avea una la care, pe lîngă cei de mai sus, sint 
invitaţi : Mandrea, Cornea, Carp și Nica. Seratele literare 
însă sînt seci, căci nimene n-are nimic de eribat. În 
lipsa producţiunilor literare, ne mîngiiem cu ceaiul minis- 


1 T, Maiorescu, Însemnări zilnice, vol. I, p. 266. - 

terial a Excelenței sale, ministrul de culte“ 1. Dar e. evi- 
dent că aceste „ceaiuri“ amicale au primit doar denumirea 
tradițională de „Junime“. În fond erau întîlniri prietenești 
pentru relaxarea unor oameni politici, trăind cotidian 
în agitația disputelor. Numai amfitrionul şi invitații 
evocau Junimea. l UT | 
'Hotărîrea o dată luată, Maiorescu trece de îndată la rea- 
lizarea ei. Primii tineri recrutaţi sînt — paradoxal — : doi 
foști adversari. E vorba de D. A. Laurian şi Ștefan C. Mihăi- 
lescu, cei care în 1872—1873 tipăreau Tranzacțiuni literare 
și științifice, revistă aflată sub zona de influenţă a grupării 
lui Hasdeu. Cultivaţi, talentaţi, distinși profesori secundari, 
cei doi foşti redactori ai revistei adversare (în nr. 2/1872 
din Convorbiri St. Vârgolici recenzase distrugător primul 
număr din Tranzacţiuni), aveau și un cerc al lor de prie- 
teni, printre care Anghel Demetrescu. Maiorescu spera, 
cu siguranţă, să-și apropie întreg cercul fostei reviste și, 
treptat, pe mulţi alţii. Prima reuniune a avut loc la 28 - 
septembrie (stil vechi) 1876. „Marţi seara au fost la mine 
domnii Anghel Demetrescu, :D. Aug. Laurian și Ștefan 
C. Mihăilescu cu Nica și a fost una din cele mai animate 
convorbiri pînă la 12 1/2 noaptea. Despre creierul mare şi 
cel mic (à propos de excitaţii ale poeziei. și Eminescu), 
apoi despre politica democrată „şi liberală. Pare a fi un 
început de Junime bucureșteană“ 2. La 3 octombrie invi- 
taţilor din 28 septembrie li se adaugă St. Vârgolici, Bod- 
nărescu, Verussi (aflaţi cu treburi în București), și Slavici. 
S-a discutat despre „ce este personal și ceea ce e imper- 
sonal în artă“ (ideea pe care o va dezbate polemic Maio- 
rescu în 1892 era deci o preocupare mai veche). La pro- 
punerea lui Maiorescu „s-a hotărît să ne întrunim o dată pe 
săptămînă la mine și anume vineri seara“ 3. Succesul iniția- 
tivei pare să-l fi bucurat mult pe Maiorescu de vreme ce 
se grăbeşte să-l comunice Emiliei Humpel, sora sa, ca o 
dovadă a ieșirii din impas : „Cît despre mine, sunt pe cale 
de a întemeia aici un fel de Junime nouă «atit cît mai 
arde candela»“ 4. Lucrurile au evoluat normal în 1877 şi în 


I. E. Torouţiu, op. cit., vol. I, p, 124. 

T. Maiorescu, Însemnări zilnice, vol. I, p: 226. 
Ibidem. 

I. E. Torouţiu, op. cit, vol. V, p. 112. 

prima jumătate a lui 1878. Pentru a lărgi cercul și a le 
mări prestigiul, Maiorescu acceptă propunerea de a spori 
numărul amfitrionilor. Din primăvara lui 1877 Odobescu 
şi Gr. Păucescu (om politic conservator cu știute aplicări 
culturale) devin şi ei amfitrioni, încît la 5 iulie, la 
sfîrșit de sezon, Maiorescu putea face un bilanţ încuraja- 
tor : „Junimea adunată la mine, la Păucescu și la Odo- 
bescu în toate vinerile sara, pînă la 1 iunie regulat. Acum 
vacanţa. A fost bine“ 1. | 
După vacanţă, tîrziu, tocmai în noiembrie, reuniunile 
— reluate — se bucură acum de o largă şi apreciată par- 
ticipare. Erau oaspeţi obișnuiți : Caragiale, Eminescu, 
Slavici, I. A. (Zizin) Cantacuzino, Ollănescu-Ascanio, Ro- 
netti Roman, Mite Kremnitz, N. Mandrea, M. Gäster. Ele- 
ment inedit e participarea doamnelor-din înalta societate, 
conferind acestor reuniuni o convențională atmosferă de 
salon. Din cînd în cînd cîte un junimist din cei rămași 
„acasă“, la Iaşi, poposea la o şedinţă. Privea stînjenit și 
nu se putea adapta defel. Slavici, care era departe de a 
fi un boem, a simţit totuși deosebirea, tînjind tăcut după 
ceea ce a fost și nu mai putea fi. A izbutit să caracterizeze 
exact atmosfera ce domnea în Junimea bucureșteană în- 
tr-o scrisoare din 14 decembrie 1877 : „Întrunirile literare 
de aici merg mai bine decît în anul trecut și lumea începe 
a le da o oareşcare importanţă. Se înţelege, ele nici pe de- 
parte nu sunt ceea ce este Junimea. Lipsește inima și eu 
cred că în București ea va lipsi întotdeauna. E rea atmo- 
sfera“ 2. Se citeau fie lucrări ale membrilor cenaclului din 
Bucureşti, fie ale junimiștilor ieşeni insistent cerute de 
Maiorescu. În mai 1878, la o reuniune mai mult mondenă 
decît literară, a participat și Alecsandri, proaspăt premiat 
la Montpellier. A citit în fața unui numeros public siman- 
dicos (23 de persoane) cîteva strofe din Gintea latină. Au 
citit apoi Eminescu, Gane, Th.. Șerbănescu, Ollănescu 
(traduceri din Horaţiu). Amfitrionul notează că a fost „O 
seară splendidă“. Din toamnă, gazdă a Junimii devine și 
ambiţioasa Mite Kremnitz. Climatul reuniunilor era aici și 
mai înghețat, încît şi Maiorescu se vede nevoit să noteze 
la 11 septembrie despre „atmosfera grea, apăsătoare“ a 
unei ședințe la care au participat, totuși, Eminescu, Cara- 


1 T. Maiorescu, Însemnări zilnice, vol. I, p. 277. 
2 I, E. Torouţiu, op. cit., vol. II, p. 235. 

giale, Slavici, Ronetti Roman, iar Caragiale a povestit cu 
haz păţanii despre „revoluţia“ de la Ploești şi efemerul său 
ziar apărut în perioada războiului din 1877. („La 9/4 eu 
am dat semnalul de plecare. Nu merge cu germanii, sau nu 
merge cu alde Kremnitz ? În orice caz, aşa nu merge“. 1) 

Reluate, după o pauză îndelungată, tocmai în toamna 
anului 1879, reuniunile au continuat în același ritm și 
— mai ales — în aceeași atmosferă. Și totuși la aceste reu- 
niuni mondene au citit Eminescu, Caragiale (Conu Leonida), 
Slavici (Budulea taichii), iar în 1880 chiar Creangă, 
venit de la Iaşi. Maiorescu nu mai vorbește de ședințele 
Junimii bucureștene, ci de „întruniri literare“ sau de „seri 
literare“. Schimbarea denominativă e departe de a fi lipsită 
de semnificaţie. Modificarea exprima noua realitate fizio- 
nomică a acestor reuniuni care erau fie „intim familiare“ 
(invitaţii la cină ascultau, după desert și cafele, lectura 
unei bucăţi ori discutau cutare chestiune literară sau știin- 
țifică), fie populate cu persoane fără nici o afinitate cu 
convingerile estetice și ideologice ale Junimii. Ilustrativă 
pentru această din urmă ipostază esţe reuniunea de la 5 
mai 1882, cînd a participat şi Macedonski. „Seară litera- 
ră la mine; vro 26 de persoane: Alecsandri, Stirbey, 
Hasdeu, Bariț, (Al.) Roman, (Simion) FI. Marian dela Cer- 
năuți, I. Cerchez, Th. Rosetti, Negruzzi, Burghelea, Lau- 
rian, A. Dimitrescu, (Ștefan) Mihăilescu, Zizin Cantacu- 
zene, tînărul Rosetti (Max Rosetti, viitorul cumnat al lui 
Maiorescu, n.n.), Jipescu, Baican, Eminescu, Nica, Slavici, 
Chibici, Frollo, Macedonski, Al. A. Carp“ 2. Arareori o 
Junime ca altădată, cum este aceasta din 28 octombrie 
1882 : „Aseară Junimea cu. Alecsandri, Zizin, Gane, Bel- 
dimanu, Anette, dna. Rosetti, Mite Alduleanu (stud. jur. 
din Pesta),  Caloianu,  Hermes-Popescu,' J. Cerchez, 
Jipescu, Nica, Chibici, Eminescu, Slavici, Păucescu, Bur- 
ghele, Neniţescu, în total 23 de persoane. O frumoasă 
nouă nuvelă a lui Gane, pt. Almanahul studenţilor de 
la Viena, 4 poezii drăguţe de Neniţescu, scrisoarea lui 
Slavici din Italia, frumosul Luceafăr al lui Eminescu, șle- 
fuit. Apoi Alecsandri povestit din viaţa sa, în special din 
Montpellier. Pînă la ora 1 noaptea. Încîntătoare seară.“ 5 


> Ibidem, vol. II, p. 46. . 
3 Ibidem, vol. II, p. 132—133. 


1 T, Maiorescu, Însemnări zilnice, vol. I, p. 311. 

De obicei reuniunile erau dominate de doamne din lumea 
bună sau persoane fără nici un raport cu Junimea şi 
junimismul. Amfitrionul — de acum și pînă în 1885 — 
e numai Maiorescu care, obișnuit să aprecieze „tempera- 
tura“ şedinţelor, a oscilat mereu între „plicticos“ și „supor- 
tabil“. Şi veneau mereu noi invitaţi. Din 1882 Hasdeu, 
Const. Exarcu, G. Creţeanu, Candiano Popescu, Duiliu 
Zamfirescu și Vlahuţă (din 1883), Delavrancea (din 1884), 
Dim. Racoviţă (cel care semna la România liberă Sfinx), 
George Lahovary, V. Tasu şi P. Missir (de la Iaşi), V. A. 
Urechia, Al. Balș, Scarlat Ghica (fiul lui Ion Ghica), Jean 
Miclescu, Gr. Ventura, Al. Davila (din 1884), Al. Marghilo- 
man, C. Arion, I. Bianu, Take Ionescu ș.a.m.d. Dar despre 
aceste reuniuni, totdeauna foarte frecventate, Maiorescu 
nota aproape invariabil „mai totdeauna cam plicticos“. 
Vechii junimişti, ca şi adevărații junimiști mai noi, nu 
se simțeau deloc bine la aceste serate care erau ale 
tuturor, dar nu şi ale lor. Tînjeau, așteptind o schimbare 
care nu mai venea pentru că nu avea de unde să vină. 
Peste cîțiva ani Duiliu Zamfirescu i-a mărturisit lui Ne- 
gruzzi, într-o scrisoare din 14 martie 1891, sentimentele 
încercate la aceste reuniuni bălțate : „Eu eram crescut de 
copil în citania Convorbirilor. Şi regulat ieșeam (de la 


şedinţe n.n.) cu tristețe ascunsă în suflet, fiindcă mi se . 


părea că ce n'est pas ca. În adevăr, pe acele vremuri 
«convorbelnicii» de la București erau grozav de împestri- 
țaţi. Se întilneau la un loc d-nii Ureche, Hijdeu, Pecus, 
Macedonski, B. Ștefănescu (Delavrancea n.n.) Vlahuţă, 
Baican. (E. Baican, umorist, n.n), autori cu articol indefi- 
nit ca dnii Antonescu-Lupul şi Găvănescu, fratele Scipione 
Bădescu ; Scrob ; un biet nenorocit (Ansănescu sau așa 
ceva) cu o pacoste de poemă, fără număr de cînturi, despre 
care răposatul Alecsandri zicea \că «e o lucrare de 
talent» ete. ete. — toţi acești d-ni, persoane foarte onora- 
bile, şi unii, oameni cu dar, dar făcuţi din fire să nu se 
înțeleagă niciodată cu Convorbirile. Cind mai venea şi 
epoca Academiei, apăi dă doamne bine : Marienești, Burie- 
nești, Vulcani și alte cataclisme schimbau cu desăvîrşire 
caracterul vechilor Convorbiri. Toate aceste naturi etero- 
gene au avut o înrîurire secretă asupra literaturii Junimei, 
fie prin strecurarea a unui articol în revistă, fie prin viu 

destul de des reuniunile literare din casa lui Maiorescu 
(în str.Mercur nr. 1 s-a mutat în ianuarie 1879). A lăsat și 
el, în Amintiri, un tablou cenușiu, lucrat. repede dintr-o 
singură culoare : „Sfiala domnea — scrie el — în aceste: 
întruniri și sentimente de. adevărată colegialitate nu erau 
posibile. De aceea toate încercările făcute de Maiorescu 
şi de mine n-au produs roadele dorite... Critica literară cu. 
care ne deprinsesem în lași era neplăcută tuturora şi 
chiar imposibilă. Afară de aceasta, Maiorescu — înţelegînd 
tot mai puţin, cu cît înaintează în vîrstă, o petrecere de: 
orice soi fără prezența femeilor — făcea tot . felul de 
încercări de adunări literare, la care asistau și doamne 
tinere, frumoase și inteligente, dar aceste. întruniri nu 
erau de nici un folos pentru literatură... Eram în parte 
aceiași ' oameni ca la Junimea din laşi ce ne. întruneam : 
Th. Rosetti, Maiorescu, Caragiale, Burghele, chiar 
Eminescu. înaintea. boalei lui, şi totuși era altceva. În. 
locul unui aer ușor liber ne găseam într-o atmosferă grea 
și apăsătoare.“ ? Hotărit lucru, reuniunile Junimii erau 
lipsite de spiritul ei cenaclier. 

Să admitem, cel puţin ca ipoteză de aeni; că tabloul 
lui Negruzzi e părtinitor. (deși nu era deloc :) întrucît în- 
cercase, la 1885, să organizeze şi el reuniuni, neizbutind 
să anihileze habitudinile stabilite de Maiorescu. Într-ade- 
văr, îndată ce s-a mutat la București (îi succeda lui Carp, 
care și el părăsise Iașul în 1880), la începutul anului 1885. 
(luînd și Convorbirile eu el), Negruzzi, repede orientat în. 
mediile bucureștene, s-a străduit să obţină de la Maiorescu 
onoarea de a fi amfitrion al seratelor literare (noua de- 
nominaţie exprimă poate cel mai bine caracterul acestor 
întîlniri). 3 Maiorescu i-a cedat o parte din drepturile sale: 
regaliene şi redactorul Conwvorbirilor s-a grăbit să organi- 
zeze Junimea într-un nou spirit. La sfîrșitul toamnei, 
tîrziu, după cîteva reuniuni desfăşurate în casa din strada. 
Mercur nr. 1, „musafirii“ au fost anunţaţi și invitaţi să 
se deplaseze în saloanele lui „Negruzzi. La începutul lui. 


11. E. Torouţiu, op. cit., vol. I, p. 72. . 

2.1. Negruzzi, Amintiri din Junimea, ed. cit., p. 240—241. 

3 România liberă, an. IX, nr. 249 (29 noiembrie) 1885 anunță : 
„Seratele literare ale "Junimii vor începe în Bucureşti simbăta asta 
la d. Maiorescu“. 

noiembrie Negruzzi a fost onorat pentru prima oară : „Ieri 
sara — îi seria lui Naum la 3 noiembrie 1885 — a avut 
loc întiia întrunire a Junimii la mine, nu la Maiorescu, 
pentru ca să cercăm'a introduce un alt spirit în adunările 
aceste ce degenerase la Maiorescu cu totul. Acolo ajunsese 
treaba a fi mai mult o amestecătură de jurnaliști, dori- 
tori de veşti, oameni ai politicii etc. decât a unor membri 
dintr-o societate literară. Erau următorii : Th. Rosetti, 
Maiorescu, Mandrea, eu, Hasdeu, I.P. Cerchez, Nica, 
Chibici, George Lahovary, A. Balș tînărul, Zizin Canta- 
cuzino. Cumnatul meu Dim. Rosetti n-a vrut să vie din 
delicateţă, fiind colaborator la Românul, iar Caragiale 
fuge de noi în mod ostentativ — se vede după sfaturile . 
lui N. Xenopol ete. făgăduindu-i-se un post. N-am nevoie 
să-ți spun ce bine am petrecut și ce veseli am fost. Pentru 
sîimbăta viitoare la Maiorescu s-a hotărît, din diferite 
motive, a se chema și Urechia et voila tout...“. 1 Să reținem 
din această scrisoare un fapt care ar semnala că intenţia 
modificatoare a lui Negruzzi tindea spre realizare. Anume 
că reuniunea sa a fost exclusiv masculină, eliminindu-se - 
astfel, cel puţin în parte, pecetea mondenă din salonul lui 
Maiorescu. Numai că „seratele“ ținute la Negruzzi au fost 
destul de rare, deși în octombrie 1887 România liberă 
anunţa că în sezonul acelui an (să spunem stagiuni ?) 
şedinţele de sîmbătă seara vor avea loc, alternativ, la 
Maiorescu și I. Negruzzi ?. Iar atunci cînd aveau loc erau 
notate de Maiorescu cu aprecierea lipsită de echivoc: 
„plixis“. Ba chiar, sastisiți de atita „plixis“, amfitrionii 
preocupaţi şi de precipitarea evenimentelor politice care 
aveau să aducă la 23 martie 1888 (pînă la 7 decembrie 1889) 
guvernul junimist Th. Rosetti, — au renunţat, firește, prin 
martie 1888 la seratele lor literare. De-abia la 20 noiem- - 
- brie 1889 e consemnată „hotărîre asupra continuării Juni- 
mei la București“. Într-adevăr, la 17 decembrie Maiorescu 
notează : „deseară la noi mare societate pentru lectura 
nouei drame. în 2 acte a lui Caragiale, Năpasta. Am stat 
sara pînă după „1 din noapte cu Caragiale. Era Nicu Fili- 
pescu cu soţia sa... Davila, Carp (dna Carp absentă din 
cauza «influența» copiilor), Zizin, încîntați de piesă, Pogor, 
Buiucliu, Volenti, N. Cerchez, dna. Olimpia Borănescu..., 

1 1..E. Torouţiu, op. cit., vol. V, p. 130. 
2 Cf. România liberă, an. XI, 3046, (23 octombrie) 1887. 

Sander şi Marie Brăiloiu, Bico (Lili influenţa), Seveștii, 
mai ales studenţii: Robin, Săvescu, Anasiasescu, Cal- 
muscki, Artur Stavri, Pompilie Eliad, Griguţă . Sevescu. 
Soirée reussie“. Peste o săptămînă Caragiale citește din 
nou, la Maiorescu, Năpasta în prezența lui G. Coşbuc și 
a lui Negruzzi. Coşbuc va reveni şi la 24 ianuarie. 1890 
citind Nunta Zamfirii („eminenta sa poezie“). Urmează o 
pauză de un an de zile, cînd e notată o singură soarea 


= Jiterară, dar şi aceea calificată „cam fleacurit. Serile li- 

terare vor fi reluate în celebra locuinţă din str. Mercur 
în primăvara lui 1891. Dar cu o altă participare — întine- 
rită — şi cu un alt scop. AH 
á (-] 
Pînă atunci e necesar un mic ocol, înapoindu-ne în 
timp, pentru a consemna degringolada și sfîrșitul Junimei 
ieşene după mutarea lui Negruzzi la București. A fost, 


din păcate, un sfîrșit lent şi penibil, cei rămași ambiţionînd 


să continue o activitate pentru care mu mai aveau, evident, 
forţe. Gane, care a protestat la mutarea Convorbirilor, 
şi-a luat în serios rolul de gazdă și conducător, voind să 
demonstreze bucureștenilor că matca trăiește și conservă 
tradiţiile grupării, pierdute cu totul dincolo. În mai 1885, 
deci la cîteva luni după transferarea Convorbirilor şi a 
redactorului, Gane i se confesa cu mîndrie : „Ti-am scris 
mai deunăzi că am avut o Junime splendidă la mine. În- 


tr-adevăr, au fost vreo 26 de membri. Pogor, contra obi- 


. 


'ceiului, s-a purtat mai cum se cade. S-a cetit o poezie a 


lui Naum, un fel de imn cantabil, pregătit pentru aniver- 


sarea înfiinţării Academiei “Mihăilene, apoi două poezii 


lirice a lui Cuza, alta asemenea lirică a lui Volenti şi o 
mică epistolă a mea, adresată lui Costache Rosetti, nu 
răposatul, ci celui viu din Drezda... Toate aceste poezioare 
ce s-au. cetit şi aprobat de Junimea ieşană, în- lipsă de 
altele mai bune (subl. n.), am onoare, în calitatea mea de 
secretar, a ţi le testimarisi spre publicare cînd vei crede 
de cuviință“ 1. Pentru Gane — ca pentru mulți alții — 
calitatea lecturilor nu prea interesa. Importantă părea a 

fi oficierea în sine. Dar foarte curînd Volenti devine și el 
gazdă a Junimii ieşene, pretinzînd chiar rolul de preemi- 


A 


nenţă (cei din București îl încurajează pentru că în vara 


1 1. E. Torouţiu, op. cit., vol. I, p. 129. < 

lui 1885 Gane, ademenit de Brătianu, trece la liberali. Iar 
în situaţia de dezertor politic...). Mare lucru nu avea să 
realizeze însă, evident, nici Volenti. Îl ţinea mereu la 
curent pe Negruzzi cu mersul lucrurilor. Dar nu putea co- 
munica veşti bune : „Cu părere de rău trebuie să însemn 
că nu s-a cetit nimic nici într-o ședință. Nu știu ce să fie 
cauzat 1. În decembrie 1885 tonul e plîngăcios cu totul, sem- 
nalînd un final care trebuia acceptat (dar nu voiau sau 
nu puteau ?) bărbăteşte : „ce să-ți mai spun cucoane Ia- 
covache ?! Tînjeşte Junimea şi pace. Ba că-i una, ba 
că-i alta, lae ori bălae, destul că nu-i teafără. Ne adunăm, 
cînd ne adunăm, cîte doi, trei, pînă la patru, cinci, de-o 
bucată de. vreme, și nici nu se cetește nimic, nici nu se 
spune nimic. Oh! Durere! Nici chiar nu se mai rîde. 
Pogor nu știu pe unde-i strălucesc ochii, Caragiani, Vârgo- 
lici, Creangă, Xenopol, lanov și c.l. nici nu se ştie dacă or 
mai fi existind pentru biata Junime. Într-un cuvînt rău 
de tot. Credincioșii se pot număra pe degete... Povestire 
jalnică.“ ? În 1886 situaţia era neschimbată. A. C. Cuza îi 
serie lui A. Naum : „Sîmbăta trecută a fost un fel de 
Junime la 'Volenti. Ce cădere ! Abia eram vreo cinci-șase. 
Nu s-a cetit nimic, fiindcă nimeni n-avea un rînd măcar... $ 

Deteriorarea era atît de evidentă încît în octombrie 
1887 Gane, fiind solicitat de Maiorescu să organizeze (ca 
în 18854 și 1886) banchetul anual, îi comunica de astă 
dată decis o opinie negativă : „Mă întrebi cum rămîne cu 


1 I. E. Yorouţiu, op. cit., vol. I, p. 289. 

2 Ibidem, vol. I, p. 291. 

3 A, C. Cuza, Amintiri de la Junimea din Iaşi, Convorbiri lite- 
rare, 1937, p. 29. 

4 S-a păstrat textul invitaţiei pentru convocarea banchetului pe 
anul 1885. Îl reproducem pentru hazul lui, amintind de umorul de 
altădată al societăţii : - h 

Societatea Junimea ! 
Intră cine vrea. Rămine cine poate. 
Citaţiune 

Membrii tuturor Societăţii Junimea : fondatori, lipoveni, cara- 
cudă şi cei nouă, sunt citați ca în ziua de 26 octombrie curent să se 
afle la scaunul societăţii în Iaşi, unde se va da cu mult chef şi cu 
puţine parale, în Otelul Binder oarele 6 sara, al 22-lea praznic tra- 
dițional. Mîncarea va îi fudulie, iar băutura temelie. 

laşi, 1885 octombrie 15 
Nou] secretar tot perpetuu ; 
N. Gane , 
:P. S. Spiritul nu este de rigoare. 

aniversarea Junimii în anul acesta. Răspund cu fran- 
cheță că eu, unul, nu găsesc nimerit a se mai ţinea în 
Iaşi, pentru rezonul că aici abia de mai există o fărămă- 
tură din vechea Junime literară, s-au împrăștie toţi ca 
puii de potîrniche din cauză că Junimea, de un timp 
încoace și-a pierdut cu totul caracterul ei literar, vîrîn- 
du-se prea din cale-afară în politică, o politică de care cu 
sau fără cuvînt mulţi din noi s-au despărţit (repetăm, 
Gane trecuse în partidul liberal în 1885, n.n.), şi care a 
adus ruina Societăţii din Iassi chiar și ca grup literar. 
Astăzi nimene nu mai scrie în Iassi, nu se mai ţin sîmbe- 
tele întruniri, nu mai avem Convorbirile, care erau cheagul 
ce ne lega, prin urmare a face aniversarea în Iassi ar fi 
a căuta de a se aprinde o candelă a cărei untdelemn a 
ars.“ 1 Se pare că opinia lui Gane a fost luată în seamă. 
Jurnalul lui Maiorescu nu mai consemnează plecarea sa 
la banchetul aniversar (în 1886, la 6 noiembrie, aniversarea 
fusese menţionată). Probabil că în noiembrie 1886 Iașul a 
găzduit, tot la hotelul nder, ultima aniversare. Era la 
număr cea de a 23-a. 

Ar fi trebuit să fie sfinșital. Dar grupul junimist bucu- 
reştean era interesat (credem că mai mult din raţiuni 
politice) ca filiala, ieșeană să. nu fie cu totul lichidată. 
Și în 1895 Maiorescu îl îndeamnă pe N. Volenti să reorga- 
nizeze cenaclul. Măgulit foarte, Volenti îi răspunde cu 
un fel de scrisoare angajament : „Vă mulțumesc de a vă 
fi gîndit la mine pentru alegerea amfitrionului Junimii... 
Îndemnul dvs. şi încurajarea ce ne trimeteţi sînt menite 
să închege iarăşi elementele astăzi cam răzlețe din vechea 
Junime cu «rădăcinile» la Iaşi, unde deși s-a împrăștiat 
și s-a desfăcut ceata fruntașilor însă tot au rămas urmele 
activităţii lor, brazda vie a muncsi lor sănătoase și spor- 
nice. Sîmbătă, astăzi, după tradiţie, vom avea cea dintii 
convocare a statelor generale.“ 2 În ciuda optimismului mo- 
destului amfitrion, rezultatele au fost nule. Miron Pom- 
piliu îi comunica lui Maiorescu în același an că ședințele, 
mereu convocate, nu au putut avea loc pentru că „poftiții 
nu prea au tragere de inimă“. De astă dată, sfîrşitul venise. 


1 Documente, Ediție coordonată de Gh. ana, Editura Mi- 
nerva, 1973, p. 394. 


2? I E, Torouțiu, op. cit., vol. XI, p. 78. 

Și definitiv. Junimea ieșeană, ca organism, nu mai exista 
de mult. Faptul a fost — în sfîrșit — acceptat, ca un 
. fenomen ireversibil de localnici, ca și de conducătorii 
stabiliţi la Bucureşti. | 
` t 

O epocă se încheiase. Dar ar fi o eroare să reducem 
semnificația Junimii din această perioadă la letargia 
aproape defunctului grup ieșean sau la plixisul încercat de 
Maiorescu la seratele organizate în locuința sa și a lui 
Negruzzi. Că Junimea nu mai era ceea ce a fost odată, pînă 
prin 1875, este incontestabil. Dar chiar acum, cu fizionomia 
modificată (uneori structural), Junimea bucureşteană (îm- 
preună cu filiala ei ieșeană) continua să fie principala 
societate literară a țării. Şi aceasta nu pentru că era cea 
mai veche şi cu o tradiţie recunoscută. Înainte de toate 
pentru că era frecventată de cei mai mari scriitori al 
țării şi aici se citeau și se comentau cele mai notorii pro- 
ducţii literare ale timpului. Faptul e valabil nu numai 
pentru perioada de pînă la 1883 cînd Eminescu se îmbol- 
năvește şi în deceniul următor (1883—1891), cînd reuniu- 
nile din Salonul lui Maiorescu sînt frecventate (ca să nu-i 
pomenim decît pe cei mai importanţi) de Caragiale, 
Slavici, Creangă, Odobescu, Alecsandri, Hasdeu, Duiliu 
Zamfirescu, Coşbuc, Vlahuță, Delavrancea. Nu a fost 
operă literară importantă creată în această perioadă care 
să nu fi fost citită, înainte de a fi fost publicată sau 
jucată, la reuniunile Junimii. Cu excepția lui Macedonski 
şi a micului său grup (încercarea poetului de a se împăca cu 
Junimea a.eșuat în 1883), a grupului ieșean din jurul 
Contemporanului (importanța în epocă a acestei grupări 
se va profila, dealtfel, mai tîrziu, după 1887), tot ceea ce 
aveau literatura și cultura românească a epocii mai distins 
frecventa Junimea. . . i | 
` Aşa se explică de ce au venit, pînă la urmă, la seratele 
lui Maiorescu grupul lui Hasdeu (aproape complet), oa- 
menii de cultură ardeleni (de obicei în perioada şedinţelor 
“ anuale ale Academiei) sau din Bucovina aflată sub domi- 
naţia austriacă. Că. Maiorescu, voind să risipească duş- 
mănia bucureştenilor împotriva Junimii, va fi depus și 
el stăruințe pentru a-l hotărî pe Hasdeu să-i calce pragul, 
e incontestabil. Hasdeu, cu savanta sa erudiție, se bucura 
de un prestigiu naţional imens și Maiorescu înțelegea să 


istoric 


şi-l apropie, curmînd o dușmănie acum lipsită de obiect. 
Dar, cu siguranţă, şi Hasdeu a înţeles că Junimea nu. 
era deloc o grupare antinațională, cum o prezentase el 
în deceniul trecut, că prestigiul ei este nu mai puţin mare 
şi a frecventa reuniunile lui Maiorescu era o treabă cu 
folos. Astfel se va realiza și împăcarea dintre publica- 
tiile celor două grupări. Hasdeu a îngăduit junimiştilor co- 
laborarea la publicaţia sa pe care o întemeiase în 1887 
(Revista nouă), iar bucureştenii publică în Convorbiri. Nu 
vrem să spunem că frecventarea cenaclului din strada 
Mercur a dus la junimizarea lui Hasdeu și a apropiaților 
săi. Rezervele, ca și deosebirile — mari —, rămîn. Dar se 
poate, fără îndoială, afirma că participarea grupului 
Hasdeu, a celor mai proeminenţi oameni de cultură din 
provinciile românești dominate de Austro-Ungaria subli- 
niază prestigiul cu adevărat naţional al Junimii bucureş- 
tene. Că aceasta s-a realizat prin alienarea spiritului 
vechii Junimi este adevărat. Dar întrebarea e : mai ființa 
acum (sau, mai bine, putea viețui) undeva ambianța, spiri- 
tul Junimii și al junimismului de altădată ? | 


5. Spuneam mai sus că pentru Junimea venise — şi încă 

definitiv — sfîrşitul. Era și opinia lui Maiorescu, care 
scria, nu fără strîngere de inimă, în 1890, în necrologul la 
moartea lui Leon Negruzzi : „Junimea din Iaşi a fost 
— şi acum putem vorbi de ea ca de un lucru trecut — o 
adunare privată de iubitori ai literaturii și științei, de 
iubitori sinceri“ 1 (s.n.). Dar Maiorescu înțelegea să accepte 
numai sfîrșitul vechii Junimi de la care nu mai era de 
așteptat, într-adevăr, nimic. Se gîndea' deci — mai mult — 
să ridice pe postamentele apusei societăți și a permanente- 
lor junimiste o alta, o nouă Junime. Au contribuit la 


aceasta și rațiuni de ordin literar-estetic, dar și, dacă 

nu în primul rînd, comandamente interesat politice. (Să 
nu uităm că grupul politic junimist și-a recrutat perso- 
nalităţile politice din lumea tineretului intelectual, cu 
aplecări vădite pentru artă și ştiinţă.) Încă în 1884 
Maiorescu îi scria lui Carp, şeful grupului politic junimist, 


că ar dori să perfecteze cu Brătianu reîntoarcerea la 


1 T. Maiorescu, Critice, ed. cit., vol. II, p. 357. 

catedră pentru că „influența asupra tinerimei studioase 
îmi apare mereu foarte importantă“ 1. Reintrat în învăţă- 
mînt, Maiorescu își urmărește, cu statornicia sistematică 
proprie lui, realizarea dezideratului propus. În noiembrie 
1891 îi mărturisea lui Duiliu Zamfirescu că printre preocu- 
pările sale intelectuale „întîi e cursul universitar. Mare 
lucru pentru mine ; cursul totdeauna din nou rumegat, 
ţinut la curent, sugestiv pentru tinerime. De aici o alipire 
a celor mai inteligenți absolvenţi ai facultăţii de litere de 
mine care acum chiar e pe cale a se traduce în colaborarea 
lor regulată la Convorbiri, poate peste 1 an în încredințarea 
revistei pe numele lor“ 2. Că interesul politic. al acestei 
îndelung pregătite acţiuni de recrutare era mereu prezent 
în calculele lui Maiorescu o dovedește, printre altele, și 
însemnarea sa din 18 octombrie 1892, cînd, în Consiliul 
profesoral al Universităţii bucureștene întrunit pentru 
desemnarea — prin vot secret — a rectorului, obține 
numărul cel mai mare (26) de voturi (C. Dimitrescu — laşi 
se afla pe locul doi, iar Hasdeu pe al treilea loc) : „Politi- 
cește e semnificativ pentru noi ; şi în momentul de faţă, 
cînd Hăşdeu crede că e slăbită «direcţia nouă» și creşte 
revista lui (Revista nouă, n.n.) faţă cu mine la alegere vine 
bine. Dealtminteri pentru mine aproape indiferent, numai 
ceva muncă mai mult. Diurna mensuală 185 fr. voi între- 
buinţa-o pentru studenţi, firește“ ?. | 

Din primii ani ai. reintrării în profesorat Maiorescu 
începe acțiunea de recrutare printre studenții mai dotați: 
Pînă în 1890 prezenţa lor la seratele Junimii e consemnată. 
Numai că aceştia se pierdeau, fără glas şi personalitate, în 
mediul bălţat al seratelor din strada Mercur. Din 1891, 
norocul ajutîndu-l să găsească un grup de studioși remar- 
cabil înzestrați, Maiorescu organizează, în locuinţa sa, 
reuniuni speciale cu studenții. La 23 martie 1891 Jurnalul 
lui Maiorescu, consemnează „Sara 8!/4 studenţii P. Eliad, 
Dragomirescu, Mehedinţi, Săveanu, Robin, Negulescu, Giu- 
rescu, Rădulescu, Basilescu la mine (literatură 1/» Sultă- 
nica lui De la. Vrancea. Cetită de Dragomirescu)“ î. Apoi, 


1 T. Maiorescu, Însemnări zilnice, vol. II, p. 249. 
„2 E, Bucuţa, Duiliu Zamfirescu şi T. Maiorescu în scrisori, Ed. 
Fundațiilor, 1937, p. 328. | 
3 T. Maiorescu, Jurnal, Caiet 15, B.A.R., Mss, 3656, foaia 16. 
4-T, Maiorescu, Însemnări zilnice, vol. III, p. 297. 

înaintea vacanței mari, la 1 iunie a aceluiași an, mulţu- 
mit, profesorul nota din nou : „Sara ultima întrunire a 
studenţilor pentru literatură (P. Eliad, Mehedinţi, Drago- 
mirescu, Negulescu, Giurescu). Cetit poezii prea fantastice 
şi obscure de Dragomirescu şi 2 părţi din Amintirile 


lui Creangă. Vesel. Pînă la miezul nopții.“ t În ianuarie 


1892 la reuniunea cu studenţii participă și Duiliu Zamfi- 
rescu care citeşte din articolul despre L. Tolstoi, iar 
unii tineri (Dragomirescu și Brătescu-Voinești) citesc din 
producția lor poetică. „Totdeauna plăcut“, exclamă satistă- 
cut profesorul. Peste o săptămînă, tot în prezenţa scriito- 
rului-diplomat, studenții ascultă - lectura articolului 
maiorescian Contraziceri, după care se încinge o „discuție 
asupra frumosului absolut“ ?. Întrunirile cu studenții aveau 
loc de obicei vineri seara (se respecta vechea tradiție a 
Venerei), rareori fiind programate în alte zile. Erau discu- 
ţii animate, Maiorescu știind, cu tactul său didactic neîn- 
trecut, să le stimuleze cugetarea și creaţia. (În 1892 Ne- 
gulescu, la îndemnul profesorului său, elaborează studiul 
Psihologia stilului publicat în trei numere din. Convorbiri. 
Studiul a devenit pe dată o piesă importantă în polemica 
antigheristă, fiind, de fapt, o prelungire — din altă per- 
spectivă — a unor idei, lăsate în penumbră, din studiul lui 
Maiorescu Contraziceri.) ia da: 

= Se poate aprecia că, spre sfîrşitul anului 1891 — înce- 
putul lui 1892, noua grupare literară junimistă era consti- 
tuită. Misiunea pe care și-a asumat-o Maiorescu a fost 
îndeplinită, neașteptat de repede : un an. Mijloacele utili- 
zate de marele tactician care a fost Maiorescu erau dintre 
cele mai adecvate şi nu puteau da greș: invitaţii la 
dejun și la cină, discuţii literare, încurajarea producţiei 
proprii publicate pe dată în cea mai importantă revistă 


„a vremii, îndrumarea lecturilor. prin bibliografie și discuții 

răbdătoare, promisiuni pentru carieră mai totdeauna res- 
pectate, obţinerea de burse în străinătate, călătorii de 
vacanță peste hotare împreună cu profesorul și suportate 
de el, perspectiva de a prelua conducerea încă presti- 
gioasei deși foarte îmbătrinitei Convorbiri literare. Mă- 
guliți (nu era un lucru oarecare în epocă să fii „ales“ și 
apreciat de profesorul Maiorescu, să fii reținut la masă 

1 T. Maiorescu, Însemnări zilnice, vol. III, p. 317. 

2 T. Maiorescu, Jurnal, Caiet 14, B.A.R., Mss. 3655, foaia 33. 

și să te poţi bizui în promisiunea atît de înaltă pentru asi- 
gurarea unei cariere universitare şi... politice), studenţii au 
fost prompţi, ba chiar zeloși în îndeplinirea nu numai a 
dispoziţiilor, ci şi a sugestiilor profesorului lor. 

Darurile profesorului de a crea opinii comune într-o 
colectivitate de el modelată și-au dat, din nou, în mod 
strălucit. măsura. A fost, cu siguranţă, mai lesne decit 
în 1864—1868 pentru că acum nu-și mai exercita vocația 
asupra unui mediu eteroclit, ci asupra unuia omogen, se- 
lectat cu grijă tocmai pe paza unor verificate predispo- 
ziții intelectuale. Lucrurile au evoluat astfel atît de bine şi 
de repede încît în martie 1893 profesorul îi putea co- 
munica lui Duiliu Zamfirescu : „Cercul literar cu studenţii 
(acum licenţiaţi în litere) merge din ce în ce mai bine, 
cald și bine. De la 1 mai (anul 27) băieţii intră în redacţia 
Conworbirilor“. Şi în februarie 1894 >, Mişcarea literară, 
înfiripată cu foștii mei școlari universitari, crește. Re- 
marcă în Convorbiri de la februarie... Floru e aici, dar 
acest Antonescu (Teohari Antonescu, n.n.) şi acel Evolceanu 
au fost (Evolceanu este încă) împreună cu Dragomirescu 
şi Negulescu primăvara aceasta la Berlin şi au format 
acolo Junimea generaţiei a doua, prin entuziasmul lor de 
bună credință pentru tot ce este aspirație curată, nema- 
terialistă (în deosebire de Vlahuţă, Slavici, Caragiale care 
asupra acestei note curacteristice s-au dezbinat de noi) 
în căutarea și iubirea adevărului și frumosului“ 1. 

Cu această a doua generaţie de junimiști (sau, cum 
a numit-o Lovinescu, prima generație postmaiorescianâ) 
începea o nouă epocă. Nu — este necesar să precizăm — 
pentru Junimea, care nu mai putea fi reînviată, ci pentru 
junimism și — mai ales — pentru Convorbiri literare. 
Revista vieţuia inerţial, fără forță şi strălucire. Era pa- 
lidă şi lipsită de vlagă, alimentată fiind de cine și cum 
se putea. Prin 1891—1892 în anumite cercuri se răspîndise 
chiar zvonul că revista își încetează ai D. Onciul îi 
scria lui Negruzzi la 1 februarie 1892 : „... Sunt surprins 
prin anunţul Dvs. din Convorbiri: că nn, viitor va fi cel 
jubiliar... De altă parte, nu dezminţiţi zvonul că cu nr. 
jubiliar Convorbirile: au să inceteze, ceea ce dacă s-ar 


„4 E. Bucuţa, Duiliu “Zanajireseu și Titu Maiorescu în scrisori, 
Ed. Fundațiilor, 1937, p. 334 şi 342. 

adeveri în marea pagubă a literaturei noastre, aș re- 
greta foarte mult“ i. Situaţia revistei, chiar dacă nu au 
fost adevărate zvonurile auzite și de Onciul, era dintre cele 
mai proaste. Negruzzi era și el obosit, nu mai putea duce 
povara redacțională a unei reviste lipsite de colaboratori. 
(Cum Revista nouă mergea bine, Maiorescu şi Negruzzi 
spuneau că Socec îndrumă colaboratorii spre. revista 


lui Hasdeu.) Se căuta soluția salvatoare care, cînd. a fost 


găsită, nu putea fi imediat aplicată. Că cercul Convorbiri- 
lor era dezamăgit și neliniștit o dovedește printre altele 
și această scrisoare a lui Duiliu Zamfirescu trimisă lui 


Negruzzi la 14 octombrie 1892 : „Cum stau Convorbirile ? 


Cind am plecat din București erați cam descurajat, și 
înţeleg : după 26 de ani de muncă să fii redus a inventa 
scriitori ca să poţi alimenta revista mai departe, e trist. 
D-le Negruzzi, aci se pune o întrebare nedreaptă, dar se 
impune : acesta să fie rezultatul muncei şi școalei Con- 
vorbirilor 2...“ ? ! PRIU 

Soluția de care vorbeam era asocierea noii generații 
la conducerea revistei. În numărul din decembrie (12) al 
anului 1892 se anunță, în sfîrșit, evenimentul, printr-o 
notă a directorului Către cetitori ? care fusese în prealabil 
citită la o reuniune literară la Maiorescu. Această trep- 


“tată cesiune de responsabilitate fusese atent preparată 


de Maiorescu la începutul anului 1893. În 8 martie nota 
în Jurnal : „Mult ocupat și interesat de cîteva săptămîni 
prin întrunirile literare de sîmbătă, cînd la mine, cînd 
la I. Negruzzi, la care iau parte foștii mei studenți 
(acum licențiați în litere și în funcții) din Bucureşti : 
Mihail Dragomirescu, I.A. Brătescu, I.A. Rădulescu, 
P.P. Negulescu, N. Basilescu, Robin, Floru, din cînd în 
cînd N. Săveanu şi Stavri Predescu. Atît. E vorba să 
treacă de la 1 mai 1893 (al 27-lea an) Convorbirile sub 
redacţia lor, deocamdată rămiind pe un an director încă 


1 1, E. Torouţiu, op. cit., vol. I, p. 221. 

2 Ibidem, p. 80. 3 

3 „Cu începerea anului XXVII al Convorbirilor literare mi-am 
asociat la direcțiunea şi redacțiunea revistei un număr de autori 
din generația tînără, despre care cred că au şi focul sacru şi sta- 
tornicia muncei şi dragostea pentru adevăr şi frumos’: Am încre- 
dințarea că prin o lucrare comună ei se vor pregăti şi deprinde să 
conducă cu succes în viitor ceea ce am făcut noi un timp îndelun- 
gat în trecut.“ (Convorbiri literare, an XXVI, 1892, nr. 12, p. 994.) 

Jacques Negruzzi din tradiţie, dar acum prea prins de 
alte interese pentru a mai fi bun de literatură“ 1. Acest 
comitet asociat nu putea să treacă imediat la acţiune. Din- 
tre ei Dragomirescu, P.P. Negulescu, Mehedinţi, Evolceanu 
pleacă pentru specializare în străinătate. De corvoadă 
rămîn N. Basilescu, Brătescu-Voineşti și I.A. Rădulescu 
(nedevenit încă Pogoneanu) și Fr. Robin. Greul a apăsat 
asupra lui Rădulescu și Basilescu. Rezultatele — chiar 
dacă. nu cele așteptate — încep să se vadă. Se publică. 
mai întîi cîteva dintre studiile generaţiei tinere în polemica. 
cu direcția estetică și sociologică reprezentată de Dobro- 
geanu-Gherea. Amintim : P.P. Negulescu, Personalitatea 
și morala în artă (nr. 2/1893);  Religiunea și arta 
(nr. 9/1893), Socialismul şi arta (nr. '7—8/1894 şi 1/1895), 


M. Dragomirescu, Criticele d-lui Titu Maiorescu (nr. 1 şi 3- 


pe 1893), Critica şi Eminescu (nr. 7,8 din 1894. E începutul 
lucrării sale Critica științifică şi Eminescu, terminată în 
1895). Debutează promiţător, Rădulescu-Motru (Cauzali- 
tatea mecanică şi fenomenele psihice), Mehedinţi (Locul 
geografiei între ştiinţe. Clasificarea lui Aug. Comte), 
Teohari Antonescu (O scrisoare cu coprins antiquaric). 
Literatura continuă să ocupe locuri secunde. Dintre cei 
nou-veniţi publică versuri Dragomirescu, N. Basilescu, 
Brătescu-Voinești (în nr. 6 din 1893 va debuta şi ca proza- 
tor cu Pană Trăsnea Sfîntul). Singurul fapt de semnalat 
este începerea publicării romanului Viaţa la ţară de Duiliu 
Zamfirescu (în nr. 6/1894). Spre critică singurul care 
se îndreaptă este. D. Evolceanu (descoperit în străinătate: 
de P.P. Negulescu) căruia i se întrevedea o mare ca- 
rieră. Va debuta în octombrie 1893 cu articolul Baladele 
şi idilele d-lui G> Coșbuc în care lua apărarea poetului de: 
acuzaţiile de plagiat aduse de N. Lazu. Reîntors în ţară, 
Evolceanu va deveni — cum vom arăta — pentru cîțiva. 
ani buni criticul en titre al revistei. | 


1 T. Maiorescu, Jurnal, Caiet 15, B.A.R., Mss. 3656, f. 31 verso. 
Dealtfel, în această perioadă Maiorescu îl judeca foarte aspru pe 
Negruzzi, nemaiagreîndu-l deloc: „Îmi este neplăcută — nota la 
27 februarie 1891 — situația cu Negruzzeștii. El hipohondru, zgîr- 


cit şi vanitos, pierde orice interes literar sau in genere mai înalt...“ 
(Însemnări zilnice, vol. III, p. 293.) 

Convorbirile trec în 1894 prin mari dificultăţi: ma- 
terjale, deşi revista nu mai era tipărită la Socec, ci la 
Robin. Pentru a ieşi din impas (noul tipograf, frate cu 
Fr. Robin, fusese. declarat falit), Maiorescu intervine 
salutar achitînd datoriile restante. În sfîrşit, reîntorcîn- 
du-se tinerii din călătoria în străinătate, se decide trans- 
ferarea direcției în mîna noii echipe. Jurnalul profesoru- 
lui consemnează evenimentul : „Vineri 16/28 decembrie 
1894 sara la mine acasă prezenţi Iacob Negruzzi, C. Ră- 
dulescu-Motru, F. Robin, D. Evolceanu, I. Floru, Drago- 
mirescu, I.A. Rădulescu, Dim. Dan, Nic. Basilescu hotărît 
( după ce vorbisem cu tipogr. Göbl şi-librarul Müller) 
că de la 1 ian. 95 I. Negruzzi își ia ziua bună de la redacția 
Convorbirilor care trece în redacția celorlalți citați mai 


- sus ; se editează de librarul Müller, fiul lui Müller- Piep- 


6 


tenarul, care s-a angajat pe un an de încercare şi dă 
în pasaj și o odaie la dispoziţia administraţiei și redacţiei. 
Astfel Convorbirile, după 28 de ani, trecute la generația 
nouă.“ 1 În numărul 1 din 1895 Negruzzi vestește cititorilor 
retragerea („Cu satisfacția datoriei împlinite, căreia nu-i 
lipsește un vag sentiment de. melancolie, îmi pare că a 
venit momentul cînd e bine să las altora ducerea mai 
departe a unei lucrări începute de generaţia mea.“) şi îi 
recomandă călduros pe tinerii care preiau ștafeta. Ma- 
iorescu, care participă, în noul local, la o ședință a re- 
dacţiei, are sentimentul că asistă la un „început de re- 
naștere a revistei sub neul Comitet“ 2. Adevărul e că 
renașterea întrezărită de profesor e iluzorie. În tînăra 
echipă conducătoare sînt mari disensiuni (Dragomirescu 
îl dușmănea feroce pe Motru în care vedea un concurent 
la ocuparea unei catedre universitare de filozofie și nu 
se înţelegea nici cu Rădulescu-Pogoneanu și Robin. La 
sfîrșitul anului se va declanșa ostilitatea între Negulescu 
şi Motru, amîndoi concurenţi la concursul pentru. catedra 
de filozofie din Iași. Cum Negulescu era protejatul lui 
Maiorescu și Motru nu a înțeles că trebuie să se retragă, 
viitorul psiholog și filozof devine un indezirabil). La 11 
noiembrie Evolceanu îi scria lui Mehedinţi (care, aflat 
la studii în Germania, nu făcea parte din noul comitet. 


Nil, Maiorescu, Jurnal, Caiet 16, B.A.R., mss. rom. 3657, f. 28. 
2 Ibidem, f. 35 verso. i ist i 


N . 


Istoric 


al Convorbirilor), descriindu-i situaţia : „Noi şi ai noștri 


n-o ducem tocmai faimos ; mai mai că cercul nostru s-a 
dizolvat. Întruniri nu se mai fac, fiindcă am rămas numai 
Dragomirescu, Dan şi cu mine. De scris nu se scrie şi eu 
în special m-am ramolit cît trebuie...“ 1 Între timp ple- 
case la studii în Germania şi L.A. Rădulescu-Pogoneanu, 
Negulescu era la Iași, Motru se afla bine pus la index 
şi foarte supărat, alții alergau după rosturi, încît din 
toată echipa redacțională rămăseseră doar trei. Dar dintre 
aceștia Evolceanu era din fire boem şi zeflemist, incapabil 
de travaliu sistematic, greul apăsînd asupra lui Drago- 
mirescu care „face corecturi la Convorbiri... — măr- 
turisea 'Evolceanu într-o scrisoare către Mehedinţi — și 
munceşte ca un nenorocit fiindcă parazitul de Dan, pe 
care-l ținem de pomană de mai bine de un an, nu 
se-ndură să corijeze o pagină ori să facă trei pași pentru 
Convorbiri literare“ ?. Situaţia precară se va menţine și 
în anii următori. 

Nu se poate spune că revista nu dă semne de înnoire. 
O vioiciune căutată (adesea efortul se simte stînjenitor) 
și o atmosferă de campanie domină cele 110 pagini ale 
fiecărui număr. Rubrica „Revista publicaţiunilor“ devine 
mai acidă, Evolceanu ţine o cronică literară în care 
hazul îi reușește cîteodată (latinistul trecea atunci drept 
un ironist). Cronica lui Evolceanu e de obicei prea lungă, 
descriptivă și rezumativă, judecata de valoare ocupînd 
locuri modeste. Și se ocupa cu precădere de scriitorii din 
orbita direcţiei gheriste (Gheorghe din Moldova, Artur 
Stavri, C. Bacalbașa, Sofia Nădejde). Dealtfel, din 1896 
dă semne de oboseală pînă renunţă cu totul la cronică 
(îl înlocuiesc insipizii sau  pedanţii M. Strajanu, Litzica, 
Ghiţă Pop, St. Orășanu). Sumarele sînt aglomerate cu stu- 
foase studii arheologice, estetice, filozofice, istorice, peda- 
gogice, între care sînt inserate poezii insignifiante, tra- 
duceri și, din cînd în cînd, cîte o bucată de proză. Cu 
excepţia schițelor lui Brătescu-Voineşti nu poate fi semna- 
lat decît noul roman al lui Duiliu Zamfirescu, Tănase Scatiu, 
care începe să apară în penultimul număr din 1895. Din 
păcate, în ciuda speranţelor și a eforturilor depuse de 


1 1. E. Torouţiu, op. cit., vol. IX, p. 112. - 
2 Ibidem, p. 116. 

Dragomirescu, revista nu izbutește: să crească în’ Bios 
și ţinută. Apropiaţii revistei murmură nemulțumiți, 

alții protestează! iritaţi, cum va face Duiliu: Zamtitescu 
în februarie'1896, într-o scrisoare către Maiorescu © ;;. „Vă 
exprim mirarea mea. făţă cu calea pe care se îndiumează 
bătrîna revistă a Junimii. Ce e asta ? “Revista lui Stoe- 
nescu ? Literatorul ? Ce este corespondenţa de la finele 
revistei cu 'strîngeri de mînă în care dl: Dragomirescu 
pontifică la persoana 'a ' doua din: singular... Ce ‘sînt 
astea, domnule Maiorescu ? Mie-mi pare că visez... Încep 
să regret vremea cînd! Convorbirile apăreau cu 70 pagini 
în loc de 150, cu un uşor miros de vechitură, dar cu 
demnitate... În general, ionul revistei e antipatic, c'est; 
burgeois et plat." Oi intimitate cu publicul, invadantă, 
supărătoare, de mitocan boierit, care nu are nimic comun 
cu tradiţiile Junimii și cu caracterul de pere noble al Con- 
vorbirilor din trecut. Recunosc că există oarecare vigoare. 
sau mai bine oarecare violență de viață tînără în noua 
direcţie a revistei, însă pentru noi, cari am trecut peste 
pragul violenţelor, cari știm cît e de largă și încăpătoare 
lumea pentru toți, veleitățile acestea 'de combativitate au 
ceva donchișotesc' și 'vulgar, mai cu seamă "vulgar, ceea 
ce nu: poate şi nu trebuie să se tolereze' într-o revistă 
literară serioasă“:t, Am reprodus această amplă apreciere 
pentru că, din păcate, e un diagnostic destul de exact 


„al fizionomiei publicaţiei. Maiorescu, răspunzîndu-i, îi ia 

apărarea lui Dragomirescu, recunoscînd însă adevărul 
aprecierii : „Dealtminteri e adevărat, şi- după aa 
nea, ceea ce zici despre actualele Convorbiri. 24 

'În această înfățișare nu tocmai atrăgătoare revista își 
continuă o existență monotonă. Are tot 150 de pagini. 
Dar literatura deţine locuri subalterne (de' semnalat sem- 
năturile lui Bassarabescu, St. O.:losif, Antemireanu, Bră- 
tescu- Voineşti, Tutoveanu, Florian I. Becescu, Lucreția Su- 
ciu, I.. Adam). Spaţiul e devorat de întinse studii istorice, 
filologice, filozofice, estetice, chiar statistice. Cronica li- 
terară. își” schimbă mereu denumirea, ` păstrîndu-și,: din 
păcate, condiţia submediocră. Din „cronica literară“ devine 
în 1896. „cronice literare“: pentru ca. în 1897 să adopte 


1 E, Bucuţa, op. cit, p. 165—167. | 
2 Ibidem, p. 354. 

titulatura „Analize critice“. (Era însă tot atît de eteroelită.) 
Singura deosebire — semnificativă — e că aceste analize 

.— 'otova şi scurt rezumative — apar acum fără semnătură 
“responsabilă. Se introduc “pseudonime paravan ` (Pollux, 

Lisandros, Demeter, Pas, Seraficus), îndărătul cărora se 

ascundeau, vitejeşte, Antemireanu, Panait Sevescu, Evol- 
„ceanu și Dragomirescu. În 1898 dispare și această rubrică, 

înlocuită fiind cu altele : „Revista critică“ (unde Drago- 
mirescu se războiește cu publicațiile adversare) și ,,Re- 

flecţii bibliografice“ (scurte comentarii despre ` apariţiile 
recente). În sfîrșit, în 1899 rubricile acestea: își schimbă 
din: nou` denumirea. Împrumutind cîte un cuvînt de la 
predecesoare. devine „Bibliografie critică“ (un fel de ca- 
talog analitic al cărților mai importante, fiecare: titlu 
„fiind însoţit — cum se precizează — de o scurtă apreciere 

care să îndrumeze pe cei ce' n-au citit încă opera în 
chestiune“). Reapare — intermitent — „Revista critică“, 

corpolentă (ocupă 20 pagini) şi cu o vioiciune, silită. Din 
toate aceste. modificări și căutări se vede strădania după 
o formulă adecvată care. să asigure Convorbirilor posi- 
bilitatea unei intervenţii. active în. toate problemele cu- 
rente. Greul îl:ducea — continuu — Dragomirescu care 
se ocupa de toate : alcătuire de sumar, corvoada corectu- 
rilor, tratativele cu colaboratorii, corespondenţă, între- 
ținerea acestei proteice: rubrici de comentare à- fenomenu- 
lui literar. (Între timp, în 1899 a fost schimbată şi tipo- 
grafia, apelindu-se din nou la serviciile lui Socec.) Efor- 
tul era însă fără prea, mult folos. 1 Convorbirile erau, ca 
Și în anii trecuţi, e) publicaţie vetustă Şi greoaie, 


"+ În iulie 1899 încunoștiințindu-l pe “Maiorescu „despre profilul 
sumarului: pe luna august, Dragomirescu se felicită că a izbutit 
să capete. o bucată de.la Duiliu: Zamfirescu. „Bine cel, puţin că 
avem și atîta literatură, căci încolo istorie şi numai istorie... Hotă- 
rit, activitatea istorică devine copleșitoare, -precum altădată deve- 
nise cea estetico-filozofică. Acest fapt 'se datorește, cred, în primul 
rînd activităţii asidue a tinerilor istorici, a căror dragoste de adevăr 
le indică un loc în: jurul Convorbirilor.: Nu vorbesc numai de On- 
ciul şi Bogdan, dar, şi mai cu seamă, de Iorga.“ La sfîrşitul . scri- 
sorii. Dragomirescu îl ruga pe profesor ca în toamnă să ia. măsuri 
pentru reorganizarea colectivului de redacție şi "fixarea caracteru- 

lui viitor al revistei. (BA, R., Fond Maiorescu T ai 

De fapt situaţia revistei — și a junimismului în ge- 
neral — e acum mult mai dificilă decît la începutul de- 
ceniului. Treptat, viața literară, cea ideologică și spiritul 
public, sînt dominate de alte orientări decît cea junimistă. 
Oricîte eforturi depun tinerii noi junimiști în campania 
lor antigheristă (1893—1896), tineretul intelectual, dăruit 
_elanurilor generoase, optează pentru orientarea socialistă 
şi ceea ce se numea estetica deterministă. În pofida 
tuturor strădaniilor depuse de tinerii junimiști, în po- 
lemica de atunci nu tocmai fericit cunoscută sub numele 
„arta pentru artă sau artă cu tendinţă“, majoritatea în- 
clina vădit spre tendenţionism. Mutaţiile petrecute în este- 
tica europeană cu accentul pus pe scientism și pozitivism 
istorisit măreşte numărul opozanților față de: junimism, 
dînd cîştig de cauză tendenţionismului. Fie din motive 
personal-subiective, fie pentru că realmente agreau ten- 
denţionismul scriitorii reprezentativi ai epocii, erau ostili 
spre sfîrşitul veacului Junimii și, mai ales, junimismului. 
Caragiale, Delavrancea, Vlahuţă, Coşbuc, Slavici sînt acum 
adversari ai ideologiei literare junimiste sau a junimis- 
mului politic. Publicaţiile de orientare socialistă (Litera- 
tură şi ştiinţă — 1893—1894, Evenimentul literar — 1893— 
1894 —, Lumea nouă literară şi ştiinţifică — 1894—1896 
şa), vii, polemice, chiar bătăioase — cu un mare ecou 
în epocă — concentrează simpatii, adeziuni și colaborarea 
unui contingent important de tineri scriitori. Apoi din 
1896 apare publicaţia lui N. Petrașcu, Literatură și artă 
română. Fostul convorbirist, o vreme criticul revistei juni- 
miste (sub pseudonimul I. Costin), autorul studiului des- 
pre Eminescu, se depărtează de cercul Junimii (în auto- 
biografia sa a motivat despărţirea prin aceea că el înclina 
spre noile orientări în estetica şi critica europeană pe 
care Maiorescu. le nega tranșant), fundînd o publicaţie a 
sa. Era ajutat de D. C. Ollănescu — și el junimist sau 
fost junimist — şi colaborau Duiliu Zamfirescu (motiv de 
încordare în relaţiile cu Maiorescu), Vlahuţă, G. Dem. 
Teodorescu, Coșbuc, Anghel, Iosif, Șt. Petică, N. Lecca, 
Gr. Pişculescu (Gala Galaction) ș.a. Oricite fulgere mini- 
"oase vor îndrepta împotriva revistei lui Petrașcu redac- 
torii Conwvorbirilor (Dragomirescu, P.P.. Negulescu, Evol- 
ceanu), ea a continuat să existe. Și chiar dacă nu izbutise 
să fie o publicaţie interesantă, dăuna Convorbirilor, luîn- 
$ 

du-i colaboratorii. În sfîrșit, din a doua jumătate a aces- 
tui deceniu care încheia veacul începe să se profileze 
orientarea presămănătoristă. Revistele Vieaţa (1893—1896), 
Vatra (1894—1898), Gazeta săteanului (ne referim la anii 
1897—1900 din existența mai îndelungată a publicaţiei), 
Albina (1897), Floare albastră (1889—1899) au concentrat 
majoritatea tinerilor seriitori, bucurîndu-se — unele — și 
de colaborarea scriitorilor mari ai epocii — (cînd nu erau 
chiar conduse — ca Vieaţa sau Vatra — de aceştia), Sla- 
vici, Vlahuţă, Coșbuc, Caragiale. Preocupate de cele două 
mari probleme ale epocii (cea rurală și cea națională), 
revistele presămănătoriste erau, prin program și orientare, 
vădit antijunimiste, apropiate fiind — sub raport estetic 
— mai curînd de publicaţiile socialiste 1. | 

În acest peisaj complicat de atitea orientări contra- 
dictorii, îmbătrinitei reviste junimiste îi era greu să 
urmeze un drum stabilit tocmai la 1867. În zadar clama 
Dragomirescu în 1899 că „acest curent trăiește viu și se 
dezvoltă cu putere, dînd la o parte toate veleităţile 
de literatură superficială şi nesănătoasă“? (polemiza cu 
un articol din Floare albastră), asiguriîndu-și cititorii că 
„puterea. societății Junimea, al căreia efect social s-a 
impus încetul cu încetul, e departe de a se fi săvîrșit“ 3, 
Junimea și junimismul erau acum bine eclipsate. Și cum 
refuza să considere, necum să accepte, înnoirile în estetica 
şi critica modernă, șansele junimismului de a recuceri 
supremaţia în viaţa literară erau nule. Eforturi de aco- 
modare se fac faţă de orientarea care după 1900 se va 
numi sămănătoristă. Sînt publicaţi scriitorii de această 
orientare, regățeni dar și destui ardeleni (Lucreția Suciu, 
Virgil Oniţiu, Victor. Vlad Delamarina, Ion Popovici-Bă- 
năţeanu), fără ca în planul direcţiei estetice să se renunţe 


1 Convorbiri literare, Revista critică, an. XXIII, 1899, nr. 2; 
p. 471. i i 

2 Ibidem, nr. 4, p. 368. 3. - 3 i 

3 Despre publicațiile literare din această perioadă vezi: 
Adriana Iliescu, Revistele literare la sfîrşitul secolului al XIX-lea, 
Editura Minerva 1972 ; Ion Vitner, Literatura în publicațiile socia- 
liste şi muncitoreşti (1880—1900), E.P.L., 1966.; Th. Vârgolici,. Re- 
trospective literare, E.P.L., 1970, Comentarii literare, Editura Emi- 
nescu, 1971; Z. Ornea, Sămănătorismul, Editura Minerva, 1971. 
Idem, Poporanismul, Editura Minerva, NOD. gt: i l E 

la rigoarea principiilor mâioresciene.; Numai că în. con- 
diţiile de acum nici această rigoare nu poate fi menținută 
în stare pură, de vreme. ce se publică din` producția unor 
scriitori în care. autonomismul estetic nu prea avea mare 
prețuire. Iar după 1900 — se .va vedea: — junimismul. și 
Convorbirile vor face 'casă destul de bună cu sămănăto- 
rismul. Junimismul şi Convorbirile nu.au izbutit să men- 
țină acum fermitatea principială de altădată. Dar această 
slăbiciune în fața- asaltului noii orientări sămănătoriste 
cu pendularea oscilantă în. zonele: vidului: median i au 
știrbit: mult din „prestigiul  Convorbirilor (cât. mai. rămă- 
sese) în lumea literară. : Dealtfel, Maiorescu a găsit, ca. 
în atitea alte rînduri,.o explicaţie care oferea. și cheia 
unei direcţii. Nu fără: dreptate, “<riticul: a declarat: că 
asistăm la o secetă literară și în consecință e normal ca 
paginile Conwvorbirilor să fie consacrate altor domenii de 
preocupare.: „În curiosul ritm de urcare şi coborîre — scria 
criticul în 1898 — prin care se manifestă la popoare miş- 
carea artistică, ca și. cea religioasă, societatea - română, 
cu unicul ei interes literar, a ajuns astăzi mai jos de 
nivelul mijlociu, e in cadente domo, cum se zicea în astro- 
logia medievală“. Iar mai încolo. diagnostica în: termeni 
și mai riguroși că „dincoace. de Carpaţi par a se fi sleit 
puterile literare după REOdlucenea | relativ : mare din anii 
1870—1890“ 1... 

„Dincolo de motivații şi pietei teste ape bei 
precară a. Convorbirilor. Se repeta aidoma situaţia din. 
preajma anului 1895. O. soluţie rapidă trebuia necondi- 
ționat găsită. După tatonări şi conciliabule, s-a optat. 
pentru modificări în Comitetul de redacţie ca și în struc- 
tura Conwvorbirilor. „De la 1 ianuarie e vorba — îi scria 
Dragomirescu lui Duiliu Zamfirescu — să mai lărgim 
cadrul revistei, adăugîndu-i o secţie istorico-filologică 
şi una “ştiinţifică, şi, în același timp, de se va putea 
(s.n.), întărind şi. partea literară. E vorba dar să mai 
intre în- redacţie mai întîi cîţiva profesori universitari 
— „Onciul, „Bogdan, . Pangratti, Philippide, Voinov, Naum 
ete. — --apoi cîțiva tineri. culţi ca Volenti, Orășanu, Antipa, 


: 1 T, Maiorescu, Poetul. dialectal Victor Vlad Delamarina, Cri- 
tice, ed. cit., vol. II, p.-381. Ap PER APS 

Litzica şi posibil (şi în această privinţă am dori să auzim 
şi- părerea dvs.) Caragiale care s-a săturat de peregrina- 
gii prin locuri. streine ide firea lui originară 1. Cu această 
întărire se vor produce negreșit și schimbări apreciabile | 
în Convorbiri, iar, noi, cei: mai vechi, vom părăsi rolul 
preponderent — pe care cel puţin în formă l-am avut 
în acești din urmă cinci ani“ ?. Cum Maiorescu era decis 
să acorde capitolului ştiinţă poziţii dominante în revistă, 
cei. noi au cerut schimbări structurale şi chiar poziţii 
de comandă. „În adunarea pe care am ţinut-o la Maio- 
rescu (îi scria Negulescu lui Mehedinţi la. 18 noiembrie 
1899) —, cu toții, cînd am hotărît compunerea noului 
comitet, : Bogdan a luat cuvîntul şi. a propus nici mai 
mult nici mai puţin decît schimbarea titlului Convorbiri. 
«Fiindcă de acum înainte istoria va avea. parte prepon- 
derentă în revistă, ar fi bine ca şi titlul să arate acest 
lucru : să se zică de pildă Convorbiri istorice şi literare». 
lacă , textual propunerea lui Bogdan. Maiorescu, șiret 
cum e, a început să apere propunerea. Negruzzi. a cri- 
ticat-o, Dragomirescu a sfișiat-o ca un căţel 'necăjit care 
cînd apucă cu dinţii de o cîrpă:n-o lasă pînă n-o face 
bucăți — am zis și eu două vorbe — și Convorbirile au 
rămas literare sadea.. Decît, vezi cu ce. dispoziții de spirit 
vin membrii cei noi. Ce-o fi om vedea“ 3... 

Cu formula şi ţinuta remaniate, Convorbirile : se. întă- 
țişează publicului la începutul noului: veac. : Primul nu- 
măr pe 1900 are pe copertă! menţiunea: „Apare sub con- 
ducerea d-lor : Gr. Antipa, T. Antonescu, Dr. V. Babeș, 
N. I. Basilescu, I: Bogdan, I. A. Bassarabescu, D. Bunge- 
tianu, M. Dragomirescu, D. Evolceanu, TaS Floru, C. Li- 


1 Intenția lui Caragiale de': a intra în Co rată Conwvorbirilor a 
fost reală. Despre ea scria, tot în acest noiembrie 1905, şi P. P. Ne- 
gulescu într-o epistolă” către Mehedinţi. Ba chiar, cum Negulescu 
avea mai multă trecere pe lîngă Maiorescu, tinerii junimişti l-au 
convins să stăruie el pe lîngă fostul lor profesor „să-l fac să în- 
ţeleagă că e în interesul prestigiului lui de critic «impersonal» să 
` uite tot ce are de împărţit cu. Caragiale, ca om“. Dar Maiorescu a 
rămas neînduplecat. Îl accepta pe dramaturg la serate cînd 
avea de citit ceva. Altfel de „relaţii nu au fost îngăduite. Și Cara- 
giale a trebuit să suporte, minios, refuzul. - (CE. LE. „Torouţiu, op 
cit, vol. IX, p. 297.) 

AL Săndulescu, Duiliu. Zamfirescu, Scrisori inedite, Editura 
Academiei, 1967, p. 79. ` s 
MININ: 'Torouţiu, op. cit., vol. IX, p. 298. 

tzica, S. Mehedinți, P. Missir, L. Mrazec, A. Naum, P.P.. Ne- 
gulescu, D. Onciul, Șt. Orăşanu, E. Pangratiti, I.. Paul,- 
A. Philippide, I.A. Rădulescu, F. Robin, M. Săulescu, 
_D. Voinov, N. Volenti“. Cu acest comitet mamut, eterogen 
ca orientare şi preocupări, în care oamenii de știință 
predomină, se mărturisea, implicit, intenţia de a trans- 
forma revista într-o publicaţie științifică. Propunerea 
lui Bogdan, amintită mai sus, era perfect întemeiată. 
Numai rezistenţa latentă a vechilor convorbiriști' a îm- 
piedicat recunoașterea în titlu a noii stări de fapt. Noua 
formaţie conducătoare nici nu mai era integral devotată 
junimismului şi spiritului său. (A fost acceptat, de pildă, 
socialistul D. Voinov sau liberalul Gr. Antipa.) Fie și 
numai această concesie — altădată de neimaginat — do- 
vedește dificultatea în care se afla vechea revistă a 
Junimii. Numerele pe 1901 și 1902 legalizează modificarea 
intervenită. Dominau, prin masivitate, studiile de istorie 
(un studiu al lui N. Iorga, Cum se predă istoria în şcoalele 
© noastre, ocupă trei numere la rînd cîte treizeci de pagini) . 
şi știință. Se disting, prin proporţii şi frecvenţă, stù- 
diile lui Iorga, Bodgan, Giurescu, Ilie Bărbulescu, Şei- 
neanu, Onciul, T. Antonescu, Mehedinţi (cu studii geogra- 
fice), Voinov (Teoria fagocitozei). Se publică şi literatură 
(Iosif, Bassarabescu, Duiliu Zamfirescu — Lyda, Furfanţo 
Bonifaciu Hetrat, debutul lui Cerna cu traducerea Al- 
batrosului baudelairian, Volenti, Naum, Becescu-Sylvan, 
traducerea lui. Murnu. din Iliada Ş.a.), 'sufocată însă de 
corpolentele studii de. specialitate.. Critica literară. e o 
„vreme: cu totul exclusă (rubrica „Critică și bibliografie“, 
semnată o vreme de Iorga și I. Valaori, se ocupă și ea 
numai de cărți științifice, cu precădere de cele de.-istorie). 
De-abia în nr. 2 din 1901 se publică cronica lui Evolceanu 
(Doi poeți dramatici : H.C. Lecca și R.D. Rosetti), conti- 
nuată și în nr. 3, iar Gh. Bogdan-Duică — o recenzie tot 
kilometrică (18 pagini), la manualul lui Gh: Pop, Istoria 
literaturii: germane. De-abia în nr. 6 pe 1901 izbutește și 
Dragomirescu (a fost complet absent pînă acum) să pu- 
blice o cronică, Două tinere talente : N.D. Locusteanu şi 
Lică Brînduşel (pseudonimul lui Ionescu Gion). Cronica 
lui Dragomirescu are proporţii rezonabile (cum rezona- 
bilă în -dimensiuni va fi şi cronica la Patriarhalele, lui 
Iosif, din nr. 7, în care:se recomandă în autor. pe: „poetul 

liric cu adevărat talent“. În schimb, în același număr, 
Șt. Orăşanu, și el istoric (a murit tînăr, în noiembrie 1903, 
neizbutind să se realizeze), recenzînd lucrarea lui Pom- 
piliu Eliade Filozofia lui La Fontaine, are nevoie numai 
de... 31 pagini, anunţînd şi o continuare pentru numărul 7 
care va însuma alte 32 de pagini. Recenziile lui I. Bogdan 
(de pildă aceea despre Istoria Bucureștiului de Gion) erau 
şi ele lungi şi cu continuare. Recenzenţii se iau parcă 
la întrecere. cu autorii de studii. Și izbîndesc. Aproape 
totul în revistă e corpolent, flasc şi interminabil, făcînd 
lectura aproape imposibilă. E adesea nu o corvoadă, ci 
un supliciu.. Duiliu Zamfirescu, departe de ţară, tot chi- 
nuindu-se să biruiască „substanța“ revistei, constată cu 
ironie amară: „Au ajuns, îi scria lui Maiorescu la 8 
august 1900, Convorbirile la adinci bătrîneţe cu tineretul 
de astăzi. Tuberculoza d-lui Babeș, Influenţa lui Şeineanu 
şi mai cu seamă grozăviile de poezele ale lui Volenti, din 
nr. din urmă, sunt o dovadă de senilitate... În asemenea 
vremuri grele socotesc că la vieille garde trebuie să 
intervină“ 1, 

Fireşte că acest avarat corpus de membri ai Comnite- 
tului redacţional nu putea supraveghea, cu responsabi- 
lități egale, soarta revistei. Dintre aceştia, veleităţi con- 
ducătoare manifestă I. Bogdan (avînd, probabil, şi agre- 
mentul lui Maiorescu). În 1901 (nr. 2) o notă a redacţiei 
care exprima rezerve față de un studiu al lui Pompiliu 
Eliade despre — fireşte — Filozofia lui La Fontaine e 
semnată I.B. Situaţia se oficializează în 1902 cînd pe 
copertă apare menţiunea „director : Ioan Bogdan“, cei- 
Jalți fiind grupați sub titulatura „Comitet de redacție“. 
Și pentru că tot era prea mare numărul membrilor acestui 
comitet, sînt incluși încă trei, ce-i drept literați : Gh. Bog- 
na G. Murnu, A.C. Cuza (în 1904 în comitet va 
fi cooptat și C. Rădulescu-Motru). Dar noii membri din 
comitet nu pot modifica structurile, bine fixate, ale re- 
vistei. Ştiinţele, și mai ales istoria, sînt suverane. Aceasta 
din urmă e atit lia importantă, încît la sumarul general 
anual i se rezervă o rubrică specială. 


1 E. Bucuţa, op. cit., p. 235. 

„O'nouă schimbare (a cita: ?) e considerată necesară spre 
sfîrşitul anului 1905 t. De fapt, cel ce 'dorea și această 
modificare era Maiorescu, care mai spera în reînvigo- 
rarea publicaţiei de care își legase tinereţea şi prestigiul. 
Ceilalţi se : blazaseră de mult, considerînd. fie (unii) că 
situaţia e foarte bună, fie (alţii) :că aici nu se mai poate 
spera într-o revitalizare. În noiembrie ṣi decembrie 1905 
au avut loc cîteva întîlniri ale comitetului sub conducerea 
lui Maiorescu (notate secrupulos în Jurnal). Discuţiile au 

„ fost îndelungate și controversate. Pînă la urmă s-a optat 
pentru. o formulă. care, de fapt, o păstra,:ușor remaniată, 
pe. cea'de pînă acum. Pentru: -interesul 'ei (nu numai do- 
cumentar). o : transeriem : după: Jurnalul lui Maiorescu : 
„Azi între 4.și 7. ore (la 11/24: decembrie n.n.) la mine 
redactorii  Convorbirilor literare pentru :ă continua dis- 
cuţia începută marțea trecută. Erau de față în ordinea 
alfabetică : 1: Ion Bogdan, 2 Dragomirescu, 3 Evolceanu D., 
4 Floru I. 5 Litzica. Const., 6 Onciul, 7 Pangratti Ermil, 


Dealtfel, o vreme, Maiorescu pare să se fi dezinteresat ` de 
Convorbiri. Era, prin 1902, mai mult preocupat să înfiinţeze. o „re- 
vistă doctrinară a politicei noastre, un fel de Convorbiri politice pe 
lîngă Convorbiri literare“ (însemnare din 3/16 ianuarie 1902, Jurnal, 
B.C.S., nr. 22, Mss. 11390), Profesorii junimiști plus Marghiloman,,. 
Filipescu 'şi P. Missir trebuiau să asigure. conducerea proiectatei 
publicaţii şi chiar. s-o scrie. Se hotărăşte ca de. la 1 februarie Noua 
Revistă Română a lui Rădulescu să devină publicaţia clubului con- 
servator. Dar la 19 noiembrie — „Hotărîrea de a face să înceteze 
Revista Română din anemie“ (Ibidem). Toată atenţia e acum în- 
dreptată spre Epoca, devenită din noiembrie 1903 organ al clubului 
central junimist, pusă sub directoratul lui Al. G. Florescu. Din co- 
mitet făcea parte' şi Maiorescu. Cum colaboratorii Epocii se. întil- 
neau de două ori pe săptămînă pentru discutarea materialului, Ma- 
iorescu. era foarte ocupat. Practic, prin 1903—1905, Maiorescu se 
ocupa mai mult de Epoca, decit de Convorbiri. O şi recunoaşte la 
28 decembrie 1903, scriind în Jurnal: „Cită nouă şi inteligentă 
muncă s-a. deşteptat prin noua Epocă.. Articolele lui Mehedinţi, ` 
criticile teatrale Dragomirescu (pe care le va dezavua în 1905, n.n.), 
cronicile economice Robin, cronica critică Tzigara Samurcaș, arti- 
colele școlare Litzica şi I. A. Rădulescu, satirele politice Cyrano- 
Ranetti etc. „toate acestea au răsărit timp de o lună. Apoi artico- 
lele politice C.C. Arion, Delavrancea, Em. Antonescu, Stavri Pre- 
descu, Krupenski, A. G.: Florescu etc. Toate aceste izvoare erau, 
dar se pierdeau în nisip. Acum sînt captate şi. se pot folosi spre 
însănătoşirea spiritelor. Dar îmi ia mult timp noua formă a Epocu. 
(Idem, Caiet 23, B.C.S. mss. 11393, f. 122.) În 1904, datorită dificul- 
tăţilor financiare, Epoca îşi reia, din decembrie, vechea formulă, 
Pisani redevenind director. Pia dai: si 

8 Rădulescu-Motru -C., 9 Rădulescu-Pogoneanu TAi 
10.. Voinov :D.; 11. T.: Maiorescu. Din întîmplare a venit, 
spre sfîrşit, și Teohari Antonescu de la Iaşi., Hotărit : I. 
Pe lîngă Bogdan, care rămîne. director, se alătură pentru. 
partea literară şi științifică un Comitet. compus din Dra- - 
gomirescu, Litzica, Motru. și Pangratti. II. Acești 5 se 
adună o dată pe săptămînă, la vreunul din ei şi cetesc 
şi: discută toate chestiunile de redacţie, se îngrijesc de 
materiale de corectură, cetese toate 'articolele ce sînt a 
se publica şi reprezenta Convorbirile faţă. de tipograf. III. 
Pe coperta Convorbirilor la pag. 1 nu se va face nici o 
schimbare ; la pag. 2 se adaugă printre membrii Comitetu- 
lui. de redacţie N. Iorga, care va figura astfel în aceeași 
listă cu d. Dragomirescu, avînd a da material istoric și - 
punînd (... cuvînt lizibil, n.n.) condiţia ca să nu se atace 
în Convorbiri direcţia  Sămănătorului condus. de el, 
rămînînd însă liberă critica în Convorbiri asupra scriitori- 
lor de. la Sămănătorul. Aceste după ` declarările. d-lor 
Bogdan şi Pangratti. Se va mai zice „pe copertă că 
Convorbirile apar „în fiecare lună“ (nu numaidecit la zi 1) 
în 'cel puţin 5 coale (nu 6 ca-pîină acum). IV. Prima întru- 
nire a Comitetului va fi sîmbăta viitoare 17. decembrie 4 
ore p.m. la dl. Bogdan“ 1. E ANI n Ep A 
În primul număr din 1906 la locul indicat, revista 
(mutată din. nou de la Socec — acum takist împătimit, 
deci antijunimist — la G5bl) se fac cuvenitele modificări. 
Fireşte că nu s-a modificat nimic în ţinuta Convorbi- 
rilor. Singurul fapt relevabil din această: hotărîre, notată 
de Maiorescu, : e ‘realitatea disensiunilor dintre Drago- 
mirescu și Iorga, altfel zicînd dintre direcția. estetică 
maioresciană și cea sămănătoristă. Probabil că Dragomi- 
rescu va îi încercat în 1904—1905 să comenteze critic în 
Convorbiri sămănătorismul. Dar, atent, Bogdan a jugu- 
lat orice tentativă de acest fel. Iorga, prin interpușii săi, 
voia să-și extindă supremația şi asupra Convorbirilor, 


ceea. ce Dragomirescu — 'singurul critic și estetician” în 
această formaţie redacțională — nu putea. accepta. Dar 
putea Dragomirescu — numai el — să obstacoleze un 


inamic atît de puternic, de vreme ce Maiorescu, „chiar 
el !, era atit de conciliant ? lar Mehedinţi, mult agreat. 


1 T. Maiorescu, Jurnal, Caiet 25 bis, B.C.S., mss. 11370, foaia 54. 

acum de Maiorescu, era prin predispoziţie un filosămă- 
nătorist, semnînd în februarie 1905 vestitul său eseu 
Primăvara literară, act de adeziune la. noua mișcare 
literară. Simptomatică pentru poziţia de acum a Conwvor- 
birilor (acceptată de Maiorescu) este, desigur, înţelegerea 
perfectată la această întrunire prezidată de Maiorescu. 
Revista nu putea combate direcţia sămănătoristă, avînd 
numai libertatea de a critica opera unor scriitori sămă- 
nătoriști. În fapt, nici această libertate îngăduită nu va 
fi exercitată, Dragomirescu își va putea realiza magistra- 
tura critică, din perspectivă exclusiv estetică, în Epoca, 
unde a publicat ciclul de foiletoane despre Manasse al 
lui Ronetti Roman. (Opiniile sale foarte favorabile piesei 
au stârnit mînia lui Iorga, sfirşind prin a-l sastisi şi pe 
Maiorescu.) Tocmai această atitudine a lui Dragomirescu, 
revendicată din principiile estetice maioresciene de odi- 
nioară, i-au slăbit poziția în Comitetul de redacție al 
Convorbirilor (a şi fost suspendat — pedepsitor — cîteva 
luni din anul 1905), neputînd înfrunta intransigent o di- 
recție agreată sau numai tolerată de maestru. 

Se cuvine adăugată observația că spiritul conciliant 
al lui Maiorescu nu se datorește numai unei modulări 
sau adaptări a concepţiei estetice la orientările epocii. 
Interveneau — și încă în proporţii deloc minore — inte- 
resate calcule politice. N. Iorga era, prin convingeri, un 
conservator, colaborase la junimista Epoca (unde sperase 
să obţină chiar directoratul), îi ura pe liberali și le era 
ostil liberalilor Tocilescu, Hasdeu, Xenopol. Argumente 
— deci — prea suficiente pentru ca semnătura lui Iorga 
la Convorbiri să fie solicitată şi proteguită prevenitor. 
Apoi, chiar orientarea culturală și literară a sămănăto- 
rismului, dirijat din 1903 de N. Iorga, aducea, prin anti- 
liberalismul manifest, destul capital politic conservato- 
rismului. Noua mişcare nu trebuia deci combătută, ba 
dimpotrivă — cu rezerve, diplomaţie şi prudenţă —, în- 
curajată. Dealtfel, acum se făceau tentative prin N. Fi- 
lipescu pentru integrarea lui Iorga în partidul conser- 
vator. Nu a fost N. Iorga unul dintre oratorii aplaudaţi 
la marea întrunire conservatoare de la Teatrul Liric din 
19 februarie 1906 ? Iar Epoca, satisfăcută, consemnînd 
evenimentul, nu a notat în reportajul său despre întru- 
nire că „adînc cugetătorul profesor universitar N. Iorga... 

s-a grăbit să vie între rîndurile noastre ca să lupte pentru 
"sfintele şi marile interese ale ţării şi ale neamului“ ?1 
Că fînregimentarea lui Iorga nu s-a realizat datorită unor 
factori imponderabili şi a pretențiilor sale exagerate, 
aceasta e o altă chestiune. Deocamdată, Iorga nu trebuie 
supărat, ci menajat, chiar dacă Maiorescu nu-l suferea 
defel pe tumultuosul savant. Dealtfel, mai tirziu, cînd 
înţelegerea politică nu s-a putut perfecta și Iorga a luat 
— după evenimentele din 13 martie 1906 — inițiativa 
organizării unui partid al său, Maiorescu s-a debarasat 
de grupul Bogdan din. formaţia redacțională a  Convor- 
birilor. Menajamentele politice față de Iorga (plecat, de 
altfel, în octombrie 1906, de la conducerea Sămănăto- 
rului, dar continuînd să domine spiritual mișcarea sămă- 
nătoristă) deveniseră inutile. Numai că o reacţie antisă- 
mănătoristă nu mai era în 1907 nici posibilă şi, cumva, 
nici necesară. Sămănătorismul depășise apogeul, cedind 
locul poporanismului. Dar infestarea atît de puternică 
a politicului în opţiunile junimismului de după 1900 e o 
probă a structurii sale mai noi. Nu ar fi chiar exagerat 
să se considere că din întreg junimismul de altădată mai 
rămăsese validă numai dimensiunea politică, susținută 
pe conceptele ideologice știute. Valenţele literar-estetice 
păliseră cu totul și, de fapt, puţini mai cugetau la uti- 
litatea reanimării lor. Oricum, o asemenea pactizare cu 
o mişcare literară funciarmente antijunimistă, cum a fost 
sămănătorismul, din raţiuni de strictă oportunitate poli- 
tică, ar fi fost de neimaginat în anii șaptezeci ai secolului 
trecut. Numai ideea de a-l fi integrat în redacţia Con- 
vorbirilor pe, să spunem, Hasdeu sau fracţionistul N. Io- 
nescu, ba chiar să. stipulezi — ca într-o oportună alianță 
electorală — că în revista Junimii nu va fi criticată di- 
recția unei orientări adversare ar fi fost pe dată calificată 
ca o monstruozitate logică și o renunțare de la sacrali- 
tatea slujirii adevărului. Dar, ştim bine, junimismul din 
1906 nu semăna, nici pe departe, cu cel din 1870. 

“Terne ca și în anii trecuţi, numerele din 1906 ale Con- 
vorbirilor nu au de semnalat decit frecvența mai accen- 
— tuată în sumare a sămănătoriștilor Iorga, Sadoveanu, 
Iosif, S. Puşcariu ; se condamnă în numărul pe ianuarie 
articolul antisadovenian al lui Sanielevici din Curentul 


1 Epoca, nr.:49,:21 februarie 1906. 

nou). Singura atitudine: demnă de menționat e aceea adop- 
tată de Dragomirescu — tot de el — în numărul jubiliar. 
Pentru ai patruzecea aniversare a revistei junimiste, Dra- 
gomirescu își ia libertatea de a scrie un: articol. jubiliar. 
Comitetul de direcție nu e însă de acord ca el să-semneze 
articolul din fruntea numărului festiv. Va apărea în ace- 
lași număr (1—3/1906), dar nu în capul sumarului (aici 
e plasat. un fragment din Amintirile din Junimea. ale lui 
Negruzzi), ci undeva 'în zonele: mediane, între un articol 
de 'economie politică al lui' Robin și o poezie de Bonifaciu 
Hetrat. Adică într-o. zonă anodină, pentru a i se' anula 
astfel orice semnificaţie, sugrumînd veleităţi ştiute. Desi- 
gur, e: posibil ca întregul comitet să fi respins ârticolul 
“pentru. că inserarea lui în fruntea numărului, jubiliar, 
într-o: perioadă cînd se pregătea — cu înverșunăte lupte 
de culise: — schimbarea directorului, putea însemna cuce-. 
rirea de către Dragomirescu a unei ascendenţe (nedorită 
de grupul Mehedinţi). Se pare însă că nici Maiorescu: n-a 
fost de acord ca articolul lui Dragomirescu să „angajeze“ 
Junimea. Dar e foarte posibil ca articolul să nu fi con- 
venit pentru că aici, deși destul de învăluit, era respinsă 
direcția sămănătoristă şi ' reafirmate principiile estetice 
_ maioresciene; acum intrate într-o perioadă de surdinizare 
acceptată. .  :.. 
Articolul purta. serânificativul titlu Direcţia noastră 
literară :şi începea: printr-un apel pentru' revenirea re- 
vistei la fizionomia de odinioară ::,,E momentul ca' Con- 
vorbirile literare să-și “amintească de trecutul lor, să ia 
cunoștință de momentele lor' cele: mai însemnate şi, cu 
gindul drept şi dezinteresat, să. decidă dacă temeiul lor 
de atunci a fost sau nu permanent“. După un scurt excurs 
în istoria: luptelor desfășurate de revistă, în numele cri- 
teriului .. estetic. în actele" apreciatoare, Dragomirescu se 
întreba : ,,. „Oare principiul. care le-a călăuzit totdeauna 
şi care a fost atât de fecund'în trecut nu are el aceeași 
importanţă. și pentru astăzi și pentru viitor ? Oare pro- 
ducția literară — așa de aparent bogată de astăzi — nu 
e ţinută ea azi, ca și atunci,:ca să nu-l calce ? Oare el, 
prin natura lui, nu este superior oricărui alt principiu 
conducător care: s-ar încerca să-i ia rolul, .pe care tot- 
deauna el a putut și:a fost în drept să-l îndeplinească ? ? 
Oare astăzi, sub lauda ieftină, nu trec atîtea. scrieri, care 

n-au alt merit decît acela al unui conținut 'de modă ? 
(...) Oare predominarea frazei împănate cu adjective — ad- 
jectivismul cerut mai mult de spaţiu. decît de concep- 
ție  — abuzul de descripţie, lipsa de simetrie,  neîn- 
grijirea stilului scuzată prin puritatea limbii, entuziasmul 
convenţional pentru anume tipuri nu sînt tot atîtea de- 
fecte, care trebuiesc combătute cu 'stăruință spre reali- 
zarea -unui ideal de frumuseţe, care să nu aibă a face 
nici cu moda, nici cu interesele de moment ?“. Inflexibil 
în. convingerile sale estetice, Dragomirescu propunea o 
reformulare a vechiului principiu al valorificării artis- 
tice, care să nu se depărteze — în substanță — de vechiul 
înţeles, niciodată: pieritor : . „Poezia nu e chestiune de 
conţinut — ci de formă, bineînţeles î în limitele unui senti- 
ment, totdeauna adevărat. Poetul poate. alege orice ma- 
terie de inspiraţie ; ceea ce, însă, i se cere — după ce a 
fost absolut liber în alegerea materiei — este de a realiza 
într-însa frumosul, adică a-i da o formă, prin care.să se, 
exprime cu claritate sentimentul, ce se leagă în mod 
natural de acea materie. Țăran și orășean, din viața de 
sus sau cea de jos — din mijlocul naturii — sau din mij- 
locul vieţii sociale — din sferele nobile. ale. simțirii sau 
din cele vulgare — una ți se cere, poetule : să fii artist 
adevărat“ (s.n.) t. Și chiar dacă acest articol care voia să 
fie de directivă nu pomenea nicăieri de Sămănătorul şi 
mișcarea sa, fapt este că alarma era trasă tocmai împo- 
iriva acestuia, semnalînd necesitatea imperioasă de a se 
reveni la vechiul principiu al separării sferelor. .- 

În sfîrșit, în 1907 se produce ultima schimbare în echipa 
conducătoare. a Convorbirilor. Maiorescu se arată plictisit 
de grupul istoricilor și se decide să redea conducerea 
tinerii generaţii de junimiști. Ca de obicei în pragul:unor 
asemenea reforme, experienţa politică a lui Maiorescu, 
acum expert în tratative de culise, a intrat. în acţiune. 
Conciliabulele au început încă din septembrie 1906. Ca 
mai totdeauna, profesorul avea soluţia pregătită. Uzul 
cerea însă discutarea ei în petite comite pentru ca decizia 
să apară ca o emanaţie a grupului interesat. Jurnalul lui 
Maiorescu din a doua jumătate a anului 1906 e aglomerat 
de notații despre schimbarea preconizată în conducerea 


RKI M. Dragoniivesci, Direcţia noastră. literară, în Critică, a 1927; 
p. 62, 68—70. 

revistei. Dragomirescu — acum neagreat nici de Maio- 
rescu, după incidentul cu Manasse şi nici de grupul Me- 
hedinţi — a fost sacrificat. Deşi singurul care mai putea 
salva ceva din prestigiul -Convorbirilor, prin vocaţie cri- 
tică şi formaţie estetică, era viitorul autor al Științei 
literaturii. Dar Maiorescu era de altă părere! şi nu-l 
găsea potrivit pe Dragomirescu pentru funcțiunea direc- 
torială întrucît — culmea paradoxului ! — nu era sufi- 
cient de conciliant, ducînd intransigența pînă la ultimele 
consecinţe. Se vede bine că ceea ce odată era considerată 
o mare calitate devenise o deficiență inadmisibilă. După 
ce lucrurile au fost decise în salonul din strada Mercur, 
a fost programată, la 27 noiembrie, o întrunire acasă la 
directorul încă în funcţiune, Ion Bogdan. A fost, firește, 
ratificată decizia lui Maiorescu. Dragomirescu afectat 
foarte, a relatat după trei decenii, cu o durere nerisipită 
de vreme, în Jurnalul său, desfășurarea acestei ședințe 


1 Transcriem cîteva dintre însemnările Jurnalului în această 
"chestiune. „Ieri la ceai la mine Ermil Pangrstti şi Simion Mehe- 
dinţi ca să se sfătuiască cum să se facă de la 1 I. 1907 trecerea 
Convorbirilor de sub direcţia lui Ion Bogdan sub direcţia lor“ (în- 
semnarea din 1/14 noiembrie 1906). „...Vreau să asigur Convorbirile 
literare de la 1 ianuarie 1907 înainte, cînd se retrage Ion Bogdan, 
cu toată braşovenia, frate-său Duică, Muşoiu (n.n.) etc. şi e vorba să 
ia direcţia Ermil Pangratti şi Simion Mehedinţi, cu munca de co- 
rectură a lui Gh. Teodorescu-Kirileanu, excelentul folclorist. Aş 
vrea să iese revista din mitocănie și să se intereseze de ea Em. Mi- 
clescu, Al. G. Florescu, C.C. Arion, C. Hiott, C. Krupenschi, Victor 
Miclescu (dar Guţă Olănescu ?), Mişu Săulescu, Petre Missir, Ema- 
noil Antonescu ; dar Nicu Filipescu ? Să-i invit la un ceai literar 
în săptămîna viitoare“ (însemnare . 20. noiembrie/3 decemvrie 
1906). „...Seara la masă la noi (urmează lista invitaţilor, n.n.)... Cu 
d-nii. vorbă despre animarea socială a Conv. lit. de 1 ianuarie 
înainte. Povestirea scenei de bădărănie făcută de Dragomirescu lui 
Mehedinţi luni seara la întrunirea lor de la Bogdan, scrisoare de 
scuze trimisă a doua zi lui Mehedinţi din partea lui Dragomirescu, 
dar, ca rezultat final, excluderea oricărei colaborări cu Dragomi- 
rescu la Conv. lit.“ (însemnare 24 noiembrie 1906). Și, în sfîrşit 
„După Voinov, Carp, Jean Miclescu vine între 111/2 şi 123/4 dim. şi 
Mih. Dragomirescu la mine, bădăran, închipuit (suma ideilor lui 
originale), ura contra lui Mehedinţi care ia Conv. lit., că şi el vrea 
să scoată Conv. lit., că e «sentimental», datoreşte «recunoştinţă» şi 
mie, și lui Haret, şi lui M. Vlădescu etc., că între noi e acum «di- 
vort», că va să zică motive politice determină alegerea lui Mehe- 
dinţi ; am contestat absolut, dar el tot de capul lui bădăran...” (în-- 
semnare din 28 noiembrie 1906, cf. Jurnal, Caiet nr. 26, B.C.S., 
mss. 11376, f. 41, 42, 45, 49—50.) 

furtunoase care a însemnat și excluderea sa din cercul 
Conwvorbirilor literare !. Alegerea geografului S. Mehe- 
dinţi, autorul Primăverii literare (deci sămănătorist prin 
simpatie), în fruntea revistei avea să-i fie fatală. Sigur 
și rapid Convorbirile ies din uz şi decad total din impor- 
“tanţă. De fapt, aceasta a fost singura consecință a modifi- 
cării directoriale din 1907. Iar cauza opțiunii lui Maiorescu 
pentru geograf a fost atitudinea politică a competițio- 
narilor. Mehedinţi era atunci una dintre speranţele 
grupării politice junimiste, iar Dragomirescu, un dizident 
care, pentru a-şi rezolva situaţia catedrei universitare, a 
făcut promisiuni de afiliere ministrului takist Mihai 
Vlădescu. Politica a înfrînt — pentru a cîta oară? — 
vocaţia, umilind-o. | j 
Lovitura primită de Convorbiri prin instalarea în foto- 
liul directorial a lui Mehedinţi a fost, într-adevăr, de o 
duritate așteptată. În noul peisaj literar (prin apariţia 
în februarie 1905 a Vieţii noi, în martie 1906 a Vieţii 
româneşti şi, din spirit răzbunător, în ianuarie 1907 a 


1 Iată pasajul din însemnările lui Dragomirescu : „Pînă a nu 
se deschide ședința, şi Mehedinţi şi Panegralti circulau printre 
«convorbirişti», întrebuinţind formula «Cum o zice Iancu aşa să 
fie». Dar Iancu habar n-avea de gîndurile lor politice. Cu gîndul 
simplu și sincer, el ia la începutul ședinței cuvîntul şi,-după ce 
arată pe larg meritele mele în chestiile literare, sfirşeşte spre stu- 
pefacţia lui Mehedinţi şi Pangratti — cu vorbele : «Eu propui ca 
director al Convorbirilor pe Dragomirescu». Mehedinţi se schimbă 
la faţă și-și scoate ceasornicul. «Eu am o treabă», zice el, «şi tre- 
buie să plec» «Și eu tot aşa» zise Pangratti. Atunci, fireşte — eram 
în cauză —, m-am indignat şi, îndîrjit, l-am apostrofat pe Mehe- 
dinţi care se vedea a îi conducătorul intrigii, şi i-am zis «Cînd ai 
fost veridic ? Cînd făceai propagandă să ascultăm ce-o zice Iancu, 
ori acum, cînd, auzind ce-a zis el, vrei să spargi întrunirea ?» Și am 
adăugat cu glas tare: «Taler cu două feţe». A urmat o învălmă- 
șeală, care s-a potolit repede la vorbele mele : «Spunîndu-i ce i-am 
spus v-am dat argumentul cel mai puternic ca să treceţi revista lui 
Mehedinţi W Și m-am despărţit pentru totdeauna. A doua zi m-am 
dus la Maiorescu şi i-am imputat că a luat drumuri piezişe ca să 
scape de mine (vezi scena relatată de Maiorescu în pagina prece- 
dentă, n.n.). Neavind ce să-mi impute decît şoaptele lui Mehedinţi 
şi Paneratti că m-aş fi înscris la conservatorii puri şi de aceea am 
fost numit profesor de Vlădescu, îngăimă meritele lui Mehedinţi şi 
neputinţa mea de a mai colabora la Convorbiri literare. Şi m-am 
despărţit cu lacrimi în gît zicîndu-i : «După o convieţuire de 16 ani, 
văd că nu se poate face căsătoria între mine şi dumneavoastră». Și 
am plecat. Cu Maiorescu, de atunci, n-am mai avut propriu-zis re- 
laţii“. (M. Dragomirescu — Jurnal de lucru, 1937, p. 99.) 

Conwvorbirilor, din 1908. Convorbiri. critice ale lui M. Drago- 
mirescu) Convorbirile. literare'nu avea nici forţa, nici fer- 
mitatea principială și nici: creditul moral pentru 'a intra 
în competiţie. Fără îndoială că acum nu mai puteau fi 
apărate integral principiile estetice de la 1870, Maiorescu 
însuşi mlădiindu-şi-le rezonabil, recunoscînd — în fața 
valorii — opera. lui Goga. și Sadoveanu. S-a spus că: din 
acest punct de vedere Dragomirescu nu era potrivit ca 
director al Convorbirilor, fiind un dogmatic partizan al 
esteticului pur. Că: era partizan al criteriului estetic în 
actele de: evaluare. este -perfect adevărat. Dar în ciuda 
dogmatismului său (mult mai tîrziu relevat), în '1907 a 
știut să se adapteze realităţii vieţii literare, adunînd în 
jurul revistei sale grupul de scriitori de la Făt-Frumos, 
l-a: publicat . pe: Minulescu, l-a 'cultivat: pe bietul Dra- 
goslav. și i-a descoperit pe Sorbul şi Rebreanu. : Adap- 
tările: sale nu au. depășit însă marginile posibilului şi 
nu i-au diminuat forţa combativă antisămănătoristă și 
antipoporanistă. Pe cînd: „Mehedinţi, chiar cînd anunţa 
în articolul său program că va respecta principiul .sepa- 
rării sferelor . dintre :estetic şi politic, mai curînd viza 
Viaţa românească :decît angaja programatic Convorbirile 
literare încredințate lui. Oricît tuna Mehedinţi împotriva 
„americanismului literar“ al Vieţii româneşti, acuza „deca- 

dența“ Vieţii noi și vocifera împotriva noii reviste a lui 
Dragomirescu, scriitorii s-au îndreptat masiv spre publi- 
caţia lui Ibrăileanu și spre cea a profesorului de estetică 
și literatură din București. De o bună primire se bucură 
Viaţa literară a lui Chendi şi. Gorun, care publica scriitori 
de toate orientările estetice și — important — avea, 
pentru acea vreme, un tiraj foarte mare (revista apărea 
în formatul unei gazete cotidiene). Apoi nu trebuie uitat 
că pînă în iunie 1910 a mai apărut, chiar dacă într-o peni- 
bilă degringoladă, Sămănătorul, care, şi el, capta o parte 
(e drept, tot. mai mică). din producţia literară. Pentru a 
putea dacă nu învinge, cel puţin să intre, cu şanse egale, 
în competiție, Convorbirile lui Mehedinţi aveau nevoie de 
o altă fizionomie. Așa cum au fost concepute de geograf, 
academice,  scorțoase,. cu. sumare alcătuite. din ce se ni- 
merea și agreînd cu precădere literatura . mediocră, 
Conworbirile. decad., Cu timpul intră în. uitare, deși con- 
tinuau, băţos, să apară, angajîndu-se. chiar în. polemici 

cu toate celelalte: reviste. Dar apusul, întrezărit mai de 
mult, se profilează acum limpede și fără echivoc. Iar Mehe- 
dinți a domnit aici 16 ani — pînă în 1923 —, timp' bere- 
chet să stabilizeze decăderea revistei. Publicația stimată 
a epocii: este, fără îndoială, Viaţa românească. Convorbi- 
„rile devin o prăfuită revistă ocolită de oamenii de litere. 
Intereşa mai ales, cînd și cînd, pentru a consulta tempe- 
ratura politică a grupării junimiste (se introdusese, din 
1907, o cronică politică, una economică). Maiorescu, aca- 
parat de politică, abandonează total cîrma revistei în mîi- 
nile lui Mehedinţi. Schimbările se dovediseră — oricum 
şi oricîte — fără de folos. i Du j 

“Ceea ce a urmat după 1907 iese, de fapt, din raza obiec- 
tivului nostru. Junimismul încetează să existe, chiar și 
sub raport politic, ca orientare cu 'statut independent, 
prin unificarea partidului conservator sub șefia lui Petre 
Carp. Nu vrem să spunem că spiritul junimist a dispărut 
cu totul. Va continua să trăiască mocnit, acoperit fiind 
de “valurile triumfătoare ale orientărilor și curentelor 
timpului. Şi, oricît ar părea de paradoxal, legatarii spi- 
ritului junimist pe plan estetic nu sînt exponențţii gene- 
raţiei în care învestise Maiorescu' speranţe. și le proteguise 
ascensiunea. Ei dovediseră zel — numai hagiografic — atita 
vreme cît Maiorescu avea puterea. Apoi l-au părăsit (nu 
numai ca oameni politici), amintindu-și aproape exclusiv 
la ocazii aniversare de trecutul 'lor junimist. În fond, 
între cele două războaie, junimismul va fi reprezentat 
de antijunimistul Lovinescu (în planul sociologic) și nu 
de contingentul discipolilor „botezați“ de Maiorescu (Mehe- 
dinţi, P.P. Negulescu, I.A. Rădulescu-Pogoneanu, D. Evol- 
ceanu). Uitat destulă vreme, hulit mereu de orientările 
agresiv -tradiţionaliste, junimismul avea să fie invocat 
şi reanimat tîrziu, în anii grei ai fascizării țării de libe- 
ralul și liberalistul Lovinescu, ca și de marii critici raţio- 
naliști ai epocii (Călinescu, Pompiliu Constantinescu, 
Serban „Cioculescu, Vladimir Streinu). Cu detașare și cu 
rigoare critică (adică respectînd adevărul spiritului juni- 
mist), Lovinescu a făcut pentru junimism mai mult decît 
toată „literatura“ omagial-admirativă a foștilor discipoli 
maiorescieni (dintre care destui și-au trădat legatul). În 
1940, la aniversarea centenarului nașterii lui Maiorescu, 
cînd dreapta fascistă s-a năpustit suburban împotriva 

statuii care oricum nu putea fi dărimată, iar Iorga a găsit 
cu cale, din păcate, să-și ia revanșa împotriva celui ce 
nu-l agrease în anii tinereţii, Lovinescu — antijunimis- 
tul — a ridicat steagul junimismului. A utilizat, inteligent 
şi oportun, principiile autonomiei esteticului împotriva 
tendințelor dreptei de a-l sugruma prin arborarea facto- 
rilor alogeni. Separarea sferelor de activitate proclamată" 
de Maiorescu la 1867 a devenit un principiu util în 1940. 
Folosit retrograd în 1867 împotriva tradiţiei pașoptiste 
în literatură, și-a dovedit utilitatea în 1937—1940 împo- 
triva celor mai întunecate tendinţe politice care năzuiau 
să instaureze în literatură o feroce intoleranţă. | 
Paradoxul a însoţit adesea destinul junimismului. S-a 
situat, prin ceea ce a reprezentat, mereu la dreapta spi- 
ritului public, datorită viziunii sale conservatoare. Dar 
vocaţia toleranţei i-a îmblînzit conservatorismul funciar 
chiar dacă nu i-a anulat rigoarea în problemele esen- 
tiale — sociale şi politice — privind evoluţia structurilor 
românești. Așa se face că junimismul care a debutat prin 
a blama intoleranţa și xenofobia fracţioniștilor ieşeni 
avea să fie utilizat, de spiritele liberal-democratice, în 
1937—1940, împotriva intoleranţei fasciste. E o simetrie 
legitimă, care merită să fie relevată. Se demonstra încă 
o dată că nu linearitatea simplificată i-a fost proprie juni- 
mismului, ci complexitatea contradictorie. 


Capitolul |! 


IDEOLOGIA JUNIMISTĂ 


1. Ideologia junimistă între împrumut și originalitate. 

Noua direcţie ideologică — de tip germanic — inau- 
gurată la noi de junimism. Climatul spiritual din Ger- 
mania deceniilor patru şi cinci ale secolului XIX. Evoluţio- 
nism și istorism — principii ideologice fundamentale pen- 
tru junimism. Ideologia Restauraţiei, o reacţie împotriva 
filozofiei luminilor şi a Revoluţiei franceze de la 1789. 
Germania primelor decenii ale secolului XIX şi consti- 
tuirea direcției romantice retrograde. Școala istorică a 
dreptului (Gustav Hugo și Fr. K. Savigny) şi accentul pus 
pe tradiţie, evoluție înceată, specificitate în legislaţie, 
spirit revolut- Hegel şi școala istorică a dreptului. 
Schopenhauer şi romantismul filozofic. Evoluţionismul 
spencerian. H.Th.Buckle și evoluționismul istorist. Ju- 
nimea — exponentă a teoriilor ştiinţifice moderne. Raţio- 
nalism şi pozitivism. Junimismul şi conceptele — înţe- 
lese în raporturi opozite — cultură şi civilizaţie. In- 
fluențe şi afinități. 120 


2. Respingerea soluțiilor revoluţionare în. dinamica so- 

cială şi prescrierea căii lent-evolutive ca unica posi- 
bilă și necesară. Critica teoriei statului contractual și 
elogierea statului natural. Eminescu și teoria statului na- 
tural. Pașoptism şi Junimism. Apropieri, filiaţii cu ramura 
moldoveană a generației pașoptiste. Kogălniceanu şi evo- 
luția graduală. Critica paşoptismului. Maiorescu și Carp 
despre pașoptismul muntean. Contestarea valorii teore- 
tice şi pragmatice a Proclamaţiei de la Islaz. Preferința 
pentru stipulațiile Divanurilor ad-hoc din 1857. Motivaţii. 
Marea importanță politică a Constituţiei de la 1848 si 
netemeinicia criticii junimiste. | 145 

3. Sfera şi obiectul conceptelor formă şi fond. Ipoteze, 
"dispute şi confruntări. „Precursori“ ai teoriei formelor 
fără fond. Erorile — după junimism — ale procesului de 
modernizare a civilizației românești. Imitația arbitrară şi 
încălcarea principiului evoluţiei de la inferior la supe- 
rior a dus la crearea formelor fără fond. Necesitatea 
adoptării modelului politic burghez și gratuitatea criticis- ` 
mului junimist. Tendinţa concesivă: și acceptarea faptului 
împlinit. De la intransigenţă criticistă la pledoaria pen- 
tru menţinerea reformelor înfăptuite; Junimismul despre 
înghețarea statu-quo-ului. Liderii junimişti apărători ai 
Constituţiei de la 1866. Funcţia frenatorie a junimismului. 


Ah Ideologia junimistă despre. eini şi structurile socio- 


"economice, românești. Structura socială: şi. de clasă a 


| societăţii. românești în ideologia junimistă. Negarea exis- 


tenţei. burgheziei ca „argument. al artificialității sistemu- 
lui ‘constituțional. adoptat. la 1866. Inconsistența acestui 
punct de vedere. Concepţia junimistă despre țărănime și 


moșierime ca singurele clase reale. Caracterul conservator 
al acestei teze. Carp despre pericolul fărîmiţării proprie- 
"4ăţii țărănești și măsurile . preconizate pentru a o pironi la 


dimensiunile stabilite la. 1864. Locul problemei țărănești: 
în programul junimist („Era nouă“) din .1881. Legivirile 
agrare junimiste din 1888. Ocolirea' prudentă a ideii re- 
formei agrare. Diminuarea proprietății moşierești şi îm- 
proprietărirea țăranilor — unica - modalitate de soluțio- 
nare eficientă: a problemei agrare. Maiorescu despre 
ideea . bărnuțiană a teritoriului țării ca ager publicus. 
Carp despre: răscoalele” țărănești din 1907- şi condam- 
narea proiectelor liberale de reformă agrară. Principiul 
ideologic junimist al evoluției încete aplicat în agricul- 
tură.: Ineficienţa acestui punct de vedere. :Contradicțiile 
ideologiei junimiste între ideal şi real. Conceptul de in- 
dustrie și industrializare în ideologia. junimistă. .Protec- 
ționism și: liber-schimbism. Eminescu. şi. Xenopol; adepţi ai 
doctrinei protecționiste. Convenţia ' comercială: (1875). cu. 
Austro-Ungaria și poziţia junimiștilor.: Legea minelor. din 
1895 (legea lui P. Carp) şi rolul ei pentru: dezvoltarea 
industriei în. România. Locul și. rațiunea unor. opinii (eco- 
nomice)' esenţiale pentru progresul României moderne 
în ansamblul ideologiei junimiste.. A Albi 


Ideologia junimistă ` 


Nu puţini comentatori sînt ispitiți să reducă .juni- 
mismul la ideologia sa. Procedeul e, fireşte, o exage- 
rație, confundîndu-se o componentă cu întregul. Chiar 
dacă această componentă e adesea esenţială pentru des- 
cifrârea semnificaţiilor curentului, ea nu epuizează an- 
samblul, mult mai diversificat decît se crede. Chiar dacă 
am îngloba în sfera acestei componente și ideologia li- 
terară (ceea Cec nu numai metodologic — nu este tocmai 
indicat) şi încă nu am putea reduce junimismul la ideolo- 
gia sa. Fireşte că ideologia este în ansamblul junimismu- 
lui (ca, dealtfel, și în cazul altor curente) un element 
pivot, nutrind și configurind structura celorlalte comparti- 
mente. O încercare de a studia doctrina politică juni- 
mistă, acțiunea politică. propriu-zisă, estetica sa (sau 
ideologia: sa literară), literatura sau marile înfruntări 
polemice fără -clarificarea prealabilă a ideologiei s-ar 
solda, cu siguranță, cu un eșec. Dar, repetăm, calitatea 
de factor pivot (sau de placă turnantă) a ideologiei nu o 
poate transforma în ipostaza de mamut atoteuprinzător. 
Fiecare dintre compartimentele (componentele). junimis- 
mului are o bine precizată autonomie relativă, putîndu-se 
chiar evidenția raporturi opozite cu determinanta ideo- 
logică. Tocmai de aceea nu credem că rezistă nici acele 
opinji care reduc ideologia junimistă la doctrina politică 
a grupării ieșene. Şi aceasta nu numai pentri că junimis- 
mul ideologic s-a constituit cu cîțiva ani buni (șase-șapte 
ani) înaintea angajării fruntașilor junimiști în. activitatea 
politică militantă. Dar şi pentru că, ulterior, raţiuni tactice 
și strategice au determinat abateri (uneori nu tocmai 
minore) de la directivele principiilor ideologice. Nu vrem 

să spunem (și cu aceasta ne propunem să încheiem ceea 
ce pare a fi aici o clarificare anticipativă) că ideologia 
junimistă a fost rigidă, perfect consecventă cu sine și 
atît de solid construită din capul locului încât dezvoltările 
ulterioare — mereu ortodoxe — nu au mai adus nimic 
nou. Că lucrurile nu stau astfel o va demonstra — spe- 
răm — exegeza noastră. 


a. S-a spus adesea că junimismul n-a formulat în pla- 

nul ideologiei sale puncte de vedere originale. Incon- 
testabil, aprecierea se verifică. Surprinzător e însă faptul 
că adevărul acestei observaţii a căpătat nu o dată un ca- 
racter acuzator, deşi nici unul dintre exponenţii junimis- 
mului nu au revendicat calitatea deplinei originalități. 
Ca în mai toate compartimentele sale, junimismul a re- 
luat, prelucrat şi a adaptat puncte de vedere de largă circu- 
laţie filozofică europeană la realităţile românești. Încît 
distincția originalității, de nu poate fi „brevetată“ în is- 
toria filozofiei sociale europene, poate fi, cu siguranţă, 
considerată ca atare în istoria mișcării de idei din România. 
Chiar dacă unele dintre principiile ideologiei junimiste 
pot fi detectate în nuce la antecesori,,. sigur e că pentru 
prima oară junimismul le prezintă și le impune în ansam- 
blul unor structuri închegate. Meritul e, deci, din acest 
punct de vedere, aproape integral al junimismului. . i 

Încă din etapele pretimpurii, indecise și tulburi, ale ju- 
nimismului, unii contemporani — evident mai întîi ad- 
versarii — au intuit că grupul tinerilor intelectuali, în 
frunte cu Maiorescu și Carp, și-a propus să impună o 
nouă orientare în spiritul public, deosebită şi contrară 
celei sau celor existente. Într-o tară în care toate zonele 
culturii și științei erau filogalice, cultura franceză bucurîn- 
du-se de stimă rinanimă, orientarea germană a Junimii a 
surprins. și a nemulțumit. Într-adevăr, printre altele, 
poate că primul element din noua orientare propusă de 
Junimea care a șocat opinia publică a fost filogermanismu:. 
Şi nu era vorba de o opţiune individuală, ci de aceea a 
unei întregi grupări. Ba chiar această nouă direcţie nu se 
limita să dezvolte pledoarii în favoarea punctului său de 
vedere, ci. se înverşuna, în polemici. cu mare ecou, împo- 

triva curentelor de idei de formaţie franceză. Schimbarea 
de mentalitate ideologică pe care își propuneau s-o impună 
tinerii intelectuali constituiți în Junimea este deplin ex- 
plicabilă. Îşi făcuseră mai toţi studiile în Germania, într-o 
perioadă dominată de spiritul net antirevoluționar în filo- 
zofie reprezentat de Schopenhauer și adepţii săi. La bă- 
trînețe, în 1906, Maiorescu, într-o scrisoare către elevul 
său I. Petrovici, dădea indicaţii semnificative pentru at- 
mosfera spirituală în care s-a format: „Curentul filo- 
zofie în timpul studierii mele la Berlin (...) era, pe de o 
parte, combaterea hegelianismului prin profesorul chemat 
pentru aceasta şi influent la guvern, A. Trendelenburg ; 
alături de acesta, un rest de hegelianism expiind prin 
bunul orator Karl Werder (...) şi prin superficialul fra- 
zeolog Michelet, profesor extraordinar. La plecarea mea 
din Berlin pentru a veni în țară, în. 1861, însuși profesorul 
Werder m-a sfătuit să mă ocup de Schopenhauer, pentru 
a ajunge prin el la Kant. Critica rațiunii pure, ca un izvor 
ce va trebui din nou desfundat.“ 1 | 

Pe lîngă mărturisirile acestea foarte preţioase privind 
ambianța filozofică a studenţiei lui Maiorescu, din care e 
de reţinut în mod special faptul că viitorul întemeietor al 
junimismului fusese sfătuit să se ocupe de Schopenhauer, 
pentru ca, prin intermediul acestuia, să ajungă „inapoi 
la Kant“, trebuie luate în considerare și direcţiile social- 
politice specifice Germaniei din acea vreme. Sociologia 
germană de acum nu depășește limitele apologeticii directe 
a ordinii existente. Formaţi sub raport spiritual în acest 
cadru, viitorii junimişti se vor strădui să imprime cul- 
turii românești direcţia socotită de ei drept cea mai po- 
trivită pentru România : anume, descătușarea de sub 
"influenţa ideologico-politică a Franţei şi apropierea de 
aceea a Germaniei. Ţara revoluţiei din 1789, de mare pres- 
tigiu la noi, era socotită un ferment periculos şi un 
exemplu cu totul dăunător, demonstrîndu-se superiori- 
tatea culturii germane, mai pe potriva „necesităţii“ noastre. 
Th. Rosetti declarase deschis acest lucru cînd spunea că 
„dintre toate țările culte, Franţa era pe la mijlocul veacu- 
lui nostru aceea al cărei contact era poate mai primejdios 
pentru dezvoltarea noastră intelectuală şi socială“. Și 


1 1. E. Torouţiu, Studii și documente literare, vol. V, p. 27. 


127 


“Ideologia. junimistă 
aceasta pentru. că era „ieșită de curind din zvircolirile 
revoluţiei celei mari“ 1. În această acţiune dirij ată de revi- 
zuire a orientării de pînă acum, junimiștii au avut de 
întâmpinat, cum spuneam, rezistenţa lumii culturale româ- 
nești, crescută în. spiritul valorilor. franceze, chiar dacă 
-depreciate la noi'și diluate prin demagogice principii li- 
berale.: Pentru triumful -cauzei, junimismul! a. pornit o 
ofensivă pe un front larg, care a cuprins toate, aspectele 
culturii românești... S-a popularizat cu insistenţă cultura 
germană :. filozofia, literatura, sociologia, estetica, ling- 
vistica, dreptul, economia politică, fără a neglija. proble- 
mele de ordin strict politic. Valorile'culturii naţionale erau 
supuse unei operaţii: de revizuire structurală, opiniile: cri- 
tice afirmate ducînd deschis la concluzia că singurul drum 
pe care trebuie să evolueze cultura românească este cel 
indicat de mișcarea de idei din ‘Germania. B. Kanner, în 
monografia despre ‘Junimea; publicată :la Paris. în 1906, 
observa cîteva lucruri adevărate despre- ideologia juni- 
mistă. Ar trebui menționată în primul rînd "observaţia 
potrivit căreia anumite cercuri românești. „vedeau cu plă- 
cere în această tendinţă de, urmare a civilizaţiei germane 
un fel de reacțiune contra ideilor. marii Revoluții franceze... 
întorcîndu-și. : privirea spre. Germania; considerată atunci 
ca țara evoluției lente,. spre deosebire de Franța, patria 
revoluțiilor“ 2. Ibrăileanu subliniase și el acest fapt, in- 
sistînd asupra cauzelor sociale care au. determinat ac- 
țiunea de blamare și compromitere a spiritului şi influ- 
enţei franceze la noi. Într-o formulă cu intenție ‘de 
definire, Ibrăileanu spunea că: „junimismul (...) este neîn- 
crederea în utilitatea transformării țării într-o ţară cu 
caracter curat european (+ J şi mai ales. după asemănarea 
„Franţei, care, ea, a zguduit din temelie așezările politice 
şi sociale din Europa“. Dezvoltîndu-și ideea, Ibrăileanu 
preciza și mai clar intenţia junimiştilor, subliniind că „lor 
nu le-a plăcut ca. de aceste achiziţii. (ale Revoluţiei fran- 
ceze, n.n.) să se: folosească masa cea mare a poporului 
1 Th. Rosetti, Mişcarea socială la „noi, în Antologia scriitorilor 
ocazionali, p. 41. 


2 Benedict Kanner, La société litteraire Junimea, Lheida 1906, 
p: pI 

român“ 1. Observaţie îndreptăţită, care cuprindea una din 
principalele determinări sociale ale junimismului.. .. ~ 

"Cu acesta pătrundem într-unul din. capitolele de bază 
ale ideologiei 'junimiste — pe care îl vom comenta mai 
încolo —, cel privitor la antinomia dintre fond și formele 
de civilizaţie importate de aiurea. Vom spune deocamdată 
că teza aceasta era statuată pe norme și principii ale cu- 
rentului istorismului organic, de importanţă: fundamentală 
în concepţia despre lume şi societate a junimismului. 
Originea acestei convingeri evoluționiste, pe baza căreia 
se făcea asprul rechizitoriu al stărilor de lucruri din Româ- 
nia acelei vremi şi se indicau soluţii de redresare pe dru- 
mul „mersului firesc“, trebuie căutată în teoriile. istoriste 
specifice filozofiei romantice germane, la care ulterior 
s-a adăugat evoluționismul de. tip spencerian. Cum se 
ştie, întreaga ideologie junimistă era clădită pe principii 
evoluționiste, demonstrîndu-se mereu că tot răul constatat 
pe tărîm social-economic, politic-cultural-știinţiiie de care 
suferă România se datora tocmai încălcării brutale a 
principiului dezvoltării organice. 

Principiile istorismului prezintă un destin aparent 
paradoxal. Au fost mai totdeauna: invocate pentru a 
demonstra necesitatea progresului social, ilegitimitatea 
menţinerii ordinii anacronice în organizarea vieţii social- 
politice, constituind argumentul filozofic, ideologic și socio- 
logic. al militantismului generos al 'celor ce năzuiau să 
înlăture sau numai să amelioreze structurile revolute. 
Dar tot aceleași principii ale istorismului şi evoluţionis- 
mului organic au nutrit și orientarea net opusă, aceea a 
restauraţiei postrevoluţionare. Opera lui Hegel e un exem- 
pl: mereu la îndemiînă. Se poate negreșit constata, la 
un examen avizat, că în spaţiul junimismului aflăm bine 
cristalizate aceste amîndouă accepţii ale utilizării princi- 
piilor istoriste. Pentru că, e un fapt incontestabil, credo-ul 
junimist despre evoluţie provine din romantismul filozofic 
“german în atmosfera căruia s-au format viitorii fonda- 
tori ai societăţii ieșene. 
"E notoriu că ideologia restaurației a apărut în Europa 
ca o reacţie împotriva Revoluţiei. franceze din 1789 și a 
doctrinarilor care au precedat-o. Ea s-a constituit mai 


1 G. Ibrăileanu, Spiritul critic în cultura românească, 1909, 
p. 97—98. + i j i , JA 4 bă 

întîi în Franţa ca o încercare de a argumenta teoretic 
revenirea la privilegiile vechiului regim, contestind iritat 
filozofia materialistă şi atee a secolului al XVIII-lea. 
T'ranstugii de la Koblenz, Ioseph de Maistre și Louis de 
Bonald t, ideologi en titre ai restauraţiei, au prezentat 
revoluţia în. general şi cea franceză în particular ca un 
fenomen distrugător, negînd pentru aceasta întreaga filo- 
zofie a secolului al XVIII-lea. S-a căutat insistent un 
principiu pozitiv, constructiv, capabil să refacă o societate 
altădată puternică. Filozofia secolului luminilor nu a fost 
numai combătută, dar i s-a contestat și caracterul istoric 
determinat, ignorîndu-se cu totul condiţionarea socială a 
unei concepţii filozofice reclamate de epocă. Raţionalis- 
mul secolului al XVIII-lea era prezentat drept o reacție 
arbitrară, de provenienţă pur intelectuală, care a întrerupt 
nefiresc linia evolutivă în gîndirea filozofică şi socio-po- 
litică. (Să notăm de pe acum că această înţelegere filo- 
zofică o regăsim în criticismul cultural junimist.) - 

S-a opinat că filozofia restauraţiei își datorește im- 
pulsurile în. Germania modeştilor gînditori ai grupului 
de exilați de la Koblenz. Alţi comentatori contestă acest 
izvor, optînd pentru calea pur germanică a constituirii 
acestei orientări. Dar indiferent de modalitatea constitui- 
rii, rămîne faptul că în Germania se configurează în prima 
jumătate a secolului XIX un puternic curent retrograd 
romantic, în care şi-au găsit reflectarea deopotrivă in- 
teresele iunkerimii ca și ale burgheziei. Marx precizase 
că „prima reacţie împotriva Revoluției franceze şi a ilu- 
minismului legat de ea a fost, fireşte, de a vedea totul 
printr-o prismă medievală romantică.“ ? Fireşte că această 
caracterizare se referă la direcţia retrogradă a romantis- 
mului german și mu la aceea progresistă sau la filozofia 
clasică germană (Hegel, Fichte, Schelling). Dincolo de as- 
pectele pozitive ale chiar aripei retrograde a romantis- 
mului german. (Tieck, Schlegel, Schleiermacher, Novalis), 
acesta a servit ca instrument util reacţiunii feudale prin 


1 E probabil că junimiştii de frunte citiseră opera celor doi 
ideologi francezi ai restauraţiei. În studiul lui I. Pătrăşcoiu, 
M. Eminescus pessimistische Weltanschauung mit besonderer Be- 
zieung auf den Pessimismus Schopenhauers (Tg. Jiu, 1905), se de- 
monstrează, de pildă, că şi Eminescu îi citise pe cei doi ideologi 
francezi. | 

2 Marx-Engels, Despre artă, Editura Politică, 1966, p. 423. 

idealizarea evului mediu și a formelor revolute ca un 
climat ideal pentru viaţa spirituală. 

Repetăm, fondatorii Junimii s-au format spiritual în 
Germania sau Austria acelei perioade (deceniile cinci-șase) 
(Th. Rosetti a urmat liceul şi universitatea la Viena). Sin- 
gurul care a studiat în Franţa a fost V. Pogor. Dar şi el 
— semnificativ — nu într-un liceu francez, ci într-un 
pension german din. Franţa, după cum Carp a fost înscris 
la „Französisches Gymnasium“ din Berlin, pentru a deveni 
apoi student la Bonn. Vor asimila de acolo principiile ideo- 
logice:ale restauraţiei care erau, fără îndoială, dominante. 
Se făceau auzite, firește, şi sonurile unor idealuri pro- 
gresiste. Dar acestea aveau o arie de circulaţie restrinsă. 
Atotputernice erau tendinţele acestea reactive care urmă- 
reau fundamentarea teoretică a Restauraţiei și răfuiala 
cu o filozofie care generase spiritul revoluţionar. Să mai 
spunem că această adevărată ofensivă antirevoluţionară 
se nutrea în Germania cu o înţelegere evoluționistă a 
mersului societăţii. E adevărat, la un moment dat ideea de 
revoluţie fusese elogiată de marii filozofi germani (Fichte, 
Schelling, mai înainte Kant), Hegel văzînd în Revoluţia 
franceză „un minunat răsărit de soare“, apreciind că „toate 
fiinţele raţionale au serbat această epocă. O emoție su- 
blimă a domnit în acel timp, un entuziasm al spiritului 
a cutremurat lumea.“ 1 Dar, treptat, ba chiar destul de 
repede curentul de opinie antirevoluţionar cucerește te- 
ren; devenind dominant. A contribuit la aceasta şi parti- 
cularitatea socială a Germaniei, cu o burghezie anemică 
şi o iunkerime agrară atotputernică (să nu uităm că in- 
dustrializarea masivă a Germaniei se va produce abia 
după 1870) și dezamăgirea produsă de ceea ce se considere 
a fi eșecul Revoluţiei franceze, dar şi tradiția școlii is- 
torice a dreptului, extrem de influentă în spiritul public 
ca şi în cercurile oficiale politice şi filozofice. Aşa se 
face că şi în opera lui Hegel (și el — orice s-ar spune — 
filozof oficial) se statuează ideea că dezvoltarea istorică 
a Germaniei (și nu numai a ei !) trebuie să parcurgă un 
drum lent „abia vizibil“, de la inferior la superior, revo- 
luţia fiind calificată „o formă inferioară“ a spiritului 
subiectiv. | 

1 Hegel, Prelegeri de filozofie a istoriei, Editura Academiei, 
1968, p. 413. ` E 

„. Adevărul este că în. viața spirituală a Germaniei. se 
bucura de mare trecere :așa-numita. școală istorică- a 
dreptului. Apăruse la sfîrșitul secolului: al XVIII-lea, tot 
ca o- reacţie. împotriva ideologiei iluminismului francez: 
Era legată de romantismul. filozofic şi literar german. (fi- 
reşte, cu direcţia retrogradă a. romantismului), contesta 
ideea burgheză, iluministă, a dreptului ca; expresie a 
„drepturilor:naturale“ ale omului și stăruia asupra speci- 
ficităţii principiilor de drept la fiecare popor, determinată 
de procesul organic al evoluţiei sale istorice. Ideile dreptu- 
lui natural al fiinţei umane şi al raţionalităţii organizării 
sociale, proclamate de filozofii luminilor, au fost combătute 
cu o vehemenţă partizană care trăda de îndată certe inte- 
rese sociale şi politice. Gustav Hugo, dar mai ales Friedrich 
Karl von Savigny au fost promotorii școlii istorice. a 
dreptului, cu un ecou, repetăm, extraordinar care, de fapt, 
legitima — prin apel la tradiţie, istoricitate, sentiment 
naţional — statu-quo-ul în Germania secolului al XIX-lea. 
Cartea lui Savigny Despre vocaţia epocii noastre: pentru 
legislaţie și. jurisprudenţă (Heidelberg, 1814) s-a bucurat 
de. un imens succes în cercurile filistine, fiind și azi 
considerată de specialiști. ca fundamentală pentru școala 
romantică germană. ! Un reputat cunoscător ial mișcării 
politice şi: ideologice germane din: secolul -al> XIX-lea, 
apreciază că datorită lui Savigny, „revoluţia desăvirșită în 
concepţia despre istorie constituie fără îndoială principalul. 
aport. al romantismului la științele: umane.“ 2 Marx: a 
avut cuvinte. asprè despre şcoala. istorică a dreptului şi 
despre opera teoretică şi legislativă a lui Savigny în mod 
special. În 1843.observa în; termeni acizi : „O şcoală care 
justifică josnicia zilei de astăzi prin josnicia zilei de ieri, 
o şcoală care califică drept strigăt de răzvrătire orice stri- 
găt al iobagului împotriva cnutului, atunci cînd-enutul este 
un cuvînt vechi, istoric, un cnut rămas din moși-strămoşi, O 
şcoală căreia istoria îi arată numai posteriorul... această . 
şcoală istorică a dreptului ar fi' inventat deci istoria ger- 
mană 'dacă nu ar fi fost ea însăși o invenție a istoriei 
germane. Ca un Shylock, dar ca un Shylock-servitor, la 
1 Vezi şi Janina Ianoși, Optimism şi pesimism istoric, Editura 


Științifică, 1972. n ; 
„2. Jacques: Droz, Le romantisme -allemand et létat, : Ed. Payot, 


1966, p. 35. 

fiecare funt de carne tăiată din inima poporului ea jură 
pe poliţa ei, pe polița ei istorică, pe poliţa ei istorică ger- 
mană.“ 1 Cu un an înainte, într-un articol din Gazeta 
renană care comenta un atunci foarte discutat Manifest 
filozofic al şcolii istorice a dreptului, Marx dezvăluia că, 
de fapt, ceea ce. urmărea această orientare este să legi- 
fereze — prin apel la principii filozofice și istorice — le- 
_gitimitatea statu-quo-ului german ca „desăvirşire făţișă 
a lui ancien-regime“. Să adăugăm că Savigny nu era numai 
un profesor-teoretician, ci și un legislator activ, om po- 
litic cu știute opinii retrograde care a fost numit (tocmai 
de aceea !) în 1842 ca ministru al departamentului nou 
creat, pentru revizuirea legislaţiei. Școala istorică a dreptu- 
lui: a dominat efectiv decenii de-a rîndul universitățile 
germane și opinia publică, întreținind cultul pentru spiritul 
evolutiv și blamul antirevoluționar, pentru calea specifică, 
organică, a definirii structurilor politico-legislative ale fie- 
cărui popor 2, împotriva tendinţelor cercurilor progresiste 
care cereau universalizarea (altfel spus transplantarea și 
în Germania). a principiilor de drept și organizare social- 
politică statuate de filozofii francezi ai secolului luminilor. 
Pînă la urmă și Hegel, care elogiase iluminismul secolu- 
lui XVIII, Revoluţia franceză, nu va pregeta să se alinieze, 
postulînd şi el în spiritul școlii istorice a dreptului. Filo- 
zoful, deși divergent în unele importante chestiuni cu 
Savigny, se va supune spiritului pe care îl oficializase 
juristul și — mai ales — școala sa. „Întrucît spiritul — va 
declara Hegel — este în realitate ceea ce el se cunoaște 
a fi, şi întrucît statul, ca spirit al unui popor, este legea 
care pătrunde suma tuturor relaţiilor sale de viaţă, morali- 


tatea şi conștiința indivizilor care îl compun, urmează că . 


constituția unui popor anumit atirnă de particularităţile 
şi formaţia conştiinţei sale de sine. În aceasta stă liber- 


r K, Marx, Contribuţii la critica filozofiei hegeliene a dreptu- 
lui. Introducere. În Marx-Engels, Opere, vol. I, E.S.P.L.A., 1957, 
7 p. 415. : ESEAS T. IIRgt lihi 
! „Dreptul — spunea Savigny — nu este un produs al arbitra- 
rului, ci unul al întregului trecut al naţiunii; el nu se formează 
într-un mod întîmplător, ci într-unul natural. Dreptul trebuie să 
fie astfel precum. este şi nu altfel ; el este adică rezultatul necesar 
al organizării interne a naţiunii şi a istoriei sale. Fiecare epocă are 
îndatorirea să-și desfăşoare activitatea sa specială întru cuprin- 
derea, întinerirea şi reînsufleţirea acestei materii date.“ 

tatea sa subiectivă şi o' dată cu ea realitatea conştiinţei 
sale. Apoi să dai apriori unui popor o constituţie care, 
prin. conţinutul “ei, ar putea fi mai mult sau mai puțin 
raţională înseamnă a trece cu vederea tocmai momentul 
prin care.o constituţie este ceva mai mult decit un simplu 
obiect al cugetării. Orice popor are, deci, constituția care 

i se potrivește și care îi aparţine.“ 1 si 
Mai e necesar să stăruim asupra influenței exercitate 
' de acest climat spiritual filozofico-politico-juridic asupra 
studenţilor. români din Germania sau Austria acelei pe- 
rioade, în care ecourile școlii hegeliene și ale celei istorice 
a dreptului nu se stinseseră defel ? Și, amănunt semnifica- 
tiv, mai toţi tinerii români care vor funda Junimea erau 
- studenţi la drept, unde spiritul școlii istorice era atotputer- 
nic. Principiile filozofiei restauraţiei, cu clasicile postu- 
late  antirevoluţionare, cu sublinierea ideii tradiției 
istorice, a specificităţii în organizarea legislativ-constitu- 
ţională, cu elogierea căii evolutiv graduale în dezvoltarea 
socială le vom regăsi — acomodate — în ideologia juni- 
mistă. Tudor Vianu avea de aceea dreptate să considere : 
„Se poate spune că gîndirea socială a lui Maiorescu este 
un moment al restauraţiei europene, ajunsă pe tărîmurile 
noastre după ce îşi îndeplinise rolul său în Occident.“ ? 
Am adăuga la această dreaptă caracterizare a unui cunos- 
cător de statura intelectuală a lui Vianu cîteva precizări. 
Mai întîi că nu e vorba de o ideologie a restauraţiei 
á outrance, junimismul — cum vom vedea — modulind-o 
şi acomodînd-o pînă la o îmblînzire oportună. Era, de fapt, 
un liberalism de tip prusac, reprezentind — dacă ne e 
îngăduit să-l paratrazăm pe Marx — mı- interesele unei 
societăţi noi împotriva uneia vechi, ci interese înnoite în 
cadrul unei societăţi învechite. Sau, altfel spus, juni- 
mismul va opune legatului revoluționar pașoptist. (acum 
abandonat tacit și de exponenţii burgheziei liberale) o în- 
ţelegere evolutivă a progresului social, de temperare a 
elanului reformator. apelind pentru aceasta la corpul de 
idei al ideologilor restauraţiei. Apoi se cuvine menţionat 
faptul că posibilitatea asimilării ideologiei restauraţiei de 
către ctitorii junimiști și posibilitatea afirmării ei în țara 
noastră se datorește faptului că — schimbînd ceea ce e de 


1 Hegel, Filozofia dreptului, p. 236. ) i 
2 T. Vianu, Influenţa lui Hegel în cultura română, 1933, p. 37. 

schimbat — realităţile. social-economice şi politice din 
Germania deceniului al cincilea al secolului trecut se 
asemănau binișor cu cele din România. Fără această ase- 
mănare de climat nu numai că transplantul ideologic nu 
ar fi fost posibil, dar junimismul aşa cum s-a făcut 'cunos- 
cut nu s-ar fi putut constitui și impune. În sfirșit, nu 
trebuie ignorat faptul că principiile școlii istorice germane 
"a dreptului, cele ale filozofiei hegeliene nu vor fi afirmate 
în ţara noastră pentru prima oară de junimiști. Ele vor 
pătrunde mai înainte datorită unor intelectuali ardeleni 
(mai toţi de formaţie germană) și chiar lui Kogălni- 
ceanu care l-a evocat pe Savigny ca dascăl venerat. La 
locul cuvenit vom releva, prin examen comparat, circulația 
unor motive ideologice de la predecesori la junimiști. Aici 
am vrut numai să notăm că junimismul a impus o ideolo- 
gie care avea precedente. Ce-i drept, timide și lipsite de 
capacitate de iradiere sistematică. Dar, oricum, au 
preexistat, 

Pe acest fond al romantismului retrograd se înscrie în 
Germania apariţia fenomenului schopenhauerismului care 
— se ştie — a exercitat şi el o influenţă colosală asupra 
junimismului. Sfatul primit în 1861 de Maiorescu — după 
mărturisirea lui din scrisoarea către I. Petrovici, citată 
mai sus — de a-l studia pe Schopenhauer! pentru a 
ajunge pe această cale „înapoi la Kant“, reflecta o stare de 
fapt în Germania de după 1848. Întreaga atmosferă poli- 
tico-socială, evocată sumar mai înainte, determina pe plan 
filozofie răfuiala necruțătoare cu hegelianismul, care - 
— prin elementele sale iluminist-raționaliste — amintea 
de suflul generos al filozofiei franceze a secolului al 
XVIII-lea. Schopenhauer, care-și elaborase principalele 
lucrări în primele decenii ale veacului, fără a izbuti să 
recolteze nu succes, dar o minimă atenţie, a ajuns deodată, 
după 1848, în mare vogă, citit, citat şi prețuit. Înfrîngerea 
revoluţiei burgheze crease o stare de deznădejde generală 
printre cei ce așteptaseră triumful ei, de pesimism accen- 


1 Dealtfel, în aşa-numita „biografie intelectuală“ din 1900, Ma- 
iorescu amintea printre cărţile care au exercitat cea mai mare in- 
fluenţă asupra sa, lucrarea lui Schopenhauer „Welt drept Kantia- 
nism și Estetică“ (Jurnal nr. 21, B.C.S., mss. 11382.) Vezi şi prefața 
lui N. Tertulian la vol. A. Schopenhauer. Studii de estetică, Editura 
Ştiinţifică, 1974. ` | 

tuat, favorabil răspîndirii concepției. despre viaţă a lui 

Schopenhauer. Autorul neluatei în seamă, la vremea apa- 

riției, a Lumii ca voinţă şi reprezentare! (prima ediţie a 

fost vîndută ca hîrtie de împachetat), devine peste noapte 

unul dintre conducătorii spirituali ai națiunii, dar nu prin 

operele sale reprezentative, ci prin culegerile de dizertaţii 

populare '(Parerga și: Paralipomena), amuzante şi spiri- 

tuale, un fel de agreabilă filozofie diluată. La aceasta 
contribuise şi sciziunea intervenită, cam în aceeași vreme, 

în şcoala hegeliană și, de asemenea, strălucirea stilis- 

tică a lucrărilor lui Schopenhauer, opusă cu totul abstrac- 

tului, ermeticului, pedantului limbaj filozofic, specific fi- 

lozofiei clasice germane şi unora dintre bătrinii și tinerii 

hegelieni. Și, nu în ultimul rînd, popularitatea schopen- 

hauerismului se datorează acelei fronde antifilistine și 

anticonformiste pe care o afirma filozoful german, dêz- 

văluirea fără reticențe a mecanismului forțelor existente, 
spiritul laic și anticreştin, biciuirea falsei idealizări a 

relaţiilor umane în lumea burgheză, ‘prezentate fără fard 

ca determinate de omniprezentul şi omnipotentul egoism. 

-Un “comentator recent al „operei Jui ` Schopenhauer 

— N. Tertulian! — evocă opinia școlii de la Frankfurt 
„(Max Horkheimer, F. Adorno). despre opera celebrului 
filozof care relevă efortul acestuia de a desacraliza lumea, 

de a o demistifica, de a critica interesele egoiste și ten- 

dinţa filozofilor de a explica inegalitatea: socială prin in- 

tervenţia unor factori suprareali (ideea absolută, Dumne- 

zeu). În acest fel, opera lui Schopenhauer ar dezvălui, prin 

aceste motive ideologice antitilistine, şi anume relații de 

continuitate cu tradiţia criticii iluminismului. Pentru destui 

intelectuali scîrbiți de spectacolul lumii burgheze, opera 

lui Schopenhauer’ apărea ca o expresie a nonconformismu- 

lui într-un fel mai radicală decit filozofia oficială 

(Schelling, Fichte, Hegel) care sfirşise prin a elogia ra- 

ționalitatea statuli prusac. Doctrina lui Schopenhauer, ac- 

cesibilă prin modalitatea expunerii unui cerc larg de lec- 

tori, apărea ca o adevărată salvare, singura filozofie 

“potrivită şi acceptabilă. Explicînd succesul schopenhauer- 
ismului, Franz gaenang O baeyva r i Cit de alinător suna 


1 Ibidem. 

pentru cei care aduseseră patria într-o situație jalnică 
pesimismul care fugea de lume și dovedea că, potrivit 
legilor imuabile ale naturii, oamenii sint siliți să trăiască 
în cea mai mizerabilă lume posibilă ; cit de consolator 
suna pentru trădătorii libertăţii și ai poporului evanghelia 
dezolării, o evanghelie care pentru orice minte sănătoasă 
“nu dovedea decît că profetul care o propovăduia nu era el 
„însuși sănătos la minte“ 1. : per” ; 

“Nu e locul aici şi nici nu e necesară o detaliată prezen- 
tare a filozofiei lui Schopenhauer, care se considera ade- 
văratul moştenitor al lui Kant, prin rezolvarea (de ia 
dreapta) a contradicţiilor kantianismului. Fapt este că în 
modalitatea: rezolvării problemei existenţei, Schopen- 
hauer: se așază pe terenul romantismului. El va continua 
opoziţia 'romantică împotriva raționalismului, a iluminis- 
mului. Se întilnește, de pildă, cu romantismul în căutarea 
spiritului oriental — medievalizant — care ar fi pesimist 
în raport cu optimismul occidental. Dar ceea ce este defi- 
nitoriu pentru doctrina schopenhaueriană e pesimismul 
- de structură — ontologic — fundat pe nete principii anti- 
raționaliste. Așa se explică şi înverșunarea lui Schopen- 
hauer împotriva filozofiei clasice germane. Pentru că ura 
la adresa „șarlatanului“ (cum îl numea el) Hegel, a lui 
Fichte şi Schelling nu e pornită numai din resentimente 
personale (eșecul didactic al lui Schopenhauer se datorase, 
printre altele, marii popularităţi şi prestigiului lui Hegel 
şi Fichte, studenţii refuzind efectiv să-i frecventeze cursu- 
rile, organizind chiar demonstraţii potrivnice filozofului 
durerii universale), ci mai ales din motivații ideologice 
și filozofice. principiale. Ura aceasta neimpăcată era şi 
expresia împotrivirii față de tendinţele cu adevărat ilu- 
ministe din filozofia acestor gînditori, a accentelor anti- 
feudale, favorabile Revoluţiei franceze din perioadele cînd 
„împăcarea“ cu statul prusac nu se realizase încă. Nimic 
nu a detestat mai mult Schopenhauer decît idealurile re- 
voluției de la 1848, îmbrățişate de popor. Iar interpretările 
unor. comentatori ai filozofului, după care antipașoptis- 
mul .schopenhauerian s-ar datora faptului că tendinţele 
acestui spirit subversiv apăreau în lucrările unora dintre 


i Franz Mehring, Pagini de critică, E.S.P.L.A., 1958, p. 109. 

tinerii hegelieni, nu rezistă analizei la obiect 1. O astfei 
de interpretare a fenomenului mută discuţia pe terenul 
neconcludent al disputelor personale, care — în ultimă 
analiză — au şi ele în fond o determinare principială, de. 
natură socială. Schopenhauer, teoreticianul opiniei după: 
care „răul“ — „voinţa oarbă“ de a trăi — fiind de natură 
strict metafizică, e anistoric, în afara determinării social- 
istorice, a combătut cu nedezminţită consecvență libera- 
lismul, democraţia, a demonstrat necesitatea unei structuri 
aristocratice a societăţii și guvernarea ei monarhică, iar 
averea a lăsat-o prin testament, nu fără semnificaţie, celor 
care au înăbuşit revoluţia din 1848 la Frankfurt pe Main. 
Ceea ce au preluat viitorii junimiști de la Schopen- 
hauer nu e numai sistemul său filozofie spiritualist, fronda 
antipedantă, discreditarea didacticismului . pretenţios, ci. 
şi tendinţa pe care o degajă acel weltanschauung parti- 
cular al filozofului german, antirevoluționarismul, : acel 
evoluționism cu o apăsată tentă pesimistă asupra vieții, 
disprețul pentru vulg şi democrație: Altfel spus, îndeosebi 
concepția social-politică a -filozofului iraționalist. (Nici 
Maiorescu și nici ceilalți mentori ai junimismului nu au 
împărtăşit vederi filozofice antiraționaliste.). La aceasta 
trebuie adăugat crezul estetic schopenhauerian — de certă 
importanță în arhitectonica sistemului său filozofic — pe 
care Maiorescu şi alți junimiști l-au îmbrățișat şi popu- 
larizat la noi, ridicîndu-l la rangul de școală estetică 
aproape unică, de valoare absolută.: Adus în România prin 
canalele junimismului, schopenhauerismul s-a bucurat de 
un adevărat cult. Opera de bază. a filozofului nu a fost 
tradusă în româneşte, ci — la îndemnul stăruitor al lui 
Maiorescu — în franceză, de către J. Cantacuzino-Zizin la 
o editură din Lipsca de către un editor german și românul 
Socec, aceasta fiind de fapt prima traducere a lucrării lui 
Schopenhauer în limba franceză?. În România au apă- 
rut — în traducerea lui Maiorescu — lucrările de vulgari- 
zare: Aforismele asupra înţelepciunii în. viaţă, Viaţa, 


1 Vezi, de pildă, ampla monografie a lui A. Fauconnet, L/este- 
tique de Schopenhauer, şi lucrarea lui Harald Höffding, Histoire de 
la philosophie moderne. | re i a 

2 Vezi Le monde comme volonté et comme representation, Tra- 
duit pour la premiere fois en francais par J. A. Cantacuzene, Leip- 
zig, f.a., vol: I—II. l $ isi 

amorul şi moartea etc., accesibile tuturor. Cultul pentru 
opera lui Schopenhauer, implantat cu metodă de către 
primii junimiști şi de generaţiile postijunimiste, însemna de 
fapt popularizarea — pe această cale — a unora dintre prin- 
cipiile directoare ale ideologiei sociale de tip germanic. 


Este ştiut că unul dintre principiile esenţiale pe care s-a 
clădit filozofia socială retrograd-romantică, asimilată de 
viitorii junimiști, a fost ideea evoluţionismului istoric. 
Iluminismul, altfel spus, romantismul progresist, revolu- 
ționar, de tip francez (nu şi iluminismul de nuanţă ioze- 
finistă), s-a ridicat pe cale revoluționară împotriva feuda- 
lismului agrar, cu întreaga sa suprastructură istoric 
“constituită, urmărind (și în numeroase ţări a izbutit) să 
înalțe, în locul lumii vechi, o alta nouă, dedusă din rigorile 
principiilor raţiunii. În replică, romantismul reacționar 
dezvolta ideea potrivit căreia revoluţia (cea franceză îr. 
mod special) reprezintă un act arbitrar care curmă nefiresc 
mersul lin al istoriei după formule ideologice abstracte, 
construite rațional, dar fără a ţine seama de determinările 
organismului: natural al istoriei. Fr. Schlegel avea să 
spună 'că „revoluțiile sint... mișcări anorganice“, care în- 
trerup brutal evoluţia graduală a istoriei unui fenomen s0- 
cial cu legi proprii, organice, care nu suportă intervenţia 
din afară a unor convulsii impuse de preceptele unei doc- 
trine artificiale. În planul suprastructurii, instituţiile 
sociale — demonstrau exponenţii romantismului conser- 
vator — nu pot fi creaţii ideologice, ci, ca și în istoria 
naturală, produsul unei dezvoltări îndelungate. În socie- 
tate, ca şi în natură, acţionează conceptul de devenire, 
nu cel de creare. Istoria nu suportă brutalizări. 

Romantismul conservator se va erija astfel în apără- 
torul istoriei lăsate — pretindeau exponenţii acestui cu- 
rent — să-și urmeze evoluţia de nimic și de nimeni abă- 
tută. Un autor englez, lordul Acton, într-un studiu asupra 
istorismului, avea să numească romantismul, cu o formulă 
fericită, „o răzvrătire a istoriei maltratate“. Istorismul 
evoluționist a fost formulat mai întîi în Anglia. Se citează 
curent ca reprezentativă lucrarea lui Burke din 1790 
Reflections.on the Revolution in France, întemeiată, aşa- 
dar, — şi ea — pe reflecţii sugerate de fenomenul Revo- 

juţiei franceze. Ideile evoluționiste au pătruns în Ger- 
mania sau au fost: enunțate. simultan ṣi independent. și 
aici, primind, cum spuneam, o: sistematizare doctrinală. 
Ar trebui adăugat faptul: cu totul semnificativ. că în Ger- 
mania ideea de organism a fost extrapolată din.sfera filo- 
zofiei culturii (Herder, Goethe) în teoriile sociologice 
despre stat. Ideea despre opera de artă ca organism au- 
tonom . a; fost extinsă. asupra vieții naturale și sociale 
(Schelling), postulîndu-se teza despre stat ca organism au- 
tonom, viu,-un întreg ce se dezvoltă treptat, în faze 
succesive, după legi proprii. Meditînd asupra problemelor 
specifice romantismului conservator. german, filozoful Și 
sociologul Ștefan Zeletin a observat cu dreptate, într-un 
studiu remarcabil, că „ideea de organism și evoluţie or- 
ganică este măduva romantismului german. De fapt, sîn- 
direa romantică germană nu e decît generalizarea acestei 
idei care-a făcut în acest chip.o carieră triumfală în toate 
ţinuturile ştiinţei“ 1. Zeletin se referă la conceptul de de- 
venire, de. istorie, descoperire pozitivă, incontestabilă a 
filozofiei romantice germane, trecînd de la Kant și înde- 
osebi Schelling la Hegel și de la Hegel la Marx. 

Acestui fond filozofico-sociologic al evoluționismului i is- 
torist i s-au adăugat mai tîrziu teoriile evoluționiste 
spenceriene. Cercetări marxiste recente despre Spencer 
subliniază că filozofia acestuia a îndeplinit — ca mai 
toate concepțiile evoluţionismului istorist — în epocă. o 
funcţie contradictorie 2. În timp ce în. ţările anglo-saxone 
şi pe continentul Europei occidentale ea a fost stindardul 
teoriilor. contrarevoluţionare, antidialectice și antimate- 
rialiste, în ţările care au păşit de-abia la sfîrșitul secolului 
al XIX-lea pe calea dezvoltării capitaliste, doctrina lui 
Spencer a servit, pe de o parte, ca mijloc de luptă pentru 
apărarea științei, împotriva misticismului religios, pentru 
afirmarea evoluţiei în natură şi societate, iar pe de altă 
parte, ca argument. teoretic împotriva oricăror idei. și 
mișcări cu caracter progresist. Caracterul acesta contra- 
dictoriu al spencerianismului se vădește şi în influențele 
exercitate în ţara noastră, de pildă, asupra Junimii și a 

1 Șt.: Zeletin, Romantismul german şi PAE critică română, 
în „Minerva“, an. II, 1929, nr. 3, p. 


TRA 
daa Vezi “Si Istoria filozofiei, vol. III, Editura Ştiinţifică, 1960, 
“p. 346. 

curentului de idei. din jurul revistei Contemporanul. De- 
limitările se datoresc, în primul rind și hotăritor, po- 
ziţiilor. de clasă radical diferite ale celor două grupări şi 
curente ideologice.. La Junimea, opera filozofului englez 
servea, pe de o parte, ca fundament teoretic în afirmarea 
unei concepții scientiste despre natură şi pentru demon- 
strarea necesității evoluţiei organice ; pe de altă parte, 
însă, ea servea în mod fățiș împotriva progresului social 
înțeles ca depăşire a rînduielilor burghezo-feudale, împo- 
triva mișcării socialiste. La Contemporanul, atît în pe- 
rioada 1881—1885, cît și după aceea, Spencer a fost de 
asemenea folosit pentru promovarea noilor teorii știin- 
țifice despre natură, respingiîndu-se însă în întregime so- 
ciologia sa retrogradă. hbi | 

: Privind faptele din acest unghi de vedere, evoluţionis- 
mul spencerian . folosit de junimiști îndeplinea, pe de o 
parte, o funcţie pozitivă, mai ales pe linia popularizării 
științei, ca argument în. sprijinul convingerilor ateiste, a 
recunoaşterii existenței unei legități în natură. Aceasta 
contribuia la cucerirea tineretului intelectual, conferind 
societăţii ieşene prestigiul unui organism la curent cu ul- 
timele cuceriri ale ştiinţei, care-și fundamenta punctele de 
vedere pe 'aceste solide adevăruri științifice. Pe de altă 
parte, nu e mai puţin adevărat că, luînd cunoștință de con- 
cepţiile evoluționiste engleze prin surse occidentale, mai 
ales prelucrători germani care foloseau, filozofia lui Spen- 
cer ca instrument de luptă pe tărîm social, junimiștii au 
reţinut pe tărîm sociologic foarte mult din ceea ce e re- 
acţionar în concepţia acestuia. În lupta împotriva socialis- 
mului pe care a dus-o junimismul, Spencer a fost pe larg 
utilizat, Maiorescu traducînd chiar expres o lucrare a 
acestuia, cu obiect precis antisocialist (În contra socialis- 
mului): Junimismul a selectat din spencerianism ideea 
despre progresul treptat, despre „evoluționismul lin“, de- 
spre noţiunea de evoluţie înţeleasă antidialectic, ca ex- 
cluzînd total saltul calitativ, revoluționar în procesul dez- 
voltării.. Din această cauză, deși în comparaţie cu punctul 
de vedere al conservatorilor „puri“, junimiștii erau supe- 
riori, recunoscînd necesitatea evoluției sociale, ei apărau 
şi promovau opinii ostile progresului adevărat, atita vreme 
cît îl concepeau ca o continuitate la nesfîrșit, nicăieri su- 
pusă unui moment de transformare calitativă. 

Pe linia aceasta a cultivării evoluţionismului se înca- 
drează şi îmbrăţișarea concepţiei -sociologului englez 
Henry Thomas Buckle. În principala sa operă, Istoria ci- 
vilizației. în Anglia, scrisă de- pe poziţiile geogratismului 
în sociologie, Buckle considera toate fenomenele sociale 
şi economice drept rezultatul exclusiv al condiţiilor geo- 
grafice (climă, sol și alți asemenea factori naturali). Tot- 
odată, Th. Buckle explica însușirile psihicului omenesc ca 
fiind determinate de mediul geografic și că acesta dintii 
ar genera formele economice corespunzătoare. Într-un cu- 
vînt, după el, dezvoltarea și caracterul întregii civilizații 
sînt rezultatul factorilor naturali. Pe parcursul demonstra- 
tiei, unele dintre concluziile lui capătă însă formulări spi- 
ritualiste, progresul politic și moral, bunăoară, fiind con- 
siderat ca datorat exclusiv inteligenţei. Nu trebuie ignorat 
însă faptul că Buckle a recunoscut caracterul obiectiv ne- 
cesar al progresului istoric. Altfel spus, el a recunoscut 
necesitatea evoluţiei istorice, dar n-a izbutit să indice cau- 
zele care determină dezvoltarea istorică. t 

Datorită tendințelor materialiste, spiritului evoluțio- 
nist, lucrarea lui. Buckle, aceea a lui Draper (Istoria dez- 
voltării intelectuale în Europa), cele ale lui John Stuart 
Mill erau mult citite și prețuite de cercurile intelectuale 
liberale ale tineretului din Europa. Mărturii edificatoare 
în acest sens aflăm de pildă în Amintirile lui Kropotkin. 
Dealtfel, evoluționismul era punctul de vedere unanim 
împărtăşit de toți socialiștii. De-abia Marx şi marxismul 
va aduce ideea de revoluţie ca opusă spiritului evoluţiei! 
lente. Pînă la el, de la Saint-Simon, tot curentul socialist 
utopic francez — cu excepţia lui Babeuf și a partizanilor 
săi — a fost evoluționist. Cercurile progresiste erau deci 
adepte ale evoluţionismului. Evoluţioniști și ei, junimiștii 
apăreau în această ipostază atrăgătoare, cucerind simpatia, 
îndreptăţită, a tineretului studios. Se întîmplă însă că evo- 
luţionismul lor era cu deosebire aplicat în științele naturii 
(erau darwiniști), demonstrînd eroarea anacronică a punc- 
telor de vedere imobiliste în planul legilor naturii. Nu 
s-ar putea spune că în viața socială, junimismul pleda 
pentru imobilism sau pentru o reîntoarcere în timpurile 
revolute. Dar, oricum, nici progresia prescrisă de legile 
istoriei moderne nu o agreau. Sau nu o înțelegeau. Juni- 
mismul transformase evoluționismul social într-o pîrghie 


136 


ideolcgia junimistă 


menită să corecteze cadenţele accelerate (altfel spus, trans- 
formările revoluționare). Dintr-un factor motor, evolu- 
ționismul a devenit, astfel, o frînă temporizatoare. Situaţia 
paradoxală a evoluţionismului își dezvăluia încă o dată 
fizionomia contradictorie. 

„Junimiștii au ținut la mare cinste celebra lucrare a lui 
Buckle, acceptînd unele dintre punctele sale de vedere. 
Memorialiștii Junimii au evocat interesul membrilor so- 
cietăţii pentru Buckle. Iacob Negruzzi își amintea că „așa, 
pe la început, ne procurasem toţi Istoria civilizației în 
Inglitera a lui H. Th. Buckle și o ceteam cu mare hărni- 
cie“ 1. Iar Gh. Panu, mai explicit, precizează că „cel care 
răspîndise gustul citirei uvrajelor lui Buckle fu d. Maio- 
rescu., D-sa, nu numai că a făcut prelegeri populare pe 
tema învățatului englez, dar a făcut chiar un curs la Uni- 
versitate asupra lucrărilor lui Buckle, deși era profesor 
de logică și psihologie. Cursul, cu oarecare bunăvoință, 
intra în istoria filozofiei.“ ? Citită de toți junimiștii mai 
cultivați, cartea lui Buckle a fost discutată şi în Convor- 
biri literare. Mai întîi o recenzase V. Pogor elogios, de- 
clarîndu-se de acord cu tezele autorului. În 1869, discuţia 
asupra Istoriei civilizaţiei în Anglia e reluată, și Xenopol 
publică. de-a lungul a cîtorva numere ampla recenzie 
— de fapt un studiu de mare adincime analitică — în 
care, printre altele, respinge unele dintre tezele principale 
ale lui Buckle. Există şi o mărturisire a lui Maiorescu de- 
spre influenţa nu numai a lui Buckle, dar și a lui J. St. 
Mill (pomenit și în amintita „autobiografie intelectuală“ 
din 1900) și Schopenhauer asupra Junimii. Ba chiar se 
poate spune că din mărturisirea lui Maiorescu (ca și din 
aceea, reprodusă mai sus, a lui Negruzzi) reiese funcţia 
ideologică formativă a acestor gînditori. „După ce în anii 
precedenţi citiserăm şi criticaserăm împreună — își va 
aminti: Maiorescu în 1895 — o mare parte a literaturii 
române, tocmai în acel an 1871 (cînd junimiștii au fost 
invitaţi să se înregimenteze în politica militantă, n.n.) 
erau din întîmplare la ordinea zilei studii istorice şi so- 
ciale. Istoria civilizațiunei de Buckle, în legătură cu cer- 
cetări asupra vechilor culturi indice (Budhaismul) şi egip- 


1 Negruzzi, Amintiri din Junimea, ed. cit, p. 151. 
2 Gh. Panu, Amintiri de la Junimea din Iaşi, vol. II, p. 147. 

tene, părerea lui Schopenhauer asupra istoriei, noua carte 
a lui John Stuart Mill în contra subjugării femeilor, erau 
mult comentate în Junimea. Discuţiile, totdeauna vesele 
în formă şi adeseori serioase în fond, ajungeau, de re- 
gulă, la o înţelegere asupra principiilor după care să se 
judece materia literară şi istorică şi deprindeau pe toţi. 
la un fel de privire mai sistematică a chestiilor dezbătute.“ ! 
Evident că evoluționismul Junimii era o` expresie a 
unui weltanschauung raţionalist niciodată dezminţit. Fon- 
datorii, ca și cei din grosul Junimii, erau ateiști, afirmau 
postulatele științei, se declarau adepţii darwinismului (pe 
care Îl popularizau în scris, la catedră sau în prelecțiuni), 
apelau frecvent — ca la izvoare de referință — la La- 
marck, Haeckel, John. Stuart Mill, . Spencer, Feuerbach, 
nu repudiau pozitivismul ca disciplină de gîndire şi, unii, 
chiar ca metodologie epistemologică. Firește că în spaţiul 
acestor opinii' comune nu au lipsit: punctele de vedere 
deosebitoare. Raţionalist, evoluționist, darwinist, ateist 
(Maiorescu îl citise pe Feuerbach, iar Junimea s-a angajat 
în 1872 să cotizeze pentru constituirea unui fond de aju- 
torare „în favoarea nenorocitului filozof Feuerbach“) și 
chiar scientist conducătorul Junimii este totuși în filo- 
zofie un filokantian și în prelungire — schopenhauerian, 
iar în estetică îmbrățișează opinii eclectice din fondul - 
comun al epocii în care se recunosc idei și teze ale unor 
gînditori ca Herbart, Schiller, Kant, Hegel, Schopenhauer. 
Așadar, în ordinea generală a problemelor metafizicii, 
Maiorescu împărtășește concepții care (oricite spaime ar 
produce asemenea aprecieri la unii comentatori nepreve- 
niţi) îl relevă ca un pârtizan al unor sisteme filozofice 
deopotrivă ale idealismului obiectiv ca și ale celui su- 
piectiv. 2 Dar aceste puncte. de vedere nu au devitalizat 
— repetăm — vigoarea concepţiei sale raţionalist-evo- 
luţioniste, după cum nu au dus la repudierea unor opinii 
filozofice pozitiviste sau ‘curat materialiste  profesate 
chiar de unii membri ai Junimii. DER a 
E ştiut că în ambianța unui weltanschauung general 
comun, Junimea a îngăduit — cu toleranța-i caracteris- 


1 T, Maiorescu, Istoria contimporană a României, 1925, p. 40. 

2 Vezi şi capitolul despre Maiorescu datorat lui Simion Ghiţă 
în Istoria filozofiei românești, vol. T, Editura Academiei, 1973 şi 
recenta sa lucrare, Titu Maiorescu, Editura Ştiinţifică, 1974. 

tică — puncte de vedere. filozofice de orice. fel. Deşi 
scienţistul Maiorescu considera. că pozitivismul nu: e fi- 


lozofie, Gh. Panu, un pozitivist integral, l-a susținut în 


Junimea, aplicîndu-l chiar — cu rezultate hilare — în es- 
tetică (vezi judecăţile sale despre Sărmanul Dionis). Apoi 
Xenopol se formează din anii cînd frecventa Junimea 
ca un gînditor care în destule probleme va da soluţii ma- 
terialiste, iar Vasile Conta se afirmă deschis ca materia- 
list, al cărui sistem filozofic îl apropie de Biichner. Ce-i 
drept, . Maiorescu. nu. agrea materialismul lui Büchner 
âl considera — întemeiat — prea limitat) și nici Emi- 
nescu nu. era, se știe bine, adept al materialismului. 
Aceasta nu l-a împiedicat pe Conta să citească 
în: Junimea fragmente ` din lucrările sale filozofice, 
iar factorii de decizie ai societăţii (printre care 
Maiorescu în primul rînd) să admită publicarea lor inte- 
grală în Convorbiri. După cum dezaprobarea materialis- 
mului de către Eminescu nu l-a împiedicat să recomande, 
în 1877, cititorilor, Teoria fatalismului. 1 Dealtminteri, po- 
sibilitatea expunerii în Junimea a lucrărilor lui Conta, 
girul ce le-a fost acordat de societate prin publicarea lor 
în revistă nu este un fenomen inexplicabil şi mici nu vine 
tocmai în contradicţie cu atmosfera ideologico-filozofică a 
grupării ieșene. Raționalismul, darwinismul, evoluţionis- 
mul în general, ateismul și scientismul, predominatoare 
în Junimea, au creat un mediu favorabil receptării şi „to- 
lerării“ filozofiei lui Conta. Se poate, așadar, spune că ori- 
cîte divergențe de principiu s-au stabilit între lucrările 
lui Conta și opiniile unor junimiști de frunte, filozofia 
materialistului român nu e chiar atît de străină de cre- 
do-ul general al Junimii. Incontestabil, junimismul dez- 
volta convingeri înaintate, cucerind lumea intelectuală 
dornică de a purifica atmosfera impregnată de teorii și 


1 „Poate să fie cineva pentru sau contra teoriilor materialiste ; 
aceasta nu împiedică însă ca să recunoaştem meritul personal 2] 
autorului de a fi spus sincer și fără încungiur părerile pe care le 
crede adevărate.“ (Un materialist român, Curierul de Iaşi, nr. 47 
“(4 mai) 1877. Apud. Eminescu, Articole și traduceri (ediţie ue 
Aurelia Rusu, introducere de Aurel Martin, Editura Minerva, 1974, 
DAO) tE ; Sf: i i 

concepte vetuste, antiștiințifice. Junimea și junimismul 
erau pînă la 1881, la apariția Contemporanului, un factor 
de propagare a teoriilor științifice moderne. 


Izvoarele . ideologico-filozofice ale junimismului îşi 
adună substanţa și din motive comune ale filozofiei cul- 
turii. Sau, mai bine, dintr-o zonă a ei particulară, dar cu 
largi rezonanţe și implicaţii. E vorba de raportul dintre 
conceptele cultură şi civilizaţie, aşezate — în ecuaţie — 
opozit sau chiar în ireductibilă antinomie. Filozofia cul- 
turii, ca și sociologia culturii, ca ramură cu statut autonom, 
s-a constituit destul de tîrziu, spre sfîrşitul veacu- 
lui XIX — începutul secolului nostru. Dar, surprinzător, 
despre conceptele cultură şi civilizaţie şi raporturile lor 
de contrarietate sau antinomice se discuta în filozofia mo- 
dernă cu multă vreme înainte, încă în secolul al XVIII-lea. 
Termenul de civilizaţie, chiar în accepţia lui actuală, îl 
vom găsi la raţionaliștii secolului al XVIII-lea (într-un 
fel, a fost creat de. acești gînditori). Să spunem, însă, că 
la raţionaliştii care au preparat climatul necesar mișcării 
revoluţionare din preajma anului 1789, termenul de 'ci- 
vilizaţie, cu. o coloratură apăsat iluministă, desemna un 
stadiu pe scara evoluţiei sociale, opus funciarmente feu- 
dalismului. Termenul de civilizaţie era, aşadar, așezat tot 
într-o ecuaţie antitetică, numai că acum nu era opus stă- 
rii culturale, iar semnificaţia raportului opozit era profund 
progresistă. La Rousseau găsim, de asemenea, mult folosit, 
conceptul de civilizație. Dar, spre deosebire de Voltaire 
și ceilalți enciclopediști, la Rousseau termenul de civili- 
zaţie este însoțit de un dens și variat efort criticist. Parti- 
zan al. stării naturale, spre care și-a îndreptat cu. stră- 
duinţă elogiile, Rousseau avea să privească în mod critic 
alcătuirile sociale de tip contractual, convenţional, adică 
întreaga societate apărută nu ca o consecință a unui pro- 
ces istoric natural, ci pe cale conştientă. Pentru ca lu- 
crurile să se limpezească, ar trebui adăugat că Rousseau 
nu a fost un adversar neîmpăcat al civilizaţiei, năzuind 
retrograd la întoarcerea în vremurile stării naturale. El 
a relevat doar neajunsurile mutilante ale civilizaţiei pen- 
tru personalitatea umană, așezată sub însemnele — fa- 
tale — ale inegalităţii. Idealul său (care era al păturilor 

mijlocii) năzuia spre un egalitarism total, evidențiind, deo- 
potrivă, silniciile, nedreptăţile unei ierarhii care era să fie 

a „nașterii“, fie a banului. (Critica civilizaţiei de tip rous- 
seauist, ca și elogiul stării naturale, le vom regăsi mai 
tîrziu la noi în opera lui Eminescu — capitol special în 
ideologia junimistă.) 

Termenul de cultură, în înţelesul său modern, a apărut 
mai tîrziu, la începutul secolului XIX. Istoricii filozotiei 
şi specialiștii în filozofia culturii semnalează la Fichte 
utilizarea acestui termen atunci cînd relevă divorțul, în 
Franţa, între viaţă și cultură. S-a apreciat că, pus astfel, 
raportul -acesta era. exprimarea, într-o ipostază primară, 
a antinomiei de mai tîrziu dintre cultură și civilizaţie. În 
literatura filozofică și sociologică germană, termenul apare 
apoi destul de frecvent, fără a avea o determinare seman- 
tică foarte precizată, adesea confundindu-se, în fapt, cu 
civilizaţia (la Schiller, de pildă). Evident, va căpăta valoare 
subliniată odată cu opera lui Herder, la care preocupările 
de filozofia culturii ocupă un spaţiu însemnat. Herder a 
utilizat, deci, frecvent, conceptul de cultură (die Kultur), 
prin care înţelegea însă deopotrivă progresul intelectual, 
ca și cel de ordin material. De o antinomie între cele două 
ipostaze ale culturii, sau de o înţelegere polară a culturii 
şi a civilizaţiei (în sens de cultură materială) nu se poate 
încă vorbi. Fenomenul avea să se producă odată cu ro- 
mantismul (nu numai în filozofie), îndeosebi în cel ger- 
man, care opunea deschis cultura — civilizaţiei, exaltînd-o 
pe cea dintîi şi blamînd-o încruntat și cumva dispreţuitor 
pe cea de a doua. $: | 

Treptat, devenise aproape un loc comun faptul că ci- 
vilizaţia în care sînt implicate știința, progresul tehnic, 
mașinismul e, prin natura ei, reflexivă, artificială, meca- 
nică, imitativă și fatal supusă, periodic, degradării şi uzu- 
rii morale, pe cînd cultura ar exprima fondul originar al 
disponibilităţilor creatoare spirituale, realizîndu-se, istoric 
prin acumulări intelective, ce reflectă speciticitatea sufle- 
tească a unui popor, valorile sale. În sfera culturii, imi- 
taţiile şi împrumuturile de orice fel nu sînt necesare și 
nici posibile, orice transplant mai însemnat de acest fel 
primejduindu-i grav structurile originare, prin definiţie 
ireductibile. E necesar să adăugăm că, încă din capul lo- 
cului, problema aceasta a antinomiei cultură-civilizaţie a 

căpătat o semnificaţie Eor ORALE. Ginditorii de orien- 
tare romantică aveau privirile îndreptate spre epocile re- 
volute, cu modalitățile lor anacronice de organizare so- 
cial-politică. Iar în optica: acestor gînditori cultura sau 
starea culturală exprima epocile revolute, 'cu tot ceea ce 
statornicise un trecut de tradiţii și nabitudini,, civilizația 
fiind un produs: recent; neavenit și necesar de înlăturat 
ca o excrescenţă neorganică. Romantismul german, cel de . 
orientare retrogradă, refractar - progresului, înregistrat 
odată cu triumful idealurilor revoluţionare ale raţionalis- 
mului francez, s-a distins în epocă prin frecvenţa tîingui- 
rilor elegiace despre dezastrul vremurilor noi, prin afir- 
marea stăruitoare a dezideratelor privind necesitatea 
reîntoarcerii la „puritatea“ trecutului liniștit și patriarhal. 
' Întreaga filozofie a Restauraţiei s-a ridicat împotriva 
„legitimităţii“ înnoirilor social-economice, pe care le re- 
ducea arbitrar la prefaceri de natură suprastructurală, 
ignorînd cauzalitatea materială care le-a determinat. Ca- 
racterizarea lui Marx, citată mai sus, despre spiritul me- 
dievalizant paseist al restauraţiei se referă la acele opinii 
care au servit ca argumente utile iunkerimii prin idea- 
lizarea feudalităţii, prin îndemnul la întoarcerea spre tre- 
cut, conceput ca un climat ideal pentru. viaţa spirituală. 
Acest climat ideologic, continuat mai tîrziu de Schopen- 
hauer; prezintă neîndoielnice înrudiri de structură cu con- 
cepţiile sociologico-filozofice pe care le vor afirma un 
Tönnies, un Chamberlain, un A. Weber, O. Spengler etc. 
Un bun cunoscător al filozofiei și sociologiei germane mo- 
derne, M. Tazerout, traducătorul francez al lui Oswald 
Spengler, observa, în prefața lucrării pe care o tălmăcise, 
faptul că „orice speculație germană după marea revoluție 
din 1789 este închisă în aceste două antiteze, care nu au 
putut fi depășite : Orient-Occident, cultură și civilizație“ E 
Dealtfel, mai toţi romanticii germani '(chiar, cei de: orien- 
tare progresistă) exaltau. conceptul de Kultur, socotit un 
atribut al naţiunii și al statului ca expresie a sufletului 
comunităţii, opus conceptului de Zivilisation, care implica 
ştiinţă, progres tehnic, maşinism. A sublinia superioritatea 
conceptului de Kultur faţă de cel de Zivilisation semnifica 


cz Oswald Spengler, Le. Déclin ira VOccident, prefață sta M. Ta 
zerout, Ed. Gallimard, p: 9. 

recunoașterea superiorității naţiunii şi a misiunii sale, 
deosebitoare, în ordinea culturii. ! Nu 'e aici locul unei 
analize detaliate a exponențţilor sociologiei burgheze ger- 
mane (Fr. Tonnies, A. Weber, Chamberlain, Spengler) 
cărora li se datorează, de fapt, — printre altele — consti- 
tuirea mai: închegată. a acestei ramuri din filozofia cul- 
turii? 

Ar trebui însă menționat că această concepite asupra 
culturii şi. civilizației: moderne era retrogradă și ostilă 
spiritului revoluționar, în special Revoluției franceze din 
secolul XVIII, considerată ca o expresie a trecerii de la 
starea de- cultură la cea de civilizație, a triumfului ora- 
şului asupra satului. Aceste.puncte de vedere, considerate 
ca extremiste, au fost mereu contestate. În realitate, civi- 
lizaţia nu poate fi disociată arbitrar de anșamblul cul- 
turii, în sfera căreia intră deopotrivă elemente ale civi- 
lizaţiei (tehnica etc.), după cum cultura trebuie considerată 
ca o componentă a unui anumit tip de formațiune social- 
economică.. Cultura spirituală (cultura), ca și cea mate- 
rială. (civilizația); este determinată. istoric de gradul de 
dezvoltare a forțelor de producţie. Antinomia dintre cele 
două concepte e artificială. S-a observat adeseori că între 
civilizaţie și cultură există o deosebire, dar niciodată o 
opoziție.: Orice cultură ar fi luată ca exemplu, se.va con- 
stata lesne că ea se sprijină totdeauna pe o anumită 
treaptă de civilizaţie. Civilizaţia nu poate fi de aceea nici 
apogeul, dar nici declinul culturii, ci întotdeauna baza ei 
materială. Tudor Vianu avea dreptate să afirme în lu- 
crarea sa Filozofia culturii: „„Mărturisesc că nu înţeleg 
destul de bine atitudinea polemică faţă de civilizaţie, pe 
care o afișează unii dintre gînditorii care disting. între 
cultură și civilizație. Civilizaţia nu este o entitate care 
s-ar opune culturii, este numai unul din aspectele ei. Nu 
trebuie să dorim distrugerea civilizaţiei pentru a obţine 
cultura, trebuie cel mult să dorim completarea Enes 


= t Vezi şi Al. Tănase, Introducere în filozofia culturii, Editura 
Științifică, 1968, p. 149—150. 
nu ANV ezi: studiul nostru Cultură şi civilizaţie în curentele de idei 
de. orientare tradiționalistă, în vol. Studii și cercetări, Editura Emi- 
nescu, 1971, p. 13—43. 
3 Tudor Vianu, Filozofia Mal Ed. „„Publicom“, Bucureşti, 
1945, p. 29.: 

Ecourile acestei direcţii din 'sociologia germană mo- 
dernă — evidențiate aici, cum spuneam, succint — s-au 
prelungit sensibil în filozofia și sociologia românească. Un 
examen atent dezvăluie cu claritate existenţa unei orien- 
tări bine conturate în filozofia românească, în care blamul 
la adresa orașului industrializat și apologia idealizantă a 
satului patriarhal sînt fundate pe vădite împrumuturi din 
fondul comun al sociologiei germane, cu distincția cînd 
expres mărturisită, cînd implicită, între comunitate și so- 
cietate, între cultură și civilizație. Aplecarea spre paseism 
și formele tradiționaliste poate fi detectată în istoria fi- 
lozofiei românești de la junimism pînă la gîndirism, mo- 
tivele, în esență aceleași, circulînd cu o frecvență precisă 
de-a lungul unui întreg secol. Desigur, în ideologia juni- 
mistă nu găsim forma spengleriană a filozofiei culturii și 
nici aceea a filozotilor germani ai culturii de la începutul 
“veacului. Dar principiile elementare ale concepţiei după 
care între cultură și formele civilizaţiei sălășluiește o pră- 
pastie și că evoluţia celei de a doua se 'realizează întot- 
deauna prin împrumuturi din afară, minează fondul pri- 
mar, statornic şi conservator al culturii, le găsim — destul 
de bine instalate — în ansamblul junimismului. Dealtfel, 
faptul va deveni şi mai limpede, aproprierile şi mai clare, 
odată cu apariţia — tîrzie — a lucrării lui C. Rădulescu- 
Motru, Cultura română şi politicianismul (1904). 

Ideea laitmotiv a formelor fără conţinut corespunză- 
tor, care nu ar fi fost chemate la existenţă de evoluţia 
organică a fondului, nu a nutrit substanţa celebrei teze 
a formelor fără fond? Și nu a fost această teză de o 
însemnătate cardinală în ideologia junimistă ? Mintea 

Am spune că filozofia schopenhaueriană, atît de pre- 
ţuită de junimiști, a contribuit apreciabil la configurarea - 
acestui punct de vedere. Faptul a fost evidenţiat de Ion 
Petrovici, în cunoscutul lui studiu despre Schopenhauer. 
Se arăta acolo, de pildă, că Maiorescu ar fi aflat, în pre- 
dilecţia filozofiei schopenhaueriene pentru factorul ira- 
tional și al valorii afectelor, un sprijin de prestigiu pentru 
tendinţele sale conservatoare. De vreme ce fundamentale 
sînt elementele instinctuale, spontane, vii și afective, era 
firesc să se respingă posibilitatea unei reformări sociale 
după criteriile rațiunii, care ar fi ignorat: fatal tradiţii și 
datini, adică tot ceea ce alcătuiește viața organică și in- 

N ; 

conștientă a unui popor.! Să adăugăm, la această obser- 
vaţie a lui Ion Petrovici, întrucîtva exagerată (Maiorescu 
a fost totuși un raţionalist !), că descendența schopen- 
haueriană nu e, în cazul filozofiei sociale a lui Maiorescu, 
exclusivă. Ideea e, cum spuneam, comună unei întregi fa- 
milii de gînditori germani sau englezi. I-am putea cita 
pe Hegel, dar şi pe H. Th. Buckle sau pe Spencer. 


2. Cu un astfel de bagaj filozofic şi ideologic pe care vi- 

itorii junimiști nu numai că l-au cercetat ca nişte veri- 
tabili studioşi ce erau, ci l-au și împărtășit, era de aștep- 
tat să se declare adepţii integrali ai evoluţionismului isto- 
rist, militînd pentru calea evolutivă în dezvoltarea struc- 
turilor românești spre o civilizaţie modernă. Ideea de re- 
voluţie, de depășire bruscată, convulsivă, de la o etapă 
la alta, li se părea nerecomandabilă în principiu şi ne- 
practicabilă, în particular, pentru ţara noastră. „Vorbă 
lămurită — scria Maiorescu într-un articol din 1887, atunci 
mult comentat. — noi junimiștii nu suntem revoluționari. 
Nu doară că revoluţia nu ar fi una din căile pe care, în 
general vorbind, s-a văzut uneori silită Istoria popoarelor 
a merge spre progres. Dar pentru țara noastră, o țară 
mică, intercalată între două mari puteri şi cotropitoare, 
o revoluţie este întotdeauna o calamitate. Cine începe ştie 
pentru ce o începe, dar nu ştie niciodată în a cui folos 
o sfirșeşte.“? Soluţiile radicale de orice fel trebuie, de 
aceea, respinse ca neîngăduite și intolerabile ori de unde 
(şi oricum) ar fi venit. Cînd Panu a preconizat idealurile 
sale radicale, Maiorescu a replicat de la tribuna parla- 
mentului : „Dar ceea ce știu şi de ce sunt convins este 
că pentru starea noastră de astăzi şi în timpurile apre- 
ciabile ale activităţii noastre politice, acest radicalism de- 
mocratic trebuieşte combătut ca ceva periculos și în orice 
caz prematur ; şi nu este mai mare greşeală în politica 
practică decît. ignorarea fazelor treptate, prin care tre- 
buie să treacă evoluțiunea unui popor“? (s.n.) Carp 


1 Jon Petrovici, Schopenhauer, B.P.T., fî. a., p. 233. 

-2 T, Maiorescu, Asupra discursului parlamentar al dlui Alex. 
Djuvara, România liberă, nr. 3079 (3 decembrie 1887). | 

3 Idem, Discurs parlamentar rostit la 13 febr. în Discursuri 
parlamentare, vol. IV, 1904. p. 929m! w : 

preciza. și el, cu un deceniu mai înainte, tot într-o cu- 
vîntare parlamentară, același punct de vedere : „La noi 
revoluţiunea socială. (prin acest termen liderul grupului 
politie junimist înţelegea procesul de înnoire constituțio- 
nală statuat la 1866, n.n.) s-a făcut fără sînge, fără zgu- 
duiri, pentru că noi, ca oameni cu minte, am voit o trans- 
! formare treptată... Nouă revoluțiunile radicale nu ne sunt 
permise.“ t (s.n.) Într-un ciclu de articole — de un inte- 
res doctrinar excepţional — publicat în 1889 în ziarul 
“junimist Constituţionalul, cu semnătura abreviată M. (noi 
credem că ar putea aparţine lui Maiorescu, dar, oricum, 
reprezintă punctul de vedere al grupării politice juni- 
miste), punîndu-se din nou problema capitală a căii mai 
potrivite pentru România de a înainta pe drumul civili- 
zației moderne, se spunea tot atît de limpede şi de apă- 
sat : „Ce trebuie să facem pentru a ne apropia mai mult 
de calea progresului ? Să ne preocupăm de a lărgi liber- 
tăţile: constituţionale şi drepturile politice, ori de a în- 
mulţi și întări condiţiunile de vitalitate ale societăţei, dînd 
activităței sale toate înlesnirile materiale și. morale ce-i 
pot fi de folos ? Noi nu suntem în situaţiunea naţiunilor 
“mari cari pot suporta orice experiență. Noi avem tot in- 
teresul de a vedea ţara cîrmuită pe drumul ce duce mai 
repede și mai sigur spre progres... Știința de azi (e vorba, 
evident, despre doctrinele evoluționismului. istorist, n.n.) 
ne învaţă în mod categoric că revoluţiunea este un mijloc 
primitiv de îndreptare necesar societăţilor care nu sunt 
complect organizate politicește spre a respecta drepturile 
tuturora și a subveni nevoile lor comune... Îndată ce so- 
cietatea are mijloacele ei normale spre a-și regenera or- 
ganismul după nevoile curente, dispare necesitatea revo- 
luțiunei și progresul se realizează pe calea evoluțiunei.“ * 
Pogor şi-a. spus și el cuvîntul în această chestiune: car- 
dinală pentru ideologia junimistă în recenzia sa la cartea 
lui Buckle. Nu-l vom transforma, firește, pe Pogor într-un 
doctrinar și nici nu vom acorda recenziei .sale valoarea 
unui text ideologic. Ni se pare însă că aici se exprimă 
opinii simptomatice pentru fondul comun de opţiuni ideo- 


i PP, P..Carpu Discurs. parlamentar al la 14 martie 1882, în 


vol. I, 1907, p. 302. 
E: "M.(aiorescu 2. Reflecţiuni asupra RO noastre politice, IV, 


Constituţionalul, an. I, nr. 24 (13/25 iulie 1889). 

logice junimiste : „Tendinţa legislației moderne este de a 
aduce toate lucrurile pe calea lor naturală, cale de la care 
ele au fost abătute prin ignoranța legislaţiei precedente. 
Din âceasta rezultă că dacă oamenii politici nu s-ar fi 
amestecat spre a împiedica șirul natural al lucrurilor, pro~. 
gresul ar fi urmat cu o mai mare repeziciune...“ 1 a A AA 
Plasat irevocabil. în spațiul doctrinar și politic al con- 
servatorismului, junimismul va: profesa de la începuturi 
(vrem să spunem cu mult înainte de „a intra“ în politică) 
şi pînă tîrziu, cînd gruparea politică junimistă se va risipi 
în cadrele amorfe ale partidului conservator, aceleași con- 
vingeri. Le putem oricînd detecta, aceleași în nucleul lor 
esenţial, indiferent de tacticile oportune (alianţe, dizidenţe, 
pactizări) adoptate într-o activitate politică de aproape ju- 
mătate de secol. Teza ideologică de substanţă conserva- 
toare era consecvent opusă celor liberale, socotite revo- 
luționare, afirmate de grupul liberal C. A. Rosetti sau, 
în: prelungirea acestora, de gruparea radicală a lui 
Gh. Panu. (Atitudinea ostilă faţă de socialism va fi mo- 
tivată cu aceleași argumente antirevoluţionare, hotărît fa- 
vorabile ideii de evoluţie lentă.) Sub raport ideologic ju- 
nimismul nu s-a. abătut niciodată de la principiile conser- 
vatoare, slujite rectiliniu. „Ideea conservatoare — spunea 
Carp în 1892 — pretutindeni e că nici un progres, nici 
un lucru bun sub punctul de vedere liberal nu dă roade 
decît atunci cînd primeşte consacrarea timpului... Istoria 
ne arată că acele eri care n-au știut să se lecuiască 
singure de această boală a reformelor care se succed prea 
repede una după alta, au fost lecuite de alții, dar odată 
cu Jecuirea au pierdut individualitatea lor, au dispărut 
ca naţiuni libere.“ ? Dealtfel, Carp se va ridica vehement 
polemic împotriva exponenţilor ideilor revoluţionare încă 
de la începuturile activităţii sale parlamentare, condam- 
-nîndu-i pe acei „oameni cari, neputind face propria lor 
fericire, se cred apți a face fericirea unui popor întreg 
și vor veni cu utopii, cu idei vagi şi generale, să aplice 
în numele libertăţii, egalităţii și fraternității idei răstur- 
"1 Convorbiri literare, 1, 15 mai 1867. Apud Antologia ideolo- 
giei junimiste (Ediţie de E. Lovinescu), p. 110. 
=P, P, Carp, Discurs în Senat rostit la 10. martie 1892, Con- 
stituţionalul, an III, nr. 795 (13 martie), 1892. 116 sk 

nătoare de orice dezvoltare naţională.“ 1 Epoca, publicaţie 
apropiată junimismului, afirma în numele doctrinei pe 
care o servea credincios : ,,...Noi, conservatorii, vom sus- 
ține că progresul trebuie realizat în mod treptat, ţinîn- 
du-se seamă de experienţă... Partidul conservator crede 
că pentru urmărirea acelei ţinte, statul trebuie să: se dez- 
volte treptat şi potrivit firei și tradiţiunilor sale“ *. Emi- 
nescu, adept și el — cum se ştie — al doctrinei conser- 
vatoare, a stăruit, nu o dată, asupra ideii de progres lent 
şi evolutiv, prezentată. ca unică modalitate a înaintării 
structurilor românești. „Căci cine zice progres — scria 
el în 1880 într-un articol apărut a doua zi după publicarea 
programului partidului conservator — nu-l poate admite 
decît cu legile lui naturale, cu, continuitatea lui treptată. A 
îmbătrîni în mod artificial pe un copil, a răsădi plante fără 
rădăcină pentru a avea grădina gata în două ceasuri, nu 
e progres, ci devastare. Precum creşterea unui organism 
se face încet prin superpunerea continuă şi perpetuă de 
noue materii organice, precum inteligenţa nu crește şi nu 
se întărește decît prin asimilarea lentă a muncii intelec- 
tuale din secolii trecuţi și prin întărirea principiului în- 
născut al judecății, precum orice moment al creşterii e 
o conservare a celor cîștigate în trecut și o adăugire a 
elementelor, - cucerite din nou, astfel adevăratul progres 
nu se poate opera decît conservînd pe de o parte, adăogind 
pe de alta : o vie legătură între prezent și viitor, nu însă 
o serie de sărituri fără riînduială. Deci progresul adevărat, 
fiind o legătură naturală între trecut Şi viitor, se inspiră 
din tradiţiunile trecutului, înlătură însă inovaţiunile şi 
aventurile hazardoase.! 3 

Declarîndu-se partizan . al căii eminamente evolutive, 
junimismul nu s-a limitat să afirme punctul său de vedere 
la o scăzută și sobră temperatură doctorală. Ca în mai 
toate compartimentele, şi în. cel ideologic fondul polemic 
era fundamental. Nu — se ştie — implicit, ci explicit. 
Ostilitățile erau duse cu exponențţii punctului. de vedere 


1 Idem, Discurs rostit la 5 februarie 1876, Discursuri, 1907, 


vol. I, p. 99, 
3 Doctrina conservatoare! (nesemnat), Epoca, an HI, nr. 829, 


(31 ayeust), 1888. 
3 M. Eminescu, Studii asupra situaţiei, I (articolul. apărut 


nesemnat), Timpul, an. V, nr. 38 (17 februarie) 1880. 

adversar, reprezentat de anumite cercuri liberale încît se 
poate spune că, de fapt, cu citeva excepţii, mai toate con- 
siderațiile junimiste în jurul acestor chestiuni au fost 
exprimate în toiul înfruntărilor polemice, procedîndu-se 
prin delimitare. Iar delimitarea privea întreg procesul 
creării României moderne. Aprecierile sînt, din perspec- 
tiva amintită, nete, avînd mereu alura de rechizitoriu. Și, 
să precizăm de pe acum, nu era vorba numai de rechi- 
zitoriul liberalismului postpașoptist, de după 1870, care 
era — cu excepţia anumitor idealuri ale grupului ro- 
settist — într-adevăr cu totul degradat, amintind numai 
verbal de ceea ce fusese odată. S-a procedat cu o anume 
sistemă, aducîndu-se la bară însăși principiile de bază ale 
programului pașoptist, ale ideologiei sale de sorginte re- 
voluționară. Pe lîngă contestarea căii revoluţionare în di- 
namica socială, a fost adusă în discuție — și, firește, ne- 
gată — teza statului contractual, pe care se sprijinea, 
cum se știe, întreaga filozofie socială raţionalistă a seco- 
lului XVIII. În articolul lui Maiorescu din 1889 la care 
ne-am referit mai sus se preciza că ideea de revoluţie 
ar putea fi acceptată „ca un drept social numai în ipoteza 
că societatea în origine și în orice formă ulterioară este 
produsul unei învoieli comune între oameni, așa încît re- 
voluţia ar reprezenta dreptul societăței faţă cu acei ce 
nu se ţin de contract. Dar cînd însăși ipoteza aceasta a 
contractului social se dovedește că este o imaginaţie pue- 
'rilă, nu mai poate fi vorba de un asemenea drept.“ 1 Tezei 
statului contractual, decretată o abstracţie stabilită ar- 
tificial pe cale raţionalistă, i se opunea, firește, aceea a 
statului ca organism natural. Într-un discurs din 1872 
Maiorescu elogia statul vecin, Serbia, pentru că „s-a dez- 
voltat natural, și o spun cu invidie, mai natural decit 
noi, fiindcă s-au scos instituţiunile din inima și înţele- 
gerea poporului. său și nu s-au improvizat, ca la noi, din 
idei şi din compromise teoretice.“ ? Vom comenta la locul 
potrivit opinia junimistă a civilizaţiei importate, cu im- 
portanța ei primordială în arhitectonica întregii construc- 
ţii ideologice. Deocamdată, am menţiona, la acest capitol 


“1 Maiorescu ?), Reflecţiuni asupra vieţii noastre politice, IV, 
Constituțional, an I, nr. 24 (13/25 iulie) 1889. 

"= 2 T. Maiorescu, Discurs la 12 martie 1872, Discursuri parla- 
mentare, vol. I, 1897, p. 145. 

al distincţiei antinomice, — pe. care o evidenția și: juni- 
mismul — între statul contractual şi cel natural, că. şi 
“Th. Rosetti, într-una din cele trei intervenţii publicistice 
ale sale, a ţinut să-și spună opinia., „Product natural, ca 
Şi societatea, al istoriei şi al vieţei, menirea statului e de 
zf păzitorul, scutul, atît al societăţii, cît şi al individului... 
Așezat, nu pe bazele șubrede ale unei concepțiuni abstracte, 
ci pe o temelie largă și adîncă a vieţii unui întreg popor, 
` statul cuprinde:nu numai interesele momentane şi parţiale 
ale membrilor unei societăţi actuale, ci şi interesele unui 
şir îndelungat de generaţiuni viitoare ; în el se întrupează 
individualitatea istorică a acelui popor. Fiinţă organică, 
ca și societatea din care s-a născut, el are un organism 
distins de acel social“ 1. Cu. un deceniu și mai bine înainte, 
în 1874, acelaşi Th. Rosetti, destul de familiarizat în pro- 
blemele teoriei statului și dreptului, expedia, în primul său 
studiu din Convorbiri, o filipică directă împotriva tezelor 
statului contractual : „Teoria contractului social e o teorie 
învechită şi a voi astăzi a explica. societatea prin: acel 
contract sinalagmatic ar fi o. erezie ştiinţifică tot aşa de 
mare, ca de a admite că lumea fizică se soianuNe numai 
din patru elemente.“ ? 

Nu e, desigur, necesar să. fra dee orga a. jinta 
semnificația. respingerii ideii statului contractual şi  elo- 
giul adus principiului statului ca organism natural. Să 
notăm numai că întreaga demonstraţie se păstra în ca- 
drele școlii istorice a dreptului şi a evoluţionismului isto- 
rist. Dacă ideea statului contractual era infirmată cao 
„ipoteză puerilă“, se contesta, implicit, şi posibilitatea 
adaptării unui: BROEI. socio-politic. propus de gînditorii so- 
ciali care au pregătit revoluția de la 1789. Iar modelul 
social-politic preconizat de aceşti gînditori propunea nece- 
sitatea eliminării pe cale revoluţionară a structurilor feu- 
dale și crearea unei noi organizaţii statale bazate pe prin- 
cipiile triadei proclamate la 1789. În locul acestui model 
se. proclamau, firește, valoarea şi legitimitatea absolută a 


2 Rosetti, Mișcarea socială la noi, 7, Epoca, an III, nr. 798 
(22 iulie) 1888. (Se reproduce în Epoca ’după textul studiului. — 
uşor modificat — apărut în Convorbiri literare din noiembrie 1885.) 

> Idem, „Despre direcțiunea,. progresului nostru, în Antologia 
ideologiei junimiste (ed. de E.: t Povinpesu Casa Şcoalelor, 11943, 
p- 120. 

instituţiilor trecutului, deduse din evoluţia istoriei spe- 
cifice a poporului. Altfel spus, statul — creaţie naturală 
(cel contractual era considerat artificial pentru că a fost 
o deducție raţională), organism crescut din tradiţii şi 
care — fireşte — trebuie menţinut pe fundamentele ei. 

Partizan al ideii statului natural a fost — se știe! — 
și Eminescu. Numeroase articole din Timpul au fost special 
consacrate acestei chestiuni. Desigur, concepţia lui Emi- 
nescu despre statul natural, la care ne vom referi mai 
jos — e mult apropiată celei junimiste. Pe anume inci- 
dente se integrează chiar în sfera ideologiei junimiste. Se 
cuvine semnalată o disociere. a cărei însemnătate este în 
afara oricărei discuţii. Ca în întreaga sa concepţie socio- 
politică (G. Călinescu a denumit-o „filozofia practică“), 
Eminescu a exprimat, și în această chestiune, după o pre- 
ciziune inteligentă propusă în 1908 de Ibrăileanu, năzuin- 
tele răzeşimii şi nu ale marilor proprietari. Fapt este că 
pînă tîrziu în 'capitalism interesele clasei moșiereşști și ale 
păturilor mijlocii din lumea satului au coincis pe anumite 
fragmente ale dispozitivului social. Se considerau ame- 
ninţate — deși din motive distincte — de evoluţia capi- 
talismului care eroda, fatal, vechile structuri agrare. 
Moşierimea voia să-și menţină privilegiile de natură feu- 
dală, iar micul agricultor spera, romantic. că-și va putea 
conserva mica sa proprietate, trainică și stabilă. Că legile 
sociale, cu dinamica lor necesară, au determinat abolirea 
(ce-i drept, la noi destul de tirziu |). privilegiilor: feudale, 
diminuarea atotputerniciei proprietăţii moșierești, iar mica 
proprietate, supusă presiunii relaţiilor capitaliste, nu a 
putut prospera, astăzi o știm. Dar, repetăm, decenii (dacă 
nu secole !) de-a rîndul interesele clasei moșierești și ale 
păturii” micii: proprietăți rurale au coincis, parţial, în în- 
fruntarea cu relaţiile capitaliste. Eminescu, deși a vorbit 
expres — și nu o dată — în numele răzeşimii, nu a făcut 
decit disocierile. necesare, lăsînd deschisă calea interpre- 
ţărilor. potrivit cărora s-ar fi situat, fără nici o rezervă, 
pe poziţiile conservatorismului. Fenomenul se verifică şi 
în cazul opiniilor despre statul natural, deși o lecţiune 
atentă şi avizată a articolelor eminesciene ce comentează 
această chestiune (mai învăţate și mai substanţiale decît 


1 Vezi şi G. Călinescu, Opera lui Mihai Eminescu (2), în ediția 
Opere, (îngrijită de Andrei Rusu), vol. 13, Editura Minerva, 1970. 

cele ale tuturor doctrinarilor conservatori) poate semnala 
distincții și delimitări.: Doctrinarismul conservator se re- 
vendica din fiziocratismul lui Quesnay, pe cînd Eminescu 
îl invoca pe Montesquieu, dar: şi pe Quesnay cu ale-:sale 
teorii despre starea naturală denaturată de instituţiile. ci- 
„vilizaţiei. Iar întreaga concepţie sociologică (sau de filo- 
zofie socială) este o expresie a dezideratelor păturilor mij- 
locii. Dar deși atît de diferită — față de conservatorismul 
moșierilor — în motivație socială şi chiar în finalitate, 
concepția lui Eminescu despre stat a fost afirmată în or- 
ganul partidului conservator, ca un punct de vedere doc- 
trinar oficial, și nimeni în epocă nu făcea: deosebirea (atît 
„de necesară !) pe care azi o putem lesne stabili. „În zadar 
— scria poetul în 1879 — ar încerca cineva să dovedească 
că statul e un rezultat al convenţiunii și al punerii la 
cale prin teorii ; el este și rămîne un product al naturii, 
un organ al societăţii şi precum omul nu-i liber-de a-și 
schimba inima, sau creierul sau plămînii după plac, ase- 
menea nici societatea, într-o stare anumită de lucruri eco- 
nomice și de cultură, nu poate să schimbe după plac forma 
și funcțiunile statului...“ 1 Sau în acelaşi an : ,,...Pentru noi 
statul e un obiect al naturii care trebuie studiat în mod 
individual, cu istoria, cu obiceiurile, cu rasa, cu natura 
teritoriului său, toate acestea deosebite și neatîrnînd cîtuşi 
de puţin de liberul arbitru al indivizilor din cari, într-un 
moment dat, se compune societatea...“ 2 Exemple: de acest 
fel ar mai putea fi (destul de multe !) citate. Ele nu ar 
contribui decît la confirmarea acestui punct de vedere în 
convingerea căruia Eminescu a rămas statornic, ca-o rocă 
granitică. Le i RER T 
. Am evitat cu bună-știinţă în citațiile de mai sus im- 
precațiile sau numai referirile critice la adresa liberalis- 
mului. Dar ele se află peste tot (nu numai în violentele 
articole eminesciene), liberalii și liberalismul fiind stigma- 
tizaţi de a fi comis sacrilegiul sacrificării statului natu- 
ral în favoarea artificialei şi interesatei înjghebări a ci- 
vilizaţiei statale de sorginte raţionalistă. Deși aceste luări 
de atitudine critică sînt tîrzii (firește, toate, după 1870 !), 
rechizitoriul nu se limita la fenomenul atunci în curs. I 


4 Timpul, an IV, nr. 23 (30 ianuarie), 1879. 
> Idem, nr. 180 (17 august) 1879. .. 


152 


Ideologia junimistă 


se căuta geneza. Și, fatal, se ajungea la începuturile pro- 
cesului de trecere a țării spre epoca modernă. Generația 
paşoptistă cu programul ei revoluționar de reformare era 
invocată, judecată și — se putea altfel ? — acuzată. 

Înainte de a comenta opiniile criticiste ale junimis- 
mului față de gestul (teoretic și practic) al pașoptismului 
se cuvine să evidențiem aproprierile, chiar filiaţiile din- 
tre cele două curente. Fireşte, nu vom forța interpretările 
în acest succint examen comparatist pentru a nu eşua 
în eroarea de a considera junimismul drept continuator, 
dacă nu chiar legatar al pașoptismului. Eroarea, din pă- 
cate, s-a făcut în ultimul deceniu cu rezultate atît de exa- 
gerate, încît — ca în atîtea cazuri similare — s-au auto- 
anulat. Fără îndoială, se poate vorbi de reluarea de 
către junimism a unor principii din legatul pașoptist. 
Problema e însă din ce zonă a acestui legat ? Sînt cu- 
noscute unele deosebiri dintre pașoptismul moldovean şi 
cel muntean. Privite lucrurile astiel se poate spune că 
programul pașoptist se prezintă cu o sferă atît de cuprin- 
zătoare încît o mișcare de idei favorabilă unei evoluţii 
moderatoare (cum a fost junimismul) putea afla acolo 
unele principii și motive din care să se revendice. Să mai 
invocăm și să dezvoltăm argumente pentru a demonstra 
că aproprierile (uneori se poate spune chiar filiaţie) între 
junimism și mișcarea de la 1848, privesc programul pa- 
șoptiștilor moldoveni ? 

Lucrurile se prezintă atît de clar încât e lesne de 
înțeles că singurul factor de legătură între junimism și 
predecesori îl constituie unele prevederi (și mai ales ter- 
minologia sub care erau înfățișate) ale programului re- 
formator elaborat de Kogălniceanu şi prietenii săi. Doar 
Kogălniceanu a fost şi el student al lui Savigny, despre 
care a vorbit cu venerație, a împărtășit destule din opi- 
„niile comune ale şcolii istorice a dreptului! Nu a semnat 
Kogălniceanu în 1852 acest text edificator pentru convin- 
gerile sale ideologice : „ţara noastră nu prin grabnice 
şi zgomotoase schimbări se poate ridica. Reformele blînde 
şi graduale ? îmbunătățirile serioase, răspîndirea instruc- 
ției publice, egala îndrituire a tuturor claselor națiunii, 
îndreptarea moravurilor în familie, întărirea, statornicirea 
şi respectarea puterii ocîrmuitoare, ca organ al legii, aces- 
tea sînt singurele elemente de regenerație pentru noi. 

Orice schimbare silnică, -orice prefacere năprasnică nu 
pot să ne fie decît fatale, Când revoluțiile încep, civiliza- 
ţia încetează...“ ? 1 Iar în acel lucid document politic. din 
“august 1848 care este Dorinţele: partidei naţionale din 
Moldovă, combătînd: — cu dreptate — Regulamentul or- 
ganic, a menţionat că ,,o lege fundamentală a ţării tre- 
buie însă să fie o plantă indigenă, expresia năravurilor 
şi a. nevoinţelor. naţiei“, precizînd programatic :. „,vroim 
a ne întoarce la acele instituţii a cărora origine este din 
pămîntul nostru, care în timp de cinci veacuri le-am avut, 
şi pe care nu mai voim a le adopta după luminile și tre- 
buinţele epocii. «2 Să nu se creadă de aici, ne grăbim să 
adăugăm, că Kogălniceanu voia o reîntoarcere la trecut. 
Textul din urmă este reprodus, cum spuneam, din chiar 
programul reformator al revoluționarilor moldoveni și ar 
fi de neimaginat ca tocmai în spaţiul acestuia să se re- 
clame reîntoarcerea la vechile  rînduieli. Dreptate, cre- 
dem, are Lovinescu 3, care observase că, de fapt, propu- 
nerile' reformatoare. ale lui Kogălniceanu erau:tot atit 
de ferme ca cele ale colegilor din Muntenia. Deosebirea 
e că fruntașul moldovean. învăluia cerinţele. sale refor- 
matoare ` în cuvinte cu iz tradiţional, invocînd trecutul 
şi istoria, : iar muntenii uzau de o terminologie revolu- 
ționară, . de. „proveniență. franceză. Dealtfel, în „același 
document Kogălniceanu prevenea. că propunerile - sale 
reformatoare, : menite să creeze un cadru instituțional 
modern,..„ele au 'oareşicare asemănări cu constituţiile 
altor popoare, să nu. socoată cineva că sunt imitații și 
împrumuturi... Să nu se iee după formă 'și după ci tă 
Instituţiile ce Je vroim sunt curate ale țării noastre, 
cea mai mare parte.și' “aceasta o dovedesc istoria şi ac- 
tele. publice - ale. românilor“ +, = Iar cele 34 de „dorințe“ . în- 
scrise în program erau . profund înnoitoare, . rezumînd 
aproape cele 22.de puncte ale programului de la Islaz. 


15 Vie Kogălniceanu, Prefaţă la Letopiseţele Tării Moldovei, în 
Opere alese (ediţia G. Drăgan), Ed: Georgescu-Delaftras, f.a., p. 179. 
“2 Idem, Dorințele a li ia iulia din Moldova, în Opere 
alese, ed. cit., p. 94—95. 
în ADA Lovinescu, Istoria. civilizaţiei române moderne (ediţie de 
Z. Ornea), Editura Ştiinţifică, 1972, p. 130. 
o a ii cil sucit op.: cit., în ed. cit., p. "98—99. 

= Dar,'fără îndoială, limbajul tradiționalist, apelul la 
ideologia evoluționistă și la conceptele istorismului” pot 
constitui o punte de legătură între pașoptismul moldo- 
vean şi junimism. Apoi junimismul nu exprima o ideo- 
logie a .restauraţiei . extremiste, nu predica reîntoarcerea 
la tradiţii voievodale. Accepta faptul împlinit al înnoiri- 
lor înfăptuite, chiar dacă demonstra polemic că drumul 
parcurs nu a fost cel indicat, transformarea — prea for- 
tată, iar eficiența actului reformator — neînsemnată. 
Liberalul democrat Kogălniceanu putea. fi invocat de 
moderaţii liberali care au fost, de fapt, junimiștii. Apoi, 
destule revendicări din programul Daciei literare au fost 
reluate de junimism : în problemele limbii, ale cultivării 
literaturii populare, ale creaţiei culte și — în planul ideo- 
logiei literare — ideea specificului naţional. Altfel spus, 
aproape tot ce considerăm a fi stratul romantic al este- 
ticii junimiste poate fi invocat ca descinzînd din idealu- 
rile culturale .paşoptiste. Dealtfel, junimiștii, în activi- 


tatea lor politică, au concedat, din motive tactice, să . 


exprime opinii favorabile despre generaţia luptătorilor 
de la 1848. E drept că întotdeauna aceste aprecieri pozi- 
tive erau oportune, urmărind să înfățișeze degradarea li- 
beralilor. de după 1870 în comparaţie cu ipostaza lumi- 
noasă a vechii generaţii de la 1848. Dar, oricum, se pot 
semnala asemenea aprecieri favorabile actelor celor ce 
s-au distins la 1848. „Consimţim cu toţii a zice — declara 
Maiorescu în 1879 — că este ceva în acei oameni de la 
48, este un foc, dacă-mi permiteți expresia, candid, care 
îi face să fie admiraţi de mulţi dintre noi, este o vigoare 
juvenilă, cu care merg înainte și au mers totdeauna înainte, 
este o bărbăţie care la mulţi dintre cei mai tineri dintre 
noi le lipseşte. Aceasta o mărturisim liber. Însă, domni- 
lor, toată opera lor de la 48 nu poate sta decit sub o 
condiţie, ca să se continue în generaţiile care vin după 
ei ; şi o nefericire ar fi...“ 1 (urma obișnuita comparaţie cu 
fizionomia bicisnică a descendenților). Altădată, în eseul 
despre Neologisme, referindu-se la rolul pozitiv și ne- 
'cesar al fenomenului introducerii, în perioada 1848—1857, 
a nostalgismelor, Maiorescu constata : „Așa de puternică 


1 T, Maiorescu, Discurs rostit la 11 decembrie 1879, Discursuri 
parlamentare, vol. II, 1897, p. 411. 

a fost raza de lumină ce s-a revărsat atunci asupra ţă- 
rilor române, încît nu a existat un singur om din clasele 
de sus care să nu se fi deșteptat la atingerea ei. Cu focul 
tinereţei s-au aruncat cu toții pe calea cea nou deschisă, 
şi mai ales de la sora noastră franceză am primit, îm- 
preună cu impulsul mișcării politice, și o întreagă co- 
moară de cuvinte latine, și deodată ne-am deprins cu 
toţii să vorbim de libertate, să ne gîndim la constituţiune, 
să sperăm în viitor, să ne credem capabili de orice reforme. 
Cu inima deschisă tinerimea a primit cuvintele cele nouă 
din. gura conducătorilor naţionali, şi toată societatea 
română cea cultă a fost pe atunci ca o singură școală de 
învăţămînt mutual pentru limba neolatină; În această 
mișcare vedem noi ca element esenţial emoțiunea: pu- 
ternică lăţită într-o parte întinsă a poporului român.. 
Acest izvor de viaţă însă, întrucît curgea din revoluțiunea 
socială și politică de la 1848 pînă după 1857, a secat as- 
țăzi de mult, entuziasmul s-a răcit, și s-a răcit așa de 
tare, încît o mare parte a societăţii noastre este cuprinsă 
de un fel de lăncezime sceptică pentru tot ce se mai 
numește reformă politică şi socială.“ În aceeași manieră 
“-comparatistă, cu luminile și umbrele deliberat distri- 
buite, a creionat și Carp silueta pașoptiștilor : „,Gene- 
rațiunea de la 1848, cu idealurile ei de libertate înlă- 
untru și de neatirnare în afară, ea, care a prezidat: la 
renaşterea națională a acestei ţări, a împlinit: misiunea 
ei și nu noi îi vom tirgui sincera noastră admiraţie. După 
munca glorioasă a Creării, vine însă munca mai modestă 
a consolidării.“ ? 
Dar dincolo de apropierile seninatate și opotunele 
aprecieri favorabile între pașoptism și junimism, nu se 
„pot stabili raporturi de` filiație. Dimpotrivă, demarcaţia 
“se deschide larg, fără putinţă: de conciliere.. Nu e vorba 
numai de o 'nepotrivire temperamentală dintre o gene- 
raţie entuziast-mesianică, îndrăgostită de fraze mari, ge- 
neroasă pînă la uitare de. sine în idealuri, şi una, lucidă, 
sceptică, dispreţuind vonba umflată, avînd despre idea- 
Jurile sociale sau naţionale alte convingeri, chiar dacă tot 


` 1 T, Maiorescu, Neologismele, în Critice, vol. II (ed. cit.), p. 150. 
| 2 P, P. Carp, Discurs rostit la 9 mai 1891 la deschiderea Clu- 
-bului constituţional. Apud. Const. Gane, 124 P. gamy . vol. II, 1936. 
p. 18. i | 

atit de înalte. Divergenţa era înainte de toate principială. 
Iar principiile acestea divergente erau de natură ideolo- 
gică şi filozofică (de filozofie socială). Era, într-adevăr, 
greu de practicat o punte durabilă între ideologia revo- 
luționară și cea a restauraţiei. Repetăm, junimismul nu 
era expresia, la noi, a ideologiei extremist-restauratoare, 
nu preconiza pironirea ţării în trecutele alcățuiri şi nu 
era ostil progresului, după cum paşoptismul nu preconiza 
nici el o ideologie revoluţionară rigidă, neîmblinzită de 
oportunitatea concesiei. Dar, dincolo de aceste mlădieri 
reciproce se înfruntau două înțelegeri distincte în opo- 
ziţia lor privind calea evoluţiei ţării spre progres și civi- 
lizaţie modernă. Disputa era mai veche în țara noastră. 
Cam de la începutul veacului XIX spiritele erau neli- 
niștite, înfruntîndu-se încrîncenat în jurul ideii: pe ce 
cale evoluăm. Periodic, dar cu o constanţă obsesivă, cite 
un cugetător izolat, exponentul unui curent, un gazetar 
sau -om politic, revenea, ca Th. Rosetti în 1886, cu între- 
barea : „unde mergem și ce voim ?“ Ce alta, la urma urmei, 


au reprezentat apoi sămănătorismul sau poporanismul, 


decît întrebări pe aceeași temă, indicîndu-se şi soluţiile 
rezolvării dificultăţilor, mereu acute ? (Paradoxal e fap- 
tul că tîrziu, între cele două războaie mondiale, cînd apele 
păreau a se fi așezat și făgașul ţării îndreptat — fatal — 
pe firul evoluției capitaliste, disputa nu se stinsese. Dim- 
potrivă au izbucnit și mai înverşunat curentele tradiţio- 
naliste — brusc învigorate — cerind zgomotos redeschi- 
derea dosarului și refacerea căii de evoluţie. De parcă 
legile sociologice puteau fi suspendate, aminate sau ne- 
gate !) În această înfruntare în jurul unui motiv ideo- 
logic cu adevărat obsesiv, pașoptismul și junimismul se 
instalau, fiecare, în altă tabără și pe o altă, diferită, di- 
recţie. Pașoptismul continua și încununa, printr-un act 
decis şi o ideologie corespunzătoare, concepţia și militan- 
tismul spiritelor înaintate care descindeau din ecoul 
„nesupunerii franţozești“, iar junimismul se instala în 
prelungirea convingerilor, dacă nu declarat retrograde, 
oricum ponderatoare. Într-o parte se utilizau principiile 
mișcării ideologice-politice de la 1789 și cele comune tu- 
turor revoluţionarilor europeni de la mijlocul veacului 
trecut, de cealaltă parte tezele școlii istorice a dreptului, 
evoluționismul istorist. La aceste deosebiri de vederi s-au 

“adăugat  linevitabilele . conflicte politice dintre două 
partide în care unul se revendica (adesea nedrept și dema- 
gogic) continuatorul paşoptismului, iar celălalt din .tra- 
diția rolului istoric al marii boierimi. De o: parte se vor- 
bea (şi cît de înfierbîntat !) "de reforme, revoluție, 
burghezie, industrie, „suvrage“ universal, libertatea presei, 
iar de cealaltă parte de tradiție, funcţia culturală și poli- 
tică a boierimii, dreptul ginţilor, aristocrația spiritului, 
iar Carp (nu și T. Maiorescu) afișa, sfidător, un SAE De l 
suveran pentru vulg și agitația străzii. 

“Așa stînd lucrurile, era normal ca Maiorescu, atunci 
cînd avea să examineze retrospectiv “în 1895) rolul şi: 
caracterul mișcării de la 18481, să întocmească acel cu- 
noscut rechizitoriu aspru care a făcut epocă. „În ce direc- 
ție — scria el — era îndreptată România de conducătorii 
ei cei mai luminaţi ? De cînd și unde începea acea îndrep- 
tare ? Puteam noi merge spre republică ? Cu modul de 
judecată istorică ce predomnea între noi (junimiștii, n.n.), 
mai mult englezește evoluţionar, decît franţuzește revo- 
luţionar, aşa-numita regenerare. de la 1848 nu ne părea 
să aibă gradul de: importanţă ce i-l atribuiau liberalii din 
Muntenia. Fără îndoială, mișcarea de la 1848 avusese în- 
semnătatea ei, întrucît manifestase, cu oarecare răsunet 
în Europa, deșteptarea conștiinței naționale în românii 
din Principate şi voinţa lor de a se dezvolta în conexitate 
cu: civilizaţia occidentală. Dar ca organizare politică, :în- 
lăuntrul acestei tendențe generale, oamenii. de-la 48 nu 
au lăsat și nu au avut nici o concepție reală. “Constitu- 
țiunea din 15 iunie -1848 de pe «cîmpul libertăţii» de 
la Filaret, cu cele 22 articole ale ei, era o operă de fanta- 
sie, fără valoare practică... ; (se înșirau, cu scurte: co- 
mentarii critice, cîteva dintre “articolele principale ale 
Proclamaţiei de la Islaz, onan). „toate aceste erau numai 


a Opinia aceasta a lui Maiotesal daci 1848 a fost o convin- 
gere mai. veche, stratificată: din anii- tinereţii. La 17 ani, într-o 
scrisoare de la 18 noiembrie 1857 către sora lui Emilia, comentînd 
critic fenomenul pregătirii Unirii, Maiorescu vorbea de „smintiţii 
de la 1848“ şi, referindu-se la cerinţele partidului unionist pe care 
‘le -socotea  necugetate, îi blama din:nou pe pașoptişti ca iniția- 
tori : „a fost — credea tînărul Maiorescu — o blestemat de. iscusită 
indulgență din partea Porții. de a lăsa să revină în ţară capetele 
de copil de la «48»* (Epistolarium, Caiet a: Traducere va e ii 
geta Limit titlul 

naivă aşternere pe hîrtie a unui amalgam de idei nebu- 
loase, cum mișuiau pe atunci în broșurele frazeologilor 
din alte ţări. Şi în contra frazeologiei era mare dispreţ 
în Junimea... Nu, aici nu putea fi izvorul politicei ro- 
mâne...“ 1 P.P. Carp, mai pragmatic nu reexamina, din- 
tr-o perspectivă ideologică, programul revoluţiei de la 
1848. El îi contesta valoarea practică, ţinînd să documen- 
teze că nu poate constitui un program din ale cărui indi- 
caţii constituționale să se stabilească norme utile de 
guvernămînt. „Nu se mai poate guverna pe baza prin- 
cipiilor liberale de la 1848. Aceste au fost îmbrățișate 
şi aplicate de toate statele moderne... De aceea zic, oamenii 
de la 1848 nu mai au absolut nici o valoare, poate o va- 
loare istorică, dar o valoare pentru luptele politicas de 
astăzi; nici una.“ ? 

Junimismul, căruia îi repugnau cu o sinceritate pro- 
fundă spiritul și practica ideologiei revoluționare ?ł, contesta 
valoarea programului de la 1848. Propunea, în schimb, 
valoarea de îndreptar a hotăririlor programatice ale 
Divanurile ad-hoc de la 1857. „Adevăratul îndreptar al 
dezvoltărei interne și externe, în direcția căruia începuse 
regenerarea noastră și care trebuia acum urmat pînă 
la. sfîrşit, erau cele 5 puncte fundamentale, formulate de 
Divanurile ad-hoc din Iași şi Bucureşti la 7 și 9 octom- 
brie 1857: respectarea capitulațiunilor, unirea, dinastia 
hereditară dintr-o familie suverană a Europei, neutrali- 
tatea garantată de Puteri și sistemul constituţional. Aici 
era, expresia reală a cerinţelor ţării, conform cu faza 


1.'T. Maiorescu, rori contimporană a României, 1925, 
p. 40—41. După Maiorescu şi ceilalți junimişti, spiritul revoluțio- 
nar era, fireşte, sinonim cu anarhia. Într-un articol publicat în 
Timpul 'din. 24 ianuarie, pe vremea cînd Maiorescu era directorul 
ziarului (nu e exclus ca articolul să-i aparțină lui Maiorescu), se 
scria : „Anarhia are deosebite gînduri. Adevărata ei şcoală e ne- 
norocita Franciă, unde d-nii Rosetti, Brătianu şi adepţii lor, ca 
d. Stătescu, au supt binefăcătorul lapte ce devarsă astăzi asupra 
- fericitei Românie. Acolo anarhia a lăsat nişte urme uriașe pe 
care'd-lor pot să le admire în toată odihna, dar la suvenirul cărora 
omenirea întreagă se cutremură : 93, iuniu 1848, Comuna din 1871. 
în o ţară unde ea a putut săpa temeliele societăţei şi a le înlocui 
prin revoltă, prin shilotină și prin incendii. (Unde începe anar- 
hia, loc cit.) 

2 Constituţionalul, I, nr. 140 (15 decembrie), 1889, 

3 AF; Maiorescu, Discurs parlamentar rostit la 3 dec. 1881. 

vremelnică a evoluţiunii sale istorice, programul izvorit 
din toată experiența trecutului și care trebuia păstrat 
cu sfințenie pînă la deplina lui înfăptuire, după care 
venea apoi timpul unei noi hotăriri și formulări pentru 
regularea mersului în viitor.“  Observaţia o găsim — mai 
laconic exprimată — şi într-un discurs din- decembrie 
1881. „Dacă mișcarea de la 1848 a fost o impulsiune pa- 
triotică mai mult instinctivă decît o afirmare precisă de 
idei, mișcarea națională de la 1857 a fost o impulsiune 
patriotică cu un program foarte precis.“ ? 

Preferinţa junimismului pentru programul 'Divanuri- 
lor ad-hoc are, desigur, raţiunea ei. Printre cele cinci 
puncte esenţiale ale programului din 1857 nu figurează, 
de pildă, nici o cerinţă privind calea de soluționare a pro- 
blemei țărănești. Ori, cum se știe, articolul 13 din pro- 
gramul revoluționar muntean, atît de blamat de. juni- 
mism, cerea emanciparea clăcaşilor şi împroprietărirea 
lor prin despăgubire. Iar Bălcescu nu a scris mai tîrziu 
că. „revoluţia din 1848 se cuprinde pe de-a întregul în 
acest articol al 13-lea“ ? Dealtfel, şi în documentul (pro- 
gram) al revoluţiei moldovene redactat de Kogălniceanu 
(Dorinţele partidei naţionale) se cerea rezolvarea proble- 
mei țărănești prin desființarea boierescului și împroprie- 
tărirea ţăranilor prin răscumpărare. (E drept că, în 
programul de la Brașov din mai 1848, mai radicalul Prin- 
țipiile noastre pentru reformarea patriei, se cerea împro- 
prietărirea . fără răscumpărare.) Divanurile ad-hoc au 
renunţat la problema țărănească, deși delegaţii țăranilor 
au cerut imperios măsuri radicale pentru îmbunătăţirea 
condiţiei lor de viaţă. Dar opoziția moșierimii a fost atît 
de înverșunată, încît foştii revoluționari de la 1848 (reîn- 
torşi din exil) au acceptat să redacteze un document în 
care să fie prevăzute numai revendicări politice, cele 
sociale fiind ocolite. Se argumenta că în acest fel se 
salva ideea Unirii, altfel în primejdie datorită împotri- 
virii marilor proprietari. Documentul Divanurilor pre- 
vedea, într-adevăr, vitale cerințe de ordin politic (intern 
şi extern), exprimînd opinia țării întregi înaintea marilor 


bă Maiorescu, Istoria contimporană a României, î925, p. 42. 
Timpul, an VI, nr. 266 (5 decembrie) 1881. 

> Vezi studiul lui Paul Cornea. Titu Maiorescu şi. Busptiuul, 
în vol. De la Alexandrescu la Eminescu, E.P.L., 1966, p. 325—368. 


160 


| Ideologia junimistă 

puteri europene. Dar interesele țărănimii, fără de care 
nu se putea asigura evoluţia reală a structurilor sociale 
‘şi politice românești, au fost sacrificate. Era prima probă 
elocventă a involuţiei liberalismului muntean care se 
plia pragmatic la conjunctură. (La una din ședințele 
Divanului ad-hoc muntean I.C. Brătianu a cerut dele- 
saţilor ţărani să renunţe la cererile lor, dînd „pildă de 
dezinteresare“, jertfind „păsurile lor personale pentru 
ale țării“.) E adevărat că în joc era destinul politic naţio- 
nal al ţării. Dar acesta nu trebuia apărat prin abando- 
narea totală a dezideratelor sociale. Unii dintre fruntașii 
liberali, moldoveni și munteni, foști participanţi la miş- 
carea din 1848, au acceptat această temporară punere 
între paranteze a principalului. deziderat social, socotind 
că după Unire se vor putea întreprinde măsurile nece- 
sare pentru readucerea chestiunii pe tapet. Kogălniceanu 
și unii liberali munteni au acceptat această stratagemă, 
pentru ca la 2 mai 1864 să înfăptuiască, în condiţiile 
știute și în forma ciuntită cunoscută, reforma agrară. 

În ordinea temei noastre, semnificativ e faptul că 
junimismul nu a considerat necesar să comenteze în 
vreun fel absenţa problemelor sociale din programul Di- 
vanurilor din 1857. După cum nu e o întimplare faptul 
că în comentariul lui Maiorescu despre proclamația Con- 
stituţiei din 1848 a omis orice referire la articolul 13, deşi 
a calificat-o „o operă de fantasie“. În realitate, deşi bla- 
mată și apreciată atît de tranșant negativ, Constituţia 
din 1848 nu era deloc „aşternere pe hirtie a unui amal- 
gam de idei nebuloase“. Era, dimpotrivă, expresia nece- 
sară a reformării tuturor structurilor românești pentru 
a o impune în circuitul modern al evoluției capitaliste. 
Lovinescu avea dreptate să aprecieze, combătînd opinia 
lui Maiorescu transcrisă mai sus: ,,...Cu tot caracterul 
ei teoretic și imitativ, Constituţia din 9 iunie 1848 ră- 
mîine adevăratul punct de plecare al unei noi orientări 
a poporului nostru; ea reprezintă gestul simbolic prin 
care axa vieţii noastre politice şi culturale s-a schimbat 
din Răsărit în Apus; de ea se leagă viitoarea formaţie 
revoluționară a civilizației românești — dealtfel, socio- 
logic, singura cu putinţă.“ 1 Acuzaţi de a nu fi avut simţ 


1 E. Lovinescu, Istoria civilizaţiei, ed. cit., p. 144. 

istoric, din care cauză s-au lăsat Pa Ă de formulele po- 
litice . la modă în. Franţa revoluţionară, încercînd să le 
aplice otova la gurile Dunării, de fapt pașoptiștii au de- 
monstrat că au înţeles mersul evoluţiei istorice și dina- 
= mica acestui proces. Gestul, acțiunea și concepția lor 
despre societate şi evoluția ei o demonstrează elocvent. 
Iar strădania lor militantă nu e deloc o arbitrară trans- 
plantare a unor formule culese de ici, colo și mult mai 
mult decît — cum credea Lovinescu — un gest simbolic. 
Țările românești, cu toată lentoarea în dezvoltare, cu- 
noșteau, la 1848, un stadiu incontestabil în evoluţia spre 
capitalism. Încît eliminarea atotputerniciei feudalităţii 
în plan social și politic — năzuită de paşoptiști — era un 
„act sociologic necesar, reclamat imperios de realitatea 
socio-economică. Gherea a ridiculizat, cu . temei, acele 
opinii (exprimate. și de junimism) care reduceau pueril 
întreaga mișcare pașoptistă la ipostaza adolescentină a 
unui grup de tineri intelectuali fermecaţi de formule cu- 
ceritoare adunate de aiurea. În realitate, a demonstrat 
sociologul Gherea, „tinerimea liberală de la 48 a fost nu- 
mai exprimătoarea și mijlocitoarea acestor forţe... sociale 
care au impus transformarea. ! 


3. Nu ne oprim acum să comentăm opiniile junimiste 
despre Constituţia. de la. 1866 şi, în general, despre 
întreg sistemul legislativ creat rapid (poate prea rapid) 
pentru configurarea cadrului suprastructural al Româ- 
niei moderne. O vom face mai încolo. Mai întîi se cuvine 
să comentăm teza formelor fără fond care, se ştie, ocupă 
“un loc cardinal în ideologia junimistă. O teză care, bene- 
ficiind de o formulare fericit găsită, a făcut o extraordi- 
nară carieră în toate zonele culturii și, de aici, poate prin 
puterea de sugestie a literaturii, în politică, sociologie, 
ideologie şi chiar în anumite despărțăminte ale filozofiei. 
O întrebare i se pune din capul locului cercetătorului 
care examinează acest esenţial compartiment al ideolo- 
giei junimiste. Care este sfera şi obiectul celor două 
concepte (formă și. fond) sau (mai bine ?), cei doi ter- 


1 C. Dobrogeanu-Gherea, Neoiobăgia, 1910, p. 34—35. 

meni ai acestei relaţii antinomice ? Operația nu e impusă 
numai de raţiuni logice (precizarea termenilor e totuși de 
rigoare în orice examen analitic !). Pentru că examinînd 
chestiunea mai atent constatăm, nu fără surprindere, că 
termenii nu au deloc o sferă și un obiect bine precizate. 
Şi e de mirare că un logician de valoarea lui Maiorescu 
să fi lăsat în obscuritate tocmai acești doi termeni, ve- 
hiculaţi atît de mult ! Într-adevăr, ne întrebăm din nou, 
care să fie sfera categorială a celor doi termeni ? Obiș- 
nuiți cu rigoarea terminologică de azi și cu încărcătura 
semantică pe care au cîștigat-o cele două concepte de-a 
lungul unui secol de istorie culturală, cercetătorul actual 
e ispitit să confere preciziune unor concepte lăsate de 
fondatori neclarificate. Astfel unii cercetători, utilizînd 
schema sociologică marxistă, au asimilat dualitatea fond- 
formă bazei și suprastructurii, înţelegînd prin fond struc- 
tura socio-economică și prin formă palierele suprastruc= 
turale (cultură, cadrul politic instituțional, legislaţie, arte, 
știință, morală, moravuri etc.). Firește că anumite co- 
respondenţe verifică această asimilare poate prea teme- 
rară (încercată și de noi în cartea despre junimism 
din 1966). Dar nu o epuizează defel. Tudor Vianu 
emitea ipoteza că în înţelesul maiorescian fondul semni- 
tica, de fapt, numai „cultura interioară“, iar forma, ,,re- 
gimul constituțional“ liberal în vigoare după 1866. Dar 
tot Vianu, clarificînd sensul categorial al fondului, pro- 
punea o explicitare care ne apropie de ipoteza sociologică 
întrevăzută de cercetătorii marxiști. „Acest fond, serie 
T. Vianu, îl întrevede Maiorescu în spiritul unei burghe- 
zii naţionale productive, în stare a fi determinat pe ca- 
lea orientării tineretului către profesiuni dependente de 
învățămîntul ştiinţific.“ 1 Călinescu atribuia categoriei fond 
o semnificaţie culturală, subsumată și aceasta ponderii su- 
fleteşti. „Ce înseamnă, se interoghează criticul, în gene- 
ral fond sub raportul manifestărilor culturale ? Evidenţa 
unei mari tensiuni a spiritului sub întreită înfățișare : 
intelectuală, pasională și politică. Fond vrea să zică 
proces, i se opune placiditatea : incuriozitatea, apatia, 
inerția. Întrebarea firească este dacă oamenii de la 


1 Vezi T. Vianu, Influența lui Hegel în cultura română, în ed. 
cit., p. 400. 

1848 pe care îi ironizează Maiorescu sînt lipsiţi de acest 
fond care i-ar face, în sens filozofic, aculturali. Ei, dim- 
potrivă, au un exces de fond. Maiorescu confundă fondul 
sufletesc cu depozitul obiectiv al cunoștințelor, cu instruc- 
tia.“ 1 Lovinescu a optat şi el pentru semnificaţia culturală 
a antinomiei dintre cele două concepte (în Istoria civi- 
- lizaţiei, ca şi în T. Maiorescu), fără a ignora sensul socio- 
logic mai general al implicaţiei criticismului ideologic 
conţinut în teoria formelor fără fond. Gherea s-a referit 
adesea la teoria formelor fără fond. Ba chiar a şi ac- 
ceptat-o, conferindu-i însă. o altă perspectivă și prescri- 
indu-i alte soluţii de rezolvare. Evident că, sociolog prin 
formaţie, Gherea a conferit celor două concepte un în- 
„ţeles sociologic, mai precis de sociologie economică și 
politologică. Fondul era, în general, considerat a fi baza 
socio-economico-politică (exprimată prin formula „con- 
diţiile obiective și cele subiective pentru întocmirea 
politico-socială a capitalismului“), iar forma, o supra- 
structură („instituțiile occidentale ce am introdus“, „insti- 
_tuţiile caracteristice capitalismului“, „întocmirea politico- 
socială burgheză“). 
Oprim aici incursiunea noastră pentru a conchide că 
fiecare dintre aceste ipoteze conţine, fără îndoială, un 
element de veracitate. Semnificaţia celor două concepte 
trebuie stabilită (sau restabilită) printr-o operaţie de 
contopire, într-un ansamblu teoretic funcțional, a opi- 
niilor din ipotezele menționate. Și am adăuga că această 
retopire nu e deloc convenţională. Celebra formulă ju- 
nimistă a fost un instrument polemic antiliberalist. Cei 
ce s-au oprit cu precădere la accepţia culturală a celor 
două concepte au avut, în felul lor, incontestabil, drep- 
tate. Actul de naștere al teoriei formelor fără fond s-a 
consumat în spaţiul vestitului eseu maiorescian din 1868 
În contra direcţiei de astăzi în cultura română. Şi aici 
se abordau, în mod special, probleme de filozofia cul- 
turii și de politică a culturii. Dar înţelesul teoretic al 
teoriei formelor fără fond era mult mai general. Sfera 
culturii era utilizată numai ca element cadru, cu func- 
țiune exemplificatoare. Prin acest intermediar — mai 


1 G. Călinescu, Domina bona, în Principii de estetică (ed. 
Geo Șerban şi Andrei Rusu), E.P.L., 1968, p. 253. 

bine sesizabil de orice lector cît de cît informat — se 
tintea însă departe, spre sfera largă a întregului orga- 
nism al structurilor româneşti din deceniul al şaptelea. 
Şi apoi chiar conceptul de cultură avea, atunci, pentru 
junimism un înțeles diferit de cel utilizat azi în filozofia 
culturii. Era şi mai cuprinzător dar și (nu e nici un pa- 
radox) mai limitativ. Uneori se contopea cu civilizația, 
pentru ca altundeva {adesea pe aceeaşi pagină) să se 
opună ei; aici se confunda cu Întreaga suprastructură, 
pentru ca în altă parte să rețină din sfera acesteia nu- 
mai anumite compartimente. Revenind la cele două con- 
cepte antinomice de bază, vom spune că forma are totuși 
la junimism înţelesul de cadru exterior al civilizaţiei 
importate, fondul (euprinzind în sfera sa moravurile, 
conţinutul sufletesc și starea social-economică. Şi, se ştie, 
sfera acestei alte denominațţii pentru conceptul de formă 
„civilizaţie importată“ sau „noua civilizaţie“ era atît de 
largă, încît cuprindea, de fapt, totul : legislaţie şi sistem le- 
gislativ — inclusiv Constituţia — sistemul politic, artele 
şi cultura, instituţiile de învățămînt. Cu o terminologie 
din filozofia culturii, forma semnifică, de fapt, civiliza- 
ţia, posibilă de împrumutat oricind și de oriunde, pentru 
că se oprește la straturile exterioare. Fondul era, po- 
trivit aceleiași terminologii, cultura sufletească, straturile 
profunde ale psihologiei unui popor, trăsăturile sale ca- 
racteristice ancestrale, moravurile şi caracterologia con- 


figurate lent în secole și milenii de evoluţie. Adoptarea- 


unor norme civilizatoare din sfera -formelor nu putea 
rodi decît dacă erau o expresie a fondului milenar stra- 
tificat sau dacă era reclamat necesar de acesta. Prin- 
cipiu care, constata — cum vom arăta — alarmat juni- 
mismul, a fost brutal încălcat de la 1840 la 1870, 
anulindu-se (scandal !) și ideea absolută a necesităţii evo- 
luţiei de la inferior la superior, de la bază la straturile 
de sus. 

Am adăuga că în ideologia junimistă nu numai cele 
două concepte au fost așezate polar în ecuaţie. Contradic- 
ţia era semnalată și în sfera categorială a formei, de 
vreme ce s-a denunțat faptul că formele adoptate prin 
import arbitrar nu au, ele însele, fondul corespunzător 
(academii fără oameni de știință, universităţi fără pro- 

fesori, teatre. fără dramaturgie și actori, sistem legislativ 
şi politic modern. implantat pe o conștiință. politică ar- 
haică ete., etc.). Tocmai din această cauză unii comentatori 
ai fenomenului junimist. s-au oprit aproape. exclusiv la 
semnificaţia. culturală a celebrei teorii criticiste.. Dar 
textul de bază al acestei teorii (În contra direcţiei de 
astăzi...) ca și multe altele semnate de Carp, Rosetti, 
Eminescu, oferă destule indicii pentru a afirma că, de 
fapt, conceptul fondului înglobează în sfera sa şi ele- 
mente din structurile mai generale, ale complexului socio- 
economic. Nu s-au referit Maiorescu și Carp, în nenumă- 
rate rînduri, la păturile: mijlocii (ei le spuneau, firește, 
clase), care erau singurele chemate să reclame însușirile 
adoptate și a căror inexistenţă ar îi conferit artificiali- 
tate întregului proces civilizator ? Așa stînd lucrurile, 
credem că se verifică acele ipoteze care lărgesc obiec- 
tul categorial al fondului, incluzînd aici şi elemente din 

„sfera mai generală a cadrului socio-economic. 

S-a contestat adesea junimismului paternitatea teo- 
riei. formelor fără fond, citîndu-se elocvente opinii ale 
unor antecesori. Lovinescu i-a amintit pe Gh. Asachi, 
Ion Ghica, I. Eliade-Rădulescu, C. Negruzzi, M. Kogălni- 
ceanu. Înainte de a ne referi la opiniile celor citați de 
Lovinescu (pe unii dintre ei i-a pomenit şi Ibrăileanu 
în 1908, deci cu mult înaintea lui Lovinescu), am aminti 
că formula  junimistă care poartă, indiscutabil, pecetea 
maioresciană, are ca înaintemergător pe nimeni altul 
decît părintele lui... Titu Maiorescu. Într-o scrisoare 
trimisă din Craiova lui G. Bariț la 27 august 1838, exa- 
minînd critic moravurile din Tara Românească, opina : 
„la noi toate sînt de-a-ndărătelea. Slăbiciunile la care au 
venit alte. neamuri, mai la urmă, din. îmbielşugare,. noi 
le avem la început, în cea mai mare sărăcie. Unde o să 
iasă asta, nu ştiu. Mie-mi(i) e teamă. De la generaţia ce 
este acum în mîinile noastre nu ştiu ce o să așteptăm. 
Eu însă nu poci aştepta bine, din cele ce sînt pînă acum. 
Fălească-se cui îi place în civilizația noastră, laude înain- 
tările în literatură, pe mine, căruia îmi) place a cerceta 
lucrul mai la rădăcină și a privi în viitor, nu mă va 
înşela forma din afară niciodată.“ Mai încolo vorbea de 
„silinţele ce se văd aici ţintite tot la lucruri uşoare, des- 
pre urmatul acelor silințe, care este o spoitură din afară... 

Apucăm lucrurile de vîrf, neîngrijind de rădăcină.“ 1 Cum 
se vede, și profesorul Ion Maiorescu, om de cultură ger- 
manică, trăit o vreme la Viena, dorea o evoluţie temeinică 
de la inferior la superior, sau, cum se exprima el, de la 
rădăcină spre virf, 'nelăsindu-se înșelat de ceea ce con- 
stata a fi „forma din afară“. După cum era firesc ca 
omul politic Gh. Asachi, oscilînd între moderație și spi- 
rit retrograd (a îndeplinit funcțiuni importante în Co- 
misia de redactare a Regulamentului organic, a fost po- 
trivnic mișcării politice revoluţionare de la 1848 și chiar 
anti-unionist) să fi scris această propoziţie cu fond socio- 
logic implicit ce premerge tezei junimiste : „cultura şi 
fericirea unui popor nu stă în schimbarea portului, în 
mania de a se lepăda în vechime și de a lua orice lucru 
străin şi nou, ci în respectul aducerii aminte a strămo- 
șilor.“ ? Eliade Rădulescu scria, desigur în Echilibru între 
antiteze : „Cu legi și doctrine eterogene aduse sau imi- 
tate din afară se pierde România, pentru că ridicîndu-i-se 
elementele ei vitale i se impun altele ce nu le pot respira 
plămiînii ei. Se îneacă animalul de uscat în fundul ape- 
lor ; moare peștele scos și ținut a răsufla aerul. Dă româ- 
nului legi române, legi biblice și creştinești, lasă-i da- 
tinele străbune, dacă vrei să trăiască ca nație.“ Costache 
Negruzzi îi scria la 1859 lui Ion Ionescu de la Brad: „Pre- 
cum vezi, de la fiecare am luat cîte ceva ; atîta că n-am 
luat ceva bun. Ce ne pasă ! Ni se pare că prin asta intrăm 
busna în civilizaţie...“ Cît privește apropierile dintre opi- 
niile evoluționist-istoriste ale lui Kogălniceanu și juni- 
mism, ne-am ocupat de ele mai înainte încît nu mai e 
necesar să revenim. Le amintim însă în acest dosar al 
predecesorilor. 

Incontestabil că unul sau altul dintre acești cugetă- 
tori au formulat opinii care premerg teza junimistă. Ade- 
vărul este însă că ele nu au anunţat junimismul şi ideo- 
logia grupării ieșene nu a preluat, fraudulos, o moștenire 
fără să o mărturisească. Negreșit, elemente din articu- 
laţiile de bază ale ideologiei junimiste pluteau în atmos- 
fera românească a epocii, saturînd mediile conservatoare. 

1 George Bariț și contemporanii săi (ediţie coordonată de 


I. Pervain şi Şt. Pascu), Editura Minerva, 1973, p. 218. 
2 Albina românească, 1843, 

Dar junimismul are meritul de a le fi coagulat sistematic, 
a le fi dat osatură doctrinală, trimiţindu-le în lume sub 
o înfățișare izbutită, care a cucerit adeziune în unele cer- 
curi, interes (chiar dacă polemic) în altele. Se poate deci 
spune fără greș că originalitatea junimismului, în formu- 
larea acestei teze ideologice, rămîne astfel integrală. 
Chiar detectarea cugetărilor prejunimiste se datorește 
junimismului. Junimismul, impunîndu-se ca o orientare 
ideologică de mare autoritate, a determinat efortul de a 
căuta antecesori. Și, paradoxal, fără existenţa junimismu- 
lui opiniile „precursorilor“ s-ar fi pierdut cu totul sau nu 
ar fi căpătat valoarea ce li s-a atribuit. Junimismul nu 
numai că nu i-a frustrat pe predecesori, dar a valorat 
opiniile care nu erau, de fapt, cum precizase și Lovi- 
nescu, decît „simple observaţii fără consistenţă ale unor 
stări de fapt pornite dintr-un spirit critic la îndemîna 
oricui.“ ! Dealtfel, același lucru se poate spune despre 
destinul articolului în care teza formelor fără fond a fost 
pentru prima oară formulată. Dacă nu ar fi existat decit 
eseul maiorescian din 1868 (În contra direcţiei de astăzi...) 
și nu i s-ar fi adăugat celelalte studii ale profesoru- 
lui, cele ale lui Rosetti, Panu, Xenopol, Burlă, discur- 
surile lui Carp și Maiorescu, activitatea politică a gru- 
pului junimist, gazetele grupării, Convorbirile literare 
și autoritatea lor excepţională, expresia ideologică ju- 
nimistă în literatura unor străluciți membri ai cena- 
clului atunci, cu siguranţă, s-ar fi risipit și importanţa 
intervenţiei maioresciene din 1868. 


o 


Cu o decizie izvorită dintr-o convingere clădită te-. 
meinic, în anii formaţiei intelectuale, junimismul a ini- 
tiat, așadar, un adevărat rechizitoriu de contestare a pro- 
cesului civilizaţiei româneşti. Nu era vorba, am mai spus-o, 
de contestarea fenomenului civilizatoriu, ci de modali- 
tatea înfăptuirii sale. S-ar fi comis o gravă eroare. Odată 
cu abrogarea (prin tratatul de la Adrianopole) a monopo- 
Tului turcesc asupra comerțului românesc și intrarea 
noastră in circuitul european, cele două principate. ar fi 
deschis prea larg porțile înnoirilor. În cîteva decenii, 


1 E. Lovinescu, op. cit., p. 197. ` 

adepţii înnoirilor cu orice preţ au adoptat și au împru- 
mutat fără rigoare, măsură şi spirit selectiv. S-ar fi ig- 
norat esenţialui : nu s-au adoptat doar acele forme care 
s-ar fi potrivit specificului local şi nici nu s-a controlat 
ritmul acestui proces înnoitor. Să trecem (pentru că vom 
reveni mai încolo asupra chestiunii) peste acuzaţia pri- 
vind lipsa spiritului selectiv în procesul acesta necesar 
de reformare. Important e că, după un atent tur de ori- 
zont, ideologii Junimii au ajuns la concluzia că tot ceea 
ce s-a construit în cîteva decenii e fals şi fragil. Îm- 
potriva acestei realități îngrijorătoare, cu care conşti- 
inţa publică s-a obișnuit, trebuia inițiat un atac concen- 
trat şi dur pentru a produce o radicală mutație de men- 
talitate. „Această rătăcire totală a judecăţei“ — scria Ma- 
iorescu în eseul din 1868 — este fenomenul cel mai în- 
semnat în situațiunea noastră intelectuală, un fenomen 
așa de grav, încît ne pare că este datoria fiecărei inte- 
ligenţi oneste de a-l studia, de a-l urmări de la prima sa 
arătare în cultura română și a-l denunța pretutindenea 
spiritelor mai june, pentru ca acestea să înțeleagă şi să 
primească sarcina de a-l combate şi nimici fără nici o 
cruțare...“ Viciul cel mare constă în aceea că România și-a 
adăugat, în contact cu formele civilizaţiei apusene, nu- 
mai un „lustru din afară“, lipsit de bază și de fond pro- 
priu. Şi aceasta pentru că „nepregătiţi precum erau şi 
sunt tinerii noştri, uimiţi de fenomenele măreţe ale cul- 
turei moderne, ei se. pătrunseseră numai de efecte, dar 
nu pătrunseră pînă la cauze, văzură numai formele de 
deasupra ale civilizațiunei, dar nu întrevăzură fundamen- 
tele istorice mai adinci care au produs cu necesitate acele 
forme și fără a căror preexistenţă ele nici nu ar fi putut 
exista.“ ! În marele său discurs, rostit în parlament. la 
28 martie 1879 în problema articolului 7 din Constituţie, 
Carp spunea cam același lucru: „Cînd România, cam 
virgină de orice cultură, s-a găsit deodată faţă cu civili- 
zaţia occidentală, era firesc să nu se înțeleagă întregul 
mecanism și întregul mers al acestei civilizaţiuni ; era 
firesc (să reținem, pentru preciziuni ulterioare, acest jus- 
tificativ „era firesc“, n.n.) ca de multe ori să confunde 
cauza cu efectul și să creadă că imitînd în mod superfi- 


1 T. Maiorescu, art. cit, ed cit., p. 149, 147... 

cial. efectele, luînd pur și simplu formele cari le-a luat 
civilizaţiunea occidentului, noi aveam să ajungem la ace- 
laşi rezultat la care a ajuns Europa, şi a uitat că ceea ce 
ne impune nouă în străinătate... nu era decît rezultatul 
unei munci anterioare pe care noi nu am făcut-o și fără 
care, cu toată imitațiunea noastră servilă, nu putem 
ajunge la nici o înflorire.“ t Nu altfel cugetă și Theodor 
Rosetti în studiul din 1886, la care ne-am mai referit, 
cînd afirmă : ,,...Voind a ne asimila, cu o singură lovi- 
tură şi fără muncă, cu popoarele a căror cultură e rezul- 
tatul unei lupte și unei munci seculare, am izbutit numai 
a produce caricatura unei civilizaţiuni. Aceasta o sim- 
țim cu toţii și de aceea adînca nemulţumire care ne 
cuprinde. “2 Sau în studiul din 1874, constatîind alarmat 
că s-a făcut tabula rasa din sistemul vechilor întocmiri, 
socotea că vina o poartă „formele de cultură străină trans- 
plantate fără spiritul care le-a creat si pe care la noi 
aceste forme nici nu-l pot avea.“ 3 

Așadar, prin aceste brutale şi ecuatia acțiuni de 
import civilizatoriu s-a produs o alcătuire hibridă carac- 
terizată, pe scurt spus, prin crearea unor forme lipsite de 
fondul lor propriu. Nu vom relua discuţia de mai înainte 
despre impreciziunea celor două concepte în terminolo- 
gia ideologiei junimiste. Ne limităm să le consemnăm așa 
„cum au fost exprimate, cu speranţa că preciziunile noas- 
tre de mai sus au introdus în analiză un oarecare spor de 
clarificare. „,Viţiul radical... în toată direcţia de astăzi a 
culturei noastre — considera Maiorescu în 1868, este 
neadevărul, pentru a nu întrebuința un cuvînt mai co- 
lorat, neadevăr în aspirări, neadevăr în poezie, neadevăr 
pînă în gramatică, neadevăr în toate formele de mani- 
festare a spiritului public“. Şi mai departe : „Forma fără 
fond nu numai că nu aduce nici un folos, dar este de-a | 
dreptul stricăcioasă, fiindcă nimicește un mijloc puternic 
de cultură...“ 4 Şi Carp declara în discursul din 1879, din 
care am mai citat : „Cînd am venit noi și am luat orga- 
nizaţiunea întreagă a popoarelor culte, fără să avem noi 


1 PaP. Carp, Digi Pur vol. I, 1907, p. 201—202. 

2 Th. Rosetti, Mişcarea socială la noi, Epoca, an III, nr. 792, 
(14 iulie) 1886. 

3 Idem. Despre direcțiunea progresului nostru, ed. cit., p. 126. 

4 T. Maiorescu, art. cit., ed, cit., p. 147, 152. 

elementele necesarii, am fi trebuit să ne zicem că nu 
facem decît a pune bazele unei clădiri pe nisip care tre- 
buie să se prăbușească la cea întîi furtună.“ 1 Junimismul 
constata deci acuzator „lipsa de orice fundament solid 
pentru formele din afară ce le tot primim.“ | o> 

Acest adevăr, cu valoare de axiomă, a fost elementul 
pivot al ideologiei junimiste. Și el avea prin excelență 
un caracter rechizitorial, detectat fiind în toate comparti- 
mentele organismului românesc. Ne grăbim să adăugăm 
că defecțiunea atît de gravă era limitată la ceea ce noi 
obişnuim azi să numim palierele suprastructurii. O în- 
trebare (sugerată de comentariul nostru de mai sus) 
ni se pune azi cînd examinăm acest încărcat dosar de 
culpe şi acuze. Ce anume se urmărea ? Sau, mai bine, 
ce rost avea? Se judeca doar o realitate înfăptuită, cu 
stagiu recunoscut de trei-patru decenii, care, oricîte re- 
chizitorii s-ar fi rostit, nu mai putea fi abolită. 
Maiorescu ştia prea bine că tot ceea ce e real este ra- 
tional, altfel spus, necesar. Iar necesitatea este cumva 
în afara aprecierii acuzatoare, critica exercitîndu-se, de 
obicei, în sfera de acţiune a liberului arbitru. Dacă 
n-am ști că junimismul- avea programul său constructiv, 
tot acest rechizitoriu aspru și pamfletar ni s-ar părea 
fără sens. Dar el era un moment necesar presupus. 
cu obligativitate pentru a se propune programul refor- 
mator. junimist. Era, parafrazind raționamentul hegelian, 
momentul negaţiei, căruia îi. va urma cel afirmativ. Dar 
dincolo de această dispunere hegeliană a momentelor 
cheie din planul ideologiei junimiste (care nu e deloc 
o presupoziție a noastră), rămînînd tot în planul aces- 
tei terminologii filozofice, important e de precizat că 
Maiorescu și prietenii săi nici nu considerau înnoirile 
produse drept un fenomen real. Din perspectiva acele- 
iaşi înțelegeri hegeliene nu recunoșteau ca reală noua 
întocmire pentru că nu ar fi produsul unei evoluții normale. 
Artificialul, creaţia socială anorganică, prin voinţă im- 
pusă, spiritul imitator şi autoritatea de stat, nu se poate 
nicicînd întrupa în real. Că modernizarea civilizaţiei 
românești era o necesitate, junimismul o știa și o recu- 
noştea. Dar, repetăm, trebuiau — se postula — desci- 


1p. P. Carp, Discursuri, vol. 1, 1907, p. 202 

frate indicaţiile tezaurizate în specificitatea locală și 
acestea — care anume? — supuse (cum ?) unui lent 
proces de adaptare și reformare. 
Eroarea principală a modalităţii de înfăptuire a pro- 
cesului de modernizare trebuie deci căutată în faptul 
«că a fost desconsiderat nu numai ritmul unei „dezvol- 
tări reorganizatoare normale“, dar s-a și anulat principiul 
esenţial al însăși legii evoluţiei după care „orce progres 
să fie făcut de jos în sus“, de la inferior la superior, de la 
simplu la complex. Nu este aceasta semnificaţia teribi- 
lului tablou din 1868 prin care Maiorescu înfățișa, în to- 
muri crude, caricatura civilizaţiei românești de atunci ? 
„Înainte de a avea partid politic care să simţă trebuința 
unui organ, și public iubitor de. ştiinţă, care să aibă ne- 
voie de lectură, noi am fundat jurnale politice și reviste 
literare și am falsificat și disprețuit jurnalistica. Înainte 
de a avea învăţători sătești, am făcut școli prin sate, 
şi înainte de a avea o cultură curentă peste marginile 
școalelor, am făcut atenee române și asociaţiuni de cul- 
tură şi am depreţiat spiritul de societăţi literare. Înainte 
de a avea o umbră măcar de activitate științifică origi- 
nală, am făcut Societatea academică română, cu secțiu- 
nea filologică, cu secțiunea istorico-arheologică și cu 
secțiunea științelor naturale, și am falsificat ideea aca- 
demiei. Înainte de a avea artiștii trebuincioși, am făcut 
conservatorul de muzică ; înainte de a avea un singur 
pictor de valoare, am făcut şcoala de bele-arte ; înainte 
de a avea o singură piesă dramatică de merit, am fundat 
teatrul naţional — și am depreţiat și falsificat toate aceste 
forme de cultură. În aparenţă, după statistica formelor 
din afară, românii posed astăzi aproape întreaga civilizare 
occidentală. Avem politică și ştiinţă, avem jurnale şi 
academii, avem teatru, avem chiar o constituţiune. Dar, 
în realitate, toate aceste sunt producţiuni moarte, pre- 
tenţii fără fundament, stafii fără trup, iluzii fără adevăr 
şi 'astfel cultura claselor mai înalte ale românilor este 
nulă şi fără valoare...“ 1 În 1875 inteligenţa sobră şi scor- 
toasă a lui Th. Rosetti a tălmăcit — cum să spunem ? — 
atât de fidel ideile maioresciene încît e greu să eviți cu- 


1 T. Maiorescu, art. cit., ed. cit., p. 150—151. 

vintul plagiat. ! Nu e mai puţin adevărat că tezele expuse 
de Maiorescu în 1868 (sau în deceniile următoare) s-au 
cristalizat în urma unor discuţii îndelungate și acestea 
precedate sau verificate cu lectura atentă a aceloraşi 
gînditori autorizaţi pentru sfera de preocupări interesate, 
încît Carp, Rosetti sau alţii, exprimîndu-le, utilizau un 
bun comun. Junimismul pornea de la o teză ideală pe 
care regreta că nu o poate înfăptui. Ar fi dorit să se gă- 
sească pe un teren virgin, unde totul putea fi înălțat de 


la început, pe cale evolutivă, după un bine cugetat pro- 


gram. Din păcate, starea aceasta ideală nu o putea obţine. 
Se arăta iritat însă, cu o sinceritate ce nu i-o putem con- 
testa, că principiile teoretice ale evoluționismului social, 
la îndemiînă în orice lucrare respectabilă de specialitate, 
era nesocotit. „Faceți mai întîi — scria Maiorescu în 
acelaşi an 1868 — pe poporul român mai cult și mai activ, 
daţi-i prin şcoli bune și prin o bună dezvoltare economică 
lumina și independența de caracter a adevăratului ce- 
„tăţean, şi apoi forma juridică, după care își va întocmi 
el relațiunile sale publice și private, va veni de la sine 
și va fi acomodată stării sale de cultură. Dar nu înce- 
peţi cu regulamentarea administrativă și cu constituţie, 
căci de cînd lumea nu s-a regenerat nici un popor prin 
legi și guverne, ci legile și guvernele au fost numai ex- 
presia incidentală, rezultatul extern al culturii interioare 


: 1 „Pe cînd în şcolile noastre de mijloc şi superioare, limba na- 
jională nici nu mai formează obiectul vreunui curs, o academie 
compusă din somităţile literare se sileşte, printr-un dicţionar al 
limbii, a consemna pentru generaţiile viitoare faptul straniu, dar 
interesant că românii pe la sfîrșitul secolului al 19-lea nu ştiau 
românește. Pe cînd întreţinem cu grele sarcini numeroase catedre 
de literatură, izvorul poeziei naţionale, care acum 30 de ani înce- 
puse a curge atît de viu, a secat aproape cu desăvirşire, Pe cind 
avem o şcoală de bele-arte și o artă raţionată de stat, ale cărei 
producţii le-am văzut la expoziţia din Viena (din nenorocire as- 
cunse după clăile de grîu), puţinele monumente istorice, care au 
o însemnătate estetică oarecare, cad în ruină. Pe cînd avem catedre 
de logică, pînă și bunul simţ, această calitate tradiţională a poporu- 
lui român, începe parcă a dispare... Creînd catedre pentru care 
nu avem profesori şi academii pentru care nu avem învăţaţi, el 
(statul, n. n.) a discreditat ştiinţa şi a făcut ceea ce e menit pen- 
tru aflarea absolută şi necondiționată a adevărului, un simbol ał 
minciunii. Tolerînd ca învățătorii poporului să considere posturile 
lor ca un fel de sinecură a... etc. etc, etc.“ (Despre direcţiunea 
progresului nostru, ed. cit., p. 153—154.) 

a unui popor, și a aștepta cultura de la jurisprudenţă și 

de la guvern vrea să zică a răsturna ordinea naturală.“ l 

Deci, din nou se invoca ‘încălcarea „ordinii naturale“, 

altfel spus a evoluției organice care numai ea ar fi 

putut asigura ţării o propăşire normală. | 

" Acesta e deci viciul care a guvernat — după junimism — 

procesul de adaptare necesară a organismului românesc 

la registrul civilizaţiei europene. Să admitem că este cel 

adevărat şi că tabloul:zugrăvit de Maiorescu este veridic. 

Nu ne mai întrebăm, din nou, dacă rechizitoriul junimist 

are sens într-un domeniu al necesității sociale pentru că 

se impune a fi formulată o altă întrebare. Şi ea privește 

însăşi legitimitatea adaptării unui model socio-politic- 

cultural o dată constituit. Sau, altfel exprimat, valoarea 

universală a modelării în planul social.. Mai toţi socio- 

logii sînt de acord că în sfera categorială a formei e fatal 

procesul de adoptare (de adaptare) a unor modele (prin- 

cipii și norme legislative, cadre și sisteme culturale sau 

de învăţămînt, instituţii etc.) din afară, verificate peste 

tot. Și aceasta pentru simplul motiv că alcătuirile nor- 

mative suprastructurale ale unei orînduiri sînt — în linii 

mari — peste tot aceleași și e absurd. să inventezi altele 

decît cele unanim practicate. Sistemul de drept roman 

a fost, la vremea lui, adoptat. în toată Europa de apus 

şi de centru, constituţionalismul englez a influenţat multe 

ţări, iar codul napoleonean (care își trage rădăcinile din 

principiile revoluţionare ale drepturilor omului) a cu- 

cerit ţările europene. Adoptarea lor nu a primejduit nimic 

din etnicitatea popoarelor care au acceptat modelele 

respective pentru bunul motiv că procesul de „imitație“ 

era expresia 'unei necesităţi sociologice inexorabile. Ță- 
rile care au pășit într-o cadență normală spre capita- 
lism, de pildă, au trebuit să accepte legislația burgheză 
“exprimată în Codul napoleonean) pentru că, fatal, nu 
mai puteau funcționa, juridic şi instituţional, după norme, 

legi şi instituţii cu caracter feudal. Ce să mai spunem de. 
cadrul cultural propriu-zis în care circulaţia motivelor, 
a modelelor, într-un cuvînt a influențelor, e un fenomen 

fără de care cultura nici nu poate îi înţeleasă. Care cul- 
turi naţionale, chiar cele cu tradiţie îndelungată, nu-și 


1 T. Maiorescu, Contra școalei Bărnuţiu, ed. cit. Vol. II, p. 204. 

datoresc dezvoltarea, într-un anume moment al ciclului 
evolutiv, impulsului primit din contactul cu o cultură 
apropiată sau mai îndepărtată, pentru ca apoi să influen- 
țeze fericit ascendenţa altora. Fără acest contact per- 
manent, orice cultură, oricît de mare, ar sfirși prin a se 
seleroza, stingîndu-se lent şi chinuitor. Cît priveşte ín- 
văţămîntul, toate ţările europene au adoptat, cu dife- 
rențe știute, același sistem modern, străduindu-se să-i 
asigure condiţii de dezvoltare și eficienţă. Și fenomenul 
s-a produs aproximativ în același timp, determinat de 
evoluţia spre capitalism. lar evoluţia spre capitalism a 
fost un proces cu valabilitate universală spre care s-au 
îndreptat toate ţările (chiar cele care o vreme au ales 
datorită forței economice, multă vreme menţinută, a 
claselor legate de relaţiile de tip feudal). antrenate, tot 
fatal, în circuitul economic internaţional capitalist. Chiar 
țările Europei de răsărit sau unele țări din Europa cen- 
trală în care forţe interesate au propus ocolirea reali- 
tăţii capitaliste, încercînd practicarea unor soluţii de- 
osebitoare (Lenin a definit ceea ce a numit calea prusacă 
de evoluţie spre capitalism), au sfîrșit prin a se supune, 
inevitabil, presiunii fenomenului capitalist. Iar realitatea 
fenomenului capitalist, indiferent de stadiul atins de. o 
țară sau alta în acest proces, nu putea funcţiona fără 
adaptarea modelului politic suprastructural burghez. 
Nostim e că tirziu, în 1895, Petre Carp, acum despo- 
vărat de mai vechile preconcepte ideologice, apărîndu-și 
„în parlament legea minelor de el propusă spre legiferare, 
polemizind cu. D. Sturdza, făcea declaraţii pe care la 
1868 le-ar fi dezavuat. „,...la să aruncăm noi o ochire re- 
trospectivă asupra mersului civilizației și. v-aș ruga să-mi 
arătaţi în care parte din istorie aţi văzut dvs. că un popor 
a ajuns a fi tare, a ajuns a fi cult, rămînînd redus nu- 
mai la propriile lui forţe ? Nicăieri nu veţi găsi un ase- 
menea popor... Toate celelalte civilizațiuni au început cu 
înrîuriri străine. Cine a educat pe greci dacă nu egiptenii, 
asirienii, fenicienii ? Cine a educat pe romani, dacă nu 
grecii ? Cine pe italieni, după luarea Bizanțului, dacă nu 
fanarioţii aceia uriţi de dvs. ? Cine a produs explozia 
cea frumoasă a renașterii franceze ? A produs-o Italia. 
Dacă este așa, dvs. vroiţi că ceea ce nici o naţiune din 
lume nu a făcut, să facem noi ?... Popor nou, sîntem în 

perioada de asimilare. Şi pînă nu se va termina acest 

___ proces de asimilare al științei, al experienţei altora, de 
la noi și prin noi nu va ieși nimic serios... Odată ce am 
intrat în concertul european, în virtejul de cultură mo- 
dernă, ori avem să ne punem cît de iute la nivelul aces- 
tei culturi, ori avem să dispărem.“ ! E adevărat că această 
«declarație de principiu e foarte tardivă și că era deter- 
minată de oportune interese politice. Dar însuși faptul 
că P. Carp a găsit cu cale să argumenteze utilitatea: legii 
sale cu asemenea pledoarii e simptomatic pentru desti- 
nul şi durabilitatea conceptelor ideologice junimiste în 
chiar forul interior al celor care le elaboraseră. Dar nu 
uităm să precizăm că indiferent de aceste retractări tîrzii, 
ideologia junimistă exista, se impusese cu autoritate — și 
încă definitiv — în istoria mișcării de idei. Ea trebuie 
deci analizată ca un fapt ideologic cu statutul său istoric 
«de stabilitate şi autoritate. 

' Criticismul junimist se exercita pe registrul unor MEER 
vehemente, fără a propune mare lucru. Se constata alarmat 
<ă tradițiile noastre legislative, cadrele autohtone ale arti- 
culațiilor statale, sistemul reprezentării constituționale ar 
fi fost brutal nesocotite. Incontestabil, constatarea era ade- 
vărată. Problema e însă dacă România, care pășea spre 
capitalism, mai putea funcţiona după aceste vechi, foarte 
vechi obiceiuri ale pămîntului, toate de sorginte feudală. 
Unii ideologi junimiști hrăneau iluzia că aceste anacronice 
norme și instituţii puteau fi într-un fel menținute, supuse 
fiind numai unui proces de modernizare. Iată opinia în 
acest sens elocventă a lui Th. Rosetti. „În dorul nemărginit 
şi nesocotit de a ne însuși formele civilizaţiei înaintate, 
de a introduce în viaţa noastră publică instituţiile popoa- 
relor celor mai culte, ni s-a rupt cu o mînă sacrilejă toate 
tradiţiile vechi, tot şirul dezvoltării istorice. În loc de a 
dezvolta în sens modern datinile și instituţiile strămoșești, 
în loc de a căuta și găsi formele sub care ideea modernă 
a statului s-ar fi putut introduce în conştiinţa poporului, 
noi am găsit mai lesne de a împlînta «en bloc» și fără cea 
mai mică cugetare critică formele prelucrate de alte ginți, 


1 P, P. Carp, Discurs parlamentar rostit la 7 februarie 1895. 


Apud C. Gane, P. P. Carp și rolul său în istoria politică a tării, 
vol. II, p. 124—126, 129. 

care oricît de perfecte ar putea fi, nu corespund nici tre- 
buinţelor, nici trecutului, nici simţimintelor intime ale 
poporului nostru.“ 1 Mirare produce faptul că un bun cu- 
noscător al problemei legislative, cum a fost Th. Rosetti, 
s-a limitat la enunţarea acestor jelanii criticiste, fără a 
preciza, în vreun fel oarecare, măsuri și căi de urmat. 
Pentru că, într-adevăr, care erau acele „datini și instituţii 


strămoșești“ ce ar fi suportat un procesa hizare, 
devenind — în noua înfățișare —, și practicabile, și efici- 
ente ? — 


În noiembrie 1885, reluîndu-și ideea într-un alt studiu, 
explicita, cumva sociologic, cauzele fenomenului de moder- 
nizare. Dar nici de astă dată, după formularea imprecațiilor 
criticiste de rigoare, nu propunea nimic. Socotea doar că, 
pe lîngă vechile instituții care trebuiau, fatal, înlăturate, 
ar mai fi existat altele care „erau de căutat, de îngrijit“. 
Care anume erau aceste, cum le numea Rosetti, „odrasle“ 
ce puteau fi revitalizate, nu spunea, lăsînd deschisă poarta 
presupunerilor de tot felul. Deloc mai precis s-a dovedit 
a fi Maiorescu într-un discurs ţinut încă în 1876 : „Ca om 
care judecă asupra lucrurilor petrecute în țara sa, vă spun 
sincer că eu regret că s-a făcut schimbarea Regulamentului 
organic așa de grăbită, așa de bruscă, și nu s-au modificat 
numai acele principii vătămătoare, care nu puteau să 
existe alăturea cu cerinţele unui stat modern, dar lăsînd 
țărei obiceiurile ei, lăsîndu-i-se beneficiul schimbărilor 
treptate şi timpul de a se deprinde cu libertatea.“ Care erau 
acele obiceiuri ce trebuiau păstrate și supuse unei modifi- 
cări treptate nu spunea nici Maiorescu. lar preciziunea 
(dacă așa poate fi numită !) că prin schimbarea grăbită 
„ne-am dezbrăcat de vestmîntul public de mai înainte... și 
ca să nu rămînem goi, am luat alta de împrumut, vest- 
miîntul constituțional“ nu clarifică deloc chestiunea. ° 
'Ceva mai aplicat la obiect a fost A. D. Xenopol. Student la 
Berlin, exprimînd într-o scrisoare către I. Negruzzi din 
1868, devenită azi celebră, opinia sa net divergentă faţă de 
criticismul maiorescian din În contra direcţiei de astăzi..., 
tînărul gînditor accepta din rechizitoriul fostului său pro- 


1 Th. Rosetti, Despre direcțiunea progresului nostru, ed. cit., 


p- 1832. 
2 T. Maiorescu, Discurs parlamentar rostit la 21 ianuarie 1876, 
Discursuri parlamentare, vol. I, 1895, p. 413. 

fesor ideea formelor fără fond. Într-o scrisoare către Ne- 
gruzzi din 31 mai 1871 scria : „„Cauza de căpetenie a relelor 
ce ne biîntuie este că introducerea așezămintelor străine s-a 
făcut în mod năprasnic, fără 'o cugetare înceată și seri- 
oasă, fără o conștiință a stărei noastre şi a necesităţilor ce 
aveam“. Dar cum îi parvenise, prin gazete, ştirea că ju- 
nimiștii ar fi acceptat reformatoarea „Petiţie de la Iași“, 
inițiată de grupul local conservator, se grăbea să-i atragă 
atenția lui Negruzzi ca nu cumva să se repete eroarea: 
„Oare nu .va fi tot astfel şi cu reforma acestor aşeză- 
minte ?... Oare nu va fi și modificarea ce se va propune 
ceva pripit... ?“ Apoi se explică : ,„...De se va începe prin 
reformarea unor așezăminte speciale d.e. legea electorală, 
sistemul de două camere şi juriul pentru a merge apoi așa 
mai departe în fiecare an reformînd cîte ceva amăsuraţ 
cu lucrurile răspîndite acelui lucru prin studii ştiinţifice, 
de se. va începe astfel, va fi spre bine. Dacă însă se vor 
mărgini la alungarea unor principii prea. liberale procla- 
mate la noi, nu se va face pentru mersul lucrurilor nici cel 
mai mic pas. Vom avea numai o altă teorie a așezămintelor 
noastre ; practica va fi aceeaşi...“ 1 t - 

În acelaşi an 1871, în cel de al treilea capitol din ciclul 
Studii asupra stării noastre actuale, relua ideea (cu unele 
elemente în plus) din scrisoarea de mai sus. Deci : „Gre- 
şeala fundamentală a vieţii noastre politice, păcatul de 
moarte a oamenilor noştri de stat a fost că nu au intro- 
dus numai spiritul așezămintelor străine, ci însăși așeză- 
mintele în toate amănunţimile lor, astfel precum ele erau 
întocmite pentru starea de cultură politică şi socială a 
popoarelor cu care ne-am atins mai de aproape. Nu s-a 
introdus numai sistemul constituțional, adică principiul 
general că trebuie să participeze la legiuirea țării și să pri- 
vegheze ocîrmuirea ei, ci s-a introdus și legile străine care 
orînduiesec modul cum are să se proceadă pentru a se 
„căpăta o reprezentaţiune a ţării, între altele legile elec- 
torale. Pasul întîi a fost un bine, al doilea un rău. Răul deci 
stă în împrumutarea legilor speciale și nu în acea a princi- 
piilor generale de viață publică... scăparea noastră de el (de - 
răul ce s-a instaurat, n.n.) nu trebuie căutată în o mişcare 
înapoi, în o reacțiune... În reforma legilor noastre, după 


1 în I. E. Torouţiu, op. cit., vol. II, p. 110—112, 

starea noastră, păstrîndu-se neatinse principiile generale 
proclamate la noi, stă îndreptarea mersului lucrurilor.“ 
Din păcate, tînărul Xenopol nu intră nici de astă dată în 
detalii (pentru aceasta, se scuza, „trebuie studii speciale“), 
ci se limita să facă propuneri despre modificarea instituţiei 
juraţilor, prin reformarea mecanismului alegerii acestora 
și restrîngerea sferei lor de competenţe 1. Ce-i drept, după 
o relatare de Jurnal a lui Maiorescu din martie 1870, 
Th. Rosetti avea un plan al său de reformă totală : „Eu 
pricep să dai peste cap, în felul lui Theodor Rosetti, în- 
treaga constituţie și să încerci a guverna o țară așa de 
necultivată, cum e a noastră, după metoda absolutistă, 
strîns, cu echitate şi cinstit.“ ? Dar Rosetti nu a găsit cu 
cale să împărtășească public aceste proiecte absolutist- 
bismarckiene (nu a făcut-o nici în studiul din 1874 din 
care am tot citat), rămase cunoscute numai cercului re- 
strîns de prieteni politici. E posibil ca vehemenţa criticistă 
a lui Maiorescu din 1868 să fie o expresie a acestor con- 
vingeri ideologice comune ale cercului junimist. 

Alte propuneri la obiect, privind reformarea instituţi- 
ilor existente nu s-au auzit 2. (Cit privește propunerile re- 
trograd reformatoare formulate în 1871 în așa-numita 
„Petiţie de la Iași“ ele nu trebuie să intre aici în discuţie 
pentru că — vom documenta în capitolul următor — ele 


1 A. D. Xenopol, Studii asupra stării noastre actuale, III, Con- 

vorbiri literare, an V, (15 iunie) 1871, p. 120, 122, 127. 
-2 T, Maiorescu, Însemnări zilnice, vol. I,:p. 131. 

3 Să adăugăm aici că penuria aceasta nu a fost specifică nil- 
mai junimismului. O constatăm la toate curentele tradiţionaliste, 
de la sămănătorism la gîndirism. Dincolo de fraze generale, impre- 
caţii şi jelanii criticiste nu s-a trecut. Carenţa a fost atit de gene- 
rală la acest capitol — totuşi fundamental pentru orientările tra- 
diționaliste — încît Lovinescu, în al treilea volum din Istoria civi- 
lizaţiei, constatînd-o și el, reclama sastisit : „Aşteptăm deci de la 
toţi. cunoscătorii trecutului nostru să ne dea un adevărat corpus 
al vechei culturi româneşti îmbrăţişate sub toate formele. Nu ne 
mai mulţumim cu învinuirea că opera veacului al XIX-lea n-a 
ținut seamă de elaboraţia lentă a veacurilor revolute; voim să 
cunoaştem denominativ elementele viabile, de care nu s-a ţinut 
seamă în construcţia nouei organizări ; într-un cuvint, voim fapte 
precise şi nu critice sentimentale sau pasionale, care susțin că în 
constituția de la 1866 nu s-a ţinut seamă de experienţa noastră 
constituţională !“ (Op. cit., p. 158.) Dar nici de la 1926 încolo acest 
corpus reclamat de Lovinescu nu a fost constituit, totul plutind în 


continuare în vagul lamentaţiilor prea generale. 

nu sînt o emanaţie junimistă, ci a clubului conservator 
ieșean, în care junimiștii, proaspăt intraţi în politică, nu. 
aveau cuvînt și ascultare.) Și nu s-au auzit pentru bunul 
motiv că nu au fost vreodată formulate de junimiști. Cu 
excepţia iniţiativelor de reorganizare a învățămîntului da- 
torate — se ştie — lui Maiorescu, junimismul nu a făcut 
cunoscut, pînă în 1881, alte propuneri reformatoare. Se 
pare că a existat — potrivit umei scrisori a lui Maiorescu 
adresată lui Carp în 1872 (o vom cita în capitolul urmă- 
tor), bine conceput, un întreg plan junimist de reformare 
a organismelor suprastructurale. Dar el a fost conceput 
în epoca de juneţe, cînd gruparea ieșeană se angajase în 
politică. Odată intrată în virtej, după lecţia usturătoare 
primită cu prilejul „Petiţiei de la Iași“, junimiștii, care 
urmăreau prevăzător cucerirea unor posturi de comandă 
în partidul conservator, și-au supravegheat atent decla- 
rațiile publice. Mai ales că gruparea junimistă ţinea să-și 
păstreze, consolidîndu-l, statutul de conservatori luminaţi, 
altfel spus, de aripă stîngă a partidului conservator. Ideo- 
logia junimistă a reflectat această opțiune, sau mai po- 
trivit ar fi să spunem că poziţia politică a exprimat direc- 
tivele ideologice mai de mult fixate. De fapt, junimismul 
nici nu năzuia, retrograd, la o abolire a alcătuirilor mo- 
derne pentru a le revitaliza pe cele revolute. Dorea doar 
statu-quo-ul, curățat de ceea ce considera a fi exageraţie. 
Dar la început imprecaţia junimistă a fost în firea 
lucrurilor, de vreme ce noua grupare voia să se impună ca o 
nouă orientare în spiritul public. Tonusul, chiar dacă mult 
domolit, avea să se menţină pentru că aveau de înfruntat 
tendinţele: mereu favorabile reformărilor (de la stînga) 
afișate de gruparea radicală rosettistă din partidul liberal. 
Teza formelor fără fond își păstra, așadar, mereu învi- 
gorată, viabilitatea, utilizată continuu și nu numai din ra- 
țiuni oportune. Reflecta o realitate, bine surprinsă și ma- 
gistral exprimată de junimism. Contrastul dintre formă 
și fond se impunea oricărui cercetător. Contrast între 
structura social-economică, marcată de puternice lesturi 
feudale, şi suprastructura burgheză ; contrast între formele 
suprastructurale și vidul lor interior ; contrast între formele 
culturii și lipsa lor de fundament real. Ceea ce a refuzat 
să se întrebe cu seriozitate junimismul este dacă acest 
contrast, prea evident, putea fi evitat. Singurul răspuns 

e că fenomenul era de domeniul necesităţii sociologice. 
Introducerea formelor suprastructurale a fost necesar re- 
clamată de evoluţia relaţiilor capitaliste și era imposibil 
să se fi stabilit un echilibru mereu egal cu fondul (de orice 
natură ar fi fost). Aceasta nu numai în etapele de început. 
Dezechilibrul dintre cei doi termeni se menține continuu 
și-e lesne detectabil în orice ţară, indiferent de stadiul în 
evoluţie. Cu atît mai abitir era inevitabil în România, 
la cîţiva ani după introducerea Constituţiei din 1866 și în- 
zestrarea ţării cu acel corp necesar de legiuiri și instituții 
burgheze. | 

Privite lucrurile din această perspectivă, criticismul ju- 
nimist (inclusiv cel exprimat în pamfletele pasionale ale lui 
Eminescu din Timpul) era fără obiect şi eficiență. Un 
sociolog de valoarea lui Ştefan Zeletin a văzut de aceea cu 
dreptate în criticismul junimist un paradox sociologic, 
socotind că „reacţiunea Junimii s-a format pe alăturea de 
cercetarea faptelor. Ea se dezvăluie la lumina analizei ca 
un simplu gest logic, o indignare intelectuală a unor capete 
abstracte care socot că evoluţia socială a României a fost 
îndrumată împotriva adevărului științific.“ 1 Ibrăileanu, 
care a dedicat multe pagini, în Spiritul critic, pentru a 
demonstra inconsistenţa criticismului junimist, scria, la 
capătul unui șir complicat de analize disociative : ,,...lar 
în atacurile pătimașe aduse reprezentanţilor formelor nouă, 
ei n-au avut dreptate deplină: pentru că 'nu şi-au dat 
seamă de. fatalitatea lucrurilor“. Or fatalitatea faptului, 
altfel spus, necesitatea sociologică, anulează critica. „Căci, 
dacă a fost fatal să fie cum a fost, atunci clasa roșilor 
(e vorba de liberali și mai ales de aripa rosettistă din par- 
tidul liberal, n.n.) n-a fost vinovată : relele criticate au 
fost, cum s-ar zice, datorite unui caz de «forță majoră». 
„.„Apoi, dacă în Apus, într-o societate cultă și unde păturile 
populare puteau opune o mai mare rezistenţă conștientă, 
formele nouă dăduseră atîtea rele, de unde pretenţia ca 
la noi aceleași forme să dea roade mai bune decit în 
Apus ? Era fatal ca la noi formele acelea să dea roade 
şi mai rele, din atitea pricini pe care nu e locul să le 
înşirăm aici, pricini care, în mare parte, rezultă din însăși 
acea lipsă de «condiţii istorice» și autohtone pentru for- 


1 Şt. Zeletin, Burghezia română. Origina şi rolul ei istoric, 
1925, p- 225. 

mele nouă burgheze...“ 1, Nu mai facem referiri ample la 
opinia lui Lovinescu despre inadecvarea criticismului juni- 
mist.. E formulată de atitea ori în: Istoria civilizaţiei... E 
suficient să amintim că i-a reproșat lui Maiorescu faptul 
important că „a combătut forma, fără a o înţelege ca pe 
o necesitate sociologică“. Şi în altă parte, după ce semna- 
lează că  junimismul a surprins în contradicţia dintre 
forme și fond o realitate incontestabilă, preciza : „critica 
junimistă a fost justă, numai rezistenţa ei a fost inutilă 
Şi potrivnică. unui determinism social și unui proces de 
formaţiune a popoarelor tinere...“ 2 Dar poate că înaintea 
acestor opinii: antijunimiste ar fi trebuit să le pomenim 
pe cele ale lui Xenopol. Ele veneau din partea unui 
bursier al Junimii şi, surprinzător, contestau valoarea 
criticismului junimist din perspectiva aceluiași principiu 
evoluționist. Studiul lui Maiorescu din 1868 l-a răscolit 
pe Xenopol pentru a nu mai putea să păstreze tă- 
cerea („Efectul ce mi-a făcut articolul lui Maiorescu a 
fost prea mare pentru ca reacţiunea în contra lui să nu fie 
tot atît de puternică“). Xenopol a comunicat dezaprobarea 
într-o scrisoare către Negruzzi care — se ştie — își făcuse 
o tradiție din a comunica Junimii opiniile coresponden- 
ților, mai ales ale celor afiliați societăţii. Și, oricum, avem 
de înregistrat aici o opinie divergentă venită din partea 
unui viitor filozof al istoriei care la data emiterii scrisorii 
era mult preocupat de problemele dinamicii civilizaţiei. „În- 
tregul articol — exclama Xenopol în scrisoarea din ianuarie 
1869 — este pornit din adînca convicțiune că ţara noastră 
este incapabilă de progres, că progresul aparent cu care 
ne fălim este neadevărat, ca unul ce nu e pornit din im- 
pulsul poporului, ci vine de la influenţe exterioare (...). 

_Toate cele spuse sunt consecvente logice a principiului 
că progresul la noi e din capul locului fals.“ Or, în realitate, 
demonstra viitorul istoric, lucrurile nu se prezentau deloc 
astfel. România realizase de pe atunci: multe în variate 
domenii, numai așa explicîndu-se „acel progres enorm 
ce l-am făcut de cincizeci de ani încoace.“ Delimitindu-se 
de opiniile profesorului său, Xenopol ţinea să precizeze : 


1 G. Ibrăileanu, Spiritul critic în cultura românească, în Opere, 
vol. I (ediție de Rodica Rotaru și Al. Piru), Editura Minerva, 1974, 
p. 385—386. i 
„2 E. Lovinescu, Viaţa românească și Istoria civilizaţiei, în Sbu- 
. rătorul, an IV, nr. 1, serie nouă, martie 1926, p. 11—18.. . . 

„Nu neg că suntem în o stare care nu e de dorit ca să 
rămînă astfel, neg însă că o astfel de stare ar fi efectul 
unui progres greșit şi că, prin urmare, ar trebui să aibă 
de consecvență pieirea noastră. Starea noastră este foarte 
legitimă, cu toate că prezintă multe nelegitimităţi. Răul 
care există va trece, întrucît aceasta este posibil. Ceea ce 
trebuie unui popor pentru a se dezvolta, impulsul spre 
viaţă, acela l-avem.“ 'Trecînd la analiza argumentației folo- 
site de conducătorul Junimii în cuprinsul eseului din 1868, 
Xenopol o respingea, cu argumente greu de infirmat : „A 


pretinde ca un popor din momentul chiar cînd începe a se: 


dezvolta să nu producă decit lucruri bune, instituţiuni 
bune, libertate adevărată, arte cari dovedesc un gust es- 
tetic este a transporta la început rezultatul final al dez- 
voltării.“ Ceea ce este perfect întemeiat, în bună logică 
a însuşi principiului evoluţionismului istorist. „A cere 
— continuă Xenopol — ca acel popor să nu aibe școli 
pentru că nu poate avea decît școli rele, să nu aibe pina- 
coteci pentru că nu poate pune în ele decit monumente de 
artă străină, a nu avea libertate pentru că aceasta este 
des călcată în picioare, a nu face poezii pentru că face poezii 
rele, a nu scrie istorie pentru că ştiinţa şi mijloacele ne- 
cesare pentru aceasta sunt încă slabe și că, prin urmare, nu 
se poate ajunge la adevăr... a pretinde aceste, zic, este a 
ucide chiar posibilitatea progresului, a cărui natură este de 
a merge de la rău la bine, de la neștiință la știință“. 1 Re- 
petăm, Xenopol a realizat performanţa de a respinge tezele 
maioresciene din chiar perspectiva evoluţionismului, de- 
monstrind — în 1869 ! — legitimitatea și necesitatea pro- 
cesului de adaptare a modelului suprastructural. 

Critica junimistă a civilizaţiei moderne a fost, indubi- 
tabil, elaborată și afirmată din perspectiva ideologică a 
Restauraţiei. Era, paradoxal, critica formelor moderne 
realizată de un exponent, cum a fost Maiorescu, al spiri- 
tului european la începutul culturii române moderne. Dar 
spiritul Restauraţiei de care e animat junimismul e şi el 
modificat, fără a avea intransigența celui originar. Vianu 
avea dreptate să considere, repetăm, că Maiorescu aducea 


1 A. D. Xenopol, Scrisoare către I. Negruzzi, în I. E. Torouţiu, 
op. cit., vol. III, p. 18—27 şi în A. D. Xenopol, Scrieri sociale şi fi- 
lozofice (ediție de N. Gogoneaţă şi Z. Ornea, Editura Ştiinţifică, 
1967, p. 146—156). 

la noi ecoul Restauraţiei după ce aceasta își îndeplinise 
oficiul în Europa de apus. De aici tendinţa tranzacţională cu 
formele nouă ce avea să triumfe finalmente (pentru a 
deveni caracteristică, de fapt), a criticismului junimist. Cu 
toate acestea, junimismul s-a constituit ca orientarea ideo- 
logică cea mai ascultată și cea mai autorizată a criticis- 
mului, cu un ecou şi o posteritate considerabile. Caracteri- 
zarea lui Lovinescu e în întregime valabilă : „În faţa revo- 
luţiei liberale, junimismul s-a ridicat ca singura forţă or- 
ganizată a reacţiunii ; de n-a împiedicat procesul grăbit 
al dezvoltării noastre politice şi culturale, a exercitat, to- 
tuși, o influenţă asupra sufletelor, felurit apreciată, dar 
reală, cu care aproape se confundă istoria culturii și lite- 
raturii noastre de după 1866.“ t Influenţa criticismului ju- 
nimist a fost într-adevăr imensă, cucerind adeziuni și 
simpatii. Pînă tîrziu, în perioada dintre cele două răz- 
boaie mondiale, ecoul criticismului junimist a întreţinut 
polemicile de idei, dezbaterile parlamentare, lucrările de 
filozofie sau sociologia culturii, pătrunzînd de aici în li- 
teratura beletristică pentru a se revărsa apoi în gazetărie 
ca un potop cenu mai putea fi controlat. 

Deși vehement, la început, în declaraţii programatice, 
junimismul avea să se adapteze cu timpul binișor la real. E 
adevărat că în 1868, intratabil, Maiorescu propunea ho- 
tărît : „...Și prin urmare vom zice : este mai bine să nu 
facem o şcoală deloc decît să facem o şcoală rea, mai 
bine să nu facem o pinacotecă deloc decît să o facem 
lipsită de artă frumoasă ; mai bine să nu facem deloc sta- 
tutele, organizarea, membrii onorarii și neonoraţi ai unei 
asociaţiuni decît să le facem fără ca spiritul propriu de 
asociere să se ii manifestat cu o siguranţă în persoanele 
ce o compun; mai bine să nu facem deloc academii, cu 
secțiunile lor, cu ședințele solemne, cu discursurile de re- 
cepţiune, cu analele pentru elaborate decît să le facem 
toate aceste fără maturitatea științifică ce singură le dă 
rațiunea de a fi.“? Dar destul de repede, înfruntîndu-se 


1 E. Lovinescu, Istoria civilizaţiei, ed. cit., p, 292. 

2 T. Maiorescu, În contra direcției de astăzi... ed. cit., vol. I, 
p. 152—153. În aprilie 1870, întocmindu-şi un plan de acţiune în 
vederea unei posibile misiuni ministeriale, nota intransigent: „Să 
nu deschid nici o şcoală primară pînă ce nu am învățătorul care-i 
trebuia“. Urmau apoi un şir de alte măsuri restrictive. (Însemnări 
zilnice, vol. I, p. 136.) l 

cu realitatea socială, junimismul și-a domolit intransi- 
gența. Treptat, vehemenţa inițială lasă loc concesiei. 
Acum nu se mai respinge total forma dacă e lipsită de 
fondul corespunzător, ci — idee nouă — se cere consoli- 
darea formelor pentru a le transforma în organisme va- 
lide. „Tot ce este astăzi formă goală, concede Maiorescu 
în finalul studiului său din 1871—1872 despre Direcţia 
nouă — în mișcarea noastră publică trebuie prefăcut în- 
tr-o realitate simțită, și fiindcă am introdus un grad prea 
înalt din viaţa dinafară a statelor europene, trebuie să 


înălțăm poporul nostru din toate puterile pînă la înţele- 


gerea acelui grad şi a unei organizări politice potrivită 
cu el.“ Ba chiar, adaugă împăcat criticul, „fiindcă a da 
înapoi e cu neputinţă, nouă nu ne rămîne pentru exis- 
tenţa noastră naţională altă alternativă decît de a cere de 
la clasele noastre culte atîta conștiință cîtă trebuie să o aibă 
și atîta ştiinţă cît o pot avea.“ 1 Şi în 1875 conducătorul Ju- 
nimii se împăcase cu ideea că ostilitatea împotriva formelor 
noi e, acum, inutilă. Energia militantă trebuia cheltuită 
pentru asanarea lor. „Poporul român, de citeva decenii, 
se află inundat sub formele nenumărate ale civilizaţiei 
apusene. Pentru el este astăzi o condiţie de existenţă de 
a resorbi din această inundare tot ce poate fi folositor 
spre înrodirea pămîntului său.“ ? Ba chiar, în 1884, într-o 
cuvîntare parlamentară elogia cu o miîndrie justificată 
rezultatele contactului tinerii generaţii cu cultura occi- 
dentală, proces început, în mod necesar, pe la 1830 şi con- 
tinuat într-un ritm accelerat și într-o proporție masivă. 
Acolo, tinerii intelectuali s-au deprins „cu ceea ce se nu- 
mește civilizaţia modernă și așa se explică cum am putut, 
spre mirarea Europei, să ajungem în aşa scurt timp la 
o dezvoltare așa de energică a vieței publice în multe ma- 
nifestări ale ei...“ 2 Iar în 1885 P.P. Carp găsea că exage- 
rațiile produse de fenomenul adaptării noilor forme civili- 
zatorii au fost normale. „Că acest fenomen a produs în 
mod logic, pe ici, pe colo, oarecari rezultate exagerate, 
este că s-au găsit oameni cari... Acesta a fost rezultatul 


1 T. Maiorescu, Direcţia nouă, ed. cit., p. 212—213. 
2 Idem, Răspunsurile Revistei contimporane, Critice, ed. cit., 
vol. I, p. 269. 4 
"3-Idem, Discurs parlamentar rostit la 5 iunie 1884, în Discursuri 
parlamentare, vol. II, 1899, p. 314. 

logic al acelei. mișcări care ne-a împins. și ne împinge, 
spre fericirea ţărei, să aducem din străinătate cultura pe 
care o avem.“ 1 Pînă şi Th.. Rosetti, cel cu vederi restric- 
tive, care ar fi voit în 1870 să anuleze pur şi simplu 
Constituţia. din 1866 în favoarea unei conduceri lumi- 
nat absolutiste, ajunsese în 1885 la concluzia resem- 
nată că „puterea vitală a vechei societăţi era sleită. Ră- 
dăcina instituțiunilor și a datinelor strămoșești care um- 
briseră ţara 'în timpurile trecute se vestejise..; Ruină a 
timpului, vechiul arbore devenise inutil, ba chiar strică- 
cios... El trebuia. dar înlăturat pentru ca noua cultură să 
devie cu putinţă.“ ? Credea, î în stilul său metaforic, că pe ve- 
chiul trunchi mai rămăseseră ramuri viabile care, îngri- 
jite, puteau rodi. Dar ori nu le cunoștea, ori nu găsea că 
e necesar să le definească, le păstra sub pecetea tainei. 
Din jeremiada lui Th.. Rosetti se înălța corectă și justi- 
ficativă ideea legitimităţii și chiar a necesităţii faptului îm- 
plinit. Ceea ce din partea lui era mult. Chiar foarte mult. 
Să adăugăm că nici planurile maioresciene de reformare 
totală a învățămîntului nu vor fi puse vreodată în aplicare. 
Nici primul său proiect de reorganizare a învățămîntu- 
lui (1876), nici cel de al doilea (1891), nu ating radicalitatea 
(de dreapta) anunţată în 1868 sau 1870. 

De fapt, se poate spune că această poziție mai conce- 
sivă a junimismului este cea caracteristică și nu aceea 
intransigentă, retrograd criticistă. E adevărat că în miş- 
carea de idei s-a păstrat mai ales această față întunecată a 
junimismului, negatoare și crispat criticistă. Nu vom spune 
că această ipostază e falsă. Dar e necesar să se menţio- 
neze că destui comentatori ai fenomenului junimist, pro- 
zeliți sau negatori, au reţinut mai cu seamă latura aceasta 
excesiv criticistă. E ipostaza de început pe care am. de- 
numi-o logic-abstractă sau romantic-integral contesta- 
tară, cînd ideologia își era suficientă sieși, exprimîndu-se 
trufaş şi autonom, fără a ţine seama de complexul realu- 
lui.. Cînd din galaxiile logico-abstracte sau din superbia 
integralist-contestatară ideologia a coborit în for și s-a 
confruntat cu viaţa politico-socială, a renunţat la mult din 


ip, P.:Catp, Discurs parlamentar rostit la .8 februarie 1885, 
Discursuri, vol. I, 1907, p. 360. 

2s Phi Rosetti, Mişcarea ar> la noi, N RUDER an III, nr. 196, 
(19 iulie) 1886. | | 

tăișul intransigenţei. Şi-a menţinut, ce-i drept, rolul de 
curent criticist, opus orientării liberaliste. Dar la un regis- 
tru mai echilibrat, în care ponderea o aveau tonurile me- 
diane nu cele de sus. A continuat deci să se situeze la 
dreapta tabloului ideologic. Dar niciodată la extrema 
dreaptă, ci, dacă ne e îngăduit împrumutul unui termen de 
dată recentă, în centru-dreapta. Preciziunea ni se pare im- 
portantă și se verifică, credem, prin atitudinea adoptată 
de junimism de la 1872 încolo. Ceea ce a urmărit cu o 
consecvență tenace a fost, am mai spus-o, să stăvilească 
tendinţele mereu reformatoare (de la stinga) ale libera- 
lismului, pentru a îngheţa statu-quo-ul la nivelul atins 
în 1866. Din această cauză undele reci ale criticismului 
junimist vor continua să tempereze agitația înfierbîntată a 
liberalismului. Motiv suficient ca junimismul să fie recep- 
tai continuu ca o orientare ideologică conservator-re- 
rogradă. 

Credem că poziţia ideologică reală a junimismului e cel 
mai bine precizată în atitudinea adoptată faţă de Consti- 
tuţie. Maiorescu, care în‘ 1868 exclama ironic, la capătul 
ştiutei imprecaţii pamfletare despre formele fără fond, 
„avem chiar o Constituţiune“, ajunge curînd în situaţia de 
a o apăra. Ba chiar reflectează util la rolul ei formativ şi 
educativ. Într-o însemnare de jurnal din aprilie 1870 (la 
care ne-am mai referit), consemna : „Dealtminteri tre- 
buie să concepi constituţia și ca o şcoală de exercițiu pen- 
tru popor. Întrebare : Este ea acum nepotrivită și rea pen- 
tru noi ? Răspuns : Da. Dar (altă) întrebare : Dar, cu toate 
astea, silește ea, cu timpul, poporul să reflecteze asu- 
pra sa însuși, deoarece, încolo, gîndeşte aşa de puţin — 
și îngăduie ea apoi, mai mult decît o altă constituţie, 
poporului devenit mai matur să se înalțe prin propriile sale 
puteri ? Eu cred că tot da. Şi, întru atita e bună. Și ple- 
biscitul francez a apărut timp de 18 ani ca un mijloc des- 
potic. Acum însă s-a adeverit deodată ca un mijloc de pro- 
gres. Il y a une force éducatrice dans la masse.“ 1 Aproape 
în aceiaşi termeni se rostea şi într-un articol de fond 
din 1877 publicat în Timpul : „Că noi avem instituţii prea 
înalte pentru cultura noastră, că nu eram destul de maturi 
pentru a ne da o Constituţie ca cea de la 1866 și pentru a ne 
folosi în bine de toate libertăţile publice, aceasta și-au dat 


1 T. Maiorescu, Însemnări zilnice, vol. I, p. 132 

seama toți oamenii noștri politici de orice culoare... Dar cei 
mai mulţi răspundeau aci că pasul, odată făcut, trebuieşte 
să menţinem ceea ce am dobiîndit și că libertăţile publice 
au binele de a ușura și de a grăbi creşterea politică şi mo- 
rală a unei societăţi încă prea puţin înaintate.“ t În 1879 
Carp spunea cam acelaşi lucru, stăruind că tendinţa refor- 
mării, de la stînga, a Constituţiei e condamnabilă. „Noi 
credem... că, cu toate defectele, Constituţiunea noastră de 
- astăzi, ea fiind opera a unui compromis, opera tuturor parti- 
delor din ţară cari au cules din constituţiunile celorlalte 
țări mierea ce trebuie să ne hrănească, noi credem că orice 
atingere astăzi nu poate să fie decît unilaterală, și astfel nu 
poate decît zdruncina acel echilibru ce a fost cîștigat prin 
coalizarea tutulor partidelor la 1866... Şi că ce zic de ad- 
versari (liberalii, n.n.) trebuie să o recunosc și pentru mine ; 
și precum lor nu le dau dreptul să o modifice în sens mai 
liberal decît este astăzi, tot asemenea şi mie-mi refuz 
dreptul să o modific în sens mai restrictiv.“ 2 Ideea o regă- 
sim formulată aproape aidoma în 1881 în vestitul său 
discurs pe marginea bugetului, embrionul programului ju- 
nimist cunoscut sub numele Era nouă. Carp, în numele 
grupului politic junimist, ia apărarea legii fundamentale : 
„Constituţiunea ? Unii au voit-o mai largă, alții mai res- 
trinsă, dar ea este, în fine, rezultatul unui compromis la 
care toți am consimțit în mod onest și nu admit să se 
atingă cineva de dinsa nici ca s-o lărgească, nici ca s-o 
restringă. Ea este baza politică pe care toate partidele tre- 
buie să stea.“ 3 Comentînd și el această din urmă declaraţie 
de principiu formulată de Carp, prin care fruntașul grupu- 
lui politic junimist se erija în apărătorul constituţiei bur- 
gheze, E. Lovinescu nota maliţios că ironia lucrurilor e mai 
cruntă decit ironia oamenilor. Avea dreptate. Această ipos- 
tază sub care se înfățișa acum junimismul era binișor ri- 
dicolă, de vreme ce aceia care erau știuţi drept critici ai 
formelor importate apăreau ca apărătorii lor. Intransigența 
critică de altă dată se metamorfozase pînă la a căpăta 
expresia unei pledoarii aproape zelatoare. Conservatorismul 
. nu fusese abandonat. El continua să funcţioneze ca o frînă 


1 Timpul, an II, nr. 66, (22 martie) 1877. 

P. P. Carp, Discurs rostit la 28 februarie 1879, Discursuri, I, 

1907, p. 182. i 
3 Ibidem, p. 260. 

în calea liberalismului. Numai că, adaptat, tindea să cenzu- 
reze tendinţele novatoare ale oricăror măsuri cu caracter 
radical. 
Să adăugăm că ideea junimistă despre funcțiunea edu- 
cativă a Constituţiei e valabilă și în spaţiul altor compar- 
timente suprastructurale. Şcolile, universităţile, academia, 
pinacotecile, ziarele și publicaţiile, chiar dacă la început au 
funcţionat fără „fondul lor propriu“, au preparat climatul 
necesar pentru apariţia lui. S-a creat, cu ajutorul. acestor 
organisme, un spirit de emulaţie creatoare și un public ca- 
pabil să le recepteze şi să le aprecieze. De s-ar fi prac- 
ticat corpul de măsuri propus iniţial de junimism ar fi 
fost necesare secole de evoluţie înceată pentru a se ajunge 
la condiţia dobindită în numai cîteva decenii. Faptul a 
fost, dealtminteri, apoi recunoscut și de factorii autorizaţi 
ai junimismului. Măsurile preconizate la început de juni- 
mism nu erau practicabile tocmai pentru că nu erau rea- 
liste și, paradoxal, ignorau raportul necesar dintre formă 
și fond. Forma trebuie, nu o dată, să preceadă fondului, 
contribuind la maturizarea condițiilor pentru dezvoltarea 
lui. Echilibrul necesar între cele două categorii nu presu- 
pune cu obligativitate că forma e întotdeauna o expresie 
a unui conţinut consolidat definitiv. Aceste raporturi sint 
în viaţa socială mult mai complicate și aserțiunile dogma- 
tice ale junimismului nu ofereau deloc cheia dezlegării 
problemelor. Dreptate au avut deci nu spiritualii blasfe- 
matori ai „direcţiei false“ și ai „formelor deșerte“, ci acei 
— poate mai puţin înzestrați, poate mai puţin școliţi — 
care au înţeles să transplanteze la gurile Dunării formele 
de cultură occidentală necesare propășirii moderne a ţării. 
Cu timpul s-a dovedit că aceste forme fără fond nu numai 
că nu au fost „stricăcioase“, nu numai că nu s-au discredi- 
tat în opinia publică, nu numai că nu au ucis ideea pe care 
o reprezentau, dar au contribuit hotăritor la crearea Ro- 
mâniei moderne. În lupta sa împotriva formelor fără fond, 
junimismul a lăsat în planul ideologiei testimoniul unei 
formule strălucitoare, cu ecou și prestigiu în istoria luptei 
de idei care a nutrit rezistenţa împotriva radicalismului. Dar 
nu a fost şi o formulă practicată și practicabilă. N-am spune 
că nu a prezentat o anume utilitate reală, mai ales ca factor 
cenzurativ împotriva exceselor de orice fel, propuniînd o 
măsură ordonatoare în orice iniţiativă. Utilitatea formulei 

ideologice junimiste — atita cît a fost — negatoare prin 
excelenţă, s-a exercitat deci prin pozitivarea ei constructivă. 
Nu e aici nici un paradox. În măsura în care această me- 
tamorfoză a fost posibilă (și a fost !), direcţia frenatorie a 
ideologiei junimiste s-a constituit în ceea ce Ibrăileanu 
avea să numească spirit critic (evident, la conducătorul 
Vieţii românești fenomenul nu era limitat numai la juni- 
mism), acționînd — adesea — nu direct, ci prin opinia pe 
care o crease iniţial, ca forţă selectivă în calea iniţiativelor 
de tot felul, aducînd peste tot rigoarea echilibrului și a mă- 
surii. Utilitatea pozitiv-constructivă aici trebuie căutată și 
rolul său e de la un punct încolo de certă necesitate în orice 
corp social constituit. (A existat, desigur, și un program 
pozitiv de reforme social-politice propuse de junimism în 
celebrul discurs al lui Carp din 1881. Cum scopul acestui 
program era strict pragmatic, ideologicul fiind aici numai 
implicat, îl reținem pentru capitolul următor al lucrării 
noastre.) Cu atît mai mult era necesar într-o epocă de 
formare și început, cînd în toate domeniile se clădea în 
sens modern — și încă repede ! — pe fundamentele, adesea 
destul de șubrede, puse mai înainte. Factorii frenatori deve- 
neau necesari, pentru a tempera entuziasmele prea exa- 
gerate, instalînd o cumpănă fără de care dezvoltarea în- 
săși era primejduită. - 

Dincolo de sorgintea şi de mobilurile sociale ale ideolo- 
giei junimiste, cu rolul și funcțiunea lor restrictivă rele- 
vată mai înainte, criticismul grupării ieşene a îndeplinit 
această funcțiune pozitivă într-un moment de renaştere 
şi avînt. Ceea ce T. Vianu numea în gestul Junimii „O tre- 
zire în lumina clară a conștiinței“ e valabil nu numai pen- 
tru literatură, ci pentru toate domeniile culturii și ale spiri- 
tului public. Criticismul junimist a ridicat bariere necesare 
în calea grandomaniei, a frazeologiei, a imposturii, a incon- 
sistenţei, a înjghebărilor potemkiniste. Că negația a fost 
globală, ignorîndu-se capitole importante din ceea ce era 
de pe atunci durabil în cultura românească e prea adevă- 
rat și N. Iorga sau G. Ibrăileanu au demonstrat-o convin- 
sător, valorificînd 'ceea ce junimismul desconsiderase. Dar, 
repetăm, funcțiunea 'junimismului a fost cenzurativă și 
criticistă, Era poate fatal ca exercitarea. acestei funcțiuni 
să se desfăşoare sub semnul negaţiei absolute, prescrisă, de- 
altfel, de rigorile principiilor Restauraţiei, antiliberaliste 

și antirevoluţionare. Pentru că Maiorescu și prietenii săi 
întru junimism. nu au fost deloc ostili civilizației. Ei au 
opus doar celei create de mișcarea revoluţionară o altă 
imagine normativă despre structurile ei, desprinsă ideal din 
principiile Restauraţiei și ale evoluționismului istorist. În 
fond voiau şi ei, dar altminteri înfăptuită, racordarea 
civilizaţiei românești la dimensiunile europeismului, pregă- 
tind condiţiile necesare stabilirii unui raport de comuniune 
între fond și formă... 

Că punctul lor de vedere ideal normativ s-a dovedit 
a fi insuficient şi deficitar şi că dreptatea, sociologic și 
ideologic demonstrată, era de partea liberalismului, este 
adevărat. Dar nicicînd nu se vor putea legitima acele opinii 
ale curentelor tradiţionaliste după care izolaționismul total, 
ostilitatea mohorîtă față de înnoire şi: civilizaţia euro- 
peană (altfel spus suprastructurile capitalismului) pe care 
l-au preconizat în deceniile interbelice ar descinde pe linie 
directă din junimism. Că destule propoziţii ideologice ju- 
nimiste pot fi:— pe bună dreptate — revendicate (și au 
fost !) de curentele tradiţionaliste este un fapt incontestabil. 
Între junimism și curentele tradiționaliste se așază la an- 
tipozi raționalismul, spiritul european, aspiraţia spre evo- 
luţie și modernizare pe care Maiorescu le-a profesat cu 
distincţie şi vocaţie, iar retrograzii interbelici le-au acoperit 
cu injurii și oprobriu. Maiorescu era un spirit cu adevărat 
european, raționalist și liber cugetător, milita pentru evo- 
luţie — chiar dacă înceată și normativă. Tradiţionaliștii 
erau potrivnici raționalismului, elogiau vechile alcătuiri, 
urau înnoirea şi modernizarea, predicînd deschis re- 
gresiunea socială. Ca în orice examen comparatist, filiațiile 
şi apropierile, chiar dacă sînt reale, nu urmează o linie 
continuă. Linia este adesea zigzagată, pentru a se frînge 
într-un punct fără putinţa reînnodării. 


4. Se crede adesea că ideologia junimistă nu a înglobat 

în rechizitoriile sale criticiste decît zonele suprastructu- - 
rale, ignorînd relaţiile socio-economice. Un examen atent 
nu verifică în întregime această opinie. E adevărat că pon- 
derea în structurile ideologice ale junimismului o deţi- 
nea critica negatoare a formelor suprastructurale. Dar 
aspectele socio-economice nu au fost deloc ocolite. Ele au 

intervenit în dezbateri nu numai pentru a sprijini — ca 
argument — cutare propoziţie ideologică, dar uneori şi cu 
vădite funcțiuni autonome. Dealtfel, ideologia juni- 
mistă nu trebuie redusă la dimensiunile ei negatoare. Ju- 
nimismul a avut din capul locului un program de reforme 
socio-politice şi culturale, precizat apoi și definitivat în 
1881 în discursul lui Carp cunoscut sub numele de „Era 
nouă“. Or, liniile esenţiale ale acestui program de măsuri 
şi reforme (e latura pozitiv-constructivă a ideologiei ju- 
nimiste) vizau compartimente-cheie ale structurilor so- 
ciale, ale relaţiilor economice 'sau politice. Evident, totul 
dezvoltat din perspectiva socială și guy a „conservato- 
rismului luminat“. 

Oricît ar părea de ciudat celor ce s-au obişnuit cu o 
anume imagine clișeu a junimismului, el a fost realmente 
preocupat de ceea ce, cu o terminologie actuală, s-ar putea 
numi structura socială și de clasă a societăţii românești din 
secolul XIX. E adevărat că la început, dar și mai tîrziu, după 
1872 sau chiar 1881, preocuparea aceasta nu e una de so- 
ciolog (în sensul că nu s-au întreprins investigaţii sau stu- 
dii speciale cu caracter sociologic). Era mai curînd ex- 
presia unor sondări sociologice pentru a demonstra 
veracitatea unor teze ideologice. Dar indiferent de moda- 
litatea devenirii acestei preocupări, important e acum 
faptul că s-a manifestat, semnalind încă o dată raportul 
liant dintre ideologie și fondul ei social. Și poate nu e 
inutil să subliniem faptul, prin el însuși semnificativ, că 
junimismul a socotit că e necesar să-şi probeze aserţiunile 
ideologice cu demonstraţii sociologice, ba chiar să formu- 
leze programe de asanare a vieţii sociale. 

În concepţia junimistă structura socială a societăţii ro- 
mânești din acea vreme era formată exclusiv din dcuă 
clase : moșierimea și țărănimea. Existenţa celei de a treia 
stări, burghezia, era negată cu o strășnicie care nu tolera 
replica. Adeseori baza formelor fără fond sau, mai bine, 
inconsistența la noi a unor forme instituţionale adoptate 
de aiurea a beneficiat nu numai de o dezbatere strict ideo- 
logico-culturală. I-a fost asociată și una de ordin socio- 
logic. S-a argumentat astfel că importul de forme supra- 
structurale a fost impropriu nu numai pentru că venea 
în contradicţie cu habitudinile ancestrale și fondul sufle- 
tese al poporului (cu „cultura sa“, în sensul atribuit de ju- 

nimism acestui concept), dar şi pentru că nu corespundea 
structurii sociale din România timpului. Demonstrația a 
fost făcută, desigur, ă propos de sistemul constituţional 
introdus la 1866. Într-unul din discursurile ţinute de Ma- 
iorescu în 1876 ‘pentru a-și apăra, în calitatea ministe- 
riabilă pe care o deținea, a sa lege a învățămîntului, 
ținut să observe că în ţările apusene regimurile constitu- 
tionale moderne sînt expresia unor mutații sociale inter- 
venite la sfîrşitul secolului XVIII — prin apariția bur- 
gheziei — și care au reclamat modificări în structurile po- 
litice. „La noi însă, d-lor, s-au copiat, s-au introdus re- 
forme constituţionale în viaţa publică fără să se întrebe, 
fără să se dea bine seama dacă la noi există un adevărat 
tiers état, care să simtă necesitatea unei asemenea reforme 
şi să aibe preponderența meritată în stat. Dacă sunt unele 
lucruri în reformele acelor state care s-ar putea aplica și 
la noi, nu e mai puţin adevărat că nouă ne lipseşte încă de 
tot acea clasă a comercianților avuţi și luminaţi, a indus- 
triaşilor independenți, a fabricanţilor celor mari, a căror 
preponderență să fie simțită în societate și a căror avere, 
prudent agonisită, să fie o garanţie a stabilității neapărat 
trebuincioase unui stat.“ ! Așadar, ficţiunea sistemului 
nostru constituțional provine din aceea că îi lipsește ra- 
țiunea de a fi: inexistența burgheziei. E drept că în pro- 
poziția reprodusă negația nu era chiar tranșantă de vreme 
ce se oscila între insuficiența cantitativă a burgheziei („nouă 
ne lipsește în numărul suficienti) şi inexistenţa ei totală 
(„ba în parte ne lipseşte încă de tot“). Să admitem însă că 
înapoia acestei oscilaţii de diagnostic s-ar afla opinia că 
forța burgheziei românești era atît de neînsemnată încît 
mutaţia de ordin politic a fost lipsită de acoperire. Carp 
a fost poate. chiar și mai vehement în judecăţile sale. 
A negat dreptul la existență a partidului libe- 
ral, considerat „un ce facticiu“ pentru că nu repre- 
zintă interesele sociale ale unei clase distincte. „Nu 
înţeleg partid liberal — declara ritos liderul grupului po- 
litic junimist — decît în acele țări unde munca poporului 
a avut de rezultat nașterea a noi elemente, cu noi inte- 


1:'T, Maiorescu, Discurs rostit la 21 ianuarie 1876, aenur 
parlamentare, vol. I, 1895, p. 415. 


193 


13 — Junimea şi junimismul 


Ideologia junimistă 
rese, cari cer la rîndul lor locul legitim în stat. Dar nu poate 
exista partid liberal acolo unde sînt numai niște fraze 
create în alte ţări pentru situațiuni ce nu există la noi și 
în numele lor se pretinde că există un element a cărui 
existență reală nu se vede nicăieri.“ 1 Un om politic con- 
servator, nejunimist, cu ştiute disponibilități spre studiul 
de doctrină, C. N. Brăiloiu, decidea și el în 1877 într-un 
ciclu de articole publicate, sub semnătură (procedeu neu- 
zitat în presa vremii), în Timpul: „Burghezia în starea 
societăţii noastre, nici poate forma o clasă și nu este 
o clasă, nu este un partid politic distinct. Burghezia 
este la noi mai mult un strat, o treaptă a societăţii, o. 
stare de oameni...“. Doctrinarul conservator voia să spună 
că burghezia la noi nu are stabilitate, aici intrînd varii 
categorii, de la intelectuali la întreprinzători capitaliști. 
„Nu este — argumenta publicistul — o clasă stagnantă, 
despărțită de restul naţiunei prin drepturi și datorii spe- 
ciale, cu poziţiune civilă particolară.“ ? d E SILA 
Junimiștii aveau despre structura de clasă a burgheziei 
o schemă rigidă cu care operau nu mai puţin rigid. Era 
o schemă, preluată de la istoricii francezi ai secolului XVIII, 
deloc sociologică, în care funcțiunea economică și relaţiile 
economice nu prezentau nici o semnificaţie. Se vorbea, 
dealtfel, rar de burghezie, ci frecvent de starea a treia 
sau starea mijlocie. În discursul lui Maiorescu din care am 
citat se spunea chiar că „Acest tiers état se compune din 
comercianţi, din mari fabricanți, manufacturieri, din in- 
dustriali, din literați...“ Fireşte că Maiorescu se referea 
la structura stării a treia în țările dezvoltate din apusul 
Europei. La noi schema aceasta nu s-ar verifica defel. 
Întreprinzătorii capitalişti (în industrie, comerț, sistemul 
de credit) ar fi minori ca însemnătate numerică şi ca forță 
economică. Forța în spațiul acestei categorii sociale ar 
deține-o avocații şi funcționarii care ar fi și beneficiarii 
procesului de ruinare a averilor boierești. „Clasa cea mai 
favorizată a actualei stări de lucruri — spunea Maiorescu 


1 P, P. Carp, Discurs rostit la 1 februarie 1875, Discursuri, vol. T, 


p. 67. me 
2 Ç. N. Brăiloiu, Ghicitori parlamentare, V, Timpul, II, nr. 51, 


(4 martie) 1877. 

în aceeași furtunoasă lună ianuarie 1876 — clasa care 
a prosperat pe seama ţărei întregi, clasă a cărei avere a 
crescut într-o proporţie surprinzătoare în cîțiva ani, este 
clasa advocaţilor.“ Funcțiunea economică şi chiar socială a 
acestei categorii este nulă. Nu numai că nu îndeplineşte 
roluri pozitiv-productive, dar este — prin parazitismul ei 
funciar — dăunătoare. „Ce au făcut acești oameni... au în- 
fiinţat faimoasa, iertați-mi expresia, fabrică de legi care 
numai în decursul unui an de zile, de la 1864 la 1865, ne-a 
inundat cu codul civil, cu procedura civilă, cu codul 
penal, cu procedura penală și cu o sumă de alte legi.“ 1 
Să adăugăm că în categoria avocaţilor Maiorescu îngloba 
toată pletora de funcționari, dăscălime şi oameni politici, cu 
apetituri bugetivore niciodată ostoite. Eminescu — se 
știe — a scris şi el — cu sincere accente pamfletare — des- 
pre plaga acestei faune a avocăţimii și a funcționărimii, 
postulanţi perpetuu la slujbe și chiverniseli. Eminescu a 
numit această categorie pătură superpusă („pătura de 
paraziți de deasupra“, „clasă de consumatori improductivi“) 
în care a înglobat și „plebea de sus“ (proletarii intelectuali) 
și elementele alogene. „Nefiind vrednici ca să construiască 
clasa de mijloc, le-au umplut caraghioșii și haimanalele, 
oameni a căror muncă și inteligență nu plătește un ban 
roşu, stirpiturile, plebea intelectuală şi morală, Arionii 
de tot soiul, oameni care riscă tot, pentru că n-au ce 
pierde, tot ce-i mai de rînd şi mai înjosit în orașele 
poporului românesc...“ 2 Printre aceștia, avocaţii erau cei 
mai desconsideraţi pentru că ar fi „inteligențele cele 
mai stricate din lume“, lipsiţi de convingeri cum sînt, 
de vreme ce chiar profesiunea îi obligă „să dovedească că 
negru-i alb şi albu-i negru“. Desigur că Eminescu, ca ju- 
nimiștii de frunte, a avut despre burghezie și rosturile 
ei sociale o perspectivă ideologică conservatoare, cu ecouri 
din fiziocraţi. Sigur că la noi funcţionărimea de tot soiul 
era prea numeroasă, încărcînd enorm bugetul țării. Dar 
utilitatea acestor funcțiuni (firește, nu atît de inflaţionist 
concepută, cum au creat-o liberalii) este indiscutabilă în- 
tr-un stat modern. Apoi burghezia sau clasa mijlocie nu 


1 T. Maiorescu, Discurs rostit la 22 ianuarie 1876, Discursuri 


parlamentare, vol. I, 1895, p. 434. 
> M. Eminescu, Opere (ed. Ion Creţu), vol. II, p. 167. 

se.reducea deloc la funcţionărime, cum postulau conserva- 
torii. Exista, după șase-șapte decenii de evoluţie spre capi- 
talism, o pătură distinctă de burghezie cu raţiunea -ei în 
economia ţării. Țările românești au parcurs, într-o cadență 
normală, procesul .de dezvoltare de la capitalul comercial 
şi de camătă la cel industrial. În lucrarea sa Un veac de 
frământări sociale, Lucrețiu Pătrășcanu a analizat propor- 
tiile acestui proces (desigur modeste, dar incontestabile). 
„Străin sau pămintean, economisit înlăuntrul ţării sau 
venit de, peste hotare, fapt este că după 1866 capitalul 
industrial. este în creștere. Pentru dezvoltarea capitalistă 
“a României, existenţa şi activitatea acestui fel de capital 
interesează în. primul rînd. Din punct de vedere al rezul- 
tatelor pe care această activitate le dă în ceea ce privește 
opera de transformare a forţelor de producţie, cu toate 
consecinţele. ei economice şi sociale — originea capitalului 
industrial este indiferentă.“ ! tea 
-.. Fenomenul surprins de Pătrășcanu după 1866 are, fi- 
reşte, istoria și evoluţia sa. De aceea e normal să se apre- 
cieze că burghezia românească era — deși relativ puţin for- 
tificată — o realitate incontestabilă, făcînd necesar și po- 
sibil procesul de adoptare a modelului suprastructural mo- 
dern. Singura apreciere defavorabilă burgheziei românești, 
în'examenul comparativ — atît de uzitat de junimism — cu 
structurile “socio-economice apusene, privește stadiul şi 
gradul de evoluţie într-un proces în creştere. Dar din fap- 
tul ponderii relativ mai mici a burgheziei în raport cu 
preponderența relaţiilor economice de tip feudal nu se 
poate conchide inexistența burgheziei ca atare. Apoi tre- 
buie să se ţină seama de realitatea pătrunderii capitalis- 
mului în agricultură, fenomen de regulă ignorat de 
junimism. Apariţia şi dezvoltarea chiaburimii, a arendaşi- 
lor (adevăraţi întreprinzători capitaliști), pătrunderea ma- 
sivă a relaţiilor marfă-bani, procesul de fărîmiţare a pro- . 
prietăţilor țărănești, altfel spus, diferenţierea din lumea 
satului a schimbat. oarecum fizionomia satului românesc 
care nu mai era, deloc, cel din vechime. Iar agricultura 
continua să deţină locuri prioritare în economia româ- 


1 Lucrețiu Pătrășcanu, Un veac de jrămintări sociale, Editura . 
Politică, 1969, p. 292.. > A A R7 

_nească a timpului. Ideologia junimistă, deformantă ca 
multe alte ideologii, substituia realului social o schemă a 
sa, construită din preconcepte și spirit partizan. 

o. 

Negînd existența burgheziei sau reducînd-o la Setora 
de funcționărime a păturii suprapuse, junimismul a con- 
siderat, cum spuneam, că singurele clase reale, cu statut 
şi fizionomie precizate, sînt țărănimea şi moșierii. Să spu- 
nem din capul locului că această schemă e tipic conserva- 
toare, regăsind-o lesne în orice lucrare doctrinară elabo- 
rată din perspectiva ideologică conservatoristă. Ne vom 
referi mai încolo la opinia junimismului despre clasa 
marilor proprietari. (Dealtfel, ea apare prin opoziția ce 


se evidențiază din „optica despre condiţia și structura 


ţărănimii.) Firește că pentru a înfățișa situaţia țărănimii, 
junimiștii nu au întreprins nu ştiu ce docte și aride in- 
vestigaţii sociologice. O cunoșteau însă foarte bine, ca mo- 
şieri ce erau (cei mai mulţi). De-abia mai tîrziu, după 1881, 
proiectele de program ale grupului politic junimist au în- 
scris şi prevederi pentru îmbunătăţirea condiţiei ţără- 
nești. La început însă nu aflăm în textele junimiste de 
bază decît aprecieri compasive despre soarta grea a lumii 
rurale. „Singura clasă reală la noi — exclama Maiorescu 
în eseul din 1868 — este ţăranul român şi realitatea lui, 
este suferința, sub care suspină de. fantasmagoriile cla- 
selor superioare.“ Cam acelaşi lucru spunea şi în 1882 
cînd, într-un. discurs parlamentar replicînd unui adversar 
politic, observa : „Domnilor, tot zicem : țara, țara ! Ab- 
stracţia aceasta, «țară», în realitate este compusă în cea 
mai mare parte din ţărani, din așa numiții oameni de 
rînd, din mulțime. Ce are a face mulțimea cu discuţiile 
noastre publice ? Cea mai mare parte din ei, din nenoro- 
cire, nici nu știu încă să citească și să scrie. Vă puteți 
închipui dacă toată vorbăria noastră cea lungă de aci îi 
Atinge pe ei acolo !“ 1 (Recunoaștem aici unul dintre moti- 
vele mult uzitate de junimism despre enormul abis dintre 
masa ţărănimii şi treburile publice de care se dezintere- 
sează.) Negreșit, imaginea condiţiei țărănești era veridică, 


1:'[;" Maiorescu, Discurs rostit la 12 noiembrie 1882, Discursuri 
farlamentăre, vol. TII, 1899, p. 138.. 

= jar suferința ei — o realitate tragică. A recunoaşte această 
tristă stare de fapt era un lucru pozitiv (alții au minima- 
lizat-o sau au ignorat-o). Important era însă ce anume mă- 
suri se preconizau pentru asanarea acestei condiţii. De 
eficiența acestui program asanator depindea totul, chiar şi 
coeficientul de participare şi sinceritate a compasiunii 

pentru condiția ţăranului. i | i 
Formulată de pe poziții conservatoare, în ideologia 
junimistă țărănimea şi moşierimea formau un bloc unitar. 
Liantul era proprietatea. Nu intra în calcule dimensiunea 
„proprietăţii deținută de fiecare dintre cele două categorii 
sociale. Important era că amîndouă erau legate de pămînt 
și de proprietate, fiind de aceea — se spunea — forţe 
sociale conservatoare, opuse, prin structură Şi interese, 
oricăror înnoiri. Elementul de stabilitate şi conservaţiune, 
de frînă în .calea pătrunderii schimbărilor bruscate sau 
revoluţionare vine din aceste zone tradiționale și tradițio- 
naliste. De aceea proprietatea țărănească sau cea moşie- 
rească trebuie apărate şi ferite de procesul deposedării 
sau frămiîntării. Nu e deci de mirare că, spre deosebire 
de opiniile fondatorului doctrinei conservatoare din țara 
noastră, Barbu Catargi, junimiștii au elogiat actul re- 
formei agrare de la 2 mai 1864. „Singurul pas decisiv de 
la 59 încoace — scria Th. Rosetti în 1874 — a fost eman- 
ciparea muncii locuitorilor prin legea rurală. Ridicînd 
piedica cea mai importantă ce se opunea la dezvoltarea 
economică și intelectuală a maselor, eliberînd pe agricul- 
torul nostru de lanţurile seculare, recunoscîndu-i, în sfir- 
şit, un drept asupra unei părticele din acel pămînt, pe 
care numai munca sa îl făcuse să reprezinte o valoare 
economică, statul părea că a înţeles toată importanța ce 
are pentru dînsul organizarea pe niște baze reale a părții 
celei mai numeroase a locuitorilor săi...“ Dar .reforma a 
avut şi destule neajunsuri, dintre care unul era mai impor- 
tant: „Prin putinţa dată noilor proprietari de a împărți 
în nesfîrșit moșiile lor, legiuitorul a nimicit de la început 
speranţa constituirii unei clase numeroase și prospere de 
proprietari mici, acest stîlp al oricărei ţări agricole.“ 1 
Ideea aceasta enunțată de Th. Rosetti a fost un adevărat; 


1 Th: Rosetti, Despre direcțiunea progresului: nostru, în Anto- 
logia ideologiei junimiste, 1943, p: 135—137.. IG 7x 

laitmotiv în toate consideraţiile junimiste despre țără- 
nime. Se poate semnala chiar o preocupare reală la ju- 
nimiști pentru garantarea proprietății țărănești pe care o 
vreme o voiau pironită la dimensiunile statuate prin re- 


„+ forma de la 1864. La 11 decembrie 1879 Carp a prezentat, 


„1 în numele unui grup junimist-conservator, un proiect 
„de lege privind inalienabilitatea și indivizibilitatea pă- 


miînturilor rurale mici. Expunerea de motive semnala că 
micile proprietăţi țărănești ar fi înghiţite de la 1864 încoace 
nu de moșieri, ci de proprietatea mijlocie (de burghezia 
satelor), lucru devenit posibil datorită legii moștenirii 
stabilită de legiuitorul din 1864. Cum fărămițarea pro- 
prietăţii țărănești era considerată un pericol de o mare 
gravitate, se cerea — prin legea propusă — pironirea micii 
proprietăţi. Să notăm că articolul 2 al proiectului de lege 
relevă ce înțelegea Carp prin proprietate țărănească : 
„Prin pămînturi țărănești se înţeleg acele proprietăţi ru- 
rale cari nu fac peste 30 pogoane în Valahia și peste 
10. fălci în Moldova și cari sunt astăzi stăpînite sau de 
răzeși (moșneni), sau de foștii clăcași.“ 1 Evident, proiectul 
de lege al lui Carp nu a fost acceptat de parlamentul li- 
beral. Important e de menţionat că în această tentativă 
legislativă, ca şi cu alte prilejuri, Carp — ca lider al 
grupului politic junimist — solicita imperios : „Un lucru 
vă cer: să-mi garantați că aveţi să pironiți proprietatea 
în mîinile ţăranului.“ 2? 

Repetăm ceea ce am notat mai sus, importantă era opi- 
nia junimistă despre modalitatea asigurării țărănimii cu 
pămînt în proprietate, de vreme ce procesul de deposedare 
a împroprietăriților de la 1864 avea o dinamică irever- 
sibilă ca o consecinţă, printre altele, și a pătrunderii re- 
laţiilor capitaliste în lumea rurală. În 1881 în discursul lui 
Carp „Era nouă“ — la care ne-am referit și ne vom mai 
referi de multe ori — se prevedeau și măsuri pentru ţă- 
rănime. „Pentru ţărani, eu sunt convins că noi, care ne 
dăm aerul de a-i iubi atît de mult, în van venim aci cu 
petițiuni ca să le dăm mereu la pămînturi, în van vom 
căuta a le acorda orice soi de favoruri dacă nu vom căuta 
ca favorurile pe care le acordăm să fie permanente. De 


1 P, P. Carp, Discursuri, 1907, p. 211. 
2 Idem, p. 331. 

nu vom face-aceasta nevon găsi peste 30 de ani în-o situați- 
une mai tristă decît astăzi, adică fără clasă de-ţărani pro- 
prietari și fără moşii ca să procedăm la o nouă împărțire. 
Voind să înlătur o asemenea adevărată nenorocire am avut 
onoare de-a prezinta o lege care garantează proprietatea 
mică în mîinile ţăranilor. Nu mă opun de-a se face cât 
voiți. de mulţi țărani în țara aceasta, de-a împărţi toate 
moșiile: statului:la ţărani, însă cu o condițiune-ca, o dată 
împărțite acele moșii, să mă asiguraţi că ele au să rămînă 
pentru totdeauna: în mîinile ţăranilor, căci altfel nu veţi 
fi decît niște falși 'umanitari și niște: risipitori ai averei 
statului pentru că nu veţi avea în stat niciodată o clasă 
țărănească în mîna căreia să fie asigurată” proprietatea 
cea mică.“ 1 Se preconiza o lege: a cîrciumelor, o reformă 
a legii comunale. rurale prin crearea unui sistem adecvat 
de autoadministrare și o nouă reglementare a tocmelilor 
agricole. Proiectele lui Carp din 1881 aveau să devină le- 
giuiri în 1888 cînd s-a constituit guvernul junimist Th. 
Rosetti. Printre proiectele de legi publicate în septembrie 
1888 în Monitorul oficial, cel dintîi a fost „Legea pentru 
înstrăinarea: unor părți din bunurile statului și răscum- 
părarea embaticurilor“. Legea aceasta corecta cîteva pre- 
vederi. ale. legii asemănătoare adoptată înainte delibe- 
rali, prevăzind printre altele vînzarea moșiilor din pro- 
prietatea statului numai în loturi mici (5 și 10.ha) unor 
gospodării țărănești, schimbarea unor condițiuni de plată 
şi posibilitatea răscumpărării bunurilor statului supuse la 
embatic. (arendare).. O altă lege, tot pentru lumea rurală, 
a fost „legea modificatoare legei pentru tocmeli de lucrări 
agricole.“ În această din urmă chestiune: Carp formulase 
opinia în 1882 cînd a fost dezbătută legea liberală a în- 
voielilor agricole; 'Carp cerea atunci ca proprietarul să 
dispună de posibilitatea de a executa braţul ţăranului şi nu 
averea lui în cazul nerespectării contractului. („Executarea 
braţului sau executarea averei ? Eu sunt pentru executarea 
braţului.t). se. iti plete tatii ada iii | 

= Să observăm că toate măsurile junimiste de îmbunătă- 
ţire a situaţiei ţărănimii (inclusiv cele din .1888). ocoleau, 
prudent, ideea unei reevaluări serioase a regimului pro- 
prietății rurale, printr-o nouă împroprietărire. Carp. era 

1 Timpul, an VI, nr. 73, (2 aprilie) 1881. 

foarte elocvent, chiar patetic, cind evoca pericolul. exce- 
sivei diviziuni a micii proprietăți țărănești (îi cita în spri- 
jin:pe Tocqueville, Le Play), dar măsurile sale legislative 
nu treceau nici cu un milimetru de ideea menţinerii in- 
tegrale a proprietății moşiereşti. Se admitea sporirea pro- 
prietăţilor țărănești pe seama “moșiilor statului. Nici un 
moment nu era luată în considerare posibilitatea dimi- 
nuării proprietății  moşiereşti, deși numai o astfel de 
măsură putea soluţiona chestiunea a cărei cronicitate de- 
venise extrem de acută. Ce rezultate putea să dea legea 
lui Carp din 1888 se vede din Apelul către alegători din 
4 ianuarie 1892 semnat de grupul politic junimist. Acolo se 
spunea că legile din 1888, aplicate, „Vor face din 180 000 
agricultori, atîția gospodari“. Deci nici două sute de mii 
— calcul ideal — de noi împroprietăriți. Dar în 1894 con- 
stata că, în ciuda pronosticurilor sale, fuseseră împro- 
prietărite: 51 000 de familii și că în trei ani ar mai putea 
beneficia de avantajele legii alte 80 000 gospodării. Chiar 
dacä iak i lui Carp s-ar fi realizat integral, cîte 
poată afla o dez tă” rezolvare ? După datele unui eco- 
nomist agrar, G. D. Creangă, în 1905 din totalul gospodă- 
riilor ţărăneşti, 23,860% (300 000) nu aveau deloc pămînt, 
33,860/ (423 401) aveau numai !/2 — 3 ha şi numai 25,5%0 
(321 163) aveau între. 3-5 ha!. Deci în 1905 aproape 60% 
din totalul: gospodăriilor țărănești nu putea trăi din ex- 
ploatarea . proprietăţii sale pentru că — se ştie — cu 
o suprafaţă între 1/2 ha şi 3 ha nu se putea constitui o 
gospodărie familială independentă (după 1918 economiștii 
demonstrau că nici gospodăriile care : deţineau între 
3—5 ha nu'o puteau duce cum se cuvine, fiind nevoite să 
consume din substanța exploatării, altfel spus să vîndă 
din. pămînt. sau vite de muncă). Dar, poate. că aceasta 
chiar dorea. legiuitorul conservator. Să. asigure — în 
timp — ţăranului un petic de pămînt în- proprietate care 
să-l lege de loc. Pentru a se putea nutri trebuia să de- 
pindă. nemijlocit de proprietatea moșierească al cărei in- 
strument viu de muncă era. Nimeni nu contesta, de ase- 


G. D. Creangă, Proprietatea rurală în România, 1907, tabela 6 
recapitulativă. d 

menea, sinceritatea sentimentului compasiv încercat de 
Maiorescu în fața spectacolului cu adevărat dramatic al 
vieţii țărănimii. Dar măsurile preconizate de critic, deo - 
potrivă cele economice ca şi cele administrative sau edu- 
cative, nu puteau soluţiona drama. Numai cu o administra- 
ție cinstită, ferită de plaga politicianismului (cerință 
mereu reclamată de conservatorii junimiști), cu școli să- 
teşti (tot timpul insuficiente şi nefrecventate de majori- 
tatea copiilor de ţărani), cu măsuri pentru anihilarea 
procesului de fărămiţare a proprietăţilor țărănești (de 
fapt, imposibil de realizat), cu tocmeli agricole care oricum 
ar fi fost îl lăsau pe ţăran la discreţia moșierului, cu posi- 
bilitatea achiziţionării unor mici: loturi din moşiile sta- 
tului (de care majoritatea ţăranilor nu putea beneficia 
pentru că îi lipseau fondurile necesare) nu se putea solu- 
ționa cu adevărat problema rurală. Se prelungea, chiar 
dacă ușor îmbunătăţită, o stare de fapt pe care teoretic 
și junimismul o condamna. e, 
Țăranul avea nevoie de pămînt în proprietate şi pen- 
tru asta se impunea fatal sacrificarea, în proporţie 
apreciabilă, a domeniilor moșierilor. Dar o asemenea so- 
luţie era cu indignare exclusă de junimiști (ce-i drept, 
o excludeau și liberalii pînă prin 1900, cînd grupul Ionel 
Brătianu anunţă că preconizează o reformă agrară). În 
1868, în studiul său Contra şcoalei Barnuţiu, Maiorescu, 
demonstrînd marele pericol al opiniilor barnuţiene, nota : 
„A doua consecință a școalei Barnuţiu : împărţirea pro- 
prietăţii fonciare de astăzi nu este dreaptă. Românii au 
dreptul să ia proprietarilor cea mai mare parte din stăpi- 
nirile lor actuale, pentru a le împărţi în mod egal între 
toți românii, şi de aici înainte să fie oprit fiecărui individ 
de a avea o mai mare proprietate fonciară decît ceilalţi 
din comună. Şi această idee este prea extraordinară și 
prea revoluţionară.“ Opinia bărnuţiană i se pare scanda- 
loasă lui Maiorescu pentru că tinde „a anula validi- 
tatea proprietăților bazate pe moștenire, pe contracte sau 
pe prescripţie, dacă aceste proprietăți par națiunii prea 
mari.“ 1 Maiorescu a ţinut să utilizeze „ereziile“ bărnu- 
tiene într-un discurs polemic din 1871 îndreptat împotriva 
fracțiunii libere şi independente din Iași. Era debutul par- 


1 T. Maiorescu, Contra şcoalei Barnuţiu, Critice, ed. cit., vol. I, 
p. 164—166. its 

lamentar al criticului şi a căutat să administreze o 
lovitură adversarilor politici din urbea pe care o repre- 
zenta în Cameră. De fapt, discursul comenta bugetul 
școalelor pe 1872, dar cum îracţioniștii ieşeni erau, mai 
toţi, dascăli. și se revendicau din școala bărnuţiană, a 
găsit un prilej nimerit să reia idei din programul său 
ideologic. Fapt este că în această cuvîntare de debut par- 
lamentar T. Maiorescu s-a arătat scandalizat că fracţio- 
niștii introduc. la Universitatea ieșeană „teorii a căror 
tendență manifestă este surparea oricării ordine de lucruri 
constituite în stat şi provocarea cestiunilor sociale într-un 
mod cum nu a venit încă timpul și cum poate nu va veni 
niciodată a se rezolvi.“ (s.n.) Şi exemplifica erezia prin 
teza bărnuţiană care considera că „proprietăţile actuale 
sunt rău împărţite, că statul român nu va face nici un pas 
de cultură înainte pînă cînd nu va lua toate moșiile din 
mîna proprietarilor actuali şi va institui tribuni plebeiani 
traianenzi care să facă împărţirea pămîntului între toţi 
locuitorii ; şi devenind astfel fiecare locuitor român pro- 
prietar, să fie el oprit de a transmite sau a vinde mai de- 
parte proprietatea. Vedeţi, domnii mei, că aceasta este o 
teorie comunistă sui generis, pusă înainte ca o idee de 
regenerare a României.“ 1 | 

De fapt, junimismul aplica și în problema agrară prin- 
cipiul dezvoltării încete, preconizind că mutaţiile în re- 
gimul proprietăţii trebuie să parcurgă o progresie lentă, 
„normală“, ferită cu strășnicie de orice precipitare con- 
vulsivă. Nu spunea Maiorescu în acest discurs parlamen- 
tar din iunie 1871 că ideile bărnuţiene sînt nocive pentru 
că „prejudecă într-un mod nefericit soarta viitorului care 
poate niciodată sau abia peste 200 ani ne-ar aduce 
acolo !“.? Între „niciodată“ şi termenul ,,200 de ani“ să 
optăm. pentru acesta din urmă pentru că deși prelungea 
imens calvarul, îi fixa, chiar dacă erodat de scepticism, un 
sfîrșit posibil. Dar, nu e inutilă întrebarea : termenul, 
„200 de ani“ nu însemna, de fapt, poate. „niciodată“ ? 
Junimiștii vor combate statornic și îndărătnic teza dimi- 
nuării proprietăţii moșierești. În 1906, cînd grupul tinerilor 
liberali agita ideea unei reforme agrare, Carp, replica : 
„Se .crede,: nedrept după mine, că. singura cauză a mize- 


4T. Maiorescu, Discurs rostit la 27 iunie 1871, Discursuri par- 
lamentare, vol. I, 1897, p. 75. 78. Epai fi . 

riei este lipsa de pămînt... Domnii mei, legea rurală a lui 
Cuza din 1864 a dat pămiînt..., legea însurăţeilor a lui 
Brătianu a acordat pămînt, legea noastră din 1888 a împro- 
prietărit 180 000 familii ţărăneşti. S-a îmbunătățit sta- 
rea ţăranului ? Nu... Cauzele sunt deci aiurea. Cauzele 
sunt : starea culturală în care se află. ţăranul şi rezultatul 
lipsei de administraţie pe care o avem în ţară la noi.“ ! 
Să trecem peste sofisma pe care e construită această apre- 
ciere (se eluda dimensiunea suprafeţelor : deținute de 
împroprietăriți, ca şi cauza socială a stării culturale 
înapoiate a țărănimii) pentru a spune că nici în martie 
1907, în toiul răscoalelor țărănești, opinia junimiștilor nu 
avea să se încovoaie. Carp rămiînea fixat pe poziţia sa, 
considerînd că răscoala e rezultatul instigaţiilor liberale. 
Proprietarul. de la 'Ţibăneşti. refuza orice program de 
schimbare a regimului agrar : „Chestiunea de care voiesc 
să vorbesc, de o gravitate excepţională, declara la 10 mar- 
tie 1907, este chestiunea proprietăţii cele mari. Și se pune 
întrebarea : Proprietatea mare este ea un bine sau un rău ? 
Este ea o necesitate sau o cauză de împilare a populaţiunii 
de jos ? Eu cred că este un bine, eu cred că este o nece- 
sitate nu numai pentru clasele conducătoare ale -unei 
țări, dar o necesitate chiar pentru pătura . țărănească... 
Eu am susținut şi susțin că săteanul trebuie să fie puter- 
nic, pentru că el are într-însul o vlagă tinerească, de care 
profită : societatea, cu: condițiunea însă: ca cel de jos: 
numai încetul să se ridice, prin muncă, şi să ajungă atunci 
a fi clasă conducătoare (s. n). Dacă dvs. distrugeți clasa 
diriguitoare, menţinind numai populațiunea fără posibili- 
tate de a deveni prin economii clasă conducătoare, veți 
nimici progresul social.“ Sprijinea programul agrar 'de du- 
rată, firește ineficace, prezentat, în numele conservatori- 
lor, de N. Filipescu. Cît priveşte vilvătaia ‘răscoalelor 
tăráneşti, Carp prescria cinic soluţia sa : „În așteptare, nu 
este decît un singur lucru de făcut: nu este decît repre-. 
siunea. Vom aviza pe urmă.“ ? Maiorescu a acceptat opinia 
carpistă în problema agrară, de vreme ce în Jurnalul, său 
a notat la 10/23 martie 1907 : „Excelent discurs agrar al 
i P, P. Carp, Discurs rostit în sala Eforie la 22 mai 1906, apud. 
Const. Gane, op. cit., vol. II, p. 328. $ 


2 Idem; Discurs’ rostit la 10 martie “1907, „apud Const. "Gane, 
Op. cit., vol. II, p. 340—342. hohy 

lui . Carp azi în Cameră; aplaudat de: majoritate (guver- 
nul era încă condus de Gh. Gr. Cantacuzino, majoritatea 
deputaţilor fiind deci conservatori, n. .n.), contra măsurilor 
propuse şi agitărilor iscate de liberali. fu 

- Este evident că principiul evoluției încete nu putea 
ep în agricultură, de vreme ce prelungea la infinit o 
stare de fapt care reclama imperios o rezolvare grabnică 
și cu adevărat eficientă. Nu vrem să spunem că de vreme 
ce principiul esenţial al ideologiei junimiste (evoluţia 
înceată) se dovedise a fi un eșec în compartimentul prin- 
cipal (de fapt junimismul îl considera unicul cu o existență 
într-adevăr reală) al economiei românești, întreaga arhi- 
tectură era viciată și clădită pe nisip. Destule puncte ‘de 
vedere rămîn — cum s-a văzut — valide, deși cele mai 
multe dovedesc o incapacitate funciară de a se întrupa 
în real. Am îndrăzni să spunem însă că deficiența de struc- 
tură a ideologiei junimiste, relevată și în concepţia sa 
despre destinul regimului agrar, dezvăluie drama con- 
tradicţiei junimismului. | Cum am mai spus, junimismul 
nu era ostil evoluţiei României (fireşte, încete !) spre. o 
civilizaţie. modernă, de tip occidental. Avea, ca mai tîrziu 
poporanismul, modelul său de evoluţie, preconizind o cale 
socotită practicabilă. Dar. considera — iluzoriu — că 
această evoluţie se putea realiza numai prin moralitate, 
organizare și forme constituite care să ființeze datorită 
fondului propriu, menţinînd însă aproape intacte structu- 
rile  semifeudale într-un compartiment vital pentru 
România. Cum se putea realiza occidentalizarea României 
(incontestabil, visul îndrăgit al lui Maiorescu, Carp, Rosetti, 
Pogor și atiția alţii !) prin menținerea atotputerniciei 
moșşierimii în agricultură, şi, din -această cauză, con- 
damnarea la mizerie și analfabetism.a imensei majorităţi 
(90%) a populaţiei țării? E o întrebare totuși esenţială 
la care junimismul nu a meditat cu seriozitate și realism, 
preferînd să o eludeze sau să hrănească iluzia că inver- 
sînd termenii ecuaţiei (întîi școlaritate, apoi ridicarea stă- 
rii materiale) se poate, soluţiona o chestiune care solicita 
măsuri ferme, radicale și repezi... Cei care arborau ca 
portdrapel al ideologiei lor teza formelor fără fond (de 
ei. formulată) au ignorat. esența acestei contradicţii,. sin- 


1 T. Maiorescu, Jurnal, Caiet 26, B.C.S., mss. 11 376, foaia 78. 

gura cu adevărat importantă şi semnificativă. Adevărata 
contradicție a României de după Unirea din 1859 era deter- 
minată de faptul că suprastructura capitalistă a fost creată 
pe fondul neîndeplinirii sarcinilor principale ale revoluției 
purghezo-democratice (problema țărănească și intrarea, 
cu. drepturi egale, a tuturor locuitorilor ţării în viața 
publică). E drept că junimiștii au socotit aceste forme 
drept implantări imature acceptîndu-le numai ca un fapt 
împlinit de la care nu se mai poate reveni. Dar nici nu 
şi-au pus vreodată cu seriozitate problema adoptării unor 
măsuri socio-politice care să desăviîrșească un proces ce 
începuse la 1848 și trebuia totuși încheiat. Cu „modul de 
a vedea englezește, evoluționar“, practicat ca principiu 
ideologic călăuzitor de junimism, nu puteau fi soluționate 
problemele-cheie ale României moderne. 


`. Pentru ca tabloul structurilor social-economice româ- 
nești în concepţia junimistă să fie complet, ar trebui să 
evocăm şi opinia despre statutul industriei. Pare ciudat 
să se vorbească de opinia despre sectorul industrial al 
economiei în concepţia unui curent de idei preocupat —:se 
credea — aproape exclusiv de chestiunile cultural-artistice 
şi care ar fi negat, din principiu, posibilitatea creerii unei 
industrii în România. Lucrurile nu stau. deloc așa, încît 
schema ideologiei junimiste, așa cum ne-a lăsat-o pos- 
teritatea, trebuie serios reevaluată şi la acest capitol. 
În fapt, junimismul a fost preocupat — şi încă mult — de 
problemele speciale ale industriei și de mijloacele creării 
şi dezvoltării ei. Nu numai junimișştii angajaţi cu roluri 
conducătoare în politică și care — se presupune — tre- 
buiau, în această calitate, să se ocupe de dezvoltarea şi 
organizarea unor sectoare economice. De chestiune s-a 
ocupat și un critic sau estetician ca „Maiorescu, literatul 
Negruzzi și chiar un poet ca Eminescu. 

~ Negînd existenţa burgheziei românești sau reducînd 
sfera acesteia la funcţionărimea bugetivoră sau cohorta 
de avocaţi, junimismul a considerat industria (ca și co- 
merțul) practic inexistente. Unele opinii din chiar! spaţiul 
Junimii acceptau realitatea unor întreprinderi industriale, 
dar le. negau caracterul naţional întrucît ar fi fost înte- 

meiate de alogeni sau numai cu ajutorul capitalului străin. 
Dar dincolo de realitatea și dimensiunile fenomenului, 
fapt este că de la începuturile sale Junimea a fost pre- 
ocupată de acest lucru. Memorialiștii Junimii au relatat 
despre dezbaterile încinse care se purtau în cenaclu în: 
jurul acestor chestiuni. Carp, Maiorescu, Rosetti, Eminescu, 
Negruzzi, Xenopol, Panu aveau despre aceasta opiniile 
lor și înțelegeau să le apere. Simptomatic ni se pare şi 
faptul că Junimea discuta nu numai despre realitatea pro- 
gramatică a fenomenului, dar şi despre doctrinele econo- 
mice care, îmbrăţișate, pot contribui la dezvoltarea sec- 
torului industrial. Altfel spus, se discuta în jurul unor 
chestiuni de doctrină și politică economică, manifestîn- 
du-se, nu tocmai liniștit, opțiuni. Negruzzi își amintește 
că „în timpurile dintîi ideile de liber schimb erau cele 
predominatoare, pe cînd, după lungi dezbateri, la urmă 
mai toți junimiștii au devenit protecţioniști.“! Așadar, 
la început Junimea accepta doctrina  liber-schimbistă 
(Say, Rosi, Chevallier, Bastiat etc.) care cerea libera cir- 
culare a produselor, pledoarie în fapt pentru pătrunderea 
nestingherită a producţiei industriale a unor țări dezvol- 
tate dincolo. de graniţele altora în curs de dezvoltare. 
În opoziție cu aceste opinii, în ţările (Germania, Statele 
Unite ale Americii) aflate pe treptele dintîi ale dezvoltării 
industriale, se constituie doctrina protecţionistă care 
reclama statului adoptarea unor ferme măsuri de încuraja- 
re a producţiei industriale și practicarea unor severe taxe 
prohibitive în calea pătrunderii fabricatelor străine. Doc- 
trina economică protecţionistă apărută în Germania la 
sfîrşitul primei jumătăţi a veacului XIX prin lucrarea 
lui Friedrich List, Sistemul național (opiniile sale vor fi 
- apoi reluate de doctrinarul american Carrey), urmărind 
să apere industria germană născîndă de concurența puter- 
nicilor industrii ale Franţei și Angliei. Într-un vestit 
Discurs asupra liberului schimb, Marx a subliniat că opi- 
niile protecţioniste „nu sînt decît un mijloc de a crea 
marea industrie a unei ţări... Tocmai de aceea se observă 
că în ţările unde burghezia începe să se impună ca clasă, 
ca, de pildă, în Germania, că ea se străduiește să obțină 


due Negruzzi, Amintiri din Junimea, ed. cit., vol. I, p. 151. 

taxe vamale: protecţioniste.. Acestea sînt pentru ea. arme 
împotriva feudalismului și guvernării absolutiste.“ ! 4 

Junimismul va opta deci, după înfruntări şi dispute 
interne, pentru protecționism, deși — s-o spunem. depe 
acum — cu destulă inconsecvență. Pe lîngă alte consi- 
derente de ordin principial sau sociologic, junimismul nu 
putea să joace cartea liber-schimbismului deoarece în acest 
îel se recunoștea tributar culturii franceze (liberul schimb 
era atunci considerat o doctrină franceză). Mai toți frac- 
ționișştii ieşeni se considerau adepţi ai „școlii france“, iar 
liberalii, deopotrivă cei moldoveni ca şi cei munteni, care 
își făcuseră studiile în Franţa (unde dominau universită- 
țile adepţii școlii economice liberaliste), erau partizanii 
acestei doctrine, de care făceau mare caz. Or junimiştii 
îşi făcuseră studiile în Germania, unde doctrina lui List 
era la mare cinste (ca și a.lui Carey, popularizat -asiduu 
de profesorul Eugen Diihring) și vocile autorizate în mate- 
rie se ridicau împotriva liber-schimbismului franco-englez, 
elogiind importanţa „şcolii economiei naționale“. Univer- 
sitățile germane și cele austriece erau dominate de pro- 
tecţionismul școlii economice naţionale. Fondatorii, ca- și 
junimiştii mai tineri (Xenopol, Eminescu) s-au format în 
această atmosferă. Întorşi în ţară, împărtășeau alte opinii 
decît cele îndeobşte.: Unii, intraţi în politică, își. vor mlădia 
opiniile. Alţii (Eminescu, Xenopol) le vor păstra integral, 
propagîndu-le cu: o neascunsă. participare pasională. In- 
tr-un articol din Timpul în 1881. Eminescu îl numea. pe 
List „cel: mai- genial dintre economiştii , germani“ Anidar 
Xenopol în 1870 omagia pe List şi Carey, „două mari 
genii economice care au deschis o perspectivă în această 
ştiinţă“ 3. Oricum, junimismul, care se revendica din cul- 
tura germană, după o, mică 'ezitare de început, se va 
orienta spre. antțiliberalism,. chiar dacă  protecţionismul 
pe care îl afișa era uneori doar declarativ. -Să adăugăm 
că România se afla atunci într-o perioadă cînd dezvoltarea 
ei. economică impunea propensiunea spre industrie și. in- 
dustrialism. Și fără măsuri prohibitive în calea produselor 


1 Marx-Engels, Opere, vol. 4, Editura Politică, 1958, p. 40. 
-2. Timpul, an VII, nr 10, (15 ianuarie). 1881... 1 > 
3 A, D. Xenopol, recenzie la Tractat complet de economie po- - 
litică de Ion Strat, Convorbiri .literare,. IV, nr. 17, 1870, p.: 274. 

străine și: încurajarea întreprinzătorilor interni se putea 
dura serios în născîndul nostru sector industrial ? 

Caracteristic pentru pendularea de opinie între liber- 
schimbism şi protecţionism agreată de junimism ni se 
pare a fi un fapt 'aparent minor dar — credem — nu 
lipsit de semnificație. În Direcţia nouă, la capitolul proză 
(paragraful „proza științifică“), Maiorescu îi cita deopo- 
trivă pe Dionisie Pop Marțian, — într-un fel părintele 
protecționismului românesc — şi pe Ion Strat, profesor 
de. economie. politică, cunoscut pentru vederile sale 
liber-schimbiste. „Și înaintea lor (adică imediat după 
Odobescu, dar înaintea lui Slavici, Xenopol, Burlă, Strat, 
n.n.) pe neuitatul Dionisie Marțian.“ ! Dar în 1874 la 
apariţia primului volum din Critice numele lui Marțian 
e eliminat. Strat rămîne și i se elogiază prefața la trata- 
tul aspru criticat (în Convorbiri) de Xenopol tocmai pen- 
tru că „autorul se ţine în sistemul său întreg de școala 
anglo-franceză“. în timp ce „teoria sistemului protecţio- 
nist (e) respinsă cu totul de d-l Strat“. De fapt, îndrăznim 
să credem, opiniile. protecţioniste au fost introduse la 
Junimea de Xenopol'și Eminescu, buni cunoscători ai ches- 
tiunii, care îi citau de regulă și admirativ pe List, Carey ?, 
Eugen Dihring. Cursurile acestuia din urmă le-au audiat 
la universitatea din Berlin — şi se declarau în scris sau 
în prelegeri adepţi ai „şcolii moderne a economiei poli- 
tice“. Eminescu a scris despre „„liber-schimbismul superfi- 
cial şi ruinător care istovește: puterile tuturor popoarelor 
din Valea Dunării de jos“, iar Xenopol considera că 
„pentru noi, românii, acest sistem și teoriile lui List, din 
care au pornit și eminentele scrieri ale dlui Dühring, 
au o însemnătate deosebită“ 4. Aduse mereu în dezbaterile 
Junimii de aceşti prozeliți admiraţi în cenaclu pentru 
ştiinţa 'și erudiţia lor recunoscută, teoriile protecţio- 
niste — familiare dealtfel multor junimiști —, au sfîrşit 

1 Convorbiri literare, VI, 1872, nr. 6, p. 216. 


2 Într-o însemnare eminesciană aflăm următoarea menţiune 
despre modalitatea studierii .operei celor doi economişti : „Pe 
Carey îl cumpăr în ediţia mare — îl leg cu hirtie intercalată. Șterg 
toate pasagiile netrebnice din el, traduc justa linie tot ce e.sănătos 
ca idee. Tot aşa fac şi cu List și cu alți economişti ce-mi convin“ 
(mss. 2264, p.359.v.). = A ee iezi i 

5M, Eminescu, Scrieri politice (ed. I. Scurtu), p.. 230. 

4 Xenopol, art. cit., loc. cit. Fbi: i 

prin a cuceri adeziunea plenului, deşi rezervele de ordin 
tactic continuau să fie păstrate. (Să notăm, fie și în grabă, 
că. în timp ce la Xenopol protecţionismul se. armoniza 
perfect cu filoindustrialismul manifest, Eminescu .pre- 
zintă ciudățenia de a nu investi mari speranțe în calea 
industrială, reținînd din doctrina protecţionistă . teoriile 
despre statul național, despre tendințele spoliatoare ale 
țărilor dezvoltate, despre virtuțile organizării breslaşilor 
din Evul de mijloc etc. etc.) Nu uităm că odată, în ciclul 
Icoane vechi şi icoane nouă, în al doilea articol publicat 
la 13 decembrie 1877, Eminescu scria : „„Neapărat că nu 
trebuie să rămînem popor agricol, ci trebuie să devenim 
și noi nație industrială măcar pentru trebuințele noastre ; 
dar vezi... trebuie mai întîi să fii nație industrială şi după 
aceea abia să ai legile și instituţiile naţiilor industriale.“ + 
Dar există multe, foarte multe alte texte în care agraris- 
mul conservator este atît de copleșitor încît e greu să 
se mai poată detecta, chiar în subtext, opinii Die 
trialiste. Pol 

Semnificativ pentru poziţia oscilantă a factorilor repre- 
zentativi ai Junimii în chestiunea liber-schimbism-pro- 
tecţionism. ni se pare atitudinea adoptată faţă de Con- 
venția comercială cu Austro-Ungaria din 1878. Convenţia 
a fost iniţiată și votată sub guvernul conservator prezidat 
de Lascăr Catargi — în componenţa căruia au fost şi 
Carp, Th. Rosetti, Maiorescu. Acordînd produselor aus- 
triece drept de liberă trecere în țara noastră, Convenția 
a lovit puternic industria românească în dezvoltare. Cum 
observa C. Băicoianu, un specialist în această chestiune, 
„consecința acestei convenţiuni este că România se con- 
damnă singură. să rămînă pe veci o ţară agricolă, adică 
pe totdeauna dependentă de străinătate în materie eco- 
nomică“ 2. Guvernul a argumentat însă că la încheierea 
acestei convenţii au prevalat importante raţiuni politice. 
Cum actul de la 1875 a constituit obiect de acuzaţie, mereu 
repetată, la adresa grupului politic junimist, liderii săi 
au replicat că importanță esențială prezenta atunci nu 
aspectul economic, ci cel politic. Şi acesta din urmă a 
triumfat, România obţinînd din area unei mari picat 


3 M: Eminescu, Opere, vol. II, ed. şi, Crețu, p. 174. 


2 C. Băicoianu, Istoria politicii noastre wie și parte. 
1904, vol. I, p. 146—147. A | 

europene drept de a trata ca stat suveran, deși, formal, 
Turcia se pretindea suzerana ţării noastre. În 1897, în 
prefața la al doilea volum din Discursuri parlamentare, 
Maiorescu, referindu-se la actul de la 1875, se explica: 
„Oricare ar fi fost valoarea economică a acestei conven- 
ţii, dealtminteri limitată la 10 ani şi denunţată înlăuntrul 
acestui termin, valoarea ei politică a fost din cele mai 
semnificative... O mare putere occidentală, sub inspirarea 
unui adevărat om de stat, recunoștea în mod ostentativ 
emanciparea economică a României de sub suzeranitatea 
Porții și prevestea recunoașterea deplinei independențe.“ ! 
Negreșit, valoarea argumentului produs la 1875 şi mai 
tîrziu nu poate fi contestată. Ea este reală și importantă. 
S-a întîmplat însă că semnificaţia politică a Convenţiei 
avea să pălească destul de repede, de vreme ce la doi 
ani victoria noastră în războiul din 1877 ne aduce inde- 
pendenţa. Ceea ce a rămas a fost deci consecința econo- 
mică a Convenţiei, cu adevărat ruinătoare, mai ales că 
nu a putut fi denunțată decît tirziu, în 1885, după ce 
puterile europene au recunoscut independenţa țării, iar 
România s-a proclamat regat. Pentru dezvoltarea industriei 
româneşti s-a pierdut un deceniu întreg, în care vreme 
nu numai că eforturile au fost sistate, dar s-au ruinat 
şi industriile pînă acum existente. 

Ceea ce însă ni se pare cu deosebire semnificativ este 
că la adoptarea Convenţiei au prezidat principii liber- 
schimbiste. Ion Strat (chiar profesorul de economie poli- 
tică despre a cărui lucrare a scris Xenopol), conservator 
şi apropiat cercurilor junimiste (Maiorescu îl trecea în 
1870 pe lista persoanelor utilizabile într-o eventuală 
guvernare junimistă, cu mențiunea : ,„,Strat-finanţe“ și îl 
cita, în 1872, la capitolul proză din Direcţia nouă), a 
fost desemnat de Camera conservatoare drept raportor 
al secţiunilor ce au dezbătut Convenţia. Și Strat argu- 
menta utilitatea Convenţiei prin apel la principii liber- 
schimbiste. În introducerea raportului a declarat: „Pe 
tărîm economic, principiul admis de marea majoritate 
a tuturor oamenilor de știință și competinţi în materie 
e că cel mai salutariu pentru dezvoltarea comerciului și 
industriei, prin urmare şi pentru creșterea avuţiei publice 


1 T. Maiorescu, Discursuri parlamentare, vol. II, 1897, p. 4. 

a unui stat, este principiul liberului-schimb. O consecinţă 
logică a acestui principiu este că din punct de vedere al 
intereselor economice trebuie să considerăm ca un progres 
orice pas făcut înainte. pentru a ne apropia o stare de 
libertate absolută a; comerciului internațional Şi. de o 
reformă a sistemului vamal astăzi în vigoare în sensul 
ideilor moderne.“ ! Să menţionăm, deasemenea, că atît 
Strat; cît și:0o circulară a ministerului de interne (porto- 
foliul era deţinut de -primul ministru, Lascăr. Catargi) 
către, toţi prefecţii de judeţe stăruia că încheierea Con- 
venţiei ; este folositoare pentru „toţi agricultorii noștri, 
toți proprietarii şi: arendașii, toți comercianții de grîne.“ 
Cînd, în: parlament, adversarii — unii legaţi prin interese 
de- exponenţii burgheziei industriale — au combătut 
Convenţia, -invocînd, utilitatea pentru noi a doctrinei pro- 
tecţioniste, nimeni altul decît Carp a replicat: „Să nu 
uităm. că-şi sistemul protecţionist are marginile lui. Să 
nu credeţi. că prin o protecţiune, :chiar mare, puteţi în 
fiecare ţară şi în toate împrejurările să creaţi o industrie.“ 
Și aceasta întrucît „capitalurile au în agricultură un cîmp 
de activitate :şi cu risc mai mic decît în industrie...“ 
Protecţionismul — demonstra Carp — nu trebuia respins, 
“ci limitat la nevoile imediate. „Ceea ce trebuie protejat 
cu deosebire sunt productele acelea care se află strîns 
legate cu starea momentană, adică, la noi, agricultura. ae 


1 Monitorul oficial, 8/20 iulie 1875, p. 3321. 
2Pp..P.: Carp, op. cìt., p: 139. Acelaşi Carp peste numai 9 luni 
"susținea senin, tot în parlament, opinii opuse, declarindu-se par- 
tizan al protecționismului. Hotărît lucru, consecvența. în această 
chestiune îl interesa destul de puțin pe omul politic Petre Carp : 
„-Economiştii sunt împărțiți în două : liber-schimbişti şi protec- 
. ționiști. Acum, d-lor, toate aceste teorii, ca unele ce nu sunt decît 
rezumatul unor fapte reale, pot fi folositoare sau vătămătoare, 
după starea .în.care ne găsim. Este evident că Anglia, care pro- 
duce, cere liberul schimb ; pentru ce? Pentru a impune produc- 
țiunea ei celorlalte ţări... Ei bine, d-lor, dacă liberul schimb e bun 
pentru ţările cari “produc, este ucigător pentru țările cari nu 
produc. 

Să admitem acum că avem un profesor care este liber-schim- 
bist; să admitem, mai departe, că avem un corp legiuitor. care este 
compus numai de liberschimbiști, de școlarii acestui profesor. Ei 
bine, ştiţi care are să fie rezultatul practic ? Că âcest învăţămînt 
ar condamna țara aceasta a 'rămine o ţară agricolă, adică, după 
mine, o ţară săracă.“ (Discurs rostit la 7 febr. 1876, în Discursuri, 
I; 1907, .p..106.) j Ta 

Dintre multele luări de atitudine ale adversarilor Con- 
venţiei, ne-am referi numai la opinia lui Kogălniceanu. 
Omul de la 2 mai, după ce aprecia că semnificaţia politică 
a Convenţiei e departe de a avea importanța ce i se 
atribuie, considera 'că, prin adoptarea ei, „vom sacrifica 
pentru. o concesiune de formă interesele materiale ale 
naţiunii, -adică' comerţul și industria noastră prezentă și 
viitoare“, pentru că „noi nu vom putea avea niciodată o 
industrie națională fără o ocrotire serioasă a ei.“ ! 
Fireşte că junimismul nu a fost partizanul integral al 
dezvoltării industriale. Din perspectiva socială pe care nu 
s-a sfiit să spună că o reprezintă a considerat că trebuie 


înființate sau dezvoltate — prin adecvate măsuri pro- 
tectoare — numai acele industrii legate de prelucrarea 


produselor agrare. Un articol din România liberă (24 iulie 
1885) le numea industrii primitive. (,,...Să ne convingem 
că numai industriele mai primitive le putem acum avea 
şi pe acestea să căutăm în toate modurile a le întemeia.“*) 
Și, totuşi, de numele lui P.P. Carp şi al junimismului este 
legată legea minelor din 1895, moment de mare impor- 
tanţă în evoluţia industriei românești. De fapt, prin această 
lege (Carp ‘deținea portofoliul domeniilor) s-au pus bazele 
industriei extractive în ţara noastră. Au trebuit învinse 
piedici! de tot felul, printre care opoziţia dîrză a proprie- 
tarilor de terenuri nu a fost tocmai printre cele mai 
puţin importante. Dealtfel, se pare că această împotrivire 
a marilor proprietari a împiedicat intrarea sub incidenţa 
legii din 1895.a exploatării petrolului (G. Gr. Cantacuzino, 
fruntaș. al partidului conservator, deţinea în proprietate 
imense terenuri în care se aflau mine şi zăcăminte petro- 
lifere), -deşi biografii lui Carp: au argumentat această 
„omisiune“ prin aceea că atunci, la 1895, „viitoarea în- 
semnătate industrială (a acestui produs, n. n.) nu putea 
fi prevăzută.“ 2 Trecem peste detaliile de specialitate (utile 
într-o investigaţie de pură istorie economică) privind 
procedeele. stabilite de această lege. pentru exploatarea. 
terenurilor aflate în proprietatea unor particulari (mari 
sau mici) pentru a spune că în discursurile ţinute cu 


acest prilej (nelipsitele polemici cu opoziția) Carp s-a 


1 Monitorul oficial, 5/17 aprilie 1875, p. 1890—1891. 
2 C. Gane, op. cit, vol. II, p. 119—120.: 

declarat favorabil dezvoltării industriale în România: 
„-«.Și cînd va veni acea vreme fericită, cînd legea minelor 
îşi va da toate roadele sale..., cînd vom da acestei 
populaţiuni, pe lingă activitatea ei agricolă și activitatea 
ei industrială, atunci ţara va binecuvînta pe acei care au 
făcut legea și pe acei care au votat-o.“ Firește, capitalul 
străin a căpătat, prin această lege, libertate — contro- 
lată — de acţiune, creîndu-i-se facilități de pătrundere, 
plasament şi exploatare. Dealtfel, Carp şi. ceilalți frun- 
‘taşi politici junimiști nu au făcut niciodată o taină din 
opinia favorabilă pătrunderii nestingherite a capitalului 
străin. Era — argumentau junimiștii — o soluţie lucidă 
şi pragmatică, determinată de inexistenţa capitalului 
autohton suficient pentru valorificarea bogățiilor țării. 
„Domnilor, aud din multe părţi diatribe violente — declara 
Carp în martie 1904 — contra capitalului străin... Voiţi 
un ce imposibil... Cu toate diatribele noastre nu vom. 
putea face, vă afirm, nici un progres fără capitaluri stră- 
ine.“ 1 Desigur, aceste opinii au fost combătute de unele 
cercuri filoindustrialiste liberale care de-pe atunci se 
declarau pentru politica „prin noi înșine“. A fost o dispută 
de mare importanţă și semnificaţie a cărei evocare și 
analiză ies. din cadrele circumscrise ale lucrării noastre. 

“Interesant pentru noi a fost să evidenţiem unele opi- 
nii specifice junimismului în problema industriei și indus- 
trializării, ca și — desigur — oscilaţiile, compromisurile 
sau revenirile în jurul unor puncte de vedere (motive) 
definitorii. Şi aceasta în limitele precizate ale ideologiei 
junimiste. Pentru că e fără îndoială de mare interes să 
confruntăm o orientare ideologică formulată și dezvoltată 
inițial din perspectiva conceptelor Restauraţiei: cu opiniile 
sale în jurul unor concepte și probleme esenţiale — desi- 
gur economice — pentru progresul României moderne. 
Şi cine ar putea spune că asemenea probleme ca profilul 
social și de clasă al societăţii românești, dinamica şi struc- 
tura proprietăţii agrare, locul industriei în ansamblul socio- 
economic pot fi eliminate sau numai eludate — fără 
riscul unor grave desfigurări — din ansamblul ideologiei: 
junimiste ? NU | J3 SA 


1 C. Gane, op. cit., vol. II, p. 310. 

JUNIMISMUL ÎN VIAȚA POLTICĂ 


1. Începuturi. Junimea politică şi loja masonică „l'Eioile 

„de Roumanie“. Momentul 1870 : Carp şi Pogor, minis- 
tri în guvernul de trei luni condus de Manolache Kostaki 
lepureanu („Cloşca cu pui“). Eșecul ministeriabil al lui 
Maiorescu. N. Gane şi L. Negruzzi — notabilități politice 
ale Iașului. Propunerea lui Costaforu (aprilie 1871) ca ju- 
nimiştii să intre în partidul conservator, candidind în ale- 
geri pe. listele acestui partid. Locul. junimiștilor. în. parti- 
dul conservator.: „Juna dreaptă” în. care Junimiştii deţi- 
neau poziţii. de prim plan a fost din capul locului aripa... 
stingă în partidul conservator. Grupul. junimist.în. Camera 
conservatoare (1871 — 1876). Episodul „Petiţiei de 
la “lași”. japrilieimai 16 Primele intervenţii parla- 
mentare: ale lui Maiorescu. Discursul, din mai 1872. Ati- 
tudinea independentă a grupului junimist, oscilind inteli- 
gent între lealitate față de guvern și opoziţie loială. 
Maiorescu, ministru al Cultelor și instrucţiunii publice. 
Ceilalţi miniștri junimiști : Th. Rosetti, P. Carp, |. Strat. 
Demisia lui Maiorescu. Demisia guvernului Catargi (apri- 
lie 1876). Poziţia consolidată a grupului politic junimist. 
Prestigiul politic — definitiv cîştigat. 218 


sensiuni_şi_ divergențe de opinii în cadrul. partidului con- 
servator și al grupării junimiste. Carp. și Maiorescu des- 
pre principiile toleranţei. Modificări în conducerea parti- 
dului conservator. Programul partidului conservator (1880) 
de sub conducerea lui M. K. lepureanu. Articolul lui 
T. Maiorescu din Deutsche Revue (1881) — pledoarie 
pentru orientarea României spre puterile Europei cen- 
trale. Dubla încercare a lui l.. C. Brătianu de a coopta 


e i e a a A 

“liberale pentru succesiunea guvernării. C 


trei iunimiști în guvernul de concentrare care trebuia să. 
proclame regutul_României. Programul „Era nouă” şi 
constituirea grupării autonome junimiste (1881—1882). 


_ Apropierea dintre junimiști şi liberali. Carp, ambasador 


la Viena. Revizuirea Constituției. Grupul junimist în ca- 
merele revizioniste. Caracterul nedemocratic al sistemu- 
lui electoral. „Opoziția. unită“. conservator-liberală (Ca- 
targi-Vernescu). Situatia privilegiată a grupului junimist. 
Aderarea României (1883) la Tripla Alianță. Tratativele 


(1884) pentru' intrarea junimiştilor în guvernul .remaniat 


|. C. Brătianu. Grupul junimist în parlamentul din 1884. - 
începutul polemicii cu guvernul Brătianu (noiembrie 1885). - 
Acuzaţiile liberalilor. Principialitatea politicii junimiste de 
colaborare cu guvernamentalii liberali nu a fost dictată 
exclusiv de oportunitate. Rigoarea morală și comporta- 
mentul politicienilor junimiști. Grupul politic junimist în 


- anii (1885—1888) de înfruntare încrîncenată cu guvernul 


Brătianu. Tactica lui P. Carp şi cea g/Spoziliei unite“. 
Ciștigarea de către grupu junimist ' a "bătăliei - pentru 
succesiunea guvernului Brătianu (martie 1888). 234 


3. Cele două guverne Th. Rosetti: Apelul către alegători 
“şi publicarea programului „Era nouă”. Eficiența gu- 
vernărilor junimiste. Lupta pentru șefie în partidul conser- - 
vator. Alianțe și dizidenţe. Constituirea dizidenţei juni- 
miste, organizate în „Clubul constituțional”. Guvernul 
Catargi — Gh. Vernescu şi opoziţia junimiștilor. Cele 
două guvernări general Gh. Manu şi reprezentarea juni- 
miştilor în aceste formaţiuni . ministeriale. “Guvernul ge- 
neral |. Em. Florescu-L. Catargi. Marele: guvern con- - 
servator L. Catargi-P. Carp {18 decembrie 1891—3 oc- 
tombrie 1895). Dominarea ` junimiștilor în noul guvern. 
Acceptarea de către Catargi a programului „Era nouă”. 
înfăptuirea programului prin legiuirile adoptate. Petre 
Carp — omul politic al zilei. Instalarea lui Dim. Sturdza 
ca șef al Partidului Liberal (1892) şi. eri unia opoziţiei 
estiunea. tran- 

silvană şi utilizarea ei de către Dim. Sturdza pentru a 


„forța guvernarea. Demisia guvernului Catargi-Carp. 26? 


4. Intrarea  junimiştilor în opoziţie. Insuccesele politice -7 
„ale lui Dim. Sturdza. Intlamabila afacere. a demiierii . . 
mitropolitului Ghenadie şi disocierea dintre conservatori 
şi junimiști. Paranteza guvernului P. S. Aurelian. Reve- 
nirea la putere a lui Dim. Sturdza. Moartea lui Al. Laho- 
vari si propunerea de fuziune conservatoare: respinsă de 
Carp (martie 1897). Revenirea junimiștilor la poziţia de 
independenți între conservatori 'şi „liberali. Eşecul: trata- 
tivelor pentru - fuziune ' între Catargi și P. Carp (1898). 


Demisia guvernului Dim. Sturdza și moartea lui Catargi. 
` Guvernul conservator Gh: Gr. Cantacuzino (aprilie 1899). 


Criza . economico-financiară din. 1900.: Dificultăţile . gu- 


vernului Cantacuzino. Tratative de conciliere. Carp, prim- 
ministru într-un guvern de concentrare (1900). Insuficienta 
politicii financiare a lui P. Carp. Take lonescu și gene- 
ralul Manu împotriva guvernului Carp. Demisia guver- 
nului (1901). Dezamăgirea junimișştilor. Maiorescu îl ju- 
decă negativ pe ambițiosul Petre Carp. Deprimarea lui 
Maiorescu. Noul guvern D. Sturdza. Cele „dovă partide 
conservatoare“. Relansarea junimismului politic și Con- 
gresul de la sala Teatrului Liric (1902). Demisia guver- “ 
nului Sturdza (1904) şi noul guvern Cantacuzino-Take 
lonescu. Conflicte acute între cantacuziniști şi takiști. În- 
cercări de conciliere între Cantacuzino și Carp. Între 
temporizare și eșec. Răscoalele țărănești din 1907. De- 
misia guvernului Cantacuzino. Unificarea partidului con- 
servator sub conducerea lui P. Carp. 290 


5. Carp-șef al partidului. conservator. Atitudinea conser- 
vatoare a junimiștilor în perioada răscoalei țărănești. 
Consecvența de principii şi atitudine în opiniile politice : 
“junimiste de la 1881. la 1914. Antinomii ideologice între 
planul infrastructural şi cel suprastructural. Junimismul de. 
după 1900 continuă să viețuiască numai în planul spi- 
` ritului public. Disensiuni interioare. Răfuiala cu gruparea 
“lui Take lonescu, practic exclusă din conducerea parti- 
- dului conservator. [ianuarie 1908). Formarea partidului 
conservator democrat. Popularitatea noului partid. În- 
griiorare în tabăra conservatorilor. conduși de P. P. Carp. 
' Opinia regelui despre partidul lui Take lonescu. Carp, 
prim-ministru (decembrie 1910). Afacerea tramvaielor. 
* Coaliția dintre liberali şi partidul lui Take Ionescu. De- 
misia lui Carp şi guvernul de tranziţie, Titu Maiorescu. 
„Eşecul tratativelor pentru formarea unui guvern conser- 
vator de concentrare sub președenţia lui P. Carp. Con- 
flictul Carp-Maiorescu. Guvernul de concentrare sub 
președenţia ‘lui T. Maiorescu. Ruptura dintre cei doi 
prieteni. Maiorescu între prietenie și ambiţie politică. 
Guvernul Maiorescu şi pacea de la București. Carp pă- 
răseşte partidul conservator. , z 315 


` &. Relațiile dintre Carp-Maiorescu după 1912. Tentativă 
de examen comparat. Inutilitatea și ineficiența ges- 
tului maiorescian dim martie-noiembrie 1912. Gratuitatea 
intransigenței ambiţioase a lui Carp. Revenirea — for- 
tuită — a celor doi lideri junimişti în viața politică, da- 
torită izbucnirii războiului. Carp și Maiorescu în anii 
neutralității. Atitudinea adoptată la Consiliul de Coroană 
din august 1916. Maiorescu şi Carp în timpul ocupației: 
germane. a. Bucureştilor. Demnitatea patriotică a lui Ma- 
__ iorescu. ‘Opiniile lui Carp despre pacea de la București. 
„. Sfirşitul partidului conservator. | -324 

1. Societatea Junimea a debutat ca un organism ce nu 

agrea defel politica. Într-adevăr, dacă o îndeletnicire era 
privită cu dispreţ la Junimea, aceasta era, cu siguranță, 
activitatea politică. Aceasta însă la început. Pentru că, 
treptat, tinerii grupaţi în Junimea realizează ceva din. 
atuul puterii reprezentat de activitatea politică. -Îşi domo- 
lesc, în consecinţă, intransigenţa, își înfrîng sentimentele 
de silă și dispreţ pentru a coborî din înaltele sfere ale 
artei şi filozofiei pe terenul vieţii publice, unde zeitățile, 
şi ele cu o existență conjuncturală, celebrau cotidianul 
şi oportunitatea, fatal schimbătoare. Ba chiar, de vreme 
ce decizia fusese totuși luată, au găsit și raţiunile actului 
angajării, convingîndu-se reciproc de utilitatea activităţii 
militante. Își spuneau că însăși programul și direcţia ideo- 
logică ce o reprezentau vor avea mai multe şanse de 
afirmare. Şi apoi — argumentau — tezaurul. de cultură, 
inteligenţă și onestitate pe care îl deţineau ar putea 
infuza . valori noi într-un teritoriu care pînă atunci nu 
prea le agrea sau cultiva. A refuza cu obstinaţie activi- 
tatea publică, abandonînd-o total celor pe care îi dispre- 
tuiau nu era tocmai calea perpetuării unei stări de fapt 
ce o condamnau ? Dislocarea acestei mentalități, schim- 
barea ei nu se puteau produce decît din interior. 

De obicei, cînd se evocă activitatea politică a Junimii, 
începuturile sînt fixate în 1871. Corectarea acestui moment 
de debut e necesară. Nu vom muta debutul tocmai în 
1865—1866 cînd în complotul urzit pentru detronarea lui 
Cuza Vodă fuseseră implicaţi doi dintre fondatorii Juni- 
mii : Carp la București unde era funcționar (ca auditor la 
Consiliul de Stat) și Pogor la Iaşi. După detronarea lui 

Cuza, la 11 februarie. 1866, locotenența domnească îi în- 
credinţează lui Carp funcțiunea de secretar intim, primind 
curând și o delicată misiune diplomatică : de a sonda-opinia 
anturajului lui Napoleon al III-lea în legătură cu o even- 
tuală chemare pe tronul României a unui Hohenzollern. 
Pogor a devenit, după detronarea lui Cuza, prefect de 
Iaşi. Fatalmente, datorită angajării în complot a celor doi 
membri: fondatori, Junimea întreagă fu considerată — pe 
nedrept — ca amestecată în conspirație, deşi Maiorescu, 
fraţii Negruzzi, Gh.: Racoviţă, Mandrea refuzaseră orice 
participare (li s-a propus), iar Th. Rosetti era partizanul 
lui Cuza nu numai în calitatea sa de cumnat al domni- 
torului. Nici acţiunea junimiștilor împotriva cercurilor se- 
paratiste ieșene — în aprilie 1866 —, cînd au publicat și 
o. efemeră foaie politică unionistă, Vocea națională (opt 
numere), nu credem că poate fi considerată ca debut al 
activităţii politice junimiste. De îndată ce pericolul miş- 
cării separatiste ieşene a trecut și Carol de Hohenzollern 
a fost adus pe tronul României (mai 1866), junimiștii şi-au 
reluat preocupările obișnuite care nu erau deloc politice. 
Dar un precedent — și încă serios — se crease. | 

După patru ani, în aprilie 1870, Junimea este atit de 
cunoscută şi apreciată în anumite cercuri conservatoare 
încît fruntaşii ei candidează cu succes pentru importante 
portofolii ministeriale. Într-adevăr, Junimea devenise 
cunoscută, datorită  Convorbirilor şi a prelecţiunilor 
populare. Eseurile maioresciene din 1867—1868, prelecţi- 
unile au dezvăluit lămuritor ideologia societăţii. Dar opo- 
ziția ei faţă de liberalism și regimul constituțional nou 
creat nu erau singurele acte de condamnare înaintea 
cercurilor conservatoare. Inamicul principal al Junimii la 
Iaşi era „Fracţiunea liberă și independentă“, de orientare 
vag liberală şi pe care partidul liberal condus de Bră- 
tianu — lipsit de aderenți şi aderențe în Moldova — se 
străduia să şi-o apropie. Junimea a fost deci considerată 
de orientare conservatoare, începîndu-se stăruințele pen- 
tru cooptarea ei în structurile grupării ieșene a partidului 
condus de Lascăr Catargi. Exista însă o altă carte de 
recomandare pentru 'simpatiile conservatoare ale juni- 
miştilor : înregimentarea în loja masonică ieșeană 
„PEtoile de Roumanie“, condusă de George Şuţu. Or, loja 
masonică ieșeană, înfiinţată la 18 august 1866, a fost 

gîndită — cum: menţionează Maiorescu după o convorbire 
cu: C. Șuţu (fratele lui George) din. 7 mai 1870. — „Ea „o 
pepinieră pentru partidul conservator“ 1. 

Chiar de la înfiinţare, au devenit membri r mai toți 
juńimiştii importanți şi chiar cei din caracudă?. Apar- 
tenența 'junimiștilor de frunte.la loja masonică era, repe- 
tăm, o 'clară recomandare oficială şi oficioasă . pentru 
atitudinea lor filoconservatoare. Fracţioniștii ieşeni (Carp 
i-a numit odată, în parlament, „aceşti tauri sălbatici“) 
care îi dușmărieau de moarte pe junimiști, cunoscîndu-le 
calitatea de francmasoni, le-au atribuit, pe lîngă alte epi- 
tete voit descalificante, şi pe cele de „anticriştite și, mai 
ales, „cosmopoliști“. Nu e greu de presupus că unele 
dintre atitudinile. politice ale junimiștilor se datorese 
acestei apartenențe. Dincolo de concepţia lor despre drep- 
turile şi libertăţile omului, este probabil că: spiritul lor 
de toleranță, vehementa condamnare a xenofobiei frac- 
ționiștilor (ca, de pildă, în evenimentele ieșene de la 1868) 
să 'se datţoreze şi situației lor de membri ai a lui 
„PEtoile de Roumanie“. - 

Dar să revenim la noise) 1870. În urma agitaţiilori 
antidinastice (conduse de liberali) prilejuite de războiul 
franco-german, guvernul Al. Golescu este demis. Princi- 
pele Carol însărcinează cu formarea guvernului pe Mano- 
lache Kostaki Iepureanu care era, formal, șeful conserva- 
torilor ieşeni. Acesta, sfătuit de principe, 'a constituit un 
guvern omogen conservator, format, în majoritate, cu 
oameni politici tineri (din această cauză gazetele au denu- 
mit cabinetul lui Manolache Kostaki lepureanu „Cloşca 
cu pui“). În acest guvern au intrat pentru prima oară doi 
junimiști : Carp la externe și Pogor la culte. Candidat. 
fusese şi- Maiorescu. Pentru portofoliul cultelor, Pogor 
trebuind să primească, dacă acest aranjament reușea, 
ministerul justiției.. Pînă la urmă, Pogor — mereu inde- 
cis — demisionează - după o. lună, fără a-și îi exercitat, 
de. fapt, mandatul ministerial. (aiora yi a fost — se 


TN Maiorescu, EAA zilnice, vol. I, p. 146. : 

2 Arhiva, Bibliotecii Naționale din Paris, F. M., Roumanie 
nT: 860: Loja ',„LPEtoile. de. Roumanie“-Iaşi, Informaţiile. au fost cu- 
lese.! de cercetătorul arhivist: Gh... Ungureanu -care a avut ama- 
bilitatea (pentru care Îi răminem recunoscător) de a ni le pune la 
dispoziţie, 

ştie — atunci foarte afectat nu numai pentru că nu a 
ajuns ministru, dar și pentru că, și-a dat seama bine; 
el, conta ca un personaj din a doua garnitură, numirea 
sa fiind posibilă iniţial numai dacă Pogor ar fi refuzat, 
(Dar Pogor, întotdeauna extravagant, a dat răspunsuri în 
doi peri, barînd astfel numirea lui Maiorescu şi lipsind 
grupul lor de un. portofoliu ministerial.) Pe lingă. cele 
două portofolii junimiștii mai primesc prefectura de Iași 
(Gane) și postul de prefect al poliţiei ieșene. (Leon Ne- 
gruzzi), Aşadar, junimiștii — cunoscuţi în cercurile politice 
bucureștene sub titulatura semnificativă „Juna dreaptă“ — 
erau încă din primăvara anului 1870 știuţi ca un grup 
politic destul de organizat. E drept că erau încă „inde- 
pendenţi“, adică neînregimentaţi formal. într-un partid, 
Dar opţiunile lor politice deveniseră de multă vreme 
publice și oficializarea nu era decît. o chestiune de scurtă 
durată. Important e că se considerau de pe acum consti- 
tuiţi în grup politic, cu ambiţii — chiar — de guvernare. 
Maiorescu a. notat în jurnalul său la 18 aprilie această 
mărturisire revelatoare : „La plecarea lui la București, 
Carp a stat de vorbă cu Pogor și cu mine. Carp socotește . 
că micul nostru partid trebuie să vină îndată complet 
la guvern (El externe, Pogor justiţie, Strat finanţe, eu 
culte, Blaremberg interne (?) ; mai bine noi singuri, dar 
poate și sub prezidenţia lui John Ghica“ 1 (subl. ns.). Iar 
Pogor, în perioada indeciziilor sale pentru acceptarea 
portofoliului cultelor, știa și el că însuși „Principele, vezi 
bine, se adresează nouă ca la o forță“ pe care — aprecia 
el — minuscula lor grupare nu o deţinea încă: Micul lor 
partid nu era însă, cum s-ar putea crede, o înjghebare 
rapidă, negîndită și temporară. Cugetaseră totul în deta- 
lii şi îndelung, stabilindu-şi, cu maturitate, chiar un pro- 
gram de reforme și guvernămînt. O știm din scrisoarea 
de la 29 aprilie 1870 trimisă de Maiorescu lui Carp : „Dacă 
e ca Junimea să nu apară ca un neînsemnat minister de 
tranziţie şi să nu se uzeze, ea trebuie să înfățișeze țării 
acea operă unitară de reforme de care tu vorbeai mereu. 
Într-asta e a sa raison d’être şi anume cea mai esențială. 
Cum rămîne cu asta ?“ ? (s.n.) | 


1 T. Maiorescu, Însemnări zilnice, vol. I, p. 129. 
2 ]bidem, p. 157. g, a 

Așa stind lucrurile, era normal ca ministrul Costaforu 
(din cabinetul lui Lascăr Catargi) să-i propună lui Maio- 
rescu, în aprilie 1871, ca junimiștii să intre ' oficial în 
partidul conservator. Degeaba lasă a se înțelege Maiorescu 
(în prefața la vol. I din Discursuri parlamentare) că 
propunerea lui Costaforu i-a surprins pe junimiști (trezind 
chiar ilaritate) la ședința în care le-a adus-o la cunoștință. 
Toţi, de fapt, știau de episodul guvernului „Cloșca cu pui“, 
cînd șefii societăţii Junimea au optat pentru partidul 
conservator. Maiorescu, ce-i drept, nu fusese ministru. 
Dar a fost, cu siguranță, un secret „à la Polichinelle“ 
că Maiorescu trebuia să ajungă pe lista acelui guvern 
Și că eșecul nu se datora defel refuzului său. Dimpotrivă, 
făcuse tot ceea ce-i sta în putință pentru a ajunge minis- 
tru. (Asemenea „secrete“ devin întotdeauna — şi încă 
destul de repede — publice.) Apoi, cînd a devenit limpede 
că portofoliul ministerial e deocamdată ratat, nu a acceptat 
Maiorescu în mai 1870 să candideze ca deputat (de Fălti- 
ceni sau Vaslui) pe listele conservatoare ? (Probabil că 
trebuiau să mai candideze și alți junimiști.) Că între timp 
tot planul a căzut pentru că guvernul a fost demis și 
alegerile nu au mai avut loc este cu totul altceva. Dar, 
din nou, junimiștii de vază trebuie să fi fost la curent 
cu toate aceste preparative de culise, încît propunerea lui 
Costaforu nu avea de ce să-i surprindă. „Juna dreaptă“ 
era o grupare politică cu un statut precizat și membrii 
Junimii ocupau acolo locuri de prim plan. Și junimiștii 
— mai toți — știau prea bine acest lucru. 

Dacă discuţiile din Junimea, după comunicarea propu- 
nerii lui Costaforu, au avut într-adevăr loc (nu ne în- 
doim că faptul — relatat de Maiorescu — s-a petrecut 
astfel !) o întrebare trebuie să fi concentrat, cu siguranţă, 
atenţia adunării. Și anume statutul junimiștilor în partidul 
conservator. S-a clarificat, probabil, cu acest prilej pozi- 
ţia politică particulară a junimiștilor în cadrele unui 
partid cu care nu înțelegeau să se confunde cu totul. 
Maiorescu, rezumînd în 1897 discuţiile din 1871, se în- 
treba retoric : „Eram noi deodată conservatori ? Noi eram 
în prima linie susțiitorii programului hărăzit de la diva- 
nul ad-hoc. Și fiindcă politica liberalilor din primăvara 
anului 1871 (agitaţiile antidinastice care l-au adus pe 
principele Carol în pragul abdicării, n.n.) periclita reali- 

E lui, iar guvernul conservatorului Lascăr Catargi 
lucra în ‘sensul acestei realizări, noi eram datori din prin- 
cip să susţinem guvernul conservator, Ce avea să se în- 
timple după îndeplinirea cerinţelor de la 1857, rămînea 
o chestie deschisă și nu avea interes pentru moment.“ ! 
Preciziunea este exactă, cu corectivul necesar că opţiunea 
pentru conservatorism. fusese adoptată mai înainte — şi 
nu acum, „deodată“. Junimiștii nu-i agreau pe ruginiţii”) 
din partidul conservator care voiau pur și simplu revi- 
zuirea sistemului constituțional din 1866, prin anularea 
prevederilor mai înaintate. Clubul conservator ieșean avea 
parte de un asemenea grup pe care Maiorescu, în Jur- 
nal, l-a blamat, caracterizîndu-l drept „arhiconservator“ 
și stupid. (Dealtfel, foarte curînd aveau să fie confrun- 
taţi cu acest punct de vedere.) Hotăriţi să se angajeze 
în politică, junimiștii nu se puteau alătura nici fracţio- 
niştilor ieşeni și nici liberalilor munteni. Singurul partid | 
de care: se puteau: atașa era -cel conservator „ai cărui! 
membri erau firește mai deprinși cel puţin cu suprafața 
elegantă a culturei occidentale.“ ? Asta vrea să spună că, 
mai lustruiţi sub raport cultural, conservatorii — dinastici 
constanţi şi „cumpăniţi“ în cele politice — puteau fi 
parteneri acceptabili. Dar și față de ei junimiștii înțele- 
geau să păstreze o distanţă strategică, pentru a nu fi 
confundați cu, un aliat spre care priveau totuși cu neas- 
cunsă superioritate. Pentru că, s-o spunem de pe acum, 
junimiștii nu erau „conservatori de categoria Lascăr 
Catargi, Manolache Kostaki Iepureanu, Gh. Gr. Cantacu- 
„zino, Al. Lahovary, generalii Manu sau I. Em. Florescu. 
Condiţia lor ideologică și politică era cu totul alta. După 
o expresie potrivită a lui Vladimir Streinu junimismul 
ar fi reprezentat un „liberalism moderat bătind în spre. 
conservatori şi un conservatorism însufleţit de noile 
vremi bătînd în spre liberali, adică un centrism luminat 
susținut din amîndouă părțile de convingeri teoretice și 
nu de interese practice.“ 3 (s.n.) Și această condiție parti- 
culară (din care ambițiile și interesele practice n-au lip- 
sit totuşi), fixată din capul locului, au înţeles să ȘI-O 


1 T. Maiorescu, Istoria contimporană a României, p. 45. 


2 Ibidem, p. 45. 
3 V). Streinu, Titu Maiorescu, în Clasicii noștri, Editura Tine- 


retului, 1969, p. 42. 

păstreze constant, rezistînd superb la injuriile 'care au 
venit potop deopotrivă de la conservatori ca şi de la 
liberali. ies D ir D AY 

“Acceptind propunerea lui Costatoru, junimiștii au can- 
didat în alegeri. În Camera din 1871 şi-au ocupat locurile 
de deputaţi, pe băncile majorităţii conservatoare, juni- 
miştii : V. Pogor, T. Maiorescu, L.: Negruzzi, N. Gane, 
G. Racoviţă. Mai tîrziu (1874) acestora li s-au alăturat 
P. Carp și Th. Rosetti. Era un grup compact și, prin 
valoarea intelectuală, important. Pînă a se reîntoarce 
Carp din misiunea diplomatică la Viena şi Roma şi a 
deveni deputat, grupul junimist nu avea lider. Apoi Carp 
a preluat conducerea. Nimeni nu a contestat drepturile 
conducătoare ale lui Carp. Era om politie cu experienţă. 
Fusese ministru, ambasador, deputat și avea vocaţie de 
politician în sensul superior al termenului. Pentru Maio- 
rescu' politica. era o. preocupare de ordin secundar. Pe 
cînd la Carp era chiar sensul existenţei. | 


Inainte de a comenta situaţia parlamentarilor. juni- 
mişti în Camera din 1871——1876 se cuvine să ne întoarcem 
cu cîteva luni în timp pentru a evoca un moment din 
debutul politic 'al grupului junimist. Un moment — de 
ce am ascunde-o ?:— penibil, apoi mereu exploatat de 

- adversari pentru că îi aşeza — nedrept — pe luminaţii 
europenizanţi care erau, incontestabil, junimiştii alături 
de cei mai mărginiţi. și mai -retrograzi. dintre -conserva- 
tori.. E vorba, fireşte, de episodul așa-numitei „Petiţii de 
la laşi“. De îndată. ce au. acceptat să se alăture partidului 

- „ conservator și să participe la alegeri pe listele acestuia, 
jjunimiștii au fost invitaţi să frecventeze ședințele clubului 
ieşean. Lideri aici erau prințul Grigore Sturdza (om cu 

o mentalitate obstinat feudală) şi versatilul Manolache 

Kostaki. lepureanu. Or, beizadea Sturdza, sprijinit de 

afinii. săi, pregătise. tocmai atunci un proiect de adresă 
pentru revizuirea Constituţiei în sens restrictiv pe care 
voiau să-l supună spre discuţie și aprobare Camerelor 
conservatoare alcătuite după alegerile 'atunci în desfă- 
șurare. Junimiștii, debutanţi în ale. politicii, lipsiţi şi de 
sfatul experimentatului Carp, s-au trezit —' brusc. — 

amestecați într-o afacere din care nu au știut cum să se 
descurce. Proiectul de revizuire întocmit de beizadea 
Gr. Sturdza cerea. modificarea sistemului electoral prin 
mărirea censului la toate colegiile și mărirea prerogati- 
velor marilor proprietari” din colegiul întii,. învestirea 
domnitorului cu dreptul de a numi direct 16 senatori, 
trecerea delictelor de presă în competenţa tribunalelor 
ordinare, pedeapsa cu' moartea pentru criminali, creșterea 
rolului marilor proprietari în consiliile comunale rurale, 
aducerea masivă a unor coloniști germani ete. Dezbate- 
rile au fost animate și contradictorii, prelungindu-se 
— din cauza divergenţelor 'de opinii — pînă la sfîrșitul 
luifhai 18 7aisncţdăja T AAN 

Junimiştii (mai ales Pogor,‘ Negruzzi, Maiorescu), nu 
Memes accepta unele dintre : prevederile Petiţiei (mai 
ales ideea reintroducerii pedepsei cu moartea, coloniza- 
rea străinilor), alţii se împotriveau altor puncte de vedere. 
Sturdza, îndărătnic (nu degeaba era poreclit beizadea 
„Viţel“), cerea semnarea in corpore a Petiției de el 
redactate. Atunci Maiorescu a propus o soluție împăciui- 
toare (procedeul va deveni apoi o caracteristică în activi- 
tatea sa politică). „Cei ce. acceptă integral stipulaţiile 
Petiţiei să o semneze ca atare. Ceilalţi deputați conserva- 
tori care nu erau de acord cu toate articolele menţionate 
în proiectul lui Sturdza să-şi puie semnătura după men- 
țiunea delimitatoare că se declară numai „uniți cu ten- . 
denţa ei generală“, însărcinîndu-se să o prezinte Camerei. 
Deputaţii junimiști au fost semnatari ai Petiţiei de a 
doua categorie. Au acceptat deci numai tendinţa ei gene- 
'rală. Carp, de îndată ce a luat cunoștință de conţinutul 
„Petiţiei,. a dezaprobat-o, mustrîndu-i, probabil, pe prie- 
Jtenii săi pentru gafa făcută.. Dar nu pentru-că nu ar fi 
“fost de acord cu „tendenţa ei generală“, ci pentru că nu 
avea, în general, încredere în capacitatea curativă a refor- 
melor constituționale. Dealtfel, Petiţia, o dată depusă pe 
biroul Camerei deputaţilor, nu a avut nici o urmare. 
Lascăr Catargi a refuzat s-o înregistreze cu seriozitate, 
declarînd — ca un pragmatic ce era — că lumea e sătulă 
de îrazeologie, de orice culoare, dorind bună gospodărire 
a: țării, în liniște, și nu zavistie pe teme doctrinare. Și 
dacă aceasta a fost decizia șefului... Apoi Camera a fost - 

atunci cu totul absorbită de complicata afacere Strousberg. 
Nici unui factor responsabil nu-i convenea să deschidă un 
nou front de luptă. Şi încă pe motive restrictiv conserva- 
toare, cerind revizuirea unei Constituţii pe care Catargi 
se angajase, de îndată ce luase puterea, că o va apăra. 

Incontestabil, junimiştii nu s-au solidarizat integral cu 
optica revizionistă a lui beizadea Viţel. Dar şi-au pus 
totuși semnătura. — după preciziunea propusă de Maio- 
rescu — pe acest document despre care Ion Brătianu a 
spus, într-un discurs din 16_mai 1878; „Apoi, domnilor, 
acea petiţiune ne întorcea la regulamentul organic.“ 1 Iar 
semnătura junimiştilor pe acest document a constituit 
decenii de-a rîndul obiect de acuzaţii, unele: cu totul 


năstrușnice (s-a ajuns pînă acolo încît unii au pretins 
că junimiștii au inițiat Petiţia, redactată fiind de: Carp). 
Dar dincolo de bizarele exageraţii, rămîne faptul că juni- 
miştii au fost de acord cu unele din reformele cerute în 
documentul lui Gr. Sturdza şi, din păcate, cu cele de 
certă tendință conservatoare care urmăreau să întărească 
rolul marilor proprietari în viața politică. Și aceasta o 
știm nu numai din lectura „„Petiţiei“ (reprodusă de Maio- 
rescu în prefața la vol. I din Discursuri parlamentare), 
ci şi din discursurile de mai tîrziu cînd s-au apărat de 
acuzaţiile ce li s-au adus în legătură cu acest neplăcut 
episod. Nu spunea Maiorescu la 1 aprilie 1889: „Între 
propunerile Petiţiei de la Iaşi, concepută şi scrisă de 
principele Gr. Sturdza, era o tendenţă de acțiune conser- 
vatoare ce o aprobau cu toţii... Principele Gr. Sturdza cerea 
să se modifice legea electorală, să se modifice legea 
comunală în sens conservator; eram de acord.“ ?2 Iar 
la 31 ianuarie 1874, într-un discurs în care se pronunţa 
pentru reforma legii comunale, Maiorescu dezvolta opinii 
care amintesc clar de unele dintre prevederile Petiţiei . 
lui Gr. Sturdza. Constatind unele neajunsuri în organi- 
zarea comunelor rurale, cel ce va deveni în aprilie 1874 
ministru în cabinetul conservator opina decis pentru 
„schimbarea sistemului“, firește, în sens restrictiv : „În 


1 Cf. Timpul, III, (20 mai) 1878. 
? T. Maiorescu, Discurs parlamentar rostit la 1 aprilie 1889, 
Discursuri parlamentare, vol. IV, p. 1904, p. 291—292. 

locul voturilor mulțimii să primim o- preponderență a 
voturilor. celuilalt element pe care ni-l dă constituţiunea, 
stabilind colegiile după cens ; să primim pe proprietatea 
cea mare, să sporim pentru o parte a voturilor condiţiunea 
censului atît încît să avem speranță că se vor îndrepta 
lucrurile și că vom găsi în proprietarii mari mai multă 
îngrijire şi inteligenţă decît am găsit-o în mulțimea igno- 
rantă“. Cum în parlament, chiar cu prilejul acestor dezba- 
teri, s-au auzit voci care semnalau caracterul retrograd 
al unor asemenea cerinţe, Maiorescu a replicat sigur — ca 
întotdeauna — pe opiniile sale : „Şi de mi se va zice, 
ceea ce s-a mai zis de unii din oratorii ce m-au precedat, 
că ar fi ceva feudal de a da proprietarilor autoritate şi 
chiar drept de delegaţiune, voi răspunde că prin orice 
cuvinte s-ar califica aceasta, lucrul nu se schimbă în sine 
și cuvintul rămîne indiferent ; căci cu cuvintele frumoase 
de egalitate, democraţie, pe care le-aţi aplaudat acum 
10 ani, au ajuns comunele unde sunt...“ ! Pe marginea 
aceluiaşi proiect de lege conservator care postula refor- 
marea legii comunale din 1864 a luat cuvîntul și Carp. 
A sprijinit proiectul cerînd, ca în 1871 „Petiţia de la 
lași“, ca primarii să nu fie aleși, ci numiţi de guvern. 
E adevărat că „Petiţia...“ lui Gr. Sturdza nu era un docu- 
ment de elaborație junimistă şi tinerii oameni politici 
din cenaclul ieșean au avut prevederea, de ultimă oră, 
de a se delimita în vreun fel de spiritul său totalitar. 
Dar admiterea ei numai în „tendenţa“ generală nu ‘era 
un act gratuit. Credeau efectiv în posibilitatea și necesi- 
tatea revizuirii sistemului constituţional electoral în folo- 
sul marilor proprietari rurali, altfel spus, al „elementului 
inteligent“. Iar această convingere descindea din structu- 
rile intime ale ideologiei junimiste care blama tocmai 
prea rapida adaptare a sistemului constituţional de aiurea, 
cu totul nepotrivit la noi.. (Carp și-a argumentat, de- 
altiel, punctul de vedere faţă de reforma legii comunale 
pe clare teze. junimiste despre natura și valoarea siste- 
mului constituțional importat.) Nu vrem, desigur, să așe- 
zăm semnul egalităţii între opiniile lui Gr. Sturdza şi cele 
ale junimiștilor de la 1871. Deosebirile au fost mari şi bine 


1 T. Maiorescu, Discursuri parlamentare, vol. IP p22 227 

marcate. Dar e imposibil de negat că unele puncte de 
vedere a: coincis. Şi coincidența aceasta nu privea ehes- 
tiuni tocmai minore., h 


Grupul de deputați junimiști au adoptat din capul 
locului o poziţie cel puţin ambiguă. Lider era Maiorescu. 
“Dar nu pentru capacitatea și experiența sa politică,. ci 
în virtutea rolului său conducător din Junimea. Ambigui- 
tatea (deliberată?) provenea din aceea că, deşi deputaţi 
conservatori, nu adoptă o atitudine docil guvernamentală. 
Prevăzători (din instinct sau din raţiuni .bine stabilite ?), 
își păstrau o ținută detașată, creîndu-și, prin aceasta, un 
comod spaţiu de manevră, oricînd util. Portofoliile minis- 
teriale de la distribuirea cărora fuseseră deocamdată 
„excluşi constituiau o ţintă precisă care, știau de pe acum, 
nu putea fi obținută numai prin supunere docilă. Mai 
ales că în aprilie, cind familia domnitoare a vizitat Iașul, 
prinţul Carol l-a înconjurat pe: Maiorescu cu atenţii 
semnificative, dîndu-i certitudinea că viitorul său politic 
era asigurat. Totul: depindea acum (era vorba, firește, 
“de situaţia lui Maiorescu) de atitudinea în parlament care 
trebuia să fixeze un prestigiu cucerit pînă acum în alt 
plan decit cel politic. Primele intervenţii. parlamentare 
ale lui Maiorescu (primul “discurs la 27 iunie 1871) au 
avut ca obiect de atac, bineînţeles, „Fracţiunea liberă și 
independentă“ din lași. Și comentau critic aspecte ale sis- 
hemului de învățămînt. A denunţat procedeele fracţioniș- 
tilor de a transforma universitatea într-un cîmp al. agi- 
taţiilor politice, a cerut reducerea subvenţiilor. acordate 
unor instituţii culturale (în special Academia), mai toate 
dominate de liberalii munteni sau de fracționiști, a recla- 
mat suprimarea unor catedre (de economie politică și de 
drept constituțional) ale universităţii din Iași ocupate, 
„desigur, de. profesori fracționiști, s s-a împotrivit “sporirii 
salariilor unor profesori. universitari. În sfirşit, a “militat 
pentru dezvoltarea învățămîntului. primar, pentru resta- 
bilirea locului ce trebuiau să-l ocupe, în sistemul de în- 
vățămint, şcolile normale. Cum se vede, se continuau 
de la tribuna parlamentului bătăliile ideologice ale Juni- 
mii.. Primul discurs remarcat al lui Maiorescu a fost cel 


) 

rostit la 12 martie 1872. Era vorba de o chestiune dragă 


criticului (școlile normale) și punctul său de vedere (în- 
grijirea, înainte de toate, a treptelor de bază ale învăță- 
mintului : școlile primare, reale, de meserii), prezentat 
ca ivit din convingeri conservatoare amenințate de măsu- 
rile ciudate ale unui ministru conservator (Chr. 'Tell) care, 
mutînd alocaţiile bugetare spre învățămîntul superior sau 
licee, acceptă tacit: puncte de vedere liberale. A fost un 
discurs ascultat, notează Maiorescu în Jurnal, într-o tăcere 
ințelegătoare, aplaudat și aprobat. Cu acest discurs Maio- 
rescu nu numai că s-a impus ca o competenţă în materie 
de învăţămînt (l-au felicitat miniștrii Costaforu, Mavro- 
gheni, Manolache Kostaki Iepureanu, chiar Tell), dar l-a 
întrînt ca orator pe adversarul său, profesorul fracţionist 
ieşean Nicolae Ionescu, considerat pînă atunci un maestru 
al elocinţei' parlamentare. Impresia acestui discurs a fost 
atit de puternică încît Maiorescu, zgircit de obicei în 
autoaprecieri, crede că are drept să se considere a fi devenit 
deodată „pentru cîteva zile omul popular al Bucureştilor“. t 

Ţinta portofoliului cultelor părea: acum mult mai 
aproape. Probabil că și din această cauză Maiorescu şi 
prietenii săi i-au făcut generalului Tell, ministrul: culte- 


lor şi instrucţiunii, o opoziţie constantă. A condamnat . 


vehement nu numai măsura generalului de a-i demite 
din învățămînt pe profesorii care se deplasau la Bucu- 
rești pentru a-și exercita mandatul de deputat. (Măsura 
aceasta, luată pentru a-l îndepărta din Cameră pe opo- 
zantul Nicolae Ionescu, l-a lovit și pe Maiorescu, ținîndu-l 
în afara învățămîntului pînă la 1884.) A denunțat iniția- 


tiva lui Tell de a-i utiliza pe preoţii rurali ca învăţători 


la şcolile sătești. Chiar amintitul discurs din martie 1872 
combătea diletantele opinii despre învățămînt ale minis- 
„trului Tell. Dar independenţa deputaţilor junimiști nu se 
manifesta: numai în departamentul condus de Tell. În 
ianuarie 1873 junimiștii Maiorescu şi M. Kornea propun 
un amendament la proiectul de lege întocmit de Costaforu 
ca ad-interim la justiţie (era ministru de externe) care 
îngăduia judecătorilor de instrucţie de a sechestra ziarele 


și zaţul din: tipografie — în caz de delict — și a-i aresta 


t Însemnări zilnice, vol. I, p. 188. 

pe gazetarii găsiţi „vinovaţi. Cei doi deputați junimiști 
găsesc că această măsură violează libertatea presei, garan- 
tată prin Constituţie. („Pentru aceste cuvinte, domnilor, 
conservator constituţional fiind, n-am putut să iau asu- 
pră-mi de a mă uni cu propunerea făcută de guvern în 
această privinţă, fiindcă o cred pernicioasă pentru oricare 
guvern. şi, prin urmare, și pentru un guvern conserva- 
tor“ 1). Amendamentul junimiștilor e primit de parlament; 
votat fiind mai ales de deputaţii opoziţiei liberale. (A fost, 
dealtfel, singurul proiect elaborat de junimiști care a 
` fost acceptat. Celelalte au fost, toate, respinse.) 

Această atitudine independentă care oscila inteligent 
între lealitate faţă de guvern şi opoziție- a consolidat 
grupul junimist. La prima remaniere ministerială promo- 
varea lor în guvern era — se spunea în cercurile infor- 
mate — asigurată. O știa toată lumea. Zvonurile ajunse- 
seră și la Iași, în rîndurile junimiștilor de rînd care rămă- 
seseră acasă şi urmăreau cu atenţie interesată evoluţia 
evenimentelor. De la. laşi profesorul junimist Gh. Roiu 
îi scria la 17 decembrie 1873, într-un limbaj descusut, 
„prietenului său Const. Meissner aflat în străinătate: 
„Dl. Maiorescu umblă cu limba scoasă să se facă Minis- 
„tru (m-a rugat mult și pe mine ca să stăruiesc — să 
mă gindesc... poate...) Curierul lui Balassan anunţase astă 
noutate și care din nefericire... s-au dezminţit...“ 2 Prile- 
jul aşteptat s-a ivit curînd. În ianuarie 1874 Tell demi- 
sionează. Maiorescu primește asigurarea că îi va succeda. 
În aprilie (după ce a fost neutralizată rezistenţa lui 
V. Boerescu), Maiorescu depune jurămînt ca ministru al 
cultelor. În 1875 intră în guvern, la departamentul lucră- 
rilor publice, şi Th. Rosetti. (Panu a acreditat ipoteza că 
numirea lui Rosetti se datora articolului Despre direcți- 
unea progresului nostru, apărut în Convorbiri în 1874.) 
La demisia lui Maiorescu (ianuarie 1876) portofoliul 
cultelor e încredinţat tot unui junimist, lui P.P. Carp. 
Tot atunci a intrat în guvern și Ion Strat, om politic 
apropiat cercului junimist (la finanțe în locul lui 

Gh. Gr. Cantacuzino). | 

1 T. Maiorescu, Discursuri parlamentare, vol. I, 1897, p. 184. - 


2 În vol. Junimea și junimiștii (ediţie de I. Arhip şi D. Vă- 
cariu), Editura Junimea, 1973, p. 60.. 

Junimiștii au intrat în guvern spre sfîrşitul teoretic al 
legislaturii conservatoare. În 1875 se împlinea perioada de 
patru ani cînd ar fi trebuit să cedeze locul liberalilor. 
În iulie parlamentul a luat pînă în noiembrie vacanța 
legiuită. Maiorescu, 'ca ministru, e prudent şi controlat 
în manifestări. În parlament nu se mai distinge decit 
prin tăcere în tot anul 1874. De-abia în decembrie mai ia 
de două ori cuvîntul pentru a-și apăra proiectul de buget 
rectificat pentru desființarea internatelor școlare. Va re- 
veni în ianuarie 1875 pentru a-l apăra pe colegul său de la 
finanțe Petre Mavrogheni, acuzat de corupţie (era o în- 
scenare. a liberalilor care își începuseră astfel campania 
pentru compromiterea și demiterea guvernului). În aceeași 
chestiune s-a pronunţat patetic și Carp. Dar Mavro- 
gheni — om de caracter — a demisionat. Cum Lascăr 
Catargi a lăsat să se înțeleagă încă în toamna lui 1874 
că nu voiește să cedeze puterea, liberalii pornesc, concen- 
tric, la atac. Guvernul se angajează într-o bătălie neîmpă- 
cată. Alegerile din primăvara lui 1875 — conduse autori- 
tar .de L. Catargi — aduc guvernului, nu fără dificultăți, 
obișnuita” majoritate. Brătianu cere regelui demiterea 
guvernului. Cum propunerea sa ultimativă nu e acceptată, 
Brătianu, activ, își aliază cîțiva fruntași conservatori 
(printre care și Manolache Kostaki Iepureanu apoi şi 
Vasile Boerescu) şi alcătuieşte ceea ce s-a numit „coali- 
ţia de la Mazar Pașa“ (după numele proprietarului casei 
în care s-a perfectat înțelegerea). Opoziția a folosit tot 
ceea ce îi era util în această bătălie : afacerea Strousberg, 
falsificarea alegerilor, convenţia comercială cu Austro- 
Ungaria, dezvoltînd și făţișe atitudini antidinastice. Gu- 
vernul rezistă, deși era limpede tuturor că nu peste multă 
vreme va trebui să cedeze puterea. Maiorescu e destul 
de activ în conducerea ministerului său (vezi raportul 
său către domnitor din 15 noiembrie 1875), pregătind 
“metodic proiectul de lege pentru reorganizarea învăţă- 
miîntului. Proiectul a fost prezentat în ianuarie 1876 şi 
apărat, cu argumente hotărîtoare, în două celebre 
discursuri în aceeași lună. Era, în mare, întruparea pro- 
gramului său în materie de învățămînt pregătit încă în 
1870 1. Întărirea și dezvoltarea învățămîntului primar, re- 


1 Cf. Insemnări zilnice, vol. I, p. 136—139. 

înființarea și consolidarea școlilor normale pentru: învăţă- 
“tori, crearea unor gimnazii reale (de fapt școli de meserii) 
în locul celor:umanistice, sursa .pernicioasă a unor viitori 
pretendenți bugetivori (funcţionărime), desființarea facul- 
tăţii de litere şi filozofie de la: universitatea ieșeană și 
dezvoltarea, prin compensație, a celei de ştiinţe. Ete: În- 
tregul: proiect e. străbătut: de. ideea. maioresciană. a: reîn- 
toarcerii la realităţi, pentru a. se pune, metodic, bazele 
unui învățămînt serios, eforturile principale fiind îndrep- 
tate spre treptele inferioare și mijlocii (învățămîntul ele- 
mentar și secundar): și acestea întărite și orientate: spre 
cunoștințele practice, capabile: să. ofere. tinerilor: elemen- 
tele necesare însușirii unei meserii utile: : Proiectul : său 
de lege a fost luat în. considerare de Cameră 1. La Senat 
lucrurile se complicară. Nici. nu a apucat să intre în 
discuţie, cînd Maiorescu capătă un vot de blam. datorită 
încercării ministrului de. a: suprima unele catedre (fireşte 
de drept și economie politică) la cele două universităţi. 
Maiorescu nu a avut altă soluţie decît demisia (la: 28. 
ianuarie 1876) înainte de a fi obţinut ratificarea proiec- 
tului său de lege. Carp, care a preluat portofoliul: cultelor, 
a avut eleganța de a declara că se consideră numai succe- 
sorul prietenului său Maiorescu. Dar legea lui Maiorescu 
a rămas neratificată (cu excepţia unor prevederi care au 
trecut. la discuţia proiectului pe articole) pentru că la 
3 aprilie 1876 cabinetul lui Lascăr Catargi a fost silit 
să-și prezinte demisia. > pt 
„Cu toate realizările incontestabile ale guvernului 
Catargi (mai ales asigurarea ordinii și stabilităţii interne), 
~ căderea sa, a avut dreptate Maiorescu, nu s-a datorat 
agitaţiilor coaliției de la Mazar Paşa. Eșecul final oricum 
„1 Că Maiorescu era convins de pericol, că se simţea literal- 
mente încolţit de opoziţie şi avea conştiinţa importanţei proiectu- 
lui său o dovedeşte şi o scrisoare a sa către Gane şi: Pogor care 
deşi deputaţi îşi făceau, nepăsători, veacul în Iaşi, aşteptînd 
calmi şi sceptici evoluţia unor evenimente pe care oricum nu le 
puteau controla: „Ganea și Pogor să vie imediat la Bucureşti! 
Facem politică sau nu ? Este o solidaritate între voi din Iassi şi 
între mine ? Trebuie să facem faţă în contra atitudinei gheşefta- 
rilor Boerescu, Aslan etc. ? Atunci trebuie să vie în Cameră şi ei, 
căci singura lege importantă unde, prin mine, vor să ne.:atace pe 
toţi e, în sesiunea prezentă, legea Instrucţiunei.“ (În I. E. Torou- 
tiu, Documente, vol. I, p. 3.): ip? g DL F 

trebuia să se producă pentru că cei patru ani „normali“ 
de guvernare se împliniseră în primăvara lui 1875. Dar 
conservatorii visau la o guvernare lungă pentru a-și îm- 
plini programul. Cum se știe, această îndelungată stabi- 
litate ministerială o vor obţine însă liberalii conduși de 
I.C. Brătianu. Eşecul guvernării conservatoare în 1876 se 
datorează incapacității de a adopta decizii ferme în com- 
plicatele probleme de politică externă (diferendul cu 
Germania în chestia . răscumpărării creanţelor drumului 
de fier și exploziva „chestiune orientală“ care impunea 
României o atitudine clară în iminentul război ruso-ture 
ce avea să se producă în :1877). Poziţia grupului politic 
junimist a ieşit însă cu adevărat întărită din această 
guvernare. Deși au intrat în guvern în a doua sa perioadă, 
cînd undele ciclice începeau să coboare binișor spre apus, 
junimiştii s-au demonstrat personalităţi cu reală capaci- 
tate conducătoare. Ba se poate spune că în acest guvern 
alcătuit din oameni politici cu nume rezonante, sau spirite 
pragmatice (ca șeful cabinetului însuși), junimiștii au adus, 
pe lingă reală competenţă în departamentele încredințate, 
necesarul aport doctrinar. În discursurile lor, Carp. și 
Maiorescu au adus clarificări ideologice și sociologice care 
nu numai că justificau teoretic cutare iniţiativă guver- 
namentală, dar au așezat întregul program pe bazele (ce-i 
drept cam a posteriori create) unei înțelegeri doctrinare 
conservatoare. Fără îndoială, conservatorismul luminat pe 
care îl propuneau și îl afirmau junimiștii era destul de 
departe de vederile rigid-gospodărești ale moșierului de 
la Golășei (Catargi), ale generalilor Manu, Florescu, bogă- 
tașului Cantacuzino sau chiar Al. Lahovari. Dar cum din 
altă parte nu veneau asemenea elaborări doctrinare, ele 
au fost primite cu îngăduință. Așa se face că prin tot 
ceea ce reprezentau, junimiştii au ajuns rapid, în numai 
cițiva ani, în locurile de comandă ale partidului conser- 
vator. Prin plecarea lui Manolache Kostaki lepureanu, 
„a lui Vasile Boerescu și a lui Christian Tell, prin impusa 
retragere a lui Petre Mavrogheni, junimiştii au devenit 
cu adevărat personalităţile fruntașe în partidul conservator. 
Generalii Manu și Florescu și, mai ales, Lascăr Catargi 
erau personalităţi cu rezonanţă ale căror vanităţi şi sus- 
ceptibilităţi trebuiau menajate (din păcate, junimiștii nu 


s-au priceput la acest concesiv joc diplomatic). Dar forțe 

şi competențe politice nu reprezentau. Singurul rival 
serios pentru junimiști era Alex. Lahovari, personalitate 
politică proeminentă, căruia îi urma Gh. Gr. Cantacuzino, 
a cărui forță nu stătea în capacitate sau inteligenţă, cît 
în averea, cu adevărat de nabab. Dincolo de aceste com- 
plicate strategii de culise (pe care junimiștii, lipsiţi de 
suplețe, nu vor şti să le stăpînească), grupul politic juni- 
mist a ieşit din guvernarea care s-a încheiat în aprilie 
1876 cu oarecare prestigiu și forță cîştigate. Lipsită de 
partid și de aderenți numeroși (ce să mai spunem de 
simpatizanți 1), gruparea politică junimistă a devenii 
totuşi, în numai doi, trei ani, un nucleu de personalități. 
De personalităţi apreciate, disputate, urîte, dar necon- 


testate.. yaba JJ 


2. După demisia guvernului Catargi urmează o scurtă pe- 

rioadă de interimat conservator (guvernul I. Em. Flo- 
rescu ce avea la finanţe pe inamicul lui Maiorescu, gene- 
ralul 'Tell, iar la Culte pe prof. Şt. Orăscu care revocă 
multe dintre legiuirile obținute de Maiorescu), iar legea, 
vestita lege a instrucţiunii, elaborată de Maiorescu, e 
retrasă din dezbaterea Camerei, apoi un guvern unitar 
al opoziţiei în frunte cu Manolache Kostaki Iepureanu 
în care I. Brătianu deținea numai portofoliul finanţelor. 
În sfîrşit, la 24 iulie 1876, Liberalii, după alegerile din 
iunie care le-au adus o majoritate zdrobitoare, obțin 
guvernul, Ion Brătianu devenind premier. Liberalii, por- 
niţi pe răfuială, hotărăsc darea în judecată a foştilor 
miniștri conservatori, incident lung și penibil care spunea 
destule despre viaţa politică a epocii. (Maiorescu, care 
acceptase la 31 mai demnitatea de ambasador al României 
la Berlin, îşi dă demisia, la aflarea veştii despre darea sa 
în judecată.) 

Conservatorii se pregătesc pentru lupta în opoziţie. 
Ceea ce nu era tocmai lesne pentru că, la început, frun- 
taşii partidului nici nu izbutiseră să intre în parlament. 
De-abia în alegerile din aprilie 1877 izbutesc să pătrundă 
în parlament L. Catargi, P. Carp, Gh. Cantacuzino, 
V. Boerescu (reintrat în rîndurile conservatorilor), iar în 
ianuarie 1878 Titu Maiorescu și generalul I. Em. Florescu 

(acesta din urmă însă invalidat de Cameră). Așadar, de 
la începutul anului 1878 (cînd încetează și acțiunea cu 
darea în judecată a foștilor miniștri conservatori), cei 
doi fruntaşi ai grupului junimist (Th. Rosetti n-a candi- 
dat pentru că încă la 31 martie 1876 devenise consilier 
la Curtea de Casaţie) sînt din nou deputaţi, căpătînd un 
cîmp de acțiune mai larg. Dar dificultatea campaniei de 
opoziţie a conservatorilor e o vreme întreruptă (poate 
nici organizată) datorită marelui eveniment politic care 
a fost războiul de independenţă. Importanţa actului ce se 
pregătea a fi desăvirșit era prea mare pentru ca opoziţia 
să-și îngăduie puternice campanii ostile. Mai ales că prin- 
cipele Carol luase o decizie şi a o blama însemna pier- 
derea pentru multă vreme a b'năvoinţei factorului consti- 
tuțional de care depindea, întotdeauna hotăriîtor, orice 
guvernare. Ce-i drept, atît unii liberali (Kogălniceanu, 
D. A. Sturdza, Ion Ghica), cît și unii conservatori (mai 
ales, vehement, Petre Carp) erau pentru menţinerea neu- 
tralităţii țării noastre în criza orientală. (Această atitudine 
a lui Carp. avea să-i aducă, pentru destulă vreme, anti- 
patia principelui Carol.) Dar deciziile finale au fost cele 
știute și sacrificiul de sînge al ostașilor români victorioși 
în lupte memorabile a adus țării realizarea unui vis 
secular : independenţa. În asemenea clipe de răscruce 
conservatorii au înţeles să suspende orice campanii anti- 
guvernamentale. 1 

Disputele cu guvernul au fost reluate după februarie 
1878, cînd victoria în război era o realitate triumfătoare 
și au urmat complicatele tratative de pace (nouă defa- 
vorabile). Firește că în aceste noi împrejurări au fost 
abil utilizate toate punctele nevralgice ale situaţiei ex- 
terne a ţării (de unele, firește, guvernul lui Brătianu nu 
era răspunzător, fiind nevoit să se supună unor decizii 
dictate de marile puteri europene la congresul de la 
Berlin din iulie 1878). Timpul, mai ales prin verbul in- 
candescent al lui Eminescu, a desfășurat adevărate bătă- 


1 Un comunicat al partidului, publicat în Timpul din 26 apri- 
lie 1877, preciza: „În fața acestor fapte împlinite, în faţa unor 
împregiurări de la care poate atîrna viitorul statului nostru, noi, 
conservatorii, credem că ar fi și nepatriotic și inoportun de a crea 
guvernului, căruia evenimentele i-au încredinţat soarta ţării, di- 
ficultăţi în chestiile exterioare“. (În T. Maiorescu, Istoria contim- 
porană a României, 1925, p. 121). 

lii împotriva guvernului Brătianu și a fruntașilor parti- 
dului liberal. Campania a durat mult, tocmai pînă în 
martie 1881, datonită unor articole ale tratatului de la 
Berlin. Evident, obiectul multor acuzaţii îl constituia 
prevederea tratatului. de la Berlin, potrivit căreia ni se 
recunoștea independența sub condiţia revizuirii articolu- 
lui 7 din Constituţia adoptată la 1866 (modalitatea îm- 
pămîntenirii rezidenţilor străini în România). Chestiu- 
nea articolului 7 din Constituţie a constituit tema absor- 
'bantă ` timp ` de peste trei ani, determinînd campanii de 
presă şi parlamentare neobișnuit de violente, provocînd 
disensiuni, regrupări și reevaluări de poziţie în mai toate 
grupurile politice, Conservatorii au cunoscut și ei astfel 
de trămîntări interne, după cum ele s-au manifestat şi 
în cercul mai restrîns al grupării politice junimiste. 
Oricum, Maiorescu şi Carp au fost partizanii revizuirii ar- 
ticolului 7 (spre 1881 Maiorescu a renunțat din raţiuni 
politice la intransigenţa acestui punct de vedere, afir- 
“mînd că întreaga chestiune trebuie tratată cu un „lim- 
bagiu însufleţit de înalte idei de toleranţă și de civili- 
zaţie modernă“ 1). 
-= Disensiunile de care aminteam ca fiind aproape carac- 
_teristice tuturor formațiunilor politice s-au manifestat 
catastrofal în partidul conservator. Cum am mai spus, 
trei dintre fruntașii partidului (lepureanu, V. Boerescu 
şi Chr. Tell), l-au părăsit încă în timpul guvernării lui 
Catargi (Boerescu a reintrat în partid în 1876 pentru a-l 
părăsi definitiv în 1879, devenind ministru de externe 
în guvernul condus de I. C. Brătianu). Din păcate, Ca- 
targi, om de modă veche, lipsit de iniţiativă şi. supleţea 
tactică fără de care un sef de partid nu-şi poate exercita 
funcțiunile, nu a știut să acționeze inteligent după deviza 
consacrată atunci „un partid slăbeşte în anii guvernării 
şi se întărește în opoziţie“. Rigid și protocolar, Catargi 
s-a simţit jignit de decizia principelui Carol de a-i Tes 
trage mandatul prezidențial. Jignirea a fost mult ac- 
centuată cînd Camera liberală l-a pus sub acuzare (îm- 
preună cu cei 11 miniștri din cabinetul său), socotind că 
afrontul acesta putea fi evitat dacă factorul constituţio- 


1 T. Maiorescu, Discurs rostit la 5 
parlamentare, vol. II, 1897, p. 337. 


septembrie 1879, Discursuri 

nal ar fi intervenit ferm pe lîngă Brătianu. Cum acţiunea 
punerii sub acuzare a durat aproape doi ani, Catargi, 
supărat foarte, s-a hotărit pentru atitudinea cea mai 
puţin eficientă. S-a retras mohorît și taciturn. pe dome- 
niul său de la Golășei, refuzind de prin iulie 1876 orice 
contact cu Palatul. La sfîrşitul lui ianuarie 1878, cînd 


acuzarea împotriva foștilor miniștri conservatori a fost 


retrasă, toţi cei implicaţi — cu excepţia lui Catargi — au 
cerut audienţă protocolară la Palat. Catargi a refuzat 
să facă acest gest necesar, trimiţind în schimb o sceri- 
soare în care se declara nemulțumit cu simpla retragere 
a acuzării, cerînd principelui ca acuzaţiile aduse cabine- 
tului său să fie supuse Curţii de Casaţie pentru ca aceasta 
să decidă nevinovăția împricinaţilor. Domnitorul nu. a 
putut răspunde favorabil cererii fostului său prim sfetnic 
deoarece el fusese din capul locului împotriva punerii 
sub acuzare. A accepta propunerea lui Catargi însemna 
deschiderea procesului. Firește că acest refuz al domni- 
torului a mărit supărarea lui Catargi care nu uita să-i 
“amintească lui Carol I că, la 1871, el a salvat tronul. În 
acest fel, partidul conservator nu a putut acţiona rapid 
şi eficient pentru reciștigarea situaţiei pierdute chiar 
atunci cînd, temporar, sorții îi erau: favorabili. Dealtfel, 
de un partid conservator organizat la nivel central și în 
județe nu se poate vorbi: Acţiunea va fi încercată mult 
mai tîrziu de Al. Marghiloman și Take Ionescu. Dar și 
atunci va fi vorba de dizidenţe conservatoare constituite 
pe diverse paliere 'ale structurilor. O organizare serioasă, 
cum avea partidul liberal, nu s-a putut 'constata însă la 
conservatori niciodată. Catargi socotea acest efort inutil, 
considerînd că alegerile, conduse „tare“ (la acest capitol 
era, într-adevăr, un mare maestru) pot oricum asigura 
guvernului majorități comode. Iar însărcinarea formării 
guvernului nu-o acorda — știa bine — electoratul sau 
partizanii politici, ci factorul constituţional. Totul de- 
pindea de bunăvoința Palatului și, credea bătriînul om 
politic, de existența unei echipe de competenţe capabile 
să conducă ministerele cheie. Aceeași convingere o avea 
și Petre Carp. Era poate singura chestiune în care Carp 
și Catargi împărtăşeau același punct de vedere. Așa se 
face că, repetăm, conservatorii nu se puteau lăuda cu un 
partid modern organizat (în diversele capitale de judeţ 

existau cîteva personalităţi locale care se activizau în 
scurtele perioade preelectorale, după care reintrau... în 
așteptare). În schimb, liberalii dispuneau de un organism 
de partid perfect pus la punct, cu stat major și cu trupă, 
care acționa prompt la deciziile centrului. 

~ Așa stînd lucrurile, conservatorii au avut surpriza de a 
constata destul de repede după cedarea puterii că sînt 
lipsiţi nu numai de trupă, dar şi de o conducere unitară, 
bine sudată. Un grup conservator dizident în frunte cu 
V. Boerescu fundează la București ziarul Presa. Cu publi- 
caţia lui V. Boerescu Timpul se află în necontenită po- | 
lemică, chiar dacă tonul nu e atît de violent ca cel uti- 
lizat în disputele cu Românul. Cadrele conducătoare ale 
partidului au acţionat, de fapt, — în timpul războiului 
şi al furtunoasei perioade a dezbaterilor din jurul arti- 
colului 7 din Constituţie —, dezmembrat. Nu ne referim 
numai la plecarea în partidul liberal a unor fruntași ca 
N. Kreţulescu sau V. Boerescu. Dar și cei rămași cre- 
dincioși partidului împărtăşeau deschis opinii deosebite, 
pe care le afirmau public. Dezbinarea s-a produs chiar 
şi în gruparea politică restrînsă-a junimiștilor. În ches- 
tiunea articolului 7 opiniile lui Carp și Maiorescu nu erau 
împărtășite de Negruzzi, Gane, Burghele, Eminescu şi 
ceilalți. Chiar Junimea literară se divide din această cauză. 
Conta, Xenopol şi alţii mai puţin reprezentativi for- 
mează o grupare politică independentă  filoliberală care 

„ acţionează de conivenţă cu partidul liberal, Conta intrînd 
— la sfîrşitul anului 1880 — la culte şi în guvernul condus 
de I. C. Brătianu. (Cum grupul din care a făcut parte 
V. Conta era format din 9 intelectuali ieşeni în frunte cu 
profesorul Brândză, gazetarii cu umor l-au botezat „grupul 
lui opt şi cu al brînzei nouă“.) De-abia la 3 februarie 
1880 se încearcă o reorganizare a partidului conservator 
prin constituirea la Bucureşti a Clubului conservator. 
După statut, comitetul acestui club bucureștean era și 
comitetul conducător al întregului partid. Cum Lascăr 
Catargi se autoexilase îmbufnat la Golășei (din cînd. în 
cînd, Timpul anunţa sosirea sa în București sau reîn- 
toarcerea la castel), președinte al clubului conservator 
bucureștean a fost ales Manolache Kostaki Iepureanu. 
În semn de protest pentru alegerea lui Iepureanu, prințul 
Gr. Sturdza (chiar iniţiatorul „Petiţiei de la Iași“ !), care 

se deosebea în opinii de majoritatea fruntașilor conser- 
vatori prin brusca sa atitudine filoțaristă, fundează, tot la 
începutul anului 1880, o minusculă grupare politică, pom- 
pos intitulată „Partidul naţional-democratic“. Acest gru- 
puscul la care aderase și generalul Chr. Tell avea ca 
organ Democraţia naţională. Dar pe lepureanu nu-l 
agreau defel nici fruntașii junimiști. Nu numai pentru 
„părăsirea temporară a partidului şi participarea sa în 
coaliția de la Mazar Pașa, dar și pentru că îl considerau 
un exponent al vechii generaţii conservatoare, depășită 
acum de noile realități. Maiorescu a refuzat orice colabo- 
rare cu lepureanu și nu a frecventat deloc clubul con- 
servator bucureștean cîtă vreme lepureanu s-a aflat 
la prezidenţia acestuia. Rezerve serioase faţă de noua or- 
ganizare a partidului aveau și Petre Carp și chiar Gh. Gr. 
Cantacuzino. Dar junimistul Th. Rosetti este ales vice- 
președinte al comitetului. Timpul devine organ conser- 
vator „pus sub direcţiunea comitetului ales de acest partid“. 
Apăreau acum trei ziare conservatoare. Numai că diver- 
genţa de opinii era atît de mare, încît Românul jubila, 
înteţind polemica între conservatori, care şi aşa era 
destul de accentuată. 

“Noul comitet conservator a ţinut să redacteze nu nu- 
mai un statut, dar şi un program (semn voit al stabili- 
tății), pe care Timpul l-a publicat. Din păcate, programul 
abundă în generalități, fără a anunța un corp de măsuri 
şi reforme necesare-noului ciclu în care intrase România 
de după independență. Întîlnim, desigur, aprecieri spe- 
cific conservatoare (cu care junimismul nu putea să nu 
fie de acord) despre condiția modernă a suprastructurii. 
Liberalii sint acuzaţi că au ignorat necesitatea „conser- 
vării individualității naţionale și conformarea legilor 
organice cu gradul de cultură și cu mijloacele de pro- 
ducţiune ale fiecărui popor“. Se : vorbeşte acuzator de 
„teoriile abstracte de cosmopolitism importate de aiurea“ 
şi se deploră că noile instituții create, prea liberale, „au 
devenit pentru marea majoritate a populaţiunilor de o 
parte o armă de exploatare în minele celor mai abili 
și mai puţin scrupuloși, de alta un mijloc de ațîțări și 
de discordie între proprietari și muncitori, cei doi factori 
principali ai avuţiei naţionale“. Dar dincolo de acest ver- 
biaj oportun, nu se propune mare lucru chiar dacă se 

explică pe îndelete „ce vrea să zică a fi conservator“. Cînd 
se ajunge la partea afirmativă a. programului (,1acă 
acum ceea ce credem. necesar deocamdată“), lucrurile nu 
coboară din registrul generalităților. Se proclamă. nece- 
sitatea aplicării instrucției obligatorii și îndreptarea ei 
spre o „direcţiune reală“, protejarea „claselor de jos prin 
măsuri priincioase“ (nu se spune însă care anume ar tre- 
bui să fie aceste măsuri protectoare), şi restabilirea „„ar- 
moniei între proprietari și muncitorii agricoli“, să se pro- 
tejeze prin legi “speciale proprietatea agricolă mică (fi- 
rește că nu: se precizează nimic despre natura acestor 
legi speciale !), se reclamă simplificarea aparatului admi- 
nistrativ și întărirea armatei. ! Evident, toate aceste mă- 
suri erau necesare, chiar dacă ordinea de urgențe era 
vizibil încălcată. Numai că, din nou, totul plutea în sfe- 
rele generalităţilor. Programul acesta, apărut la cinci 
zile după proclamarea Independenţei, nu putea fi şi un 
program de guvernămînt, dovadă sigură că nici noul 
comitet nu credea în posibilitatea revenirii partidului 
în fruntea treburilor statului, deși ciclul de patru ani se 
cam terminase și conservatorii ar fi trebuit să reclame 
succesiunea. Maiorescu avea dreptate să vadă în acest 
program un concentrat de „fraze anodine, lipsite de orice 
preciziune şi pe care le puteau subscrie şi membrii parti- 
dului opus“ 2. Cu un asemenea Program nu se putea forța 
succesiunea guvernării pe care, abil, Brătianu izbutea 
s-o menţină (în pofida unor știute disensiuni în organis- 
mele „conducătoare ale partidului său), operînd mereu 
remanieri în cabinetul pe care îl conducea (în 1840 
Timpul scria despre cele 36 cabinete Brătianu). Între 
bătrînii conservatori și cei noi (printre care mari și legi- 
time aspirații aveau junimiştii) prăpastia era mare, adîn- 
cindu-se amenințător. | S-au 

„Dar președinția lui Manolache Kostaki Iepureanu nu 
durează mult. În septembrie 1880 moare? şi, după un 
scurt interregn (în care culisele au fost cu deosebire 


„1 Cf- Timpul, V, nr. 37 (16 februarie), 1880. 

* Istoria contimporană a României, p. 177. , 

3 Junimiştii au răsuflat -uşurați. Maiorescu îi scria lui Gane 
la 22 septembrie 1880 ::„T. Rosetti pleacă deseară la Birlad ca să 
țină speechiul pentru Iepureanu. Fie-i țărina uşoară, dar bine că 
am scăpat de el.“ (I. E. Torouţiu, op. cit., vol. III, p. 183.) 

active), Lascăr Catargi acceptă, la 20 decembrie, să fie 
ales președinte al Clubului conservator. Din noul comitet 
conducător. al partidului conservator, așezat sub preşe- 
dinția lui Catargi, fac parte generalii Manu și Florescu, 
Al. Lahovari, Th. Rosetti, T. Maiorescu, Al. Știrbei, fi- 
nanciarul 'Menelas Ghermani, Gr. Triandafil, Gr... Pău- 
cescu şi P. Teulescu (mai tîrziu: intră în Club şi Christian 
Tell). Fruntași conservatori și foști miniştri ca P. Mavro- 
gheni sau Gh. Gr. Cantacuzino și Petre Carp refuză să 
intre în Comitet, neparticipînd: nici la activitatea clubu- 
lui. Se credea că acest nou comitet conducător în frunte 
cu Lascăr Catargi avea să relanseze lupta partidului con- 
servator pentru succesiune sau măcar ca o: forță de opo- 
ziție puternică și eficientă. Aşteptare zadarnică. Bătrînii 
conservatori, în frunte cu Catargi, aveau manierele Şi 
obiceiurile lor, bine precizate. E drept că Timpul, sub 
redacția specială a lui Eminescu, începe 'o nouă campanie, 
mai violentă (dacă se mai putea !) împotriva guvernului. 
Brătianu. Dar numai. cu imprecații pamfletare nu se 
putea reciștiga o situaţie. pe care Brătianu și ai lui o 
vegheau cu chibzuinţă. Alarmant era însă faptul că parti- 
dul condus de L: Catargi nu acționa unitar, fiind și acum 
destul de dezmembrat. Calitatea de membri în comitetul 
dirigent conservator al lui Maiorescu, Rosetti și Gher- 
mani nu semnifica deloe perfecta comuniune de opinii 
între junimiști (cunoscuţi și acum sub titulatura de „juna 
dreaptă“) şi vechii conservatori. Petre Carp, indiscutabilul 
lor șef, avea programul său (expus în liniile sale princi- 
pale. într-un discurs parlamentar. din septembrie 1879), 
reflectînd acum, “liniştit și tăcut, la închegarea și con- 
cretizarea lui. Aștepta, în mod vădit, momentul prielnic 
pentru anunțarea acestui program. Prima fisură, irepa- 
rabilă, provocată de junimiști în cadrele conducătoare ale 
conservatorilor, avea să o provoace Maiorescu prin arti- 
„colul său — vestit atunci — publicat la 1 ianuarie 1881 

în Deutsche Revue. | E 
d Articolul, redactat de Maiorescu, dar discutat şi apro- 
bat de prietenii săi junimiști, pleda, în spiritul cunoscu- 
telor principii progermanice ale întregii ideologii juni- 
miste, pentru apropierea României, în politica externă, 
de Germania și puterile Europei centrale, cerînd ruperea 
vechilor tradiţii filofranceze. Era un gest care anunţa 

— avant la lettre — politica Triplei Alianțe (perfectată 
la 1883). Maiorescu, ca şi ceilalţi junimişti, știa bine că 
o asemenea politică nu putea fi decît agreabilă regelui 
Carol. Dar articolul lui Maiorescu a stârnit o mare rumoare, 
ridicînd protestul furibund nu numai al Românului sau 
al filoțaristei Democraţia națională a beizadelei Gr. M. 
Sturdza, dar și al colegilor din comitetul dirigent conser- 
vator. Militarii partidului, generalii Manu și Florescu, 
„ca şi Al. Lahovari (care se voia succesor al lui Catargi) 
îi reproşează lui Maiorescu nu numai publicarea artico- 
iului fără autorizarea prealabilă a comitetului, dar şi. 
opiniile exprimate acolo. Junimiștii sînt gata să demisio- 
neze din comitet, pentru a se alătura, disciplinaţi, auto- 
rităţii lui Petre Carp, şeful lor recunoscut. Decizia aceasta, 
cunoscută în cercurile politice bucureștene, tocmai cînd 
era pe cale de a fi pusă în fapt a fost, temporar, amînată 
datorită unui eveniment neașteptat. Vodă Carol voia 
ca proclamarea regatului, acum posibilă şi necesară, să 
fie opera unui guvern de. concentrare. În acest scop, 
Brătianu (la indicaţia Palatului) l-a convocat pe Carp, 
propunîndu-i intrarea a trei-patru conservatori într-un 
guvern condus de el (erau vizaţi Carp, Al. Lahovari, ge- 
neralul Manu și Gh. Gr. Cantacuzino). Carp, ca unul ce 
nu făcea parte din comitetul dirigent, a adus la cunoș- 
tință această propunere cîtorva membri ai comitetului, 
special invitaţi : Maiorescu, Th. Rosetti, Al. Lahovari, 
Gr. Păucescu și — suplimentar — N. Gane. Aceștia, la 
rîndul lor, o comunică lui Catargi care se arată profund 
jignit că Palatul sau Brătianu nu i s-au adresat direct 
lui ca şef oficial al partidului conservator. Propunerea, 
fiind supusă discuţiei comitetului, întrunește adeziunea 
majorităţii (s-au împotrivit generalii Manu și Florescu, 
Al. Lahovari, Gr.. Păucescu). Oficial i s-a comunicat lui 
Brătianu o decizie ce părea dilatorie („Propunerea lui 
Carp se poate pune în discuţie, cînd se va adresa între- 
gului partid conservator, așa cum este reprezentat prin 
comitetul său“), dar care a fost de toţi interpretată ca 
un refuz. A doua intervenţie a lui Brătianu pe lîngă Carp 
(a 26 februarie) primește următorul răspuns: „Lascăr 
Catargi e gata să ceară o audienţă la palat, dacă Dom- 
nitorul își va manifesta dorința“. Carp aduce la cunoș- 
tința . principelui hotărîrea, dar acesta se fereşte de un 

răspuns rezolut, declarind numai că se va consulta cu 
președintele guvernului. Dat fiind refuzul conservatori- 
lor, proclamarea regatului (14 martie 1881) a fost o solem- 
nitate patronată numai de liberali. J unimiștii erau furioși, 
considerînd decizia bătrinilor o gafă de neiertat care, 
crede Maiorescu, a consolidat poziţia liberalilor, men- 
ținuți la putere încă şapte ani. 

Despărțirea dintre junimiști şi bătrinii conservatori 
nu mai era decit o chestiune de timp. Toţi oamenii po- 
litici știau că este iminentă. Junimiștii cereau un nou 
program „de idei practice și de acţiune“ imposibil de 
formulat în cadrele osificatului partid conservator, domi- 
nat de politicieni cu deprinderi învechite. În consecință, 
junimiștii pregătesc, numai ei, noul program pe scheletul 
principiilor formulate de Carp la 1879. Carp şi-a defini- 
tivat programul care — precizase Maiorescu în 1899 în 
prefața la cel de al treilea volum din Discursuri parla- 
mentare — „în cercul mai restrîns al junimiştilor fusese 
de multe ori dezbătut, nu numai ca teorie, ci şi cu privire 
la amănuntele aplicării“. În vara şi toamna lui 1881 
acest program junimist a fost din nou pus pe tapet „și 
în mai multe întruniri, ţinute la autorul scrierii de faţă, 
între Carp, general Manu, Al. Lahovari, Theodor Rosetti, 
prințul Al. Știrbei, Gr. Păucescu și Gr. Triandafil“ 1. Cum 
se vede, junimiștii vor mai întîi să-i convingă pe unii 
dintre colegii lor conservatori să accepte programul elabo- 
rat de Carp. Ba chiar să convină împreună că în noile 
condiții e necesar nu numai un nou program, dar Și o 
altă echipă conducătoare capabilă să se adapteze, suplu, 
noilor realităţi și noilor directive programatice. Juni- 
miștii, după 12 ani de activitate politică, credeau că au 
dreptul să aspire la supremație în partidul lor, cerînd 
— mai pe faţă, mai indirect — locul de președinte după 
moartea lui lepureanu. Evident, liderul trebuia să fie 
Petre Carp. Jignit de această pretenţie, Catargi uzează 
de o stratagemă abilă. Demisionează și se retrage în si- 
hăstria de la Golășei, oferind partidului posibilitatea ale- 
gerii unui nou lider. Cel desemnat nu e, firește, Carp, ci 
prinţul Al. Știrbei. Dar foarte curînd majoritatea mem- 
brilor comitetului respinge demisia lui Lascăr Catargi 


1 Op. cit., p. 14, 16. 

și o şedinţă a comitetului, special convocată la sfârșitul 
lui. noiembrie 1881, îl reinstalează pe solitarul de la Go- 
lăşei în fruntea partidului conservator, iar Păucescu 
devine (dela 1 ianuarie 1882) redactorul Timpului. Rup- 
tura e acum inevitabilă. Maiorescu: și Th. Rosetti demi- 
sionează din comitet și, odată cu ei, ies din clubul conser- 
vator ieșean toți junimiștii. Conservatorii primesc în: ca- 
drele lor: grupul liberal dizident Gh. Vernescu, iar juni- 
miştii se, constituie în Supatea politica conservator-con- 
stituțională. | 
Așadar, la începutul anului 1882 junimiștii constituiți 
într-o grupare autonomă trăiesc febra organizării. Mare 
lucru însă la acest capitol nu aveau de făcut pentru că le 
lipsea: un grup compact de aderenţi și simpatizanți, iar 
Carp nici nu. concepea ideea unor asemenea operaţii 
masive de recrutare, dealtminteri fără şanse de realizare. 
„ Lucid, a acceptat situaţia dată, conştient că el conduce 
un grup de personalităţi politice, importante prin: com- 
petenţa şi poziţia ce o reprezentau. Junimiștii țin să-și 
facă publică noua lor situație autonomă. Cum dispuneau 
de patru locuri în parlament, Carp ia cuvîntul la discu- 
tiile pe marginea mesajului regal (3 decembrie : 1881) şi 
propune un  contra-proiect de adresă (al lor) în care 
schiţează liniile principale ale programului junimist „Era 
nouă“. În aceeași ședință Maiorescu se alătură programu- 
- lui anunţat de Carp, îl comentează şi îl sprijină. Noua 
grupare politică are deci un program, și încă destul de 
bine articulat. Rămiînea însă deschisă o întrebare în 
felul ei .esenţială : modalitatea. aplicării acestui program. 
Plecaţi din cadrele unui partid de guvernămînt, juni- 
mMiștii, ca grupare: independentă, nu prea aveau șansa 
obținerii rapide a unei guvernări pentru a-și înfăptui 
programul. A intervenit: însă complicatul joc. al luptelor 
politice, ostilitatea pe: de o parte dintre conservatori și 
liberali, pe de altă parte disensiunile dintre grupările 
liberale dizidente și. cea a lui: Brătianu, toate acestea 
confruntate de acute litigii interne și externe. Prin ma- 
nevre abile, junimiștii puteau demonstra utilitatea gru- 
pului lor politie potențînd la maximum o forţă care alt- 
minteri era destul de modestă. Iar orientarea lor filoger- 
mană, devenită publică după articolul lui Maiorescu din 
Deutsche Revue, atunci destul de singulară. era un atu 

deloc neglijabil nu numai pentru rațiuni de politică in- 
ternațională, dar. și pentru că venea în întimpinarea de- 
zideratelor regale care- pregăteau, în taină, apropierea 
României de puterile Europei centrale. Șansele junimiștilor, 
firește nu de a guverna imediat, dar de a se impune ca un 
grup politic important, nu erau, așadar, minore. Mai 
ales că tocmai atunci era pendinte complicata chestiune 
a Dunării, care a înrăutățit agravant relaţiile noastre 
cu Austria. Pentru a restabili lucrurile era necesar ca 
guvernul. să apeleze la „personalități cunoscute pentru 
orientarea lor progermanică. O T de liberali de- 
venea imperioasă. 

Oricât ar părea de. ciudat, o asemenea ` tentativă R 
apropiere a junimiştilor de liberali nu presupunea nici 
o abjurare de- principii din partea ambelor tabere. Ba 
chiar, cel care urmărea mai abitir apropierea era I. C. 
Brătianu. Mereu încolțit de dificile probleme interne și 
externe, devenit un pragmatic acum vizibil stînjenit de 
mai ‘vechile principii liberaliste (de care îi amintea mereu 
grupul radical al lui C. A. Rosetti), Brătianu, orientat 
spre tineret, dorea să coopteze grupul junei drepte. Cele 
două tentative ale lui Brătianu din 1881 nu vizau (Ca- 
targi a înțeles bine lucrurile) întregul partid conserva- 
tor, ci numai grupul junimist. Peste tot era notoriu, încă 
înainte de ieșirea junimiștilor din partidul conservator, 
că tratează cu liberalii. +- Dealtfel, junimiștii își pregăti- 
seră din vreme platforma de principii pentru asemenea 
iminente colaborări, susținînd că după proclamarea inde- 
pendenţei şi a regatului cerințele din 1857 ale Divanu- 
rilor ad-hoc au fost înfăptuite și, în consecinţă, vechile 


deosebiri programatice dintre conservatori și liberali s-au 


risipit. Nu seria Maiorescu la 21 martie 1881 în articolul 
din Timpul această propoziţie cu totul semnificativă : 
„O întrebare rămîne acum de dezlegat: care mai este 
deosebirea de principii între partidul numit liberal, as- 


1 La 18 august 1881 Maiorescu îi scrie lui Negruzzi: „În urma 
înroşirii (trecerea la liberali, n. n.) lui Mavrogheni era plin Bucu- 
reştii de numirea mea la Berlin sau la Ministerul Cultelor etc.... 
Nu este şi nu poate fi vorba de intrarea mea izolată în vreo rela- 
țiune mai deaproape cu guvernul (s. n.). Dar grupul nostru al ce- 
lor mai tineri cred că trebuie să ia o altă poziţie în urma pierderii 
lui Mavrogheni şi a căderii în alegerile din Iaşi. Ce poziţie, 
aceasta o vom hotărî cu toţii“ (I. E. Torouţiu, op. cit., vol. I, p. 14). 

tăzi la guvern, şi partidul numit paiete astăzi în 
opoziţie ?“ Iar Carp, în aceeași lună martie 1881, în discur- 
sul său pe marginea bugetului liberal (cînd a expus din 
nou programul „Erei noi“), a declarat opinii. asemănă- 
toare : „Întrucît dar partidele de astăzi înainte trebuie 
să se reformeze, constituindu-se din nou pe tărîmul idei- 
lor organizatoare, numească-se ele Stîngă sau Dreaptă, 
eu voi fi alăturea cu acei ce vor procede la reorganizarea 
noastră socială, în sensul în care am avut onoare a 
vorbi.“ 1 Apoi junimiștii s-au considerat totdeauna aripa 
stîngă a conservatorilor, apropiaţi, prin tot ceea ce nă- 
zuiau politic şi ideologic, de aripa moderată a liberalilor. 
Dacă liberalii ar fi renunţat la „excesele“ radicale, colabo- 
rarea ar fi fost cu adevărat posibilă. Or acum, în 1882 — 
1883, Brătianu, devenit tot mai conservator în politica ' 
sa liberală, jugula ferm ieșirile radicale ale grupului ro- 
settist. Legile lui Brătianu din 1881—1882 (tocmelile 
agricole mai ales) veneau, destul de mult, în întîmpina- 
rea vederilor lui Carp din programul „Era nouă“. (Carp 
le va apăra de aceea în parlament.) 

Colaborarea era deci perfect posibilă. Prilejul s-a ivit 
curînd, determinat de litigiul cu Austria în amintita pro- 
blemă a Dunării. Brătianu, care a ţinut tot anul 1882 
legături apropiate cu junimiștii, îi propune lui Carp, în 
octombrie, să accepte demnitatea de ambasador la Viena. 
Carp a fost de acord (îi ceruse în schimb lui Brătianu 
prefectura de Iași pentru un junimist ; șeful liberal, scu- 
zindu-se, i-a explicat că nu poate accepta). După o con- 
sultare cu ceilalţi fruntași junimiști ?, Carp comunică 
acceptul şi în noiembrie depune scrisorile de acreditare. 
Brătianu obținuse acum colaborarea cîtorva personalităţi 
conservatoare : Kreţulescu ambasador la Petersburg, Ma- 
vrogheni la Constantinopol, Carp la Viena. Th. Rosetti, 
care căpătase, încă în 1876, postul de consilier la Curtea 
de Casaţie, și-l menţine, iar lui Maiorescu i se fac pro- 
puneri pe care nu le acceptă. I se par mai potrivite (şi 
mai profitabile !) procesele în care e angajat ca un fel 
de avocat al statului (a reprezentat în 1882—1883 minis- 
terul Domeniilor în procesul cu legatul bucovinean, un 


P. P. Carp, Discursuri, 1907, p. 267. 
Cf. T. Maiorescu, Însemnări zilnice, vol. II, p. 128. 

altul — în 1883—1884 — încredinţat de Eugen Carada, 
în care a reprezentat Banca Naţională; tot în 1882 
Sturdza ! îi vorbea de recăpătarea catedrei universitare 
etc. etc.). Timpul lui Păucescu (Eminescu a demisionat 
oficial de la Timpul la 16 februarie 1883. Dar nu-și mai 
exercita acolo funcțiunile redacționale de la instalarea 
lui Păucescu) se. întreba. indignat la începutul anului 
1883 : „Ce caută în partidul lor (al liberalilor, n. n.) Ma- 
vrogheni, Carp, Boerescu, Theodor Rosetti ?“? Iar peste 
cîteva zile revenea, spunînd că Maiorescu a fost nevoit 
să dezmintă în parlament zvonurile potrivit cărora „„si- 
rena de la Florica l-a atras deja în braţele sale“. 3 Peste 
„tot lumea politică era motivat încredințată că junimiștii 
colaborează cu Brătianu şi unii credeau a ști că se tra- 
tează. chiar intrarea grupului junimist în partidul libe- 
ral. Ceea ce nu era adevărat. Dealtfel, nici Brătianu nu 
își putea îngădui o asemenea pactizare politică, nedorită 
de cercuri: ştiute: din propriul său partid (Fleva, V.A. 
Urechia, A. Stolojan. etc.). Șeful liberalilor înţelegea 
să-și întărească partidul (și grupul său din partid) prin 
cooptarea junimiștilor. Dar nu înţelegea, firește, ca prin 
această combinaţie (care ar fi lovit — ce-i drept — și 
în partidul conservator) să primejduiască poziţia sa și a 
partidului pe care îl' conducea (s-ar fi creat dizidenţe 
noi). Destui fruntași liberali, repetăm, nu vedeau cu 
ochi buni apropierea junimiștilor, virtuali concurenți 
primejdioși în echipe guvernamentale sau în diferite 
posturi înalte. Și această împotrivire îl obliga pe Bră- 
tianu la prudență. Deocamdată amîndouă părţile erau 
mai curînd interesate să-și menţină autonomia, asigu- 
rîndu-și însă sprijinul reciproc. Mai ales acum, cînd con- 
servatorii lui Lascăr Catargi pactizează cu dizidenţii li- 
berali Gh. Vernescu şi N. Blaremberg creînd așa-numita 
„opoziţie unită“ (devenită apoi partidul conservator-libe- 
ral), iar în partidul liberal Brătianu avea de înfruntat 
împotrivirea organizată a grupului Dim. Brătianu, Ko- 
gălniceanu și, chiar, nu peste multă vreme, a lui C.A. 
Rosetti. Despre posibilitatea unei fuziuni sau cel puțin 
de intrarea junimiștilor în guvernul I.C. Brătianu va fi 


1 Cf. T. Maiorescu, op. cit., p. 131. 


> Timpul, VIII, nr. 4 (6 ianuarie), 1883. 
3 Ibidem, nr. 7 (12 ianuarie), 1883. 

totuşi’ vorba.: Dar mai! tîrziu, în 1884. Acum urgenţele 
erau altele şi pentru: înfruntarea lor. colaborarea trebuia 
sá se păstreze într-o altă ipostază, aceea a independenței 
iormalerzi, i; ei: ia il Ta i 

„La sfîrşitul anului 1882 problema care. preocupa în- 
treaga opinie publică era: aceea a revizuirii Constituției. 
Rosetti voia, să-și realizeze programul său de reforme 
democratice. (desființarea celor patru colegii electorale 
şi crearea unui colegiu unic, eligibilitatea în magistratură 
pentru a o scoate de sub autoritatea guvernului, liber- 
tatea presei și reorganizarea administrației prin: dimi- 
nuarea atotputerniciei subprefecţilor- — zapciii ! — care 
ar fi trebuit să fie, pentru a fi: numiţi, titraţi etc. etc.). 
Sistemul electoral în vigoare, potrivit Constituţiei din 
1866, era într-adevăr o adevărată calamitate. Primul co- 
legiu era al marilor moșieri (venit funciar de la 300 galbeni 
în:sus), al doilea al proprietarilor mijlocii (venit funciar de 
la 100 la 300 galbeni), al treilea colegiu era al orașelor (co- 
mercianţi, industriași care plăteau statului o dare anuală 
de -80 lei). Profesiunile libere, ofiţerii în retragere, pro- 
tesorii şi pensionarii de stat. votau în cele: trei colegii, 
fiind scutiţi de cens. În sfîrșit, al patrulea colegiu era 
format din cei ce plăteau statului o dare cît de mică (aici 
vota şi mica intelectualitate rurală, dacă nu se încadra 
în vreuna. din primele trei categorii). Acesta era mai 
ales colegiul satelor, unde 50 de alegători desemnau un 
delegat care se deplasa în capitala judeţului pentru a 
vota. Pentru Senat funcționau numai două colegii în 
care erau repartizaţi alegătorii cu venituri între 100 şi 
300 galbeni anual. Înţelege oricine că acest sistem elec- 
toral discriminatoriu nu avea nimic democratic, deși 
conservatorii nu oboseau să tot spună că România dis- 
pune, de cea mai liberală constituţie din Europa. Alegerile 
nu exprimau şi nu puteau exprima voinţa ţării în primul 
rînd pentru că numărul alegătorilor era infim în raport. 
cu procentul populaţiei mature. Țărănimea, în imensa ei 
majoritate, era practic exclusă de la vot, neştiind nici carte 
şi neavînd nici cuantumul de venit minimal necesar. 
Cît priveşte delegaţii ţărani aduşi la vot, ei nu-și puteau 
exprima liber opţiunile fiind, de regulă, fondul de rezervă 
al guvernului. Cu excepția marilor moșieri din colegiul I, 
baza electoratului îl formau păturile orășenești: mijlocii 

și mari.: Edificator e faptul că mai mult de trei sferturi. 


din numărul deputaţilor: erau aleşi numai de cca 20 000 
alegători. Din cele: cinci milioane: de. locuitori existenţi, 
colegiul I dispunea de 3 388 alegători, colegiul al II-lea 
de 4 814 alegători, colegiul al III-lea de 15 382 alegători 
pentru ca cel de al IV-lea să dispună de 370 000 alegă- 
tori: (din care vota 1 alegător din 50). Primele trei co- 
legii “trimiteau în Cameră 118 deputaţi, iar cel de al 
patrulea numai 30 de deputaţi. Apoi censul era extrem 
de ridicat (chiar mai ridicat decît în Anglia) !. ti 

'În'1889 Maiorescu spunea că electoratul acesta „se com- 
pune dim acei.zece sau douăzeci de mii de oameni, de 
prin oraşe, care fac în statul nostru ceea ce se numește 
politică. Ei duc lupta electorală, ei. sunt adevărații alegă- 
tori şi tot din: ei se compun și aleşii care vin apoi aici în 
parlament ca reprezentanți. ai' țării...“ 2. Jar: Timpul, în 
1878, referindu-se la aceeaşi situație, o fixa critic într-un 
tablou care era întristător de adevărat : „Sunt o mul- 
time de oameni în. țara aceasta cari 'n-au nici o meserie 
certă, nici o avere și nici o' știință, cari așteaptă îndrep- 
tarea sorții lor. de la schimbarea guvernului. Acești 
oameni, cari fac să semene orașele noastre cu Roma din 
vremea lui Pompei, sunt asemenea alegători și candidaţi 
la alegeri, ba ei sunt aceia care-și fac din politică o me- 
serie pentru ca să se ridice deasupra tuturor prin mizerie 
„comună pe care se laudă c-o vor îndrepta. 3 Ion Brătianu 
spunea și el în parlamentul din 1881 că nu mai poate 
suporta; şi administra „acele cerșetorii' ale: aa cari sunt 
aleși prin cerşetorii“. 

Într-adevăr, oraşele erau, ‘electoral vorbind; stăpînite 
de o masă de postulanţi în funcțiune sau pretendenți care 
își megociau hrăpăreţ voturile, constituind baza de ma- 
nevre a unui clienterat electoral lipsit de scrupule. Ma- 
iorescu a fost informat în 1871 că în România existau 
64 000 funcționari ai statului (consumînd din buget 32 mi- 
lioane. franci), de care guvernanţii nu se puteau atinge 
i leii ai ss să-i transforme în adversari la alegeri. 


„1 Vezi Matei ! Dogan, aata statistică Q bmderăjia parla- 
mentare" din România, 1946, p. 9. 


2 T, Maiorescu, Discurs rostit la 19 mai 1889, Discursuri par- . 


lamentare, vol. IV, 1904, p. 300. 
3 Timpul, III, nr. 251 (15 noiembrie), 1878, 

Dimpotrivă, aceștia se bucurau de un adevărat sistem 
de protecție şi masa lor era în. continuă creştere. Se 
spunea că, de fapt, existau două armate de amploaiaţi 
a statului : cei în funcţiune și cei în așteptare. Ba chiar, 
alţii adăugau și o a treia categorie, cei concediați şi care 
aspirau la bugetul statului (Maiorescu a denumit odată 
cele trei categorii de funcționari astfel :. efectivi; candi- 
daţi. și pretendenți). Orice guvern de îndată ce se instala 
şi obținea revocarea. parlamentului (adică noi alegeri) 
proceda la înlocuirea sistematică a tuturori: funcționari- 
lor de la ierarhiile superioare pînă la cele mai umile, 
plasîndu-şi peste tot oamenii săi. Dar niciodată nu putea 
satisface întreaga clientelă, destui pretendenți rămînind 
fără slujbele promise. În aceste condiţii nu se putea 
vorbi (cu excepţia, poate, a primului colegiu) de un elec- 
torat constant. Alegerile le decideau ministrul de interne 
şi prefecţii de judeţ. Numai o situaţie extraordinară 
putea să ducă la înfrîngerea candidatului guvernamen- 
tal. .Unanimităţile guvernului erau înfricoșătoare reali- 
tăţi. Liberalii, dispunînd de o excelentă organizare a parti- 
dului, decideau discreţionar: soarta alegerilor, prin - sa- 
trapii judeţelor. Nici o opoziţie nu era îngăduită. C.A. 
Rosetti, care a fost şi ministru de interne în guvernele 
liberale, a relatat la 2 mai 1884 în parlament că de obicei, 
în preajma alegerilor, candidații mai puţin: siguri de. si- 
tuaţia lor veneau la ministru și-i cereau „domnule. mi- 
nistru, te rog scrie-i prefectului să nu mă susțină, nici să 
mă. combată“. Satrapul local (prefectul, preşedintele sau 
un membru al comitetului electoral permanent) putea 
să-şi îndeplinească destul de lesne misiunea pentru că 
numărul alegătorilor unui colegiu (mai ales la colegiile 
unu şi doi) era foarte mic (mai puțin de una sută- sau, 
cel. mult, pînă la două sute). Potentatul local știa bine 
ceea ce dorește fiecare alegător, îi cunoștea slăbiciunile, 
defectele, nevoile. Apoi existau cele trei categorii. de 
funcționari (după clasificarea lui Maiorescu mai sus ci- 
tată) şi suplinitorii din învăţămînt, mai toţi cu drept de 
vot. S-a arătat nu o dată că dificultățile aproape delibe- 
rat create la examenele de definitivare acestor oameni 
(suplinitorii constituiau și ei masa de manevră a guver- 
nului) urmăreau menţinerea lor în situația de depen- 
denţi ai guvernului. Un senator se alegea cu 50—70 de 

voturi (în 1890, la niște alegeri parţiale, D. Sturdza s-a 
ales senator la Tecuci — colegiul I — cu 49 de voturi), iar 
un deputat cu două-trei sute de voturi. Și astfel de- 
veneau „aleşii naţiunii“. . 

Junimiștii s-au adaptat binișor acestor moravuri. În 
1883, de pildă, Maiorescu e numit, după înţelegeri stabi- 
Jite cu liberalii, candidat la Colegiul I de Vaslui (contra 
lui Dim. G. Rosetti, fratele lui Theodor Rosetti). Vizi- 
tează odată Vasluiul cu care ocazie se întreţine cu unii 
alegători. Apoi, reîntors la București, tipărește o „Scri- 
soare către alegătorii din...“ pe care o trimite lui Th. Ro- 
setti (vasluian). În totul expediază „40 exemplare, de îm- 
părțit la toţi alegătorii“ (s.n.), cantitate socotită arhisu- 
ficientă. Calculul era realist. A fost ales cu 23 voturi. 
La alegeri nu a fost prezent. Rezultatul i-a fost comuni- 
cat telegrafic la București. Dar iată și un episod care 
amintește scena cu care se deschide actul al doilea din 
O scrisoare pierdută. La 8 aprilie 1891 Maiorescu, în 
vizită electorală la Tg. Jiu unde era candidat la depută- 
ție, se întâlnește cu „Comitetul meu electoral“. După :con- 
ciliabule şi pertractări, pentru mai multă siguranţă „dis- 
cutat nume cu nume pe lista electorală, hotărît vizitele 
ete.“ 1 Apoi Carp și Maiorescu au cerut ani îndelungaţi 
o lege a inamovibilităţii în magistratură şi o lege a ad- 
misibilităţii în funcțiunile administraţiei de stat, printre 
altele pentru a le asigura acestor funcţionari independența 
în atitudine şi a desființa sistemul prin care întreaga 
administraţie de stat era un imens aparat electoral. 
Aceasta însă cînd erau în opoziție și puteau denunța li- 
beralii ca iniţiatorii acestui nociv procedeu. La guvern 
însă Carp era de părere că funcţionarii publici trebuie 
să voteze întotdeauna cu guvernul „căci ei sunt în afară 
de politică... au cariera lor și trebuie să servească inte- 
resele permanente ale statului, iar nu interesele trecă- 
toare ale politicei... Impiegatul care vrea să facă politică, 
n-are! decît să binevoiască să părăsească serviciul sta- 
tului. Dar să nu am eu impiegaţi supuşi ordinelor mele 
fără să am încredere în ei? Care este ministrul acela 
care ar tolera să încredinţeze o parte din puterea publică 
a cărei răspundere o are, știind că acel om are să facă 


1 T. Maiorescu, Însemnări zilnice, vol. III, p. 302. 

ceva înadins, care ar putea să compromită răspunderea 
ministrului față de parlament.“ ! - 

Situaţia aceasta a- instituţiei electorale, definitorie 
pentru condiția democrației românești din acea vreme, 
voia Rosetti 'să: o modifice. Ideea de la care pornea era, 
cum spuneam, desfiinţarea colegiilor existente pentru a 
se crea un colegiu unic. Brătianu nu putea accepta 
această cerință socotită prea radicală. -Dar o reformare 
a sistemului: electoral în vigoare i se părea și lui nece- 
sară (dar “din motive apreciabil diferite). Reformele lui 
C.'A. Rosetti din 1882 (mai ales legea tocmelilor agricole, 
sprijinită, cum: am 'relevat, de junimiști) au- stîrnit îm=" 
potrivirea marilor proprietari, deveniți acum potrivnici 
liberalilor. În aceste. condiţii colegiul I se transformase 
într-un teritoriu pierdut pentru liberali.. Soluţia între- 
văzută de Brătianu a fost înecarea „acestui colegiu în 
masa alegătorilor colegiului al. doilea. ? Cu acest corectiv 
important (care nu modifica mare. lucru din structura 
nedemocratică a sistemului electoral în vigoare) Bră- 
tianu a: admis necesitatea revizuirii .Constituţiei.. Discu- 
tiile despre: revizuirea Constituţiei au început în parla- 
ment încă din octombrie 1882 (Rosetti demisionase din 
guvern și din parlament pentru că majoritatea partidu- 
lui, orientat: spre. dreapta, nu. accepta spiritul integral 
democratic. al reformelor preconizate). Se decide, la: sfir- 
șitul anului 1882, organizarea unor noi alegeri pentru re- 
vizuirea Constituţiei. Junimiștii resping ideea revizuirii, 
dar opoziția pe care înțeleg s-o facă guvernului e destul 
de blîndă în comparaţie cu atitudinea decis potrivnică 
adoptată de „opoziția unită“  Catargi-Vernescu (din care 
făceau. parte și M. Kogălniceanu, Gh. Mârzescu, grupul 
iracţioniștilor ieşeni).. Cînd Carp a perfectat cu Brătianu 
plecarea sa în misiunea diplomatică la Viena, s-a stabilit 
și regimul de care se vor bucura junimiștii în alegerile 
din 1883. „Nouă — nota Maiorescu ceea ce îi relatase 
Carp — însă nu ne va face în alegeri nici o opoziţie. Eu 
am. spus însă lui Carp că noi în nici un caz.nu trebuie 
să devenim candidaţi ai guvernului. Firește, așa și este 


1 P. Carp, Discurs rostit la 16 martie 1893, Apud ` C. Gane, 


op. cit., vol. II, p: 64. 
2 Vezi Const. „Bacalbasa, Bucureştii de altădată, vol. - k 1927, 

înțeles lucrul, mi-a spus el.“!1 Junimiștii duc tratative 
cu guvernul pentru a obține locuri de deputaţi în Ca- 
merele de 'revizuire. Lupta în alegeri (aprilie 1883 ; aces- 
tea sînt alegerile fixate în O scrisoare pierdută) este 
de -o violență neobișnuită (conservatorii: știau bine că 
dispariția colegiului I va da o grea lovitură marilor: pro- 
prietari. și, implicit, partidului conservator). Parlamentul 
revizionist se întrunește la 10 mai 1883. Opoziția, cu toată 
furibunda agitaţie, nu izbutește să aducă în parlament 
mai mult de 12 deputați.. Junimiștii . obțin patru locuri 
de deputaţi, printre care se alege și Maiorescu (cum re- 
latam mai sus, la Vaslui cu... 23 voturi). În comparaţie 
cu numărul de deputaţi. îngăduit întregii .opoziţii unite, 
cel acordat junimiștilor este realmente mare. Zadarnic 
încerca. Maiorescu să explice — scuzindu-se —. bună- 
voința guvernului („Era și greu guvernului să combată 
pe toţi junimiștii în momentul în care Carp îl reprezenta 
la Viena“), precizînd că a fost vorba numai de o „indi- 
rectă susţinere a guvernului liberal“? acordată junimiști- 
lor. Toată lumea politică știa de: înțelegerea dintre : Bră- 
tianu și junimiști. Faptul devine și mai 'evident la des- 
chiderea parlamentului cînd deputaţii opoziţiei unite de- 
misionează în semn de protest (incorectitudinea alege- 
rilor) iar junimiștii rămîn. Timpul lui Gr. Păucescu nu 
s-a sfiit să califice atitudinea junimiștilor ca fiind „pros- 
tituţie“, iar Al: Lahovari a propus o denumire, deloc rău 
găsită, pentru. comportamentul 'junimiștilor : „opoziţia 
miluită“ (o expresie, aprecia Maiorescu, „pe cît de lite- 
raricește fericită, pe atît de politiceşte neîntemeiată“). 
Grupul junimist, deşi î își păstrează vechile puncte de vedere, 
acordă guvernului sprijin. Dealtminteri, simpla sa pre- 
zenţă la lucrările parlamentului e un sprijin tacit pentru 
că, în condiţiile retragerii deputaţilor „opoziţiei unite“, 
opoziţia ‘în Cameră era reprezentată de junimiști. : Or, 
fără opoziţie Camerele nu prea puteau funcţiona. Dez- 
baterile parlamentului au fost îndelungate, pînă la 8 iunie 
1884 (trebuiau modificate 25 articole din Constituţie), iar 
în sînul liberalilor divergenţele de opinii dintre brătieni 
Şi rosettiști erau prea mari pentru a se putea ajunge lesne 


- T. Maiorescu, Însemnări zilnice, vol. II, p. 128. 
: Idem, Discursuri parlamentare, vol. III, 1899, p. 46. 

la o conciliere. Finalmente, rosettiștii au fost parţial 
înirînți, iar. brătienii au făcut unele concesii. În locul 
celor patru colegii au apărut... trei, sistemul electoral 
nedemocratic rămînînd în vigoare. 

Junimiștii au o situaţie politică privilegiată. Se bucură 
de protecţia guvernului, iar conservatorii depun stăruinţe 
pentru a-i smulge din pactizarea cu Brătianu. Urmăreau 
înfrîngerea guvernului Brătianu în favoarea unui guvern 
conservator-junimist. Maiorescu (care a tratat cu' Al. 
Lahovari această propunere). a răspuns dilatoriu știind 
că, de fapt, Brătianu e de neclintit. În septembrie 1883, 
la Gastein, Brătianu a perfectat cu Bismarck aderarea 
României la “Tripla Alianţă (tratatul s-a -parafat în oc- 
tombrie 1883). Acordul acesta, păstrat în mare taină, era 
cunoscut oficial numai de primul ministru Brătianu, D.A. 
Sturdza (ministru de externe), Carp (ambasador la Viena) 
şi Al. Beldiman (ambasador la Berlin). Carp i-a comu- 
nicat taina și lui Maiorescu (de-abia la 22 martie 1886), 
precizindu-i că în noile condiţii regele Carol nu-l va 
demite sub nici un motiv pe actualul său prim-ministru !. 
Junimiștii se: bucurau de încrederea oficialităţii, cunos- 
cută fiind (şi din partea regelui) constanta lor orientare 
progermanică. Brătianu, părăsit de gruparea lui C.A. Ro- 
setti, de cea a lui Dimitrie Brătianu, de fracţioniștii 
ieșeni, de Kogălniceanu, voia să și-i apropie total pe 
junimiști, propunîndu-le intrarea în guvern ?. Propuneri 
similare îi făcea lui Maiorescu și Al. Lahovari în numele 


t La 1 ianuarie 1884 Maiorescu nota în Jurnal : „Convorbire cu 
Carp. Brătianu de neînlocuit din cauza Gastein-ului (de care înțe- 
legere mai ştiu 2—3, Sturdza, Carp).“ Cf. Însemnări zilnice, vol. II, 
p. 226—227. : 

2 Prima propunere i-a fost făcută lui Maiorescu de Dim. 
Sturdza. La 26 februarie 1884 aflăm următoarea însemnare : „De 
la 121/2 pînă aproape de 3 convorbire cu Dimitrie Sturdza la 
mine... Mi-a dat să înţeleg (că mi s-ar oferi) ministerul (instruc- 
țiunii publice și al) cultelor deoarece Aurelian (a devenit) impo- 
sibil. I-am răspuns că eu văd utilitatea mea în aducerea elemente- 
lor conservatoare moderate, Dimitrie Rosetti, Constantin Şuţu, 
Pogor, prințul Știrbei, Ghermani, Triandafil, chiar Lahovari şi 
general Manu la o mărturisire pe față pentru politica occidentală 
a lui Sturdza, chiar subt conducerea lui Brătianu şi că singur nu 
pot intra în minister. A rămas pînă la întoarcerea lui Carp de la 
Viena, îndată după revizuirea (Constituției). Dar Sturdza vădit 
dezamăgit.“ (Insemnări zilnice, vol. II, p. 233—234.) De fapt, lui 
Maiorescu i se propusese şi în toamna. lui 1883 intrarea în gu- 

partidului conservator-liberal (nou creat) de sub condu- 
cerea lui L. Catargi—Gh. Vernescu. Grupul junimist ajun- 
sese un fel de arbitru al situaţiei, înclinînd sprijinul 
— deschis — spre guvernul lui I.C. Brătianu. Faptul a 
fost prea evident cu ocazia discutării în parlament a pro- 
iectului guvernamental pentru dotaţia domeniilor Co- 
roanei, cînd — cu excepţia deputaţilor credincioși gu- 
vernului — toţi ceilalți s-au împotrivit cu o violență 
extraordinară, la care s-a asociat mișcarea maselor popu- 
lare, manifestînd public. Discursul lui Maiorescu, favo- 
rabil proiectului de lege, rostit la 4 iunie 1884, a fost 
considerat de toți drept salvator pentru guvern. (Legea 
a fost votată cu 77 de voturi contra 76.) Brătianu l-a 
sărutat pe Maiorescu, asigurîndu-l că „ași fi salvat ches- 
tiunea“. Maiorescu, după acest discurs, a știut că situaţia 
sa şi a grupului .său politic e acum la zenit („am avut 
sentimentul precis : acum vine ceva important politicește“). 
Intuiţia lui Maiorescu — dealtminteri previzibilă — 
se verifică de îndată. La 14 iunie, în camera lui Carp de 
la hotelul Broft, a avut loc consfătuirea dintre I.C. Bră- 
tianu, Carp şi Maiorescu (relatată de Maiorescu pe larg 
în Jurnal și, succint, -în prefața la vol. III din Discursuri 
parlamentare). S-a pertractat intrarea junimiștilor în 
guvernul Brătianu dorită şi de regele Carol. Junimiștii, 
prea siguri de forța și prestigiul dobiîndite, au pus condiţii 
grele (stîrpirea agio-ului, desfiinţarea satrapiilor liberale 
județene, înlăturarea unor înalți funcţionari brătieniști 


vern ca ministru al cultelor şi instrucţiunii. O ştim din scrisoarea 
sa către Emilia Humpel la 4 octombrie 1883: „Din umbra proiec- 
tată a figurii mele politice observ că am crescut mai mult decît 
bănuiam. Ar trebui să fiu prea naiv ca să primesc portofoliul ce 
mi se oferă. În prezent pentru acest minister sunt prea bun, de 
aceea refuz, şi din calcul. Sunt însă și multe împrejurări potriv- 
nice... Căci însemnătatea pe care ei mi-o dau astăzi este într-ade- 
văr comică. De ce tocmai acum să fiu ministru al Instrucţiei şi 
Cultelor ? Pentru că acum se înclină şi ei spre alianţa austro-ger- 
mană pe care am prezis-o totdeauna ?... Dacă însemn într-adevăr 
ceva, trebuie să și fim utilizaţi în spiritul întregii noastre direc- 
ţii. Și atunci nu intru în haita roşiilor ca o aţăţătoare între ta- 
uri, ci trebuie să dispun în consiliul de miniştri de o majoritate 
de prieteni ca să am o influenţă imediat sensibilă în întreaga at- 
mosferă administrativă a ţării. Dacă nu se poate, renunţ. Pot aş- 
tepta cu atit mai mult cu cît politica nu mă interesează prea tare.“ 
(I. E. Torouţiu, op. cit., vol. VI, p. 42—44.) 

prea  compromișşi, depline puteri miniștrilor junimiști 
care ar fi intrat. în: guvern, acordul junimiștilor la nu- 
mirea miniștrilor liberali din noul guvern, transformarea 
Iaşilor într-un fief junimist prin numirea ca prefect a 
iui: Leon: Negruzzi sau N. Gane, intrarea în guvern a 
trei junimiști : Carp, Maiorescu, Th. Rosetti etc.). Tra- 
tativele au continuat cîteva zile, fără a se ajunge la o 
înțelegere. rezolută. Brătianu ar fi. răspuns că nu poate 
primi atâtea : condiţii prealabile și, mai ales, cea a des- 
ființării'agio-ului. 

Maiorescu 'nu a divulgat; (nici în Jurnal şi, mai ales, 
nici în prefața vol: III din Discursuri) totul. De fapt, 
junimiștii nu se. mulțumeau cu cele. trei’ ministere pro- 
mise: (externe, interne și război sau cel al finanţelor 
dorit de Carp). Ei ar fi voit acapararea partidului libe- 
ral, pe cînd Brătianu nu urmărea decît întărirea guver- 
nului său cu personalități prestigioase şi competente, 
satisfăcînd astfel și dorința regelui. În nici un caz nu 
putea accepta să cedeze. partidul și guvernul : în mîna 
junimișştilor, chiar dacă, acum, după revizuirea consti- 
tuției, nu mai existau deosebiri de principii (teoretice sau 
pragmatice) între partidul condus de el și junimiști. Cînd 
şi-a dat seama de intenţiile junimiștilor, a renunţat la 
coaliţie. Nepotul. influentului Eugen Carada (M. Theodo- 
riah Carada, fratele: prozatorului Caton Theodorian) a 
relatat în amintirile sale un „amănunt“ care vrea să 
explice eşecul fuziunii. „De cum 's-a rupt în 1884 trata- 
tivele pentru formarea unui cabinet liberal-junimist, ştiu 
de la unchiu-meu că Brătianu le încheiase. Rămiîneau 
în guvern patru liberali și intrau trei junimiști. Cabi- 
netul, astfel remaniat, avea să depună jurămiînt a doua 
zi. Seara a venit însă Sturdza la Brătianu și a mărturisit 
“cum că fusese la el Carp (Sturdza și Carp erau: cumnaţi, 
căsătoriţi fiind cu două. surori Cantacuzino, n.n.) și-i 
zisese că s-a mulţumit cu trei portofolii pentru că se bizuie 
pe'cumnatul său să se unească cu ei, să facă majoritatea 
ca să răstoarne pe Brătianu și să-l înlocuiască în fruntea 
guvernului. Dacă a auzit așa, Brătianu n-a mai făcut 
nici o remaniere și colaborarea. cu junimiștii a căzut 
baltă. Acest incident și nimic altceva a împiedicat: intra- 

rea junimiştilor. în cabinetul Brătianu.“ ! (Desigur, infor- 
maţiile lui Carada Theodorian trebuiesc luate sub bene- 
ficiu de inventar. Le menționăm, deci, numai ca o ipoteză 
posibilă.) Vor fi intervenit și destule alte intrigi de culise 
(intimii lui Brătianu nu puteau tolera ascensiunea grupului 
Carp în propriul lor partid și în simpatiile seniorului de 
la Florica) care au influenţat hotărîtor eşecul tratativelor. 
Rămiîne însă faptul esenţial că programatic colaborarea 
dintre junimiști și liberalii lui I.C. Brătianu era atunci 
o realitate. Şi chiar dacă nu s-a perfectat intrarea juni- 
miștilor în guvern, colaborarea a continuat cîţiva ani 
buni, junimiștii obţinînd cîteva avantaje nu tocmai de 
neglijat. Printre altele, atunci: — în tratativele din camera 
hotelului Broft şi la întilnirile din 1 şi 10 octombrie cu 
Brătianu pentru perfectarea condiţiilor de participare în 
alegeri — s-a decis reintegrarea lui Maiorescu în învă- 
țămiînt 2, mutarea lui Negruzzi la. Universitatea din Bu- 
curești la prima ocazie favorabilă (mutarea se va produce 
în 1885, la moartea lui Vasile Boerescu), menţinerea lui 
Th. Rosetti la' preşedinţia Curţii. de Casaţie, asigurarea 
pentru noile alegeri, din noiembrie 1884, a unui important 
lot; de deputaţi junimiști ș.a. Într-adevăr, în noul parla- 
ment junimiștii dispun de nouă locuri în Cameră (Carp, 
Maiorescu, I. Negruzzi, Pogor, D.A. Laurian, I. Melik, 
I. lanov, Th. Nica, Vasile Bossy) și de trei locuri în 
Senat (D.G. Rosetti, Leon Negruzzi, I. Diamandi). Acestor 
12 parlamentari li se vor alătura doi noi aderențţi: 
Al. Marghiloman şi Toma Cămărășescu. Maiorescu a fost 
ales. la Huși ca „independent“ cu voturile electoratului 
liberal și, practic, pe lista liberală. Pogor, Negruzzi, Ianov, 
Melik au fost aleși la Iași. La începutul campaniei elec- 


1 M. Theodorian Carada, Efemeride, 1930, p. '90. 

2 În 1897 Maiorescu oferea o explicaţie lui favorabilă şi cu 
totul nevinovată a reintegrării sale în învățămînt: ,...În octom- 
brie 1884 ministrul cultelor de atunci, d. G. Chițu, găsind în do- 
sarele. ministerului acela o deciziune a generalului Tell. (din 1871, 
n.n.), a revocat-o ca nelegală şi a rechemat şi totodată transferat 
pe vechiui profesor de filosofie din Iași la Universitatea din Bucu- 
rești“, (Discursuri..., vol. I, p. 123.) Aceeași versiune trandafirie 
o prezintă şi Soveja (S. Mehedinţi) în biografia sa despre Maio- 
rescu. Ciudat — nu? — că ministrul Gh. Chiţu a găsit tocmai 
acum, în 1884, vechea hotărire de suspendare din 1871 şi a revo- 
cat-o ca nelegală ! 

torale figurau” chiar pe lista. naţional-liberală. La insis- 
tenţa lui Pogor au fost retrași 'de pe listă, fiind aleși 'de 
liberali ca „independenţi“. Lui Carp, care a candidat. la 
Vaslui, i s-a propus. să intre în comitetul electoral naţio= 
nal-liberal.. A: refuzat. și a fost ales, firește, ca „indepen- 
dent“, Tot în“ situația de . „independent“ “s-a ales..şi 
Al Marghiloman. Situaţia miluită a deputaţilor junimiști 
era atît: de: cunoscută“ tuturor încît PIndependance Rou- 
maine: — filoconservator — îi numea, de cîte ori le .po- 
menea: numele, ;,depute collectiviste“: Cu un grup compâct 
de '14 parlamentari, junimiștii erau acum. o formaţiune 
politică ' importantă. Chiar“ cea mai importantă grupare 
din: opoziţie, de vreme ‘ce „opoziţia unită“ s-a abținut de . 
la alegeri, motivînd că 'revizuirea Constituţiei. a fost ile- 
gală, anulînd „pactul fundamental“ “dintre naţiune și 
Coroană. daia ri bi 
" Junimiştii (care dispuneau de la 16 ianuarie 1885 și 
de un organ de presă, România liberă sub- direcţia lui 
Dim. A. Laurian) acţionează în parlament ca o grupare 
independentă, făcînd guvernului „opoziție leală“, stîrnind 


furia injurioasă a conservatorilor care din miluiţi“ nu-i 


mai scoteau. Carp a motivat, în noiembrie 1884, poziţia 
grupării sale în parlament +,Aparțin unui grup de'oameni 


cari cred că distincțiunea de partid: de pînă acuma nu 


mai: are absolut nici o rațiune de a fi. Cred că principiile 
cari le-au avut şi unii, şi-alţii, sau nu mai sunt posibile, 
sau au fost realizate şi că, prin urmare, pe bazele trecu- 
tului nu mai poate fi luptă de principii, ci numai o luptă 
pentru putere, luptă cu atît mai înverșunată, cu cît natura, 
neadmiţînd golul, pretutindeni unde au lipsit ideile, s-au 
pus. în locul lor: apetituri personale. Vechea stingă și ve- 
chea dreaptă şi-au făcut vremea lor. Să căutăm dacă în 
organizarea acestei ţări nu găsim un tărîm nu atît de 
luptă, cît de emulaţiune pentru binele tării... În această 
privinţă neapărat că vor trebui să se nască. deosebiri de 
idei.:. dar aceste deosebiri n-au să aibă rădăcinile lor în 
trecut...“ 1 România liberă, organ junimist, declara şi ea 
într-un articol de fond semnificativ : „Destul. cu. luptele 
constituţionale. Pactul nostru constituţional, cu princi- 
piile cuprinse într-însul, poate servi ca bază pentru munca 


1P, P. Carp, Discurs rostit la 29 noiembrie 1884, Discursuri, 
vol. I, 1907, p. 316. 

mai multor generaţiuni“ 1, pentru ca în aprilie să se pre- 
cizeze că „din punct de vedere constituțional nu știm 
unde ar fi linia de deosebire între liberali şi conser- 
vatori...“ 2. De fapt, junimiștii au așteptat după alegeri să 
fie integrați în guvernul lui Brătianu primind trei por- 
tofolii (sau două şi Th. Rosetti guvernator al Băncii 
Naţionale) şi renunțînd la cerința schimbării unor pre- 
fecţi. Dar Brătianu a format ministerul fără a-i coopta 
pe junimiști. Maiorescu a fost profund afectat (sentiment 
încercat. de mai toţi junimiștii fruntaşi). Notaţia de la 25 
noiembrie 1884 din Jurnal, deşi eliptică, este destul de 
lămuritoare în acest sens : „Una din cele mai triste zile, 
nimic nu mi-a izbutit... Istoria de la Craiova, lăsarea pe 
dinafară în politică a grupei noastre din partea lui 
Br.[ătianul la formarea de azi a Cabinetului.“ 3 l 

Deziluzia a fost, se pare, egală în amîndouă taberele. 
Junimiştii şi-au constituit repede grupul lor independent, 
hotărîți să adopte o atitudine -cu adevărat opoziționistă 
activă. Atacul a fost deschis .de “Maiorescu și Carp. La 
19 noiembrie 1885 grupul: politic junimist se întruneşte 
la Maiorescu. şi, se pare, pune la punct un adevărat plan 
de bătaie. Maiorescu publică în România liberă ciclul de 
articole Precedentele constituționale. create de 1ninisteriul 
Brătianu. La 27 noiembrie Maiorescu își rostește obiş- 
nuitul discurs la adresă în care iatacă deschis guvernul. 
Cere legiferarea inamovibilităţii magistraturii amînată de 
un guvern care a instaurat în magistratură, din interese 
politicianiste, favoritismul, lichidarea corupției, denun- 
țînd sistemul „încurajărei influențelor. personale nele- 
gitime în. mai toată sfera intereselor publice şi private“. 
Și încheia patetic : „„...Ne credem datori a aduce la cu- 
noştința Coroanei că nemulţumirile în ţară au crescut, 
nemulțumirile în ţară cresc, și a venit momentul să ne 
întrebăm : pînă unde vor creşte ? Am zis.“ 4 Eug. Stătescu 
a reacţionat violent. I-a răspuns printr-o scrisoare des- 
chisă publicată în Voința naţională. Ceea ce l-a: deter- 
minat pe Maiorescu să-l provoace la duel. Chiar. a doua 
zi, la 28 noiembrie, intervine și Carp care acuză guver- 


România liberă, IX, nr. 2259 (5 ianuarie), 1885. 
Idem, nr. 2321 (13 aprilie), 1885. 
T. Maiorescu, Însemnări zilnice, vol. II, p. 277. 
Idem, Discursuri, p. 391. 

nul că tolerează în jurul său corupția. („,...ceea ce se lă- 
ţeşte este corupțiunea. Nu voiește d. Brătianu de corup- 
țiune, dar corupţiunea vrea de d-sa și. cu braţe nevăzute, 
dar numeroase, ca braţele unui imens polip, îl strînge 
şi-l va strînge pînă îl va năbuşi.“ 1) Liberalii i-au răspuns 
iritat („cuvîntul meu, a revenit. Carp în chestiune iper- 
sonală, a avut nenorocirea de a .deştepta o adevărată fur- 
tună în această! Adunare“) cu: injurii, altminteri destul 
de obișnuite în parlament. Nimic nu a fost cruțat, utili- 
zîndu-se limbajul curent în asemenea dispute :. „ființe 
bugetare“, „oameni fără principii care merg cu cine.e 
mai tare“, „șoareci care părăsese corabia ameninţată de 
naufragiu“. Caip s-a apărat, în replică, tot atît de dur, 
respingînd — argumentat — acuzaţiile 'ce i-au fost aduse 
lui şi prietenilor săi politici. Maiorescu, în aceeași zi de 
28 noiembrie 1885; numea într-un articol din ciclul notat 
mai sus (semnat „Un craiovean“) guvernarea liberală de 
atunci „absolutism deghizat sub formă. constituţională“ ?, 
acuzîndu-l pe Brătianu că procedează ca în vremurile ante- 
constituţionale, dictînd -autocratic mersul treburilor sta- 
tului. Dulcea: perioadă de coabitare între liberali și juni-. 
mişti e o realitate apusă. Venise, fără întoarcere, vremea 
înfruntărilor şi a polemicilor neîmpăcate. 
`. 

Înainte de a le surprinde traiectoria, o chestiune ar 
trebui mai întîi clarificată. Au fost junimiștii, într-adevăr, 
în toți acești şase ani.un grup organizat de ariviști urmă- 
rind să se rostuiască și să acapareze puterea indiferent 
de modalitatea cuceririi ei? Sau, altfel spus, au avut 
dreptate adversarii conservatori sau cei liberali care au 
pretins că junimiștii s-au aliat, după un barometru de ei 
descifrat, mereu cu cei mai puternici pentru a se instala, 
privilegiat, în fruntea. ierarhiei politice ? Sau, în sfirșit, 
au sacrificat junimiștii principiile anunţate cu atîta. so- 
prietate, în folosul avantajelor oportune ? Toate aceste 
întrebări (care se reduc, de. fapt, la una singură), exa- 
minate atent, nu pot primi un răspuns integral: pozitiv 


1 P. P. Carp, op. cit., p. 388. SES mi 
2 Precedentele constituţionale create de ministeriul Brătianu 
(11), România liberă, IX, nr. 2502 (28 noiembrie), 1885. : 

sau negativ. Fără îndoială, au utilizat recuzita de rigoare, 
nesfiindu-se să practice elemente (adesea esenţiale) ale 
jocului politicianist, cu intriga de culise, răspunsul dila- 
toriu, alianța oportună cu politicieni pe care îi dispre- 
tuiau, nesocotirea unor angajamente anterioare şi cîte 
altele ale acestei îndeletniciri. Dar și la acest capitol al 
imundei recuzite politicianiste junimiștii. s-au distins 
„ (în aceşti ani ca şi: în cei următori) printr-un efort de 
corectitudine și respingere a tentativelor de a folosi si- 
tuația politică drept mijloc de înavuţire. Principiile pe 
care le enunţa, cu înaltă și responsabilă pedagogie, 
Maiorescu în octombrie 1875, într-o scrisoare către juni- 
mistul St. Vârgolici, au fost aplicate. Că situaţia sa 
politică i-a folosit destul de mult pentru bănoasa avoca- 
tură este adevărat. (Nu numai pentru procesele în care 
pleda 'ca un fel: de avocat al statului, dar. și în cele pri- 
vate în care era nu o dată solicitat pentru că toată lumea 
știa că este „omul guvernului.) Dar nu și-a creat bene- 
ficii materiale din multele privilegii la: îndemîna unui 
ministru sau a unui protejat al guvernului. Ce să mai spu- 


1 Reproşindu-i că are prea multe .catedre în şcolile ieşene, 
“Maiorescu întreba retoric : „Oare nu se apropie prea mult de in- 
teresele materiale şi — cel puțin — nu se depărtează prea mult 
de la acea lucrare mai ideală, care este meritul Junimii și sin- 
gurul titlu de onoare ce ni se cuvine a contribui la regenerarea 
morală a României ? D-ta -știi că, din parte-mi, sunt un adevărat 
şi sincer inimic al frazelor celor mari, şi dacă totuşi vorbesc de 
neapărata trebuință a: idealismului, este din convingerea înrădă- 
cinată că altfel nu ne putem susţine şi nu merităm a ne susţine 
în lupta pentru existenţă — luptă, tot aşa de energică în lumea 
morală, ca în cea materială. D-ta ești tînăr şi pentru tinerețea 
d-tale ai cîștigat destul şi cîştigi destul... Prin ce ne deosebim noi 
de belferi ? Care e raţiunea, temelia existenței noastre ? Jertfa 
ideală, şi nimic alta. Este vederat 'că jertfa ideală nu poate să 
-meargă: pînă a nimici cu totul substratul material fără care nu 
poate trăi nimic într-un stat. Dar est modus în rebus. Jertfa tre- 
'buie să fie totuşi o jertfă, şi trebuie să se simtă din viaţa, din 
toată activitatea cuiva, că ceea ce aduce pe altarul patriei este 
o emanaţie curată a sufletului său. A lucra numai pe bani, aceasta 
ştie şi dr, Fătu cu 2800 franci de la grădina botanică, cu tot atita 
de la Societatea Academiei, cu mult mai mult de la Sf. Spiridon etc. 
şi apoi cu titlu de mare patriot. A lucra degeaba, uneori chiar 
cu o pierdere materială, este lucrul care înalţă inima și se simte 
în popor. Căci degeaba e numai material, dar moral este. mult. 
:Si măsura mărimei fiecăruia din noi este suma de sacrificii ce a 
adus şi ce este gata a mai aduce. (I. E. Torouţiu, op. cit. vol. V, 
p. 2—3.) | 

"nem de Petre P. Carp a cărui deviză după care politică nu 
poate face în România burgheză decit cel ce are un venit 
anual de 40 000 lei asigurat ? Junimiştii au refuzat să uzeze 
de procedeul „chiverniselei  confraţilor“, unanim practi- 
cat, și cu ajutorul căruia ar îi izbutit să-și recruteze sim- 
patizanţi și clientelă electorală. (Așa se şi: explică, în 
bună măsură, de` ce nu a putut deveni grupul junimist 
un partid politic puternic numericeşte.) Aceleași: scrupule 
morale pot fi detectate şi în comportamentul junimiş= 
tilor. din anii colaborării cu liberalii. Au fost, fără îndoială, 
şi destule calcule și interese. Dar cele mai multe urmăreau 
nu 'atît scopuri meschin personale cât dezideratul con- 
solidării grupării într-o formaţiune politică destul de con- 
siderată şi; fortificată pentru a-și putea “înfăptui pro- 

gramul. = >c ; a 7 
Pentru că, într-adevăr, junimiştii au: avut din 1879— 
1880 un program: al: lor politico-social cu- care „credeau 
că se putea asigura dezvoltarea. României. Nu interesează 
aici eficiența- şi motivaţia de':clasă a: acestui program 
denumit; al „Erei: noi“. (comentat în. capitolul precedent). 
“Important e faptul că a existat realmente un asemenea 
program. Cum îşi ştiau gruparea lipsită de şansele unei 


guvernări independente, au înţeles să pactizeze cu „orice 
partid care le accepta programul şi se angaja. să-l. aplice. 
Dacă conservatorii le-ar fi acceptat programul şi s-ar fi 
supus consiliilor lui Carp '(negreşit, una dintre capacitățile 
politice ale conservatorilor din acea vreme), junimiștii nu 
ar fi părăsit cadrele organizate ale partidului. conservator. 
Dar rutinaţi și închistaţi cum erau, conservatorii au re- 
fuzaţ să considere cu seriozitate programul „Era nouă“ 
în care nu au văzut decit un instrument al lui. Carp şi 
ai săi pentru a acapara „puterea în partid. Dimpotrivă, 
I. C. Brătianu a fost mai înţelegător, acceptînd. destule 
dintre punctele programatice expuse de Carp (deopotrivă 
în „politica internă. ca. şi în cea externă) pe care le-a 
socotit utile şi rezonabile. Cum. avea şi puterea, pe care 
a ştiut, s-o menţină, de ce ar fi refuzat junimiștii o co- - 
laborare de principii cu guvernul lui Ion Brătianu ? Nu 
vom spune ca un biograf (foarte informat, dar excesiv 
hagiografic) al lui Petre Carp 1 care a afirmat că, de fapt, 


1 Este vorba de Const. Gane, autorul lucrării în două volume 
P. P. Carp şi locul său în istoria politică a ţării, 1937, 1938. 


262 


Junimismul în viaţa politică 


Brătianu nu a făcut de: prin 1880 decit să aplice, pas:cu 
pas, programul elaborat de șeful grupării junimiste. Dar 
fără îndoială că în destule chestiuni opiniile lui Brătianu 
(care într-un moment -de sinceritate a exclamat în parla- 
ment, de pe: banca ministerială : „și eu sunt conserva- 
tor“), și cele ale fruntașilor junimiști a existat o conso- 
nanță reală, exprimată în legiuiri reciproc apărate. Cînd 
această. consonanţă s-a subțiat (de prin 1885 încolo) și 
cînd procedeele autocrate ale viziratului au devenit prea 
şocante, ruptura avea să se producă ireparabil. S-ar pu- 
tea replica faptul că această ruptură a urmat prea rapid 
momentului eşuării, în 1884, a tratativelor dintre Brătianu 
și junimiști, încît nu principiile au prevalat în înfrun- 
tarea din 1885 încolo, ci tactica oportunismului: politic. 
Incontestabil, eșuarea tratativelor din 1884 a fost un mo- 
tiv important al declanşării. acestor. ostilități. Dar. de 
vreme ce nu mai exista, din 1885,-presupunerea că gu- 
vernul Brătianu avea să realizeze măcar unele din preve- 
derile programatice ale junimiştilor, de ce să-i mai fi 
acordat sprijin ? Logica elementară a comportamentului 
politic dicta detașarea fermă. de vechile alianţe (iar de- 
taşarea nu presupune polemică ?) pentru a căuta alte so- 
luţii convenabile. Că la adoptarea deciziei din 1885 au 
contribuit : şi. calcule politicianiste (printre care convin- 
gerea că guvernarea lui Brătianu nu mai poate dura multă 
vreme), că au practicat și ei recuzita politicianistă a vre- 
mii, cine ar putea să nege ? Dar aceasta nu diminuează 
registrul etic al oamenilor politici junimişti, incontestabil 
superiori — sub raport moral — multor politicieni bur- 
Shezi sau moșieri din acea vreme !. . 3 6; ij 

e 


t 


Peisajul vieții politice româneşti capătă acum noi și 


semnificative dimensiuni, în primul rînd datorită apari- 


„+1 Dealtfel, aceasta a fost şi opinia lui Gherea, care constată 
— cu obiectivitate — în 1910: „P. P. Carp e o excepţie printre 
oamenii noștri politici. Om cult, inteligent, minte corectă, căreia 
îi repugnă minciuna şi demagogia sub orice formă, d. Carp e şi un 
om de stat în adevărata accepţie a cuvîntului, adică -un om care, 


mai presus de interesele momentane proprii, de rudenie suu- chiar. 


de clasă; urmăreşte, interesele permanente ale clasei rlominante 
şi, deci, şi ale, organizării statului care în mare parte reprezintă 
tocmai acele interese...“ 'Neoiobăgia, 1910, p. 141). ru 

tiei organizate a mișcării socialiste. Desfășurîndu-şi acti- 
vitatea încă din deceniul trecut, în 1886 mişcarea socia- 
listă își publică cel dintii program, celebrul Ce vor socia- 
liştii români elaborat de C. Dobrogeanu-Gherea. Dincolo 
de erorile ştiute, programul din. 1886 se constituie drept 
„primul program revoluţionar marxist în ţara noastră“ 1, 
pregătind condiţiile organizării forţelor revoluționare în- 
tr-un partid al celor ce muncesc şi demonstrînd legitimi- 
tatea şi necesitatea socialismului în România. Capitolul 
III: al acestui program („Partidele noastre politice“), în- 
cercînd un examen atent al partidelor politice existente, a 
dezvăluit esenţa retrogradă, de clasă, a partidului conserva- 
tor şi a grupării junimiste care în loc de a recunoaște nece- 
sitatea măsurilor reformatoare, consideră, dimpotrivă, că 
anomalia trebuie căutată „în reformele care stîimpără în- 
cîtva relele instituţiilor economice burgheze“. Oricîte pie- 
dici şi măsuri represive vor fi luate de cele două partide 
guvernamentale, avîntul mișcării socialiste nu mai poate 
fi stăvilit. În 1893 ia ființă Partidul Social-Democrat al 
Miancitorilor: din România care avea, încă din 1888, re- 
prezentanţi. în parlament. Apariţia P.S.D.M.R.- a ridicat 
pe o treaptă superioară lupta clasei muncitoare, sporind 
rolul ei în întreaga viaţă publică a României, cu un pres- 
tigiu şi ecou deosebit deopotrivă în plan politic ca și: în 
cel general-culturâl. Muncitorimea şi o bună parte a tine- 
retului intelectual se alătură socialismului. În partidul 
socialist, în ideologia socialistă junimismul va avea un ad- 
versar redutabil, silit fiind să încrucișeze spada polemicii cu 
fruntașul noului. partid,- într-un domeniu — estetica și 
critica literară — unde pînă acum părea imbatabil. Şi vic- 
toria nu va fi a junimismului. 

Revenind la ostilitățile desfășurate de gruparea po- 
litică dirijată de Petre Carp, să observăm că în 1886 în 
lumea politică era notorie înfruntarea deschisă dintre 
guvern şi. gruparea junimistă. Cu toate acestea, junimiștii 
au tactul politic: necesar de a nu pactiza cu „opoziția 
unită“, deși în martie Al. Lahovari (ca emisar al partidu- 
lui conservator-liberal) îi făcuse formal lui Maiorescu pro- 
punerea (reînnoită şi în toamnă). Junimiștii înțelegeau să 

1 Cf; Programul Partidului Comunist: Român de făurire a so- 
cietăţii socialiste multilateral dezvoltate și înaintare a României 
spre comunism, Editura Politică, 1974, p. 18. >= 

reziste singuri pe frontul deschis de ei, noiind atent toate 
simptomele inevitabilei degringolade a guvernului și ata- 
cîndu-l decis ori de cîte ori aveau prilejul. Și prilejuri au 
fost, din păcate, prea multe. Toate determinate de tendin- 
tele tot mai dictatoriale adoptate de I. C. Brătianu care 
numea şi revoca miniștri după bunul său plac, refuza să 
participe la şedinţele parlamentului, desconsiderind fără 
_menajamente opoziţia, adopta măsuri insuficient cuge- 
tate pe care la protestul opoziției era silit să le retragă 
(convenţia consulară cu Germania din mai 1886), tolera 
(cînd nu încuraja direct) atacul redacţiilor unor ziare ale 
adversarilor de către grupe de bătăuși supranumiţi. în 
Geriziune „cetăţenii indignaţi“. Carp a denunţat, la 27 no- 
iembrie 1886, partidul guvernamental pentru „acel abso- 
lutism care nu mai bagă nimic în seamă“. Două zile mai 
tîrziu Carp înfierează, din nou, „omnipotența absolută cu 
toate relele sale consecințe“, prevestind că „vine o vreme 
cînd omnipotența aduce la :cădere pe cel ce o întrebuin- 
ţează, dar e trist de a gîndi ră relele consecințe cad nu 
numai. asupra 'celui vinovat, dar și asupra ţării, care nu 
este vinovată& 1. Maiorescu evidenția și el critic în iunie 
1886 procedeele primului ministru care „are o mare, O 
foarte mare, după părerea mea o prea mare autoritate, 
prea mare atît pentru binele său cit și pentru o bună 
dezvoltare a sistemului parlamentar“ 2, Jar la 2 decem- 
brie 1887 vorbea de omul „cu apucături - vizirale“ care 
„vrea să reducă sistemul constituţional la absurd și mascat 
sub o formă străină de convingerea lui şi de inteligenţa 
multora din ţară, profită de mecanismul constituţional ca 
să-și puie voinţa sa în locul voinţei tuturor, să facă să 
atîrne toate de la bunul plac al său, fără să se simtă dator 
să dea seamă țării despre actele sale publice“. Și conchi- 
dea ca o sentinţă fără drept de apel: „Adevărul pentru 
mine este acesta : numărul aderenţilor domnului Brătianu 
descrește, nemulţumirea în ţară creşte“ 3. Ai 

În 1887 junimiștii devin, mai abitir decit în 1886, ne- 
` răbdători să-l vadă plecat pe Brătianu cu guvernul său. 
În ianuarie România liberă publică un ciclu de articole 
bilanţ pe anul 1886. în care se face pomelnicul greșelilor 

1 PP. Carp, Discursuri, p. 426. 

2 T. Maiorescu, op. cit., vol. III, p. 417. 

3 Ibidem, p. 435, 448. 

guvernului, prevestind convins debarcarea :: „Un guvern 
de 'espeduirea lucrărilor, obosit şi fără prestigiu, căutînd 
cîteodată, printr-o iritaţie. isterică, a dovedi. că voieşte 
ceva... O răsturnare violentă, cu toate urmările ei, are să 
aștepte colectivitatea..iNoi am spus bătrinului de la guvern 
că cine nu ştie să. părăsească de voie. puterea se expune 
a fi rostogolit cu violența şi copleșit de toate excesele 
răzbunării.. Într-un asemenea moment suntem ajunși. 
Stăpînirea lor (a „colectiviștilor“, n.n.) trebuie să înceteze 
pentru `a putea spera începutul unei ere noi. Altfel, 
avem luptă şi luptă violentă care într-un moment se poate 
dezlănțui cu o vijelie înfricoşată“ 1. Același ton, niciodată 
domolit, va: folosi organul de presă al junimiștilor și în 
comentarea episodului devastării unor redacţii de ziare 
adversare de către bande năimite de guvern („zvircolirile 
furibunde ale colectiviştilor al căror venin le va mistui 
singur ultimele posibilităţi ale- unei acţiuni . inteli- 
gente“ 2). Greul campaniei împotriva guvernului îl ducea, 
de fapt, opoziţia unită în afara parlamentului, organizind 
manifestații şi mișcări de' stradă de o rară violenţă. Cu 
toate invitaţiile — mereu reînnoite — făcute junimiștilor 
de.a se asocia acestor mișcări de stradă, Carp și Maiorescu 
răspundeau cu un refuz categoric. Înţelegeau —. replicau 
ei. — să se păstreze în legalitate, „utilizînd exclusiv tri- 
buna parlamentului la care „opoziţia unită“, abţinîndu-se 
de la alegerile 'din 1883, nu avea acces. Au -preferat, în 
1887, o alianţă temporară cu grupul lui Nicole Fleva (,tri- 
bunul Fleva“) cu care au: constituit așa-numita „opoziţie . 
unită din parlament“: Dara sfîrşitul anului, pregătin- 
du-se noile alegeri, Fleva îi părăseşte alăturindu-se opo- 
ziţiei unite care, de astă dată, a înțeles că .e momentul 
să ia parte pentru a-și. trimite exponenţii în. parlament. 
Dar în toamna 'anului 1887 în grupul politic junimist -se 
produce o- gravă defecțiune. Nu toți deputaţii junimişti 
acceptă tactica adoptată de liderii lor, cerînd alăturarea la 
„opoziţia unită“. Din toamnă (septembrie-octombrie) un 
grup de deputaţi junimişti ieşeni (Pogor, Leon și Iacob 
Negruzzi, Dim. G. Rosetti, 1. Diamandi) trece peste con- 
semnul lui Cânp şi se alătură opoziţiei unite. (Să amintim 


1: România liberă, XI,.nr. 2820 (9 ianuarie), 1887... 
2 Idem, nr. 2825 (15 ianuarie), 1887. 3 

că, în 1885, din grupul de deputaţi junimiști aleşi la ale- 
gerile din 1883 Gane și Bossy trecură la liberali.) Cum 
șefii opoziţiei unite fac presiuni asupra lui Carp să li se 
alăture în eforturile de a-l debarca pe Brătianu, acesta își 
reînnoiește refuzul și la 17 noiembrie declară în parlament, 
cu francheţa sa obișnuită, că în condiţiile date, cînd unii 
dintre parlamentarii junimiști au dezavuat tactica şi stra-. 
tegia de el adoptată, nu se mai consideră șef de grupare 
politică. În jurul său rămîn credincioși Maiorescu, Laurian, 
Stroici, Nica și Al. Marghiloman (în martie 1888 şi acest 
din urmă deputat se va alătura opoziţiei unite) !. 

Tactica lui Carp și Maiorescu s-a dovedit a fi mai lu- 
cidă şi mai potrivită scopurilor urmărite. „Opoziția unită“, 
iritată de -încrederea regelui — excesiv prelungită — 
acordată lui Ion Brătianu, adoptă o amenințătoare ati- 
tudine antidinastică. La banchetul ziarului Epoca' din 23 
noiembrie 1887 cineva, parafrazîndu-l pe. Gambetta, îl 
previne ultimativ pe Carol I „să se plece. (voinţei opo- 
ziţiei, n.n.) sau să plece“. Jar în manifestul semnat de 
şefii opoziţiei unite la 15 noiembrie (răspîndit pe străzile. 
Bucureștiului în timp ce regele citea în parlament mesajul' 
pentru redeschiderea. Camerelor. în ultima lor sesiune 
a acelei legislaturi). foloseşte, de asemenea, somația ul- 
timativă („El este în drept și dator să înlăture...“, „El 
ştie, trebuie să știe că...“ etc.). O asemenea atitudine ame- 
__ninţătoare, la care se adaugă și decizia opoziţiei unite că 
după cîștigarea succesiunii vor anula. Constituţia revizuită 
în 1883 și vor desființa dotaţia Coroanei votată în 1884 
nu putea conveni lui Carol I, de voința căruia depindea 
decizia succesiunii. Carp consilia grupul său că, dimpo- 
trivă, o comportare strict dinastică, de opoziţie leală, 
putea cîştiga bunăvoința palatului. Apoi Carp știa bine 
că regele nu agrea decit existența a două mari partide 


1 Asupra evenimentelor a căror iminenţă era de toţi bănuită, 
junimișştii au vădit puncte de vedere deosebite. Jurnalul lui Maio-: 
rescu notează la 24 noiembrie 1887 un pariu. Pogor şi I. Negruzzi 
opinează că la căderea guvernului va urma un“ cabinet al opoziţiei 
unite la remorca căruia vor fi îngăduiţi cîțiva junimişti. Maio- 
rescu. socoate că, dimpotrivă, va fi instalat un guvern junimist 
(Th. Rosetti sau P. Carp) la remorca căruia vor fi acceptaţi cîțiva 
conservatori din opoziţia .unită. În martie 1888 Maiorescu con- 
semnează satisfăcut : „am cîştigat pariul“. (Însemnări zilnice, vol. 
III, p. 60—61.) C SEUA l ; 

de guvernămînţ care trebuiau să se roteze în fruntea tre- 
burilor statului. După -această lungă (prea lungă !) gu- 
vernare liberală. trebuia să urmeze una conservatoare. 
Însă partidul conservator era, acum, în 1887—1888 nu 
numai divizat, dar ramura sa cea: mai puternică (în irunte 
cu şeful fostului guvern conservator L. Catargi) se afla în 
alianță cu 'dizidenţii liberali, formînd acea neviabilă 
struțo-cămilă :. partidul conservator-liberal. Unei -aseme- 
nea hibride formaţiuni politice, vădit lipsită de stabilitate, 
regele nu-i putea acorda. succesiunea. Și, în plus, inter- 
venea secretul Triplei Alianțe .al cărei tratat, semnat în 
august 1883, trebuia — potrivit clauzelor stabilite — reîn- 
noit după cinci ani, deci în august 1888. Regele Carol care 
îşi făcuse din acest tratat ax director al politicii sale ex- 
terne: nu putea încredința succesiunea guvernării. decit 
unui cabinet în care avea deplină încredere că nu va face 
greutăți politicii sale. O opoziţie turbulentă, antidinastică 
şi fragilă sub raportul stabilității politice nu. prezenta su- 
ficiente garanţii. Situaţia dilematică în care se afla vodă 
Carol nu putea fi soluţionată decit ori prin: menţinerea. 
lui Brătianu, ori prin constituirea unui guvern conser- 
vator sigur, în componenţa căruia cuvîntul lui Carp (ca 
un iniţiat ce era în secretul Triplicei) să se bucure de 
autoritate deplină. .Dacă grupul parlamentar junimist nu 
ar fi suferit defecțiunile amintite,. ba chiar ar fi izbutit 
să. racoleze cîțiva conservatori: din: opoziția unită, poate 
că regele ar fi: acordat conservatorilor (astfel alcătuiți) 
succesiunea: În condiţiile existente însă. riscul concedierii 
pătrînului Ion Brătianu i se părea mult prea periculos. 

“Aşa se face că în pofida agitaţiilor opoziţiei turbulente 
(junimiștii continuau să-și menţină statutul: de opoziţie 
„leală“), la sfîrşitul legislaturii de patru ani a actualului 
parlament, regele îl menţine pe I. C. Brătianu, încredin- 
țîndu-i organizarea noilor alegeri (ianuarie 1888)..Cu toată 
strășnicia ministrului. de interne (Radu Mihail), liberalii 
nu pot. obţine obișnuita majoritate confortabilă (electo- 
ratul liberal èra și el scindat). „Opoziția unită“ izbutește 
să obţină 49 de mandate (faţă de 121 ale liberalilor), iar 
independenţii (printre care junimiştii) 9 mandate. Opo- 
ziţia unită îşi continua, agitația și mai furios, în stradă 
şi în parlament. Căderea guvernului era de neînlăturat. 
România liberă scria în februarie 1888 : „Asistăm la ago- 

nia guvernului. Ja Brătianu. Și-a dus viața acest guvern, o 
viață necumpătată și plină de greșeli şi acum își așteaptă 
moartea. Nenorocirea este că această agonie ţine prea 
mult.“ 1 O propunere a liberalilor (din 21 februarie) de a 
forma un guvern împreună cu junimiștii cade datorită 
intransigenţei lui Carp care condiționează acordul său de 
reformarea Băncii - Naţionale Și. „rezolvarea problemei 
agio-ului. Eșuează apoi și o altă încercare, din care lipseau 
junimiștii. În. sfîrşit, în “arma manifestaţiei singeroase 
din: 13 martie 1888 dezordinea se mută în Camera de- 
putaților (la 15 martie) unde armata, adusă de guvern, 
arestează doi fruntași ai opoziției unite (N. Fleva şi N. Fi- 
lipescu) acuzaţi că ar fi tras în ușierul parlamentului. 

Soarta guvernului e pecetluită. La 22 martie 1888 
Th. Rosetti — împreună cu guvernul său junimist — de- 
pune jurămîntul ?. O etapă se încheiase după 12 ani. O 
perioadă în care, dincolo de marile erori: și de excesele 
din ultimii ani, guvernul I. C. Brătianu (tocmai pentru că 
a beneficiat de o atît de îndelungată guvernare) a con- 
tribuit la constituirea României moderne. . | 


3. Noul guvern (în care Carp, deţinînd portofoliul aface- 

rilor străine, asigura continuitatea politicii externe a 
regelui, iar Menelas Ghermani, specialist în finanţe, de- 
ținînd portofoliul de resort, garanta rezolvarea problemei 
agio-ului) era considerat un guvern de tranziție. Avea mi- 
siunea — spuneau toţi factorii interesați — să organizeze 
noi alegeri, după care se va constitui un guvern de sta- 
bilitate prin reconstituirea întregului partid conservator, 
eliminîndu-se elementele. provenite din alianțele pasagere, 
Pentru: aceasta indicat nu era un Petre Carp (deși el era 
şeful recunoscut al grupului junimist și, indiscutabil, fac- 
torul condiacător în noul guvern), ci Th. Rosetti, membru 
la: Curtea de Casaţie, o vreme chiar preşedintele acestui 
cel mai înalt for al magistraturii. Formal, Rosetti era o 
personalitate: neangâjată în ostilitățile politice, avind deci 


1 România liberă, XII, nr. 3138 (18 februarie), 1888. 

> Membri ai guvernului erau: P.P.. Carp, T. Maiorescu, Me- 
nelas Ghermani, general Const. Barozzi, Al. B, Ştirbei, Al. Mar- 
ghiloman. 

calitatea morală pentru. a tempera încinsa viață politică 
şi a garanta legalitatea alegerilor. Deocamdată, în aprilie, 
guvernul obţine de. la această Cameră cu majoritate li- 
berală votarea. bugetului pentru exerciţiul în curs fără de 
care activitatea întregii administrații ar fi fost paralizată. 
La 4 aprilie parlamentul își închide sesiunea, anunțind 
că- alegerile vor avea loc tîrziu, în toamnă. Deocamdată, 
guvernul avea de înfruntat mișcările țărănești izbucniţe 
încă la mijlocul lunii martie în satele din jurul Bucureș- 
tiului şi extinse imediat în județele Ialomiţa și Prahova. 
Interpelat în-Senat, Maiorescu (era nu numai ministru 
al cultelor, ci şi — pînă în iunie — ad-interim la dome- 
nii) declară că „guvernul va proceda cu toată prudenţa, 
dar în acelaşi timp cu toată severitatea necesară“. În 
Cameră președintele guvernului declară şi el: „Datoria 
guvernului e de a.reprima. cît de curînd orice mișcare 
ce tinde la anarhie: Mișcarea în multe. părţi a fost po- 
tolită grație energiei ce. s-a. arătat şi în celelalte părți 
unde continuă revolta, azi. trupele se află față în faţă și 

cred că ordinea va fi învingătoare.“ ! >> . 2 00o. 
= Mişcarea socialistă a condamnat viguros represiunea 
răscoalei, iar „Cercul muncitorilor din Bucureşti“, soli- 
darizîndu-se cu țăranii răsculați, releva, în Manifestul 
publicat cu acest prilej, justețea cauzei țărănești ?. S-au 
semnalat — în perioada răscoalei — manifestări de solida- 
rizare. a muncitorilor cu țărănimea răsculată, condamnin- 
du-se âtitudinea retrogradă, antițărănească a guvernului 
junimist. Paralel cu reprimarea răscoalelor. țărănești (fă- 
cută fără menajamente), guvernul procedează rapid la 
îmbunătățirea administraţiei publice. Deşi în opoziție 
junimiștii s-au ridicat nu o dată împotriva practicii de- 
misiei forțate a funcționarilor publici odată cu schimbarea 
guvernului ; acum, ajunși la putere, procedează la fel. Au 
fost schimbaţi nu numai un număr de mari şi mai mici 
funcţionari publici și judecătorești, dar chiar și directori 
de liceu. E drept că junimiștii justificau măsura lor prin 
necesitatea eliminării corupţiei din administraţia așezată 
de liberali. Dar nu puteau utiliza același argument.și ad- 

1 România liberă, XII, nr. 3177 (5 aprilie), 1888. ZA 
2 Vezi Mişcarea muncitorească în “România, Editura : Politică, 
1965, p. 222—223. l ; 


270 


E XA Junimismul în viața. politică 
versarii ?- Şi cine garanta că noii funcţionari nu vor fi 
și ei, după un timp mai scurt sau mai îndelungat, vic- 
time“ ale corupției ? Politica, indiferent cine o dirija din 
fruntea guvernului — (chiar dacă liderii junimiști erau 
perfect 'onești și repudiau ferm corupția) — avea legile 
sale, egale pentru toți. E drept însă că junimiștii au avut 
grijă să păstreze unii funcționari, cunoscuţi prin pri- 
cepere şi onestitate, ai fostului regim. liberal,- trezind 
protestele conservatorilor lui Lascăr Catargi-Vernescu. 

Deşi era formal un „guvern de tranziţie“ (sau, cum îl 
numeau conservatorii lui Catargi, supăraţi că. succesiunea 
nu le-a revenit lor, un „guvern personal“ format din 
„curtezani ai Coroanei“), junimiștii se gîndeau să conso- 
lideze tranziţia pînă a o permanentiza. Parlamentul a fost 
dizolvat tocmai în septembrie (rechemat în sesiune o zi 
pentru a fi dizolvat), alegerile fiind hotărîte pentru 2—18 
octombrie. Pînă în septembrie guvernul și-a pregătit noile 
proiecte legislative ce avea să le propună parlamentului. 
Era vorba, de fapt, de corpul de măsuri anunţat de Carp 
încă în 1881 în programul „Era nouă“ la care se adăugau 
alte două măsuri :: descentralizarea administrativă și îm- 
proprietărirea ţăranilor din:-moșiile statului. Întregul pro- 
gram a fost publicat înaintea alegerilor (inovaţie în: viaţa 
politică românească introdusă acum de junimiști) într-un 
Apel către alegători şi, simultan, în Monitorul Oficial 
din 3 septembrie 1888. (În 14 septembrie Monitorul Ofi- 
cial publică integral şi proiectele de legi care trebuiau să 
materializeze programul „Erei noi“ devenit, în sfîrşit, 
program de guvernămiînt.) Alegerile au loc la 14 octom- 
brie. Au fost considerate de guvern ca fiind „mai libere 
şi mai curate“ (fără ca ingerințele să fi lipsit). În compo- 
nenţa noului parlament au intrat 40 de liberali (dintre 
care a lipsit însă Ion Brătianu, înfriînt, datorită înver- 
şunării primarului Capitalei, Pake Protopopescu, în! fa- 
voarea' bancherului Zerlendi), o mare majoritate conser- 
vatoare (printre care și — fatalitate ! — destui vernescani). 
În pregătirea și desfășurarea alegerilor Th. Rosetti (în 
calitatea sa dublă de. prim-ministru şi ministru de in- 
terne) a colaborat, în înțelegere, cu Lascăr Catargi, știin- 
du-se că după alegeri trebuia constituit un guvern de con- 
centrare conservatoare. Cu toate acestea, noul guvern (ca 
şi conducerile corpurilor legiuitoare) se alcătuiește foarte 

greu, după multe tratative chinuitoare (junimiștii au fost 
la: un. pas de demisie, salvată de reget, care a propus o 
nouă rundă de tratative cu fruntașii conservatori). În 
sfîrşit, la 12: noiembrie noul guvern se formează. E ve- 
chea: sa structură (Th. Rosetti numai prim-ministru, ce- 
dînd internele lui Al. Ştirbei) la care se adaugă cîțiva 
conservatori (Lahovari la domenii, general Manu la război, 
Gh. Vernescu la. justiție). L. Catargi se mulțumește. cu 
președinția Camerei, iar generalul I. Em. Florescu cu pre- 
şedinția Senatului. În fața regelui, Catargi declară — la 
o întrebare anume formulată — că noul guvern are asen- 
timentul său, fiind expresia majorităţii conservatoare a 
parlamentului. Înțelegerea se va dovedi fragilă pentru că 
L. Catargi nu înţelegea să obțină fotoliul onorific de pre- 
şedinte al Camerei, ci pe acela-.activ de prim-ministru. 
Îşi va da demisia, foarte curînd, la 19 ianuarie 1889, in 
arma respingerii de. către parlament a propunerii sale 
de a se declara porto-franco pe 10 ani orașele Brăila și 
Galaţi. Atacul împotriva guvernului e reluat la 31 ia- 
nuarie cînd un grup de conservatori: (în frunte cu N. Bla- 
remberg, şi la care se asociase Gh. Panu ș.a.) propune — la 
indicaţia lui. L. Catargi — darea în judecată a fostului 
minister I. Brătianu, știind. bine că junimiștii nu vor ac- 
cepta — din principiu — reeditarea penibilelor incidente 
din 1876. Disputele din Cameră în jurul acestei. chestiuni 
dovedesc că. deputaţii sînt divizați în opinii, că nici mi- 
niștrii nu se înţeleg între ei (Vernescu a sprijinit pro- 
punerea lui Blaremberg, avînd un schimb. violent . de 
replici cu Maiorescu) și că junimiștii deţin un procent ne- 
însemnat de partizani (41), deşi în. noiembrie credeau că 
pot conta pe 100 de voturi. Căderea guvernului se profila 
destul de clar 'la. orizont. La sfîrşitul lunii martie, dato- 
rită unei altercaţii::cu- Gh. Vernescu, Th. Rosetti își pre- 
zintă demisia. Se formează la 29 martie guvernul L. Ca- 
targi în care Vernescu. primește finanţele, iar amicul său, 
obscurul N..Gherassi, justiția. | Pi 

` În această foarte scurtă guvernare (de după remanierea 
cabinetului Th. Rosetti) junimiştii au izbutit să treacă prin 
parlament numai cîteva dintre legiuirile anunţate în pro- 
gramul electoral : legea izlazurilor comunale și a împro- 


1 Cf. T. Maiorescu, Însemnări zilnice, vol. III, p. 118—119. 

prietăririi ţăranilor. prin scoaterea la vînzare a moșiilor 
statului (ministerul domeniilor începuse operațiunile de 
constituire și vînzare a loturilor). De asemenea, au fost 
restabilite finanţele prin eliminarea agio-ului, trecindu-se 
de la sistemul bimetalist la monometalismul aurului, 
curmîndu-se practica de prin 1867 — profitabilă pentru 
acționarii liberali ai Băncii Naţionale — de a încasa ciş- 
tiguri provenite din diferența dintre valoarea argintului 
şi a aurului. Nu au izbutit să legifereze legea inamovibi- 
lităţii în magistratură, legea meseriilor, a reformei admi- 
nistrative (unele dintre aceste legiuiri vor fi: readuse în 
parlament și votate în timpul celor două guvernări gene- 
ral Manu și în aceea a lui Carp din 1900—1901). A fost o 
guvernare într-adevăr scurtă (un an de zile, dacă luăm 
ca moment iniţial instalarea lui Rosetti în fruntea gu- 
vernului, după demisia lui I. Brătianu), dar fructuoasă, 
demonstriînd — credeau liderii grupării — opiniei publice 
şi Palatului capacitatea junimiștilor de a conduce treburile 
“publice. Era o încercare, într-adevăr necesară unei grupări 
politice modeste numericește, ai cărei lideri nu mai ac- 
ționaseră independent în responsabilități guvernamentale 
şi despre care adversarii: spuneau că sînt teoreticieni, 
handicapaţi grav înaintea pragmaticii curente. Iar pro- 
gramul junimist de guvernămînt, publicat în septembrie, 
a fost, într-adevăr, un program organic conceput cu mă- 
suri bine gîndite (cu excepţia, poate, a fantezistului pro- 
iect de reorganizare administrativă) din perspectiva unei 
grupări politice conservatoare: Dar vechii conservatori au 
minat din interior (misiunea aceasta a avut-o în guvern 
fostul liberal convertit prea superficial la conservatorism, 
Gh. Vernescu) cabinetul junimist Th. Rosetti — P. Carp, 
iar liderul junimiștilor nu a avut niciodată supleţea şi 
tactul combinativ necesare în viaţa politică, cu deosebire 
în momentele de criză. Junimiștii reintră în opoziție unde, 
din experienţa pe care o aveau, jocul de alianţe le izbu- 
tea mult mai bine. Î- isa; 
Cu răsturnarea guvernului Th. Rosetti partidul conser- 
vator intră într-o gravă și ireparabilă criză, disoluția deve- 
nind o realitate cronică. Dacă în anii lungii guvernări 
a lui Brătianu se mai putea spera că relațiile de colaborare 
dintre junimiști şi liberali sînt numai temporare și că 
instalarea unui guvern conservator va duce la unificarea 


18 

partidului, acum, după evenimentele din primăvara anului 
1889, speranța aceasta: era o. iluzie în care mai credeau 
puţini. Lascăr Catargi era: om bătrîn (acum, în 1889, avea 
66 de ani), niciodată nu a excelat prin cultură, fiind pe 
deasupra închistăt în metode şi principii prea învechite. 
În preajma lui: se -aflau 'sau au fost. personalităţi acum 
deplin formate, cu vocaţie sau numâi cu aspirații. spre 
șefie . (Al. Lahovari,::Gh.: Gr. Cantacuzino, : Petre Carp, 
fără a mai vorbi de ambiţioșii generali Manu și: Florescu). 
Din urmă veneau puternic, cu tot atitea aspirații legi- 
time, N. Filipescu, Take Ionescu și Al. Marghiloman. Dacă 
trio-ul acesta. juvenil nu ridică încă :pretenţii de şefie, 
scopul lor fiind- să se: plaseze convenabil pentru succesiuni - 
viitoare, cei mai înainte citați nu mai aveau răbdare, soco- 
tind că bătrînul Catargi, omul altei epoci și altei generaţii; 
trebuie :să predea. ștafeta. . Dintre aceștia, Lahovari. şi 
— parţial — Cantacuzino se aflau în preajma lui Catargi, 
deciși fiind să-l :tolereze formal ca lider, dar asumîndu-și 
ei rolurile conducătoare. : Petre: Carp nu acceptă însă 
: tranzacţia. Avea 50 de ani, o mare experienţă politică, 'o 
grupare a sa; minoră numeric dar cu:mare suprafață: în 
spiritul public şi, în plus, își concepuse un program de gu-. 
vernare alcătuit din reforme gîndite organic. Erau toate 
acestea (și. mai ales programul „Erei noi“) un ascendent 
serios — credea: Carp — față de toate celelalte grupări 
din structurile partidului: conservator. care îl plasau în 
fruntea tuturor pretendențţilor la succesiunea lui Lascăr 
Catargi. Dar pe lingă aceste inimiciţii și competiţii (pînă. 
Ja un punct aproape ‘normale în orice partid), situația 
conservatorilor era acum mult mai complicată. Epoca 
„opoziţiei. unite“ adusese în partid pe Gh. Vernescu (cu 
gruparea sa ce reprezenta interesele marilor moșieri din 
partidul liberal) care şi-a înveninat atit de rău raporturile 
cu liberalii încît, nemaiputindu-se întoarce la matcă, în- 
țelegea să'se instaleze confortabil și autoritar în conduce- 
rea partidului conservator. lar bătrinul: Lascăr Catargi 
era prea .slab pentru 'a.se debarasa de acest politician 
veros, tolerîndu-i mașinaţiunile lipsite de scrupule. Or, 
junimiştii (mai ales Carp, Maiorescu și Rosetti) înțelegeau 
ca unificarea partidului să se facă prin eliminarea elemen-. 
telor alogene (printre aceştia era și radicalul Gh. Panu 
devenit . consenvator și mult agreat de: Catargi) și ac- 

ceptarea programului „Era nouă“ ca program de guvernă- 
mint al întregului partid. Pretențiile lui Carp — infle- 
xibile ca toate deciziile sale — păreau greu de acceptat, 
toate și în întregime de ceilalți. conducători conserva- 
tori. Ruptura care s-a produs se anunţa, în consecinţă, 
de lungă durată. Ea va fi, în 1889—1890, de două ori 
anulată (în timpul celor două guverne general Manu) şi 
temporizată pentru alţi patru .ani (din noiembrie 1891 
pînă în octombrie 1895) în perioada. guvernului Catargi- 
Carp. Apoi:ruptura se deschide din nou pentru cîțiva 
ani buni. a ai aidi 

Imediat după demisia guvernului Th. Rosetti, junimiștii 
convocați într-un salon la hotelul Broft (unde locuia Carp 
cînd se afla în București pînă a:se muta, în 1890, cu totul 
în Capitală) constituie „Clubul constituțional“ sub preșe- 
dinţia lui Carp. Erau prezenţi 56 de deputaţi care se con- 
siderau fideli junimiștilor (evident, foarte curînd numărul 
acestora va descrește). În parlament Carp și Maiorescu 
atacă guvernul, îl critică personal pe Catargi şi demon- 
strează inadecvarea lui Vernescu în cadrele conservato- 
rismului („întotdeauna m-am întrebat — clama Carp la 
12 decembrie 1889 — oare elementele conservatoare tre- 
buie să fie prezentate acestei țări de d. Vernescu ?... Nu 
se poate ca conservatorii să guverneze decit atunci cînd 
au lîngă dinşii un liberal? Această situaţiune nu o pri- 
mesc şi cred că nu trebuie s-o primească un partid min- 
Gru de trecutul său“). Carp uita că în 1884 această sim- 
bioză i se părea posibilă (dar în politica timpului uitarea 
era de rigoare !). Carp nu cerea în decembrie — din motive 
tactice ? — reconstituirea partidului conservator. De fapt, 
ceea ce dorea acum era eliminarea lui Gh. Vernescu. Con- 
stituţionalul, noul organ de presă al junimiștilor apărut 
în 15/27 iunie prin contopirea României libere și a 
Epocei, ducea o campanie vitriolantă împotriva lui „Gună“ 
(apelativul lui Vernescu). Să mai spunem că titulatura 
sib care se înfățișa acum junimismul în viaţa politică nu 
era tocmai potrivită (în decembrie, cind, într-un discurs 
parlamentar, Maiorescu a precizat că grupul lor nu se 
numeşte. junimist, ci constituțional, M. Kogălniceanu din 
bancă a observat cu umor: „Ce-i aia? Constituţionali 
suntem toți“, lăsîndu-l pe orator fără replică). Dar frun- 
taşii junimişti, alegindu-și denominaţia (o aleseseră încă 

în noiembrie 1888. cînd izbucnise criza cu prilejul rema- 
nierii guvernului Th. Rosetti), voiau -să sublinieze că din- 
tre toți conservatorii ei sînt- singurii dinastici consecvenţi 
și fideli lectii ied chiar .în forma ei revizuită în 1883. 
(Asta pentru că L. Catargi și ai lui în timpul „opoziţiei 
unite“ avuseseră nete ieşiri antidinastice “şi declaraseră 
că nu.recunosc:actul revizuirii Constituţiei.) Şi cum lega- 
lismul constituţional şi dinasticismul riguros — altfel spus 
păstrarea instituțiilor. existente — sînt elemente defini- 
torii ale conservatorismului, junimiștii voiau să sublinieze 
că ei sînt singurii reprezentanți adevărați ai ideii conser- 
vatoare. În. cinci articole din Constituționalul (semnătura 
M. pare să-l semnaleze pe.:Maiorescu) se explica rostul 
şi dezideratele grupării, “delimitarea de Catargi și parti- 
zanii săi : „Grupul care vrea să guverneze. ţara în numele 
unui program de principii de stat nu se iti iy numi altfel 
decît constituțional“ 1. 

Evident, cabinetul Catargi nu (da avea stabilitate, 
dintre deputaţii conservatori destui neagreîndu-l. pe. Ver- 
nescu. Catargi, chiar dacă, finalmente, s-ar fi învoit să 
se. debaraseze de acest aliat de ocazie, nu o. mai putea 
face în condiţiile date. Catargi ştia bine că singura soluție 
lui convenabilă ar. fi fost dizolvarea parlamentului și.or- 
ganizarea unor alegeri. „tari“. (era, la acest capitol, un 
adevărat: maestru !) care să-i aducă în Cameră deputații 
p„lūi“, Dar regele nu era de acord cu soluţia propusă `in- 
sistent de primul său- ministru. A urmat, firește, demisia, | 
generalul Manu fiind însărcinat să formeze un guvern 
conservator „concentrat“, „exprimiînd . fizionomia parla- 
mentului ales în. „octombrie. 1688. Prin „concentrare“, gene- 
ralul Manu (Maiorescu îl caligrafia adeseori . 'Mano) înțe- 
legea reunirea conservatorilor puri cu. junimiștii. sub 
preşedinţia. sa: (dealtfel, propuneri: de revenire ` la matcă 
au fost făcute junimiştilor de Catargi — prin intermediul 
lui Al. Lahovari — şi în à octombrie. “Au fost respinse pentru 
că L. Catargi nu voia — sau nu putea — să se debaraseze 
de Vernescu). La 5 noiembrie se formează giivernul general 


-1 “Maiorescu 2, Reflecţiuni: asupra vieţii noastre politice, Con- 
stituţionalul, 1, nr. 21 (9/21 iulie), 1889... 

Gh. Manu avind în componenţă trei junimiști : Th. Rosetti 
(justiţie), Marghiloman (lucrări publice) și Menelas Gher- 
mani (finanţe). Maiorescu, invitat stăruitor să intre în com- 
binaţie, a refuzat, motivînd că ministeriatul i-ar dăuna în 
interesele sale financiare, avocatura sa bănoasă suferind 
de obicei în perioadele de înaltă responsabilitate publică. 
Noul guvern — prea eterogen — n-a putut dăinui multă 
vreme. Avea vrăjmășia puternicului grup Catargi-Ver- 
nescu (dispunînd de un mare lot de deputaţi) și a gene- 
ralului I. Em. Florescu care, în semn de protest, a demi- 
sionat din funcţia de președinte al Senatului. 

- Manu s-a angajat în faţa. junimiștilor să continue pro- 
gramul lor anunţat în septembrie 1888 și să împiedice 
darea în judecată a fostului guvern |. C. Brătianu (dorită 
tenace de grupul Catargi-Vernescu). Cea de a doua con- 
diţie este integral respectată. Cit privește aplicarea pro- 
sramului junimist, aceasta se înfăptuieşte parţial, la de- 
partamentele conduse de Ghermani (chestiunea agio- 
ului) şi Th. Rosetti (legea pentru organizarea magis- 
traturii). La 16 noiembrie :1890 (a doua zi după deschiderea 
celei de a treia sesiuni a parlamentului) guvernul se re- 
maniază. Th. Rosetti îşi dă demisia, înlocuit fiind — la 
justiție — de G. Triandafil. Maiorescu. ia cultele (și: ad- 
interim la lucrări: publice, în locul lui Păucescu, eliminat 
la stăruința lui Carp), Marghiloman primește portofoliul 
domeniilor, iar Ghermani își continuă funcțiunile la fi- 
nanţe. Noul guvern general Manu nu trăiește decit pînă la 
20 februarie 1891. Căderea a fost provocată de legea in- 
strucțiunii publice (o reformă parţială a învățămîntului), 
rămasă în proiect de pe vremea guvernului Rosetti-Carp 
şi pe.care Maiorescu înţelegea să o readucă în discuția 
Senatului (unde se înfundase în 1889). În Senat grupu: 
lui Catargi-Vernescu (cel al generalului Florescu a ac- 
tionat. de conivenţă cu liberalii Dim. Stardza, Petru Poni, 
Const. Exarcu) obţine votarea unei moţiuni de suspendare 
a discuţiei. Propunerea junimiștilor de a se dizolva Senatul 
și de'a organiza noi alegeri nu e acceptată de ministrul pre- 
şedinte. În consecinţă, singura soluţie era demisia. Stră- 
dania lui Maiorescu de a-și vedea legiferată a sa lege a 

învăţămîntului (fie şi parţială) este din nou înfrîntă i. Se 
formează la 21 februarie un guvern I; Em. Florescu, cù 
grupul Catargi-Vernescu (Catargi avea internele). Juni- 
miștii reiuză, evident, orice combinaţie cu această echipă a 
vechilor conservatori, în care vernescanii deţin trei por- 
totolii. Cum parlamentul dă un vot de blam chiar a doua 
zi după investitura noului guvern, acesta îl dizolvă, fi- 
reşte cu acordul Palatului. Noile alegeri, conduse autoritar 
de Lascăr Catargi, aduc — la 9 aprilie 1900 — obişnuita 
majoritate prestabilită. Liberalilor li se acceptă 18 locuri 
de deputaţi, în schimb junimiștilor, cu dușmănie răzbună- 
toare combătuțţi, nu li se îngăduie mai mult de cinci man- 
date (se. aleg Carp şi Ghermani. Maiorescu e înfrînt la 
Tg. Jiu — chiar și la balotaj ! —, unde, întovărășit de soție, 
suportase 'umilitoarea procesiune a vizitării „prealabile. a 
alegătorilor). | 
Junimiștii își reconstituie “clubul conservator“ (cu 

. adaosul important că acest club e organul central al atunci 
creatului Partid constituţional) tot sub președinția lui 
Carp şi se pregătesc pentru: bătălia din opoziţie. De men- 
ționat că junimișştii obţinuseră în cei trei ani de cînd se 
constituise -guvernul::Th. Rosetti cucerirea treptată a 
grupului. N. (Filipescu de la Epoca. A fost o racolare ne- 
„lipsită de rezerve prudente din partea lui. Filipescu. (fidel, 
cît se „putea în „politică, al lui Catargi), cu retranșări și 
apropieri, în funcție. de, „oscilaţiile conjuncturii, care a pre~ 


1 Că faptul- acesta l-a afectat enorm pentru tot restul vieţii o: 
ştim dintr-un adaos amar la introducerea: vol. IV din Discursuri 
- parlamentare. (reprodus de I. Rădulescu-Pogoneanu în Istoria. 
contimporană a României: „...Deşi în decursul evenimentelor a 
făcut şi el (Maiorescu vorbeşte despre sine la „persoana a treia, 
n.n.) parte din cîteva „guverne ca ministru al. instrucției publice, 
nu a rămas de pe urma sa nici o reformă legislativă ; încercările 
sale s-au izbit de rezistenţa unor majorităţi variabile. Ideile, de 
care a fost inspirat, le-a crezut şi le crede drepte; unele din ele. 
s-au realizat prin legile altora, căci ideile nu erau personale, ci 
culese şi adoptate din tezaurul comun al culturei europene; 
altele se vor. realiza poate într-un viitor mai îndepărtat, în care 
putinţa participării - -sale personale va fi încetat de mult. Puţinul 
ce l-a putut face în acest departament ministerial (aducerea do- 
cumentelor 'Hurmuzaki,: restaurarea  bisericei de la Curtea de 
Argeş, introducerea studiului limbei române în licee şi alte ci- 
teva măsuri) l-a făcut pe cale administrativă, iar. nu legislativă. 
Astfel autorul scrierii de faţă, cu respectul ce-l are pentru rea- 
lităţile date şi cu recunoaşterea dreptului majorităţilor de a fi 

parat terenul viitoarei aderări, mai statornice, a furtuno- 
sului tinăr.om politic de gruparea junimistă. Junimiștii, 
deși teoretic înfrinţi, se consideră acum (şi aveau de ce) 
mult fortificaţi pentru că dovediseră opiniei publice va- 
loarea şi eficienţa programului lor. Știau că viitorul, în 
partidul conservator şi în viaţa politică în general, este 
al lor. În martie Maiorescu împărtășea amicilor săi acest 
punct de vedere îndreptăţit. Edificatoare sînt scrisorile 
din martie 1891 trimise lui N. Pătraşcu și Duiliu Zamfi- 
rescu. Cităm un pasaj elocvent din scrisoarea trimisă la 
1/14 martie 1891 către Duiliu Zamfirescu : „Eu personal 
sunt: mulțumit de situația noastră politică. Acum trei ani 
erau: numai vr-o 3 junimiști politici: Carp, Th. Rosetti şi 
eu, trecînd în kamea noastră de teoretici-academici. Astăzi 
suntem vr-o 60, între cari şi Ghermani și Al. Marghiloman, 
şi am dovedit prin reforma minunată a -agiului, prin legea 
vînzării bunurilor în loturi mici la țărani, prin inamovi- 
bilitatea și prin legea pensiilor că suntem oameni de ac- 
țiune practică și că nici nu există organizatori în afară 
de noi. Peste mult 3 ani va trebui dar să ne revie apa la 
moară, sub o formă sau sub'alta. Direcţia noastră dealt- 
minteri este de acum înainte spre liberali. Conservatorii 
au devenit imposibili în vechea accepțiune a cuvîntului“ 
(Cf. Duiliu Zamfirescu și Titu Maiorescu în scrisori, 
p- 325). Aprecierile maioresciene din finalul scrisorii se 


cum sunt, a renunţat la orice gînd la legiferare în materie de 
şcoli -şi aşteaptă aici:progresul de la îndreptarea metoadelor şi a 
personalului profesoral, fără nici o: privire la vicisitudinile par- 
lamentare...“ (Istoria contimporană a României, 1925, p. 286-287). 
să adăugăm că ultima ocazie a lui Maiorescu de a-şi legifera 
proiectele . de' organizare şcolară le-a ratat prin  necooptarea 
sa în marele guvern Catargi-Carp. Portofoliul cultelor, care i se 
cuvenea lui, i-a fost încredinţat lui Take Ionescu, om politic de 
mare talent şi vocaţie, dar avocat şi fără nici o aplicare specială 
pentru problemele de învăţămînt. Catargi îl antipatiza pe Maio- 
rescu, iar Carp, indiferent cum era, nu a găsit cu cale să insiste 
în favoarea prietenului său care, pentru a salva situaţia, nu a făcut 
din -ministeriatul său o' problemă de principiu, acceptindu-l pe 
Take Ionescu, atunci „omul lui Catargi“. Ba a dat dovadă 
de obiectivitate. 'resemnată, sprijinind legiuirile. şcolare ale lui 
Take Ionescu: (legea organizării învățămîntului primar din mai 
1892) şi. recunoscînd. că tînărul ministru, deşi neofit în- problemele 
departamentului său, „ajunge: să stăpinească resortul ce-i este 
încredinţat“ (Ibidem, p.:290). - 

dovedesc peste măsură exagerate. 1 Cum se va vedea, n-au 
fost necesari trei ani pentru ca junimiştii să revie la pu- 
tere. În aceste condiţii, previzibile din toamna anului 1891, 
junimiștii abandonează. și ideea unei noi alianţe cu libe- 
ralii. Așteptau, siguri 'de ei, apropiata revenire la guvern 

de a cărei necesitate se convinsese și Catargi. HÈ 
Într-adevăr, guvernul generalului Florescu nu a durat 
decît 11 luni. Destul de repede Catargi, ambițios, găsi 
jignitoare tutela generalului. Cum alegerile le .patronase 
el, ca ministru de interne, deputaţii majorităţii conser- 
vatoare erau, cei mai mulți, devotaţii lui. Cu asemenea ho- 
tărîtor instrument de. manevră, lui. Catargi nu i-a venit 
deloc greu (după ce vernescanii fuseseră cu totul eliminaţi 
din- minister) să provoace: căderea guvernului. La 
28 noiembrie Catargi formează un guvern de tranziţie care, 
la sugestia regelui, avea misiunea de a perfecta înțele- 
gerea cu junimiștii pentru a se constitui un guvern unitar 
conservator. Condiţia lui Carp. era ca L.: Catargi să di- 
zolve actualul parlament pentru a se alcătui unul nou 
în care junimiștii să fie şi ei. proporţional. reprezentaţi 
(cereau 20 de locuri). Regele Carol i-a acordat lui Catargi 
dizolvarea (refuzată generalilor Manu și Florescu). pentru 
că era interesat să obțină un guvern autoritar şi de pres- 
tigiu. care să poată semna reînnoirea .tratatului cu Tripla 
Alianţă. În guvernul lui Catargi junimiștii aveau -majo- 
ritatea (și ei erau favorabili Triplicei). lar Catargi, unul 
1 Analizînd complicata hartă politică internă, Partidul socia- 
list a dat, în 1892, o-apreciere lucidă a fizionomiei ‘de clasă: a 
grupării junimiste în cadrul partidului: conservator, . subliniind 
realist incapacitatea acesteia de a guverna autonom. Referindu-se 
la actul instalării guvernului Th.: Rosetti, publicaţia Critica so- 
cială din 1892 observă — într-un articol datorat lui Gherea — că 
„cu toate veleităţile de a guverna singuri (junimiştilor, n. n.),:le fu 
cu neputinţă, deoarece n-aveau nici ei baza: materială, nu 'repre- 
zentau o clasă pe care să 'se sprijine. Imediat după alegeri tre- 
buie să facă loc conservatorilor şi liberalilor conservatori : care 
reprezintă, în adevăr, o clasă puternică în ţară şi. formară mi- 
nisterul Lahovary-Vernescu-Carp. Însă îndată au : trebuit :să cadă 
şi să facă loc liberalilor conservatori“, Caracterizarea grupării: po- 
Jitice junimiste merită 'să fie reţinută pentru pregnanţa observa- 
tiei: „Ce sînt junimiștii ? Ei sînt tot conservatori, dar. spuma parti- 
dului conservator vechi. Ei sînt poeţii, literaţii, avocaţii, economiș- 
tii, filozofii partidei conservatorilor vechi. Pe cîtă vreme ei au jucat 
rolul de element inteligent al partidei, ei au fost bine primiţi de în- 

dintre cei mai de suprafaţă oameni politici, s-a declarat 
favorabil politicii externe inițiate de rege și a semnat 
reînnoirea tratatului (ministru de externe Al. Lahovari) 
la 25 iulie 1892. Dealtfel, s-o spunem de pe acum, men- 
ținerea guvernului - Catargi pînă în 1695 s-a datorat ace- 
leiaşi spinoase chestiuni a  Triplicei, liberalii prin 
D. Sturdza s-au manifestat ca adversari zgomotoși ai Aus- 
tro-Ungariei, nereprezentînd pentru rege garanţiile nece- 
sare încredinţării secretului tratatului (singurii — dintre 
fruntaşii liberali — la curent cu acest secret erau D. Sturdza 
şi I. C. Brătianu). Or acesta din urmă decedase în 1891. 
Dacă ar fi trăit, guvernarea conservatoare nu ar fi. durat 
șapteani.: . | ic, RES 

Noile alegeri au avut loc în februarie 1892. Dar mai 
înainte, la 18 decembrie 1891, Catargi formează, cum a 
notat. Maiorescu, . „adevăratul și definitivul minister con- 
servator“ în componența căruia au intrat și Carp (dò- 
menii),. M.: Ghermani (finanțe), Al. Marghiloman (justi- 
ție). În noul guvern în care frații Al. și Iacob Lahovari 
deţineau externele și, respectiv, războiul, a debutat ca 
ministru Take Ionescu (la culte). Concentrarea conserva- 
toare era cu adevărat necesară pentru că liberalii, după 
moartea — la 4 mai:1891.— a lui I. C. Brătianu (apoi a 
lui Kogălniceanu, la 20 iunie 1891) au făcut efortul de 
unificare sub conducerea provizorie a lui Dimitrie Brătianu 
(se știa că adevăratul succesor al lui I.C. Brătianu va fi 
Dimitrie Sturdza), și se pregăteau pentru o luptă în opo= 


treaga clasă a conservatorilor şi şi-au avut partea de onoare alătu- 
rea cu ei. Cînd însă au vroit a se constitui în partid aparte, clasa pe 
care se reazimă conservatorii nu putea să le mai dea sprijinul. 
Pentru ce ? Pentru că junimiștii au devenit în partidul conservator 
ceea. ce 'erau liberalii ideologi, utopici în partidul liberal (e vorba 
de. gruparea lui C. A. Rosetti, n. n.). Ei vroiesc a reînvia vechea 
domnie conservatoare, alcătuind societatea după un plan plăz- 
muit în capul lor. Ei cred că, ajunşi la putere, prin un chip oare- 
“care, prin rege, apoi prin legiferări, după un plan făcut în cabi- 
net, să întărească domnia conservatoare, să reînvie vechile bresle 
etc... Dar precum liberalii noştri utopici n-au. fost originali, ei au 
copiat pe ideologii francezi, tot aşa şi conservatorii utopici, juni- 
miştii — şi-au luat modelul din. Germania. Dl. Carp a vrut să ço- 
pieze pe Bismark.“ Şi după ce evocă reintrarea în partidul con- 
servator, constată ironic că „marele conservator Carp, ca om mai 
practic se vede, a înţeles că nu merge cu utopia“. (I. Vasiliu, 
— pseudonimul lui Gherea — Politica internă, în Critica socială, 
din 2 ianuarie 1892.) 

zitie bine. organizată. Vremea alianțelor. pasagere trecuse 
şi, în faţa forţei organizate a liberalilor, în. opoziţie, con- 
servatorii trebuiau să alinieze un guvern. solid, cu: un 
program bine gîndit și cu personalități politice competente 
care să-l înfăptuiască. Acesta este, cum a rămas cunoscut 
în analele istoriografiei politice, „marele guvern Catargi- . 
Carp“ care era, în fond, un abia mascat guvern junimist. 
Carp avea conducerea efectivă, Catargi, lăsat şef şi mi- 
nistru de interne, acceptînd; programul. „Era nouă“. (minus 
ideea descentralizării | administrative şi „majoratul la 
tărani“) proclamat tacit în Apelul către. alegători. publicat 
şi semnat de membrii guvernului la 4 ianuarie. 1892. 
(Chiar şi acest procedeu, reeditînd pe cel din 1888 al guver- 
nului junimist Th. Rosetti, vorbeşte elocvent despre ascen- 
denţa junimiștilor în cabinetul condus de Lascăr Catargi.) 
Cu. toată mîndria sa nemăsurată și a: nemărturisitei des- 
consideraţii pentru Catargi, şeful grupului junimist. i-a 
păstrat recunoştinţă bătrînului. omi. politic. În ianuarie 
1897, la un banchet politic la Botoșani, Carp a toastat în 
cinstea lui Catargi, declarînd : „Beau în sănătatea celui 
care, prin activitatea şi experiența lui, a- permis ideii 
junimiste să devie ideea conservatoare“ 1. Lascăr Catargi, 
abil, știe să-și ascundă antipatiile, și: se apropie de juni- 
mişti. (a: acceptat chiar să-l viziteze pe Maiorescu, la 15 
noiembrie 1892, cu prilejul unei întîlniri de lucru a Comi- 
tetului conservator. Criticul nota în Jurnal, satisfăcut de 
biruința obţinută asupra șefului partidutui, nde 1l ani 
nu-mi mai călcase în casă“ 2). . 

„ Alegerile din februarie „1892 s-au desfășurat . „mai 
îngăduit (1) la început 35 de EA dai SSE ca în martie, 
cu prilejul unor alegeri suplimentare, numărul să se ri- 
dice la 50. Evident, aceasta n-a 'primejduit guvernului 
„legiuita“ sa majoritate. :Dar guvernanţii se puteau lăuda 

„cu „alegeri. libere“ care ar fi adus țării liniștea de mult 
așteptată. Preşedinţia Camerei e acordată: generalului 
Manu (pentru. a. nu-l. înrăi), iar cea a Senatului lui 
Gh. Gr. “Cantacuzino | (N. Filipescu devine , primarul 


1 Cf. Prutul, 16 ianuarie 1897.. 
E Jurnal, Caiet 15, B.A.R., Mss. 3656, foaia 12: verso. 

Bucureștilor). Guvernul imprimă parlamentului un ritm 
alert de activitate şi în prima sa sesiune (din februarie 
pînă în iulie) face să se voteze o seamă de legiuiri de 
importanţă reală pentru activitatea economică sau admi- 
nistrativă a ţării. Pentru toamnă Carp (care era — se 
ştia. — sufletul și organizatorul cabinetului) anunță 
— prin obișnuitul mesaj regal — alte legiuiri, mai ales 
de natură financiară și fiscală, apoi cele pentru reforma 
judiciară, școlară ete. Aceeaşi activitate, socotită rodnică, 
se depune și în 1893 (de amintit legea pentru organizarea 
şcolilor profesionale şi de meserii), comerciale, de agricul- 
tură şi silvicultură. Mare încrîncenare (în parlament și în 
afara sa) a produs aşa-numita „lege a maximului“ din 
aprilie 1893 prin care întreprinderile cu caracter indus- 
trial — mari sau mici — din comune să fie supuse unor 
taxe sporite de consum, veniturile rezultate constituin- 
du-se drept fondurile . necesare diverselor cheltuieli ale 
comunelor, printre care și cele necesitate de întreţinerea 
jandarmeriei. (În acest fel Carp voia să asigure autono- 
mia comunelor care nu ar mai fi dispus de bugetul central.) 
Fireşte că acest, spor al taxelor. de consum ar fi fost 
suportat de contribuabili și, mai ales,. de țărănime, care 
forma. grosul contribuabililor. Opoziția, liberală (şeful 
partidului liberal devenise în. noiembrie, 1892 Dimitrie 
Sturdza, în urma morţii — la 8 iunie 1892 — a lui Dim. 
Brătianu) a găsit prilejul organizării unor mari agitaţii de 
stradă. împotriva. guvernului. La 5 aprilie 1893 mii de 
oameni (negustori, măcelari, căruțași ete.) ocupau străzile 
din preajma dealului Mitropoliei, barînd căile de acces 
spre parlament !. Deputaţii şi miniștrii au fost huiduiţi 
şi molestați de mulţime. . Mișcarea socialistă, delimi- 
tîndu-se de agitaţiile interesate organizate de partidul 
liberal, a luat poziţie față de practicile conservatorilor de 
a arunca sarcina poverii fiscale pe umerii contribuabili- 
lor (țărani și pături orășenești), evidențiind caracterul 
de clasă al acestor legiuiri. 

= Firește că legea era impopulară (a declanșat, printre 
altele, răscoalele țărănești în 1894 în citeva judeţe din 


1 Vezi C. Bacalbaşa, Bucureştii de altădată, vol. II, p. 150—151. 

Moldova de mijloc, reprimate — și acestea — cu sălbă- 
ticie 1), dar Carp o considera utilă şi majoritatea de care 
dispunea în parlament i-a asigurat votarea. Legea cea mai 
importantă, poate, a „marei guvernări conservatoare! a fost 
cea a învoielilor agricole supusă dezbaterilor și votată în 
cele două Camere în lunile ianuarie—mai 1893. În fond 
această lege a lui Carp (repetăm, Carp era ministrul 
domeniilor) nu făcea decit să aducă modificări legii libe- 
rale cu același nume din 1882 pe care — cum am arătat 
la locul. potrivit — a fost integral sprijinită de liderul 
grupării . junimiste. Legea lui Carp, anunţată în 1888, 
era de abia acum, după patru ani, adusă în discuţia par- 
lamentului, deşi în precedentele guvernări: junimiste 
(trei la număr) ar fi trebuit să găsească modalitatea şi 
răgazul pentru a le legifera, de vreme ce se considerau 
cei mai preocupaţi pentru îmbunătăţirea situației eco- 
nomice a ţărănimii. Nu vom relua aici ceea ce am comen- 
tat în această chestiune în precedentul capitol al lucrării 
noastre. Adăugăm numai că îmbunătățirile de ordin eco- 
nomic aduse de legiuirea lui. Carp celei a lui Brătianu 
din 1882 nu numai că nu se ridicau la importanța pre- 
tinsă, dar erau, în bună măsură, talonate (cînd nu de-a 
dreptul anulate) de stipulaţiile de ordin administrativ. 
lar legea însăși menținea în continuare tocmelile agricole 
care au fost cu dreptate caracterizate de Programul 
P.S.D.M.R. din 1893 drept „relaţiuni în parte feudale“. 

“Oricum, preocupările junimiștilor pentru situaţia ţără- 
nimii trădează îngrijorarea moşierimii faţă de continuele 
agitaţii din lumea satului, exprimate violent în 1888. Mai 
lucizi și cu vederi mai înaintate decît restul conservato- 
rilor, junimiștii au înțeles necesitatea. reformelor, le-au 
legiferat fără însă a prejudicia interesele fundamentale 
ale marilor proprietari și, evident, fără a izbuti să solu- 
ţioneze -cu adevărat problema ţărănească ?, Gherea, apre- 


1 P.S:D.M.R. a green cu fermitate noile acţiuni represive 
ale conservatorilor. Ziarul Munca din 13 februarie. 1894 scria: „că 
simpatiile noastre sînt cu ţăranii, nu mai poate fi îndoială“, pen- 
tru ca în 27 februarie să adauge: „datoria noastră este de... a ne 
folosi de această mișcare pentru a ne alătura de ei (de ţărani, n. n.) 
şi a le arăta ce cale trebuie să apuce pentru a. ajunge la eman- 
cipare“. 

2 Vezi şi falah Lungu, Viața politică în România la sfîrşitul 
secolului al XIX-lea, Editura ştiinţifică, 1967, p. 110—122. 

ciind lucid întreaga politică agrară a liderului politic 
junimist, scria în Neoiobăgia : „Este evident că intreaga 
viață și întreaga luptă a d-lui Carp. sînt pătrunse de un 
element utopic și de. o profundă contrazicere. D-sa a 
voit să dezvolte categorii economice ieşite sub și din re- 
gimul capitalisto-burghez (în agricultură ca și în industrie 
— vezi legea minelor —, n.n.), a voit să le dezvolte într-o 
țară cu: regim 'semifeudal neociobag — şi asta nu numai 
fără a înlătura acest regim, dar silindu-se încă să-l con- 
solideze. -Asta e adevărat. D. Carp: nu numai că n-a vă- 
zut piedicile din drumul său și -deci n-a căutat să le în- 
lăture, dar le-a și înmulţit...“ 1 de? i | 
Indiscutabil, semnificativă pentru doctrina politică 
şi ideologică a junimismului a fost și legea minelor din 
februarie-aprilie 1895. Cum am comentat-o în capitolul 
precedent, vom evita, și de astă dată, să reluăm discuţia, 
menţionînd numai că această lege, rămasă în. vigoare 
timp de trei decenii, a fost 'realmente. una dintre cele 
mai importante: din cariera politică a lui Carp și destu? 
de- edificatoare pentru programul constructiv al juni- 
mismului. Semnificativă a fost opinia și poziţia parti- 
dului socialist faţă de această lege. Despre ea s-au pro- 
nunţat în Lumea nouă din 1895 Gherea, I. Nădejde, 
A. Bacalbașa ș.a., subliniind necesitatea adoptării ei, dar 
relevînd totodată aspectele ei retrograde. Într-un articol 
semnat De la Olt, Gherea observa că „această lege e cu 
desăvârşire capitalistă“ pentru că favorizează. dezvoltarea 
industrială a ţării. Se considera pozitivă ideea expro- 
„prierii marilor proprietari” deținători ai unor terenuri 
bogăte în produse minerale, dar nu se accepta extinde- 
rea iacestui principiu și asupra micilor proprietăți țără- 
nești.. De fapt,” preciza Gherea, „soluția unică satisfăcă- 
toare ar fi fost monopolizarea minelor de către stat“, iar 
legea să statueze „marele principiu al dreptului națiunii 
asupra subsolului“ ?. jj ifr ; 
Soarta guvernului, acum, în aprilie 1895 era însă pecet- 
luită. Opoziția. liberală era de mult nerăbdătoare să par- 
vină la putere. Cei patru ani „normali“ de așteptare în 
opoziţie! se terminaseră prin noiembrie '1892, şi încă de 


1 C. Dobrogeanu-Gherea, Neoiobăgia, 1910, p. 216. 
2 Cf. Lumea nouă din 13 şi 20 ianuarie 1895. 

prin 1891 liberalii au început acţiuni pentru a-l avertiza 
pe rege că le venise rîndul la succesiune. Dar, deocamdată, 
acţiunile liberalilor au mai curînd un caracter de rutină, 
sînt domoale și fără vlagă combativă. Tocmai lichidaseră 
dizidenţele şi aveau de aplanat destule conflicte: interne, 
fără de care nu puteau declanșa o hotărită ofensivă pen- 
tru obţinerea guvernării. De aceea, protestele lor în parla- 
mentul nou ales din februarie 1895 au fost tot rutiniere. 
Dar din noiembrie 1892 Dimitrie Sturdza fusese ales șef 
al partidului liberal (au fost învinși N. Fleva, candidatul 
acestuia, beizadea Mitică — D. Ghica —, N. Bibescu și, se 
pare, Eug. Stătescu, care a renunţat din capul locului, 
ieşind singur din cursă) și acesta consideră că ofensiva 
trebuie necesar declanșată pentru a dovedi partidului 
capacitatea. sa. politică. Cu siguranță, marea lovitură 
a opoziţiei în tot cortegiul de agitaţii antiguvernamentale 
a fost chestiunea transilvană din care Sturdza, versat, a 
ştiut să-şi facă un preţios capital politic. id di 
-. ` Nu se poate da crezare afirmațiilor lui Maiorescu din 
care ar reieși că întreaga chestiune transilvană a fost 
montată de Sturdza 1. Problema era complicată, cu rădă- 
cini istorice într-un trecut de luptă de trei ori secular, 
ajunsă acum într-un moment. crucial. Sturdza a utili- 
zat-o - pentru interesele sale politicianiste, dar — încă 
o dată — nu a creat-o. Lupta politică a populaţiei româ- 
nești din Transilvania pentru eliberarea: socială şi na- 
țională a ajuns în 1892 într-un moment important prin 
alcătuirea — de; către conducerea Partidului. Naţional 
Român — a celebrului: memorandum. Respingerea memo- 
randum-ului de către curtea din Viena, procesul ce a 
urmat și întemnițarea fruntașilor P.N.R. au produs vii 
emoţii şi reacţii firești dincoace de munți.. Dealtfel, în 
‘România preocuparea: activă pentru lupta politică a 
„fraţilor de.dincolo“ avea tradiţie. Și această preocupare 
a fost coordonată, mai ales, de cercurile. radicale. roset- 
tiste din partidul liberal. În ianuarie 1891. se întemeiază 
la București „Liga pentru unitatea culturală a tuturor 
românilor“ (cu filiale în toate oraşele mai importante ale 
țării) în conducerea căreia se aflau personalități presti- 
1 Cf. T. Maiorescu, Istoria contimporană a României, 1935, 
p. 307—309. Sa ieri: a5 j ; j 


286 


Junimismul în viața politică 


gioase ale vieţii culturale şi politice. În activitatea „Ligii 
culturale“ tineretul universitar, în general tînăra intelec- 
tualitate, are un cuvint greu de spus +. Cînd s-a declan- 
șat episodul memorandum-ului, acţiunile de solidarizare 
cu lupta politică -a populaţiei românești din. Transilvania 
au cuprins toată ţara. Congrese, adunări demonstrative, 


publicații speciale întreţin în țară vie ideea dreptății. 


luptei pentru unitatea politică a românilor. Importante 


stipendii’ materiale, pe lîngă cele morale, sînt acordate. 


unor organisme ‘politice sau culturale din Transilvania. 
Toată această înfruntare încleștată. în jurul unei pro- 
bleme de vital 'interes naţional a dominat efectiv viața 
politică românească din anii:1890—1910. Din păcate, această 
chestiune, care reclama” slujire rectilinie și neconcesivă, 
a: fost abil. folosită de cele: două partide pentru rezol- 
varea ‚unor înguste interese de grup.; S-ar: putea chiar 
spune că jocul murdar al celor două partide în jurul 
problemei transilvănene, cu tot cortegiul de incidente 
(parlamentare, publice, de presă), a mărit, adesea deliberat, 
tensiunea creată de lupta ce se desfăşura în Ardeal. În 
speță, problema transilvăneană a devenit — cum spu- 
neam — un mijloc pentru liberali aar Sa a forța dobîn- 
direa guvernării ?. ` 

- Guvernul conservator (ca, dealta şi cel liberal de 
sub președinția, din 1895, a lui Dim. Sturdza) dovedeşte 
o rezervă prudentă față de lupta românilor transilvăneni, 
întrucît: orice adeziune publică putea complica situația 
politică a ţării, primejduind atașamentul știut al României 
la pactul Triplei Alianțe. Și cum. Carol I ţinea mult la li- 
niile programatice ale Triplicei orice act care ar fi 
lezat aceste interese ducea inevitabil la retragerea pro- 
tecţiei Curţii şi, automat, la pierderea guvernării. Con- 
servatorii, ca, dealtfel, şi liberalii, nu-și puteau îngădui, 


la guvernare fiind, o asemenea gafă fatală. Lascăr Catargi, 


Petre Carp, N. Filipescu, Al. Lahovari și Take Ionescu au 
fixat în discursuri notorii atitudinea conservatorilor în 


1 Vezi lucrarea noastră Sămănătorismul, Editura Minerva, 1971, 
p. 21—22. 

2 Un tablou concludent al acestei perioade, cu toate detaliile 
ei semnificative, în valoroasa lucrare monografică a lui Traian 


Lungu, Viața politică în România la sfîrşitul veacului al XIX-lea, . 


Editura științifică, 1967. 

problema transilvăneană, care se reducea, în esenţă, la o 
politică de neamestec în treburile interne ale unui stat 
străin. Aceasta, în 1893, adică în timp ce se desfășura 
tulburătorul proces al memorandiștilor, dar şi mai tîrziu 1. 
Sturdza: pornește ostilitățile împotriva conservatorilor, 
denunțind public „criminala“ atitudine rezervată faţă de 
lupta fraţilor de ' peste - Carpaţi. O vreme, în 1893, se 
afirmă ca partizan al unei acţiuni ferme față de- guver- 
nul de la Budapesta, pentru ca în 1894 să publice (pentru 
captarea, probabil, a bunăvoinţei regelui Carol), în zia- 
rul Pester Loyd din Budapesta, o scrisoare, foarte comen- 
tată, prin care dezavua fără echivoc lupta de eliberare 
a românilor transilvăneni, . pledind pentru necesitatea 
menţinerii, în cadrele constituite, a imperiului austro- 
ungar. Și tot în același an 1894, în septembrie, nestăpini- 
tul. D. Sturdza (de astă dată pentru a cuceri, probabil, 
bunăvoința puterilor centrale, atît de influente la Palatul 
regal din București, de care depindea guvernarea), divulgă, 
într-un discurs, stipendiile secrete pe.care guvernul român, 
prin ministrul Instrucțiunii, Take Ionescu. (se. pare fără 
ştirea lui Lascăr. Catargi), le .acorda mişcării de eliberare 
din Transilvania. Era un act de cea mai joasă delaţiune, 
prin care se sacrifica, pentru discutabile arivisme, o cauză 
de înalt interes național. Scîrbit şi scandalizat, fruntașul 
memorandist Ioan Raţiu observă cu o mîhnire netăinuită : 
„Cei de dincolo se folosesc de cauza noastră, unii ca să 
se susțină la putere, alţii și mai vîrtos, ca să ajungă la 
putere“ 2. Cînd în 1895 Carol I promite liberalilor succe- 
siunea, Sturdza încetează brusc orice agitaţie în jurul 
problemei transilvane. 

1 Iată opinia liderului junimist așa cum a fost fixată în dis- 
cursul de la 13 decembrie 1894 rostit la Senat : „Prin urmare, 
iăsați chestiunea aceasta naţională, lăsați-o -înafara unei lupte 
care documentează în toate zilele unitatea de `simțire, de limbă, 
de gindire între noi şi între toți românii oriunde ar fi ei — şi 
mulțumiți-vă deocamdată cu atît, căci a cere mai mult ar fi a jertfi 
un prezent care. se: anunţă frumos, pentru o nălucă despre care 
nimeni, dar absolut nimeni, nu poate să zică de pe acum ce formă: 
reală va avea în viitor.“ 

> Apud Miron Constantinescu. şi: G. Penelea, paa ph din: 


închisoarea. de la Seghedin ale doctorului Ioan Raţiu, în Studii, 
1965, nr. 2, p. 357. : i 

~ După alte cîteva campanii pentru a forţa escaladarea 
guvernării, în octombrie Sturdza devine premier. Cum 
s-a dezvăluit apoi, regele Carol I i-a acordat investitura 
lui Sturdza (deşi atunci nu-l agrea deloc) tocmai pentru a 
se reteza orice posibilă reluare a agitaţiilor liberale în 
chestiunea transilvană (sugestia venea, se pare, chiar 
din partea primului-ministru al Ungariei). Instalat în 
fruntea guvernului, Sturdza, (beneficiind şi de situația 
“graţierii, în septembrie, a memorandiștilor), nu pregetă 
să retracteze, într-un rușinos, mult comentat discurs, 
ținut la o întrunire în Iași, tot ce afirmase în opoziţie, 
predicînd imperturbabil „necesitatea eliminării oricărui 
amestec al României în treburile interne ale monarhiei 
vecine“, altfel spus, retragerea oricărui sprijin mișcării de 
eliberare a românilor transilvăneni. Sturdza nu s-a limitat 
insă la aceste programatice declaraţii publice de politică 
externă. Cu o consecvență care s-ar fi cerut demonstrată 
altundeva, Sturdza a dispus înfăptuirea directivelor sale. 
Au fost suspendate stipendiile acordate școlilor române 
din Transilvania (în acest fel se lovea puternic în lupta 
culturală a mișcării românești) și încurajați sistematic 
partizanii pasivismului în lupta politică a românilor de 
peste Carpaţi. S-a produs astfel o gravă sciziune în ca- 
drul P.N.R., cu consecințe extrem de dăunătoare pentru 
evoluția luptei întregii mișcări de eliberare naţională. 
Ar trebui adăugat că apoi Sturdza a fost acuzat de între- 
ținerea unor legături secrete cu contele Banffy, fost 
prim-ministru al Ungariei. Agitaţiile de stradă organi- 
zate de dizidența drapelistă din cadrul partidului liberal, 
obstrucţii parlamentare ale conservatorilor, o bine 
condusă campanie de presă aveau să decidă în martie 1899 
„demisia lui Sturdza (din a doua sa guvernare ; după „pa- 
ranteza“ liberală P. S. Aurelian). Ironie a istoriei ! Frun- 
tașul liberal a fost lovit chiar cu armele de el inventate. 
Dar, revenind la guvernarea din ultimele luni a 
guvernului Catargi-Carp, trebuie spus că ea era oricum 
ajunsă la liman. Disensiunile din partidul conservator, 
cîțiva ani domolite, au izbucnit deschis în primăvara lui 
1895. Gh. Gr. Cantacuzino, preşedintele Senatului şi 

viitorul şef al partidului, și-a exprimat deschis dezacordul | 
față de legea minelor și dacă P. Carp nu ar fi operat 
citeva modificări în textul ei, cerute imperios de Canta- 

cuzino, guvernul ar fi trebuit să demisioneze încă în aprilie 
fără ca legea fruntașului junimist să apuce a fi votată. De- 
altfel, neînțelegerile — acum mai accentuate — s-au 
făcut simţite şi între. Catargi și Carp, şeful guvernului 
nemaiputînd suporta tutela liderului junimist, inflexi- 
bilitatea sa care risca să producă o nouă disensiune în 
cadrele conservatorilor. Atitudini opozante a manifestat 
şi generalul Manu în calitatea sa de președinte al. Camerei 
deputaţilor, N. Filipescu, primarul Capitalei. Lunga guver- - 
nare a uzat, ca de obicei, partidul conservator, neînțele- 
gerile şi conflictele se iveau mereu și destui dintre mi- 
niștri opinau pentru retragere, cu atît mai mult cu cît 
în noiembrie 1895 se împlineau, au calculat unii, cei 
patru ani de funcţiune a parlamentului conservator. 
Oricum, junimiștii erau pentru demisie. Cum spunea 
Maiorescu, „vor fi fost desigur mulţi conservatori cari 
niciodată n-ar fi voit să părăsească puterea de bună voie, 
dar unii din miniștri stăruiesc pentru retragerea spon- 
tană a Cabinetului, punind astfel interesul general de- 
asupra satisfacțiilor personale.“ 1 Majoritatea legiuirilor 
din programul „Era nouă“ au fost legiferate, iar celelalte 
pe care guvernul ar fi voit să le aducă în dezbatere (orga- 
nizarea meseriilor, descentralizarea comunală, extinderea 
inamovibilităţii magistraturii, consolidarea situaţiei finan- 
ciare a ţării etc.) nu mai puteau găsi audienţă într-o ma- 
joritate parlamentară acum divizată și, deci, nediscipli- 
nată. Singura soluţie era demisia dorită acum şi de rege, 
care-i promisese lui Sturdza succesiunea în schimbul 
domolirii sale în problema transilvană. La 3 octombrie - 
1895 L. Catargi a demisionat, după ce mai înainte au 
demisionat cei trei miniștri junimiști (Carp, Marghiloman, 
Ghermani), .lăsîndu-i lui Dim. Sturdza deschisă calea 
jubilaţiilor ministeriale. A doua zi, la 4 octombrie 2909, 
Dimitrie Sturdza devine premier. 


4. După această lungă guvernare (patru ani în guvernul 
Catargi şi aproape doi ani în guvernările din 1888—1889 
şi 1891), junimiştii intrau în opoziţie destul de bine conso- 


lidaţi, cu o grupare mărită, cu citeva personalități tinere 

remarcate şi competențe recunoscute pentru departa- 
mente cheie. Credeau — ba Carp era sigur — că pot ori- 
cînd revendica un guvern eminamente junimist sau unul 
condus de ei în care să admită, concesiv, şi elemente ale 
conservatorilor puri. Pentru că, oricît ar părea de ciudat, 
deși timp de patru ani, în perioada marelui guvern con- 
servator Catargi-Carp, junimiștii au colaborat destul de 
armonios cu șeful partidului și au știut să evite conflic- 
tele deschise (sau să le aplaneze repede) cu ceilalţi frun- 
taşi conservatori, continuau să-și mențină gruparea lor 
separată, chiar dacă acum nu mai era — oficial — dizi- 
dentă. Lupta în opoziţie avea legile ei şi fiecare fruntaș 
politic, mai ales o grupare cu statut special, trebuia să-și 
mențină o relativă autonomie dacă nu voia să-şi 
diminueze autoritatea şi importanța. Mai ales că în parti- 
dul conservator condus de un lider care avea 72 de ani, 
lupta pentru şefie rămăsese deschisă. În noul parlament 
ales în noiembrie 1895 junimiștii erau reprezentaţi numai 
cu trei parlamentari (Maiorescu, Ghermani, Marghiloman). 
Dar asta nu avea nici o semnificaţie. Sturdza i-a lăsat 
mînă liberă ministrului său de interne N. Fleva Și 
„tribunul poporului“ le-a dirijat atît de strîns încît conser- 
vatorii au izbutit să trimită în parlament numai trei 
senatori și patru deputaţi (au căzut în alegeri și fostul 
premier L. Catargi și conducătorul efectiv al fostului 
guvern, Petre Carp). De-abia peste un an, în alegerile 
parțiale ce au avut loc în vremea guvernului P. S. Aure- 
lian, conservatorii mai izbutesc să aducă în Cameră alți 
trei parlamentari (Catargi, Carp și Take Ionescu), încît 
grupul constituțional (apelativul junimiștilor se menţi- 
nuse și el) avea acum șeful reprezentat în Camerele 
legiuitoare. | | 

Dimitrie Sturdza nu a debutat cu dreptul ca premier. 
Mai întîi a retractat rușinos — cum spuneam mai îna- 
inte — opinia sa din opoziţie în chestiunea transilvană 
(în discursul ţinut la Iași în 13 octombrie 1895 a declarat: 
„În chestia naţională situaţiunea noastră este clară Și 
netedă. Avem să ne abţinem cu toții de la orice act de 
agitaţie în afacerile interne ale statelor vecine și în spe- 
cial ale monarhiei austro-ungare...“ 1). Apoi a îngăduit 


1 Cf. Voința naţională, XII, nr. 2363 (19 octombrie), 1895. 

intrarea în guvern a unor elemente ca N. Fleva și 
G. Pallade, neagreate de grupul rămas credincios aripii 
brătieniste dominată de puternica ocultă, fapt care avea 
să ducă — rapid — la un inevitabil conflict între pre- 
mier și fleviști. Apoi, prin fapte nechibzuite avea să de- 
clanșeze vestita atunci afacere a demiterii mitropolitului 
primat Ghenadie Petrescu care, bine utilizată de dizi- 

„ denţa liberală-a lui P. S. Aurelian, avea să provoace că- 
derea guvernului Dim. Sturdza la 11 noiembrie 1896. 
Guvernarea sa nu a durat decît ceva mai mult decît un 
an de zile. Și a fost un an agitat, extrem de convulsio- 
nat, care nu a prea demonstrat capacitatea de lider a lui 
Sturdza. 
 mflamabila afacere Ghenadie a deșahinat și prima 
disociere de atitudine dintre conservatorii puri, conduși 
„de L. Catargi, şi constituţionalii junimiști. Dizidenţa dra- 
pelistă liberală (P. S. Aurelian, N. Fleva, V. Lascar, 
Em. Porumbaru), ca și Delavrancea, Petre Grădișteanu, 
P. Poni, Emil Costinescu, desfăşoară în afara parlamentului 
întruniri publice şi pelerinaje la Căldărușani (unde era de- 
pus demisul Ghenadie). Lascăr Catargi, cu experiența şi de- 
prinderile sale în asemenea acțiuni (vezi participarea 
sa în anii coaliţiei de la Mazar Pașa și în cea a „opoziţiei 
unite“) a considerat că partidul conservator trebuie să 
se folosească de incident şi să preia conducerea ostilită- 
ților  antiguvernamentale, mai ales că mitropolitul 
Ghenadie a apelat la protecția și ajutorul fostului premier 
conservator. De aceeași opinie erau şi N. Filipescu, Take 
Ionescu şi Gh. Gr. Cantacuzino care s-au angajat cu 
ştiuta “lor energie pasională în dispută. Firesc, L. Catargi 
i-a chemat și pe junimiști să i se alăture. Dar liderii juni- 
miști au fost întotdeauna, din principiu, împotriva mani- 
festaţiilor de stradă. Înţelegeau deci să-şi păstreze con- 
secvența principială și cu acest prilej. Propunerea lui 
Catargi e, în consecinţă, supusă discuţiei Clubului con- 
servator din Bucureşti la 26 mai 1896 și Carp — venit 
anume de la Ţibănești — propune menţinerea în rezervă. 
Decizia lui Carp e acceptată și disocierea junimiștilor de 
majoritatea fruntașilor conservatori (astfel reînnoită după 
aproape cinci ani de colaborare) devine publică. Poziţia 
junimiştilor revine la situaţia lor echivocă din anii vizi- 
ratului, de grupare independentă între liberali și conser- 

vatori. Era situaţia — se vede bine — cea mai convena= 
bilă grupării junimiste care avea să fie menţinută — cu 
intermitenţele ştiute — pînă tirziu, în 1907. Cum era 
singura grupare conservatoare neimplicată în dispută, 
gazetarii vorbeau curent (anume ?) de o reapropiere a 
junimiştilor de liberali. Zvonurile erau însă false, chiar 
dacă Sturdza — după ce căzuse de la guvern — a trimis 
emisari sau s-a deplasat personal la Maiorescu și Marghi- 
loman pentru a le propune alianţe. Pur și simplu juni- 
miştilor le convenea situaţia de arbitru în momente de 
criză, condiţia lor politică moderată îngăduindu-le să 
concilieze taberele în ostilitate. Ba aveau chiar grijă să 
facă publicitate în jurul acţiunilor de conciliere pe care 
— spuneau — erau invitați să le coordoneze. Asta le 
aducea ascendență în structurile partidului conservator 
spre şefia cărora ambiţionau, cu îndreptăţire, să ajungă. 
În noiembrie 1896 Maiorescu nota în Jurnalul său : „Inten- 
ţia mea era să se audă la conservatori (s.n.) că noi 
suntem acum îmbulziţi de apropierea multor liberali şi că 
rezistăm, pentru ca conservatorii să se lase mai jos cînd va 
veni vorba de formarea guvernului Lascăr Catargi“ 1 (se 
zvonea atunci că după căderea guvernului Sturdza va fi 
rechemat L. Catargi. Dar Catargi ar fi refuzat guvernul, 
precizind regelui că liberalii care au declanșat scandalul 
Ghenadie trebuie să-l soluţioneze tot ei. Atunci regele 
a menţinut la putere pe liberali, încredințind formarea 
ministerului lui P. S+ Aurelian). 

Lucrurile au evoluat astfel pînă în primăvara lui 
1897 cind, în martie, Sturdza e reinstalat premier. Dar 
tot în martie 1897 se produce un eveniment semnificativ 
și în tabăra conservatoare. La începutul lunii moare la 
Paris, de un atac de cord, Al. Lahovari, fostul ministru de 
externe în guvernele conservatoare, apreciat de L. Catargi 
și considerat, pentru multele sale calităţi, succesorul 
actualului lider la conducerea partidului (succesiunea 
aceasta era — se știa — agreată şi de castelanul de la 
Golășei). Eliminarea din cursa spre șefie a lui Al. Laho- 
vari este, firește, favorabilă lui Carp. Maiorescu a notat 
în Jurnal, ca și în prefața la vol. V din Discursuri parla- 
mentare, că la 20 martie emisari ai şefului partidului con- 


1 T. Maiorescu, Jurnal, Caiet 17, Mss. B.A.R. 3658, f. 83 verso. 

servator i-au făcut propunerea fuzionării celor două clu- 
buri sub președinția lui Catargi, Carp! fiind recunoscut 
succesorul oficial. Chemat de la Ţibănești și informat 
asupra propunerii, Carp — lovitură de teatru ! — refuză. 
Răspunsul lui Carp e, într-adevăr, surprinzător! şi, greu 
de explicat. Să fi fost numai ambiția într-adevăr nemă- 
surată a lui Carp, care voia — ce ? Şefia de pe atunci a 
partidului: prin debarcarea, încă în viaţă, a lui Catargi ? 
Greu de răspuns. Oricum, refuzul lui Carp (judecat apoi 
— cum vom vedea — cu asprime de Maiorescu) a anulat 
posibilitatea unificării partidului conservator pînă tocmai 
în 1907. Singura explicaţie a acestei decizii stranii a ofe- 
rit-o Const. Bacalbaşa care socotea că primirea de către 
Catargi în partid a fostei grupări radicale a lui Gh. Panu 
l-ar fi jignit pe Carp ca unul ce se afla în raporturi 
proaste cu fostul junimist. (Tot Bacalbașa — care, ca fost 
radical şi apropiat al lui Panu, avea informaţii din sursă 
directă — afirmă însă că Panu ar fi fost solicitat şi de 
junimiști, dar fostul director al Luptei a optat pentru gru- 
parea mai puternică a lui Catargi, provocînd dușmănia 
lui Carp și a amicilor săi.) Oricum — apelăm din nou la 
Bacalbașa — după intrarea în partidul conservator, unde 
e cooptat chiar în comitetul de conducere, „jJunimiștii în- 
cetară colaborarea. cu vechii conservatori sub cuvînt că 
partidul acestora a abdicat de la ideile conservatoare, de 
vreme ce s-au putut coaliza cu radicalii lui Panu“ t. Dar 
e tot atit de posibil — poate că e singura explicaţie rezo- 
nabilă — că refuzul lui Carp se datora opiniei sale despre - 
structura dorită a partidului. El nu voia o simplă fuziune 
pasageră, ci o unificare pe baza unei platforme de prin- 
cipii unanim acceptată. Or în condiţiile date, cînd cu cî- 
teva luni în urmă se evidenţiaseră puternic divergenţele 
de opinii între majoritatea fruntașilor conservatori şi 
junimiști (și încă numai într-o chestiune de tactică poli- 
tică conjuncturală ca aceea prilejuită de afacerea mitro- 
politului Ghenadie), nu putea fi vorba de o unificare 
viabilă, iar succesiunea sa, acceptată formal, nu urmărea, 
cînd mai existau cîţiva pretendenți care pîndeau „clipa 
atacului“, decît neutralizarea grupării junimiste. 


1 C. Bacalbaşa, op. cit., vol. II, 1928, p. 223. 

În toamna lui 1897 agitaţiile politice reizbucnesc cu 
o violență parcă mai accentuată decît în 1896. Motivul 
imediat a fost gafa lui Dim. Sturdza care, cu prilejul 
unei vizite oficiale a regelui Carol la Budapesta, a lăsat 
(dintr-o eroare) să figureze pe lista protocolară de deco- 
rații — întocmită, potrivit uzanțelor, de guvernul ungar, 
dar pe care le acorda suveranul României, numele lui 
lezsensky Sandor. Acesta s-a demonstrat a fi fost procu- 
rorul în procesul memorandiștilor. Pe dată dizidenţii 
drapeliști au pornit campania împotriva lui Sturdza 
despre care se spunea că ar fi ştiut cine e lezsensky și a 
contrasemnat — tocmai la 12 octombrie — decretul de 
decorare (Sturdza cumula funcțiunile de premier şi cele 
de ministru de externe), pentru a cîştiga simpatiile gu- 
vernului maghiar. Opoziţiei drapeliste i s-a alăturat şi 
cea conservatoare, întețind, prin mijloacele clasice, indig- 
narea opiniei publice, care a fost sinceră. Colac peste 
pupăză, la mijlocul lui noiembrie izbucnesc mişcări anti- 
semite în urma unui decret nechibzuit al ministrului de 
război care interzicea evreilor pămînteni dreptul și dato- 
ria de a-și satisface stagiul militar. Vehement în protest 
a fost organul socialist Lumea nouă care a denunţat în- 
căierările provocate de studenţii bătăuși — năimiţi de 
guvern. Se organizează noi; mitinguri, se fac manifestații, 
cu care prilej se produce o încăierare pe culoarele univer- 
sităţii. Guvernul, care a tolerat şi chiar a instigat aceste 
mișcări antisemite, voia să contrabalanseze ecourile afa- 
cerii lezsensky demonstrind — astfel — naționalismul. 
Titu Maiorescu, care era rector, demisionează, protestînd 
astfel împotriva guvernului care își făcuse obiceiul de a 
utiliza unele cercuri studenţeşti (bineînţeles contra plată !) 
pentru agitaţiile de stradă. Junimiștii, consecvenţi con- 
duitei lor, nu s-au alăturat opoziţiei în mișcările de stradă, 
iar cu prilejul agitaţiilor antisemite din noiembrie au 
protestat în parlament sau făcut interpelări P. Carp şi 
Al. Marghiloman). Ca de obicei, se vorbea de căderea 
guvernului de care și regele era acum vădit nemulțumit. 
Marghiloman și Maiorescu au fost primiţi, în audienţe pro- 
tocolare, la rege. Culisele acreditau venirea la putere a 
conservatorilor şi junimiştii se îngrijeau să obțină o po- 
ziție bună în eventuala nouă guvernare. La 29 noiembrie 
1897, după audiența la palat, Maiorescu i-a relatat con- 

vorbirea lui Carp. „Carp, — notează Maiorescu în 
jurnal — vizibil dezolat de rezultatul întrevederii mele 
cu regele. Ce aștepta ? Ca regele să-mi spuie că Carp tre- 
buie să fie chemat la guvern fără Catargi ? Sau ca eu să 
sugerez aceasta regelui ? Eu nu o puteam face fiindcă în 
momentul de faţă cred lucrul primejdios. S-ar forma în- 
dată o formidabilă dușmănie a conservatorilor contra lui, 
şi poate coalizarea lor cu liberalii căzuţi de la guvern. 
Şi atunci confuzia politică și mai mare. Trebuie așteptată 
îmblînzirea firească a raporturilor lui Carp cu conserva- 
torii, înlesnită acum după duelul lui Nicu Filipescu și 
năbuşirea acestuia pentru cîtva timp.“ 1 (Filipescu îl pro- 
vocase la duel, rănindu-l mortal pe Lahovari pentru un 
articol socotit injurios publicat în PIndependance Rou- 
maine. A fost condamnat la șase luni închisoare și pentru 
„puţină vreme a intrat într-o inevitabilă eclipsă.) 
Această însemnare maioresciană fixează poziţia juni- 
miştilor în 1898. Se mențineau independenţi, avînd mereu 
grijă să-și păstreze o poziție bună pentru un viitor gu- 
vern conservator care — se știa încă din vremea scanda- 
lului Ghenadie — va fi condus tot de L. Catargi. Toată 
energia politică a junimiștilor era consumată pentru a-l 
face pe Catargi să înțeleagă faptul că, indiferent de ati- 
tudinea lor dizidentă în opoziție, nici un cabinet conser- 
vator nu va fi viabil dacă nu i-ar cuprinde — şi încă 
bine reprezentați — pe junimişti. Evenimentele s-au pre- 
cipitat. În aprilie patriotismul lui Sturdza este din nou 
pus la îndoială în urma unui discurs al lui Take Ionescu 
în parlament în care dezvăluie că guvernul, de conivenţă 
cu autoritățile maghiare, a întrerupt subvențiile acordate 
şcolilor românești din Brașov. A fost o emoție generală, 
acuzatoare pentru guvern. Conservatorii n-au pornit atunci 
(şi nici drapeliștii) obișnuitele manifestații publice. Au 
acceptat soluţia lui Maiorescu care a consiliat pentru un 
proces pe care parohia Sf. Nicolae din Brașov să-l inten- 
teze statului român. În acest fel s-a legalizat subvențţia. 
Junimiștii au acţionat în această chestiune de comun acord 
cu conservatorii. La alegerile comunale din noiembrie 
junimiștii au colaborat cu conservatorii puri, Carp ros- 
tind chiar — lucru rar! — două discursuri în întruniri 


1 T. Maiorescu, Jurnal, Caiet 18, Mss. B.A.R. 3659, f. 46.. 

electorale la București și la Iaşi. În iulie, într-o scrisoare 
către redactorul Al. Canano de la foaia junimistă boto- 
șăneană Prutul, Maiorescu scria „,...după toate probabili- 
tățile tot cu conservatorii vom lucra împreună la guvern. 
Nu pentru alta (căci la dreptul vorbind, noi junimiștii 
suntem liberali, deşi nu radicali), dar printre conservatori 
sunt mai mulți oameni de cultură şi de onestitate față 
de bugetul statului și al comunelor.“ t Regele, gîndindu-se 
la alternanța guvernării, propunea frecvent fruntașilor 
conservatori să fuzioneze cu clubul constituțional al lui 
Petre Carp. În audienţe acordate — în noiembrie 1898 — 
lui Catargi și Carp regele le cere să se înţeleagă pentru 
a forma un puternic partid conservator. Carp și Catargi 
se întîlnesc și pertractează fuziunea. Programul de guver- 
nămint al lui Carp e acceptat de Catargi. Neînţelegerea 
se ivește pe chestiuni de... persoane și... reprezentare. 
Catargi îi cere lui Carp să-l accepte într-un viitor gu- 
vern pe G. Panu intrat în primăvara acelui an la conser- 
vatori, adăugînd că pentru aceasta insistă în mod deose- 
“bit şi N. Filipescu, cel ce l-a „recrutat“ cu această promi- 
siune pe fostul şef al radicalilor. Evident, Carp a respins 
această pretenţie. La rîndul său Catargi a făcut greutăți 
lui Carp în chestiunea reprezentării junimiștilor în vii- 
torul guvern. Tentativa de fuziune a eşuat și a fost comu- 
nicată în aceşti termeni Palatului ?. | 

Viitorul guvern conservator nu îşi poate stabili de 
pe acum fizionomia. Şi evenimentele se precipitau. În 
martie chestiunea transilvană și condamnabila atitudine 
duplicitară a lui Sturdza în această problemă e din nou 
readusă pe tapet deoarece ea fusese dezvăluită într-o 
broșură a unui publicist maghiar apărută la Budapesta. 
Toată opoziția era în ofensivă. După întrunirile publice de 
rigoare, șefii opoziției cer audienţă la rege (de astă dată 
şi Petre Carp) căruia îi aduc „la cunoștință starea spiri- 
telor şi necesitatea de a degaja Coroana de faptele lui 
Sturdza“. 3 Apoi, la 15 martie, șefii opoziţiei, întruniţi 
la Maiorescu, decid — la propunerea lui Carp! — să se 
publice o declaraţie formală prin care se anunţă obstruc- 

1 Apud Const. Gane, op. cit., vol. II, p. 210. 


° Cf. T. Maiorescu, Istoria contimporană a României, p. 392. - 
3 T. Maiorescu, op. cit., p. 400. Ap i 

ţia parlamentară față de guvern. Lucrările celor două 
Camere sînt practic întrerupte de avalanșa de interpe- 
lări, interminabile discursuri, la care se adaugă întruni- 
rile publice, manifestații de stradă, campanie de presă. 
În acest ultim. efort de debarcare a guvernului „s-au 
găsit uniţi toţi membrii opoziţiei, în frunte cu Lascăr 
Catargi, care, deși grav bolnav, îmbărbăta partidul său 
în această direcţie“. ! După alte înfruntări între opoziţie 
şi guvern, la 30 martie 1899 Sturdza își prezintă demisia 

care, oricum, nu mai putea fi amînată. i | 
Dar, fatalitate, în aceeași zi, tocmai cînd palatul îl 
invita pe Lascăr Catargi pentru a i se încredința formarea 
noului guvern, bătrînul om politic decedează. Această 
moarte  intempestivă complică enorm lucrurile. Cu 
L. Catargi șeful junimiștilor ar fi sfîrșit prin a se în- 
telege, formîndu-se un minister, poate ca cel din 1891— 
„1895, în care Carp ar fi fost conducătorul efectiv. Dar 
fără Catargi, în condiţiile cînd succesiunea la șefia par- 
tidului nu fusese clarificată, situaţia conservatorilor se 
complică. Conservatorii puri găsesc acum prilejul să 
administreze junimiștilor o bine calculată lovitură. Deşi 
colaboraseră — pentru prima oară în opoziție — cu ju- 
nimiștii la înfrîngerea lui Sturdza și era limpede tuturor 
că viitorul guvern va reedita, ca formulă, pe cel din 
1891—1895, acum conservatorii — eliberaţi de voința lui 
„Catargi — se gîndesc să acapareze puterea. Două ore după 
moartea lui Catargi, fără a se consulta în prealabil cu 
junimiştii, conservatorii convoacă în grabă comitetul lor 
executiv (care nici nu era în complet) și-l proclamă pe 
Gh. Gr. Cantacuzino şeful partidului conservator. Se 
pare că cel care a manevrat urgenta desemnare a lui 
Cantacuzino a fost Take Ionescu, urmărind să scape de 
șefia lui Carp. Pentru că actuala șefie a lui Carp în- 
semna cea viitoare a lui Marghiloman („Nu de ramolitul 
de Carp mi-e teamă, ci de Marghiloman“, ar fi spus ambi- 
țiosul fost ministru de culte). Or, Take Ionescu se voia 
el viitorul șef de partid. Cu siguranţă că N. Filipescu, care 
urmărea şi el șefia viitoare a partidului, a manevrat 
pentru înscăunarea lui Cantacuzino pentru că astfel era 
eliminată candidatura în spe a lui Marghiloman. Panu 


1 T, Maiorescu, op. cit., p. 402. 

-şi generalul Manu — prezenţi la ședința comitetului 


executiv —, inamici ai lui Carp (nu i-ar fi acceptat — se 
ştia —' în nici o formaţie guvernamentală conserva- 
toare) — au stăruit pentru desemnarea lui Cantacuzino. 


„Cu atîtea vrăjmășii și calcule secrete, grăbita instalare 
a lui Cantacuzino era inevitabilă. Lovitura era dură, 
privindu-l pe Carp de dreptul său la succesiunea şefiei 
conservatoare, aruncînd partidul conservator în discordie 
tocmai în ziua cînd îi era încredințată formarea guver- 
nului. Junimiștii, luați prin surprindere, erau furioși 
foarte. Exista, se. ştia, o înţelegere „secretă“ între Carp 
și Catargi, perfectată în ianuarie-februarie 1899, că în 
viitorul guvern șeful conservatorilor va fi președinte 
fără nici un portofoliu (Carp se gindea să încredinţeze 
internele lui Marghiloman), iar conducerea efectivă s-o 
aibe şeful junimiştilor liber să-și alcătuiască, cum va so- 
coti, cabinetul. De aceea tocmai colaborase Carp cu con- 
servatorii pentru înfringerea lui Sturdza. Or acum Carp 
era frustrat și înşelat în promisiunile primite. La 1 aprilie 
regele îi primeşte împreună pe Carp și Cantacuzino, 
invitîndu-i la conciliere pentru a forma un puternic 
guvern conservator. 

Conservatorii puri, acum, după ce rezolvaseră, cum 
doreau ei, șefia partidului, depuneau stăruințe pe lîngă 
Carp să cedeze, acceptîndu-l pe Cantacuzino ca lider Și 
mulțumindu-se cu cîteva portofolii în noul guvern. Dar 
nu era orgoliosul Carp omul care putea accepta această: 
formulă umilitoare, Bacalbașa relatează că, sfătuit de un 
conservator pur să-i cedeze lui Cantacuzino, P. Carp ar 
fi. replicat ; „Să-i cedez lui Cantacuzino ? Dar pentru 
ce să-i cedez ? Fiindcă are barbete lungi ?“ 1 Carp îl dis- 
preţuia pe Cantacuzino în a cărui capacitate nu avea — se 
pare cu drept — nici o încredere. Sigur pe sine, considera 
că fără junimiști (el, Maiorescu, Th. Rosetti, Menelas 
Ghermani, Marghiloman) nu se poate forma un guvern 
conservator serios care să se bucure de agrementul rege- 
lui. Acesta, credea Carp, era atuul său puternic față 
de conservatori, cu care le va învinge cerbicia. Dar 
aceştia nu înțelegeau să renunțe la ceea ce au obținut, iar 
regele, în condițiile unei crize deosebite de guvern (libe- 


1 C. Bacalbaşa, op. cit., vol. II, p. 262. 

ralii. erau grav compromiși, iar dizidența drapelistă nu 
putea fi chemată singură la guvern), nu avea timp să 
aștepte pînă. se forma un cabinet „serios“. Cum a doua zi, 
la 2 aprilie, Carp comunică regelui că nu s-a putut con- 
cilia cu Cantacuzino, regele îi aduce la cunoştinţă decizia, 
neașteptată, că îl va însărcina pe acesta din urmă cu for- 
marea guvernului (era, totuşi, oficial, şeful partidului !). 
Maiorescu relatează că Petre Carp i-ar fi răspuns amar 
regelui : „Que votre Majesté essaie d'abord toutes les 
mediocritâs, mon tour viendra après, si je ne meurs pas 
avant“. Au urmat cîteva zile de interregn. Regele, pentru 
a forţa o înţelegere conservatoare, ameninţa că încearcă 
soluţia unui guvern de concentrare liberală (a şi fost 
însărcinat D. Giani cu formarea unui asemenea cabinet). 
Dar, zadarnic, Carp nu a voit să cedeze, iar conservatorii 
puri erau deciși să nu renunţe, deși, notează Marghilo- 
man, atît Take Ionescu cît şi N. Filipescu cereau ca 
liderul junimiștilor să-l recunoască șef al partidului pe 
Cantacuzino, în schimb Carp să formeze guvernul cum 
va voi, sau, altfel spus, Nababul să aibă puterea nominală 
iar Carp puterea reală t. Dar.lui Carp care abia a concedat 
să primească o asemenea formulă, în 1891—1895, în per- 
soana lui Catargi, i se părea o enormitate să o reediteze 
față de mediocrul .bogătaş Cantacuzino. În consecinţă, 
la 11 aprilie 1899 s-a format guvernul Gh. Gr. Cantacu- 
zino (în care figurau Gh. Manu, inamicul lui Carp, Take 
Ionescu, fraţii Ion și Iacob Lahovari și abia racolatul 
conservator, „tribunul“ N. Fleva). De fapt Take Ionescu 
era adevăratul șef al guvernului. 

Cum era de aşteptat, guvernul lui Cantacuzino s-a 
dovedit incapabil, într-o perioadă cînd ţara se afla în 
pragul unei grave crize economico-financiare. În con- 
dițiile date se cerea prezenţa la departamentul finanțe- 
lor a lui Ghermani, singurul finanţist competent (așa a 
apreciat şi regele. Dar Ghermani în guvern presupunea 
prezenţa masivă a junimiștilor. Ceea ce conservatorii 
puri respingeau iritaţi). Generalul Manu în fruntea fi- 
nanţelor — de rosturile cărora era total străin — și Fleva 
la: domenii însemnau o catastrofă previzibilă. (Nici solu- 
ţia din decembrie, cînd Take Ionescu a luat finanţele 


1 Al. Marghiloman, Note' politice, vol. I, p. 16—17- 

[cultele trecînd lui C. Istrati] nu s-a dovedit o soluţie 
mai fericită.) Junimiștii așteptau, deloc calmi, să le vină 
rîndul. Din păcate, la sfîrşitul anului moare şi Menelas 


Ghermani. Junimiștii au primit de la „doamna cu coasa“ 


a doua mare lovitură în timp de un an. Pentru că, apre- 
cia Maiorescu lucid, cu moartea lui Ghermani, „noi, 
junimiștii, ca valoare politică actuală am scăzut la jumă- 
tate“. 1 Evident, la noile alegeri, din mai-iunie, cei com- 
bătuţi cu dușmănie nu sînt liberalii, ci junimiștii. Dar, 
deși cu un parlament „sigur“, guvernul nu poate stăpini 
situația. Dificultatea principală venea de la grava criză 
financiară pe care n-o putea birui. Apoi guvernul dă 
semne de oboseală. Premierul pleacă la sfîrşitul anului 
în străinătate pentru motive de 'sănătate, lăsînd ad-inte- 
rim pe generalul Manu. Acesta nu avea însă nici autori- 
tatea și nici priceperea necesară, fiind depăşit de Take 
Ionescu, omnipotent în guvern și în judeţe, stîrnind dez- 
aprobarea colegilor și, mai ales, a lui Nicolae Filipescu, 
de pe acum rivalul lui Take Ionescu (nu numai al lui 
Al. Marghiloman !). În mai 1900 Filipescu îi cerea lui 
Maiorescu să-l înduplece pe Carp pentru intrarea juni- 
miștilor în guvern 2. Dar tot în luna mai junimiștii pri- 
mesc din partea liberalilor propunerea de a se alcătui un 
„guvern tare Sturdza-Carp“. Tratativele le-au dus Mar- 
ghiloman şi Ionel Brătianu’. Evident, nu s-a perfectat 
nimic. Dar junimiștii au lăsat să se audă că sînt asaltați 
de liberali și că guvernul e, astfel, în pericol de a fi în- 
locuit. Voiau să se știe că sînt nu numai preţioşi, dar 
că fără ei nu există o soluţie ministerială eficientă. 

Știrile au ajuns, destul de repede, unde trebuia și la 
mijlocul lunii iunie Cantacuzino, revenit în ţară, a avut 
o întrevedere cu Carp pentru o reîntregire a partidului 
și constituirea unui guvern conservator junimist. Canta- 
cuzino ar fi dorit să rămînă măcar pro forma președinte. 
Carp se arăta intratabil şi emisarul său, Marghiloman, 
ştia să-l reprezinte la tratative (cu N. Filipescu, Take 
Ionescu, Al. Catargi etc.) cum cerea șeful. Tratativele 
— istovitoare — se termină în iulie. La 7 iulie 1900 se con- 


1 T. Maiorescu, Jurnal, Caiet 21, B.C.S., Mss. 11389. 
2 Ibidem. 
3 Al. Marghiloman, op. cit., p. 27—28. 

stituie guvernul P. P. Carp (președinte și ministru de fi- 
nanţe) în care intră alți doi junimişti (Maiorescu — justi- 
ție, Al. Marghiloman — externe). Celelalte portofolii 
sînt ale conservatorilor puri, dar de nuanță moderată. 
Internele — portofoliu cheie — rîvnit de ambele- tabere 
€, finalmente acordat unui neutral (C. Olănescu).: N, Fili- 
pescu a intrat în minister (renunța la primăria Capitalei), 
neutralizîndu-se: unul din „uliii“ conservatorilor puri. 
Gh. Cantacuzino devine preşedintele Camerei (şi, evident, 
președintele partidului), iar C. Boerescu — președintele 
Senatului. Junimiștii desființează clubul lor constituţio- 
nal și, intrînd în cel al „bătrinilor“ conservatori, declară 

_— prin glasul autorizat. al Nababului —.că partidul a 
fuzionat sub preşedinţia sa. 

Toate se anunțau roz și dulce. Prifaejdia rămăsese însă 
întreagă în interiorul parlamentului. . Mai. întîi Take 
Ionescu (cel care a manevrat alegerile din 1899) a rămas 
în afara ministerului, supărat și că tratativele au fost 
duse peste capul său (ceea ce însemna că poziţia sa e 
diminuată) şi că Petre Carp a refuzat, pînă la urmă, să-i 
acorde internele (de unde ar fi dominat, cu siguranţă, 
cabinetul, talonîndu-l : pe primul ministru). Ba Take 
Ionescu a crezut că refuzul său de a intra în minister va 
duce la eşuarea întregii combinaţii și atunci regele va 
apela. la serviciile sale, încredinţîndu-i misiunea de 
premier. Dar regele, intuindu-i strategia, i-a comunicat 
că nu-i venise încă rîndul la preşedinţie. Take Ionescu 
i-a trimis răspuns că-l va sili să o facă. Apoi a fost cu 
totul neglijat generalul Manu care se vedea coborit, 
brusc, din înaltele sale funcțiuni ministeriale și cvasi 
prezidenţiale. Ura sa împotriva lui Carp — şi așa mare — 
a luat proporţii paranoice. lar cei doi mari. supăraţi 
aveau numeroşi partizani în parlament, ca unii (mai 
ales Take Ionescu) care: dirijaseră. Aceşti doi mari 
supăraţi au ştiut să concentreze repede într-o ascunsă 
opoziție nu numai masa de manevră a parlamentarilor, 
dar şi destui fruntași „conservatori puri“. Cu o cantitate 
de dinamită atît de considerabilă și miînuită de „artifi- 
cieri“ cu mare experienţă era de așteptat ca „explozia să 
izbucnească la momentul ales. . . 


1 C. Bacalbaşa, op. cit., vol. II, p. 291—292. . 

Tirziu, în 1916—1917, cînd Maiorescu şi-a scris prefața 
la ceea ce trebuia să devină al șaselea volum din Discur- 
suri parlamentare (nu a mai apărut), în mare dușmănie 
acum cu Petre Carp, criticul l-a judecat foarte sever! pe 
fostul său prieten pentru concesia făcută acceptind să 
conducă un asemenea minister. Concesia îi apărea (acum, 
în 1916—1917) lui Maiorescu cu atît mai inexplicabilă cu 
cît în 1899 la moartea lui Catargi i s-ar fi propus lui 
Carp o soluție asemănătoare : Cantacuzino șef al parti- 
dului, iar Carp să conducă un minister concentrat format 
din patru junimiști și patru conservatori. Și atunci Carp 
ar fi respins formula pentru că nu i se acorda unui om 
al său internele cu ajutorul căruia să controleze alegerile. 
Și acum — nemotivat — acceptă să conducă un guvern 
în care nu numai că nu avea internele, dar (într-adevăr, 
imensă eroare !) păstra intact actualul. parlament -pe 
care nu avea cum să-l controleze. Practic, în cîteva luni 
s-a demonstrat că. majoritatea conservatoare a parlamen- 
tului se constituise în opoziţie față de guvernul... conser- 
vator. Poate că judecăţile aspre ale lui Maiorescu sînt 
adevărate. Numai că ele sînt formulate post factum şi 
beneficiază de posibilitatea evaluării unei experienţe 
consumate. Pentru că atunci, în vara lui 1900, Maiorescu; 
care a participat la tratative, nu a opus veto-ul său 
(care ar fi putut pune capăt tentativei de conciliere), 
acceptind odată cu P. Carp (uneori chiar în numele său) 
formula de guvernare (inclusiv menţinerea parlamentu- 
lui şi cedarea internelor) stabilită, intrînd chiar în gu- 
vern. Eroarea lui Carp e deci în egală măsură și a lui 
Maiorescu. Dar dacă cei doi lideri junimiști au comis o 
eroare de calcul dinamic, aceasta se datorează convingerii 
lor că în condițiile date, de gravă criză economico-finan- 
„ciară, rolul lor de competențe financiare este indispen- 
sabil. Și în aceste condiții de forță majoră, cînd orice 
eșec putea să ducă la pierderea guvernării în favoarea 
liberalilor (regele — se știa — îl regreta pe Sturdza și a 
fost nevoit să renunțe la serviciile sale de premier numai 
pentru că era compromis ca „trădător“ în ochii opiniei 
publice), conservatorii, inclusiv dizidenţii, nu vor face 


AF. Maiorescu, Istoria  contimporană a României, 1925, 
p. 437—438. i d 

greutăţi guvernului. Dimpotrivă, îl vor sprijini leal pen- 
tru a scoate situaţia din impas, mărind astfel prestigiul 
conservatorilor, acum — orice s-ar spune — fuzionați. 

Calculul mental — sau de pe hirtie — s-a demonstrat 

a fi eronat. Criza era prea acută iar Carp s-a dovedit a 

nu fi la înălțimea situaţiei. El era un bun finanțist în 
perioade normale. Dar nu avea pregătirea necesară pentru 
a face față unei situaţii excepţionale în care seceta, re- 
colta proastă se complicaseră cu o dificultate financiară 
europeană — de fapt o criză economică — îngreuiată de 
războiul anglo-bur. Deficitul financiar al ţării era — după 
unele calcule — de patruzeci milioane lei. Dar pentru a 
acoperi împrumuturile contractate și alte necesități pre- 
sante era nevoie de o sumă enormă: peste două sute 
milioane lei. Acum ar fi fost util Ghermani, deși — cine 
ştie ? — dacă și el putea soluţiona o dificultate complexă, 
agravată şi de împrumuturile hazardate şi dezavanta- 
joase contractate la bănci europene de diletanți ca ge- 
neral Manu sau I.. Kalinderu. Se impuneau măsuri finan- 
ciare care să fie suportate de „clasele conducătoare“, 
silite să-și micșoreze, cel puţin în perioade extrem de 
grave, veniturile. Dar nu era Petre Carp (cum nu era 
nici un om politic liberal sau conservator) finanţistul 
capabil de asemenea decizii „vexatorii“. El avea planul 
său : vînzarea acţiunilor Băncii Naţionale aflate încă în 
proprietatea statului, cedarea unui consorțiu de bănci a 
venitului hîrtiei de ţigări, modificarea legii impozitului 
pe băuturi alcoolice (vestita „lege a ţuicii“), concesiunea 
unor exploataţii petroliere în curs de perfectare, conce- 
sionarea unor păduri ale statului, reducerea aparatului 
funcţionăresc și a salariilor, legea patentelor etc. Adică 
mai ales măsuri — cum relevau publicaţiile socialiste — 
care porneau de la principiul aruncării poverii crizei pe 
spinarea masei contribuabililor și așa nevoiaşi. 

Deşi instalat în fruntea guvernului, atît de sigur de 
sine, Carp e vizibil depășit de o realitate pe care nu o 
putea stăpîni. Era și greu. Criza economică, izbucnită în 
1899, a atins toate sectoarele economice (agricultură, 
industrie, credit, comerţ), seceta a compromis recolta de 
grîu şi porumb, reducînd exportul la jumătate. Totul 
era în declin și în depreciere. Nu a fost, deci, — cum 
s-a spus atunci — vorba numai de consecințele unui an 

cumplit de secetos. A fost o adevărată criză cu caracter 
capitalist, agravată de existența fenomenului crizei în 
mai toată Europa. În aceste condiții competențele finan- 
ciare, chiar ele, puteau face puţin. Cel mult să obțină 
împrumuturi în condiţii onorabile pe pieţele financiare 
europene. Dar aceste împrumuturi au fost contractate 
— cum spuneam — înainte de instalarea lui Carp de gene- 
ralul Manu și trimisul său, I. Kalinderu, în condiții impo- 
sibile. Așadar, nu stătea în puterile lui Carp să anuleze 
criza. Ar fi putut să-i domolească însă efectele dacă nu 
prevala interesul de clasă și de partid și dacă bosa lui 


financiară ar fi fost a unui specialist. Şi — cum s-a de- 
monstrat — nu a fost. Dar poate că dacă dispunea de un 
parlament supus lui putea să-și voteze — nu fără mari 


dificultăţi create de opoziţia liberală — legiie sale, chiar 
dacă ele nu ar fi soluţionat chestiunea. Însă parlamentul 
repede mobilizat de: Take Ionescu i-a făcut opoziţie. 
Ostilitățile le-a declanșat Take Ionescu încă în şedinţele 
extraordinare din 25 septembrie (sesiunea parlamentului 
fusese închisă la începutul verii și în septembrie a fost 
convocată în chip special, pentru cîteva zile, la cererea 
noului guvern) cu prilejul discutării legii asupra augmen- 
tării impozitului asupra ţuicii. Legea a fost votată. Dar 
Take Ionescu și-a coalizat opoziţia liberală, organizind 
adevărate răzmeriţe în unele judeţe în lunile septembrie- 
octombrie-noiembrie. Ceea ce a îngrijorat. guvernul, par- 
lamentul și pe liderii conservatorilor puri. Brusc, „geniul 
financiar“ al lui Carp a fost pus la îndoială. Chiar Maio- 
rescu nota alarmat în jurnalul său despre aceste răzme- 
riţe din judeţe împotriva cărora s-a ordonat trimiterea 
armatei. „Aceasta — comenta stiînjenit Maiorescu la 
28 octombrie 1900 — distruge prestigiul lui Carp... N-a fost 
bine studiată legea, și n-a fost bine instruită, nici expli- 
cată prefecţilor.“ Și mai încolo, după ce diagnostica în 
situaţia creată „o criză morală, dacă nu încă efectiv 
politică“, nu pregeta să afirme că deocamdată „...Carp 
n-a luat încă destul de în serios ministerul. Mai da pînă 
acum o săptămînă în toate dimineţile cite 11/2 oră lecţii 
de latinește copilului său Grigorie. Apoi guvernul nu e 
Kindergarten“ 1. La 1/14 noiembrie vorbea din nou, poate 


1 T. Maiorescu, Jurnal, Caiet nr. 22, B.C.S., Mss. 11399 

mai apăsat şi de pe acum concluziv, că „insuficienţa lui 
Carp ca ministru-prezident și ministru de finanţe slăbește 
„resorturile oricărei activităţi“. Și, în sfîrșit, la 16 noiem- 
brie, după ce îl vizitase pe Carol I: „„Regele vizibil fără 
încredere în capacitatea finanţiară a lui Carp. Nu e de 
mirare, și eu am pierdut credinţa în Carp. Cam penibilă 
situație a fiecărui ministru individual, deși poate eu 
personal am ieșit mai bine decît alții. Dar tot junimis- 

mul «carpist» e o mare decepțiune.“ 1 
"Dacă Maiorescu, prietenul de o viaţă, își formase ase- 
menea aprecieri, nu e greu de înţeles ce vor fi gîndit mi- 
niștrii cantacuziniști. Iar ' parlamentul, bine orchestrat 
de Take Ionescu și generalul Gh. Manu, îi pregătea vani- 
tosului prim-ministru o debarcare de răsunet. Lucrurile 
s-au precipitat neașteptat de repede şi tuturor le era 
limpede că guvernul e pe ducă. Nici Gh. Cantacuzino, care 
se angajase formal că va sprijini guvernul, nu se mai sfia 
să-și arate dezaprobarea. Într-un fel, sub raport moral, 
era: „acoperit“. El se angajase să sprijine un guvern care 
declarase că are la îndemînă mijloacele pentru: asanarea 
gravei situaţii. Dar dacă guvernul nu-și respecta promi- 
siunea; Cantacuzino considera că e liber să acţioneze în 
consecință. La sfîrșitul lui decembrie Cantacuzino era 
cîștigat de partea opoziţiei... conservatoare. Și ca totul să 
se încununeze cum se cuvine, Carp își atrage antipatia — 
puternică și de lungă durată — a regelui în urma vizitei 
efectuate la Berlin, unde, în audienţă la împăratul Wilhelm, 
și-a îngăduit aprecieri nu tocmai favorabile despre suve- 
ranul său. Evident, regele Carol a aflat și dizgraţia a venit 
neîntîrziat, asociată de o creștere a antipatiei faţă de Carp 
care ]-a urmărit tot restul vieţii. Reîntors în ţară, Carp 
și-a dat seama că nu mai poate guverna. Şi-a dat demisia 
la 26 ianuarie, dar, rugat de rege care nu avea încă pregă- 
tită formaţia succesoare, a revenit asupra deciziei. Însă 
la 12 februarie 1901, după o ședință revelatoare a guvernu- 
lui anume convocată de primul ministru la palat, Carp, 
dîndu-șşi seama că are împotriva sa și pe rege, și pe Canta- 
cuzino, primește în parlament un vot de blam. Carp a 
decis ca miniștrii să se abţină de la vot. Moţiunea de 
neîncredere a fost votată cu 75 de voturi față de 74 favo- 


1 T. Maiorescu, Jurnal, Caiet nr. 22, B.C.S., Mss. 11390. 

rabile guvernului. Dacă votau şi cei opt miniștri, moţiunea 
cădea. Dar Carp. știa bine. Ar fi urmat o altă mașinaţie 
care, nu peste multă vreme, ducea la același final previzi- 
bil. La 13 februarie 1901 Carp și-a prezentat demisia. 
Înfrîngerea lui Carp — hilară compensație ! — nu avea 
să fie însă și triumful adversarilor. Nu a fost chemat să 
formeze guvernul nici Take Ionescu, nici Gh. Gr. Can- 
tacuzino, nici generalul Gh. Manu. De fapt, parlamentul 
conservator a înfrîint propria sa guvernare cu aproape 
doi ani înainte de sfîrşitul uzualei legislaturi. Dezlegat 
de angajamentele față de conservatori, regele l-a reche- 
mat la guvern, cu vădită satisfacție, pe compromisul de 
mai ieri Dimitrie Sturdza. Şeful liberalilor era un sfetnic 
prea plecat, pînă la slugărnicie (introdusese obiceiul de 
a-i săruta mîna lui vodă şi acestuia gestul îi plăcea 
foarte), nu-și îngăduia inițiative, executind metodic și 
cu energie (era, se: știa, un om foarte harnic) înaltele 
dispoziţii. Un asemenea prim-ministru era întotdeauna 
agreat de vodă Carol. = . ji 

Noul guvern dizolvă parlamentul, organizează noi 
alegeri unde nu izbutește să intre nici unul dintre frun- 
taşii conservatori (Take Ionescu, Cantacuzino, Gh. Manu), 
dar Carp şi Maiorescu ajung în Cameră datorită unui 
cartel cu liberalii. Conservatorii sînt în derută și furioși. 
Disensiunea era totală și concilierea greu de obţinut. 
Hazliu e faptul că fiecare dintre cele două grupări o con- 
sidera pe cealaltă dizidentă, invitind-o să revină în partid. 
Miniștrii ultimului guvern (cu excepția generalului Iacob 
Lahovari), solidari cu Carp, considerau că ei formează 
majoritatea partidului, somîndu-i pe „recalcitranţi“ să 
revină, supuși, „sub drapel“. De-abia în septembrie, în- 
tr-un discurs pronunțat la Iași, a denunţat Gh. Gr. Canta- 
cuzino fuziunea din iulie 1900. Junimiștii erau dezamăgiți 
şi iritați. E drept că li se vor alătura unele personalităţi 
care înainte aparţineau grupului conservator. Printre 
acestea, cea mai notabilă cucerire era N. Filipescu. Apoi 
Delavrancea. În plus Maiorescu își aduce în luptele po- 
litice noua generaţie de junimişti literari, de el selectată 
și pregătită (S. Mehedinţi, P. P. Negulescu, Ion Bogdan, 
Ermil Pangratti, C. Rădulescu-Motru). Dar în 1901 Maio- 
rescu era-atît de deprimat şi îndurerat încît cugeta cu 
seriozitate să lase totul baltă, să se retragă de peste tot, 

mutîndu-se! în străinătate 1. Cînd: a căzut guvernul a fost: 
atît de afectat și furios încît vorbea de „năruirea idealu- 
lui meu politic carpo-junimist“ și se întreba debusolat : 
„Voi mai simţi oare un crîmpei de ideal fără de care eu 
unul nu pot lucra ?“ Iar la 16/29 martie, după ce căzuse 
şi la alegerile de senator din partea universităţii bucu- 
reștene (a avut împotrivă o coaliţie liberal-conservatoare 
și în locul său a fost ales, cu două voturi în plus, Dr. 
Kalinderu, fratele lui I. Kalinderu de la domeniile re- 
gale, n. n.) deprimarea a luat proporţii : „Eu foarte melan- 
colic, cu impresia unui sfîrşit trist al vieţii politice. De 
30 de ani m-am lăsat cu întreaga convingere și fără cîr- 
tire à. la remorque de Carp; am căzut în 1891 cu legea 
instrucției cu dragă inimă, aducînd cu mulțumire sacri- 
ficiul unei asemenea căderi ; am venit la justiție și pentru 
grele 7 luni am renunţat la advocatură (după cum, la 
1871, sub generalul Tell am pierdut profesura pe 13 ani!) ; 
acum destul sacrificiile sufleteşti ! ! Zică Carp ce va voi, de 
acum înainte zic eu ce vreau.“ ? Această deprimare, atît de 
profundă, pare inexplicabilă la un om cu o activitate po- 
litică de aproape trei decenii, trecut prin multe și felurite 
încercări şi care nu era — totuşi — la prima eng de 
guvern ! 

Sentimentele încercate de Maiorescu sînt cu toate 
acestea legitime. De astă dată nu era vorba de o simplă 
cădere de la putere. Era infinit mai mult. A crezut în 
mitul vocației politice a- prietenului său Carp. Și acum 
mitul s-a prăbuşit cu tot ceea ce însoțise aceste cer- 
titudini. Certitudinile s-au demonstrat a fi iluzii deșarte. 
S-a năruit, astfel, în numai șapte luni, întreg „idealul 
politic carpo-junimist“. Trebuia tăiată o nouă cale, iar 
vechile idealuri în întregime regenerate. Și, în deprimarea 
sa, nu știa dacă acum, la 61 de ani, mai avea resurse sufle- 
teşti pentru o :asemenea regenerare. Sigur că decepţia 
a fost mare și adincă (începuturile, bine marcate, ale 


1 La 5/18 martie 1901 nota în jurnal: „De ce voim să vin- 
dem casa şi să ne strămutăm în străinătate, după ce am pierdut 
iluziile despre Carp ? 1) Higienic e mai sănătos; la Bucureşti in- 
toxicaţie palustră. 2) Economic. Locuim prea :scump ;.a sta în casa 
noastră e şi prea scump ca menaj al servitorilor. 3) Mai ales pen- 
tru Anicuţa.“ (Alte citeva rînduri sînt sterse.) . Jurnal, Caiet nr. 22, 
B.C.S., Mss. 11390. 

Ă I bidem. 

emancipării lui Maiorescu de prietenul său Carp, deve- 
nită publică în 1912, acum s-au decis), dar nu e mai puţin 
adevărat că judecăţile lui Maiorescu erau prea vehe- 
mente, avînd ceva din intransigenţa rechizitoriilor din 
1867, 1868. De fapt, dacă Petre Carp era lăsat de „ai lui“ 
să guverneze, finalmente, în doi-trei ani izbutea să redre- 
seze finanţele și economia ţării. La urma urmei, D. Stur- 
dza a obţinut acest rezultat, în același spațiu de timp, 
cu măsurile preconizate de Carp (plus un împrumut de 
15 milioane lei de la instituţia liberală care era B.N.R. și 
cîțiva ani de recoltă foarte bună). Ceea ce i se putea 
reproșa integral lui Carp era duritatea caracterologică, 
ambiția nemăsurată, altfel spus carența necesarei capa- 
cități tranzacţionale şi a supleţei, a spiritului conciliator 
fără de care nu putea dobîndi armonia între atîtea vani- 
tăţi explozive. Firește că aceste trăsături temperamentale 
erau tot atîtea grave „insuficiențe“ pentru un om politic. 
Și din acest punct de vedere (adesea, ce-i drept, hotăritor 
in luptele. politice), Carp (nu ascultase de învăţul lui 
Lascăr Catargi: „Cînd. te amesteci printre lupi, apăi 
trebuie să urli !“) era o decepţie, demonstrind, de fapt, 
imposibilitatea de a fi șef de grupare politică. 

Maiorescu (nemaivorbind de ceilalţi junimiști) și-a 
revenit moral în cîteva luni petrecute într-un lung voiaj 
în străinătate și a reintrat în activitatea politică. Carp 
era decis să-şi învingă adversarii, iar tinerele energii 
junimiste, mai vechi sau mai noi (aici trebuiesc pomeniți 
mai ales Al. Marghiloman și N. Filipescu) nu înțelegeau 
să renunțe, ca unii ce ambiţionau spre șefia viitoare a 
partidului conservator. (Un pericol real, credeau, era 
numai Take Ionescu. Cantacuzino și Gh. Manu erau bă- 
trîni şi, oricum, „se pregăteau“ să iasă din competiţie.) 
În toamnă, reîntors în ţară, Maiorescu s-a încadrat destul 
de activ în ostilitățile politice, chiar dacă păstra, bine 
ascuns, un hotărit arriere pensee la adresa lui Carp. Au 
avut loc consfătuiri, întruniri publice (în cinci mari orașe) 
în care grupul junimist (destul de puternic) revendica 
pentru sine calitatea de veritabilă grupare conservatoare. 
(Situaţia era puţintel comică pentru că și gruparea condusă 
de Cantacuzino-Take Ionescu formula pretenţii similare.) 
În iunie 1902 a avut loc așa-numitul Congres de la Liric 
(de fapt o mare întrunire cu participarea și a unor dele- 

gaţi din provincie) în care fruntașii grupării și tinerii 
universitari junimiști deveniți oameni politici au rostit 
discursuri. Maiorescu era încîntat (în Jurnal a notat 
că congresul a fost „izbutit peste aşteptare“ și că „pe 
neaşteptate congresul devenise un fel de. apoteozare a 
meat) şi în scrisoarea din iulie către Iacob Negruzzi! 
a descris pe larg, închipuind — din tușe repezi — por- 
tretul celor 13 vorbitori. Profesorul şi-a revenit atît de 
bine, încît vechile certitudini şi-au regăsit făgașul și 
„lecuirea decepţiunei și incertitudinei politico-morale“ era 
un fapt verificat („acum știu că mai pot lucra și la uni- 
versitate şi în politică“). Simptomatică pentru revenirea 
lui Maiorescu din decepţia lui moralo-politică este opinia 
de acum despre P. Carp, exprimată tot în aceeași scri- 
soare către Iacob Negruzzi : „În ziua a doua, iarăși ca 
al 7-lea și cel din urmă, şi la aceeaşi oră a vorbit Carp. 
Fără îndoială cel mai însemnat din cele 14 discursuri, cel 
mai aclamat şi cel mai pătrunzător. Nu numai înalt ca 
idee, dar şi foarte abil ca mod de exprimare faţă de rege 
şi faţă de ţară. S-a simţit în auditor că, în sfîrşit, după 
21 de'ani de trudă, e pricepută politica junimistă, inau- 
gurată prin contra-adresa de la 1881 și concepută de 
Carp. De astă dată la toate vorbele lui răspundea un 
răsunet din publicul auditor, și congresul s-a transformat 
în apoteoza lui Carp (în Jurnal apoteoza și-o rezervase 
totuși sieşi, n.n.). De acum omul poate zice că n-a trăit 
în zadar.“ 2 Schimbare de umoare de 180” în ceva mai 
mult deun an! i a 
Congresul de la Liric, cu tot triumful său, nu a făcut 
decît să releve că gruparea junimistă dispune de un lot 
important ‘de. personalități (ceea ce se cam ştia mai 
dinainte !) și că programul său nu aduce elemente reve- 
latoare. (corectitudine în politică, principiul inamovibili- 
tății funcționarilor publici, impozit pe venit etc.). Dar 
cu asemenea principii nu se putea deloc cuceri electo- 
ratul. Faptul s-a văzut la alegerile comunale din no- 
iembrie 1903 unde, la București, cele două liste conser- 
vatoare obţin mai multe voturi decît guvernul, ajungin- 
du-se la balotaj. Dar din cele două liste conservatoare 


"+ Cf. I. E. Torouţiu, op. cit., vol. I, p. 31—32. 
..2 Ibidem, p. 33. | | -a 

cea cantacuzinistă avea un număr dublu de voturi decît 
al junimiștilor (1260 faţă de 660). Ceea ce era simptomatic. 
Take Ionescu era un elector fără prejudecăţi (la Iaşi îl 
avea pe celebrul Al. Bădărău) şi în fața publicului „prin- 
cipiile“ sale versatile cucereau în dauna rigorii morale 
carpiste. Singura concesie acceptată de Carp (ba chiar 
inițiată de el) era cartelarea în alegeri cu liberalii sturd- 
ziști împotriva cantacuziniștilor conservatori (sau, cum li 
se spunea, „februariștii“, pentru izbînda lor din februarie 
1901 împotriva guvernului Carp), pe care îi ura și a căror 
diminuare politică o dorea. La alegerile parţiale din 
ianuarie 1903 sistemul cartelării a fost aplicat, spre nemul- 
țumirea lui Maiorescu. Dar strădania a fost zadarnică. 
Cantacuzino şi Take Ionescu s-au ales în parlament. 
Faptul se va repeta în alegerile din 1905, cînd, la guvern 
fiind Cantacuzino, junimiștii s-au cartelat, acolo unde a 
fost necesar, cu liberalii (liberalii au adoptat această 
hotărire la congresul din 1904). Maiorescu a fost înştiin- 
tat de Ion Bianu că însuși Comitetul executiv liberal a 
hotărît să-i susțină candidatura de senator al universi- 
tății bucureștene, în schimb universitarii junimiști ie- 
șeni trebuiau să-și dea voturile pentru candidatura lui 
Petre Poni. E drept că nici Maiorescu, nici Poni nu au 
izbîndit în alegeri. Înțelegerea fusese însă perfectată 1. 
La București junimiștii din colegiul I au votat candidaţii 
opoziţiei cartelate, iar în cîteva judeţe candidaţii opozi- 
tiei au învins chiar listele guvernului. 

Guvernul Sturdza ajunsese în 1904 în situaţie falimen- 
tară. În partid erau mari disensiuni care își aveau, fi- 
resc, reflexul în guvern. Sturdza era bătrin și problema 
succesiunii sale preocupa cercurile interesate. Candidau 
V. Lascar și Emil Costinescu (regele l-ar fi voit pe Costi- 
nescu). Dar puternica ocultă, condusă de Eugeniu Carada, 
pregătea candidatura lui Ionel Brătianu, în jurul căruia 
militau „generoșii“. veniţi în 1899 din partidul socialist 
(V. G. Morţun, Const. Stere, G. Diamandy, Al. Radovici 
etc.). Şi voinţa ocultei era atotputernică. Deocamdată ce- 
reau demisia lui Vasile Lascăr din capul ministerului de in- 
terne unde își demonstrase capacitatea. Internele pe 
mîna lui însemna treptata dominare asupra electoratului 


1 Cf. T. Maiorescu, Jurnal, Caiet 25, B.C.S., Mss. 11374, f. 3. 

şi a partidului. Dar Sturdza nu voia să-l demită. Lu- 
crurile au ajuns atît de departe încît parlamentul nu 
mai ţinea ședințe, deputaţii rămînînd pe culoare și refuzind 
să intre în incintă. Firește, pînă la urmă V. Lascar a 
demisionat. Dar ostilitățile erau pornite. Şi-au dat demisia 
alţi patru miniștri (E. Costinescu, Ionel Brătianu, C. Stoi- 
cescu, M. Pherekide), fără de care guvernul nu se mai 
putea reconstitui. Pînă la urmă, Sturdza a trebuit să-şi 
prezinte demisia în decembrie, regele urmărind să-i lase 
pe liberali divizați în opoziţie pentru ca, între timp, şeful 
partidului şi succesorul său agreat de palat să se în- 
vigoreze. De formă regele l-a chemat la 20 decembrie 
“pentru consultări pe Th. Rosetti (şi nu mai întîi pe Carp) 
pe care l-a... sfătuit să se înţeleagă cu Gh. Cantacuzino. 
Apoi, spre seară, l-a invitat și pe Carp. Dar tot de ochii 
lumii. (Marghiloman a numit convocarea lui Carp la 
palat „ipocrita consultaţiune“.) Toată lumea știa că 
Gh. Cantacuzino fusese deja însărcinat cu formarea guver- 
nului. Cercurile liberale și junimișştii erau indignate de pro- 
cedeul autocratic al regelui. Junimiştii ar fi preferat conti- 
nuarea guvernării liberale — venirii cantacuziniștilor. Însă 
însărcinarea dată lui Cantacuzino de a forma guvernul era, 
în condiţiile date, unica soluție posibilă. O ştiau — chiar 
dacă o judecau cu asprime — și junimiștii. Toate alegerile 
precedente (parţiale sau cele comunale) demonstrează că 
numărul e de partea cantacuziniștilor unde Take Ionescu, 
Al. Bădărău şi atiţia alţii asemeni ştiau să mînuiască 
electoratul. Carp nu a făcut decît să-l amenințe pe rege 
(în timpul audienței) că de acum încolo va accepta sfatul 
amicilor săi politici de a proceda întocmai precum Take 
Ionescu, utilizînd „strada“ (citește mulţimea) în activi- 
tatea publică t. Take Ionescu, deşi nu deținea portofoliul 
internelor, ci al justiţiei (internele au rămas, teoretic, în 
mîna lui Cantacuzino), a dominat guvernul (mai obținuse 
pentru ai lui două portofolii: Al. Bădărău la justiție şi 
M. Vlădescu la instrucţie). Alegerile el le-a condus, alcă- 
tuindu-și un parlament takist. P. Carp a izbutit să redevină 
deputat abia în ianuarie 1906 la o alegere parțială în 
Buzău, fieful electoral al lui Marghiloman, unde acesta, 


„1 Cf. Al. Marghiloman, op. cit., vol. I, p. 45. 

lăsîndu-i-se mînă liberă, a utilizat toată instrumentaţia 
obișnuită pentru „a-şi alege“ șeful. 

Politica presupune însă mereu schimbarea conjuncturi- 
lor. În mai puţin de un an între cantacuzinişti și takişti 
intervenise o ştiută neînțelegere datorită opiniilor diferite 
ale celor doi șefi în problema concesiunilor petroliere. 
Junimiștii încep — între ei deocamdată — consultări 
pentru o înţelegere cu Cantacuzino sub condiția expresă 
a eliminării din guvern a takiștilor. Era, se spunea, şi 
dorința regelui care îi considera pe junimiști diminuaţi 
politicește, sfătuindu-i să intre, cuminţiţi, în partidul con- 
servator sub dubla şefie a lui Gh. Cantacuzino (în partid 
și în guvern). Altfel, ameninţa regele, îi va concedia pe 
conservatori și-l va rechema pe Sturdza. Aceasta era 
și opinia lui Maiorescu (din nou decepționat de eșecul 
său electoral la universitate și Ja Birlad), care nota în 
1905, parcă ultimativ, la 21 noiembrie/10 decembrie în 
Jurnalul său că, eliminîndu-se takismul, concilierea 
devine posibilă și necesară. Chiar cu preţul sacrificării 
lui Carp: „Pe acest temei se poate reconstitui partidul 
conservator. În fața însemnătăţii generale a acestui fapt 
nu poate fi vorba de ambiţii personale ; sub orice șef 
de guvern conservator se va face așa ceva lucrul trebuie 
primit de noi, fie sub Cantacuzino, fie sub generalul 
Manu, fie sub Carp, fie sub Th. Rosetti ; altfel toată lupta 
noastră politică devine o caricatură a ambiţiei personale 
a lui Carp și aceasta ar fi înjosirea lui și a noastră. Eu 
am părăsit pe Lascar Catargi la 1881 fiindcă avea o 
atitudine personală în contra Domnitorului, n-am să-mi 
siîrșesc viaţa politică pentru a. susține o atitudine per- 
sonală a lui Carp în contra intereselor partidului.“ La 
4/17 decembrie vorbea de „reaua situație politică în care 
ne-a vîrît smintelile exclusiv personale — ambiţioase ale lui 
Carp“ 1. Ba chiar în 14/27 ianuarie 1906 se mărturisea că 
„situaţia politică mă apasă și mă dezgustă, mai ales: 
Carp, și mă stăpinesc ca să nu o rup cu acest bun teoretic 
și zmintit şef vanitos şi rebarbativ, exclusiv personal“ ?. 
(Aceasta după ce Carp a rostit, la 13 ianuarie 1906, un lung 
discurs în Cameră unde a invectivat tot guvernul — luînd 


d ul Maiorescu, op. cit., Caiet 25 bis, B.C.S., mss, 11375, f. 51, 52. 
2 Ibidem, Caiet 26, B.C.S., mss. 11376, f. 1 verso. 

miniștrii pe rînd —, lăsînd să se înţeleagă că singurul în- 
dreptăţit la șefia partidului conservator este... Petre Carp.) 
Dar Cantacuzino se lăsa și el greu angajat în tratative. 
A trebuit multă vreme pînă s-a lăsat convins (au con- 
-tribuit la aceasta și fiii săi, care se gîndeau și ei la... 
succesiune) că takiștii îi sapă autoritatea și domină peste 
tot. Acum se îndreptau spre junimiști şi takiștii (pentru 
a-i elimina pe cantacuzinești), și cantacuzineștii (fireşte, 
pentru eliminarea takiștilor). Aparent, Carp devenise, 
din nou, omul situaţiei. Dar nu era deloc așa pentru că 
„regele nu-l agrea. lar Carp refuza (în această chestiune 
avea de partea sa toată. gruparea junimistă) orice colabo- 
rare cu Take Ionescu în ale cărui procedee politicianiste 

vedea o alarmantă alienare a conservatorismului. 
Tîrziu, tocmai în noiembrie 1906, au început tratativele 
dintre junimiști și Gh. Cantacuzino purtate însă prin 
T. Maiorescu şi N. Filipescu (Maiorescu le-a notat, cu 
"detalii, în Jurnalul său). Iniţial Cantacuzino a cerut 
excluderea lui Carp ca unul care, ambițios, urmărește 
să obţină șefia partidului şi a guvernului. Maiorescu! a 
acceptat, sub rezerva de a-și asocia la această soluţie şi 
pe ceilalți fruntași junimiști. Apoi, în decembrie, Carp 
s-a declarat gata să intre într-un minister Cantacuzino 
împreună cu Maiorescu. Au urmat, bineînţeles, cuveni- 
tele dispute în legătură cu repartizarea portoioliilor între 
cele două grupări ce... fuzionau (cuiul lui Pepelea a fost, 
evident, ministerul internelor). Dar în noiembrie trata- 
tivele s-au întrerupt. Cantacuzino renunţă la junimiști, 
remaniind guvernul tot cu takiștii. După opinia lui 
Const. Gane, în decembrie Carp ar fi început personal 
tratativele cu Gh.. Cantacuzino și s-ar fi perfectat 
fuziunea prin decizia ca P. Carp să fie desemnat șef de 
partid, parlamentul să fie dizolvat, să se organizeze 
noi alegeri sub un nou guvern condus de noul șef de par- 
tid. 1 Apoi însă vacanţele de Crăciun şi unele neînţelegeri 
ivite între „înaltele părți contractante“ prin ianuarie-fe- 
bruarie 1907 ar fi întîrziat anunţarea publică a fuziunii. 
În Jurnalul lui Maiorescu nu se pomenește despre această 
prea rozalie fuziune, iar Marghiloman nu are însemnări 
pentru lunile noiembrie 1906 — martie 1907. Fapt este 


1 C. Gane, op. cit., vol. II, p. 330—331. 

că fuziunea nu a fost anunțată (pentru că nu a fost 
perfectată ?) și la izbucnirea . răscoalelor țărănești Ma- 
iorescu semnalează în Jurnal la 28 februarie/13 martie 
1907 cu năduf și indignare : „Toate se destramă sub inca- 
pacitatea lui Gh. Cantacuzino și hoţia takiștilor“. Deși mi- 
niștrii, în derută, agită ideea unui cabinet de concentrare 
(atît Cantacuzino, cît și generalul Manu și Take Ionescu 
i-au comunicat regelui că sînt gata să formeze un guvern 
cu P. Carp), guvernul va fi practic demis, succedîndu-i 
un guvern liberal condus de Dim. Sturdza. În martie, 
după demiterea guvernului, întîmplată în ziua de 12 
(„ruşinos sfîrşit al cantacuzinismului“, observa Maiorescu), 
fostul șef de guvern propune, acum mai hotărît, lui Carp 
fuziunea sub șefia, în sfîrşit, a liderului junimiștilor. 
În calea unificării mai stătea, totuși, și acum, puternicui 
Take Ionescu (regele i-ar fi spus lui Marghiloman : „tre- 
buie făcută reconstituirea partidului conservator, și fă- 
cută cu dl. Take Ionescu.“ 1 Şi dacă așa voia regele...). În 
consecinţă, Carp a admis să aibe în aprilie o convorbire 
cu Take Ionescu, comentată astfel de Maiorescu : „Carp: 
o întrevedere cu Take Ionescu la Marghiloman. Triumf 
pentru T. Ionescu, călcare pe inimă la Carp, scuzabilă 
în ochii lui prin grava situaţie agrară a ţării, în fapt 
prin neputința de a ajunge șef fără Take“2. Dar din 
această convorbire nu s-a ajuns la nici o concluzie rezo- 
lută. Totuşi la 3 aprilie fuziunea a fost proclamată (Can- 
tacuzino şi-a dat seama că vremea lui a trecut) și se 
anunță oficial că Petre Carp este șeful partidului con- 
servator. La alegerile din mai, făcute de liberali (Ionel 
Brătianu fiind ministru de interne) au intrat în cele două 
corpuri legiuitoare 24 de conservatori. 


5. 'Tirziu, tîrziu de tot a ajuns Petre Carp şeful partidului 

conservator. Avea 70 de ani și parvenea la această 
înaltă demnitate într-un moment greu, de mari încercări 
sociale și politice, cînd era evident că succesiunea la gu- 
vernare îi va fi acordată după alţi ani de aşteptare. Pînă 
una-alta, Carp se declarase de acord cu reprimarea sîn- 


„1 Al. Marghiloman, op. cit., p. 61. 
2 T., Maiorescu, op. cit., Caiet 26, B.C.S., mss. 11376, f. 84. 

geroasă a răscoalei, articulînd încă la 10 martie 1907 cinica 
propoziţie : „În așteptare, nu este decît un singur lucru de 
făcut, nu este decît represiunea. Vom aviza pe urmă !“ Apoi, 
la discutarea tuturor proiectelor de reformă propuse de 
liberali s-a opus cu înverșunare (Casa rurală, legea în- 
voielilor agricole, legea obștiilor de arendare, legea pen- 
tru mărginirea dreptului de a ţine moşii în arendă, legea 
pentru arendarea moșiilor statului și a altor instituţii și 
societăţi neparticulare, modificarea legii băncilor populare 
ş.a.) în numele partidului conservator. Aceeași. atitudine 
negativă va adopta şi pentru reformele liberale anunțate 
în 1913—1914 (Colegiul unic în materie electorală, o mi- 
nimală reformă agrară). Reformelor din 1907—1908 Carp 
le opune „complexul de legi“ al partidului conservator 
care cuprindea: tocmelile agricole, crearea de fineţe 
artificiale, organizarea administrativă, legea asupra bău- 
turilor spirtoase, cea despre notariatul rural. În acest 
complex de legi cea mai importantă i se părea a fi legea 
administrativă întrucît, afirma el într-un discurs rostit 
la 14 decembrie 1907 : „Putem afirma că sătenii suferă 
mai mult de împilarea administraţiunei decît de pretinsele 
abuzuri ale proprietarilor.“ Dealtfel, cum spuneam în capi- 
tolul precedent, încă în decembrie 1906 Carp se declarase 
împotriva unei serioase reforme agrare. („Se crede, pe 
nedrept după mine, că singura cauză a mizeriei ţăranului 
este lipsa de pămînt... Cauzele sunt deci aiurea. Cauzele 
sunt : starea culturală în care se află țăranul și rezultatul 
lipsei de administraţie pe care o avem în ţară la noi.) 
Iar toată ostilitatea lui Carp, acum șef al partidului re- 
prezentînd interesele moșierimii mari, față de ideea de 
reformă agrară o aflăm în discursul său din parlament 
rostit la 13 martie 1907 : „În ţara aceasta n-avem numai 
săteni, în ţara aceasta avem proprietari... Dacă avem gu- 
vern, este ca să ne apere, și dacă plătim impozite, le 
plătim cît să fim siguri că munca noastră este asigurată.“ 

Asta, a diagnosticat Gherea, „ar. însemna întoarcerea 
înapoi la o organizaţie politico- -socială franc feudală, 
ceea ce ar fi în adevăr o soluţie, — pe dos ; dar ea e nereali- 
zabilă, e o himeră şi o utopie reacționară“ 1. 1. Dealtfel, 
mișcarea socialistă, reconstituită după vremelnica dezor-. 


La Dobrogeanu-Gherea, Neoiobăgia, 1910, p. 145. 

ganizare din 1899 (în 1906 şi 1907 au loc Conferinţe pe 
țară ale mișcării socialiste iar în 1910 reapare P.S.D.R.) se 
impune matură și viguroasă în viața politică. Opiniile 
politice ale conservatorilor conduși acum de Carp sînt 
analizate cu rigoare, primind caracterizarea ce se impunea. 

Să recunoaștem că există o consecvență de principii Și 
atitudine în opiniile politice junimiste, aşa cum le ex- 
primau Carp sau Maiorescu de la 1881 pînă tirziu în. 
1913—1914. Administraţie onestă, prin inamovibilitatea 
funcţionarilor și selectarea lor după criteriile competenţei, 
asanarea sistemului financiar, prin bugete echilibrate și 
mărirea impozitelor, orientarea şcolii spre învățămînt 
real, tocmeli agricole și mărirea proprietăţilor țărănești. 
prin achiziţionarea unor pămînturi din moșiile statului, 
legea minelor, a meseriilor etc. etc. Negreșit, măsuri utile: 
şi necesare. Dar, evident, toate izvorite din ideea de a 
fixa, prin legiuiri asanatoare, structurile existente 1, Pro- 
blema reformării mai profunde a acestor structuri și 
a creării condiţiilor necesare evoluţiei lor nu apărea nici- 
unde în programele politice junimiste. Iar atunci cînd 
le formulau adversarii lor (C.A. Rosetti în 1883, socialiștii 
din 1886 încolo, poporaniștii în 1907—1908 sau în 
1913—1914) erau combătute cu o violență neîmpăcată. 
De fapt, toate reformele socio-politice junimiste por- 
neau, paradoxal, de la ignorarea principiului, în alte 
domenii respectat, „de la inferior la superior“. Nu se 
putea clădi nimic durabil, în orice compartiment al vieţii 
sociale şi publice, atîta vreme cît fundamentele, straturile 
de jos, erau precare și profund suferinde. Imensa majoritate 
a populaţiei ţării (aproape 90%), țărănimea, cra lipsită 
de pămînt (altfel spus, de mijloace de trai) și de drept la 


1 Cum aprecia Gherea : „Pentru d. Carp aplicarea legilor şi 
administraţia bună însemnează crearea unor norme legale în toate 
raporturile sociale din viaţa satelor, pentru ccnsolidarea statului 
nostru așa cum este el acum, ceea ce ar fi în primul rînd în in- 
teresul permanent al claselor dominante şi îndeosebi al clasei agra- 
riene. În intenţia d-lui Carp aplicarea legilor şi administraţia co- 
rectă au, deci, un sens eminamente conservator... Aşa fiind în in- 
tenţia lor (a moşierilor, n.n.) aplicarea legilor şi administraţia 
bună a d-lui Carp ar însemna consolidarea ilegalismului, legali- 
zarea destrăbălării administrative, însă în aşa fel ca de aici să 
rezulte toate foloasele cele vechi, neajunsurile şi chiar primejdiile 
pe cari — uneori — le implică o asemenea stare de lucruri“... 
(Neoiobăgia, 1910, p. 146—147.) 

expresie politică, iar păturile nevoiașe de la orașe nu o 
duceau mult mai bine; Dacă ar fi fost consecvenţi cu 
propriile principii ideologice afirmate cu atîta parapon 
şi intransigență polemică, se cuvenea ca valoarea lor meto- 
dologică să se aplice și fenomenelor infrastructurii. E de 
neînțeles -de ce „pretențiile fără fundament“ și „iluziile 
fără trup“ erau căutate exclusiv în -zonele suprastructurii - 
„Şi cu deosebire în cele ale culturalului, cînd, jos, „singura 
clasă reală“ era lipsită de drepturi sociale și politice ele- 
mentare. Ceea ce îi trebuia 'acestei clase reale nu era, 
din păcate, ceea ce solicita compensatoriu Maiorescu în 
1868 : „,...o lucrare care să-i înalțe inima și să-l facă să 
uite pentru: moment mizeria de toate. zilele.“ Îi trebuia 
ceva mult: mai material: pămînt şi drept la expresie 
politică... Altfel spus, condiţii pentru a ajunge să poată 
«citi această „lucrare care să-i înalțe inima“. | 

Să admitem că aceste reforme de interes fundamental 
nu puteau fi înfăptuite la 1871 cînd junimiștii au intrat 
în viața politică. Dar junimismul nu a înscris aceste 
“cerinţe, totuși esenţiale, nici în programul lor din 1881, 
le-au combătut pătimaș în 1883—1884, în:1907 şi în 1914. 
„Adică oricînd le-au întîlnit afirmate de alte formațiuni 
politice. Această flagrantă contradicţie - dintre unele di- 
rective ideologico-filozofice și cele politice dezvăluie con- 
diția socială și de clasă a grupării politice junimiste. Oricît 
de luminat a fost conservatismul junimist, a ţinut să se 
menţină în cadrele stricte ale apărării intereselor marii 
moșierimi, din „drepturile“ căreia a înţeles să nu ciun- 
tească nimic. „În ţara aceasta — clama indignat Carp 
în 1907 — nu avem numai săteni, în țara aceasta avem 
proprietari“, închipuind un fel de echilibru între doi par- 
teneri egali. De fapt, — cine nu știe? — dezechilibrul 
era total. După o apreciere aproximativă a lui E. Costi- 
nescu, menţionată într-un discurs parlamentar din martie 
1907, comentată polemic de P. Carp (tocmai de aceea. o 
cităm), proporţia în structura proprietăţii agrare de 
atunci era următoarea : 5 milioane de locuitori (ţărani) 
aveau în. proprietate 3732 000 ha.. iar. 7500 locuitori 
(moşieri) deţineau peste trei milioane ha. Acesta era 
„echilibrul“ — recunoscut de oficialități politice bur- 
gheze — între cei doi parteneri din lumea 'rurală. Sau 
după datele mai exacte ale lui Radu Rosetti : 1563 de 


:318 


Junimismul în viața politică 
proprietăți cu o suprafață de peste 500 ha deţineau 
3000147 ha, reprezentind 37,68%, din totalul suprafeţei 
arabile, iar proprietăţile țărănești pînă la 10 ha deţineau 
41,65% din suprafaţă, numărul proprietăţilor fiind de 
1 015 3021. lar Enciclopedia României a precizat (ca să 
apelăm tot la surse oficiale) că „din cei peste un milion 
de ţărani, capi: de familie, numai un sfert stăpîneau par- 
cele mai mari de 2 ha“?. Singura soluţie de rezolvare 
dreaptă și eficientă a chestiunii era împroprietărirea ţăra- 
nilor prin desființarea latifundiilor moșierești și univer- 
salizarea dreptului la vot. Dar, bineînţeles, aceste soluții 
radicale erau ocolite de conservatorii junimiști care nu 
osteneau în a demonstra funcția utilă, eficientă a marii 
proprietăţi latifundiare. 

Cum spuneam, există o consecvență de principii între 
opiniile lui Carp din 1907 și cele din 1881 sau de mai 
înainte. Această preciziune e importantă pentru că e 
firesc să ne întrebăm dacă, acum, din 1907 încolo, cînd 
sub raport politic fosta grupare fundată la Iași în 1871 
se confundă cu partidul conservator în totalitatea sa, 
mai poate fi vorba de un junimism politic. Oricite evoluţii 
și involuţii a suferit junimismul politic, fiinţa și spiritul 
său continuau să existe. Nu numai pentru că principalii. 
săi exponenţi de altă dată (Carp, Maiorescu, Th. Rosetti, 
Iacob Negruzzi) continuau să trăiască (s-au bucurat toţi 
de o invidiată longevitate). Ci și pentru că spiritul juni- 
mist aplicat asupra vieţii publice continua să fie menţinut 
aproape la aceeaşi temperatură ideologică și pasională. 
Carp sau Maiorescu afirmau cu aceeași energie mai ve- 
chile (foarte vechile !) principii diriguitoare care au intrat 
în plămada junimismului : adevăr, cinste, sinceritate, echi- 
libru între forme și fondul lor propriu, dinasticism, cul- 
tură şi ştiinţă variat distribuită după mediul căruia le 
este destinată, moralitate în viaţa publică, toleranţă, con- 
servarea structurilor socio-politice constituite, împotrivire 
conservatoare față de orice încercare reformatoare „brus- 
cată“. Aceleaşi principii directoare încercau să le insufle 
-mai tinerilor oameni politici care se alăturaseră grupării 
junimiste.. Din păcate, Maiorescu nu găsise în cadrele de 


_1Radu Rosetti, Pentru ce s-au răsculat ţăranii, 1907, p. 493, 
2 Enciclopedia României, vol. III, 1940, p. 300. 

el pregătite pentru a prelua rolurile diriguitoare în toate 
compartimentele  junimismului personalităţi de egală 
energie și vocaţie. Iar cum în partidul conservator exista 
oricum o mare competiție pentru succesiune și funcțiuni 
conducătoare, Maiorescu a trebuit să se mulțumească cu 
personalităţile exclusiv specializate pentru politică : Mar- 
ghiloman sau N. Filipescu. Și aceștia din urmă nu aveau 
prea multe elemente comune din legatul „de aur“ al 
junimismului. Dar „bătrînii“ erau încă în viaţă, se ţineau 
dirz și cîtă vreme se aflau în fruntea grupării sau a par- 
tidului ceva din fiinţa spirituală a junimismului continua 
să trăiască. Aceasta chiar dacă, din păcate, de acum 
încolo junimismul — prin personalităţile sale conducă- 
toare — va continua să vieţuiască numai în planul spiri- 
tului public. De o grupare literară junimistă nu se mai 
putea vorbi de mult, de o direcţie literar-culturală juni- 
mistă nu se putea de asemenea vorbi, acum, cînd să- 
mănătorismul şi poporanismul dominau viaţa literar-cul- 
turală, iar Convorbirile literare, îmbătrînite și epuizate, 
incăpuseră pe mîna geografului sămănătorist S. Mehe- 
dinţi. Pare 
Partidul conservator este preocupat în 1907 de pro- 
blema răscoalelor ţărăneşti. La început de reprimarea 
lor, cînd cerînd fermitate, cînd denunţind atrocitățile. 
Apoi de corpul de legiuiri agrare prezentate de liberali 
pe care, bineînţeles, le-au combătut. Au elaborat con- 
traproiectele lor, le-au dezbătut și le-au prezentat par- 
lamentului. Au organizat Comitetul de rezistenţă al ma- 
rilor proprietari pe lîngă Societatea agrară și au dus 
tratative de culise cu liberalii pentru a se ajunge la o 
înţelegere de nebeligeranţă în problema legiuirilor agrare. 
Tratativele le-au purtat o vreme Iacob Lahovari și Take 
Ionescu din partea conservatorilor și Ionel Brătianu din 
partea liberalilor !. În interior se pregătea răfuiala cu 
gruparea lui Take Ionescu care, deși a stabilit în declaraţii. 
publice fuziunea, o considera funestă datorită, evident, 
înscăunării lui Carp în fruntea partidului. Dealtfel, şi 
în dezbaterile din parlament, cînd s-au discutat reformele 
liberale, el a adoptat o atitudine deosebită de a conserva- 


1 Cf; T. Maiorescu, Jurnal, Caiet 27, B.A.R., mss. 3661, f. 24,27; 
Al. Marghiloman, op. cit., p. 63—64. i 

torilor. Punctul său de vedere va fi afirmat mai tirziu, 
în decembrie 1908, cînd a declarat în parlament că, după 
opinia sa, „singurul mijloc de a ușura învoielile agri- 
cole şi, prin urmare, de a se așeza mai bine viaţa econo- 
mică a ţăranului, e ca proporţiunea dintre proprietatea 
mică şi proprietatea mare să se schimbe în folosul 
proprietăţii mici“. Dar acum Take Ionescu părăsise parti- 
dul conservator, întemeind al său partid conservator-de- 
mocrat. Ruptura s-a produs în ianuarie 1908, cînd — în 
lipsa lui Tache Ionescu din ţară — junimiștii și cantacuzi- 
niștii decid într-o adunare generală a partidului alegerea 
unui nou comitet. din care îi exclud pe takiști, organizind 
aproape în aceeași paritate şi comitetul electoral conser- 
vator din București. Alertat de ai săi, Take Ionescu se 
reîntoarce urgent în ţară, încearcă o conciliere cu 
P. Carp, dar neobţinînd nici un rezultat, anunţă — prin- 
tr-un manifest datat 19 ianuarie 1908 — retragerea din 
partid. O propagandă foarte iscusit condusă în toată ţara 
și un program atrăgător pentru păturile mijlocii, recol- 
tează ecou şi simpatii, într-o perioadă cînd opinia publică 
era profund dezamăgită de activitatea celor două partide is- 
torice. Take Ionescu încerca o demult necesară revitali- 
zare a`: conservatorismului, adaptat noilor. realități so- 
cio-economico-politice. Multora li se părea că a apărut, 
în sfîrşit, un partid burghez radical care va fi altceva 
decît cele două partide. Și într-o oarecare măsură .noul 
partid oferea o alternativă. Destui intelectuali de bună 
credinţă, cu convingeri democratice, s-au lăsat cuceriţi 
de sloganurile noului partid, alăturîndu-i-se (A. D: Xe- 
nopol, C. Rădulescu-Motru, Ovid Densusianu, N. Titulescu, 
N. Xenopol, I. L; Caragiale !, M. Dragomirescu ș.a.). 

- Foarte curînd „partidul lui Take“ devine puternic, în- 
grijorînd efectiv pe conservatori ca și pe liberali. Mai 
1 La 26 ianuarie/18 februarie 1908 Caragiale îi scria entuziast 

lui Dragomirescu (dramaturgul era atunci ostil junimiştilor şi 
exulta pentru lovitura pe care le-o administra Take Ionescu) : „in 
momentul cînd expediez aceste rînduri primesc Ordinea (nr. 50 
din 25 ianuarie), cu notița despre aderarea ta la partidul conser- 
vator-democrat. Te felicit. Acolo este locul nostru al tuturor, cari 


iubim ordinea şi progresul pentru că niciodată aceste amindouă 
n-au fost mai dușmănite ca astăzi de către mici şi mari secături“. 

11(22) 
(B.A.R., mss. rom. S ra . 

ales că în primele luni: de la:constituirea noului partid, - 
la niște alegeri parţiale candidaţii takiști ieșiseră învingă- 
tori. Dacă la începutul organizării: noului partid, liberalii 
i-au încurajat, sperind că vor slăbi numai partidul con-: 
servator, succesele” eclatante ale takiștilor îi descumpă- 
nesc și pornesc ostilitățile. Își unesc eforturile cu conser- 
vatorii, apelează la regele Carol care, neacceptînd. decît 
două mari partide, asigură pe „istorici“ că: şansele de 

. guvernare ale lui Take Ionescu sînt nule.. ,, Augusta per- 
soană“ îl sfătuiește pe noul șef de partid: — personal și 
prin emisari — să reintre la conservatori unde, pe bază: 
de înţelegere, să obţină locul privilegiat ce i se cuvine. 
Soarta noului partid era astfel, practic, pecetluită. . 

Dar pînă: ca acest lucru să devină tuturor limpede, 
partidul conservator-democrat adună aderenţi mulţi, com- 
promiţind electoratul conservator: (ca, dealtfel, și cel 
liberal): Fruntașii. conservatori, în cap cu Petre Carp, 
se angajează și ei. în obositoare turnee de conferinţe în 
provincie pentru a recîștiga din popularitatea pierdută. 
Zadarnic. La orice alegeri parţiale takiștii dominau au- 
toritar la colegiul II și III (și.colegiul II era, prin tradiţie, 
guvernamental). Iritat, Carp va merge pînă acolo încît 
a dat mînă liberă lui Marghiloman și conservatorilor 
tineri să-i învingă pe takişti cu propriile lor arme. În 
alegerile parţiale din iarna 1909, la Iași, de pildă, juni- 
miștii îi concurează pe takiști, utilizînd aceleași mijloace 
venale 1. Dar. nimic nu-i putea înfrînge pe takiști încît 
regele îi exprima lui Marghiloman îngrijorarea .sa pri- 
vind situaţia electorală a conservatorilor într-un moment 
în care, inevitabil, venise vremea să-i cheme la guvern. 
Marghiloman l-a liniștit pe vodă : ,,Am răspuns că nimic 
nu se prezintă tragic. Dacă nu 'reușim, va fi evident că 

“1 Ibrăileanu îi scria lui Brătescu-Voineşti, la sfîrşitul anului 
1909 :. „Cu alegerile ai văzut ce-am păţit, stăm prost, pentru că, 
între alte cauze, noi ne purtăm englezeşte, iar adversarii, vai!, 
nici nu-ţi poţi face idee! Bădărău cumpără, ameninţă cu pirjolul 
cînd. va veni la. putere, făgăduieşte totul: legi favorabile. pensio- 
narilor, profesorilor — tuturor oamenilor, e ceva grozav ! Iar juni- 
mișştii, «asanatorii», au cheltuit zeci de mii de franci, au dat cite 
500 franci pe un vot. Un om al lui Marghiloman s-a adresat tată- 
lui unui colaborator al revistei noastre ca să-l cumpere cu bani, 
pentru a cîştiga votul colaboratorului nostru... Ce subiecte de tra- 


gedie poate crea Marghiloman cu. milioanele lui!“ (În Scrisori 
către Ibrăileanu, vol. III, Editura Minerva, 1973, p. 456.) 

trebuie să ne împăcăm cu Take Ionescu și să ne reconsti- 
tuim partidul. Dar acest al doilea act nu are de ce să 
fie jucat înainte.“ 1 Carp însă nu punea mare preţ pe 
popularitate, electorat; și electori (turneele de conferințe 
din 1908 le-a întreprins numai pentru a le face pe plac 
amicilor săi politici). El știa că cel ce oferă guvernul 
este regele. „Numărul (adică masa alegătorilor, n.n.) 
— spunea el şi acum — vine pe urmă.“ Deci cerea regelui 
succesiunea. Mai ales că liberalii, după ce îl debarcaseră 
pe. D.:Sturdza și îl înscăunaseră pe Ionel Brătianu (după 
o luptă epuizantă pe care am schiţat-o într-o altă lu- 
crare a noastră) ?, aveau nevoie de o perioadă de refacere 
în opoziţie. Iar cei patru ani ai rotativei guvernării se 
apropiau de sfîrșit. Încă în iunie făcea să se audă amenin- 
țarea că se retrage din viaţa politică dacă în toamnă re- 
gele nu-i încredințează guvernul. Regele . voia însă un 
guvern concentrat în care Take Ionescu să fie reprezen- 
tat, după ce gruparea sa (așa o numea regele) va reintra 
în partid. Se încep deci tratative (în octombrie). Dar ele | 
eșuează pentru. că Petre Carp refuza unele dintre con- 
dițiile lui Take Ionescu: „(nedesemnarea ` unui succesor 
la conducerea partidului, revizuirea Constituţiei pentru 
a se contopi colegiul I şi colegiul II). La un moment dat, 
prin septembrie, N. Filipescu i-a propus lui Maiorescu 
(Filipescu va deveni în acești ani „omul lui Maiorescu, 
după cum Marghiloman era „omul lui Carp“. Fiecare din 
acești „oameni“ doreau să asigure patronului lor o poziţie 
prioritară în partid pentru că astfel își adjudecau avan- 
taje pentru - iminenta succesiune la șefia partidului) să 
periecteze el înțelegerea cu Take Ionescu, preluînd func- 
țiunile conducătoare în partid și în guvern în cazul... 
retragerii lui. Carp.. Pentru că şeful conservatorilor își 
reînnoise “amenințarea cu retragerea în viaţa privată 
dacă nu i se încredințează guvernul. O aminase doar din 
septembrie pentru 15 decembrie. La sfîrşitul lui decem- 
brie regele îl însărcinează pe Carp cu formarea guvernului, 
precizîndu-i în prealabil două condiţii : „Să nu se atingă 
de legiuirile agrare ale lui Brătianu“ și să încerce o înţe- 
legere cu Take „Ionescu penia a forma „un, live de 


21 AL Marghiloman, op. cit. p.:68. 
2 Vezi detalii în- lucrarea noastră Poporanismul, Editura Mi- 


nerva, 1972, p. 284—309. 

concentrare“. Carp ştia bine că prima condiţie e obliga- 
torie iar. cea dea doua e facultativă. Dar voința regelui 
trebuia respectată. L-a vizitat deci pe Take Ionescu 
acasă! şi a' comunicat prin eşecul... tratativelor. “Take 
şi de parţialitatea regelui care ignora indicaţiile electora- 
tului, acordîndu-i: guvernul lui Carp, ca şef al conserva- 
torilor, și'nu lui ca lider al, atunci, celui mai popular 
„partid. A jurat răzbunare. Vindicta n-o.. putea, evident, 
exercita asupra regelui. O. va:îndrepta deci asupra lui 


Carp, . utilizînd toate! armele pentru: a-l: debarca. P vă 
izbuti, : 


6. La 29 decembrie. 1910 Petre Carp e pentru a doua oară 
în viaţa lui prim ministru. În guvernul său făceau 
parte : Maiorescu (externe), Marghiloman (interne), Fi- 
lipescu (război), Delavrancea (lucrări publice), I. Lahovari 
(agricultură şi domenii) C.C. Arion (culte şi instrucţie), 
D. Neniţescu (industrie şi comerţ) şi M.G. Cantacuzino, 
' fiul Nababului, (la justiţie). Alegerile au avut loc în fe- 
bruarie_ 1911, guvernul. avînd de înfruntat o opoziţie coa- 
lizată. (Chiar. la 31 decembrie Take Ionescu a perfectat 
cartelul electoral cu Ionel Brătianu. Maiorescu a observat 
în. Jurnalul său : „Take Ionescu a devenit Take Ionel.) 
Marghiloman a intuit pericolul, într-adevăr foarte mare, 
și a condus alegerile într-o manieră. indescriptibilă. Con- 
temporanii au relatat că lumea era pur şi. simplu îngro- 
zită. Opoziția abia a putut obține 42 de mandate în par- 
| lament. (Marghiloman oferise, la început, 55 de locuri. 
Dar cum a fost refuzat... i-a învățat minte .!) Programul 
de guvernămînt al lui Carp, destul de atent alcătuit, dar 
cu elemente socotite de` opoziție drept demagogice e) 
potrivit uzanţei junimiştilor din 1888, publicat mai. înainte 
Şi. proiectele de legi pregătite minuţios. Dar toate legiui- 
rile propuse de guvern trecură curînd pe locuri secun- 


EEN Biograful lui Take Ionescu a relatat că întrevederea a fost cu 
totul formală: „Am venit, Take, trimis de rege. El vrea să mă 
înțeleg cu tine pentru guvernare. Tu ştii însă că noi doi nu suntem 
făcuți să ne înțelegem. Să vorbim dar de altceva mai Ceetee ke 
A urmat o convorbire convenţională după care s-au despărţit... 
doi oameni de lume (C. Xeni, Take Ionescu, 1932, p. 243). 

dare, totul fiind eclipsat de furtunoasa ' afacere atram- 
vaielor. Creaţie. a liberalilor, societatea tramvaielor elec- 
trice. din București a fost alcătuită în 1909 (primar era 
Vintilă Brătianu 'iar' prim ministru Ionel Brătianu) cu 
capitalul unor bănci legate prin interese: de P.N.L. și a 
unor -acționari bine. plasați. în ierarhiile -partidului sau 
ale prietenilor : acestora. Marghiloman, sesizat de noul 
primar, Matache Dobrescu, îi dezvăluie lui Carp panamaua 
și acesta. decide declanșarea ostilităților împotriva parti- 
dului. liberal încă din februarie 1911. Dar Take Ionescu 
a intuit — în. embrion — proporţiile scandalului şi s-a 
„alăturat pe dată liberalilor, conjugîndu-și eforturile pen- 
tru... distrugerea lui Carp. Ostilitățile, neînchipuit de dure 
și desfășurate în parlament, în presă, în justiţie, în ca- 
binetele palatului regal și „în stradă“, au luat sfîrşit în 
aprilie 1912 prin înfrîngerea lui Carp. za 

Regele a propus în tot anul 1911 abandonarea afacerii 
tramvaielor ‘şi împăcarea cu Take Ionescu prin cooptarea 
acestuia. în: guvern,  acordîndu-i-se trei portofolii. Dar 
condiţiile lui Take Ionescu, învigorat, erau — consi- 
dera Carp.— inacceptabile (voia dizolvarea parlamentului, 
revizuirea Constituţiei etc.). În chestiunea tramvaielor Carp 
era intransigent. Spunea regelui şi colegilor de guvern 
că societatea liberală a tramvaielor e o expresie tipică 
„de brigandagiu politic“ şi că a o accepta înseamnă dreptul 
familiei Brătianu la' monopolizarea vieţii economice a 
țării. Atunci, în noiembrie 1911, Carp:a rostit vestitul 
discurs din: Cameră în care. a amenințat partidul. liberal 
că îi va aplica „fierul roșu“ pentru că „să fii bogat ca 
rezultat al exploatării statului, aceasta nu o admit“. Și 
cel din Senat în care punea sub semnul îndoielii integri- 
tatea morală a lui .L.I.C. Brătianu („Domnule Brătianu, 
autoritatea morală a unui om politic nu se judecă decit 
după două lucruri și nu se cîștigă decît printr-un singur 
mijloc. În viaţa ta privată să fii totdeauna corect, în 
viața ta publică să fii totdeauna dezinteresat.“). Carp 
avea, negreșit, dreptate. Dar ignora că valabilitatea prin- 
cipiului său imanent nu a fost niciodată acceptată în 
viaţa politică burgheză. Regele nu mai putea tolera acest 
război intern. Cerea acum concilierea cu liberalii (secre- 
tarul său particular, Basset, achiziţionase și el un impor- 
tant stoc de acţiuni ale societății tramvaielor și exercita 

presiuni pe lîngă „patronul“ său în favoarea liberalilor) 
şi fuziunea cu takiștii (aceștia, pe lîngă mai vechile lor 
condiţii, puneau una nouă : șeful guvernului să-i ceară 
scuze publice lui Ionel Brătianu). Au urmat; cîteva: luni 
de umilitoare şi enervante pertractări. Carp nu putea 
accepta condiţiile regelui și ale lui Take Ionescu. Apro- 
piaţii lui Maiorescu îi propuneau, încă din ianuarie 1912, 
să preia preşedinţia unui guvern concentrat.. Carp. cerea 
retragerea întregului, guvern sau, eventual, un guvern 
de. tranziţie. Îi propunea preşedinţia lui Maiorescu. Dar 
spera. că . Maiorescu, loial, va refuza propunerea sau 
dacă o acceptă să declare că tranziţia va dura numai 
pînă ce soluţionează problema tramvaielor şi concentra- 
rea cu Take Ionescu, redîndu-i apoi lui Carp prim-minis- 
teriatul 1. Maiorescu acceptă această ultimă propunere 
a lui Carp (reînnoită la 14/27 martie) deși ştia clar că 
regele nu- voia readucerea preşedintelui partidului în 
fruntea guvernului. concentrat. Şi apoi, în pofida propune- 
rilor sale către Maiorescu, “Carp considera. că cea mai 
bună soluţie este retragerea întregului guvern pentru a 
lupta, în opoziţie, împotriva ...banditismului politic dovedit 
de. liberali. Dar Maiorescu s-a făcut că nu înțelege gîn- 
durile lui Carp? și, bazat pe propunerile formale ale 
prietenului . său, . acceptă sugestia regelui şi preia, la 
28 martie 1912, conducerea guvernului. Carp era indignat 
de... perfidia lui Maiorescu şi considera, încă de pe 
atunci, amiciţia lor stinsă pentru totdeauna. Şi fusese: o 
prietenie de aproape jumătate de veac. Decizia lui Maio- 
rescu din 1901 („zică Carp ce va. voi, de acum înainte zic 
eu ce vreau“) a fost înfăptuită tîrziu, după un deceniu 
şi mai bine. Carp nu a iertat pînă la sfîrșitul vieţii gestul 
lui Maiorescu, care putea fi într-adevăr interpretat ca o 
lovitură nu tocmai bărbăteşte aplicată. Degeaba încredința 


1 Însemnări semnificative în Jurnalul lui Maiorescu. La 8/21 
martie 1912: „Anicuţa şi cu mine foarte intensiv examen de con- 
ştiinţă să nu facem nimic în contra unei scrupuloase fidelităţi 
către Carp, către partid, către rege“. (Caiet 30, B.A. 9, mss. rom. 
3064, f. 97 verso.) i i j | 
2: Carp i-a mărturisit lui Marghiloman la 2 aprilie „Vei vedea 
că Maiorescu caută. să facă el concentrarea în afară de mine. Eu 
atunci mă voi retrage în viaţa privată. La urma urmelor dacă este 
să se dea partidul pe mîna lui Take, să se facă aceasta fără mine“. 
(Op. cit., p. 112.) vit; l i 

Maiorescu în martie jurnalului mărturia „intensivului:“ 
examen de conştiinţă pentru a nu comite o infidelitate 
față de Carp, partid și rege. Dilema (sau trilema) pe care 
o. descria. era insolubilă. Știa doar prea bine că regele 
nu-l dorea premier pe Carp, iar Carp nu. înţelegea să se 
supună umilit voinţei regale. A rămîne fidel ambelor 
tabere era o imposibilitate logică şi etică. Se impunea 
o opţiune. Dacă: Maiorescu ar fi voit să rămînă, cu adevă- 
rat, fidel amiciţiei de o jumătate de veac, ar fi respins 
propunerea regelui. Degeaba mima — fără să-şi dea 
seama ? — 'sfişierea între imperative polare : amiciţie şi 
datorie. Nici o datorie nu-l obliga să-și renege, la 72 de ani, 
un prieten de o viaţă. Se condamna astfel partidul con- 
servator scoțindu-l din guvernare ? Sau, şi mai grav, 
se primejduia astfel însăși ființa partidului conservator 4 
Greu de răspuns în puține cuvinte. Oricum, partidul 
conservator era amenințat cu disoluția încă din 1890 din 
cauza competiției pentru șefie. Şi fenomenul era de 
nestăvilit, ducînd inevitabil la pulverizare. Iar. apariția 
lui Take Ionescu, cu pretențiile sale ambițioase la șefie, 
constituia cea din urmă şi cea mai dură lovitură aplicată or- 
ganismului politic conservator. Din această perspectivă pri- 
vina lucrurile poate că dacă Petre Carp ar fi fost sprijinit 
fără rezerve de întregul partid (ceea ce însemna ca Maio- 
rescu să refuze propunerea regală), precizîndu-se că suc- 
cesiunea va fi rezolvată mai tîrziu prin crearea unui 
triumvirat : Marghiloman, . Filipescu, I. Lahovari, atunci 
partidul conservator ar fi evitat sau numai ar fi amînat 
disoluția. Iar Take Ionescu — care oricum era dușmănit 
de palat —, ar fi sfîrșit, în pofida popularității cîștigate, 
să-şi piardă din importanță, supunîndu-se el voinţei con- 
ducerii partidului (id est Petre Carp). Dar Maiorescu de- 
venise tot atît de ambițios ca Petre Carp. Examenul de 
conștiință la care s-a supus în martie 1912 urmărea nu 
atît să soluţioneze o dilemă... insolubilă, cît să-și creeze 
un alibi moral pentru o atitudine destul de condamnabilă. 
De fapt, decizia lui Maiorescu, materializată în 1912, fu- 
sese luată cu multă vreme înainte, cînd — după deliberări 
interioare — ajunsese la concluzia că politica personală 
a lui Carp (în dublul sens al expresiei) e un eșec şi O 
primejdie. Simptomatică în acest sens ni se pare a fi o 
însemnare de jurnal din februarie 1905, cînd căderea 

de la alegerile de senator al universităţii bucureștene i-a 
reeditat lui Maiorescu accentele rechizitoriale din 1901 
(menţionate mai sus): ,„,De vreo 2 zile şi eu sufletește 
deprimat î în. urma căderii la alegerea de senator universi- 
tar şi a falimentului. politicei : de reformă conservatoare 
a lui P. Carp. Lui nu i-a păsat de partidul conservator, 
ci numai — sub acest pretext — de ambiția lui personală 
de a fi. şef de guvern. Nu trebuia: să încerce: decapitarea 
lui Lascăr Catargi la 1888, trebuia. să intre în: partidul 
lui Lascăr Catargi el — Carp — la oct; 1895, trebuia să 
primească prezidenția ministerului la- aprilie. 1899 :cu 
George Gr. Cantacuzino ca şef nominal de partid. A primit 
în iulie 1900, prea tîrziu. Camera era:a lui Take Ionescu ; 
atunci cel puţin trebuia 'să introducă pe Take Ionescu 
în: minister, dar a mancat. momentul de Crăciun 1900 
pentru a.se duce de vanitate la Împăratul Wilhelm II şi 
Franz Iosef (portret şi mare: decorație). La: 12 februarie 
a. zis miniștrilor să nu . voteze ' (pierzînd astfel” prostește 
majoritatea), a. fost criminal de nepriceput 'la facerea și 
aprecierea legii țuicei (răscoală de ţărani), și apoi în opo- 
ziție, la congresul nostru din 1902-a atacat personal pe 
Take Ionescu în advocatura lui, probabil împins și «berne» 
de Mitiţă Sturdza...“ 1 

Cum se vede, rechizitoriul întreprinde o veritabilă in- 
'cursiune în istoria ‘erorilor: lui Carp — dresînd o expli- 
cită condamnare. Pe scurt spus, Maiorescu era convins că 
“trebuie, să-și joace cartea'sa politică, socotind ambițiile lui 
“Carp: dinamitarde. pentru partid. Atunci de ce- „examenul 
'de conștiință“ din .1912 cînd decizia: fusese luată încă în 
.1901 sau 1905 ?:Realitatea este însă că .Maiorescu ‘vedea 
bine că, acum, în 1912 poziţia lui Carp nu era deficitară 
şi nu primejduia partidul, oricum. ameninţat: de ' Take 
Ionescu, adevărat cal troian: pentru : conservatori. Decizia 
din -1901 : şi 1905 avea. nevoie: de: un plus de motivație, 
pentru a învinge: ultimele scrupule: morale. „Intensivul 
‘examen de conștiință“ din 1912 urmărea "așadar să-i creeze 
o, justificare morală pentru o opțiune (ba chiar decizie) 
adoptată cu un deceniu înainte. Nu uităm, şi ne grăbim 
să cităm aici, 'aforismul maiorescian : „Nu există. prieteni 
în politică, există numai prieteni politici“. Și cine ar fi 


1 Op. cit., Caiet.nr. 25, B.C.S., mss. rom. 11374, f. 11... 

putut crede între 1870—1900 că T. Maiorescu și Petre Carp 
sînt numai prieteni politici care se vor despărți, într-un 
hotărîtor moment dilematic, pentru a se duşmăni pînă la 
sfîrșitul vieții? | BH i 

Cartea lui Maiorescu fusese jucată. Dar tratativele cu 
Take Ionescu se tergiversau, acesta cerînd portofoliul in- 
ternelor, alte cîteva. portofolii, un partaj al prefecturilor 
şi primăriilor, respingînd şi şefia lui Carp. Maiorescu (pe 
care Carp îl. considera acum a fi exclusiv „omul regelui“) 
trebuia să adopte o hotărire grea, optind între președinția 
guvernului concentrat. (propusă lui de rege) şi amiciţia 
pentru Carp. În august nu se hotărise, de vreme ce îi 
scria lui Carp la 'Țibăneşti : „dorința mea rămîne ca tu 
să formezi; ministerul unificat şi la aceasta lucrez“ 1. Dar 
în calea soluționării cu bine a chestiunii se punea o di- 
ficultate insurmontabilă. Brătianu cerea o retractare pu- 
blică a insultei și Carp refuză 2. Or fără această canosă 
Take Ionescu (angajat faţă de Brătianu) nu-l admitea pe 
Carp premier: al unui guvern unificat. Iar instalarea lui 
Carp ca premier, fără cuvenita retractare, ameninţa Bră- 
tianu; ar fi considerată de partidul liberal ca o efectivă 
declaraţie“de război -civil. De fapt, opoziţia față 'de Carp 
o făcea regele inventînd mereu dificultăţi de nedepășit. 
Înaintea evenimentelor internaţionale ce se anunțau 
(războiul balcanic) regele voia un guvern împăcat și supus 
(acesta nu. putea fi condus de un Petre Carp care avea, 
în orice chestiune, soluţia sa, refuzînd-o pe a regelui) și 


"1 Op. cit., Caiet 31, B.A.R:, mss. rom. 3663, f. 124 verso. 

'2'Jată, după relatarea lui Marghiloman, încercarea de ultimă 
oră a' lui Carp — la 27 septembrie — pentru a obţine ceea ce 
considera că i. se cuvine: „Carp revine din Sinaia. Anunţat rege- 
lui că este gata să facă concentrarea, că poate da Internele, dar 
că »voieşte lămuriri asupra condiţiunii ce i se pune ca partidul 
liberal să ia parte la alegeri, «fierul roșu» nu este o insultă; a 
citit: regelui discursul: cu pricina; este gata însă să declare lui 
Brătianu în prezenţa regelui că nu a vizat onorabilitatea lui per- 
sonală şi să-i: întindă mîna. Regele: nu ştie de se va mulțumi 
Brătianu şi el nu se poate expune la un eşec. Carp: Neapărat, Şi 
lucrul nu se poate face decit dacă s-a negociat şi acceptat. Faţă 
ide partidul liberal nu are nimic de retractat sau de declarat; ar 
fi să.cumpere puterea cu părăsirea unei idei fundamentale de po- 
litică. Carp crede că toată afacerea este un clenci pentru a fi în- 
lăturat. Acceptă să facă oricine concentrarea, dar el se va retrage 
-din viaţa politică“ /op. cit., p. 123). . 

o opoziţie liniștită. Maiorescu face jocul regelui. (Dacă s-ar 
fi opus regelui — care nu voia un guvern condus de Take 
Ionescu și nici Brătianu -nu accepta. un: guvern de con- 
centrare cu Take Ionescu pentru că dorea ca afacerea . 
tramvaielor să fie soluționată de conservatori şi nu de 
un minister în care să fie reprezentaţi. şi liberalii — poate 
că conservatorii conduși: de- P. Carp. rămîneau la guvern.) 
Formează guvernul sacrificîndu-l, de astă dată definitiv, 
“pe Carp. Era a doua lovitură, și mai dură, pe care o ad-: 
ministra prietenului său în exact 7 luni. Oricîte argu- 
mente înalte ar fi- produs Maiorescu, Carp avea dreptate 
să vadă în gestul — acum — fostului său prieten o fe- 
lonie. Și feloniile Carp nu le ierta. Mai ales dacă veneau 
din partea unui prieten bun. La 28 octombrie noul guvern 
Maiorescu depune jurămîntul. În componenţa sa patru 
conservatori (Maiorescu [care și-a rezervat și externele], 
Marghiloman, Filipescu și M. Cantacuzino) şi patru. ta- 
kiști- (Take Ionescu, Bădărău, Disescu, N. Xenopol) şi un 
neutru (general N. Hîrjeu) la război. În plus prefecturile 
au fost împărțite ca un legat de preț între: cele două ta- 
pere. Fuziunea partidului nu a fost însă realizată deoarece 
“Take Ionescu voia adjudecată pentru el şefia. :Carp își 
dă demisia. din conducerea partidului. Dar demisia sa nu 
este acceptată. Alegerile din noiembrie se desfășoară în 
liniște, liberâlilor asigurîndu-li-se numărul de mandate 
promis. Carp a refuzat să i.se pună candidatura. Era șef 
de partid fără a fi deputat. Și, mai ales, şeful partidului 
-de guvernămînt. O situaţie neobișnuită. Dar cum totul era 
acum neobișnuit la conservatori, se acceptă și această ciu- 
„dăţenie. Carp a mai încercat să revină la putere în. pri- 
“măvara lui 1913, așezîndu-şi campania de- relansare pe in- 
competenţa guvernului în problema conflictului balcanic. 
În aprilie convoacă chiar un congres al partidului fără 
acordul. prealabil al membrilor guvernului şi al comitetului 
executiv. Congresul e un fiasco.: O ultimă încercare, în 
mai, cînd convoacă (sprijinit de apropiații săi de acum, 
Filipescu, — demisionat din guvern —, C. Olănescu ; Ma-. 
iorescu îi numea „smintiţii“ de Carp, Filipescu, Olănescu) 
parlamentarii conservatori la o ședință, somîndu-i să 
semneze într-un registru — pe care-l va prezenta 'rege- 
lui. — că sînt de acord cu opiniile șefului (deși nu mai 
era) în problemele de politică externă. Cum e refuzat, de- 

misionează din şefia partidului printr-o scrisoare către 
Ion Lahovari, președinte al clubului conservator din Bucu- 
rești. (Maiorescu a notat sec, dar vădit satisfăcut : „Cara- 
ghioslic e sfîrșitul: campaniei Filipescu-Carp-Olănescu.") 
La 29 mai demisia lui Carp e.primită, fără a se desemna 
un succesor. Cei patru miniștri conservatori se constituie 
în membri delegaţi pentru a reprezenta conducerea parti- 
dului conservator.: Carp devenise un particular... încă 
destul de temut iar fostul lui prieten, Maiorescu (nu-și 
mai vorbeau), jubila ca ministeriabil de platformă euro- 
peană. După încheierea cu succes a războiului din iunie- 
iulie 1913, conferinţa de pace de la București, prezidată 
cu tact şi pricepere de Maiorescu, i-a adus un mare succes 
moral și politic. E încîntat de opinia elogioasă a regelui 
despre capacitatea sa diplomatică și de om de stat. (A 
ținut să transcrie în Jurnal o apreciere a regelui făcută 
lui Marghiloman că s-a dovedit a fi al doilea mare om 
de stat al ţării, după Kogălniceanu. „Va să zică nu 
Sturdza“, preciza satisfăcut preşedintele de consiliu.) După 
semnarea păcii, retragerea guvernului devenise iminentă. 
Era, dealtfel, hotărită revenirea liberalilor la putere. Ma- 
. iorescu, într-un gest de reparaţie tardivă, îi propune în 
august regelui să admită „de a aduce pe Carp din nou ca 
şef al partidului conservator în opoziţie, fiindcă liberalii 
vor pune chestia agrară pe tapet și Carp are aici auto- 
ritate în ţară. După 3 ani în opoziţie Carp va fi de 80 de 
ani — prin urmare «hors de cause», iar în opoziţie nu e 
periculos. Regele a admis fără greutate.“ Carp a făcut, 
probabil, greutăţi, neputind accepta să se mulțumească 
cu „resturile“. ce i se zvîrleau. La 14 noiembrie 1914 Ma- 
iorescu „se alege“ șef al partidului conservator (din 23 de 
membri prezenţi doar Virgil Arion, apropiat lui Carp, s-a 
opus la început. Apoi a votat și el favorabil.). Era astfel 
lovit, din nou (pentru a treia oară) Petre Carp. Dar i se 
administra o lovitură dureroasă lui Take Ionescu care și-a 
văzut spulberat visul de a deveni președinte de guvern 
pentru ca, la nici doi ani, să i se risipească și cel de a fi 
șef al partidului conservator integrat. La 31 decem- 
brie 1912 Maiorescu - prezintă demisia guvernului iar la 
4 ianuarie 1914 Ionel, Brătianu formează cabinetul libe- 

ral 1. Conservatorii ies din scenă, Maiorescu fiind de mult 
hotărât să se retragă din politică activă, încredinţind suc= 
cesiunea şefiei (de aceea tocmai o: primise. în noiem- 
brie 1914) lui Al. Marghiloman. La 26 februarie/11 mar- 
tie 1914 de la Abazzia, unde își petrecea vacanţa, îi trimite 
lui Marghiloman demisia din șefia partidului conservator. 
Maiorescu părăsea viaţa publică obosit, îngrijorat, dar în 
apoteoză. Carp, marele înfrînt, mai zăbovea o clipă. Avea, 
la 77 de ani, planuri de viitor: Spera, încă, în posibili- 
tatea revanşei. Dar, indiferent de situaţia celor doi lideri, 
junimismul î își încheiase rolul și funcțiunile. 

Finalul, ca în marile drams, e tragic. Politica a sfîrşit 
prin a învrăjbi doi mari prieteni din energia, inteligenţa 
Şi cultura cărora — conjugate fericit — s-a'ivit una dintre . 
marile orientări în spiritul” public din România. Nume 
care timp de cincizeci de ani se asociau aproape reflex 
erau instalate, acum, la antipozi. Prezicerea de la 1871 că 
politica va introduce dihonia printre junimiști s-a ade- 
verit. Ce-i drept, din fericire, tîrziu de tot. Dar tocmai 
pentru că s-a produs atît de. tirziu regretul e cu atit 
mai mare. Mai ales că dușmănia, după ce actele care o 
pricinuiseră s-au consumat,:se dovedea a fi-inutilă și gra- 
tuită. Vană ambiţie politică, vicioasă 'ca orice patimă. La 
ce a folosit, într-adevăr, gestul lui Maiorescu, din martie 
și noiembrie. 1912 ? Şi-a motivat adeseori atitudinea, în 
declaraţii publice sau în intime pagini de jurnal, prin ne- 
cesitatea de a se supune voinţei regale pentru a salva 
partidul conservator. Dar l-a salvat ? Fuziunea cu parti- 
dul lui Take Ionescu nu a izbutit defel s-o realizeze, 
fiind — și-a dat finalmente seama — o tentativă: sortită 
eșecului. O ultimă încercare din mai 1913, cînd i se pro- 
mitea șefia „dacă: primeşte să : se curețe de Bădărău- 
Păltineanu“, eșuează lamentabil. A contopi cele două par- 
tide sub .președinţia lui Take Ionescu însemna a renunța 
la tot ceea ce semnificase junimismul în materie politică 
timp de cinci decenii. A izbutit doar să prelungească cu 
ceva mai. puţin de doi ani guvernarea conservatoare. Me- 
rita acest răgaz (dacă. eliminăm din discuţie vanitatea de 
a fi premier) sacrificarea unei amiciții de o viaţă ? Mai 


_“1 Despre situaţia partidului .conservator în. această perioadă 
vezi şi lucrarea lui Anastasie Iordache, Viaţa politică în România. 
1910—1914, Editura Ştiinţifică, 1974. 

ales că, repetăm, partidul conservator a rămas în 1914 
mai învrăjbit decît în 1912. Acum dispăruse şi Carp cu 
grupusculul său, iar competiţia pentru șefie, lăsată vraiște, 
a căpătat aspectul obișnuitei dispute între adversari egal 
de îndreptăţiți. Dacă rămiînea Carp șef de partid, compe- 
tiția pentru șefie era temporizată încă pentru cîțiva ani 
buni. Tot sacrificiul lui Maiorescu (dacă sacrificiu poate 
fi numit) se dovedește a fi de o neașteptată inutilitate. 
-.- Cât priveşte gestul de intransigență probat de nu mai 
puţin ambițiosul Petre Carp el este, examinat lucid, atins 
— vai — de gratuitate. O gratuitate tragică. Carp se voia 
un apostol al cinstei și al civismului dezinteresat. Credea 
că, la adinci bătriîneţe, spre sfîrşitul carierei va putea 
oferi o pildă, arzînd cu „fierul roșu“ afacerismul înveş- 
mâîntat în fraze tremolate. Ciudată, foarte ciudată această 
izbucnire tardivă de donchijotism a lui Petre Carp. Să nu 
îi observat el timp de cincizeci de ani că partidul liberal 
a monopolizat viaţa economică a ţării, îngăduindu-și ci- 
nic cele mai abuzive panamale ? Cum de nu a denunţat 
Petre Carp. aceste uriașe matrapazlicuri în cei aproape 
zece ani de cordială colaborare cu partidul liberal din anii 
viziratului bătrînului Jon Brătianu ? Cum de nu s-a în- 
“condat pînă la revoltă fibra morală a lui Petre Carp atîtea 
„decenii pentru a izbucni ultimativ, brusc, tocmai în 1910 ? 
Doar afacerea tramvaielor, fără îndoială revoltătoare, 
avea precedente. Și încă multe. E drept că Petre Carp a 
fost întotdeauna cunoscut ca un om politic de o onestitate 
ireproşabilă, disprețuind moravurile veroase, afacerismul 
clientelar, înfruptarea oficializată din avuţia naţională. 
„Dar le-a cunoscut — ca spectator — îndeaproape, ştiind 
prea bine că sînt atît de adînc pătrunse în viața politică, 
încît se confundă cu ea. O eradicare a plăgii era — nu 
se poate să nu fi știut — imposibilă. Cu experiența sa po- 
litică e imposibil de crezut că a sperat în izbîndă atunci 
cînd a declanșat campania împotriva societăţii liberale a 
tramvaielor electrice. Și totuși a făcut-o! Gestul poate 
fi sublim. Dar perfect gratuit, aducînd partidului conser- 
vator, a cărui responsabilitate conducătoare de-abia o că- 
pătase, grave prejudicii... morale. Am crede mai curînd 
că intransigența sa era. dictată de ambiție. Ambiţiona 
să-şi uluiască contemporanii și să lase posterităţii o pildă. 
Fireşte, a fost înfrînt. Dacă măcar acum, cînd purta pe 

umeri responsabilitatea - șefiei spre care năzuise o viaţă, 
ar fi izbutit să-și îmblînzească ambițiile coborînd în real, 
aşa maculat cum era, ar fi adus, poate, partidului său 
servicii importante. Dar tocmai acum Carp găsise că e 
nimerit să pornească bătălia decisivă cu corupția de parcă 
nu ar fi ştiut că eo componentă inextricabilă a vieţii 
politice. Dar ambiția (Maiorescu: a calificat-o odată ca 
fiind criminală) şi trufia au fost elementele caracteristice 
ale personalității politice a lui Carp. Privite lucrurile. ast- 
fel, s-ar putea explica gestul lui Maiorescu de a curma 
răul, repunînd în drepturi echilibrul de acolo unde am- 
biţia: îl izgonise. Dar explicitare nu înseamnă și justiti- 
care. Pentru că aşa gratuit cum apare gestul lui Carp, 
el se dovedește'a fi legatarul principiilor: junimiste care 
făcuseră epocă odinioară. Ca un june contestatar de la 
1868 Carp continua să apere valoarea moralității, a ade- 
vărului, a sincerităţii şi onestităţii. “Maiorescu, cel care 
semnase teribilele rechizitorii din 1867—1868, se pliase pe 
real, uzînd de diplomaţie și spirit tranzacţional. Maiorescu 
îmbătrînise şi devenise... înțelegător, adică: concesiv. În 
Carp palpitau acordurile juneţei şi zvîcnetul nonconfor- 
mismului se redeșteptase întreg. (Întinerise sau, vorba lui 
Take Ionescu, se ramolise ?) Împreună, cei doi. prieteni 
s-ar fi complinit, echilibrînd — cine știe.? — termenii unei 
relaţii prin definiţie antinomică. Dar acum prietenii de 
odinioară erau ei înșiși ipostazele umane -ale: termenilor 
amintiţi. Ireconciliabili. I-a fost dat junimismului să-și 
încheie ciclul în singurul plan în care mai exista, în cel po- 
litic, printr-o reeditare a intransigenţei contestatare “din 
anii şaizeci. Era, dealtfel, și pe acest plan unica trăsă- 
tură, pe neașteptate reanimată, din junimismul de 'odi- 
nioară. În rest conservatorismul luminat de altădată se 
întunecase compact. Prin poziţia adoptată față de proble- 
mele cheie:ale reformării structurilor existente (cea agrară 
şi a lărgirii dreptului la vot) din'junimismul de altădată 
rămăsese, îngroșat, numai conservatorismul: cel mai în- 
chistat. Maiorescu vorbea sarcastic despre „proiectele so- 
cialist-antiproprietare“ ale 'liberalilor, iar ‘Ionel Brătianu 
era denunţat ca „susținătorul socialiștilor în guvern“. Iar 
Carp, în discursuri notorii, la care ne-am referit, a com- 
bătut, cu vehemența-i obişnuită, proiectele reformatoare. 


‘334 


Junimismul în viața politică 

Oricât de paradoxal ar părea, ipostaza conservatorismului 
luminat o reprezentau acum Take Ionescu și gruparea sa. 

Dacă nu ar fi intervenit războiul mondial din 1914, 
perioada neutralității României şi apoi a beligeranţei, cele 
„două coloane“ ale junimismului de altă dată. (expresia e 
a lui Ibrăileanu), Carp și Maiorescu, s-ar îi retras, cu 
siguranţă, unul mai tîrziu, celălalt mai devreme, din viaţa 
politică. Dar noile desfășurări, cu interesul lor politic, de 
dimensiune cu adevărat naţională, le readuce în for. Nu 
vor mai ocupa poziţii de prim plan pentru că, oficial, nu 
mai reprezentau organisme politice. Dar se reprezentau 
pe ei înşişi. Ceea ce, prin ce însemnau, era enorm. În 
noile condiţii se regăsesc — oare cu mirare ? — pe aceeași 
poziție.. Carp încă la Consiliul de Coroană din iulie 1914 
cere intrarea imediată a României în război alături de 
puterile centrale („Război imediat. Trebuie ajutat germa- 
nismul... Avem un tratat, România. trebuie să-și ţie anga-. 
jamentele“). Maiorescu nu se afla în ţară. O asista în Ger- 
mania pe soţia sa al cărei cancer, recidivat, avea să o ră- 
pună. Se reîntoarce toamna, în octombrie, zdrobit sufle- 
teşte, el însuși bolnav de inimă. Vinde casa (vestita, le- 
gendara casă din str. Mercur...), donează — la 24 octombrie 
— biblioteca sa Fundaţiei universitare („minus — spu- 
nea — unele volume de inimă“), și se mută în pensiune 
în locuinţa nepoatei sale M. Racottă. Faţă de evenimentele 
în curs are aproape aceeași opinie cu a lui Carp : respec- 
tarea tratatelor încheiate, altfel spus alăturarea de puteri- 
le centrale. Cu un corectiv hotăritor. Nu imediat. Adică 
se ralia opiniei exprimate de Marghiloman în amintitul 
Consiliu de Coroană : neutralitate... favorabilă puterilor 
centrale. : | 

Carp este, în limitele prerogativelor sale de acum, foarte 
activ, militînd pentru înfăptuirea punctului său de vedere. 
Maiorescu este un retras, bolnav fiind și — repetăm — 
pustiit sufletește. Se mulțumește să-l consilieze pe Mar- 
ghiloman (şi în februarie 1915 îi scria lui Marghiloman : 
„Impresia mea este identică cu a dumitale“), cerînd mereu 
ca acţiunile României să fie călăuzite de ideea amiciţiei. 
cu. Germania. Pleda și în martie:— pe lingă rege și Mar- 
ghiloman — pentru... „neutralitate prelungită“. Marghi- 
loman vedea şi el în atitudinea lui Maiorescu „triumful 

politicii. mele proprii“ t. Apoi, în a doua jumătate a 
lui 1915, Maiorescu e parcă mai prezent decît Carp.: Dar 
activismul lui Maiorescu este dictat strict de disensiunile 
din partidul conservator, în care N. Filipescu izbutise să 
creeze. o puternică dizidenţă, blamată de bătrînul critic, 
ocrotitor al lui Marghiloman. Printre conservatori se pro- 
dusese, după moartea regelui Carol, o reevaluare de opi- 
nii, Filipescu, Delavrancea, Take Ionescu cereau imediata 
intrare în război alături de Antanta. Marghiloman şi un 
grup al său destul de neînsemnat își înclinase neutrali- 
tatea spre o alianţă cu puterile centrale. Partidul conser- 
vator era practic dizolvat între cele trei grupări exis- 
tente. Era denunţat: ca „germanofil“. Cei doi foști stâlpi 
ai Junimii, Carp şi Maiorescu (cărora li se asocia și 
Th. Rosetti) își păstrau opiniile favorabile puterilor cen- 
trale cu unele deosebiri. care se vor menţine. Și cînd Take 
Ionescu a ţinut, în decembrie 1915, un patetic discurs, 
clamînd vibrant pentru intrarea în război („Generația 
aceasta a fost ursită de soartă să îndeplinească fapta cea 
mare. Ea va fi sau groapa muncii de veacuri, sau zămisli- 
toarea unei vremi aşa de frumoase, încît vedenia ei mă 
smerește.“). Carp a intervenit a doua zi, blamînd schim- 
barea la faţă 'a lui Take Ionescu — de la neutralitate la 
beligeranță — adresîndu-i cuvinte care au căpătat semni- 
ficaţia unui diagnostic “moral :: „Dar să-mi permiteți să 
amintesc că talentul nu justifică toate încarnaţiunile, pre- 
cum frumuseţea nu justifică toate prostituţiunile“. Era ul- 
timul său discurs parlamentar. Dar nici aceasta n-a fost 
o apoteoză. Maiorescu nu a ţinut nici un discurs. Dar cre- 
dea în ianuarie și chiar în martie, după victoriile Germa- 
niei în Serbia, pe frontul francez că „Brătianu e pe ducă“ 
şi ar trebui format un guvern Marghiloman în care ar 
accepta să fie...: ministru de exteme?. În timp ce Carp, 
în iunie, făcea să se audă că ar accepta să reintre în 
gruparea “lui Marghiloman pentru a forma „un partid 
mare“ care ar putea forma guvernul. Și cine altul putea 
îi premier decît însuși Petre Carp ? Dar alţii susțineau 
că Maiorescu îl obstacolează din nou pe Carp. întrucît 
dorea preşedinţia guvernului: pentru sine! Aceste zvo- 


“1 AL. Marghiloman, op. cit., p. 415, 422, 465. 
€ Ibidem; VOK H, p18 foi stii a 

nuri din iunie 1916, care trebuie să fi fost: verosimile, 
nu își găsesc confirmare în Jurnalul lui Maiorescu. Dim- 
potrivă, la 6/19 decembrie 1915 scria : ,,Hotăriîre (a sa, n.n.). 
Dacă regele: cere guvern de război contra Rusiei să-l 
cheme pe Carp. Eu voi susținea acest minister ca senator, 
ca scriitor în gazete, dar în nici un caz ca ministru. Ca 
ministru nu pot susţinea decît o neutralitate în toate pri- 
virele. Folosul ţării ar fi deschiderea întregului export, 
liniștirea cugetelor celor nepoliticiani și poate promisiunea 
unei: întinderi de. hotare la viitorul congres de pace, dacă 
— precum sper — Germania va fi biruitoare. În orce caz 
se poate obţine aşa o mai bună tractare a românilor în 
Ungaria. Ceea ce mă face să fiu contra. unui război al 
nostru contra ruso-francezilor în situaţia de astăzi este 
şi grija de siguranța tronului. Noul. rege cu greu se poate 
pune contra simţimîntului, fie și rătăcit, al majorităţii pă- 
turii politice din ţară“ 1. Cu Carp continuă să nu vorbească 
(din octombrie 1912) şi nici unul dintre cei doi foști prie- 
teni nu făcea gestul de conciliere. Mai ales că,. acum, și 
în chestiunea politică esenţială, atitudinea faţă de război, 
se găseau, din nou, pe poziţii diferite. Carp cerea imediata 
intrare în război alături de Germania şi Austro-Ungaria 
(Tripla Alianţă nu mai exista de cînd, în 1915, Italia in- 
trase. în război de partea Antantei), iar Maiorescu sfătuia 
pentru „o cinstită neutralitate... însă mai binevoitoare 
pentru puterile centrale“). Ruptura între ei era atît de 
mare : încît la sfîrşitul lui iulie 1916 cînd Marghiloman 
trata o conciliere cu Carp, acesta din urmă i-a replicat 
scurt și dur : „Niciodată nimica cu Maiorescu“. Iar în au- 
gust, chiar în preajma decisivului: Consiliu de Coroană, 
Maiorescu mai credea (ca și Marghiloman) că a sosit mo- 
mentul să-și ia- „răspunderea situaţiei“ şi numai audiența 
la.rege, în aceeași zi de 13 august, îl trezește la realitate, 
conchizin înfrânt, „totul este pierdut... Regele s-a ho- 

i . Apoi, a doua zi, la 14 august 1916 în Consiliul de 
Cordană, Maiorescu și “Carp s-au găsit... aproape alături ?. 


E „+1 T. Maiorescu, op. cit., Caiet: 39, B.C.S., mss. rom. 1139, 
23—24. 

? Maiorescu a notat, mîhnit, că l-a. întîlnit pe Carp „pe care 
nu l-am mai văzut de la 16 octombrie 1912 şi care nici la grozava 
îmbolnăvire a neveste-mi, nici la moartea ei n-a dat semn de 
viaţă. Salut pe toți din cap dar nu mă a pent ry el“. (Caiet 40, 
B.C.S., mss. 11400, f. 43 verso.) 

Maiorescu s-a declarat: împotriva intrării în război, ce- 
rînd — din nou — neutralitate... favorabilă puterilor. cen- 
trale (același lucru a cerut şi Th. Rosetti). Carp, evident, 
s-a opus alăturării la Antanta, cerînd, dimpotrivă, ime- 
diata' angajare în frontul puterilor centrale. Maiorescu 
și-a susținut cu demnitate, sincer îngrijorat pentru desti- 
nul ţării, punctul de vedere. Pe cînd vanitosul Carp, vă- 
zîndu-și infirmat punctul de vedere; în faţa deciziei ma- 
jorităţii Consiliului de Coroană, a ajuns să exclame : „Do- 
resc să fiți bătuţi căci victoria voastră ar îi peirea țării“ 
(am redat cinica propoziţie după transcripţia lui Maio- 
rescu). i CA ai || Ta 

În anii războiului atitudinea celor doi foarte bătrîni 
oameni politici a fost net deosebită. Carp, greu încercat 
prin pierderea, în război, a unuia dintre fiii săi, se afla 
îndurerat la Ţibăneşti. A fost adus la București, la stă- 
ruinţa prietenilor, (mai ales Lupu Kostaki) lăsaţi de gu- 
vern să administreze capitala părăsită, în octombrie. Ma- 
iorescu nu s-a refugiat, rămînînd în capitală (Marghilo- 
man a rămas şi el la București, însărcinat de rege să 
reprezinte Crucea Roşie). Fiică-sa, Livia Dymsa, îl invita 
la Petersburg (unde locuia ea) pentru ca de acolo să: se 
stabilească, împreună, la Stockholm. Maiorescu, mișcat, 
i-a răspuns. dîrz : „Dar eu nu părăsesc ţara, nici Capitala 
(și astăzi bombardată) la primejdie“ 1. Amîndoi . primesc 
cu durere și umilinţă intrarea la 23 noiembrie a: trupelor 
germane în București sub comanda mareșalului. Macken- 
sen. Foarte grăbit, șase: zile mai tirziu, Mackensen Îi co- 
munică lui Marghiloman, prin Tzigara-Samurcaș, că este 
însărcinat de împăratul Wilhelm al II-lea să discute o 
pace separată cu România. Interlocutorii doriți de împă- 
rat: Carp, Marghiloman, Maiorescu. Carp, încunoşștințat 
de Tzigara-Samurcaș, răspunde în stilul lui : „Aceasta nu 
mă interesează ; este o prostie, căci în acest moment ar 
fi o slăbiciune“. Încunoșştinţat şi Maiorescu, acesta îi cerea 
lui Marghiloman 0 întrevedere în trei cu P. Carp. Dar 
acesta din urmă răspunde cu neascunsă iritare : „Cit voi 
mai trăi cu Maiorescu n-o să mai am vreo conversaţie 
politică“ 2.. Carp şi ai lui se declară antidinastici. și cred că 

1.'T. Maiorescu, op. cit., Caiet 41, B.C.S., mss. 11401, f. 29... 

2 A]. Marghiloman, op. cit., p. 339—340. l z 

salvarea tării ar sta în detronarea (sau abdicarea) regelui 
Ferdinand, demisia guvernului Brătianu şi tratative pen- 
tru o pace — nu imediată — cu puterile centrale. Pînă 
şi Th. Rosetti devenise potrivnic al regelui. Lui Maiorescu 
şi lui Marghiloman acest punct de vedere li se părea in- 
acceptabil. Ba chiar Maiorescu refuza orice întrevedere, 
oficială, cu inamicul. Jurnalul lui Maiorescu păstrează 
această însemnare (din 21 decembrie/3 ianuarie 1917) de 
o demnitate emoţionantă. O transcriem în întregime : „Pe 
la 5 seara colonel Brociner la mine din partea mareșalului 
Mackensen care ar vrea să aibă cu mine (o întrevedere, 
n.n., textul e indescifrabil) despre care știe că regele Ca- 
rol avea mare încredere în mine. Ar vrea să se întil- 
nească și cu Carp şi Marghiloman (care e însă bolnav în 
pat de pleurezie). I-am răspuns că eu şed strada Lustru- 
lui 7 şi: mareșalul n-are decît să depuie o cartă de vizită 
la mine și eu mă voi crede obligat să-i răspund vizita 
şi atunci putem vorbi. A plecat Brociner (care a părut 
foarte puţin îndemânatic) și a venit peste o oră cu răs- 
punsul că Mackensen nu e hotărît şi că va vedea el în 
sus, mîine, dacă poate primi acest mod de intrare în re- 
laţii. I-am răspuns :că altfel nu primesc eu. Eu sînt su- 
pusul. credincios. al regelui nostru Ferdinand, cîtă vreme 
este. rege, și nu pot merge la altă autoritate parcă ar fi 
ea stăpîna de drept a ţării. Mackensen trebuie să. păzească 
cu mine regulele sociale nu autoritative... El mă poate 
aresta, dar nu mă poate schimba în credința mea de ce- 
tățean român‘ ‘< 1 În februarie 1917 Mackensen reînnoiește 
invitaţia. de întrevedere. A găsit prilejul cu ocazia des- 
chiderii stagiunii 'Teatrului Naţional. Autorităţile ger- 
mane îi invită pe Maiorescu, Carp și Marghiloman la pre- 
mieră (se -juca, în limba germană, Ifigenia în Taurida, 
a doua seară urmînd să se reprezinte Fîntîna Blanduziei). 
În antract,: Mackensen ar fi voit să aibă o convorbire cu 
cei trei oameni politici. Maiorescu refuză invitația, pe mo- 
tive de boală. ;„Astfel refuzul meu, precizează în Jurnal, 
de a asista la această serbare teatrală instituită de ger- 
mani are un adevărat motiv (era într-adevăr bolnav, n.n.), 


2T Maiorescu, op. cit., Caiet 41, B.C.S., mss. 11401, f. 86. 

nu numai un pretext.“ 1 Carp a declinat și el invitaţia 
invocînd doliul. Marghiloman a avut, la 16 ianuarie, între- 
vederea cu Mackensen. Dar Carp, deşi în noiembrie .re- 
fuzase propunerile lui Mackensen, apoi în ianuarie s-a 
întîlnit cu mareșalul, îl dirija pe. Lupu Kostaki, care se 
credea mai mult decit un ministru, în teritoriul ocupat, 
(-Dealtmintrelea cine merge la ministerul de Interne, în- 
tre orele 11 şi 12 — scria Marghiloman la 29 ianua- 
rie 1917 — găseşte acolo pe Carp care dă directive“.) Carp 
inițiase în ianuarie o reformă administrativă a teritoriului 
ocupat, după un plan al lui anterior. Maiorescu condamna 
proiectul : „Căci altceva este să provoci tu răsturnarea le- 
gilor tale, altceva să te supui unei impuneri... Rău atunci 
de cei ce vor rătăci pe căile antidinastice, rău de cei ce 
vor fi pus la cale o răsturnare a legilor noastre, cară riu 
vor sta un minut în picioare după ce se vor fi retras 
germanii. Şeful partidului a avut dreptate să degajeze 
răspunderea lui.“ ? Apoi Carp se „dezice de aceste proiecte 
și își consiliază „oamenii“ să nu devină exponențţi ai auto- 
rității civile patronată de ocupanți. Dar, prin Lupu Kostaki, 
Carp iniţia (încă în martie) tratative de pace separată cu 
Germania, împotriva voinţei autorităţilor oficiale stabilite 
la Iaşi. Stere a făcut o călătorie în acest scop la Berlin 
și Viena, Maiorescu crezînd că „Stere e trimis de Carp, 
care cu atît mai mult va nega faptul“. 

Dușmănia dintre cei doi foști lideri junimiști atinsese 
din nou, în 1917, cote paroxistice. Nu vrem să spunem că 
atitudinea lui Carp a fost a unui colaboraţionist. Dar a 
acceptat să întilnească pe Mackensen de cîteva ori și con- 
vorbirile nu au ocolit chestiunile politice. Pe cînd Maio- 
rescu a respins orice contact cu ocupanții. Oricine venea 
la el pentru intervenţii pe lingă oficialităţile de ocupăţie 
căpăta, invariabil, acelaşi răspuns „n-am și nu vreau să 
am relaţii cu germanii cîtă vreme sîntem în război“. Desti- 
nul ţării îl îngrijora și, bolnav fiind de o boală cardiacă 
fără leac, era mîhnit că e silit să-și trăiască zilele din 
urmă în umilința unei „ări temporar îngenuncheate. 


1 T. Maiorescu, op. cit., Caiet 41, B.C.S., mss. 11401, fs 86. 
2 Al. Marghiloman, . op: cit., p: 400. 

„N-am ieșit toată ziua din casă, nota la 25 ianuarie/7 fe- 
bruarie 1917. Mă lupt cît pot în contra deprimării. Greu 
de prevăzut, dacă şi cum va scăpa ţara.“ La a 77-a ani- 
versare a zilei de -naştere nota scurt dar revelator : „Su- 
fletește, aştept cu răbdare pacea“. Hotărît lucru, destinul 
a fost crunt cu omul şi patriotul Maiorescu. Merita un 
sfârşit mai senin. A făcut și el proiecte în prima jumătate 
a anului 1917, a participat la conciliabule și convorbiri. 
Dar ţotdeaunia cu ai săi, refuzînd tratativele cu ocupanţii 
Şi veghind mereu să apere demnitatea ţării și a civismului 
său neprofanate. Cu Carp nu s-a mai împăcat. A murit 
singur și în durere sufletească fără a fi apucat să vadă 
înfăptuit actul istoric de la 1 decembrie 1918. Ar fi avut, 
cu siguranţă, tăria morală de a: se recunoaște învins, Și 
ad fi bucurat de împlinirea unui vis secular. Cînd la 
1 iulie 1917 i s-a anunţat sfîrșitul fostului său prieten 
Carp a replicat concis : „Pentru mine Maiorescu era mort 
de 5 ani“, iar celui ce a venit a doua zi să-l invite la în- 
mormiîntare i-a servit această butadă pe' care n-o putem 
numi altfel decît tot cinism : „De ce aş face lui Maiorescu 
o politeţă pe care el nu va putea să mi-o întoarcă“. Era, 
de fapt, altfel exprimată, decizia sa de mai anul trecut : 
„Cu -Maiorescu nimica. niciodată“. Din păcate înţelegea 
să-şi păstreze hotărîrea și în faţa mormîntului deschis. 
Carp i-a. supraviețuit lui Maiorescu aproape doi ani. 
Lucruri deosebite, pentru Carp, nu s-au mai petrecut în 
această perioadă. În preajma protocolului de la Buftea și 
a păcii de la București, martie şi mai 1918, Carp voind să 
păstreze cît mai mult din teritoriul țării a ţinut morţiș la 
ideea sa : detronarea regelui Ferdinand și un alt guvern 
(evident, prezidat de el) care să ducă tratativele de pace. 
Era intransigent în pertractările sale cu Mackensen, 
aproape neţinînd seama că, totuși, mareșalul reprezenta 
armata care, vremelnic, ieşise victorioasă. Nu a acceptat 
pacea de la București, socotind că dacă regele Ferdinand 
ar fi fost detronat se putea obține mai mult decît puţinul 
obținut și s-a retras mohorît la Țibănești. Și el credea 
că pacea generală de după sfîrșitul războiului va trebui 
să reevalueze fundamental provizoratul stipulat, totuși, în- 

tr-un tratat în mai 1918. Că nu a crezut în dezlegările 
fericite pentru România care s-au materializat în trata- 
tul de la Versailles, este adevărat. Dar cîți din oamenii 
politici de atunci au putut prevedea aceste dezlegări fe- 
ricite ?- Destul de puţini. Că Petre Carp, ca dealtfel și 
ceilalţi conservatori din partidul condus de. Marghiloman, 
s-au compromis definitiv prin. filo-germanismul lor in- 
flexibil este iarăşi adevărat. Dar să recunoaştem că împli- 
nirea marelui deziderat istoric al poporului român nu s-a 
datorat — cum s-a acreditat — alianţei cu puterile An- 
tantei. La aceasta au contribuit în primul rînd în chip esen- 
țial lupta și sacrificiul de sînge al poporului care pe fondul 
marilor evenimente revoluţionare (izbînda Marii Revolu- 
ţii Socialiste din Octombrie 1917, prăbuşirea Imperiului 
Austro-Ungar etc.) a știut să-și impună voinţa și pu- 
terea. Această nouă configurare a Europei de răsărit și de 
centru a creat condiţiile ca lupta şi sacrificiile poporului 
român pentru unificarea statală să se poată realiza. În 
vechile structuri e sigur că nici una dintre cele două mari 
tabere, victorioase — Antanta sau puterile centrale — nu 
ar fi recunoscut (deși Antanta se angajase oficial prin 
tratatul de alianţă din august 1916) dreptul României la 
unificare statală. Ipoteza unei Antante victorioase, cu Ru- 
sia rămasă în cadrele vechii ei orînduiri social-politice, 
cu aceleaşi tendinţe și scopuri imperialiste, nu ar fi sanc- 
ționat, cu siguranţă, împlinirea marilor deziderate istorice 
ale poporului român. (Tocmai această ipoteză, socotită de 
Carp periculoasă, l-a îndemnat la politica sa filo-ger- 
mană.) Iar o victorie a puterilor centrale — mai e necesar 
s-o spunem ? — nu ar fi contribuit, desigur, la realizarea 
actului de la 1 decembrie 1918. Dar destinul a vrut altfel 
şi istoria ne-a fost fastă. „Istoria demonstrează — se apre- 
ciază în Programul Partidului Comunist Român — că for- 
marea statului naţional unitar român nu a fost rezultatul 
unui eveniment întîmplător de conjunctură, al înțelegerilor 
intervenite la masa tratativelor ; tratatul de pace n-a făcut 
decît să consfinţească o situaţie defapt, creată de lupta 
maselor populare“ 1. —— : i 

1 Programul Partidului Comunist Român de făurire a socie- 


tății socialiste multilateral dezvoltate și înaintare a României spre 
comunism, Editura Politică, 1975, p. 37. i e 

- Carp, cu umorul său negru, ar fi spus atunci : „Româ- 
nia are atita noroc încît nu-i trebuie oameni de stat“. 
Era o formulă spirituală, ca atitea altele ale lui Carp, 
îndeplinind de astă dată oficiul de replică finală. De final 
tragic. Cu acest „mot“ sarcastic Carp părăsește, de fapt 
definitiv, scena politică românească, retrăgîndu-se undeva, 
departe, 'dincolo de culise. Se retrage la Țibănești unde 
în 18 iunie 1919 moare, nu fără a fi fost vizitat — în mai — 
de un comisar regal pentru a-i solicita informații despre 
comportarea sa şi — mai ales — a unor oameni politici 
colaboraţioniști în anii războiului. Moartea a venit la 
vreme. Retragerea în lumea umbrelor devenise de cîtva 
timp un imperativ şi Carp a găsit, încă în 1918, spirituala 
butadă justificativă. Nu vrem să absolvim prin aceasta 
eroarea fatală a filo-germanismului probat de Carp, Ma- 
iorescu şi ceilalți conservatori rămași credincioși lui Mar- 
ghiloman. Vrem numai să observăm că nici planurile 
„adversarilor lor politici nu au constituit factorii care au 
asigurat marea împlinire de la sfîrşitul războiului. Și 
aceasta pentru că din octombrie 1917 încolo au avut loc 
evenimente esenţiale pe care nimeni (poate, cu excepția 
parţială, a lui Const. Stere) nu le-a putut prevedea. Repe- 
tăm, aceasta nu diminuează cu nimic din marea eroare a 
germanofililor conservatori, agravată de atitudinea lor (cu 
excepţia lui Maiorescu) în anii 1917- mai 1918 cînd au 
tratat cu ocupanţii (la început fără însărcinări oficiale), 
transmițînd curții regale de la Iași note ultimative în care 
cereau admiterea imperativelor de ei ideate. La Carp, din- 
colo de principii, vor fi îndeplinit un rol, probabil nu toc- 
mai minor, tendinţele sale vindicative. În 1917 credea, 
ca foarte mulţi alţii (de pildă, Ibrăileanu) că eșecul militar 
este opera improvizaţiilor iresponsabile ale triumviratului 
I.I.C. Brătianu-Take Ionescu-N. Filipescu și a slăbiciunii 
regelui Ferdinand. Se vedea ajuns — în împrejurări tra- 
gice pe care nu le-ar fi voit, dar le prevăzuse — omul si- 
tuaţiei. Și în această calitate credea că e de datoria sa 
să-i înlăture pe cei responsabili de dezastru și să obţină, 
pînă la o conferință de pace generală, condiţii cit mai 
„avantajoase“ pentru țară la pacea separată. 
Eroarea gravă a conservatorilor — în frunte cu P. Carp, 
Al. Marghiloman și, parţial, T. Maiorescu — din anii 
războiului, a fost, pentru ei, dezastruoasă. În decem- 

brie 1919, Al. Marghiloman a încercat să se salveze prin 
adoptarea unei noi titulaturi. Și-a împrumutat numele de 
Partidul Conservator Progresist. Dar nimic nu mai putea 
salva existența conservatorilor. În 1924 dispare pur şi 
simplu din viața politică românească.. Reformele socio- 
politice postbelice (reforma agrară și votul universal), pe 
care au continuat să le combată, alături de calificativul 
infamant de „trădători“ (nu tocmai îndreptăţit) i-a elimi- 
nat cu justificare din viața politică. Dar soarta partidului 
conservator postbelic nu mai are nici 'o legătură cu ju- 
nimismul şi junimiștii. Junimismul politic își încheiase 
ciclul existențial mult înainte. o 2 0e 


S-ppitolul IV. 


ÎNTRE. ESTETICA „LEGISLATIVĂ? 
Dl CRITICA JUDECĂTOREASCĂ" 


1. Maiorescu-credtorul' esteticii filozofice în tara noastră. 

Caracterul elementar, pragmatic al esteticii maiores- 
ciene. Apelul la opera esteticienilor epocii: ‘sale de for- 
mație (Herbart, Schopenhauer) într-o: perioadă cînd orien- 
tarea istorist-pozitivistă nu se afirmase ‘încă. Etapa utili- 
zării, în scopuri legislative, a tezelor estetice .herbartiene. 
(O: cercătăie critică...) Etapa schopenhaveriană - (1882— 
1892). Circulaţia unor motive estetice de la'o perioadă 
layaa] < Ni „948 


2. Autonomia'artei sau necesitatea disocierii valorilor spi- 

“rituale: Specificitatea esteticului (autonomia artei) și 
“autonomismul estetist. Georg Lukâcs și afirmarea autono- 
miei artei de pe poziţiile esteticii marxiste. Maiorescu și mi- 
siunea de asanare a poeziei de la 1867, ajunsă „infirmerie 
a literaturii“. Distincția dintre adevăr, idee 'şi frumos sau 
hegelianismul trădat. Cugetarea (ideea) și discursul poe- 
tic Considerarea' politicului drept cauză a decăderii ti- 
ricii. Absolutizarea metafizică a desprinderii. frumosului 
poetic “din “contingentul istoric. Atitudinea lui Maiorescu 
față de relația estetic-politic. din 1906 exprimă - :cel mai 
adecvat adevărata sa. concepție în. această. chestiune. 
Etic. şi estetic (în Comediile. d-lui Caragiale). Schopen- 
haverismul . și teoria .înălțării impersonale. „Între pro- 
„Sducţiile minore în care „tendența de morală practică” 
nu se poate . transfigura. estetic „şi dimensiunea etică în 
arta autentică. Catarsis- ul aristotelic şi înălțarea imper- 
sonală. .. 962 

3. Structura duală (clasicism şi romantism) a atitudinii 

estetice junimiste. Tipicul-concept clasicist. înălțarea 
singularității la tipic sau generalizarea estetică. Supleţea 
clasicismului junimist. Clasicism şi realism. Romantismul 
şi formaţia spirituală romantică a lui Maiorescu („Auto- 
biografia intelectuală” din 1901). Poetica romantică din 
1867 şi prefigurarea concepţiei maioresciene despre fol- 
clor. Conceptul despre ` specificul naţional şi legatul pa- 
șoptist.  Absurditatea' acuzațiilor de cosmopolitism şi 
antipatriotism. încercări de definire a conceptului de 
etnos. Tentativa lui A. D. Xenopol. Contribuţia lui 
Th. Rosetti. Efortul împlinit al lui T. Maiorescu. Teoria 
romanului poporan. Explicații şi motivații. Romanul tă- 
rănesc şi.cel.de analiză. Romanul, ca expresie a spiri- 
tualităţii naţionale. -Teoria  romanescă  maioresciană 
şi realismul. - Pompiliu Constantinescu și: E. Lovinescu 


despre . teoria. junimistă a romanului poporan.. Evo- 
luţia romanului modern, analitic: şi romanul... poporan. 
Teoria romanescă maioresciană nu, prefigurează sămănă- 


torismul. Consecvenţa afirmării concepției despre. etnos 
în literatură. “ca "382 


4. Devenirea esteticii junimiste. Posteritatea legitimă și 

cea deformantă intre înnoire și dogmatizare. C.: Rădu- 
lescu-Motru între autonomia esteticului şi tendenționism. 
S. Mehedinţi. sau deformarea sămănătoristă a. maiores- 
cianismului. Confuzia. între estetic şi cultural sau etni- 


cismul:. grosier.. P. P. Negulescu și efortul de adap- 


tare a. “maiorescianismului la: noile orientări estetice. 
P. P. Negulescu între maiorescianism şi istorism. Opiniile 
sale despre relaţia estetică- morală, mediu social- istoric. 


Mihail Dragomirescu sau dogmatizarea esteticii maiores- 


ciene. Antiistorismul şi formația lui Dragomirescu în 
atmosfera polemicii cu direcţia lui Gherea. Critica știin- 
țifică și Eminescu, ` embrionul sistemului estetic al lui 
Dragomirescu. Știința literaturii: sau autonomismul dog- 


-matizăt şi: deformarea esteticii lui Maiorescu. Tudor 


Vianu, : adevăratul sonini al maiorescianismului în 
estetică. jpinmy 404 


5. Maiorescu, întemeietorul criticii literare româneşti. Cri- 
tica junimistă, o reacție ‘sociologică de ordin cultural 
față de cultura românească a epocii. Literatura, o com- 


[€) 


ponentă a culturii. Paradoxul autonomiei esteticului 
subordonat finalităţii culturale. Între autonomia valorilor 
şi sincretism. Maiorescu și predecesorii săi. Consecințele 
inexistenței unui critic al generației pașoptiste. Rațiunea, 
în epoca junimistă, a unei critici cu statut cultural. Mo- 
delele clasice în actele de evaluare estetică. Critica ju- 


nimistă așezată sub rigorile estetico-filozofice. Judecata 
` de valoare și conceptul despre natura esteticului. T. Ma- 


iorescu — un îndrumător al literaturii fără a i se subor- 
dona permanent. 432 


6. T. Maiorescu şi formula criticii de el practicată. Critica 

generală şi „izbirea unui întreg curent periculos”. 
Maiorescu despre condiţia criticii după 1886. Încetarea 
criticii esențialmente negatoare. Critica în ipostaza co- 


mentariului favorabil. Lovinescu și Călinescu despre cri- 


ticul literar T. Maiorescu. Recenziile rapoarte-academice 


` din 1895—1906. Maiorescu şi critica modernă de tip 
analitic. Gherea „—, întemeietorul criticii moderne în 


România.. a i 442 


:-7. Continuatorii criticii maioresciene. Primii critici ai noii 


generații de junimiști (Gh. Bogdan, N. Petrașcu, D. Evol- 
ceanu) sau inadecvarea la tradiția maioresciană. Mihail 
Dragomirescu şi avatarele unui critic „estetic“. „Scoala 


. nouă” a Convorbirilor critice şi directivele estetice ale 


lui Dragomirescu. Lovinescu — între maiorescianism şi 
gherism. Rațiunea strategică a opiniei lui Lovinescu din 
1943 după care întreaga critică estetică românească e o 


- prelungire a maiorescianismului. Eroarea acestui punct de 
“vedere. Vladimir Streinu despre sinteza dintre maiores- 


cianism și gherism realizată de critica interbelică. 457 

1. Incontestabil, ceea ce a adus prestigiu și a contribuit 
hotăritor la impunerea junimismului în conştiinţa pu- 
blică a epocii a fost directiva estetică. Luminile şi clarifi- 
„cările acestor directive au pregătit terenul pentru. ivirea 
acelei: epoci, de aur a literaturii române care se confundă 
în bună măsură cu perioada de glorie a. junimismului. 
Aşa elementare cum au fost, principiile estetice. maiores- 
ciene au meritul pionieratului şi a începutului de școală. 
E adevărat că; Simion Bărnuţiu a predat la universitatea 
ieșeană în 1858 sau în 1861 primul curs românesc de es- 
tetică (de fapt o prelucrare după cursul esteticianului 
german, kantianul W. T. Krug — în care „originalitatea“ 
reducea la propunerea echivalențelor româneşti pentru 
terminologia estetico-filozofică),. că Radu Ionescu a pu- 
blicat în Revista română din 1861 de-abia postum comen- 
tatul studiu. de. estetică Principiile criticei care demons-. 
trează lecturi asimilate. din Hegel. Dar aceste precedente 
s-au consumat în medii închise, nebeneficiind. de ecoul 
meritat. De impus nu s-au putut impune nicicum la 
vreme. Meritul acesta (sau şi acesta) îi revine lui Maio- 
rescu, care este astfel, cum s-a observat cu dreptate, 
creatorul esteticii filozofice în cultura noastră. Să mai 
spunem din nou că acest rol a putut fi statuat pentru că 
principiile estetice maioresciene, au fost expuse în vesti- 
tele sale polemici, facilitind impunerea lor în circuitul 
confruntărilor de idei ? | 
Pînă a primi, tîrziu, din 1894—1895 încolo, aportul noii 
generații de junimiști, estetica Junimii are un caracter 
destul de elementar. Maiorescu nu s-a sfiit s-o recunoască 
deschis, conştient — cu dreptate — de marea semnificație 

şi critica „judecătorească” 
a principiilor de el enunțate pentru dezvoltarea literelor 
româneşti. Ba chiar era convins de faptul că în stadiul 
de evoluţie al culturii naţionale nici nu sînt necesare 
ample și detaliate studii de estetică, fiind suficiente clari- 
ficările esenţiale. Nu preciza criticul în O cercetare cri- 
tică... faptul că „nu credem oportun a se trata (opinii este- 
tice mai înalte, n.n.) în literatura noastră prea tînără încă 
pentru o estetică mai rafinată. Pentru noi a fost prima ne- 
cesitate : a marca în mod demonstrativ linia de separare 
între poezie şi celelalte genuri literare pentru ca cel puţin 
pe această cale să se lățească în juna generație un simţă- 
mâînt mai just despre primele elemente ale artei poetice“ 1. 
Chiar mult mai tîrziu, în 1892, în eseul Contraziceri ?, din 
etapa schopenhâueriană a esteticii maioresciene, deci după 
ce publicase studiile despre Eminescu și Caragiale și măr- 
turisea că opera cu „teoria platonico-estetică“, criticul, re- 
ferindu-se la reproșurile lui Gherea, ţinea să menţioneze : 
„Precum se vede, acele cîteva fraze presărate în articolele 
noastre, scrise dealtminteri în termeni mai populari, erau 
numai niște semne de recunoaștere pentru o teorie este- 
tică completă și sistematizată ; sau, dacă într-un articol 
de strategie nu ni se ia în nume.de rău o comparare 
militară, niște soldaţi trimiși înainte“. Deci şi acum, spre 
sfîrșitul carierei, Maiorescu își considera succintele de- 


‘1 T; Maiorescu, O cercetare critică... în Critice, 1967, ed. cit., 
vol. I, p. 31. Recunoaştem aici opinia maioresciană despre nece- 
sitatea renunţării în această etapă la înaltele năzuinţe creatoare, 
chiar atunci cînd erau sprijinite pe o vocaţie autentică, pentru 
travaliul mai util al funcţiunilor formative, didactice sau de pro- 
pagare, în forme adecvate, a cunoştinţelor şi a principiilor de bază. 
Acestei convingeri, mărturisită nu o dată amicilor sau studenţilor, 
i se datorează, printre altele, renunţarea profesorului la ideea de 
a elabora o lucrare. de filozofie sau psihologie la care se gîndea 
în 1870. Să vedem în această decizie comoditatea omului de lume 
care s-a complăcut să-şi consume — adesea util — vremea între 
avocatură bănoasă, politică, profesorat, publicistică şi frecventarea 
_ saloanelor simandicoase ? Sau să considerăm explicaţia oferită 
de critic o renunțare deliberată determinată, într-adevăr, de înalte 
comandamente patriotice? Nu e exclus ca, de fapt, amindouă 
aceste motivații să fi contribuit în proporţii anume la adopțarea 
hotăriîrii de renunțare. Oricum, datorită acestei renunţări, adesea 
împărtăşită colegilor şi succesorilor, s-a creat — pentru multă 
vreme — un curent de opinie care diminua în importanţă travaliul 
creator în filozofie şi disciplinele învecinate, încurajindu-se lucră- 
rile de popularizare, didactice şi de prelucrare. | 


intre estetica „legislativă” 
monstraţii estetice implicate în contextura articolelor sale 
„numai niște semne de recunoaștere pentru o teorie. este- 
tică completă și sistematizată“. E drept: că le considera 
„niște soldați trimiși înaintea“ unei armate întregi. Dar nu 
trebuie să se înţeleagă de aici că armata puternică și dis- 
ciplinată urma de-abia să fie constituită din viitoarele 
opere maioresciene. Maiorescu considera, și acum, în 1892, 
efortul inutil de vreme ce exista, bine consolidată, o în- 
treagă „teorie estetică completă şi sistematizată“ făurită 
de marii cugetători, de la Platon la Schopenhauer. . ` 
"Aşa stînd lucrurile, pentru nevoile locale de legislație 
estetică erau suficiente înainte : trimiterea cîtorva 
„semne de recunoaştere“ care să despartă, la vreme, apele 
de uscat, risipind întunericul şi restabilind tabla valorilor. 
Şi dacă această convingere o avea în 1892, cu atît mai vir- 
tos era valabilă în 1867—1868. Avea poate dreptate. În- 
tr-o epocă de emergenţă și consolidare a culturii române 
moderne, utile nu erau studiile docte şi corpolente de 
estetică, ci intervenţiile publicistice la care rigoarea şi 
știința să facă bună. casă cu. limpezimea stilistică. Iar 
caracterul polemic al acestei eseistici percutante nu putea 
decît să înlesnească pătrunderea adevărurilor normative, 
întotdeauna obligatorii în momentele de început. Pentru 
această * înaltă misiune, Maiorescu era personalitatea 
ideală, adusă parcă de destin. Cu gîndirea sa practică de 
ardelean, cu neasemuitul bun-simţ și cunoștințele este- 
tico-filozofice bine așezate într-o minte admirabil organi- 
zată (Pompiliu Constantinescu spunea odată că Maiorescu 
a fost un ,excelent gospodar al cîtorva idei de orientare“), 
cu remarcabilele intuiţii și darurile sale expresive, Maio- 
rescu a putut să-și asume — cum observa Șerban Ciocu- 
lescu, în 1941 — rolul de îndrumător într-un moment: de 
haos culturali. El a îndeplinit astfel la noi funcțiunea 
unui Boileau didactic, lucid, urmărind nu eterate scopuri 
speculative, ci limpezind, ca un pedagog virtuoz, noțiunile 
fundamentale. De aceea aveau dreptate acele opinii care 
demonstrau. că nu trebuie închipuit un echilibru între 
imensul prestigiu al personalităţii lui Maiorescu şi doc- 
trina sa estetică. S-a observat, dimpotrivă, că izvorul 


`I Şerban Cioculescu, Portretul: lui: Titu Maiorescu, Aspecte li- 
terare contemporane, Editura Minerva, 1972, p. 630 

acestui prestigiu stă în rigoarea metodologică, bine aleasă: 
de această minte remarcabil organizată şi strălucit apli- 
cată în toate domeniile asupra cărora s-a exercitat !. 

Așa pragmatică precum a fost, estetica lui Maiorescu a 
existat. Înainte de a-i urmări etapele evoluţiei (care 
documentează și ele lămuritor despre fizionomia ei esen- 
țialmente pragmatică), se cuvine să notăm și noi o pre- 
cizare. Fără îndoială, Maiorescu și ceilalți junimiști de. 
frunte înzestrați pentru comentariul estetic au apelat la 
opera unor cugetători cunoscuţi pentru caracterul idealist 
al filozofiei lor. Nume ilustre ca Platon, Kant, Schiller, 
Herbart, Hegel, Schopenhauer, ca să nu-i cităm decit pe 
filozofii 'cei mai importanţi la care a apelat Maiorescu în 
diversele perioade, pentru a-și susține dezvoltările sale 
critice cu finalitate legislativă, ne scutesc de orice comen- 
tariu suplimentar. Doctrina estetică maioresciană a fost, 
în consecinţă, și ea idealistă, în structurile ei interioare. 
Dar cum Maiorescu nu și-a construit o estetică a sa, ori- 
ginală şi coerentă, ci a apelat de fiecare dată (sau în 
fiecare perioadă) la gînditorul care i se părea mai potrivit 
pentru argumentarea punctului de vedere, e drept să 
recunoaștem că cel puțin pentru epoca dintii și deceniul 
opt nici nu putea utiliza alţi filozofi-esteticieni. 

Maiorescu îşi serie eseurile în perioada pe care istoria: 
esteticii o numește „criza metafizicii“. Istorismul poziti- 
vist, scientismul și psihologismul în estetică de-abia acum 
se anunţă și vor cîştiga audiență prin 1875—1880. Filozofia 
artei a lui Taine apare în 1865—1869, Introducere în 
estetică de Fechner în 1876, Originile artei a lui Ernst 
Grosse' mult mai tîrziu, fondatorul direcției sociologice în 
estetică, Guyau, îşi. publică Problemele esteticii contem- 
porane în 1884, iar vestita Arta din punct de vedere socio- 
logic apare, postum, în 1889. Nu vom spune că dacă 
această orientare nouă s-ar fi produs mai înainte 
Maiorescu ar fi acceptat-o, deși a fost un partizan convins 
al evoluţionismului spencerian (iar filozoful englez a: 
formulat teorii scientiste şi în estetică), a propagat teoriile 
darwiniste, iar spiritul său ateu l-a admirat pe Feuerbach. 
Conducătorul Junimii s-a format într-o perioadă în care. 


1 Ovidiu Cotruş, Tun Maiorescu și cultura română (D), Familia, 
- 1867,înr. 2, p. 12% 


35] 


Intre estetica „legislativă“. 
posthegelianismul se înfrunta acut cu tendinţele de reîn- 
toarcere la izvoarele kantianismului, Herbart era filozo- 
ful său îndrăgit, iar Schopenhauer se ridica triumfător. A 
asimilat ideile estetice dominante în epocă şi le-a utilizat 
magistral în eseurile sale cu obiect normativ. E apoi, 
desigur,. greu de crezut. că în noua orientare a esteticii 
europene (în ipoteza absurdă că ar fi acceptat-o) ar fi 
putut găsi puncte de sprijin pentru nevoile sale pragma- 
tice care urmăreau tocmai să instaleze artele. pe terenul 
autonomiei. În bătălia la care cu responsabilitate se angaja 
socotea că e necesar să. lovească tocmai. în: ipostazele 
vulgarizatoare, primitive ale unor puncte de vedere care 
apoi, cu totul altminteri înfățișate, ridicate la ţinuta unor 
construcţii filozofice, vor deveni o nouă şcoală în estetică. 
Și poate că tocmai înfruntarea în anii tinereţii cu aceste 
ipostaze vulgarizatoare i-a creat un fel de alergie faţă de 
ceea ce apoi a fost noua direcţie în estetică şi critica li- 
terară spre  desperarea -unor tineri. junimişti (G. Panu, 
N. Petrașcu, N.. Xenopol) care o agreau. Va fi atunci do- 
vada concludentă a osificării doctrinei estetice junimiste, 
incapabilă de un nou efort spre adaptare. Dar, la urma 
urmei, de ce ar mai fi făcut efortul adaptării târzii la un 
registru nefamiliar cînd misiunea istorică fusese îndepli-. 
nită pînă spre 1880 ? Cu misiunea îndeplinită, oricum 
destinul mozaicatei doctrine, estetice .junimiste se în- 
cheiase, lăsînd locul (chiar, dacă. nu fără proteste !) altora. 
„ Caracterul mozaicat al doctrinei. estetice junimiste nu 
se datorează numai frecventării (sau utilizării) cîtorva 
esteticieni ci, în egală măsură, datorită apelului succesiv 
la opera. acestora. Vrem, fireşte, să spunem că se pot 
deosebi cîteva etape ale esteticii utilizate de Junimea. 
Nu trebuie să se înțeleagă de-aici că se pot detecta nu 
ştiu ce antinomii sau evoluţii în structurile ei interioare. 
Pur și simplu, cum am mai spus, au fost împrumutate din 
nevoi oportune într-o etapă ideile unuia sau cîtorva esteti- 
cieni, pentru ca'altă dată să se apeleze la alţii. Contradicţii' 
flagrante nu se pot însă deosebi. Maiorescu nu a năzuit 
să înalțe un sistem estetic coerent. El nu trebuia să 
asambleze într-un tot armonic teze . ireconciliabile, ci 
numai să le utilizeze cînd i se. părea necesar, fără” a-și 
pune probleme de specială dezbatere filozofică. 

Mai toate lucrările (şi sînt multe !) publicate pînă prin 
1970 consacrate operei lui Maiorescu au deosebit două 
mari etape (amintite înainte) în gîndirea sa estetică, una 
hegeliană, în 1867, și una schopenhaueriană, în 1886—1892. 
Dacă sorgintea curat schopenhaueriană a tezelor vehicu- 
late în cea de a doua etapă nu a fost de nimeni contestată, 
hegelianismul primei faze a suscitat opinii divergente. 
Liviu Rusu a contestat recent izvorul hegelian al ideilor 
estetice din O cercetare..., relevînd atent că sursa tre- 
buie căutată la MHerbart!, implicit la Kant. De- 
altfel, şi teza doctoratului în filozofie de la Giessen — 
(Relaţia. Studii filozofice)? a tratat tot un subiect despre 
filozofia lui Herbart pe care criticul Junimii o cunoștea 
excelent, contribuind poate hotărîtor în procesul deveni- 
rii sale intelectuale. Un cercetător al operei filozofice 
maioresciene, Simion Ghiţă, crede că înainte de a fi îm- 
brăţișat idei hegeliene, Maiorescu ar fi fost tributar (în 
lucrarea de tinerețe, 1860, Einiges Philosophisches in 
gemeinfasslicher Form) esteticii lui Schiller, fără ca 
aceasta să elimine și certa asimilare a unor idei hegeliene ?. 
Dar cum istoricii esteticii vorbesc de regulă despre legă- 
turile dintre opera lui Schiller și a lui Kant poate că e 
îndreptăţit să apropiem această ipoteză judicioasă și rele- 
vantă de aceea după care kantianismul a fost izvorul 
primei faze din doctrina estetică maioresciană. În sfîrșit, 
un alt cercetător al operei maioresciene, Ovidiu Cotruș, 
crede şi el că ideile estetice din O cercetare... trebuie 
considerate ca descinzîind din Herbart, a cărui influență 
asupra filozofiei lui Maiorescu este știut că a fost conside- 
rabilă. 4 Să recunoaștem că teza (sau ipoteza !) lui Liviu 
Rusu, pe lîngă interesul comparatist în sine, e cu deosebire 
ispititoare pentru că, dacă se validează, ar elimina numita 


1 Liviu Rusu, Titu Maiorescu și Hegel, în Probleme de litera- 
tură comparată și sociologie literară, Editura Academiei, 1970 şi 
Preludii la „Jurnalul“ lui Maiorescu, Viața românească, nr. 12, 1974. 

2 Vezi Domnica Filimon, Tînărul Maiorescu, Editura Albatros, 
1974,-p. 150—200. Si 

3 Vezi capitolul T. Maiorescu din Istoria filozofiei românești, 
vol. I; Editura Academiei, p. 388. De asemenea, mai ales lucrarea 
aceluiaşi autor, Titu Maiorescu, Ed. Ştiinţifică, 1974, p. 163—169. 
183—200. . i 

4 Ovidiu Cotruş, Titu Maiorescu și cultura română, IV, Fa- 
milia,- 1967, nr. 5, pag. 13. : : 

contradicție dintre. cele două: etape ale doctrinei estetice 
maioresciene, cunoscută fiind ostilitatea lui Schopenhauer 
față de Hegel. Dar e greu, credem, să fie acceptată integral 
această ipoteză, negînd total ecourile influenţei. hegeliene. | 

Așadar, rezumînd cele spuse în această sumară in-, 
cursiune, incontestabile sînt cele două faze din evoluţia: 
doctrinei estetice vehiculate de junimism. Nu vom spune 


că e o operaţie oțioasă determinarea comparatistă. a sursei 
originare a tezelor din prima. etapă. Numai că efortul ni se, 
pare lipsit de suficiente puncte de sprijin pentru un conclu- 
„dent examen comparatist. Evident, noi ne referim strict- 
la O cercetare critică... şi celelalte studii de pînă în 1882. 
Pentru. formația: filozofică a lui Maiorescu și.. structura. 
concepţiei sale filozofice, lucrările existente oferă. sufi- 
ciente temeiuri- pentru investigații comparatiste. Dar 
pentru estetica: sa ? Cu cîteva teze și idei care pluteau 
în atmosfera filozofică a timpului în care kantianismul, 
herbartianismul' sau hegelianismul se îngemănau, chiar: 
dacă în relaţii: ştiut antinomice, nu se pot stabili totuşi 
riguroase criterii de determinare. Mai ales că, repetăm 
ceea ce am: spus la început, tezele maioresciene nici nu 
urmăreau finalitatea dezbaterii direct filozofico-estetice și 
nici nu porneau de la estetică pentru:a ajunge la cîmpul 
aplicativ al literaturii. Aici, ca peste tot, Maiorescu a pornit 
de la literatură şi a apelat, în scopuri asanator legislative, 
la cîteva teze estetice de circulaţie prestigioasă europeană. 
Viitorul critic s-a format filozofic într-o atmosferă de 
răscruce în. care hegelianismul în declin făcea loc decisiv 
puternicului curent de negare a orientării determinate de 
opera celui ce scrisese Fenomenologia spiritului. În scri-. 
soarea lui Maiorescu din 1906 către I. Petrovici se vorbea 
de antihegelianismul profesorului său. A. Trendelenburg 
(antihegelian fusese și profesorul său de la Theresianum, 
Suttner) care domina lumea filozofică a universității 
berlineze, dar şi de „un rest de hegelianism expiind“. re- 
prezentat de profesorii Karl Werder și Michelet. Probabil 
însă că şi Werder, dominat de curentul general, avea prea 
puțină încredere în hegelianismul: în declin, de vreme ce 
în 1861 l-a sfătuit pe studentul său Maiorescu să se ocupe 
de Schopenhauer pentru ca, prin intermediul acestuia, 
să ajungă la Kant, „un izvor ce va trebui din nou desfun- 

dat“... Dealtfel, Maiorescu prin lecturile sale din antihe- 
gelianul Herbart (din care în 1857 tradusese o lucrare) 
era deplin: format pentru orientarea net kantiană care 
devenise lozinca epocii („Înapoi la Kant“). Se vede bine 
însă că acele „resturi de hegelianism expiind“ nu au fost 
tocmai neglijabile. Viitorul critic a fost un student eminent 
şi tot ceea ce a avut de învăţat a asimilat temeinic. Nu îi 
va fi fost, de aceea, greu să apeleze în 1867 la tezele este- 
ticii hegeliene (de la sursă directă sau prin intermediul 
unor prelucrători ca Fr. Th. Vischer) după cum a făcut o 
figură excelentă. cu conferința despre Vechea tragedie 
franceză și muzica lui Wagner ţinută în 1861 în fața unui 
public de zelatori ai lui Hegel.. Și în această conferință, 
Maiorescu, deşi predispus spre o orientare antihegeliană, 
a dezvoltat puncte de vedere hegeliene. Să vedem în 
„acestea o adaptare oportună a viitorului profesor de filo- 
zofie (spre această ipoteză înclină Liviu Rusu) sau ex- 
presia climatului filozofic de tranziţie în care ferm con- 
testatul hegelianism mai exercita o anumită influenţă ? O 
dovedește, printre altele, destul de lămuritor numita 
conferinţă a lui Maiorescu despre Vechea tragedie-fran- 
ceză și muzica lui Wagner repetată (după ce a fost rostită, 
probabil și redactată, la cererea comitetului care colecta 
fonduri pentru ridicarea unui monument în memoria lui 
Lessing) la societatea ' berlineză de studii hegeliene 
„Philosophische Gesellschaft“ și la „Cercle de Sociétés sa- 
vantes“ din Paris. Amîndouă aceste societăți filozofice 
erau. — spunea Tudor Vianu — compuse din „hegelieni 
de strictă. observanţă“. Or, în această conferință aflăm 
exprimată distincţia hegeliană dintre artă și știință pe 
care o regăsim în eseul din 1867. După ce începe prin 
a distinge — hegelian — între știință și artă, Maiorescu 
definește frumosul tocmai pentru a lămuri deosebirea din- 
tre cele două sfere de cunoaștere. „«Frumosul» nu este o 
idee teoretică, preciza aşadar Maiorescu —, ci o idee învă- 
luită și încorporată în forma sensibilă, şi de aceea cuvîn- 
tul poetic trebuie să-mi reproducă această formă.“ La 
această definire a frumosului autorul adaugă —. în al 
doilea capitol al eseului — preciziunea limitativă : „Ideea 
sau obiectul exprimat prin poezie este totdeauna un 
simțămînt sau o pasiune, şi niciodată o cugetare exclusiv 
intelectuală sau care se ține de tărîmul științific, fie în 


355 
23» 


Între estetica „legislativă“ 


teorie, fie în aplicare practică.“1 Tudor Viani care deși 
considera? sorgintea hegeliană. a punctului de vedere 
maiorescian incontestabilă (la aceasta adăuga concepţia 
despre rolul cuvîntului ca mijloc de comunicare a ideii 
sensibilizată poetic), a observat că acesteia i s-au alăturat 
puncte de vedere noi, şi ele ecouri ale unor cîștiguri mo- 
derne în estetică: E vorba în speţă de aluviunile psiholo- 
giste de care criticul, din tinereţe preocupat de psihologie, 
s-a lăsat cucerit. (Herbart a îndeplinit 'și aici roluri 
hotărîtoare.) Poezia, așa cum e estetic înţeleasă de critic, 
apare altminteri decît în sfera pură a conceptului hegelian 
(deși mențiunea opiniei potrivit căreia conţinutul este un 
element esenţial al artei nu l-a depărtat de structurile 
idealismului metafizic). Pentru Maiorescu noţiunea „idee“ 

e înlocuită: — psihologist — cu termenul mai modern 
„sentiment“, „pasiune“. Chiar conţinutul artei, asupra că- 
ruia. Maiorescu a insistat, este interpretat în sens psiholo- 
gist de vreme ce a vorbit nu o dată în acest studiu din 1867 
de „identitatea între poezie şi între semnele caracteristice 
ale simțămîntului şi pasiunii“ și, din nou, că „poezia cea 
adevărată nu este decît un simțămînt sau o pasiune mani- 
festată în formă estetică“. Așadar conţinutul artei e con- 
stituit de aceste idei sensibilizate sau, cum spunea el, un 
simţămînt. sau o pasiune. Nu ne vom ocupa aici de 
îngustarea sferei ideii sensibile (conţinutul însuși al poe- 
ziei), din care a exclus politicul (inclusiv patriotismul), 
deși acesta presupune, prin excelenţă, o stare pasională. 
Și nici nu vom insista asupra influenţei herbartiene în 
acest studiu din 1867 în care tratarea izolată a condiţiei 
materiale şi ideale a poeziei ar încălca înţelegerea dialec- 
ticii hegeliene, după cum chiar distincţia între cei doi 
factori constitutivi ai operei de artă (conţinut și formă), 
cu considerarea conţinutului ca element extraestetic, iar 
a formei drept element hotăritor („frumosul nu este o 
idee teoretică, ci o idee învălită și încorporată în formă 
sensibilă...“), cu sublinierea caracterului peren al formei 
și tranzitoriu al conţinutului („subiectul poeziilor... frumu- 


| 1 T. Maiorescu, O cercetare critică.. în Critice, ed. 
p.“43, 32 

2 Vezi T. Vianu, Ideile estetice ale lui Titu Maiorescu, Titu 
Maiorescu — estetician şi critic literar, ca şi capitolul Titu Maio- 
rescu din studiul Junimea, Opere, vol. 2, Editura Minerva, 1972. 

sețile naturei sunt aceleași de cînd lumea ; nouă însă și 
totodată variată este încorporarea lor în artă“), amintește 
de teze cardinale ale esteticii herbartiene 1. (Dar îndrăz- 
nim să observăm că greutatea acestor teze ca şi cele din 
sorgintea altui cugetător, este atît de puţin ponderoasă, 
atit de grăbit expusă încît — prin comunul lor — pot fi 
lesne atribuite oricărui izvor, deopotrivă kantian, herbar- 
tian, hegelian sau schopenhauerian.) Vom spune însă că 
destule dintre tezele maioresciene din acest eseu care a 
făcut epocă și-au pierdut de mult însemnătatea, semnifi- 
caţia lor avînd mai mult un caracter istorie. Cu deosebire 
teoria sa despre calitatea sensibilă a limbii poetice — a 
observat Vianu încă în 1925 —, e cu totul depășită. (Ob- 
servaţii judicioase despre aceeași chestiune a formulat şi 
Nicolae Manolescu într-unul din capitolele cărții sale 
despre Maiorescu. °) Aceeași soartă fatală au şi alte teze. 
(Fatalitatea istoriei nu s-a exercitat, firește, numai asu- 
pra tezelor estetice maioresciene.) Dar cum notam din 
capul locului, marea semnificaţie a eseului din 1867 nu 
stă în „soliditatea“ unor teze estetice, ci în utilitatea lor 
asanatoare care i-a izbutit, cu ajutorul lor, criticului. 

O distanță de peste două decenii desparte cele două 
etape ale doctrinei estetice junimiste. Absorbit de alte 
preocupări, spiritul tutelar al Junimii nu a mai apelat în 
chip special la estetică. Rar de tot, în cîte un articol e 
invocat fugitiv cutare adevăr de ordin estetic. Dar aceasta 
prin 1868 (în Poezii populare române adunate de d. V. Alec- 
sandri) sau în 1869 (Observaţiuni polemice). Apoi tăcere. 


vn 
ca 


(Dealtfel din 1874 pînă în 1881 Maiorescu nu a scris mai | 


nimic.) De-abia în 1882 studiul său despre Literatura 
română şi străinătatea face loc unor considerații estetice 
despre romanul poporan şi teoria romantică pe care azi 
o numim specificul naţional. În sfîrșit, din 1885 (cu stu- 
diul despre Comediile d-lui I. Caragiale) şi pînă în 1892 
estetica reintră parcă în preocupările profesorului. Dar 
tot cu scopuri strict utilitare, urmărind să creeze armă- 
tura unor consideraţii critice. S-a constatat demult că 
această a doua etapă a doctrinei estetice junimiste stă 


1-Vezi studiile amintite ale lui Liviu Rusu, în loc. cit. 
> Nicolae Manolescu, Contradicţia lui Maiorescu, Editura Car- 
tea românească, 1970, p. 207—210. oihil ; 

sub patronatul lui. Schopenhauer. Ba chiar, spre deosebire 
de descendența primei perioade care a iscat mereu: contro- 
verse, tutela lui Schopenhauer asupra celei de a doua'a 
recoltat unanimităţi comode. Să observăm mai: întîi că 
separaţia dintre cele două etape nu trebuie luată strict. În 
“realitate, planurile s-au cam ‘amestecat și oricine știe 
astăzi că în studiul din 1867 întîlnim'elare ecouri schopen- 
haueriene. Vestitul pasaj din capitolul -II  (Condițiunea 
ideală a: poeziei) despre arta ca repaos al'inteligenței e 
parcă desprins: dintr-o pagină a lui Schopenhauer. Să-l 
reamintim. „Și mai întîi poezia e'un product de lux al 
vieței intelectuale, un noble inutilite, cum a zis- așa de 
bine M-me de Stăel. Ea nu aduce mulțimii nici un folos 
astfel de palpabil încît să o atragă de la sine din motivul 
„unui interes egoist ; ; ea există pentru noi numai întrucît 
ne poate atrage şi interesa prin plăcerea estetică...“ Și 
mai. încolo : „Frumoasele arte și poezia: mai întîi sunt 
repaosul inteligenţei. : În mijlocul fluctuaţiunii perpetue, 
de care este mișcat 'acel straniu product al formațiunilor 
animalice ce se numește minte omenească, arta se stabi- 
leşte ca un liman de adăpost. spre a reda inteligenţei 
agitate o liniște salutară... Poezia în special trebuie să 
ne decline spiritul de la înălțimea fără margini a nexului 
câuzal, să':ne manifesteze idei 'cu început și cu sfîrșit și 
să dea astfel satisfacțiune spiritului omenesc“!. Chiar și 
distincția operată de Maiorescu între știință și artă şi înăl- 
tarea artei deasupra contingentului nexului cauzal, ca mo- 
dalitate unică de a dobîndi contemplaţia' senină, aminteşte 
de concepția: schopenhaueriană. Faptul e în firea lucru- 
rilor dacă ţinem seama că: Maiorescu a operat. (am mai 
spus-o !).cu idei din estetica germană a: timpului în care 
hegelianismul, herbartianismul,. kantianismul și tezele fi- 
lozofului durerii universale se aflau laolaltă, în doze și 
compoziţii variate. Că influența schopenhaueriană e mai 
concentrată în. scrierile critice, maioresciene de după 1881 
nu înseamnă că nu o putem detecta, variabil, şi mai 

înainte... . 
Dar trecerea de la estetica. primei perioade la cea de 
a doua s-a putut realiza fără dificultăți nu numai datorită 
rațiunilor pomenite mai înainte»: Oricît ar părea de ciudat 


1 T. Maiorescu, op. cit., p. 33—35. 

„şi critica jjodatiiaraat 
— mabi ura: lui Schopenhauer împotriva „bandei“ lui 
Hegel era feroce — există între concepţiile celor doi 
filozofi germani unele puncte comune: (dar la care gîndi- 
tori în ştiută adversitate nu aflăm şi elemente comune ?). 
Aşa, de pildă; și Hegel socotea că arta are o funcțiune 
contemplativă, că ea „reprezintă mai curînd odihna, re- 
laxarea energiei spiritului“ și că „țelul substanţial al artei, 
chemarea ei constă în a atenua sălbăticia faptelor. Dar 
trecerea s-a făcut firesc, dacă se acceptă opinia lui Liviu 
Rusu și cea a lui S. Ghiţă. Herbart era și el antihege- 
lian, kantian prin formație. De la estetica lui Herbart la 
cea schopenhaueriană calea este aproape dreaptă. Opoziția 
între artă 'și viaţă, relevată de Kant şi “Schiller, capătă 
la Schopenhauer forme extreme. Filozoful iraționalist 
afirma că „poezia, de pildă, dezvăluie viaţa profundă, reală 
și ascunsă din.om, voința însăși. Dacă însă apare sub 
forma intelectualizată a artei cu tendință, se degradează, 
devine, sub raport estetic, o mare și fundamentală eroare. 
"Şi aceasta pentru că specific simţămîntului estetic este 
depersonalizarea, eliberarea de interesele egoiste şi do- 
rințele practice. Arta fiind exclusiv un mod de .contem- 
plare, independent de principiul raţiunii, Schopenhauer 
nega chiar legitimitatea conceptului, a ideii. „Dorinţa de 
a exprima (un concept, n.n.) printr-o. operă de artă în- 
seamnă a face un ocol inutil, înseamnă a cădea în această 
obișnuință pe care-o plamăm la tot pasul, de a ne juca 
fără nici un scop cu resursele artei. Opera a cărei con- 
cepţie 'e născută din simple noțiuni clare și precise nu 
merită numele de artă“ i. De aceea, pentru Schopenhauer, 
în poezie, de pildă, esențial nu este ceea ce gîndeşte artis- 
tul, ci cum gîndeşte. Altfel spus, forma, intensitatea, cali- 
tatea activităţii, meritele contează, materia, obiectul asu- 
pra căruia se apleacă efortul intelectual sînt accesorii, 
lipsite de interes și consecinţe. Cum se ştie, în filozofia lui 
Schopenhauer arta ocupa un loc principal. În opoziţie Gu 
Kant, el afirma posibilitatea cunoașterii „lucrului în sine“ 
Numai că acesta se reducea în filozofia sa la 9 on Am 
„voinţă. de a trăi“, oarbă şi acţionînd fără scop, care, 
obiectivîndu-se în. variate manifestări, „îngăduie cunoaş- 


TA: Schopenhauer, Le monde comme volonté et comme repre- 
sentation, Paris, 1914, p. 219. f 

“Între estetica „legislativă“ 
terea atunci cînd se realizează contopirea dintre obiect şi 
subiect (ideea). Numai ideile posedă individualitatea veri- 
tabilă, pentru că voinţa se manifestă: în totalitatea ei și 
de fiecare dată :sub o formă diferită în fiecare din ele. 
Străine de spaţiu şi timp, ideile nu pot fi însă obiect de in- 
tuiție decît pentru un subiect care a depășit eul egoist, indi- 
vidualitatea fenomenală. Acesta este tocmai scopul artei. 

` Numai ea îngăduie o veritabilă cunoaștere pură, care im- 
plică necondiţionat o momentană negare a voinţei de a 
trăi. Și cu exclusivitate, numai arta care operează în 
sfera ideilor (contopire dintre obiect şi. subiect) cu 
ajutorul intuiţiei poate realiza negarea voinţei. Numai arta 
asigură spiritului uman posibilitatea pătrunderii în lumea 
numenală. Dimpotrivă, logica (opusă intuiţiei, reprezentată 
de artă), presupunînd opoziţia dintre obiect şi subiect, e 
condamnată la o perpetuă staționare în lumea egoismului 
uman, străduindu-se să învingă ostilitatea lucrurilor prin 
efortul ştiinţei care vrea să comande naturii. Pe această 
cale nu se poate. realiza o cunoaștere veritabilă. Ea e 
posibilă numai pe planul artei. 

În sistemul lui Schopenhauer, artei i se rezerva deci o 
funcție de prim ordin, ea îngăduind cunoaşterea veritabilă 
prin momentana negare a voinţei de a trăi, a acelui per- 
„petuu egoism nativ. Evident, cunoașterea, chiar pe planul 
artei, parcurge diferite trepte pînă la a atinge stadiul 
superior al cunoașterii pure, genurile artei înscriindu-se 
în funcție de aceasta într-o determinantă ierarhie (arhitec- 
“tura, artele plastice, poezia, tragedia şi, pe treapta cea mai 
de sus, muzica). Locul ocupat în această scară ierarhică 
de fiecare gen al artei e bineînţeles determinat de poziţia 
ocupată în procesul de coeziune dintre obiect și subiect, 
adică de temporara negare a voinţei de a trăi, a abstragerii 
de la rigorile egoismului cotidian și înălțarea în lumea 
contemplaţiei ideilor pure. 

Pe aceste fundamente filozofice îşi elaborează Maio- 
rescu principiile estetice în 1885. Acuza absurdă de amora- 
litate a operei lui Caragiale, imputată dramaturgului, 
Maiorescu o respinge cu argumente din estetica schopen- 
haueriană, uneori puţin modificate în denominația lor. „În 
ce constă dar moralitatea artei ?* — întreabă criticul. 
lar răspunsul aminteşte de îndată schema schopenhauer- 
iană. „Orice emoție estetică, fie deșteptată prin sculptură. 

fie prin poezie, fie prin celelalte arte, face pe omul stăpînit 
de ea, pe cîtă vreme este stăpinit, să se uite pe sine ca 
persoană și să se înalțe în lumea ficţiunii ideale. Dacă 
izvorul a tot ce este rău este egoismul exagerat, atunci o 
stare sufletească în care egoismul este nimicit pentru 
moment, fiindcă interesele individuale sînt uitate, este o 
combatere indirectă a răului şi astfel o înălțare morală. 
Și cu cît cineva va fi mai capabil prin dispoziţia sa na- 
turală sau prin educaţie a avea asemenea momente de 
emoţiune impersonală (în terminologia lui Schopenhauer 
„contemplaţia ideilor“, n.n.), cu atit va fi mai întărită în 
el partea cea bună a naturii omenești... Înălţarea imper- 
sonală este însă o condiţie așa de absolută a oricărei im- 
presii artistice, încît ce o împiedică și o abate este un 
dușman al artei, îndeosebi al poeziei şi al artei dramatice“. 
(Acestea din urmă ocupă, cum am văzut, în ierarhia 
schopenhaueriană a formelor de artă, cu excepția muzicii, 
trepte superioare.) Și, mai departe, rezumînd cele spuse 
mai înainte : „Esenţa acesteia (a artei, n.n.) este de a fi o 
ficțiune, care scoate pe omul impresionabil în afară şi 
mai presus de interesele lumii zilnice, oricît de mari ar fi 
în alte priviri“ 1, 

Apoi, nu spunem nimic nou, întregul portret al lui 
Eminescu: a fost lucrat de critic după modelul schopen- 
hauerienei teorii a geniului. Componentă a filozofiei 
sale (în care arta reprezenta suprema formă de cunoaș- 
tere), teoria schopenhaueriană a geniului e acolo un 
element unghiular, de vreme ce geniul e altă denominaţie 
pentru subiectul pur, sustras voinţei, înzestrat cu o clară 
viziune asupra lumii. Geniul e, cum s-a observat, la 
Schopenhauer, deopotrivă marele artist ca și filozoful de 
tip platonician. Spre deosebire de omul comun care, 
fiinţă practică, e chinuit de dorinţă, artistul e un spectator 
senin, un subiect cunoscător pur (nu un individ), eliberat 
de durere, voinţă și timp, contemplînd eternitatea. Mai 
e nevoie să probăm cu extrase din studiul lui Maiorescu 
că portretul său închinat lui Eminescu împrumută liniile 
teoriei geniului ? 


1 T. Maiorescu, Comediile d-lui Caragiale, ed. cit., p. 277—278. 

2. Nu e un neadevăr că tezele estetice vehiculate de 

Maiorescu au fost idealiste și că, sprijinit pe ele, și-a 
dezvoltat punctele de vedere - autonomiste. Ne grăbim să 
propunem chiar acestei aprecieri de început un amenda- 
ment corectiv care ni se pare cu deosebire important. La 
Maiorescu, dincolo de utilitatea finalităţii examenului critic, 
a prevalat, de fapt, nu autonomismul, cît antisincretismul, 
altfel spus teoria autonomiei esteticului. Cum se ştie, în 
descendența esteticii kantiene. destule puncte de vedere 
postulau necesitatea diferenţierii artei de celelalte valori 
spirituale. Fenomenul era pozitiv și, deci, necesar pentru 
că propunea considerarea artei în ceea ce are specific 
şi diferențiat de fenomenele iniţial înrudite. Benedetto 
Croce avea să facă din această teoremă chiar fundamen- 
tul concepţiei sale, după cum la noi Maiorescu, apoi Vianu, 
s-au evidențiat ca purtători de cuvînt ai acestui punct de 

„vedere. Nu uităm să adăugăm că imanența artei, ca 
sferă autonomă, nu anulează defel condiţionarea ei is- 

_torică şi socială, după cum nu o izolează total de celelalte 
valori spirituale. Dar nu.e mai puţin adevărat că înţele- 
gerea artei ca valoare autonomă îngăduie studierea ei 
mai aplicată, descifrarea sensurilor ei specifice. 

„ Vrem să spunem deci că autonomia esteticului nu 
trebuie confundată cu autonomismul sau cu estetismul. 
Dealtfel, un estetician ca Georg Lukács a stăruit asupra 
acestei deosebiri, statuînd, mai ales în Estetica sa, de pe 
poziţii marxiste, locul artei — autonomă — printre for- 
mele conștiinței sociale. Aceasta nu înseamnă că Lukács, 
care vede în. artă obiectivarea umanității ca speță, a 
absolutizat şi el abstragerea artei din existența practică, 
indiferența totală a creatorului și a conştiinţei contempla- 
toare. Dimpotrivă, cum a evidenţiat N. Tertulian (neîn- 
doielnic, unul dintre cei mai avizaţi comentatori — nu 
numai de la noi — ai filozofiei lukâcsiene), postulatul au- 
tonomiei esteticului presupune o orientare şi o atitudine 
(părtinirea imanentă operei de artă) care nu vizează însă 
sfera intereselor practice imediate, ci metamorfoza conști- 
inţei de sine pe o treaptă a ei de înaltă generalitate. Actul 
contemplaţiei estetice nu este așadar — după Lukács — 
izolat ermetic de fluxul conștiinței practice și există ra- 

porturi de osmoză între cele două planuri pentru că, a 
demonstrat esteticianul marxist. maghiar, geneza social 
istorică trebuie introdusă în chiar actul explicitării for- 
melor superioare ale conștiinței . Dincolo de aceste dis- 
tincții care particularizează punctul de vedere. lukăcsian, 
să reținem de aici că un estetician marxist de excepțio- 
nala sa valoare și-a făcut din principiul autonomiei esteti- 
cului nodul gordian al concepției sale și s-a ridicat, de 
regulă, împotriva înţelegerii vulgar simplificatoare care 
subordona arta utilitarismului, unor scopuri practice ime- 
diate. Să nu uităm că marxistul Lukäes a polemizat 
constant împotriva așa-zisei arte- utilitare, stăruind că 
vocația marii arte este înălțarea experienţei la treapta 
conștiinței de sine a omului ca om, printr-o dezinteresare 
relativă ca moment inerent activităţii “estetice. După: 
opinia sa, operele care nu țin seama de acest imperativ 
fundamental se condamnă la perisabilitate şi uitare. 
Lukács, ca și — paradoxal — Croce a deosebit lucrările 
beletristice, cele ce reflectă nemijlocit contingentul, de 
operele de artă în care obiectivarea conștiinței umane ca 
speţă se realizează plenar pe o treaptă a ei de înaltă ge- 
neralitate. Nu vom pretinde enormitatea că opiniile este- 
tice maioresciene pot fi apropiate de ale lui Lukács. Vrem 
numai să observăm că teza autonomiei esteticului apărată la 
noi, în 1867 şi mai încolo, de junimism apare ca legitimă, de 
vreme ce în zilele noastre un gînditor de înalta valoare a 
lui Lukács îl afirmă dintr-o clară perspectivă marxistă. 

Nu vom relua demonstrațiile despre fizionomia literatu- 
rii românești din a doua jumătate a deceniului șapte al se- 
colului trecut. Maiorescu a numit-o în studiul său „o in- 
firmerie a literaturii“ cu o expresie a cărei plasticitate 
ni s-a transmis. Ajunsă în ipostaza mediocră de ancilla a 
„conjuncturalului banal, poezia era confundată cu odele 
ocazionale, cu elogiul rimat al cutărui eveniment lipsit 
de semnificaţia marelui act istoric, cu elegiile suburbane 
și textele de serenadă. Că au fost şi fericite excepţii, se 


1 Vezi și N. Tertulian, Critică, estetică, filozofie, Editura Car- 
tea românească, 1973, p. 338, 279. 

ştie. Dar că fenomenul parazitării poeziei era o tristă rea- 
litate o demonstrau culegerea Dorul !, folosită abundent de 
Maiorescu (fără însă a o cita), şi antologia orădeană Ver- 
suințe române, de asemenea utilizată de critic. Sigur că 
grosul sumarelor la aceste antologii îl constituiau amatorii 
sau... anonimii (unele poezele apăreau în sumar fără men- 
ţionarea autorului) ; erau un fel de folclor suburban. Dar, 
din păcate, producţia poeţilor de oarecare renume nu se ri- 
dica — excepţiile sînt iarăși rare — la cote mult mai ridi- 
cate. Paşoptiştii, cu unele — iar — excepţii, nu mai scriau, 
iar cei care mai acordau lira, obosiţi, scoteau sunete stinse. 
Apoi, de ce n-am spune-o ?, în acea epocă eroică, de efec- 
tivă renaştere, cînd exponenţii ei se încercau în toate, des- 
tui s-au socotit datori, adesea din fals înţelese conside- 
rente înalte, să facă şi versuri, deşi lirismul era la ei mai 
mult o stare temperamentală, incapabilă să se transfigureze 
— pentru că harul lipsea — în materie poetică. E drept că 
Maiorescu (şi alţii asemenea lui) negase şi poezia celor în- 
zestraţi. Dar fără îndoială că eliminînd chiar exageraţiile 
junimiştilor, poezia celor aleşi era şi ea destul de modestă 
ca înfățișare. Numai că, repetăm, cei aleşi erau acum 
ilustre nume de poeţi care depuseseră armele. În acest fel, 
putem oarecum accepta diagnosticul maiorescian. Maladia 
liricii era o tragică realitate, justificînd denominaţia de „in- 
firmerie“. Încît atunci cînd junimiștii și-au propus să 
alcătuiască sumarul antologiei de poezie proiectată, şi-au 
dat seama — după clarificările mentorului lor — că ris- 
cau să o asemuiască — schimbînd ceea ce e de schimbat 
— cu Dorul sau cu Versuinţe române. Ceea ce tinerii con- 
stituiți în Junimea, cu gust și pricepere, nu puteau ad- 
mite, deşi destui, în consens cu clasamentele epocii, re- 
cunoșteau la început în somităţile zilei poeţi de indis- 
cutabil talent. Meritul junimismului care apoi s-a dove- 

1 În studiul Un izvor al lui T. Maiorescu pentru „Cercetarea 
critică“ de la 1867, Şt. Cazimir a demonstrat nu numai că Dorul. 
Culegere de cînturi naţionale şi populare a fost mult citată de 
„critic (23 de exemple din cele 44 au fost extrase din această anto- 
logie), dar şi că în ediţia din 1874 librarul-editor a inclus în su- 
mar patru noi piese luate chiar din... studiul lui Maiorescu (erau 


exemplele pozitive din O cercetare...) Cf. Limbă şi literatură, 19638, 
vol. XIX, p. 31—34. =] + 

dit a fi de o covîrşitoare însemnătate! a constat tocmai 
în aceea că a propus izolarea fenomenului literar de 
cele conjecturale, dezvăluindu-i astfel și potenţindu-i spe- 
cificitatea. Nu se deschide eseul lui. Maiorescu cu această 
propoziţie aproape simbolică : „Poezia, ca toate artele, 
este chemată să exprime frumosul“ ? 

Misiunea superior asanatoare în numele căreia s-a ri- 
dicat junimismul a fost deci cu totul îndreptăţită. Din pă- 
cate, demonstraţia nu e tot atît de impecabilă. Iar dificul- 
tatea, întreagă, provine din chiar principiul dihotomiei 
estetice de la care a pornit și pe care şi-a sprijinit tot de- 
mersul analitic. Argumentația maioresciană ar fi fost şi azi 
valabilă dacă își propunea să demonstreze că poezia pe care 
o comenta e o biată producţie versificată lipsită de duh și 
de har, utilizînd pentru aceasta consideraţiile teoretice, 
estetico-filozofice, necesare. Altfel spus, dacă ar fi demon- 
strat că ceea ce trecea atunci drept poezie mai tîrziu nu 
va izbuti să depășească condiţia subalternă a producţiei 
futil-conjuncturale. Din păcate, Maiorescu şi-a așezat în- 
treaga demonstrație pe principiul incompatibilităţii dintre 
adevăr și frumos (ca şi cum arta nu ar condensa obiecti- 
varea unor universuri umane adevărate, recreate estetic), 
dintre idee și idee sensibilă. Dificultăţile nu au întîrziat 
să se arate și o lectură actuală avizată nu poate să nu re- 
leve multe incompatibilităţi în aparatul demonstrativ. (A 


1 Meritul acesta imens i-a fost recunoscut conducătorului Ju- 
nimii şi de Gherea care în 1887 în Asupra criticii (primul titlu al 
studiului, Critica criticei) scria : „Dl. Maiorescu, om luminat, in- 
struit — care şi-a format cunoştinţele și gustul literar după geniile 
cele mari ale Germaniei, după Lessing, Schiller, Goethe — cu- 
noscător al literaturei europene, om cu gust artistic şi cu tact critic, 
și-a făcut datoria..., a stat de strajă înaintea edificiului literaturei. 
Acest merit va face ca numele d-lui Maiorescu să fie însemnat 
în dezvoltarea literaturei române. Se înţelege, va fi fost şi d-sa 
părtinitor, lucru firesc şi de neînlăturat cînd critica e critică ju- 
decătorească ; dar trebuie să ținem seamă şi de greutăţile cu cari 
a avut să lupte. E de ajuns să citim acele probe de poezii mon- 
struoase strînse de d-sa, pentru a vedea ce mărginiţi, ce nulităţi, 
ce secături aveau dorința şi îndrăzneala să ceară un loc în lite- 
ratura românească, şi dl. Maiorescu a avut glas destul de tare şi 
destulă autoritate pentru a da în lături pe aceşti îndrăzneţi pre- 
tenţioşi. Pe de altă parte, d-sa a putut cunoaşte, numai în cîteva 
poezii, un om cu adevărat talentat, pe care l-a şi incurajat mult, 
e vorba de Eminescu. Repetăm, aceasta e un merit foarte mare 
al d-sale.“ (În Studii critice, vol. I, E.p.L. 1957, p. 62—63.) 

făcut-o excelent Paul Georgescu în studiul despre Maio- 
rescu, așezat în fruntea ediţiei din 1967 a Criticelor, care 
a restabilit destule adevăruri despre opera marelui critic 1.) 
Mai întîi ideea, altfel spus „cugetarea exclusiv intelec- 
tuală“, să fie într-adevăr atît de intolerabilă în cîmpul 
artei ? („De aici rezultă — scrie criticul — că tot ce este 
produs al reflecţiei exclusive, politica, morala, teoriile şti- 
inţifice ete., nu intră în sfera poeziei, şi orice încercare 
pentru aceasta a fost o eroare.) Să fie oare planurile aces- 
tea atît de zăgăzuit despărțite, iar elementul pasional, sta- 
bilit de critic drept criteriu al legitimităţii în sfera artei, 
să fie atît de străin cugetării ? E lesne de văzut că planurile 
acestea (sau, mai bine, și acestea) se interferează şi a le 
concepe izolat nu e o cale practicabilă decît pentru un logi- 
cian herbartian, cum a fost Maiorescu, care nu a depășit 
stadiul logicii formale, refuzîndu-și accesul în: cea dialec- 
tică. O cugetare de ordin politic sau științific nu presupune, 
dacă e cu adevărat o cugetare înalt tensionată, o acută. 
stare pasională care, exprimată poetic, să se transmită ? 
Opere ca Faust, Divina Comedie, De rerum natura, Fire de 
iarbă sau. Zile exemplare (de Walt Whitman) s-au exclus 
din sfera marii arte, deși au tratat idei politice sau știinţi- 
fice ? ? „Iubirea, ura, tristeţea, bucuria, desperarea, mânia” 
care, spunea criticul, sînt singurele îndreptăţite a fi „obi- 
ecte poetice“, nu pot fi încercate şi de un creator care trans- 
figurează şi idei de ordin politic, etic sau ştiinţific ? „C4- 
noscuta dezbinare între minte și inimă“, de care vorbea 
criticul, e proprie fie naturilor'” mediocre, fie abstrasului 


1 Vezi prefața la ediţia din 1967, E.p:L., vol. I, p. XLIV—LV. 

2 Lovinescu, care a contestat și el justeţea argumentului ma- 
iorescian,. scria: „A spune că obiectul poeziei este sentimentul 
sau pasiunea nu 'ajunge. Ce sentiment ? Ce pasiune ? Pasiunea nu 
e o forţă 'de sine stătătoare, ce se consumă în sine; ea are un 
obiect, asupra căruia. se exercită... În principiu însă, orice lucru: 
poate fi obiectul unei pasiuni și ca atare obiectul unei pasiuni 
artistice ; rămîne numai ca pasiunea să fie atît de puternică spre 
a-l putea transfigura și comunica. Într-o epocă dată, argumentează 
Maiorescu; societâtea română se preocupă de problema descentra- 
lizării... Nu interesează «descentralizarea», ci pasiunea poetului 
pentru €a, precum nu interesează teoria atomistică, ci pasiunea lui . 
Lucrețiu pentru ea sau multe din preocupările politice şi reli- 
gioase, fără universalitate în timp şi spaţiu,. ale Divinei Comedii, 
ci, pe de o parte, pasiunea lui Dante -pentru ele şi, pe urmă, ma- 
rea lui artă...“ [E. Lovinescu, T. Maiorescu, ed. îngrijită de Maria 
Simionescu, Editura Minerva, 1973, p: 161—162.) , 

cercetător. Dar nu e specifică deloc creatorului de artă in- 
diferent de materia asupra căreia se exercită vocaţia auten- 
tică. Dealtfel, la începutul acestui al doilea capitol al stu- 
diului său. („condiţia ideală a poeziei“) Maiorescu a 
adăugat, în subsol, în scopuri preventive. această preci- 
ziune care, în loc de a clarifica, mai mult complică lucru- 
rile. „Goethe, se menţionează, în Faust vorbește mult de 
ştiinţe, Corneille în Horace de fapte din istoria romană. 
Scribe (dacă e permis a-l numi lîngă acești doi) în Verre 
d'eau de politica engleză ; însă toate aceste numai pentru 
a arăta cu prilejul lor simţimintele și pasiunile omeneşti“. 
Precizarea aceasta preventivă încurcă lucrurile pentru că 
introduce un punct de vedere care, de fapt, pune în peri- 
col întreaga demonstraţie. Apoi constatăm miraţi că preci- 
ziunea din subsol e total ignorată în aparatul demonstrativ, 
deși semnifica o obiecţiune de principiu — chiar de au- 
tor introdusă — care trebuia comentată și clarificată. De 
vreme ce se recunoaște existența unor opere, remar- 
cabile în care cugetarea (politică, morală, științifică) a pu- 
tut rodi artistic, atunci întreaga dihotomie, atît de ferm 
precizată, ca și expulzarea cugetării din artă (e drept, nu- 
mai: cea „exclusiv intelectuală“) se clatină ameninţător. 
Pentru că ce vrea să spună că la autorii citați în subsol cu- 
getarea a rodit artistic deoarece au fost evidenţiate „cu 
prilejul lor simţimintele şi pasiunile omenești“ ? Dar fără 
asemenea simțăminte, a: postulat și criticul, nu există artă 
adevărată ! Iar arta adevărată înseamnă transfigurare este- 
tică, indiferent de obiectul (să-i spunem și noi sensibil ?) 
asupra căreia se exercită. 

De fapt, criticul Junimii a pornit — cum spuneam — 
în aceste consideraţii nu de la estetică la literatură, ci in- 
vers. Examinînd peisajul poeziei epocii care i s-a înfățișat 
a fi mult suferindă, a crezut că virusul (sau cel mai viru- 
lent dintre viruși) s-ar afla în „prelucrările“ pe teme poli- 
tice. (Cele tratînd idei curat științifice nu constituiau un 
prea mare pericol !) Diagnosticul era adevărat și se impu- 
neau măsuri de eradicare a molimei. Dar, din nou, trata- 
mentul prescris nu era cel mai indicat, după cum nici 
cauza bolii nu era bine surprinsă. Se putea evidenția cala- 
mitatea nu interzicînd accesul cugetării (de orice fel !) în 
poezie, ci demonstrind că arta lipsește cu desăvirşire în 
aceste prelucrări versificate. Demonstrația s-ar fi păstrat 

astfel în spaţiul esteticului. Cu aceasta criticul nu s-ar fi 
depărtat deloc de atmosfera esteticii timpului său 1, Dar 
cu aprehensiunile bine sedimentate şi convins că a găsit 
cauza maladiei, Maiorescu se va ridica împotriva pătrunde- 
rii politicului în sfera artei. „Este probabil, credea criticul, 
că politica ne-a surpat mica temelie artistică ce o puseseră 
în ţara noastră poeţii adevărați, Alecsandri, Bolintineanu, 
Gr. Alexandrescu. Atât cel puţin este sigur că cele mai rele 
aberaţiuni, cele mai decăzute produceri între poeziile noas- 
tre de la un timp încoace, sunt cele ce au primit în coprinsul 
lor elemente politice“. Estetica va fi deci invocată spre a 
oferi argumente pivot afirmării principiului separării sfe- 
relor, de vreme ce se adăuga : „Și cauza se înţelege ușor : 
politica este un product al raţiunii ; poezia este şi trebuie 
să fie un product al fanteziei (astfel nici nu are mate- 
rial) ; una, dar, exclude pe ceailaltă. De aceea vedem că: 
poeziile politice, precum şi cele rele istorice au toate vițiul 
corespunzător : de a fi lipsite de sensibilitate poetică“ 2. 
Punctul de vedere se menținea intact și în 1885 de vreme 
ce și în Comediile d-lui Caragiale scria : „De aceea poeziile 
cu intenţii politice actuale, odele la zile solemne, compozi- 
tiile teatrale pentru glorificări dinastice sunt o simulare a 
artei, dar nu artă adevărată. Chiar patriotismul, cel mai-im- 
portant simţimînt pentru cetățeanul unui stat în acțiunile 
sale de cetățean, nu are ce căuta în artă ca patriotism 
ad-hoc, căci orice amintire reală de interes practic nimi- 
cește emoţiunea estetică. Există în toate dramele lui Cor- 
neille un singur vers de patriotism francez ? Este în Racine 
vreo declamare naţională ? Este în Molière ? Este în Sha- 
kespeare ? Este în Goethe ?“ 3 Şi mai înainte, în 1868, la un 
an după O cercetare critică, în articolul despre poeziile 
populare scrisese că în spaţiul acesteia „ne aflăm apăraţi de 
acele aberaţiuni intelectuale care strică inspirarea multor 
poeţi, chiar a celor cu talent. Politica, declamările în con- 
tra absolutismului, reflecţiile manierate asupra divinității, 
imoralităţii ete, ete. nu ating cuprinsul lor sentimental şi nu 


1 Am notat această observaţie pentru că ne aducem aminte 
de îndreptăţita prevenire a lui Lovinescu: „Întrucît ideile. lui 
Maiorescu sunt legate de estetica timpului, ar fi nedrept să le 
combatem pe baza ideilor moderne ale poeziei“. (Op. cit., p. 157.) 

2 T. Maiorescu, Critice, ed. cit., vol. I, p. 28. 

. 3 Ibidem, vol. II, p. 278. Tar a E 

silese pe cetitor a recădea din înălţimea impresiei poetice 
în mijlocul preocupaţiilor de toate zilele. Nu că doară po- 
porul ar fi nesimţitor la asemenea lucruri : dar el cînd face 
poezie nu face politică ; cînd inima îi saltă încetează sar- 
cina reflecției...“ 1. | 

Să observăm, în treacăt, că numele „poeților adevărați“ 
citați în 1867 nu constituiau chiar din punctul său de vedere 
exemple tocmai bine alese. Alecsandri, Gr. Alexandrescu, 
Bolintineanu (chiar și opera acestuia de pînă la 1852) au 
făcut loc confortabil preocupărilor politice în opera lor. Ei, 
ca şi ceilalți poeţi ai generaţiei lor, ca romantici, sînt 
purtători ai conștiinței patriotice însuflețite de senti- 
mentul istoriei, al trecutului eroic, în care asemenea con- 
cepte precum patria, mîndria națională, libertatea şi inde- 
pendenţa națională sînt adevărate motive obsesive. Lucru- 
rile acestea sînt atît de cunoscute încît nu solicită un spor 
de documentare (fiind desigur valabile și pentru opera lui 
Bolintineanu de pînă la 1852), pentru că ce sînt, de fapt, 
legendele istorice, dacă nu pagini de cronică transpuse în 
versuri ? Şi pe acestea, deși discutabile ca literatură, Ma- 
iorescu nu le contesta. Cît privește exemplele (iarăși exem- 
plele !) de mari creatori ai literaturii universale (citați, 
aceiaşi, şi în 1867 și în 1885), nu îl servesc nici ele pe critic. 
Pentru că înalta cugetare, chiar cea de ordin politico-pa- 
triotic, nu lipseşte defel din opera lor. Rămîne antinomia 
dintre reflecţie (cugetare, idee) şi artă sau, îngustînd cadrul, 
dintre politic și estetic, dintre etic şi estetic. Nu vom repeta 
aici ceea ce am spus mai sus. Este incontestabil că Maio- 
rescu, voind să izoleze fenomenul estetic de celelalte 
forme ale conştiinţei, potențîndu-i specificitatea, a 
căzut în eroarea absolutizării sale. E poate o eroare 
tot atît de primejdioasă ca aceea împotriva căreia se 
ridica. Între sincretismul valorilor și izolarea absoluti- 
zantă a uneia se află calea disocierii, fără a elimina raportu- 
rile necesare ce le apropie dar nu le confundă. Stricta se- 
parare a sferelor e o modalitate abstract metafizică care nu 
ţine seama de realitatea dialectică a raporturilor din lumea 
valorilor spirituale. În ceea ce privește conceptul idee, obi- 
ectul şi sfera sa sînt în acest studiu din 1867 atît de dife- 


1 T. Maiorescu, Critice, ed. cit, vol. I, p. 76—77. 

rit definite t încît e greu să-i înțelegem sensul și finalitatea. 
precisă. Într-un loc e îngăduită în sfera poeziei, pentru ca 
imediat să fie izgonită. Odată e socotită neavenită de plano, 
pentru ca altundeva să fie admisă numai -sub forma înalt 
tensionată (altfel spus, „în certe împrejurări“ sau „de a 
servi de prilej pentru exprimarea. simțimîntului și pa- 
SIN E AI Be Tiida puii auat oral qi $ 
De fapt, îndrăznim să credem că Maiorescu, în ciuda 
atîtor variate accepții date conceptului de idee poetică, voia 
să spună că în artă nu orice cugetare poate rodi estetic. Si- 
gur că riguros vorbind şi acest. punct de vedere e azi greu de 
susținut. Literatura modernă a demonstrat că orice motiv, 
oricît de „ordinar“. (din sfera urîţului chiar) poate deveni 
material poetic. (Nu demonstraseră aceasta, mult mai îna- 
inte, un Rabelais sau. Villon ?) Dar Maiorescu,. voind să 
redea poeziei demnitatea, noblețea acum vădit pauperizate, 
a considerat că e nimerit să opereze în lumea ideilor o diho- 
tomie : idei superioare, distinse, și altele ordinare, de cir- 
culaţie ocazională. Undeva, în studiul din 1867, scria : 
„Obiectul poeziei este o .idee care, fie prin ocaziunea, fie 
prin energie, se distinge și se separă de ideile ordinare, înăl- 
țindu-se peste sfera lor. Simţimîntul care-i serveşte de fun- 
dament l-am putea avea toţi : gradul intensității lui, forma 
și combinaţiunea sub care se prezintă sunt originale și pro- 
prie ale poetului (s.n.)2. La această aspirație a distincţiei 
ideii nu am putea asocia şi preciziunile criticului despre 
„aberaţiunile intelectuale care ` strică inspirarea multor 
poeţi, chiar a celor cu talent“'? Eliminînd eroarea — de ne- 
acceptat — despre ilegitimitatea politicului în sfera esteti- 
cului, nu am putea conveni asupra ipotezei (care se verifică 
lesne) că în fond Maiorescu a concedat pînă la urmă să 
îngăduie amintitele valori în sfera esteticului: (vezi opi- 
niile exprimate despre placheta de debut a lui Goga), ridi- 
cîndu-se constant (vrem să spunem în 1867 ca şi în 1906 
sau 1909) împotriva „declamărilor“, a „odelor la zile so- 
lemne“, a „compozițiilor teatrale pentru glorificări dinas- 
tice“, a „simţirilor meșteșugite“, a „extazierilor și a despe- 
rărilor de ocazie“, într-un cuvînt a „poeziilor cu intenţii 
politice actuale“ ? KATOA AUD.. Mi , 
1 Invităm din nou cititorul interesat să urmărească acest com-- 
' plicat şi contradictoriu periplu în studiul lui Paul “Georgescu, citat: 
mai înainte. - y. 
2 T. Maiorescu, op. cit., p. 48. 

Și ar fi hazardat să vedem în acest punct de vedere 
despre compoziţiile ocazionale, păstrind toate proporţiile 
la locul lor, ceea ce Lukács numea arta utilitară, pragma- 
tică, subordonată tîrîtor unor scopuri practice, imediate ? 
Filozoful marxist nu a izolat în principiu arta de coti- 
dian („plăsmuirea. artistică crește din viaţa cotidiană şi 
— la prima vedere —:ia parte la nemijlocirea acesteia“). 
Numai că în procesul complicat al acestei corelaţii, o altă 
nemijlocire intervine cu roluri hotăritoare. Este subiecti- 
vitatea conștiinței creatoare „care se ridică deasupra limi- 
telor vieţii pur cotidiene, cel puțin în intenție“. „Aceasta, 
precizează mai încolo filozoful, este o eliberare importantă 
de limitele practicismului vieţii cotidiene, în care ca ur- 
mare a atitudinii nemijlocit practice faţă de cele mai multe 
obiecte (inclusiv oameni și relații omenești), acestea pă- 
lesc adesea, devenind reprezentări abstracte sau pe care su- 
biecul nu le deţine de la sursă, nu le-a verificat, ci trec 
necontrolate din mînă în mînă ca niște clișee practic utile. 
Adevărata artă este, ca atare, o rupere salvatoare de aceste 
obișnuinţe foarte greu evitabile în viața cotidiană, dar care 
pot vătăma omenescul din om.și adesea chiar o fac. Dar, 
adăugă esteticianul marxist, cu:o mobilitate de gîndire ca- 
racteristică veritabililor dialecticieni, „arta nu descoperă 
numai această nouă nemijlocire, ci și o consolidează...“ ! 
Precizînd mai încolo că istoricul și universalul, esteticul, 
politicul, eticul se află într-un „remarcabil amestec de di- 
vergenţă și convergenţă a acestor categorii în sfere diferite“ 
și prevenind asupra „primejdiei unei supralicitări meta- 
fizice a independenţei acestor sfere“. 

Desigur, Maiorescu nu a probat o gîndire dialectică și 
dezvoltările sale demonstrative se înfundau într-un punct, 
fără posibilitate (și chiar intenție) de a-l examina în rela- 
tiile cu zonele limitrofe. Din această cauză respingerile 
motivate ale utilitarismului cotidian, ale pragmatismului 
ocazional, ale interesului imediat — rostite atît de vehe- 
ment — nu se însoțesc la Maiorescu cu cealaltă dimensiune, 
a raportului necesar dintre contingent şi general-uman. 
Aceasta nu ne dă însă dreptul să ignorăm intenţia lui Ma- 
iorescu de a restitui artei noblețea genuină, vocaţia ei spre 
universalitate, spre distincția general-umanului, chiar 


= 


1 Georg Lukâcs, Estetica, vol. I, Editura Meridiane, 1972, 
-P 5513. | 

vi 


dacă — din păcate — a eludat determinarea ei socio-istorică 


şi implicarea: categoriilor politicului sau a eticului în sfera 


autonomă a esteticului. : 

Și ar fi apoi o erezie să vedem o conciliere posibilă în 
atit de des pomenita contradicţie maioresciană dintre sepa- 
rarea strictă a sferelor pronunţată în 1867—1868 sau 
1885 şi acceptarea ei în' 1906 cînd a elogiat patriotismul 
transfigurat estetic din poezia lui Goga ? Nu intenţionăm 
nici să eludăm, nici să eliminăm această antinomie relevată : 
de aproape toți comentatorii obiectivi ai operei maiores- ` 
ciene. Am vrea numai să spunem că de vreme ce a admis, 
acum, ce-i drept tîrziu, în 1906, că popularitatea poeziei 
lui Goga „provine mai întâi (subl. ns.) din forma frumoasă 
în care autorul a știut să exprime cuprinsul «patriotic» al 
multora din versurile sale“ și că „patriotismul este în ini- 
mile sincere, în afară de orce tendenţă politică, un sim- 
țimînt adevărat şi adînc, și întrucît este astfel, poate fi, în 
certe împrejurări, născător de poezie“, concilierea dintre 
cele două sfere devine, fără îndoială, posibilă, eliminîn- 
du-se zăgazul separatist dintre valorile spirituale amintite. 
Știm că şi în acest articol-raport academic înaintea frazei 
conciliante, citată, există o alta, a cărei intransigenţă ne re- 
aduce la opiniile de odinioară : „Ce e drept, patriotismul, ca 
element de acţiune politică, nu este materie de artă, ori- 
cîte abateri s-au comis şi se mai comit în contra unei re- 
gule așa de simple. Mai ales cei ce n-au destul talent lite- 
rar caută să-și acopere lipsa prin provocarea unor dispoziţii 
sufleteşti foarte importante în alte priviri, dar nu în cele 
estetice“ 1. Dar această propoziţie e practic anulată de cea 
care îi urmează (citată de noi înaintea ei), fără a mai in- 
sista și asupra precizării că de obicei temele politice erau 
frecventate de cei lipsiţi de har („cei ce n-au destul ta- 
lent literar“), încercînd să suplinească înzestrarea cu vehi- 
cularea unor motive care pot cuceri simpatia publicului. 

Indiferent de cauza și motivaţia acestei „abjurări“ din. 
1906, putem constata că spre sfîrşitul carierei Maiorescu. 
a recunoscut coabitarea unor sfere altădată socotite rigu- 
ros separate, integrind — chiar el ! — istoricul în estetic. 
Nu uităm că, înainte cu două decenii, în 1886, în pamfletul 
În lături'!, referindu-se la Andrei Mureşanu, observa că, 


1 T. Maiorescu, Critice, ed. cit., vol. II, p. 458. 

deși a scris enorm, este autorul unei singure poezii, Deş- 
teaptă-te române. „Această poezie (deși prea lungă) arată 
un simțimânt patriotic adevărat, a venit în momentul 
unei mari agitări a spiritelor, a fost din întîmplare singura 
care a dat expresie acelei agitări în acel moment (1848) 
şi astfel a devenit populară şi a rămas cunoscută de toată 
lumea română“ (s.n.).1 E adevărat că ultima parte a apre- 
cierii urmărește scopuri relativizante. Dar important e fap- 
tul că se recunoaște posibilitatea transfigurării poetice a 
unui ideal patriotic. Aprecierea că sentimentul trebuie să 
fie „adevărat“ (şi în 1906 vorbea de „simţimînt adevărat 
și adînc“) nu face decît să sublinieze aversiunea criticului 
față de utilitarismul pragmatic. și elogierea numai a acelor 
opere care încorporează trăiri autentice, 2 Esteticeşte vor- 
bind, criticul, potrivit acestor din urmă clarificări, nu era 
împotriva dimensiunii istorice în artă, condamniînd, în 
fapt, numai demonetizarea acesteia pînă a deveni un calp 
clișeu de utilitate curentă. Opinia aceasta ni se pare că se 
întregește cu o mențiune din referatul despre nuvelele lui 
Brătescu-Voinești (în 1907) în care veştejea ceea ce i se 
părea a fi într-una din nuvele, În lumea dreptăţii, „de- 
fectul de a fi ostensibil tendențioasă“. Ostentaţia tendenţi- 
oasă îi apărea drept primejdioasă în artă (şi este !), ducînd 
la compromiterea ei prin tezism. (lar tezismul a fost veş- 
tejit de Gherea !) În aceste circumstanţe precizate a con- 
siderat Maiorescu că „unde începe tendența încetează arta“. 
Desigur că e o eroare estetică negarea caracterului fun- 
ciarmente tendenţios al artei adevărate care întotdeauna 
exprimă un Weltanschauung, un mesaj al aspirațiilor 
umane fundamentale. Dar aici era vorba, subliniem din nou, 
de tendinţa „ostensibilă“ care compromite vocaţia gene- 


1 Ibidem, p. 316. 

> Evocăm aici şi aprecierile despre opera lui Alecsandri for- 
mulate tot în acest an 1886 în Poeți și critici, unde toate judecăţile 
de valoare, atît de favorabile, se bazează pe calităţi aparent extra- 
estetice : „În Alecsandri vibrează toată inima, toată mişcarea com- 
patrioţilor săi, cîtă s-a putut întrupa într-o formă politică în sta- 
rea relativă a poporului nostru de astăzi... A lui liră multicordă 
a răsunat la orice adiere ce s-a putut deștepta din mişcarea po- 
porului nostru în mijlocul lui“. Dar nu stăruim asupra acestei 
aprecieri pentru că atitudinea criticului față de bard a fost mereu 
suspectată de părtinire, spunîndu-se că a urmărit — ceea ce nu e 
tocmai neadevărat — cucerirea şi păstrarea poetului pentru cercul 
Junimii. | E + l | 

 ral-umană a artei. (Din păcate, Ibrăileanu, precipitat, nu a 
înțeles lucrurile astfel, polemizînd “iritat, într-o Miscele- 
ncea din Viaţa. românească cu această opinie a lui Maio- 
rescu.) Nu am putea deci conchide că Maiorescu nu a res- 
pins din principiu dimensiunea istoricităţii în artă, ci 
numai ipostaza :ei contrafăcută ? Credem că Lovinescu 
avea dreptate să noteze în cea din urmă a sa lucrare că 
„teoria lui T. Maiorescu asupra incapacității «politicului», 
a «patrioticului» chiar de a produce emoție estetică, cum a 
recunoscut-o mai tirziu el însuşi, nu avea nimic absolut 
într-însa ; ea lovea de fapt un abuz și nu constituia un 
principiu exclusiv.. Literatura patriotică pe care o combă- 
tea în jurul lui 1870 n-avea nici o valoare; satira lui 
M. Eminescu (e vorba de Scrisoarea: III, n.n.) era cu 
totul altceva, după cum cu totul altceva erau și poeziile 
lui Octavian Goga cu ocazia cărora și-a precizat poziţia, 
'rectificînd-o“ 1. Acelaşi lucru observa şi Vianu în 1940 
cînd spunea : „Curajul și independenţa lui Maiorescu se 
afirmă la ocazie chiar împotriva sa însuși. Astfel, criticul, 
care afirmase că sentimentul patriotic nu poate deveni 
materie de artă din pricina caracterului său practic-politic, 
revine asupra acestei generalizări cînd patriotismul i se 
prezintă în forma adevărată și adîncă în poeziile lui Oc- 
tavian Goga“ 2. Și, în sfîrşit, de fapt un punct de vedere 
asemănător exprima în. 1966 și Paul Georgescu în studiul 
la care ne-am mai referit : „Așadar, deşi în opera — mai 
ales de început — a lui Maiorescu există cîteva condam- 
nări ale patrioticului în poezie (iscate de o producţie re- 
torică slabă şi-de pasiunea educaţiei clasiciste), constatăm 
că se manifestă destul de puternic şi tendinţa contrară, 
strîns legată de aprecierea folclorului şi de teoria «speci- 
ficului național» în literatură. Deşi cunoaște o evoluție 
lentă şi sinuoasă, tendința ce devine dominantă după 
1868 este aceasta din urmă,“ 3 


dn 
Era inevitabil ca în chestiunea disocierii dintre estetic 
şi factorii extranei criticul Junimii să se oprească și, asupra 
1 E. Lovinescu, T. Maiorescu şi ji Li taţi dica lui, vol. Ii, 1943, 

p. 79—80. i 
2 Tudor Vianu, Titu -Måiorései estetician şi critic literar, i în 


Opere, Editura Minerva, 1972, vol. II, p. 348. ' 
3 Paul Georgescu, Op. cit., = loc. cit., P- LXXI. 

raporturilor dintre artă și morală. Nu a abordat chestiunea 
direct în 1867 şi nici în deceniul următor (care a fost des- 
tul de sterp pentru opera sa critică). O va face mai tirziu, 
tocmai în 1885, cu prilejul articolului de apărare a drama- 
turgiei lui Caragiale. Comediile dramaturgului Junimii au 
stîrnit dezaprobarea mînioasă a cercurilor liberale (cu deo- 
sebire a fost indignat Dimitrie Sturdza, secretar perpetuu 
al Academiei şi viitor prezident al partidului liberal) și un 
gest de apărare din partea mentorului societăţii devenea 
necesar. Maiorescu s-a grăbit deci să intervină. 
De fapt, notează criticul la început, toate obiecţiunile 
aduse pieselor lui Caragiale ar trebui să primească un 
singur răspuns, decurgînd din natura raporturilor artă- 
realitate. „Există aceste tipuri în lumea noastră ? sunt 
adevărate aceste situaţii ? Dacă sunt, atunci de la autorul 
dramatic trebuie să cerem numai ca să ni le prezinte în mod 
artistic ; iar valoarea lor morală este în afară din chestie“ 1, 
Dacă întreg comentariul s-ar fi fixat pe acest teren, utili- 
zînd categorii estetice ca realism, tipic, clasicism, cu care 
debutează dealtminteri studiul, s-ar fi păstrat pe un teri- 
toriu neaccidentat. Dar criticul a socotit că la noi, lip- 
sind „tradiţii literare“, pledoaria nu se poate limita „la 
acest răspuns“, valabil numai aiurea. A apelat deci, din 
nou, la cunoștințele: sale estetico-filozofice pentru a-și 
sprijini punctul de vedere. Și cum tocmai în aceată peri- 
oadă îl recitise pe Schopenhauer din a cărui Estetică tra- 
dusese (traducerile au apărut, în 1884—1885, în Convorbiri 
literare şi în foiletonul. României libere, constituind prele- 
gerile predate la universitate la rechemarea sa, în 1884, în 
învăţămînt), era firesc ca teoriile schopenhaueriene despre 
artă să fie utilizate ca armătură filozofică. Or, se știe, în 
procesul cunoașterii, realizat prin intuiţie, așa cum l-a ima- 
ginat Schopenhauer, contemplatorul, eliberat de orice ra- 
“porturi cu lumea continentului, nu mai este o individua- 
litate, ci un tip, un subiect cunoscător ridicat la starea 
generalităţii pure în care voinţa nu-și mai poate exer- 
cita atotputernicia. Contemplaţia estetică, unica formă ade- 
văraţă de cunoaștere, constituie tocmai modalitatea ideală 
a desprinderii subiectului cunoscător de cătușele voinţei 
egoiste de a fi. Funcţia cataretică a artei se exercită toc- 


1T, Maiorescu, Critice, ed. cit., vol. II, p. 276. 

mai prin vocaţia ei de a purifica conştiinţa contempla- 
toare de. egoismul vital, de meschinăria existenţei, rea- 
lizind — în acest proces de cunoaștere —, o înălţare: în 
lumea ideală, dezinteresată în care voinţa (nexul cauzal) 
e 'suspendată și cotidianul avid e eliminat. Maiorescu, 
traducătorul în românește al esteticii lui Schopenhauer, îi 
aplică deci teoremele în comentariile critice. - 

E drept, la o primă privire, caracterul moral al artei, 
alifel spus, raportul dintre etic şi estetic înţeles într-un 
echilibru de reciprocă interferenţă, nu este negat. „Dacă 
ni se pune întrebare : arta în genere, și în special arta 
dramatică, are sau nu are şi o misiune morală ? contribuie 
ea la educarea și înălțarea poporului? Noi răspundem 
fără! șovăire : da, arta a avut totdeauna o înaltă misiune 
morală, și orice adevărată operă artistică o îndeplinește“ 1. 
Întrebarea, ca şi răspunsurile de aici, este retorică pentru 
că adevăratul răspuns rezidă în conţinutul însuşi al cate- 
goriei eticului vis à vis de estetic („în ce constă dar mora- 
litatea artei“). Ne-am reîntors, deci, la punctul de pornire. 
Adică la înţelesul pe care îl dă criticul, în prelungirea 
teoriilor schopenhaueriene despre artă, relaţiei dintre 
etic și estetic. Ceea ce spune criticul e aproape o tradu- 
cere liberă (vrem să spunem un comentariu prelucrat, o 
rezumare succintă) din Schopenhauer : „Orice emoție es- 
tetică, fie deșteptată prin sculptură, fie prin poezie, fie 
prin celelalte arte îl face pe omul stăpînit de ea, pe cîtă 
vreme este stăpînit, să se uite pe sine ca persoană și să 
se înalțe în lumea ficţiunii ideale. Dacă izvorul a tot ce 
este rău este egoismul și egoismul exagerat, atunci o stare 
sufletească în care egoismul este nimicit pentru moment, 
fiindcă interesele individuale sunt uitate, este o comba- 
tere indirectă a răului, și astfel o înălțare morală. Și cu 
cît cineva va fi mai capabil, prin dispoziţia sa naturală sau 
prin educaţie, a avea asemenea momente de emoţiune im- 
personală, cu atît va fi mai întărită în el partea cea bună 
a naturei omenești... Înălțarea impersonală este însă o 
condiție așa de absolută a oricărei impresii artistice, încît 
tot ce o împiedică și o abate este un dușman al artei, în- 
deosebi al poeziei şi al artei dramatice. De aceea poeziile 
cu intenţii politice actuale, odele la zile solemne, compozi- 


1 Ibidem, p. 276. 

țiile teatrale pentru glorificări dinastice etc. sunt o simulare 
a artei, dar nu artă adevărată. Esenţa acesteia este de a 
fi o ficţiune, care scoate pe omul impresionabil în afară 
și mai presus de interesele lumii zilnice, orcît de mari 
ar fi în alte priviri...“ 1 Pusă chestiunea în acest curat 
context schopenhauerian, era firesc ca întrebarea de la 
care pornise să capete singurul răspuns adecvat. Opera 
dramatică a lui Caragiale, expresie a artei adevărate, este 
morală pentru că se constituie ca „o ficţiune a realităţii“ 
și pentru că ne prilejuieşte un moment de veselie, altfel 
spus, de înălţare „într-o lume impersonală“, uitind, în 
clipa contemplării, de „noi înşine, în interesele noastre per- 
sonale“. Nu altceva va susţine în Contraziceri ?, polemi- 
zînd cu Gherea, cînd va şi mărturisi că operează cu ,„teo- 
ria platonico-estetică“ așa cum a fost reluată, într-o formă 
caracteristică, de Schopenhauer în Estetica sa. 

Firește că relaţia etic-estetic nu putea căpăta, nici la 
Maiorescu, un alt cadru și o altă modalitate de rezolvare 
decît cele relevate cu prilejul dezbaterii cuplului de fac- 
tori înrudiţi : politic (istoric)-estetic. Dealtfel, cum sfe- 
rele acestor categorii (etic, istoric) înrudite se încrucișau 
pînă a se confunda, le aflăm alăturate. Așa se explică de 
ce în Comediile dlui Caragiale, articol în care problema 
relaţiei artă-morală se afla în centrul dezbaterilor, nu lip- 
sesc nici cele despre legitimitatea politicului (a istoricului) 
în actul estetic. Iar modalitatea abordării chestiunii, ca şi 
soluţiile, erau, cum spuneam, cele afirmate încă în 1867— 
1868. Negreșit, Maiorescu avea dreptate să considere că 
eticismul grosier („Nici fraza de morală practică, nici 
intenţionata pedepsire a celui rău și răsplătire a celui bun 
nu se ţin de artă, ci sunt de-a dreptul contrare“), compo- 
ziţiile“ cu directă tendenţă morală, adică punerea in- 
tenţionată a unor învățături morale în gura unei per- 
soane spre a le propaga în public ca învățături“, se situ- 
ează în afara artei. Nimic contestabil în aceste aprecieri 
pe care le poate subscrie orice estetician, indiferent de 
orientare și școală. Numai că Maiorescu, potrivit schopen- 
hauerismului, îngustează datele chestiunii și le instalează 
exclusiv pe terenul emoţiei impersonale. Eticismul otova 
e dăunător artei („imoral în înţelesul artei“), crede criti- 
cul, nu pentru că dăunează actului transfigurării estetice, 


1 Ibidem, p. 277—278. 

„ci „fiindcă aruncă pe spectatori din emoțiunea imperso- 
nală a ficţiunii artistice în lumea reală, cu. cerinţele ei, Și 
prin chiar aceasta îi coboară în sfera zilnică a egoismului, 
unde atunci — cu toată învățătura de pe scenă: — inte- 
resele ordinare cîștigă preponderență“ 1: Dar mai încolo 
schema filozofiei schopenhaueriene este parcă pentru mo- 
ment abandonată și comentariul se păstrează în marginile 
relaţiei artă — „tendință de. morală practică“. Şi răspun- 
sul criticului la această întrebare esenţială este, s-o spu- 
nem din nou, impecabil. akg BIN Y F 
Din păcate, criticul Junimii proceda şi în acest caz 
prin - absolutizare, supralicitînd metafizic independenţa 
sferei esteticului. Negreșit, procesul de diferenţiere a va- 
lorilor spirituale e un fenomen istoric necesar, asigurînd 
obiectiv statutul de relativă autonomie a artei.. Dar, e 
ştiut, nu o izolează total de valorile înrudite, după cum 
nu o separă de acel hic și nunc istoric care îi este caracte- 
ristic. Tensiunea dintre viaţa cotidiană și artă îi asigură 
„durabilitate, chiar dacă, în mod necesar, datorită specifi- 
cității ei, se ridică, salvator, deasupra practicismului 
obișnuinţei cotidiene. E drept, Maiorescu nu a negat fina- 
litatea etică a artei. Ba chiar a subliniat-o apăsat de vreme . 
ce'a ținut să releve că ea preia îndatoririle purificatoare 
care reveneau odinioară religiei și ale căror funcțiuni 
„utile“. dispar odată cu sentimentul religios. Dar întreagă 
această premisă pozitivă (care descindea, la urma urmei, 
din caracterul etic al imperativului kantian) era așezată 
pe categoria schopenhaueriană. a impersonalităţii emoţiei 
estetice (altfel spus, suspendarea tiranicei voințe de a trăi 
Şi a egoismului funciar). Şi valabilitatea acestei categorii 
-a înălțării impersonale. e extinsă deopotrivă asupra conști- 
- inței creatoare ca și a celei receptoare, acționînd nediferen- 
tiat după tipare fixe în care schopenhauerianismul se 
încrucișa cu teoriile psihologiste (Herbart) atît de dragi în- 
totdeauna lui Maiorescu. : 00 dp sii: ? 
Ar fi pueril să se conteste în actele trăirii estetice (în 
momentul creaţiei sau în cel al.receptării) momentul ne- 
cesar al desprinderii de concretul imediat, prin suspenda- 
rea rigorilor concrete ale vieţii: cotidiene. Dar ‘schema 
estetică, destul de elementară (redusă la ceea ce îi era strict 
necesar pentru demonstraţie), înfățișată de Maiorescu, nu 


1 Ibidem, p. 278. 

numai că pierdea nuanțele (fundamentale, totuși, pentru o 
dezbatere estetică), dar dezvăluia doar o latură a chesti- 
unii, păstrind-o pe cealaltă în umbră. Nu interesează aici ` 
dacă. faptul se datorează gîndirii sale esențialmente ne- 
dialectice sau unor -nevoi ale strategiei demonstrației 
care îl. obliga să-și desfășoare argumentele într-o singură 
direcţie. Poate că amîndouă ipotezele sînt deopotrivă va- 
labile, derivînd normal din comandamentele esteticii scho- 
penhaueriene. Așa se întîmplă că fenomenul — specific 
trăirii estetice. — al suspendării relative a rigorilor vieţii 
cotidiene (înălțarea impersonală în lumea ficţiunii ideale) 
este opus strict și univoc producţiilor submediocre alterate 
artistic tocmai pentru că aici apărea gros prezentată „fraza 
de morală practică“ sau „amintirea reală de interes prac- 
tic“. Opoziţiile acestea de termeni considerate, dilematic, 
ca unicele ipostaze posibile ale creaţiei artistice sînt de- 
parte de a epuiza chestiunea. Nu e vorba numai de faptul 
că între kitchul care dezvoltă, să spunem, „fraza de morală 
practică“ (altfel zicînd, tendința etică apare brutal și ne- 
transfigurat, iar intenţia conceptuală distruge caracterul 
viu al operei şi marea artă) există trepte și grade ale de- 
săvirşirii estetice: care anulează schema (sau o nuanţează) 
celor două singure modalități ale creaţiei estetice. Pro- 
blema e că arta, firește arta autentică, nu se poate rea- 
liza în afara dimensiunii etice, că — așa cum s-a spus — 
însuşi miezul conţinutului trăirii estetice este o pro- 
blemă. etică. Iar. obiectul categoriei etice își interferează 
sfera cu cel al social-istoricul:ai (al politicului). 
Maiorescu, cît ne lasă să înţelegem cele cîteva pagini 
din acest eseu din. 1885, reducea chestiunea la „misiunea 
morală a artei“. așadar la finalitatea ei etică (de suportul 
etic-conștiința creatoare, altfel zicînd, dacă eticul e cosub- 
stanţial- esteticului în chiar actele creatoare nu ni se spune 
nimic), excluzînd de aici, cu o vehemenţă aproape iritată, 
“orice raport cu social-istoricul (politicul). Cele două cate- 
. gorii sînt însă într-o osmoză dialectică, eticul, el însuşi, 
nu poate fi privit neutral și anistoric. Orice operă autentică 
își nutrește marile tensiuni din acel inextricabil raport 
dintre om ca îndividualitate istorică determinată și ome- 
nire ca generalitate. Permanenţele etice (tipologiile etice) 
de care amintea Maiorescu în articolul său sînt rezultatul 
dinamicii (istoriei) dezvoltării omenirii. Și ele nu pot fi 

recreate, surprinse în marea artă prin negarea totală a 
concretului istoric, prin înălțarea trufașă, iluzorie, dea- 
supra cotidianului, într-un fel de relație nemijlocită cu 
transcendența. „Tensiunea autentic estetică — precizează 
polemic Lukâcs — nu are nimic de-a face nici cu filisti- 
nismul plat, nici cu cel «adînc» sau beat. Ea izvorăște 
obiectiv, în opera de artă, din relația configurată în ea 
între om şi omenire, din creșterea personajelor și obiec- 
tivelor ce se ridică la înălțimea mnor momente esențiale 
ale acestei tensiuni devenite prezentă“ 1. E adevărat că 

: Maiorescu vorbea de capacitatea artei de a ne „emoționa 
prin o ficțiune a realității“, evidențiind modalitatea tipi- 
zării (la care ne vom referi mai încolo). Dar tot el stăruia 
asupra momentului esențial al „înălţării impersonale“, 
într-o „lume impersonală“. Această eale socotită „o con- 
diție așa de absolută a oricărei impresii artistice“, negare 
a principiului mimesis-ului în artă, îi transportă pe crea- 

„tor şi pe receptor în afara lumii umane, într-o închipuită 
realitate transcendentă. De fapt, adevărata tensiune artis- 
tică începe şi sfîrșește în omul însuși (creator sau recep- 
tor), determinînd coincidența dintre om și omenire, creată 
deopotrivă în opera de artă şi în trăirea estetică a con- 
ştiinţei receptoare. 

Deși se ridică deasupra Sirctibisritt ul utilitar coti- 
dian și îşi realizează esențial condiţia generalității uni- 
versului creat, 'opera de artă (esteticul) păstrează un 
neștirbit caracter - temporal-istoric în calitatea sa de 
conștiință de sine a omenirii și, prin aceasta, își dezvăluie 
raporturile de convergență cu etica. Artistul nu apare 
din neant, ci, om al epocii sale, e format într-un anumit 
climat spiritual care îl modelează corespunzător. Nu pot 
fi ignorate niciodată opţiunile ideologice ale artistului, 
aspiraţiile sale morale (sociale) pentru că ele se reflectă 
în plămada purificată a artei sale. Forţa etică, conștiința 
morală sînt fundamentale pentru arta adevărată. Și e un 
punct de vedere la care a ajuns, finalmente, şi un teore- 
tician al autonomismului ca B. Croce. Opera de artă e, 
de aceea, o viziune coerentă asupra lumii, cu rădăcini 
adinci în istorie. Fără îndoială, în anumite epoci artistul 


de geniu o devansează, intră în conflict cu „ea, izbutind 


1 Georg Lukács, op. cit., p. 521. 

prin independenţa sa de cugetare şi creaţie, prin anti- 
conformism să exprime cel mai adecvat marile tensiuni 
ale timpului. Dar și în acest caz categoriile aparent para- 
estetice (istoric, etic) sînt cele de la care se porneşte, fiind 
implicate în substanţa operei chiar dacă — paradoxal — 
prin delimitare. Pentru că delimitarea de stnucturile epocii, 
contestarea comandamentelor ei presupun, oricum, con- 
siderarea ei. Aceasta infuzîndu-se, și în asemenea cazuri 
liminare, în universul operei. Astfel încît — indiferent de 
modalitate și mijloace, de grad și intensitate — factorii 
socotiți alogeni sînt de fapt cosubstanţiali esteticului, inte- 
graţi în plasma operei de artă. 

Fără îndoială că receptarea operei de artă provoacă 
„în contemplator un efect declanșator determinat de cioc- 
nirea dintre realitatea obiectiv oglindită estetic şi su- 
biectivitatea vieţii cotidiene. Această zguduire produsă în 
actul receptării e. tocmai catarsisul. Și nu e oare „înăl- 
țarea impersonală“ în „lumea impersonală“, despre care 
Maiorescu vorbea ca de o condiţie obligatorie a trăirii es- 
tetice, tocmai o altă expresie pentru catarsis ? Fără în- 
doială că este. Și Maiorescu avea dreptate să considere 
că fără acest moment al catarsisului nu se poate concepe 
actul trăirii estetice. Această funcţiune catarctică, Ma- 
iorescu o exprima — mai puţin riguros dar în esență adec- 
vat — prin atit de ştiuta apreciere : „Orice emoție este- 
tică... face pe omul stăpînit de ea, pe cîtă vreme este 
stăpînit, să se uite pe sine ca persoană și să se înalțe în 
lumea ficţiunii ideale“. Catarsisul presupune o relativă 
„ Suspendare temporară a tuturor finalităţilor faptice ale 
cotidianului („face pe omul stăpiînit de ea, pe cîtă vreme 
este stăpînit“) și criticul, adoptînd — prin Schopenhauer — 
conceptele estetice platoniciene, a ştiut să le aplice re- 
marcabil. Ar trebui numai observat, ceea ce vom detalia 
în alt capitol, că subiectul contemplator nu trebuie socotit 
o tabula rasa sufletească în momentul trăirii estetice 
(deci eticul nu e deloc anulat, ci e implicat pentru că a 
concurat la modelarea spiritual-sufletească a recepto- 
rului). Apoi catarsisul care, de fapt, implică esenţial o 
concentraţie etico-estetică presupune o atare zguduire a su- 
biectivităţii receptorului încît pasiunile lui din viață 
dobîndesc noi conținuturi și o nouă orientare care poten- 
ţează latenţele etice. (Mari creatori moderni, bunăoară 

Brecht, pun preţ pe conţinutul etico-estetic al catarsi- 
sului și privesc cu profundă mefienţă spre funcția strict 
emoțională a. artei.) lar Rilke, adept al catarsisului ra- 
țional, spunea că. în momental - .contemplării zguduirea 
şi influenţa sînt atît de. puternice încît „trebuie să-ți 
schimbi viaţa.“ A considera că moralitatea artei se reali- 
zează — cum postula criticul Junimii — exclusiv datorită 
depăşirii, contingentului cu. tot ceea ce implică interes 
egoist individual e o înţelegere idealistă platonician-scho- 
penhaueriană a catarsisului. Dar e greu de acceptat din 
perspectiva unei estetici şi a unei. filozofii. riguroase, cu 

| [sape a celei materialist-marxiste.. A, 


3. Mai toţi beradir operei maioresciene au evocat na- 
“tura duală a atitudinii sale estetice în care clasicismul 

şi romantismul s-au îngemănat inextricabil. Fireşte că 
această caracteristică O. regăsim ` în structurile mișcării 
” literar-culturale pe care a iniţiat-o şi a condus-o magis- 
tral. Junimismul a apărut și s-a impus — prin gestul 
salvator al lui T. Maiorescu — într-o epocă dominată 
la noi de romantism căruia i-a infuzat, „elemente clasiciste 
şi clasicizante. Lovinescu observase că „preferința lui 
Maiorescu înclina spre clasicism“. „Arta lui este de ordin 
clasic, bazată pe, echilibrul static de forţe. Ea este expresia 
literară a însăși structurii lui psihologice clasice.“ 2 Iar 
Vianu extindea fenomenul, considerîndu-l, cu dreptate, 
caracteristic Junimii în întregime : : „Gustul junimiştilor 
este clasic şi academic. Oameni de: formație universitară, 
stăpinind umanitățile vechi şi moderne, ei sunt înclinați 
a judeca după modele și a crede în: valoarea canoanelor 
în artă. Clasicismul se bucură de o bună primire la Ju- 
nimea. În fiecare generație apare un. „poet clasicizant şi 
academic...“ 3 Firește, asta nu înseamnă că romantismul 
nu a găsit la Junimea o bună primire. Eminescu şi o bună 
parte din poeţii menţionaţi în „Direcţia nouă“ sînt argu- 
mente ce fac inutile orice dovezi suplimentare, după cum 


„1 Pentru pLotjetnele: speciale ale catarsis-ului, :vezi capitolul 
— la care şi noi am apelat — „Catarsisul,: categorie. generală GI . 
esteticii“ din Estetica lui Georg Lukács, vol. I, ed, cit., p. 770. 

2 E. Lovinescu, op. cit., p. 22 36089 ** 
3 T. Vianu, „Junimea“, Opere, ed. cit., vol. 2, p: 138. 

știutele izbucniri. ale: personalității marelui critic, cu 
gîndurile negre despre sinucidere sînt probe ale unui 
temperament în care echilibrul clasic a fost uneori pri- 
mejdios: tulburat. Se poate însă, cu siguranță, vorbi de 
existenţa, în cadrele junimismului, a unui... echilibru între 
clasicism şi romantism cu preeminenţa celui dintii. Mai 
ales, desigur, în estetica vehiculată, în demersurile critice.. 
Şi ele sînt fundamentale. 

Încontestabil, toate tezele estetice utilizate de Maio- 
rescu în studiile sale de la 1867 la 1892 se sprijineau pe 
știute principii de natură clasicistă. Întregul demers ana- 
litic din O cercetare critică... cu împărţirea între condiția 
materială şi ideală a: poeziei, cu preciziunile despre struc- 
tura discursului poetic, despre calitatea și defecțiunea sa, 
despre limpiditate și concentrare amintesc de artele poetice 
ale clasicismului. Aceleași rigori clasiciste le vom afla 
în Literatura română şi străinătatea, în Comediile diui 
I. L. Caragiale, în Contraziceri ? și în concentratele me- 
dalioane critice despre Popovici-Bănăţeanul și Victor Vlad 
Delamarina. Teoria despre romanul poporan, tipic, despre 
seninătatea artei fundamentale în aceste analize, dez- 
văluie veritabile înţelegeri clasiciste. Deşi — s-o spunem 
de pe acum — aici clasicismul se îngemăna cu roman- 
tismul. Preceptele clasiciste vor orienta hotăritor pină 
și cele cîteva recenzii critice semnate de Petre Carp. lar 
modalitatea criticii -practicată și preconizată de Maio- 
rescu în care primau directiva și principiile generale, res- 
pingînd — cu argumente — utilitatea celei analitice ca 
și neagrearea romanului modern analitic descind, de ase- 
menea, din considerentele teoretice ale clasicismului. 

Relevam și în paragraful precedent locul şi rolul con- 
ceptului despre tipic în estetica maioresciană. Incă în Lite- 
ratura română şi străinătatea, vorbind de personajele 
romanului poporan, sublinia că esenţa acestora stă în gene- 
ralitatea ipostazei lor umane „...eroul tragic ca tip indi- 
vidual poate exista în toate țările (Hamlet nu e specific 
danez, Antigona nu e numai greacă sau Mizantropul 
francez)...“ 1 Desigur aici criticul stabilea citeva deosebiri 
dintre clasicism şi romantism sau, mai precis, dintre ge- 
neral și particular în artă. Peste trei ani ideea tipizării 


1 T. Maiorescu, op. cit., vol. II, p. 251. 

revenea de astă dată în studiul despre dramaturgia lui 
- Caragiale. Se releva „meritul necontestabil al comediilor 
autorului nostru“, manifestat și prin aceea că realizează 
„Scoaterea și înfățișarea plină de spirit a tipurilor și si- 
tuaţiilor din chiar miezul unei părți a vieței noastre 
sociale, fără imitare sau împrumutare din literaturi stră- 
ine“ 1, În sfîrșit, peste alţi şapte- ani, în vestitul 'Contra- 
ziceri ?, conceptul tipizării e din nou invocat, demonstrînd 
o constantă în preocupare care o înalţă în sfera perma- 
nenţelor. De fapt, într-un fel, era de aşteptat ca ideea să 
fie reluată pentru că, la urma urmei, acum se apărau 
punctele de vedere afirmate în 1885. Or, a le apăra în- 
semna reluarea lor cu un spor de argumentaţie și apă-. 
sare. În polemică era teoria emoţiei impersonale, misi- 
unea purificator catarctică a artei: „Dar teoria ficţiunii 
ideale, care idealitate dă obiectului tratat: de artist 
caracterul tipic (prin chiar aceasta artistul se înalţă în 
lumea impersonală), este teoria lui Platon“. Și mai încolo 
se preciza că „obiectul (reflectat în artă, n.n.) încetează 
acum de a fi individual mărginit şi devine tip, se înfățișează: 
sub specie aeternitatis, cum zice Spinoza, este o «idee: 
platonică» ; Shylock nu: este un ovreu izolat, ci este 
ovreimea ; Werther nu este un amorezat individual, ci 

este sentimentalitatea amorului“ 2. | | i 
Negreșit, generalizarea estetică este ridicarea singu- 
larului la tipic, iar tendința către tipic în orice creaţie. 
artistică are un caracter universal. Deşi a utilizat cu ri- 
goare și discernămînt teoria tipizării în artă, căreia i-a 
dat însă o apăsată notă schopenhaueriană, Maiorescu 
nu a fost un clasicist de modă veche, un clasicizant rigid. 
A ştiut să confere conceptului suplețea necesară unui 
instrument de analiză estetică. Probă e faptul că raportul 
dintre general (tipic) și individual e mereu echilibrat, 
depărtîndu-se, astfel, de adepţii rigizi ai clasicismului. 
El a stăruit cum se cuvine asupra întruchipării indivi- 
duale a tipicității, insistența căzînd nu exclusiv pe tipic, 
ci, deopotrivă, pe individualizare : „Dar odată perceperea 
obiectului dobîndită — preciza criticul —, manifestarea 
ei în o anume formă reproduce caracterul personal al 


1 Ibidem, p. 273. 
> Ibidem, p. 307, 309. 

poetului, și o asemenea răsfringere în prisma lui proprie 
exprimă individualitatea lui esențială. Leiba Zibal din 
Făclia de Paști a d-lui Caragiale nu este nici el un ovreu 
izolat, ci este ovreimea, ca şi Shylock, dar ce deosebire 
în forma exprimării după deosebita individualitate a scrii- 
torilor ! Impersonal sau tipic văzute amindouă figurile, 
personal sau individual tratate de fiecare autor. Și Lucea- 
fărul lui Eminescu nu este un individ amorezat, ci însăși 
sentimentalitatea : amorului, ca şi Werther. Dar aceeași 
deosebire a manifestării, şi din aceeaşi cauză“ 1 „ Indivi- 
dualitatea evocată aici nu e a obiectului reflectat, ci a 
creatorului. Expresie limpede a raportului general (tipic) 
individual în artă o aflăm mai sus, cînd se precizează că 
în. procesul plăsmuirii artistice „obiectul încetează acum 
de a fi individual mărginit ah devine tip, se înfăţişează 
sub specie aeternitatis“. 

Prin reflecțiile. estetice asupra. „tipizării în artă se 
ajunge, pe cale directă, la realism. Această din urmă cate- 
gorie estetică, fără a fi denumită ca atare, a fost demon- 
strată magistral, cerîndu-se mereu — firește pentru crea- 
tiile în- proză — recrearea mediului local şi „tipuri din 
viața noastră socială de astăzi“. Punctul de vedere a rămas 
constant în opera critică maioresciană. O aflăm nu numai 
în articolele şi studiile din anii optzeci-nouăzeci, dar şi 
mai tîrziu, după 1900. În 1906, de pildă, în raportul aca- 
demic la Povestirile lui Sadoveanu, comentînd structura 


va 
ca 


psihologică a unor personaje, observă : ;,. „deodată bătrina ` 


pereche ` devine tipul a mii de alte figuri asemănătoare, 
menite să ducă! același trai în același: cadru îngust, şi 
tocmai în îngustimea lui suportabil“ ?. 

. Spuneam mai sus că la Maiorescu, ca şi Ta junimişti 
în general, clasicismul se îngemănează cu romantismul, 
că opiniile estetice despre tipic ţin de structurile clasicis- 
mului, după cum romantismul e lesne detectabil încă 
din 1867—1868,- adică din perioada de început. Specific 
directivelor estetice junimiste, concepției sale despre ros- 


turile artei e tocmai această osmoză secretă dintre două 


1 Ibidem, p. 309. 
>: Ibidem, p. 471. 

curente. şi două atitudini estetice. înțelese în alte. ţări în 
înfruntare . antinomică. Şi această întrepătrundere bine: 
sudată a funcționat, pe- toată durata existenței junimis- 
mului. Chiar. în ‘perioada’ de la 1882 încolo. (Literatura 
română, şi străinătatea), cînd. punctele de vedere roman- 
tice. par să prevaleze,. prin teoria. asupra. romanului po- - 
poran, clasicismul —. prin. categoria tipicului. și-a realis- 
mului reflectării în artă — își semnalează prezența, ocu-. 
pînd chiar "poziţii confortabile.. Avea dreptate: de aceea 
Maiorescu să respingă acele aserţiuni care urmăreau să 
instaleze Junimea și junimismul în spaţii exclusiv roman- 
tic, împrumutînd vieţii literare românești dihotomia opo- 
zită dintre clasicism şi "romantism. (Dealtfel, să notăm 
aici ceea ce ar fi trebuit: spus mai înainte, că Maior escu 
nici nu a utilizat în scrierile sale reprezentative termenii 
clasicism și romantism. A vehiculat: însă, cu știință și 
metodă, “sensurile lor’ esenţiale.) În: 1904 Maiorescu a 
comentat, tot într-un referat academic, volumul de debit 
al lui H. Sanielevici, Încercări critice (1903). Cum într-un 
articol din acest volum se susținea că Brătescu-Voinești 
„deși animat de tendințele romantice ale Junimii, are în 
povestirile sale toate caracterele unui clasic“ |, Maiorescu 
a replicat punînd | lucrurile la punct : -titori se luptă 
în zadar să adopteze diferenţierea. occidentală dintre cla- 
sicism şi romantism la mișcarea noastră literară şi pe 
cind vorbeşte de. tendinţele romantice. ale societăţii lite- 
rare. Junimea: din Iaşi atribuie . d-lui Brătescu-Voinești 
toate caracterele unui clasic, . Amîndouă aprecierile ne 
par ciudate.“ Și. mai. încolo. incrimina încă o. „dată, dar 
parcă mai apăsat, „extravaganţa încercării de a rubrica 
pe toți. scriitorii. noștri în. „dihotomia francezo-germână 
de romantism și clasicism“ Ri 
Dacă, deci, clasicismul este agreat, şi cultivat la Juni- 
mea, romantismul nu este nici: el mai puțin considerat. 
Maiorescu, ca toți ceilalți junimiști de frunte, s-a format 


1 H. Sanielevici, Cercetări critice și filozofice, E.P.L., 1968, p. 21. 
3 Analele Academiei, seria a Il-a, tom. XXVI, 1903—1904, p. 445. 

într-o” atmosferă europeană impregnată  hotăritor- de 
romantism. şi situația aceasta avea. să lase urme adinci. 
Lecturile lui Maiorescu, cele din tinerețe ca și cele din 
anii maturității, sînt în bună măsură îndatorate roman- 
tismului. O dovedește elocvent: acea „autobiografie inte- 
lectuală“ alcătuită de critic în 1903 1. Criticul îl citise chiar 
pe Poe (în traducerea lui Baudelaire — e vorba de Filo- 
zofia compoziției) şi îl, considera, în 1866, printre „pre- 
feriţii mei“. Unele dintre opiniile maioresciene din O cer- 


1 În “ianuarie 1901 (mai precis: la: 3/15 ianuarie), în vacanţă 
fiind cu soţia: şi sora sa Emilia Humpel, citea vol. V din operele 
lui Moltke (probabil Moltke's Gesammelte. Werke) în care erau 
inserate răspunsurile bătrînului feldmareșal (a murit în 1891) la o 
anchetă: a. publicaţiei franţuzești Revue des : Revues. Erau două 
întrebări care urmăreau să obţină: răspunsuri lămuritoare pentru 
profilul spiritual al intervievatului : 1. Ce cărţi au exercitat cea 
mai mare influență asupra Dvs? 2. Ce cărţi recitiţi cu cea mai 
mare plăcere ? Ideea.i-s-a părut lui Maiorescu cu deosebire atră- 
gătoare,. exclamînd, satisfăcut '(„Aşa !“) ca. înaintea unei invitaţii 
căreia nu rezistă să nu-i dea curs. „Moltke — se explica Maiorescu 
— mă îndeamnă din nou să-mi fac şi eu acest examen de biogra- 
fie intelectuală.“ Pagina caietului e imediat împărţită în două, tre- 
cînd în stinga răspunsurile la prima întrebare iar în dreapta la 
cea de a doua. Ba chiar adăugase în.plus preferințe şi din alte 
domenii ale artei, fără a uita să menţioneze şi pe cele ce priveau 
modul de trai. Le reproducem aidoma, integral. 

INTREBAREA 1 INTREBAREA 2 


Jean Paul: Unsichtbare À Loge 


Feuerbach: Gedanken über: 


Tod und Unsterblichkeit . 
George Sand: Indiana. 


Schopenhauer: Welt drept 


kantianism şi Estetică: 


J. St. : Mill: On “liberty şi 


Horigkeit der Frau 
Max - Miuller:: 
über die Wiessenschajt der 
Sprache vol. I~ ` 


Vorlesungen 


Goethe (Schiller şi Jean Paul 


. acum nesuferiţi); (Schiller îmi 


place iar. 1913); Walter Scott 


- întotdeauna antipatic ` 
` Shakespeare 
„ Carlyle 


Treitscke j 


: Schopenhauer Parerga. 
` Bismarck i 


Moltke 
Dickens : 


: Fritz Reuter, Eminescu : 


— Din autorii moderni mi-au plăcut la cetire (nu la recitit): 
Wiidenbruch, Wildbrant, Paul Heyse, Labiche, Prosper Merimée, 
Lettre etc. i noi) 

_—:Nu-mi place. Zola, d'Annunzio etc. Din. felul acesta: mi-a 
plăcut numai Madame Bovary de Flaubert şi Rouge et noire de 


Stendhal. Insuportabil Balzac: i | 
— În muzică numai ; Beethoven, Haydn, Schubert, Weber şi 
felul lor; mai puțin Mozart, dar îmi place Don Juan. Insuporta- 

cetare critică, a demonstrat: Vladimir. Streinu 2, sînt 
tributare ideilor estetice ale: poetului american . (ideile 
despre valoarea muzicală și sugestivă -a poeziei, raţiona- 
litatea inspiraţiei, inerenţa originalității poeţilor). Evident,. 
teoria romantică despre: poezie (cu. relevarea valorii ei 
muzicale și sugestive) dezvoltată de Maiorescu în: 1867 
e o dovadă deplin concludentă a faptului că stratul cla- 
sicist nu a existat niciodată î în stare pură. - 

Poetica romantică a acestui studiu din 1867: (în: care 
se fac auzite ecouri din mari cugetători romantici : Schiller, 
Hegel, Schopenhauer, Herbart sau Poe, prefigurează opi- 
niile maioresciene despre folclor. Să spunem mai întîi că 
poetica din 1867 o regăsim peste un an în: analiza liricii 
populare. Ba chiar se subliniază că cele două sfere sint 
mult înrudite, încît poezia cultă trebuie să-și extragă sevele 
din cea ‘populară. ' Conceptele :. romantice despre . arta 
populară (Herder, Goethe, Tieck, Arnim, Brentano) în 
care iluminismul a pat să releve comorile creaţiei poporu- 


bilă muzica italiană àla Traviata; Wici etc.: Nu-mi place "AZ ge 
în toată tendinţa lui, firește, îmi place partea puternică a „orches- 
traţiei lui. 
— În arta statuară, numai antica. 
— În arhitectură, antica şi renașterea italiană, unele pri 
— În pictură înțeleg prea puţin ; îmi place Michelangelo şi 
Rembrandt, mai puţin Rafael, deloc: Rubens. Îmi place Velásquez 
şi Van: Dyck. Deloc Guido: Reni. Foarte mult Leonardo da. Vinci. 
Gerard. Dou. (În 1913:51 adaugă şi pe Andrea del Sarto.) | 
— Ca mobilare.a casei şi fel de viaţă în familie, educaţie de 
copii etc. îmi place felul: englezesc. De călătorit, călătoresc mai cu 
plăcere în Sviţera și în Anglia. Îmi place (sic) munţii. înalţi și 
lacurile mai mult decît: marea. De trăit în'oraş îmi place ‘mai 
mult Viena, Dresda, Florența, poate şi München. 
Acesta 'este textul unei atît de.tardive: biografii intelectuale. 
E bine să se precizeze că mărturisirile acestea nu. sînt deloc gră- 
bite şi însemnate la întimplâre, aşa cum i-au venit din fuga con- 
deiului, în -memorie. Maiorescu avea atunci 61 de ani, îşi scrutase 
adeseori formaţia intelectuală şi ştia: bine ce Îi place şi ce nu.. Apoi, 
în 1913 şi-a revăzut -Jurnalul,:a- corectat (nu numai în acest text) 
destule aprecieri anterioare, adăugînd altele care i se impuseseră 
„de atunci încolo. Altele au fost şterse, cu trăsături îngroșate, ne- 
maifiind azi lizibile, ca- să nu mai pomenim de pasajele tăiate cu 
foarfeca, paginile rămînînd împuţinate.- Mărturisirilor acestora li 
se poate da toată crezarea. (Jurnal, Caiet nr. 21, B.C.S., mss. 11389.) 
1 Vladimir Streinu, Titu Maiorescu şi E. „Poe, i Clasicii noştri, 
Editura Tineretului, 1969, p. 85—105.: 

lui, să le valorifice și să le elogieze nu au rămas fără 
consecințe în conștiința junimișştilor. Aceasta a determinat 
cristalizarea unui punct de vedere favorabil creaţiei 
populare, Convorbirile făcînd loc masiv publicării fol- 
clorului. Cu aceasta intrăm într-un capitol semnificativ 
pentru orientarea estetică a junimismului, predominant 
romantic, cel al specificului național. Pare surprinzător 
să aflăm în structurile unei orientări, cum e cea juni- 
mistă, în care principiile autonomiei esteticului au fost 
proclamate cu accente viguroase, polemice, opinii clare 
despre necesitatea exprimării etnosului în artă. Curiozi- 
tatea e numai aparentă şi concilierea dintre cele două 
concepte (autonomia artei și specificitatea etnosului) şi-a 
găsit din capul locului un echilibru fericit. Nu e aici ex- 
primată numai confluenţa dintre clasicism şi romantism, 
Ci și o proiecție necesară a ecourilor legatului Daciei lite- 
rare, altfel spus, a pașoptismului. În acest fel junimismul 
continua pe plan cultural (și în cel particular al direc- 
tivelor estetice) pașoptismul în ceea ce a însemnat afir- 
marea conștiinței naționale. Pe urmele pașoptismului, juni- 
mismul avea să proclame necesitatea relevării prin artă 
(cultă sau populară) a ceea ce Herder definise a fi „glasul 
popoarelor“. Am spune: chiar că junimismul relua la o 
tonalitate purificată mai vechile comandamente ale pa- 
şoptismului, de vreme ce năzuia să realizeze o decantare 
a conţinutului etnic, prin eliminarea a ceea ce e magmă 
netransfigurată estetic. Junimismul îndeplinea astfel 
oficiul de cenzurare a concesiilor îngăduite de pașop- 
tiști sub oblăduirea unor înalte considerente de ordin 
naţional în sfera artei și culturii. După un sfert de veac 
elanurile entuziasmelor de la 1840, apoi alterate de excese, 
aveau nevoie imperioasă — pentru fixare și evoluție — 
de rigoare, discernămint şi purificare. Junimismul şi-a 
asumat această misiune, realizind-o cu ajutorul princi- 
piilor autonomiei esteticului. Dar fără a fringe continui- 
tatea, ci, dimpotrivă, asigurindu-i evoluţia la o scară 
(acum devenită posibilă) a exigenţei estetice. 

Comandamentele etnosului în artă şi cultură sint în- 
sușite şi afirmate de junimism de la începuturile mani- 
festării sale în viața publică. „Secolul XIX — preciza 
Maiorescu în primul său articol reprezentativ, Despre 
scrierea limbei române, — se va numi în istorie cu drept 

cuvînt secolul naționalităților. În el „s-a lămurit şi se 
realizează. ideea că, popoarele sunt chemate. a se. întări 
în cercuri- etnografice, deosebindra-și fiecare misiunea 
istorică după propria sa natură. Pe lîngă, tezaurul comun 
al popoarelor civilizate, mai are fiecare tărâmul său aparte, 
în care își dezvoltă în: mod special individualitatea și, 
separîndu-se aci de toate celelalte, își constituie: natio- 
nalitatea sa. Astfel,. se cere ca poporul modern. să-aibă 
o formă de stat națională, şi mai ales o literatură -și o l 
"limbă naţională; A fost . dar urmarea cea mai. „dreaptă 
a ideilor timpului în care trăim dacă şi între români s-a 
deşteptat ` în. secolul. acesta „conștiința . naționalităţii lo» 
şi a cîștigat astăzi valoarea mnui adevăr lăţit. şi înrădă- 
cinat în popor“ 1. Și deși acest punct de vedere — atit de 
limpid exprimat, aşezat în fruntea . primei lucrări maio- 
resciene — a fost slujit, cu o rectitudine exemplară, acuza 
de cosmopolitism şi de „antinațional“ a venit repede şi 
de peste tot. A fost una dintre cele mai notorii prejudecăţi 
defăimătoare cu care junimismuul a .trebuit să .lupte. pină 
tîrziu. Adversarii Junimii, mulți și puternici, au. știut, să 
deformeze interesat „postulatele. militantismului. junimist. 
Acţiunea de asanare a poeziei, prin „deprecierea inevita- 
bilă a unor valori în -declin a devenit, firește, în optica 
răsturnată a adversarilor, o probă a negaţiunii valorilor 
naționale. Condamnarea îndreptăţită a exceselor latinis- 
mului a căpătat, bineînțeles, aceeaşi calificare, deşi Maio- 
rescu a subliniat în scrierea din 1866 că „fiecare. român 
ştie că e român şi că orice va face el de.acum înainte va 
căuta cu necesitate. să se puie în legătură, pe cît va putea 
mai nemijlocită, cu. tradiția latină de la. care -a primit 
viaţa sa intelectuală“. Relevarea . falsificării limbii, prin 
utilizarea Darbarismelor. de tot felul. în ziarele. româ- 
neşti transilvănene a fost, de asemenea, . calificată ca 
antipatriotică.. În general, atacarea. etimologismului cipa- 
rian, a şcolii bărnuţiene, a şcolii. istorice şi literare arde- 
lene, a împestrițării limbii a. transformat. Junimea, . în 
ochii multor fruntași transilvăneni, într-un fel de „hidră 
antinaţională“. Dușmăniile s-au ridicat deci repede și au 
proliferat în Tasi, la Bucureşti « ca și în centrele culturale 
ale Ardealului. - 


d AC Maiorescu, op. cit., li epii 

Firește, orice nouă orientare care trebuie să se impună, 
fatal polemic, nu poate ocoli adversitatea coalizată. Aceasta 
era în firea lucrului și Junimea știa că se angajase într-o 
bătălie. Dar. acuza de antipatriotism era nedreaptă, rele- 
vind uzanțele neoneste ale unor inamici care urmăreau 
pur şi simplu scoaterea junimismului, în afara națiunii, 
Nu e de aceea. exagerat să spunem că poate nici una 
dintre prejudecățile acuzatoare cu care a trebuit să lupte 
Junimea nu a fost atit de tenace şi de siciitoare ca aceasta, 
consumînd energii istovitoare. Replica junimismului nu 
a întîrziat să vină. Era.nu atit o apărare, cit o. explicitare. 
“Dacă sub. cosmopolitism — spunea Maiorescu în 1876 — 
se înțelege dezvoltarea unui popor fără înfăptuirea ideii 
naţionalităţii, o dezvoltare comună a popoarelor așa incit 
naționalitatea. lor să nu fie un element integrant, un 
substrat. esenţial al. acestei dezvoltări, atunci din partea 
mea și din partea . tutulor amicilor mei politici declar că 
nu am fost niciodată, că nu suntem şi că nu vom fi cos- 
mopoliţi ; că nu a ieșit. niciodată nici din gura, nici din 
pana mea şi nici din gura, nici din pana vreunuia dintre 
amicii mei un singur cuvint măcar, care să autorize pe 
cineva a zice că suntem cosmopoliţi ; că toţi, fără excepție, 
am fost şi suntem partizani ai ideii naționalități şi oricine 
a susținut că noi am fi contrari acestei idei, a susținut 
o inexactitate“ 1.. Şi peste cinci ani demonta aceeaşi acu- 
zaţie, demonstrind absurditatea de a contesta patriotismul 
„unei direcţii . în junul căreia se. grupaseră scriitori ca 
Negruzzi, Gane, Eminescu, Creangă, Slavici, Șerbănescu, 
Lambrior etc., fără. îndoială scriitori dintre cei mai cu 
limbă; românească ce i-a avut vreodată literatura 


noastră“ : 

-Dar să ocolim aceste: ia i destul de stupide în 
sine, pentru a-relua chestiunea de care vrem să ne ocupăm. 
Relevam mai înainte locul etnosului în structurile este- 
ticii junimiste. Procedînd sistematic, ar trebui să încercăm 
definirea termenului, așa cum apare în înțelegerea expo- 
nenţilor de frunte ai junimismului. Tentativa nu e lesne 
de realizat pentru că junimismul nu a fost special pre- 

3 T, Maiorescu, Discurs rostit la 5 februarie 1876, Discursuri 


parlamentare, vol. I, 1895, p. 463—464. 
2 Idem, Critice, II, SEYA 

ocupat — la nivel teoretic — de filozofia culturii şi unele 
ramuri înrudite. Excepţie fericită a făcut A.D. Xenopol 
care a debutat, în 1868, cu un studiu intrînd în această 
zonă specială de preocupări. (Dealtfel, la data aceea filo- 
zofia culturii nici nu exista ca ramură specială, ea „func- 
ționînd“ în cadrele, şi ele destul de înguste, ale filozofiei 
istoriei, din care mai tîrziu s-a desprins.) ; Dar tînărul 
Xenopol care va deveni peste decenii un reputat filozof 
al istoriei vădește preocupări timpurii pentru viitoarea 
sa îndeletnicire teoretică. Cum îl interesa cu deosebire 
atunci, în perioada studenţiei berlineze, şi acea Vălkerpsi- 
chologie fundată de Lazarus şi Steinthal, studiul lui Xe- 
nopol care se'intitula Cultura naţională încearcă să pros- 
pecteze un teritoriu la noi (dar nu numai la noi) nu tocmai 
umblat. Să precizăm că tînărul Xenopol nu meditează la 
o chestiune din domeniul teoriei formale a culturii, ci 
din-cel-al teoriei materiale a culturii, apropiindu-se astfel 
de tentativa unei definiri a termenului de specificitate 
etnică, deosebitoare, a unei culturi. („Scopul nostru este 
de a afla elementul de cultură naţională.“) Într-o formu- 
lare cu vădită intenţie de definire, autorul precizează : 
„Elementul culturii naţionale 'a unui popor va fi deci 
: complexul de noţiuni ce acel popor, în cercul hotărît lui 
de natură, va fi adunat în sufletul său, ca tezaur propriu 
național“ t Rămînea să răspundă chestiunii esenţiale : 
cum anume, ce cauze speciale determină: particularitatea 
naţională a unei culturi. Bineînţeles, precocele. viitor filo- 
zof a indicat drept cauze : mediul cosmic („după diversele 
regiuni ale pămîntului ocupat de popoare, aceste primesc 
direct de la natură în 'sufletul lor impresiuni particulare 
acelor regiuni potrivite cu aspectul naturei în ele“ 2), struc- 
tura: fiziologică a naturii: umane. („sufletul vine în con- 
tact cu natura prin mijlocirea trupului ; de unde rezultă 
o diversitate în primirea, 'așezarea și legătura . noțiunilor 
între ele în suflet, după diversitatea coristituţiunii trupului 
la diverse popoare“) şi, în sfîrşit, o.a treia cauză, rezul- 
tată din contopirea : primelor. două, denumită de el „ac- 
țiunea sufletului asupra lumei esterioare“. Aceasta a treia 


31'A. D. Xenopol, Cultura ` mahai Scrieri . sociale și filozo- 
fice NEgi N. Gogoneaţă, Z. Ornea), Editura e pati gi p. 81. 
2 Ibidem, p. 84. 

cauză — ingenioasă îmbinare între constanta cosmică și 
cea antropologică — căreia îi este proprie o evoluţie isto- 


rică, ar fi cea mai importantă, întrucît „prin ea mai cu ` 


seamă se specifică și se deosebesc popoarele unele de 
altele“. Nu vom urma toate detaliile argumentaţiei sale. 
E suficient să amintim că după tînărul cugetător deopo- 
trivă factorul cosmic ca și cel antropologic contribuie la 
crearea unei vieţi sufletești proprii fiecărui popor sau, 
în cuvintele sale, impun „în sufletul unui popor un mod 
particular de privire a lumii, o bază şi un sistem de linii 
care determină forma zidirii ce timpul ridică necontenit“. 
Acest „mod particular de privire“ e Weltanschauung-ul 
specific al fiecărui popor. Să mai adăugăm numai că Xe- 
nopol a indicat drept ramuri constituente ale culturii 
naţionale : limba, dreptul și moravurile, literatura și tra- 
diţiile (adică fondul ancestral, bine stratificat, exprimat 
prin creaţiile populare), artele frumoase. 

Nu se poate; negreșit, spune că acest studiu al lui 
Xenopol “lăudabil în intenţie, dar modest ca realizare) 
exprimă concepția junimistă asupra etnosului, a cauzelor 
şi a elementelor care îl determină și îl configurează, chiar 
dacă o şedinţă a Junimii din 1868 a comentat lucrarea 
bursierului ei și a aprobat-o cu elogii. Oricum, prin inter- 
mediul acestui studiu, problema a intrat în dezbaterea 
societăţii care, în discuţii, și-a precizat, poate, un punct 
de vedere mai dinainte existent, chiar dacă nu fusese 
exprimat, în dezvoltări speciale, de exponenții autorizaţi 
ai grupării. Dar dacă aceste opinii nu au fost exprimate 
în studii sistematice cu obiect special (Maiorescu, am 
văzut, nu le considera utile în nici un domeniu), ar fi 
totuşi inexact să se conchidă că junimiștii de frunte au 
eludat complet ‘chestiunea: Th. Rosetti în studiul din 
1874 — la care ne-am mai referit — (Despre direcţiunea 
progresului nostru) nu a ocolit, nici el, definirea caracte- 
risticilor determinante ale unui stat. Sigur că a predo- 
minat teoria romantică a statului natural, ca şi ecourile 
tezelor “ sociologico-ideologice ale restauraţiei. Dar în 
spaţiul acestei largi orientări în mișcarea ideologico-poli- 
tologică europeană, Theodor Rosetti şi-a expus puncte 
de vedere importante în chestiunea care ne interesează. 
„Bazat în esenţa sa (a statului, n.n.) pe conformitatea de 
trebuinţi și interese a unei despărţiri de oameni mărginite 

pe un teritoriu oarecare, el are în ţară şi populaţie ele- 
mentele sale. primordiale. Unitatea de ginte,. deși nu ne- 
apărată pentru existenţa sa, este, totuşi, un, postulat care 
decurge deja din caracterul de personalitate al existenţei 
sale. De-aci. tendinţa tuturor statelor de a reduce prin 
orice mijloace populaţia lor de omogenitate...“ În stat, 
adaugă autorul, „se oglindește singur acel substrat al 
individualităţilor deosebite, care-l numim. caracterul sau 
geniul unei națiuni“ ! (s. n.).. 

Şi, ca și Xenopol cu şase ani mai m Dlsetţii con- 
sideră că. mediul natural (tezele: geografiste- ale lui Buckle 
şi-au exercitat influenţa, se. vede bine, şi asupra lui 
Th. Rosetti) este acel care hotărăşte fizionomia caracteris- 
tică a etnosului : :,, Elementele acestea naturale fiind date 
„odată pentru totdeauna și numai într-un grad foarte mic 
supuse amestecului acțiunii omenești, avem a le privi. pe 
deoparte ca pe un moment oarecum fatal în dezvoltarea 
“individuală a fiecărui popor...“ 2 Apoi (ne-am ocupat de 
aceasta într-un alt. capitol), Rosetti. a: stăruit îndelung 
asupra unor categorii. ca. „datinile strămoșești“ care ar fi 
fost desconsiderate prin bruscata și nepotrivita implan- 
tare a unor măsuri legislative (obiceiuri) străine. Particu- 
laritățile etnice, determinate de fatalitatea factorilor cos- 
mici şi a habitudinilor milenar configurate creează, lao- 
laltă, specificitatea formulei sufletești a unui popor. „De 
la simțimîntul de identitate care va uni populația cu indi- 
vidualitatea absolută a. statului .va. depinde . pe deoparte 
tăria instituţiilor acestuia, pe de. alta îngrijirea sa pentru 
interesele populației. Acest. simţ. de identitate, mai mult 
sau mai puţin conștient, e ceea ce, cînd se arată í într-un 
individ sau în mase, numim patriotism... De aici decurge 
importanța pentru stat și popor de a nu lăsa. niciodată 
să slăbească. acel- simț de identitate instinctiv, pe care 
natura l-a pus în sînul omului ca o conştiinţă întunecată 
a principalei sale. condiţii. de viaţă.“ ? În sfârșit, autorul 
cerea dezbărarea de formele goale importate și reîntoar- 
cerea „la izvorul. primitiv Şi  nesecat al vieţii populare, 
numai studiind datinile și obiceiurile, ca și limba poporu- 
lui nostru de jos“. 

1 Th: Rosetti, op. cit., în loc. cit, p. 121—122; 123. - 

2:Ibidem, p. 131—132. ; ți) rea 

3 Ibidem, p. 140. - 

Dacă la aceste observaţii ale lui Th. Rosetti le adăugăm 
pe cele știute 'ale lui T. Maiorescu (eseurile și articolele 
din 1866—1872 şi cele din 1881, 1882, 1889, și cele tirzii 
de la 1906 încolo), căpătăm: imaginea, destul de rotund 
conturată, despre etnos și specific naţional așa cum o 
înțelegea junimismul. Dealtfel, în cîteva luări de poziţie, 
criticul şi-a definit unele opinii în chestiunea aici în 
discuţie. Astfel, în 1889 Maiorescu își începea obișnuitul 
său curs de istoria filozofiei din secolul XIX prin a defini 
„spiritul distinctiv al unui popor“ nu prin categorii 
precum rasa, cum procedase Taine, pentru că ele sînt 
„prea 'nehotărite și improprii pentru caracterizarea spi- 
ritului general“, ci. „mai bine prin faptele precise din 
istorie, statistică, viaţă socială ete.“ |, Semnificativ ni se 
pare apoi faptul că Maiorescu nu a reţinut factorul religie 
ca element definitoriu pentru psihea etnică. Ca un cuge- 
tător laic, chiar ateu, ce era, criticul a- arătat că latini- 
tatea originară a poporului: român nu implică apelul nici 
la “creştinism și nici la varianta sa ortodoxă. „Romanii 
au fost'păgîni, italienii sunt catolici, francezii sunt ca- 
iolici” și: protestanți, sunt români uniţi și neuniţi. Reli- 
giunea, oricît ar fi ea de importantă, este o notă accesorie 
a naţionalităţii ; sîngele, limba; aspiraţiile la o cultură 
comună, aceasta este gintea latină“. Ortodoxia nu ar fi 
specifică spiritualităţii poporului român „căci noi, orto- 
doxi sau:nu, suntem mai întîi de toate ginte latină și nu 
ginte slavă“. Oricurn, stăruia criticul, trebuie de deosebit 
între religie și naţionalitate pentru: că atunci ca și mai 
înainte este vorba de: „naționalitatea română iar nu de 
ortodoxie“ 2. (Gindirismul interbelic care a făcut din orto- 
doxie factorul definitoriu al etniei românești a condamnat 
asemenea opinii ca dușmănos eretice.) În sfîrşit, în de- 
cembrie 1897, Maiorescu afirma în numele grupului politic 
junimist : „suntem convinși că numai prin cea mai rodnică 
muncă naţională, prin dezvoltarea caracterului nostru 
etnic, în limbă, în literatură, în munca fizică, în costum, 
în istorie, în forma socială şi în forma de stat trebuie să 
meargă înainte ţara aceasta“ A 


3 “Th Maiorescu, Jurnal, B.A.R., mss. 1520, f. 19 verso. 
2? Idem, Discurs rostit la 24 februarie 1879, în. Discursuri 


parlamentare, vol. II, p. 283, 285, 287. 
3 Ibidem, vol. SL. p. 647. 

“Şi dacă studiile sistematice special consacrate chestiu- 
nii lipsesc, conceptele cu-care operează sint, de fapt, se 
vede bine, destul de clar configurate. Mai ales.că, nu ui- 
tăm, nici. nu se urmărea clarificarea din perspectiva filo- 
zofiei culturii, a acestor concepte (sau a acestui concept), 
ci utilizarea lor în planul esteticii, reluîndu-se, la un re- 
gistru adecvat, o tradiţie și un legat : pașoptismul. Filonul 
romantic din. estetica junimistă (afirmat încă în 1868 în . 
discuţia despre folclor). se întregește cuprinzător de 
la 1882 încolo. Iar teoria specificului naţional a fost o 
componentă extrem de importantă a constituentului. ro- 
mantic din estetica junimistă.' Cînd a comentat, în 1882, 
antologiile de proză şi poezie apărute. în limba germană 
care, constata criticul —. împreună cu lucrările lui Wil- 
helm von Kotzebue — s-au bucurat de o. meritorie au- 
dienţă, Maiorescu a socotit necesar să evidențieze că ceea 
ce a stîrnit interesul lectorului străin, a fost „pe lingă 
măsura lor estetică, originalitatea lor naţională“. Și aceasta 
pentru că „toţi autorii aceștia, părăsind oarba imitare a 
concepţiunilor străine, s-au inspirat de viața proprie. a 
poporului. lor și ne-au înfăţțişat ceea ce este, ceea ce gîn- 
dește și ceea ce simte românul în partea cea mai aleasă 
a firei lui etnice. Acest element original al materiei, îm- 
brăcat în forma estetică a artei universale, păstrînd și în 
această formă ca.o rămăşiţă din pămîntul său primitiv, 
a trebuit să încînte pe tot omul luminat și să atragă 
simpatica lui luare-aminte asupra poporului nostru. Căci 
orice individualitate de popor îşi are valoarea ei absolută, 
şi îndată ce este exprimată în puternica formă a frumosu- 
lui, întîmpină un răsunet de iubire în restul « omenirei ca 
o parte integrantă aei“. 1 

Desigur, pare curios-că un Smhi declarat al autono- 
miei esteticului, care a operat cu categoria tipizării în 
artă, a condamnat amestecul factorului istoric, social, : po- 
litice şi chiar etnic în sfera esteticului pur să afirme puncte 
de vedere ce semnificau admiterea elementului istoric în 
estetic. Ba chiar, recunoscînd că esteticul se. potențează 
prin transfigurarea acestor factori metaestetici. Curiozi- 
tatea e numai aparentă pentru că (am. stăruit la locul 


YT. Maiorescu, Literatura română ad străinătatea, satiir ed. 
cit., vol. II, p. 249. i 

potrivit), asemenea posibile luări de atitudine erau anun- 
tate încă în 1867—1868. Apoi Maiorescu, prin filonul ro= 
mantic al concepţiei sale estetice, are revelaţia: romanului 
poporan, cu -tematică. țărănească, în care vede unica mo- 
dalitate pentru proza românească a epocii de a ridica sin- 
gularul la: generalizare, la tipic. Categoria clasicistă de 
tipic, încărcată cu valorile istoriste, e transferată astfel 
în. romantism. Într-o “ţară în: care imensa majoritate a 
populaţiei era țărănească, aici continuînd să ființeze nu- 
cleul stabil, milenar constituit al psihei etnice, plăsmuirea 
unor personaje cu valoare tipic reprezentativă pentru na- 
țiune nu- se poate realiza decît apelînd la acest mediu 
statornic, cu habitudini și Weltanschauung intrate în tra- 
diție. Desigur, păturile orăşeneşti, în care vechile mora- 
vuri, deprinderi și elemente civilizatorii s-au amestecat 
cu altele noi, creînd acel fenomen de tranziţie, bine re- 
prezentat în mediul mahalalei, pot fi reflectate în creaţii 
literare. E ceea ce va izbuti magistral Caragiale, punînd 
„pe scenă citeva tipuri din viața noastră socială de astăzi 
și le dezvoltă. cu semnele lor caracteristice, cu deprinde- 
rile, cu expresiile lor.“ Dar caracteristicul din aceste creaţii 
se limitează la o pătură destul de subţire a populaţiei 
românești. Valorile sale reprezentative, socotea criticul, le 
aflăm în popor, altfel spus, în lumea țărănească. Refe- 
rindu-se la nuvelele lui Slavici, Gane, Negruzzi (anto- 
logate în aceste: culegeri), criticul releva că „ele se găsesc 
în armonie în privința obiectelor ce ni le înfățișează și 
care sunt mai ales figuri tipice din popor“. Or, această 
modalitate practicată de prozatorii amintiţi e consonantă 
„cu un întreg curent al gustului estetic în Europa, curent 
pe care noi îl credem foarte sănătos și în urma căruia 
romanurile țărănești și descrierile tipice au ajuns să = 
cele mai preţuite produceri ale literaturii de noveliștit. 4 
“Pe dată, potrivit uzanțelor pragmatice ale demersurilor 
sale critice, Maiorescu, „pornind de la novelele noastre 
populare“, alcătuiește o mică teorie estetică despre roman. 
Nu e, ca de obicei, nu ştiu ce dezvoltare sistematică, în- 
chipuind o teorie a romanului. Dar pornind (repetăm, ca 
de obicei) de la literatură la estetică, lectura unor proze 
(romane și nuvele) i-au „întărit rA r că se poate 


i Ibidem, p. 250 

formula de-a. dreptul un nou principiu estetic în privința 
romanului modern, în deosebire de tragedie“. Criticul nos- 
tru nu:era un: preţuitor al romanului de analiză, prefe- 
rînd pe George Sand, Dickens, Bret. Harte, Fritz:Reuter, 
Paul: Heyse, Creangă, Slavici, Turgheniev. Această moda- 
litate poporană,. cîmpenească, o socotea. validă.: Mai ales 
că, stăruia criticul pe urmele lui Goethe, 1 dacă în. tragedie 
subiectele sînt de obicei regii şi eroii; „in genere un tip 
de o puternică individualitate, dar fără nici o mărginire 
naţională și afară de orice idee tipică de clasă“, în proză 
lucrurile se schimbă. Aici personajul principal i se pare 
că trebuie să fie pasiv, nu stăpîneşte împrejurările, ci e 
dominat de lumea înconjurătoare: „De aceea, susţinem 
acum: noi, subiectul propriu al romanului este viaţa spe- 
cific naţională şi persoanele principale trebuie să fie tipu- 
rile unor clase. întregi, mai. ales: a ţăranului și a claselor 
de jos. :Căci o figură din popor este de la început: pusă 
sub. stăpînirea împrejurărilor. ca sub o fatalitate, ea poate 
fi pasivă fără a fi, slabă, fiindcă înfățișează în sine toată 
puterea impersonală a tradiției. de clasă: şi totodată ex- 
primarea  simţirilor. şi a pasiunilor. ei poate fi mai clară, 
fiind mai primitiv firească și mai puţin meșteșugită prin 
nivelarea culturei înalte. De. aceea şi vedem că romanul 
poporan se poate înălța. la-o culme de emoțiune ce-l: pune 
alăturea -cu :adînca mișcare. a: tragediei, la care nu ajung 
romanurile. din societatea de cultură. cosmopolită“, putînd 
produce în cititor.-,,o catharsis, o înălţare şi. purificare a 
acestor pasiuni“. În timp ce eroul din tragedie, revine cri- 
ticul la ideea sa; ca individualitate. tipică poate exista în 
toate. ţările (valoarea tipicităţii: lor e universală), „eroul 
romantic este: mai bine caracterizat: prin tipul:său naţio- 
nal, cu: care nu poate exista decit într-un anume popor 
şi într-o anume. țară“. În aceste limite : fatale, evoluția 
eroului de.roman e fixată în lupta de: suferinţă, în înfrun- 
tarea cu ea;:ducînd spre „o catastrofă în simțămînt“. Prin 
aceasta eroul romantic, depășește cadrele timpului și ale 
spaţiului determinat spre simţiri universal omenești. Cri- 
ticul. — mereu. cu sentimentul relativului. - — precizează 


1 Tudor Vianu a demonstrat că Maiorescu a utilizat” în teoria 
sa asupra romanului .poporan: lucrarea lui Goethe Wilhelm. Mei- 
sters Lehrnjahre, cartea V, cap. 7. (Vezi Noi izvoare ale-esteticii mo 
T. Maiorescu, Opere, vol. II, ed. cit, p. 350—353.) 

| și critica „judecătorească“ 
că punctul său'de vedere nu vrea să absolutizeze o moda- 
litate anume şi deci „să condamne romanurile moderne 
care nu-ar fi o reprezentare a figurilor tipice dintr-un 
popor dat ṣi să recunoască exclusiv numai romanurile cla- 
selor de jos“. Pentru că — știa bine — nici tragedia nu 
s-a limitat numai la înfățișarea regilor şi eroilor, existînd 
şi tragedii burgheze (se referea la Intrigă și iubire de 
Schiller și Nora de Ibsen) în care personajele sint recru- 
tate din mediile obișnuite. Dar ceea ce i se pare bine sta- 
bilit e că eroul romantic spre care înclină nu trebuie re- 
crutat din societatea înaltă fiindcă acesta e predispus spre 
convenție. Iar convenţia modelată de efemer e fatalmente 
tranzitorie. Acesta trebuie ales din mediile în care eroii 

„trăiesc din: viața veșnică a omenirii“ pentru că „însăşi 
firea omenirii, și nu moda convențională este obiectul ar- 
tei novelistice ; de aceea tipul poporan este materialul ei, 

și nu figura din salon“. În consecință, proza românească, 

fericit racordată la curentul estetic european, trebuie să 
intățişeze „emoţiuni estetice din chiar izvorul cel curat al 
vieței sale populare“ 1. 

Cum se vede; această teorie maioresciană hafo roman 
cuprinde în germene elementele esențiale ale conceptului 
de realism. Și ele nu își trag originea din filonul clasicist 
al esteticii sale, ci din cel romantic. De fapt, ne grăbim 
să adăugăm, au contribuit poate. în egală măsură cele 
două filoane, ştiut fiind că ele au coabitat statornic de la 
începuturi (1867) şi pînă tirziu în 1909. Oricum, o astfel 
de înțelegere a mimesis-ului a dus la crearea climatului 
favorabil, în Junimea, pentru creaţiile realiste, preţuite și 
cultivate. Operele lui Slavici, Creangă, Caragiale, Duiliu 
Zamfirescu, Gane, apoi cele cu totul modeste ale lui Po- 
povici-Bănăţeanu și I. Vlad Delamarina, povestirile de de- 
but ale lui Sadoveanu sau nuvelele lui Brătescu-Voinești 
au găsit în ‘Maiorescu nu numai un comentator de elită, 
dar și un factor. important pentru impunerea lor în con- 
știința publică, | 

Se ştie cîtă. pe eee a trezit teoria maioresciană a 
romanului. poporan. Pompiliu Constantinescu a considerat 
în 1936 că aceasta e singura concesie pe care a făcut-o 
Maiorescu socialului în dauna esteticului. „Dar se pare 


1 T. Maiorescu, Critice, ed cit., vol. II, p. 250—253. 


Intre estetica „legislativă“ 


că — socotea comentatorul — e bazată mai mult pe o 
imperfectă concepție despre roman. Maiorescu vede apo- 
geul genului în «romanul cîmpenesc» al lui George Sand, 
fiind străin de concepţia modernă, psihologică a romanului 
inițiat de Balzac, Flaubert, Zola pe care-i subvalorifică, 
dintr-o estetică de romantic, neadaptată la viziunea realis- 
mului“ i. Iar Lovinescu a negat-o integral într-o apreciere 
construită aproape numai din interogaţii (retorice ?) care 
cereau — toate — răspunsuri negative : „Ce este exact 
din această teorie privită în latura ei exclusivă, și nu po- 
sibilă ? Aproape nimic. De unde comandamentul eroului 
pasiv ca singurul acceptabil pentru roman ? De unde ex- 
clusiva aruncată puterii ? Din lipsa de conflicte ? Dar con- 
flictele sufletești nu există ? «Regii» nu pot suferi, în afec- 
țiile lor umane, ca oricine ? După o astfel de formulare 
a teoriei, a specificului naţional și a necesităţii pentru ca 
eroii romanelor să fie de preferință, ţărani şi în orice caz 
reprezentanţi ai claselor de jos, harta epicei universale 
se rezumă la nuvelele lui Slavici, la Șanta lui N. Gane, la 
povestirile lui Bret Harte, la idilele rurale ale. lui George 
Sand sau la cîteva lucrări ale lui Paul Heyse sau. Fritz 
Reuter.“ 2 

Să. oprim aici comentariile negative despre teoria ma- 
ioresciană a romanului poporan. Bineînţeles, e greu de 
susținut astăzi (ca, dealtfel, şi atunci, în 1882) valabilitatea 
acestei teorii maioresciene despre roman. Dealtminteri, 
nici Maiorescu nu a considerat-o ca avînd o valoare abso- 
lută.. A avut grijă să-și ia rezervele de: rigoare, subliniind 
că, în fapt, ca orice teorie estetică, „NU vrea să fie- o for- 
mulare absolută, îndeosebi nu. vrea: să condamne. roma- 
nurile. moderne... şi să recunoască exclusiv numai roma- 
nurile claselor de jos“. «Sn.) E însă greu de acceptat opinia 
lui. Lovinescu că din această. teorie nu rămîne. aproape 
nimic... În eonsonanţă cu întreaga concepție evoluționistă 
junimistă și-a adaptat şi în acest caz punctele de vedere 
pe fenomenul realității literare locale. A considerat deci 
că, atunci, în deceniul al nouălea, cea mai nimerită formulă 
estetică pentru proză este evocarea lumii de jos, altfel 
spus, a mediului țărănesc. Pentru o țară incipient evoluată 


1 aoip Constantinescu, Estetica ‘spiritului eroic, în Scrieri, 


vol. VI, p. 141. 
2 E. Lovinescu, op. cit, ed. cit, p. „912, 

în civilizaţia de tip industrial, punctul de vedere, departe 
de a fi eronat, se dovedește a fi perfect rezonabil. E, 
am spune, aici reflexul spiritului pragmatic maiorescian 
care a știut să găsească o soluţie lucidă unei realități 
în formare. Putea, într-adevăr, apărea la noi romanul ana- 
litic în anii optzeci ? Să fie oare pură întîmplare faptul 
că apariţia acestei modalități devine o realitate de-abia 
după primul război mondial ? Eronat integral ar fi fost 
acest punct de vedere dacă autorul ei l-ar fi absolutizat. 
Dar nu a făcut-o. Că Maiorescu nu agrea romanul de tip 
analitic (a spus-o şi în acest articol din 1882 şi în auto- 
biografia intelectuală din 1901) este perfect adevărat, op- 
țiunile sale îndreptindu-se fără ocol spre romanul cu per- 
sonaje egale, pasive, poporane, cu habitudini fixate în 
vegetativ. Sigur că aceste aprehensiuni au contribuit hotă- 
ritor la formularea teoriei sale despre roman. Dar, re- 
petăm, nu a absolutizat-o şi a socotit-o valabilă numai 
pentru stadiul de atunci al prozei româneşti. Evident, evo- 
luţia romanului modern i-a infirmat punctul de vedere. 
Din ea rămînea însă valid conceptul mimesis-ului, altfel 
spus, realismul ca formulă estetică în creaţia. literară, va- 
labil deopotrivă pentru romanul „POPREARS ca și pentru 
cel modern, analitic. 

Nu trebuie. să. acceptăm. ipoteza, care a fost totuşi 
acreditată, de a vedea în această teorie. a romanului (de 
fapt o teorie despre condiţia prozei) o prefigurare a ideo- 
logiei literare sămănătoriste. sau poporaniste. Nu a fost 
şi nici nu a vrut să fie. Dealtfel, prin nu ştiu ce întîm- 
plare negatoare nici sămănătorismul și nici poporanismul 
nu au luat în considerare teoria romanescă maioresciană, 
deşi s-ar fi putut sprijini pe opinia unei autorităţi ilus- 
tre. (Sămănătorismul, care se considera el însuși „un 
curent sănătos“ în literatură şi spiritul public, ar; fi 
putut să. se revendice de la teoria romanescă maiores- 
ciană, care şi ea vorbea de „un întreg curent al gustului 
estetic în Europa, curent pe care noi îl credem foarte 
sănătos și în: urma căruia romanurile țărănești şi descrie- 
rile tipice au ajuns să fie cele mai preţuite...“) Dar aici a 
intervenit o dificultate insurmontabilă, de ordin politic 
şi de strategie: literară. Deopotrivă și „sămănătorismul Și 
poporanismul erau ostile junimismului politic (ca,. de- 
altfel, conservatorismului politic de după 1900 în general). 

Apoi, ca orice nou curent literar-cultural și de idei, acestea: 
apărute după 1900, pentru a se afirma trebuiau să proce- 
deze prin a se dclitnita critic de cel precedent, negîndu-l. 
chiar — ca poporanismul — dintr-o perspectivă ideologică 
radical mic-burgheză. Aşa se face că teoria romanescă 
maioresciană' a rămas fără consecinţe în istoria: esteticii i 
a ideologiei literare românești. 

Dar dacă nu i s-a acceptat legatul, jnn a pre- 
luat unul. De la 'paşoptism. Nu e vorba; desigur, de 
această teorie despre formula estetică a prozei. Ci de 
întreaga concepţie a specificului național din estetica 
junimistă, în care teoria romanului e numai o compo- 
nentă. lar cît privește această concepţie-a etnosului (ea 
însăși o consecință, a. direcţiei romantice din. estetica 
junimistă), aici junimismul a demonstrat `o consecvență 
neabătută. Au recunoscut-o chiar cei ce au reproșat juni- 
mismului (cum a fost Lovinescu) păcatul de a' se fi abătut 
de la rigorile autonomiei esteticului la  eteronomia lui. 
Călinescu care a fost neîngăduitor cu estetica și critica 
celui ce a fost conducătorul Junimii „le găsea — pe 
amindouă — rudimentare) ` a precizat că „el este înțiiul 
formulator, încă timid, al «specificului naţional» în spiri- 
tul filozofiei lui Schopenhauer“ 1. 1, A recunoscut-o și Lovi- 
nescu drept o coordonată constantă, intangibilă a esteticii 
maioresciene. Am spune chiar că spiritus rector al Juni- 
mii a considerat că întreagă nouă direcție, de el anunţată, 

a stat sub semnul specificului. naţional transfigurat : în 
raita estetic. În discursul rostit în- 1894 la -primirea 
Junimistului A. Naum în Academie, Maiorescu; pornind 
de ia constatarea că lirica modestului poet a fost concepută 
în perioada” 1878—1890, stabilea o. caracteristică a acelei 
epoci literare.:Şi caracteristica aceasta 'e cu totul semnifi- 
cativă pentru convingerile sale estetice: „Va să zică, se 
rostea criticul, ele au fost concepute tocmai 'în vremea 
cină mișcarea noastră literară: era însemnată prin acea 
originalitate ` în care scritorii noștri. de frunte, pornind 
de la poezia populară, s-au inspirat din viața națională 
Și ne-au. înfățișat sub forma frumosului o.realitate etnică, 
adecă ceea ce este Şi cum simte românul după propria sa 
fire. Pastelurile si, Ostaşii lui Alecsandri, poveştile, şi 


PAG Călinescu, Istoria literaturii..., 1941, p. 358. 

Amintirile. lui Creangă, poeziile lui Eminescu — pentru 
a nu' vorbi decit de cei încetaţi. din viaţă, sunt manifes- 
tările acestei epoce. de renaștere literară“ 1. Nu avem 
dreptate să vedem în această apreciere o indicație clară a 
faptului că după opinia lui Maiorescu întreaga mișcare 
literară din epoca Junimii a stat sub semnul etnosului ? 
S-ar putea obiecta că aceasta e.o apreciere fugară, con- 
semnată într-un. text. oportun care, deși publicat, a: fost 
totuși gîndit ca un discurs ocazional. Obiecţia nu stă în 
picioare, aprecierea păstrindu-și semnificaţia integrală. 
Chiar: într-un discurs, Maiorescu — la care totul era, in- 
diferent de prilej, bine gindit și calculat — nu-şi îngăduia 
aprecieri care să-i contrazică opiniile de principiu. Nu vom 
spune. că în opera omului. politic, chiar şi (mai puţin) a 
criticului Maiorescu au lipsit declaraţiile oportune. Dar 
niciodată ele nu-au venit în contradicţie cu direcţia prin- 
cipală a convingerilor sale. O. demonstrează întreaga sa 
operă. Aprecierea din 1894, notată mai sus, reînnoieşte o 
opinie fixată încă din 1867. şi reluată curent după 1900. 
Rapoartele academice despre volumele lui Sadoveanu şi 
Goga ?: sînt; probe cu totul elocvente. Dar în 1909, în răs- 
punsul său la discursul de recepţie la Academie rostit de 
Duiliu Zamfirescu, nu şi-a reafirmat, cu o dirzenie neclin- 
tită; opiniile sale despre poezia populară în particular şi 
aceea, mai generală, a specificului național? Ce alta 
înseamnă această precizare dacă nu o reafirmare a opiniei 
din 1868 : „Și cînd acum 41 de ani — în primul volum al 
Convorbirilor. literare — am atras luarea-aminte a cetito- 
rilor asupra covirșşitoarei însemnătăţi a poeziilor populare, 
publicate atunci de Alecsandri... şi astăzi pot constata că 
partea lirică a vieții poporului a fost cea mai roditoare în 
dezvoltarea ulterioară a literaturii noastre culte, îndeosebi 
pentru Eminescu și, prin mijlocirea lui, pentru urmașii 
lui,“ 3? Această rectitudine în convingerile sale estetice 
este poate! şi mai bine exprimată (printr-un fel de concis 
excurs în istoricul luărilor sale de atitudine în problema 
etnosului reflectat în literatură) în scrisoarea către noul 
academician : ,. „Toată teoria dtale literară, afirmarea de 
la început, că- poezia populară ca «produs estetic nici nu 


AT, pere op. cit., în loc cit., p. 448. 
2 Vezi Ion Dodu Bălan, Octavian Goga, Editura Minerva, 1971. 
3? T. Maiorescu, op. cit., p. 484. : i 

există la naţiunile civilizate», părerea filozofică despre 
timp! și: spaţiu, împotrivirea în.'contra poeziilor. lui Goga 
şi novelelor lui Popovici-Bănăţeanu ete. :etc.: sunt diame- 
tral-opuse nu numai convingerilor :mele în petto, ci scrieri- 
lor mele de vro 40:de ani încoace, începînd cu. lauda 
lui Alecsandri pentru adunarea poeziilor populare (1867), 
continuînd. cu aprobarea romanului popular de felul lui 
Slavici (1882), cu recunoașterea fără rezervă a lui Popovici- 
Bănăţeanul (1895), cu relevarea poeziei. populare ca rădă- 
cina poeziei mai înalte (articolul despre poetul dialectal 
Victor Vlad, 1898), toate. aceste publicate în Convorbiri 
literare şi încheind cu propunerea de premiere a poeziilor 
lui Goga, publicată în Analele Academiei“-4. "dig 
Stratul romantic al esteticii. maioresciene din. care 
descinde și conceptul specificului. naţional nu a anulat 
şi nici nu a diminuat semnificaţia esteticului, ca şi, oricît 
ar părea de paradoxal, autonomia funcțiunilor acestuia în 
actele valorizatoare. : Opiniile sale despre fondul etnic al 
artei și literaturii nu au urmărit scopuri exclusiviste. 
Acesta a fost prețuit de junimism numai în măsura în 
care conținea — cum s-a spus — un substrat universal. 
Nu era o negare (cum avea-să procedeze sămănătorismul) 
a raportului necesar dintre naţional și universal, după 
cum nu a sancţionat eludarea esteticului în favoarea etni- 
cului. Dimpotrivă, amîndouă aceste raporturi s-au bucu- 
rat de un echilibru lucid, promovînd modernitatea şi 
spiritul modern, chiar dacă, ce-i drept, în cea: de a doua 
etapă în structurile esteticii junimiste au prevalat factori 
care nu ţineau, riguros vorbind, de conceptele mai vechiu- 


lui antisincretism al valorilor. 


4. Estetica junimistă nu e, cum s-a văzut, un fenomen 

„lipsit de istorie. Dar e drept să-i. limităm istoria la pe- 
rioada ei maioresciană ? Fără a forța lucrurile, vom.spune 
că în devenirea ei de după 1892 estetica junimistă. trăiește 
dacă nu o învigorare, oricum: o înnoire. O înnoire nu a 
postulatelor esențiale, ci o încercare, adesea memorabilă, 
de a le confrunta cu ceea ce adusese inedit mai recentele 


"1 E. Bucuţa, Duiliu Zamfirescu şi Titu Maiorescu în scrisori, 
ed. ĉit., p. 359. | DE: pE , 

puncte de vedere din estetica europeană. Aceasta nu o va 
face Maiorescu, ci noua generaţie de tineri selectaţi pentru 
a prelua destinele Convorbirilor şi ale junimismului. 
Dintre aceștia, cel puţin doi se disting din capul locului 
ca personalităţi cu remarcabile disponibilităţi pentru filo- 
zofie şi, în spațiul acesteia, pentru estetică (pentru estetică 
filozofică şi nu aplicată). E vorba, desigur, de Mihail 
Dragomirescu și P.P. Negulescu. Ce-i drept, la început 
aceștia sînt însoţiţi în. tentativele lor pe teritoriul esteti- 
cii şi de alți colegi de generaţie: G. Bogdan-Duică, 
C. Rădulescu-Motru (care și-a publicat în România jună 
din 1899 lecţia de deschidere-a cursului său universitar, 
Spiritul ştiinţific în estetică, de un antimaiorescianism 
abia mascat), S. Mehedinţi, mai vîrstnicul Al. Philippide. 
Cum aceștia abandonează destul de repede, verificîindu-şi 
vocaţia în alte domenii sau se depărtează de matca juni- 
mistă (exemplul lui Rădulescu-Motru — citat mai sus — 
e cu totul semnificativ); le putem considera accidente 
pasagere. Cel mult pot fi înregistrate ca fenomene care 
fixează . dispersiunea pe care o cunoaște junimismul în 
estetică în preajma și după 1900. Semnificativă ni se pare, 
din nou, poziţia lui C. Rădulescu-Motru. Cel care făcuse 
parte din cercul de tineri apropiaţi lui Maiorescu, a 
participat — ce-i drept rezervat — în 1893 la polemica cu 
Gherea şi va fi cooptat în 1902 în comitetul de conducere 
al Conworbirilor literare 'va exprima în 1900 în publicaţia 
sa, atunci înființată (1 ianuarie 1900), Noua revistă română, 
opinii care semnalează dacă nu începutul procesului de 
îndepărtare de matca junimismului originar, oricum feno- 
menul divergenţelor clarificatoare în această tabără pe 
care profesorul o voise unită. Le găsim în articolul Idealu- 
rile sociale și arta din nr. 2 (15 ianuarie) pe anul 1900 
care, pornind de la cele două puncte de vedere afirmate 
în polemica Gherea-Maiorescu, înclina balanţa opțiunilor 
— surprinzător — spre poziţia criticului socialist. Gherea 
— scria directorul noii publicații —, „dintre toţi cei care 
au participat la discuția de odinioară“ a utilizat o meto- 
dologie fericit aplicată fenomenului nostru literar, în 
timp ce. „adversarii săi... erau obișnuiți să considere ipo- 
tezele metatizicei germane drept cheia magică“. Iar Gherea 
„a fost departe de a face compoziţii școlărești după recepte 
filosofice, precum făceau mulţi dintre adversarii săi li- 

terari“; studiile sale critice fiind „pornite din dorinţa de 
a veni în ajutorul literaturii române, iar nu metafizicei 
europene“: Sigur că Motru îl amendă şi pe Gherea socotind, 
ca altădată Al. Philippide, că a confundat idealul înaintat 
cu: idealurile socialiste,. socotindu-le numai pe. acestea 
drept legitime, că a încercat să realizeze „asocierea între 
socialism și. literatură“. deși „era socialismului. sincer n-a 
sosit încă pentru ţara românească“ și că „artistul de va- 
loare care să consacre în totul teoriile lui Gherea e încă 
așteptat“. Dar dincolo de aceste amendamente şi rezerve, 
Motru, vizionar, declara că „arta: noastră viitoare. trebuie 
să fie tendenţioasă ...: În ea, pînă la vremuri: mai bune, 
să-și găsească un refugiu simţul de dreptate .și onestitate 
al poporului nostru. Ea să îmbrăţișeze ` gîndirea. celor 
atrași de ideal. Satira, nuvela şi. romanul tendențios 
politic... arta unui: Gogol și a -unui Scedrin — iată .ce 
ne-ar fi de primă uulitate în momentele de faţă... Voim 
u artă moralizatoare, o. artă propagatoare de idealuri 
sociale... Cînd atmosfera viţioasă care ne înăbușă acum va 
fi împrăștiată ; cînd arta -tendenţioasă își va fi: îndeplinit 
rolul său — atunci ‘vine. arta senină, clasică... Dar pînă 
“atunci, artistul român nu poate fi decît tendenţios.“ Fără 
îndoială, Motru nu a fost estetician, opiniile sale sînt :mai 
curînd de bun-simţ, nu e un adept al orientărilor istoriste 
şi confundă, destul de simplist, vocaţia marii arte de a 
exprima conștiința morală a epocii cu scrierile minore, 
prăcticist utilitare. Dar opiniile. sale,' așa cariate de sim- 
plism cum sînt, vădesc limpede că ideologia: literară juni- 
mistă, în- ipostaza închipuită de noua generaţie, nu se mai 
prezenta ca un bloc unitar. Blocul prezintă fisuri, primej- 
dioase, chiar din momentul constituirii. lar acestea se 
datorau deosebirilor de opinie împărtășite de cei pe care 
Maiorescu îi numea „urmaşi ai noștri din tinăra generație“. 
„Fenomenul la care- ne referim e pilduitor demonstrat 
şi „de; S. Mehedinţi; - Eminentul .geograf .a. fost, incontes- 
tabil, preferatul :lui Maiorescu, ascendent ce i-a asigurat, 
în 1907, și misiunea de director al Convorbirilor literare. 
Tînărul Mehedinţi îl venera, ce-i drept, pe dascălul său 
pînă a-l imita în tot. Făcea politică, ţinea discursuri ele- 
gant alcătuite, își distribuia efectele oratorice atent și la 
locul potrivit, se familiarizase cu tacticile. aranjamentelor 
de culise, tindea să stăpiînească un univers. rotund de 

cunoștințe din sfera .umanioarelor, de la filozofie, istorie 
şi geografie la estetică și critică literară... Distanţa dintre 
model și decalc era însă imensă, poza minoră, alcătuită din 
material friabil, ținînd locul bronzului din statuia origi- 
nală. A fost un reputat specialist în disciplina 
căreia i s-a consacrat, dar un amator fără vocaţie în 
ideologia literară, deși afișa pretenţii dictatoriale de men- 
tor și legislator. La această deficiență au contribuit nu 
numai cunoștințele puţine -din domeniul esteticii . sau 
ideea că puncte de vedere valabile la 1867 îşi păstrează 
deplina utilitate și la 1900, dar și structura ideologică a 
geografului, rurală, și ruralizantă. pe toate dimensiunile. 
Lovinescu avea dreptate !. Mehedinţi nu a fost un maio- 
rescian, ci un eminescian. Dar nu un descendent al poe- 
tului universal Eminescu la care. romantismul era cenzu- 
rat de aspiraţia spre rigorile clasicităţii. Din tot ce a scris 
Mehedinţi, (vezi mai ales culegerea Primăvara literară) 
respiră „micul romantism“ impregnat de tradiționalism 
inchistat și blam față de. civilizaţia urbană, modernă. 
Acest credo social convertit în planul ideologiei literare 
nu putea să capete decit fizionomia mediocră a unui sămă- 
nătorism. epigonic. Din ideologia literară maioresciană 
Mehedinţi reținuse numai teoria romanului. poporan şi 
cea a specificului național. Dar și acestea prelucrate şi 
acomodate momentului sămănătorist de un discipol fără 
aplecare specială pentru estetică. Aceasta nu înseamnă, 
firește, că viitorul director al Conwvorbirilor literare se 
recomandă ca un partizan al orientării istorist-sociologice 
în ideologia literară. Dimpotrivă, se va manifesta ca un 
adversar neîmpăcat al acesteia, declarînd-o chiar ritos 
(ca în orice chestiune) „străină artei“, suspectînd poliţist 
orice deviere asimilabilă „gherismului“. Paradoxal, Mehe- 
dinţi se credea un maiorescian de pură descendență şi nu 
ostenea să se revendice din magistratura întemeietorului 
Junimii ale cărui directive pretindea că le aplică. 
Şi totuşi Mehedinţi era un sămănătorist de strictă 
observanţă căruia îi lipseau numai darurile de apos- 
tol. Se va manifesta ca atare nu numai la Convorbiri 


1 Vezi E. Lovinescu, Istoria literaturii române contemporane, 
vol. 1, 1926, p. 45-52, vol. II, p. 43-52 şi T. Maiorescu şi posteritatea 
lui critică, 1943, p. 43-71. 

literare, din 1907 încolo. Dar şi mai înainte, firesc, în 
publicația condusă de-N. Iorga. Articolul său Primăvara 
literară. Către cei aleși ai tinerimii de astăzi a apărut 
în nr. 8 din februarie 1905 al revistei Sămănătorul şi 
semnifica nu numai recunoașterea importanţei dobindite 
de noul curent, dar înainte de toate că ideologia literară 
a viitorului director al Convorbirilor literare era sincronă 
cu a sămănătorismului din epoca 'sa de glorie. Mehedinți 
se războiește aici cu decadentismul, cu zolismul, asimi- 
lindu-le — toate — cu „florile răului“ ale corupţiei apusene 
pătrunse primejdios în geografia natală. În locul acestui 
trandafir de import care, chiar: dacă e frumos, implantat 
la noi ar fi dăunător 1. Şi aceasta pentru că „ar fi păgubită 
„lumea întreagă, dacă ar pieri de pe fața pămîntului tran- 
dafirul sălbatec, răsura dealurilor și a munţilor noştri din 
care cine știe ce nobilă floare va ieși cu trecerea vremii“. 
Alarmant în retorica de directivă a lui Mehedinţi nu e, 
fireşte, faptul că se elogiază cu deosebire acele „creaţiuni 
ale geniului tău naţional și ale nimănui altuia“, ci că se 
apreciază, dintr-un restrictiv unghi sămănătorist, opera 
marilor noştri creatori (Eminescu, Goga, Coșbuc, Duiliu 
Zamfirescu), ba chiar și producţiile minore care mimau 
asemenea însuşiri. Esteticul era deci abandonat cultura- 
Jului şi etnicismului. Cînd va. prelua conducerea 
revistei junimiste, Mehedinţi îi va imprima aceste coman- 
damente care.nu mai aveau practic nimic comun cu prin- 
cipiile estetice maioresciene. Chiar cu cele din 1904—1906. 
Mehedinţi era atit de lipsit de gust și prin orientarea sa 


1 Coincidenţă semnificativă. În aprilie 1905, la apariţia pla- 
chetei lui D. Anghel În grădină, Iorga scria : „Poetul acestor îm- 
belşugate grădini care e o grădină boierească, o grădină scumpă, o 
grădină pentru oameni avuţi, trebuie să-și amintească totdeauna 
că bogăţia unui suflet de scriitor poate să aibe două izvoare : sau 
cetire foarte întinsă... sau coborirea, umilirea sufletului către na- 
tura întreagă şi către toţi oamenii, contopirea -cu întreaga făptură. 
D. Anghel n-are decît să aleagă“ (Sămănătorul din 10 aprilie 1905).. 
Şi în 1910, cînd despovărat de obligaţiile faţă de poet (în 1905 
Anghel era apropiat cercului Sămănătorul) 'scria despre lirica 
„acestuia : „Cînd s-a ivit iarăşi ca poet, căută în lumea florilor eroii 
săi, într-o vreme cînd ni dădeam cu toţii silinţa să aflăm literaturii 
românești alte izvoare și altă îndreptare. Imnurile către florile 
scumpe de oraş mare erau o sfidare“. [N. Iorga — Scriitorul de azi: 
d. D. Anghel, Neamul românesc literar, II, nr. 44 (31 octombrie) 
1910, p. 690.] i 

antiestetică produsese un asemenea vid în spaţiul Convor- 
birilor literare încît în 1914, la șapte ani de cînd stăpînea 
conducerea revistei, se mîndrea cu acest bilanţ și atunci 
hilar : „Pe cît ne-au îngăduit puterile, am căutat să în- 
grijim și să scoatem la lumină îndeosebi manifestările 
originale ale culturii românești. Lirica sinceră a lui 
Cerna, icoanele din viața aromânilor de Beza ; novelele 
atit de caracteristice ale lui Mihail Chiriţescu ; operele 
dramatice ale dlor I.. Miclescu și Al. Florescu...“ 1 Era 
mai puţin -deciît realizase M. Dragomirescu în revista sa. 
Cit despre distanţa care despărțea revista lui Mehedinţi 
de Viața românească, aceasta era astronomică. Epoca nu 
era, ce-i drept, deosebită în valori. Dar cele existente se 
țineau departe de îmbătrînita, prăfoasa revistă încăpută 
pe miinile unui geograf învăţat dar afon în ale esteticii. 
Specialistul în geografie dar diletantul în estetică realiza 
recordul de a se manifesta: ca sămănătorist mult după ce 
steaua acestuia apusese. binişor. Mehedinţi continua să 
elogieze „direcţia sănătoasă“ care aduce „o adevărată 
răcorire morală“ nu în 1905, cînd asemenea aprecieri mai 
puteau avea rostul și rațiunea lor, ci și în 1915. Dacă la 
această obturare compactă a gustului și a unei rudimen- 
tare, anacronice ideologii literare sămănătoriste, adăugăm 
şi faptul că maiorescianul principiu al separării sferelor 
fusese abandonat, căpătăm, proporţiile depărtării lui Me- 
hedinţi de matca junimismului. Cel puţin în planul conser- 
vatorismului echilibrul fusese menţinut. Conservatorul 
politie Mehedinţi era tot atît de conservator în estetică 
și ideologie literară. Culmea e că Mehedinţi credea că are 
autoritatea morală de-a incrimina, în fulminante articole, 
incurajarea politicii în literatura publicată de (se putea ?) 
Viaţa românească. Mihail Dragomirescu, urmărind atent 
„criticile“ lui Mehedinţi, „avea dreptate să consemneze că 
acesta „confundă așa de des sfera literaturii cu a politicii“. 
Iar verdictul său e numai o judecată de constatare : „Toate 
acestea ne duc la concluziunea că d. Mehedinţi, în materie 
de ideologie literară, nu numai că nu e în progres față de 
critica dlui Maiorescu pe care se străduiește s-o reprezinte 
astăzi, dar este mult înapoi“. Şi aceasta pentru că 


1 Soveja (S. Mehedinţi), Primăvara literară, 1914, p. 5. 

„d. Mehedinţi, care altminteri poate fi ginditor în materie 
geografică, gîndeşte însă puțin Și SURETA în: materie. 

aal Re MOE ca și Si Mehedinţi (cel dintii 
întemeietorul unei publicaţii independente 'și cel de al 
doilea director, timp de șaptesprezece ani, chiar al revistei 
junimiste) s-au îndepărtat de ideologia literară maiores- 
ciană, fie printr-o poziţie divergentă, fie prin răstălmăcire 
Și îngustare falsificatoare. Din toată generaţia de noi ju- 
nimiști singurii care se apropie de cadrele ideologiei lite- 
rare maioresciene sînt, de fapt, Mihail Dragomirescu 
și P.P. Negulescu. Era vorba la aceștia, s-o spunem dintru 
început, nu de o repetare epigonică a esteticii junimiste, 
așa cum fusese statuată de întemeietori, ci de o interpre- 
tare creatoare a mai vechilor concepte, realizată de 
personalități cu independenţă. de gîndire. Sigur că deve- 
nirea celor două personalităţi va fi diferită, Negulescu 
abandonînd estetica în favoarea filozofiei pure, iar Drago- 
mirescu impunîndu-se ca un estetician de marcă, cunoscut 
— datorită sistemului său original — în cercurile mondiale 
de specialitate. Dar debutul (vrem să spunem activitatea lor 
de pînă prin 1900) a fost deopotrivă promiţător în disci- 
plina esteticii şi numai împrejurări întîmplătoare au ho- 
tărît (ca în atîtea alte cazuri) destinul fiecăruia, sancțio- 
nînd numai în Dragomirescu pe estetician. 

Primele scrieri ale lui P. P; Negulescu aparțin Re AR 
dovedind fineţe, aplicare. și. originalitate în cercetare. E 
drept că sugestia elaborării acestor studii a venit din. par- 

_ tea profesorului său Maiorescu pentru a le utiliza drept 
contribuţii fortifiante în polemica cu Dobrogeanu-Gherea. 
“Acest aspect al contribuţiei lui .P.P. Negulescu îl. vom 
examina în capitolul ,Polemici“.) Dar nu e mai puțin ade- 
vărat că indiferent de finalitatea utilă a acestor studii, 
ele probau — cum spuneam — opinii estetice. în prelun- 
girea celor ale junimismului din anii de strălucire. Cele 
cinci studii, atit de corpolente încît au putut alcătui su- 

1 M. Dragomirescu, Ideologia T EEAS, literare“, în. En: 


vorbiri, an I, nr. 15 (decembrie), 1907. Apud. Scrieri critice și. este- 
tice “ed, Zi) Ornea şi Gh. Stroia), E.P.L., 1969, p. 77,69. 

marul unui volum, au fost elaborate (și, firește, publicate) 
în anii 1892—1897. Chiar dacă elaboraţia a fost rezultatul 
unei sugestii venite din partea unei persoane care trebuia 
ascultată, important aici e faptul că tînărul filozof aduce 
elemente. ale unui punct. de vedere înnoitor.. El nu se 
depărtează de maiorescianism, dar, frecventînd autorităţile 
mai noi în materie: de estetică (Hennequin, Guyau; Du- 
mont, Souriau, Proudhon, Fechner, Ribot), îi aduce un 
spor necesar de acomodare și împrospătare. Pentru prima 
oară conceptele junimiste esenţiale sînt argumentate cu re- 
feriri și citate din esteticienii mai noi (unii chiar de ultimă 
oră).- Trecerea — aproape:un salt spectaculos — de la 
metafizicienii-germani din prima jumătate a secolului XIX 
la cei din ultimele decenii racorda estetica junimistă la 
contemporaneitate, pînă acum privilegiul exclusiv al lui. 
Gherea. Era 'o deschidere de orizont cu adevărat necesară 
care dacă s-ar fi- consolidat temeinic ar fi conferit esteti- 
cii junimiste o dialectică nebănuită. Oricum, din altă 
perspectivă (aproape contrarie) decît cea proiectată de este- 
tica lui Dragomirescu. Pentru. că Negulescu se distingea 
de pe acum (spre deosebire de colegul său M. Dragomi- 
rescu) prin echilibru, măsură și .tact, neagreînd excesul 
dogmatic pe care îl va proba încă din anii aceștia (și mai 
ales mai tîrziu) viitorul autor al Științei literaturii. | 
Negreșit, Negulescu exprimă convingeri maioresciene, 
deși autonomia în-'opinii e afirmată cu demnitate, din 
==! probabil — aceleași intenții de a-i aduce înnoiri. Ca Și 
maestrul său, e scientist și. ateu.. În: Religiunea şi arta 
(care purta menţiunea în subtitlu : O introducere în studii 
de estetică) dezbătînd o chestiune mult abordată în ulti- 
mele decenii ale secolului trecut, constată fenomenul ire- 
versibilității. dispariţiei religiei. Întrebîndu-se ce anume 
va. înlocui funcțiunile religiei în dezvoltarea morală și 
intelectuală a omenirii, socotea că aceste înalte funcțiuni 
îi revin artei. Aceasta deoarece, epistemologic, arta și reli- 
gia fac parte din aceeași modalitate specifică de cu- 
noaștere. (Și Marx vorbise de „însușirea artistică, reli- 
gioasă, practic spirituală a lumii“.) „Ca și religiunea, poe- 
zia poate deveni, prin urmare, pentru .omenire o ocazie 
și un îndemn de activitate ideală, de ridicare peste mate- 
rialitatea mărginită a vieţii de toate zilele, într-o lume de 
idei mai largi, mai generale.“. Dar, surprinzător, în același 

text- în care: preciza că arta se aseamănă cu religia 
pentru că „prin dezinteresare și impersonalitatea. ernoţiu- 
nilor sale, arta ne ridică, ca și religiunile, deasupra 'egois- 
mului individual“, Negulescu nu'pregetă să afirme puncte 
de vedere care amintesc fără echivoc de postulatul funcției 
sociale a artei : ,...Se poate ca arta să nu fie numai une no- | 
ble inutilité, că se-poate, din contra, ca ea să cuprindă în sine 
soluția unei grave chestiuni sociale. S-a considerat prea 
mult arta ca o simplă distracţie, ca o simplă chestie de 
«petrecere» și prea puţin ca un: posibil factor de progres 
social... Chestiunea rolului artei are dar nu numai o simplă 
importanţă teoretică, ci și o imensă importanță practică.“ 1 
E lesne de recunoscut aici nu numai proba independenţei 
în gîndire a tînărului filozof, dar și o implicită (involun- 
tară ?) atitudine polemică cu mai vechile teze (nici acum 
abjurate) ale profesorului său. Negulescu citise, cu sigu- 
ranţă, Criticile lui Maiorescu (reeditate în 1892 în trei vo- 
lume la Socec) și e imposibil să nu fi cunoscut celebrul 
pasaj din O cercetare critică în care se spunea că „poezia 
este un product de lux al vieței intelectuale, une noble inu- 
tilité, cum -a zis aşa de bine M-me de Staël“. Dacă medita- 
tiile lui Negulescu nu sînt o critică directă a aserțiunii 
maioresciene, pot fi oricum apreciate ca o comentare a ei i 
cu totul independentă, instalînd-o sub  reflectorul în- 
doielii. ia ARN ML a, și ia d Va: 

Nu ar trebui să se înţeleagă de aici că Negulescu se 
distanţa de estetica profesorului său. Repetăm, o împărtă- 
șea în datele ei esențiale, apărînd-o chiar de atacurile ad- 
versarilor (fireşte, Gherea și partizanii săi). Dar se stră- 
duia să-i confere noi aliniamente şi puncte de sprijin. 
Studiul din care am citat era, cum se vede, numai intro- 
ducerea la un ciclu care, din păcate, a rămas în proiect. 
Cunoaștem însă proiectul în toate detaliile sale (publicarea 
lui ar fi mult binevenită) pentru că i-a fost comunicat lui 
Maiorescu într-o lungă scrisoare (10 pagini).. Și el îngăduie 
descifrarea opiniilor estetice ale lui Negulescu care semni- 
ficau — cum spuneam — un maiorescianism acomodat. Să 
notăm mai întîi că autorul intenționa probabil să- ela- 
boreze trei studii (planul are trei părți), în afară de 
introducerea publicată (Religiunea şi arta). Fiecare capitol 


1 P. P. Negulescu, Religiunea și arta, loc cit., p. 722—723, 744. 

mai mare (altfel spus, fiecare studiu). e împărţit metodic 
în paragrafe analitice. (Cap. I. „Analiza — faptelor — es- 
tetice““ — 8 paragrafe ; Cap. II. „Principiile estetice“ — 
11 paragrafe ; Cap. III. „Critica în artă“). O problemă care 
îl preocupă mult pe Negulescu este cea a emoţiei estetice, 
atunci mult discutată, constituind, cum se: ştie, la unii 
esteticieni, preocuparea de căpătii. În acest scop, de altfel. 
ii citise pe- Fechner și pe Ribot: (La psihologie des senti- 
ments). După opinia'lui: Negulescu, notată la- par. 5 al 
cap. I, „numai imagini, idei, sentimente contemplative, 
lipsite de orice raport real sau posibil cu persoana proprie 
a privitorului sau ascultătorului, dezinteresate, așadar, pot 
face conţinutul plăcerii. esteticii“. Tînărul estetician își 
propunea chiar să. dea o definiție a chestiunii, pe care i-o 
comunică: lapidar profesorului în paragraful 6. ,,Plăcerea 
estetică neexistînd independent de un conţinut de imagini, 
idei, sentimente și fiind produsă numai de imagini, idei, 
sentimente contemplative, impersonale, dezinteresate, nu 
e decât coloritul particular pe care îl iau elementele noas- 
tre psihice, cînd. sunt contemplative, impersonale, dezin- 
teresate.“. Cu acest- prilej, autorul relua problema imper- 
sonalităţii în artă, pe care o dezvoltase în studiul din 
iunie 1893 (îl vom comenta în alt capitol al lucrării noastre). 

Spre deosebire de studiul trecut, aici autorul introduce 
o distincţie, ni se pare, importantă. Se. deosebește, astfel, 
între conceptele „impersonal“ și „dezinteresat“, Impersona- 
litatea — stăruie autorul — implică dezinteresarea subiec- 
tului, dar nu şi pe aceea a obiectului. Dezinteresarea în 
acest caz. presupune lipsa finalității obiective, nu subiec- 
tive. După opinia autorului, această deosebire îngăduie 
nu numai distingerea, dar și separarea plăcerii. produse 
de o cercetare științifică, care poate fi impersonală şi 
subiectivă, dezinteresată, dar nu este estetică, pentru că 
nu e în același timp şi obiectiv dezinteresată, întrucît 
plăcerea constă. în scopul urmărit, aflarea adevărului. În- 
tr-adevăr, subliniază Negulescu, „o cercetare ştiinţifică 
întreprinsă cu conştiinţa inutilităţii ei, adică cu conștiința 
că nu va duce la nici un rezultat obiectiv, nu poate fi 
decit penibilă“. Tot aici autorul anunţă că-și propune să 
se refere critic la teoria lui Guyau, „care identifică fru- 
mosul cu utilul și introduce astfel în estetică emoţiunea 

obiectivă, dacă nu şi -pe cea subiectivă“ 1. Planul scrisorii 
dovedește deci încă o dată că autorul, per nege în 
planul maiorescianismului, năzuia să-l acomodeze ` cu 
noile rezultate dobîndite de estetica vremii.. 

- Maiorescu trebuie să fi: așteptat cu interes PADAN Jui 
Negulescu. Dar, ‘brusc, la: numai două. săptămîni după 
scrisoarea. citată mai: sus, tînărul. filozof, în urma cine 
ştie căror lecturi sau sugestii, își schimbă ;— temporar, 
credea:el — firul hotăriîrilor și propune:un studiu despre 
arta socialistă pe care, 'de asemenea, îl.comentăm la locul 
potrivit. “Deocamdată, autorul nu renunţase la ideea elabo- 
vării studiilor de estetică. teoretico-normativă. Dimpotrivă; 

„socotea. că, polemic, acestea le-ar. anunţa în chip util pe 
cele de profil pronunţat teoretic. Cum îl prevenea pe Ma- 
iorescu în scrisoare : „aş ține să apară acest articol pe apri- 
lie, întîi pentru ca să vină mai la timp, și al doilea pentru 
că aş vrea să încep pe mai studiile de estetică“ ?.. 

La începutul lui aprilie 1894, Negulescu expediază la 
Bucureşti prima parte a noului studiu. și la cîteva. zile 
„restul; fiind sigur de publicare, de 'vreme ce transmitea 
rugămintea de a nu se. tipări prima parte separat, ci 
necondiționat studiul în forma sa integrală. Dar, lucrurile 
nu aveau. să se petreacă deloc:atit de lin pe cît spera 
Negulescu.: Citit. de colectivul: redacţional în cadrul unei 
şedinţe speciale, studiul lui - Negulescu a -întimpinat: neaș- 
teptat de. numeroase şi serioase obiecțiuni. În consecinţă, 
studiul i se înapoiază, laolaltă cu observaţiile. „cercului“, 
comunicate de N. Basilescu, în calitatea sa redacțională. 
În observaţiile comunicate de Basilescu descoperă cu ui- 
mire: infiltrații- puternice ale esteticii de tip- istorist care 
îl încercaseră. și pe el. Dar rezista pentru că înțelegea să 
acomodeze altfel maiorescianismul cu orientările mai noi 
în estetică Va . „protesta deci - într-o, scrisoare către 
Maiorescu care începe calm. şi concesiv,. pentru.a sfirși 
iritat şi intransigent.. O erezie periculoasă i se părea a îi 
observaţia comunicată prin Basilescu potrivit căreia artele 
egipteană şi japoneză nu ar trebui considerate drept ei 
a ia ele me în genul lor culmi de ep pia şi 

— înainte de toate — produsul unor anume civilizaţii, ex- 
presia lor artistică superioară. lritat peste măsură, pie a 
lescu îi scrie răspicat profesorului său, căruia, evident, . 
cerea dreptate pentru : apărarea unei cauze pe care o știa 
comună. 

„După opinia îndreptățită a lui Negulescu, artele japoneză 
sau egipteană sînt, fără. îndoială, capodopere ale genului. 
Dar în sfera globală. a artei, ele se așază fatal în zone. 
inferioare. : Lucrările lui Benvenuto Cellini, exemplifică 
autorul, sînt capodopere ale orfevreriei, fără ca aceasta 
să împiedice situarea genului în zonele inferioare ale artei, 
mult în urma picturii, sculpturii sau poeziei. „Căci — şi 
tonul scrisorii se schimbă brusce —, să ne înțelegem. Noi 
nu facem istorie, nici arheologie, ci pe cît putem, binein- 
teles — artă. Și din punctul de vedere al artei, operile de 
artă sunt pur şi simplu opere de artă, de judecat ca atari 
dintr-un punct de vedere comun, din punctul de vedere 
al emoţiunii estetice. Altfel, pentru ca să nu le comparăm 
— cum zice Basilescu în numele cercului —, fiindcă sunt 
genuri diferite și «expresiuni ale unor civilizaţii diferite», 
nu ne rămîne decit să le apreciem în raport cu civilizațiile 
cari le-au produs, să facem, adică, «critică științifică» sau, 
în cel mai bun caz, istorie și arheologie, nu artă. Pentru 
mine, însă, operele de artă sunt pur şi simplu opere de 
artă şi, ca'“atari, comparabile înăuntrul genurilor. lor 
(pictura cu pictura, sculptura cu sculptura, muzica cu 
muzica etc), din punctul de vedere al criteriilor estetice. 
Aceste criterii se reduc în esenţă la unul singur : adevă- 
rul — adevărul plastic î în artele plastice, adevărul palnie 
gic şi logic î în poezie, roman, dramă...“ 1, 

-Să constatăm, odată cu: Negulescu, că inamicul se in- 
filtrase 'chiar în cetate. Pentru că, fără îndoială, a con- 
siderai că un gen artistic este expresia determinată a unei 
anumite civilizaţii înseamnă automat a subscrie una din 
tezele de seamă ale istorismului în estetică, și anume 
aceea. privind raportul de cauzalitate dintre mediul so- 
cial-istoric: şi artă. Poate că această constatare, relevată 
lui. de observaţiile transmise de Basilescu, să fi contribuit 
la- hotărirea de a abandona estetica. „Dacă. am insistat 
asupra acestei chestii — se. confesa Negulescu părintelui 

său spiritual — e pentru că am crezut că un cerc trebuie 
să aibă un fundament comun intelectual. Un cerc literar, 
mai ales, trebuie să aibă un punct de vedere comun în 
chestiile de artă. Şi, de aceea, vă mărturisesc, m-am simţit 
parcă prin obiecțiile lui Basilescu și ale cercului înstrăinat 
de prietenii noștri literari. Am eu dreptate și n-are cercul, 
sau are cercul dreptate și n-am eu, asta e o chestie de 
mai mică importanţă. Important e însă să nu fie între 
noi divergențe aşa de fundamentale în ceea ce face tocmai 
coheziunea grupului nostru, adică în părerile literare. 
De aceea, vă supun cazul, așa cum se prezintă — cel 
puţin ca chestie de conştiinţă pentru mine.“ 1 
Tocmai peste doi ani, cînd Negulescu considera estetica 
un domeniu pentru el definitiv abandonat, revine în for.: 
A fost tot o îndatorire polemică. (Ciudat, singurele studii 
de estetică hotărîte din proprie inițiativă — e vorba. de 
proiectatul ciclu din 1893 — nu au fost realizate. Şi ele pu-. 
.teau fi adevărate: contribuții: de. valoare.) De astă dată 
tînăra echipă junimistă trebuia: să-i răspundă lui N. Pe- 
trașcu, :care polemiza. acid cu: Convorbirile în. revista sa 
(atunci. înfiinţată) Literatură și artă română. Iar -Petraşcu 
invectiva Convorbirile de pe poziţiile istorismului în este- 
tică, ce-i drept cam: simplist înțeles. Cum Negulescu îşi 
dovedise în anii trecuţi competența în. asemenea pro- 
bleme, a fost, probabil, solicitat să se angajeze din nou. 
Aceasta; e originea studiului său Lucruri vechi (an. XXXII, 
din dec.:1897 și ianuarie 1898). . i tt (DA TH 
"După ce respinge unele opinii cam stupide acreditate de 
revista lui Petrașcu, Negulescu își concentrează atenţia — 
cum era de aşteptat — asupra problemelor. de estetică 
teoretică. În':centrul: discuţiei era teoria, de: proveniență 
tainiană, privind rolul determinant al mediului (fizic și 
moral) asupra creatorilor: și — implicit — a operelor de 
artă. Metodic; filozoful începe. prin a demonstra că în: 
problema influenței mediului chiar: 'exponenții acestui 
punct de vedere: nu au fost unanimi în: apreciere; înregis- 
trindu-se numeroase. îndoieli. Se citează în- acest sens 
chiar din Darwin, Taine, Hennequin ete. După un larg ocol 
demonstrativ, autorul conclude cam didactic : „... Așadar, în 
rezumat, influența mediului fizic fiind nesigură și variabilă, 

uneori cu desăvirşire nulă, iar efectele ei acumulate în 
decursul vieţii popoarelor fiind aşa de multiple şi de 
complexe încît se opun unei determinări precise ştiinţifice, 
nu poate servi la explicarea producțiunii operelor de 
artă“l. Dar greul dezbaterilor analitice e rezervat pentru 
examinarea problemei influenței mediului moral și social 
asupra creatorilor şi, indirect, asupra operelor. Menţio- 
năm aici din capul locului faptul, pe care îl vom releva 
— detaliat — mai încolo, că Negulescu nu a înţeles de 
astă dată să respingă de plano punctul de vedere istorist. 
Comentariul său, de o cumpănită distincție, impune prin 
nuanțarea poziției, aducînd crezurilor estetice autonomiste 
contribuţii noi și importante. zi i 
Poziţia sa e acum substanţial modificată în comparație 

cu 'aceea exprimată în scrisoarea din mai 1894 către 
Maiorescu. Dacă atunci nega iritat propunerea redacţiei 
Convorbirilor de a aprecia anumite genuri artistice ca ex- 
presii ale unor civilizaţii, acum Negulescu exprimă opinii 
vizibil corectate. Să fi contribuit la aceasta faptul că în 
rîndurile noii generaţii de junimiști autonomismul intran- 
sigent (cu excepția lui Dragomirescu) nu era agreat sau 
faptul că istorismul cucerise poziții importante, de neelu- 
dat în estetica și în general în viaţa culturală românească ? 
Fără îndoială, aceste împrejurări au îndeplinit anumite 
funcțiuni în procesul amintit. Dar, înainte de toate, cre- 
dem că hotăritoare în-această sensibilă. modificare de 
optică 'a fost evoluţia convingerilor estetice ale autorului 
însuși, care înțelegea să accepte din principiile istoriste 
acele elemente într-adevăr viabile, respingind excesul. 
Dincolo de modalitatea: devenirii, faptul trebuie înregis- 
„trat ca atare : la- sfîrşitul anului 1897, poziţia lui P P. Ne- 
gulescu, fără a se depărta de albia autonomismului, su- 
feră o marcată mutație spre concilierea principiilor nici- 
odată antitetice dintre coneret-istorie și general-uman. 
"E drept că la începutul discuţiei în jurul acestei pro- 
bleme, pentru a demonstra inconsistența acelor puncte de 
vedere care transformaseră într-o mecanică lege absolută 
raportul mediu moral-creator, Negulescu apelează la 
exemplul unor cazuri limită. Sînt cu grijă căutate exem- 
plele unor creatori care, în conflict ireconciliabil cu me- 

diul moral al epocilor, s-au izolat, durîndu-și opera într-o 
desăvirşită solitudine. E folosit cazul lui Ingres, citat 
chiar de Taine, care a disprețuit formele vieţii moderne, 
imaginîndu-și o lume a sa, depărtată cu totul de cotidia- 
nul împotriva căruia — prin operă — protesta („el locuia 
cu inima şi cu închipuirea în antichitate“). Cazul lui In- 
gres poate fi cu ușurință multiplicat cu al altor artiști care 
au repudiat și ei atmosfera morală a timpului, creîndu-și 
un climat al lor — adeseori ireal —, în care trăiau și 
creau. Copernic sau Galileu au refuzat, de pildă, să accepte 
direcția dominantă a vremii (spiritul religios) împotrivin- 
du-i-se prin operă fără ca aceasta să provoace degeneres- 
cența vocației lor de oameni de ştiinţă sau artiști. După 
această analiză a unor asemenea cazuri limită, Negulescu 
crede că poate conclude. „Dar ce mai însemnează în acest 
caz afirmarea absolută, ca o lege, că dacă atmosfera mo- 
rală necesară unor anumite talente lipseşte, ele «degene- 
„rează şi pier» ? Degenerează și pier, poate, talentele infe- 
rioare, care nu au puterea de a-și crea ele înseși atmosfera 
morală convenabilă activităţii lor, dar cele superioare nu.“ 
„ Argumentaţia lui Negulescu era de astă dată îisurată. 
Chiar exemplul acestor creatori protestatari care refuzau să 
se acomodeze spiritului veacului, străduindu-se să-și fău- 
rească — prin abstractizare, preciza Negulescu — o alta, 
"potrivită elanurilor și năzuinţelor particulare, e o dovadă 
că realitatea timpului nu le era străină, că i-a influențat, 
determinînd amintitul proces de delimitare şi izolare. 
Opera lui Ingres, a lui Galileu sau Copernic e astfel în 
egală măsură o expresie mijlocită a civilizaţiei lor. Nici un 
artist nu creează un univers abstract, izolat de vîrstă și 
istorie, ci întotdeauna reflectîndu-le. Din întreg comen- 
tariul lui Negulescu trebuie reţinut efortul său salutar de 
a respinge interpretările forțate, mecanice ale tezelor 
tainiene, ele înseși la origine creaţii excesiv dogmatice, 
urmărind să demonstreze peste tot facultatea dominantă 
şi raportul, mecanic dintre artă și mediu. Din acest punct 
de vedere, iniţiativa lui Negulescu era binevenită, de- 
nunţind forțările interpretative ale publicaţiei lui Petrașcu. 
Astfel, de pildă, acolo se pretindea că artistul e dator să 
se supună gustului publicului care-l susține sub raport 
material. Negulescu, în replică, demonstrează contrariul 
citind exemple concludente {de la Spinoza la Slavici), 

tot atitea probe ale adevărului potrivit căruia marii crea- 
tori nu s-au supus gustului public, adeseori mijloc de 
pervertire a autenticei chemări : „Un artist adevărat re- 
nunță mai bine la arta sa, cînd nu poate produce fiindcă 
nevoile traiului nu-i lasă timp liber ca să producă, decît 
să se plece gustului mulțimii, care nu-i înțelege arta, așa 
cum o înţelege el“, 

De mare interes se dovedește a fi modul fin, nuanțat, 
cum înţelege să abordeze Negulescu un alt aspect — carac- 
teristic — al esteticii tainiene. Criticul şi esteticianul fran- 
cez acreditase ideea, destul de rigidă, potrivit căreia me- 
diul (atmosfera) moral(ă) care influențează o operă de 
artă şi se reflectă în substanţa ei ideatică se reduce în 
ultimă analiză la complexul de idei şi sentimente ale 
oamenilor dintr-o perioadă dată. Negulescu nu respinge 
radical acest credo estetic, subliniind chiar că fenomenul 
e explicabil de vreme ce nici un artist nu poate eluda 
actul necesar al contemplării lumii reale în mijlocul căreia 
trăiește şi creează. Întrebarea asupra căreia își propune 
Negulescu să mediteze introduce un distinguo analitic, 
demonstrînd capacitatea tînărului filozof de a discerne 
elementele viabile de cele ce se anulau prin exagerare 
în complexul unei concepții estetice. Aşadar : „Ce iau 
artiștii de la oamenii în mijlocul cărora trăiesc ? Ideile 
și sentimentele particulare lor, care alcătuiesc din această 
cauză atmosfera - moralei particulară locului și timpului 
lor ? Sau, din contră, ideile și sentimentele comune lor 
cu întreaga omenire care, din această cauză, nu joacă 
rolul ide elemente distinctive în atmosfera morală a 
locului şi timpului lor? În realitate, ambele cazuri se 
întîmplă... E însă întrebarea, care din aceste opere sint 
mai de valoare din punct de vedere artistic ? Care sînt 
adevăratele opere de artă ? Răspunzind la această între- 
bare, vom dovedi că, cu cît artistul e mai influențat de 
mediul moral, în care trăiește în înţelesul de care ne 
ocupăm acum — cu atît e mai inferior și, din contră, cu 
cît e mai puţin influenţat, cu atît e mai superior.“ Norma- 
tiv, autorul caută un criteriu estetic după care să poată 
evalua „superioritatea sau inferioritatea relativă a opere- 
lor de artă“. Evident, nu trebuie să facă ostenitoare inves- 


1 P, P, Negulescu, Lucruri vechi, loc. cit., p. 33. 

tigaţii pentru a-l găsi: Îl formulează. deci cu un vădit 
sentiment de satisfacţie. Singurul criteriu valoric este — 
notează Negulescu un adevăr de uz comun — intensitatea 
și durabilitatea emoţiei estetice. pe ȘI: l 
© Aparent banală, observația lui P. P. Negulescu este 
extrem de interesantă, mai ales dacă o raportăm la pole- 
mica epocii, la opiniile de obicei rigide. formulate -de 
fiecare dintre beligeranți. Viitorul autor al Filozofiei re- 
naşterii nu respinge nici de astă dată în.chip radical viziu- 
nea istorică asupra artei. Dimpotrivă, o acceptă parțial, 
aşezînd-o însă pe temeliile solide ale general-umanului. 
„Artiştii, precizează autorul, iau, fără îndoială, ideile și 
sentimentele pe care le întrupează în operele lor din lumea 
în care trăiesc. Dar operele lor nu au o valoare adevărată 
decît numai întrucît iau din lumea în care trăiesc —.nu 
ideile și sentimentele particulare ei, în acel moment al 
vieţii ei —, ci ideile și sentimentele mai profunde, mai 
intime, mai elementare, care. îi. sînt comune ei în toate 
timpurile şi comune ei cu restul omenirii. Căci numai 
acele idei şi sentimente pot da durabilitate — şi 'deci 
adevărata valoare — operelor.“ 1 Autorul a exemplificat 
cu. Avarul — care întruchipează un sentiment foarte ge- 
neral — și Zeflemelele de Rosetti și Negruzzi, exprimînd 
un sentiment prea particular - (ridicolul unor fapte ale 
guvernului în anii 1886—1887), prima înfruntînd veșnicia, 
iar cealaltă uitată la numai un deceniu de. la premieră. 
Negulescu condiționează, aşadar, raportul epocă-opera de 
artă, de capacitatea creatorului de a exprima în lucrările 
sale sentimente general-umane. Numai - general-umanul 
conferă — stăruia autorul — durabilitatea artei, asigurînd, 
în actele valorificării, o maximă intensitate' emoţiei es- 
tetice. = 

-"“ În dezbaterea problemei relaţiei dintre concret-istoric 
şi universal-uman, Negulescu a dat deci un răspuns pon- 
derat, la care se impune a fi remarcat faptul că principiile 
autonomismului estetic nu au dus la negarea brutală a 
viziunii istoriste asupra ‘artei. Punctul său. de vedere e 
mult superior celui rigid afirmat de colegul său de gene- 
rație Mihail Dragomirescu. Prin poziţia sa atît de nuanțată, 
în problema raportului dintre -concret-istoric. şi general- 


1 P, P, Negulescu, op. cit., p. 33, 34, 41. 

uman în artă, ca şi în aceea din 1894 privind rolul social 
al artei (vezi Religiunea şi arta), Negulescu — repetăm — 
are meritul de a fi oferit esteticii junimiste, într-o pe- 
rioadă de încleștată înfruntare, o orientare nouă, care 
era tentativa unei acomodări cu direcţiile atunci de pres- 
tigiu în critica și estetica europeană. 

Prin punctele de vedere afirmate de Hema între 
estetica de orientare maioresciană și cea istorică (Gherea, 
Conta, Panu, Petrașcu etc.), se creau reale punți de contact, 
care în epocă nu au fost, din păcate, sesizate și fructificate. 
Multe erori şi excese ar fi fost — poate —, în acest fel, 
evitate, mealizinduise un echilibru fericit între istoric şi 
estetic. 


Moderaţia lui Negulescu în interpretarea legatului es- 
tetic maiorescian apare cu reliefurile subliniate în compa- 
răție — desigur — cu convingerile rigide ale lui Mihail 
Dragomirescu: Și el era un maiorescian, și el credea în 
perenitatea principiilor estetice ale profesorului, şi el le 
confrunta cu noile puncte de vedere apărute pe plan. 
european. Numai că, spre deosebire de Negulescu și alți 
colegi de generaţie, Dragomirescu socotea că din acest 
impact al procesului de confruntare estetica maioresciană 
nu poate reține nimic. Singura utilitate a confruntării ar 
fi pentru estetica maioresciană un sporit efort de delimi- 
tare. O delimitare prin fortificarea și clarificarea analitică 
a propriilor postulate, evidenţiindu-le valoarea imanentă 
în comparaţie cu noile directive, considerate pasagere. 
Vrem să spunem că Dragomirescu nu numai că s-a men- 
ținut rigid în limitele esteticii metafizice (platoniciano- 
schopenhaueriană), dar a depus un efort — izbutit — de 
a canoniza legatul pe care l-a adoptat. Dogmatismul său 
sistematic a fost atît de extremist încît a trezit nemulțu- 
mirea deopotrivă a colegilor de generaţie ca și a lui Maio- 
rescu care, acum, la bătrineţe, prefera mijlocia și o apro- 
piere. de noul climat literar dominat. de sămănătorism. 

Dar Dragomirescu era neclintit în opţiunile sale și, 
convins că este cel mai fidel interpret al esteticii maes- 
trului, considera că datoria de legatar legitim presupune 
în mod necesar să ducă: premisele pînă la ultimele conse- 

cinţe. „Voiam cu orice preţ, se mărturisea mai tirziu, să 
duc înainte mișcarea lui Maiorescu.“ Aceasta chiar cu 
preţul depășirii esenței maiorescianismului, deformîndu-l 
prin dogmatizare. Poate de aceea Maiorescu l-a ocolit, 
neacreditîndu-l — cum s-ar fi cuvenit — în funcțiunile 
oficiale de succesor la Convorbiri), cenzurîndu-i și bla- 
mîndu-i adeseori rigiditatea. (În evocarea sa din 1937, 
Legăturile mele cu „Convorbiri literare“, Dragomirescu 
a relatat cîteva momente conflictuale cu Maiorescu da- 
torită „spiritului meu de independenţă“.) - , 7 

Pare de necrezut, dar ipoteza noastră e lesne de verifi-. 
cat. Dragomirescu şi-a cristalizat concepția estetică nu 
atît prin studierea operei profesorului său cit a celei 
gheriste. A debutat în anii încinşi ai polemicii cu Gherea 
şi faptul acesta a fost hotăritor nu numai pentru formația 
sa filozofico-ideologică, dar. şi pentru cristalizarea con- 
cepţiei estetice care, embrionar, acum s-a constituit. A 
fost, firește, o influenţă exercitată prin nevoia de delimi- 
tare. Dar nu mai puţin hotărâtoare. În articolul evocator 
amintit, Dragomirescu mărturisea că decis să scrie despre 
Criticile lui Maiorescu (apărute în 1892 într-o nouă ediţie) 
şi-a dat seama că nu-și poate realiza misiunea decit prin- 
tr-o prealabilă analiză critică a operei lui Gherea. „De 
aceea articolul meu... se ocupa nu atit de Criticile lui 
Maiorescu, cît de volumele lui Gherea.“ Dar dincolo de 
introducere n-a putut avansa pentru că „nu eram pregătit 
s-o duc pînă la sfîrşit așa cum începusem“. De aceea în 
călătoria de studii din 1893—1894, făcută în străinătate, 
în afara frecventării muzeelor, teatrelor şi sălilor de 
concert, „n-am făcut altceva decît să puric — e cuvîntul 
potrivit — Studiile critice ale lui Gherea şi să le găsesc 
greşelile şi afirmaţiile pripite“. Desigur. că pentru depis- 
tarea şi verificarea acestor presupuse erori a apelat și 
la operele unor esteticieni sau critici apropiați vederilor 
lui Gherea, autorități europene în materie. În acest efort 
intensiv şi-a pus bazele, fără să-și dea seama, viitorului 
său sistem estetic. Critica ştiinţifică şi Eminescu, din 
1894—1895, este nu numai ecoul imediat al preocupărilor 
sale din 1893—1894, dar şi „unul din fundamentele. Este- 
ticei integrale, pe care am sistematizat-o în ultimul timp“. 
Dealtfel, în acelaşi articol memorialistic menţionează că 

în 1896 în redacţia Convorbirilor şi-a asigurat colegii că 
„în zece ani sistemul meu de estetică, ce de-abia atunci 
încolțea, are să fie primit de toată lumea“ 1. 

Dacă sistemul său s-a afirmat tocmai în 1928 cînd apar 
la Paris primele două volume din Le science de la littéra- 
ture sau în 1938 cînd apare și cel de al IV-lea volum al 
operei, dacă receptarea a fost sau nu unanimă, se pot angaja 
controverse de tot felul. Sigur e faptul că atunci, în 1893— 
1895, ca un rezultat al confruntării cu opera lui Gherea s-au 
configurat liniile esenţiale ale esteticii lui Dragomirescu. - 
Într-adevăr, acest studiu de tinereţe prefigurează în con- 
tururi destul de clare nu numai concepţia sa estetică, dar 
și sistemul său estetic, cu: integralismul și știința litera- 
turii, asamblate în acea știută arhitectonică prea sever geo- 
metrizată. Așadar, Dragomirescu își concentrează atacul pe 
un front foarte larg, adversarul fiind la început nomina- 
lizat cu titulatura, pe care apoi o va abandona, „critica 
“ Ştiinţifică“. Prin această denumire destul de imprecisă (ea 
desemna de fapt numai o modalitate în critica literară), 
autorul înţelegea însă o sferă mult mai cuprinzătoare, și 
anume noua orientare în estetică, pe fondul și în prelungi- 
rea căreia apăruse critica modernă, analitică. Adevăratul 
nume al adversarului era „istorism“, reprezentînd acea 
nouă orientare în estetică (și critică literară) care cobora 
arta, în înțelesul ei major, din sferele universalităţii, trans- 
formînd-o într-un produs oarecare, rezultat al unor acci- 
dentale și pieritoare determinări spaţial-temporare (me- 
diu social și natural, structură psihică, rasă). Mai tirziu, 
avea să precizeze că, după opinia sa, spre deosebire de în- 
țelegerea istorismului, „opera de artă trebuie cercetată în 
afară de condiţiile de timp, de spaţiu şi cauzalitate. Nu e 
nevoie să știm nici cine a făcut-o, nici unde, nici cînd.“ 2 

În curentul istorist, dominant în estetica timpului, Dra- 
gomirescu îngloba deci deopotrivă ramura scientist poziti- 
vistă, reprezentată de Taine şi continuatorii săi, și cea psiho- 
logistă, opunîndu-i treptat o concepţie estetică şi o metodo- 
logie proprie, care, pe fondul principiilor generale ale 
esteticii imanente, tindea să se structureze într-un sistem 
original botezat, poate, aparent ciudat : „știință a literatu- 


___4 Mihail Dragomirescu, art. cit, Convorbiri literare, an. LXX, 
1937, nr. 1—5, p. 89—90. 
2 Idem, Critică, vol 11, p. 6—7. 

rii“. În Critica științifică şi Eminescu aflăm amîndouă 
aceste direcţii ale preocupărilor estetice ale lui Dragomi- 
rescu, bineînţeles :aici deocamdată sumar schițate, dar 
intuite în unele dintre trăsăturile lor. de .bază, care vor fi 
dezvoltate metodic în lucrările. sale viitoare. Astfel, scria 
contrariat Dragomirescu, concepția „care se găsește la 
temelia tuturor procedărilor așa-numitei critice științifice, 
ce caută să explice operele literare prin întîmplătoare îm- 
prejurări externe, este radical falsă. Căci nu-operele de artă 
constituie partea superficială, întîmplătoare, din. om, ci 
tocmai ele relevă partea lui reală, adîncă și: esenţială.“ Sau, 
în altă parte : „Așadar, moua critică nu va mai considera 
ca vechea așa-numită critică filozofică, operele de artă ca 
științific inexplicabile, ci le va considera ca oricare" alt 
produs. natural susceptibil de-a fi explicat prin condiţiu- 
nile şi cauzele ce le-au produs, care, în ce privește operele 
„de artă, se găsesc toate în personalitatea omenească a artiș- 
tilor ce le-au creat“. Autorul nostru, consecvent crezurilor 
sale estetice, respinge ca inadecvate punctele de vedere 
afirmate de Taine, Sainte-Beuve, Brandes, Ribot, după 
:care „prin cercetările asupra personalității omenești ajun- 
gem să explicăm și deci să pricepem știinţificește persona- 
litatea artistică cristalizată în operele de artă“ 1. - 

E necesar să se spună că în această lucrare de tinereţe 
aflăm expusă într-o formă primară una din ideile princi- 
'pale ale întregii concepţii estetice a autorului. Anume că 
pentru înţelegerea unei opere trebuie operată o principială 
disociere în personalitatea creatorului ei, prin distingerea 
“personalităţii umane de cea artistică. Acest punct de ve- 
dere îl vom regăsi în aceeași vreme şi la P. P. Negulescu, în 
scrisoarea către Maiorescu în care prezenta. amintitul 
plan analitic privind elaborarea unui ciclu de studii es- 
tetice. În timp ce orientările psihologiste și cele în prelun- 
girea lui Taine considerau că investigarea biografiei unui 
autor, prin relevarea trăsăturilor temperamentale, sufle- 
teşti, social-istorice, duce la explicarea operei, Dragomi- 
rescu va stărui asupra necesităţii separării riguroase a 
planurilor. „În cercetarea ce urmează — scrie el în 1894 — 
„voi căuta să desfac propoziţia de căpetenie a criticei 

1 M. Dragomirescu, Critica științifică şi Eminescu, 1895, ed. I, 
Socec, p. 10, 18, 19. ran y yE 

«ştiinţifice» că personalitatea omenească explică persona- 
litatea artistică în atitea propoziţii cîte feluri de explicări 
am arătat că se pot da operei de artă și apoi le vom exa- 
sina temeiul lor ştiinţific rînd pe rînd spre a vedea cît 
adevăr conţin şi întrucît pot corespunde țintei. finale pen- 
ru care se studiază o operă de artă.“ 1 
Ceea ce ţinea Dragomirescu să releve era taţi că — 
după opinia sa — acea ' numită critică științifică ihoia- 
pică și sociologică) egalizează trăsături și împrejurări acci- 
dentale (social-istorice și: psihologice) care țin de natura 
umană a artistului cu cele de ordin esenţial și imuabil. Or, 
numai acestea din urmă pot ajuta nu explicarea, dar înțe- 
legerea. operei de artă. Opera de artă nu reprezintă nicio- 
dată aspectele trecătoare și superficiale ale sufletului:ome- 
nesc (,,modul de a simţi, a cugeta: şi a lucra al artistului 
în viaţa sa de toate zilele, precum și împrejurările eredi- 
tare, sociale și naturale care în chip mijlocit au contribuit 
la. dezvoltarea acelei vieţi“), ci numai pe cele esenţiale și 
durabile. Între aceste două aspecte nu numai că nu se pot 
stabili raporturi de egalitate, dar ele se află de cele mai 
multe ori în ireconciliabilă contradicție. De pildă, de- 
monstra Dragomirescu împotriva cunoscutei teze gheriste 
privind pesimismul eminescian, „personalitatea omenească 
a lui Eminescu era optimistă și numai personalitatea lui 
artistică în ceea ce avea mai profund, mai în legătură cu 
reflecţiunea, era, cînd era, pesimistă. Astfel că nici con- 
stituţia particulară a personalităţii sale omenești nu ex- 
plică pesimismul său : el este inerent personalităţii lui 
artistice. și se datorește propriei sale. dezvoltări, indepen- 
dent de stările sufletești ale personalităţii lui omenești. E 
un efect al imaginaţiei reflexive, nu al rațiunii patriotice.“ ? 
Pesimismul eminescian nu ar fi dar reflexul cauzal al 
unor trecătoare împrejurări social-istorice, al deziluziilor 
încercate de poet în faţa spectacolului social pe care îl con- 
templa, ci al unui adevăr fundamental la care ajung na- 
turile superior înzestrate, al contradicţiei dintre a fi şi a 
cugeta, dintre ontologic -și  gnoseologic. Personalitatea 
umană nu poate, aşadar, explica natura creaţiei artistice. 
Dimpotrivă, în cazul, artistului, trăsăturile sale esenţiale 


"1 M. Dragomirescu, Critica ştiinţifică: şi Eminescu, ed. a HT-a, 
1925,.p..34. 
È Idem, p. 84—85. 

stratificate într-un proces particular, irepetabil în unici- 
tatea lui izbutesc să schimbe, să dea altă înfățișare chiar 
personalităţii sale umane. În acest fel, în cazul unui crea- 
tor atins de aripa geniului (şi Dragomirescu numai cu 
asemenea autori... trata), chiar personalitatea sa umană a 
beneficiat de ivirea unor noi direcţii de: dezvoltare, încît 
critica ştiinţifică operează pe un teren care nu poate oferi 
indicaţii valabile pentru înţelegerea operei. 

Trăsăturile esenţiale ale personalităţii artistice, ivite 
în adîncurile insondabile ale structurii sale sufletești și 
care-i modelează originalitatea creatoare, se reflectă în 
operele de artă (în înţelesul major al conceptului). Iar 
operele de artă — ca și trăsăturile pensonalităţii artistice 
pe care le întrupează — sînt, în genialitatea lor creatoare, 
în afara categoriilor spaţialo-temporale, în afara istoriei. 
Cum spunea: Dragomirescu, „operele de artă ale unui 
Shakespeare, Fidias, Michelangelo, Rembrandt sînt, în 
ordinea cunoștinței sintetice, tot atîtea reprezentări esen- 
țiale ale existenţei, precum legile mecanicei şi astrono- 
miei, în ordinea cunoștinței analitice, sînt formulările unei 
părţi din relaţiunile esenţiale ce constituie aceeași exis- 
tenţă : nici unele, nici altele nu mai evoluează ; și unele, 
şi altele - participă din "acea pir UA ADAN caracteristică 
lucrărilor esențiale și permanente“ 1. 

Această. distincție între personalitatea umană și cea 
artistică: şi aşezarea artei deasupra accidentalului istoric 
constituie, ca să spunem așa, cheia de boltă a concepţiei 
estetice formulate de Dragomirescu. Opera sa capitală, 
Știința literaturii (1926, ca şi ediţia franceză — în patru 
volume — din 1928-1938), va relua și mai categoric 
aceste teze de. cardinală însemnătate, așezîndu-le — din 
păcate — la baza opiniilor normative privind capodopera 
și modalitatea studierii ei adecvate prin operaţiile vitale 
de selectare, comparare şi reevaluare. 

În forma sa primară (adică pînă a fi fost absolutizat, 
canonizat și dogmatizat), principiul acesta enunțat cu voce - 
tare de Dragomirescu este dovada incontestabilă a remar- 
cabilelor sale intuiţii estetice. Disocierea dintre persona- 
litatea umană şi cea artistică a făuritorului de frumos s-a 
dovedit a fi un act preliminar absolut necesar pentru cali- 


1 M. Dragomirescu, op. cit., p. 30. 

tatea judecăților de evaluare. Astăzi e curent acceptată 
ca o condiție a eliminării aprecierilor vulgarizatoare, pen- 
tru menţinerea investigaţiilor criticii în zonele esteticului. 
ȘI, să adăugăm, acest punct de vedere nu e deloc apa- 
najul orientărilor autonomiste în estetică. Îl întîlnim 
deopotrivă în elaborațiile teoretice ale esteticii marxiste, 
postulind posibilitatea stabilirii unei opoziții dialectice 
între artist și om, fără a se elimina cu totul relaţia — rea- 
lizată pe cale ontologică — dintre cele două ipostaze ale 
personalităţii unui creator. Personalitatea umană a crea- 
torului e legată de contingențe (sociale, politice, psiholo- 
gice), care nu se reflectă necondiţionat în substanţa operei. 
Opera poate adeseori contrazice ansamblul contingenţe- 
lor specifice personalităţii umane a artistului. De aceea 
opera literar-artistică poate fi cercetată detașat, ea con- 
stituindu-se, prin sine însăși, drept o calitate obiectivă a 
realităţii. Dar aceste lucruri azi — pentru unii — locuri 
comune, erau, nu numai la noi, cu totul inedite la sfir- 
șitul veacului al XIX-lea, adică într-o epocă dominată de 
istorism genetic şi psihologism. Dacă Dragomirescu ar fi 
utilizat acest principiu cu pondere şi măsură, rezistînd 
tentaţiilor spre dogmă și sistem absolut, opera sa estetică, 
și așa interesantă, ar fi reprezentat extrem de mult în 
istoria universală a acestei discipline. 

Încercînd şi noi efortul, necesar, al comparării și eva- 
luării, amintim că în Ştiinţa literaturii Dragomirescu scria 
în termenii din 1894, numai că limpeziţi acum și formulaţi 
în propoziţii excesiv categorice. Aflăm, de pildă, astfel 
de opinii estetice, familiare cititorului cunoscător al lucră- 
rilor sale anterioare : „Materialul personalităţii omenești 
dependent de spaţiu, timp şi cauzalitate nu poate să facă 
parte din personalitatea artistică, decît după ce mai întîi 
e supusă la o întreagă serie de operațiuni care-i schimbă 
cu desăvirșire natura“ 1. Sau această respingere analitică 
a metodei istorice în literatură, altfel spus, a istoriei lite- 
rare, așa cum era practicată în epocă, în care cercetarea 
filiaţiilor și-a influențelor ocupa un loc important: 
„Orice istorie literară ia din operele poetice geniale partea 
care le leagă de curentele istorice, de influențele cutăror 
altor opere, de particularităţile vieţii individuale sau 


1 M. Dragomirescu, Știința literaturii, 1926, p. 4. 

sociale a poetului. Dar -partea care o leagă de curentele 
generale e constituită de originalitate, de perfecta: ei indi- 
vidualizare, de unicitatea ei. Părțile operei geniale, în care 
se vădesc influențe străine, sînt tocmai elementele fără 
însemnătate și subordonate altor elemente care constituie 
lamura de aur. ce o are esenţa ei. Particularităţile care 
s-ar explica prin viața individuală și socială a poetului 
fac parte din personalitatea lui omenească ce se desfă- 
șoară în. lumea fizică şi deci e străină cu desăvirșire de 
planul ` idealității creaţiunii, de viaţa estetică pe care 
trebuie s-o aibă orice alăturare la un curent, orice rele- 
väri de influenţe, orice legături cu viaţa fizică sînt. de-a 
dreptul dăunătoare, operei literare“ 1. De la Critica ştiin- 
țifică și Eminescu, la Teoria poeziei, trecînd prin articolele 
din Convorbiri. critice pînă la Știința literaturii, modifi- 
cările, de creștere, sînt puţin însemnate. În afara concep- 
tului de lume a psiho-fizicului din care se constituie capo- 
doperele . artistice, deosebirea dintre etapele primare ale 
esteticii: sale și: cele superioare, materializate în Știința 
literaturii, este numai de ordin, să-i spunem, metodologic. 
Acum, în opera sa fundamentală sau, în limbajul său, în 
această capodoperă. a strădaniilor sale creatoare concepția 
estetică, cu vădite tendinţe. spre, exces încă în expunerea 
ei. iniţială, se dogmatizează, silită fiind să se organizeze 
într-un sistem estetic yea nu o dată, Pfa la nd sa 
sclerozării: 
Să adăugăm că Vâihiile statia ale lui M.: Dragomi- 
rescu amintesc perfect pe cele platoniciene, așa cum au 
fost adaptate de Schopenhauer. În ciuda prescripțiilor 
lui Dragomirescu, după care filiaţiile. şi influenţele n-ar 
afecta decît aspectele necaracteristice ale personalităţii 
artistice a creatorului, opera sa estetică, reflex al concep- 
ției sale particulare, trădează certe influențe — ironie ! — 
chiar în elementele ei esenţiale. Situarea operei de artă 
deasupra. spaţiului și timpului , eliberată de condiția isto- 
rică şi a: nexului cauzal, vădește asimilarea conceptelor 
estetice sehopenhaueriene, nu numai în i nori dar şi 
în litera lor. 


1 M. Dragomirescu, op. cit., p. 22—23. 


428 


și critica „judecătorească” 

“Nu e aici locul analizei detaliate a sistemului estetic 
dragomirescian !. Am spune numai cu titlu oarecum con 
clusiv că discipolul, străduindu-se să dezvolte punctele 
„de vedere maioresciene, s-a depărtat mult de original 
încît adeseori e greu să le mai recunoaștem în schelăria 
unui edificiu aritmetizat atît de sever încît Croce spunea 
că Dragomirescu confundă estetica cu zoologia. Dar desti- 
nul a vrut ca singurul sistem original de estetică româ- 
nească să descindă din zonele pure ale maiorescianismu- 
lui, sancţionîndu-i astfel o posteritate nu tocmai fericită, 

e 


„Credem că adevărata întrupare a maiorescianismului 
nu trebuie căutată la exponenţii primei generaţii de juni- 
mişti, neaflînd acolo decît momente semnificative pentru 
devenirea dialectică a fenomenului esteticii junimiste. 
Adevăratul continuator al esteticii lui Maiorescu a fost, 
mai curînd, Tudor Vianu. Un continuator al esteticii 
maioresciene, cu o largă deschidere spre noile. cuceriri 
ale esteticii, adică interpretînd . opera. maestrului nu în 
litera, ci în spiritul ei. (E ceea ce ar fi realizat, cu sigu- 
ranţă, un P.P. Negulescu dacă nu ar fi abandonat estetica 
pentru filozofie.) Cu o mărturisită formaţie kantiană dar 
beneficiind și de alte puncte de vedere ale filozofiei și 
esteticii germane (Hegel, Herbart, Schopenhauer, Nietz- 
sche), Vianu nu a respins nici orientările psihologiste așa 
cum le recomanda opera lui Fechner, Volkelt, Lipps, 
Lange, chiar, pe Freud şi Adler. Fundamental pentru 
această formaţie în care nu trebuie văzut eclectismul cit 
comprehensiunea a fost contactul apropiat cu opera profe- 
sorului său Karl Groos. În studiul din 1958, Idei trăite, 
Vianu a menţionat că „profesorul de care m-am legat cu 
deosebire a fost Karl Groos, care se găsea în faza a. 


1 Invitâm cititorul interesat spre studiul nostru despre opera 
lui Dragomirescu: din volumul Trei esteticieni, E.P.L., 1968, p. 11— 
123, lucrarea lui Titu Popescu, Mihail Dragomirescu — estetician, 
Editura Minerva, 1973, eseul lui Vladimir Streinu, Un discipol 
maiorescian, Luceafărul, 24 aprilie 1967, Grigore Smeu, Sensuri ale 
Jrumosului în estetica românească (Cap. III, Frumosul psiho-ţizic), 
Editura Academiei, 1969 și, mai ales, recenta carte a lui D.' Matei, 
Mihail Dragomirescu. Sistemul filosofic și estetic, Editura Știinţi=! 
fică, 1974. ` d. a 

doua a cercetării sale... Era un reprezentant al curentului 
simpatiei estetice (Einfiihlung), care prin lucrările lui, ale 
lui Volkelt, ale lui Lipps, domina încă cercetarea estetică 
a vremii. Karl Groos e oarecum tipul filozofului psiholo- 
gist. Toate problemele filozofiei deveneau pentru el pro- 
bleme ale psihologiei. “1 Tar opera lui Maiorescu (al cărei 
admirator şi exeget constant a fost Vianu) nu presupunea 
refuzul rezultatelor oferite esteticii de psihologie, ci, dim- 
potrivă, o recomanda ca un act de coabitare necesară. 
Nu a fost Maiorescu preocupat cu deosebire de problemele 
psihologiei căreia nu i s-a putut dedica pentru că — a 
precizat — la mijlocul veacului trecut, nu erau clarificate 
încă unele chestiuni fundamentale de fiziologie ? Dacă 
Maiorescu nu s-ar fi lăsat copleşit de alte activităţi (poli- 
tica, avocatura, protesoratul) şi ar fi consacrat psihologiei 
energiile sale creatoare, cu siguranță că ar fi tăcut loc 
în posibilele sale: studii de estetică indicaţiilor sugerate 
de psihologie. Așa stînd lucrurile, un continuator al operei. 
lui Maiorescu se demonstra a fi Vianu şi nu Dragomirescu 
care în Știința literaturii decidea ritos că toată strădania 
lui Fechner și a şcolii sale „este aproape nulă din punct 
de vedere estetic. Psihologia este una şi Estetica este alta.“? 
Cine ar putea nega că, de fapt, concepţia estetică a 
lui : Vianu -este idealistă, zăgăzuind nedialectic valoarea 
esteticului de celelalte valori ale realului istoric ? Dar 
a negat purismul estetizant,. concepînd esteticul cu valo- 
rile sale ca o componentă în totalitatea culturii şi a vor- 
bit nu o dată de „întinderea bazei morale pe care se ridică 
o operă artistică de prim ordin“. Cum a observat un 
comentator avizat al operei lui Vianu, în. concepţia sa 
„atitudinea estetică nu înlătură teoreticul sau moralul, 
ci asociază feluritele valori în interiorul unei structuri 
psihice, devine o modalitate de interpretare a realităţii“ 4. 
Vianu nu a fost un adversar al istorismului, nu a izolat 
estetica și nici ceea ce a numit ştiinţa generală a artei 


1 T. Vianu, art. cit., Viața românească, 1958, nr. 4. 
2 M. Dragomirescu, op. cit., în ed. cit., p. 475. 
3 T.. Vianu, Estetica, E.P.L., 1968, p. 59, 
4 Ion Ianoși, Studiu introductiv: la Estetica lui Vianu, i cit., 
p. XXI. Vezi, de asemenea, Ion Pascadi, Estetica lui Tudor Vianu, 
Editura Științifică, 1968. 

de ştiinţele particulare, nu a fost un estetizant (ci un 
adept al principiului autonomiei artei în sfera mai largă 
a tuturor valorilor conștiinței sociale ; a respins deci ideea 
sincretismului valorilor), a considerat că în opera de artă, 
ca unitate autotelică, „conţinutul nu este indiferent“ şi 
că a disocia acest element de structura formală a operei 
este „o adevărată degradare estetică“, a evidenţiat necesi- 
tatea normelor în estetică (ceea ce nu înseamnă că a 
optat pentru o estetică simplist normativă) în. sensul 
situării judecăților estetice și a actului creator pe funda- 
mentele unor criterii și metodologii adecvate, a profesat 
un umanism și raţionalism constructiv — firește de orien- 
tare idealistă —, a ştiut să treacă puntea de la kantianism 
la psihologism și de aici la fenomenologie, materializînd 
— cum s-a observat — iniţiativa de a armoniza punctul 
de vedere al esteticii imanente, cu cel sociologic, psiholo- 
gic şi fenomenologie, într-un edificiu teoretic coerent, 
echilibrat şi rezistent. Nimic în concepţia sa larg compre- 
hensivă din dogmatismul exclusivist, intolerant, al este- 
ticii lui Dragomirescu. Dragomirescu a năzuit — în plin 
secol XX — să creeze un „sistem“ estetic, după mode- 
lele anacronice ale secolului trecut (nu uităm că toate 
inițiativele lui Dragomirescu au fundamentele în secolul 
XIX, iar modele îi erau Kant, Hegel, Schopenhauer). 
Vianu, lucid, a năzuit să ridice edificiul unui tratat de 
estetică, elaborat cu minuţie științifică (utilizînd pentru 
aceasta varii izvoare și metodologii) pe fundamentele unei 
concepții originale, constituită metodic în urma studierii 
atente a tot ceea ce durase disciplina esteticii de la înce- 
puturi pînă în deceniile contemporane lui. lar efortul 
nu s-a oprit în 1945 (cînd a apărut a treia ediţie a Este- 
ticii), ci a continuat într-o stimulativă nevoie de înnoire, 
fructificînd adecvat elemente ale filozofiei şi esteticii 
marxiste. | 

Vianu a înţeles, ca nimeni altul dintre esteticienii 
români, lecţia îndrumătoare a operei lui Maiorescu. I-a 
utilizat directiva în spiritul ei, practicind cu înțelegere, 
discernămînt şi un apreciabil sentiment al relativului, 
punți de contact spre orientările pe vremuri adversare. 

E calea — cum. vom arăta — pe care au practicat-o în 
aceeași vreme marii critici români ai epocii ce se reven- 
Beal sji ei, din Sesesngianta maioresciană. 


t i 


5, Tudor: Vianu are, fără îndoială, CAN „Maiorescu 
este un legiuitor. Mai multe generaţii ' au recunoscut în 
opera lui pactul fundamental al culturii noastre intelec- 
tuale.“ t Această caracteristică, fără îndoială- definitorie 
pentru personalitatea: lui Maiorescu, se verifică și în acti- 
vitatea sa de critic. Nu a fost, vom stărui mai încolo, 
un critic -în sensul modern, actual al termenului. Dar, 
atunci, cel puțin‘. pînă prin 1890, nici -nu era nevoie. 
Maiorescu. este în critică literară, ca și în alte comparti- 
mente ale; preocupărilor sale, -partizanul atitudinilor de 
directivă. El indică un drum. de urmat și, curăţindu-l prin 
decise acte asanatoare, îl face practicabil. Chiar dacă 
are, în critică, predecesori ? 2, studiul său din 1867 se con- 
stituie, cu adevărat, drept, pactul fundamental al criticii 
româneşti, cu un rol și o eficacitate hotărîtoare. Nu e, 
de aceea, chiar exagerat să se spună că „din studiul Despre 
poezia română. al lui Titu Maiorescu :a ieșit literatura 
română. clasică“ 3. Rolul. său pentru cultura și literatura 
românească este al unui Boileau sau al unui Lessing 
care cu gustul și vocaţia extraordinară a izbutit — ajutat 
de amintitele. principii estetice — să. curețe, peisajul lite- 
rar, pregătind terenul pentru ceea ce urma să vină. . 
„Urmărind scopuri de directivă legislatoare, critica lite- 
rară junimistă reprezintă . înainte „de toate o reacţie socio- 
logică de ordin cultural față. de cultura timpului. Primele 
studii maioresciene (ca și articolele de critică . semnate 
de Carp). pornesc de la ideea evidentă că literatura e 
o componentă importantă. a culturii. Erorile ca și defici- 
enţele literare. pe care. le veştejesc atît de riguros sînt 
semnalate ca datorindu-se unor neajunsuri culturale ale 
epocii. „Căci dacă lipsa de orce literatură — precizează 


1 'T.. Vianu, Junimea, Opere, ed. cit., vol. II, p. 183. 
„2 -Vezi antologia: alcătuită de George Ivaşcu, Din istoria teoriei 
și criticii literare româneşti. 
3 Pompiliu Marcea, Convorbiri literare și spiritul critic, Edi- 
tura : Minerva, 1972, p. 33. i 

criticul la sfîrşitul studiului său — este unul din semnele 
de barbarie a popoarelor, o literatură falsă şi urită este 
cel dintîi pas spre degradarea culturii începînde.“ ! Și în 
1869: „De la sine nu se îndreptează nimic în capetele 
unei generaţiuni ; căci orice cultură este rezultatul unei 
lucrări încordate a inteligenţei libere, şi datoria de a 
afla adevărul și de a combate eroarea se impune fără 
şovăire fiecărui om care nu se mulţumeşte cu existenţa 
sa privată de toate zilele, ci mai are o coardă în sine, 
ce răsună la fericirea și la nefericirea naţiunii din care 
s-a născut“. Și tot acolo, referindu-se la obiecţia, care i 
se aducea în. replică de către adversari, că începuturile 
în cultură sînt întotdeauna mici şi oricum ele nu trebuie 
descurajate, criticul precizează: „dacă e vorba de 
calitate, de- valoare intensivă, atunci toate începuturile 
sunt mari. Un început de cultură, în orice 'ram:al ei 
s-ar întîmpla, trebuie să cuprindă întîi ceva ce nu-a fost 
pănă atunci în viața publică a acelui popor, dar al doilea, 
totdeauna ceva ce poate servi de fundament pentru o 
clădire și urmare mai departe. Numai cu aceste două 
elemente este un început.“2 Și, în sfîrşit, cu un an.mai 
înainte, în. acel vestit În contra direcţiei de astăzi în cul- 
tura română : „Căci fără cultură poate încă trăi un popor 


1 T. Maiorescu, op. cit., ed. cit., p. 70. Nu alta era opinia lui 
P. P. Carp. Constatind că Răzvan şi Vidra se bucură de audienţă 
şi de succes, a considerat necesar să protesteze. Nu atît, spunea, 
împotriva autorului, cît a carenţei de gust a publicului: „Să 
se găsească scriitori cari împinşi de o fatală boală din viaţa şi ìu- 
mina unor eluzubrații ca Răzvan Vodă, aceasta s-a văzut ades, să 
se găsească însă un public ce le dă o neiînțeleasă aprobare, aceasta 
e mai rar şi mai grav. Mai rar, pentru că simţul frumosului'e un 
ce firesc ṣi primordial în om, neatirnat pînă la un oarecare punct 
de individualitatea popoarelor şi de gradul civilizaţiei la care ele 
au ajuns:. mai grav, pentru că o asemenea. aprobaţiune dove- 
deşte nu o lipsă, ci o corupţiune de gust, corupţiune ce trebuieşte 
combătută cu cea mai conștiincioasă energie, de nu voim să devie 
fatală pentru avîntul literar al ţărei noastre. Ce plăcere de a pro- 
duce-un adevărat poet ca d. Alecsandri, cînd tot acea laură aş- 
teaptă pe pseudo-poetul ? El ajunge silit, aş zice că nu meritul, ci 
hazardul sau moda hotărăşte și, descurajat, el lasă să cadă braţul 
ce scotea din liră melodii armonioase... Pericolul: este deci imi- 
nent şi lupta devine o datorie.“ (Recenzie din Convorbiri literare, I, 
nr. 18 (15 noiembrie), 1867. Apud. antologia lui E. Lovinescu, 
P. P. Carp, critic literar. și literat, 1941, p. 49—59.) . 

2 Idem, Observări polemice, ed. cit., p. 139, 140. 

cu nădejdea că la momentul firesc al dezvoltării sale se 
va ivi și această formă binefăcătoare a vieţei omenești ; 
dar cu o cultură falsă nu poate trăi un popor şi dacă 
stăruiește în ea, atunci dă un exemplu mai mult pentru 
vechea lege a istoriei : că în lupta între civilizarea ade- 
vărată şi între o naţiune rezistentă se nimiceşte națiunea, 
dar niciodată adevărul“ 1. E evident că cenzura literară 
pe care o exercită junimismul, cu necesară responsabili- 
tate, e o componentă a unui program general de edifi- 
care a culturii. : tat | | 

Așa se întîmplă că avem de consemnat un fenomen 
cu implicaţii vădit paradoxale. Demersul critic junimist 
care a statuat necesitatea autonomiei esteticului pentru 
a separa, de pe aceste postamente, complexul valorilor 
şi-a îndeplinit programul urmărind o neascunsă finali- 
tate culturală. Ba chiar nu o dată literatura, vrem să 
spunem esteticul, a fost integrat deliberat în sfera mai 
largă a culturii. Se anula astfel din capul locului princi- 
piul suprem al separării sferelor în favoarea unui sin- 
cretism principial ? Da și nu. Realitatea este că Maiorescu 
a procedat chiar de la început prin a integra literatura 
in sfera mai largă a culturii, considerînd că asanarea și 
ridicarea ei, pe temelii “solid construite, se pot realiza 
prin reconsiderarea a însuşi statutului literaturii, îndrep- 
tată spre ea însăși. Desigur, acest comandament a fost 
realizat prin proclamarea și practicarea autonomiei este- 
ticului. Dar niciodată, și cu deosebire la început, nu a 
fost ignorată finalitatea culturală, după cum nu'a fost 
operată o disociere dintre literatură și sfera culturii. Spi- 
ritul integrator între cele două valori (sau concepte) a 
funcționat exemplar, fără ca disocierea între. estetic și 
ceilalți factori să fie compromisă. Vianu nu greșea de 
aceea cind spunea, în 1941, că au avut dreptate acei care 
„au recunoscut în el (în Maiorescu, n.n.) mai mult un 
critic al culturii decît al literaturii.: Și, fără îndoială, 
apropiindu-se de fenomenul . literar, Maiorescu o făcea, 
mai ales în primele lui studii, cu interesul pe care îl 
merită. literatura ca o parte importantă a culturii. unui 
popor“ 2. Urmărind deliberat asemenea scopuri, Junimea 

1 T. Maiorescu, op. cit.; ed. cit., vol. I, p. 154 


? T. Vianu, Titu Maiorescu — estetician și critic literar, Opere, 
ed, cit., vol. II, p. 345. : HI Ariari i igi 

a înţeles că ele nu pot fi realizate exclusiv pe calea lite- 
raturii. Politica spre care se va îndrepta activ din 
1870—1871 a fost considerată, în consecinţă, şi ca un veri- 
tabil propulsor al culturii. Se consideră că prin activi- 
tatea politică în planul strict cultural, dar și în cel mai 
larg al spiritului public, se va ajunge la idealul preco- 
nizat. Maiorescu, preocupat de afirmarea direcţiei noi, 
se întreba : „Va avea România un viitor ? Se mai află în 
poporul ei destulă putere primitivă pentru a ridica și a 
purta sarcina culturei ? (s.n.) Căci cultura e o sarcină care 
cere și consumă neîntrerupt puterile vitale ale unei naţi- 
uni. Va putea să pășească în lucrare pașnică pe aceeași 
cale pe care civilizația apuseană a adus atita bine ome- 
nirii ? O parte a răspunsului atîrnă de la direcţia spiri- 
telor din societatea de astăzi, direcție a cărei manifestare 
este literatura în înţelesul cel mai larg al cuvîntului.“ ! 
Este aici (în întrebare și în răspuns) evident mărturisită 
convingerea că numai prin literatură, altfel spus, prin 
practicarea singulară a criteriilor estetice, idealul urmărit 
nu va putea fi atins. Era — se admitea — necesară o 
adecvată politică: a culturii, pentru educarea spiritului 
public. 2 Iar politica în planul culturii era ea însăși con- 
cepută: ca o componentă a activității politice în general. 

. Cine crede că între planul literar-estetic și cel cultu- 
ral-politic din structurile junimismului s-a înălțat o 
strictă separație înţelege puţin din ţelurile înalte ale 
acestei mari orientări, ale acestui foarte important curent 
complex alcătuit. Pare paradoxală, dacă nu chiar incre- 
dibilă această afirmaţie. Dar ea se verifică lesne pentru 
oricine examinează chestiunea lucid şi fără preconcepte. 
Pare paradoxală și incredibilă pentru că, știe oricine, 
junimismul a proclamat deschis și viguros, încă de la 
1867, principiul autonomizării criteriilor estetice în actele 
de evaluare. Dar aceasta numai în planul strict al eva- 
luării fenomenului literar. Numai că literatura nu a fost 
înţeleasă de factorii responsabili ai Junimii ca un domeniu 
autonom. A fost firesc integrată în sfera mai largă a 
culturii, iar cultura — considerată și ea ca o componentă 


1 T. Maiorescu, op. cit., ed. cit., vol. I, p. 157. 
2 Vezi şi Vladimir Streinu, T. Maiorescu, în Clasicii noștri, 
ed. acit, p."65. 

a spiritului public. În această viziune integratoare nu 
toate componentele au fost socotite egal de importante, 
după cum pentru statutul și evoluţia fiecăruia nu au fost 
utilizate aceleași criterii și procedee. Dar niciodată in- 
dependenţa unei componente nu a fost ridicată dincolo 
de autonomia ei relativă, iar activitatea publică, denu- 
mită, cum se cuvine, politică, nu a fost neglijată pentru 
realizarea scopului care era unitar. Principiul adevărului 
şi al 'asanării, peste tot urmărit, constituia liantul care 
unifica. efortul. junimist într-un tot inextricabil. Cel care 
mai are. îndoieli ar trebui să mediteze asupra acestei pro- 
poziții. maioresciene din 1886 (la: care vom reveni într-o 
altă ordine de. idei): „Sinteza generală în atac, izbirea 
unui întreg curent periculos o credem acum ştearsă de 
la ordinea zilei pentru părțile. esenţiale în literatura pro- 
prie. și “în știința teoretică. Rămîne încă la ordinea zilei 
în politică, dar de aceste nu ne ocupăm aici“ (s. n.)!. Sau 
iat-o exprimată tot de Maiorescu și parcă mai apăsat 
într-o scrisoare din. mai a aceluiași an 1886 către I. Sla- 
vici: „Însă d-ta: n-ai. înţeles un lucru: absolut aceeași 
lucrare, în același sens, : pentru acelaşi adevăr şi bine pe 
care a făcut-o Junimea în spiritul literar, .o face în spi- 
ritul: politic şi este în chiar momentul de față pe: calea 
sigură a izbîndei“:2 (s.n.). Ideea aceasta a unităţii progra- 
mului junimist o. întîlnim curent în presa: de orientare 
junimistă, exprimată limpede și fără echivoc. „Este nevoie, 
se scria într-un editorial al României libere din. 1885, 
de o nouă direcţiune în activitatea noastră, atit indivi- 
duală cît și publică. Această idee grupul nostru a înscris-o: 
de. mult pe steagul său și s-a silit a convinge pe cei 
ce gindesc despre greșita direcțiune de pină acum, precum 
și asupra noului, drum pe care trebuie să apucăm. Lupta 
noastră a izbutit în parte. în literatură ; vom izbuti, cre- 
dem, cu 0. mai serioasă dezvoltare culturală a celor ce 
iau parte la viața publică ` a statului și în politică.“ «3 
Citatele, vrem să spunem preciziunile de acest - fel, 
ar putea “continua încă: mult, “toate articulindu-se îţi 
acelaşi plan. unificator. 'Revitalizarea literaturii conside- 
rată. ca realizabilă prin intermediul efortului cultural 


T. Maiorescu, Poeți: și critici, ed: cit., vol: II, p. 286. 
‘I. E: “Torouţiu, Studii. și documente, vol. ITI, p. 173. 
-România liberă, IX, nr. 2297, (13 martie) 1885. 

și politic, după cum asanarea spiritului public era soco= 
tită ca fiind și o rezultantă a ridicării generale a nivelu- 
lui cultural. Toate conjugindu-se într-un efort general, 
ansamblul. fiind înţeles ca suma strădaniilor. în fiecare 
sector, niciodată izolat dintr-o totalitate unificată pro- 
gramatic...Junimismul astfel înţeles devine expresia cre- 
atoare a spiritului naţional în toate domeniile implicate : 
literatură, cultură, spiritul public. Un summum de valori 
intercondiționate cu o relativă autonomie, niciodată sepa- 
rate însă de zăgazuri izolaţioniste. Autonomia esteticului 
proclamată în directivele criticii literare a fost ea însăși 
subordonată programului general cultural și politic — fără 
a i se știrbi din statutul ei independent — căpătînd astfel 
înfăţişarea, socotită necesară, a unei reacţii sociologico- 
culturale de mare însemnătate. Purismul estetic junimist 
subordonat culturalului, sociologicului și chiar spiritului 
public general, nu este oare o contradicţie în termeni 
de neacceptat ? Credem că nu. Prejudecata, atît de îndă- 
linată, trebuie înlăturată, în favoarea realității adevăru- 
lui, întotdeauna mai suplu şi mai complex decit clișeele 


comode cu care ne-am prea obișnuit să operăm. 
e 


Estetica și critica literară nu pot fi disociate, de vreme 
ce aceasta din urmă este o modalitate aplicată a celei din- 
tii. A vorbi de criticul Maiorescu, de critica literară prac- 
ticată de junimism deosebit de programul estetic general 
e, de aceea, o imposibilitate metodologică. Noi am sepa- 
rat-o aici, (firește relativ !) totuși, și din raţiuni strict 
metodologice. Am adoptat un. model ilustru (cel al lui 
Vianu) care l-a analizat pe Maiorescu estetician și critic 
literar, nu fără a așeza o aparentă linie despărţitoare 
între cele două compartimente, înțelese totuși unitar. I-am 
urmat exemplul. A-l deosebi pe esteticianul de criticul 
Maiorescu devine o imposibilitate. Propoziţiile estetice îl 
definesc pe critic, după cum demersul critic îl invocă 
mereu pe estetician. Mai ales că Maiorescu — am mai 
spus-o ! — nu a fost un estetician cu pretenţie de sis- 
temă, ci un critic ce avea chiar şi pentru această îndelet- 
nicire opinii speciale pe care un profesionist de azi al 
disciplinei nu le-ar putea accepta. Dar în ciuda acestei 

opinii despre statutul disciplinei căreia nu înţelegea să-i 
asigure un exerciţiu permanent, cu o ritmicitate fixă pliată 
strict pe comentarea fenomenului literar, Maiorescu este 
neîndoielnic - întemeietorul criticii româneşti. Ştim că a 
avut predecesori, dintre care unii realmente notabili. Dar 
rolul de ctitor, în sensul propriu al termenului, l-a avut 
criticul Junimii. A fost, e necesar să stăruim, nu un pio- 
'nier, ci un ctitor, care a ştiut să slujească exemplar, dece- 
nii de-a rîndul, în edificiul de el întemeiat. Și, fără în- 
doială, tocmai. acestui har: şi statornicie în activitate i se 
datorează în mare măsură marea școală care a reprezentat 
Junimea pentru literatura noastră. Pompiliu Constanti- 
nescu avea negreşit dreptate cînd spunea că nefericirea 
generaţiei de scriitori pașoptişti stă în aceea că nu a 
avut un critic. Nu-l uităm pe Kogălniceanu. Dar istoricul 
şi marele bărbat politic a fost un critic prin accident 
(cîtă vreme — puțină. — a fost) mai mult ca un reflex 
necesar al vocației sale de animator cultural. Fără acest 
critic, generaţiei pașoptiste i-a lipsit personalitatea 
propulsoare, cu rol de arbitru și judecător, care să selec- 
teze valorile, să descurajeze nechemaţii, să găsească mij- 
loacele de a metamorfoza — unde era necesar — entuzias- 
mele prea generoase în rigoare estetică, despărțind băr- 
băteşte diluţia verbală de verbul transfigurat. Și poate 
că lipsa unei personalități critice a fost şi fatalitatea 
acestei mari şi frumoase pleiade scriitoricești care a așe- 
zat doar temelii fără a ajunge să detașeze excepţiile. 
Dar — cine ştie ? — repetînd astăzi banalizata propoziţie 
hegeliană, am putea spune că această personalitate cri- 
tică nu a apărut în epoca pașoptistă pentru că nu era 
încă necesară, sau nu se maturaseră condițiile pentru ivirea 
ei. Sînt, știm bine, ipoteze. Singurul lucru comentabil e 
faptul inexistenţei unui mare critic care să fi reprezentat 
generaţia pașoptistă. Junimea l-a avut. Şi el a fost, cum 
era necesar atunci, un critic de direcție care a diriguit 
conștiinţele, neocolind nici modalitatea criticii de susţinere. 
“ S-a spus, nu fără dreptate, că Junimea, și Maiorescu 
"în special, a conferit criticii un statut exclusiv cultural. 
Dar putea avea critica, la 1867 și chiar mai tirziu pînă 
după 1880, un alt statut decât cultural ? Ea a avut la 
început misiunea nu de a promova valori cît să descon- 
gestioneze terenul ocupat de nechemaţi. Că acțiunea 'de 

curăţire s-a dovedit a fi prea radicală, cuprinzind în aria 
ei și cîteva valori autentice este prea adevărat. Dar radi- 
calitatea era ea însăși o condiție esenţială a misiunii 
asumate de Maiorescu. Și o cumpănă în acțiuni cu caracter 
radical e greu de menţinut. Riscul exageraţiei e cumva 
inevitabil, deşi unele măsuri de temperanţă se cereau 
luate. Mai ales că junimiștii se revendicau din principiile 
evoluționiste. Or, din această perspectivă, unele din valo- 
rile epocii erau, pentru nivelul literaturii de atunci, oricum 
demne de considerat. Se întîmplă însă că aceste rigori 
ale principiilor evoluționiste nu au fost îngăduite și în 
ideologia literară junimistă. Aici au operat, chiar de la 
început, criterii clasiciste, judecăţile de apreciere luînd 
drept etalon modelele ilustre. Firește, nu era indicat a 
se proceda prin acordarea de „rabat“ şi examenul să ia 
în: calcul un procentaj de scăzămint autoimpus. Dar, 
oricum, a-l judeca pe George Sion sau Bolintineanu în 
funcţie: de modelul lui La Fontaine sau: tot pe Sion în 
comparație cu Lessing iar pe Hasdeu în funcţie exclusivă 
de, definiţia lui Schopenhauer. asupra tragediei, 1 nu era 
tocmai o modalitate născătoare de rezultate asanatoare. 
Dar nu uităm ceea ce am spus mai înainte, misiunea juni- 
mismului în critica. literară presupunea radicalitatea şi 
aceasta. nu se putea exercita cu ajutorul criteriilor evolu- 
ționiste. Critica culturală. maioresciană, adaptată necesită- 
ţii istorice, decurgea din poziția sociologică în literatură. 


1 „Pentru o fabulă bună — scrie P. P. Carp în recenzia la vo- 
lumul lui G. Sion — însă cerinţele la care un gust luminat obligă 
pe poet sunt atît de mari, încît nu cunoaștem decit pe singurul 
La Fontaine ce le-a satisfăcut pe toate. O scurtă cercetare critică 
ne va proba aceasta şi suntem convinşi că dacă d. Sion şi-ar fi 
dat seama...“ Urmează „cea mai bună definiţie a fabulei (ce) ne 
este dată de Lessing“ (după Disertaţii despre fabulă) şi mereu 
„Lessing ne învaţă“, „Lessing ne arată“, „completînd definiţia lui 
„Lessing vom observa că...“ sau „dacă d. Sion ar fi meditat puţin 
pe La Fontaine care tocmai...“ Procedeul fusese utilizat aidoma mai 
înainte, de același Carp, în vestita recenzie la Răzvan și Vidra de 
Hasdeu. Cum comenta o dramă, cita opinia lui Schopenhauer 
despre dramă, după care începea evaluarea.  „Aplicînd acum 
aceste idei la drama d-lui Hasdeu şi întrebîndu-ne care este ac- 
tiunea, mărturisim în toată umilinţa că nu putem găsi nici un 
răspuns cît de puţin' satisfăcător.“ (În Lovinescu, P. P. Carp, cri- 
tic literar și literat, p. 66—71, 80.) Nu altul va fi procedeul lui 
Maiorescu, deşi criticul mînuia arta comparării şi a supunerii la 
modele cu infinit mai multă supleţe. 


439 


Intre estetica „legislativă“ 


Pentru că ce altă decît o atitudine sociologică: în planul 
literaturii este procesul întreprins întregului peisaj al 
liricii timpului ? Rechizitoriile întreprinse în planul ideolo- 
giei erau prelungite şi în cel: al literaturii. Numai că de 
astă dată nu în sens restrictiv — din perspectiva ideolo- 
giei restauraţiei tîrzii — ci, dimpotrivă, în sens modern, 
pentru racordarea fenomenului literar-cultural - românesc 
la cel european. -În acest fel şi pentru acest scop critica 
maioresciană a- supus întreaga noastră cultură modernă 
unui proces necesar de reevaluare. Prin confruntarea cu 
nivelul” culturii europene, i-a fixat un etalon. îndrăzneţ 
sub specia -eternității valorilor. E lesne 'de înţeles că, 
supusă unor asemenea. comandamente, critica practicată 
„de Maiorescu nu putea: fi, pînă mult tîrziu, decît cultu- 
„rală. Pînă la apariţia marilor valori o critică analitică 
„nici nu 'avea obiect. De aceea maniera definită drept jude- 
'cătorească, normativă și de directivă generală. Totul spri- 
jinit pe principii estetice clare, ferme şi indiscutabile. 
' I-a fost dat, aşadar, criticii literare românești să se 
constituie ca disciplină sub-semnul incontestabil al rigo- 
rilor estetico-filozofice. Maiorescu și-a sprijinit opiniile 
(la început rechizitoriale) pè un concept despre natura 
esteticului. De la acest punct iniţial au pornit toate elabo- 
rările sale critice care nu au exclus din analiză (chiar în 
anii de început) raportul necesar dintre literatură şi an- 
samblul formelor culturale. Chiar dacă sistemele filozofice 
la care a apelat Maiorescu erau structural idealiste, cri- 
ticul — am văzut — nu a.eliminat din analiză datele 
istoricităţii. Parafrazînd clarificări mai „recente, am spune 
că spiritul tutelar al Junimii și-a propus să reflecteze 
asupra modului cum o experiență individual istorică poate 
şi trebuie să dobîndească în conștiința adevăratului crea- 
tor o experiență umană universală. Pare paradoxal că 
o critică uzînd de: modalităţi clasiciste, postulînd necesi- 
tatea evaluării în funcţie de modele ilustre ale genurilor 
literare (deci aparent ignorînd istoricitatea fenomenului 
literar) să fi urmărit în demersurile sale raportul necesar 
dintre ` estetic şi cultural. Aceasta deopotrivă, în premisă 
ca și în finalitatea demersului. Nu a fost, cum se. ştie; 
o critică profesionistă, aplicată, iar Maiorescu nu. a fost 
un .profesionist al criticii. în sensul actual al disciplinei 


atît de specializat, foiletonistică. S-ar putea deduce de aici 

că acestui statut al criticii preconizate de junimism i se 
datorește sprijinirea pe un concept filozofic asupra natu- 
rii esteticului ? Fără îndoială că situaţia specială amin- 
tită a contribuit la această configurare. Dar e greu de 
presupus că Maiorescu, cu formaţia sa și cu convingerile 
sale asupra rosturilor. criticii, ar fi abandonat un statut 
la crearea căruia 'contribuise hotăritor. Dealtfel, faptul 
e evident în epoca târzie, cînd modalitatea criticii analitice 
e totuși — în ciuda unor prejudecăţi tenace — practicată. 
Firește, nu la modul foiletonistic, cu preocupări constante 
de comentare cu o ritmicitate fixă a apariţiilor. Important 
e totuși faptul abordării modalităţii criticii analitice. 
Dar, cum spuneam, și acum fără a abandona conceptele 
filozofice despre natura esteticului. (E de mirare că această 
tradiție este azi ignorată în anumite zone ale criticii 
noastre curente. Și, surprinzător, tocmai din partea celor 
care se revendică din tradiţia magistraturii maioresciene.) 

Este adevărat că Maiorescu, în: 1868, cînd a recenzat 
culegerea de lirică populară datorată lui Alecsandri, se 
arată nemulţumit că publicaţiile s-au limitat a anunța 
volumul (cum au procedat inițial şi Convorbirile) fără 
a trece apoi la comentarii : „Însă acel anunț al momen- 
tului nu este îndestul pentru cerinţele criticei literare“. 
De aici ar reieși că în toate ocaziile comentarea anali- 
tică se impune de vreme ce, se precizează, acestea sint 
„cerinţele criticei literare“. Concluzia ar fi eronată. Maio- 
„rescu socotea că asemenea operaţii de mărunțire nu sînt 
necesare în stadiul respectiv. Din cînd în cînd cite o 
recenzie (ca cele, amintite, ale lui Carp) comenta o apari- 
ție. Și mai totdeauna cu scopuri mărturisit negatoare. 
Aceste recenzii desființătoare se integrau însă și ele pro- 
gramului general al criticii junimiste care pornea de la 
ideea că examenul trebuie să fie global, ca un necesar 
efort de sinteză asupra întregului peisaj literar. E inutilă 
o mărunţire a peisajului — spune limpede subtextul stu- 
diului maiorescian din 1867 — pentru a dezvălui caren- 
tele, mereu aceleași, la registrul fiecărui poet sau al fie- 
cărui volum din aceeași operă. Poate că de aceea Maio- 
rescu nici nu a socotit utilă profesionalizarea criticii lite- 
rare și nu a scris în domeniul pe care l-a întemeiat și 
l-a reprezentat. cu atita strălucire decit cîteva articole 
numărate. pe degetele unei miîini. Vianu considera că la 

aceasta a contribuit și formula sa aristocratică de viaţă 
care îi impunea să slujească literatura fără să i se 
robească, s-o conducă fără a i se subordona permanent. 
Incontestabil, observaţia lui Vianu nu trebuie eludată din 
apreciere, ea aducîind o prețioasă indicație de ordin 
psihologic. Dar chiar ţinînd seama de această precizare, 
rămîne în picioare, credem, motivaţia opiniei conducă- 
torului Junimii despre condiţia criticii de. directivă. O 
acţiune de îndrumare şi: stimulare la început pentru era- 
dicarea terenului, apoi promovarea valorilor autentice de 
el selectate. 


6. Se crede curent că în exerciţiul critic al Junimii se pot 

deosebi două mari perioade, diferenţiate nu numai 
temporal, dar şi ca modalitate de a aborda fenomenul. 
Observaţia nu e lipsită de temei'și mai încolo o vom co- 
menta și noi. Deocamdată am vrea să notăm ceea ce apare 
cumva ca o ciudăţenie. Maiorescu, ca un logician ce era, 
nu și-a definit din capul locului modalitatea criticii pe 
care înțelegea s-o. practice. Altfel spus, nu și-a definit 
termenii cu care pornea să opereze. (Lucrul pare oricum 
curios pentru un logician.) Formula criticii sale pe care 
unii au numit-o generală, alții de directivă iar alții jude- 
cătorească — şi care a fost atît de mult discutată sau 
controversată — a fost precizată tirziu, tocmai în 1886. 
Adică atunci cînd îi anunţa. sfîrşitul. Ciudățenia, chiar 
dacă e semnalată, este poate numai aparentă. Conducă- 
torul Junimii nu a socotit util să-și definească formula, 
considerînd, probabil, că ea poate fi lesne descifrată din 
chiar textele critice care o descriu. Fapt este că în 1886, 
în Poeți şi critici, o aflăm pentru prima oară precizată. 
Şi o făcea aproape. la un deceniu și jumătate după ce 
în Direcţia nouă anunţase noua mișcare literar-culturală. 
Rezultatele erau cu adevărat însemnate chiar dacă meri- 
tele nu au fost integral ale Junimii. Cum vom arăta, 
meritului acţiunii de eradicare întreprins de Junimea i 
s-a asociat un mare noroc. Norocul apariţiei lui Eminescu 
fără de care Junimea nu ar fi devenit, literar vorbind, 
ceea ce a fost. Dar indiferent de motivații şi împrejurări, 
Maiorescu avea dreptate să semnaleze că de la Direcţia 

nouă s-a constituit „0 întreagă mișcare ce dă ultimului 
deceniu un aspect cu totul deosebit și îmbucurător“. În 
funcţie de aceste mutații fericite, conducătorul Junimii 
a precizat condiția necesară a criticii. Nu numai a sa, 
dar a disciplinei î însăși. 

Înainte de orice comentariu să cităm textul : „În pro- 
porția creșterii acestei mișcări, scade trebuinţa unei critice 
generale. Din momentul în care se face, mai bine, acest 
fapt însuși este sprijinul cel mai puternic al direcţiei ade- 
vărate. Poeziile lui Eminescu, Pastelurile şi Ostaşii lui 
Alecsandri vor curăți atmosfera estetică vițiată de 
Macedonski, Aricescu, Aron Densuşianu etc. etc. Cuvin- 
tele din bătrîni ale d-lui Hasdeu sunt de la sine lovitura 
de moante a dicționarului Laurian-Massim şi a rătăcirilor 
«filologice» din Tîrnave. Şi așa mai departe. Nu e vorbă, 
apreţierile critice izolate nu vor lipsi și nu vor trebui 
să lipsească niciodată dintr-o mișcare intelectuală, şi noi 
înșine am citat mai sus articolele d-lor Onciul şi Bogdan 
ca un semn binevenit al timpului de îndreptare. Dar 
aceste sunt lucrări de amănunte. Sinteza generală în atac, 
izbirea unui întreg curent periculos o credem acum ștearsă 
de la ordinea zilei pentru părţile esenţiale în literatura 
proprie și în ştiinţa teoretică. Rămiîne încă la ordinea 
zilei în politică, dar de aceasta nu ne ocupăm aici. Misi- 
unea criticei — misiune dealtminteri totdeauna modestă, 
dar nu fără importanţă în modestia ei — ne pare a fi 
în momentul de față mai mult de a lărgi cercul activi- 
tăților individuale, de a deștepta tinerimea încă prea 
amorţită de picla trecutului și de a îmbărbăta spiritele 
spre lucrarea roditoare. Este cu mult prea îngustă albia 
curentului celui nou : în dreapta şi în stînga trebuiesc 
desfundate alte şiroaie, care să întărească mișcarea prin- 
cipală, mișcarea însăși trebuie să pătrundă mult mai afund. 
Fără îndoială, rectificările, mai ales în materie de ştiinţă 
nu vor putea lipsi uneori din o aprețiare a operelor celor 
mai bune ; fără îndoială, în mijlocul unei activităţi critice 
pentru răspîndirea lucrărilor sănătoase se va simţi pe 
ici, pe colo şi necesitatea unei loviri directe în contra 
nulităţilor, care se amestecă fără nici o chemare în ale 
literaturei : un energic «în lături!» va trebui dar din 
cînd în cînd să fie rostit în orice mișcare intelectuală. 


Însă de aci nu rezultă că ar fi bine să se piardă acum 

timpul cu o tendinţă critică în contra acelora care au 
meritul de a 'reprezenta astăzi: ed mişcarea cea bună 
în 0 parte esenţială a ei.“ 1 
“Acesta este textul. Pe marginea lui s-a discutat mult. 

s- -a spus — şi de cîte ori! — că pur și simplu prin această 
declarație de principii Maiorescu: ar fi semnat“aproape 
un act de deces al criticii literare, de vreme ce rostul 
ei era redus la rostirea, cînd şi cînd, a. unui energic „în 
lături !“ împotriva nechemaţilor sau la „apreţierile critice 
izolate“. Ambele cazuri de tolerare a criticii au fost con- 
siderate a fi situaţii limită, în spaţiul cărora critica nu-și. 
poate exercita, cum se cuvine, sacerdoțiul. Dar nu uităm 
că Maiorescu avea opinia sa despre rațiunea şi. statutul. 
criticii pe care înțelegea s-o păstreze în registrul grav al 
directivei, de conștiință a literaturii fără a i se subordona 
total. Gherea vorbea în articolul la care ne-am referit 
despre dispariţia modalităţii critice, denumită de el jude- 
cătorească, lăsînd să se înțeleagă că Maiorescu a fost 
personalitatea chemată de istorie să exercite tocmai : 
această misiune, în care critica nu putea fi' decît astfel 
concepută. Noua modalitate a criticii, modernă, analitică, 
Maiorescu nu o mai poate — credea Gherea — practica 
pentru că opiniile sale despre condiţia criticii sînt altele. 

| Observațiile lui: Gherea cuprind, incontestabil, adevă-. 
ruri, ca'şi exageraţii, la care ne vom referi. într-un alt 
capitol. Important e aici să subliniem că:ele nu-l :con- 
testă defel (cum s-a acreditat !): pe ‘criticul Maiorescu. 
Dimpotrivă, îi reliefează extraordinarul rol exercitat în 
renașterea literaturii române moderne. Aceasta deși arti- 
colul lui Gherea avea un fond polemic nemijlocit, înfrun- 
tîndu-se nu numai două personalități, ci efectiv două şcoli, 
două direcţii în cultură, estetică şi ideologie. În comparație 
cu aprecierile negatoare ale dizidenţilor junimiști de mai 
tirziu (de: felul lui N. ip sir observaţiile lui - Gherea 


KYT Mrest, op. cit.;.vol. II, dd cit., p. 286—287. AX 

2 În epocă Gherea a fost poate cel | dintii care s-a oprit la- 
această interpretare. În articolul său din. 1887, Critica criticei (de- 
venit în volum Asupra criticei), scria : „Eminentul nostru critic, 
" d-l T. Maiorescu, în articolul său Poeți şi critici exprima o părere 
care a trebuit să facă pe mulţi să se mire. D-sa zice că în ţara 
românească, n-are ce mai căuta critica, deoarece. la noi ea a avut 
un rol de îndeplinit, dar acum nu mai are.” (Cf. Studii riip 
ESPLA, 1956, vol. I, p. 62.) - Hon Mo -diu 

apar — fără exagerație spus — elogioase. Din observaţia 
lui Gherea pe marginea opiniei maioresciene despre cri- 
tică, exprimată în 1886, se poate reţine însă convingerea 
sa că o etapă a criticii se încheiase. Dacă Maiorescu putea 
sau voia să utilizeze instrumentele noii modalităţi critice, 
continuîndu-și destinul de mentor al literaturii române, 
e inutil să dizertăm. O etapă a criticii se încheiase într-a- 
devăr. Dar cu aceasta raţiunea criticii nu încetează total. 
Dealtfel, aceasta lasă și Maiorescu să se înţeleagă în 
articolul său. pie 

“Ce-i drept, se vede bine din citatul reprodus, Maiorescu 
reducea actul critic la „critica. generală“, altfel spus, la 
acțiunea de direcționare și îndrumare sprijinită pe estetică. 
E potrivit să se vadă aici o înțelegere pedagogică asupra 
misiunii criticii, de: vreme ce, se spune în textul la care 
ne referim, literatura s-a învigorat definitiv, a depășit sta- 
diul infantil din 1867 încît operaţiile. educative. (altfel 
spus, critică literară .de directivă) devin inutile. Dar, din 
nou, în. acest text Maiorescu nu vorbește de renunţarea 
totală. la actul critic, ci de încetarea „criticii generale“. 
Și nu e oare îndreptăţit să înțelegem prin acest concept, 
de fapt, fundamentele estetice ale criticii literare ? Doar 
Maiorescu în puținele sale studii de pînă în 1886 a con- 
fundat critica literară cu estetica. sau, mai bine, a redus 
critica „la fundamentele ei estetice. Cu asemenea funda- 
mente “estetice a izbutit Maiorescu să realizeze ceea ce 
numea „sinteza generală în atac“ și. „izbirea unui întreg 
curent periculos“. Să vedem și în aceste acțiuni alte deno- 
minaţii pentru actul critic ? Acestui statut al criticii îi 
semna Maiorescu actul de deces în 1886. íj pula 

Dar ar fi exagerat, nedrept să spunem că Maiorescu 
a limitat critica exclusiv la această condiţie de generali- 
tate încrucișată cu estetica (tot atit de generală) cu aju- 
"torul căreia se îndruma viaţa literară și se realiza „izbirea 
unui întreg curent periculos“ ? Credem că o asemenea in- 
terpretare ar fi o efectivă exagerare deformantă. Ce-i 
drept, Maiorescu nu a pus mare preţ pe critica literară, 
de vreme ce a subliniat că misiunea criticii a fost „de 
altminteri totdeauna modestă, dar nu fără importanţă 
în modestia ei“. Importanță în... modestie: e o tipică for- 
mulă de diplomaţie: maioresciană pentru a -conferi dem- 
nitate unei situații fatal- diminuate. Dar în această condi- 

ție modestă (ba chiar mai modestă decît în epoca trecută 
cînd exercita funcțiunea de utilitate, totuşi majoră, de 
„izbire a unui întreg curent periculos“) critica putea, tre- 
buia să-și menţină statutul existenţial şi funcţional. Cîteva 
preciziuni ne îndreptăţesc această afirmaţie. Într-un loc 
se spune că „nu e vorbă, apreţierile critice izolate nu vor 
lipsi şi nu vor trebui să lipsească niciodată dintr-o miș- 
care intelectuală... Dar aceste sunt lucrări de amănunte...“ 
Mai jos se fixează misiunea criticii la deşteptarea elanului 
creator al tinerimii, pentru ca mai încolo să se spună 
că pentru stabilirea și dezvoltarea direcţiei celei noi, vor 
fi necesare manifestări „de apreţiare a operelor: celor 
mai bune“. Iar în continuare se vorbește chiar de o „activi- 
tate critică pentru răspîndirea lucrărilor sănătoase“ în 
cadrul căreia, cînd va fi necesar, fatalul „în lături“ `va 
trebui rostit cu energie. Toate aceste precizări și comple- 
tări semnalează fără putinţă de tăgadă că Maiorescu nu 
a semnat în 1886 actul de deces al criticii literare. Îi 
socotea misiunea în continuare necesară chiar dacă im- 
portanţa ei, modestă din totdeauna, trebuia să coboare 
acum încă o treaptă. Rămînea fixată la „apreţierile“ critice 
izolate, la „rectificări mai ales în materie de știință“, la 
„apreţiarea operelor celor mai bune“. Dar se pomenea și 
de „necesitatea unei loviri directe în contra nulităților 
care se amestecă fără nici o chemare în ale literaturei“. 
La urma urmei, ce alta este activitatea critică curentă, 
de tip foiletonistic, decît îmbinarea funcțional-utilă a 
„apreţierei operelor celor mai bune“ cu „lovirea directă 
în contra nulităţilor“ ? Sau, altfel spus, relevarea valo- 
rilor şi descurajarea vehementă a nechemaţilor. 

Să conchidem deci că acest text din 1886 precizează 
criticii statutul ei firesc, chiar modern. (Că Maiorescu nu 
voia sau nu putea să-l practice e o altă chestiune.) Dar 
conducătorului Junimii acest statut al criticii, care este 
„totuşi cel real și unanim recunoscut, i se părea prea mes- 
chin în modestia sa acum mult diminuată. De o anume . 
distincţie superioară s-a putut bucura disciplina criticii 
în trecut, atunci cînd a fost chemată să înfăptuiască 
„sinteza generală în atac“, cînd s-a contopit necesar cu 
postulatele esteticii filozofice, cînd avea de înfruntat o 
întreagă mișcare literar-culturală care trebuia eliminată 
pentru a crea, pe ruinele ei, o alta nouă şi validă. Dar 

etapa aceasta se încheiase și o critică redusă, ca misiune 
socială, la „apreţieri izolate“ compuse din elogiul creaţiilor 
împlinite și blamarea eșecurilor i se părea lui Maiorescu 
o îndeletnicire prea minoră, chiar dacă întrucîtva necesară. 
Că aprecierea lui Maiorescu nu se susține este astăzi 
tuturor învederat. Critica nu poate avea numai funcțiuni 
directoare, îndrumînd pe deasupra şi cumva dictatorial 
fenomenul literar. Rațiunea ei e de a se constitui în con- 
știința artei, dezvăluindu-i semnificaţiile, valorile estetice, 
într-un cuvînt comentînd-o apreciativ cu responsabilitate 
și obiectivitate. Nu e greu, credem, să recunoaștem în 
opinia lui Maiorescu despre critică („totdeauna modestă“), 
paradoxal, o recunoaștere a condiţiei ei fatal subalterne. 
Critica nu e, după el, creaţie. Acesta este apanajul exclu- 
siv-al operelor de ficțiune. (Că Maiorescu nu are aici 
dreptate și că atributul creaţiei se poate adjudeca per- 
fect legitim oricărei opere, deci și celei critice, prin profil 
și obiect care întrunește condiţiile noutăţii şi originali- 
tății a demonstrat excelent Adrian Marino. 1) Rolul cri- 
ticii e „întotdeauna modest“ fie că îndrumă, direcţionează 
și determină o mutație de structură în mișcarea literară 
a unei epoci, fie că se.limitează — şi mai pauper ! — la 
comentarea fenomenului literar care, probabil, își ur- 
mează un drum statornicit (de cine 2). Există, cum se 
vede, trepte, gradaţii și în condiţia unei discipline subal- 
terne. Conducătorului Junimii, dezvăluie subtextul, desti- 
nul i-a rezervat un loc pe treapta de sus a acestei ierarhii 
subalterne ca unul care, din 1867, a declanșat și diriguit 
marea campanie pentru „izbirea unui întreg curent peri- 
culos“. Acum, misiunea aceasta s-a încheiat. Scade ,tre- 
buinţa unei critici generale“. Dar nici măcar critica gene- 
rală (estetico-filozofică) nu va dispărea cu totul. Scade și 
ea din importanţa-i modestă, odată cu întreaga îndelet- 
nicire critică. Dar misiunea criticii, firește modestă tot- 
deauna, nu-și încetează funcțiunile. 

Comentind acest faimos text maiorescian din 1886, 
Vladimir Streinu (care și el a demonstrat că nu e de- 
loc vorba de promulgarea unei încheieri de funcţiune 
pentru critica literară) credea că aceste elemente care 


1 Adrian Marino, Dicţionar de idei literare, Editura Eminescu, 
1973, p. 480. 

fixează pragul despărțitor dintre cele două etape ale 
condiţiei criticii ar fi determinate de natura actului critic. 
Pînă spre 1880 se negase în bloc pentru a se face loc 
valorilor care se ridicau. Acum, cînd locul acestora a fost 
definitiv fixat și mișcarea literară: s-a însănătoșit, acele 
„apreţieri izolate“ care vor deveni noua misiune: a cri- 
ticii „pot primi tot atât de. bine, pe lingă înţelesul de 
critică aplicată la cîte o operă anume, pe acela de comen- 
tar favorabil“ 1. (O opinie asemănătoare celei a lui Vladi- 
mir Streinu a afirmat şi N. Manolescu. 2) Or, comentarii 
favorabile nu făcuse pînă acum mai deloc dacă excludem 
din discuție recenzia ` la: antologia de poezie populară a 
lui Alecsandri.. Aceasta nici nu se potrivea formulei cri- 
tice maioresciene de pînă acum (am putea spune. for- 
mulei critice junimiste, dacă luăm în. considerare — și 
de ce n-am face-o ? — şi recenziile lui Carp de o feroce 
duritate distrugătoare), structurate pe năruirea unui curent 
socotit periculos 3. De-abia acum, din 1886 încolo, amin- 
teşte de necesitatea comentariilor favorabile despre ope- 
rele bune datorate exclusiv (se putea ?) direcției noi din 
mişcarea literar-culturală inițiată și supravegheată de 
Junimea. E evident că aici nu era numai o perceptibilă 
schimbare de accent. Se deschidea ferm o cotitură care 
marca linia despărțitoare dintre două etape bine desenate. 
$ Întrebarea este dacă această a doua etapă este și ea 
ilustrată de Maiorescu precum o .ilustrase autoritar pe 
cea dintii. Sau, şi mai bine, pentru obiectul studiului 
nostru (care nu e totuşi o monografie: despre opera criti- 
cului), dacă junimismul se va angaja pe traiectul acestei 
noi etape a "iaz atit de decis . de: Maiorescu! Am 


1 Vladimir Streinu, op. ia p. mi. 
> N. Manolescu, op. cit., p. 204—205. 

3 Că aşa stau 'lucrurile, că Maiorescu reducea la început tut 
critic numai la funcțiuni negatoare o dovedeşte acest text din 
Observări polemice (1869): „A critica este ușor ; e greu a face mai 
bine. Fără îndoială. Dar de aici nu urmează, precum par a crede 
cei ce ne întîmpină cu asemenea opinii nouă, că a critica este de 
prisos. Uşoară sau nu, critica a fost şi va rămiînea o lucrare ne- 
cesară în viața publică a unui popor. “Înțelegerea răului este o 
parte a îndreptării. Din acest punct de vedere, înființarea ` unei 
reviste (Convorbiri literare) cu o tendinţă critică mai- pronunțată 
ne pare. a împlini un gol lăsat în mica noastră mişcare literară." si 
(Op. cit., p. 119.) 

greşi dacă am răspunde hotărît negativ la amîndouă 
aceste întrebări. Dificultatea răspunsului nu provine din 
examinarea atentă și obiectivă a textelor, ci din calitatea 
opiniilor exprimate în această chestiune cinci-șase dece- 
nii de mari personalități care, mai toate, i-au negat lui 
Maiorescu darul, ba chiar calitatea de critic. Lovinescu 
scria încă în 1915. că Maiorescu nu a fost critic în sensul 
modern al disciplinei. „Nimic — decide Lovinescu — din 
această critică modernă în opera lui '1.. Maiorescu ; în 
articolele despre Eminescu, Caragiale, sau în cele citeva 
rapoarte academice nu găsim decît o critică embrionară, 
sigură în judecata ei, măsurată şi atică în formă, dar 
neîndestulătoare... Posteritatea va rămîne nedumerită 
dinaintea omului care, minte critică atît de limpede, a 
putut trăi un sfert. de veac alături de Alecsandri, fără 
să-i fi studiat opera, alături de Eminescu pentru a-i în- 
china cîteva pagini literare de dreaptă prețuire, dar stră- 
ine de problemele: criticei moderne, şi alături de Creangă, 
fără să-i fi consacrat o singură pagină; care a putut 
păstra aproape 20 de ani manuscrisele lui. Eminescu, fără 
a le fi bănuit nu numai valoarea artistică, dar nici în- 
semnătatea lor culturală. Limitat la formele abstracte 
ale cugetării logice şi la cadrele culturii generale, Maio- 
rescu nu s-a. scoborit la critica literară. Pregătit sufle- 
teşte, prin simţ artistice și cultură universală, el și-a 
declarat menirea încheiată și, socotind că prezența unei 
bune literaturi presupune în sine şi critica literaturei 
rele, a lăsat altuia marea cinste de a întemeia adevărata 
critică română.“ 1 Nu altă opinie avea să rostească Lovi- 
nescu în 1940 în monografia închinată lui Maiorescu, 
verificîndu-se deplin opinia despre antimaiorescianis- 
mul consecvent al lui Lovinescu. Și nu a spus același 
lucru G. Călinescu în Istoria literaturii... ? : „Dealtminteri 
Titu Maiorescu nu avea plăcerea analizei cărţilor. Pentru 
el critica este o datorie de cetățean pe care o îndeplineşte 
cu multă hotărîre și cu mult talent. Luate în -absolui- 
tate, principiile lui estetice se pot discuta, ca instrumente 
de îndrumare a culturii române ele şi-au atins ţinta... 
Articolele „prin: urmare în care Maiorescu face critică 


: E. Lovinescu, „Critice, a VI cl definitivă), Ed. Ancora, 
1928, p. 47—48. | 


449 


29 -- Junimea şi junimismul 


Intre estetica „legislativă“. 


aplicată. sunt cu totul insuficiente. şi cu cît, vremea. înain- 

„tează și::tonul didactic apare, anacronic ele se vădesc 
și mai puerile.. Critic, de analiză, de. creaţie n-a fost, Maio- 
rescu și :singura valoare a articolelor. citate este -aceea 
care decurge din; -acțiunea lor, adică acordarea autorității 
unor. scriitori, care: s-au . dovedit vrednici. de . această 
onoare.“ ! Opinii în: esenţă nu mult diferite aveau să afirme 
şi Șerban. Cioculescu, Pompiliu Constantinescu, Tudor 
Vianu, Vladimir Streinu. Cele mai favorabile dintre aces- 
tea: (mai. ales 'ale lui, Vladimir Streinu) vor stărui asupra 
rolului conducătorului Junimii. în. punerea fundamentelor 
criticii, a relevării gustului. său- gi a. capacității de a 
selecta şi impune valori autentice. . 

După acest ocol necesar să. Ec fe întrebarea. de la 
care am pornit. Anume dacă junimismul (Maiorescu în 
special) s-a: angajat: în această nouă etapă din evoluția 
criticii românești. Răspunsul este mult ușurat de o cla- 
rificare recentă :a; lui. Nicolae Manolescu.: Acesta are me- 
ritul nu numai de a fi insistat asupra vocației critice a 
lui Maiorescu: („critica latentă de gust“), dar şi de a fi 
atras atenția asupra semnificației rapoartelor academice .? 
Se. poate aşadar: spune că în :bună măsură Maiorescu 
— şi datorită lui junimismul — nu a considerat încheiat 
rostul criticii la 1880. O. dovedesc: înainte de toate arti- 
colele despre. Caragiale (1885) și Eminescu (1889), cele două 
articole. despre]. Popovici-Bănăţeanu (1895), Victor Vlad 
Delamarina. (1898) şi apoi.rapoartele;academice din 1895 la 
volumele lui Th. Speranţia, I:..N..Roman, A. Densusianu, 


UE 
tig Călinescu, op. Cit., p. 358—359. , l pe 

. ? „Despre existența unei critici: latente, 'de gust, la Maio- 
rescu, şi despre modurile ''ei, de:la însemnarea: ocazională de lec- 
tură. la exerciţiul de autoritate din rapoartele academice, nimeni 
n-a, crezut util să vorbească pînă astăzi. Ea reprezintă totuşi o 
primă, formă de critică și, în cazul lui “Maiorescu, o formă aproape 
la fel 'de 'bine ilustrată ca:și critica: propriu. zisă.“ Şi mai încolo : 
„Ediţiile de Critice nu reproduc „decit o mică parte din «recen- 
ziunile. „literare» şi din «răspunsurile academice» ale lui Maio- 
rescu ; 'nimeni dintre comentatori n-a dat atenţie acestor scurte 
analize care fac din: autorul lor:unul din. primii noştri recenzenţi 
literari. Ignorarea lor nu are însă nici.un temei. Nu ţin recenziile 
lui Mäiorescu de critică ? Ele 'sînt 'o altă formă a criticii de gust 
mai apropiată de critica latentă din Însemnări 'şi din. Corespon- 
dență, decît de Eminescu şi poeziile lui. Dar o formă pe care 
Maiorescu a cultivat-o cu mare: stăruinţă şi a cărei audienţă în 
epocă a fost remarcabilă“. (Op. cit., p. 190, 196.) o 

Ollănescu-Ascanio, cel din 1903 la volumul lui H: Saniele- 
vici, cele foarte cunoscute din 1905—1906 despre volumele 
lui Goga, Sadoveanu, Brătescu-Voineşti sau discursul la- 
recepţia: în Academie a lui A. Naum. Nu are rost să re- 
luăm şi noi analiza acestor recenzii-cronică care — deși 
Călinescu le găsea insuficiente, anacronice și: puerile —, 
relevă vocaţia critică a autorului, strădania de a se rosti 
asupra operelor reprezentative din noul peisaj literar. Vom 
spune însă că nu toate aceste texte dovedesc trăsătura 
numită de Vl. Streinu, „comentarul favorabil“. Chiar dacă 
se isprăvise etapa criticii uniform negatoare, Maiorescu 
înțelegea să-și respecte preciziunile din 1886 privind coa- 
bitarea dintre elogiul: lucrărilor: bune şi energicul „în lă- 
turi“:.adresat producţiilor moarte 'esteticește. Pentru că 
nimeni nu va putea conchide că e vorba. de un comentariu 
favorabil după ce va ceti recenziile-raport la lucrările 
unor Densusianu, L.N. Roman,: Th. Speranţia, D. Olă- 
nescu-Ascanio : sau H.: Sanielevici. (Vl. Streinu ajunsese 
la concluzia amintită pentru că nu luase în considerare 
decît recenziile-raport- integrate de autor în -edițiile din 
Critice.) Există, din fericire, celelalte, din 1906—1907, 

în care comentariul favorabil.e bine sudat în aceste mici 
compoziții care, deși ocazionale, se‘ constituie cu conturul 
perfect închegat; surprinzind nota esenţială, caracteristică 
a unor opere care fie că anunțau un mare. prozator (Sa- 
doveanu); fie că propuneau. pe un mare poet (Goga), fie 
că semnalau cu simpatie măsurată pe un prozator (Bră- 
tescu-Voinești) care în epocă se bucura de stimă şi era, 

incontestabil, “printre talentele generației sale. Nu am 
uitat nici recenziile mai ample. despre. Popovici-Bănă- 
ţeanul şi Victor Vlad Delamarina (din 1895 şi: 1898) care, 
deși veneau în prelungirea preocupărilor din Literatura 
română şi străinătatea, se detașează prin orientarea, de 


asemenea favorabilă, a comentariului. - 

! Toate acestea sînt perfect adevărate. Dar, diahir 
să spunem, ele demonstrează .că Maiorescu era un critic 
autentic (ceea ce, am văzut, i s-a contestat, și nu de nume 
oarecare !).și că nu. și-a. încheiat practic cariera de critic 
la 1886. Demonstrează însă ele și că. Maiorescu a prac- 
ticat modalitățile criticii moderne de tip analitic, în care 
instrumentele psihologiei, cele ale biografismului să se 

îmbine cu cele de ordin. cultural și socio-istoric ?.. E greu. 
- de răspuns pozitiv. Sigur că esenţial în. judecăţi continua 
să fie criteriul: estetic, ceea ce asigura autoritate continuă 
magistraturii sale. critice. Dar mijloacele rămăseseră cele 
valabile pînă la mijlocul secolului XIX. Conducătorul 
Junimii rămăsese fixat la' vechea sa înțelegere. asupra 
condiţiei criticii, privind cu. superioritate disprețuitoare 
spre noua orientare a:criticii. literare. O considera o modă, 
trecătoare ca oricare alta, refuzînd, de aceea, nu s-o ac-. 
cepte, dar măcar s-o. considere cu seriozitate. Acest imo- 
bilism îi irita: pe unii dintre tinerii ;junimiști, determi- 
nîndu-le dizidenţa. O ştim, printre altele, din mărturisirea 
lui Nicolae Petrașcu care fusese totuși unul dintre intimii 
cercului maiorescian, debutase prin 1887 ca un critic cu 
viitor în. Convorbiri, primise în 1893 chiar un premiu din 
partea lui Maiorescu pentru studiul său închinat lui Emi- 
nescu. Şi totuși, de prin 1890, relaţiile dintre profesor și 
tînărul critic încep să se încordeze pentru a sfirși în 
inimiciţie: în 1896 cînd Petraşcu scoate publicaţia sa Li- 
teratură şi artă română.. Călătoria. pariziană — în 1890 — 
a tînărului critic, pînă atunci mult prețuit de Maiorescu, 
contactul cu literatura critică a epocii („noua critică“ a 
acelei: vremi !),. lecturile sale . sociologice i-au modificat 
opiniile pînă atunci ortodox junimiste (unele. dintre opi- 
niile sale. sociologice le precedă pe cele lovinesciene din 
Istoria. civilizaţiei...) ! Mai înainte, în 1878, opinii ase- 


“1 Iată mărturisirea lui :N.: Petrașcu despre cauzele îndepărtării 
sale de. Junimea işi junimism,: adoptind alte: puncte de vedere: 
„Ştiam pe de rost Direcţia nouă; frazele lui îmi păreau aşa de 
alese. Dar de cîtva timp nu mă mai împăcam 'cu principiile cri- 
ticei lui. Cetisem: pe scriitorii ' şi -criticii ‘noi, pe Sainte-Beuve, 
Taine, Brunetiere şi alţii, ca şi pe unii italieni ca De Sanctis şi 
Zumbini ; urmăream regulat revistele Mercure de France, La 
Revue de Paris, Nuova Antologie care răsfrîngeau în cronici 
amănunțite și mişcarea literaturii germane şi vedeam în ele mer- 
sul ideilor critice care erau altele decit cele de la 1860, la care 
se oprise Maiorescu. Îmi dădeam seama, de pildă, că părerea lui 
cum că talentul este acelaşi, fie că se naşte în pădure, fie că se 
naşte:în Paris sau Berlin, fie că el trăieşte în timpul nostru, fie 
că a trăit în timpul Renaşterii, nu mai era o părere admisibilă. 
' De asemenea, şi încă și mai mult, ideea că opera literară stă numai 
în frumuseţea formei şi că fondul, adică gîndirile din ea, nu au 
nici o importanţă, fie că ele sunt înalte sau .criininale, .era de 
asemenea o părere nedreaptă. A trece sub tăcere astfel de lucruri 
şi altele ca ele era ceva nepotrivit cu timpul. A le-spune îmi'era 


452 


şi. critica „judecătorească” 


mănătoare, deși mai puţin coagulate va afirma și Ni- 
colae Xenopol (tot pe vremea studenției pariziene), într-o 
scrisoare către Iacob Negruzzi 1.. Acest refuz de a lua 
în considerare noile modalități ale criticii avea să fie 
impus mai tuturor colaboratorilor tineri ai Convorbirilor. 
Tuturor -le era cunoscută aprehensiunea profesorului și, 
unii -din obligaţie, alții datorită influenţei devenite con- 


vingere, se adaptează acestei. situaţii care: nu lasă loc: 


de pătrundere înnoirilor în paginile venerabilei reviste ju- 
nimiste. Abaterile, cînd se produc. (de pildă, N: Petrașcu), 
sînt strecurate cu diplomație și abil acoperite ca să nu fie 
observate de mentor. Alteori sint îngăduite din motive 
strict polemice. Ce-i drept, nu fără iniţiativa lui Maio- 
rescu, de la 1887: încolo și cu deosebire după 1895, Con- 
vorbirile acordă mai mult . spațiu decit înainte criticii 
literare. În 1887 (nr. 8,9), N. Petraşcu (pseudonim. A. Cos- 
tin) își începe ciclul de foiletoane critice. Primul, închi- 
nat nuvelelor lui Delavrancea, e violent distructiv. Nu 
altfel va fi și cronica din 1888 despre Dinu Milian al lui 
Const.. Mille. Nici nu era, dealtfel, greu de formulat o 
astfel de judecată. Să semnalăm apoi colaborarea —.pa- 
sageră deocamdată — a lui Nicolae Iorga cu articole de 
critică despre Veronica Micle și: Creangă (în 1890). De- 
abia din 1895, cum am menționat în. primul capitol al 
acestei lucrări, intervine:D. Evolceanu în care colegii de 
generaţie, ca și Maiorescu, văd pe criticul de vocaţie. 
Cronicile sale sînţ programate în ritmul menţionat, pînă 
cînd insuficienta vigoare critică a latinistului le întrerupe, 
puniînd revista în impas. Dar, oricum, în tot acest dece- 
niu- care încheia veacul și în primii ani ai noului secol e 
evidentă la Convorbiri preocuparea pentru animarea 
sectorului :de critică. La 'aceasta se adaugă dirijata cam- 
panie antigheristă la care tinerii. participanţi utilizează 
instrumentele mai noi ale esteticii (psihologie, stilistică, 


teamă că voi supăra pe Maiorescu căruia îi datoram respect şi 
recunoştinţă.“ Asta se întîmpla prin 1892—1893. În mai 1893 a 
apărut volumul lui Petrașcu Figuri literare contemporane, care se 
deschidea cu studiul despre Maiorescu. Acesta i-a replicat: „Pă- 
rerea mea e că această critică, pentru care ai înclina.şi dta, nu 
poate fi decît un curent trecător, deoarece se ocupă de chestiuni 
secundare, ca mediul social“. (N. Petrașcu, Biografia mea, în 
I-E. Torouţiu, op. cit., vol. VI, p. CLXXVIII—CLĂXXXĂI.) ` 
1 Vezi în I. E. Torouţiu, op. cit., vol. III, p. 55—57. ~ 

sociologie, filozofia culturii) pentru a se război cu..un 
adversar.care.: apela și el (sau el:mai întîi) la aceste mo- 
dalități. Dar maestrul, criticul de indiscutabilă autoritate, 
refuză să- treacă dincolo de. recenzia-raport . academic 
pentru `a se ângaja în studii de amplitudine. Aceasta-deși | 
tinerii discipoli. insistau pe lîngă profesor. să revină. în 
publicistică.. (P.P. .Negulescu.:l-a: implorat efectiv, să re- 
vină cw'un studiu în polemica cu Gherea, tînărului filozof 
părîndu-i-se insuficientă replica din :Contraziceri ? 1) Apoi, 
în decembrie 1893, a insistat din nou să scrie, el, criticul 
de autoritate, un articol despre placheta: Balade și idile 
a lui Coşbuc pentru:a da: prestigiu apărării poetului acu- 
zat de plagiat ê. stagii sira 
“Insistenţa noii generaţii de .junimişti nu avea şanse : 
de a fi ascultată. (Într-un fel, insistența, adesea prea în- 
drăzneaţă, a- acestor. tineri “dovedește că nu înţeleseseră 
formula personalității: profesorului lor și nici pe aceea a 
„criticii sale.) Marele. critic rămânea! pe poziţiile : sale, 
fortificat pe redutele unor ‘principii cu ajutorul cărora 
fundase: în țara sa: însăși disciplina. criticii literare. Era 
prea. conștient şi. mîndru de ceea ce'realizase pentru ca 
acum. să-și înnoiască uneltele.. Înseamnă aceasta că.a 
sa critică literară a fost. exclusiv culturală ?. Un critic 
_care.:a aşezat ca principiu director, în toate demersurile 
sale, criteriul. estetic în. actele apreciatoare nu: poate fi 
considerat un: critic cultural, deși, cum spuneam: mai 
înainte, a considerat: literatura- o componenţă. a culturii, 
și a subordonat deci; autonomia esteticului: programului 
general cultural și politic iniţiat de junimism.. Toate apre- 
cierile: sale, toate . investigaţiile sale. s-au aplecat asupra 
fenomenului estetic, 'avertizînd asupra: pericolului re- 
prezentat de: confuzia dintre. estetic și factorii extranei: 
Un astfel de critic nu a practicat. o critică culturală, deși 
după 1900, înaintea 'valului sămănătorist nu a mai ridicat 
steagul de luptă, acceptând chiar să coabiteze cu o orien- 


um E Negulescu, Ceva despre. Junimea, Convorbiri literare, 


1927. Da s a OE tipa ca 
„* Scrisoarea se află în fondul Maiorescu de la Biblioteca Aca- 
demiei, ATL Vezi și articolul nostru (în: care se include şi 


scrisoarea aceasta), P.. P.: Negulescu .către Maiorescu, Luceafărul, 
25 februarie 1967. + i 

tare care, cu. cîteva decenii mai înainte, ar fi primit din 


“a 
ca 


partezi un vehement „în lături“. Socotea, : probabil, că 


primejdia: de odinioară trecuse, nu se mai putea reedita 
la proporţiile dinainte, că „direcţia sănătoasă“ a' vieții 
literare se instaurase definitiv. (Dar Iorga își considera 
curentul de el condus singura „direcție sănătoasă“ și deși 
era funciar ostilă “orientării estetice junimiste, conducă- 
torul Junimii: de. altădată nu reacţionează “defel, găz- 
duindu-i pe sămănătoriști în Convorbiri și trimiţind Să- 
mănătorului o' parte dintre colaboratorii Convorbirilor.) 
Dar această renunțare. (împăcată sau: oportună ?) la luptă 
în numele unor principii cărora le rămăsese totuși fidel 
nu înseamnă 'că ele nu continuau să fie: slujite de unii 
dintre discipoli. Renunţarea la acţiune nu poate fi totuși 


negată. - E i 
` Peisajul vieţii literare se schimbase sensibil 'și nu 
mai putea fi controlat şi îndrumat cu vechile practici de 
directivă generală, sprijinite pe principiile. estetice de 
la 1850. Se schimbase între timp și peisajul esteticii, teo- 
riile 'idealist-obiective sau' subiective „lăsînd loc masiv 
psihologismului, seientismului pozitivist, istorismului și, 
nu în: ultimul rînd, aplicării materialismului istoric la 
fenomenul literar. În 'deceniul al 'șaselea al secolului 
trecut și tîrziu pînă ce opera marilor clasici se încheiase 
nu era absolută nevoie de o critică analitică, la obiect. 
Îndrumarea 'creatorilor, ca și a gustului public, se putea 
face. despicînd apele prin' cîteva bine cugetate. aprecieri 
generale. Lucrurile se complicaseră între timp, creatorii 
Și operele lor se înmulţiseră, „orientările sănătoase“ se 
înmulțiseră. şi ele iar un critic — şi încă unul de autori- 
tate — nu le mai putea dirigui „de sus“. S-ar putea obiecta 
că despre unele dintre cele mai importante talente ale 
timpului Maiorescu s-a rostit, şi încă excelent, chiar 
dacă a făcut-o sub .forma unor. recenzii-raport, academic, 
publicate totuși — unele — în Convorbiri. Dar era sufi- 
cientă, acum, această modalitate ? Se intrase definitiv 
în epoca criticii foiletonistice și „postul de veghe“ săptă- 
mînală sau lunară devenise un: imperativ. Pînă aici 
Maiorescu nu putea coborî. De fapt, oricîtă valoare ar 
avea — şi-au ! — comentariile din recenziile academice, 
ele demonstrau numai — repetăm — marile însușiri de 
critic ale lui Maiorescu. Dar nu și exercițiul critic cu o 

cronicitate fixă și: nici acceptarea modalităţilor moderne 
de sondare multiplană. în universul. operei literare. Să 
adăugăm că aceasta-.nu a făcut: Maiorescu niciodată. La 
început: pentru că nu: era necesar, iar cînd îi venise vre- 
mea nu: avea: încredere în valoarea. şi utilitatea -unor 
asemenea investigaţii pluriforme.  . beso 0 s nooo 

Aveau, vom ‘spune deci și noi, dreptate cei ce (Ibrăi- 
leanu,. Lovinescu, Călinescu, Pompiliu. Constantinescu) au 
văzut în: Gherea şi nu în Maiorescu întemeietorul criticii 
românești moderne, de tip analitic. În discuţie nu intră 
aici . calitatea. examenului analitic realizat: de Gherea. 
Singurul fapt important e.că Dobrogeanu-Gherea. a adus 
la noi modalitatea de analiză a criticii moderne și că a 
aplicat-o operei: unora: dintre cei mai mari sau mai notorii 
creatori de frumos din universul românesc. Lui Gherea 
i se datoresc. primele analize moderne despre opera lui 
Eminescu, Caragiale, Coşbuc, Duiliu Zamfirescu, Vlahuţă. 
S-a instituit astfel un model care a radiat. Aceasta nu 
înseamnă că Gherea i-ar fi fost superior. lui. Maiorescu 
(ce 'raţiune! pot avea, dealtfel, asemenea clasamente ?) 
şi nici că ,„Dobrogeanu-Gherea a luat din: mîinile- lui 
Maiorescu torța:.unei critice pe care o crezuse. sfirșită 
odată cu dînsul“ (l-am citat pe Lovinescu). Singura -sem- 
nificaţie reală a âcestei. succesiuni e că fiecare dintre cei 
doi ':mari critici, în momente distincte din ciclul evolutiv 
al: literaturii noastre -au îndeplinit misiuni. diferite. Dar 
egal de importante.: Maiorescu a- creat statutul criticii, 
așezînd . criteriul esteticului în centrul actelor aprecia- 
toare. iar. :Gherea a inaugurat: modalitatea. analitică în 
critica: modernă românească, semnalînd necesitatea : con- 
siderării — în judecăţile: de valoare — a tuturor facto- 
rilor care intră -în universul: particular al operei. Nici- 
odată însă (chiar în primii săi ani de activitate critică) 
neignorînd realitatea estetică a operei artistice și neconfun- 
dînd analiza estetică a frumosului cu motivaţia ideatică. 
Gherea —.,.am văzut. — a „recunoscut . valoarea istorică 
extraordinară a criticii lui Maiorescu, conştient fiind de 
rolul şi funcţia — tot atît de importantă — a criticii sale. 
Maiorescu nu a făcut-o (olimpianismul, probabil, nu îngă- 
duia asemenea recunoașteri), străduindu-se să-l: strivească 
superior pe adversarul său:: Că nu a reușit, azi o ştim prea 

bine. (Ultimul capitol al lucrării noastre va stărui în detaliu 
asupxa] ic agiie În apata 


T. Maiorescu s-a îngrijit din vreme să-i "pregătească pe 

continuatorii săi în critica literară. Aceștia trebuiau să 
continue magistratura în spiritul prevăzut de el în arti- 
colul din 1886, adaptat, deci, noii configurații a peisajului 
literar. Se întîmplă însă că primii veniți nu prea dove- 
desc afinități pentru spiritul junimismului. Gh. Bogdan 
(Duică) nu avea mai deloc gust, dovedind de pe acum 
aplecare pentru istoriografia literară de factură migălos 
documentară şi pentru comparatismul înțeles sursologic. 
Numai cu erudiție (care' a fost, într-adevăr, colosală) 
recenziile și dările de seamă publicate de Gh. Bogdan în 
Convorbiri (de prin 1890 pînă spre 1907) nu puteau fi 
decît greoaie și anoste prezentări în care judecăţile 
— atîtea cîte sînt — apar strivite de mania căutării iz- 
voarelor şi a comparatisticii, Critic Gh. Bogdan nu a fost, 
„cronicile“ sale nu au mai nimic nici din eleganța scriitu- 
rii maioresciene, nici din spiritul junimist. Ceea ce a 
„rămas din activitatea sa prodigioasă e opera istoriografică 
Şi comparatistă, cariată și aceasta de mărunţirea documen- 
tară în infinitul mic. N. Petrașcu, cu o reală vioiciune 
stilistică, mușşcător în ironie a dovedit de la primele sale 
colaborări la Convorbiri (amintitele studii despre Delavran- 
cea, Eminescu, Const. Mille) că nu are resursele necesare 
analizei aplicate. Dealtfel, foarte curînd, Petrașcu se de- 
părtează de estetica -maioresciană, intrîind — după 1896 — 
în divergență şi dușmănoase polemici cu foștii colegi de 
la Convorbiri literare. 

Cel care promitea că se va distinge în critica propriu- 
zisă a fost botoșăneanul Dimitrie Evolceanu. Cum am 
menţionat şi în primul capitol, patru-cinci ani Evolceanu 
e; criticul revistei, generaţia tînără investind în vocaţia 
sa mari speranţe. (Era prețuit şi de Maiorescu, de vreme 
ce acesta îl caracteriza drept „finul Evolceanu“.) Dar cu- 
rînd  Evolceanu, definitiv rostuit la catedra de latină 
a universităţii bucureştene, convins mai de mult că vina 
sa critică e subţiată de anemie își anunţă prietenii că 

se retrage din activitate. Şi o face ştiind bine că puțina 
sa cultură filozofică și estetică — exercitată aproape ex- 
clusiv asupra scrierilor unor Ciru Oeconomu, Const. 
Nottara, Haralamb Lecca, V. Prasin, Virgil Oniţiu și so- 
cialiştii sau. filosocialiştii Sofia Nădejde, Gheorghe din 
Moldova, Artur Stavri, Ion Bacalbaşa — nu are „putere 
„să urce mai sus. 

„Dintre ceilalţi | membri ai celei dintii generaţii de 
tineri junimiști, singurul care s-a impus ca.un critic de 
oarecare, autoritate. a fost, „desigur, Mihail Dragomirescu. 
Dar, nu e inutil să se. precizeze, Dragomirescu și-a exer- 
citat “vocația . în care el credea nu atit la Convorbiri, 
cit la Epoca lui. N. Filipescu (1903—1905) şi la ale. sale 
Convorbiri (critice), după 1907. La Convorbiri literare 
de redacţia căreia. s-a ocupat totuşi timp de şase ani 
(1895—1900) s-a limitat la articole de directivă, la altele, 
polemice (care erau prea lungi pentru a fi- şi percutante), 
controversata rubrică de „Corespondenţă“ şi altele pom- 
pos intitulate „reflecții critice“ şi „reflecţii bibliografice“. 
Vocaţie de critic nu a prea dovedit deci Dragomirescu 
în publicaţia-mamă nici în perioada cînd a, dirijat-o. efec- 
tiv și nici în cea următoare, de după 1900 cînd — de fapt — 
i s-a impus un regim de colaborare sever restrictiv. 
Cronicile dramatice din Epoca, mai. ales ciclul prilejuit 
de spectacolul din 1905 cu Manasse de Ronetti Roman, 
au dezvăluit” pentru prima oară un analist priceput, 
nuanțat în decizii, cu o opţiune categorică pentru așe- 
zarea judecății de valoare pe fundamentele suverane ale 
esteticului. Era prima reacție de' răsunet: a unui critic 
împotriva sămănătorismului intolerant care: confunda 
grosolan etnicul: cu esteticul.. Cum cercul Convorbirilor 
a considerat gestul său nu o revitalizare necesară a di- 
rectivelor criticii. maioresciene, ci o. „gafă“. care i-a adus 
sancţiunea disciplinară de suspendare temporară a drep- 
tului de a colabora la. Convorbiri şi cum în 1907 condu- 
cerea revistei i-a fost încredinţată lui Mehedinţi, criticul 
Dragomirescu avea dreptul să considere că bătrina pu- 
blicaţie nu mai slujește crezurilor înalte pentru care 
fusese întemeiată. „Cercul Conworbirilor literare — scria 
criticul rememorativ în 1920 — luat de valul crescînd al 
naţionalismului şovinist al d-lui N. ‘Iorga, uitase cu de- 
săvîrşire că noutatea și temeinicia EREE d-lui T. Maio- 

rescu stătuse cu 40 de ani mai înainte, tocmai în faptul 
că substituise criteriului politic al patriotismului, — eri- 
teriul, adevărului.“ ! În, sfîrşit, activitatea la -publicația sa 
Convorbiri (din 1908 Convorbiri critice) avea toate condi- 
țiile să-i evidenţieze disponibilităţile deopotrivă în planul 
criticii de directivă ca și în cel al valorizării aplicate -a 
productivităţii literare. Totul în lumina deschisă a prin- 
cipiilor esteticului suveran. Nu se poate spune că... în cei 
patru ani de existență a Convorbirilor critice Dragomi- 
rescu s-a abătut de la suveranitatea rigorilor esteticului 2.. 
Din păcate, peisajul vieţii literare era structural modifi-, 
cat, majoritatea scriitorilor. din vechea și mai noua: ge- 
nerație (cu excepţia lui: Caragiale și a simboliştilor: din 
jurul. lui Macedonski sau a. lui Ovid Densusianu) erau 
ciștigați de publicaţiile sămănătoriste, sau de poporanista 
Viaţa românească. Directivele. estetice: ale. lui Dragomi- 
rescu, viciate de exclusivism, aveau deci puţine șanse, să 
recolteze audienţă. Ba chiar criticul a crezut că va putea 
să-și facă triumfătoare, punctele de vedere: (negreşit cu 
adevărat maioresciene), impunînd o.nouă „școală literară“. 
(așa își va boteza Dragomirescu direcţia sa) cu ajutorul 
unei echipe de scriitori proveniți cei mai mulţi de la 
sămănătoristul Făt-Frumos (Gîrleanu, A. Mîndru, Corneliu 
Moldovanu, D. Nanu, Ana Codreanu etc.) -la care s-au 
adăugat Gh. Vilsan, I.: Dragoslav, Panait Cerna, C. Gre- 
gorian ș.a. Școală și. direcţie literară. nu a putut deci 
impune. eye 4 aiva 

„ Singurul merit important e rezistența. tenace :opusă 
sămănătorismului, contribuind astfel la limpezirea cli- 
matului literar. Critica aplicată, de structura foiletonis- 
„ tică, nu s-a putut impune. Și aceasta nu numai pentru că 
se exercita asupra unei materii inconsistente, iar impe- 


. -+ M. Dragomirescu, Școala: nouă, Apud. Scrieri critice şi este- 
tice ed CHAMO e oa ni a aa clei Pi 

? În articolul inaugural al revistei sale, Dragomirescu a decla- 
rat: „În aprecierea operelor 'de artă, în vremea de faţă este pre- 
cumpănitor criteriul politic şi cultural, nu criteriul artistic. Aceasta 
inseamnă, că înţelegerea, operelor de artă este din capul: locului 
Ialsificată, şi apariţia acestei reviste este tocmai semnul că o 
reacțiune în contra acestui fel de a privi lucrurile, se impune“. 
Și nu uita să sublinieze că „atitudinea criticului în concepţia cri- 
lică a acestei reviste n-are să fie cituşi de puţin influenţată ae 
conţinutul operei de artă“ (ed. cit., p. 35). 

rativele criticii de susținere (o servitute a oricărui con- 
ducător de revistă !) l-au silit să descopere calități (chiar 
de ordinul capodoperei !) acolo' unde erau total inexis- 
tente (la 'Dragoslav, Mindru, Cerna, Gregorian). Dar 
poate că înainte de toate pentru că lui Dragomirescu 
i-a lipsit vocaţia criticului autentic. Nu a fost ceea ce azi 
se numește un critic creator, iar. foiletoanele sale critice 
nu se distingeau decît rareori prin profunzime anali- 
tică. Era, paradoxal, o critică de susținere, utilizînd mo- 
dalitățile criticii universitare, cu normative mărturisite 
și urmărite tenace. Critica sa estetică, ieșită din condeiul 
unui spirit disciplinat și metodic, uza de un stil științific, 
pe alocuri greoi, în care solida cultură filozofică și termi- 
nologia specioasă creau atmosfera particulară. Nici o 
strălucire stilistică nu aurește pagina lui Dragomirescu, 
nicăieri nu întâlnim jocul spontan al' asociaţiilor ` ne- 
așteptate, criticul fiind un adversar teoretic al manierei 
impresioniste care, credea el, ar trăda opera și funcția de 
evaluare în favoarea recreării subiective a unui organism 
cu o existenţă autonomă și deplin obiectivă. Totul se 
desfășoară metodic, după o ordine prestabilită, pe puncte 
și subpuncte, ca într-o bună și consistentă lecţie univer- 
sitară, dinainte preparată. Și aceasta uneori chiar în 'ar- 
ticolele polemice, cînd indignarea și' pasiunea nu duceau 
decît la'o ușoară violentare a limbajului. Nici în aceste 
cazuri foiletonul profesorului nu izbutește să cucerească 
printr-o vivacitate deosebită, chiar dacă argumentaţia 
strinsă și justețea cauzei izbutesc. să convingă. De ce 
n-am spune-o ? Critica lui Dragomirescu se citește ane- 
voie și prezintă. înainte de toate un interes istoric. N-a 
beneficiat de strălucirea scrisului :-lovinescian, de cali- 
tățile prognozelor critice ale .celui ce; avea. să întemeieze 
Sburătorul, nu a avut vina de polemist încercat a lui 
Chendi sau Sanielevici, excelenți în organizarea. și des- 
fășurarea unei campanii, și nici plăcerea analizelor amă- 
nunţite, abundînd' în paradoxuri și asociaţii scăpără- . 
toare dovedite de Ibrăileanu sau Trivale. A stăpînit însă 
o. întinsă şi solidă cultură filozofică, vădit superioară 
colegilor de generaţie, care a nutrit orientarea sa judi- 
cioasă în directivele literare ale epocii.: Și nu se poate 
spune 'că 'pe acest plan nu a dovedit intuiţie, devansîn- 
du-i pe unii dintre acei care vor rămîne totuşi criticii 

vremii. Nu se poate spune — iarăși, — că a fost 
— atunci — total. lipsit de gust şi că a confundat va- 
lorile (deși aceasta i s-a reproșat constant). Probă e că 
a știut să-i descopere pe Rebreanu, pe Sorbul, pe criticul 
Trivale și, după război, pe dramaturgul Camil Petrescu. 
Din păcate, în deceniile interbelice, definitiv cufundat în 
schelăria Științei literaturii, Și cu aprehensiunile sale cla- 
siciste a manifestat (și încă polemic !) o .cecitate totală 


față de marea poezie a timpului (Anghezi, Blaga, Bacovia), 
trezind hulă și imici: 


Ca şi în estetică, continuatorii maiorescianismului în 
critică nu pot fi găsiţi printre membrii primei generaţii 
de tineri junimiști. Cel ce încă în primul deceniu al vea- 
cului se dovedește a fi un interpret modern al legatului 
critic maiorescian va fi E. Lovinescu, deși nu era dintre 
apropiații maestrului, nu figura printre membrii Comi- 
tetelor de conducere ale Convorbirilor literare iar colabo- 
rarea sa la revistă nici nu era agreată. (Va colabora la 
Epoca, la Convorbiri critice, la Viaţa românească, la 
Flacăra dar foarte tirziu, din 1910, puţină vreme la 
Convorbiri literare.) Lovinescu, ca mai tirziu Vianu în es- 
tetică, nu e însă nici el ün epigon maiorescian; un hagio- 
graf al statuii maestrului întruchipată în operă, un con- 
tinuator fidel al unor directive și. modalități valabile 
la 1870 dar neviabile — în litera lor — în noul climat 
literar. Vrem să spunem că Lovinescu nu a fost un ex- 
ponent ci o personalitate cu adevărat creatoare care a 
știut. să rețină din legatul maiorescian . esenţialul, adap- 
tîndu-l și înnobilîndu-l prin înnoire. Acţiune călăuzită 
de principiul: enunțat concluziv în 1943 : „A continua nu 
înseamnă însă a reproduce“. Lovinescu s-a remarcat — din 
capul locului — ca un critic- care așeza în centrul jude- 
căților apreciatoare criteriul estetic, punînd stavilă. va- 
lului sămănătorist şi oricăror altor imixtiuni alogene. 
Încă în: necaracteristica” etapă a Pașilor pe nisip (1906) 
sumarul volumului al doilea înscrie două . studii mai 
întinse (Arta şi morala şi. Tendinţele în artă) care 
vădesc independența sa în gîndire de. vreme ce. ferm 
fixat în estetic nu pregetă să recunoască adevărul: că 

sînt opere remarcabile care au tendinţe incontestabile 
şi că patriotismul, ca orice alt: sentiment uman, poate fi 
creator de frumos. Era o primă încercare de conciliere în- 
tre! criteriul estetic şi cel istoric fără a abandona postu- 
latele specificităţii artei ca valoare autonomă în sfera 
valorilor spiritului. Era o deloc tăinuită tentativă de a 
corija 'maiorescianismul, reevaluîndu-l ! critic. Operația 
aceasta de reevăluare critică şi restituire va continua în 
1914 (după. ce şi-a încetat colaborarea la Convorbirile 
lui Mehedinţi). prin cele patru articole din Flacăra, care 
prefigurează punctele sale de vedere față de moştenirea 
lui Maiorescu și a junimismului așa cum le cunoaștem 
din Istoria civilizaţiei...,. Istoria. literaturii române mo- 
derne, monografia. T. Maiorescu și celelalte volume din 
ciclul studiilor junimiste. Ne vom referi mai încolo la ele. 

„Deocamdată ni se pare importantă, pentru a eviden- 
ţia independenţa în gindire a lui Lovinescu,. să amintim 
că în acelaşi articol din 1914 și-a precizat opinia despre 
actul critic în concepţia lui Maiorescu, pe care nu se sfieşte 
să-l considere vetust şi inadecvat... Comentind celebra 
apreciere, maioresciană din 1886. că de acum încolo cri- 
tica, îndeplinindu-și: misiunea asanatoare, își va continua 
funcțiunile, limitîndu-se la operaţii minore. („lucrări de 
amănunte“, le. numea Maiorescu), Lovinescu. se declara 
împotrivă : „Lucrări de amănunte ! -Noi le numim: 
critică, adică una. din cele mai bogate laturi a activităţii 
literare: din zilele noastre. Critica a evoluat și ea. Nu mai 
suntem la critica de principii generale: a lui Lessing. 
Problemele literare. s-au lărgit şi critica și-a deschis 
noi orizonturi, . spre: care Maiorescu n-a voit să se în- 
drepte. -Nemărginindu-se la «aprețieri izolate», critica 
a. devenit o vastă literatură crescută în- jurul : operelor 
de artă și. de ştiinţă. Orice. operă; literară trezeşte în noi 
felurite probleme. Nu e de ajuns s-o «judecăm» ; „tre- 
buie s-o studiem în amănunte ; s-o așezăm în timp şi în 
spațiu ; s s-0 punem în. legătură cu spiritul vremei şi cu 
evoluția întregei literaturi s.n.) ; s-o cercetăm în influențe, 
în izvoare și în elaborarea ei.. În critică se întretaie spe- 
culațiile propriei noastre cugetări cu cele ale altora, cer- 
cetarea istorică cu cercetarea biografică, puţinele criterii 
sigure scoase din studiul: comparativ al literaturilor și 
tălmăcirea artistică a senzaţiilor noastre dinaintea ope- 

şi critica „judecătorească“ 
rii asupra căreia ne oprim. Critica este prin urmare şti- 
inţă, istorie și: poezie“ 1. În aceste aprecieri ale unui tînăr 
care se revendica din tradiția maioresciană pare: că vor- 
beşte Gherea în studiile sale din 1886—1888. Și consec- 
vent cu sine,: Lovinescu nu ezită să recunoască, în spațiul 
aceluiași articol, pe Gherea drept întemeietorul criticii 
moderne de tip analitic, în România. E o opinie pe care 
o regăsim exprimată și în 1940, în monografia închinată 
lui Maiorescu. Aceeași radicalitate în independență va 
afirma și în reevaluarea ideologiei şi sociologiei. juni- 
miste, considerîndu-le un reflex al direcţiei conserva- 
toare,. potrivnică evoluției României spre o. civilizaţie 
modernă de tip industrial. Junimismul va fi. deci anali- 
zat în vol. H .al Istoriei civilizației... adică. în secțiunea 
consacrată , „forţelor reacționare“. lar caracterizarea.. e 
fără echivoc: „În fața revoluţiei: liberale, -<junimismul» 
s-a ridicat ca singura forță organizată a reacţiunii ; de 
n-a împiedecat procesul grăbit al dezvoltării noastre po- 
litice și culturale, a exercitat, totuși, o: influență” asupra 
sufletelor, felurit apreciată, dar reală, cu care aproape se 
confundă istoria culturii și a literaturii noastre de după 
1886“. Obiectiv cu sine și obiectul său de studiu, nu uită 
să adauge că; de: fapt, criticismul maiorescian „dacă pe 
terenul principiilor reprezintă o : nedreptate, pe terenul 
activității practice a fost, . totuși, fecund“ 2. Pentru că 
Maiorescu și ceilalți lideri junimiști' în activitatea: lor 
ministerială sau parlamentară nu au desființat instituţiile 
culturale sau cele politice pe care le-au criticat din per- 
„Spectiva principiului evoluționist al formelor. fără fond, 


ci le-au sprijinit consolidarea, pentru înălțarea fondului 
la nivelul formelor importate.. a Mata au | 
„_ „În critica literară, Lovinescu a îndeplinit oficiul exer- 
citat la timpul său de Maiorescu. S-a ridicat de la în- 
ceputul. carierei împotriva orientărilor care confundau 
esteticul cu culturalul sau cu etnicul, militînd pentru 
restabilirea criteriului estetic- în. disciplina: căreia i s-a 
consacrat pînă la sacrificiu. După primul: război, mon- 
dial a promovat valorile moderne, deschizînd. drum. larg 


calay 8 Co., 1920, p. 111—112. | : 
2 E. Lovinescu, Istoria civilizației. române.. moderne „(ediţia 
Z. Ornea) Editura Științifică, 1972, p. 292, 29, .. ... 


1 E. Lovinescu, T. Maiorescu, Critice, vol. IV, editura :Al- 

înnoirilor expresive, continuîndu-și acţiunea militantă 
împotriva sămănătorismului şi a tuturor celorlalte ipos- 
taze sub care se înfățișa, proteic, tradiţionalismul osifi- 
cant: Şi nu .a făcut același. lucru după 1937,:cînd intole- 
ranţa se înstăpinise din nou prin „înteţirea valului de 
obscurantism“ şi a „,confuziunilor de elemente eterogene“ 
datorate apariţiei autoritare în viața literară a unor „,pro- 
pagandiști.. culturali, naționaliști și ortodocși... ce con- 
fundă etnicul, eticul sau culturalul cu esteticul“ t ? În- 
treg acest moment excepțional în valoare care a fost 
epoca: dintre războaie în ciclul evolutiv al Literaturii 
române este efectiv de neconceput fără magistratura sti- 
mulatoare 'a criticii lui Lovinescu 2. Şi totuși, deși fixat 
în estetic, actul critic.nu a fost nici acum conceput ca un 
apanaj al autonomismului exclusivist. Credincios prin- 
„cipiilor enunțate încă în 1914—1915 a operat cu un con- 
cept. al esteticului în care. istoricul era implicat. E și 
acum un maiorescian de o independență radicală. Măr- 
turie ne stă declaraţia de principii din prefața la vol. I 
(1926). din a sa Istorie a literaturii... : „Tot ce am susţinut 
în domeniul cultural și social al Istoriei -civilizației ro- 
mâne. își va căpăta, astfel, o aplicare literară în Istoria 
literaturii române contemporane : scriitorii vor fi ju- 
decați și din punctul de vedere al caracterului de sincro- 
nism cu dezvoltarea vieţii noastre sociale și culturale și 
cu multiplele întretăieri de curente ideologice, dar şi din 
punctul de vedere al efortului de diferențiere față de ce 
a fost înainte, diferențiere de material de inspiraţie, în 
sensul evoluţiei .preocupărilor momentului istoric, şi de 
expresie în sensul capacităţii limbii de a se. înoi prin 
imagine şi armonie“ 3. Iar în 1943, ratificîndu-și punctul 
de vedere din 1926, ţinea să adauge că „pe aceste princi- 
pii de relativism, de sincronism și de diferenţiere nu 
și-a creat numai un sistem ideologic teoretic, ci l-a și 


n LE. Lovinescu, Istoria literaturii române contemporane (com- 
pendiu), 1937, p. 67. “liaj Fr; i 

2 Despre opera şi activitatea lui E. Lovinescu vezi: N. Ter- 
tulian, E. Lovinescu și antinomiile estetismului, E.P.L., 1960; Ileana 
Vrancea, E. Lovinescu — critic literar, E.P.L., 1965 ; I. Negoiţescu, 
E; Lovinescu, Editura Albatros, '1970 ; Eugen Simion, E. Lovinescu 
— Scepticul mîntuit, Ed. Cartea românească, 1971; Florin Mihăi- 
lescu, E. Lovinescu şi antinomiile criticii, Editura Minerva, 1972. 


3 E. Lovinescu, op. cit., vol. I, 1926, p. 8. 

aplicat la studiul ore noastre literaturi din secolul 
al XX“ 1. 

Știm că din 1937 încolo, otite ul: alarmat de peri- 
colul -ascensiunii forţelor dreptei fasciste, cu consecinţe 
fatale în planul literaturii —, a apelat la opera lui Maio- 
rescu, făcîndu-și din ea un aliat şi un scut în lupta pe 
care înţelegea s-o desfășoare. Unii dintre comen- 
tatorii By sale au văzut în acest apel un act firesc, 
alții o eroare ? pentru că — s-a spus — Lovinescu era el 
însuși o autoritate și nu avea. nevoie să apeleze la una 
defunctă. Controversa aceasta, interesantă în sine, iese din 
cadrul preocupărilor noastre de aici. (Menţionăm numai că 
Lovinescu și-a justificat, aproape patetic, gestul său în 
capitolul lui închinat din lucrarea sa din 1943, T. Maio- 
rescu şi posteritatea lui critică.) Important pentru noi este 
să consemnăm faptul că nici în aceste împrejurări drama- 
tice Lovinescu nu-și abjură punctele de vedere din 1914 
sau 1924. După imaginea de o perfectă obiectivitate a per- 
sonalităţii lui Maiorescu așa cum a fost dăltuită în mono- 
grafia din 1940 — în care luminile şi umbrele sînt echi- 
librat așezate la locul lor —, în 1943 va sublinia (a cita 
oară ?) : „Importanța lui. T. Maiorescu nu stă în fixitatea 
idealului său estetic, limitat de epocă și de formaţie, ci, 
după cum am mai spus-o de atitea ori, în eliberarea 
conceptului estetic din simbioza altor elemente“. Și: 
„A continua nu înseamnă însă a reproduce ; continuarea 
se face pe o linie generală de orientare, dar nu se înscrie 
pas cu pas, ci evolutiv, în etape succesive...; dar dacă 
T. Maiorescu nu dovedește o evoluție organică, fiindu-i 
fiecăruia greu să iasă din psihologia și formaţia sa, ur- 
mașii trebuie să-l . continue: potrivit noilor condiţii de 
viață spirituală“ 3. Și chiar dacă în 1937, ca și în 1943, a 
vorbit de . resurecţia necesară a principiului maiorescian 
al „esteticului pur“, de fapt prin aceasta înțelegea numai 
„disocierea esteticului de -elementele eterogene“. Iar fe- 
nomenul disocierii esteticului nu a însemnat niciodată 
la Lovinescu, şi nu însemna nici acum, autonomism sau 
estetism. Era un antisincretism principial justificat, va- 


1 Idem, T. Maiorescu şi posteritatea lui critică, 1943, p. 284. 

2 Vezi Al. George, Maiorescianism în La sfârșitul lecturii, 
Ed. Cartea românească, 1974, p. 135. ma 

3 E. Lovinescu, op. cit., p. 287, 282. 

labil întotdeauna și de la care se puteau. 'zevendica deopo- 
trivă descendenţii liniei maioresciene ca şi cei ai direcţiei 
gheriste. Pentru că, în fond, conceptul esteticului cu care 
a operat constant Lovinescu avea înglobat, în structurile 
sale istoricul şi chiar —,cum SPUNEA încă în 1906 — ten- 
dinta morală şi patriotică. 
: o | aid " 
| În cartea la care ne-am referit de atitea ori (T. Maio- 
„rescu şi posteritatea lui critică), Lovinescu, — din raţiuni 
oportune, strategice —, a ţinut: să așeze aproape întreaga 
critică românească de elită sub semnul integral al maio- 
rescianismului. Ideea o aflăm enunțată încă în prefața 
la compendiul din'193'7 al Istoriei literaturii române con- 
temporane.'. Atunci :scria că „unanimitatea criticilor de 
azi stau pe aceeași linie a esteticei-pure, care, plecind de 
la T. Maiorescu...“, pentru ca în: 1943 să aşeze această idee 
în centrul demonstrativ al unei întregi lucrări în a cărei 
concluzie menţiona din nou : „constatăm că pe linia lui 
(a lui Maiorescu n.s.) sunt astăzi toţi criticii, conduși de 
„spiritul.lui raţionalist,. de logică, de principiul unei auto- 
rităţi tolerante, de disociere noţională, :de smulgerea li- 
teraturii din vălmăşagul luptelor politice,: urmînd. calea 
proprie a realizării pur. estetice, iar, împotrivă, se află 
generaţia nouă a unor tineri ce se luptă pentru idealuri, 
care, oricît de nobile ar fi, nu anticipează nimic asupra 
valorii de. creaţie...“ 1. -Incontestabil, aceste caracteristici 
„sînt deplin valabile pentru: marea pleiadă a criticii noas- 
tre interbelice. (G. : Călinescu, Şerban Cioculescu,. Per- 
pessicius,. Pompiliu Constantinescu, VI. Streinu, T. Vianu). 
Întrebarea este. însă dacă aceste trăsături erau exclusiv 
de proveniență maioresciană.. Nu erau ele în egală măsură 
provenite și din descendența criticii analitice inaugurată 
de. Gherea ? .A operat Lovinescu, ca: odinioară . Mihail 
Dragomirescu, cu un dogmatic. concept al unui estetic 
anistorie și  nesincron cu spiritul. timpului ?:: Atunci de 
ce l-ar fi adoptat criticii din ceea ce Lovinescu a numit 
„a treia generaţie postmaioresciană“ ? În realitate, criticii 
deceniilor interbelice (n care Lovinescu stă ca spirit 
exemplar alături. de cei mai: tineri, înainte ful Ia) au 


SSE Lovinescu, T. Maiorescu si posteritatea: lui: critică, 1943, 
p. 381—382. a 

realizat o. sinteză fericită din ceea ce era viabil în amîn- 
două marile: direcţii care au marcat procesul de consti- 
tuire a criticii românești. Vladimir. Streinu, una dintre 
personalităţile acestei generaţii, a şi recunoscut aceasta 
într-un studiu din 1968 : „Đi cum în istoria criticii române 
îl avem pe .Dobrogeanu-Gherea, nu se poate să nu stabi- 
lim un raport între el şi întoarcerea criticului impresionist 
către concepția deterministă a înaintașului, nu se poate 
să nu credem :că Lovinescu ţintea, reprezentînd direcția 
maioresciană, să o fuzioneze într-un chip oarecare cu 
ceea ce era fuzionabil:din învăţătura lui Dobrogeanu- 
Gherea. Această critică :completă, inițiată de Lovinescu, 
va continua prin toţi- noii critici. Generaţia lor orientată 
estetic 'şi totodată. aplicată studiului literar, fructifică 
de asemenea şi sugestia sintezei maioresciano-gheriste“ 1. 
Observaţie . judicioasă și. comprehensivă care reflectă 
realitatea ` fenomenului studiat. Dealtfel, să adăugăm. că 
stratagema lui Lovinescu de'a disocia, — cam arbitrar — 
între. criticii vremii, considerîndu-i pe cei mai străluciți 
exclusivi maiorescieni, era nu numai nedreaptă, dar mai 
prezintă şi dezavantajul de a. îngusta frontul de luptă 
antitotalitar pe baricadele căruia se. angajase și Lovi- 
nescu. Într-adevăr, criticii care: veneau, prin Ibrăileanu, 
în prelungirea direcţiei gheriste au 'operat, în actele apre- 
ciatoare, cu alte principii decit cele estetice ? A promovat, 
de pildă, Mihai Ralea (și toţi criticii de la Viața 
românească), în cronicile literare, alte - principii decît 
cele estetice, deşi a  stăruit consecvent asupra sen- 
sului social, militant al artei ? Şi din această perspectivă 
ideologico-literară nu a fost Ralea cel care a semnalat, 
ce] dintii cu autoritate, valoarea de excepție a poeziei 
lui Arghezi, prezentîndu-l drept „cel mai mare poet al 
nostru de la Eminescu încoace“ ? Se pot deci stabili 
disocieri utile (ca cele menţionate de Lovinescu în cartea 
sa) între critica lui Ralea și aceea a colegilor săi de ge- 
nerație ? Dar Călinescu a fost, după 1933, codirector al 
Vieţii românești, acţionind împreună cu Ralea, într-o 
perfectă înțelegere, pentru promovarea acelorași crezuri 
estetice. Iar împotriva dreptei fasciste, cu tot ceea ce a 


1 Vladimir Streinu, Critica literară românească între 1920— 
1945, în Pagini de critică literară (ediţie de George Muntean), 
vol. III, Editura Minerva, 1974, p. 251. 

reprezentat ea în. viața literară, nu a militat deopotrivă 
Mihai Ralea (şi tot grupul de la Viaţa românească) cel 
puţin. cu aceeași. intransigenţă democratică dovedită de 
criticii considerați de Lovinescu drept „singurii apărători 
ai «spiritului raţionalist», de logică şi: de principiul 
disocierii noţionale“ ? -E inoperantă desigur aici clasifi- 
carea în clasamente. dar e greu de ignorat aportul consi- 
derabil pe care l-a reprezentat în această bătălie militan- 
tismul de stînga al raționalistului Mihai Ralea: Din orice 
unghi am privi lucrurile (chiar din: cel al consideraţiilor 
strategice care. au .guvernat elaborarea: cărţii lui Lovi- 
nescu), e imposibil de admis ipoteza. criticului potrivit 
căreia singurii care au promovat criteriul . estetic 
ar fi fost criticii în descendența „pură“ a lui Maiorescu. 
Şi aceasta pentru bunul motiv că o asemenea pură des- 
cendenţă nu a existat. (După cum, să notăm în paranteză, 
părtinitoare și deci neadevărată este. aici și diminuarea 
insistentă a lui Ibrăileanu despre care se spune că în 
judecăţile sale arta „are o finalitate dincolo de estetic, 
o tendinţă socială“.) Să admitem că singura rațiune care 
i-a impus -lui Lovinescu această : arbitrară disociere a 
fost împrejurarea de excepţie care ameninţa literatura 
să fie „abătută de la .linia normală a evoluţiei artistice“; 
Adevărul. a. fost restabilit de Vladimir Streinu care con- 
„semna o judecată de realitate cînd a vorbit de sinteza 
maioresciano-gheristă înfăptuită de. critica românească 
de la Lovinescu încoace.. i han 


Capitolul V 


JUNIMISMUL ÎN VIAȚA LITERARĂ 


1. Prestigiul. Junimii în conştiinţa epocii — o consecinţă 

a activităţii sale. în planul literaturii. Direcţia nouă, 
etapa afirmativă a Junimii, care a marcat o piatră de 
hotar în evoluţia literaturii române moderne.:Noile valori 
și noile modalităţi. estetice propuse în Direcţia novă 
şi deprecierea vechiului climat. Capitolul despre poezie 
şi “utilitatea ` strategiilor: în ierarhia. citării. Locul lui 
Alecsandri și Eminescu. Capitolul despre proza ştiinţi- 
fică şi estetică. Noua direcţie și „adoptarea legatului 
pașoptist. Apic - 470 


P e alia opera marilor creatori 'ai Junimii.. Emi- 

nescu şi formaţia-sa filozofică, comună cu a frunta- 
şilor Junimii. Etica schopenhaveriană în opera -literară 
a lui Eminescu şi raporturile de confluență. cu junimismul. 
între pesimismul resemnat şi revolta dezamăgitului. Di- 
sociația de schopenhauverism. Elemente de ideologie li- 
terară comună cu a junimismului. Convingeri ideologice 
comune. Divergente și delimitări. Motivele complexe ale 
coincidenţei şi divergenței. Ipoteza lui Ibrăileanu despre 
Eminescu exponent al ţăranilor, răzeșilor şi breslașilor ale 
căror năzuinţe se întilneau — în ostilitatea faţă de capi- 
talismul urban —, cu ale 'moșierimii. Eminescu despre 
teoria statului natural și a evoluției lente, organice. Teza 
formelor fără fond. Categoriile muncă şi productivitate 
fundamente (deosebitoare de  junimism) . introduse de 
Eminescu în teza formelor fără fond. Contradicţii şi osci- 


laţii. Deosebiri față de ideologia. junimistă. Condiţia de - 


oameni politici, pliaţi pe real şi conjunctural, a frunta- 
șilor Junimii. Eminescu — dispreţuitor al activităţii politice, 

470 


transformînd convingerile în principii de filozofie prac- 
tică. Disensiuni și inadecvări. Eminescu şi problema tă- 
rănească.  Apropieri și deosebiri față de junimism. Opi- 
nii parajunimiste : teoria păturilor suprapuse, xenocrația. 
Critica liberalismului. Scrisoarea III şi publicistica po- 
litică. Critica liberalismului —:o denunţare a unor vicii 


„de sistem. 478 


3. Caragiale şi Junimea. Avatarurile motivelor junimiste 


în opera lui Caragiale. Motivaţiile procesului de con- 
sonantă ideologică. Critica liberalismului degradat. Ti- 


= rania vorbei umflate şi fenomenul beţiei de cuvinte în 


opera dramaturgului. Periplul opțiunilor sale politice. 


Caragiale şi grupările de orientare -radical::mic-burgheză. 


Satirizarea liberalismului extremist : rosettismul.  Moti- 
vele republicanismului de paradă a „republicii ploieştene“ 


și actul de la 11 februarie 1866. O. scrisoare pierdută. şi 
programul, rosettist de revizuire a constituției. Tabloul 


disputelor din partidul: liberal -în. anii 1883—1884.: :mo- 


“ deraţii şi: „nifiliştii“,. „stilpii puterii” și „„mofluzii“. Danda- 


nache. imparţialul,, cumulard. al privilegiilor ambelor ta- 
bere. Momentele. şi „motivele. junimiste. Contradicţia 
dintre aparenţă și esenţă (dintre formă şi fond). lege 
caracteristică a dinamicii unui univers tranzitoriu. Denun- 
tarea dimensiunii. patriotarde ṣi a xenofobiei. (Românii 
verzi şi varietatea întruchipării fenomenului). Miticismul 
ca. fenomen de intoleranță la: monomania fanătică. Ca- 


ragiale și: stratul junimist - al operei sale. Semnificația 


parajunimistă. a operei sale. ` j „515 


4. Creangă şi “Caragiale. Apropieri. estetice şi ideologice. 
„Creangă. la Junimea.. Anii disputaţi :-1871 sau 1875? 
Eminescu, marele descoperitor al talentului humuleştea- 
nului. Maiorescu. şi Creangă, cunoştinţe - vechi. Creangă 
la Institutul preparândal.: Activitatea sa didactică şi: autor 
de. manuale: Partizan al 'revoluţiei: operate de Maiorescu 
în metodica predării alfabetului. Critica vechilor metode 
şi a vechii. gramatici: în opera lui Creangă. Autor „po- 
poral” sau: “comoditatea în apreciere. Locul operei lui 
Creangă în teoria maioresciană a romanului poporan. 
Lumea rurală, arhaică, răzeșească în opera lui Creangă. 


Regretul după vechea civilizație erodată fatal de întoc- 
mirile moderne. Critica reformatorilor radicali și a bon- 
jurismului. Umorul şi înțelepciunea țărănească. 540 


5. loan Slavici, descoperire a lui Eminescu. Afinităţi şi 

formația intelectuală comună. Slavici la Junimea şi în 
Convorbiri literare. Redactor. la Timpul. Tripleta redac- 
țională : Slavici, Eminescu, Caragiale. Opinii ideologico- 
politice comune. Teme junimist-conservatoare în publi- 
cistica lui Slavici. Opera lui Slavici și literatura po- 
porană. Realismul țărănesc al lui Slavici şi formula ideală, 
după. Maiorescu, pentru literatura vremii. Nuvelistica lui 
Slavici. şi temeiul teoriei : maioresciene a romanului po- 
poran. Universul arhaic al micilor comunități - închise. 
Etnografismul. Eticismul riguros al vieţii sătești. între etic 


"şi estetic... Cromatica socială. Idila cimpenească și idilis- 
'mul. Dezrădăcinare şi alienare. ` ' AE 


6. Realismul poporan în: nuvelistica lui Gane. RV etică 
lui Duiliu Zamfirescu şi preluarea motivelor ' obsesive 


tratate de N. Gane. Injustiția istoriei literare și opera lui 
Duiliu Zamfirescu. Opera sa —:moment elocvent al feno- : 


menului de criză parcurs de' Junimea după 1890. Valo- 
rile reale ale operei sale romanistice. Duiliu Zamfirescu 


la Junimea. Interferenţe şi divergențe ideologice. Opo-: 
ziția față de teoria maioresciană a realismului poporan. 


Formula . particulară a realismului său, extindere a teo- 
riei maioresciene. Autorul. Vieţii la țară — un dizident în 
cadrele interioare , ale junimismului. Incidentul, academic 
din 1909 şi transformarea dizidenţei în stare de belige- 
ranţă. Ruptura definitivă din 1913. Opera lui Duiliu Zam- 
firescu şi tentativa citadinizării romanului românesc. 
Particularitatea tipologiei citadinului în ciclul Comăneşte- 
nilor : un intelectual reîntors la:ţară. Motivul păturii su- 
perpuse. Tipul arendaşului și critica burgheziei. Elogiul 
boierimii de neam. Armonia dintre cele „dovă clase po- 
zitive” : țărănimea şi moşierimea — o idee tipic conser- 


vatoare. Condiţia ţăranului în. opera sa, o masă nedife- 


rențiată. Proza. lui Duiliu: Zamfirescu — o punte practica- 
bilă între junimism și sămănătorism. 1565 


TE 

1. Popularitatea şi prestigiul Junimii se“ datoresc covir- 

şitor activităţii sale în planul literaturii. Dealtminteri, 
acesta a fost chiar- scopul pentru care''s-a constituit ilus- 
tra societate ieșeană. Firește, separarea planurilor dintre 
literatură și politică, voită strictă şi afirmată programatic, 
nu s-a putut realiza deplin. Nu e de aceea exagerat să se 
spună că forţa politică a. grupării junimiste datorește 
enorm statutului de. cenaclu literar al. societăţii ieșene, 


după cum autoritatea Junimii, în spiritul public a fost cu- 
cerită nu în mică măsură si datorită rolului politic în- 
deplinit de corifei.. 

Dar pînă ca cele două sfere declarate ani: sä se 
încrucișeze destul de confortabil, Junimea a funcționat 
ani buni și cumva hotăritori pentru cimentarea grupării 
ca organism strict literar. Fără îndoială că și acum pre- 
ocupările politice nu au lipsit, ele fiind implicate în ten- 
dinţele. și vocaţia novator-criticistă a Junimii. Dar oficial, 
pînă în 1871, Junimea nu „intrase“ în. politică şi la pro- 
testele adversarilor (fracţioniștii. ieşeni, intelectualii ar- 
deleni sau  literaţii bucureşteni), Maiorescu: putea replica 
cu știuta-i exclamaţie : „Ce are a face, domnule,- litera- 
tura cu politica“. Şi totuși, se știa — atunci ca'şi astăzi — 
că legătura dintre cele două sfere era destul de strînsă. 
La urma urmei (au recunoscut-o şi factorii autorizaţi ai 
Junimii), activitatea criticistă de pînă în 1871 avea certe 
implicaţii politice. Şi faptul, lesne de înţeles pentru con- 
temporani, a fost din capul locului descifrat, determinind 
cunoscutele reacţii polemice. 


Junimismul în viața liter 

După cinci-șase ani de criticism negator Junimea se 
decide să inaugureze, în activitatea ei, etapa afirmativă, 
anunțindu-și răspicat direcția. Nu e vorbă, direcţia juni- 
mistă în literatură fusese enunțată: destul. de limpede 
— ba încă atît de ascuţit polemic ! — și pînă acum.: Numai 
că era o afirmaţie dedusă din negaţie, după cum etapa 
nouă, a pozitivării — vom vedea — nu ocolea negația. 
Drumul. era acum, teoretic, curăţat prin acel efort con- 
centrat :de „izbire a unui întreg curent periculos“. Pe so- 
lul asanat se puteau dura elementele noii direcţii. Sem- 
nificativ pentru scopul urmărit este începutul interogativ 
al studiului maiorescian. „Va avea România un viitor ? 
Se mai află în poporul ei destulă putere primitivă pentru 
a ridica. şi a purta sarcina culturei ?. Căci cultura e o 
sarcină care cere și consumă neîntrerupt puterile vitale 
ale unei naţiuni. Va putea.să pășească: în lucrare pașnică 
pe 'aceeași cale pe care civilizația apuseană a adus atita 
bine omenirii ?“ Și răspunsul venea, firesc, ca o concen- 
trată prefaţă la dezvoltările ce vor urma : ;,,O parte a răs- 
punsului atîrnă de la direcţia spiritelor din societatea 
de astăzi, direcție a cărei manifestare este. literatură în 
înțelesul cel mai larg al cuvîntului“. Chiar în această pre- 
cizare se distinge .tonul optimist al răspunsului pregătit, 
determinat — cum se sublinia în cîteva rînduri mai jos — 


ară 


de „reacţia salutară a spiritului nostru literar“ materiali- 


zată „în producerile ultimilor patru ani“, 

Nu vom repeta aici ceea ce-am.mai notat în Brimul 
capitol despre semnificaţia Direcţiei noi. Studiul repre- 
zintă, indubitabil, o piatră de hotar în evoluţia literaturii 
noastre, descifrînduzi devenirea şi anunțînd-o curajos. 
S-a spus că posibilitatea anunţării noii direcţii a fost în 
bună măsură determinată de ivirea lui Eminescu ? și de 
„cucerirea“ lui Alecsandri. Observaţia nu e lipsită de ade- 
văr. Dar semnificaţia noii direcţii nu: trebuie limitată la 
actul impunerii unor scriitori sau chiar a unei școli. Acest 
studiu din 1871—1872, cu o- ținută programatică declarată, 
a marcat o epocă despărțind hotarele între Onn momente 


1 T; Maiorescu, Direcţia nouă în poezia și proza română, în 
ed. cit, vol..1, p. 157, 158. 

2 Vezi George Munteanu, Hyperion, vol. I. Sici lui Emi- 
nescu, Editura Minerva, 1972, p. 62—63. : 

din ciclul evolutiv al literaturii româneşti. Vrem să spunem 
că: important. cu adevărat în acest studiu nu este faptul 
că a fost.relevată: o:nouă pleiadă de scriitori (dintre care 
— se știe — numai foarte: puţini: s-au impus; drept va- 
lori autentice). Cît fenomenul înlăturării aproape defini- 
tiv a vechii şcoli. Ce e drept, vechea orientare literară ca 
şi: în viața spirituală în general. fusese: obiectul: constant 
al ofensivei junimiste de la întemeierea ei. Numai că acum, 
în 1871—18'72, criticismul cîştigă enorm în eficienţă prin 
aceea că se: propun, prin examen : comparat, alte valori 
în locul celor false și căzute. Pînă acum „sinteza generală 
în atac“, de'o duritate egală, se realizează prin apel la 
principii de estetică generală, concepte de filozofia cul- 
turii, de ideologie, judecăţi sociologice sau politologice. 
Pentru prima oară se propun nu-numai noi valori, dar 
un nou model:de o valoare exemplară. Iar dacă tonul și 
intransigența criticistă se menţin la aceeași temperatură, 
e lesne de detectat totuși o sensibilă modificare de tactică. 
- În O: cercetare critică obiectul rechizitoriului era opera 
exponenţilor de frunte ai poeziei timpului. De astă dată, 
(considerîndu-se, probabil, misiunea îndeplinită)  nonva- 
loarea e căutată mai ales la cei care şi atunci erau minori. 
E drept că sînt reamintiţi : Hasdeu și. Bolliac pentru cali- 
tatea mediocră a liricii. lor. Dar chiar Maiorescu nu uită 
să adauge că se referă numai la lirica lor, grăbindu-se să 
precizeze pentru a echilibra judecata globală :. „ca autori 
prozaici, sunt fără. contestare dintre cei mai buni“. Dar 
Alecsandri și chiar Bolintineanu sînt citați elogiativ., Gro- 
sul. mediocrităţilor care „cu o formă așa de puţin plăcută 
şi cu un bagaj. aşa de ușor de idei au îndrăznit atîția 
contimporani ai noștri să se introducă în literatură“ îl 
formează, în acest studiu, exclusiv Petre: Grădișteanu, 
Pătirlăgeanu, Ciru Oeconomu, Le) Drăgescu, Iosif Vulcan. 
Nu trebuie-să vedem în asta, repetăm, o renegare a opi- 
niilor de la 1867, ci numai o necesară modificare de tac- 
tică. Numele ilustre sînt cruţate. Și aceasta nu numai cînd 
e prezentată. opera lui Alecsandri şi. Eminescu, dar și 
atunci cînd :sînt pomeniţi poeţii minori. de la Junimea. 
Modificarea de tactică nu urmărea captarea simpatiei 
adversarilor sau numai domolirea furioasei lor ofensive 
denigratoare.: Mobilul era altul, determinat fiind de ne- 
voile demersului analitic. Autorul, pentru a-și impune 

noua direcţie, a socotit nimerit să utilizeze, chiar în spa-. 
tiul acestui studiu, mijloacele analizei comparate.. Deo- 
sebirea de valoare apărea evidentă în favoarea noii direc- 
ţii. Cu siguranță, de aceea i-a ocolit pe fruntașii mai vechii 
epoci. literare. Procedeul, acuzind o strategie deloc com- 
plicată, stabilea așadar un punct zero al liricii de unde 
începeau să se ridice vibraţiile creatoare. Firește, apelul 
la acest procedeu era inutil în cazul operei lui Alecsandri 
şi Eminescu. Creaţia lor rezista — și cît de bine! — la 
comparaţia cu opera poeţilor autentici din generaţia lui 
Alecsandri. Dar. poeziile lui Șerbănescu, Matilda Cugler, 
Petrino, pe care chiar Maiorescu le socotea „încercări“ 
şi le situa într-o „sferă :mai restrinsă“ ? Pentru aceștia 
din urmă a uzat criticul de strategia amintită. O și spune 
deschis : „„Plăcerea noastră — şi, poate nu e exagerat să 
zicem, un fel de recunoștință pentru producerile literare 
ale d-rei Matilda Cugler (astăzi Poni) și ale d-lui Șerbă- 
nescu — va fi cu atît mai ușor de explicat cu cît ne vom 
aminti mai mult mijlocul literar în.care le aflăm“. În com- 
paraţie cu acest mediu tulbure lirica poeţilor mai modești 
de la Convorbiri „arată o natură mai aleasă, simţiri: simple, 
dar neafectate, și produc în cititor acea impresie senină, 
care este adevărata binefacere a artelor frumoase“. Co- 
mentarea acestor producții, foarte atent cîntărită, nu tre- 
cea de aprecierile notate din capul locului. pr asy 

De aceea nu au. avut dreptate cei care decenii 
de-a rîndul i-au reproșat marelui critic că alăturarea 
acestor poeţi modești de: lirica lui Eminescu şi Alecsandri 
ar proba o egalizare de valori. Maiorescu, cu gustul său 
sigur, a demarcat teritoriile, vorbind în primul caz de 
„încercări“ și în cel de al doilea de „poeţi însemnați prin 
înălţimea ideilor și, în: parte, prin felurimea formelor 
poetice ce le-au introdus“. Cît priveşte rezerva din ul- 
tima propoziţie („în parte. prin...“), ea se referă la Emi- 
nescu care în 1871 era încă un debutant, chiar dacă deplin 
matur, și la Samson Bodnărescu în vocaţia căruia Maio- 
rescu a crezut, așezîndu-l în ierarhie în rîndul al treilea, 
după Alecsandri și Eminescu. Că această speranţă nu s-a 
împlinit, cine nu ştie ? Dar asemenea judecăţi, să le spu- 
nem partizane, găsim în activitatea oricărui mare critic 
care a oficiat, din înalte raţiuni, ceea ce se numește o cri- 
tică de. susținere. Și apoi în comparaţie :cu nechemaţii 

care se instalaseră: totuși confortabil în parnas, greoaia 
lirică a lui Bodnărescu se detașa net. Cît priveşte legitimi- 
tatea includerii lui Alecsandri, ilustru poet al generaţiei 
trecute, în noua direcţie anunţată de Junimea nu vom 
relua şi noi o dezbatere cu. stagiu şi inutil de prelungit. 
Sigur că aici a operat și o doză apreciabilă de calcul stra- 
tegic. Dar nu e mai puţin adevărat că Alecsandri intrase 
fericit într-o nouă perioadă a creaţiei sale, cînd „după o 
lungă tăcere, din mijlocul iernei grele. ce.o petrecuse în 
izolare la Mircești, și iernei mult mai grele ce o petrecuse 
izolat în literatura ţărei sale, poetul nostru reînviat: ne 
surprinse cu publicarea Pastelurilor“. Or "pastelurile : au 
apărut în Convorbiri literare 'iar Maiorescu se referea, 
în comentariul său, exclusiv la ele, demonstrînd că se 
impun ca O podoabă a literaturii române îndeobşte“ | 
(din păcate, cita și Rodica !). Apoi Alecsandri a fost mă- 
gulit de atenţia pe care i-au acordat-o tinerii din Junimea, 
le-a onorat unele ședințe de cenaclu, le aprecia strădania 
și „aproba chiar direcţia pe care urmăreau 'să o impună, 
şi-a publicat cea mai mare parte a operei în Convorbiri. 
Putea 'fi deci considerat un fel de prezident de onoare al 
Junimii dacă aici statutele ar fi prescris şi instituirea 
funcţiunilor. Maiorescu nu greşea deci defel cînd spunea 
că ` Alecsandri : „a dat ih Aita: noastre teoretice spriji- 
nul renumelui său literar“ !.. 

Nu altul, în principiu, a fost procedeul lui Mai ordecu 
în capitolul despre- proză al studiului său. Mai întîi a 
ținut să reafirme ‘esența direcţiei pe. care. o reprezenta : £ 
„Direcţia veche a bărbaţilor. noștri publici este mai mult 
îndreptată” spre formele dinafară ; direcția nouă şi jună 
caută mai întîi de toate fundamentul dinlăuntru, și unde 
nu-l are şi pînă cînd nu-l are, despreţuiește forma din- 
afară ca neadevărată și nedemnă“ 2 (Asemenea precizări 
se întîlnesc peste tot, ca un laitmotiv, și în cea de a doua . 
parte. a studiului.) Urmează, fireşte, prezentarea acelor 
valori care anunțau direcția nouă în. „literatura prozaică“. i 
Cum ele nu erau nici prea multe şi nici deosebit de im- 
punătoare, s-a apelat la stratagema lărgirii sferei 'obiec- 
tului, fäcîndu-se referiri IEI PO Lp 0198 proza - ştiinţifică 


"1 Titu Maiorescu Critice, vol. I, EPL. 1967, p. 201. 
2 Ibidem, p. 185. 

şi la cea estetică („sau :cel puțin stilistică“, adăuga cri- 
ticul). De fapt, ne grăbim să adăugăm, stratagema avea o 
justificare perfectă, de vreme ce se urmărea detectarea 
acelor autori care sînt onești cu ei înșiși și cu profesiunea 
lor („cunoștința ce o au despre starea ştiinţei de azi în 
privința materiei de care se ocupă și sinceritatea cu care 
spun rezultatul cercetărilor lor“). La proza științifică erau 
citați pentru studiile lor : Al. Odobescu (pentru Cercetări 
arheologice din Revista română şi studiile de foleloris- 
tică şi istorie literară), economiștii Ion Strat şi Dionisie Pop 
Marțian, I. Slavici (pentru Studii asupra maghiarilor), fi- 
lologii Burlă și Lambrior, Xenopol (pentru studiile de 
filozofia culturii), P.P. Carp (probabil, pentru cele trei 
articole de critică literară), G. Panu (pentru studiile isto- 
riografice antihasdeiene), St. Vârgolici (pentru studiile de 
literatură universală şi cele de critică). Mai tîrziu, la pu- 
blicarea în volum (1874), a fost introdus și Th. Rosetti 
care în acelaşi an a publicat în Convorbiri studiul. său 
Direcţiunea progresului nostru. (În schimb a fost eliminat 
D. P. Marțian.) La proza literară îi cita pe Odobescu (de 
astă dată. pentru nuvelele istorice), pe nuveliştii N. Gane 
şi Iacob Negruzzi, în sfîrșit, încă o dată pe Lambrior şi 
Vârgolici (pentru aceleași studii înregistrate și în para- 
graful despre proza. științifică). Aceştia din urmă, ca şi 
poeţii prin opera lor, considera cu dreptate criticul, vor 
determina fixarea limbii în înfățișarea ei firească. Se vede 
bine că dintre toţi. „prozaicii estetici“ criticul nu-l re- 
ținea cu seriozitate decît pe Odobescu, ceilalți îndeplinind 
aici rolul minorilor. din capitolul poezie. Așa, credem, 
trebuie interpretată propoziţia următoare : „Cel mult mai 
putem constata:că pentru epoca de acum autorii cei mai 
buni şi mai răspîndiți ai românilor sunt Alecsandri, Bo- 
lintineanu şi Odobescu şi că multe forme ale valorii adop- 
“tate de ei au dintre toate cea mai mare probabilitate de 
a rămînea, tocmai pentru că Alecsandri, Bolintineanu și 
Odobescu sunt scriitori estetici și erudiți reflexivi...“ (În 
1908 celor trei le adăugă pe Eminescu, Creangă, Cara- 
giale, Duiliu Zamfirescu, Al. Brătescu-Voinești, M. Sa- 
doveanu, Coşbuc. Slavici însă — acum un indezirabil — 
era ignorat.) = — . ; 


1 Ibidem, p. 20? 

E poate ciudat faptul că anunţînd direcția nouă a „junei 
generaţii“, : Maiorescu își sprijinea speranțele: pe opera 
a trei creatori din generaţia trecută. Erau citați (împreună 
cu Const. Negruzzi) ca singurii „scriitori estetici“ în opera 
cărora investea speranţa salvatoare, chiar dacă: limitată 
ła procesul de asanare și fixare a limbii. Nici unul dintre 
exponenţii cu adevărat ai noii direcţii nu era invocat. 
Aceştia — 'ştia criticul — erau foarte tineri și chiar cel 
mai înzestrat dintre ei, Eminescu, deși „poet, poet în toată 
puterea cuvîntului“, era totuşi încă, în 1872, „așa de puţin 
format“. : Erau speranţe sau certitudini ale unui viitor de 
pe acum. întrezărit. Dar nu erau şi. certitudini. ale: pre- 
zentului imediat. Maiorescu și-a asociat certitudinile pre- 
zentului pentru a pregăti intrarea în lume celor viitoare. 
Spre deosebire de 1867, acum i se. părea posibil. Prelua 
un'legat pe: câre îl încorpora în actualitate.: Mai ales că, 
din punctul de vedere al conducătorului noii direcţii, 
aveau o'trăsătură comună : onestitate, profesionalitate, sin- 
ceritate în convingeri și sentimente: Tinerii militau împo- 
triva ignoranței, a tuturor “monstruozităţilor. . ştiinţifice 
sau literare, sprijinindu-se pe valorile vechii generaţii. În 
acest fel apărea mai clară „deosebirea între ceea ce s-a 
numit direcţia: nouă și între direcţia mai veche“. Deo- 
sebirea nu era, cum s-a crezut, o negare în bloc, ci o re- 
vitalizare a energiilor autentice spre o înnoire necesară. 
Pentru că nu e cu putință ca un popor. să. se bucure de 
" formele din afară ale unei culturi mai înalte şi să urmeze 
totodată înlăuntru apucăturile barbariei“. Direcţia. nouă 
era o garanţie că: valorile trecutului nu vor. fi sufocate 
de contrafaceri, că un drum larg se deschide și renaștere 
modernă a culturii româneşti este asigurată. wo; 
2:'Ce a semnificat apoi noua direcţie în devenirea cul- 
- turii române moderne, se ştie. Nu e rostul acestei lu- 
crări să prezinte ‘monografic opera exponenţilor. noii di- 
recţii literare (corifeii şi afinii lor). Cum nu ne aflăm, din 
fericire, pe un teritoriu nedesțelenit, ar însemna să. re- 
plantăm grădini care au dat de :mult rod. Utilă ni se pare. 
însă tentativa de a evidenția, printr-o adecvată. analiză la 
obiect, ceea ce este (şi ceea nu este) junimism. în .opera 
„exponenţilor de frunte ai noii direcţii. „pă bidi 

Eminescu: a intrat. în contact cu Junimea în martie 
1870, cînd a trimis cenaclului Venere şi Madonă, primită 
aici cu elogii şi publicată în aprilie în “Convorbiri. Au 
urmat Epigonii şi 'celelalte.:. De-abia prin septembrie 1871, 
după unele opinii întemeiate !, a luat contact. direct cu 


ară 


Junimea. Era după măgulitoarele aprecieri maioresciene |. 


din Direcţia nouă și, de îndată ce festivitățile serbării de 
la Putna (15—27 august 1871) au luat sfîrşit, poetul s-a 

grăbit spre capitala Moldovei, unde a participat și la cîteva 
reuniuni săptămînale. Va reveni de-abia peste un an cînd, 
la 1 septembrie 1872, participă la reuniunea inaugurală a 
şedinţelor autumnale ale cenaclului pe: acel an. (A citit 
Diorama şi Sărmanul Dionis.) Dar cunoştinţele lui Emi- 
nescu. despre Junimea erâu, se ştie, mai vechi.: Citea Con- 
vorbirile, mult discutate în mediul studenţilor români din 
Viena. A descoperit, cu siguranţă, în :criticismul maiores- 
cian destule puncte de vedere pe care. şi el le împărtăşea. 
Hotărîtoare în această privinţă a fost, neîndoielnic, for- 
mația filozofică comună. Ca şi fruntașii J unimii, Eminescu 
s-a format spiritual într-un mediu germanic unde Schopen- 
hauer 'și filozofia .restauraţiei. dominau autoritar viaţa 
intelectuală. Epoca studiilor. berlineze va accentua un pro- 
ces care și aşa era. destul de bine definit. Că au fost și 
note deosebitoare. (pe care le vom releva mai încolo), 
aceasta e foarte adevărat. E vorba însă de deosebiri în 
spațiul unei ideologii -esențialmente comune. De. aceea 


nu pot fi acceptate-acele opinii care susțin că Eminescu 


s-a „junimizat“ după 1872 sau că la Timpul, ca ziarist al 
partidului conservator, a fost nevoit să exprime puncte 
de vedere care nu erau ale lui, ci ale grupării. în numele 
căreia scria. Că opiniile ideologice ale lui Eminescu izvo- 
rau din același trunchi cu. cele. ale junimismului oficial 
o dovedește, printre altele, chiar și ideaţia. din Epigonii, 


citat de regulă drept poem care ar marca un moment de 


divergență. Sînt citate în sprijin opiniile Junimii despre 
poem (comunicate autorului pe cale epistolară: de Iacob 
Negruzzi), care reproșau excesiva prețuire a poeților ` mi- 
nori:din vechea generație, dintre care unii fuseseră con- 
testați violent de. Maiorescu în. O cercetare critică şi în 


PONT Crețu, Mihail ‘Eminescu, E.P.L., 1968, p. 117 şi George 
Munteanu, op. cit., p. 77—78.. 

Observări polemice. Realitatea este. că şi în acest poem 
din 1870 punctele comune erau, în ciuda aparenţei, destul 
de însemnate. Și ele nu priveau un motiv ideologic. peri- 
feric, ci unul esenţial : formele fără fond. Dincolo de va- 
lorile expresive ale. poemului, Maiorescu și ai lui vor fi 
fost, cu siguranţă, încîntaţi să descopere aici blamul la 
adresa noii generaţii, interesat pragmatică, arivistă și achi- 
zitivă. Acea jumătate de vers „...totu-i lustru fără bază“ 
e, de fapt, — cum s-a observat — o concentrată exprimare 
metaforică. a tezelor maioresciene din 1868. Ba chiar și 
prima jumătate a acelui vers, „în noi totul e spoială“, și 
întregul vers următor „Voi credeaţi în, scrisul vostru, noi 
nu credem în nimic“ recheamă în memorie diatribele 
maioresciene din În contra direcţiei de astăzi... Iar, din nou, 
jumătatea de vers „totu-i lustru fără bază“ e pur și simplu 
o altă denominaţie, poetică, a tezei formelor fără fond. 

Fireşte, acesta nu e singurul ecou junimist din opera 
lirică a lui Eminescu. Nu ne referim la celebrele diatribe 
din Scrisoarea III pe care o vom comenta mai încolo. 
Aici discursivitatea retorică lasă ideea aproape nudă încit 
semnificaţia se impune dur, implantată în toga declama- 
torie a versului amplu. Există alte: zone ale liricii emi- 
nesciene în care aceste relații de înrudire cu weltan- 
schauung-ul junimist se întrevăd într-un registru care suie 
şi coboară lent de sub umbre spre eclerare. Nu e chiar „un 
diamant topit pe-oricare din făclii“. Dar destule facle 
au aceste luciri diamantifere, topite. la dogoarea unei 
combustii filozofice sensibil apropiată de a junimismului, 
pentru ca altele să-și menţină vie şi pură puterea nobi- 
lului cristal, devenind „giuvaeruri: umezite cu luminile 
adinci“. .. | HHS e &' | 

Nu vom spune că poetul „a aflat sîmburul luminii“ de- 
abia în contact cu Junimea. Îl aflase mai înainte. „A citit 
semnul întors“ mai de mult. S-a trezit la viaţă intelectuală, 
ca şi spiritul tutelar al Junimii, într-un mediu filozofic: 
germanic (Viena şi apoi Berlin) dominat, cum am arătat, 
de reorientarea spre Kant şi de voga molipsitoare a operei 
lui Schopenhauer. (Aceasta nu înseamnă că a fost 
străin de cultura filozofică și literară franceză. Studiul 
lui I. M. Raşcu, Eminescu şi cultura: franceză a luminat 
elocvent acest aspect al formaţiei intelectuale emines- 
ciene.) Preocupat de filozofie, a frecventat. aproape aceiași 

gînditori fundamentali pe care îi studiase și Maiorescu, 
cu adaosul că poetul — pe albia închipuită de Schopen- 
hauer — a urcat spre cuprinderea cugetării asiate, cu deo- 
sebire a celei indice (Rig-Veda și Mahabharata). Pe Scho- 
penhauer îl citise de prin 1868 (de vreme ce i-l recomanda 
spre lectură lui Slavici) și poate că tot în acești ani cele- 
brele texte indice și alţi filozofi din școala romantică 
germană, la modă pe vremea aceea. La întîlnirea cu Ju- 
nimea, poetul avea bine adunată zestrea menită să con- 
denseze „lumea într-un singur semn“, cu misterul nici- 
odată dezlegat. Sigur că lecturile s-au extins și s-au apro- 
fundat (să nu uităm că bursierul Junimii se pregătea din 
1871 încolo pentru o carieră filozofică, deși atestatele șco- 
lare nu-i prea îngăduiau asemenea speranţe), meditaţiile 
metafizice au devenit absorbante, întrebările spre ,„mitele 
cu albastre valuri“ pornind neliniștit pe un drum al ne- 
întoarcerii. Dar nici acest proces de creștere și adîncire a 
cunoașterii filozofice nu se datorează contactului cu Ju- 
nimea (dacă facem excepţie de impulsul primit. pentru 
obţinerea unei diplome universitare), după cum e exagerat 
să se vadă în această sete spre studiu o cultură siste- 
matică după rigorile unui specialist. Boema și-a spus şi 
aici cuvîntul, îngustînd fericit aria lecturilor la cugetătorii 
preferaţi și la operele care i se potriveau : de la cărţile 
înțelepciunii indice, la eleaţii greci, romanticii germani în 
ale filozofiei printre care la loc de cinste s-au aflat 
Fichte, Schelling, Kant (din care a și tradus), Hegel, Scho- 
penhauer. Poetul “era așadar un însetat de lectură filo- 
zofică,: satisfăcîndu-și-o din liberă plăcere, putînd deci 
selecta după preferințe care erau ale sale și nu ale unei 
programe didactice. E adevărat că dacă viaţa intelec- 
tuală nu i s-ar fi curmat la 33 de ani, lecturile sale, te- 
meinice și: pînă acum, amplificîndu-se, iar meditaţiile suind 
spre elaboraţie originală, poetul şi-ar fi construit, fireşte, 
nu un sistem, dar o lucrare coerent închegată despre o pro- 
blemă de ordin filozofic. Dar destinul a vrut altfel. Căli- 
nescu (care știa în amănunt universul manuscriselor emi- 
nesciene) avea dreptate să constate că opiniile filozofice 
ale poetului le găsim expuse fragmentar în cutare manu- 
scris în proză, în versuri sau în vreun crîmpei de comen- 
tariu suscitat de lectura. unei cărți. Sau, am adăuga noi, 
în destule pagini ale prozei politice, veritabile frînturi de 

„Junimismul în viața literară 
gînd ale unei filozofii practice. Niciodată însă într-o dez- 
voltare teoretică coerentă, făcînd inutilă orice încercare 
de a comenta sistematic compunerile filozofice eminesciene 
şi nici de a prezenta idei poetice de altitudine intelectuală 
drept filozofie conceptuală. iD eg ata pi 07 Ly | 
Dar inexistenţa unui elaborat filozofic coerent nu în- 
© seamnă, desigur, că poetul nu a avut o filozofie a sa. Cum 
se ştie, weltanschauung-ul poetului — complex — a- fost 
nutrit şi modelat de lecturile și opţiunile sale filozofice. 
Cu un efort presupus de lectura avizată a. tuturor compar- 
-timentelor creaţiei eminesciene (inclusiv a celor rămase 
în faza de laborator) se poate închipui chiar o hartă a mo- 
tivelor filozofico-ideologice (în care ‚s-ar: include și cele 
etice sau- estetice) specifice convingerilor poetului. Nu 
aceasta e intenţia noastră, limitată — prin obiectul acestui 
studiu —;să evidenţieze acele elemente din opţiunile sale 
filozofice care sînt comune cu (sau apropiate de) ale ju- 
nimismului.. De 'reflecţia lor în opera sa socio-politică ne 
vom.ocupa mai tîrziu. Mai înainte ni se. pare necesar să 
le surprindem în poezie, adică acolo unde Eminescu şi-a 
dat măsura geniului său. = ` z È i 
Nu e o habitudine mecanică evocarea schopenhaueris- 
mului ca element probatoriu:.al confluenței: filozofico- 
ideologice dintre junimism și opera lui Eminescu. Cu re- 
zerva că acesta nu epuizează raportul de confluență amin- 
tit, e incontestabil că în ideaţia operei eminesciene 'scho- 
penhauerismul se găsește instalat pe poziţii nu privile- 
giate ci suverane. 1 Nu e inutil să constatăm și noi situația 
nefericită că filozoful care'a exercitat cea mai mare in- 
fluenţă asupra culturii şi a cugetării românești de 'după 
1860 a fost: Schopenhauer și nu Kant sau Hegel. Dacă 
aceștia din "urmă și-ar fi prelungit — la noi — lumini 
determinante, poate” că și procesul devenirii culturii 
noastre moderne ar fi căpătat alte (sau şi alte) valențe.. 
Ce-i, drept, școala ardeleană, apoi un Simion Bărnuţiu, au 
încercat să implanteze filozofia . kantiană sau postkan- 


1 Pentru acest izvor al operei eminesciene vezi : G. Călinescu, 
Opera'lui Eminescu, în Opere, vol. 12—13, Editura Minerva, 1969 ; 
Tudor Vianu, Eminescu și etica lui. Schopenhauer din vol. Poezia 
lui Eminescu, în Opere, vol. 2, ed. cit.; N. Tertulian, Pesimismul 
eminescian şi pesimismul schopenhauerian, în Eseuri, E.P.L., 1968. 
Liviu Rusu, Eminescu şi Schopenhauer, E.P.L,.,. 1968. j i 

tiană după cum un Radu Ionescu a propus — pentru es- 
tetică — hegelianismul. Dar eforturile acestor cărturari 
a rămas fără consecinţe notabile. Enorma autoritate a ju- 
nimismului. a izbutit să impună schopenhauerismul, anu- 
lînd practic timidele orientări anterioare. Negreşit, izbînda 
opțiunii junimiste nu poate fi absolvită de ştiute explicaţii 
și determinări sociale. Dar faptele rămîn fapte. Schopen- 
hauer a fost timp de trei-patru decenii (1860—1890) la noi 
filozoful cu cea mai mare audienţă. Iar pentru Eminescu 
singurul filozof care i-a cucerit adeziunea totală, constituind 
unghiul referențial care a alimentat critica celorlalte sis- 
teme filozofice (cu deosebire cel al lui Hegel, sau Schel- 
ling și Fichte); Chiar simpatiile manifestate faţă de opera 
altor cugetători îndeosebi. eleaţii greci, Platon, budhismul 
indic sau parţial Kant își au izvorul în opțiunile filozofu- 
lui german. Nu e de aceea hazardat să se spună că poetul 
nostru a citit: critic operele filozofice, . sprijinindu-se pe 
opiniile autorului celebrei Lumea ca voință și reprezentare, 
precizîndu-şi cu ajutorul acestora opţiunile și antipatiile. 
Desigur, nu se poate: afirma că acceptarea:a fost totală și 
— mai ales — că Eminescu a' adoptat integral lecţia etică 
a sistemului schopenhauerian (iar etica reprezintă — cum 
se știe — . esența acestei filozofii). Deosebirile, ne vom 
strădui să evidenţiem, sînt reale şi importante. Dar chiar 
acest proces de disociere şi delimitare dovedește cîtă 
fascinaţie cuceritoare a exercitat opera lui Schopenhauer 
asupra concepției (implicit și a operei) marelui nostru poet. 

Am stăruit într-un alt capitol al acestei cărți asupra 
cauzelor care au determinat „selectarea“ în Germania a 
filozofiei schopenhaueriene. Fără a relua cele notate acolo, 
vom repeta numai că hotăriîtor în succesul lui Schopen- 
hauer a fost: deopotrivă critica antifilistină, antipedantis- 
mul limbajului său filozofic și deziluzia încercată de 
cercurile intelectuale în faţa stărilor sociale ale Germaniei 
de atunci. Schopenhauer a devenit filozoful: îndrăgit pen- 
tru că în opera sa lumea intelectuală a găsit o radicală 
demascare a tuturor convențiilor etico-politice, demon- 
straţia lucidă că toată frazeologia umanitară a oficiali- 
tății (și a filozofilor ei: Hegel, Schelling, Fichte), -a bi- 
sericii și a oamenilor politici care se voiau „Progresiști * 
eo minciună iia singurul motor Şi substrat 

adînc al tuturor compartimentelor interumane voinţa ego- 
istă, expresie a legii fundamentale homo homini lupus. 
Cuceritoare au fost deci nu ontologia și gnoseologia sa, ci 
filozofia practică, etica filozofiei sale sociale. Opţiunea 
lui Maiorescu sau Eminescu pentru opera lui Schopen- 
hauer se datorează tocmai acestor aspecte ale operei sale. 
Maiorescu ateul, darwinistul, potrivnicul. prejudecăţilor 
moraliste, al frazeologiei umanitare, a militantismului po- 
litice radical-burghez a descoperit în opera lui Schopen- 
hauer puternice puncte de sprijin la care se asocia, de- 
sigur, calea indicată pentru reîntoarcerea. la postulatele 
metafizicii kantiene. Schimbînd ceea ce e de schimbat, 
Eminescu a găsit — independent de Maiorescu — în opera 
filozofului german răspunsul motivat la întrebările și ne- 
liniștile sale iscate de spectacolul unei lumi în care. isa 
crepanța dintre deziderat și real era totală. 

_ Pesimismul eticii schopenhaueriene s-a altoit, la iie 
nescu, desigur, pe o structură temperamentală predispusă 
să-l asimileze. Acesta, observase încă Ibrăileanu, se grefa 
pe latenţe ale propriei concepţii despre viaţă care nu era 
defel optimistă. Chiar elemente ale budhismului (pe care 
îl va studia mai tîrziu), cu etica Nirvanei germinau în 
concepția eminesciană înainte de întîlnirea cu opera lui 
Schopenhauer. Lectura eperei filozofului german i-a ac- 
tivat latenţele, organizîndu-i weltanschauung-ul într-o 
direcţie ŞI o structură precizate. Sigur. că. predispoziţiile 
temperamentale şi viziunea sa asupra vieţii anterioare 
contactului cu Schopenhauer au îndeplinit funcțiuni im- 
portante pentru îmbrăţișarea ideaţiei operei acestuia. Dar 
ele nu au fost singurele și poate nu cele hotăritoare. 
Vrem să spunem că la aceasta a contribuit enorm și fizio- 
nomia spectacolului societății româneşti pe care poetul 
a 'contemplat-o. Ceea ce descoperise în mediul social- 
germanic regăsea, la o tonalitate parcă şi mai acută, în 
ţara sa. Peste tot aceeași alterare a moravurilor, același 
egoism feroce: și aceeași minciună. Era: epoca postpaşop- 
tistă, cu valorile degradate, cînd locul idealurilor înalte îl 

„ acaparase goana după acumulare rapidă, cînd frazele pom- 
poase mascau ţipător turpitudinea, cînd moralitatea sfo- 
răitor recomandată ascundea lipsa de scrupule şi minciuna. 


484 


.Junimismul în viața literară 


Totul i s-a dezvăluit fals și ipocrit, „lustru fără bază“, min- 
ciună convenţională, egoism vorace drapat cu fraze despre 
dragostea aproapelui. Și cum i se părea că perspectiva 
era la fel de sumbră, deziluzia poetului a fost sinceră şi 
totală. („Ce să caut ? Nu mai caut. E același cîntec vechi...) 
Cheia înţelegerii i s-a relevat în propoziţiile eticii scho- 
penhaueriene, în paginile necruţătoarei critici a moravu- 
rilor şi stărilor de fapt care erau valabile în Germania ca 
şi în România. E de aceea potrivit să vedem în acceptarea 
schopenhauerismului nu numai rațiuni de ordin cognitiv, 
ci şi puternice motivații sociale. (Gherea nu era deci cu 
totul departe de adevăr cînd căuta determinările sociale 
ale pesimismului eminescian. Din păcate, s-a oprit numai 
la ele, ignorînd complexitatea procesului în care moti- 
vaţiile cognitive se asociau într-o osmoză coerentă cu cele 
sociale. Că interpretările criticului au fost în 1887 sim- 
pliste este adevărat. Dar ele surprindeau, dacă nu adevărul 
întreg, oricum, o cîtime de adevăr peste care s-a trecut 
şi se trece încă prea repede.) Trecută prin filtrul propriei 
subiectivităţi, etica schopenhaueriană a căpătat în poezia 
sau proza eminesciană ipostaza transfigurată a unei cri- 
tici resemnate. O critică tinzînd să cuprindă totul, de la 
condiţia general-umană, pînă la întruchipările politico- 
morale particulare, de la tipicitatea fatal mecanică a 
evoluţiei ciclice a istoriei, la comportamentul moral co- 
tidian. Totul sub semnul emblematic al deșertăciunii (a 
cărei origine nu e numai schopenhaueriană, ci își trage 
sevele și din înţelepciunea textelor biblice), al iluziei fără 
acoperire, al inutilităţii efortului de vreme ce rolurile 
sînt dinainte distribuite și schimbarea niciodată posibilă. 
Glossa sintetiza această resemnată înţelepciune veche. 


Vremea trece, vremea vine, 
Toate-s vechi și nouă toate; 
Ce e rău şi ce e bine 

Tu  te-ntreabă şi socoate; 

Nu spera şi nu ai teamă, 

Ce e val ca valul trece; 

De te-ndeamnă, de te cheamă, 
“Tu rămii la toate rece. 


. . . . . . 3 äs . 

Tot ce-a fost ori o să fie . 
„ În prezent le-avem pe toate, 
Dar.de-a lor zădărnicie 
Te întreabă Și socoate 
; Alte HA aceeaşi pics 
„Alte guri, aceeași gamă, 
Amăgit atît de-adese ... 
Nu spera Și a teamă. 


Poetul! era un îti il profund şi ereid nici- 
unde o rază de speranță nu se putea ralia nici unei- con- 
vingeri de orice “orientare sau culoare.. În 1876 declara 
că nu crede „Mici în Iehova, nici în Budha-Sakya-Muni/ 
Nici în viaţă, nici în moarte], Nici în stingere ca unii“ 

pentru că „în zadar gindești, căci gîndul, / Zău, nimic în 
“lume schimbă“. ` 

Dar „dezamăgirea şi zădărnicia, imobilismul şi resem- 
narea nu sînt numai exprimate metaforic ca o filozofie 
a vieţii. Poetul a fost ispitit să le surprindă și în con- 
cretețea, variilor înfățișări, “Putem lesne reface, apelind 
la opera literară a poetului, tabloul deziluziilor fatale 
la care — credea poetul — e. condamnată umanitatea. 
E un tablou în care aflăm insolit contopite ipostaza şi iz- 
vorul. nefericirii, efectul şi cauza : strădania cărturarului, 
dragostea, militantismul civic, condiţia tragică a geniu- 
lui, arta, sărăcia, bogăţia, triumful iluzoriu al stăpînito- 
rilor ca și eșuarea în cerșetor, comportamentul slujitorilor 
bisericii, scurgerea timpului sau realitatea unică a pre- 
zentului devorator al celor trecute şi viitoare. Sînt ipos- 
tazierile fundamentale ale condiţiei umane. Şi toate, in- 
diferent de înfățișarea de o clipă („măşti de-o zi pe-o 
lume mică“), sînt expresii ale nefericirii. Pînă la urmă ega- 
lizarea se înstăpînește suverană, anulînd raţiunea efor- 
turilor şia diferen piaPimr) valabile odinioară : ; 


Poţi zidi O. e MAE, er So s-o sfarămi... orice-ai spune, 
Peste toate.o lopată de ţărină se depune. 
Mina care-au dorit sceptrul universului şi gînduri 
Ce-au cuprins tot universul, încap bine-n patru scînduri... 

Scrisorile (dar nu numai ele !), cu acel patos discursiv 
care le este propriu, cu retorismul neînfrînat, apar într-a- 
devăr adesea drept. poetizarea unor opinii filozofice de 


sorginte schopenhaueriană. Amorul, care în altă parte 


beneficiază de puritatea distilată a lirismului, aici sună 


retoric, amintind de . cutare propoziție . din schopen- 


haueriana Viaţa, amorul şi moartea : 
Să sfinţeşti cu mii de lacrimi un instinct atît de van 
Ce le-abate şi la păsări de vreo două ori pe an? 
Nu simţiţi c-amorul vostru e-un amor străin ? Nebuni ! 
- Nu simţiţi că-n proaste lucruri voi vedeţi numai minuni ? . 


Nu vedeţi c-acea iubire servă-o cauză din natură ?' 
Că e leagăn unor vieţe ce seminţe sunt de ură? 


Nu se poate spune acelaşi lucru despre imaginea femeii 


închipuite în Scrisoarea V ? Şi o vom regăsi, purificată, 


„în acea culme a creaţiei eminesciene care este Luceafărul. 
În sfîrşit, nu e greu de recunoscut sorgintea schopen- 


haueriană (care nu este însă singulară) în imprecaţiile 


antiliberale din Scrisoarea III. Despre aceasta ne propunem 
să discutăm mai încolo. E necesar să spunem însă şi aici că 
poetul era dezgustat de frazeologia liberală pe care o sus- 
pecta, nu fără motiv, de demagogie. E drept să vedem însă 
în această pamfletară denunţare a frazeologiei. meliorisie 
şi o critică a falselor valori elogiate ipocrit de burghezie. 

Dar accentele critice ale meliorismului burghez mar- 


chează şi momentele disociative dintre etica schopen- 


haueriană şi eul poetic eminescian. Disociaţia nu priveşte 
numai comportamentul militant al poetului care nu are 
nimic din ortodoxia eticii schopenhaueriene. Ea se extinde 
și în planul literar., Schopenhauer nu ostenea să conteste 
realitatea cauzelor sociale ale „răului universal“ ; să con- 
sidere drept o explicaţie trivială orice tentativă de a vedea 
în inegalitatea socială unul dintre izvoarele suferinței 
umane, proclamînd — ca soluție unică — învingerea vo- 
inței prin resemnare. Eminescu omul ca și poetul, fără a 
abjura preceptele eticii schopenhaueriene, nu ocolea: so- 
luţiile militante. Adeptul postulatelor schopenhaueriene 
a fost, în viaţa practică, un luptător pentru asanarea con- 
diției sociale şi politice a poporului său. Şi acest activism 

nu a fost o preocupare .pasageră. A angajat întreaga lui 
sensibilitate, remarcîndu-se ca o. constantă a. preocupă- 
rilor poetului, de un civism integral. E drept că mai ră- 
mînea comun cu Schopenhauer -antiliberalismul şi -anti- 
radicalismul, dar divergența nu era mai puţin importantă 
de vreme ce. poetul se dezvăluia ca un partizan al melio- 
rismului (de nuanță conservatoare), deplîngînd starea mi- 
zeră a poporului (adică a țărănimii) și propunînd chiar so- 
luţii de îndreptare. În locul. abstragerii din lume, a re- 
semnării înțelepte, a indiferentismului total pe care Je pro- 
povăduia filozoful german, Eminescu intra în for ca un 
andent și participa. cu dăruire pasională la disputele ce- 
tăţii. Nu, este adevărat, ca un om politic activ (ca să evităm 
termenul de politician), ci cu pana strălucitului gazetar. 
A urât, într-adevăr, politicianismul la care nu a obosit 
să înfiereze cupiditatea, poltroneria și ignoranţa trufașă. 
Dar de vreme ce a investit încredere în ţinuta morală a 
unor oameni politici conservatori și în raționalitatea efi-. 
cientă .a programelor conservatoare înseamnă .că nu a 
negat de plano (asemeni maestrului său) utilitatea și ne- 
cesitatea acțiunii sociale militante. ' 
r Aceeaşi + dialectică a disociaţiei în convergenţă Doate fi 
constatată și în opera literară. Toma Nour din Geniu pustiu 
(nuvela a fost scrisă, probabil, în 1868—1869, adică atunci 
cînd schopenhauerismul era de acum bine cunoscut) e 
mult preocupat (dealtfel ca . şi interlocutorul său) de 
atmosfera socio-politică a Bucureştilor şi evocă înfiorat 
luptele sociale și naționale ale românilor din Transilvania 
anului 1848 cînd abandonează studiile, „căci în inima lui 
fierbea amorul cel mare al naţiunei“, şi intră în cetele 
de oșteni ale lui Avram Iancu.: Exponentul proletarilor din 
Împărat şi proletar. denunţă „dreptatea“ burgheză în care 
vede oficializarea unui sistem în care „cei tari se îngră- 
diră / Cu-averea și mărirea. în cercul lor de legi; prin 
bunuri ce furară“ de la cei pe care „la lucru-i osîndiră și 
le subjugă munca vieţii lor întregi“. Şi, după un rechizi- 
toriu cuprinzător al întregului mecanism socio-politic bur- 
ghez, urmează: cunoscuta invitaţie-imperativ ca . soluţie 
— unică — de salvare. Eo soluție de negație revoluțio- 
nară care recheamă în. memorie sloganurile socialiste : 
„zdrobiți: orînduirea cea crudă. şi nedreaptă, / ce lumea 
o împarte în: mizeri și bogaţi !... Faceți ca-n astă lume să 

aibă parte dreaptă, / Egală fiecare, și să trăim ca fraţi !“ 
E drept că în finalul poemei schopenhauerismul se rein- 
stalează în funcțiuni, prevenind semenii că „bătrînul De- 
miungos se opintește-n van“, că e o fatalitate de cînd: 
lumea principiul polarităţii sociale („se petrifică unul în 
sclav, altul în împărat“), că e inutil efortul asanării so- 
ciale („Că-n urmă-ţi rămîn toate astfel cum sunt, de 
dregi / Oricît ai drege-n lume“, pentru că „vis al mor- 
ții-eterne e viața lumii-ntregi“. Dar ideația revoltei so- 
ciale și examenul demistificator al tuturor structurilor 
societății burgheze rămîn valide, conferind poemei: con- 
sistență şi acel sentiment al militantismului pe care l-au 
încercat milioanele de cititori ai operei sale. E şi aici se- 
dimentat dezideratul meliorist ! de a modifica realităţile 
sociale strîmb alcătuite. Şi acest deziderat nu poate fi anu- 
lat de scepticismul schopenhauerian din final. i 

Nu uităm „sufletul apostat“ din Înger și Demon care 
și-a fixat condiţia în idealul de a întreține „în popoare a: 
distrugerii scînteie / Şi în inimi pustiite samănă gîndiri 
rebele“. Ca un agitator de profesie, acesta, înfășurat „în 
stindardul roș“, ridica poporul la luptă, apelînd la forţa 
ideilor îndrăzneţe. Idealul său este integral îndreptat 
„contra lumei, / Contra legilor ce-s scrise, contra ` or- 
dinii-mbrăcate / Cu-a lui Dumnezeu numire“. În virtutea. 
acestui ideal „el prezentul îl răscoală cu-a gîndirilor lui 
faimă / Contra tot ce grămădiră veacuri lungi și frunți 
măreţe“. E adevărat că şi în această poemă finalul e adum- 
brit de etica schopenhaueriană. Dar schopenhauerismul 
ocupă aici poziţii mai modeste. E mai curînd deziluzia 
revoltatului care nu şi-a putut împlini menirea, murind 
fără speranţă pentru că nu a putut înfrînge atotputernicia 
ordinii existente. E amărăciunea neputinței celui ce nu a. 
găsit calea revoltei eficiente, părăsind pustiit sufletește. 
o lume pe care voise s-o schimbe şi o lăsa neștirbită. 

„S-a semnalat 2 apoi că pînă și o poezie ca Rugăciunea 
unui dac, care pare o expresie integrală a viziunii schopen- 
haueriene, trădează o radicală ţinută vindicativă împo- 
triva celor ce au răsturnat valorile și au modificat senti- 


„1 Vezi şi studiul lui Aurel Martin la vol. I din ediţia Articole 

și traduceri de Eminescu, Editura Minerva, 1974, p. LX. 3 
? Cf. N. Tertulian, Pesimismul eminescian și pesimismul scho- 

penhauerian, în Eseuri, E.P.L., 1968, p. 32—33. g i 

mentele : .„C-ajung pe. mine însumi a nu mă mai cù- 
noaște, / că chinul şi. durerea simţirea mi-a-mpie- 
trit-o, / Că. pot să-mi blestem mama, pe .care am iu- 
bit- / Când. ura cea mai crudă mi se. părea amor... f 
Poate-oi uita durerea și voi putea să mor“. Dacul: invocă. 
divinitatea. pentru ca după o existență. împilată . ŞI mar- 
tirizată să i se acorde izbăvirea catharctică pentru: a intra 
„în .vecinicul repaos“ şi, ca ultimă rugare, „spre rară și 
blestemuri aș vrea să te înduplec“. Distanţa de schopen- 
hauerism e aici evidentă. Filozoful durerii universale con- 
damna ideea morţii ca soluție de anihilare a chinului exis- 
tenţial, indicînd — cum spuneam — acceptarea resemnată, 

prin învingerea egoismului, a fatalei condiţii. Iar dacul, 

dimpotrivă, ar vrea să moară pentru a ‚mita durerea“ 
acumulată într-o viaţă în care a fost „gonit de toată lumea“. 

Propoziţiile eticii schopenhaueriene au fost minate din 
interior şi așezate, cu ironie secretă, în relații opozite. prea 
transparente pentru a nu fi receptate ca atare. 

-E de aceea drept să se evidențieze că personalitatea lui 
Erhinestu: în dubla ei ipostază (umană și creatoare) nu a 
interpretat schopenhauerismul ca un învățăcel 'epigonic. 
L-a retopit şi l-a reconstituit după modelul propriei vi- 
ziuni, distanţindu-se și disociindu-se de rigorile rigide ale 
prescripţiilor maestrului. Eminescu a fost un schopen- 
hauerian eterodox. O conștiință dezamăgită de realitatea. 
pe care'o dezavua și o nega; pendulind dramatic între. 
resemnare și revoltă. În opera sa (deopotrivă în cea lite- 
rară ca'şi în proza politică) aflăm mai ales ecourile lucidei 
demistificări a convențiilor: lumii burgheze pe care o de- 
gajă opera filozofului german, critica radicală. a falselor: 
valori, denunţarea virtuților amăgitoare, “atitudinea con- 
stant polemică faţă de istorie. Dar şi aceste constante ale 
eticii schopenhaueriene vor căpăta î în opera poetului nostru 
mutații. şi transfigurări particulare. Militantismul, spiritul 
protestatar, nesupunerea şi dăruirea . pentru curmarea, 
prin luptă bărbătească, a răulrui. social, „constituie elemente 
definitorii pentru. formula etică a personalităţii (umane 
şi creatoare) a lui Eminescu. Poate de aceea tinerii in- 
telectuali socialiști români din ultimul pătrar al secolu- 
lui trecut au venerat. verbul poetic eminescian, ştiind să 
descifreze în resemnatul pesimist pe revoltat. | | 

Dialectica procesului de apropiere și distanţare dintre 
opera lui Schopenhauer. şi viziunea eminesciană despre 
viaţă oferă variabile necesare: aprecierii realiste a rapor- 
turilor dintre junimism și opera poetului. Nu vom spune 
că Maiorescu a fost un 'schopenhauerian. integral. De- 
altfel, chiar opţiunile. sale pentru viaţa publică sînt probe 
categorice ale unei etici practice cu totul neschopenhau- 
eriene. Între resemnare. senină, indiferentism cosmic şi 
învingerea egoismului prin renunțarea la voința de a 
trăi plenar, “Maiorescu a optat pentru lupta politică, mili- 
tind — nu tocmai dezinteresat: — pentru o poziţie frun- 
tașă în ierarhia. socială. Ce-i. drept, nici. Eminescu nu a 
fost un abstras din cotidian. Dar nu a coborit pînă la 
angajarea efectivă. în..luptele politice și nici nu a aspi- - 
rat vreodată spre o poziţie de oarecare însemnătate în- 
tr-un partid sau în stat.. S-a mulțumit, în anii săi cei 
mai activi, cu condiţia fatal. subalternă de gazetar care 
iși exprima liber şi neaservit convingerile, fără a admite 
concesia sau abjunarea. Apoi. Eminescu, fără a fi un 
ascet, s-a mulţumit întotdeauna cu puţin, mai. niciodată 
netrecînd de ceea ce era strictul necesar unei vieţi cu 
totul modeste. Pe cînd Maiorescu, -și el la origine un inte- 
lectual lipsit de avere, a preferat traiul unui om de lume, 
cu salon deschis persoanelor simandicoase, cu dese călă- 
torii în străinătate, făcute cel. puţin bianual, mereu ocu- 
pat cu serate, recepții și petreceri, izbutind, din. 1877 
încolo, să adune o avere frumușică din avocatură, profe- 
siunea cea mai detestată de poet. Și la numai cîțiva ani 
după 1876, cînd îndemna pe un tînăr junimist (Șt. Vârgo- 
lici) la aspirații ideale, de jertfire dezinteresată, potriv- 
„nice acumulării achizitive, Maiorescu începe să practice 
o nu tocmai „curată“ avocatură mult solicitată, notind 
scrupulos în jurnal, la încheierea fiecărui an, sumele ago- 
nisite de pe urma acestei îndeletniciri, plasamentul ba- 
nilor, dobinzile obținute și rata creşterii averii sale care 
nu era deloc neînsemnată. ! 


1 Să transcriem, la întîmplare, cîteva însemnări de acest fel. 
La. sfîrşitul anului 1883 menţiona că a avut un an financiar ex- 
trem de bun. încasînd în total 63.163 lei din avocatură. Şi-a plă- 
tit datoriile, izbutind să depună la bancă 15 800 lei (Însemnări, II, 
p. 224). La sfîrşitul anului 1893 nota : „finanţiar aşa de consolidaţi 
încit putem privi viitorul cu oarecare linişte“ (Jurnal, Caiet 15, 
f. 20 verso). În 1894: „Am ajuns la cifra de 130000 franci ca- 

Contestatarul Maiorescu, din perioada tinereţii s-a 
adaptat deci destul de repede mediului, deşi onestitatea 
sa în viaţa publică a fost exemplară. ‘Dar mereu din inte- 
riorul ei. Nu e exagerat, de aceea, să se spună că impreca- 
tile poetului — adesea pamfletare — împotriva conven- 
ţiilor duplicitare ale lumii burgheze le personificau deo- 
potrivă şi fruntașii politici junimiști. Normativele. eticii 
schopenhaueriene pe care le cunoșteau și le popularizau 
deopotrivă profesorul ca și poetul au fost cu totul deo- 
sebit asimilate, dar — mai ales — practicate. gy 

La capitolul raporturilor de confluență dintre juni- 
mism şi opera lui Eminescu se cuvin, fără îndoială, con- 
semnate şi elementele — comune — de ideologie literară. 
Eminescu prețuia și el literatura- populară ! („povești și 
doine, ghicitori, eresuri“), remarcîndu-se ca un interpret 
al ei remarcabil, socotind, precum Maiorescu, că propă- 
şirea creaţiei culte depinde nemijlocit de frecventarea te- 
zaurului folcloric : „Dar o adevărată literatură, trainică, 
care să ne placă nouă, și să fie originală pentru alții, nu 
se poate întemeia decît pe graiul viu al poporului nostru 
propriu, pe tradiţiile, obiceiurile şi istoria lui, pe geniul 
lui. Tot ce-aţi produce în afară de geniul într-adevăr 
național (patriotico-liberalo-politic),. nu va avea valoare 
Şi trăinicie, nici pentru noi, nici pentru străinătate“ 2. A 
cerut în tinereţe, ca și în anii maturității sale creatoare, 
ea scriitorul să se adape „la izvorul curat ca lamura și 
mai prețios ca aurul al poeziei noastre populare, decît 
să bea din izvorul de apă de zahăr cu portocale“ 3. Sînt 


pitalizaţi din economii şi mai am și casa, după ce am plătit zes- 
trea Liviei de 10000 fr.“ (Idem, Caiet 16, foaia 26). La sfîrşitul ace- 
iuiaşi an 1894: „Anul meu finanţiar încheiat bine, cu ceva peste 
101 000 fr. la încasări şi 52 000 fr. nominal bonuri financiare rurale 
la sporul capitalizării“. (Idem. foaia 29). În martie 1896: „Am mai 
putut pune 4 000 fr. nominal la economii la Germani ; avem acum 
68 000 fr. bonuri urbane 5%/, peste 8 000 fr. pe an renta viageră co- 
mună de 100 000 fr. efectivi la Naţionala“. (Caiet 17, f. 8) Etc. Etc. 
Etc. De-abia în 1901 a renunţat 5 ani la avocatură (s-a reînscris în 
barou în 1906), avînd asigurat un venit de 2000 fr. pe lună la care 
se adăugau alte încasări, totalizind un venit de 26000 fr. pe an, 
fără a consuma din capital. i 
1 Vezi I. Rotaru, Eminescu şi poezia populară, E.P.L., 1965. 
2. M. Eminescu, Despre cultură şi artă, p. 61. i ; 
© 3 Cf. M. Eminescu, Opere complete, I, Literatura populară, 
Editura Minerva, 1902, p. IX. : | . + 

puncte de vedere. care amintesc perfect de cele ale lui 
Maiorescu din recenzia despre antologia lui Alecsandri. 
Apoi, romanticul Eminescu a împărtășit integral teoria. 
maicresciană despre romanul poporan, altfel spus con- 
cepția despre specificul naţional reflectat în creaţia ar- 
tistică. Opiniile eminesciene: din recenzia la Novele din 
popor ale lui Slavici sînt, în acest sens, deplin concludente. 
Și să amintim faptul, nu lipsit de semnificație, că 
recenzia lui Eminescu apare în martie 1882, adică la două 
luni după ce Maiorescu publicase în Convorbiri studiul 
său Literatura română şi străinătatea. Consonanţa de 
opinie, în materie de ideologie literară, era din acest 
punct de vedere totală. că 


Lectura atentă a operei eminesciene (în spaţiul căreia 
se integrează deopotrivă creaţia literară ca şi proza poli- 
tică) nu lasă îndoială asupra convingerilor sale ideologice. 
A spune — repetăm — că ele i-au fost inoculate în urma 
contactului cu Junimea, că sînt opinii de împrumut e o 
insinuare care nu poate fi reținută nici sub beneficiu de 
inventar. Un Eminescu în postura de mercenar de idei e 
o imposibilitate logică şi morală. Și e sigur că de nu ar 
fi fost liantul ideologic comun, Eminescu nu ar fi acceptat 
— indiferent de precara sa situație materială — condiţia 
de gazetar oficial al Timpul. Se pot lesne constata, în 
tensiunea incendiar-pamfletară a publicisticii eminesciene, 
în radicalitatea opiniilor, convingeri intime, lent și pro- 
fund configurate. Deosebirile de vederi dintre conserva- 
torismul junimist (sau cel al grupării „ruginiţilor“) și con- 
vingerile eminesciene sînt adesea evidente. Dar ele îl 
dezvăluie nu o dată, în aceste cazuri, ca un parajunimist, 
depășind — prin consecvență, intransigenţă și exces ideo- 
logia junimistă oficială 1. Cauzele sînt multe și, printre 
acestea, nu trebuie ignorată aceea propusă în 1909 de 
Ibrăileanu, care considera că interesele păturilor sociale 
pe care le reprezintă Eminescu (răzeşii şi breslaşii) se în-. 
tilnese — în ostilitatea faţă de înnoirile capitaliste — cu 
ale moșşierimii pe care o reprezentau conservatorii juni- 
mişti. rare: pia i | spe 


1 Vezi şi Aurel Martin, studiul citat, în op. cit. 

Această coincidenţă. de. interese ale unor pături s0- 
ciale distincte l-a apropiat pe Eminescu nu numai de ju- 
nimism, dar şi de conservatorism în general. Alături de 
această, ‘să-i spunem. motivaţie, propusă de` Ibrăileanu 
există, desigur, și altele care ţin de formaţia filozofico- 
ideologică comună.. Impactul dintre motivaţia socială și 
cea cognitivă a creat o fizionomie caracteristică convin- 
gerilor ; socio-politice eminesciene. Și totuși -cine citește 
colecţiile Curierului de lași. sau, mai ales, ale Timpului, 
întîmpină - serioase dificultăţi. pentru a. descifra — în 
publicistica atribuită lui Eminescu — punctul său de 

- vedere. de cel al gazetei sau al partidului conservator. 
(Dificultatea la care ne referim e mult sporită de impo- 
sibilitatea practică de a stabili cu exactitate aparte- 
nenţa reală a articolelor nesemnate t. Ediţiile din opera 
politică. a- poetului au sumarele modificate, mai fiecare 
editor. voind:să se distingă prin noi descoperiri. Dar cîte 
din ele nu sînt apocrife ?) Dificultăţile amintite, reale, 
nu creează însă cercetătorului obstacole de netrecut.. După 
o lectură atentă și avizată se pot determina un grup de 
motive ideologice comune cu junimismul dintre care 
— unele — au pătruns şi în opaa literară și un altul 
care semnifică deosebirile. 

În capitolul consacrat examinării AR E ae Ste 
am stăruit pe marginea concepției despre. evoluționismul 
organic care — este ştiut — a configurat și teoria despre 
statul natural. Nu, vom relua aici analiza | izvoarelor filo- 
zofice care au nutrit acest punct de vedere. Eminescu a 
frecventat aceleași surse. filozofice, sociologice sau juri- 
dice primare şi concepţia sa despre evoluția socială, des- 
pre structura şi funcţia statului nu a putut fi, în general, 
alta decît a fruntașilor Junimii. Se poate chiar spune că 
spre deosebire: de junimiștii oficiali care nu au avut 
prilejul să-și expună punctul de vedere, de pildă, în pro- 
blema statului: natural. (cu excepţia lui Th. Rosetti în 
două din cele trei studii ale sale), Eminescu a avut răgazul 
s-o facă în: abundenta sa publicistică. Nu e vorba nici la 


1 Obiceiul — „general — e al epocii. Un PERSAN sl dot. dim 
organul junimist România liberă scria la 29 ianuarie 1885: „Presa 
ce se respectă trebuie să fie impersonală, pentru că este anonimă. 
PATER nu au aS si nu există iti noi Hasy ca purtători 
de idei“ 

el de desfăşurări doctrinare sistematice. Dar de o expu= 
nere a punctului: de vedere, clară și răspicată, se poate, 
cu siguranţă, vorbi. Eminescu este, ca orice adept al con- 
servatorismului, împotriva statului. de tip. contractual, 
elogiind statul natural. „Aici — scria în decembrie 1889 — 
vom căuta în prima linie următoarea deosebire între 
două maniere de-a privi natura statului și științele cari-l 
ating. Manierea înţiia e cea veche franceză din timpul 
enciclopediştilor, naturalistă și deductivă care stabilește că 
libertatea de dispunere a individului primează orice alt 
interes... A. doua: manieră de-a vedea, inductivă, deci 
bazată numai pe experiența faptelor, privește: statul ca 
pe un product — nu al raţiunii sau al unui contract 
sinalagmatic — ci al naturii, și caută să stabilească atit 
legile, după cari.el se dezvoltă, cît şi elementele din care 
se constituie.“ 1 

Opţiunea lui Eminescu între acestei. două puncte de 
vedere contradictorii e limpede exprimată cu doi ani maı 
înainte cînd demonstra — cu argumente sociologice — 
superioritatea statului natural. „Scriitori, cari în privirea 
ideilor lor politice sunt foarte înaintați — se pronunţa in 
decembrie 1877 — au renunţat totuşi de-a mai crede ca 
statul și societatea sunt lucruri convenţionale, răsărite 
din libera. învoială reciprocă dintre cetățeni ; „nimeni, 
afară de potaia de gazetari ignoranţi, nu mai poate susține 
că libertatea votului, întrunirile şi parlamentele sunt 
temelia unui stat. De sunt acestea sau nu sunt, statul ` 
trebuie să existe și e supus unor legi ale naturii, fixe, 
îndărătnice, neabătute în cruda lor consecvență“ 2. Potriv- 
nic. statului contractual, expresie a structurilor capitaliste, 
Eminescu dezavua şi toate modalitățile legislative supra- 
structurale ale acestuia. Va cere, în consecință, „leg: 
organice“, ca în vechime, cînd raporturile erau afective, 
apropiate și nu izvorite din îrigiditatea mecanică a unui 
contract sinalagmatic. (Pentru aceasta l-a citat pe „genia- 
lul Montesquieu, întemeitorul cercetărilor naturaliste în 
materie de viață publică“.) În decembrie 1878 exprima de- 
Zideratul ca în Dobrogea să se păstreze vechile stări de 
fapt : „relaţiunile de proprietate şi de posesiune, admi- 


1 M. Eminescu, Opere, vol. III sr Ion Cretu), p. 241. 
2 Ibidem, vol. II, p. 163. 

nistrația comunală cum a fost jurisdicțiunea matrimo- 
nială exercitată de cler, sentinţele de pace dictate părților 
prin persoane clerice, c-un cuvînt toată. organizaţia. pri- 
mitivă, însă morală și de bună credinţă a unui popor pri- 
mitiv. Pentru aceasta ar trebui un studiu îndelungat tă- 
cut la faţa locului asupra obiceiurilor! pămîntului asupra 
acelui drept viu, recunoscut de toţi și necontestat de 
nimenea, care cuprinde puterea sa coercitivă în sine însuși 
Şi în conștiința omului. Dacă Românul se teme de veacul 
de mijloc să-și aducă aminte că amîndouă țările noastre 
dunărene n-au avut de la fondarea lor și pînă în a suta 
a optsprezecea nici un cod:scris (codicele Vasile Lupu 
şi Matei Basarab nu s-au aplicat niciodată) şi că abia 
fanarioții, stricînd ţara din temelie - și. corumpînd pină 
în măduvă simţul de drept al românului, au fost siliți să 
introducă norme scrise într-o societate în care totul era 
putred...“ 1. Un stat modern care să păstreze tradiţii. ar- 
haice, organizat după legi nescrise, altfel spus „obiceiuri 
ale pămîntului“, era un ideal de poet abstras care confunda 
dezideratul cu posibilul. 

Să nu se creadă însă de aici că poetul a elogiat atit 
de mult vremurile definitiv revolute încît voja să le 
reanime dacă nu la dimensiunea întregii ţări, cel puțin 
la aceea a unei provincii de curînd reintrată în corpul 
României. Cum vom arăta mai încolo, Eminescu a accep- 
tat ordinea existentă, chiar dacă cu o silă neascunsă, cu 
toate ale ei legiuiri. Dar cunoscătorul de istorie. care era 
Eminescu, suflet de moldovean iubitor al trecutului, tîn- 
jea: după o progresie lentă, ferită de învolburări accele- 
d care să păstreze ceva din ființa unui legat vene- 
rat: „Căci progresul — scria în februarie 1882 — nu se 
improvizează prin comoţiuni violente. El este opera înceată 
şi înţeleaptă a timpului“ 2. În consecinţă, postula încă în 
1879, „noi susţinem că e mai bine să înaintăm încet, dar 
“păstrînd firea noastră românească, decît să mergem repede 
înainte, dezbrăcîndu-ne de dînsa prin străine legi și străine 
obiceiuri...“ 3. Că dezideratul poetului era, sociologic vor- 
bind, o imposibilitate, este astăzi evident. 

1 M. Eminescu, Opere, ed cit., vol. II, P: 388. 


2 Ibidem, vol. TV, p. 385. 
3 Ibidem, vol. III, p. 211. 

Nu ar trebui să se înțeleagă însă de aici că Eminescu 
a fost un tradiţionalist à outrance. Călinescu a subliniat 
că poetul era un adept al tradiției, departe însă de ipostaza 
sub care l-au revendicat tradiționaliștii interbelici. Un 
partizan al legii de evoluție a culturii, avea dreptate 
Călinescu, nu putea fi un tradiționalist osificat. Conceptul 
de tradiţie aşa cum îl înțelegea Eminescu e apropiat de al 
lui Maiorescu. Şi criticul Junimii nu a fost un tradiționa- 
list. Se cerea progres lent, în limitele unei necesităţi 
organice, potrivnice însă — oricum — doctrinei libera- 
liste. a arderii etapelori. Există, dealtfel, undeva, în- 
tr-un articol eminescian din decembrie 1882, o precizare 
care clarifică într-un fel lucrurile: destul de limpede. E 
drept că acest articol vorbește parcă mai mult decit altele 
în numele partidului conservator, într-o perioadă cînd 
grupul junimist se reapropiase de matca partidului condus 
de Lascăr Catargi. Dar, cum spuneam mai înainte, e în 
general greu de disociat riguros opinia poetului de aceea 
a partidului și a gazetei la care era salariat. Să acceptăm 
deci că şi în acest articol regăsim adevăratul crez al 
poetului. „Ni se spune bunăoară — declară articolul — că 
dorim întoarcerea stării de lucruri înainte de 1700... Dar 
de la părerea de: rău după veacuri trecute de neatirnare, 
pînă la dorința nerealizabilă de-a restabili trecutul e o 
mare deosebire. Dacă ne place uneori a cita pe unii din 
Domnii cei vechi, nu zicem cu asta că vremea lor se mai 
poate întoarce. Nu. Precum lumina unor stele ce s-au 
stins de mult, călătorește încă în univers, încit raza 
ajunge ochiul nostru într-un timp în care steaua ce-a revăr- 
sat-o nu mai există, astfel din zarea trecutului mai ajunge 
o rază de glorie pînă la noi, pe cînd cauza acestei strălu- 
ciri, tăria alui Jească, credința, abnegaţiunea nu mai 
sunt“ 2 

Era de aşteptat ca un membru de prestigiu al Junimii, 
cu lecturi filozofice ştiute, devenit din 1876 gazetar, să 
fie preocupat de teza formelor fără fond. Preocuparea a 
devenit convingere sau — cine poate şti ? — aceasta din 
urmă a căpătat forma constantă a unei penr absor- 
bante. Fapt este că motivul ideologic al formelor fără 


1 G. Călinescu, Opera lui Eminescu, Editura Minerva, 1970, 
vol. II, p. 152. 
2 M. Eminescu, Opere, ed. cit., vol. IV, p.. 512—513. 

fond îl găsim prezent continuu în publicistica eminesciană 
(ca și în proiectele literare). Nu numai la Timpul, ci și la 
Curierul de Iaşi. Iată, într-un articol din Curierul, în 
ianuarie 1878 opinia poetului despre un proces aflat la 
Junimea în permanență pe rol: „Vina cea mare-[e] a 
generaţiei trecute care orbită de civilizaţia străină a cre- 
zut că introducînd formele exterioare ale ei, i-a introdus 
totodată şi cuprinsul. Acest cuprins nu se realizează decit. 
prin muncă. Nici ziare, nici legi, nici academii, nici o 
organizaţie asemănătoare cu cele mai înainte nu sunt 
în stare de a înlocui mumca şi o stare de lucruri care nu se 
întemeiază pe ea e o fantasmagorie care va dura mai puţin, 
dar se va preface în fum la suflarea recei realităţi.“ t Sau 
această apreciere din decembrie 1877 ::,,Dar așa ne-am 
dezgrădit, făcînd drum larg unei civilizaţii pripite, unei 
pospăieli apusene care în schimbul păturilor bogate ale 
. brazdei noastre ne împle cu trebuinţe de care n-am fi avut. 
trebuinţă : prin legiuiri de un caracter cosmopolit pe cari 
liberalii: obicinuiesc a le numi «tot ce e românesc» am 
făcut din ţara noastră o nouă Americă...“ 2, Şi încă, în 
octombrie 1881 : „Civilizaţia adevărată a unui popor. con- 
sistă nu în adoptarea cu deridicata de legi, forme, instituţii, 
etichete, haine streine. Ea consistă în dezvoltarea naturală, 
organică a propriilor puteri, a propriilor facultăţi ale sale. 
Nu există o civilizaţie umană generală accesibilă tuturor 
oamenilor în acelaşi grad și în același chip, ci fiecare popor 
își are civilizaţia sa proprie, deși în ea intră o mulțime de 
elemente comune și altor popoare. Dacă pe acest pămînt 
va exista vreodată o civilizaţie adevărată, va fi aceea ce va 
răsări din elementele civilizatorii vechi...“ 3. Asemenea 
aprecieri abundă în publicistica eminesciană, aproape ne- 
Jipsind din nici un articol. G. Călinescu a relevat că poetul 
intenţiona să dezvolte motivul criticii civilizației pripit 
importate și în literatură. E citat în acest sens proiectul 
din 1876, de a scrie comedia Gogu Tatii (după modeiul 
lui Alecsandri și vestind viitoarele piese ale lui Caragiale). 
De asemenea se amintește. de preocuparea pentru elabo- 
rarea nuvelei Boierimea de altădată în care erau exaltate 
1 M. Eminescu, Opere, ed. cit., vol. II, p: 127—128. . 


2 Ibidem, p. 159. 
3 Ibidem, vol. III, p. 318—319. : 

“moravurile din vechime și blamat „pretenţiosul semidoc- 
tism de azi“. Aceleași intenţii se vădesc în proiectul de 
nuvelă Aur, mărire şi amor. ! | pres 
De observat că în tratarea acestui motiv fundamental 
în ideologia junimistă, Eminescu a introdus o bine dese- 
nată notă deosebitoare. - La exponenţii Junimii - critica 
formelor fără fond se păstra în planul strict al cultura- 
tului și al instituţiilor politice. La Eminescu apare cate- 
goria muncă drept element de bază al evoluţiei civili- 
zaţiei de la o etapă la alta. Lecturile sale mai aplicate, 
din opera economiștilor vremii, reprezentind — mai toţi — 
curentul naţional (protecţionist) în doctrina economică 
(E. Dihring, F. List, Carrey etc.) au contribuit la configu- 
rarea acestui punct de vedere. Poetul considera deci că 
la noi s-ar fi implantat o civilizaţie străină fără a fi re- 
clamată de un fond corespunzător. Iar fondul (Eminescu 
prefera să-i spună cuprins“) înseamnă muncă. („Acest 
cuprins nu se realizează decît prin muncă“.) „Am crezut 
— seria poetul în ianuarie 1877 încă în Curierul de Iași — 
că fără o muncă echivalentă putem introduce la noi toate 
formele de cultură: occidentală, băgînd în ele scribi de 
rînd, oameni fără știință de carte sau cel mult advocaţi“ ?. 
Sau în decembrie al aceluiași an 1877, reluînd ideea scria: 
„Deci condiţia civilizaţiei statului este civilizația econo- 
mică. A introduce formele unei civilizaţii străine, fără ca 
să existe corelativul ei-economic, e curat muncă zadar- 
nică. Dar așa au făcut liberalii noștri“ 3. Și în iulie 1881: 
„Care “e cauza tuturor relelor acestora ? "Declasarea, 
nepotrivirea organizaţiei sociale cu starea economică și cu 
stadiul de cultură a poporului“ î. Așadar, odată cu re- 
proşul adresat civilizatorilor că „le lipsește simţul istoric“, 
poetul sublinia destul de apăsat dimensiunea economică 
(„munca“) drept factor fundamental în aprecierea raționa- 
lităţii stadiului unei civilizaţii. Prin aceasta teza forme- 
lor fără fond capătă, ea însăși, o nouă dimensiune. Cate- 
goria „fond“ din relaţia -antinomică ştiută primea, dato- 
rită lui Eminescu, o încărcătură, ideatică mai precizată: 
Reieșea, în această ăccepţie, că normele instituționale im- 
1 G; Călinescu, op. cit, p. 158, 160—166, 177. : af 
2 M. Eminescu, Opere, ed. cit, vol. II, p. 131. 


3 Ibidem, p. 203. i; 
1 Ibidem, vol. IV, p. 153—154. 


32r 


Junimismul în viața literară 


portate, ca și cadrele culturale respective, erau nepotri- 
vite pentru că nu se altoiau (sau nu erau reclamate) 
de o stare economică adevărată. („Legile noastre ' sunt 
străine ; ele sunt făcute pentru un stadiu de evoluţie. 
socială care în Franţa a fost, la noi n-a fost încă“ 1.) 

Junimismul primea astfel, datorită lui Eminescu, o pre- 
cizare ideologică cu adevărat necesară care mai risipea 
ceva din ceața care înconjura una dintre. tezele pivot ale 
doctrinei. Şi — așa cum e prezentat de poet —, punctul 
de vedere pare să se apropie de cel al materialismului 
istoric (raportul dintre baza economică și suprastructură, 
rolul determinant avîndu-l baza economică). Privite lu- 
crurile orizontal ipoteza aceasta pare a fi îndreptăţită. 
Nu uităm însă că materialismul istorie a prevenit mereu 
asupra statutului relativ autonom al suprastructurii față 
de infrastructură ca și a rolului activ creator al fenomene- 
lor suprastructurale asupra bazei. Orice societate în con- 
stituire (cum a fost de pildă România modernă) se con- 
duce, adoptă un model abstract. Abstract în sensul că nu 
a crescut dintr-o realitate economico-spirituală locală 
bine configurată, ci a fost adaptat după un model creat în 
altă parte, dar necesar pentru că se urmăreşte înfăptuirea 
lui și aici, tendinţele dezvoltării sociale îndreptățind acest. 
efort necesar. Nota deosebitoare introdusă de Eminescu în 
doctrina junimistă a formelor fără fond nu se depărta, 
așadar, mult de matcă. De aici nu ar trebui să se înţe-. 
leagă (subliniem din nou) că Eminescu, ca junimismul 
în general, a pledat pentru reinstituirea cadrelor revolute. 
Și aceasta nu numai pentru că. „statele moderne nu se 
mai dezvoltă din nefericire, în linie dreaptă, ci prin co- 
tituri, adesea prin concesii, renunțind la maniera lor 
de a fi, la signatura existenţei lor“, ci pentru că nicicînd 
trecutul, sociologic vorbind (şi cunoştinţele sociologice ale 
lui Eminescu îl îndreptăţeau să poată vorbi în numele 
acestora), nu poate fi reanimat. „Despre refacerea unei 
oligarhii istorice... noi vedem foarte bine, mai bine decît 
Românul. poate, imposibilitatea unei asemenea refaceri 
și e un act de rea-credință de-a ne atribui că voim ceea 
ce noi înșine știm că este cu neputinţă“ 2. Eminescu, pre- 


1 M. Eminescu, Opere, ed. cit., vol. II, p. 167. 
? Ibidem, vol. IV, p. 122, pai i 

cum Carp, Maiorescu sau Th. Rosetti, se înclina — nu fără 
regret şi silă — înaintea noii realităţi pripit și fragil con- 
stituite. „Așadar — scria în ianuarie 1879 — ţinem la di- 
nastie şi la constituţie așa cum sunt și fiindcă constituţia 
e liberală, suntem și noi liberali... Conservatorismul repre- 
zentat prin organul nostru nu înseamnă așadar altceva 
decît mănţinerea constituției actuale tale quale, adecă 
bună-rea cum este și împiedecarea de-a nu merge cu dez- 
voltarea constituțională și mai departe, de pildă la sufra- 
giul universal, la republică, la ostracism, la despotismul 
mulțimii. Constituţia actuală e adecă destul de liberală și 
nu mai trebuie lărgită de cum este “ 1. 

Dar structura pasională a publicisticii eminesciene nu 
îngăduia păstrarea unei atitudini egale față de un fenomen. 
Revenirile, contrazicerile de. opinii sînt un lucru obişnuit 
pe care cercetătorul obiectiv nu-l poate eluda. Îl consta- 
tăm și în cazul menţionat mai înainte. Cel ce în 1879 
scria că trecutul nu mai poate fi reanimat, că dispariția 
lui a fost inevitabilă, recunoștea Constituţia existentă, 
cerînd numai pironirea ei în litera promulgată enunţa 
în 1882, într-una din frecventele ieșiri polemice împotriva 
generaţiei pașoptiste, un punct de vedere aproape dia- 
metral opus. „Dacă la 1848 generaţia de agitatori ar fi 
fost compusă din oameni serioşi, cunoscători ţării, po- 
porului și datinilor lui, nu bonjuriști pomădați și frizați ; 
dacă ar fi fost Tudor și nu C.A. Rosetti, acesta ar fi 
căutat îndreptarea în întoarcerea la trecut. Ars trebuia 
Regulamentul organic ș-aşa, dar trebuia ars în favorul 
vechilor instituţii românești, nu în favorul bagajului de 
idei cosmopolite şi a priori ale revoluţiei franceze. Aceasta 
din urmă a fost o revoluţie a burgheziei, deci cu toate 
fibrele şi rădăcinile străine de nevoile și trecutul nos- 
tru de plugari și păstori.“ ? 

Nu credem că exagerăm defel dacă vom spune că 
mai autentic eminesciană e această din urmă opinie și 
nu aceea din 1879. Eminescu a considerat că România 
trebuia să rămînă în structurile arhaice ale unui stat 
țărănesc. O asemenea fizionomie decurgea firesc din or- 
dinea naturală a statului organic. Și ea elimina efortul, 


1 M. Eminescu, Opere, ed. cit., vol. ii p. 414, 
? Ibidem, vol. IV, p. 395—396. 

pretenţia suprastructurii moderne, pernicioasă maladie a 
păturii suprapuse, toate decurgînd din adoptarea mode- 
lului civilizaţiei burgheze, industriale. Junimismul oficial, 
se ştie, a avut un alt punct de vedere. Nu a pledat, fireşte, 
pentru o civilizaţie industrială. Dar nici nu a crezut în 
romantica himeră a unui stat arhaic agrar, zăvoriît înaintea 
oricărei infiltraţii capitaliste. :P.P. Carp'a militat chiar 
pentru o agricultură modernă de tip capitalist, realizată 
însă pe marile domenii ale moşierimii. Apoi,. Carp, am 
evidenţiat la locul potrivit, nu a repudiat total industria, 
a cerut libera pătrundere a capitalului străin (urit con- 
stant de Eminescu) și a ţinut mereu să declare (ca și 
Maiorescu dealtfel) că accepta Constituţia de la 1866 
şi nu reclamă reîntoarcerea la stipulaţiile Divanurilor 
“ad-hoc sau la nescrisele obiceiuri ale pămîntului. (Cu- 
noscuta apreciere maioresciană despre Constituţie va 
fi formulată de abia în 1897, în prefața la vol. I din Dis- 
cursuri parlamentare. Dar nici acum, în 1897, nu va ex- 
prima doleanţe revolute.) . . i i pi 
' Deosebirea de vederi dintre Eminescu și junimism, aici 
clară, e perfect motivată. Junimiștii de frunte erau oameni 
politici ale căror convingeri nu ignorau datele realului 
înfăptuit. Știau deci să i se adapteze (ceea ce nu înseamnă 
oportunism). A exprima public asemenea opinii revolute 
însemna a intra în conflict declarat: cu ordinea existentă, 
cu toate instituţiile ei legale. Un om politic care'se res- 
pecta și își voia menţinută condiția nu putea să formuleze 
un asemenea punct de vedere. Nici un fruntaș junimist 
n-ar fi îndrăznit, ca Eminescu,. să-l elogieze pe Barbu 
Catargi care „a “murit asasinat pentru că reprezenta 
třadiția în partea ei cea mai sănătoasă față cu înnoirile 
descreierate“ 1, pentru că toţi au salutat în reforma de 
la 1864 — împotriva căreia se declarase B. Catargi — 
un act social de mare importanţă și nici unul dintre ei 
nu se revendica din reacționarismul opiniilor acestuia. 
A-l cita în sprijin pe Barbu Catargi ar fi fost pentru un 
om politic junimist.o gafă de neiertat, Dar Eminescu ? 
El nu era om politic, disprețuia politicianismul și își 
putea îngădui sfidarea oricăror calcule tactico-oportune. 
Își lua de aceea libertatea de a transforma adincile, 
1 M. Eminescu, Opere, ed. cit., vol..IV, p. 127. 

autenticele sale convingeri. în principii de filozofie prac- 
tică pe care să le exprime deschis pe cale publicistică. 
Refuza, în aceste cazuri, să ţină seama de programul oficial 
al partidului la gazeta căruia era totuși angajat. Asemenea 
divergențe de opinii au fost destul de frecvente și de 
asprimea lor s-a plins nu o dată și Maiorescu. Cind în 
1878, săptămîni de-a rîndul, Eminescu se referea acid la 
cazul Warszawscki 1, al cărui avocat bine plătit, pe lingă 
tribunalele românești, era chiar Maiorescu, criticul nu şi-a 
putut reprima iritarea. „Grea epocă Eminescu. Articol al 
lui în chestiunea evreiască în contra mea“ ? nota mai tirziu 
Maiorescu în Jurnal, dar cu. siguranță că intemperanţa 
lui Eminescu, imposibil de controlat şi de strunit, i-a 
făcut mult: sînge. rău. Chiar liderul politic junimist 
P. P. Carp i-a reproșat că interpretează bizar doctrina 
conservatoare, socotind că un partid conservator poate 
reveni la putere prin „pasionarea maselor“. Cu siguranță 
că, după o scurtă perioadă de început cînd junimiștii se 
bucurau că articolele poetului dezvoltă idei ale doctrinei 
lor ideologice („S-a recunoscut — îi scria Negruzzi lui 
Slavici în decembrie 1877 — în Junimea pana lui Emi- 
nescu. Saraca Junimea ! Cit de bine rezumă un băiet cu 
talent diversele discuţii !...“), liderii grupării au dezavuat, 
— cînd deschis, cînd în tăcere — publicistica lui Eminescu. 
Îi stinjenea vizibil. Eminescu: era egal în. intransigenţa 
antiliberală chiar atunci:cînd P.P. Carp trata (ca în 1881— 
1882) cu Ion Brătianu eventuale colaborări guvernamen- 
tale sau misiuni diplomatice care i se încredințează. Vio- 
lenţa antiliberală a lui Eminescu era nu un paravan pen- 
tru colaboraționismul junimiștilor, cît un serviciu invo- 
luntar adus grupării conservatoare nejunimiste. 


1 Un bancher rus, care s-a ocupat de aprovizionarea trupelor 
rusești deplasate, în timpu! războiului din 1877, în Bulgaria. Ban- 
cherul a obținut, prin mituire, dreptul de-a. cumpăra cu preţuri 
modice alimente şi. grîne pe piața. noastră şi chiar de a rechizi- 
ționa în România care cu boi cu care îşi transporta proviantul. 
O molimă a' lovit vitele de povară şi oamenii, provocînd ţării 
mari daune. ~ E ai e 0 PL: F : maf 

? 1. Creţu a opinat că această însemnare din Jurnalul lui 
Maiorescu se referă la articolul din Timpul apărut ca fond, Ja 
27 mai 1879. Eminescu''se ridica în articol împotriva a „o samă 
de avocaţi buni, cu darul vorbirii“, care ar voi să dea o soluţie 
nepotrivită problemei art. 7. Cf. vol- I, p. 610 din ediţia emines- 
ciană a operei politice. Sanin AE îm loa 

Vrem să spunem că Eminescu .nu era maleabil, nu 
admitea să se adapteze conjuncturalului și nu concepea 
ideea tranzacţiei cu idealul şi convingerile. Oricine i-ar 
fi cerut-o, l-ar fi refuzat decis. Eminescu respingea, de 
fapt, total — cu dispreţ inflexibil — societatea vremii 
sale. Dar în viitor nu vedea: soluţia: salvatoare. Se reîn- 
torcea în trecut. Într-un trecut aburit şi aureolat de 
marile înfăptuiri ale istoriei. Pe cînd junimiştii, ca oameni 
politici ce erau, se adaptaseră perfect societăţii vremii 
lor, urmărind chibzuit să obţină puterea. Iritarea şefilor. 
junimiști faţă de publicistica eminesciană apărea explica- 
bilă. Cu ochi buni nu puteau vedea vîlvătaia polemicilor 
eminesciene nici conducătorii Timpului, I. A. Cantacuzino. 
(Zizin) şi Alex. Lahovari şi nici chiar Lascăr Catargi sau 
Manolache Kostaki Iepureanu, şefii partidului conserva- 
tor. Ce'să mai spunem de motivul xenocraţiei, adevărata 
obsesie cotidiană în articolele lui Eminescu, și care, cu 
siguranţă, nu putea fi agreat de şefii conservatori (inclusiv 

junimiștii) fie și pentru că îi implica și pe ei în discuţie. 
Înainte de aceasta se cuvine menţionată o chestiune 
care reflectă poate cel mai fidel dificultatea aprecierii 
univoce a junimismului în opera lui Eminescu. E vorba 
de locul problemei țărănești în opera sa ori, altfel spus, 
„concepţia sa despre condiția țărănimii !. Aceasta, măr- 
turisea poetul, este „singura cestiune în care am scris 
cu toată patima de care e capabilă inima noastră“. Ca 
şi Maiorescu, poetul considera că țărănimea este singura 
“clasă pozitivă „din a cărei exploatare trebuia să tră- 
iască toată societatea română“. E adevărat că, după opinia 
“sa, din sfera categoriei sociale țărănești făceau parte 
toți cei ce se ocupau de agricultură, deopotrivă ţărani 
— mici sau mari — și moșieri. Ei erau clasă pozitivă şi 
productivă : „ţăranul nostru, fie proprietar mare, fie mic, 
e singurul producător real în această ţară“. Termenul de 
țăran ar putea fi deci înlocuit cu cel — mai potrivit — de - 
agricultor. Această categorie, mai curînd profesională. 
decît socială, trebuia să ocupe și pe plan politic locul 
deținut în activitatea productivă. „Într-un popor de ţă- 
rani, mari și mici, am dori ca clasele ţărăneşti, fie sub 


1 Vezi și substanţialu! studiu al lui. M. Ciurdariu, Eminescu şi 
problema țărănească, Revista de filozofie, 1972, nr. 2... ...... 

forma de proprietar mare, fie sub forma de răzăș, moş- 
nean, împroprietărit, să aibă de zis cuvîntul cel dintii şi 
cel de pe urmă“! în stat. Nu e o prefigurare a teoriei statului 
țărănesc, cît o dreaptă cerinţă ca ţărănimii să i se creeze 
cadrul necesar participării la deciziile treburilor publice. 
Să trecem peste contradicția gîndirii sociologice emines- 
ciene care cerea condiţii pentru ca țărănimea să-și poată 
spune cuvîntul hotărîtor în viața publică, dar era îm- 
potriva lărgirii dreptului la vot și nu a reclamat nicio-. 
dată pentru. țărănime posibilitatea de a deveni egală în 
drepturi în sistemul electoral. Probabil că aceasta se 
datorează şi :neîncrederii poetului în sistemul vieţii par- 
lamentare pe care îl dispreţuia și i-ar fi salutat dispariția. 
Să credem atunci că poetul socotea că altă guvernare 
decît cea liberală ar putea asigura ţărănimii cuvînt în 
viaţa publică ? Putea fi acest garant partidul conserva- 
tor ? Desigur că situaţia lui Eminescu de gazetar la foaia 
partidului conservator îl îndemna la o asemenea soluție 
care i se părea mai potrivită. | | 
Dar Eminescu, care contesta, în fond, în egală măsură 
practicile şi capacitatea asanatoare a celor două partide 
pentru că amîndouă poartă vina adoptării unei ordini 
suprastructurale potrivnică stării reale a acestei ţări de 
„țărani și păstori“, a știut să descifreze deosebirile sociale 
din categoria profesională a agricultorilor. Sigur că în 
fața orașului capitalist se crea o anume unitate de interes. 
între toate păturile lumii rurale. Dar dincolo de aceasta 
rămînea: — dură — contradicţia (sau contradicţiile) din- 
tre aceste pături sociale. Eminescu nu a negat aceste 
antinomii, dimpotrivă, le-a semnalat cu un patetism cu- 
tremurător, relevînd exploatarea la care e supusă ţără- 
nimea săracă. E drept că poetul a stăruit mai mult asupra 
cauzelor politico-administrative ale acestei spoliaţiuni 
| (parlament, prefect, autorităţile locale sătești etc.). Dar 
important e faptul că a denunţat anomalia și inegalitatea. 
Odată, — în august 1881 — semnala că satele sînt grav 
amenințate de boli şi morbiditate. Cauzele erau căutate 
în precarul regim alimentar, acesta la rîndul lui datorat. 


eej Y : 


regim (alimentar, n.n.) nu se poate schimba decît prin 


1 M. Eminescu, Opere, ed. cit., vol.: II, p. 233. 

îmbunătăţirea sorței materiale 'a ţăranului și această: 
îmbunătăţire nu-i cu putință decît prin o reorganizare 
socială care să-l asigure în contra exploatării sale orice 
formă ar veni, fie sub forma datoriilor contractate pen- 
tru a plăti birul, fie sub aceea a prestaţiunilor exagerate, 
fie în fine sub aceea a datoriilor pentru băuturi.“ t Poetul. 
era împotriva sistemului executării muncii țărănești cu: 
dorobanţul, manu militari (şi reamintim că P.P. Carp 
optase pentru apelul la dorobanț pentru a-l sili pe 
țăran să execute contractul de muncă încheiat cu moşie-: 
rul), ca și a celei cu perceptorul. Cerea ferm şi implacabil 
să se acţioneze asupra cauzelor profunde care au deter- 
minat mizeria ţărănimii. lar aceste „cauze sunt sociale. 
Și politice“. = ea AND] ci Ya 5 

Paginile eminesciene despre spectacolul lumii rurale: 
sint critice și mereu înfiorate de tragedia pe care trebuie 
să o înfățișeze. Și nu uita niciodată să menţioneze necesi- 
tatea adoptării unor măsuri adecvate eradicării fenome- 


„nului întrucît „în adevăr esenţa statului [e] apărarea clase- 


lor producătoare în contra celor consumătoare, apărarea 
Ide exploatarea altora“ 2. A recunoscut semnificația socială: 
a reformei agrare din 1864 deși o socotea prea pripit alcă- 
tuită, printre altele şi pentru că, „părticelele :de pămînt 
acordate țăranilor sub domnia lui Cuza Vodă... o mărgi- 


„nesc prea de timpuriu la o cantitate oarecare, prea mică. 


pentru epoca de astăzi“. Suprafaţa aceasta ar trebui 
mărită şi ferită de pericolul diviziunii (cerea `o lege: 


„a. majoratului care să stăvilească . fărămițarea proprie-: 


506 


tăţii țărănești). Și reclama măsuri care să aducă de- 
finitiv în categoria proprietății țărănești majoritatea - 
populației rurale. Aceasta întrucît „cînd vorbim de nea- 
tîrnare. economică înțelegem eliberarea continuă, prin 
cultură și prin împroprietărire (s.n.), a clasei celei mai. 
numeroase și exclusiv productive, a . clasei ` ţăranilor.“ 3: 
Era împotriva creării de noi: latifundii sau a dezvoltării 
celor existente, Proiectul său — pentru că se poate vorbi 
de un proiect-program eminescian în problema ţără-, 
nească — era să se menţină prin măsuri adecvate .pro-: 
prietatea țărănească existentă dinainte (inclusiv. acea 


1M. Eminescu, Opere, ed. cit., vol. IV, p. 252. `` 
2 Ibidem, p. 211. 
2? Zbidem, vol. IH, p. 131; 132. 

creată prin reforma din 1864), augmentîndu-se mereu 
acest sector. Soluţia împroprietăririi — am văzut —, nu a 
fost ocolită. Cerea, de pildă, parcelarea moșiilor statului 
și vinderea lor către ţăranii lipsiţi de pămînt. „În sine 
pentru stat e mult mai folositor de a avea mici proprie- 
tăţi cari să-și muncească: pămîntul singuri şi în mod. 
intensiv, decît de a-și da moșiile pe mîinile acelei nemi- 
loase exploatări extensive care se sfirșește cu minarea. 
proprietăţilor și a populațiilor, și e asemenea mai folosi- 
tor decât crearea unei proprietăţi rurale de mijloc, căci 
aceasta din urmă se traduce în tirania capitalului mic 
asupra muncii. Capitalul mic are totdeauna tendinţa de 
a fi. uzurar şi un proprietar a o sută de pogoane e mult 
mai apăsător în sat decît proprietarul a mii de pogoane.“ ! 
Ideea aceasta a împroprietăririi țăranilor lipsiți de pă- 
mînt din moşiile statului l-a preocupat mult în 1879. 
O aflăm nu. numai în iulie în articolul din care am citat, 
dar şi în decembrie cînd stăruia, din nou, că „singurul 
viitor posibil al acestor; moșii e ca ele să fie parcelate: 
în mod. sistematic și cumpărate, fie prin anuităţi, fie 
pe preţuri de plătit înainte de către ţărani“ 2. Paralel 
cu împroprietărirea, „în înlănţuirea măsurilor organice care 
trebuiesc luate pentru: soluţiunea definitivă a chestiunei 
sociale“, se cerea instrucţie adecvată, şcoli reale, adminis- 
traţie corectă, simplificarea costisitorului aparat de stat, 
desființarea cîrciumilor sătești. E drept că nu a pus la 
îndoială legitimitatea marii proprietăți existente (consilia 
doar ca să nu fie augmentată) și nici nu s-a întrebat 
dacă împroprietărirea din moșiile statului putea soluţiona, 
_cu adevărat eficient, nevoia de pămînt a ţărănimii. Să nu 
uităm că Eminescu a scris, totuși, la gazeta partidului 
conservator și că libertăţile contestatoare pe care şi le: 
îngăduia nu puteau depăşi o limită anumită. Dar şi în 
aceste condiţii îngrădite, dezideratele țărănimii și ale ră- 
zeşilor (ca să-l cităm din nou pe Ibrăileanu) s-au făcut 
auzite destul de puternic. Poetul trăia o tragedie. Era o 
tragedie a neputinței împlinirii într-o problemă care 
— am arătat — îl pasiona în mod special. A descifrat 
lucid spectacolul inumanei condiţii a, țărănimii spoliate. 
Dar. proiectele sale asanatoare erau, fatalmente, minate 


1 M. Eminescu, Opere, ed. cit., vol. III, p. 133. 
2 Ibidem, p. 245. - du 

din interior. Poetul le-ar fi dorit radicale. Dar era nevoit 
să se limiteze la paleative, ca cele pomenite mai. sus. 
Așa se face că, deși dorea pătimaș să propună soluţii cu 
adevărat asanatoare, se întilnea în proiecte cu cele pro- 
puse de iruntașul junimist P.P. Carp, care numai radicale. 
nu erau. Exponentul intereselor țărănimii şi ale răzeşimii, 
neavînd încredere în dinamica necesară a evoluţiei sociale, 
era silit să se încline, neputincios, în faţa programelor 
ţărăneşti închipuite de junimism. Poate că de multe ori 
fără a realiza că e o supuşenie (sau numai un impact), 
alteori acceptînd dilematic alternativa cea mai puţin dău- 
mătoare. În amîndouă cazurile însemna însă o renun- 
are care trebuie să fi fost dramatică. 


e 


| Dar au existat în opera lui Eminescu (în cea poetică 
şi în cea publicistică) şi motive ideologice care îl situează 
mult dincolo de junimism. E motivul cu adevărat obsesiv 
al păturii superpuse, al acelei pletore parazitare (de poli- 
ticieni, avocaţi și funcționari) care, fără a produce, hu- 
zureşte din truda singurei clase pozitive, țărănimea. Evi- 
dent, și junimismul oficial închipuia o astfel de piramidă 
socială. Dar critica suprastructurii nu atingea la juni- 
mismul oficial virulența pamfletară şi nici nu se învăpăia 
de fobia xenocraţiei. Pentru că la Eminescu motivul 
păturii superpuse se împletește cu cel al xenocraţiei. Ba 
chiar se poate spune că se confundă de vreme ce. — a 
demonstrat-o nu o dată — considera că, de fapt, pătura 
superpusă e alcătuită din alogeni. „În cea mai mare 
parte pătura superpusă acestui popor e neromână. Nė- 
romana, nu cu legea civilă, nu cu dreptul public, nu cu 
constituția, ci cu neamul şi cu obiceiurile rele“ 1, Fireşte, 
superpușii erau toți liberali a căror poziție de mandatari 
politici ai națiunii i se părea o blasfemie și o intolera- 
bilă răsturnare de valori : „Într-adevăr, d. Serurie care 
a scris un volum de poezii «grecești», d. Andrunopolos 
care batjocorește armata noastră punînd-o să joace la 
circ, d-nii C. A. Rosetti, Carada, Cantacuzino, tot nume 
vechi de care foieşte textul cronicelor României, sunt sin- 
gurii români adevăraţi ; iar noi, ţăranii, mici Şi mari, 


1 M. Eminescu, Opere, ed. cit., vol. IV, p. 198. 

căci — la urma urmelor tot ţărani suntem, noi băștinașii 
din- tările acestea suntem străini cari vindem țara cui ne 
dă mai mult pe ea.“ t Sau poate și mai limpede în această 
judecată care se voia de constatare : „Cine sunt acei ce 
conduc destinele ţării noastre ? Cine sunt acei ce formează. 
majorităţile în cele două Camere ?... Nepoţii, feciorii, dem- 
nii urmași ai fanarioţilor, membri d-ai comitetului bulgă-: 
resc, ciixa alți de origini deosebite și foarte puţini 
români.“ ? Printr-un curios proces de substituție, poetul 
asimila străinii pe care Îi anatemiza cu muntenii. Moldo- 
venii erau scoși din culpă, fiind consideraţi de origine 
românească. Muntenii, socotiți cosmopoliţi, erau „numiții 
munteni“, moldovenii, chiar boierii care alimentau pătura. 
politică conducătoare, fiind elemente istorice, coboritori. 
din vremurile voievodale. Faţă de „rasa Caradalelor“, con- 
siderată alogenă și pentru că a acaparat puterea politică, 
se impune o. fermă operaţie de eradicare : „Totul trebuie: 
dacizat oarecum de acuma înainte“ 3, i 

Nu e greu de înţeles că fruntașii Junimii, ca şi ceilalţi 
conducători ai partidului conservator, nu puteau decît. 
dezaproba extremismul unor articole din Timpul. E drept 
că aci erau nominalizați unii fruntași liberali (Carada, 
Rosetti, Fleva, Giani, Pherekide, Ion Cantacuzino etc.) 
și denunţaţi că, prin origine, se așază în afara spiri- 
tualităţii naționale, Dar obiectul  contestării era în 
egală măsură valabil şi pentru fruntașii conservatori şi 
chiar pentru cei ai Junimii politice. În gruparea junimistă 
la mare preţ erau  Menelas Ghermani și Petre. Mavro-: 
gheni. Apoi lideri ai conservatorilor, în general, erau 
Lascăr Catargi, Al. Lahovari, I. A. Cantacuzino (Zizin), 
Gh. Gr. Cantacuzino-Nababul. Chiar și C.A. Rosetti, atit 
de atacat pentru sorgintea sa fanariotă, era rudă apro- 
piată cu fruntași conservatori (cu. C. N. Brăiloiu și cu 
frații Rosetti din lași a. căror soră, Ana, se va mărita. 
cu 'T. Maiorescu). Cantacuzino-Nababul era văr primar 
cu soțiile lui Petre Carp și Dim. Sturdza, iar Th. Rosetti 
(din altă familie Rosetti) era fruntaș al grupului politic 
junimist. Abordînd această chestiune, și încă atit de 


1 M. Eminescu, Opere, ed. cit., vol. II, p. 167—168. 
2 Ibidem, vol. III, p. 251. 
3 Ibidem, vol. IV, p: 192. 

pătimaș, Eminescu pășea pe un teren minat de unde nu 
putea recolta decît adversităţi. Şi aceasta pentru că, evi- 
dent, apăra, pasionat, o cauză nedreaptă. Dîndu-și seama 
de fragilitatea punctului său de vedere, poetul scria odată 
că, de ‘pilag: Catargi nu e de origine fanariotă („Catargie- 
ştii se găsesc deja ca boieri în timpul lui Mihai Viteazul 
şi înainte, deci acum trei sute de ani ; tot astfel Cantacu- 
zineștii, Rosetteștii din Moldova“) iar altădată că — pa- 
radoxal — „chiar dacă toţi conservatorii ar. fi olandeji 
sau persani, nu rămîne mai puţin adevărat că secta Carada, 
Giani, Pherekydis, C.A. Rosetti, Fleva este alcătuită din 
străini superpuși fără nici un cuvînt naţiei românești“ 1. 
Deşi violența- pamfletarului atinge în aceste chestiuni 
paroxismul, nu credem că interpretăm eronat dacă spu- 
nem că aici prevala nu atît xenomania, cît teza păturilor 
superpuse. Nu vrem să spunem că tema. xenocraţiei a 
fost de interes periferic în sociologia: eminesciană, ci 
numai că este subordonată celei a teoriei păturilor super- 
puse. Ba poate chiar că xenomania s-a ivit ca o conse- 
cință sau derivație a tezei păturilor superpuse în struc- 
turile cărora i se părea a descoperi o prea mare concen- 
trare de alogeni. Dar oricum s-ar explica geneza acestei 
opinii, rămîne faptul că ea era, sociologic vorbind, lipsită 
de consistență şi neagreată de liderii Junimii. Prin toată 
alcătuirea şi semnificaţia sa, motivul eminescian al xe- 
nocrației se situa mult dincolo de junimism, 

Motivul acesta, într-o inextricabilă simbioză cu anti- 
liberalismul știut al poetului și cu ostilitatea sa față de 
suprastructurile politice arbitrar grefate pe un fond re- 
barbativ, nu a rămas numai în publicistică. De aici s-a 
înălțat şi în opera literară. Scrisoarea III — elaborată, 
probabil, prin 1877—1881 —, adică în epoca gazetăriei de 
la Timpùl, concentrează ca într-un receptacol mai toate 
motivele politico-ideologice şi idiosincrasiile poetului. Si- 
militudinile sînt lesne detectabile și un examen atent 
poate reţine, din publicistica eminesciană a acestor ani, 
idei, expresii și chiar metafore pe care le regăsim trans- 


1 M. Eminescu, Opere, ed. cit., vol. IV; p. ' 218. 

figurate în verb poetic în Scrisoare. Vom încerca, cu 


titlu de exemplu, această operaţie de transfer realizat 
în laboratorul eminescian. - 


Au prezentul nu ni-i mare? N-o să-mi dea ce o să cer? 
N-o să aflu între-ai noştri vre un falnic juvaer ? 
Au la Sybaris nu suntem lîngă capiştea spoielii ? 

. Nu se nasc glorii pe stradă şi la uşa cafenelii, 
N-avem oameni ce se luptă cu retoricele suliţi 
În aplauzele grele a canaliei de ulii, 
Panglicari în ale ţării, care joacă ca pe funii!, 
Măşti cu toate de renume din comedia minciunii ? 
Au de patrie, virtute, nu vorbeşte liberalul, 
De ai crede că viaţa-i e curată ca cristalul ? 
Nici visezi că înainte-ţi stă un stilp de cafenele, 
Ce își ride de-aste vorbe, îngînîndu-le pe ele. 

„ Vezi colo pe uriciunea fără suflet, fără cuget, 
Cu privirea-mpăroşată şi la fălci umflat şi buget, 
Negru, cocoşat şi lacom, un izvor de şiretlicuri, 
La tovarăşii săi spune veninoasele-i nimicuri ; 
Toţi pe buze-avînd virtute, iar în ei monedă calpă, 
Quintesenţă de mizerii de la creştet pînă-n talpă. 
Și deasupra tuturora, oastea să şi-o recunoască, 
Îşi aruncă pocitura bulbucaţii ochi de broască...? 
Dintr-aceștia țara noastră îşi alege astăzi solii! 
Oameni vrednici ca să şază în zidirea sfintei-Golii, 
În cămeşi cu mîneci lunge şi pe capete scufie, 
Ne fac legi și ne pun biruri, ne vorbesc filosofie. 

© Patrioţii ! Virtuoşii, ctitori de așezăminte, 
Unde spumegă desfriul în mişcări şi în cuvinte, 
Cu evlavie de vulpe, ca în strane șed pe locuri 
Și aplaudă frenetic schime, cîntece şi jocuri... 
Și apoi în Sfatul ţării se adun să se admire 
Bulgăroi cu ceafa groasă, grecotei cu nas subțire; 


1 Cînd panglicarii politici care joacă pe funii împreună cu: 
confrații lor din Vavilonul de Seina se vor stinge pe rudă pe să- 
mînţă de pe faţa pămîntului...“ (Idem, vol. II, p. 157. Pasajul e 
decupat din primul, „probabil, articol publicat de Eminescu în: 
Tir Dael [Bălcescu şi urmașii lui] la 24 noiembrie 1877). - 

2 „Hidoasâ pocitură“ e o expresie preluată de la Alecsandri 
şi adresată, chiar de autorul Pastelurilor, lui C. A. Rosetti. Emi- 
nescu s-a explicat odată : „Poetul cel mai mare al naţiunii l-au 
înfierat cu epitetul homeric de «hidoasa pocitură» şi aceasta este 
şi va rămîne în fişele şi actele sale“ (Opere, vol. III, p. 444). 

Toate mutrele acestea sunt pretinse de roman: 
Toată greco-bulgărimea e nepoata lui Traian!!! .. 
Spuma asta-nveninată, astă plebe, ăst gunoi. 
Să ajungă-a fi stăpînă şi pe ţară şi pe noi? 
Tot ce-n ţările vecine e smintit şi stîrpitură, 
Tot ce-i însemnat cu pata putrejunii de natură? 
Tot ce e perfid şi lacom, tot Fanarul, toţi iloţii, 
Toţi se scurseră aicea și o fac pe patrioţii, — 
Încît fonfii şi flecarii, găgăuţii şi guşaţii, 
Bilbiîiţi cu gura strîmbă sunt stăpînii astei naţii ! 


La Paris în lupanare de cinismu şi de lene, 

Cu femeile-i pierdute și-n orgiile-i obscene, 

Acolo v-aţi pus averea, tinereţele la stos.. | 

Ce a scos din voi Apusul, cînd nimic nu e de scos 75 


Cum nu vii tu, Ţepeş Doamne, ca punînd mîna pe ei, 
Să-i împarţi în două cete: în smintiţi și în mişei, 

Şi în două temniţi large cu de-a sila să-i aduni, 

Să dai foc la puşcărie şi la casa de nebuni!4 > 


Călinescu a reprodus în Opera lui Eminescu bruioane 
de manuscris care anunţă Scrisoarea III și din carele 


1! „Și toată suma aceasta de oameni ignoranti, adesea necin- 
stiţi, totdeauna comuni, nu trăiește decît din traficul ideilor de 
naţionalitate şi libertate [...] ei pretind a fi unicii reprezentanţi 
demni ai coloniilor lui Traian“ (Opere, vol. III, p. 163). 

2 „Dar stăpinită de gunoaiele omenirei ? De tot ce-a fost sor- 
did şi pehlivan, [...] de spuma pestiferă şi de bubele tuturor po- 
poarelor, de tot ce-a fost mai înjosit în Orient şi-n Occident..." 
(Opere, vol. IV, p. 280). 

3 „De la Seina, din Bizanţiu, din lupanare şi din spelunci v-aţi 
cules apucăturile politice şi morale.“ Şi: „Acest tineret, ‘zic, a 
deprins ariile teatrelor de mahala din Paris şi, înarmat cu această 
vastă știință vine la noi cu pretenţia de a trece de-a doua zi între 
deputaţi, miniștri, profesori de universitate, membri la societa- 
tea academică, şi cum se mai cheamă acele mii de forme goale“ 
(Opere, vol. III, p. 183). . i Da 

__4 „Noi, nu-i vorbă, le-am dori naţionalilor liberali..., toţi ro- 
mâni, de cea mai veche origine, un Vlad Ţepeş care i-ar lecui 
pentru totdeauna“ (Opere, vol. IV, p. 26). Parlamentul era, în arti- 
colele eminesciene, cînd puşcărie, cînd o casă de` nebuni.: „Nu 
ne-am mira dacă — scria odată — am vedea puşcăria devenind 


parlament şi parlamentul puşcărie.” . 

limpede că eroul (sau eroii ?) vestitului pasaj în care li- 
beralismul degradat și depravat care apare personificat 
de insul „negru, cocoșat şi lacom“ este o simbioză dintre 
Pantazi Ghica şi fratele acestuia, Ion Ghica. ! ? 

Negreșit că dacă xenomania poetului stîrnea dezapro- 
barea fruntașilor Junimii (ca şi a conservatorismului în 
general), antiliberalismul, oricît de violent ar fi fost 
exprimat, nu putea fi decît agreat. Era consonant cu 
teza junimistă despre liberalism ca o întruchipare per- 
fectă a formelor goale, a arivismului și spiritului achi- 
zitiv, a lipsei de principii şi conștiință. Că Scrisoarea III 
a tost din capul locului receptată ca o deschisă satiră 
antiliberală, cu atacuri ad hominem, o ştim din Amintirile 
lui G. Panu care a asistat la lectura ei la „O Junime“. 
Ibrăileanu a comentat pe larg semnificaţia antiliberalistă 
a Scrisorii III ca probă irecuzabilă a acceptării tendinței 
în artă de către Maiorescu și Junimea. A tendinței, pre- 
ciza Ibrăileanu, care convenea Junimii. Incontestabil e, 
firește, antiliberalismul eminescian din Scrisoare, ca şi 
din întreaga sa publicistică. Problema e însă dacă această 
virulență pamfletară fixează numai moravurile liberalilor, 
de vreme ce tinerii care se înregimentau la conservatori 
aveau, inevitabil, aceeași sorginte, formaţie și compor- 
tare. Liberalismul este „vinovat“ de introducerea noilor 
moravuri, a noilor așezăminte, a noilor rînduieli și obiceiuri. 
Dar odată prefacerea operată, i s-au adaptat perfect și 
tinerii conservatori care, şi ei, „numai banul îl vînează 
și cîștigul fără muncă“, și-au făcut studiile la Paris, 
neocolind, probabil, nici lăcașurile „de cinismu și de lene“, 
depuneau eforturi să ocupe funcțiuni în stat şi în învă- 
țămînt, intrînd. în politică și în „Sfatul ţării“ unde „fă- 
ceau legi și puneau biruri“. Există, practic, în comporta- 
mentul cotidian al politicianului, vreo deosebire între 
liberal şi conservator ? Iar portretul tînărului liberal 
arivist, închipuit de Eminescu cu atîta culoare crudă, nu 
e deopotrivă valabil şi pentru cel ce se va îndrepta spre 
conservatori ? Nu se potriveşte această schiţă de compor- 
tament generației unor Al. Marghiloman, Take Ionescu, 
frații Arion, Jean Miclescu, fiii lui Cantacuzino-Nababul, 
și atiţia alții ? Conștiinţă pură, venerînd trecutul eroic, 


1 G. Călinescu, op. cit., vol. II, p. 306—307. 

Eminescu a trăit, ca nimeni altul, în; suferinţă morală 
tragedia. epocii sale: în care „gloriile“ se. înălțau. repede, 
peste noapte, averile: se acumulau rapid, cinic și brutal, 
virtutea, talentul și valoarea erau desconsiderate, iar 
venalitatea se instala arogantă și sigură pe sine, dominînd 
totul. Poetul, -repetăm, a. crezut că vina este. integral a 
liberalilor. Şi.nu era.; Vina (dacă aşa poate, fi numită !) 
era na: sistemului. Incriminatul era. societatea „vremii 
sale. -Din „doctrinarul“ -conservatorismului -se desprinde 
acuzatorul unei epoci întregi pe care, supremă. suferinţă, 
nu ştia cum 'să o schimbe; pentru că nu identificase mijloa- 
cele necesare prefacerii.. Lc oa în a aaa iat. 

“Eminescu, cel:mai strălucit poet al geniului românesc, 
verifică antinomia pe care o regăsim și. la alţi mari scri- 

” itori. Ne gîndim- la Balzac, la “Tolstoi (despre .care a vor- 
“bit Lenin), la Dostoievski. Ca și la aceștia, opera literară 
a lui Eminescu îi contrazice adesea,concepţia. filozofică, 
politică şi ideologică. Opera sa, modernă prin tot ceea ce 
semnifică, reclama, prin ea. însăși, o, structură. modernă 
a întregii ţări, adică reînnoirea. tuturor compartimentelor 
ei, aşa cum le ideaseră revoluționarii pașoptiști. Cum. s-a 
spus 1, modernitatea operei sale se putea dezvălui şi im- 
pune într-o Românie modernă, cu un sistem de cultură 
și învățămînt modern, cu. instituţii: politice : moderne, cu 
o economie integrată în circuitul capitalist european. O 
Românie. zăvorită în. fruntariile ei, patriarhală și. rezis- 
tentă la sistemul modern al culturii, științei. şi . învăţă- 
mîntului nu ar fi putut selecta și. impune modernitatea 
operei eminesciene. Fenomenul selectării şi. impunerii 
acestei mari opere s-a: putut realiza tocmai pentru că 
procesul înnoirii structurilor românești s-a produs. 

Dincolo de. aceste „anomalii, coincidenţe sau .diver- 
genţe ideologice și temperamentale (și împreună cu ele), 
Eminescu a fost una dintre marile valori. selectate, pro- 
puse. și impuse de Junimea. Nu e, firește, o creaţie a 
Junimii, cum nu a fost nimeni. Marii creatori sînt întot- 
deauna creaţia lor înșiși, expresie obiectivată a conștiinței 


unei spiritualități naţionale. Dar numele lui Eminescu 
rămîne indiscutabil legat de Junimea, intrînd alături în 


eternitatea frumosului artistic românesc. 


1 Vezi Alexandru Ivasiuc, Pro domo, Editura Eminescu, 1974, 
p. 156. A i i i 

3. Fenomenul 'se repetă și în cazul lui Caragiale. A fost 

şi el membru al Junimii (ce-i drept, al celei bucureş- 
tene) 1, o vreme gazetar la Timpul şi, apoi, la Constituţio- 
nalul, s-a bucurat de intervenţia criticului atunci cînd opera 
dramatică i-a fost calomniată sau contestată, și-a pu- 
blicat cele mai reprezentative! lucrări în Convorbiri, be- 
neficiind, în momente grele, de întreg cortegiul de aten- 
ţii prescris de recuzita „criticii de susținere“ care putea fi 
acordat de un organism atît de puternic cum a fost Juni- 
mea. Importantă, și în cazul operei sale, este evaluarea - 
dimensiunii și trăiniciei a ceea ce a fost numit stratul 
junimist. Evaluările anterioare au. oferit aprecieri. mult 
deosebite, care oscilau între junimism integral (ne amin- 
tim de exegezele lui Ibrăileanu) şi contestarea, tot 
atît. de integrală, a oricăror „influențe“ junimiste. 
Nu e, credem, nevoie să drămuim imponderabilul pen- 
tru a descoperi sonurile junimiste din opera lui Ca- 
ragiale. Și aceasta pentru bunul motiv că elementele 
junimiste sînt aici extrem de ponderoase. Să spunem, 
de aceea, din' capul locului că dacă se poate vorbi la 
vreunul dintre marii scriitori ai Junimii de o consonanță 
cu motivele ideologice junimiste esenţiale acesta este, cu 
siguranță, Caragiale. Că temperamentul său — lucid, 
ironic, nu o dată cinic — l-a ferit de intransigența pasio- 
nală a lui Eminescu, că nu a avut o „sociologie“ a sa și 


1 A fost adus la Junimea de Eminescu. (Tot poetul îi adusese 
la Junimea, mai înainte, pe Slavici şi pe Creangă.) Prima reuniune 
la care a- participat a avut loc la 26 mai 1878. Legăturile cu socie- 
tatea, cu corifeii ca şi cu unii membri deveniți prieteni, s-au păs- 
trat, în ciuda unor fatale momente de tensiune, pînă în mai 1892 
cînd dramaturgul a rostit la Ateneu vestita sa conferință Gaşte și 
giște literare. Urmează cunoscutul articol Două note (din 1892) 
de un antimaiorescianism violent şi nedrept care a făcut imposi- 
bilă orice fel de „colaborare“. (Șerban Cioculescu, comentînd in- 
cidentul, observa cu dreptate că articolul lui Caragiale e.o probă 
evidentă a faptului că dramaturgul. suporta greu recunoştinţa ce 
i-o datora criticului.) Nu numai cu Junimea dar şi cu Convorbiri 
literare. La sfîrşitul anului 1902, în timpul colaborării la Epoca, 
dramaturgul, care participa la reuniunile săptăminale ale -redac- 
tiei, s-a întilnit adeseori cu Maiorescu (Jurnalul maiorescian con- 
semna aceste reuniuni) şi ar fi dorit o restabilire a raporturilor. 
Faptul îi apărea strident lui Maiorescu de vreme ce la 24 noiem- 
brie/7 decembrie 1902 nota în Jurnal: „Caragiale linguşindu-mă şi 
afirmiînd obişnuitele: sale paradări“. Punţile fuseseră însă rupte 
pentru totdeauna şi nici o reparaţie nu mai era posibilă. i 

convingeri socio-politice atit de adinci încît să capete 
ipostaza articulată a unor principii: de filozofie practică, 
este adevărat. Dar, repetăm, tot atît de adevărat .este că 
în opera să literară (dramaturgia. și: proza scurtă), ca și 
în o bună parte a publicisticii politice, tezele ideologice 
junimiste ocupă poziţii centrale. Şi nu e vorba, e necesar 
să se precizeze tot din capul locului, de reflexul automatic 
al unor influențe conjuncturale. Stratul junimist al ope- 
rei lui Caragiale nu se datorează faptului că dramaturgia 
sau unele nuvele au fost elaborate după intrarea scriitoru- 
lui în Junimea. Ca și în cazul lui Eminescu, ar fi o im- 
pietate să se emită asemenea sentinţe care l-ar transforma 
pe dramaturg într-un mercenar sau, mai „onorabil“, în- . 
tr-un autor care își concepe opera după teze-rețetar 
oferite de alţii. Consonanţa de care aminteam nu e deloc 
conjuncturală. S-a realizat datorită unei afinități, pro- 
funde, de convingeri și 'idealuri. Idiosincrasiile — şi nu 
numai ele —, au fost aceleași. S-a realizat o adevărată 
consonanță ideologică (nu numai în cazul lui Eminescu 
şi Caragiale) între Junimea și marii scriitori ai epocii. 
Junimea, cum s-a observati, părea a fi (și nu a fost cu 
adevărat ?) organismul cel mai: prestigios care se dedicase 
operaţiei necesare de a organiza şi conduce procesul . lu- 
mii lui Venturiano și Dumitrache Titircă. Era o critică 
acerbă, înfăptuită cu mijloacele demonstraţiei intelectuale 
a lui Titu Maiorescu, care convingea' și atrăgea simpatii. 
' Spiritele lucide, contestatare găseau la Junimea anti- 
dotul critic ideal împotriva unei realităţi stăpînite de 
grotesc. S-au întîlnit, deci, într-o acţiune de simpatii și 
antipatii comune, chiar dacă nu lipseau notele deosebitoare 
prezente — cum vom vedea — și în rechizitoriile expresive 
ale lui Caragiale. | 
Procesul de introducere a civilizaţiei moderne în Româ- 
nia a avut caracterul ştiut. Antinomia dintre formele noi 
şi fondul multisecular era o realitate inevitabilă. Dar 
anomaliile, multe şi. diferite, ale acestei antinomii erau 
stridente, contrariind conștiinţele. Totul apărea (sau era) 
calp, abisul instalindu-se între moravuri și instituţii, 
vorbe şi comportament, pretenţie afişată și realitate, 


1 Silvian Iosifeseu, Dimensiuni caragialiene, Editura Eminescu, 
- 1972, p. 230—231. 

declaraţie -programatică și convingeri, lege și faptă. De- 
magogia, lustrul de paradă deveniseră reguli care stăpi- 
neau tiranic. Şi marele vinovat. era, firește, liberalis- 
mul de: numele căruia era legat acest întreg proces de 
înnoire, născător de atîtea anomalii. Nu chiar liberalismul 
pașoptist, ci cel degradat, de după 1866. Cel de odinioară 
— deși naiv şi grevat de utopism — avea măcar justifica- 
rea purității în convingeri și onestitatea în practica 
politică. Pe cînd cei ce au venit după 1866 (chiar dacă 
unii fuseseră și fruntași în mișcarea de la 1848) au macu- 
lat totul, uitînd de idealuri, gonind arivist după ros- 
tuire și căpătuială. Antiliberalismul, chiar în această 
imagine comparativă, a constituit unul dintre motivele 
ideologice obsesive. ale operei lui Caragiale. În Timpul 
din 29 martie 1878 un articol datorat viitorului dramaturg 
e închinat tocmai acestei chestiuni. (Ne amintim că în 
primul său articol la Timpul, din noiembrie 1877, Eminescu 
se: ocupa de aceeași problemă, editorii intitulîndu-l, 
de aceea, ‘Bălcescu și urmașii lui.) „«Liberal», scrie deci 
Caragiale, era odinioară un cuvînt plin de farmec; as- 
tăzi a. fi «liberal» este o virtute foarte: problematică. 
De la anul 1848 pînă în zilele noastre liberalii au izbutit 
a discredita liberalismul, și acesta e meritul pentru care 
trebuie să le fim recunoscători, deoarece, cu ajutorul 
bunului Dumnezeu, nu mai avem nevoie decit de cîțiva 
ani, pentru ca nimeni să nu mai fie dispus a trece de 
«liberal».“ 1 Într-un :alt articol, din 8 aprilie a aceluiași 
an 1878, examenul comparat între cele două ipostaze, 
în succesiune, ale liberalismului e şi mai apăsat înfățișat. 
După ce ţine să afirme că vechii liberali au cerut înnoiri 
în structurile românești ale epocii, justificîndu-le legiti- 
mitatea dezideratelor (,,...și aveau tot dreptul să facă 
această cerere deoarece, în adevăr, era trebuinţă de anu- 
mite schimbări“), închipuie cu tușe repezi tabloul com- 
parat amintit. ,„,...E dar o foarte mare deosebire între 
liberalii de atunci și liberalii de acum. Alăturea cu Misail, 
Pătârlăgeanu, Holban, P. Ghica etec., Bălcescu, Cîmpi- 
neanu:ori E. Rădulescu niciodată nu s-ar fi luptat“. Și: 
„liberalii de astăzi au luat însă o moștenire, la care nu au 


„11. L. Caragiale, Naţionali-liberali, în Opere, vol. V, pona 
Şerban Cioculescu, Editura Fundaţiilor..., pei p. 6. 

-nici un drept“. Să adăugăm precizarea că, după Caragiale, 
adevărații liberali. de la::1848, cei: onești, ar fi devenit, 
toţi,. dacă supravieţuiau, conservatori 1. Ideea o regăsim 
integral păstrată şi spre sfîrşitul veacului, prin: 1896—1897, 
cînd devine colaborator la: conservatorul Epoca. La 15 
decembrie în 1896 în articolul Torin şi Toxice scria : „A ! 
generoși patrioţi cari vă jertfeaţi şi pe voi şi pe copiii voştri 
pentru viitorul neamului, voi. întemeietorii partidului 
liberal clasic, voi nu știaţi desigur în ce mîini bune avea 
să cază drapelul vostru; [...] . Voi aţi: murit .ruinaţi ;. dar 
nu face nimica — v-aţi îndeplinit :o datorie sacră pentru 
patrie. Mai tîrziu, prin patrie, copiii săraci, luaţi de voi 
pe procopseală începînd cu doi galbeni pe lună, au ajuns 
milionari... Voi aţi: abolit privilegiile,- pe care le puteaţi 
moşteni ; v-aţi răsturnat boieriile :voastre proprii, v-aţi 
vindut moşiile, aţi dărimat cetatea :nobiliară. Bravi boeri 
democrați, bine aţi făcut !. Totul:s-a cîștigat şi nimic nu 
s-a pierdut! Am. obţinut îndeplinirea formelor democra- 
tice, pe de o-parte ; iar pe de alta, acei ce v-au cumpărat 
-proprietăţile, cei ce au cules .averile risipite, au restator- 
nicit privilegiile, au reclădit cetăţi de trei ori mai tari 
decît bietele voastre bătrîne boierii:“. Și încheie cu un 
verdict sarcastic. care fixează cu pastă groasă tabloul 
unor: moștenitori venali :. „lată urmașii voştri liberali. 
lată .haitele catilinare de politicieni liberali, de diplomaţi 
de mahala, de vinători de slujbe și de mici gheșeftari : 
avocaţi lătrători, samsari dibaci, toate lichelele și.drojdiile 
sociale, tinzînd să suie sus, cît mai sus“ 2.. . 

Într-o asemenea lume cu valorile răsturnate, dominată 
de alienare pe toate dimensiunile, goliciunea  sluţită și 
grotescul înfricoșător se cereau drapate. Decorul nu era 
din tinichea şi. nici din mucava. Cu largheţe ostentativă 
se apela la verb. Fraze largi, răsunătoare, găunoase și 
schilave erau utilizate, printr-o mecanică scăpată de sub 
autoritatea logicii și a inteligenţei, în scopuri de camu- 
flaj. Caragiale a reacţionat îngrozit împotriva acestei noi 
tiranii, devenită ea însăși o instituţie cu puteri au- 
tonome : tirania vorbei : „Iată cine ne-a stăpînit o jumă- 
tate de veac cu ultima. cruzime : vorba, vorba. umflată 


1 1. L. Caragiale, Liberalii şi conservatorii, în ed. eit, P. 10. 
2 Ibidem, p. 89—90. 

şi seacă — legenda“ 1. Reacţia, socotită esențială, i s-a 
impus sub forma unei: decizii care era, înainte de toate, 
un imperativ moral: „Să răstorni balivernele răscăcărate 
şi 'apocaliptice, să combaţi apucăturile lipsite de omenie, 
să-ți baţi joc de ridicul“ 2. Se disting aici motivele (ca: 
şi motivațiile) obsesive: ale operei lui Caragiale.: Într-un 
articol din aceeași perioadă, dramaturgul își mărturisea 
riu atît formaţia, cît atmosfera în care s-a format, nutrin- 
du-i abundent şi necesar opera. „Din tinerețe mă-nne- 
buneam după întrunirile publice și aveam 'de ce... În acele 
întruniri îmi făceam eu, împreună cu un popor întreg, 
educaţiunea naţională. Acolo am cules cele mai bune in- 
spirațiuni pentru operele mele patriotice... Acolo am 
făcut cunoştinţa iubiţilor mei eroi, pe cari am căutat, cu 
modestele mele mijloace artistice, să-i păstrez pentru 
posteritate“ 3. Ambianţa acelor întruniri, în care logica 
era ' desconsiderată, accentul căzînd pe afecte, aminteşte 
de simptomele maladiei. diagnosticate de Maiorescu sub 
numele „beţia de cuvinte“. „Eu sunt — declara dramaturgul 
în acelaşi articol din care am citat mai înainte —, copilul 
şcoalei clasice -a''opoziţiei liberale! mie nu-mi trebuie 
logică, nu-mi trebuie înţeles ! Pentru asta merg eu la o 
întrunire . publică 'a opoziţiei ? Eu caut emoțiune, excita- 
țiune, iritațiune“ 4. Sînt aici concentrate, pe un spaţiu 
restrîns, într-adevăr simptomele 'beţiei de. cuvinte. Nu 
enumerase și Maiorescu printre. simptomele: maladiei „o 
cantitate nepotrivită a vorbelor în comparare cu spiritul 
căruia vor să-i servească de îmbrăcăminte“, „întrebuinţarea 
cuvintelor seci“, „tonul gol al vocalelor și consoanelor“, 
„slăbirea. manifestă a inteligenţei“, pierderea, oricărui şir 
logic, „contrazicerea gîndurilor puse lîngă olaltă, violenţa 
nemotivată a limbagiului“ ? Nu e, de aceea, cu nimic exa- 
gerat să spunem că dramaturgul nostru a fixat tipologic 
în opera sa fenomenul beţiei de cuvinte. Rică Venturiano, 
Caţavencu, Farfuridi, Caracudi o demonstrează elocvent. 

Înainte de'a întreprinde necesara incursiune analitică 
în opera sa literară pentru a releva frecvența și intensita- 


„11... Caragiale, Lascăr Catargiu, în loc..cit., p. 84. 
2 Ibidem. "Store 
3 Idem, Liberalii și literatura, în loc. cit., p. 94. 

:4 Idem, Decadenţă, în loc. cit, p. 78. base 

tea motivelor ideologice junimiste, o. întrebare ar tre-. 
bui mai întîi clarificată. Poate fi oare interpretat antili- 
beralismul manifest al lui Caragiale drept element pro- 
batoriu al filoconservatorismului politic ? Sau, altfel for-. 
mulat, a condamnat Caragiale liberalismul. pentru. că era 
partizanul partidului. conservator ? Fără îndoială, Cara- 
giale a 'fost prin. temperament. şi predispoziţie un spirit 
conservator, adept al rigorii, ordinii și măsurii, neagreînd 
prefacerile bruscate și arderea etapelor. Aceasta nu numai 
în planul «estetic, unde rigoarea - clasicistă e peste tot 
evidentă. („Sunt vechi, domnilor. “) Dar şi. în -planul so- 
cio-politic. Însă spiriti conservativ în Weltanschauung nu 
înseamnă întotdeauna şi adept declarat al conservatorilor. 
în viața politică. Negreșit, Caragiale a detestat (şi, pe 
bună dreptate, nu numai el!) tarele liberalismului, stigma- 
tizîndu-le fără menajamente („li -urăse, mă !“, s-a con- 
fesat odată. unui prieten, referindu-se la eroii operei 
sale). Dar însemna aceasta o automată înclinare. a pre- 
ferinţelor . și simpatiilor spre partidul conservator? E 
drept, în- comportamentul cotidian conservatorii erau, 

în general (vrem să spunem că nu totdeauna) mai corecţi 
decît adversarii lor liberali, sobrietatea în limbaj era o 
regulă respectată, iar fruntașii partidului nu demonstrau 
ahtiere după chiverniseală la: adăpostul principiilor poli- 
tice, de vreme ce mai toţi erau oameni cu stare înflori- 
toare și . venituri sigure. Aceasta nu înseamnă că pe 
palierele mediane şi cele inferioare nu. operau aceleași 
practici achizitive, iar -recuzita politicianistă, aceeași. în 
ambele tabere, nu era și ea utilizată cu tot ceea ce presu- 
punea. Sobrietatea în limbaj şi logica în dezvoltările 
oratorice 'erau, într-adevăr, bine reprezentate. Dar cele- 
lalte tare lipseau ele cu desăvârşire ? Cinismul politicianist, 

decalajul enorm între principii şi practică erau şi aici 
uzanțe comune. Carenţele stiematizate de Caragiale erau 
ale epocii și ale sistemului, nefiind și neputînd fi mono- 
polul exclusiv al unui singur partid. Elementul deosebitor 
era determinat de proporţie. Și din acest punct. de 
vedere, desigur liberalii au bătut toate recordurile. Apoi 
au și dominat autoritar viaţa publică din aniii 1866—1867 
cînd tînărul Caragiale (avea 16—17 ani) a fost confruntat 
cu problemele vieţii politice. Tinereţea şi-a petrecut-o în 
atmosfera încărcată a agitaţiilor liberale de opoziţie (fie în 

vremea pregătirii detronării lui Cuza, fie cu prilejul coali- 
ției de la Mazar-Pașa pentru debarcarea guvernului con- 
servator Lascăr Catargi din anii 1871—1876). lar lunga 
guvernare liberală din 1876—1888 nu a putut decit să 
evidenţieze cinismul grosier, cupiditatea deșănţată. a unor 
oameni politici (cei mai mulţi de strinsură !) care se 
revendicau legatari ai nobilelor, generoaselor, dezinteresa- 
telor idealuri pașoptiste. Toate acestea (şi multe altele) 
au compromis agravant liberalismul și pe politicienii libe- 
rali. Beneficiind liberalii de asemenea. „atuuri“, era firesc ca 
săgețile lui Caragiale să se îndrepte spre această tabără. 

Dar, din nou, demonstrează aceasta că dramaturgul 
agrea cu totul partidul conservator ? Știm bine că drama- 
-turgul nostru nu a fost un om politic (exegeţi avizaţi ai 
vieţii și operei sale — Ibrăileanu, Şerban Cioculescu, 
Paul Zarifopol, Silvian Iosifescu — au demonstrat-o con- 
vingător). Nu a stigmatizat deci moravurile liberalilor de pe 
poziţiile partidului conservator, după cum, poate, nu osti- 
litatea faţă de partidul lui Lascăr Catargi l-a îndemnat 
să nu se înregimenteze în cadrele acestuia. Rămîne însă 
faptul, oricînd născător de întrebări, că prima înregimen- 
tare politică a lui Caragiale s-a produs tîrziu, în 1895, și 
alegerea a căzut asupra partidului radical condus de 
G. Panu, iar cea de a doua, tot public anunțată, în 1908, 
în partidul conservator-democrat întemeiat atunci de Take 
Ionescu. E adevărat că prin 1896—1897 îl aflăm la conser- 
vatorii puri (cînd a colaborat și la Epoca lui N. Filipescu). 
Dar acest interludiu -se datorează faptului că gruparea 
lui Panu fuzionează la sfirşitul anului 1895 cu partidul 
conservator condus de Lascăr Catargi din care junimiștii 
(organizaţi în grupul constituționalist). nu făceau parte. 
Aici a stat (fără a dezvălui zel politic), împreună cu par- 
tizanii lui Panu,: pînă în primăvara lui 1899. Bătrinul 
Lascăr Catargi și ceilalţi fruntaşi conservatori (Al. La- 
hovari, Gr. Păucescu) se purtau deferent cu intelectualii 
proveniţi din gruparea lui Panu, promițindu-le situații 
onorabile atunci cînd conservatorii vor reveni la guvern. 
Dar, am mai menţionat-o, Lascăr Catargi moare subit, 
în martie 1899, chiar în ziua cînd regele emisese man- 
datul de rechemare a sa în fruntea unui cabinet conser- 
vator. Caragiale, ca dealtfel și G. Panu, îi părăsește pe 

"conservatori prin 1901. Va reveni, cum spuneam, în poli- 
tică în 1908, în noul partid condus de Take Ionescu. . 

E. incontestabil adevărat ceea ce a evidențiat Șerban 
Cioculescu și anume că înregimentarea lui Caragiale în 
partidul radical se datora- dorinţei sale. după o repede 
promovare publică . pe care nu o putea obţine nici la 
conservatori, nici la liberali, prea aglomeraţi: cu cadre. t 
A rămas din 1896 la conservatori în așteptarea aceleiași 
promise promovări (dar în timpul succesivelor guverne 
„conservatoare: din. 1899—1901. tot ceea ce i s-a putut: 
acorda a fost un post de registrator clasa I la Casa Mo- 
“nopolurilor) .și a sperat din partea lui Take Ionescu un 
fotoliu de deputat. Toate aceste motivații sînt de neig- 
norat şi, la urma urmei, justificate la un om lipsit de 
avere care nu putea trăi din profesiunea lui, avînd drept 
„să. pretindă o. situație materială şi publică. pe măsura 
valorii. pe care o reprezenta. Semnificativ ni se pare însă 
că atît în.1895, cît și în 1908, Caragiale se îndreaptă spre 
grupări. politice care reprezentau dezideratele păturilor 
mijlocii: Partidul radical al lui Panu înscrisese în program 
universalizarea dreptului de. vot și împroprietărirea țăra- 
nilor, . adică cele mai înaintate revendicări formulate de 
“o grupare politică burgheză, iar Take Ionescu avea şi el 
în program cerinţe legate de interesele păturilor mijlocii 
de la orașe. Dacă coroborăm această opțiune a lui Cara- 
giale pentru grupări politice independente cu opiniile sale 
din 1907. (1907 — din primăvară pînă-n toamnă) în care 
condamna vehement ambele partide istorice, cerea abro- 
garea Constituţiei şi refacerea ei prin. sancţionarea drep- 
tului egal al tuturor. cetățenilor de a-și spune cuvîntul? 
în treburile publice ca și măsuri eficiente pentru .ridica- 
rea condiţiei de viață a țărănimii, căpătăm imaginea ade- 
văratului său credo politic. A fost cu adevărat, nu e 
Nici o exagerare, “exponentul păturilor mijlocii de inte- 
resele cărora nu se ocupau nici liberalii, nici conserva- 


1 Șerban SEIN Viața lui I. L. Caragiale, Editura Minera, 
B.P.T., 1972, p. 222—223. ”; 
2:Cel care în O noapte. furtunoasă stigmatizase tiradele, de- 
magogice ale amploaiatului despre.. votul. universal. nu pregeta, 
în 1907, să-l prezinte, purificat, ca o soluţie salvatoare. „M-au 
ajuns, se confesa cu. umor într-o scrisoare, blestemele lui Rică 
Venturiano — să predic:la bătrîneţe sufragiul universal. y- 

torii. Aceasta. îl: apropie: de Eminescu ale cărui 'convingeri 
socio-politice exprimau aceleași. năzuinţe. Antiliberalul 
Caragiale nu a fost: un conservator. Și nici un junimist 
integral, deși în opera. sa aflăm, bine reprezentate, 
motivele ideologice junimiste.. 


TETA normal ca obiectivul dramaturgului să fie îndreptat 
spre zonele extreme, acolo unde grotescul apărea cu con- 
tururile mai ferm subliniate. Și zonele acestea erau atunci 
ocupate de exponenţii liberalismului extremist de sub 
conducerea lui C.A. Rosetti.  Grandilocvenţa în limbaj, 
agitarea unor idei extremist liberaliste (republicanismul, 
denunţarea tiraniei de orice fel, extazierea principiilor 
egalitariste), venerarea. unor personalităţi ilustre ` pentru 
tradiţia antidinastică (Garibaldi, Gambetta) erau, toate, 
apanajul grupării rosettiste. Fireşte, ele apar caricatural 
în opera dramaturgului. Am spune însă că uneori trans- 
figurarea nu îngroașă defel liniile originalului. Limbajul 
unor eroi e al presei din Românul și constelația sa (Consti- 
tuțiunea, Conştiinţa națională, Cugetarea, Libertatea, Sen- 
tinela română, Convenţiunea, Mama. și, copilul, Revista 
Dunării etc.) iar tiradele rostite la rampă par decupate 
din cutare articol apărut în aceste publicaţii. Ridicolul, nu 
ne îndoim, îl descifrează nu numai un cititor de astăzi 
al acestor publicaţii. Îl'sesizau, cu siguranță, și contempo- 
ranii lucizi. Mai ales că dincolo de aceste fraze țipătoare 
se profila dezgolită goana: după „chiverniseala confra- 
ților“. Rică Venturiano e un personaj tipic rosettist după 
ideile vehiculate și limbajul umflat pe care îl utilizează. 
Articolele sale, lungi și lăbărțate, poartă titluri pompoase 
(Republica și. Reacțiunea sau Venitorele. şi Trecutul), 
iar ideile sînt ale directorului Românului : „Nu vom putea 
intra pe calea veritabilului progres, pînă ce nu vom avea 
un veritabil sufragiu universal“. Verbiajul declamator nu 
e o poză de circumstanţă. E o caracteristică esenţială. care 
îl defineşte. Limbajul din gazetărie nu e altul decît cel 
din conversațiile cotidiene. Vorbeşte de „„silenţiu lugubru“, 
i se: adresează epistolar femeii iubite cu declaraţii gran- 
dilocvente.ca acestea : „Tu ești aurora sublimă, care des- 
chide bolta azurie într-o adoraţiune poetică infinită de 

suspine misterioase, pline de reverie şi inspiraţiune“, „te 
iubesc precum iubeşte sclavul lumina și orbul libertatea“, 
iar viitorului cumnat îi rostește dintr-o răsuflare, abia 
ieșit dintr-o spaimă cumplită, următoarea tiradă încăle- 
cată : „Domnul, Dumnezeul nostru: este poporul: Voz 
populi, vox dei. Noi n-avem altă credinţă, altă speranţă, 
decît poporul... Noi n-avem altă politică decît suverani- 
tatea poporului ; de aceea în lupta noastră politică, am 
spus-o şi o mai spunem și o repetăm necontenit tuturor 
cetăţenilor : «Ori toţi să muriţi, ori toți să scăpăm I>,“ 
Hotărît lucru, între articolele citate de Maiorescu în 
Beţia de cuvinte şi logoreea lui Rică Venturiano nu e 
mare deosebire. e A 

Titlul studiului său Republica și Reacţiunea... amin- 
tește de unul dintre idealurile agitate de liberalii extre- 
mişti : republicanismul. Dacă idealul republican ar îi fost 
apărat cu. consecvență și nu maculat de interese conjunc- 
turale, fireşte că un asemenea punct de vedere (deși nu 
era programatic afirmat) ar fi demn de stimă. Din păcate, 
antidinasticismul proclamat în anumite cercuri liberale 
(în care rosettiştii erau cei mai gălăgioşi) era bine tăinuit 
şi scos la iveală numai atunci cînd interesele politicia- 
niste o cereau. Îl întîlnim arborat ameninţător cu deo- 
sebire în perioadele de opoziţie şi, mai ales, atunci cînd 
rechemarea liberalilor la guvern întîrzia să se producă. . 
Atunci regele era somat să ţină seama de Constituţie, i 
se amintea de principiul suveranității poporului, se orga- 
nizau manifestații de stradă care se îndreptau spre Palat, 
punînd porţile şi chiar ferestrele în pericol. Cînd obiec- 
tivul rechemării la guvern era atins, totul intra în norma- 
litate. Argumentul republican era pus la păstrare, nu fără 
ai se arăta ascuţişul cînd și cînd. Nu lipseau însă — și în 
aceste perioade de guvernare — declaraţiile de lealitate 
față de tron şi dinastie. Au fost însă și două momente în 
care ideea antidinastică a fost slujită .un timp mai înde- 
lungat. Un prim moment a fost marcat de epoca „monstru- 
oasei coaliţii“, din 1863—1866, potrivnică domniei lui Cuza 
Vodă. Coalizată cu dreapta conservatoare, așa-numita 
stîngă radicală (condusă de C.A. Rosetti și I.C. Brătianu), 
decisă să-l detroneze pe Cuza, îl înfățișa drept un tiran 
(încă înainte de lovitura de la 2 mai 1864) și își ascundea 
intenţiile, deloc curate, cu tulburi principii constituţionale 

şi chiar idei republicane, deși, formal, se revendica un 
principe. dintr-o dinastie europeană !. Cel de al doilea 
moment antidinastie mai pronunţat s-a produs în 1869— 
1870 cînd agitaţiile antidinastice ale lui I.C. Brătianu (aju- 
tat de fratele său Dimitrie — adeptul mazzinian al repu- 
plicii:universale —, și C.A. Rosetti) urmăreau să recîștige 
guvernul și supremaţia în parlament. La începutul anu- 
lui 1870, Românul lui Rosetti este deschis antidinastie 
și campania .e în continuă creștere mai tot anul, alimen- 
tată de.afacerea Strousberg și de războiul franco-prusian. 
Atunci, în 1870 (la putere era guvernul „Cloșca cu pui“ 
condus de conservatorul Manolache Kostaki Iepureanu, 
în cabinetul căruia Carp deţinea portofoliul externelor), 
a pregătit grupul radical-liberal complotul pentru detro- 
narea lui Carol. Românul lui Rosetti (ajutat de E. Carada) 
constituia centrul complotului. Spirite loiale, înaintate, 
ca și masele populare, erau sincer antidinastice. Dar, cum 
spuneam, antidinasticismul liberalilor era de circumstanţă, 
urmărind guvernarea și stăvilirea penetraţiei capitalului 
străin de felul lui Strousberg. Firește, pentru propria îm- 
bogăţire a burgheziei naţionale. („Nu voi să știu de Eu- 
ropa ; eu știu numai de România mea“, exclamă Caţa- 
vencu mărturisind idealul clasei sale.) Singurul act înfăp- 
tuit în acel plan de răsturnare a lui Carol a fost aventura 
republicii de la Ploieşti unde Candiano Popescu, el însuși 
aventurier, a pornit singur, la o dată dinainte stabilită, 
o ridiculă „ridicare“ de mai nimeni sprijinită. Eșecul 
„republicii“ ploieștene (cu care prilej unii radicali au 
fost arestaţi) nu a stăvilit campania antidinastică a grupu- 
lui liberal extremist. A continuat și în 1871. S-a potolit 
de abia după martie 1871, cînd intenţia principelui Carol 
de a abdica a fost descurajată de L. Catargi care s-a 
angajat să formeze un guvern „tare“. În aceste momente 
„de foc“ ideea antidinastică, filorepublicanismul s-au făcut 
auzite mai sonor. Atunci (şi cu deosebire în 1869—1871), 
s-au publicat în Românul şi foile înrudite cele mai tremo- 
late articole iar în sălile unde se desfășurau întrunirile 
opoziției au răsunat cele mai vitriolante declamaţii 
oratorice. i 


1 Vezi Constantin C. Giurescu, Viața și opera lui Cuza Vodă, 
Editura ştiinţifică, 1966, p. 159—165, 336—351. 

Despre actul laş și trădător de-la 11 februarie 1866 
deopotrivă liberalii extremiști ca şi. conservatorii au vor- 
bit mereu ca despre un eveniment revoluționar.: Pină și 
P.P. Carp, atît de măsurat în cuvinte, vorbea: despre : 
„revoluţiunea de la 11 februarie“. Personajelor caragia- 
liene, mai toate extrase din -mediile extremei liberale, 
ziua aceea de februarie li se părea a fi un moment de 
răscruce istorică în care demofilia și antidinasticismul ar - 
fi dat măsura forţei şi a capacităţii. Cu educaţia făcută 
în întrunirile opoziţiei sau la lectura: articolelor din pu- 
blicaţiile rosettiste, confundau ` gravitatea "adevăratelor 
ridicări populare cu înscenările de. paradă. Conu Leonida 
păstra bine încrustată în memorie ziua lui „11 făurar“ 
cînd Aurora democratică a apărut cu știrea „A căzut 
tirania. Vivat Republica“. Cetăţeanul turmentat îl invocă 
şi el pe 11 februarie („Mă cunoaște conul Zaharia de la 
11 februarie...“) ca un eveniment în care :civismul său. 
militant s-a manifestat exemplar. La 11 februarie !, cre- 
deau acești eroi de operetă, „a venit libertatea la putere“. 
Obișnuiţi cu climatul furtunoaselor manifestații ale opo- 
ziţiei, ei vedeau în „revuluţie“. o încununare apoteotică a 
“umor asemenea „mișcări de stradă“. De îndată ce a luat 
cunoștință, fireşte din ziar, de triumful mișcării, Leonida, 
ca republican ce era, s-a îmbrăcat în haine de duminică și, 
“împreună cu consoarta, „hai şi noi pe la revuluție“. Iar 
revoluţia, o altă expresie pentru furia poporului („să te- 
ferească Dumnezeu de furia poporului“), i se înfățișa în 
această imagine -de chermeză aglomerată : „steaguri, mu- 
zici, chiote, tămbălău lucru mare, și lume, lume,... de-ţi 
venea ameţeala nu altceva“. Această „furie a. poporului“ 
a ţinut nu mai puţin de trei săptămîni. Era in- 
evitabil ca aici să apară și alte clișee de uz comun în recu- 
zita de rigoare a oratoriei liberale :; rolul de avangardă 


'” Scriitorul a` cunoscut reverberaţiile: „revoluţiunii“ din 1866 
în oraşul natal şi, mai; tîrziu, în- halucinantul tablou al reminis- 
cenţei acute care este Grand Hotel. „Victoria română“ scria evo- 
cator : „Parcă văz încă maidanul' plin de popor înghesuindu-se 
la o masă, pe care o săptămînă a stat zi şi noapte o condică 
enormă deschisă. Era după 11 februarie. -De cite ori ieşeam-de la 
şcoală, iscăleam toţi: da şi fiecare de mai multe ori... -De mici 
aveam sentimente civice în oraşul meu. natal.“ aurii) ei 

europeană ! al mișcărilor populare românești sau prețuirea 
de care se bucură ele în ochii unor mari personalități po- 
Jitice de peste hotare. Conu Leonida nu poate uita prețuirea 
şi admiraţia lui Garibaldi pentru revoluţia de la 11 fe- 
bruarie: „Chiar Galibardi, de-acolo, de unde este el, a 
scris atunci: o. scrisoare către națiunea română“ pentru 
că „i-a plăcut și lui cum am adus noi lucrul cu sul subțire 
ca să dăm exemplu 'Evropii, și s-a crezut omul dator, ca 


un ce'de politică, pentru ca să ne firitisească...“:În mintea 


puțină și confuză a conului Leonida ideea de revoluție 
se asociază inextricabil cu aceea de republică, deși actul 
de la 11. februarie nu 'a abolit monarhia, ci a pregătit 
numai terenul. pentru aducerea unui domnitor dintr-o 
dinastie străină. Dar în memorie i-au rămas nu faptele 
ca atare, ci ecourile zgomotoase ale discursurilor și arti- 
colelor din acea perioadă, cînd totul era tulbure și diver- 
siunea 'cerea 'să se utilizeze cu deosebire sloganurile. li- 
bertare. și republicane.. De aceea Garibaldi în telegrama 
sa de felicitare, pe care o reproduce Leonida („patru vorbe, 
numai patru, da” vorbe, ce-i drept !“) saluta instaurarea 
republicii („Bravos naţiune ! Halal să-ţi fie ! Să trăiască 
Republica. Vivat! Prinţipatele Unite.“) care....nu s-a in- 
staurat. Ideea de republică e visul îndrăgit al lui Leonida. 
Fireşte că nu-i cunoaște. nici semnificaţia, nici sensul. 
Ca un .bugetivor ce fusese, el nu :reţinuse din toată teva- 
tura politică decît posibilitatea de a „trage un. ce profit“ 
din. orice împrejurare. Republica nu 'este, de aceea, pentru 
el, decît o ordine politică făurită pentru huzurul funcţio- 


„4 A rămas de pomină în acest sens proclamația lui Dim. Bră- 
tianu, primarul Bucureştilor, la urcarea pe tron a lui Carol I, 
piesă de mare rezistenţă în „Dosarul“ Junimii: „Români ! În mai 
puţin de două luni ați trăit: mai mult de doi secoli. Voi, născuţi 
de ieri..la viaţa libertăţii, aţi devenit învățătorii lumii civilizate. 
De sute de ani bătrina Europă se frăminta ca. să găsească măsura 


libertăţii ce .se cuvine popoarelor ; şi voi acum i-aţi arătat că nu-- 


mai libertatea - deplină, întreagă, poate da ordinea, tăria şi fe- 
cunditatea: unui popor. Frumoasă voastră revoluţiune (e vorba, 
iireşte, de înscenarea. trădătoare de la 11 februarie 1866, n. n.) a 
forţat admiraţiunea lumii. Europa, uimită de înţelepciunea, pa- 
triotismul vostru, a suspans cursul lucrărilor sale, și așteaptă tot 
de la voi, de la voi singuri, astăzi poporul Mesia al întregei ome- 
niri gemînăde de durere: şi palpitinde de speranță. Români ! Toată 
Europa are. încredere :nemărginită în ursita voastră...“ (Românul, 
3 martie 1866. Apud I. Negruzzi, Amintiri din Junimea, ed. cit., 
Pe 124): i e n: gr i 

narilor care primese deopotrivă leafă („toţi într-o egali- 
tate“), pensie, sînt scutiţi de impozite şi mai beneficiază, 
bașca, de moratoriul datoriilor dinainte contractate („„le- 
gea de murături...“). Nimeni nu cutează să atenteze la 
aceste drepturi sacre ale cetăţenilor. „...Mai ales cînd e 
republică, dreptul e sfînt, republica este garanţiunea tutu- 
ror drepturilor.“ E o tipică mentalitate de profitor - hră- 
păreţ, format în climatul dominat de lozincile : „Îmbogă- 
țiți-vă !“ şi „Voieşte și vei putea !“ Numai că micului bur- 

': ghez, de statura puţină a Conului Leonida, nu i-a fost dat să 
se înfrupte abundent. A fost nevoit să se mulțumească, în 
anii de guvernămînt ai partidului pentru care vota, cu o 
leafă modică și, la vremea legiuită, cu o pensie. ` 

Se putea să lipsească din acest tablou al antidinasti- 
cismului de operetă caricatura vestitei republici... de la 
Ploieşti ? În D-ale Carnavalului Miţa Baston își reven- 
dică temperamentul furtunos din tradiţia evenimentelor 
din urbea Ploieştilor. „Ai uitat că sunt republicană, că-n 
vinele mele curge sîngele martirilor de la 11 fevruarie, 
ai uitat că sunt ploeșteancă —, da ploeșteancă ! — Năică, 
şi am să-ţi torn o revuluţie, da o revuluţie... să mă pome- 
neşti !...“ În momente de decizie înaltă Miţa ia drept măr- 
turie legatul de tradiții din care se revendică: „Jur pe 
tot ce mi-a rămas mai scump, jur pe statua Libertăţii 
de la Ploeşti“. Pe scara înţelegerii și a moralității Miţa 
Baston e instalată pe un palier inferior celui în care e 
situat, de pildă, Conu Leonida. De aceea, fie și apelarea 
la testimoniul unei tradiţii revoluționare e o implicită 
caricatură. Deopotrivă a testimoniului şi a personajului. 
Paul Zarifopol observă că republicanismul Miţei Baston 
e o falsificare a imaginii prin sporuri parazitare, împru-: 
mutînd figurii -detalii străine caracterului ei autentic. 
Dar tot criticul a justificat procedeul ca fiind propriu 

„artei caricaturistului care, precizase, nu reproduce pur și 
simplu realitatea, ci o supune unui proces de maximă 
stilizare, potenţind verosimilul. Lumea aceasta, rudimen- 
tară şi superficială chiar în manifestările ei violente, 
impunea caricatura care, ce-i drept, i se potrivea perfect, 
cum s-a observat, temperamentului meridional al serii- 
torului. Apoi momentul republicii de la. Ploiești nu era 
pentru Caragiale o întîmplare relatată de un participant 
sau culeasă dintr-un reportaj de epocă. L-a trăit în 

tinerețe ( avea 17 ani) şi, se pare, că a îndeplinit şi oare- 
cari misiuni civice. („Am asistat la mărirea și decadenţa 
ei, şi nu în calitate de gură-cască, ci în calitate oficială.“) 
Reminiscenţele memorialistice vor fi mai tirziu filtrate 
critic şi totul a. căpătat culoarea prescrisă de legea sa es- 
tețică : „simt enorm și văz monstruos“. Schița Boborul 
(din noiembrie 1896, adică din perioada colaborării la con- 
servatoarea Epoca) e un tablou evocator decupat dintr-o 
frescă a juveneţei, avînd ca obiect răzmeriţa ploieșteană. 
Ironia e din capul locului instalată la locul ei, colorînd 
apoi, cu aceeași pastă groasă, evenimentul și oamenii. To- 
nul relatării sobre de evocare istoriografică „obiectivă“, 
cu care debutează schița, accentuează registrul ironiei. „În 
secolul nostru s-a născut şi s-a sfîrșit un stat foarte in- 
teresant, pe care nu-i este permis unui istoric conştiincios 
să-l piarză din vedere. Voi să vorbesc despre Republica 
de la Ploești, un stat care deși a durat numai vreo cinci- 
sprezece ore, a marcat desigur o pagină celebră în istoria 
contemporană. Născută din, prin şi pentru popor, pe la 
două ceasuri în dimineaţa zilei de 8 august 1870, tînăra 
republică a fost sugrumată în aceeași zi pe la ceasurile 
patru după-amiază. Nu face nimica ! mărirea şi importanța 
statelor nu se judecă după extensiunea și durata lor, ci 
după rolul mai mult sau mai puţin strălucit pe care l-au 
jucat în complexul universal“. Apoi tonul „contribuţiei“ 
istoriografice e înlocuit repede cu un altul, întreaga re- 
latare a episodului ,„veselei republici podgorene“, „cea mai 
eroică pagină a liberalismului român“ realizîndu-se cu cele 
mai ascuţite instrumente ale caricaturistului. 


S-a spus în cîteva rînduri că grupările politice „co- 
mentate“ în Scrisoarea pierdută simbolizează cele două 
mari partide (liberal şi conservator) și că, deci, aici obiecti- 
vul nu ar fi numai îndreptat împotriva liberalilor. (Menţio- 
năm în mod special, în acest sens, opinia lui Paul Zarifopol 
care se întreba „şi de unde-i sigur că partidul cucoanei 
Joiţichii nu-i conservator 2) Negreșit, acest punct de ve- 
dere care, subliniem, nu a rămas singular, poate și trebuie 
considerat cu seriozitate. Am spune însă că semnificaţia 
sa a apărut mult mai tirziu ; după ce contemplarea senină 

a operei devenise posibilă și detașarea de eveniment în- 
găduită. În'epocă însă adresa antiliberală era limpede, deși 
moravurile (să ne limităm la cele parlamentare) erau deo- 
potrivă valabile pentru practica electorală a ambelor 
partide. Mai întîi că: acţiunea se petrece „în anul de gra- 
ție 1883“ şi înfruntarea electorală care se consumă pe 
scenă evocă, fără nici o îndoială, alegerile pentru Camerile 
revizioniste din 1883 („Știţi care este opinia mea în pri- 
vinţa revizuirii :?“). Cele două grupări rivale sînt facțiunile 
pe atunci existente în partidul liberal : Brătieniştii şi ro- 
settiştii, iar adunarea electorală e comună pentru că, în 
fond, sînt, toţi, membri ai aceluiași partid. (Dacă ar fi re- 
prezentat partide diferite și-ar fi organizat fiecare propria 
sa întrunire.). Partidul coanei Joiţichii (Trahanache, Ti- - 
pătescu, Farfuridi, Brânzovenescu, adică „noi şi ai noștri“) 
nu. simbolizează partidul conservator, .ci puternica aripă 
brătienistă din: partidul liberal, acum cuminţită şi deci 
moderată, prin prudenţa tacticii adoptate, mult apropiată 
de conservatori. Grupul: lui Caţavencu reprezintă aripa 
rosettistă, mereu turbulentă, predispusă spre permanente 
reformări şi înnoiri. La brătieniști, gruparea majoritară, 
cu poziţii de comandă în guvern și în' partid, se. aduna- 
seră — compact.— cei cu situaţii cîștigate, așezați temeinic 
în posturi. şi ierarhii consolidate. Renunţaseră la vechile 
idealuri şi sloganuri, nu mai erau „căuzaşi“, nici „zavragii“ 
și nici „vagabonţi de. pe uliți“ (termeni care îi detineau, 
tustrei, deopotrivă pe revoluționarii din deceniul.al cinci- 
lea ca și pe agitatorii. de acum, rosettiştii). Erau acum 
„Stîlpii puterii“ şi „proprietari“, conducătorii efectivi ai tu- 
turor Comitetelor și organismelor executive. și decorative. 
Prin stare socială, mentalitate și habitudini deveniseră, 
de fapt, conservatori, care postulau că „progresul .fără 
conservațiune“ nu este posibil. Ticul verbal al lui Tra- 
hanache („Ai puţintică răbdare“), fixaţiile lui Farfuridi, 
convingerea sa că nu vrea „să cază la extremitate“, apelul 
la „moderație“, oroarea de ,exageraţiuni“, de „zguduiri!, 
de „idei subversive“, ‘dorința de conservare a stărilor exis- 
tente chiar dacă se.operează formale revizuiri sînt trăsă- 
turi care îi definesc şi îi caracterizează tipologic. Din: oli- 
șeele propagandistice -de odinioară: mai rămăsese latent 
unul, cel cu exemplul mobilizator- oferit surorilor noastre 
de 'ginte latină. Dar şi acesta căpătase'valori răsturnate. 

Oiii 'se oferea Europei, credeau personajele cara- 
gialiene, exemple de atitudine revoluționară. Acum vre- 
murile se schimbaseră atît de mult încît, fatalmente, şi 
această „ținută exemplară suferise o mutație radicală. 
Acum. valoarea supremă devenise moderaţia „proba. de 
tact“ (cităm după tălmăcirea lui Popescu — mai coerentă — 
a discursului rostit de Farfuridi) pentru ca să nu „dăm 
exemplu rău surorilor noastre de ginte latină.“ Cît îl pri- 
veşte pe Tipătescu, atotputernicul prefect care conduce și 
controlează totul peste tot, prin oamenii săi (executori ze- 
loși ai dispozițiunilor superioare), el e imaginea micșorată 
local a primului ministru. Fricţiunile cu colegii de partid 
Brânzovenescu și Farfuridi, suspectările reciproce, pînda 
și neliniştea sînt și ele copia mult redusă a disputelor in- 
testine dintre şeful partidului şi diversele grupuscule di- 
zidente. 

Gruparea rosettistă, alcătuită din intelectuali cu. ve- 
deri- extremiste, e reprezentată de dăscălime și, firește, 
de un avocat director de gazetă (care:se numește, desigur, 
Răcnetul Carpaţilor, altfel spus, cu cîteva octave mai sus 
decît Vocea patriotului naționale ; ; acum, pentru ca vocea 
acestei grupări minoritare să fie auzită în partid, trebuia 
să capete tonalitatea unui răenet), fondator de societate 
enciclopedico-cooperativă (cu denumirea Aurora Econo- 
mică Română, care aminteşte de ziarul preferat al Conului 
Leonida, Aurora democratică ; dealtfel titlul acestui ziar 
apare mereu în schițe. și momente). Aceştia sînt, aşadar, 
nu numai: lipsiți de putere, dar și de avere. E condiţia 
predestinată . a: oricărei opoziții turbulente, agravată, în 
“acest caz, de situaţia, aparent paradoxală, de opoziție în 
organismul propriului partid: Caţavencu și ai lui sînt, de 
aceea, „dăscălimea. și mofluzii“, iar gruparea adversară 
știe bine că prin ceea ce agită și proferează cei ce își 
spun „grupul tînăr inteligent și independent“ sînt, de fapt, 
niște. „nifilişti“. Caţavencu (ca și toţi partizanii săi) e mîn- 
dru de faima dobîndită de a fi „prea“, „foarte“, „ultra- 
progresist“. E] nu .cugetă la mijloace. Vrea „progresul cu 
orice preţ“ și'se prevalează de „legea progresului“, care, 
pretinde el, îi: guvernează toată strădania. Fără îndoială, 
Nae Caţavencu e imaginea caricată a rosettismului și a 
fracţioniștilor ieşeni (după cum caricată e și imaginea mo- 
deraţiei brătieniste în gruparea adversă), pentru că tira- 

dele pompoase şi vorbăria ultraprogresistă nu urmăresc. 
decît „chiverniseala confraţilor“. 

Deasupra celor două facţiuni, eliberat de prejudecățile 
și intenţiile lor, este numai Agamemnon Dandanache. Și 
el, cu familia lui, luptă de la „,„patruzsopt“. Dar, cu trecerea 
timpului, ieşise din uz şi acum, i se spunea, nu mai era 
marcant. Imputarea, care se transformase într-o veritabilă 
condamnare, i se părea profund nedreaptă („auzi, eu să 
nu fiu marcant...) pentru ca, de fapt, toată vina lui se 
reduce la aceea că nu se amestecase în disputele intestine 
şi rămăsese „ca rumânul imparţial“,. deputat eligibil în 
„toate Camerele, cu toate partidele“ (citeşte grupările din 
partidul liberal). Indiferent dacă odinioară practicase şan- 
tajul politic pe lîngă diverși lideri de grupuscule din in- 
teriorul partidului, dacă se consumase (sau nu) în veni- 
noasele intrigi de culise pentru a se menţine la supra- 
faţă, cel ce fusese mereu, probabil, tolerat ca pensionar 
al unui uitat (nu de el!) act din juneţe, se vede deodată 
zvirlit ca inutil. Și cum nimeni nu-l mailua în seamă, 
va apela, în consecinţă, la ultimul soi de șantaj ce-i mai 
stă la îndemînă. E cel mai ordinar pe scara șantajului 
(nu se ştie de ce şantajul politic de altă natură era mai 
tolerabil !) : utilizarea unor intime documente compromiță- 
toare. Fostul pașoptist Dandanache şi venalul demagog 
actual Caţavencu se întîlnesc pe aceeași scară a abjecţiei 
morale, utilizînd aceleași instrumente. de șantaj. Zaharisit 
şi ramolit cu totul, Dandanache se considera totuşi adevă- 
ratul exponent al partidului liberal de la patruzeci și opt 
tocmai pentru: că s-a ţinut deoparte de luptele fratricide 
și, imparţial, a ştiut: că dincolo de disputele conjunctu- 
rale (mereu altele) rămîn „enteresele partidului“ și obli- 
gaţia morală a acestuia, ca' organism, pentru familiile 
fondatoare, azi veterane. Şi tocmai pentru că a avut „îin- 
țelepciunea“ involuntară de a fi imparţial, tocmai pentru 
că a fost și este oricînd gata să colaboreze cu orice facţi- 
une, indiferent de culoare şi mobiluri, trebuia să cumuleze 
venalitatea, mișelia, cupiditatea, prostia fanfaronă, prac- 
tica abuzivă și demagogia nerușinată simbolizate de expo- 
nenţii ambelor tabere. Geniul lui Caragiale a găsit această 
magistrală soluţie de a întruni, prin încununare, în ace- 
lași personaj, viţiile celor doi eroi. Dandanache, învingă- 
torul intempestiv al taberelor în inimiciţie, nu e o struţo- 

cămilă pentru că e făurit, de fapt, din aceeași plămadă 
care i-a zămislit și pe candidații în dispută. El e un fel 
de monstru moral cu două capete, cum spune dramaturgul, 
„„rhai prost decît Farfuridi și mai canalie decît Caţavencu“. 


a Ibrăileanu credea (în Spiritul critic...) că opera lui Ca- 
ragiale poate fi împărțită în trei mari perioade : cea a 
comediilor, cea a .Năpastei, a nuvelelor Făclie de paști 


şi Păcat, apoi, în sfîrșit, cea a momentelor. Criteriul îm-. 


părțirii era ideologic. Liantul care unește prima și a treia 
perioadă ar fi critica liberalismului dintr-o. perspectivă 
ideologică mult apropiată de a junimismului : în comedii 
s-ar satiriza excesele liberalismului, iar în momente, efec- 
tele acestuia, surprinse în straturile sociale mediane, adică 
acolo unde tranziţia de la o etapă a civilizaţiei la alta 
a fixat tipologic procesul anomaliei dintre formă și fond. 
Zarifopol, care a respins nu o dată — cu dreptate — unele 
aprecieri ale lui Ibrăileanu, a observat însă și el că la 
Caragiale, ca odinioară în Copiile de pe natură ale lui 
Negruzzi, „micii burghezi. sînt văzuţi cu optica boierească“. 
Poate că și această din urmă apreciere, absolutizată, e 
greu de acceptat în întregime. Am menţionat-o numai 
pentru că o aflăm exprimată de un critic care s-a stră- 
duit, în comentariile sale, să dezideologizeze finalitatea 
operei lui Caragiale, punînd accent numai pe valenţele 
general-umane. ra erai a | 

Poate că diviziunea lui Ibrăileanu e. prea rigidă, 
poate că şi aprecierea lui Zarifopol e prea exagerată. 
Imcontestabil e însă. faptul că în momente, în foile- 
toane 'și schiţe, adică mai peste tot în proza de mică 
întindere putem lesne detecta motive junimiste de circu- 
lație curentă. Lumea fixată sub ocular e aceea pripit şi, 
deci, fragil alcătuită. E lumea orășenească compusă, de 
regulă, din mici amploaiaţi, avocaţi, profesori de condiţie 
modestă, și înavuţiţi de dată recentă. E o lume pestriță 
în care vechile moravuri și habitudini-nu s-au pierdut cu 
totul, dar sînt apăsate disprețuitor de noile reguli de com- 
portament ce nu au apucat să intre în deprinderi. E în 
tot, o lume de mijloc, de trecere, care, se vede bine, nu 
poate să rămînă staționară pentru că din înfruntarea anti- 

nomiilor unul dintre elemente va izbîndi. Va apărea, 
atunci, un alt univers uman, cu alte deprinderi şi o-altă 
fizionomie nu numai: socială, dar poate că în primul rînd 
culturală și sufletească. Pină ce această prefacere. se va 
fi înfăptuit (dacă se va înfăptui vreodată !), Caragiale a 
‘contemplat un univers socotit al mahalalei. Dar o mahala, 
cum observase Ibrăileanu, sufletească, detectabilă nu nu- 
mai în mediul moașelor, al popilor cu parohii sărace (ca 
în Articolul 214), ci şi în „lumea bună“. Contradicţia dintre. 
aparenţă şi esenţă, altfel spus dintre formă şi fond, e le- 
gea care guvernează dinamica acestor existenţe inutil 
aferate. (De unde și inepuizabilul filon al comicului, . dacă 

ne gîndim la celebra definiție formulată de Bergson.) , 
„Dincolo de aparenţa lustrului monden, de hiperciyili- 
zaţie și cultură, apare. sfidător grobienia, semidoctismul 
şi neacomodarea cu cultura sufletească. Similicultura. nu 
priveşte numai volumul subțire de cunoștințe asimilate, 
dar. şi Weltanschauung-ul. Doamna „Măndiţa Piscopesco 
are joi five o'clock jour fixe anunțat, ca să se, știe, în 
VIndependance roumaine. Totul se petrece, în aparenţă, 
cum 'se cuvine. Un fecior în frac și mănuși albe veghează 
în hol. şi-i introduce pe oaspeți într-un salon somptuos, 
mobilat „în cel mai pur stil Louis XV“. Acolo. oficiază 
amfitrioana, asistată de sora «i, Tincuţa Popesco. Vraja 
se destramă instantaneu pentru că doamnele cu jour fixe 
se comportă, în salonul Louis, XV, ca două obișnuite pre- 
cupeţe : „Taci, tu! Las să-l ar ETa eu“, „Vii tocma, la 
pont“, „Apăi lasă-mă și pe,mine“. Apoi bîrfa groasă, curio- 
zitatea trivială, brutalitatea . de mojic cu care sînt tratate . 
slugile, ceremonialul servirii ceaiului. („Ce faci cu ceaiul 
ăla? — E: gata, coniţă. — Apăi de ce dracu nu-l aduci 
odată ? — E gata în. salon. — Atunci de. ce nu spui, 
proasto aa încăierarea dintre amfitrioane si. o invitată 
fixează temperatura morală, intelectuală și sufletească. a 
acestor personaje ` din „beau monde“. Nu alta e atmo- 
sfera în High-life ale căror! personaje le regăsim în Tele- 
grame: (Atenaisa Perjoiu, devenită 'Gregoreschco, Raul 
“Grigoraşeu etc.); Între Ziţa, doamna Piscopesco, Atenaisa 
Perjoiu-Gregoreschco, madam -Panaiatopolu (din Cadou), 
doamna Mandache (din Diplomaţie) nu e practic nici-o 
deosebire de esenţă. Sînt variaţii neînsemnate ale ace- 
leiași tipologii cu sorgintea în anomalia descrisă de Cara- 

giale a fi „extravaganta deosebire între realitate şi apa- 
renţă, între ființă și mască“. JIA 

__ Poate că nimic nu a detestat Caragiale mai mult decit 
demagogia. patriotardă, zelul naţionalist, xenofobia de ca- 
fenea. Era o convingere adinc stratificată pe care o aflăm 
peste tot în scrisul său, în opera literară, în publicistică 
sau în corespondenţă. Se întilneau aici într-o comuniune 
elevată propriile convingeri cu unele motive ideologice ju- 
nimiste. Teama de xenocraţie care l-a stăpînit pe Emi- 
nescu nu a găsit ecou în conștiința civică a dramaturgului. 
Caragiale —:cu firea sa de meridional lucid, înzestrat 
cu umor inegalabil —, disprețuia fanatismul de orice fel, 
şi gravitatea, cînd era prea de tot solemnă, i se părea, 
irecuzabil, suspectă de falsitate. Exemplarele umane po- 
sedate de o singură idee, fixă pînă la monomanie, i se 
păreau vidate de autenticitate. Neverosimile cum i se con- 
turau în imagine, construite pe o singură dimensiune, 
erau fie alungite nefiresc, fie lăbărțate pînă la dezumani- 
zare. În opera sa apar deci, invariabil, în ipostaze com- 
puse, cu nesinceritatea în convingeri stridentă, cu afectare 
în ton şi în frazare, rostind discursuri sforăitoare sau ima- 
ginînd proiecte mirobolante. Orice gest, fiecare atitudine 
sînt marcate de simulare, artificiul ivindu-se gros din 
fiecare cută a comportamentului. Iar simulaţia, nesinceri- 
tatea și afectarea nu erau doar tare caracterologice. Erau 
conștient utilizate din interes și se dezvăluiau a fi, toate, 
„măşti din comedia minciunii“, la care se apela avid pen- 
tru o: repede parvenire în ierarhia politică sau socială. 
Era o altă ipostază a venalităţii, monstruoasă ca atîtea 
altele. Unica modalitate de a o înfățișa a fost satira. O 
satiră acidă, neiertătoare pînă la cruzime, dezumflînd fi- 
xaţiile și simularea prin rîs hohotitor pentru că „nimic 
— spunea — nu arde pe ticăloși mai mult ca rîsul“. Prin- 
cipiul călăuzitor al patriotardului este cel înscris în sta- 
tutele societăţii „Românii verzi“. „A iubi neamul său este 
peste putinţă din partea aceluia care nu urăște celelalte 
neamuri. (...) Prin urmare, un neam trebuie să aibă veş- 
nic groază de celelalte, deoarece existenţa unuia n-are 
altă condiţie decît compromiterea completă a altuia. De 
aci, necesitatea imperioasă a exclusivismului. național ce- 
lui mai extrem.“ : Ipostazele umane ale fenomenului sînt 
românul și românca verde, ca și savantul de aceeași orien- 

tare şi culoare. Nu sînt ipostaze exprimate cu mijloacele 
artei. Vrem să spunem că general-umanul 'nu se iposta- 
ziază în concretețe particulară sau, mai bine, nu capătă 
întruchiparea individuală a unor tipuri. Românismului 
verde i se relevă doar trăsăturile generale caracteristice. 
Dar nu sînt coborite în real, prin individualitatea figurii. 
Sînt pagini de foileton publicistic şi nu 'de artă literară. 
Din fericire, ipostaza tipică a acestei categorii nu lipseşte 
din opera lui Caragiale. E Caţavencu. Poza sa patriotardă, 
tiradele sale demagogice („tirade distilate“, le definea Ti- 
pătescu) denunţă ţipător „invenţiunile antipatriotice“. El 
cultivă diversionist naționalismul, îl afișează strident pen- 
tru a forța ascensiunea .politică. Predică un izolaţionism 
ferecat („Nu voi, stimabile, să știu de Europa d-tale, eu 
voi să știu de România mea și numai de România...“), 
extaziază valori inexistente (,„,„Noi aclamăm munca, tra- 
valiul, care nu se face deloc în ţara noastră !“, In- 
dustria română e admirabilă, e sublimă, putem zice, dar 
lipsește: cu desăviîrşire“) şi reclamă, rizibil, o.redresare în 
domenii inutile. Ridicolul cariază nu numai „modelul“ său 
economic (,„Scopul. societăţii este:ca România să fie bine 
şi tot românul.să prospere !“), dar şi planul de acțiune 
imediată îndreptat, printr-un revelator raționament răs- 
turnat, spre ridicarea procentajului de faliți români. Este 
singura consecință benefică a programului său a cărui 
realizare o reclamă imperios : „Pînă cînd să n-avem și 
noi faliții noștri ?... Anglia-și are faliţii săi, Franţa-și are 
faliţii săi, pînă și chiar Austria-și are faliţii săi, în fie- 
care națiune, oricare popor, oricare ţară își are faliţii săi 
(îngrașă vorbele)... Numai noi să n-avem faliţii noștri !... 
Cum zic : această stare de lucruri este intolerabilă, ea nu 
mai poate dura 1...“ i ri zi | 


Miticii lui Caragiale sînt personaje joviale, bonome, le- 
jere în gîndire și comportament. Solemnitatea nu le prinde 
și monomaniile fanatice sînt aici de neînchipuit. Un Mitică 
naționalist extatic e o contradicţie în termeni, de vreme 
ce formula sa de viață e acomodarea, adaptarea la si- 
tuaţie. De aceea momentele scriitorului nu surprind poza ` 
stridentă a patriotardului fanatizat. Coriolan Drăgănescu, 
patriotard de circumstanţă, cel care conduce manifestaţiile 
studențești din faţa statuii lui Mihai Bravul, suferind pen- 
tru „civismul“ său de opozant bastonadele „bandiţilor po- 

liţiști“, va sfîrși prin a se dedica, firește, carierei de co- 
misar al poliţiei, însărcinat — se putea ? — cu înăbușirea 
manifestaţiilor studențești. Miticii evoluează aproape in- 
variabil pe o traiectorie cu circuit închis, cu o linie rota- 
tivă. Cînd e obsedat de o idee devine, ca personajul din 
Situaţiune, în lumea lui, ridicul. El e preocupat — firește 
la berărie și de aici la simigerie — de gravele probleme 
ale zilei, prezentul ca şi viitorul proiectîndu-i-se sumbru. 
lar amicul căruia i se confesează îl readuce, consolator 
și înţelept, la linia mediană a acomodării posibile. „Lasă, 
Nae, că se mai și exagerează“ și „Bine, Nae, nu trebuie 
să fie omul așa de pesimist. Lucrurile or să se îndrepte“ 
sînt norme de. viață care debutonează orice gravitate reală 
sau simulată. Cînd consolarea nu relaxează tensiunea, in- 
tervin zeflemeaua și * persiflarea, adesea candide. Un 
„C'eşt copil ?“; „Ei, aş !“ „Lasă, Lache“, sau „A se slăbi, 
Mitică“ înmoaie gravitatea, reinstalînd în drepturi bono- 
mia şi comprehensiunea. Comediograful Caragiale ride de 
cazurile limită, trecînd peste ele cu naturaleţe înțeleaptă. 
Personajul cu adevărat caragialian e prea înțelept pentru 
a frecventa „Societatea protectoare a Muzelor Daco- 
Romane“, după cum va suporta, în grele suplicii, anostele, 
stupidele conferințe despre „importantisimul“ subiect 
sociologico-istoriografico-estetic : : „Femeia în istoria și în 
poezia poporană a românilor în trecut, în prezent și-n 
viitor“, Factorii de iniţiativă ai unor asemenea asociații 
sau creatorii unor studii cu asemenea subiecte pompoase 
sînt contemplaţi cu haz compătimitor. Solemnitatea, și 
încă artificială sau interesată, a fost dezumilată prin ris, 
amintind de procedeele Junimii atunci cînd era confrun- 
tată cu poncife sau tirada pompoasă. Cu siguranţă că, 
printre altele; aceleași tare au fost relevate în maniile, 
nu numai verbale, ale pedagogului de școală nouă, Ma- 
rius Chicoş Rostogan. Aici satirizarea falsului patriotism 

s-a întîlnit cu denunţarea latinismului antifonetist. Teme 
și preocupări din sfera junimismului pe care Tarii ha 
le-a îmbrățișat și le-a apărat constant. 

Stratul junimist al operei lui Caragiale este, cum se 
vede, destul de temeinic constituit. Nu vom spune, de- 

sigur, că opera lui Caragiale este o integrală expresie 
artistică a junimismului. Dar nici nu se poate contesta 
adevărul că autorul Scrisorii pierdute. este, cu siguranță, 

în opera sa, cel mai junimist dintre marii scriitori ai. Ju- 
nimii. Mai junimist chiar decit Eminescu, prin. convingeri 
şi stare de spirit. Nu e: vorba,. repetăm, de un junimism 
datorat frecventării Junimii și nici — vezi. bine — anga- 
jării scriitorului în gruparea politică 'condusă de Carp. Pur 
şi simplu convingerile lui Caragiale, starea sa .de spirit 
erau mult înrudite cu ale Junimii. Disocierile, pe care le 
sesizăm mai bine astăzi, sînt relevate — paradoxal. — de 
acele elemente care în epocă păreau a fi tocmai întrupări 
artistice ale ideologiei junimiste. Vrem să spunem că în- 
truchiparea unor motive ideologice care erau comune cu 
ale Junimii a avut bătaia mult, mai. întinsă. Nu ne re- 
ferim numai la situaţii în care Junimea, ca grupare. poli- 
tică, era încă în epocă direct implicată. Astfel, scena [I 
din actul. II al Scrisorii pierdute în care fruntașii parti- 
dului condus de Trahanache numără, în prealabil, votu- 
rile, ştiind. cu precizie care le. sînt alegătorii favorabili 
şi cei: adversari, e un fenomen general al practicii elec- 
torale de atunci. L-au practicat deopotrivă liberalii . de 
toate orientările. ca și conservatorii. Maiorescu însuşi: (vezi 
episodul. descris de noi în capitolul III) l-a trăit ca erou, 

notind scrupulos detaliile în Jurnal. Și faptele menţionate. 
în 1891 s-au repetat, cu siguranţă;. aidoma la toate ale- 
gerile în care candidau şi junimiștii, “interpretând, în chip. 
necesar și cu naturaleţe, pe scena vieții, rolurile lui Tra- 
hanache, Farfuridi și Brinzovenescu. Iar pertractări,, chiar 
perfectate prin înțelegeri, ca cele dintre Tipătescu și. Ca- 
ţavencu (firește, mobilul era. mai înalt, iar mijloacele utili- 
zate nu erau venale) au purtat junimiștii, de regulă, în- 
tr-o activitate politică întinsă pe cinci decenii; De. cite 
ori nu au tratat şi pactizat Carp şi Maiorescu cu liberalii 
sau (mai apropiat de condiția de adversari contemporani 
ai eroilor din. O scrisoare pierdută). cu diversele grupări, 
mereu dizidente, din partidul conservator, - față de care 
junimiștii erau în necontenită, aproape, opoziție ! (Și, to- 
tuși, Maiorescu a ținut să sublinieze semnificația numai 

antiliberală a piesei ! 1) Așadar, oricît ar părea de curios, 
cei ce trebuiau să se recunoască în piesele lui Caragiale 
nu erau numai liberalii. Tarele liberalismului din : 1866— 
1885, surprinse de Caragiale, au devenit de aceea, cu vre- 
mea, ale întregii burghezii și chiar ale moșierimii antre- 
nată în relaţii capitaliste. Sau, mai bine, au devenit fe- 
nomene caracteristice politicianismului de toate culorile. 
Timpul a erodat stratul junimist, generalizînd semnifica- 
tlile. E privilegiul marei arte, care învinge conjuncturalul, 
fără a anula, implicaţia, istorică. Înfrăţirea şi împăcarea 
din Telegrame (unde eroii erau deopotrivă recoltaţi | din 
cele două mari: partide) şi-au . extins simbolul. Dealtfel, 
şi scriitorul a înțeles după 1900 că fenomenul surprins cu 
două-trei decenii în urmă își lărgise mult sfera, ameste- 
cînd'.ape care păreau odinioară ferm demarcate. Titircă 
Sotirescu & C-ie, care n-a apucat să treacă de faza-proiect, 
lixa evoluţia unui proces real. Chiristigiii au 'ajuns capj- 
talişti şi senatori cu opțiuni conservatoare în ciuda ve- 
chilor, „convingeri“ liberale. Iar practica politică a juni- 
miștilor, deveniți acum conducătorii efectivi ai partidului 
conservator, i s-a dezvăluit a fi, în 1907, tot atît de dăună- 
toare ca şi cea a liberalilor 2. Proiecţia junimistă a operei 
lui Caragiale și-a estompat granițele, generalizindu-se po- 
licrom. Și dacă e adevărat ceea ce a spus Ibrăileanu că 
IL. L. Caragiale „a fost clei istoric al unei perioade din 


E caracteristic. — scrie criticul — că tocmai în toamna 
castă an cu revizuirea constituţiei apare pe scena Teatrului Na- 
tional. Scrisoarea pierdută a d-lui Caragiale, jucată pentru prima 
oară la 13- noiembrie 1884; Adică nu e caracteristic că apare, ci 
este caracteristic . că este îndată primită. cu cea mai mare favoare 
şi îşi păstrează succesul pretutindeni în țară pe unde se repre- 
zintă. Discursul lui Caţavencu la întrunirea electorală din actul 
al 3-lea seamănă aidoma cu discursurile celebrităților din prima 
epocă a elocvenţei noastre politice, de care se vede că publicul 
este acum saturat şi începe să ridă. Oratori, retori şi limbuțti, 
Critice, vol. TI, p. 412.) . 

Ś Să nu uităm textul în chestiune din 1907: „Cele două aşa- 
numite partide istorice care alternează la putere, nu sunt, în rea- 
litate, decit două mari facţiuni, avînd fiecare nu partizani, ci clien- 
ia Capii facțiunilor sunt mai mult. sau mai puţin tacă po- 
Jiticiani *, 

istoria contemporană“ a ţării!, atunci e necesar să se 
adauge : a fost — adesea în pofida intenţiei — un istoric 
imparţial. | | 


4. Mai toţi comentatorii operei lui Caragiale şi Creangă 
„le-au evidenţiat importante trăsături comune. Acestea, 
s-a spus, sînt de ordin estetic şi ele se referă la carac- 
terul dialogic al scrierilor celor doi mari creatori, la struc- 
tura esențialmente subiectivă a acestor opere, la realis- 
mul lor. Ele au fixat estetic tabloul a două lumi. Creangă 
a celei țărănești, Caragiale a celei suburbane şi urbane. 
Două lumi care reprezintă, de fapt, două trepte- caracte- 
ristice și două modele -socio-politice în evoluţia structu- 
„rilor româneşti care, atunci, în a doua jumătate a veacului 
trecut, se înfruntau într-un proces ce avea să se de- 
monstreze mai tîrziu ca fiind decisiv. Așadar, de o parte 
milenar arhaica lume rurală, cu moravuri şi rînduieli bine 
stratificate, şi pe de altă parte fragila, noua și pripit în- 
tocmita civilizație urbană (inclusiv cea suburbană) în care 
nimic nu e așezat, totul e adaptat repede şi fără măsură, 
fatal tranzitoriu pînă la o posibilă statornicire. Esteticul 
ascunde, cum se vede, la o examinare mai aprofundată, 
un revelator strat ideologic. Şi, astfel, comunităţii estetice 
(dacă exprimarea e cea mai potrivită) a operei celor doi 
mari creatori trebuie să i se adauge și una — mai puţin 
sau deloc sesizată pînă acum — ideologică, integrabilă 
perfect așa-numitului strat junimist. | | enir 
Ion Creangă a devenit membru activ al Junimii în- 
tr-o perioadă cînd societatea ieșeană își impusese de mult 
Programul complex iar junimismul era- o orientare cu 
ştiută autoritate. Data intrării lui Creangă la Junimea mai 
constituie și azi obiect de controversă pentru istoria li- 
terară, oscilîndu-se între anii 1871 şi 1875. Nu e, se va 
vedea imediat, o pedantă dispută istoriografică. Încurcă- 
tura pornește chiar de la Maiorescu care, în 1897, în pre- 


1 Un comentator recent al operei lui Caragiale releva, de ase- 
menea, fresca istorică închipuită de scriitor: „Restabilind repe- 
rele cronologice ale inspiraţiei lui Caragiale, răsfoim parcă un 
album de epocă în care orice. stampă conservă un fragment au- 
tentic revolut“ (Șt. Cazimir. Caragiale. Universul comic, E.P.L., 
1967, p. 181—182). 

faţa la primul volum al Discursurilor parlamentare, re- 
ferindu-se la momentul 1871 cînd Costaforu a propus Ju- 
nimii să se angajeze în activitatea politică, citînd pe cei 
ce erau atunci membri ai societăţii, l-a pomenit și pe 
Creangă. Ba chiar, cu o pagină mai încolo, oferea şi un 
detaliu de atmosferă a ședinței cu pricina în care era 
implicat Creangă. Propunerea lui Costaforu, comunicată 
în ședință de Maiorescu, ar fi fost primită la Junimea cu 
risete homerice și în climatul boem al reuniunilor, s-ar 
fi intonat un cîntec al cărui refren solo l-a susținut, ca 
de obicei, Pogor, iar Creangă, întrerupînd discuţia pentru 
o anecdotă, ar fi relatat o istorioară despre profesorul 
fracţionist Suciu care a respins, la o întrunire electorală, 
instituirea taxei asupra „burlăcăritului“ î. Din această re- 
latare a lui Maiorescu reiese că la 1871 Creangă era ju- 
nimist, ba chiar cu state vechi de activitate de vreme ce 
își îngăduia să întrerupă dezbaterile pentru a plasa o 
anecdotă și nu stătea, ca un neofit, cuminte și tăcut, în 
spaţiul rezervat caracudei. În capitolul al doilea al cărţii 
noastre ne-am mai exprimat rezerva asupra veridici- 
tății acestei relatări a lui Maiorescu. A fost notată la peste 
un sfert de veac de la petrecerea evenimentului (cînd 
apa memoriei se tulburase pentru ca toate numele și de- 
taliile să se fi păstrat la locul lor), iar autorul urmărea 
să demonstreze surpriza totală încercată de societate cînd 
i s-a făcut cunoscută. propunerea lui Costaforu. De aici 
nevoia de a introduce detalii de culoare care să fixeze 
climatul acelei ședințe. A folosit pentru aceasta elemente 
din recuzita boemei care domnea la reuniunile Junimii. 
Pogor, cu corul și refrenele sale, ca și Creangă cu anecdo- 
tele de pe amîndouă ulițele, nu puteau lipsi. Ele aveau 
misiunea de a conferi autenticitate unei scene care, cre- 
dem, e creată de Maiorescu din nevoi compoziționale nu 
tocmai dezinteresate. Creangă nu era și nici nu putea fi 
membru al Junimii la 1871. La vremea aceea era frac- 
ționist. Negruzzi povestea, de pildă, că l-a cunoscut pe 
Creangă mult înainte de a fi început să frecventeze Ju- 
nimea.. Și anume, la. o întrunire electorală pe vremea cînd 
își pusese pentru prima oară candidatura la ta o Și 


a A Maiorescu, op. cit, p. 43—45. 

Creangă: l-a înfruntat: ca adversar politic 1.: (Figura lui 
Creangă va fi apoi evocată, sub numele de popa Smîntînă, 
în „copia de pe natură“, Electorale.).,,Eu — scria Ne- 
gruzzi — am vorbit cu Creangă pentru întiia oară lao 
alegere în sala Primăriei de Iași. Eram candidat la depu- 
tăţie și...“ Or cea dintîi alegere la care candidase directorul 
Convorbirilor a fost aceea din mai 1871, cînd Creangă nu 
numai că nu era membru al Junimii, dar nici nu-l cu- 
noștea pe Negruzzi, de vreme ce l-a înfruntat ca adversar 
înverșunat. Putea fi, deci, el membru al Junimii, și încă 
cu „drept“ la întreruperi, în aprilie. 1871, ? Evident, nu?. 
Apoi, procesele-verbale ale Junimii pe 1871 redactate de 
Xenopol nu-l pomenesc deloc pe Creangă printre parti- | 
cipanţii la.ședinţe. E adevărat că procesele-verbale pe 1871 
nu consemnează decît reuniunile din octombrie-decembrie. 
Dar, din fericire, s-au păstrat și procesele-verbale pe 
anul 1872 și parţial (doar două şedinţe) pe 1873. Nici în 
acești doi ani numele lui Creangă nu e menționat printre 
participanţi. Sigur că procesele-venbale întocmite de Xe- 
nopol sînt — cum se ştie — destul de lacunare şi deci 

„numele lui Creangă putea fi omis. Dar putea fi el omis 
trei ani la rînd de la toate ședințele ? 

Aproape toţi cei ce s-au. ocupat de. onida lui 
Creangă cu Junimea au indicat ca dată a intrării sale în 
societatea ieșeană anul 1875. Iar cel care l-a adus. acolo, 
o confirmă aceleași surse autorizate de informare, a fost 
Eminescu. O știm din Amintirile lui Negruzzi şi Panu, 
iar relatarea lor poate fi lesne verificată deopotrivă pe 
calea inductivă, ca și pe cea deductivă. Majoritatea bio- 

~ grafilor 3 povestitorului au ' reținut” data de 1875, iar pe 
Eminescu drept naș al; său întru ale scrisului. 


il Negruzzi, Aeon: din Junimea, ed. cit., p. 170. 

2? Singurul comentator care a dat crezare acestei ipoteze a. lui 
Maiorescu a fost Vladimir Streinu (vezi Ion Creangă, Editura Al- 
batros, 1971, p. 41—42). Întreaga. demonstraţie a acestui punct de 
vedere e, din păcate, construită. pe o premisă, falsă, insuficient Vve- 
rificată. 

3 Invităm . cititorul interesat spre cunoscute lucrări: G. Că- 
linescu, Ion Creangă, E.P.L., 1964 (în Opere, vol. 14, Editura Mi- 
nerva, 1972); Zoe Dumitrescu-Bușulenga, Ion ‘Creangă, E.P.L., 
1963 ; Savin Bratu, Ion Creangă, Editura Albatros, 1970. De 'ase- 
menea notele la ediția critică Opere:de Ion Creangă; datorate acad. 
aii ni şi Elisabetei Enorus (Editura Minerva, 1970, vol.. Il, 
P —324) > 

De fapt, semnificaţia — cel puţin pentru noi — a în- 
tregii acestei controverse despre data intrării lui Creangă 
în Junimea este esențialmente legată de numele lui Emi- 
nescu. Dacă am admite ca dată a „înscrierii“ în Junimea 
anul 1871 înseamnă că nu Eminescu e cel ce l-a adus 
aici; Ceea ce'e fals. Creangă a debutat la reuniunile Ju- 
nimii în septembrie 1875 (adică la reluarea, după vacanțe, 
a ședințelor), unde. a citit Soacra cu trei nurori, apărută 
în primul număr, pe octombrie, a: aceluiași an. Cel care 
l-a adus printre junimiști, după ce îl îmboldise stăruitor 
să scrie, a: fost poetul!. Cei doi s-au cunoscut în vara 
lui 1875. Eminescu devenise din iulie revizor școlar pen- 
tru judeţele Iași și Vaslui. Chiar în august a organizat la 
lași niște conferințe metodologice cu învățătorii din acest 
judeţ. Una din prelegeri a fost prezentată: de Creangă și 
remarcată de noul revizor. Pe vară s-au întîlnit și s-au 
împrietenit foarte. Eminescu a fost cucerit de talentul nou- 
lui său prieten, case, lą un pahar de vin, istorisea, cu o 
naturaleţe și un farmec inegalabile, povești, snoave sau 
zicători, după cum Creangă a rămas impresionat de cultura 
uluitoare a poetului, ce știa să fie — cu toate acestea — 
modest şi foarte „popular“. S-a ivit, astfel, una dintre ma- 
rile prietenii ale vieţii literare din acea vreme, din plă- 
mada căreia s-a revelat geniul lui Creangă. 

“Cum se ştie, Creangă! îl cunoștea pe Maiorescu din ia- 
nuarie 1864 cînd se înscrisese la Institutul pedagogic din 
lași. Institutul, o școală pentru pregătirea - învăţătorilor 
(„Școala preparandală“), era condus de Maiorescu, care a 
predat aici discipline“ pedagogice și un curs de gramatică 
română 'elementară. cu caracter‘ aplicativ. Aici Creangă 
s-a distins ca cel mai bun elev. Directorul l-a remarcat, 
de vreme ce l-a numit încă în timpul şcolii ca învăţător 
suplinitor, iar după 'absolvire (iunie 1865), fiind primul 
din promoţie, 'a “fost numit institutor cl. I, la aceeaşi 
școală. Stima a fost reciprocă între director şi elevul pre- 


1 Aceasta relevă, încă o; dată, rolul imens exercitat de Emi- 
nescu la Junimea ca descoperitor de talente. Are de aceea poate 
dreptate 'George Munteanu să afirme, reflectind pe marginea aces- 
tei stări'de fapt: „Fără Eminescu, şi în absenţa sa, fără ceilalţi 
mari emuli atrași de;el în cenaclu, Junimea s-ar fi redus în esenţă 
la Maiorescu, așa cum, în epocă, s-a redus Literatorul la. Ma- 
cedonski şi Contemporanul la Gherea. adică la structuri ce n-au 
atins plenitudinea“ (George Munteanu, op. cit., p. 62—63). ` 

parand. Creangă, trecut prin cîteva şcoli (inclusiv cea de 
catiheți de la Fălticeni) şi îngrozit de metodica predării 
abecedarului care-l chinuise și pe el cumplit, a avut re- 
velaţia efectivei revoluţii înfăptuite de Maiorescu în acest 
domeniu. Învățarea alfabetului odată cu scrisul, altfel 
spus conceperea scrisului și a cititului ca laturi ale unui 
“proces unitar de învățămînt, — o metodă novatoare — era 
o adevărată revoluţie în materie. Şi Creangă s-a declarat 
îndată partizanul acestei metodici pe care nu numai .că 
o aplică cu vocaţie în practica sa pedagogică, dar se şi 
angajează să o înfăptuiască teoretic într-un abecedar la 
care începe: să lucreze (împreună cu un colectiv de alţi 
colegi) de prin 1864—1865. În 1868 apare Abecedarul (se 
intitula, fireşte, Metodă nouă de scriere şi cetire pentru 
uzul clasei I primară) şi era o expresie materializată a 
metodei inaugurată de Maiorescu. În 1871, împreună cu 
- V. Răceanu, face să apară Învățătorul copiilor. Manualele 
lui Creangă s-au bucurat de o bună primire în lumea 
şcolii, cunoscînd numeroase ediții. Maiorescu le-a cunoscut 
şi le-a apreciat (Abecedarul ar fi trebuit să apară chiar 
la tipografia Junimii), văzînd, cu siguranţă, în ele bunele 
rezultate ale ostenelilor sale. pedagogice. În 1876, la su- 
gestia lui Maiorescu, acum ministru al instrucţiunii, 
Creangă, devenit între timp și membru al Junimii (fusese 
reintegrat și în învăţămînt în 1874 de către noul ministru), 
a alcătuit o altă lucrare, de astă dată cu profil deschis 
metodologic, Povăţuitoriu la- cetire prin scriere după 
sistema fonetică. Din păcate, ministerul Catargi căzînd, 
lucrarea lui Creangă a rămas nedifuzată. 

Nu credem că forţăm deloc lucrurile: dacă spunem că 
prin îmbrăţișarea, atît de entuziastă şi de fecundă, a me- 
todicii pedagogice maioresciene, Creangă se apropie de ju- 
nimism înainte de a fi devenit junimist. Nu era vorba 
de o acceptare conștientă a militantismului doctrinar- 
ideologic sau politic-junimist, de vreme ce Creangă era și 
prin 1871—1874 un fracţionist activ, văzînd în Junimea un 
organism de orientare cosmopolită. Dar adoptarea peda- 
gogiei maioresciene îl apropia, paradoxal, de una din com- 
ponentele ideologice junimiste. E vorba, firește, de critica 
pedantismului în sistema de învățămînt din care Maio- 
rescu, ca și Junimea în totalitatea ei, făcuseră un element 
important al criticismului pe care l-au inaugurat. Noua 

orientare în cultura românească, deschisă de Junimea, a 
cuprins în sfera ei și învățămîntul, pornindu-se fructuoa- 
sele bătălii împotriva etimologismului, a excesului latini- 
zant, a pedantismului sclerozat de orice fel. 

Creangă nu gîndea altfel, de îndată ce Maiorescu, la 
Institutul preparandal, i-a revelat adevărul. Și asta s-a 
petrecut tocmai la 1864—1865, adică atunci cînd Junimea 
era la începuturi. Monstruozitatea vechii metodici de pre- 
dare (ea însăși o expresie a sclerozei pedante) o cunoştea 
prea bine el însuși. Mai tirziu, în Amintiri din copilărie, 
i-a fixat imaginea cu o înverșunare critică nedisimulată, 
semn că iritarea nu se tocise deloc. ,Mustăciosul Davidică 
de la Fărcașa, pînă tipărea o mămăligă, mîntuia de spus 
pe de rost, răpede și fără greș, toată istoria Vechiului 
Testament de Filaret Scriban, împărţită în perioade, şi 
pronumele conjunctive de dativ și acuzativ din gramatica 
lui Măcărescu. 

Mi-ţi-i, ni-vi-li, me-te-îl-o, ne-ve=i-le ; me-te-îl-o, ne- 
ve-i-le, mi-ţi-i, ni-vi-li. 

Ce-a fi aceea, ducă-se pe pustiu ! Unia dondăneau ca 
nebunii, pănă-i apuca ameţeală ; alţii o duceau numai în- 
tr-un muget, cetind pănă le perea vederea ; la unia le 
umblau buzele parcă erau cuprinși de pedepsie ; cei mai 
mulţi umblau bezmetici și stăteau pe gînduri, văzînd cum 
îşi pierd vremea, și numai oftau din greu, ştiind cite ne- 
voi îi așteaptă acasă. Și turbare de cap și frintură de 
limbă ca la acești nefericiți dascăli, nu mi s-a mai dat 
a vede ; cumplit meșteşug de timpenie, Doamne fereşte !“ 

Și nu a uitat să-l evoce din nou pe acest Davidică, 
băiat zdravăn şi frumos care nu a mai apucat să se hiro- 
tonisească preot pentru că „a murit, sărmanul, înainte 
de vreme înecat cu pronume conjunctive, peritu-le-ar fi 
numele. să le peară, că au mincat juvaier de flăcău !“ Și 
cu o pagină mai încolo, vărsindu-și din nou năduful îm- 
potriva gramaticii de odinioară, o compara cu aceea nouă, 
evidențiindu-i valorile : ,,...Din ceaslov și psaltire, și acele 
bălmujite rău, ca vai de ele, să treci la gramatică, și încă 
ce gramatică ! Nu ca aceste de acum, pozderie de grama- 
tici ; unele raţionate, altele dezvoltate și ticsite de compli- 
mente, care, trebuie spus fără compliment, îți explică... 
pănă ce nu se mai înțelege nimică ; adică făcute anume 
pentru copii, de se joacă cu dînsele, de ușoare ce sunt 1...“ 

îndata în: viața literară 


E adevărat că aceste evocări Creangă le-a scris, probabil, 
prin 1688 (e vorba de partea. a patra din Amintiri), deci 
după ce se junimizase . „complet. :Dar nu e mai puțin ade- 
vărat că regăsim aici: convingeri afirmate încă în 1864— 
1868, adică în perioada: ZI Fi A Metodei. noi de scriere 
şi pote Era — se vede: bine — un jean, avant la date. 


.@. 

Creangă s-a "bucurat la Junimea. de o primire . 'entu- 
ziastă. Şi. asta chiar de la început. Voioşia ` şi naturalețea 
comportării, anecdotele sale de. pe ulița mare sau de pe 
cea mică au găsit un cadru ideal de manifestare. Pogor, 
Eminescu, Lambrior, Negruzzi şi toată caracuda au des- 
coperit în el un companion nesperat. A devenit, pe dată, 
la reuniunile săptămînale, un personaj de prim rang, invitat 
să se producă, ascultat, elogiat şi mult îndrăgit. S-a impus: 
atît de repede încît părea că: e acolo dintotdeauna. Nu 
altfel a fost întîmpinată și literatura sa. Se integra, con- 
siderau junimiştii, în spaţiul unei preocupări, acolo de 
mare interes : literatura populară. Pînă acum acest com- 

partiment fusese alimentat mai ales. de Slavici şi Miron 
Pompiliu. Se adăuga o nouă forţă. Chiar dacă era altfel 
structurată şi de o calitate artistică superioară,. janimiştii 
credeau că poveștile lui Creangă ţin, oricum, de această 
zonă mai mult etnografică decît estetică.. Funcţiona . în 
acest caz o anume comoditate în apreciere sau în clasi- 
ficare. Exista o categorisire, bine stratificată. Şi de vreme 

„ce aparențele pledau pentru o asemenea clasificare, de 
ce s-ar fi căutat alta ? Din păcate, aceasta era și opinia 
factorilor. de răspundere ai Junimii. Negruzzi a văzut din 
capul locului în Creangă o „figură țărănească și primitivă“, 
iar opera sa literară, ascultată fiind „cu plăcere şi haz, 
i se revela drept creaţia unui „talent primitiv şi necio- 
plite. E o opinie formată la primul contact cu personali- 
tatea şi opera lui Creangă, care s-a păstrat în cei aproape 
cincisprezece ani de frecventare a Junimii şi — culmea ! i — 
a fost transcrisă: aidoma în. 1919—1920, cînd începe să-și 
publice în Convorbiri — Amintirile din Junimea. Ne gră- 
bim să menţionăm că pentru Negruzzi termenii „„primi- 
tiv“ şi. „necioplit“ nu au nici caracter peiorativ şi nici unul 
diminuant. Voiau pur şi simplu să sublinieze structura 

populară a oct olita și:a creaţiei. sale. Eticheta,. odată 
fixată, nu a mai putut îi dezlipită. Nu alta a fost pină 
prin. 1880. opinia lui. Maiorescu, care, deşi considera, în 
1876 cînd cerea să i se trimită și lui spre lectură Moș 
Nichifor Coţcariul, că ale sale „scrieri în genere sunt 
o-adevărată îmbogăţire a literaturii noastre“, nu izbutea 
totuși să vadă în această nuvelă („prima nuvelă româ- 
nească de atmosferă“, spunea Călinescu) mai mult decit 
o istorioară. „foarte interesantă în felul ei și cu adevărat 
românească“, consiliind însă redacția Convorbirilor să n-o 
publice sau, in extremis, să se opereze modificări 1. 

Nu trebuie să se vadă în această evaluare o subapre- 
ciere a „operei lui Creangă. Maiorescu a situat-o . odată 
alături de poeziile lui Eminescu şi de marile creații poe- 
tice ale lui Alecsandri (Pastelurile şi Ostașii noştri), con- 
siderată fiind ca reprezentativă pentru „epoca de renaș- 
tere literară“ produsă de Junimea și, vom arăta mai în- 
colo, o expresie elocventă pentru intrarea literaturii româ- 
nești în faza romanului poporan, adică a câștigării unui 
timbru artistic naţional. Dar cu toate -acestea, pentru el 
opera lui Creangă nu trecea dincolo de granițele geniului 
popular. Că opera humuleșteanului era o înaltă expresie 
a creaţiei culte, de un. mare rafinament artistic, Maio- 
rescu nu a fost conștient. Misiunea de a evidenția aceasta 
a revenit criticilor. de după 1900 :..N. Iorga, G. Ibrăileanu, 
G. Călinescu, . Vl.: Streinu. Pentru perceperea proporţiei 
adevărate a edificiului eră nevoie, probabil, de distanță. 

E drept că Maiorescu nu a formulat despre opera lui 
Creangă nimic esențial, neintuindu-i, poate, nici eleva- 
ţia artistică. Ar fi făcut-o, cu siguranţă, dacă i se ivea 
prilejul să se ocupe în mod special de creaţia humuleștea- 
nului (cum s-a întîmplat cu Eminescu și Caragiale). Dar 
prilejul nu s-a ivit şi el nu l-a provocat pentru că, vorba 
lui Călinescu, criticul Junimii „nu avea plăcerea. anali- 
zei“. Pentru Maiorescu, repetăm, Creangă rămînea ex- 
clusiv un scriitor poporal și această dimensiune a știut 
să o evidenţieze şi s-o prețuiască cum se cuvine. E vorba, 
desigur, de teoria romanului poporân. Nu uităm că, nu 
o dată, Călinescu a demonstrat magistral că autorul lui 


erai bi: scrisorile către A Naum şi N. Gane, în I. E. Torouţiu, 
op. cit., vol. V, p. 26 şi vol. III, P. 0 

Moș Nichifor Coţcariul mı e un scriitor poporan și, ca 
atare, opera sa nu poate fi integrată în teoria maioresciană 
a romanului. Divergența. de. clasificare pornea de la 
puncte de înţelegere diferite. Călinescu îi reproşa con- 
ducătorului Junimii că etichetîndu-l pe Creangă drept 
poporan i-a diminuat valoarea, plasîndu-i opera într-o 
zonă a condiţiei artistice inferioare: Dar pentru Maiorescu 
(chiar dacă nu a intuit ca adevărat formula artistică a 
operei lui: Creangă), calificativul de poporan.nu 'semnitica 
o situare mai joasă pe scara valorii estetice. Voia pur 
și simplu să desemneze unele creaţii în care individuali- 
tatea unui popor se exprimă în formă artistică obiecti- 
vată („Căci orce individualitate de popor își are valoarea 
ei absolută, și îndată ce este exprimată în puternica formă 

“a frumosulai, întîmpină' un răsunet de iubire în restul 
omenirii ca o parte integrantă a ei“). În consecință, opera 
lui Creangă i s-a părut că se integrează fericit unui „în- 
treg curent al gustului estetic în Europa, curent pe care 
noi îl credem foarte sănătos și în urma căruia romanurile 
țărănești şi descrierile tipice au ajuns să fie cele mai 
preţuite...“. Iar exemplele pe care își sprijinea teoria nu 
erau nici ele deloc diminuanite, integrîndu-l într-o fa- 
milie de spirite de preţuire recunoscută. Alături de Heyse, 
George Sand, Flaubert, 'Turgheniev, Dickens, Fritz Reuter 
îi cita pe Slavici şi pe „neprețuitul Creangă“ cu ale sale 
Amintiri din copilărie. E incontestabil că nici aici nu se 
spunea nimic despre Moș Nichifor... şi nici despre marea 
artă a poveştilor. Dar în cazul de față nu aceasta îl 
interesa pe critic, preocupat fiind să evidenţieze acele 
opere și acele modalităţi estetice prin care spiritualitatea 
românească se poate impune pe plan european. Și, fapt 
într-adevăr important, atunci, în 1882 avea convingerea 
că opera lui Creangă este un glas purificat care poate 
vorbi lumii culte europene despre iai spiritualităţii 
românești. 


Cu siguranţă că cel care l-a înţeles cel mai bine pe 
Creangă a fost Eminescu. I-a înţeles dimensiunile ade- 
vărate ale personalității şi virtualitățile operei încă îna- 
inte de geneză, îndemnîndu-l s-o făurească. Nu e exagerat 

să se spună că dacă se poate vorbi (și se poate !) despre 
un strat junimist în opera lui Creangă, acesta a fost cel 
mai bine intuit de Eminescu. L-a adus la Junimea, consi- 
derînd că locul său era acolo. Adevărul este însă că 
ceea ce am numit stratul junimist din opera lui Creangă 
e apropiat și de Weltanschauung-ul social al lui Eminescu. 
„Când l-a cunoscut și au cimentat marea lor prietenie, 
Eminescu a fost cucerit de geografia etnică a universu- 
lui stăpînit:de Creangă. Era o lume ai cărei parametri îi 
cunoștea și o îndrăgea. E adevărat că el ajunsese la con- 
figurarea ei în urma unor lecturi complexe și a unor 
meditații care au căpătat structura unei filozofii sociale. 
„La Creangă o descoperea în expresia ei originară, frustă 
şi netrecută prin alambicul reflexivităţii. Era lumea civi- 
lizaţiei rurale, arhaice, în care totul părea că dăinuie 
de milenii, cumpănit și așezat, ferit de eroziune și ar- 
tificiu. E o opinie pe care o găsim exprimată în martie 
1882 într-un articol din Timpul unde poetul comenta vo- 
lumul de nuvele al lui Slavici. Sublinia că revelator în 
opera lui Creangă, precum și în aceea a lui Slavici, este 
„împrejurarea că într-un mediu pe deplin stricat, cum 
e pătura suprapusă de plebe din România, în mijlocul 
unei corupții care. împreună în ea viciile Orientului tur- 
cesc. cu. ale Occidentului, și-au păstrat sănătatea sufle- 
tească, reflectă tinerețea etnică, curăția de moravuri, 
semnul neamului românesc.“ 1 Așadar, etnia, cu ale sale 
înfățișări specifice, o descoperise romanticul Eminescu 
în opera prietenului său Creangă. Dar este percepţia 
poetului cea adevărată ? Sau a proiectat asupra operei 
lui Creangă. perspectivele propriei sale viziuni sociale ? 
Potrivit ar fi să se spună că poetul a izbutit să desci- 
freze straturile mai adinci ale operei humuleșteanului 
pentru că dispunea de forța de penetrație a Weltan- 
schauung-ului său social. A crezut, și nu a greşit, că il 
regăsește în formă ideală în universul proiectat „de 
Creangă. 

S-a afirmat că opera lui Creangă este o expresie a 
sufletului românesc. Dar suflet românesc era, atunci, o 
altă expresie pentru cel țărănesc. Altfel spus tradiția mi- 
lenară de habitudini și moravuri, îndeletniciri, gîndire 


1 M. Eminescu, Opera politică (ed. I. Crețu), vol. II, p. 439. 

şi limbă care s-a păstrat neatinsă . încă de prefacerile 
noului tip de civilizaţie. Era tocmai lumea'spre care as- 
pira Eminescu, scârbit cum a fost de spectacolul contem- 
poraneităţii. Într-adevăr, Creangă a- surprins în scrierile 
sale universul nostru mural. într-o epocă în care socie- 
tatea românească trecea de la faza ei. patriarhală la 
aceea a: organizării moderne. Şi în faţa presiunii noilor 
rînduieli, nu puţini trăiau regretul risipirii celor. îndăti- 
nate 'şi presupuse. stabile. Opera lui Creangă respiră 
această nostalgie îndurerată după cele ce au fost odată, 
azi se împuţinează şi tind să dispară cu totul. E regretul 
ţăranului independent, răzeș, care. își dorește menţinută 
condiția, dar simte că vechile zidiri sînt amenințate de- 
finitiv. Imaginea vechimii, a structurilor rurale răzeșești 
“revine adesea, ca un motiv obsesiv, în creaţia lui Creangă 
înmuind-o în unda regretelor. E exprimat nu atît, poate, 
dorul spre reîntoarcerea la vechile structuri, cît regretul 
că ele se duc fără putință de oprire. „Stau:cîteodată şi-mi 
aduc aminte ce vremi şi ce oameni erau în părțile 
noastre pe cînd începusem și eu, drăgălită-Doamne, a mă 
ridica băiețaş la casa părinților mei în satul Humuleştii, 
din tîrg drept peste apa Neamţului... Ş-apoi Humuleștii, 
și pe vremea aceea, nu erau numai așa, un sat de oameni 
fără căpătii, ci sat vechiu răzăşesc, întemeiat în toată 
puterea cuvîntului: cu gospodari tot unul și unul, cu 
flăcăi voinici și fete mîndre, care știau a învirti și: hora, 
dar și suveica, de vuia satul de vatale în toate părțile, 
cu biserica frumoasă și niște preoți și dascăli și poporeni 
ca aceia, de făceau mare cinste. satului lor...“ Imaginea 
răzeșimii țărănești de altădată o aflăm — semnificativ ! — 
Și în prima sa scriere și chiar în: primele ei rînduri. S-ar 
putea spune :că prin ea a debutat scriitorul şi a devenit 
în spaţiul operei, ea însăși, o expresie a lumii care se pre- 
gătea să se risipească. Gospodăria babei din Soacra cu 
trei nurori are această înfăţişare: „,O.. răzeşie destul 
de mare, casa bătrînească cu toată pojijia ei, o:vie cu 
livadă frumoasă, vite şi multe păseri alcătuiau gospodăria 
babei. Pe lîngă acestea mai avea strînse. şi părăluţe albe 
pentru zile negre ; căci lega paraua cu zece noduri. şi 
tremura după ban.“ a Iar tabloul regiunii iara rani pictat 


regretelor după cele ce au fost și nu mai pot fi ?. 

„ Este fixată, observase Ibrăileanu, în opera lui Creangă 
nostalgia după cele vechi, întocmite temeinic, în care re- 
laţiile sînt apropiate, calde și comunitare. Unde traiul 
e cel din` totdeauna, cu îndeletniciri bine. statornicite, 
legate — toate — de pămînt și de cadrul natural. Recrearea 
acestui univers din aburul amintirii producea dacă nu 
iluzia că mai ființează aievea, oricum, o pildă comparativă 
pentru - civilizație mouă, repede încropită. “Încropită din 
material fragil și înălțată în grabă, după modele refor- 
matoare: împrumutate de. aiurea. Povestitorul a privit 
cu neascunsă mefiență spre noile întocmiri, îndreptin- 
du-şi ironia spre zonele în care se agitau exponenţii zelu- 
lui reformator. Nu astfel trebuiesc interpretate cele două 
povestiri în care moş Ion Roată e confruntat cu zbuciu- 
mul unor evenimente acute, ele înșile ipostaze ale disputei 
dintre „timpul de faţă cu cel trecut“ ? Moș Ion Roată e 
un filo-unionist. Dar ca orice conservator ar fi voit ca 
în lupta dintre cele două timpuri să se salveze cit se 
putea “din cele supuse eroziunii. De aceea nu-i agrea de- 
fel pe transformiștii radicali. În comentariul lui Creangă 
— care amintește. de o cuvîntare la o populară întrunire 
politică în care oratorul, simțindu-se printre ai săi, își 
spune opinia nonșalant, fără a ţine seama de rigorile re- 
toricii — aflăm această caracterizare :. „Boierii cei tineri, 
crescuţi de mici în. străinătate numai cu franţuzească, și 
cu nemţească, erau cârtitori asupra trecutului “şi: cei 
mai guralii totodată. Vorba, portul şi' apucăturile bătri- 
neşti nu le mai: venea la socoteală. Și din această pricină, 
unia; în aprinderea. lor numeau pe cei bătrîni : rugini 
învechite, ișlicari, strigoi şi cîte le mai venea în minte, 
după cum le era și creșterea“. Și după ce fixa cu blindeţe 
critică şi „nătîngia unor bătrîni“, autorul încheia : „În așa 
încrucișare sde. idei se aflau boierii bătrîni cu tineretul 
din. Divanul ad-hoc al Moldovei, cu toate că şi unii și 
alţii erau pentru «Unire». Numai atita că bătrinii voiau 
«Unire» cu. tocmală, iar tinerii «Unire» fără socoteală, 
cum s-a şi făcut.“ Acesta este comentariul autorului. 
Dar nici opiniile eroului său nu'sînt altele : „Ei, cucoane, 
cucoane ! Puternic eşti, megieș îmi ești, ca răzeș ce mă 
găsesc, și știu bine că n-are să-mi fie moale cînd m-oi:1 
întoarce acasă, unde mă așteaptă nevoile. Dar să nu vă 
fie cu supărare, ia, palmele aceste țărănești ale noastre, 

străpunse de pălămidă şi pline de bătături, cum le ve- 
deţi, vă tiu pe d-neavoastră de-atita amar de vreme și 
vă face să huzuriţi de bine. Și mai mult decit atita : orice 
venetic, în ţara asta, este copleșit de dumneavoastră, 
şi-l priviţi cu nepăsare cum ne suge sîngele și tăceţi și-l 
îmbrăţoșaţi. Numai noi, vite de muncă, vă suntem dragi 
ca sarea în ochi...“ Iar boierul bătriîn, exponentul celor ce 
voiau noile rînduieli numai că introduse: „cu tocmală“. 
exclamă aprobator la intervenţia amăriîtă a lui moș Ion 
Roată : „„Decit un bonjurist c-o mînă de învățătură, mai 
bine un ţăran cu un car de minte !“ Știm că cele două po- 
vestiri despre moș Ion Roată nu sînt dintre cele mai aurite 
artistic. Dar şi ele ne îngăduie să întrevedem opiniile 
autorului. Deopotrivă, în comentariile sale ca și în cele 
ale eroului. Şi nu aflăm aici idei şi opţiuni care ne amin- 
tesc destul de bine de ideologia junimistă ? 

Apoi umorul amar al lui moş Ion Roată face trăsătura 
de unire cu personajele de ficţiune din opera lui Creangă. 
Nu e umorul o caracteristică a artei lui Creangă, încît 
Ionică cel Prost, Ivan Turbincă,' Dănilă Prepeleac au 
fost pe bună dreptate consideraţi ipostaze particularizate 
ale aceluiași personaj simbolic ? Simbolizau istețimea 
ţăranului care în disputa cu cei mai puternici în avere în- 
vingea fie prin inteligenţă şi şiretenie, fie prin umor. 
Un umor amar care ar fi fost totdeauna modalitatea spe- 
cifică, am spune naţională, de. defulare în clipe de res- 
trişte. E eliberare prin spirit, o supraviețuire prin inteli- 
genţă, a unui popor cu o istorie veche, a cărui experiență 
de viaţă s-a concentrat, secular, în gesturi și vorbe. Iar 
vorbele sînt, mai totdeauna, de duh. - i ' 

Opera lui Creangă este evident apropiată de junimism, 
chiar dacă nu toți junimiștii au descifrat acest adevăr. 
Dar acest mare adevăr l-a intuit Eminescu, afirmîndu-l 
cu claritatea care îi era caracteristică. Și e destul. Oricum, 
opera lui Creangă nu are, paradoxal, nimic comun cu să- 
mănătorismul, deși acesta din urmă a elogiat pină la 
exces timpurile revolute și a anatemizat cu violență noile 
rînduieli. Dezrădăcinaţii care au umplut pînă la saţietate 
scrierile sămănătoriste nu se pot revendica din arta şi 

psihologia . personajelor lui Creangă. Ele îl ipostaziază pe 
țăranul autentic, în ambianța autentică, care știe să ţină, 
cu pieliceră; niiloaia între contrarii care se înfruntă 
fatal. 


5. Ca şi Creangă, Ion Slavici e descoperirea lui Eminescu. 

“Ba poate că în cazul lui Slavici meritul e și mai mare 
decit în cel al lui Creangă. Viitorul prozator moldovean 
avea, într-un fel, legătura cu scrisul, chiar artistic, prin 
preocupările sale didactice și de autor de manuale, pe 
cînd Slavici era la sfîrşitul anului 1869, cînd l-a cunoscut 
Eminescu la Viena, înstrăinat aproape, cum va mărturisi 
apoi. Poetul i-a relevat valorile culturii românești, pu- 
nîndu-i efectiv şi condeiul în mină. Nu vom spune că 
descoperirea a fost egală în valoare și importanţă cu 
aceea realizată prin Creangă. Dar s-a demonstrat a fi 
o descoperire de seamă. Slavici nu este — se știe înde- 
obşte — un creator de înălțimea celor trei mari contem- 
porani ai săi: Eminescu, Caragiale, Creangă. Dar se si- 
tuează, cu siguranţă, în imediata lor succesiune. În ca- 
pitolul despre J'nimea din Wicrarea colectivă Istoria li- 
teraturii române moderne T. Vianu, integrîndu-l pe 
Slavici în paragraful „marii creatori“, nota că iniţiativa 
sa „are nevoie de justificări“ pentru că lipsa de seducţie 
verbală și imaginativă, limba săracă evidenţează că „după 
fastuosul banchet al lui Eminescu, al lui Caragiale, al lui 
Creangă, Slavici ne invită la un ospăț mai sărac“ 1. So- 
cotea totuși că după această ierarhizare obiectivă, Slavici 
— pentru: multiplele însușiri ale operei sale — merită 
să fie așezat în același mare capitol, chiar dacă spre 
sfîrșit. Aceasta nu înseamnă, e necesar să se precizeze, 
o diminuare a operei lui Slavici, ci o dreaptă prețuire a 
unei arte adevărate care a izbutit să se impună posteri- 
tății, disociind capodoperele de multele (prea multele !) 
scrieri de tot felul. 

Ceea ce l-a cucerit pe Eminescu la Slavici a fost, cu 
siguranţă (ca mai tîrziu la Creangă), întruchiparea puri- 
tății sufletului țărănesc. Viitorul prozator era o inepui- 
zabilă comoară de literatură populară a cărei autentici- 


1 Op. cit, p. 314—315. 

tate “nu' se alterase prin adstraturi prelucrătoare; Apoi 
firea așezată a lui Slavici, gîndirea sa cumpănită, de des- 
cendent al micilor comunităţi rurale. nu putea decît să 
atragă simpatia poetului ‘care descoperea cu bucurie un 
tînăr ardelean la care lumea poveştilor şi cea a vieţii 
trăite se integrau firesc într-o armonie puţin obişnuită. 
Urmăreau apoi la Viena aceleași “cursuri (comune, unele, 
celor două. facultăți, drept şi filozofie, pe care le frecven- 
tau . Slavici şi, respectiv, Eminescu). Și-au descoperit, 
audiindu-l pe Lorenz von Stein, pe Ihering sau- pe Zim- 
merman, puncte de vedere înrudite, cînd nu erau chiar 
aceleași. Fără îndoială, Eminescu, tânăr: de pe acum. cu 
lecturi. temeinice şi o gîndire strălucitoare, a călăuzit, cu 
delicateţe, ..formaţia intelectuală a. moului său prieten. 
Dar chiar această îndrumare a devenit posibilă. pentru că 
opiniile erau, în general, . aceleași. Au. avut revelaţia -fi- 
lozofiei.. schopenhaueriene (şi, prin aceasta: a gînditorilor 
greci și a lui Kant), au devenit (prin. Lorenz von. Stein) 
partizanii dreptului natural şi: ai evoluţiei. organice, con- 
siderau, necesară . edificarea ţărmurită a civilizaţiei naţio- 
nale, izolată, , prin legi protecţioniste, : de pericolul pene- 
traţiei acaparatoare, a capitalului alogen. Urau noile, al- 
cătuiri capitaliste .și credeau posibilă conservarea struc- 
turilor rurale arhaizante.. Erau, pe scurt Sps, adepții unui 
conservatism ` luminat, care. : nu.: - excludea progresia, ci 
O. presupunea cu necesitate. şi considerau. ca „postulat 
'axiomatic. țărănimea ca fundament al civilizaţiei româ- 
neşti. Opiniile lor erau, așadar, apropiate de ale junimis- 
mului, cu. preciziunea că. Slavici, ca și Eminescu, expri- 
mau năzuinţele țărănimii răzeşești şi nu. ale boierimii. 
Că năzuinţele: acestor. două. categorii sociale. se întilneau 
în. ostilitatea faţă. de înnoirile. capitaliste, se ştie. După 
cum este. cunoscut că această comunitate de interese an- 
ticapitaliste nu acţiona continuu. şi. nici ni anula marile 
antinomii între două pături sociale, în fond, ostile. 

Poetul, descoperindu-i darurile; l-a îndemnat să scrie. 
L-a recomandat — prin Negruzzi — Junimii şi în primul 
număr, din- 1871. a debutat în Convorbiri cu comedia 
Fata de birău.. În același. an, la „același îndemn, elabo- 
rează întinsele Studii. asupra. “maghiarilor. care apar în 
paisprezece numere ale revistei junimiste. Devenise mem- 
bru, îndrăgit, al Junimii şi cu bursa căpătată. de la socie- 

tate (apoi cu o alta acordată de Maiorescu ca ministru) 
şi-a putut continua. studiile, juridice, fără a izbuti să şi 
obțină. atestatul de absolvire, nemulţumindu-l — ca. și 
Eminescu — pe conducătorul Junimii. După un scurt 
episod:..ieşean, se stabilește la: București devenind, 
spre. sfîrşitul. lui ianuarie -1877 (sau, după alte izvoare, 
încă din martie 1878), redactor la Timpul.. Din. noiembrie, 
i se 'alătura şi Eminescu. Cei doi tineri devin, în fapt, 
realizatorii ziarului conservator (la care de prin; februarie 
1878 a lucrat, cum se ştie, și Caragiale), deși din ianuarie 
1878, conducătorii partidului numesc pe Zizin Cantacuzino 
redactor-şef. Formal; la. Timpul — cum: au stabilit exe- 
geții operei lui Slavici 1 scriitorul se ocupa numai de- ru- 
brica ` literară, și de partea consacrată problemelor de 
politică externă. Dar prozatorul era în egală. măsură pre- 
ocupat. de aspectele politicii interne, despre. care înţele- 
gea să-și expună răspicat cuvîntul. Nu numai în problema 
transilvană, căreia Slavici ştie să-i acorde, spațiu respec- 
tabil în coloanele ziarului, dar și în cel de dincoace de 
Carpaţi. Formal, sau bibliografic vorbind, se pot semnala 
puţine articole scrise de Slavici despre. fenomenul poli- 
tic intern. Aceasta nu înseamnă defel —. cum spuneam — 
că Slavici nu şi-a spus cuvîntul în aceste chestiuni. Nu 
e vorba numai de faptul, că pînă de curînd? mai toți 
istoricii literari au fost. preocupaţi să „descopere aproape 
exclusiv în paginile Timpului, articolele. lui. Eminescu şi 
ale lui Caragiale (procedindu-se — nu:.0 dată — prin 
atribuiri hazardate),' cele ale lui Slavici ieşind, sistematic, 
din atenție. Important în această chestiune «e faptul că 
practica redacțională de atunci presupunea o muncă în 
colectiv, azi puțin (sau deloc), uzitată. Articolele, indi- 
ferent cine le scria, exprimau. opinia redactorilor gaze- 
tei, cu deosebire. ale celor trei tineri scriitori junimiști. 
(Semnificativ e şi cazul- relatat de T.V. Ștefanelli că odată, 
invitîndu-l în oraș pe Eminescu, acesta l-a rugat pe- Ca- 
ragiale să-i termine articolul la care tocmai trudea.5) 
Consensul era, fără exagerare spus, unanim, chiar. dacă 


1 Despre activitatea celor doi scriitori la Timpul vezi Pom- 
piliu Marcea, Ioan Slavici, E.P.L.,. 1965 şi D.,Vatamaniuc, Ioan 
Slavici și lumea prin care a trecut, Editura Academiei, 1968!m T 

2 Vezi, D. Vatamaniuc, Teofil Bugnariu I. Slavici, Bibliografie, 
Ed. Enciclopedică, 1974. 

3 T. V, Ștefanelli, Amintiri despre Eminescu, p. 157. 

Eminescu conferea verbului învolburare pasională, acolo 
unde Slavici ar fi instalat cumpănire şi calm. Dar din- 
colo de aceste deosebiri, nu numai stilistice consensul în 
opinii era — repetăm — suveran, Și aceasta privește de- 
opotrivă elementele, importante, -din fondul: ideologic 
junimist, ca şi cele care se instalează în -parajunimism. 
Că în convingerile lui -Slavici junimismul ideoiogic 
“era bine instalat o dovedese aceste confesiuni intime, 
într-o scrisoare din octombrie 1876, adresate prietenului 
ardelean. Vicenţiu Mangra : „Tinerii crescuţi fiind în străi- 
nătate,. cînd s-au întors în ţară erau niște străini. Ei 
înțelegeau prea bine ce se petrece în Franţa, Italia ori 
Germania, nu aveau însă de unde să înţeleagă ce se pe- 
. trecea în România. Astfel ei se credeau a face bine făcînd 
în România ceea ce ar fi făcut dacă ar fi rămas în țările 
în care au fost crescut. Înțelegi prea bine că o mai mare 
nenorocire nu se putea. Aceşti oameni sileau pe România 
a face ce nu se potrivește cu firea ei, și astfel, ce între 
oameni cu minte nu este cu' putinţă, o 'sileau a risipi o 
mulțime de puteri pentru ţinte nebune... Țăranul ‘român 
devine un om: buiguit, ca și cînd cineva l-ar fi apucat și 
l-ar fi: dus în Belgia ori în Franţa. O viaţă publică cu 
totul străină nu îl privește, nu îl interesează, el n-o pri- 
cepe, el nu ia parte la dînsa, chestiuni publice nu îl im- 
presionează.;. Poporul singur muncește. şi poartă sarcina 
acestui onganism complicat, 0: poartă singur, căci în 
această ţară el e singurul muncitor.“ 1 sisi 
Peste doi ani, aceste convingeri sînt deschis afirmate 
în studiul. Soll şi haben, comentariu pe marginea dispu- 
telor legate de vestita, atunci, problemă a articolului 7 
din Constituţie. Anomalia formelor fără fond îi apărea 
scandaloasă şi intervenţia puterilor străine într-o: pro- 
blemă de acut interes naţional i se părea a fi o altă ipos- 
tază a tentativelor capitalului străin de a pătrunde și a 
ne domina, După ce a determinat modificarea silnică a 
unor structuri de seculară tradiţie, acum încerca o nouă - 
modificare. De astă dată — i se părea lui Slavici — ar fi 
agravant. pernicioasă, ameninţind să se adîncească pră- 
pastia dintre modernitatea. străină a așezămintelor po- 
litice şi „firea“ poporului. „Deodată țăranul român se află 


1 B.A.R., Msse rom. 50275. i 

în niște așezăminte străine şi pentru dînsul în mare parte 
neînțelese, așezăminte care adeseori trebuiau să-i pară 
pocite, nedrepte ori cel puţin de prisos... Şi pînă în ziua 
de astăzi prăpastia între noi și popor e mare. Întreaga 
noastră viață intelectuală și morală e străină de firea 
lui ; cultura noastră, multă, puţină câtă este, în loc de 
a fi aşezată pe premisele aflate în individualitatea po- 
porului, pleacă din niște premise cu totul închipuite și stă 

oarecum atârnată în văzduh. Într-un cuvînt, punctele de 
atragere între noi și dînsul nu sunt decit foarte puține, 
și astfel îi facem impresia unei invaziuni ce-l jignește 
în dezvoltare.“ 1 

" Regăsim aici, compact asamblate, destule motive ideo- 
logice junimiste. Şi 'nu dintre cele de importanţă minoră. 
De la ideea importării silnice a unei suprastructuri poli- 
tice de către o tinerime neprevenită, la aceea a înălțării 
pripite a unor organisme. politice străine de tradițiile 
locale, pînă la ideea că țărănimea, singura „clasă pozitivă“, 
duce pe umerii săi noile rînduieli civilizatorii pe care nu 
le înţelege și nu i se potrivesc, totul este exprimat repede 
și hotărit. Cine nu recunoaște aici opinii similare celor 
exprimate de un Maiorescu, Carp sau Th. Rosetti, pe 
care le aflăm apoi și în publicistica lui Eminescu ? | 
Motivul formelor fără fond a fost adesea reluat de 
Slavici şi tratat din variate unghiuri de vedere. A insista, 
prin noi citate, ni se pare de prisos. Important ni se 
pare însă că prozatorul nu împărtășea, chiar în inter- 
pretarea acestei teze cardinale pentru ideologia junimistă, 
convingeri paseist regresive. „Trebuie să ridicăm poporul 
la înălțimea așezămintelor noastre ori să reducem aşeză- 
mintele potrivit cu firea lui şi cu stadiul de dezvoltare în 
care se află, trebuie ca să-l apropiem de noi și ca noi 
înșine să ne apropiem de dinsul în întreaga noastră 
lucrare.“ ? Iar alternativa, oricît de dilematic e pusă, în- 
clină, este evident, spre găsirea soluțiilor pentru a „ridica 
poporul la înălțimea așezămintelor noastre.“ Soluţie rezo- 
nabilă, singura cu putinţă, care amintește de aceea pre- 
conizată mai tirziu de Gherea : ridicarea fondului la ni- 
velul formelor. În sfîrșit, ar trebui menţionat și papii 


11. Slavici, Soll și haben, 1878, p. 38. 
2 Ibidem. 

că. în “comentarea tezei formelor. fără fond, -prozatorul 
se apropia de opinia Jui' Eminescu. Cum am arătat, poetul 
a conferit unuia dintre termenii relației- (fondului) o spe- 
cială: semnificație economică. Slavici, cunoscător. şi el a 
tratatelor economice. 'ale lui Lorenz: von Stein sau Carrey, 
preciza în 1884: „Într-un timp foarte scurt, societatea 
română a primit trebuinţele popoarelor apusene “fără ca 
să-și fi ridicat în aceeași „proporţie Și capacitatea a, 
af at at de 3 


_Junimiştīi. au. găsit în: creația, lui Slavici o expresie 

a. literaturii poporale. dorită, şi cultivată de ei.. Fata de 
birău (care, mai avea şi “meritul de-a ironiza pedantismul 
cărturăresc şi etimologismul latinizant) şi apoi, masiv, 
| basmele şi poveştile folclorice, le. verifica, „desigur, apre- 
cierea dintîi.. Cînd, Convorbirile . sau Timpul încep să-i 
publice Şi. nuvelele (în 1875 Popa Tanda, Scormon, Ac şi . 
aţă ; în.1876 şi 1877 La crucea, din sat, O viaţă pierdută. ; ; 
Gura satului în 1879 ; Budulea, Taichii în 1880 etc.) juni- 
miștii, deşi sesizează evoluţia artei. scriitorului, consideră 
că opinia lor inițială se verifică deplin. Mediul evocat şi 
modalitatea continuă să fie ale unui creator. de „povestiri 
sătești, al acelor, Dorfgeschichte mult .cultivate în litera- 
tura. germană, cunoscute, desigur, junimiștilor, Iar, cum 
se ştie, exponenţii de frunte ai. Junimii. considerau că 
pînă. a. ajunge la etapa literaturii artistice culte E DECer 
sară . punerea temeliilor.. Și ce altă temelie mai. solidă 
putea fi în. acest domeniu decît creaţia populară de. orice 
fel ? „Evoluţionismul junimist, infuzat peste tot, își găsise 
locul. cuvenit şi în. planul esteticii. Nu. trebuie să se în- 
țeleagă de aici că junimiștii ar fi minimalizat arta lui 
Slavici. Dimpotrivă, i-au acordat, prin cei chemaţi să se 
rostească, prețuirea cuvenită. Pentru junimiști, cu deose- 
bire pentru Maiorescu, tipul acesta de literatură cu ade- 
vărat poporană, adică țărănească — era nu numai demn 
de stimă, dar chiar singura potrivită pentru momentul 
„respectiv: din ciclul nostru evolutiv, pentru că oferă mate- 
rial ideal pentru.o artă specifică și reprezentativă. Nu 
scria Maiorescu în 1882 „de aceea, susţinem acum noi, 


1 1, Slavici, Azilul Elena. Doamna, 1884, p. 1. 

subiectul propriu al.romanului este viaţa specific  naţio- 
nală, și. persoanele. principale, trebuie să fie. tipurile unor. 
clase întregi, miai ales a ţăranului și a claselor de jos ? 
Iar nuvelele lui Slavici (două dintre ele. și: o poveste au 
intrat în sumarul antologiei alcătuită şi tradusă de Mite. 
Kremnitz), alături de cele ale lui Gane și L -Negruzzi 
„înfăţişează... figuri. tipice din popor“, fiind deci : conso- 
nante „cu un întreg curent al gustului estetic în Europa, 
curent pe care noi îl credem foarte sănătos şi în urma 
căruia romanurile. țărănești şi descrierile „tipice au ajuns 
să fie preţuite produceri. ale literaturii de noveliști“. 
Arta lui Slavici, ca și a celorlalţi scriitori care produceau 
o astfel de literatură poporană, era deci preţuită pentru 
că „părăsind oarba imitare a concepțiunilor străine, s-au 
inspirat din viaţa proprie a poporului lor şi: ne-au în- 
făţișat ceea. ce este, ceea ce gindește și:.ceea ce simte. 
românul în: partea cea mai aleasă a firei lui etnice.“ Și 
să nu uităm că 'aceste aprecieri sînt formulate la numai 
un. an'după apariția, în 1881, a primului volum «Novele 
din popor). din: nuvelistica lui Slavici.: Era, ni se pare 
semnificativ să menţionăm. faptul, prima - apariție publi- 
cistică importantă în volum a scriitorilor Junimii. lar 
autorul, ca și Maiorescu, avea conștiința că opera sa 
are, în esenţă, caracter poporan. De aici și titlul volumului. 

Incontestabil (citatele de mai sus o dovedesc), loan 
Slavici este: creatorul acelui realism țărănesc în modali- 
tatea. căruia a crezut Maiorescu, ca o formulă ideală pen- 
tru nuvelistica vremii. S-a spus nu o dată că fără Eminescu 
poate că Maiorescu nu ar fi lansat direcţia nouă. Prin 
analogie, am spune că fără nuvelele lui Slavici de pînă 
în 1881, criticul, Junimii nu și-ar fi putut anunța a sa 
teorie a romanului poporan cu aplicare la mediul literar 
românesc. Cu leşieticele nuvelete ale lui Gane, cu schiţele 
lui Negruzzi (care erau, ce-i drept, realiste, dar nu erau 
și poporane, adică țărănești) din Copii după natură nu 
se putea argumenta o teorie estetică de, o asemenea im- 
portanță. Existau, e adevărat, poveștile lui Creangă (din 
1875 -Moş Nichifor Coţcariul şi, în 1881, primele două 
părţi din : Amintiri din . copilărie). Acestea puteau, ne- 
greșit, constitui material artistic pentru desfășurării de 
estetică aplicată. Din păcate însă Maiorescu nu :a. avut 
conştiinţa înaltei valori a artei lui $rpăheie nedeosebind-o 

mult de folclorul de aleasă condiţie, deşi în studiul la 
care ne referim îl amintea pe „nepreţuitul Creangă“, 
citînd Amintirile. Apoi, antologiile în limba germană pe 
care le comenta (apărute în 1880 și 1881) nici nu integra- 
seră în sumar vreo poveste de Creangă și nici 
— mirare ! — Moş Nichifor Coţcariul (nu e greu de pre- 
supus că la alcătuirea sumarelor, Mite Kremnitz a fost 
ajutată de Maiorescu. Și omiterea lui Creangă e o abia 
tăinuită judecată de valoare). Piesele de rezistență ale 
celor două antologii le furnizase producţia lui Slavici. 
din care se traduceau patru nuvele cu adevărat repre- 
zentative (Crucea din sat și Popa Tanda, apoi Gura satu- 
lui şi Budulea taichii) şi -povestea Doi feţi cu stea în 
frunte. (Gane și: Negruzzi erau și ei reprezentaţi cu patru 
și respectiv. cu trei bucăţi, iar Odobescu cu Mihnea vodă 
cel rău.) Amplele citate apreciatoare din presa germană, 
pe care Maiorescu le reproduce în studiul său, se referă 
mai toate la nuvelele lui Slavici, cu elogii unanime, sem- 
nalîndu-le ca piese forte ale celor două volume. E, aṣa- 
dar, hazardat să vedem în creaţia lui Slavici temeiul de- 
monstraţiilor maioresciene din 1882, despre valabilitatea 
locală a curentului poporan în literatură ? Că ipoteza 
noastră nu e tocmai hazardată o dovedește, printre.altele, 
faptul că la două luni după apariţia în Convorbiri a 
primei părți din Literatura română şi  străinătatea, 
Eminescu publică în: Timpul (28 martie 1882) amintita 
recenzie la volumul lui Slavici în care recunoaște, și el, 
existenţa unui curent valid, producător de „literatură 
sănătoasă“ pentru că eroii „au fondul. sufletesc al 
poporului, gîndesc și simt ca el.“ Fără desfășurarea teo- 
retică a lui Maiorescu, poetul indică aici premisele este- 
tice ale literaturii realiste, de formulă țărănească practi- 
cată de Slavici : „Credem că nici o literatură puternică 
și sănătoasă, capabilă să determine spiritul unui popor, . 
nu poate exista decît determinată ea însăși la rîndul ei 
de spiritul acelui: popor, întemeiată adecă pe baza largă 
a geniului naţional.“ Da DUF 

Universul recreat de Slavici este, cu adevărat, cel 
autentic țărănesc. Nimic nu e contrafăcut, nimic nu e 
alterat, nimic nu e clintit din această galaxie ivită din 
vremuri imemoriale. E o atmosferă de viaţă rurală, sur- 
prinsă realist, în care totul și toate sint statornicite trai- 

nic, de cînd lumea. Intrusiunile, încercările de a schimba 
cele îndătinate nu sînt tolerate. E o lume de mică comu- 
nitate, ferecată în sine, stăpînită de cutume 'milenare, 
viețuind — prin îndeletniciri — într-o armonie firească 
cu natura („Pe asta unii o au de la fire, grăi Gligor. Tre- 
buie să fie în înţelegere tainică cu pămîntul“, își tălmă- 
cește gindul un personaj din La crucea din sat). Totul 
e fixat de la geneză, oamenii repetă, ca un ritual, mereu 
aceleași gesturi simple, în ocupații știute, moștenite din 
tată în fiu, fără surprize și posibile încălcări : „Bade 
Mitre! Ca în toate serile, și astăzi s-au hrănit porcii, 
apoi s-au închis, s-au muls vacile, apoi s-au adăpat, s-au 
adăpat și boii şi .caii ; plugurile sunt în car; sămînța 
este în saci; grăpile la îndemiînă. Mine dimineaţă, cînd 
răsare luceatărul boului, noi adăpăm — și ziua ne prinde 
pe cîmp.“ Angrenaţi în această ordine prestabilită, în care 
rolurile sînt bine distribuite iar textul mereu același, 
oamenii sînt închiși în sine, rostindu-se rar. Chiar clipele 
de mare încleştare afectivă se consumă în aceeași tăcere, 
din care parcă și gîndul s-a risipit în funcțiunile automa- 
tice : „Cind oamenii șed așa de piatră, încît numai o cruce 
îi desparte, atunci ei nu vorbesc, chiar nici nu gindesc 
nimic; Este o limbă tainică care nu are vorbe şi nu 
cuprinde gindiri, o limbă pe care o pricep şi cei ce n-o 
știu. Asta se vorbește însăși pe sine“. Am ales pasajele, 
anume, din 'acea excepţională idilă campestră care este 
La crucea din sat. Realismul întruchipării nu este aici, 
ca într-o bună parte din producţia lui Slavici de pină în 
1893, sufocat de etnogratism. 

Contopiţi cu natura, ale cărei taine le pot descifra 
după un alfabet numai de ei ştiut, oamenii satului au 
viața segmentată în cicluri, după un model împrumutat 
de la cadrul natural. Nu e vorba, desigur, de anotimpu- 
rile naturale, ci de momentele hotăritoare care punctează 
ciclul existenţial : căsătorie (precedată de ritualul logod- 
nei), naștere, botez, moarte. Ca în tot ce fac, și aceste 
etape esenţiale au ritualul lor, bine orînduit din vechime, 
pe care nimeni și nimic nu-i poate modifica formula. 
De aceea nuvelistica lui Slavici se constituie adesea ca 
un tablou etnografic al lumii satului, de o naturaleţe 
desăvîrșită, surprins în aceste momente de răscruce, cu 
ritualul neclintit (scena peţitului din Gura satului, e 

desigur, memorabilă). Dar niciodată cum : spuneam, etno- 
gratismul nu copleșește, nu devine preocupare autonomă 
şi nici nu aplatizează sentimentele, surprinse cu o mare 
intuiție a mișcărilor . sufletești. . S-a imputat operei lui 
Slavici. rigoarea morală, : considerîndu-se că : „eticismul 
aspru de pastor“ (l-am citat pe Pompiliu Constantinescu) 
“ar fi. dăunat viziunii creatoare: a prozatorului. .Incontesta- 
bil, moralitatea, adesea excesivă, e specifică prozelor lui 
Slavici care . pare : deplasată : lectorului ‘de astăzi.. Între- 
barea e însă dacă eticismul tulbură planul artei. Să repe- 
. tăm mai întîi că -Slavici a făurit o literatură realistă Și 
recrearea mediului. evocat nu putea fi artistic realizată 
prin ignorarea . sau falsificarea : uneia dintre dimensiuni. 
lar în lumea rurală, închisă şi iconservativă. — prin 
structură —. moralitatea e un comandament respectat și 
supravegheat cu stricteţe. Eticismul operei lui Slavici 
€e o expresie a obiectului reflectat și a-l fi trădat ar fi 
însemnat .0 'gravă încălcare a  veridicităţii. Apoi, cine 
citește cu atenţie și. fără prejudecăţi opera validă a scri- 
itorului încearcă surpriza de a descoperi că sub „,,cătușa 
etică“ trăiesc cele mai năvalnice impulsuri erotice, care 
irump natural din adîncuri,. rupînd zăgazurile și opreliş- 
tile convențiilor sociale. Eroii din Pădureanca sau din 
Gura satului, Ana din Moara cu noroc sau Persida din 
Mara sint exemple: concludente care: demonstrează că 
Pompiliu Constantinescu' n-a. avut întotdeauna dreptate 
cînd spunea că rigoarea morală „a dăunat viziunii crea- 
toare a lui Slavici“. Confuzia de planuri dintre etic şi 
estetic s-a făcut simțită mai acut după 1893, cînd echili- 
brul între cei doi termeni. ai relației s-a rupt. agravant, 
în favoarea unui -eticism didactic şi -greoi.; Excepţie a 
făcut Mara care. apare din::1894 în Vatra. şi în 1906, în 
volum.:. Dar noi ne limităm comentariile la nuvelistică 
şi din spaţiul acesteia, cu deosebire, la aceea care a intrat 
în sumarul. volumului din 1881 (excepţie am: făcut: cu 
Pădureanca din 1884), socotind-o cu adevărat reprezen- 
tativă pentru filonul junimist 'al. creaţiei prozatorului. 
„În sfârșit, se cuvine menționat că realismul transfigu- 
rării lumii rurale nu trădează adevărul imaginii structu- 
rilor sociale. Aceste comunități închise nu. sînt deloc în- 
fățișate ca unidimensionate - social. Ditferenţierea -socială 
apare ca o realitate bine. desenată, cu consecinţele și im- 

plicaţiile inevitabile. Știm prea! bine. că nuvelele lui. Sla- 
vici {cu deosebire cele care au intrat în sumarul primului 
volum) auw în parte! caracterul unor idile cîmpeneşști. Și 
o idilă nu: poate fi dramatică, conflictele care se profi- 
lează sfirșind prin à se concilia în armonie. A căuta moda- 
litatea întruchipării conflictelor sociale într-o idilă este 
un efort. ridicul. Important. e că realitatea 'diferenţierii 
sociale nu este nici ocolită, nici tăinuită. Satul apare cu 
stratificarea reală și trecerea de la o categorie la alta 
nu e tocmai lesne de realizat. S-a vorbit totuși de idealis- 
mul transfigurării diferenţierilor sociale în nuvelistica 
de început a lui Slavici, citîndu-se ca exemplu, fireşte, 
La crucea din sat. Aici Ileana, fiica bogătanului Mitrea, 

iN iubește pe Bujor, o slugă în gospodăria lor. Și, după 
un mic incident determinat. tocmai de „condiţia socială a 
flăcăului (viitorul. socru .are . grijă să i-o amintească : 

„Măi ! cu Ghiţă nu te potrivi : “tu eşti slugă, iară el nu 
are stăpîn“), concilierea ia loc zbuciumului sufletesc, badea 
Mitrea acceptind însoțirea tinerilor. Dar şi în această 
nuvelă realitatea stratificării 'sociale'.e' recunoscută, iar 
concilierea ` "devine posibilă: pentru că într-o idilă 1, ca şi 
în basm, ceea ce prevalează, în tabla de valori umane, 
estè hărnicia și înzestrarea eroului cu' daruri, care vin, 
cumva, direct de'la natură. Or Bujor este unanim recunos- 
cut și admirat în sat ca un! plugar desăvirșit (,...plugar 
ca Bujor al tău nu mai este în sat! — Pe astao au unii 
de la: fire, grăi' Gligor. Trebuie să fie în “înțelegere tai- 
nică cu pămîntul“), Cu asemenea însuşiri, aproape supra- 
firești, eroul se bucură, repetăm, ca în basme, de sancțiuni 
premiale deosebite." Însoțirea tinerilor de condiție socială 
deosebită devine: posibilă. Dar idila (și, deci, nici: idilis- 
mul) nu e peste tot prezentă. În: Pădureanca, de pildă, 
stratificarea 'socială capătă forme ireconciliabile, confe- 
rind dramatism conflictului. Iorgovan, fiul de bogătan, i 
nu poate trece peste condiția sa socială pentru a se căsă- 
tori cu Simina, fată săracă, deși dragostea îl chinuie mis- 
tuitor. Iar Simina, deși îl iubește, înțelege că între ei e 
o barieră puternic fortificată. Dificultatea i-o tălmăcește 


tatăl ei, cînd o previne : „„.Nu te face,. fata” mea, pui 
de cuc în cuib de Cioară ` — urmă el peste. puţin — că 


` 1 Vezi şi Pompiliu Marcea, op. cit., p. 234. 

nu-ți este firea pentru aceasta. Tu ai durmit astă-noapte 
aci, întinsă pe un braţ de fin, şi ai durmit bine, dar ei 
au durmit. în paturi cu perini de puf şi n-au să uite 
niciodată c-ai durmit în. şura lor... Tu nu știi să şezi la 
masa lor, nici să mănînci cu lingura lor, nici nu ştii 
să te îmbraci - în portul lor, nici să vorbeşti în limba 
lor“. Cele două categorii sociale sînt, de fapt, două lumi 
depărtate polar. Și nici un liant, chiar. cel ihgândescent 
erotic, nu le poate apropia. 

“În alcătuirile rurale, ca acelea zugrăvite de Slavici. 
cu moravuri și rînduieli din vremi bătrîne, cutumele sînt 
păzite cu strășnicie. Mediul e zăvorit lumii din afară și 
intruşii nu sînt toleraţi (vezi episodul cu ciobanul Miron 
din Gura satului a cărui acceptare în cadrele comunităţii 
vine tirziu și dificil, după mult zbucium și chin), după 
cum depărtarea de îndeletnicirile îndătinate și angrenarea 
în sistemul relaţiilor bănești atrage după sine aspre sanc- 
țiuni pedepsitoare. Ghiţă din Moara cu noroc și-a părăsit 
coliba și îndeletnicirile de pantofar sătesc, lăcomindu-se 
după rostuiri rapide, arendînd cîrciuma de la răscrucea 
drumurilor de pustă. Negoţul, nepotrivit firii țărănești 
(pentru că cizmarul Ghiţă e în fond un ţăran), i-a alienat 
conștiința, i-a pervertit morala, aruncîndu-l într-o: lume 
străină, cupidă și dezumanizată care îi va aduce pierzarea 
prezisă, dealtfel, din capul locului de bătrina soacră. 
Același deznodământ îi va fi dat să-l cunoască și bătrînul 
Mărian (din O viață pierdută) care amăgit de mirajul 
rostuirii bănești a „părăsit locurile („munţii în care am 
petrecut copilăria și tinereţile mele, departe de care nu 
mai puteam trăi mulțumit și pe care îi vedeam mereu 
în Vis...*). Ar fi voit mereu să se reîntoarcă în sat, apăsat 
de condiţia dezrădăcinării, ştiind bine că „astă lume de 
aici nu e de: seama noastră“, -Dar oraşul,. cu tentaculele 
sale, l-a ținut ferecat, năzuind mereu să-şi rotunjească 
suma cu care să se. reîntoarcă acasă. Undele înstrăinării 
și-au prelungit linia, trecînd în propria-i casă. A crezut 
că va putea constitui în familie o oază purificată în pus- 
tiul urban. Dar și-a dat fata în şcoli înalte „și te-am scos 
din lumea în care ai fost născută, te-am făcut străină 
în casa părinţilor tăi, am făcut: din tine o ființă care 
nu-și mai găsește semenii. Cerul ne-a pedepsit pentru 
dorinţele noastre necumpătate.“ Alienarea s-a infuzat deci 

peste tot, maculînd puritatea vechilor așezăminte, modi- 
ficînd destinele, alterînd conștiinţele, ucigînd sentimentele. 
Tirziu, după ce își va fi luat pedeapsa, bătriînul Mărian 
care, după moartea fiicei sale Sevasta, a dat foc casei, 
părăsea Bucureștii, singur, în aceeași căruţă cu care des- 
cinsese în capitală, neluînd cu sine decit vechea ladă „cu 
flori tăiate în lemn“ adusă în tinereţe din satul spre care 
acum se întorcea „liniștit, nepăsător și senin la față“, 
fără a privi în urmă. Destinul pedepsitor se împlinise. 
Eminescu'a văzut în această nuvelă drama dezrădăcinării 
ţăranului ardelean în „mlaștina morală a Bucureştilor“. 
Tema criticii păturii superpuse și. a orașului cosmopolit 
— dur în raporturile sociale și lipsit de „curăţia de 
moravuri“ — a fost, într-adevăr, excelent dezvoltată de 
prozatorul ardelean. Dezvoltată, aici, cu artă şi econo- 
mie de mijloace. Celelalte scrieri (de după 1893). tratînd 
același motiv, au rămas biete producţii moarte !. Ele in- 
teresează azi cercetătorul numai: pentru + contemplarea 
frecvenţei motivului junimist (sau numai eminescian) al 
păturii „suprapuse în opera lui Slavici. Eșecul trebuie 
căutat în strădania de a înfățișa — din interior! — oa- 
meni şi medii nefamiliare scriitorului. Satira e tezistă 
afară din cale, iar caricatura lumii bune, văzută cara- 
gialian, e calpă. Ca și personajele sale autentice, proza- 
torul nu-și putea înstrăina condiţia, izbînzile obținindu-le 
numai implantat. în lumea rurală, pe care o cunoştea și 
o omagia în opere care au rămas. Scriitorul a trăit drama 
unui Moş Mărian, fără a fi avut tăria să recunoască eșecul 
strădaniei de a întrupa artistic o lume străină din ma- 
pa pe care nu-l putea stăpîni. 


6. După un criteriu strict cronologic, printre prozatorii 

Junimii trebuia pomenită şi comentată, înainte de toate, 
producţia lui Nicolae Gane. “Într-adevăr, pînă a apărea 
Slavici sau Creangă, paginile Conwvorbirilor sînt alimen- 
tate (încă din aprilie 1867) cu nuvelele și povestirile lui 
Gane. Recitite astăzi, puţine rezistă. Dar atunci Gane 
era efectiv considerat nuvelistul epocii, citit, prețuit și 


1 Vezi şi capitolul despre I. Slavici de Ov. Papadima în Isto- 
ria literaturii române, vol. III, Editura Academiei, 1973, p. 415. 

tradus în; alte - limbi. Novelele. sale au apărut (în două 
volume !), cu'un an înaintea. «celui publicat de. Slavici, 
iar antologiile. germane. ale Mitei Kremnitz „cuprindeau, 
cum. spuneam (la: sugestia, probabilă, a lui Maiorescu), 
trei dintre :bucăţile sale. E adevărat că astăzi: ele apar 
colbăite și puţin - semnificative, interesînd — unele — 
mai mult pentru: elementul. fantastic . şi cel oniric (Sfîn- 
tul. Andrei, Viînătoarea) pe. care  romanticul prozator . a 
ştiut să le utilizeze notabil; Dar în: epocă. destule dintre 
prozele sale au -plăcut cu adevărat încît. exclamaţia.. lui 
“Maiorescu. ; Eh bien... Messieurs, voilă une. nouvelle !“) 
la. citirea, în Junimea, a primei compoziţii: a lui Gane, 
Fluierul lui Ştefan (în primăvara. lui; 1867), trebuie să fi 
exprimat un entuziasm deloc complezent. Pînă la apariția 
lui Slavici şi a lui Creangă (și chiar alături de ei), prozele 
lui: Gane sînt cele care. dezvoltă unele dintre. conceptele 
estetico-ideologice ale Junimii. „Realismul poporan al Ju- 
nimii ca şi romantismul de. inspiraţie istorică sint, ne- 
greşit, parţial anunţate de Gane.: Aceste, azi, „modeste 
nuvele şi, povestiri + reanimă pagini de istorie, omagiază 
rusticitatea și cadrul natural al satului, preţuiesc auten- 
ticitatea vieții ţăranilor şi comentează critic noua civi- 
lizație, surprind compasiv dispariția. boiernaşilor. de ţară. 
"Unele dintre motivele nuvelelor. şi povestirilor lui Gane 
le vom: regăsi apoi în.opera lui Duiliu Zamfirescu, Bră- 
tescu-Voineşti, . Sadoveanu. (Chiar genul povestirii ca 
atare va fi reluat și practicat de urmașii săi.) . 

Nuvelistica lui Duiliu Zamfirescu (mai sles aceea cu- 
prinsă în volumul din 1888) continuă în bună măsură 
temele și motivele prozelor lui Gane. Menţionăm că 
tocmai de aceea ne-am referit la opera celui ce a fost 
autorul pe atunci vestitei nuvele Santa. Dar, ne grăbim 
să adăugăm, o explicație ar solicita şi comentarea în 
spațiul acestei cărți a operei. lui: Duiliu Zamfirescu. La 
urma urmei, autorul Vieţii la: fară nù este asemeni celor 
trei mari creatori ai Junimii „și nici lui Slavici (deși tru- 
fașul . Duiliu Zamfirescu a contemplat,- cu” „superioară“ 
ironie acea „literatură țărănească grozavă, care își în- 
chipuia că prin dulcegării sentimentale, prin. haiducime 
și doine, a dat tot fondul sufletesc al acestei foarte intere- 
sante . clase românești“), s-a integrat Junimii de-abia în 
1884, adiga atunci cînd noua direge era nu numai o reali- 

tate de mult impunătoare, dar se pregătea, dacă acceptăm 
ipoteza :lui Lovinescu, să-și încheie, peste un an, ciclul 
„ei existențial. Probabil că unele dintre aceste motivații, 
alături de altele, au guvernat și decizia lui Vianu de a-l 
exclude pe Duiliu Zamfirescu din capitolul despre Juni- 
mea din Istoria literaturii române moderne. Fără a ignora 
realitatea acestor motivări și fără a devansa argumentele 
pe 'care le vom dezvolta la locul potrivit, vom spune că 
din punctul nostru de. vedere opera lui Duiliu Zamfirescu 
reclama un loc. în. această carte; Fie: și numai pentru fap- 
tul că, intrînd în Junimea. în 1884, opera sa reprezintă 
un moment elocvent al fenomenului de criză (în sens de 
reevaluare), înnoire și dispersare pe care îl trăiește de 
-acum încolo direcţia culturală inaugurată la 1867. 

Istoria literară- făptuieşte prea adesea injustiţii. Sau 
le conservă pe cele de care „s-a bucurat“ autorul în timpul 
vieții: De o. asemenea injustiție a avut parte Duiliu Zam- 
lirescu deopotrivă în timpul vieţii: ca şi citeva decenii 
bune. după moartea scriitorului. Lovinescu a . încercat, 
într-un articol de după război 1, să-l reabiliteze pe scriitor. 
Articolul e însă, prin criteriile: vehiculate, cel puţin bizar 
pentru opera-lui:. Lovinescu; -de vreme ce argumentele 
utilizate sînt, mai. toate, din afara esteticului. Este și 
motivul' pentru.: care:' Călinescu, în: Istoria literaturii, a 
'respins'.argumentaţia lui- Lovinescu, fără a-l numi. (De 
'abia' de curînd două bune monografii ? și o ediţie critică 
a operei sale, încă în curs. de rai itia reparația 
de mult necesară.) a 

Ciudate sînt, într-adevăr, destinele în istoria litera- 
turii l Opera contemporanilor! săi, Delavrancea, "Vlahuţă, 
Coșbuc, s-a bucurat î în' epocă. de preţuire. Ba chiar această 
prețuire, pentru, unii dintre ei, s-a păstrat. Și doar — o 
știe, oricine — opera . „acestor contemporani ai lui Duiliu 
Zamfirescu este egală în valoare. cu a nedreptăţitului autor 
al Vieţii la ţară. Tarele : omului (arogant. peste măsură, 
țifnos şi snob, lipsit de tact și gaffeur) au alimentat, cu 
siguranţă, neşansa creatorului care nu a izbutit să se dis- 

1 Vezi. E. Lovinescu, os “vol, V, Ed. Viaţa. NERSRATSCA, 
1921, p. 19—54. 


2-Mihai Gafiţa, Duiliu. Zamfirescu, EPL, 1969, Al Săndu- 
lescu, Duiliu Zamfirescu, Editura TEES 1969. 

tingă în nici unul dintre genurile abordate (poezie, nuve= 
listică, teatru, roman). Și poate că această tăcere care 
i-a însoţit opera a întreţinut în autor — prin ricoșeu — 
acea iritare faţă de creația contemporanilor pe care o 
minimaliza neînţelegător (și era vorba de Caragiale, Sla- 
vici, Goga !), în timp ce romanele sale le asemăna cu ale 
lui Tolstoi. Nu uităm însă că neșansa operei lui Duiliu 
Zamfirescu se datorează, în egală măsură, și procesului 
ei particular de creştere şi maturizare. Cînd a izbutit să 
„se configureze, peisajul literar nu mai era dominat de 
Junimea. Şi noii factori de decizie au refuzat să considere 
cum se cuvine o operă .pe care o socoteau ca aparținînd 
unei direcții apuse. Aceasta, în ciuda faptului că prin 
ideație și mesaj romanele lui Duiliu Zamfirescu veneau 
bine în întîmpinarea sămănătorismului. Poate că pînă la 
urmă concilierea s-ar fi produs și noul. peisaj literar ar 
îi integrat cu înţelegere opera lui Duiliu Zamfirescu. Dar 
„a intervenit din nou omul fără tact (ciudată — nu-i așa ?— 
această francheţe în exprimarea opiniei la un diplomat 
de carieră !) și — în 1909 — discursul de recepţie la Aca- 
demie a barat, fără putinţă de revenire, calea concilierii. 
Sămănătorismul și poporanismul s-au declarat inamici 
ireductibili ai scriitorului (deşi ciclul Comăneştenilor apărea 
în tiraje apreciabile), neojunimiştii se arătau destul de 
rezervaţi în aprecieri publice, iar Maiorescu, în discursul 
răspuns la aceeași festivitate, a găsit un motiv plauzibil 
pentru a nu se rosti despre opera noului academician 
într-un moment în care o asemenea evaluare ar fi fost 
cu mult bine venită. LI E 
„Tăcerea și ostilitatea s-au menţinut pe nedrept. Chiar 
dacă opera sa nu atinge cotele pe care le anunţase arogant 
` autorul, există în ciclul Comăneștenilor pagini care con- 
tinuă să trăiască. Nu, firește, în Anna, în Îndreptări 
și chiar în În război (deși autorul făcea apropieri între 
acest roman și Război şi pace). Dar Viața la țară și Tănase 
Scatiu, dincolo de medelenismul prevestit aici. și a tezis- 
mului uneori îngroșat, sînt romane autentice. Moderne, 
prin structură și compoziţie, încercînd pentru prima oară 
să fixeze tipologic o clasă socială, fără ca eroii să-și piardă 
individualitatea psihologică. Dacă poetul, cu: hieratismul 
cam flasc al neoclasicităţii, s-a perimat, dacă . nuvelistul 
e prea firav în rezultate, dacă dramaturgul e cu totul 

nul, romancierul Duiliu Zamfirescu a rezistat — prin mo- 
dernitate — timpului. Și deasupra tuturor acestor ipostaze 
s-a revelat, din 1937, epistolierul de artă rafinată, a cărei 
tensiune intelectuală a ideilor a știut să se ridice mereu 
la înalte valori expresive. Și asta în pagini de corespon- 
dență amicală, negindite pentru a fi încredințate tipa- 
rului. Epistolierul l-a întregit pe romancier, pSadlycin- 
du-l o vreme în a, a criticii. 


„După un remarcat stagiu macedonskian, Duiliu Zam- 
firescu devine redactor al României libere în 1881, adică 
aproximativ atunci cînd ziarul lui D.A. Laurian devine 
organul politic al grupării junimiste. Deţinea acolo ru- 
brica Palabras unde publica articole de comentariu politic, 
foiletoane, traduceri şi chiar nuvele. Din martie 1882 
pînă în septembrie 1884 este cel mai activ redactor al 
acestei foarte bine scrise publicaţii (în redacţie mai 
lucrau : St. C. Mihăilescu, Delavrancea, Racoviţă-Sphinx, 
Vlahuţă, Petre: Oeconomu). Aici, probabil, l-a remarcat - 
Maiorescu și în martie 1883 Jurnalul criticului consem- 
nează prima participare a scriitorului la o Junime. Devine 
curînd un intim al casei din strada Mercur, dar debutează 
în Convorbiri tocmai în iunie 1884, cu o poezie (Iarna). 
În 1884 are parte de un incident „neplăcut“ datorită îm- 
potrivirii sale la legea liberală a dotației Coroanei (a 
publicat trei articole violente în . PIndependance Tou- 
maine) pe care Maiorescu o sprijinise în parlament. De 
abia în 1886 izbuteşte să devină salariat al ministerului 
de externe şi în 1888, odată cu instalarea guvernului juni- 
mist, își începe, la Roma, cariera diplomatică. După unele 
opinii, etapa literară declarat junimistă a lui Duiliu Zam- 
firescu ar începe de-abia din 1886. Observaţia nu e lip- 
sită de temei. Am adăuga că unele elemente de conso- 
nanţă ideologică cu junimismul se pot detecta mult înainte. 
Paradoxal, chiar în epoca frecventării grupării mace- 
donskiene, pentru că, dincolo de divergențe de principiu, 
gruparea de la Literatorul avea şi unele puncte de vedere 
comune cu junimismul 1. În fond și Macedonski dispreţuia 


„1 Vezi şi Adrian "Marino, ie lui Alexandru Macedonski, 
E.P.L., 1967, p. 578. 

„tîmpita burghezie“ și. omagia —: deși filopaşoptist — 
aristocrația socială şi cea a spiritului. Duiliu Zamfirescu 
era, prin temperament și structură morală, un antibur- 
ghez, partizan al rînduielilor stabile, -afișînd ostentative 
simpatii pentru boierimea de neam și tradiție. Cu'o ase- 
menea predispoziţie ideologică care nu a făcut figură 
aparte în gruparea Literatorului, lui Duiliu “Zamfirescu 
nu i-a venit deloc greu să: se integreze junimismului. 
Lucrurile nu se opresc în pragul ideologiei socio-poli- 
tice. Ele se extind deopotrivă și asupra domeniului ideo- 
logiei literare, altfel spus asupra esteticii. Cum se ştie, 
Duiliu. Zamfirescu poetul a părăsit etapa ` parnasiană, 
îndreptindu-se spre neoclasicism. Cam tot pe atunci 
(1884—1886) proza sa se apropie. hotărît de. realism. Nu e 
un realism poporan, ca cel preconizat de Maiorescu în 
1882, prozatorul negînd formula realismului etnografic 
şi a idilismului rural. Din 1886 încolo, prozatorul își pro- 
pune deliberat să -contribuie la extinderea observaţiei 
realiste asupra „stratului de deasupra“, după ce Caragiale 
"explorase lumea  mahalalei şi a oraşelor de provincie, 
iar Slavici lumea țărănească. . „Această profesiune de cre- 
dință -o aflăm exprimată în. prefața volumului ` Novele 
din 1888. După ce postula că „pentru mine arta stă tocmai 
în alegerea adevărului“ sublinia semnificaţia limbii pentru 
recrearea tipologiei unei categorii sociale. Pentru stratul 
pe. care își propune. să-l. exploreze prozatorul, chestiunea 
i se părea mult mai „complicată decît mediile cărora li 
s-au consacrat; Slavici. și Caragiale. Aceasta pentru că în 
stratul de sus unii utilizează. frecvent limba franceză. A 
recrea realist acest mediu înseamnă a apela, forțamente, 
la limba franceză. Dar va mai fi aceasta o literatură na- 
ţională ? Scriitorul a întrevăzut o fereastră. salvatoare, 
considerînd, fără a greşi . defel, „că în chiar acest mediu 
„procesul utilizării limbii, române a cucerit teren. „Cred 
că trăiește, excepțional, chiar în clasa Dadianei (personaj 
din nuvela Subprefectul) şi, mai jos, în clasa Locotenen- 
tului Sterie (eroul nuvelei cu același nume), o mină de 
familii care, cetind literatura românească şi avînd o cul- 
tură generală cu mult mai întinsă (decît, a lumii lui Cara- 
giale sau a celei țărănești, n.n), au ajuns să formeze o 
limbă uzuală curată, ba chiar elegantă. Nu e oare acesta 
drumul pe care trebuie să punem nuvela și romanul 

nostru ?“ 1 E lesne de descifrat în această profesiune de 
credinţă: estetică o implicită undă polemică. la adresa 
teoriei maioresciene a romanului poporan. La. șase ani 
după formularea teoriei maioresciene despre roman care 
considera că obiectul acestuia trebuie :căutat în -clasele 
de. jos .şi: „de aceea 'tipul poporan este materialul ei, 
și nu figura din salon“, Duiliu Zamfirescu, junimist acum, 
îndrăzneşte să conteste punctul. de vedere al maestrului 
său. Pledoaria sa se îndreaptă spre mediul citadin, și din 
spațiul acestuia spre lumea de sus, a boierimii mici ca 
și acelei scăpătate. < 

Dar poate: că nu'e exagerat. s să reale în această con- 
testare numai o propunere de extindere a teoriei maiores- 
ciene prin legitimarea și a: „stratului de sus“ ca obiect 
al prozei, fără ca 'această să-și piardă caracterul specific 
național. În: fond nici Maiorescu nu şi-a absolutizat teo- 
ria, precizînd că ea „nu vrea să condamne romanurile 
moderne, care nu ar fi'o reprezentare a figurilor tipice 
dintr-un popor dat, și să recunoască exclusiv numai roma- 
nurile claselor. de jos“. Îmbrăţișînd . realismul ca formulă 
estetică cultivată de junimism, Duiliu Zamfirescu și-a pro- 
pus, nu fără a izbuti, să demonstreze că în mediile boierimii 
și ale intelectualităţii superioare sentimentele etnosului 
vibrează tot atît de autentic ca și în mediul rural. Perso- 
najele din ciclul Comăneştenilor (Dinu. Murguleţ, Mihai 
Şi Sașa “Comăneșteanu, Matei Damian, Nicolae Milescu) 
au misiunea de a întruchipa estetic veracitatea acestei 
„teoreme. În acest fel, de: fapt, autorul Vieţii la țară a 
creat, cu mijloacele artei, ipostaza aievea.a teoriei juni- 
miste despre singurele „clase pozitive“ (țărănimea și boie- 
rimea), înfrățindu-le. Dinu Murguleţ și Mihai Comâneș- 
teanu îşi iubesc ţara deopotrivă ca .Baciul Micu și îi 
exprimă etnia și spiritualitatea în egală măsură. Cum se 
mărturisea autorul în prefața la ediţia a patra a Vieţii la 
țară, romanul său năzuia să se constituie în „icoana vieţii 
noastre româneşti“. Prozatorul a realizat deci performanța 
de a corecta teoria maioresciană din 1882, fără a se de- 
părta de. matca ideologiei. și esteticii junimiste. Era, să 
recunoaștem, o lărgire de unghi estetic cu adevărat nece- 


1 Duiliu Zamfirescu, op. cita în -Opere (ediția Mihai Gatiţa), 
vol. 3, Editura Minerva, 1972, p. 126. 

sară, care deschidea drumul citadinizării prozei şi a mo- 
dernității sale. Că realitatea estetică a operei lui Duiliu 
Zamfirescu nu e la înălțimea intenţiei sale, este adevărat. 
Dar asta nu. prejudiciază. legitimitatea ideologiei care a 
iscat intenţia și a guvernat tentativa înfăptuirii. 
Dealtfel, această opinie independentă a- scriitorului 
se conjugă cu 'convingerile contestatare ale lui N. Xenopol 
sau N. Petrașcu, și: acesta din urmă partizan al noilor 
puncte de vedere (istoriste) în estetica. și critica euro- 
peană modernă. Romancierul nostru, nutrind şi el planuri 
dizidente, va continua să rămînă junimist și colaborator 
al Conwvorbirilor (în ultimul deceniu al secolului XIX 
este efectiv cel mai prestigios și mai activ colaborator 
al revistei). Dar independenţa în atitudine pe care şi-o 
obținuse îi lasă libertatea colaborării (e drept, mai puţin 
importantă) și la revista prietenilor săi Petrașcu și Ollă- 
nescu-Ascanio, provocînd iritarea lui Maiorescu. Antibur- 
„ghezul Zamfirescu era de acord cu inițiativa lui Petrașcu 
care voia — cum a mărturisit apoi — „de a face o tră- 
sătură. de unire între. aristocrația intelectuală de la noi 
şi între cea socială“ 1, Di JA DEIR 
Aşadar, în totul, de la 1886 încolo (adică aproximativ 
de'la începuturile junimizării sale), Duiliu Zamfirescu 
dezvoltă o dizidenţă din interior. Nu-i place nici orien- 
tarea: Convorbirilor, dirijată de grupul tinerilor („c'est 
bourgeois et plat“), iar formula realismului prescrisă de 
Maiorescu în 1882 nu-l satisface defel. Opiniile anunţate 
în prefața Novelelor din 1888, cele din prefața la prima 
ediție (1898) a Vieţii la ţară, din articolul Romanul: și 
limba română din 1901, Literatura românească şi scriitorii 
din Transilvania, 1903, prevestesc opiniile din discursul 
de recepție la Academie, Poporanismul în literatură. Dizi- 
dența din interior, îngăduită pînă acum, nu. fără 'încor- 
dare, în ambele tabere, ia forma conflictului public și 
iremediabil. „Implacabilul“ Maiorescu. nu mai poate tolera 
dizidenţa, tratîndu-l pe noul academician, după o sistemă 
aplicată și predecesorilor “Panu, Xenopol, Petrașcu), ca 
pe un dezertor și un „nerecunoscător“. Punţile au fost 


1 N. Petrașcu, Biografia mea, în I. E. 'Torouţiu, op. cit., vol. VI, 
pĂCLXXXI. ARE i 

ridicate şi starea de beligeranţă transformată în realitate. 
Într-adevăr, Maiorescu nu putea accepta programul este- 
tic al fostului, acum, junimist! care oontesta valoarea 
poeziei populare ca o creaţie colectiv-anonimă, ideea 
inspiraţiei literaturii culte din cea populară, îl nega pe 
Goga şi cerea o răsturnare fundamentală de optică în 
alegerea obiectului creaţiei artistice, mutînd centrul de 
greutate spre lumea citadină, superior dezvoltată inte- 
lectual. „Nu merg atît de departe Fan postula oratorul — 
încît să afirm. că sufletul țărănesc nici nu e interesant în 
literatură ; fiindcă pentru mine, totul e interesant în 
natură. Cu toate acestea, cei mai mari critici și cei mai 
mari creatori de caractere omenești nu se ocupă de suflete 
simple, pentru că acelea sunt ca neantul, fără eveni- 
mente“ ?, Ca mai tîrziu Lovinescu, romancierul nostru nu 
neagă dreptul ţăranului la expresia estetică. Pleda doar 
pentru aplecarea scriitorului spre sufletele mai complexe, 
capabile să constituie material durabil pentru creaţii 
de ţinută elevată. Beligeranța declarată în 1909 avea să 
ducă la ruptura definitivă din 1913, cînd primul ministru 
Maiorescu, supărat pentru îndrăzneala înaltului funcţionar 
Duiliu Zainiirescude a fi rostit opinii apreciate de un 


1 Această Had otita N ania de opinii i-a fost comunicată 
de Maiorescu, corect, noului academician, înaintea festivității, în- 
tr-o scrisoare din 6 aprilie 1909 : „Toată teoria d-tale literară, 
afirmarea, de la început, că poezia „populară ca produs estetic nici 
nu există la națiunile civilizate, părerea filozofică despre timp şi 
spaţiu, împotrivirea în contra poeziilor lui Goga şi nuvelelor lui 
Popovici-Bănăţeanul etc. etc. sunt diametral opuse nu numai con- 
vingerilor mele in petto, ci scrierilor mele de vr-o 40 de ani în- 
coace, începînd cu lauda lui Alecsandri pentru adunarea poeziilor 
populare (1867), continuînd cu aprobarea. romanului popular de 
felul lui Slavici: (1882), cu recunoaşterea fără rezervă a lui Popo- 
vici-Bănăţeanul (1895), cu relevarea poeziei populare ca rădăcina 
poeziei mai înalte (articolul despre poetul dialectal Victor Vlad 
1898), toate aceste publicate în Convorbiri literare, şi încheind cu 
propunerea de premiere a poeziilor.lui Goga, publicate în Ana- 
Tele Academiei...“ (Cf. Em. Bucuţa, Duiliu Zamfirescu și Titu Maio- 
rescu în scrisori, 1937, p. 359). 

2 Duiliu Zamfirescu, Poporanismul în literatură, Ed. Carol 


Göbl, 1909. Vezi și lucrarea noastră, Poporanismul, Editura Mi-. 


nerva, 1972, p. 488 şi 495, ca și monografiile amintite datorate lu: 
Mihai Gatiţa şi Al. Săndulescu. 

ofițer ca “fiind antipatriotice, l-a concediat ` brusc, fără . 
a-i îngădui celui ce i-a fost prieten treizeci de ani, măcar 
posibilitatea unei explicaţii de disculpare. 


Dar. E, a se. ajunge la această ruptură cenata, 
Duiliu Zamfirescu dezvoltase, în. maniera lui indepen- 
dentă, oricît de paradoxal ar părea, teze ideologice şi este- 
tice junimiste. E, de pildă, un adevăr unanim că scriitorul 
nostru a deschis drumul citadinizării şi modernității prozei 
româneşti. Dar propensiunea pentru citadin a căpătat, și 
ea, forme cu totul particulare, păstrîndu-se, ce-i drept, re- 
zervat de matca junimismului ideologic originar. Idealul de 
personalitate al scriitorului, obiectul contemplației sale este- 
tice este un om care și-a făcut studiile la oraş, uneori chiar 
în străinătate, dar care, legat. de pămînt, înțelege să se 
reîntoarcă la țară, unde să-și împlinească apostolatul. 
Apostolatul „boierului de neam“. care militează pentru ci- 
vilizarea satului şi a locuitorilor săi. Se vede bine că cita- 
dinul lui Duiliu Zamfirescu este un personaj sui generis 
care, după ce şi-a rafinat formația intelectuală, se reîn- 
toarce de unde a plecat, disprețuind moravurile mercantil- 
versatile ale orașului. Un citadin care disprețuiește mediul 
urban e una dintre -performanțele izbutite de scriitor. 
Oraşul este, în viziunea prozatorului, un univers corcit, 
înstrăinat, neproductiv, dominat de o morală hrăpăreaţă 
și venală, la cheremul total al unei burghezimi ridicată 
rapid. prin deposedarea averilor boierești. Cît de mult a 
detestat seriitorul orașul se întrevede și din intenţia iniţială 
de a'denumi cel de al doilea volum din ciclul Comănește- 
nilor Viaţa la oraș, personificat de cel mai ignobil dintre 
eroii săi, Tănase Scatiu. Împrumutînd titlul de la numele 
odiosului erou, ideea oprobiului apare. și mai subliniată. 
E un punct. de vedere desprins pe linie directă din teoria 
păturii suprapuse. Un personaj din romanul În război, boier 
de neam (Milescu), după ce. face rechizitoriul clasei stăpi- 
nitoare, dezvăluind cu mînie că de-a lungul vremurilor „a 
fost de o mișelie revoltătoare, supunîndu-se rînd pe rînd la 
toți veneticii...“ găsește că pe vremea fanarioţilor, boierii 
patrioţi au fost puţini, „restul era copleșit. de venetici“. 
Veneticii au fost absorbiți de clasa conducătoare, . îm- 
pestrițind-o și falsificînd-o : „Știu că sunt oameni astăzi 

care susțin. că fanarioţii ne-au făcut mult bine, fiindcă 
ne-au adus cultură. Ne-au adus sînge viţiat : poltronerie, 
fanfaronadă şi făţărnicie, asta ne-au adus. Du-te într-un 
salon, privește astă-seară bărbaţii de la bal : te vei crede 
la Constantinopoli sau la Athena. Ia o ramură de adminis- 
trație publică, ia alegerile : stricăciune peste tot.“ Parcă am 
citi un pasaj dintr-un articol eminescian despre pătura 
superpusă și primejdia xenocraţiei. Orașul a viţiat etnia. 
Salvarea e la sat. Matei Damian, personajul idealizat din 
Viaţa la țară, cel care, reîntors de la studii făcute în Franţa, 
urmînd sfatul mamei, se instalează la Ciulniţei pentru a-și 
gospodări moşia, a divizat lumea în două categorii opuse : 
oamenii de la ţară și cei de la oraș. Evident, cei dintii sînt 
preferabili. „Ca toţi tinerii — observă autorul — cari au 
trăit mult în mijlocul lumii de studenţi sterpi, de func- 
ționari, de lume neproducătoare, fără aspirații, Matei pre- 
fera un om de ţară simplu, celui mai șiret avocat“. Opro- 
biul pentru 'vicleniile omului de la „Oraș era atît de mare 
încît Matei Damian îl prefera pînă și pe venalul Tănase 
Seatiu unui parazit de oraș oarecare, pentru că fostul vechil 
avea cel puțin ascendentul „de a nu fi om de oraş“. 

Nu ar trebui să se înțeleagă de aici că arendașul ar fi, 
în opera lui Zamfirescu, un personaj simpatizat. Dimpo- 
trivă, e — cum spuneam — simbolul odios al burgheziei 
achizitive. Și-a cucerit averile despuind boierimea absen- 
teistă dedată la cheltuieli excesive. „Ei — se mărturi- 
sește Tănase Scatiu — așa-i boierimea noastră : ia bani cu 
dobîndă ca. să petreacă în străinătate, și cînd la plată, 
tufă. Noi stăm colea și ne roadem din unghii și le plătim 
arenzile, iar creditorii dumnealor le vînd averile la mezat.“ 
Și descrie, mîndru, șiretlicurile folosite în procesul depose- 
dării. Uneori, moșieri leali și inteligenți ca Sașa Comă- 
neșteanu ştiu să se ridice peste diversionista teorie a 
arendășiei ca expresie a străinismului, dezvăluind natura 
reală a fenomenului. „Arendașul, fie grec, fie bulgar, fie 
român, e același.peste tot: el nu caută decît să se îmbo- 
găţească ; dovadă Scatiu și cîți ca el“. Arendășimea, repre- 
zentată' de Scatiu (care e totuși grec), cupidă și grosolană, 
lipsită de scrupule în afaceri și în politică, triumfă peste 
tot. Rînduielile noi au adumbrit valoarea nobilității de 
origine. şi. de cultură, maculează puritatea și gingășia 
(simbolizate de Tincuţa, Mihai sau Matei), instauriînd, cinic 

şi brutal, autoritatea banului : „Boierii, boierii, cum se 
apără !..., exclamă Scatiu... Ehe ! s-au dus vremurile alea. 
Acuma chimiru ! Ai bani? ești boier; degeaba. Este?“ 
Această în devenire aristocrație a banului surprinsă la în- 
ceputurile procesului de constituire, e peste tot detestată, 
de la ţăran la „boierul adevărat“. Dar știe prea bine că 
timpul îi e favorabil şi nimic nu mai.poate stăvili un 
proces fatal („Eu, neaca să-mi trăiască, urmă Scatiu, că 
de lume puţin îmi pasă“). Pătrunde şi tiranizează peste 
tot, în raporturile cu țăranii și cu slugile, în afaceri, în 
familie, în politică, impunînd noile valori ale lumii capi- 
talului. Dealtfel, în primele două romane din ciclu sursa 
unică a tuturor urilor, a tuturor mîniilor și revoltelor, a 
tuturor nemulțumirilor o constituie Scatiu și planurile sale 
acaparatoare. El este forța propulsoare a tensiunii drama- 
tice în aceste construcţii concepute parcă manicheist : 
lilialul sidefat al Comăneștenilor și negrul compact al 
lui Scatiu. Uciderea lui Scatiu nu poate să semnifice eşecul 
noii clase. E numai un accident aleatoriu într-un proces 
care, dincolo de prăbușiri izolate, se dezvoltă, desăvîrşin- 
du-se. Viitorul nu e nici al bătrînului Murguleţ (deși l-a în- 
vins cu ajutorul ţăranilor, pe proaspătul îmburghezit), nici 
al Saşei sau Matei, nici al fragilei Tincuţa sau Mihai. Dar 
scriitorul şi-a impus concepția în ideaţia romanului, muti- 
lînd logica istoriei. E o optică idilică, hrănită de cel ce 
credea, ca mai toţi junimiștii, că poate impune istoriei pro- 
priul punct de vedere, restaurind în drepturi și putere 
boierimea de altădată. "Cel care a blamat (și cît de vehe- 
ment !) literatura de idilizare a mediului țărănesc a fost, și 
el, victima aceluiași păcat. Numai că. idealizarea lui se 
îndrepta spre boierimea din vechime, Eroarea era. însă 
deopotrivă păgubitoare.. 
Boierimea a fost, într-adevăr, idolul venerat al lui 
Zamfirescu, în moralitatea, patriotismul și vigoarea că- 
reia a investit speranţa regenerării patriei. În prefața la 
ediţia întiia a Vieţii la ţară, expunîndu-și programul ro- 
manului, a explicat că l-a creat „voind a pune în lumină 
clasa românilor, iubitori de pămînt, cum sunt Comăneştenii 
din Viața la ţară“ şi „a personifica în Milescu și Mihail 
Comăneșteanu rasa cîtorva familii pămîntene, care s-au 
strecurat prin negura fanariotă şi au adus în război (e 
vorba de războiul din 1877, n.n.) toată vigoarea boierimei 

de pe vremea marilor noștri Domni...“. E evident că Zam- 
firescu operează aici, ca peste tot, cu două categorii umane, 
clasa şi rasa, reductibile, și ele, la una singură. Ignorînd, 
cu . superbia-i caracteristică tot ceea ce: durase filozofia 
socială şi sociologia modernă: (deși îl citise pe Loria !), 
Zamfirescu nega ideea diviziunii sociale după criteriul 
avuţiei şi al proprietăţii: asupra mijloacelor. de producţie. 
În locul acestor categorii 'istoricește determinate Şi recu- 
noscute ca atare în orice tratat de specialitate, romancierul 
a stabilit ca unica viabilă : clasa românilor. În aceasta se 
contopeau, de fapt şi „rasa cîtorva familii pămiîntene care 
s-au strecurat! prin negura fanariotă“ și țăranii („ţărani 
ca baciul Micu“). Stabilindu-și acest absolut insolit cri- 
teriu al diviziunii sociale, și relaţiile între „clase“ au căpă- 
tat o nouă configurare. Au fost propuse alte surse de 
antinomii şi alți factori lianţi. În ultimă (şi chiar în primă) 
instanță „sociologia“ lui Zamfirescu era o altă exprimare 
a tezei junimiste despre cele „două clase pozitive“ opuse 
burgheziei, altfel spus „pătura superpusă“, străină şi ne- 
legată, prin fire tainice, de glia străbună. E o concepție 
tipic conservatoare pe care o regăsim în ideologia: tuturor 
personalităților care au reprezentat ideea conservatoare, 
de la Barbu Catargi, la Petre Carp, la N. Filipescu, Al. Mar- 
ghiloman, C.. Rădulescu-Motru sau, mai tîrziu, la Nicolae 
Iorga. ViM i ipu 
Dar' dacă la gînditori optica aceasta conservatoare a 
fost exprimată prin concepte sau printr-o publicistică (aici 
includem și oratoria) 'adesea incendiar. pasională, proza- 
torul nostru i-a dat înfățișarea concreteţii imaginii artis- 
tice, creînd o lume aievea, astfel alcătuită. Mai toată opera 
sa în proză (și, adăugăm, cea durabilă estetic) este expresia 
acestui credo ideologic. Vrem să spunem că nu o gă- 
sim întruchipată numai în fresca Comăneștenilor (adevărat 
tablou al societăţii românești de la 1870 la 1920 închipuit 
din acest material ideologic), ci şi în proza sa de pînă 
la 1893, cînd a început elaborarea romanelor ciclu. Astfel, 
de pildă, în Subprefectul (publicată în Convorbiri la 1887 
şi integrată în Novele din 1888) e evocat un ministru 
de interne „om cu minte și cu privedere, căruia îi intrase 
în cap. să îmbunătăţească soarta ţăranului, începînd cu 
îmbunătăţirea administraţiei“. (E ușor de recunoscut aici, 
să menţionăm în. treacăt, un principiu programatic juni- 

mist anunţat de Carp încă în documentul „Era nouă“ din 
1881 şi reluat cu insistenţă în 188'7—1888, în perioada cînd 
domnia lui Brătianu fiind spre sfîrșite se forța o guvernare 
junimistă). Eroul, tînăr onest, cu:studii în străinătate, îl 
prefigurează pe: Matei Damian sau Mihai Comăneșteanu. 
A fost convins de; ministrul care a știut „să vibreze într-in- 
sul coarda iubirei de ţară, arătîndu-i unde mergem dacă 
starea de astăzi. a ţăranului va continua“ și; a. aceeptat 
postul de subprefect (adică autoritatea însărcinată cu supra- 
vegherea raporturilor dintre. țărani și proprietarii de pă- 
mâînt sau arendași) în plasa Vlădeni (în această zonă teri- 
torială se.va desfășura și acţiunea primelor: două romane 
Gin ciclul Comăneştenilor), „unde avea: și o sfoară de 
moşie“. Tînărul își ia misiunea în serios, încearcă să schimbe 
climatul. moravurilor dominate de abuz și arbitrar, dar 
se izbeşte de atotputernicia .autocratului local, moșierul 
Maxenţian (firește, un descendent fanariot !) care va găsi 
un: motiv (dragostea curată dintre subprefect şi soția pro- 
prietarului) pentru a-l înfrînge. . i 

Eroii romanului Comăneștenilor nu vor mai fi decît par- 
ţial niște înfrînți. Ei își ştiu menirea istorică și urmează un 
destin care, cred.ei, e al lor și al ţării. La reîntoarcerea 
lui Matei Damian din străinătate, bătrînul moșier: Dinu 
Murguleţ i se confesează, dîndu-i „poveţe : „Uite pămîntul 
ăsta : m-a făcut să asud ; am muncit toată viața pentru 
el, de cele:mai multe ori fără să mă răsplătească ; m-am 
supărat și l-am: blestemat — dar: nu m-aș duce de pe el 
pentru nimic în lume. Nădăjduiesc că tot așa o să faci 
și .tu şi că n-o să mai pleci. -Aci suntem născuţi și eu şi 
maică-ta și părinţii noștri și părinții părinţilor noștri... Tu 
ești singurul băiat: din familia noastră. Să rămii aici, pe 
pămîntul ăsta, să-nu. te mişti şi să-nu-l dai nimănui să 
ţi-l îngrijească, să nu-l arendezi, că arendașii sunt molii...“ 
Aceleași sfaturi, ridicate 'la gravitatea unui testament mo- 
ral primește și de la mama sa, boieroaică „crescută pe lîngă 
tată-său în idei statornice de: iubire a pămîntului strămo- 
şesc“.. Pe patul morții, ea îi: cere fiului său : „Doresc să 
rămîi aici, pe pămîntul ăsta... să nu 'te duci departe de 
mine. Ce-ai învăţat: să-ţi fie de sprijin sufletesc, iar viața 
să ţi-o petreci pe locurile astea. Apucă-te de moșie. Îngroa- 
pă-mă lîngă tată-tău... și apoi însoară-te“. Matei va urma 
diata („Dorea să: trăiască. liber, să alcătuiască averea la 

loc, să ajute pe țărani” a ieși din--mizerie,.se gîndea să' le 
facă;.şcoală și să-i vadă înflorind“), va abandona medicina 
pentru care se pregătise. Şi se:va:' apuca să facă agricul- 
tură cu: mijloacele ce-i stăteau la îndemînă, se va căsători 
cu Saşa Comăneșteanu, delicată femeie-bărbată: (întru- 
chipare a idealului scriitorului de armonie clasică), care își 
îngrijește singură moșia și:nu înţelege s-o părăsească. Și 
așa, ca într-o edulcorată. narațiune pastorală, se statorni- 
cește în rosturile moșiei, ajutat de baciul Micu (asta voia 
să însemne de țărani), de înţelepciunea sa și de experiența 
Saşei, integrîndu-se. în armonia. mediului, trăind paşnic şi 
mulţumit sufletește, contopindu-se ' cu! natura, pe care, 
acum,:0. cunoștea, într-o. ;,pace' nețărmurită, de: oarbă su- 
punere vremei ce trece și îngălbenește pustiurile.“ 

Țăranii (cea de a doua clasă. pozitivă“) sînt în proza 
lui Duiliu Zamfirescu element de decor, pitoresc, nedes- 
prinși. încă din cadrul natural (deprins. acum cu firea 
ţăranilor — meditează autorul despre eroul său Matei — 
înțelegea mai lesne natura după oameni, decit pe oameni 
după natură“). Ei constituie un tot cu' moșia și autorul 
nu-i concepe “decit ca o masă compactă. nediferenţiată 1. 
Cînd se detașează, nu sînt lucrători ai pămîntului, ci 
păstori. (Nu e, desigur, o întîmplare că singurele siluete 
ţărăneşti :cu: conturul abia creionat sînt ciobani : baciul 
Micu' și Florea din Viaţa la ţară, sau Ion și Duţă din 
Subprefectul). Dar şi aceştia sînt primitivi, instinctuali, 
rostind cuvinte puţine 'și parcă mereu aceleași, incapabili 
să treacă din vegetativ ' în, spiritualitate. Viața lor e 
simplă ca a naturii, nu au' complicaţii sufletești şi 
trebuințe mai înalte, ceea; ce adună din munca lor, cînd 
boierul, e bun. gospodar, . le ajunge. Cu un, cuvînt .sînt 
fericiți („Fii pe pace. — îl anunță conu Dinu, pe Matei 


- 1:Punctul acesta. de vedere îl va Aa într-o scrisoare către 
Maiorescu, probind astfel că era o opţiune de ordin estetic: „În 
desfășurarea întimplărilor, . țăranii se mişcă numai ca mase co- 
lective, fiindcă aşa îi cred eu interesanţi, aşa sunt ei o putere și 
numai aşa psihologia lor poate da nota caracteristică a unui ţăran. 
Altfel, individual, ei nu pot forma subiectul unui roman, decit 
numai dacă vei face ţărani de carnaval sau fiinţe histerice şi 
neromânești, cum sunt ale lui Slavici sau cum sunt ale lui Cara- 
giale, din Năpasta, cari vorbesc şi se agită ca la ţeară, dar ale 
căror resorturi sunt false. e din 13/25 pp pati pa 
În dp. cit.,.p. 160.) . i 

cînd e vorba de condiţia ţăranului —, el este: adevăratul 
om fericit, nu tu, nici eu. Dealtfel te vei încredința 
prin tine însuţi“). Îi venerează, de aceea, pe boierii 
buni („boierul nostru“) în care văd singurul sprijin, și 
marea nădejde de mai bine. Și, dimpotrivă, îi urăsc pe 
arendași. Uciderea lui Scatiu și eliberarea lui Dinu Mur- 
guleț, din Tănase Scatiu, de sub tutela arendașului vrea 
să simbolizeze comuniunea sufletească, apropierea socială 
dintre. „boierul cel bătrîn, boierul nostru“ și masa țăra- 
nilor  obijduiţi de fostul. arendaș, acum devenit moșier. 
Cele „două clase pozitive“, singurele iubitoare. de pămînt, 
nu pot fi concepute decît laolaltă, zvîrlind din.cale „,vini- 
turile“. În acest cadru armonios, în care morbul antino- 
miilor nu-l aduce decît arendașul sau politicianul din pă- 
tura superpusă, e aproape firesc ca nici unul din elemen- 
tele raportului boier-țăran să: nu cugete: la reformarea 
structurilor, prin împroprietărire. Astfel de idei se fac 
auzite.pe la sate, dar ele sînt vehiculate „de: fel de fel de 
vagabonzi, care vin să le umple.capul (țăranilor, n.n.) cu 
nerozii ; dar pînă acuma, la mine, — precizează boierul 
Murguleţ — nimeni nu-i ascultă.“ E vorba, fireşte,. de 
propagandiștii socialiști, despre : care, dealtfel, Zamii- 
rescu a scris. și un roman (Lume nouă şi lume veche), 
eșuat în caricatură. Bătrinul e atît de convins de. cumin- 
tenia judecății sale, încît în faţa acestei tentative de 
sucire:a minţilor. iese din blîndeţea înţeleaptă, declarînd 
că „dacă aş prinde pe unul odată, ce mai probă de: bătaie 
i-aş. da... Bătaie la scară, și să -poftească să reclame“. 
Singura împotrivire a „țăranilor e pornită contra arenda- 
şului care vrea să le răpească, prin. judecăți oneroase, pă- 
mâînturile pe care le au în proprietate. ȘI ei, ca și boierii de 
neam, doresc ca lucrurile să rămînă în structurile exis- 
tente. Schimbările nu pot fi decît nefaste. Îmbunătăţirea 
și progresul nu pot veni decît de la bună -gospodărie, 
rinduială . onestă în administraţie, utilizarea rațională. a 
mașinilor, stîrpirea arendășiei şi a politicianismului.: Inte- 
resele şi. nevoile țăranilor. le apără boierii, „iubitori ai 
pămîntului“. Pentru că interesele celor două clase pg tă 
sînt, comune, iar inamicul — care. trebuie eliminat — e 
același. | | 

E de mirare - că sămănătorismul nu şi-a recunoscut 

ideologia în romanele lui Duiliu Zamfirescu. Destule 

puncte de vedere: care circulau în literatura agreată: 'și 
cultivată de sămănătorism se aflau în romanele din ciclul 
Comăneștenilor. Și doar ele începuseră să apară din 1894 
în Convorbiri (în 1898 .îi apare în volum primul. roman 
din ciclu, în 1902 În război, în 1907 Tănase Scatiu),. adică 
în epoca presămănătorismului şi a sămănătorismului 
triumfător ! N. Iorga 'ar fi putut să vadă în romancier 
(ca în C. Rădulescu-Motru în 1904) „un tovarăș de idei 
și de ideal“, pentru că unele motive ideologice erau cu 
adevărat comune, opera în proză a seriitorului con- 
stituindu-se, în fond, într-o punte practicabilă dintre 
junimism şi sămănătorism. Dar proteicul savant, ca Și 
toți sămănătoriștii (cei mai mulți erau de provenienţă 
ardeleană și legenda — falsă — a antitransilvănismului scri- 
itorului. nostru, nu putea. trezi simpatii) au văzut în ro- 
mancier un inamic. Apoi gafele proverbiale — amintite — 
ale omului Zamfirescu, distincţia 'snobă şi, mai ales, inci- 
dentul academic din 1909 au' accentuat o nepotrivire de 
afinitate, transformată. în vrajbă și dispreţ reciproc.. În 
iond,. nici Duiliu Zamfirescu nu agrea literatura sămă- 
nătoristă pe care o considera, cu siguranţă, ca fals -țără- 
nească, Cele două tabere, deși destul de apropiate ideologic, 
au rămas izolate, lovindu-se continuu cu gloanţe care 
nu erau' oarbe. Dar în pofida acestei realităţi inamicale, 
opera romanescă a lui; Duiliu Zamfirescu face punte între 
cele două curente care, oricum, se aflau în raporturi de 
rezervată colaborare, Prin elementele sămănătoriste din 
opera sa; statutul de dizident al lui Duiliu Zamfirescu. în 
cadrele interioare ale junimismului se întregeşte cu încă 
o dimensiune. Lămuritoare și importantă. H ee 

n | 


O mișcare literară care apropie personalități distincte 
presupune o conștiință estetică comună concretizată prin 
program, preferințe tipologice și tematice, publicaţii, ce- 
naclu, afinități create prin amiciţie, la care se adaugă, 
atunci cînd e cazul, liantul unor activităţi practice în ca- 
drul unei grupări politice. Mişcarea literară a Junimii a 
beneficiat aproape de toate aceste modalităţi coagulante, 
apărînd în conștiința epocii ca o direcţie unitară, cu pro- 
gram și orientare precizate. Aceasta nu a anulat posi- 

bilitatea manifestării factorilor de divergență, configurate 
prin. statutul :special: al. operei. unor personalităţi ca Emi- 
nescu; Caragiale,: Creangă sau: Duiliu: Zamfirescu. :'Unitâ- 
tea ':s-a exprimat, ca în atitea rînduri, prin diversitate, 
iar. convergența a legitimat și a făcut posibilă divergență. 
Poate. că tocmai această libertate. de exprimare, de miş- 
care: și: acţiune a fost condiţia. configurării Junimii și. a 
junimismului. Solidaritatea junimismului literar s-a hrănit 
din încurajarea personalităților, indiferent. de. formula lor 
estetică, ideologică sau temperamentală. E 'adevărat :că 
această libertate în manifestare a! fost atent supravegheată 
de 'factorii tutelari pentru a nu “lua forma antinomiilor 
fundamentale. Dar pînă la punctul tolerabil . s-a pujar 
exprimă cu acuitate şi forţă penetrantă. D Like 

 Concepînd Junimea ca :0 mişcare literar-culturală şi 
politică cu- profil complex, e drept să vedem în opera li- 
terară (ca şi în cea publicistică) a marilor ei creatori o 
modalitate (adesea cea mai importantă) de: impunere: a 
junimismului în conştiinţa publică. Chiar. ideologia sa, nu 
numai cea literară, dar și cea socio-politică sau filozofică, 
își datorează, nu în mică măsură, penetraţia și audiența 
marilor creatori de care a avut parte Junimea. Iar in- 
fluenţa. 'mişcării inaugurate la 1865 (sau. 1867);.a fost 
-—'cine nu ştie ? —, pentru literatura şi cultura românească, 
imensă, Legitimitatea esteticului, „descurajarea mediocri- 
tăților (deși destule au fost, mai mult sau mai puţin, 
tolerate și în Convorbiri), cultivarea. literaturii populare, 
impunerea realismului ca formulă estetică necesară, oma- 
giul limpidităţii clasice și al visării romantice se: datoresc, 
în bună măsură Junimii şi junimismului. Criteriile juni- 
miste au devenit axa de ordonare a valorilor. Eforturile 
Junimii de a limpezi, de a organiza, de a îndruma și 
înfrumuseţa au fost salutare. Repetăm un loc comun, nece- 
sar însă. de menţionat și aici., Fără. marea. literaţură. de 
care au avut norocul Junimea și Convorbiri. literare, juni- 
mismul nu ar fi devenit ceea ce, din fericire, a fost. 


Capitolul VI 


“POLEMICI 


1. Primele reacţii antijunimiste. Dezaprobarea ardeleni- 
lor: A. Densusianu, George Bariț, |. Vulcan. Contra- 
atacul cercurilor literare “bucureştene (grupul Hasdeu — 


V: A. Urechia). Farsele lui: Hasdeu.‘ Duelul publicistic din-. 
tre : Convorbiri literare. și ‚Revista contimporană.: Împo-, . 
trivirea lui Al. Macedonski. Strădania, neizbutită, de a 


„opune şi. impune direcţia sa în locul celej junimiste. 


i Transacțiuni literare "şi: științifice“ şi criticismul pb be 


"mist. ! 


"2: Apariţia, mişcării socialiste: Configurarea noii orien- 
„tări în spiritul public şi:în planul vieţii literare. Antiso- 
© cialismul' constant al:grupării junimiste.: Declararea : so- 


. cialismului ca fenomen. politic inadecvat: în România. 
„Măsuri antisocialiste adoptate de guvernările junimiste. 
T. Maiorescu și indigenarea lui Gherea. i „606 


„3 Apariţia, Contemporanului. ' şi | constituirea — din 


86 — a 'noii ‘ideologii’ literare. Studiul, lui Gherea 
Cătră di. Maiorescu, preludiul: unei: polemici de durată. 
„Contrazicerile” maioresciene descoperite de Gherea. şi 


relaţiile dintre sfera esteticului şi a factorilor consubstan- .. .. 
_ţiali (etic, istoric). Răspunsul lui Maiorescu din '1892 ` 


(Asupra personalităţii și impersonalităţii poetului) şi: re- 


`: plica lui Gherea din: 1893 (Asupra: esteticii metafizice și 


“ științifice). Afirmarea. spectaculoasă a direcţiei Contem- 
„poranului şi impunerea lui Gherea ca una dintre perso- 


nalitățile critice ale epocii. Mutaţia în mentalitatea este- . 


tică şi critică a timpului. Gherea despre statutul criticii 
„literare și întemeierea criticii moderne, analitice.. 613 
'4. Neliniştea. junimiştilor faţă. de succesul repurtat. de 

opera lui Gherea. Organizarea: contraofensivei; Incre- 
„dinţarea misiunilor ofensive noii generații de tineri „įu- 
nimişti. Prima etapă a contraofensivei junimiste : studiile 


“lui Gh. Bogdan (Duică), N. Petrașcu, Al. Philippide. Etapa . - 


a doua 'a contraofensivei desfăşurate. de nova genera- 


“fie :junimistă. Studiile lui: M. Dragomirescu, :P. P. Negu- - 


'lescu, S. Mehedinți. Reacţia înţeleaptă a lui Gherea. Sem- 


'ciclului 'junimist. 


` nificația polemicii dintre cele două orientări şi au P 

Ofensiva pornită de Junimea pentru aari întregii 
orientări a organismului suprastructural a stîrnit, cum era 
de aşteptat, împotrivirea unanimă a reprezentanților vechii 
orientări. Curentul de idei care se afirma în capitala 
Moldovei este urmărit cu atenţie.de cercurile intelectuale 
de la București, de centrele culturale transilvănene și 
mai ales din Iași, unde cei grupaţi în „Fracţiunea liberă și 
independentă“ erau scandalizaţi de opiniile. junimiștilor. 
Rînd pe rînd, toate luările de atitudine ‘publică ale frun- 
taşilor junimişti sînt combătute violent, denunţindu-se 
„pericolul“. Treptat, se organizează o adevărată campanie, 
pe un front relativ unitar, care aplatizează — faţă de 
acest obiectiv — disputele intestine (grupul V. A Urechia, 
grupul Hasdeu, grupul. fracţioniștilor . dirijat de N. Io- 
nescu etc., de obicei angajate în polemici aprinse, colabo- 
rează în lupta împotriva junimismului). 

În bătăliile angajate de Junimea se disting cu claritate 
două faze distincte : perioada de' pînă la Contemporanul, 
cînd replica vine din tabăra intelectualilor de- formaţie 
liberală și a unor oameni de știință ca Șt. Mihăilescu, și 
perioada marii dispute cu direcţia revistei socialiste. 

Era fatal ca. apariţia junimismului; cu lupta sa ho- 
tărită împotriva minciunii și a formelor goale, să stîrnească 
o aprigă împotrivire.  Junimismul a devenit, în acest fel, 
sinonim cu antinaţional, cu cosmopolitismul germanofil, 
tot atîtea acuzaţii perfect neadevărate. În egală măsură 
se denunța la societatea ieșeană spiritul reacţionar al vede- 
rilor social-politice, preopinenții socotindu-se purtătorii 
de cuvînt ai unor opinii, progresiste. În realitate, dema- 
gogia unor cercuri liberale avea menirea de a ascunde 

esenţa, în fond. retrogradă, a atitudinii: adoptate: faţă de 
-probleme-cheie, ca aceea a chestiunii rurale, care nu se prea 
deosebea de a junimiștilor. :Nu trebuie însă ignorat că în 
polemica. antijunimistă ' atitudinea unor intelectuali: ca 
Hasdeu, atît pe plan social, cît și pe plan cied; -era 
nu o dată fiu ri da junimismului. 


1. "Ofensiva antijunimistă e pornită încă în faza dinaintea 
| apariţiei Convorbirilor literare, a literaturii vorbite 
(vrem să spunem prelegerile publice), din „partea profeso- 
rilor liberali ieşeni și a lui Hasdeu, care, încă în 1863, se 
ridicase împotriva conferinţelor maioresciene, prin anun- 
țul încărcat de ironie publicat într-o revistă a sa!. Studiul 
maiorescian din 1867 ridicase protestul unanim al cercuri- 
lor intelectuale amintite. Ofensiva o pornește A. Densusi- 
GR prin cunoscutul articol din Federațiunea, în care 

„printre altele: — denunța pretinsul plagiat după 
Fr. Th. Vischer. („Scriitorul, pretindea Densusianu, a avut 
nesocotința, a cutezat chiar să copieze așa-numitele sale 
teorii estetice 'din un scriitor german, despre care: dealt- 
mintrelea tace ca mormîntul, voind să păuneze la noi cu 
penele altuia — fabula coţofanei.') La aceasta Maiorescu 
n-a răspuns niciodată, Obiecţia principală a lui Den- 
susianu nu era însă plagiatul, cît faptul că Junimea 
„aruncă anatema asupra subiectelor istorice, a sentimen- 
telor și tendinţelor naționale“, atacînd poeţi ca ' Sion, și 
mai ales Andrei Mureşanu 2. | | 

Densusianu avea dreptate să respingă anatema aruncată 
de Junimea asupra temelor social-patriotice. Numai că 
aceasta nu putea oferi temei pentru supralicitarea produc- 
țiilor antipoetice ale unora dintre fruntașii scrisului româ- 
nesc de atunci, chiar dacă versificau motive naţionale. 
Ardelenii vor . întreține. în- continuare disputa. Cam în 
același timp cu articolul lui Densusianu, în publicistica 
ardeleană se ia atitudine şi împotriva articolului datorat 
tot lui Maiorescu, Limba română în jurnalele din Austria, 


1 Vezi Ap aia 1863, nr. 10, p. 69—71. 
2? A. Densusianu, Critica unei critici, Federațiunea, Pesta, I, 
1868, nr. 82, mai-iunie anti e edu şi în volumul dih 1887, Cer- 
cetări literare. 3 

în care: se avertiza serios asupra fenomenului: gravei. dena- 
turări a limbii române în: publicistica'de peste Carpaţi. Arti- 
colul, care“ şi-a propus: din capul. locului ;,scopul:de. a 
arăta 'acea direcţie falsă a''autorilor: români din Austria 
(...care) sistematic, după deprinderea obştească, în. fiecare 
număr publicat de dînșii, fac: greşeli neiertate în contra 
limbei române“, a primit de îndată replica ardelenilor. 
George Bariț îi amintea conducătorului Junimii : „A cere 
de la noi astăzi ca să scriem pe placul d-lui Titu Maiorescu 
ar fi tocmai ca și. cînd ai cere astăzi de la ofiţeri ca între 
șuierăturile, gloanţelor. și între vaietele răniților să scrie 
raporturi şi buletine. elegante. şi caligrafice (...). În marele 
număr de proverbe românești este și unul care zice : «Satul 
arde, baba. se -pieptănă»“ 1. ` Articolul lui Bariț sublinia 
sumedenia de îndatoriri și: responsabilităţi de interes 
naţional pe care le cumulează gazetarii români din Ardeal, 
încît: preocupările stilistice nu mai pot fi luăte în seamă, 
amintind. totodată că asemenea defecţiuni ca cele semna- 
late de Maiorescu se întîlnesc și în publicistica din Mun- 
tenia și. Moldova. Iosif Vulcan, -în același. spirit, răspun- 
dea : „D-sa ne înșiră nişte, greşeli bagatele, care. în ziare 
scrise de multe ori în pripă nu se pot înconjura. Erori de 
aceste putem să cităm şi noi d-lui. Maiorescu, din foile 
de. peste Carpaţi -(...). Să-l lăsăm ` dară . -ca Să, mai cerce 
nod în papură“. 2. Răspunsurile. celor doi ardeleni nu înlă- 
turau obiecțiile lui Maiorescu, în sine foarte juste. Pentru 
că nici: multitudinea îndatoririlor, nici faptul că asemenea 
atentate la puritatea limbii se înregistrau şi la București 
sau Iaşi nu puteau scuza deticienţa semnalată de Convor- 
biri. literare. üis 

Polemica angajată de ardeleni 3 va” primi "curind în- 
tăriri | din „partea cercurilor | antijunimiste bucureştene. 


1 G. Bariț, Critica. în „Convorbiri literare“ , Transilvania, 1868, 
P- "366. 
2 Iosif Vulcan; "Familia, nr. 2, din 2 iunie 1868. 

3 Nu.ar-trebui să. se înţeleagă de aici că între Junimea și in- 
telectualitatea; transilvană. ostilitatea a fost totală. Un studiu din 
1943. datorat lui I. Verbină (Aspecte din lupta junimistă în Tran- 
silvania), apărut în vol. `I din revista universitarilor ardeleni: 
Studii literare, a demonstrat că dincolo de ştiutele momente ten- 
sionate. au existat importante şi deloc convenţionale: raporturi de 
apropiere între Convorbiri: şi intelectualii de. dincolo de Carpaţi. 
Preţuire. pentru activitatea Junimii şi a revistei ieşene au avut nu 
numai unele societăţi culturale (de lectură) ale tineretului transil- 

Or, în 1869, unele publicaţii bucureștene, deși -de orien- 
tare vădit: contrară. junimismului, nu se. angajează. în 
polemică. Chiar Adunarea Naţională a lui V. A. Urechia 
își îngăduia amabilităţi la adresa revistei ieşene şi a con- 
ducătorilor. ei. Într-un număr din 1869 se inserase urmă- 
toarea informație : „D. Negruzzi, directorul escelentei foiă 


Convorbiri literare, este 'de cîteva zile în București“, 


Aceasta, deși anul 1869 înregistrează apariția cunoscutului 
studiu În contra ‘direcției de astăzi în cultura română. 
Faptul nu trebuie să mire. Ieşeanul V. Alexandrescu (mai 
tirziu Ureche sau Urechia) a. fost coleg: și prieten cu 
Maiorescu, sprijinindu-l decisiv şi: în procesul înscenat 
în legătură cu Școala centrală de fete. (Urechia era atunci 
— din iulie. 1864 — director în Ministerul Cultelor și In- 
strucțiunii și, în această calitate, l-a apărat pe prietenul 
său.) Nu e 'hazardat să credem că: de ar fi rămas în Iaşi; 
V.A.: Urechia ar fi frecventat ședințele Junimii, chiar dacă 
datorită convingerilor sale social-politice nu ar fi putut 
deveni un junimist. Ruptura: s-a produs, probabil, prin 
1866—1870 datorită unor: motive de ordin politic. Urechia, 
liberal convins, a. devenit adeptul decis al grupării roset- 
tiste și nu putea agrea conservatorismul, chiar. dacă lu- 
minat, al junimismului. Vrajba a devenit reciprocă 1. Lucru- 
rile nu se vor menţine multă vreme pe planul amabilităţi- 
lor.: În 1870, la redeschiderea ședințelor societăţii bucu- 
reștene. Românismul, Hasdeu, în cuvîntul inaugural, de- 
clara că „„România piere: prin cosmopolitism“,. pentru că 
„generalitatea cosmopolită trage după sine pieirea indivi- 
dualității: naționale“, fiind „dușmanul cel mai înverșunat 
al adevăratei umanităţi pe care o'pogoară pînă la o brută 
uniformitate“ ?. Aici se cuvine amintit şi discursul lui 
G. Bariț cu ocazia primirii în Academie a lui A. Papiu- 
Ilarian. Noul academician evocase figura lui. Gh: Şincai. 
van, dar şi unii fruntași ai cercurilor scriitoricești. Iacob Negruzzi 
a ştiut, cu .tactul și spiritul său de conciliere, să topească ostili- 
tatea, răspîndind revista sa-în Ardeal, aducînd' în paginile Convor- 
birilor condeie transilvane, unii dintre ei devenind (ca' Miron Pom- 
piliu sau'Ioan Slavici) junimiști stimaţi şi preţuiţi în cenaclu; De- 
altfel, după 1880 şi cei mai înverşunaţi adversari ai Junimii renunţă 
la opiniile lor, frecventind seratele din saloanele lui Maiorescu. 

1 Vezi Al. George, V. A. Urechia și adevăratele răspunsuri ale 


„Revistei contimporane“. Manuscris. . 
> Columna lui Traian, 30 sept. 1870.. 

În: discursul: de :răspuns, Bariț sublinia patriotismul. isto- 
ricului ardelean, luînd totodată poziţie faţă de acele opinii 
cosmopolite care contestă - valoarea ştiinţifică a: operei 
lui Şincai ; — „în zilele noastre — revenea Bariț — a 
început a se forma: o şcoală așa-numită a cosmopoliţilor, 
care-și bat joc de ideea naționalităţii, PAN „care nici că o 
pricep deloc“ ti În același an, 1869, Hasdeu ?, şi el nemulțu- 
mit de opiniile antibărnuţiene ale lui Maiorescu, găseşte 
prilejul de.a apăra memoria veneratului dascăl ardelean. 

Recenzează . Albina. Pindului (revista : bilunară :a-lui 
H. Grandea), numărul din: prima jumătate a lunii iunie 
din 1869 şi, firește, trimite o săgeată la adresa Convorbiri- 
lor. „Albina Pindului nu-și bate joc de venerabila memoriă 
a lui Bărnuţ, :nu neagă existenţa vechiei noastre litera- 
ture naționale, nu păcăleşte pasiunea poporului de a in- 
voca la tot pasul numele. lui Ștefan şi Mihai, nu ia peste 
picior limba: fraților noștri de peste Carpaţi ; nu! dar 
tocmai de: aceea, fiind cu mult mai românească decît 
Convorbirile, cele prea cosmopolite, ea nu numai că merge 
mai bine la inimă, dar chiar se-rătăcește mai puţin, fiindcă 
simte ceea ce vorbeşte, iar nu K EROR pireu mod mecanic 
ecourile străinătății“ 3. . 

Peste un an Hasdeu CO în hinen violenți re- 
luarea atacului .antibărnuţian de către Maiorescu, cu 
ocazia debutului: său parlamentar. Directorul Columnei 
lui Traian îl denunța pe acel care „a pălmuit. în sînul 
Parlamentului cu. o cinică vervă pe însuși părintele doc- 
trinei naţionaliste“, evidențiind raporturi. de continuitate 
între. politica guvernului conservator și ofensiva tinerilor 
ieşeni de curind -înregimentaţi în partidul lui Lascăr 


„1 Analele Societăţii academice române, 1869, tom. DEDS GA. KA 
-7 Să menționăm că Hasdeu avea toate motivele - să-l duşmă- 
nească 'pe Maiorescu. Fuseseră colegi întru profesorat la laşi — 
unde nu s-au agreat defel, cînd Maiorescu, într-un explicabil elan 
pudibond, îi sprijină pe dascălii locali . (sau chiar iniţiază - atacul) 
care îl acuză pe Hasdeu de „frivolitate și. lipsă de moralitate“ pro- 
bate în nuvela Duduca Mamuca, apărută în Lumina. Acuzaţia a fost 
luată în seamă şi Hasdeu a fost destituit. — în. 1863, — din postul 
de: profesor al. Universităţii ieşene. Numai. gestul lui: „Odobescu, pe 
atunci ministru al Cultelor, i-a adus, la Bucureşti, un post în Co- 
misia pentru evaluarea bunurilor mănăstireşti. Hasdeu nu l-a uitat 
pe Maiorescu şi amicii săi, :antipatiei inițiale din perioada ieşeană 
adăugîndu-i-se convingerile politice diametral deosebite, 
3 Traian, nr. 26 (7 iunie), 1869, p. 104. 

Catargi. „Reacţiunea practică de la cîrmă — scria Hasdeu > 
îmi aduce aminte reacţiunea teoretică de. la Convorbiri 
literare“ 1. Dincolo de vehemenţa naționalistă a articolelor 
sale, trebuie subliniată clarviziunea cu care Hasdeu: a 
descifrat fondul social al campaniei junimiste și rapor- 
turile de concordanţă între aceasta și politica guvernului 
conservator. Dealtfel, întreg anul 1871, revistele bucureș- 
tene vor duce o adevărată campanie împotriva societății 
ieșene. Direcția nouă ridicase o furtună de proteste. 
Gheorghe “Panu. relata că. „ceea ce produce în lumea lite- 
rară din țară o adevărată explozie de indignare este, cum 
am spus şi altădată, publicarea articolelor Direcţia nouă de 
d. Maiorescu“ 2. . .. 

Negarea di articolul lui Maiorescu a aproape tuturor 
valorilor scriitoricești consacrate a. scandalizat deopotrivă 
pe cei încriminațţi și pe admiratori. Cercurile intelectuale 
bucureștene nu vor întîrzia cu răspunsul. La nici două 
luni de la apariţia primei părți din articolul lui Maiorescu, 
Columna lui Traian publică următoarea notiţă : „Convor- 
biri literare din lași se laudă: printr-un. articol al d-lui 
Maiorescu 'de a fi creat o nouă direcţie poetică, pe lîngă 
care un Bolintineanu, un Sion, un Mureșanu și alţii sînt 
niște pigmei. În realitate, nici chiar această nouă direcțiă 
nu este de tot nouă... Cu toate astea, noi, unii, nu credem 
de cuviinţă a contesta şcoalei d-lui Maiorescu mult dorita 
paternitate în sfera galimatiei, şi pentru ca toată lumea 
să vadă ce fel de poeziă anume este noua direcţiă a 
Conwvorbirilor literare vom reproduce în fiecare număr 
al Columnei lui Traian, sub modesta rubrică a Varietăți- 
lor, cîte o mustră din muza. d-lor alde Bodnărescu, Emi- 
nescu, Pogor, Iacob Negruzzi, Matilda Cugler etc.“ 3 În 
trei numere, sub titulatura Poezia-Maiorescu, se reproduc 
după Convorbiri trei poezii din Matilda Cugler, Iacob 
Negruzzi şi Eminescu (Noaptea) 4. Polemica e continuată 
la aceeaşi scară, fiecare număr al revistei lui Hasdeu 
conținînd, într-un fel sau altul, cite o săgeată critică la 
„adresa cenaclului i ieşean. 


1 Columna lui Traian, 30 aug. 1871. 
2 G. Panu, Amintiri de la Junimea din Iași, Bucureşti, 1908, 
vol. I, p. 36. ' 
5 "Columna lui! Traian, 9 iunie 1871. 
` 4 Ibidem, 25 iunie, 28 iunie 1871. 

Cunoscute. au rămas farsele lui Hasdeu împotriva Juni- 
mii, făcute cu: dublul: scop de. a demonstra; slăbiciunea 
noii. direcţii şi de: a: evidenția germanismul junimiștilor. 
Traducerea “(Eu și ea), apărută în numărul din 15 iulie 
al: Convorbirilor literare, a fost consemnată ca prima farsă 
a 'lui Hasdeu. Gablitz, poetul din. care se -traducea, era 
inventat, ca şi numele traducătorului (M. 1. Elias), textul 
fiind :o: compoziţie ad-hoc a'-lui Hasdeu: Grupul bucu- 
reștean, în frunte cu Hasdeu, recoltase un mare succes, 
relatat: în. Columna “lui: Traian, Trompeta: Carpaţilor, 
Familia, Telegraful, după: textul (Un: rămășag) redactat 
de Hasdeu. : În. articol, : autorul farsei povestește că la o 
întîlnire prietenească din locuinţa sa, cînd discuţiile erau 
în toi, le-a parvenit numărul din Convorbiri în care se 
publica Direcţia: nouă. Discuţiile și. protestele au fost 
furtunoase. În consecinţă, „pentru. a arăta cît de ridicole 
sint -toate criticile în bine și-n rău ale d-lui Titu-Liviu 
Maiorescu, eu propusei atunci un rămășag:cu deplină 
certitudine că nu este nici o galimatie pe faţa pămîntului 
în.proză sau în versuri pe care Convorbirile literare să nu 
se grăbească a primi în sînul lor, cu singura condiţie esen- 
țială, ca să nu coprindă nemic :românesc. Drept probă 
luai condeiul și improvizai fate, loc următoarea iivplitate 
rimată :. 
EU hs EA 
(Din Gablitz) 
'Ca o liră fără sunet, 
„Ca un fulger fără tunet, 
Ca un rîu fără murmur, 
"Ca o pasăre tăcută, ` 
Ca o'casă ce stă mută: 
Și pustie împrejur — 
Astfel sînt şi eu (vai mie!), 
„Formă fără melodie. 
` Pur spectacol făr idei 
„De cînd dînsa nu-i sub soare, 
Şi puterea-mi cîntătoare 
A pierit cu moartea ei. 


0 M I Elias.: 


„AM cîştigat rămășagul.“ Şi, în sputa, sutor farsei 
sublinia că Aepeptar să, de către revista Jaani a poezioa- 

rei era, după el, „cea: mai solidă măsură despre: seriozitatea 
de criticism a d-lui Titu Liviu Maiorescu Si cea mai gene- 
roasă răzbunare pentru acei scriitori români, filozofi, isto- 
rici, filologi, beletriști pe care îl batjocorese mereu Convor- 
birile literare; Ecce-vă Noua Direcţiă !“ 1 Succesul farsei: a 
fost real. Maiorescu s-a: simţit 'obligat să răspundă (În 
contra unei copilării) și cu un ton sobru demonstrează 
—- cu dreptate —'că farsa nu-l privește personal și ea nu 
poate dovedi șubrezenia criticismului și a direcţiei anun- 
țate:de. el, cu atît mai mult: cu“ cît nu e redactor al 
Convorbirilor, iar în timpul acceptării şi publicării tradu- 
cerii nu se afla la: Iaşi. (G. Panu confirmă că Maiorescu 
și Negruzzi nu au fost prezenţi la ședința în carea fost 
discutată traducerea din Gablitz, fiind, ca deputaţi, la 
ședințele: Camerei. Poezia a fost admisă de Miron Pom- 
piliu, ‘locțiitor al lui :Negruzzi, citită foarte frumos de 
Eminescu Și apreciată qe’ Pogor. 2) Răspunsul lui Ma- 
iorescu nu a satisfăcut pe nimeni (nici pe membrii cena- 
clului), < "Hasdeu ` “continuînd să beneficieze de succesul 
farsei sale.. 

Trecînd peste episodul Beţia să cuvinte, asupra căruia 
vom reveni, amintim. aici a doua farsă a lui Hasdeu. 
După ce în 1873 Revista. contimporană publicase Muza. de 
la Borta rece, piesă voit satirică de M. Zamphirescu, dar 
fără duh. şi vulgară, în 1875, în noua publicaţie a lui 
Hasdeu, Revista literară și ştiinţifică, apare relatarea: celei 
de'a doua; farse.- Improvizaţia lui Hasdeu La noi, cu 
acrostihul' „La convorbiri literare“, semnată P.A. Călescu, 
a: apărut în. revista cenaclului . ieșean 3, Cum Negruzzi 
schimbase la începutul unui. vers" „virgină timoroasă“ cu 
„Fecioară sfiicioasă“, acrostihul apărea acum „La conforbiri 
literare“, ceea ce îi dădea prilej lui Hasdeu să invoce din 

nou „filogermanismul grupării ieșene“, 4 Autorul celei de 


nA Hasdeu, Un rămășag, Cohimna. lui Traian, 11: aug. 1871.. 

2 G. Panu; op.. cit., „P.r 363. : r 
Wa Convorbiri literare, nr. “11, februarie 1875. 

1 Revista literară și ştiinţifică, 15 febr. 1876. Nostim e,că numai 
cu trei numere înainte (nr. 8 în noiembrie), Negruzzi îi răspundea 
la Corespondenţă .unui grafoman care se.voia publicat: „D-lui 
D.S.A. Văzut-aţi acum vre-un acrostih publicat de noi ? Faceţi alte 
încercări“ (p. 332). Și la trei numere după această declaraţie aver- 

a-:doua farse urmărea, cum mărturisise apoi, „ca aşa- 
numita nouă direcţie să-și recunoască nulitatea în modul 
cel- mai solemn, s-o. mărturisească în faţa lumii întregi“ 1. 
Relatarea aceasta a lui. Hasdeu a apărut în fruntea noii 
sale reviste, care își propunea. să opună noii direcții o 
alta, sănătoasă va fi nu o direcțiă: nouă, o. direcţiă sănă- 
toasă'): l 
:. După direcția nouă, Arai ieșeană. cunoaşte (9) pe- 
rioadă de relativă. expectativă, înregistrînd. atacurile sis- 
tematice ale cercurilor. intelectuale bucureștene și arde- 
lene.: În duelul acesta necruţător,: anul: 1873 va consemna 
. una dintre cele mai puternice lovituri date de Junimea. 
E vorba de Beţia de cuvinte. „Micul studiu de patologie 
literară“, strălucită. pagină antologică în literatura . pole- 
mică românească, depășește sfera strictă a. „exemplelor 
produse, - diagnosticînd ; o maladie. generală a timpului. E 


tisment, Negruzzi se lasă prins în plasa păcălelii lui Hasdeu, fără a 
observa. acrostihul care ar fi trebuit să bareze drumul poeziei spre 
tipar. Dar nu e exclus ca Hasdeu, citind corespondenţa din nr. 8, să 
fi compus anume poezia pe canavaua acrostihului, atit de strident 
şi izbitor, pentru a spori usturimea „lecţiei şi efectul ilariant al 
farsei, - 

1 Grupul lui Hasdeu a pg onen cu nerăbdare, într-o taină desă- 
virşită, apariția Convorbirilor pentru a constata dacă păcăleala s-a 
prins. De îndată ce a apărut numărul cu pricina, jubilînd, prietenii 
lui Hasdeu s-au grăbit. să dezvăluie fapta, amuzîndu-se foarte. De 
la Bucureşti, Slavici — amărit şi iritat — comunica la Iaşi lui Ne- 

_gruzzi înștiinţarea, vestindu-i reluarea. ostilităţilor. „Iubite d-le 
Negruzzi, grăbesc. a te încunoștiința că Hasdeu iarăşi ne-a făcut o 
poznă proastă. Poezia La noi, semnată „Călescu“, e un caraghiozlic, 
pe care l-a. făcut el. Mă iartă, dar nu înţeleg uşurinţa Junimei. 
Poezia asta este într-adevăr superlativul gogomăniei. Ei bine! Nu 
e nime în Junimea care să cunoască Deşteaptă-te pi ? În sfir- 
şit — să ne gătim de luptă. . 

Al d-tale devotat i 

-- Toan Slavici 
(Scrisoare, la „4 faur 1876“, Torouţiu, II, p. 275.) 
Alecsandri, amuzat şi el de farsa care a distrat o lume, îi trimitea 
lui Negruzzi un mesaj de simpatie (la 14.111. 1876) consolîndu-l 
şi îndemnîndu-l la seninătate : „...rizînd eu însumi de renghiuil 
bucureștean, dar totodată mirîndu-mă de bogata sărăcie de idei şi 
de talente a Capitalei. Totul se reduce la deviza ridiculus: mus pe 

care ar trebui să o adopteze. societatea literară şi ştiinţifică, ce s-a 

scrumat o lună întreagă ce să producă no. 1 al broşurii (e vorba de 

Revista literară şi ştiinţifică, n.n.). Această, opintire seacă trebuie 

să încurajeze'şi mai mult pe redactorul Conworbirilor literare, sin- 
gura foaie care este serioară şi producătoare. $ (C£. Scrisori, ed. 

Chendi-Carcalechi, p. 83.) 

acea tiranie a vorbei de care amintea Caragiale, manifes- 
tată, cum spunea Maiorescu, prin „întrebuințarea cuvintelor 
pentru plăcerea sonului lor şi fără nici un respect pentru 
acea parte a naturei omenești care ‘se numeşte inteli- 
gență“ 1. Folosindu-se de numai primele două numere din 
Revista contimporană, Maiorescu dezvăluia gravitatea ace- 
lei maladii a frazeologiei optimiste din cauza căreia 
Văcărescu. fusese declarat superior lui Goethe — prin 
analiză comparată !2 —, Revoluţia Franceză socotită nu 
numai ca influenţată, dar o continuare a răscoalei lui 
Horia, iar unirea Germaniei și Italiei consecință a Unirii 
țărilor românești în 1859 3. PUTISQ 

Studiul lui Maiorescu are meritul remarcabil de a fi 
fost primul act public de împotrivire față de minciuna 
tolerată şi justificată, față de beţia necontrolată a cuvin- 
telor. În studiul său, Maiorescu fixa fenomenul incriminat 
prin cîteva exemple bine alese din unele articole publicate 
în Revista contimporană. : Sion, într-un articol despre 
Conachi, denumea hexametre troheele lui Dosoftei, vorbea 
de „junele adolescinte“ și de „înflăcărarea convulsiunilor“. 
Pantazi Ghica, în carență de logică, scria într-o nuvelă : 
„boieri, femei, copii, bătrîni, oșteni, ieşiră toţi în linişte, 
dar avînd pe figuri aceeași durere, aceeași exasperaţiune, 
aceeași disperare“, vorbea despre „Lumea tăcută şi cu- 
prinsă de o adîncă: întristare [care] păstra un silențiu 
lugubruk, V. A. Urechia, într-un studiu, făcînd paradă de 
erudiție, pretindea că “opera istoricului latin: Ammianus 
Marcellinus poate servi pentru cunoașterea perioadei lui 
Atila, deși istoricul latin nu mai exista de mult cînd 
începuse domnia conducătorului hunilor ; despre Voltaire 
spunea că e un istoric al secolului al XVII-lea, deși filo- 
zoful francez avea șase ani la sfîrşitul acestui secol ; 
Leibnitz și Descartes erau citați printre istorici, iar pic- 
torul Cimabue transformat în arhitect. Într-o proză a 
unui George Marian se scria că, la o serată, o doamnă a 
deschis un caiet de Mozart „și ne jucă nemuritoarea uver- 
tură a operei Freischiitz“ (de Weber) etc., etc. Efectul arti- 
colului maiorescian a fost — mărturisesc contemporanii — 
T, Maiorescu, Critice, ed. cit., vol. I, p. 237. 


Vezi Adunarea națională, 8 iunie 1869. 
Ibidem, 24 iulie 1869. 

imens, 'copleşind în intensitate, pe cel recoltat de Hasdeu 
cu cele două farse... ... Stă = 
„Revista contimporană a trebuit: să ridice mănuşa. Au 
răspuns Petru: Grădișteanu 1, V. A. Urechia 2, D. Laurian şi 
Pantazi Ghica în altă, publicaţie (Românul). La: obiecțiile 
în sine, răspunsurile sînt însă pe alături, procedîndu-se 
prin digresiune și ocol. Maiorescu avea să intervină. a 
doua oară? în același an-cu un nou studiu de patologie li- 
terară, notînd cu duritate, concis și definitiv. de fiecare 
dată cînd constata o ignoratio elenhi : „mnu e la chestie !“ 4 
Dacă pe terenul disputei la obiect, colaboratorii Revis- 
tei contimporane nu puteau să obțină cîştig de cauză, fiind 
categoric înfrînți, dreptate: aveau numai atunci cînd evi- 
denţiau unele dintre : cauzele sociale ale. criticismului 
junimist şi consecinţele practice ale acestuia. V. A. Urechia 
(„omul cu şapte nume“, cum l-a numit G. Călinescu), 
“surprins de Maiorescu cu atîtea erori, pretindea că este 
exponentul acelora care „continuăm a umbla în calea în 


„4 Vezi P. Grădişteanu, „Convorbiri literare“ şi ; Revista: con- 
timporană“ în Revista contimporană, nr. 4, iunie 1873. : 
„2 Ibidem, nr. 6/1873. QS m „ta pe 
3 T. Maiorescu, Răspunsurile „Revistei contimporane“, în Cri- 
tice, I, ed. 'cit.,. » la A ră e kA E l 
:: -4 Alături de aceste două „pamflete, bijuterii de preț în litera- 
„tura genului, mai. există unul, deloc. ştiut, datorat lui Maiorescu 
(deşi a apărut în Timpul nesemnat, în perioada cînd criticul era 
redactorul foii conservatoare). Prin modalitatea execuţiei, amin- 
teşte. Beţia' de cuvinte. Eroii acestui pamflet — uitat — sînt lide- 
rii; fracțiunii libere independente. din Iaşi. — adversarii. din . tot- 
` deauna ai lui Maiorescu, care au ajuns la putere în 1876 prin ve- 
nirea la guvern a lui I. C. Brătianu. (Nicolae Ionescu a fost chiar 
cîteva luni ministru de externe.) Îl reproducem — după Timpul — 
integral. Comenta un discurs la Senat al lui Kogălniceanu împo- 
triva „fracțiunii libere şi independente“ din Iaşi şi a universita- 
rilor ieşeni fruntași ai acestei grupări. „D. Ionescu are mai bine 
de 20 de ani de profesorat. În acest lung timp-nu a ieșit din pana 
d-sale nici o carte de şcoală, nici o singură carte. de sciință isto- 
rică. Cursul d-sale universitar este o perpetuă improvisaţie. De 
abia acum:4 ani a trebuit să.vină aici în Bucureşti să ţină un 
discurs. popular la Ateneu, care apoi a trebuit să-l tipărească și 
acesta numai o, diatribă a politicei zilei. sub numele istoric al.lui 
Mihai Viteazu. Afară de aceasta, nu există de la d-sa decît 18 pa- 
gine tipărite acum vro 20 de ani asupra unei frumoase monastiri 
de călugăriţe. De la d. Suciu, vechi profesor de dreptul roman, nu 
avem nici un rînd tipărit din ştiinţa d-sale, de la d-nu. V.. Ureche 
nici un rind, de la domnu: Gheorghiu nici un rînd, de la domnu 
Emilian (St) nici un rînd, de la domnu Șt. Șendrea.nici un 

care românimea a intrat, de la. 1821“, şi din această per- 
spectivă ideologică putea și el.să-și surprindă adversarul 
în eroare. Urechia se întreba : „să :fie oare adevărat că 
în aceşti 50 de ani nu s-a semănat decît negară și pălă- 
midă în ţărîna naţională... ? Ne-am întrebat așa nu 
numai o dată de la: 1863 de cînd — mai întîi cu multă 
timiditate, apoi cu din ce în ce sporindă cutezanţă — norul 
filozofic. se arătă pe orizontul Iașilor“. V.A. Urechia denunța 
aici exclusivismul junimist, negarea aproape a tuturor 
valorilor românești de pînă la Direcţia nouă, mutindu-se 
începuturile culturii: noastre la 1870. Perfectă dreptate 
avea Urechia cînd, protestînd : împotriva cerințelor. lui 
Maiorescu de a se desființa unele facultăţi în favoarea 
şcolilor. primare, restabilea interdependența celor două 
forme de învățămînt, reliefînd una: din marile erori ale 
criticismului junimist.: „Tocmai contrariul este adevă- 
rul, că învăţătura primară nu poate a se extinde, a înflori 
decît cu condiția prealabilei extinderi, înfloriri a cul- 


rind, de :la d. Vizanti, profesor de istorie și literatura română 
la Universitate, primul şi cel mai grav obiect al universității 
române, avem din materia 'sa singura  lecţiune: introductivă 
tipărită acum vro 5 ani 'în.o broşură de cîteva pagine, care 
începe cu 3 rînduri latinești, în care spune că dedică hunc 
munus unui amic al său şi trebuie să știți că munus este de gen 
neutru şi- că hic, haec, hoc face la acuzativul singular neutru 
hoc şi nu hunc şi atunci ştiţi totodată ce însemnează prof. de 
istorie şi literatură română de la Universitatea din Iaşi. Cine află 
asemenea, lucruri despre d. profesor Vizanti și l-a ascultat în 
Camera actuală ca deputat, cine a ascultat pe d. Gheorghiu, alt 
deputat profesor de economie politică, cine a auzit despre «finele 
omului: este binele omului» al d-lui Ștefan Șendrea, profesor agent 
diplomatic, cine a văzut pe d. Emilian aranjind balurile re- 
uniunii femeilor române din Iași, cine a asistat o singură dată 
la lecţiile d-lui Suciu şi V. Urechia, profesori-membri la Curtea 
de apel, acela îşi va fi esplicat totala lipsă de scrieri din partea 
D-lor : aceşti domni au fost atit de sterpi în literatură nu numai 
din cauza neglijenţei lor, ci mai ales din cauza complectei lor in- 
capacităţi scienţifice. : QUE 30 i 

Dar, cum am zis, aceasta se cam simţea în Iaşi, masca era 
mai de mult topită. ...Dară fracţioniștilor le rămăsese o altă mască: 
masca  abnegaţiunii patriotice. Ei nu fuseseră pînă acum la gu- 
vern şi critica naţională, democratică, liberă și independinte le 
era încă uşoară şi producea încă efect... Acum însă, cu intrarea 
d-lui Nicolae Ionescu la: guvern, le-a venit şi această zi. Fracţiu- 
nea la guvern. Minune de patriotism! Nu la mai puţin se aștep- 
tau cei naivi. Deodată perdeaua se ridică și în locul așteptatului 

turei superioare în. societate“, pentru că „instrucţiunea 
primară nu este solidă într-o țară. decît cînd nu-i lip- 
seşte un bun şi numeros personal didactic“. Or. aceasta 
nu se putea forma decît în institute de nivel superior, 
Idee adevărată (chiar: dacă nu era „la chestie 19 — ce 
aminteşte de reproșurile lovinesciene la adresa criticis- 
mului junimist — pe care V.A. Urechia o susţinuse şi în 
1869, într-un articol din Adunarea naţională ?. Aceasta 
dovedea că în lupta împotriva minciunii, adevărul nu 'era 
întotdeauna de partea junimiștilor. l T 

"În bătălia pe care o ducea gruparea ieșeană, ostilită- 
tile nu au fost, firește, purtate numai de Maiorescu. L-au 
secondat de aproape ceilalţi membri ai cenaclului : Carp, 
Panu, Xenopol, Eminescu, Negruzzi, Petre Missir, V. Burlă, 
V.: Tassu, Gr. Buicliu. Mai însemnate s-au dovedit a fi 
contribuţiile pe această linie ale lui Carp şi Panu. Carp 
îi purta lui Hasdeu o inimiciţie profundă şi. constantă, 
începută de timpuriu, încă din 1865, cînd, sub pseudo- 


areopag al adevăratei ştiinţi patriotice, scena ne reprezintă un 
cuib. de pînditori la vînătoare, care îşi aruncă coiful Minervei de 
pe cap după cea dintii funcţie, poziţie sau diurnă ce o pot ajunge 
şi arunca în traista lor. D.N. Ionescu ministru rămîne și profesor, 
d. Suciu profesor, plus membru la Curtea. de apel, d. V. Ureche 
profesor, plus membru la 'Curtea de apel, d. Șendrea profesor la 
Iași, plus agent diplomatic. la Paris, d. Tzone, profesor la Iaşi, plus 
inspector general peste 900 chilometre drum de fer, d. Gheorghiu 
„profesor, care n-a avut timpul- să scrie un rînd de ştiinţă de cînd 
e la Universitate, vine la Camera din Bucureşti, d. 'Vizanti, pro- 
fesor, care a avut timpul să' scrie hunc-munus de cînd e la uni- 
versitate, merge la percheziţia deputatului: Donici din Vaslui . și 
apoi fuge la diurna din București. La urma urmelor, numai bie- 
tul profesor Emilian: se va alege: cu abnegaţia patriotică, care. și 
astăzi în timpul ce-i rămîne liber de la nepublicarea sciinţei 
D-sale universitare aranjează gratuit balul reuniunei femeilor 
române din Iași. | giir miT Mae Le UED gul 
-Această stare ruşinoasă a -fracțiunii represintate prin unii 

profesori ai Universității din Iaşi trebuia odată să fie destăinuită ; 
trebuia să fie sfișiat înaintea ţării vălul ce o acoperea pînă acum, 
trebuia să se gîndească odată reprezentanții națiunei dacă e. bine 
ca aceşti profesori fracționişti, pitulaţi - sub scutul onorabilității, 
să mai ţie încă vr-o 8 generaţiuni ale junimei universitare. înlăn- 
tuite de neştiinţa lor. sau de: nepăsarea lor în materie de sciinţă. 
(București 4/6 februarie; Universitatea din Iași, în Senat, Timpul, 
II, 28 [5 febr.] 1877). -~ T ; 

„AV. A. Urechia, Noua Direcțiune din: Iaşi, Revista contimpo- 
rană, 1873, aug., nr. 6, p. 542—543, şi nr. 7, sept., p. 603, 604. 

"2 Adunarea Naţională, 3 iulie 1869. | î Al filon 

nimul P. Bătăușul, criticase într-un ziar obscur (Cugetarea) 
lucrarea lui Hasdeu, Ion Vodă cel Cumplit. Carp se arăta 
scandalizat aici de faptul că „Ion Vodă e în ochii dumitale 
un domn naţional și democrat pentru că a prigonit pe 
boieri și pe călugări“, subliniind absolutismul domnului 
moldovean. Dar Carp, care-i reproşa lui Hasdeu lipsa 
simțului istoric, falsificarea datelor epocii pentru a se 
omagia figura lui Ion Vodă, nu înţelegea faptul elementar 
că lupta domnului împotriva boierilor era dictată de nevoia 
obiectivă a centralizării statale, minată de tendinţele spre 
autonomie ale boierilor. Dogmatic, Carp îl acuză pe Has- 
deu de nesocotirea unor principii — după el — cu o 
valabilitate - universală („nu înţelegeţi că: controlul per- 
sonal poate fi bun sau rău, după omul care îl aplică — unii 
susţin chiar că e totdeauna vătămător“), fără a se ţine 
seama de condiţiile momentului istoric, cînd tendinţa 
spre absolutism era un fapt. necesari. În 1867, Carp îl 
atacă din nou pe Hasdeu, încercînd să desființeze Răzvan 
și Vidra. La a doua ediţie a piesei lui Hasdeu, în Convor- 
biri literare apare articolul critic al lui Carp, nedrept şi 
sentenţios. Piesa 'e considerată „o elucubraţie“ și „o mis- 
tificaţie“, apelindu-se —. cum spuneam într-un capitol pre- 
cedent —, pentru a-i demonstra slăbiciunea, la Aristotel 
și Schopenhauer. Pe baza acestor principii se concludea 
că Răzvan şi Vidra nue alta decît o istorioară dialogată, 
a cărei diferite faze sînt fără legătură şi a cărei persona- 
giuri nu după legile interioare ale fiecărui caracter, ci 
după capriciosul plac . al autorului“. În final, se afirma în 
termeni definitivi că lucrarea lui Hasdeu este „o dramă 
fără acţiune și fără caractere“, iar autorul ei e sfătuit „de 
a se întoarce la redacța lui Aghiuţă. Acolo îi este voca- 
ţia.“ 2 Întreaga recenzie e nedreaptă, judecăţile de valoare 
lipsite de obiectivitate și false, prima noastră dramă roman- 
tică fiind în realitate solid construită, iar personajele 
caracterizate în' acţiune. Hasdeu nu a uitat nedreptatea. 
La a patra ediție a piesei, publică drept prefață articolul 
lui Carp, acum. învins de opinia unanimă a a di 


mr. Articolul a reapărut în Revista Dunării din 1866. După 
E. Lovinescu, P. P. Carp, critic literar şi literat, Bucureşti, 1941, 
p. 44. 

2 În Convorbiri literare, 15 noiembrie 1867. Apud, op. cit., 
p. 61. i 

La contribuţia lui Carp în disputa cu literaţii bucureşteni 
trebuie, în: sfîrşit, adăugat şi articolul la care ne-am mai 
referit, prin care îl desfiinţa. pe Sion ca fabulist, compa- 
rîndu-l — ca.să-i demonstreze. platitudinea — cu Lessing 
și La Fontaine. Aşadar, cele trei. manifestări ale lui. Carp 
pe teritoriul ‘criticii literare: sînt toate zugan ppi îm- 
vieni adversarilor bucureşteni. :..: 
“Important în marea dispută angajată. da Daia este 
. — cum spuneam — aportul lui Gheorghe Panu. Dacă pe 
tărîmul literaturii și publicisticii în general, Junimea izbu- 
tise să-şi învingă total adversarii, în cel.al ştiinţei isto- 
rice; Hasdeu .și școala lui continuau să domine, bucurîn- 
du-se de un prestigiu, deplin 'meritat. Hasdeu apărea, pe 
bună dreptate, drept purtătorul de cuvînt al unei noi școli 
în istorie, opusă cu totul modalităţii istoricilor latiniști. 
Conducătorii Junimii suportau foarte greu această” situaţie, 
care însemna, în ultimă analiză, o probă a faptului că și 
adversarii aplică principiile adevărului în ştiinţă, creînd 
într-un domeniu. important’ opere: durabile. Pentru ata- 
carea lui Hasdeu era nevoie de un istoric care 'să poată 
descoperi: eventualele erori: în. lucrări de mare erudiție. 
Sarcina aceasta și-a 'asumat-o Gh. Panu în condiţiile: şi 
cu: rezultatele menţionate în capitolul I. În Studiul istoriei 
la români, Panu se străduieşte să stabilească asemănările 
şi deosebirile dintre vechea: ` şi noua şcoală în is- 
torie, formulînd — evident! D. ‘judecăți defavorabile 
pentru Hasdeu: „Şcoala lui Hasdeu, influențată 
de vechiul spirit. (al şcolii istorice ardelene, n.n.), -este 
în privința adevărurilor generale aproape. identică - cu 
şcoala cea veche, ea a adus însă multe cunoștințe lătural- 
nice noi şi bune, acestea rezultînd mai cu seamă din 
bunătatea metodei ce întrebuințează“ 1. Cu tot ecoul înre- 
gistrat, studiile lui Panu nu. au izbutit — evident — să 
năruie prestigiul de istoric al lui Hasdeu, după cum. cel 
de filolog. nu a fost: cu nimic prejudiciat: de studiile lui 
Burlă, După eșecurile care:au fost. totuși înregistrate cu 
Xenopol, Panu și Lambrior,. Junimea nu demobilizează 
şi în 1893 Maiorescu! continua să persevereze în ideea 
formării unui istorie al societăţii, sfătuindu-l pe Mehedinţi 


1 În Antologia jigalBgiei junimiste, Bucureşti, 1943, p. 39. . 

să renunțe la specializarea în geografie şi să abordeze 
istoria, „dar 'o istorie în sensul școalei lui Ranke, nu fan- 
tasmagorism ă la Hasdeu, Xenopol, N. Densusianu“ i. j 


Un alt adversar. neîmpăcat, al Junimii a fost ardeleanul 
A. Densusianu. Prin .convingeri Şi. formație „apartinind 
vechii orientări culturale, criticate. de junimiști, A. Den- 
susianu avea să-și ridice glasul chiar cu ocazia publicării 
studiului maiorescian din 1867 (O cercetare critică), denun- 
țînd plagiatul din, Vischer şi protestînd împotriva criti- 
cismului junimist. Ieşirile polemice ale. lui Densusianu 
sint cu totul nefericite, profund reprobabile (G. Călinescu 
le-a numit „dobitocii“), neaducinăd _— nici chiar 
în epocă — nimic .consistent. în disputa antijunimistă. 
Denunţatul plagiat s-a demonstrat — cu’ timpul — fals, 
iar atacurile oarbe, primitive. împotriva lui Eminescu 
probau o. totală atrofiere a gustului şi fondului aperceptiv. 
Un critic care îl. respingea pe. Alecsandri, îl nega total 
și cu violență pe Eminescu, opunînd, în schimb, pe Sion 
și A. Mureșanu, nu poate fi luat în seamă. Maiorescu, care 
nu a răspuns articolului din '1868 din Federaţiunea, l-a 
nimicit, pur și simplu, cu pamiletul În lături (din 1886), 
prin, duritatea, sentințelor — juste — o adevărată execu- 
ție morală : „Fără îndoială, în mijlocul unei activități cri- 
tice, pentru răspîndirea ` lucrărilor sănătoase, se va simți, 
pe ici, pe colo, și necesitatea unei lovituri directe în contra 
nulităţilor care se amestecă, fără chemare, în ale litera- 
turii: un energic «în lături !» va trebui dar din cînd în 
cînd să fie rostit în orice HVB RE e urA 5 


Un moment notabil în bătălia antijunimistă pe care a 
înregistrat-o epoca este ofensivă pornită de Mcedonski 
prin Literatorul 3. Revista condusă. de poet, Bonifaciu 


1 3, E. Torouţiu, op. cit., vol. IX, p. 249. | 
2 T, Maiorescu, În lături |, în Critice, ed. cit., vol. II, p. 313 
3 Literatorul, 1880, nr. 1. Vezi Adrian - Marino, Viaţa lui 
Alexandru Macedonski, E.P.L., 1966, ‘Adrian Iliescu, Literatorul, 
E.P.L., 1968 şi capitolul despre Literatorul din vol. aceleiași autoare, 
Revistele. literare. la sfîrşitul secolului XIX, Editura Minerva, 1972. 


599 


Polemici 


Florescu şi M. Th. Stoenescu se anunţă din capul locului 
ca o publicaţie voind să întemeieze o nouă direcţie, vizind 
limpede direcţia Junimii. În chiar primul număr, căutîn- 
du-se o explicație pentru indiferența publicului față de 
literatură, cronica-program afirma : „Nimic, nici în Bucu- 
reşti, nici în Iaşi, nu li s-a. oferit demn de gustul unei 
persoane delicate, nimic artistic. Străbatem azi o criză 
foarte serioasă în literatură... Judecăm ușurel pe scri- 
itori... orice serie un om dintr-altă partidă decit a noastră, 
oricît de frumoasă să fie opera sa, noi o denigrăm, 

fiindcă autorul ei nu e cu noi. Nouă nu ne plac în lite- 
ratură prejudecări politice.“ Treptat, în lunile următoare, 
explicările-program, care nu sînt puţine în Literatorul, 

devin și mai clar potrivnice Junimii. În nr. 10, de pildă, 

într-un: Proces cu detractorii, conducătorul revistei de- 
clară : „Sîntem: grupaţi i pe lîngă această revistă pentru a da 
o nouă direcțiune în domeniul frumosului“, care e defi- 
nită ca o „direcțiune opozită celei din Iași, deşi se atinge 
cu dînsa prin unele puncte, după cum se atinge și cu 
vechea şcoală a lui Heliade: prin altele“ 1. Peste alte trei 
numere, revista ținea să precizeze din nou : „Avem școala 
noastră, opusă în multe «Direcţiunii nouă». Am lovit deja 
în unii (în Eminescu, n.n.) din această «Direcţiune», care 
n-a făcut să se nască nici o operă frumoasă. În scurt 
timp vom da loviri noi. Aceasta este o necesitate pentru 
noi“, exprimîndu-și în acelaşi loc speranța că în curînd, 

prin strădania Literatorului, „va reveni frumoasa epocă 
a Eliadilor și Bolintinenilor“ 2. După expresia lui Mace- 
donski, revista sa trebuie „să devină un adevărat centru 
între vechea școală a lui Heliade şi Noua Direcţiune a 
d-lui Maiorescu“, dorind să umple „marele gol ce a lăsat 
Curierul de ambe sexe“ 3, pentru ca altă dată conducătorii 
revistei să se recomande „urmași ai vechii tradițiuni a școlii 
heliadice dimprejurul Curierului de ambe sexe“. 4 Firește, 
Junimea nu putea privi cu ochi buni o publicaţie cu un 
asemenea program care ataca frontal Direcția nouă, publi- 
cînd articolele critice ale lui Pantazi Ghica, în care 
Maiorescu și „poeţii de la Borta rece“ erau mereu luați 


1 Literatorul, nr..10, 23 martie 1880, p. 155. 
2 Ibidem, nr. 13, 13 aprilie 1880, p. 193—194. 
A Ibidem, nr. 14, 11 mai 1880, p. 241. 

4 Ibidem, nr. 29, 20 oct. 1880, p. 452.. 

în discuţie și aspru criticaţi 1, unde începeau să publice 
V.A. Urechia, P. Grădișteanu, G. Sion și alte victime ale 
lui Maiorescu. Mai ales că Literatorul începe să devină 
o revistă citită, la care colaborează și tînărul Duiliu 
Zamfirescu, 'un timp V. Alecsandri, membri ai Junimii 
ca Matilda Poni, Veronica Micle etc. Cînd, datorită greu- 
tăților -materiale,. revista își întrerupe temporar apariţia, 
colaboratorii trec la revista lui Ştefan Velescu, continuînd, 
de fapt, activitatea sub vechile auspicii anunţate. Școala 
Literatorului nu era deci efemeră și lipsită de importanţă. 
În 1884, după al V-lea an de apariție, Macedonski avea să 
afirme că „Literatorul a opus la. Direcţiune, Direcţiune, 
la talente, talente, la şcoală, şcoală“ 2. 2. Într-adevăr, Mace- 
donski avea un program și o şcoală (revistă, cenaclu), 
cultiva poezia socială, iar întrebarea “asupra misiunii 
poetului era mereu în centrul atenţiei. E adevărat că 
școala lui Macedonski nu a creat şi nici nu a avut printre 
membrii cenaclului marile valori ale scrisului românesc. 
A rămas însă ca o mare valoare chiar șeful. cenaclului, 
întemeietor al unei noi școli poetice și al unui nou curent 
în literatura română, în ciuda sentințelor lui Maiorescu 
care trecea chiar în 1886 poezia lui Macedonski la Capi- 
tolul insanităților. * Este de aceea explicabilă aversiunea 
Junimii și a Convorbirilor literare pentru poetul Nopților 
(una dintre ele — Noapte de noiembrie — a fost citită 
de autor într-o şedinţă a filialei bucureştene a Junimii 


1 S-a publicat, printre altele, în nr. 6 din 1880, articolul 
Frunze găsite, atac nedrept şi opac la adresa lui Eminescu, la 
care semnalează „idei boinave prin aceleași cuvinte pocite“, so- 
cotit fiind ca străin de „școala bunului-gust de la Convorbiri li- 
terare, reprezentată de... Șerbănescu, Olănescu, Veronica . Micle“. 
Nici după tristul episod al epigramei şi chiar după moartea lui 
Eminescu, Macedonski nu a încetat să se recomande drept ad- 
versar al poetului decedat, a cărui operă continua s-o conteste. 
Cînd în 1891, a apărut imunda broșură. a popii Grama despre 
Eminescu, Macedonski s-a grăbit să-i scrie: „Din întîmplare îmi 
căzu- în miîini preţiosul dv. studiu asupra lui «Eminescu»... V-a 
fost rezervat să fiţi dincolo de Carpați, singurul care să nu se 
închine minciunii. Eu această glorioasă onoare o am aici... Emi- 
nescu nu a fost ridicat decît spre a mă zdrobi pe mine... Daţi-mi 
dar voie .să întind mîna cordială unui confrate de luptă pentru 
triumful luminei. Vă felicitez cu entuziasm“. (Scrisoarea către 
Grama din 1891, Cf. Tribuna, Arad, 1911, nr. 227.) 

2 Literatorul, 1884, nr. 1, p. 1. 

3 T. Maiorescu, Critice, vol. III, ed. cit., p. 58. 

şi primită cu răceală. Maiorescu nota:că Macedonski a 


citit „teatral și arogant“). În 1883,. la un an de la partici- 
parea lui Macedonski la: ședința Junimii, în Convorbiri 


apare recenzia! lui P.: Missir la volumul Poezii (1882) dedi- 
cat lui' Maiorescu, care — cum am arătat —: nega poetului 
talentul 'pe: care îl avea din plin. ( Poeziile” d-lui 'Mace- 
donski. vorbesc" singure pentru Tortilia lor de tine 
şi de fond. A, 


„e 


Atirmat, cronologic, înaintea Literătorului: şi a Revis- 
tei contimporane, curentul de idei antijunimist reprezen- 
tat de revista lui Șt. Michăilescu şi A. Laurian, Transac- 
țiuni literare şi ştiinţifice, a fost momentul cel mai îna- 


intat în disputa antijunimistă de ‘pînă la apariţia Con- 


temporanului. "Revista a apărut în 1872 (în 1873 și-a în- 
cetat. existența, contopindu-se cu Revista contimporană) 
şi-şi anunța. un program. serios, de tribună enciclopedică 
pentru sprijinirea cercetării științifice, pentru populariza- 


rea concepţiei ştiinţifice despre lume : „Acţiune prin 


știință, iată vesilul nostru, Știință în generale, știință a 
factelor și a principielor, știință a naturei, spiritului. și 


umanităţei, vor forma. conținutul acestei reviste enci- 


clopedice“. Redactorii revistei asigurau cititorii de deplina 
lor obiectivitate. ştiinţifică, deasupra oricăror prejudecăţi 
și interese de :oportunitate : ,Vom'examina, vom scruta 
tot ce poate cade sub examenul observaţiunei şi cugetă- 
rei, conduși de o rațiune liberă de prejudicie, indipendente 
de .verice autoritate eternă, fiš- politică, fiš- religioasă“ d 
Nu lipseau din chiar prospectul : (programul): primului 
număr săgețile la adresa junimismului : „numai nihilis- 
mul are fatalele sistem RS viață cu surisul ucigător al 
ironiei...“ 3 

 Imporţânţa noii AAFS nu ò asigură- Dimitrie Laurian, 
care, poate un sincer. iluminist, folosea totuși prea; mult 
limbajul umflat:al celor criticaţi de Junimea, neputînd 


aşadar oferi garanţia unei ofensive mai substanţiale. îm- 
potriva curentului de idei . ieșean. ; Lucrul- acesta i, va 

1 În Convorbiri. Tiiri 1 Sitia 1888, 
* Transacţiuni literare şi iuti pipice, artă p.i 3. 
3 Ibidem, nr.:1, p. 1. 

asigura tînărul om de ştiinţă Ștefan C. Michăilescu, pro- 
fesor secundar, materialist în convingerile sale filozofice, 
alături de care colaborează — cu articole din. domeniul 
științelor naturii. — Bacaloglu, C. Davila ete. Superiori- 
tatea criticii. antijunimiste, pe care o dezvolta publicaţia 
tinerilor bucureșteni — neatinsă de nimeni pînă la apari- 
ţia Contemporanului — era conferită de faptul că pentru 
prima oară junimismul nu era atacat pentru direcţia în 
literatură (teritoriu unde Junimea era, deocamdată, obiec- 
tiv neatacabilă), sau pentru orientarea sa politică, ci pen- 
tru concepţia filozofică, pentru idealismul concepţiei des- 
pre lume. Omul de știință care era: Michăilescu opunea 
idealismului junimist o concepție materialistă, militînd pen- 
tru izgonirea spiritualismului din explicarea fenomenelor 
naturii. De fapt, între 'Michăilescu' și Maiorescu ar fi 
putut exista raporturi de colaborare. Maiorescu și alţi 
membri ai Junimii îi. cultivau: — ca şi Michăilescu — pe 
Spencer, pe Auguste Comte, pe Stuart Mill, revendicîndu-se 
ca aparţinînd științei moderne; Dar Maiorescu era, în filo- 
zofie, un spiritualist,: pe cînd Michăilescu se va afirma, 
din contra, ca un consecvent materialist, evident mecani- 
cist, ridicîndu-se nu o dată împotriva pozitivismului lui 
Aug.- Comte (pe care o vreme îl confundase cu materia- 
lismul 1), a lui Stuart Mill (pe care Maiorescu îl urmase 
îndeaproape în Logica sa) și a lui Spencer. Deosebirea 
între Maiorescu și Șt. Michăilescu era așadar tranșantă. 
Fără a mai vorbi de faptul că omul de știință român îi 
va critica necruţător pe Pierre Janet, Schopenhauer, Du 
Bois-Reymond, cultivați de Maiorescu, Încă în Transacţi- 
uni literare şi științifice, Michăilescu își afirma concepția 
sa. materialistă, opusă activ spiritualismului : : „Să fie oare 
în realitate filozofia căzută într-o comă âdîncă, pentru 
că există. astăzi, cum zice d-sa (Paul Janet, n.n.) un 
“suflu antispiritualist ? Filozofia expiră pentru că spiritua- 
iismul a ajuns la capătul zilelor sale“ 2. Peste un an, răs- 
punzînd și opiniilor idealist-spiritualiste ale lui ‘Hasdeu, 
publică articolul deschis intitulat Spiritualism și. materia- 


1 Vezi S. Ghiță, Ștefan Michăilescu, gînditor înaintat, în Din 
istoria filozofiei în România, Ed. Academiei, 1955, vol. I, p. 142, 
Şi capitolul despre Șt. Michăilescu (elaborat de acelaşi cercetător), 
în vol. Istoria filozofiei românești, vol. I, p. 408—412. 

2 Transacţiuni literare și științifice, 1872, p.. 29. 

lism. „După -Michăilescu, spiritualismul „n-a făcut decît 
să-și cîrpească vechea teză cu care....nu putu însă nici- 
odată să-și acopere goliciunea sistemei“, în timp ce mate- 
rialismul. s-a „transformat, consolidat şi pus în stare de 
a se ridica la rangul unei adevărate filozofii“ 1. ©. 
Antijunimismul lui Michăilescu, decurgînd din mate- 
rialismul concepţiei sale filozofice, nu se limitează la 
perioada strictă a Transacţiunilor sau la perioada Revistei 
contimporane, cu care: prima. publicație s-a' contopit. El 
trebuie urmărit şi mai. tîrziu, pînă la sfîrşitul veacului 
(Michăilescu a murit la 2 iunie 1899), pentru că ostilită- 
tile cu junimismul s-au prelungit, înregistrîndu-se chiar 
„un moment acut în 1892—1893. Pentru perioada colaborării 
la. Revista contimporană, amintim acel foarte comentat 
articol Cîteva din siluetele epocii semnat Stemil, în care 
antijunimismul apărea categoric prin criticile aduse lui 
Stuart Mill, dar mai ales lui Schopenhauer, filozoful adu- 
lat la Junimea. Despre Stuart Mill, Michăilescu mărturi- 
seşte că îi suspectează pozitivismul, tocmai pentru exce- 
sul de zel demonstrat : „A ţine atît de mult a fi pozitivist 
este a-l sugruma prin devotament. Știința nu este posibilă 
fără generalităţi, şi generalitatea este o lege în natură“ 2. 
Spre sfîrşitul studiului se opreşte ironic la Schopenhauer. 
„Era să punem cel din urmă punct, cînd umbra unui 
filozof german... ne opri condeiul... Cine credeţi că era ? 
Arthur Schopenhauer, cel de la noua direcțiune din Iaşi, 
nici mai mult nici mai puţin : die Welt ist meine. Vorstel- 
lung. Pe cît AIR înţeles, spunea că R este percepțiunea 
personificată.“ i 
„O nouă încrucișare. de spade. indie di pei li 
Mjehăileseuri şi idealismul maiorescian va avea loc în 
1891—1893. În.1891, Maiorescu publică în Convorbiri lite- 
rare “traducerea. discursului 'fiziologului german Emil. Du 
Bois-Reymond Despre limitele cunoaşterii. naturii t, act 
de mărturisire a agnosticismului în științele. naturii,. unde 
se proclama: faptul că omul de știință pendulează între 


1 Revista contimporană,. 1873, p. 265... : 
„2 'Stemil, Cîteva din siluetele epocii, în n di contimporană, 
1874, p. 73. > 

3 Ibidem, 1877, p: 75. 

4 Convorbiri. literare, nr. 8, 1891. 

ignoramus şi ignorabimus. Traducînd şi publicînd discursul 
lui Du Bois-Reymond, Maiorescu — împărtășind credin- 
tele idealist agnostice ale fiziologului berlinez — declara : 
„Credem dar în datoria noastră a-l introduce în litera- 
tura noastră“. Michăilescu, care scrisese și în Transacțiuni 
cîteva articole împotriva idealismului în psihologie, după 
apariția în Convorbiri a discursului fiziologului german, 
publică — în replică — volumul său Introducere în psiho- 
fizică 1. Aici, omul de știință român afirmă raportul de 
determinare dintre lumea fizică și cea psihică, subliniind 
că activitatea psihicului nu se desfășoară independent 
de activitatea materială a creierului, fără însă a confunda 
psihicul cu baza sa materială (procesele fizice ale organis- 
mului). „Și aici se vede cum în mod pipăit netemeinicia 
şi chiar imposibilitatea teoriei d-lui Du Bois-Reymond 
și a întregii școli grupate în jurul misticismului sceptic, 
închis cu celebrele cuvinte : Ignoramus — Ignorabimus“ ?. 
Convorbirile literare nu lasă atacul lui Michăilescu fără 
ripostă. În 1893, revista publică — în chip de răspuns — 
articolul lui. C. Rădulescu-Motru (care își face cu acest 
articol debutul publicistic) Cauzalitatea mecanică și feno- 
menele psihice, de fapt o simplă recenzie — foarte cri- 
tică — a lucrării lui Michăilescu. „Un exemplu de un 
aşa avint juvenil ni se pare a fi cartea d-lui Șt. C. Michă- 
ilescu Introducere în psihofizică, un răspuns contradicto- 
riu teoriilor susținute de Emile Du Bois-Reymond.“ Și mai 
departe : „Învinovăţirea noastră privește punerea pro- 
blemei însăși ; noi învinovățim pe d-nu Michăilescu a nu 
fi răspuns, a nu fi răspuns deloc lui Du Bois-Reymond, 
ci alături, a-și fi pus singur cestiunea după plac“. Urmează 
o lungă expunere a teoriei lui Du Bois-Reymond, autorul 
socotind că în acest fel poate combate mai bine punctul de 
vedere materialist al lui Michăilescu („Cititorii își vor 
putea face singuri răspunsul la cartea d-lui Michăilescu 
din compararea amîndorora“ 5.) 


1 Ștefan. C. Michăilescu, Introducere în  psihofizică, Bucu- 
resti, 1892. ia. i 

2 Op. cit., p. 317. 

IC: Rădulescu-Motru, “Cauzalitatea mecanică și fenomenele 
psihice, Convorbiri literare, 1893, p. 42, 43. 

2. Chiar în timp ce îşi încrucişa. spada 'cu adversari ca cei 
din grupul lui Hasdeu, sau cu cei din' preajma lui Ma- 
cedonski, junimismul vede ridicîndu-se un adversar: nou. 
Va fi cel mai tenace și de temut, punînd junimismul într-o 
dificultate insolubilă. Este vorba, bineînţeles, de direcția 
Contemporanului, inaugurată: de tîinăra dar viguroasa 
mişcare. socialistă românească. Și, element inedit, juni- 
mismul nu:numai că va primi atacul în domeniul în care 
se considera invulnerabil —. estetica și critica literară —, 
dar are surpriza de a se vedea pus în postura, pînă acum 
inimaginabilă, de orientare vetustă.. Era, într-adevăr, o 
ipostază. inedită pentru junimism . care se prea: obişnu- 
ise — timp de peste două decenii — să-și tot țintuiască 
adversarii sub acuza de scleroză şi anacronism. | 
> Strălucirea modernităţii şi a spiritului inovator a ju- 
nimismului de. altădată, pălise atît de mult încît. acum 
trebuia să demonstreze, în bătălii dificile, că nu e vetust 
şi nici ieşit din uz. Dar nu izbutea să convingă. Oricum, 
de la ofensiva de odinioară („izbirea "nui întreg curent 
periculos“) junimismul trecuse acum la apărare. lar con- 
traatacurile nu ajungeau să atingă cotele de eficiență pre- 
văzute. O modificare — de importanţă decisivă — se pe- 
trecuse. Şi ea era hotărît potrivnică junimismului. 
o 
“Noua orientare se va dovedi a fi adversară junimis- 
mului: pe toate: planurile sau, mai bine, în cele esen- 
tiale. Nu numai în cel al esteticii și criticii literare, dar 
şi.în cel politic. E drept că și adversarii mai vechi (Hasdeu, 
de pildă, sau V.A. Urechia) cumulau.. aceste adversități. 
"Dar acum, noua orientare beneficia, și sub raport politic, 
de aura opiniei total novatoare. Idealurile socialiste, în- 
țelegeau bine și liderii junimiști, atingeau  radicalitatea, 
depășind, prin ceea ce postulau, ordinea existentă pe 
care liberalii (chiar aripa rosetitistă) o acceptau pentru 
a o asana, Cronologic, deci, înainte de a fi trebuit să în- 
frunte direcţia culturală şi estetică a Contemporanului, 
junimismul s-a ridicat împotriva socialismului. Cu for- 
mația lor ideologică şi apartenența politică, era de aşteptat 
ca fruntașii junimiști să se declare din capul locului drept 
antisocialiști fervenţi. Se formaseră în ambianța ideologico- 


606 


Polemici 
politică conservatoare, potrivnică spiritului revoluționar, 
erau antiliberali și antiradicali Şi, în consecinţă, vedeau 
în mișcarea socialistă un inamic ‘primejdios. Maiorescu 
— semnificativ. — și-a început activitatea lui îndrăgită 
de conferenţiar cu o diatribă antisocialistă (Despre socia- 
lism şi comunism) rostită la 29 septembrie 1859 la Bucu- 
reşti: la Colegiul Sf. Sava. Cu toate acestea, cunoştinţele 
junimiștilor despre: ideologia socialistă, despre marxism 
erau, de fapt, cu totul sumar obţinute, de regulă, din lec- 
tura lucrărilor de a. doua mînă, elaborate de: prelucră- 
tori și vulgarizatori.. Și în 1873, Maiorescu, meditind asu- 
pra problemelor ridicate de ceea ce se numea comunism, 
se întreba : „Unde e legea comuniștilor ? Și ce s-ar în- 
timpla, cînd averea ar fi împărţită astfel, fără drept de 
moștenire și fără proprietate privată, și oamenii ar fi 
lăsaţi numai în voia instinctului fără friu ?“1 Nu se 
poate spune că această observație, destul de puerilă, trece 
cu mult peste linia obișnuită a acuzațiilor de toată mîna 
aduse; socialismului. Ba chiar ar trebui notat 'că de aici 
reiese limpede că pentru Maiorescu și ai lui ideologia 
socialistă era asimilată . curentelor de opinie egalitare, 
fără a putea face cuvenitele distincţii și disocieri. - 

"Mai tirziu, constatind vigoarea politică a partidelor 
socialiste în ţările Europei, junimismul își modulează punc- 
tul de vedere. Va admite existența acestor. partide acolo 
(deși le contestă ideologia şi utilitatea organizării politice 
a. proletariatului) ca o realitate determinată de cauze 
socio-economice locale, „dar se respinge rațiunea unei 
mișcări socialiste în România. Aici socialismul ar fi fost, 
ca întreaga suprastructură modernă, o- intolerabilă lantă 
de import, care. trebuia combătută cu înverșunare, n ju- 
nimism mișcarea socialistă românească, — tînără, vigu- 
roasă şi în plină dezvoltare — avea un dușman. neîm- 
păcat care își documenta ostilitatea cu „înalte“ argumente 
ideologice. În 1883 junimistul Petre Missir a publicat în 
Convorbiri studiul Socialiştii noștri şi Karl Marz (Gherea 
avea să-i răspundă, usturător, în 1884, cu studiul, în 
broșură, Karl Marx și economiştii noștri, demonstrind 
ignoranța perfectă a lui Missir nu numai în ale marxis- 
mului, dar și în domeniul economiei politice pe care pro- 


Sp, “Maiorescu, Parere zilnice, vol. I, p. 208. 

fesorul ieşean o' preda totuşi studenţilor la Universitate). 
În acest studiu Missir articula și el opinia potrivit căreia 
la noi socialismul: ar. fi de domeniul modei („În anii din 
urmă a străbătut şi la noi propaganda ideilor socialiste“). 
Contestă raţiunea existenţei socialismului în: România 
pentru că la noi nu se poate semnala „contrastul dintre 
muncă şi capital“ într-un grad „atât de mare încît clasa 
muncitoare să fie nevoită a-și răpi existenţa eb din miîi- 
nile închise .a: capitalului centralizator și organizat“. 1 
Peste un: deceniu acelaşi punct de vedere îl găsim expri- 
mat de Maiorescu (nu ar trebui desigur să se înțeleagă 
de aici că liderul Junimii relua opiniile! lui. Missir ; de 
fapt profesorul ieșean de economie politică relua un punct 
de vedere de uz comun printre membrii societăţii. lar 
în procesul: configurării acestei concepții, liderii au Ìn- 
deplinit rolurile hotăritoare). Îl găsim în textul unei confe- 
rințe publice rostite în 1892 la Ploiești. Se intitula Condi- 
țiunile progresului omenirei şi, printre altele, se afirma : 
„În Europa. occidentală socialismul are “menirea lui: ca 
produs al unei societăți culte, înaintate, unor societăţi 
ce se găsesc în starea de bărbăţie, socialismul e de înţeles 
acolo, dar n-are ce căuta la noi, cari ne găsim încă în stare 
de copilărie. La noi, în sfîrșit, socialismul ar fi o plantă 
exotică“. Firește, Gherea a replicat și acestui punct de 
vedere 2, reluînd teze din studiul său Ce vor socialiștii 
români (1886), demonstiînd că mișcarea socialistă: are 
rațiunea de a exista în ţara noastră „pentru că sunt con- 
dițiunile interne şi externe cari îi pregătesc. terenul“. Iar 
argumentaţia, amintind-o pe aceea din acel prim program 
al socialismului românesc redactat de Gherea în 1885-1886, 
era ireproşabilă, chiar dacă în altă parte exagera rolul 
factorilor externi: „Cînd clasele dominante europeni- 
zează ţara noastră, cînd ele lucrează pentru introducerea 
“industriei, cînd, introduc mașini în ţară, cînd formează 
bănci de credit, cînd proletarizează țărănimea noastră 
etc., ele lucrează pentru a pregăti terenul socialismului ; 
iar socialiștii convinşi introduc numai factorul conștiinței, 
luminează şi explică ceea ce se petrece în viaţă şi orga- 
„1 P, Missir, art. cit, în rev. cit., 1 decembrie 1883, p. 338. > 
2 Răspunsul lui Gherea (ca şi rezumatul conferinţei lui Maio- 

rescu) a apărut în publicaţia ploieşteană Democraţia socială. 

nizează acele forțe pe care însăși viața contemporană le 
formează, înșiși potrivnicii socialismului le pregătesc“ !. 

Cum se ştie, adversitatea junimismului față de mişca- 
rea socialistă şi idealurile. care o animau nu s-a consu- 
mat numai în planul polemicii de idei. Junimiștii au fost 
oameni politici şi în această calitate erau scandalizaţi 
de relativ rapida dezvoltare a mișcării socialiste, de ecou: 
și prestigiul ei în lumea intelectuală, cu deosebire în tot 
tineretul studios şi a învăţătorimii. La guvern sau în opo- 
ziție preocuparea pentru adoptarea unor măsuri care să 
stăvilească „lăţirea socialismului“ se dovedește a fi o 
constantă. În martie 1881, Maiorescu, deputat, interpela 
guvernul despre : agitaţiile socialiste din Iaşi dirijate 
de ideologia „pe care o.cred foarte primejdioasă, pentru 
că este otrăvitoare pentru spiritul public și mai ales 
pentru tinerime“ (de fapt era vorba de proiectul sărbă- 
toririi a 10 ani de la proclamarea Comunei din Paris 
care nu a mai avut loc pentru că autorităţile i-au arestat 
pe organizatori, unii dintre ei — printre care şi doctorul 
Russel — fiind expulzați, iar Const. Mille, iniţiatorul sărbă- 
toririi, a fost exclus din universitate 2). Maiorescu cerea 
măsuri drastice : „AȘ voi, prin urmare, să obţin de la 
guvern o declarare mai lămurită și mai precisă decit s-a 
dat pînă acum, dacă a luat măsurile necesare prin care 
să se stăpinească acea credinţă din spiritul public şi din 
contră să se ştie bine că orce încercare revoluționară va 
fi pedepsită“ 3. Pe marginea acelorași incidente din Iaşi 
care demonstrau, într-adevăr, vigoarea tinerei mișcări 
socialiste din capitala Moldovei s-a grăbit să se rostească 
și liderul grupării politice junimiste, Petre Carp. În şe- 
dința Camerei se arată îngrijorat foarte pentru că „suntem 
bîntuiţi de o boală socială pe care trebuie s-o lecuim“, 
reclamînd unitatea forțelor burghezo-moșierești întrucît 
e necesar „să arătăm că în momentele cele grave ţara 
întreagă, conservator și liberal, și-au făcut datoria“ *. 


-1 Dobrogeanu-Gherea, Studii critice, ed. cit., p. 382, 
2 Vezi Tiberiu Avramescu: Const. Mille, Tinereţea unui so- 
cialist, Editura Politică, 1973, p. 90—116. `- 
AI. „Maiorescu, Discursuri itap vol. I, 1895, p. 500— 
501. 


$ È Pa Carp; -Discutsuri, I, p. 239. 

În 1888, venind la guvern, junimiștii sînt în, măsură să 
it y ei măsuri pentru. stăvilirea : activităţii mişcării 
socialiste; În obiectiv era tot activitatea propagandistică 
a tinerilor, intelectuali:socialişti din Iași care, după absol- 
virea universității, erau „profesori. și învăţători prin -jude- 
tele Moldovei: sau în școlile. ieșene. Își continuau acţivis- 
mul. militant oriunde. se aflau şi fuseseră denunţaţi că au 
pătruns — cu propaganda — la sate. Cum. tocmai atunci 
izbucniseră în judeţele din preajma Bucureştilor răscoalele 
țărănești, guvernanţii ca și „opoziţia s-au alarmat adoptînd 
decizii. ferme.. Interpelat în Senat; în legătură cu. propa- 
ganda desfăşurată prin unele sate din judeţul Bacău. de 
unii profesori socialiști, T. Maiorescu, în calitatea sa de 
ministru al' cultelor: “și instrucţiunii, aE  „Agitațiuni 
socialiste cari din domeniul unei concepțiuni, unei argu- 
mentări teoretice, unui ideal de stat, pentru care este 
liber oricine să și-l formeze, ar trece la o manifestare 
practică care violează legile și regulele de stat stabilite, 
nu se pot tolera... În ceea ce mă priveşte nu. voi. tolera 
cît voi sta pe această bancă, nici o agitare socialistă“. În 
culpă, printre alții, era profesorul suplinitor, D.A. Teodor: u 
(cel care va deveni după 1900 nu mai puţin decît. secre- 
tar general al Ministerului. Instrucțiunii în -vremea minis- 
teriatului lui Spiru. Haret), care şi-a desfășurat, activitatea 
agitatorică printre țărani. Aceasta „i se părea ministru- 
lui junimist un adevărat scandal.: „Pe d. “Teodoru, care este 
numai “suplinitor, . îl voi „depărta imediat. de la locul. ce 
ocupă“ pentru că — oroare ! — „d. Teodoru a luat: peti- 
țiuni scrise de. socialişti pentru. țărani, tipărite în. for- 
mular, pentru a cere, „pămînt,. şi a adunat în sărbători Has 
ranii „dinprejur la sine și le-a spus cum să agite pentru 
obținerea de pămînt.. Şi. un fapt care pentru mine. este 
deosebit de grav, se mai zice că. acest profesor întrebuin- 
` tează școlarii săi din gimnaziu pentru, lățirea acestei pro- 
pagande“ 1, 
- „ Documentele ‘dovedesc că ministrul instrucţiunii în 
funcțiune nu și-a limitat roata, antisocialistă la aceste 


w gr Maret “Discurs rostit la 14 ianuarie 1889, în Discursuri 
parlamentare, vol. IV, 1904, p. 172, 174, 175, 183—184.. : 

declaraţii oficiale. A dispus efectuarea : unor. investigaţii 
discrete pentru depistarea culpabililor, indicînd și deci- 
ziile pe care le socotea. utile. La 15/27 decembrie îi seria 
prietenului său ieșean I.M. Melik însărcinat cu funcțiuni 
oficiale în ale învăţămîntului la lași: „Ştii că suntem 
amîndoi îngrijoraţi de lățirea mişcării. socialiste și că 
trebuie să o înfrînăm printre învățători“. Și mai încolo : 
„a) Chiriţă trebuie schimbat; știu acum că ia bani pen- 
tru propuneri de numiri; afară de aceasta nu a rapor- 
tat nimic, nu a luat: nici o măsură contra nume- 
roşilor socialiști-învăţători din lași. Pe cine îl propui re- 
vizor de lași-Vaslui, om energic, aprig contra socialişti- 
lor, şi cu minte ? La nevoie îi pot spori salariul. Trebuie 
să. ştie orce învățător în mod neîndoios că este dat afară 
dacă face socialism...c) Ce măsuri propui (vorbeşte cu toţi 
amicii) în contra. socialismului din Școala Normală Supe- 
rioară ? Să :'împuţinez. locurile acolo? o  desființez ? 
Să numesc alți repetitori ?... f) Cum e. Meissner și de ce 
ies învățătorii lui normaliști socialiști ? Să-l schimb, sau 
vorbeşte. tu cu el întîi și. vezi ce impresie îți face cu 
socialismul ? [...] i) Cum stă Romanul în privinţa socia- 
lismului și ce măsuri trebuiesc luate ? Vorbește tu cu re- 
vizorul. de acolo în această. privinţă, chemîndu-l la Iași. 
E teamă de o răscoală la primăvară şi trebuie prevenite, 
cît putem noi, din partea învăţătorilor. Cum vezi, e vorba 
- de o chestie foarte serioasă, la care trebuie să lucrăm în 
diferite puncte și în mod sistematic. Chibzuiește-te și 
cu amicii siguri și propune-mi toate ce le credeți nime- 
rite“ 1 (s.n.). O bună parte din aceste propuneri au devenit 
decizii drastice, declanșindu-se o veritabilă prigoană îm- 
potriva socialiștilor. care — cum se știe — însă nu a iz- 
butit să stăvilească și nici să domolească ini lia za 
socialist. 

Obiectivitatea ne îndeamnă să consemnăm și un fapt 
— deloc minor — care evidenţiază urbanitatea compor=- 
tamentului ministrului în funcţiune chiar în acest episod 


1 în vol. Junimea şi junimiştii (ed. S T. . Arhip şi D. Vacariu), 
Editura Junimea, 1973, p. 30—34. . 

de o încrîncenată campanie antisocialistă. Cum prigoana 
era în toi iar Gherea publicase numai cu doi ani înainte 
vestitul său articol antimaiorescian (Cătră dl.. Maiorescu) 
care:— se știe — "l-a supărat:mult pe conducătorul Ju- 
nimii, la instalarea guvernului Th. Rosetti, în : Bucureşti 
s-a răspîndit zvonul că Maiorescu va dispune expulzarea 
lui Gherea din ţară (Gherea nu era încă naturalizat). 
Anton Bacalbașa, alarmat, ca toţi. fruntașii socialişti, de 
lovitura fatală care ar fi fost administrată mișcării, s-a 
grăbit să vină la Ploiești, comunicîndu-i vestea lui Ghe- 
rea. Într-o consfătuire rapidă s-a hotărît ca Gherea: să-i 
ceară urgent o audienţă lui Maiorescu; pentru a-i sonda 
intenţiile. Audienţa i-a fost acordată neîntîrziat. La, în- 
trebarea lui Gherea, ministrul i-ar fi replicat că deşi con- 
servatori, junimiștii sînt mai liberali decît:;chiar libe- 
ralii şi nu vor expulza oameni pentru scrierile lor, chiar 
dacă ating persoana particulară a unui ministru. (l-a re- 
proșat numai expresia de „avocat în literatură“, utilizată 
de Gherea în articolul polemic ; drept care în vol. I din 
Studii critice autorul a făcut rectificarea : cuvenită). 
Nu numai că expulzarea nu a avut loc, dar în mai 1890 
(deci în timpul guvernului Th. Rosetti), printr-o proce- 
dură de urgenţă şi cu dispensă de stagiu — inițiator a 
fost G. Panu — Gherea a. obţinut împămîntenirea 2 (ra- 
portor a fost M. Kogălniceanu), cu acordul ştiut al gu- 
vernului şi al lui Maiorescu în mod special. Duiliu Zam- 
firescu îi amintea. protectorului său în noiembrie 1898 : 
„Îmi aduc aminte numai că: Dvs. aţi sprijinit pe Gherea, 
în Cameră, la iigigepat, „— ceea ce mi s-a Erny foarte 
frumos“ 3, Si 

Dar această ji se de. civilitate, am spune cavale- 
rească, de a nu elimina (prin expulzare) un adversar care 


1 CITB Negreanu (fost administrator la Adevărul), Amintiri, 
Adevărul literar. şi artistic, an IX, nr. 494, (25 mai) 1930. Informa- 
ție oferită cu amicală bunăvoință de Tiberiu: Avramescu, “căruia 
îi mulţumim şi pe această cale. 

2 Vezi C. Dobrogeanu-Gherea, Corespondenţă (ediţie de- Ion 
Ardeleanu şi Nicolae Sorin), Editura Minerva, .1972, p: 341. 

3 E. Bucuţa, op. cit., p. 211. 

era, indubitabil, cel mai periculos pentru junimism, nu. 


înseamnă deloc că intransigenţa sa antisocialistă s-ar fi 
domolit în. vreun fel. Documentele care au rămas de la 
liderii junimiști (aici includem şi Jurnalul lui Maiorescu), 
luările lor de atitudine oficială demonstrează grija atentă 
cu care urmăreau evoluția mișcării socialiste, activitatea 
conducătorilor ei. Simptomatică ni se pare opinia lui Ma- 
iorescu care considera — în prefața la vol. V din Discur- 
suri parlamentare —, că pericolul mișcării. socialiste tre- 
buie mai ales căutat în activitatea sa în problema ţără- 
nească, („primejdios prin fermentul de agitări țărănești“). 
Cauzele răscoalelor țărănești din 1907 au fost, de ase- 
menea, reduse la acțiunile propagandistice ale militan- 
ților socialiști în rîndurile țărănimii. „Autorul acestor 
rînduri — scrie iMaiorescu în prefața amintită — a atras 
de la început, printr-o interpelare în Senat, luarea 
aminte a oamenilor politici asupra gravităţii acestui com- 
promis (alianţa dintre liberali şi. socialiști la alegerile co- 
munale din Iaşi în noiembrie 1893, n.n.) în care vede 
şi astăzi una dintre cauzele răscoalelor țărănești izbucnite 
în primăvara anului 1907 ale căror premergătoare au fost 
mișcările aţiţate în cîteva districte- din Muntenia prin 
cluburile socialiste de la sate imediat după alegerile de 
la noiembrie 1898.*1 


3. Adversarul acesta politic — socialismul — se va: de- 

monstra, așadar, a fi şi oponentul principal al junimis- 
mului în domeniul ideologiei și criticii literare, adică în- 
tr-un plan în care pînă acum Junimea fusese cu adevărat 
invulnerabilă. Cum se știe, apariția Contemporanului a 
fost primită favorabil de Convorbiri. O. recenzie din sep- 
tembrie 1881, datorată, probabil, lui Miron Pompiliu (deci 
la nici trei luni după apariţia, în iulie, a Contemporanu- 
lui) primea foarte bine noua publicaţie : „Contimporanul 
din Iaşi sub. redacțiunea d-lor N ädejde, Speranță şi 


1 T. Maiorescu, Istoria vaisiai a României, p. 391. 

Const. Mille ar.avea aerul unui ziar socialist. Totuși nu 
este așa. Se ocupă de, „răspîndirea. noţiunilor ştiinţifice... 
Pe lingă aceasta conţine şi literatură şi . anumite novele, 
poezii, şi anecdote. populare... Partea cea. mai de seamă a 
revistei este însă. fără îndoială. critica cărților didactice 
tăcută î în cunoştinţă. de cauză...“ 1 Și î în 1884, Convorbirile, 
prin : Miron. Pompiliu, recenza. lucrarea directorul “i, Con- 
temporanuluui. (Gramatica ` română), . | spunînd : „cartea - 
d-lui Nădejde este de o valoare şi: de-un folos însemnat“ ?. 
Această primire favorabilă e cu totul explicabilă. Re- 
vista şi-a impus la' început să se prezinte în lume ca o 
revistă știinţifico-literară în care propagarea. ideologiei 
socialiste să fie, deocamdată, evitată. „Se spera — explica 
peste decenii Sofia Nădejde: A” cultivîndu-se mai 
întâi spiritele, acestea vor deveni mai réceptive şi pentru 
ideile sociale mai înaintate“ 3. n Motivația indicată de Sofia 
Nădejde nu e lipsită, cel: puţin parţial, de temei. Într-a- 
devăr, noutăţile ştiinţifice comentate - aici au. cucerit 
tineretul- studios, captîndu-i “adeziunea. spre idealurile 
socialiste. Dar lucrurile erau atunci mult mai complicate. 
“Tinerii intelectuali care au pregătit revista din strada 
Sărăriei considerau - (așa a povățuit şi Gherea) că e mai 
cuminte pentru destinul publicaţiei (la fel s-a procedat şi 
cu România viitoare din 1880) să nu „afişeze“ convinge- 
rile socialiste. Ascunzîndu-și o vreme adevărata iden- 
titate, putea obține toleranța oticialităţii şi, deci, garanții 
pentru supraviețuire. Cu un asemenea profil, firește că 
relaţiile cu - Convorbirile puteau fi onorabile. Mai ales 

că, prin fizionomia întregii publicaţii, şi unele dintre di- 
recţiile 'ei de atac se -realizaseră” practicabile puncte de 
contact. Contemporanul: “populariza teoriile evoluționiste 
moderne, îi cita la loc de cinste. i pe- Darwin, Spencer, 
Haeckel, “Büchner, Virchow, comenta- avizat manualele 
didactice demonstrînd — „unde: era cazul — “erorile și 
împrumuturile” nemărturisite, ducea : o 'bătălie necruţă- 


- Convorbiri. literare, n. XV, ar, (septembrie), 1881, 
p. 236—238. 

> Ibidem, an. XVIII, nr. 1 (martie), 1884, p. 38. 

3 Sofia Nădejde, Amintiri, Adevărul, nr. 15 737 din 5 mai du 

toare împotriva plagiatului și a tuturor: „monstruozităţi- 
lor științifice“... Or aceste „obiective obsesive“ ale Contem- 
poranului erau şi ale revistei junimiste. Bunele raporturi 
se vor deteriora însă, fatal, mai tirziu, cînd popularizarea 
științei va fi însoţită cu propagarea . şi comentarea mar- 
xismului (sociologie, economie politică, filozofie), iar pu- 
blicația socialistă nu „pregetă să dezvăluie că are curajul 
de a propune o nouă direcţie și în ideologia literară, în- 
fruntîndu-l deschis chiar pe Maiorescu t. 

xPrima ridicare de spadă e îndreptată, așadar, împo- 
triva lui Maiorescu, iar Gherea e cel care își asuma res- 
ponsabilitatea înfruntării. E drept că, în 1882, Sofia Nă- 
dejde îndrăznise, cea dintîi, în Contemporanul, să pole- 
mizeze cu liderul Junimii (în articolul „Răspuns d-lui 
Maiorescu, în chestia creierului la femei). Dar acesta era 
un articol pe o temă specială, curajos în apărarea egali- 
tății femeii. Precedentul din 1882 are deci o semnificaţie 
cu totul limitată. Adevărata înfruntare, pe un: front cen- 
tral şi care se anunța larg, este articolul polemic al lui 
Gherea. din 1886. Să menționăm deocamdată că anul 
1886 înregistrează, pe acest plan, şi alte atacuri anti- 
maioresciene. Imediat după articolul lui Gherea în Voința 
naţională din 19 octombrie (unde era, prim redactor fos- 
tul junimist N. Xenopol) apare articolul "Contrazicerile 
d- lui Maiorescu, în care se relevau pe lingă unele antinomii 
în declaraţiile politice ale liderului” junimist și aceea de 
ordin estetic la care se referise 'şi Gherea (a fost, de fapt, 
împrumutată din articolul” acestuia). Cum Maiorescu- a 
răspuns (în România liberă) articolului din ziarul liberal 
şi. acesta revine cu Răspuns d-lui Maiorescu (a mai urmat 
încă un schimb” de replică între -oele două gazete), iar 
N. Xenopol adună toate aceste articole polemice în bro- 
sura Contrazicerile d-lui T. Maiorescu, publicul interesat 


1:Despre etapele revistei Contemporanul şi semnificaţiile. sale, 
vezi : Savin Bratu, Zoe Dumitrescu-Buşulenga, Contemporanul şi 
vremea lui, ESPLA, 1959 ; I. Vitner, Literatura în publicaţiile so- 
cialiste şi muncitoreşti (1880—1900), EPL, 1966; G. C. Nicolescu, 
Scoala literară de la „Contemporanul“, Editura "Tineretului, 1967 ; 
Adriana Iliescu, Revistele literare la sfirșitul secolului al KIX lea, 
“Editura Minerva, 1972. d, | 

putea încerca sentimentul. că asista la „o campanie anti- 
junimistă: Ceea ce nu era tocmai departe de adevăr. Dar 
și în această campanie, Gherea are privilegiul întiietăţii. 
| Obiectul special: al contradicţiei semnalate de Gherea 
în opiniile estetice maioresciene (aşa cum apărea în eseu- 
rile Comediile d- lui Caragiale şi Poeți şi critici) e. prea 
ştiut pentru a-l mai expune în detalii. În dispută era con- 
ceptul de impersonalitate a creatorului în momentul con- 
templării și. recreerii artistice ca o condiție esențială a 
artei (afirmat în articolul despre Caragiale) şi ideea că 
în actul transfigurării, al- exprimării | trăirilor,.. artistul 
e personal (precizat în articolul despre Alecsandri). S-a 
spus că așa-numita contradicţie. semnalată de Gherea ar 
îi fost închipuită, pentru că ignora dubla „semnificaţie a 
termenului. „impersonalitate“. Artistul. este, într-adevăr, 
impersonal, pînă la uitare. de sine în actul contemplării 
obiectului şi e forțamente. personal în momentul recreerii 
acestuia. Să admitem că argumentarea lui Gherea se spri- 
jinea, fragil, -pe această. ignorare a dublei semnificaţii, 2 
conceptului pe care îl considera utilizat inconsecvent, de 
adversarul său. Dar.-se reduce intervenţia lui Gherea din 
iulie 1886 la dezvăluirea acestei inconsecvenţe î în utilizarea 
aparatul conceptual ? Şi se anulează ea — de îndată. ce 
stabilim că antinomia în chestiune nu e tocmai justificată. ? 
Lectura atentă a textului, eliberat de prejudecăţi - hagio- 
grafice sau detractoare, demonstrează că, de fapt, semni- 
ficaţia. acestui eseu al lui Gherea, trebuie căutată dincolo de 
obiectul strict al controversei. 

Min adevărat că. oralitatea - stilistică- a lui Gherea, e aici 
prea. necontrolată şi,- „lăsată fără frâu,. dă. © . nepotrivită 
notă de domesticitate unei dezbateri de idei, că exprimarea |. 
e nu o dată nefericită 1 și terminologia nepotrivită; că unele 


s Dealtfel, nu trebuie“ să ne stiim. s-0 “recunoaștem : Gherea, 
stabilit în România în 1875; unde, practicînd meserii care au tre- 
cut de la cea de pavator la aceea de restaurator la Ploieşti, a învă- 
țat trudnic. limba română. Primele sale articole — debutul sem- 
nat e din 1883 — au fost stilizate de prieteni. Cunoscătorii, ca-de 
pildă Const. Graur, au precizat că multe. dintre pasajele stri- 

enunţuri și demonstraţii parţiale sint erodate de exage- 
rare sau de vicii de apreciere. Dar tot atit de adevărat e 
faptul că aici Gherea aduce pentru prima oară la noi în 
discuţie citeva probleme de estetică şi ideologie literară 
cu adevărat moderne care vor deveni teme pivot în în- 
fruntarea dintre cele două şcoli. Am spus că, de. fapt, 
dincolo de conceptul impersonalității — cu sfera sa spe- 
cială de semnificații — Gherea ridica în articolul său 
problema raporturilor -estetic-etic, estetic-istorie. Era o 
chestiune cu. adevărat importantă, admisă de estetica 
modernă. Și tocmai această. chestiune se constituia în 
obiectul adevărat al disputei. În intervenția polemică a lui 
Gherea importantă este dezvăluirea faptului că esteticul, 
dincolo de autonomia sa relativă, e expresia unei epoci 
date „(mijlocul social“), că artistul a fost modelat într-un 
climat, spiritual anume şi că aceste sigle specifice își vor 
imprima, fatal, pecetea pe structura genuină și irepetabilă 
a operei. Cine. ar patea. nega justețea. acestui punct de 
vedere rezonabil. şi modern. ?.: „Un artist, un scriitor are 
convingerile. sale, principiile sale, e influenţat de mijlocul 
(citește mediul, astia ee în care. trăieşte, răsuflă în atmos- 
fera morală. a mijlocului social în. care se află şi de aceea 
lucrările sale, subiectele ce vor. alege, felul cum le va 
lucra, vor purta pecetea. mijlocului social ce înconjoară 
pe artist. Căci pentru, orice om cu mintea sănătoasă, vom 
zice şi noi, este vădit că. un om credincios, un artist re- 
ligios. va putea : face o satiră genială împotriva ateilor, 
dar nu va putea face o satiră adevărat artistică împotriva 
religiei pe- care o crede sfîntă şi bună. Pentru o asemenea 
lucrare i-ar lipsi. inspiraţia, ba nici chiar n-ar putea băga 
în seamă părţile de ris pe care un ateu le-ar: putea ve- 
dea foarte UȘOr... Aa Această demonstraţie, guminte şi 


dent. „populare“ . (ca acela cu „Madama Estetica“) nu i se datoresc 
autorului, ci Jui I. Nădejde, care avea opiniile sale. despre stil şi 
le-a aplicat, fără menajamente, în studiile lui Gherea. O dove- 
„desc lămuritor şi scrisorile sale din excelentul volum de Cores- 
.pondență publicat la Editura Minerva de. Ion Ardeleanu siin Por- 
Sorin, precum şi articolul lui Const. Graur despre Gherea din Por 
trete. socialiste, 1936. : 


1 :C. Dobrogeanu- Guen, Studii critice, ESPLA, 1957, vol. I, 


` p. 8l. 

dreaptă, cuprinde în sine, într-o exprimare nu tocmai 
în întregime pedestră, toată semnificația intervenţiei lui 
Gherea. Artistul, ca om al cetăţii (și al unei cetăţi amame; 
dintr-un timp, istoric determinat), va. încerca. emoții in- 
tense, cu totul particulare. (personale) față: de marile 
probleme :ale timpului său, ale concetățenilor: săi.. De 
aceea ;,patriotismul, ca-și oricare altă: manifestare a vieţei 
individuale şi sociale, poate. să fie subiectul unei: lucrări 
artistice, numai tratarea acestui subiect trebuie: să „fie 
în adevăr artistică“. Eticul şi istoricul (politicul) sînt deci 
componente ale sferei esteticului. j să 

E drept că Gherea, ca adept al școlii istoriste în este- 
tică şi. potrivnic vechilor puncte de vedere înglobate! în 
ceea ce numea „estetica metafizică“, a trecut prea repede 
peste, conceptul „impersonalităţii“ în artă, altfel spus! a 
raportului” dintre general şi particular, a tipizării în pro- 
cesul creaţiei artistice. Nu vom relua aici ceea ce am notat 
într-un alt capitol despre structura și semnificația acestui 
“concept și a acestor raporturi. E necesar numai să se 
spună că nu în aceste erori de interpretare trebuie căutată 
esenţa primei intervenţii polemice antimaioresciene venită 
din partea lui Gherea. (Dealtfel, mai tirziu, în 1895 avea 
să-şi precizeze remarcabil opinia despre 'impersonalitatea 
în artă aducînd corective, modulări şi clarificări nece- 
sare. 1) Dar şi acum — la trei ani după Coritraziceri și la 
doi ani după răspunsul lui Gherea din Literatură și ști- 


= +E vorba de eseul ` despre Leconte de Lisle în care nota : 
‘Ceea ce Leconte a proclamat e teoria comună: întregei literaturi 
realiste : impersonalitatea. în .artă. Prin impersonalitate nu se în- 
țelege că artistul să nu puie nimic din el în 'opera lui, căci aceasta 
ar fi imposibil... Dar în opera 'de. artă unde artistul: creează. cu 
inima lui, unde sînt sentimente iar nu idei, poate fi--oare- vorba 
de.o operă artistică 'obiectivă, care să fie exprimarea personalită- 
“ţii autorului ? Prin impersonalitate 'se înţelege puterea de-a: ieşi 
din sine, însuşi, darul de a înţelege, de a:simpatiza 'în alte suflete, 
de a da.o formă exactă, reală naturii şi civilizaţiilor pe care poetul 
le descrie şi aceasta în opoziţie cu literatura: romantică care:nu-i 
decît expresia prea mult: mărită a unui eu pe care poetul l-a plim- 
bat prin toate latitudinile şi în care a rezumat. o întreagă natură“ 
(art. cit. apărut în Lumea nouă din 189, nr; 68, 82.: Apud Asu- 
pra criticei, ediția M. Iorgulescu, 1973, p. 161—162). ITA - 

ință — se păstrau încă serioase, esenţiale deosebiri între 
opiniile celor doi adversari. Și acestea proveneau, bine- 
înțeles, din caracterul opozit al concepţiilor estetice îm- 
părtășite de cei doi polemiști. Ponderea ei se află, ʻo; vom 
repeta din nou, în relevarea legitimităţii raporturilor 
dintre estetic şi factorii consubstanţiali (etic, istoric), a lo- 
cului acestor factori în structurile esteticului. Şi acest 
punct de vedere era, incontestabil, novator în estetica. şi 
ideologia literară românească a timpului, chiar dacă, acum, 
în 1886, Gherea rezolva prea mecanic relaţia: etic-estetic 
(„una din condiţiile de căpetenie pentru producerea lu- 
crărilor. artistice moralizatoare este înălțarea morală . și 
ideală a artistului însuși.. Pentru o operă artistică moraliza- 
toare se cer. deci două condiţii : înălţarea morală și ideală 
a artistului și puterea creatoare, geniul“). 

E curios că “Maiorescu, după o tăcere de șase ani, răs- 
punzînd! cu Asupra personalității și impersonalităţii po- 
etului (integrat, în același an 1892, în eseul Contraziceri, 
care a fost inclus, astfel, în' vol. III 'din: noua ediţie, în 
trei volume, din Critice), îşi ‘concentrează . atenţia asupra 
unor formale chestiuni de logică și psihologie. Singura 
chestiune” căreia concede să-i acorde un spaţiu ceva mai 
mare este impersonalitatea în artă și,-prin derivație, con- 
ceptul de tipic. Dar ocolește cu totul aspectele esenţiale 
din articolul lui Gherea care 'îi era adresat („Cătră 
dl. Maiorescu“), nemulțumindu-şi prietenii literari și elevii. 
(Gherea a avut. dreptate să constate în replica sa că „în- 
tregul răspuns ‘se referă la două expresii și o contra- 
zicere“ şi că, de aceea, „articolul meu în mare parte ar 
rămîne neatins.“) În 1893, în primul volum (număr) din 
publicația întemeiată de Gherea, Literatură și știință, 
acesta îi răspunde lui Maiorescu cu studiul Asupra esteti- 
cii metafizice și ştiinţifice. Ca și răspunsul lui Maiorescu, 
replica -lui Gherea e și ea neconvingătoare, procedînd, 
întocmai ca adversarul său, prin digresiune și ocol. Gherea 
adoptă maniera "propusă (sau impusă) de preopinent, se 
afundă în înfățișarea teoriei noţiunilor, în definirea emo- 
ției (după Henry Maudsley), în problemele cuantificării 

„predicatului (după Hamilton şi Mill), voind să-i demon- 
- streze lui Maiorescu care decisese atît de superior „las-o 
‘mai domol unde nu te pricepi“) că stăpînește deplin cu- 
noştinţele de logică și psihologie şi. că pe acest teren pot 
discuta. pe poziţii de competență egală; Greutatea replicii 
lui Gherea -trebuie însă căutată în final, unde: reașează 
polemică pe poziţiile esențialmente opozite ale 'celor două 
orientări estetice („Apoi tocmai aici e miezul chestiei, mie- 
zul polemicei“) pe care criticul le precizează. din nou, lim- 
pede şi. lămuritor : „D. Maiorescu a dus din Germania es- 
tetica platoniană, nemţită de metafizicienii nemți.: Această 
estetică, luată mai ales de la Schopenhauer, d-sa a adus-o 
şi-a acreditat-o: în ţara noastră, ceea ce dealtmintrelea e 
foarte natural. D. Maiorescu n-a putut aduce altă teorie 
estetică, pentru că pe acea vreme estetica științifică mai 
nu exista. Încît privește. acreditarea acestei teorii și do- 
minarea. ei pînă în timpul din urmă, aceasta e iarăși na- 
tural, avînd în: vedere pe de o parte lipsa. unui serios 
control literar și estetic în ţara noastră, pe de altă parte 
talentul d-lui Maiorescu. Dar oricît de mult talent ar fi 
avut d-sa, oricît de distins logician ar fi, cu o-astfel de 
teorie e natural să nu poţi face alte aplicaţiuni, decit acelea 
pe- cari le-a. făcut d-sa în cele două articole tipărite în 
Convorbiri literare. E de netăgăduit că d. Maiorescu a fă- 
cut un mare serviciu literaturei române, dar aceasta, se 
datorește propriului d-sale talent, gustului: Jiterar, după 
cum am arătat în alt articol, dar nu teoriei, care e greşită. 
în contra acestei teorii metafizice şi a aplicaţiunilor sale 
m-am ridicat eu cînd am scris articolul meu Personali- 
tatea şi morala în artă. Eu am pornit din punctul de vedere 
al esteticii științifice moderne, o ştiinţă care, deși în for- 
maţiune, cu totul pe la începutul ei, e însă îndestulătoare 
pentru:a arăta pînă la evidenţă cît de naivă şi antiștiin- 
țifică e această teorie platoniană, fie în forma ei primi- 
tivă la Platon, fie şi în forma ei ulterioară la. metafizicii 
nemți, francezi. etc. Deci, încă o dată, aici .e. chestia :. în 
lupta acestor două teorii. și nu aiurea.“ 1 Așadar, cu un 


1 Art. cit. în ed, cit., p. 211. 

gest decis şi sigur pe sine, Gherea readucea dezbaterea 
polemică la stadiul din 1886, avertizîndu-l pe Maiorescu 
că, deocamdată, prin ceea ce a replicat în 1892, „nu e în 
chestie“ deloc, invitîndu-l pe profesor să reia, calm și la 
obiect, discuţia în jurul problemelor esenţiale. (La o 
tonalitate mai calmă și, evident, mai deferentă, lui Maio- 
rescu i se servea replica pe care o expediase el, atît de 
dur, în 1873, colaboratorilor Revistei contimporane.) Juni- 
mismul nu va ocoli înfruntarea. Dar va fi angajată nu de 
profesor, ci de nena săi elevi, sub controlul dirijat al 
maestrului. 


Dar pînă a se porni, din 1893 încolo, ostilitățile între 
cele două orientări, direcția Contemporanului, prin Gherea, 
se afirmase spectaculos şi cu temeinicie. Din 1885, cînd 
a debutat î în critica literară, Gherea a publicat intens (avea 
atunci la dispoziţie tribuna Contemporanului) studii de 
directivă critică sau estetică și de analiză critică propriu- 
zisă. Amintim dintre cele dintii : Decepţionismul în lite- 
ratura română, Direcţia „Contemporanului“ (devenită în 
volum 'Tendenţionismul şi tezismul în artă) (1887), Ceva 
despre clasicism și romantism (1888), Asupra criticii meta- 
fizice și celei științifice, Cauza pesimismului în literatură 
și viaţă (1891). Iar dintre studiile analitice — unele, prin 
intenţie, veritabile micromonografii ; ; amintim cele consa- 
crate lui Eminescu (1887), Caragiale (1885, 1890, 1891), Vla- 
huţă, Duiliu Zamfirescu (1890) (studiul despre Coşbuc 
va apărea în 1897) şi cîteva “eseuri despre mari 
scriitori ruși aproape neștiuţi la noi: Turgheniev, Tol- 
stoi. În sfîrșit, i-au apărut două volume de studii (1890, 
1891), dense și cu sumare bogate, pe marginea cărora s-a 
discutat mult în mai toate publicaţiile vremii, stîrnind 
interes și opțiuni. Cu excepţia studiilor în care polemiza 
cu cei însărcinaţi de Maiorescu să-l atace și a celui — ex- 
cepțional ca semnificaţie — Dl. Panu asupra criticei şi 
literaturei, a cîtorva eseuri (cel despre Leconte de Lisle, 
cel intitulat Critici volintiri), practic activitatea de critic 

a lui Gherea se încheiase la data cînd, din 1893, polemica 
dintre cele două orientări a luat -proporţii. (Dealtfel, 
de prin 1896 încolo bibliografia operei lui Gherea nu mai 

are de semnalat lucrări de critică sauestetică.). = = ` 
Aşadar, în 1892, cînd Maiorescu s-a decis, în sfîrşit, să-i 
răspundă lui Gherea, acesta era una dintre marile perso- 
nalităţi critice ale epocii, cu o autoritate recunoscută, sti- 
mat “şi iubit- (chiar . în. cercurile scriitoricești), . Izbutise, 
în: cinci-șase ani, să producă în mentalitatea estetică: şi 
critică a timpului .o profundă mutație, propunînd şi impu- 
nînd o orientare structural înnoitoare. Și dacă, din păcate, 
ea a fost lipsită de pleiada de scriitori care să dea stră- 
lucire literară noului curent 1, acesta a impus o altă con- 
cepție estetică, o altă ideologie literară şi a inaugurat, fără 
putință de. revenire, o altă înţelegere despre actul critic. 
Curentele literar-culturale, ivite. după 1900 (sămănătoris- 
mul și poporanismul) se vor revendica (tacit sau mărturi- 
sit) din ideologia literară așa cum a fost structurată de 
Gherea, iar modalitatea critică propusă de criticul socialist 
se va impune definitiv, practicată fiind și de cei care i-au 
fost adversari... :. .. nua ja e ae AT 
„Gherea ştia bine că propune vieţii literare românești nu 
numai o nouă concepţie despre actul critic dar că pur și 
simplu inaugurează, disciplina , criticii literare moderne 
. așa cum se constituise şi era practicată în Europa apuseană 
sau în, Rusia de pleiada marilor critici (Bielinski, Dobro- 
liubov, Pisarev). Poate că termenul utilizat pentru. defi- 
nirea modalităţii criticei practicată de „Maiorescu. („„jude- 
cătorească“) nu e tocmai nimerit găsit. Dar, neîndoielnic, 
termenul. propus pentru critica pe care înţelegea el să o 
exercite. („analitică“ sau „explicatoare“) a fost fericit 
pentru că o definea în ceea ce avea, într-adevăr, ca notă 
distinctivă. Încă în Asupra criticei (titlul iniţial, în Con- 
temporanul din 1887, a fost Critica Criticei), Gherea a în- 
treprins un examen lucid al criticii timpului (de aici și 


1. Se repeta, invers, nenorocul generaţiei paşuptiste ; aceştia nu 
au: avut parte:de un. critic, curentul. de la Contemporanul se 
bucura de o personalitate critică dar era lipsit de scriitori de va- 
loare. ` mA i si PP TEIN Ts, 

titlul. Critica . criticii), relevîndu-i. anacronismul, demon- 
strînd necesitatea. depăşirii . acestui stadiu . pentru a o 
transforma într-un factor util operaţiilor. de evaluare şi de 
selectare a: valorilor, Îi cita (luîndu-i şi în sprijin) pe 
marii critici şi esteticieni, europeni (Sainte-Beuve, Taine, 
Brandes,- Faguet, Brunetiărre, Bielinski, apoi pe Henne- 
quin, Fechner, Guyau), precizînd că în ultimele decenii 
„critica, în Europa a luat o .mare dezvoltare, dar o cri- 
tică întemeiată pe alte baze, o critică plină de putere, care 
priveşte o operă literară ca un product şi îl analizează 
ca atare“, Ceea ce: releva aici Gherea, cu un amplu aparat 
demonstrativ era, de fapt, temelia psiho-sociologică a 
creaţiei şi a creatorului : „Aşadar, temelia criticei, cînd e 
vorba de a statornici legătura între artist şi operă, va fi o 
analiză: psihică a artistului“. Implicit, se va- cuprinde în 
zona de. cercetare pentru că „această stare psihică e pri- 
cinuită, atîrnă de psihicul cercului în care se înviîrteşte 
artistul, de al poporului din care face parte ; deci, după 
ce am aflat legătura dintre opera artistică și între artist, 
trebuie. să aflăm şi: legătura între opera artistică și po- 
porul din care face parte. ...Mai departe... trebuie deci de 
aflat: legătura, între opera artistică şi mediul natural și 
social. în care trăiește artistul“ 1, Sau în același an 1887, 
în studiul Direcţia Contemporanului (devenit în volum 
Tendenţionismul ş i tezismul, în artă) care preciza statutul 
orientativ al noii metodologii în critică, reluînăd idei din 
studiul anterior, sublinia. din nou : „Omul în. general, deci 
și artistul, e un product al. împrejurărilor cosmice (mij- 
locul. natural) pe de o parte, iar pe de alta al împrejură- 
„rilor sociale. (mijlocul social). Toate. manifestările spiritu- 
lui omenesc în general, deci și cele artistice sunt condi- 
ționate prin organizaţia fizică, nervoasă, sufletească a 
artistului. Însuși artistul e format de către mijlocul natural 
şi social ce-l înconjoară. Toate producţiunile artistice 
(vorbim de! artă, nu de mizgălituri ori de falsificarea 
artei) se reduc, la urma urmei, la înriurirea mijlocului 


1 C. Dobrogeanu-Gherea, art. cit., în ed. cit., p. 65—66. 

natural și a celui social“ £, Poate. că insistența e prea apă- . 
: sată şi exprimarea nu tocmai atrăgătoare, dar ceea ce 
spunea Gherea ' aici, în 1887, era faptul că actul critic 
modern nu se mai poate- reduce-la simpla și nuda eva- 
luare prin rostirea repede, fără drept de apel, a verdic- 
tului. Critica modernă e complexă și: analitică (Gherea: îi 
spunea „explicatoare“) şi pentru a se realiza apelează la 
biografism (deci la istorism), psihologie, sociologie, este- 
tică, filozofie într-o ` direcție coerentă și c metodologie 
pluriformă. Gherea- numea această critică — științifică, toc- 
mai pentru că își întemeiază judecăţile de evaluare pe 
elemente: provenite din discipline cu statut științific re- 
cunoscut, şi considera, cu dreptate, că „în ţara noastră 
sunt unul din cei dintîi care au zdruncinat toate teoriile 
„metafizice în estetică și aplicarea lor în critica literară“ £. 
Cum în dezvoltările sale criticul de la Contemporanul 
vorbea de științe speciale, se referea la: mediul (mijlocul) 
natural și social al cărei expresie complexă e e artistul. (şi, 
implicit, opera de artă), cum își intitula metodologia pe 
care o inaugura și o aplica j,eritica științifică“, s-a creat pe 
dată o prejudectă. Gherea, acreditau adversarii, preconi- 
zează considerarea, în actele de evaluare, a unor chesti- 
uni din afara: specificităţii creaţiei, ignorînd cu totul sau 
acordînd atenţie periferică tocmai esteticului. (La aceasta 
a contribuit, poate, și vestitul chestionar din 1887 cu cele 
patru întrebări la care ar trebui să răspundă criticul în 
„actele de evaluare: „de unde vine creaţiuriea artistică, 
ce influență va avea ea, cît de sigură și vastă va fi acea 
influenţă şi, în sfîrșit, prin ce mijloace această creaţiune 
artistică lucrează asupra noastră“ 3,. Prejudecata, o dată 
acreditată, s-a consolidat cu vremea, devenind tenace şi 
menţinîndu-se straniu pînă astăzi. Ne aflăm, fără îndoială, 
înaintea uneia dintre cele mai absurde prejudecăţi în- 
registrată de istoria; literară (sau de cea a ideologiei lite- 
rare), cu un stagiu de peste un secol și care de-abia astăzi, 


uae Dobrogeanu-Gherea, art. cit, în ed. cit., p. 76—77. 
> Ibidem, p. 192. 
3 Ibidem, p. 68. 

prin unele lucrări de obiectivă restaurare a adevărului !, 


tinde să se risipească (deşi destule opinii obtuze şi rău- 


voitoare continuă — senin — să vehiculeze comoda și 
stupida prejudecată). În realitate, Gherea nu a ignorat 
defel specificitatea estetică a. operei de artă. Ba chiar, 
se-poate spune că marxistul Gherea a pornit de la această 
realitate, deosebind-o şi recunoscîndu-i autonomia rela- 
tivă în: ansamblul valorilor spirituale, altfel zicînd ale 
conştiinţei sociale. El a considerat opera o structură con- 
stituită. estetice unitar (sau în terminologia sa product), 
altfel spus o. creaţie durabilă care trebuie, analizată în 
multitudinea implicaţiilor reprezentate. Analiza, actele 
complexe de evaluare sînt operaţii aposteriori şi se exer- 
cită numai asupra operelor estetic desăvirşite. Nu a pre- 
cizat Gherea tot în anul 1887 „vorbim de artă, nu de 
mizgălituri. sau de falșiticarea artei“ ? Iar, mai tirziu, în 
1896, reluîndu-și ideea din 1887, a stăruit din nou : „Cri- 
tica modernă nu poate să se ocupe decit de adevăratele 
personalităţi artistice : încercările literare, chiar de ta- 
lent, rămîn în sarcina recenzenţilor“. Sau în același text : 
„O critică în sensul modern al cuvîntului poate să fie 
făcută numai scriitorilor cari în opera lor şi-au manifes- 
tat întreaga personalitate artistică“. 2? Gherea e aici atit 
de limpede și categorie încît aceste clarificări despre 
statutul criticii literare putea fi semnat de, să spunem, 
un. descendent maiorescian. ca Mihail Dragomirescu, care 
și el: împărțea operele (și scriitorii) în talentate, virtuoase 
şi capodopere, socotind: că adevărata exegeză se poate 
exercita numai asupra celor din urmă. 

Așadar, repetăm, critica literară pornește de la un 
anumit. prag încolo, exercitîndu-se exclusiv asupra unei 
realităţi coerente estetic, deplin constituită. Misiunea cri- 


__1 Le menţionăm: „George Ivaşcu, Dobrogeanu-Gherea, Edi- 
“tura Albatros, 1972, Mircea Iorgulescu, postfață la ediția Asupra 
criticei, Editura Minerva, 1973, Adrian Isac, Gherea într-o nouă 
interpretare, Era socialistă, 1974, nr. 6, Damian Hurezeanu, C. Do- 
brogeanu-Gherea, Editura Politică, 1973. E e a . 
2 C. Dobrogeanu-Gherea, Dl. Panu asupra criticei și literaturet, 


în ed. cit., vol. II, p. 371. 

ticii literare, în ipostaza ei modernă, nu se poate însă li- 
mita la pronunțarea deciziei de valoare. Datoria ei este 
să releve, "genetic, procesul ivirii operei, coerenţa interi- 
oară a structurii sale, ideația conținută Și, inevitabil, mo- 
dalitatea receptării în conștiința contemplatorului. : În- 
tr-un anume sens, actul critic modern “își demonstrează 
utilitatea tocmai pentru că “dezvăluie cititorului valorile 
complexe ale operei, înfăţișînd-o în ceea ce are- specific, 
” relevînduLi zonele mai. dificil de perceput. „Critica mo- 
dernă — sublinia Gherea în:1896 — are în'adevăr o mare 


influență asupra dezvoltării şi îndreptării gustului. estetic 
al publicului, şi aceasta din două pricini : întîi pentru că 


1 Ibidem, Dl. Panu asupra. criticei şi. literaturėi, în ed, cit, 
vol. II, p. 369. | | 

Eminescu, precum şi în privinţa valorei lor estetice“. Și 
după ce menționează că, în funcţie de cele două obiective, 
îşi va împărți studiul în două secţiuni, subliniază că în 
comentariu ele se 'vor contopi nu o dată „pentru că este 
peste putinţă să vorbim de una, fără a atinge şi pe cea- 
laltă“ 1. Am. putea adăuga că Gherea nu numai că nu a 
eludat esteticul în. actele apreciatoare, dar a avut despre 
statutul criticii o înţelegere cu adevărat modernă, supe- 
rioară, din acest punct de vedere, celei maioresciene. Cri- 
ticul de la Contemporanul, pe care detractorii îl pre- 
zintă ca preocupat. de probleme exterioare actelor 
apreciatoare, a conceput totuși: exercițiul critic ca 
avînd: un statut autonom, de artă în sensul propriu al 
termenului. Într-un articol din publicaţia socialistă Lumea 
nouă ştiinţifică și literară (iulie 1895), cel care și azi unii 
se încăpăţînează să ni-l recomande sub caracterizarea di- 
minuantă „critic normativ“ seria : „A critica însemnează, 
în primul rînd, a analiza o operă de artă şi aceasta implică 
dintr-o parte o putere logică, de analiză, din altă parte 
cunoștinţi: varii și serioase. Dar afară de aceasta critica 
ea. însăşi e o artă superioară (s.n.), pe care: poate s-o 
exercite numai o personalitate artistică. cu anumite ca- 
lități artistice speciale. Dacă arta e natură văzută prin 
prisma. artistului, critica e arta văzută prin prisma. cri- 
ticului (sublinierea lui' Gherea) şi din acest punct de ve- 
dere critica s-ar putea numi, în cîtva, o artă, în a doua 
potenţă. Şi iată de ce criticii mari sunt atît de mari... 
Dacă vă veţi pătrunde de acest adevăr că critica e o ştiinţă 
şi o artă superioară totodată, atunci dintre voi vor începe 
a scrie numai în, adevăr acei cari au menirea să devie 
scriitori“. 2. a PN f ; i iară 

„Avînd o asemenea, cu adevărat modernă, înţelegere 
despre. actul critic, se poate pretinde că Gherea a -nesoco- 
tit -esteticul. din. structura operei de artă, că a- redus-o 
numai la ideaţia ei ?- Orice lectură: atentă, făcută cu bună 


credință — deopotrivă a studiilor de estetică ca și a celor 


1 Ibidem, Dl. Panu asupra criticei. şi literaturei, în ed. cit, 
vO p. 5-6 EA e ri nek poe Ayem 

2 Ibidem, Critici volintiri, în rev. cit., apud Asupra criticei 
(ediţia Mircea Iorgulescu), p. 194. a duai 

de analiză consacrate marilor, creatori ai epocii — evi- 
dențiază contrariul. Nu a: fost, cum s-a pretins, un ,,con= 
ținutist“ şi nu a făcut din dimensiunea: „tendinţă“ criteriu 
de evaluare estetică: În 1893, în studiul Idealurile sociale 
şi arta (replică la studiul lui Al. Philippide) stăruia po- 
lemic asupra: unui mare. dar simplu adevăr... că forma 
și fondul nu pot să fie despărțite unul de altul decât în 
abstracţie, că frumosul unei opere de artă consistă tocmai 
în armonia. formei şi fondului, că forma. şi fondul deo- 
potrivă ajută și constituie.chiar însemnătatea şi frumosul 
unei opere“ i. Punctul. de vedere e judicios. și. negreșii 
echilibrat. Dar numai faptul că a insistat şi asupra dimen- 
siunii ideatice a artei, evidențiindu-i locul şi rolul în struc- 
tura coerentă, organică. a operei a fost suficient: pentru 
formularea acuzâţiei: că ignoră, ba chiar neagă esteticul. 
Și cum Gherea nu s-a sfiit să sublinieze- și elementul 
„tendință“ al' unei opere, pe dată adversarii au decis că 
prin aceasta se neagă autonomia artei, subjugîndu-se fru- 
mosul unor condiţionări extraestetice. Dar Gherea a spus-o 
nù o dată (ca în interviul acordat lui C.D. Anghel) că după 
opinia sa „tendinţa în artă e cam ceea ce estetica germană 
numea ideea în artă“ (s.n). El nu a afirmat că o operă 
trebuie să aibă o tendinţă, ci că arta are, prin obiectul ei, 
o tendinţă, izvorită organic din ideaţia ei. A dezavuat 

"deci deopotrivă estetismul ca și tendenţionismul grosier al 
artei utilitare, asimilată — se știe — cu tezismul. 

Disputa „artă pentru artă sau artă 'cy'tendinţă“ nu a 
iniţiat-o şi-nu a condus-o el. A fost contribuţia discipo- 
lilor (de la Evenimentul literar şi Adevărul literar) care 
s-au războit cu adversarii-de la Vieaţa lui Vlahuţă sau cu 
tinerii junimiști din jurul Convorbirilor literare. Oricum, 
Gherea nu a apreciat niciodată o operă artistică în funcţie 
de tendinţa ei și nu a considerat vreodată că -© idee îna- 
intată (moral sau social) se poate, prin chiar aceasta, ma- 
terializa într-o operă cu adevărat artistică fără travaliul 
creator al geniului („mărimea operei artistice atîrnă de mă- 
rimea talentului artistului“). Cu toate acestea, devenise 
un loc comun în anii nouăzeci și după aceea că Gherea 


1 C. Dobrogeanu-Gherea, Opere (ed. cit.), vol. 1, p. 232..- 


€28 


` 


apreciază arta numai dacă exprimă idealuri morale și 
„sociale înaintate, ba chiar că el elogiază numai scrierile 
socialiste, talentul, frumosul estetic fiind practic negate. 
Dar prejudecățile şi răstălmăcirile proliferează, cînd există 
factori interesaţi întru aceasta.. „Și astfel, constată criticul 
cu amărăciune resemnată, în 1897, legenda s-a creat, tră- 
ieşte și probabil că va trăi. Și degeaba, în toate articolele, 
timp de cîțiva ani, am dat iarăși şi iarăși lămuririle ne- 
cesare ; degeaba e chiar faptul brutal că din patru studii 
mai mari pe care le-am scris, e unul asupra lui Eminescu, 
care era conservator, altul despre Caragiale, care e... să-i 
zicem conservator ; în sfîrşit, Coșbuc și Vlăhuţă nu se 
ocupă de politică, şi în orice caz, .socialiști nu-s. Așa! 
Parcă cei ce creează legenda au nevoie de argumente !“ 1 


4. Legenda depreciatoare pe care o descrie Gherea este 

—paradoxal — o probă convingătoare a prestigiului și 
a ecoului exercitat în conștiința publică de direcţia 
Contemporanului. De la 1886 pînă la 1892 (cînd Maiorescu 
s-a hotărît, în sfîrşit, să-i „acorde“ lui Gherea un răspuns) 
criticile lui Gherea, citite de literați ca şi de publicul 
larg, cucerese — cum spuneam — o audiență extraordi- 
nară.. Apropiaţii lui Maiorescu sînt neliniștiţi şi insistă 
pe lîngă maestru să intervină, organizînd rezistenţa și 
ofensiva. Dar Maiorescu, ocupat :de politică (o vreme 
cu intrigile de. culise pentru cucerirea guvernării, apoi 
de responsabilităţile guvernamentale, în: sfîrşit de acţi- 
unile pentru recucerirea unei poziţii în cabinetul conser- 
vator), preferă. să tacă, neconsiderind că noul adversar 
e un pericol real. Aprecierile sale erau însă prea olim- 
piene și — opinau junimiştii — ignoră calculele stării 
de fapt. Duiliu Zamfirescu, prin ceea ce -reprezenta în 
literatură şi o amiciţie deferentă, a îndrăznit să i-o spună 
deschis — de prin 1891 — șefului recunoscut al Junimii. 
După apariţia și a vol. II din Studiile critice ale lui Gherea, 


1 Ibidem, Legende, Lumea nouă din 4 noiembrie 1897, în Studii 
critice, ed. cit., vol. II, p. 367. 

pe care diplomatul le-a citit atent, observa că din. teoria 
lui Gherea asupra raportului necesar scriitor-epocă reiese, 
implicit şi explicit, „cealaltă .. concluzie. că: şcoala. Dvs. 
critică, cu explicarea omului -prin el însuşi, e. falsă“. La 
3l august 1891, îi.scria tot de la Roma că, 'citindu-l pe 
marxistul italian Loria, își extrăsese note și observaţii : 
„Era 'o monografie “destul de :curioasă contra teoriilor 
socialisto-liberale ale lui Gherea pe care voiam să” v-o 
trimit: ca o urzeală pentru un viitor răspuns ce-mi închi- 
puiesc: că pregătiţi criticilor sale. Dacă mă înşel, mettons 
que je n'ai 'rien dit“. Era o sondare de atitudine căreia i 
se' asocia un abia voalat îndemn de a-i replica lui Gherea. 
Cum : profesorul continua să păstreze tăcerea -'sa supe- 
rioară, în: decembrie. Duiliu Zamfirescu revine cu în- 
Gănaniil, de'astă dată mai franc exprimat : „Cum aţi între- 
prins Criticele într-o vreme grea, de ce nu întreprindeți 
alte nouă ? fiindcă dacă pe atunci era Bărnuţ, Maxim şi 
ceaiul d-rei X, astăzi sunt lucruri: :mult mai: serioase. 
Trebuie să “Ştiţi că criticele lui Gherea, sau mai. bine 
concluziunile criticilor sale, nu mă lasă să: dorm: Eu soco- 
tesc că problema, astăzi, e mult mai grea, fiindcă avem 
a face cu :oameni inteligenți și culţi: cari pun frumosul 
în''slujba: economiei: politice, lucru discutabil, -dar după 
mine fals“1. "Aceeași stare -de -alarmă efectivă pentru 
ecoul orientării gheriste a încercat-o și Mihail Drago- 
mirescu în 1893 la lectura vol. II din Literatură și ştiinţă 
care “conţinea și răspunsul- criticului 'socialist.la Contra- 
ziceri ? : „Poate că par maniac — îi. scria de la: Paris 
profesorului său — dar Gherea acela mă urmăreşte pe 
tot locul. În: tot timpul drumului, cît am citit Literatură 
şi știință, mi-a scos sufletul de indignare... Dar. această 
indignare a ajuns la culme cînd am simţit că ignorantul 
ori falsificatorul ce o dirige are. partizanii cei mai înfocați 
Hlinik cei mai inteligenți studenți ce i-am întîlnit aici...“ 2, 
"Atunci cînd profesorul a răspuns, în sfîrşit, replica nu 
a 'satisfăcut pe- nimeni. Intimii: Convorbirilor cereau con- 


=, Bucuţa, Op. cit., p. 90, 93, 98. 8(20) 
-2 Scrisoare către.. Titu Maiorescu, -B.A.R., Mss. rom. S XII 


(scrisoare datată 18/30 mai 1893). 

tinuarea discuţiei. Mai ales că, peste un an, “Gherea a în- 
teles să răspundă, “adăugînd replicii. propriu-zise şi alte 
studii. Dar Maiorescu hotărise altfel. Își considera, pro- 
babil, misiunea încheiată, socotind că — acum — nu mai 
este rolul său să se angajeze în polemici.! Selectase, atent, 
tineretul constituit în noua generație de tineri junimiști 
care tocmai' era pregătită să preia conducerea Convorbi- 
rilor. Aceștia — “socotea profesorul — trebuiau : să-și 
asume și responsabilitatea polemicii cu orientarea gheristă. 
Ar fi fost'o probă edificatoare a capacităţii lor de acţiune 
într-un moment într-adevăr dificultuos. Tinerii nu s-au 
eschivat de la îndatorirea care le-a fost acordată. Dimpo- 
trivă, au înţeles să se distingă cu zel și — în deloc puţine 
cazuri — obedienţă. Știau. că profesorul lor ar fi dorit 
năruirea prestigiului pe care izbutise să și-l cucerească 
orientarea’ gheristă.. Și cum erau proaspeți absolvenți 
care doreau „să se rostuiască, iar catedrele universitare 
depindeau de protecţia profesorului, n-au pregetat nimic 
pentru a se distinge. Au făcut-o chiar atunci cînd preocu- 
pările lor, erau cu: totul depărtate de zonele “esteticii şi 
criticii literare. Voința ASE ua lor era dispoziţie. 
Și o ascultau. În 1837 P.P. Negulescu, unul dintre com- 
batanţii activi în această bătălie, evocînd evenimentele, 
nota că ideea articolului său de debut afost sugerată de 
Maiorescu la o;ședință de cenaclu în strada Mercur cînd 
s-a comentat ecoul celui de. al doilea volum al studiilor 
critice ale lui Gherea. În. toiul discuţiilor, Negulescu a 
formulat opinia după care valoarea unei lucrări literare 
e determinată de aspectul ei formal, care depinde hotă- 
ritor de trăsăturile stilistice. Conducătorul Junimii, între- 
zărind aici, posibilitatea unei intervenții polemice anti- 
gheriste, i-a propus să-și dezvolte ideile într-un studiu. 
Negulescu ar fi refuzat, pretextînd alte „preocupări. Dar : 
„Maiorescu a insistat totuşi’; ; de vreme ce’ avusesem eu 
ideea de a examina mecanismul psihologic "al efectelor 
stilului: era natural 'să-mi iau eu sarcina de a o face... 
A trebuit să mă execut“. Lucrarea, — precizează Negu- 
lescu — „imi fusese cerută, aproape impusă, de un om 
care, ca profesor al meu, avea un asemenea drept“ 1 (s. n.). 


‘iP. P. Negulescu, Ceva despre Junimea, Convorbiri literare, 
1937, p. 55. 

În același an 1892 nu e exagerat, să spunem.că Negulescu 
a primit o nouă însărcinare. Răspunsul lui. Gherea, din 
Literatură şi ştiinţă impunea o nouă replică maioresciană. 
Dar, spre. nemulţumirea membrilor cenaclului, „la unele 
din seratele din iarna aceea (1892—1893) Maiorescu a 
declarat că nu înţelege să ducă discuția mai departe. Mie 
însă mi se păruse că unele din punctele în. discuţie mai 
aveau încă nevoie de unele precizări.. Şi, fiindcă avusesem 
această părere, Maiorescu mi-a. cerut iarăși să trec. la 
realizare. Am fost astfel silit (s. n). din nou să. încep o 
lucrare la care nu mă gîndisem şi a cărei inițiativă n-o 
aveam. Pot adăuga că ea mi-a impus. unele sacrificii“ 1, 
(E studiul Impersonalitatea : şi morala în artă apărut. în 
Convorbiri din iunie 1893.) 

„E -adevărat că aceşti. tineri. nu scriau împotriva pro- 
priilor. convingeri. Erau cu adevărat partizani ai opiniilor 
estetice. maioresciene. Vedeau în cuvîntul . reprezentat de 
Gherea un pericol şi îi „considerau . punctele de. vedere 
drept false. Dar, cu siguranţă, dacă nu ar fi fost obligaţiile 
morale faţă de profesorul lor,:nu ar. fi intervenit în po- 
lemică, exprimîndu-și dezaprobarea față de studiile lui 
Gherea poate exclusiv: în ședințele de cenaclu. Dar în 
acele condiţii, hotărîrea lui. -Maiorescu de a le oferi. un 
cîmp de afirmare publicistică în toiul unei polemici ce 
preocupa mult viaţa literară nu putea fi refuzată: Și. pro- 
fesorul a dirijat efectiv campania, cu.o artă de strateg'care 
ştie să-și concentreze forțele în dispozitiv, distribuindu-le 
„misiuni și indicînd momentul tactic de intrare a comba- 
tanţilor. în acţiune. După ce le-a sugerat tema articole- 
lor (firește că unele au venit, „şi din „proprie. inițiativă, 
amr e unor asemenea articole), le “fixa termenul de 
realizare, le, citea manuscrisele şi. dacă. erau găsite, insu- . 
ficiente erau înapoiate. pentru o _grabnică fortificare. 
(Prin acest canon a trecut, de „pildă, un. articol. al -lui 
Dragomirescu despre volumul II din Studii critice de 
Gherea.) Cînd erau prea revărsate,. Maiorescu decidea: 
amputarea sau eliminarea durităţilor prea. îngroșate. de 


d IAA Negulescu, Ceva „despre Junimea, Convorbiri UPE, 
1973, p. 55. i 

limbaj, înțelegînd să păstreze polemica la o anume altitu- 
dine de urbanitate 1. 

_ Primele intervenţii în această confruntare s-au produs, 
de fapt, cronologic înaintea maiorescianului Asupra per- 
sonalității şi impersonalității poetului din 1892. E vorba 
de recenzia lui G. Bogdan (încă nedevenit Duică) la primul 
volum din Studiile critice ale lui Gherea apărut în Con- 
čorbiri din 1890 (nr. 5), de amplul studiu al lui N. Petraşcu 
despre M. Eminescu, apărut în Convorbiri din 1891— 
1892 şi studiul lui Al. Philippide, Idealuri, apărut în 
două numere din revista junimistă (nr. 11—12 din. 1892 
şi nr. 4 din 1893). (De fapt, cum se vede, prima parte din 
studiul lui Philippide apare în‘ același număr în care e 
inserată şi replica lui Maiorescu.) Mare greutate, în idei 
şi semnificaţie, nu au aceste intervenții polemice la adresa 
criticului care reprezenta curentul ce se impunea trium- 
fător. Recenzia lui ,Bogdan-Duică, corpolentă pînă la 
dimensiunea a 23 de pagini de revistă, trecea superior 
peste volumul pe care totuși anunţa că îl comentează 
pentru a se ocupa, după o modalitate comparatistă ce îi 
va deveni apoi predilectă, de: sursele teoretice ce ar fi 
alimentat teoretic şi metodologie concepţia lui Gherea. 
Se referea, citîndu-le din operă, la “Taine, Brandes, recu- 
noscînd deci implicit că actul critic așa cum îl practica 
Gherea e sincron cu orientarea modernă din critica eu- 
ropeană. Dar cum.trebuia să aleagă între critica lui 
Maiorescu şi cea a criticului de la Contemporanul, opta 
— desigur — pentru maestrul Convorbirilor, considerînd 
că „Gherea face studii sociale, care „pot să fie interesante, 
iar Maiorescu se pronunță asupra operelor de artă și le 
judecă în virtutea principiilor estetice“, ba chiar că 
„ceea ce unora le place să ia drept critică nouă nici nu e 
critică, ci un fel de anatomie literară“. În sfîrşit, după 


1 Aceste. aprecieri nu sînt obţinute pe cale deductivă. Reies 
convingător din corespondenţa (păstrată la Biblioteca Academiei, 
Fondul Maiorescu, al lui Dragomirescu, N. Basilescu -etc:) purtată. 
în acei ani, între profesor şi tinerii junimiști sau între aceşti ti- 
neri care se pregăteau să preia conducerea Convorbirilor literare. 

ce recunoștea strepezit' unele „modeste“ calităţi studiilor 
lui Gherea (obiectivitate, interes pentru chestiunile abor- 
date),. prevenea, cumva: îngrijorat, că “acestea „nu pot să 
aibă nici-un fel de înrîurire. asupra mișcării noastre lite- 
rare“ 1, Peste patru numere, revista junimistă începe. pu- 
blicarea.. dizertaţiei lui Nicolae Petrașcu despre. Emi- 
nescu (e programat, în cinci numere, din 1890—1891). Deși, 
cum avea să recunoască, mai “tîrziu „autorul, „nu era, la 
drept vorbind, un studiu, ci'o evocare admirativă a mare- 
lui poet“. Dar în” spaţiul acestei evocări admirative Pe- 
trașcu a găsit necesar să polemizeze cu opiniile lui Gherea 
privind cauzele pesimismului eminescian. Originile aces- 
tuia nu sînt de natură socială, cum crede Gherea, ci „din- 
tr-o schimbare . în . forţele. fundamentale ale sufletului 
contimporan, “adică în raportul dintre inteligenţă, voinţă 
și credinţă“. Mare lucru .nu: spunea Petrașcu și nici nu 
putea. contesta. argumentele lui Gherea „(le considera doar 
„neîndestulătoare“ , propunînd lărgirea lor), mai. ales că 
încă de pe atunci. se profilau deosebirile de opinie. între 
concepţia sa și a lui Maiorescu despre statutul criticii 
literare. Aceste deosebiri vor deveni: publice în 1893, în 
studiul lui Petraşcu d. T. „Maiorescu, . așezat în fruntea 
volumului său; Figuri literare. 'contimporane.. Și ele. erau 
fundamentale, probînd opţiunea lui Petrașcu spre critica 
„modernă și: dezavuarea. celei . maioresciene ?, Dar pînă 
a se produce; ,„dezertarea“ lui Petraşcu, în 1892 intervine 


1-G. I; Bogdan, Studii critice de I: Gherea (dare de seamă cri- 
Bea Convorbiri: literare, an XXIV, 1890, nr..5 (august), p. 403, 413. 
2 Iată opinia sa exprimată destul. de timid. dar elocventă. pen- 
tru noile sale opțiuni : „Intre acestea critica se reînnoia în Europa. 
Pe deopârteun nou element, ideea, începea a fi considerată în artă 
în locul întîi și forma a cădea pe un plan secundar, iar pe.de alta, 
critica, din literară. propriu-zis, cum era, deveni istorică, ştiinţifică, 
A se preocupa numai de rimă, de ritm-şi de figura poetică. după 
nişte. tipuri abstracte! retorice, şi a nota: defectele. lucrărilor lite- 
„Tare, părea un cîmp: prea mărginit., Aceasta cu atit mai mult, cu 
cît rima, ritmul și figura nu mai- erau, după vederile nouă, “toată 
poezia, ci numai instrumentele, ornamentele cu care ea se îmbracă; 
poezia era mai mult gîndirea' de dedesubtul acestor ornamente... Faţă 
cu această exigenţă modernă criticul... cercetează legile: 'gîndirei, 
căci. după ele se va mlădia arta. poetului; pătrunde. pînă la ideea 
abstractă, se. coboară. în sufletul artistului, . se pune în condiţia lui, 
z compune lucrârea lui. în mod conştient, scrutează şi se'duce pe. fi- 


ea 


rul ei pînă la“ momentul inspiraţiei, pînă la ultima picătură izvo- 

și Alexandru Philippide cu un studiu de estetică (Idealuri). 
Prima parte (finalul a apărut în nr. 4 din 1893) e progra- 
mată. în acelaşi număr al revistei care înscrie în sumar 
și răspunsul lui Maiorescu către Gherea. (Era un număr 
festiv prin care Convorbirile 'sărbătoreau jubileul de un 
sfert de veac.) Viitorul lingvist nu era nici atunci esteti- 
cian, dar în bune raporturi cu Maiorescu, îl stima pentru 
meritele de odinioară și cele prezente în problemele filo- 
logiei şi s-a crezut dator să intervină într-o dispută ale 
cărei semnificaţii nu le prea înțelegea. Studiul lui Phi- 
lippide, stufos, confuz și cam dincolo de obiect se limitează 
la comentarea polemică a ultimelor două—trei pagini din 
celebrul articol al lui Gherea din 1886 care semnala rapor- 
tul dintre arta şi idealurile (sociale, morale, politice) ale 
creatorului. E drept că în aceste pagini finale Gherea co- 
misese eroarea de a considera că „înriurirea Convorbi- 
rilor literare a fost neînsemnată, școală literară n-au în- 
ființat, mai, toţi oamenii talentaţi din acest cerc literar 
au părăsit literatura pentru meserii mai mănoase“. Și 
aceasta pentru că Junimea și junimiștii n-ar fi fost 
animați de „idealuri sociale înalte“. Sigur că Gherea gre- 
râtă, şi dă astfel cititorului o întreagă lumină în înţelegerea între- 
gei valori a lucrării artistului. După aceea, critica începu a cerceta 
şi partea altor înrîuriri streine, în afară de talentul scriitorului : 
ceea. ce aduce. poporul din care acel scriitor face parte, ce aduce 
epoca şi împrejurările sociale în lucrarea lui... Astăzi, prin urmare, 
nu. mai e de ajuns să spui numai 'că versurile făcute de un poet 
sunt bune şi deci că el e poet, ori că forma în care scrie altul nu 
e bună și deci el nu e scriitor; trebuie mult mai multe conside- 
raţii şi apreţieri, mult mai multe cercetări şi concluzii... Metoda 
istorică şi ştiinţifică nu înlătură 'metoda veche literară, ci numai o 
complectează... pi Şi 

Aceasta e în prezent direcţiunea criticei în Europa. D. Maio- 
rescu; fie că principiile sale nu-i mai permiteau să se modifice, 
fie că alte raţiuni îl opreau nu voi să se puie în curent cu această 
direcţiune.: D-sa continuă a se preocupa, ca şi în primele sale lu- 
crări, de forma .poeziei şi de a semnala defectele şi calitățile ope- 
relor literare. Iată imputările ce unii fac criticei d-lui Maiorescu. 
Cei ce le fac însă nu trebuie să uite că numai prin critica d-sale 
am putut păşi mai departe; Odată terenul curăţit de atitea pre- 
judiţii literare, de atîtea erori, de atitea confuzii — rezultatul acti- 
vităţei critice a d-lui Maiorescu — a fost lesne să ne gindim la 
ceea ce ne rămîne de făcut potrivit curentului ideilor nouă.“ (Cf. 


studiul cit., în Icoane de lumină — ediţia D. Petrescu, Editura . 


Minerva, 1972, p. 136—137, 138, 140.) 


635 


Polemici l E~ 
şea, contrazicînd ceea ce menționase mai înainte cînd 
evidențiase imensul rol: îndeplinit de Maiorescu şi Ju- 
nimea în deceniile şapte-opt. Aceste: erori de apreciere 
ale lui Gherea (determinate de scopuri: polemice. Dar 
— ne amintim —` conducătorul Junimii nu procedase la 
tel, în 1867—1875, cu fostele orientări ?) puteau fi discutate, 
restabilindu-se adevărul. Dar filologul, temperament vul- 
canic, se dovedeşte a fi și el 'excesiv. Neagă total relația 
artă — Weltanschanung-ul creatorului, . coboară polemica 
la injurii, vociferînd împotriva socialismului, denunţin- 
du-l inutil pe: Gherea (acesta o recunoștea public) ca 
socialist. Violenţa pasională în limbaj întunecă dezbaterea, 
neaducînd direcţiei junimiste contribuţia polemică clari- 
ficatoare de care avea nevoie. PET 
„_ Cumpănit, metodic şi la vreme, Gherea răspunde celor 
trei intervenţii, cu o urbanitate în polemică de elevată 
civilitate 1, stăruind, lămuritor (cu un spor de argumente) 
asupra valabilităţii punctului său de vedere. Nu e nece- 
„sar să detaliem aici clariticările. produse de critic în 
aceste studii numai aparent polemice pentru. că ne-am 
referit la ele mai sus..Se impune însă observaţia că ele 
au prilejuit, prin ecoul recoltat, la consolidarea autorităţii. 
noii orientări critice şi estetice inaugurate de Gherea. 
Dar în 1893 intră în luptă, cum spuneam, cele mai 
proaspete forţe junimiste (M. Dragomirescu, C. Rădulescu- 
4 Dealtfel, Gherea îşi făcuse un principiu de a-şi considera 
cu: seriozitate adversarii şi a răspunde celor ce. îi comentau opera 
„Meseria de scriitor — scria în 1893 —, ca orice meserie are şi ea 
obligaţiile sale, şi una din aceste obligaţii mai de căpetenie e să-ţi 
aperi vederile. expuse. dacă urmezi.'a crede că sunt adevărate, iar 
dacă te-ai convins că sunt false, atunci să-ţi recunoşti sincer și 
cinstit greșala“: (Ed. cit., vol. I, p. 191.) Și în 1891: „Una din cele 
mai întrebuințate forme ale scrierei e desigur. forma polemicei... 
Forma polemicei e una din cele mai nemerite forme literare şi 
ştiinţifice pentru limpezirea unor principii, unor vederi şi pentru 
propagarea în masa publicului a unor adevăruri literare şi ştiin- 
ţifice... Prefer forma polemică pentru că, în condiţiunile actuale 
în care scriem și suntem citiţi, e una din cele mai nemerite pen- 
tru expunerea şi răspîndirea adevărurilor literare şi ştiinţifice“. 
Și apoi, declarînd că socoate: drept binevenite observaţiile scrieri- 
lor sale, declara : „La astfel de observaţii voi răspunde totdeauna 
cu mare plăcere, recunoscînd că am greşit, dacă am greşit — do- 
vedind că greşesc criticii mei, dacă voi răminea: convins și după 
observaţiile făcute că eu am dreptate“. (Ibidem, p. 162—163.) . 

Motru, P. Missir, P. P. Negulescu, Evolceanu, C. Leonar- 
descu, Mehedinţi, Gr. Tăușan). Cele mai notabile contribuţii 
sînt cele ale lui Dragomirescu, Negulescu, Mehe- 
dinţi (Evolceanu se credea atunci critic literar și aportul 
său în bătălie se reducea la demolarea literaturii celor 
ce îi ştia socialiști. De estetică teoretică nu se ocupa). 
Cel dintîi se produce Mihail Dragomirescu. Studiul său 
are ca obiect comentarea operei lui Maiorescu reeditată 
în 1892 la Socec. E drept că studiul e intitulat Criticile 
domnului Titu Maiorescu (studiu de critică generală). 
Dar pînă a intra în subiect, avea nevoie de o Intro- 
ducere, subintitulată, între paranteze, Contra curentelor 
critice de astăzi. Această introducere, întinsă pe spaţiul 
a două numere din Convorbiri (nr. 1 și 3 din 1893), ocupa 
nu mai puţin de 44 de pagini și era atit de prolixă şi 
violentă în limbaj încît Maiorescu a fost nevoit să inter- 
vină, - temperînd-o și amputind-o. (De abia în 1896 
— nr. 1 — va reveni Dragomirescu cu studiul său, consa- 
crat operei critice a maestrului său. Dar şi acum era numai 
partea generală, fără a intra propriu-zis în subiect. Pro- 
fesorul a fost profund nemulţumit de sistemul lui Dra- 
gomirescu care tot înconjura subiectul cu arguţii excesive, 
uitînd parcă de obiect.) Cum spuneam, introducerea stu- 
diului său era special consacrată combaterii gherismului 
ca orientare estetică. Dragomirescu socotea că Gherea nu 
propunea de fapt o nouă orientare în viaţa literară, ci 
una politică. „Dl. Gherea a falsificat știința numai ca 
să-și ajungă scopuri politice“, neurmărind, în fond, decit 
să cucerească simpatia opiniei publice cu ajutorul dezba- 
terilor estetico-critice. După acest ocol politic antisocia- 
list, Dragomirescu se ocupă de concepţia lui Gherea des- 
pre. relaţia creator-mediu socio-natural, străduindu-se 
s-o demonteze cu argumente care realizau recordul de a 
ignora total ceea ce adusese nou estetica modernă ia 


1 Într-o scrisoare explicativă adresată la 17 februarie 1894 
lui Maiorescu tînărul junimist mărturisea limpede că înţelege 
să respingă total noua. orientare, modernă în estetică, pe care 
o. reprezenta la noi Gherea. „Mi-ar. fi fost lesne să fac lista 
scrintelilor ce se găsesc în «eminentul critic al proletarilor inte- 
lectuali» din ţara noastră... Dar cînd am văzut că unele dintre 
aceste scrinteli, uneori foarte grosolane, nu sunt proprii lui, ci se 
găsesc sub o formă sau alta şi în aceia ce trec de corifeii cugetă- 

Într-un loc postulează că „mediul. natural și social de 
după naştere joacă un rol pasiv ; rolul activ îl ioacă indi- 
vidualitatea omului“, Observaţia nu e lipsită de dreptate. 
(la urma urmei -nici Gherea nu susținuse: altceva), recu- 
noscînd; 'în fond, că individualitatea creatoare a artistului 
e modelată de mediul în care s-a ivit. Dar peste numai 
trei pagini, parcă. speriat de .concesia pe care și-a îngă- 
duit-o, revine: asupra opiniei pentru a diminua rolul 
mediului. „Cauza de căpetenie a unei opere artistice nu 
poate fi căutată decît sau imediat, în individualitatea 
artistului ; sau, imediat, în seria nestirşită a influențelor 
pe care le- -a exercitat mediul natural și' social în decursul 
generațiilor anterioare“ (s. n.). Ideea modernă, pe care mar- 
xistul Gherea o apăra şi o reprezenta ` la noi, că artistul 
e o expresie spirituală a epocii în care trăiește iar opera 
un reflex artistic al acesteia este, așadar, dezavuată de 
tînărul Dragomirescu. "În acest proces complex” de in- 
fluenţe. modelatoare. se recunoștea. ca posibilă interven- 
ţia - latenţelor : „generaţiilor : anterioare“. ‘Ceea ce practic 
însemna negarea concepţiei despre relaţia creator-mediu 
ambiant (social, spiritual, natural), pe care — am văzut — 
o admitea în același an 1893 pînă și junimistul N. Petrașcu. 
Între ceea ce demonstrase Gherea şi ceea ce spunea Dra- 
gomirescu, divergența era atît de categorică încît o. re- 
plich devenea inutilă. Și, apoi, ce se putea spune în plus ? 
Într-adevăr, după demonstrațiile lui Gherea 'din studiile 
de pînă acum: AR a SEESE adresate lui Bogdan- 


rii estet tice în “Europa... eu care mai aveam şi dorinţa de a avea în 
stăpînire purul adevăr, — lucrul 'nu 'mi s-a părut: glumă deloc. 
. Mă „găseam deodată în faţa unui întreg curent de~ mediocrizare 
culturală nu- numai la noi, unde ea și-a atins culmea, dar şi in 
“ţările numite. culte, şi mi-aş- fi simţit totdeauna. conștiința ne- 
împăcată dacă m-aș fi mărginit la microscopicul” Gherea şi nu 
m-aș fi gîndit şi la izvoarele tulburi, de unde s-a adăpat... Gherea 
anume e luat acum ca tipul unei întregi perioade. culturale la noi, 
perioadă pe care am numit-o de «mediocrizare», şi vă “puteţi în- 
chipui că nu sunt numai socialiștii care o formează. Ei consti- 
tuiesc masa, curentul — care, orice s-ar zice, în timpurile din 
urmă s-a lărgit mult, dar nu sînt izolaţi... E mult şi poate pericu- 
los ce-mi poata să fac. Dar trebuie. Trebuie.“ (B.A.R., mss. rom., 
[7] | 
Fond T. Maiore za 
E s s-a): 

Duică, Petrașcu, Philippide, I.N. Roman), era inutilă orice 
reluare a argumentaţiei. Totul aproape — în ceea ce avea 
esenţial .sub raportul. esteticii. generale — fusese. spus. 
Antinomia dintre cele două orientări estetice se menținea 
la punctul de, pornire, . concilierea încercată de un Pe- 
traşcu — dar respinsă de un Maiorescu —, demonstrindu-se 
a fi imposibilă de realizat. Iar estetica -maioresciană, prin 
această încăpăţinată menţinere pe poziţii, își demonstra 
— din păcate — anacronismul. i 

Fixat. dogmatic pe redutele unei estetici acum vetuste, 
refuzind să admită — fie și sub beneficiu de inventar — 
noile puncte de vedere, Dragomirescu, o dată pornit, își 
continuă acțiunea ofensivă. Dușmanul era cu o denomi- 
nație generică „critica științifică“. sau mai bine „istoris- 
mul“, considerat de junele estetician (avea atunci 25 de 
ani) „un întreg curent de mediocrizare intelectuală“. Iar 
la noi personalitatea care reprezenta acest curent — cu 
incontestabile contribuţii originale — era Dobrogeanu- 
Gherea. Şi acesta era pe deasupra şi un marxist în con- 
vingerile filozofico-ideologice, iar în planul vieţii poli- 
tice, fruntaș al mișcării socialiste. Deci ofensiva trebuia 
continuată pe această porţiune a frontului. În noiembrie 
1894 Convorbirile încep să publice noul său studiu Critica 
ştiinţifică și Eminescu (va apărea, cu intermitențe, pină 
în august, 1895. Separat, studiul apare şi în broșură). Să 
spunem. mai întîi că tonul e, și de astă dată, de o violență 
nepermisă (o va recunoaște, dealtfel, în 1905, în prefața 
ediției a doua, cînd va supune cartea unei utile operații 
de. „curățire“).- Apoi procedeul era cel puțin neloial, de 
vreme ce autorul îi așeza în cadrele aceleiași orientări 
estetice în operaţia de receptare a operei eminesciene 
pe Gherea, călugărul Grama, Aron Densusianu şi N. Pe- 
traşcu.' Se urmărea discreditarea lui Gherea și parțial a 
lui Petrașcu, prin această așezare abuzivă alături de de- 
tractorii” operei eminesciene (Grama și Densusianu). 
Or, se ştia şi atunci, Gherea sau Petrașcu au prețuit. in- 
finit opera lui Eminescu, studiile lor fiind printre primele 
exegeze analitice sau evocatoare cu rezultate parţiale 
şi. azi valabile. În sfîrșit, nici sub raportul concepției es- 

tetice: sau al metodologiei nu se: pot stabili - raporturi. de 
apropiere -(necum de: asemănare) între cei patru autori, 
Dragomirescu procedînd și: din` acest punct de vedere 
prin 'egalizări- arbitrare. Dar nu loialitatea: şi buna cre- 
dință au guvernat, în 1894, activitatea critică a lui Dra- 
gomirescu. El își subintitula studiul „în contra metodei 
istorice în literatură“ şi credea că are libertatea de a uti- 
liza orice mijloace în această luptă. 

Concepția — “seria. contrariat Dragomirescu -— „care 
se găsește la temelia tuturor procedărilor așa-numitei 
critice Ştiinţifice, ce caută să explice operele literare prin 
întimplătoare' împrejurări ` externe, este' radical falsă. 
Căci nu operele de artă constituie partea superficială, 
întîmplătoare din om, ci tocmai ele relevă partea lui reală, 
adîncă şi esențială“. Tînărul junimist, se vede bine, se 
războieşte cu inamici de el născociţi pentru că, într-adevăr, 
care dintre adepţii istorismului inversau relaţia dintre 
personalitatea creatorului şi opera sa în acești: termeni 
încît opera să devină o expresie accidentală a personali- 
tăţii artistice ? Consecvent: crezurilor sale estetice ima- 
nente, respinge ca inadecvate punctele de vedere afirmate 
de Taine, Sainte-Beuve, Brandes, Ribot, după care „Prin 
cercetările asupra personalităţii - omenești ajungem să 
explicăm și deci să: pricepem științiticește personalitatea 
artistică cristalizată în operele de artă“ 1. O negare, așadar, 
de plano a curentelor dominante în estetica epocii, a cri- 
ticilor europeni de osia 7 


IM. T city Critica ştiinţifică şi prinde; '1895 (ed. I}, 
Socec, p.. 10, 19.7 
2 Cerbicia lui („Seo a nemulţumit, pină şi pe unii din- 
tre tinerii: săi colegi junimiști. D. Evolceanu îi scria de la Bucu- 
reşti, în :1894, lui: S.. Mehedinţi : : „Hagen (personaj din Cîntecul 
Nibelungilor, apelativul amical aM lui Dragomirescu, n.n.) a Scris 
un întins articol asupra lui Eminescu, adecă mai mult supra 
sistemului estetic al autorului decît asupra poetului. Maiorescu și 
mai toţi sint foarte mulţumiţi... Ce susţine Hagen şi Maiorescu. e 
cam bedenklich în orice caz, ba că Taine e un prost, ba că Saint- 
Beuve e o gură de vacă. în definitiv, nu e tocmai aşa de uşor să 
dai cu piciorul la toată critica secolului nostru şi să te întorci aşa, 
nitam, nisam, la Laharpe... Ei bine, vin la convingerea că Hagen 
se pune în poară cu tot, absolut tot ce s-a scris pînă acum, căci 
e deosebire între: criticile ce le face Brunetiere lui Taine, căruia îi 

De fapt, ceea ce voia să spună aici Dragomirescu (dar 
o făcea arţăgos și prea discursiv) era că trebuia operată o 
disociere în personalitatea creatorului prin distingerea per- 
sonalității umane de cea artistică. „În cercetarea ce 
urmează... voi căuta să desfac propoziția de căpetenie a 
criticei «științifice» că personalitatea omenească explică 
personalitatea artistică în atîtea propoziţii cîte feluri de 
explicări am arătat că se pot da operei de artă și apoi le 
vom; examina temeiul lor științific rînd pe rînd spre a 
vedea cît adevăr conţin și întrucît pot corespunde țintei 
finale pentru care se studiază o operă de artă.“ Şi refe- 
rindu-se la subiectul anunţat în titlu, înverşunîndu-se 
împotriva opiniilor lui Gherea despre pesimismul emi- 
nescian, Dragomirescu declara: „personalitatea ome- 
nească a lui Eminescu era optimistă și numai personali- 
tatea lui artistică în ceea ce avea mai profund, mai ales 
în legătură cu reflecțiunea, era, cînd era, pesimistă. Astfel 
că nici constituția particulară a personalităţii sale ome- 
nești nu explică pesimismul său : el este inerent persona- 
lităţii lui artistice și se datorește propriei sale dezvoltări, 
independent de stările sufletești ale personalităţii lui ome- 
nești“ 1. Recunoaștem în aceste dezvoltări teoretice forma 
primară a uneia dintre ideile principale ale concepţiei 
estetice a celui ce va deveni autorul celebrei Științe a 
literaturii. E vorba, deci, de disocierea între personali- 
tatea artistică și cea umană a creatorului. Intuiţia lui 
Dragomirescu e — cum am mai spus — cu adevărat remar- 
cabilă. Ea va rodi în sistemul său' estetic și se va dovedi 
utilă pentru demontarea acelor excese ale istorismului 
care confundau exegeza critică cu biografismul sau ana- 
liza psihologică cu detalieri științifice. 

Dar a oferit opera lui Gherea, deopotrivă studiile sale 
teoretice ca şi cele analitice, temei pentru a fi asimilată 
acestor înţelegeri extremiste ? Sigur că e adevărată și 
inteligentă distincția operată de Dragomirescu în perso- 


taie numai din exageraţii şi părerile lui Hagen, care deneagă ab- 
solut tot ?* (Torouţiu, vol. IX, p. 100—101.) Și nu e drept să vedem 
aici un grav dezacord între opiniile intransigente ale lui Maio- 
rescu și cele mult mai moderate ale unor tineri junimiști ? Dra- 
gomirescu pare a fi — şi aşa a rămas — singurul adept integra: 
pînă la dogmatizare al esteticii şi criticii maioresciene. 

1 Ibidem, ed. a III-a, p. 34, 84—85. 

nalitatea creatorului. de. artă, Dar, fixat — de. pe atunci 
tenace — pe: poziţiile esteticii imanente (acum, în 1894, 
platoniciană prin intermediul schopenhauerismului), Dra- : 
gomirescu nega. total legitimitatea oricăror. opinii istoriste. 
Așa se făcea că în toate dezvoltările sale teoretice ocolea 
să: răspundă la esenţiala întrebare necesară. Personalitatea 
artistică (nu cea umană) a .creatorului nu :păstra în struc- 

“turile ei. genuine nimic din atmosfera spirituală în care 
s-a ivit, din trăsăturile etno-psihologice: ale poporului din 
care! ' descindea. '?: Jar. convingerile sale .estetice, filozofice 
sau socio-politice nu aveau nici un' raport cu ambianța 
în care a trăit şi a creat ? Apoi aceste convingeri, ca să 
aducem întrebarea: mai departe, nu 'se reflectau oare, 
în modalităţi variabile, în formele expresive ale operei ? ? 
Voind să năruiască orientarea scientist-istorică în“ este- 
tica și critica timpului, Dragomirescu se războia cu ipos- 
tazele ei'extremiste ignorînd trufaș valabilitatea punctelor 
de vedere 'rezonabile ale acestei orientări. lar Gherea 
— obiectivul, de fapt, al războiului declanșat de Dragomi- 
rescu — s-a. demonstrat a fi un partizan inteligent (vrem 
să spunem că a ştiut, să ocolească pozițiile extremiste) al 
acestei orientări căreia i-a adus, nu numai la noi, apre- 
ciabile contribuţii originale. Am spune că nu: Gherea era 
cel „zdrobit“ din acest tir prea violent declanșat în 1894— 
1895 de dogmaticul Mihail Dragomirescu pentru că rigidi- 
tatea sa excesivă Îi diminua agravant capacitatea de con- 

- vingere și argumentare. (Ceea ce, o dovedește scrisoarea 
lui  Evolceanu,. au intuit: şi. colegii săi de generație, mai 
moderați! și mai. prevăzători chiar cînd: se aflau: — cu 
misiuni ofensive — în prima linie.) 

Dar înaintea intervențiilor lui Dragomirescu (incon- 
testabil, dintre tineri, cel mai fidel esteticii maioresciene, 
aşa cum o: închipuise la 1867 şi. 1886, ca și, dealtfel, cel 
mai dotat — din generaţia sa — pentru speculaţia filo- 
zofică) se vor produce, cele amintite — ale lui P.P. Negu- 
lescu. Cum spuneam, primul său articol apărut, în îm- 
prejurările relatate de autor, încă în 1892 (în trei numere 
din Convorbiri). Și se intitula Psihologia ..stilului. - Pon- 
derat în ton, riguros: (poate prea riguros) 'și clar în expu- 
nere, tînărul autor, fără o chemare specială pentru 

problemele. esteticii, se achită onorabil de misiunea ce 
i-a fost încredinţată. Izvorul de bază e. articolul: lui 

Spencer. Filozofia stilului (capitol din lucrarea filozofului 
englez, Încercări -de știință şi estetică). Dar la cinste 
cuvenită se află şi esteticieni ca Hennequin, Souriau, 
Fechner, Ribot, L. Dumont și, chiar, Guyau. Serviciul adus 
de Negulescu esteticii aşa cum o concepea pînă acum 
Junimea oficială era apreciabil.: Dacă Dragomirescu se 
menținea pe redutele platonismului şi schopenhaueris- 
mului (ba chiar mai rigid decît antecesorii săi), Negulescu 
practica . o necesară deschidere spre -estetica modernă. 
Obscuritatea care învăluie unele probleme de estetică 
— aprecia Negulescu —, subiectivismul unor soluţii s-ar 
datora : necunoașterii substanţei fundamentale a artei, 
sentimentele. Acestea sînt încă puţin cunoscute în alcă- 
tuirea lor internă și în expresia lor exterioară materia- 
lizată în opera de artă prin intermediul particularităţilor 
stilistice. Se “propune, în consecință, o schiță a teoriei 
stilului care „nuse poate, socotim, întemeia cu siguranță 
decît numai pe o amănunțită analiză și pe o cît mai adincă 
cunoaștere a modului de a fi intim al stărilor noastre psi- 
hice“. Particularităţile stilistice ale unei opere, precizează 
autorul, sînt determinate nemijlocit de psihologia artis- 
tului. În consecinţă, „ne-am îndreptat în special atenţia 
asupra fenomenelor afective pentru că ele sînt încă cel 
mai puțin cunoscute în starea actuală a psihologiei, pentru 
că ele sînt elemente fundamentale în artă sau literatură 
și pentru că ele ne dau totdeauna măsura eficacităţii sau 
efectul procedării stilistice“ 1. E lesne de înțeles că ţinta 
polemică la adresa lui Gherea era aici implicită (dealtfel, 
în evocarea'din 1937, la care ne-am referit, a și mărturi- 
Sit-o) ; și aceasta nu numai pentru că Gherea nu mai 
apărea ca singurul purtător de cuvînt al preocupărilor 
moderne în estetică, ci și pentru că, stabilind ca unică 
dimensiune ia operei determinanta ‘psihologică, elimina 
pe cea socio-spirituală (încorporată în viziunea asupra 
vieţii) de care vorbea Gherea. De fapt, Gherea, într-o 
înțelegere sintetizatoare, evidenția determinantele psiho- 
sociale, care, laolaltă. cu altele, se. constituiau în acea 
particulară viziune despre lume a artistului, reflectată, 
la rîndul ei, în structurile operei. Dar tînărul maiores- 
cian izola unul dintre aceste elemente, care, în fragmen- 


1 P, P. Negulescu, Psihologia stilului, 1896, p. 5—6. 

tarea sa, nu putea explica suficient nici măcar particula- 
rităţile stilistice ale unei opere. Se ignora astfel delibe- 
rat relaţia obiectivă dintre valorile. expresive ale operei 
(întruchipate în modalitatea stilistică) șiideaţia ei... . 
„Cu cel de al doilea studiu (Impersonalitatea şi morala 
în artă). din 1893, dialogul ofensiv cu Gherea trece de la. 
stadiul implicit, la cel explicit. Chiar titlul semnalează că 
articolul se voia (dealtfel, în evocarea citată a declarat-o 
deschis) o completare, considerată necesară, la articolul 
replică. al lui Maiorescu, adresat lui Gherea. După cîteva. 
pagini introductive în care intemperanţa tonului îl apropie. 
de violențele de limbaj din studiile. lui Dragomirescu !, 
„autorul îşi- propune.. să demonstreze, evident, că .acele 
contradicții semnalate de Gherea în cele două. articole 
maioresciene sînt neîntemeiate. „Cum. se vede, cuvintul 
personal» nu are nicidecum în al doilea articol al 
d-lui Maiorescu înţeles opus cuvîntului. «impersonal» 
din. primul său. articol, ci. un înțeles cu .totul deosebit. 
Impersonal, întrucît trebuia- să se uite pe el însuşi, şi per- 
sonal, întrucît trebuie să se reproducă pe el însuşi, iată 
cele două condiţii puse artistului din cele două articole 
ale d-lui Maiorescu... Așadar, încă o dată, unde e contra- 
zicerea ?“? Bineînţeles că. sprijinea categoric concepția 
maioresciană despre. impersonalitatea emoţiei estetice, 
cu depășirea egoismului ca izvor al moralității în artă. 
Nou în demonstrațiile sale era însă faptul că argumentele 
acestea, de certă provenienţă schopenhaueriană, erau apă- 
rate cu citate din Guyau. şi. Fr. Paulhan. Să adăugăm că 
tînărul junimist recunoștea, seriozitatea polemicii la care 
participa, subliniind că e, de fapt, o înfruntare principală 
între două școli estetice ! „Scopul ei (al polemicii,n.n.)... 
era şi e.. nu atît în stabilirea unui adevăr științific, cît 
mai ales dărîmarea unei influenţe literare şi înființarea 
alteia nouă“, pentru că „o dată cu Maiorescu, se pune în 
1 Într-o scrisoare către profesorul său îl anunţa de aceasta: 
„Am scris azi o introducere de vreo şapte pagini, care e foarte 
tare —, dar, vă asigur, nu e nemeritată, nici neîntemeiată. E vorba 


într-însa' de tendinţa: polemicei dintre dvs. și Gherea, de partea 
care a fost începută, adică de partea lui Gherea“. (Cf. B.A.R., Mss. 


18(3] | 
rom., Fond Maiorescu S asia . 


XVI 
2 Art. cit.; în vol. Polemice, 1895, p. 33, 34, 35. 

chestie și se tinde a se discredita și direcţia literară pe 
care d-sa o reprezintă“ 1. Ceea ce era perfect adevărat. 

După o pauză de peste un an, Negulescu (aflat la spe- 
cializare în străinătate) revine în front, anunţindu-l pe 
profesor, în martie 1894, că are pregătită prima parte 
dintr-un studiu polemic antigherist. E Socialismul și arta 
care, datorită unor divergențe de opinii cu colectivul redac- 
tional al Convorbirilor, începe să apară tocmai din numărul 
7 (septembrie), continuîndu-se în nr. 8 pentru a se încheia 
în: primele două numere din anul următor. Aici direcția 
antigheristă e pe primul plan. Tînărul estetician crede 
că e de mare efect să prezinte opiniile lui Gherea și ale 
partizanilor săi drept un ecou epigonic al operei lui Prou- 
dhon, Du principe de Vart et de sa destination sociale. 
(Ceea ce, se ştie, era fals.) | 

Dealtfel — să o spunem aici —, e evidentă în toată 
această publicistică polemică a tinerilor junimiști strădania 
de a înfățișa opera lui Gherea drept un ecou epigonic 
al unor teoreticieni sau critici din Europa apuseană. Pro- 
cedeul, explicabil într-o: polemică, e totuși pueril. Gherea 
nu a negat niciodată că e un adept al marxismului (citind 
şi popularizînd opera întemeietorilor socialismului știin- 
tific), iar în estetică şi critică literară dezvolta concepte 
ale materialismului istoric sau puncte de vedere ale unor 
personalităţi prestigioase ale esteticii și criticii contem- 
porane. Dar aceasta nu diminua deloc originalitatea con- 
ținută în cele mai semnificative dintre scrierile lui Ghe- 
rea, cel puţin tot atît de importantă ca aceea aflată, odi- 
nioară, în studiile lui Titu Maiorescu. Am spune chiar că 
originalitatea operei lui Gherea se vădește tocmai în apli- 
carea marxismului la fenomenul românesc, izbutind să dea 
concreteţe (în programe și luări de atitudine teoretice) 
necesităţii adaptării. unor teze generale la fizionomia, de- 
osebită, a realităţii social-economice din țara noastră. Ba 
a izbutit să aducă în dezbaterea unor congrese interna- 
tionale socialiste (ca cel de la Ziirich din 1893) aceste 
puncte de vedere, recoltînd aprobări. Cit privește planul 


1 Art. cit., în vol. Polemice,.1895, p. 33, 34, 35. 

esteticii şi criticii: literare, Gherea este efectiv un pio- 
nier. — pe plan. mondial — al: efortului aplicării creatoare 
„a materialismului istoric. în. acest domeniu. Studiile sale 
estetice şi critice. au apărut, cronologic, înaintea celor 
semnate de Mehring sau Lafargue. Iar modalitatea ana- - 
litică în critica literară este, am mai spus-o, un act de 
inovare necesară care a rodit, devenind 'unanimă în exer- 
cițiul critic. iis ARA pi 00 epic aaa, * | 
. “Revenind la iniţiativa lui P.P. Negulescu, să spunem 
din nou că redacţia Convorbirilor 'a fost, cum spuneam, 
nemulțumită 1 de prea ampla introducere care. se limita 
la o rezumare cam pedestră a cărții lui Proudhon: Negu- 
lescu recunoaște că Gherea a subliniat primordialitatea 
factorului talent în procesul creaţiei artistice, că a postulat 
unitatea dintre aspectele expresive (formă) şi cele ideatice 
(fondul), dar supralicitind unele formulări nefericite, 
cariate. de. rigiditate, din studiile lui Gherea Artiştii cetă- 
țeni şi Idealurile sociale și arta întreprinde lungi! 
incursiuni în istoria artei pentru a ajunge la ‘concluzia 
că relaţia estetic-istoric nu se: validează. „E dar incontes- 
tabil.... că oriunde întîlnim o artă superioară, formula 
socialistă rămîne neconfirmată : orice artă: superioară, 
orice :adevărată artă e. artă .literară, o artă  nesubjugată 
nici unui. interes, nici unei tendinţe, nici unei acţiuni 
sociale, politice sau religioase internaţionale“ 2. 

Nici nu se terminaseră de publicat studiile lui Drago- 
mirescu şi Negulescu cînd. intervine. şi Simion Mehedinţi 
cu studiul. său Concepţia. materialistă a istoriei după dl. 
C. Dobrogeanu-Gherea., Era gata de la începutul lui 1895, 
dar a fost publicat de-abia în numărul 6 al acelui an. 


1 O ştim din 'scrisoarea lui I. A. Rădulescu către M. Drago- 
Mirescu : „Articolul. lui „Negulescu '— scrie viitorul. Pogoneanu — 
în cea mai mare parte nu mi-a plăcut: «e deplasată» polemica. lui . 
cu Proudhon, care e repudiat de socialişti, străin şi mort.. Negulescu 
se ceartă cu dinsul: și-l ridiculizează ca şi cînd ar fi o persona- 
litate marcantă și: de .actualitate.: Ce-mi pasă mie de prostiile lui 
Proudhon. Mai .întii, toată prima parte — vreo 30 de pagini — 
n-au a face cu ce spune Gherea, şi apoi trebuie să arate întîi ce 
spune Gherea şi 'apoi cum se potrivesc cu ce ar fi spunînd Prou- 
dhon. Gherea. să fie punctul de plecare, „nu Proudhon“ (B.A.R,, 

Sa A -siart 


Mss. rom., Fond M. Dragomirescu S 


> Art. cit., în vol. Polemice, p. 77. 

Maiorescu, care dirija atent campania, avea grijă de dis- 
tribuirea forţelor, stabilind ordinea intrării în bătălie £. 
Cum se vede, articolul lui Mehedinţi se ocupă de lucrarea 
lui Gherea (la origine o conferinţă rostită la „Cercul de 
studii sociale“. al partidului socialist) Concepţia materia- 
listă a istoriei, apărută în broșură. Destul de diletant în 
materie , (deși Evolceanu îi recomandase în decembrie 
1894, în numele redacţiei, să-i citească pe Marx, Engels 
și Loria °), Mehedinţi dovedește că nu stăpînește nici pro- 
blemele speciale ale materialismului istoric și nici cele 
mai generale ale filozofiei istoriei și sociologiei. Dar soco- 
teşte că aceste insuficiențe, de cunoaștere le poate suplini 
prin ironii și vorbe de duh, afișînd mereu o superioritate 
care, confruntată cu banalităţile expuse cu morgă, tre- 
zeşte azi ilaritate. Referindu-se, de pildă, la concepția 
marxistă despre mecanismul procesului de apariţie a 
claselor sociale ca ;o consecință a diferenţierii sociale 
datorată creșterii mijloacelor materiale (Gherea spunea 
„cînd bogăţiile ajung mai îmbelșugate se creează clasele 
sociale cu interese .potrivnice“), Mehedinţi scria: „Cit 
timp autorul n-a precizat ce înțelege printr-o anumită 
bogăție (nu se vorbeşte misterios în știință) şi, mai departe, 
n-a „arătat sub. ce formă de cauzalitate o aglomeraţie de 
oameni. în fața unei. grămezi, de hrană (banane, orez...) se 
desparte în clase, rămîne la d-sa complet nelămurit tocmai 
punctul esenţial al problemei, adică dacă averea a produs 
clasele. este alta cauza care a produs și a făcut posibilă 
existenţa lor. şi mai înainte de adunarea unei averi consi- 
derabile“ 3. După Mehedinţi, apariția claselor sociale se 
datorește. diversităţii fiziologice a indivizilor, și, o dată 

1 într-o scrisoare 'către Mehedinţi, profesorul îi comunică : 
„Articolul nu s-a publicat pînă acum din cauză de simplă con- 
venienţă redacțională. Erau deja începute în ' Convorbiri artico- 
lele lui Negulescu tot contra lui Gherea — aceste s-au terminat. 
Mai 'erau însă ale lui Dragomirescu, aceste se vor termina în 
aprilie. Pe la mai vine rîndul articolului d-tale. A fost una din- 
tre cele mai animate ședințe ce am petrecut-o cu discutarea ar- 
ticolului d-tale.“ (I. E. Torouţiu, op. cit, vol. IX, p. 252.) 

2 Ibidem, p. 104. 


p. 545. 


3:S. Mehedinţi, art. cit, în rev. cit, an. XXIX, nr. 6, 18%, 

acestea: apărute, organizarea extensivă şi intensivă a 
muncii a produs bogăţia. Așadar, teoria marxistă a cla- 
selor sociale e respinsă cu cea a selecției naturale, după 
cum concepția materialist istorică despre rolul determi- 
nänt al factorului economic în planul vieţii - sociale €; 
amendată prin cea a factorilor multipli. Sociologia e re- 
adusă, în „contribuţiile“ lui Mehedinţi, la fazele ei pri- 
mare, deși autorul crede că are: temeiuri şi argumente să 
califice teza marxistă potrivit căreia istoria omenirii este 
istoria luptei de clasă drept un produs al „logicei sumare“ 
redusă vulgarizator la ideea „că toată problema: civili- 
zaţiunii stă în faptul: cum se produc și se împart bună- 
tățile materiale“ ! Şi după ce exclamă, cu deznădejde 
simulată, „O minuni ! minuni ale ştiinţei socialiste“, con- 
clude polemic: „Nu vede autorul că tocmai esenţa pro- 
gresului omenesc stă neatîrnată de stările aşa-numite 
economice, de felul şi: cantitatea “bunurilor materiale 
produse şi împărțite ?“ 1 Dar deși pueril în înţelegere, în 
demonstraţii și argumente, articolul a plăcut lui Maio- 
rescu și colegilor de generaţie convorbiriști ?. Ceea ce 
pentru autor era prea de ajuns. Dacă mai adiţionăm la 
intervenţiile lui Dragomirescu, Negulescu, Mehedinţi, cro- 
nicile literare ale lui D. Evolceanu din aceeași perioadă 
consacrate, cu' deosebire, operei scriitorilor apropiaţi de 
mișcarea socialistă 3, articolele! stufoase ale lui C. Th. Leo- 
nardescu (Socialismul şi romantismul, Convorbiri literare, 
nr. 11/1895) şi Gr. Tăușan (Garopolo contra 'socialis- 
mului, nr. < 12/1895) și pisii lui dA În contra 


1 S: Mehedinţi, pă „cit., în rev, cit., an, XXIX, nr.: 6, 1895, 
p. 549, 557. ; 
2 P. P. Negulescu, îi scrie lui. Mehedinți : „Am recitit artico- 
lul tău în Convorbiri. E minunat. Ce a dracului çrecyher O să le 
facă mult rău“. (Torouţiu, vol. 1X, p. 295). 

3 Recea în nr. 3/1895, :un volum de versuri de Arthur 
Stavri, scria : „D. Stavri e un aprins adept al artei tendenţioase, e, 
precum am-zis deja în cronica trecută, adevăratul poet de co- 
mandă, aşa cum aceasta pluteşte în imaginația unui foarte cu- 
noscut grup de tineri, atunci cînd visează ei la lumea. nouă“. De 
execuții similare beneficiază volumele Sofiei Nădejde, I. A. Ba- 
calbaşa ş.a. Misiunea lui Evolceanu era infinit mai uşoară decît a 
colegilor săi pentru că se exercita pe un material literar precar, 

socialismului, "publicat în traducerea lui Maiorescu (cu 

— se menţiona — „învoirea autorului“) în Convorbiri 

literare din octombrie 1893, căpătăm imaginea de ansam- 

blu a acestei campanii dezlănţuite. de revista Junimii 

pila e i împotriva direcţiei conduse de Dobrogeanu- 
erea. > i api; i RR 


= La primele studii polemice (din 1890—1892) semnate 
de Bogdan-Duică, N. Petrașcu, T. Maiorescu, Al. Philip- 
pide), Gherea a înțeles să răspundă. A răspunde şi celor- 
lalte''i se -părea inutil. Nu aduceau în discuție elemente 
noi de argumentare, fiind datorate, cum avea să-i nu- 
mească în iulie 1895, unor „critici volintiri“ care abor- 
dează probleme grave „cu aceeași competinţă îndoioasă“. 
Totul .sau. aproape -totul fusese spus. A mai revenit în 


1895 şi 1896 cu două studii (amintitele Leconte de Lisle şi 


poezia. contemporană și. D. Panu asupra criticei și lite- 
raturei) .care erau nu. numai indirect răspunsuri. date 
noului contingent de polemiști de la Convorbiri, dar şi 
clarificări, prin afinare, a unor mai vechi consideraţii 
despre estetică sau critică literară enunțate în studiile 
sale de pînă în 1893. Și aceste preciziuni (în: problema 
relaţiei: artă-știinţă, impersonalitatea în artă, tendenţio- 
nism- și tezism, autonomia și eteronomia artei, statutul 
criticii. literare) demonstrau lămuritor (evident, pentru 
cei- de bună credință) modernitatea operei lui Gherea, 
a punctelor sale de vedere. | 
Dar dacă Gherea:a înţeles să tacă, nemaionorîndu-și 
tinerii. adversari cu răspunsuri, au intervenit, războinici, 
tinerii socialişti. În 1893—1896, tineri: publiciști și critici 
ca G. Ibrăileanu; Ionescu  Raicu-Rion, A. Bacalbașa, 
C. Stere, Sofia Nădejde, Steuerman, V. Lascăr, C.D. Anghel, 
E. Fagure, A. Teodoru, Tr. Demetrescu, H. Sanielevici 
şi alţii: declanşează în publicaţiile pe care le conduceau 
fără virtuţi estetice de oarecare însemnătate. Dar aceste producţii 
slăbănoage nu validau opinia lui Evolceanu despre insuficienţa 
esteticii lui Gherea cum scrierile unor Șerbănescu, Matilda Cugler, 


l. Ianov, Scheletti, Cerchez nu ştirbiseră, la vremea lor, nimic 
din valoarea postulatelor estetice ale lui T. Maiorescu. 

sau la care colaborează (Adevărul, Adevărul literar, Eve- 
nimentul literar, Munca, Munca literară și. științifică, 
Lumea nouă, Lumea nouă ştiinţifică. şi. literară. etc.) o 
adevărată ofensivă 'antijunimistă. Temele. dezvoltate, de 
regulă, în aceste articole. 'se opresc la aceleași „motive 
estetice şi ideologice obsesive“, aducînd, dacă nu spor de 
substanţă, incontestabil o popularitate (nu e exagerat 

spus) imensă orientării promovate de Dobrogeanu- 
Gherea]. Vilvătaia a fost, prin 1894, atit de mare încît 
Gherea a intervenit, în toiul polemicii dintre. publiciștii 
socialiști şi Vieaţa | lui . Vlahuţă, cu apeluri de domolire. 
Acest: duel, publicistic a devenit 'o dominantă. efectivă a. 
vieţii : literare din : ultimul deceniu al veacului trecut, 
determinînd clarificări: și opțiuni care au fost însemnate. 

“Scriitori importanţi ai vremii (ca Vlahuţă sau: Delavrancea) 
colaborează la revista socialistă Literatură şi ştiinţă, iar 
tinerii scriitori! care acum se ridică (Galaction, Arghezi, 

Cocea,. Iorga, fără a mai vorbi de cei ce se vor constitui 
în 1906 în „grupul de la Viața românească“) se formează 
în atmosfera de opţiune filo-gheristă. Junimismul, ca'ori- 
entare 'estetică şi critică, e în declin cu' tot aportul polemic 
al tinerilor junimișşti. 1a ultimul: deceniu al veacului tre- 
cut, scria Galaction într-un articol publicat în: Dimineața 
din 4 mai 1930, „floarea inteligenţei tinerești se întorcea 
către soarele idealurilor sociale. Prin criticile lui literare, 

"Dobrogeanu-Gherea robise atenţiunea și entuziasmul tine- 
retului“. Iar N. Iorga, 'evocînd: aceeaşi perioadă, spunea 
că în anii debutului său „opusesem critica de construcţie 
a lui Gherea celei de catedră și de tribunal a omului care, 
desigur,. avea: mari merite, încă 'nu destul de desluşite, 
dar “nu: şi. sensul! dezvoltărilor istorice. și. neapărata: lor 
perspectivă“ 2. 2 Semnificative sînt: şi opiniile junimistului 


1 Vezi despre această E A EAER Râpeanu, Vlahuţă şi 
epoca 'sa, Editura Tineretului, 1966 ; I. Vitner, Literatura în publi- 
cafiile socialiste şi muncitorești (1800—1900), E.P. L., 1966 ; G. C. Ni- 
colescu, Școala literară a „Contemporanului“, Editura Tineretului, 
1966 ; “Presa muncitorească şi socialistă din România, vol. Il, Edi- 
tura Politică, - 1964 ; Adriana Iliescu, Revistele: literare la. sfirsitul 
secolului al "XIX-lea; Editura Minerva, „1972 Ai lucrarea - noastră, 
Poporanismul, Editura Minerva, 1972. 

2 N. Iorga, O viață de om, vol. I, p. 194. 

“independent C. Rădulescu-Motru, exprimate în articolul 
din 1902 Idealurile sociale și arta (vezi cap.IV). 

Polemica dintre cele două orientări, care a durat aproape 
un deceniu și jumătate (considerînd anul 1886 momentul 
ce început), a marcat o epocă. Din încrucișarea de opinie, 
junimismul a ieșit slăbit și diminuat în importanţă, la 
aceasta contribuind, în egală măsură, modificarea pei- 
sajului literar românesc. Ciclul junimismului se încheiase 
acum definitiv. 

